
ΠΡΟΛΟΓΟΣ 


Σ ΥΠΕΥΘΥΝΟΣ τού φροντιστηρίου χυχλαρχών για τα 
ύ Ο μαθήματα άγιογραφιχών χόχλων τής Όρθοδόξου Ιεραπο¬ 
στολικής Αδελφότητος «Ό Σταυρός » στην περιοχή των 
Αθηνών, μέ βάσι πατεριχά χαί άλλα νεώτερα σοβαρά 
έρμηνευτιχά έργα, σέ σειρά μαθημάτων δύο έτών άνέπτυξα στο 
φροντιστήριο των χυχλαρχών τό βιβλίο τής Καινής Διαθήχης 
«Πράξεις Αποστόλων». Μετά δέ τήν προφοριχή άνάπτυξι 
έχάστης περιχοπής παρέδιδα στους χυχλάρχας χαί γραπτώς τό 
μάθημα, όχι βεβαίως όλόχληρο, όπως προφοριχώς, άλλά χατά 
τό χόριο σώμα. 

Τό παρόν βιβλίο περιέχει τά έν λόγω μαθήματα άγιογραφι- 
χών χόχλων όπως παραδίδονταν στή γραπτή τους μορφή, 
χαθώς χαί ένα είσαγωγιχό μάθημα γιά τό βιβλίο τών 
« Πράξεων» χαί τον συγγραφέα του Λουχά. Μέ τήν έξήγησι 
λέξεων χαί φράσεων τού ιερού χειμένου χαί μέ τις παρατηρήσεις 
σέ διάφορα χωρία μεριχές φορές έξομαλόνονται έρμηνευτιχές 
δυσχολίες, άνατρέπονται έσφαλμένες έρμηνεΐες χαί διατυπώ¬ 
νονται νέες. Ιδιαιτέρως έπισημαίνονται θεολογιχά χαί άντιαιρε- 
τιχά στοιχεία γιά τήν χαταπολέμησι τών εχθρών τής Πίστεως, 
μάλιστα τών αντίχριστων Χιλιαστών ή ψευδό - Μαρτύρων τού 
Ιεχωβά. Μέ τήν όλη δέ άνάπτυξι τού ιερού χειμένου 
ξεδιπλώνεται μπροστά στα μάτια τής ψυχής τό απέραντο 
μεγαλείο τής δράσεως τών άποστόλων, μάλιστα τών πρωτοχο- 
ρυφαίων Πέτρου χαί Παύλου, χαθώς χαί τής ζωής τών πρώτων 
χριστιανών, τών χριστιανών τής άποστολιχής έποχής, χαί 
δημιουργεΐται βαθυτάτη συγχίνησις χαί άπέραντος θαυμασμός 
γιά τήν ήρωιχή χαί ύπερευλογημένη έχείνη δράσι χαί ζωή, 
συγχρόνως δέ χαί συναίσθησις γιά τή σημερινή πνευματική 
πτώσι χαί πτωχεία τών χριστιανών. Άπό όλα τά βιβλία τής 
Καινής Διαθήχης τό βιβλίο τών «Πράξεων» εϊνε ό χαλότερος 
χαθρέπτηςγιά νά βλέπωμε τις ατέλειες, τά μειονεχτήματα χαί 

τά έλαττώματά μας ώς χριστιανοί, να έλεγχώμεθα, να 
στενάζωμε χαί να ποθούμε άλλαγή χαί επιστροφή στή ζι;λευτή 
ζωή χα 'ι δράσι των άποστολιχών χρόνων. 

Κατά τή μελέτη χαί τήν άνάπτυξι τού βιβλίου των 
«Πράξεων» με τή χαρι τού Θεού πολλές φορές αίσθανθήκαμε 
συγχινησι άπό τό μεγαλείο των πρώτοι χριστιανών καί 
άγωνιστών, προπάντων δέ τού αποστόλου Παύλου, τού μεγάλου 
διώκτου, πού έγινε ό μεγαλύτερος απόστολος τού Χριστιανισμού, 
χαΤαπλημμυρίστηκε άπό τή χάρι τού Θεού, αίσθάνθηκε τό 
Χριστό χαι τούς άνθρώπους περισσότερο άπό όλους, άγωνίστηχε 
χαί ΰπέφερε όσο κανείς, χαί χατώρθωσε γιά τήν άνθρωπότητα 
τά μεγαλύτερα κατορθώματα. Παύλος! Τό όνομά του σημαίνει 
τον μικρό. Αλλ' ή ταπείνωσις, ή πίστις, ή αγάπη, ή σοφία, ό 
λόγος, οί έπιστολές, οι αγώνες, οί διωγμοί, οί περιπέτειες, οί 
θλίψεις, τά δεινοπαθήματα, τά κατορθώματα, οί θρίαμβοί του 
έν Χριστώ τον άνέδειξαν τον μεγαλύτερο άπό όλους τούς 
άνθρώπους. Μετά τό Χριστό ποιος άλλος συγχινεί τις έχλεχτές 
υπάρξεις όσο ό Παύλος; Τή συγχίνησι, πού μέ τή χάρι τού Θεού 
παρά τήν άναξιότητά μας αίσθανθήκαμε άπό τό ιερό βιβλίο τών 
«Πράξεων», καί μάλιστα απ' τή μεγαλωσύνη τού ούρανοβάμο- 
νος Παύλου, είθε νά αίσθανθή σέ μεγαλύτερο βαθμό κάθε 
άναγνώστης του ταπεινού αύτού πονήματος μας. "Αν τούς 
κοσμικούς συγκινούν άλλα πρόσωπα καί πράγματα, μικρά καί 
άνάςια ένώπιον Θεού, έμάς νά συγκινούν πράγματα όπως οί 
άγώνες, οί ηρωισμοί καί οί θυσίες γιά τή Βασιλεία τού Χριστού, 
καί πρόσωπα όπως οί ένδοξοι απόστολοι, καί μάλιστα ό Παύλος, 
ό άπόστολος τών έθνών, ό όποιος ήλθε καί μάς έκανε 
χριστιανούς. Καί αν οί κοσμικοί φιλοδοξούν νά έχουν άλλες 
ιδιότητες, έμεϊς νά φιλοδοξούμε νά ε'ίμεθα χριστιανοί, μιμηταί 
κατά τό δυνατόν τών πρώτων χριστιανών, καί μικροί, έστω, 
άπόστολοι, μιμηταί τών μεγάλων αποστόλων, στόματα Χρι¬ 
στού, όμολογηταί τής Πιστεως έν μέσω τού συγχρόνου κόσμου. 

Κάντζα Αττικής, 29 Ιουνίου 1985 
εορτή τών πρωτοκορυφαίων άποστόλων Πέτρου καί Παύλου 

Νικόλαος Ιω. Σωτηρόπουλος 


ΜΑΘΗΜΑ Ιο 


0 ΛΟΥΚΑΣ 

ΚΑΙ ΤΟ ΒΙΒΛΙΟ ΤΟΝ ΠΡΑΞΕΩΝ 


ΣΥΓΓΡΑΦΕΥΣ τού βιβλίου «Πράξεις άποστόλων» ή 
άπλώς «Πράξεις» είνε ό εύαγγελιστής Λουκάς, ό συγγρα- 
φεύς τοϋ τρίτου Εύαγγελίου. Τό Εύαγγέλιο έγραψε σάν 
«πρώτον λόγον» καί τις Πράξεις σάν συνέχεια, σάν δεύτερο 
λόγο (Πράξ. α' 1). 

Ό Λουκάς δέν ήταν άπ’ τούς άνθρώπους τής περιτο¬ 
μής, τούς Ιουδαίους δηλαδή, άλλ’ άπ τούς έθνικούς 
(Κολ. δ' 10 - 14). Καί συμφώνως πρός άρχαίες μαρτυρίες 
ήταν άπ τήν Αντιόχεια, όπου γιά πρώτη φορά οί μαθηταί, 
οί όπαδοί δηλαδή τοϋ Ίησοϋ, ώνομάστηκαν χριστιανοί 
(Πράξ. ια' 26). Τό όνομά του είνε λατινικό, καί άπ αύτό 
καταλαβαίνουμε, ότι ήταν Ρωμαίος πολίτης, διότι μόνο 
Ρωμαίος πολίτης είχε τό δικαίωμα νά φέρη ρωμαϊκό 
όνομα. Στο έπάγγελμα ήταν ιατρός (Κολ. δ' 14). Γι’ αύτό 
στό Εύαγγέλιο καί στις Πράξεις παρατηρεϊται αύξημένη 
χρήσι ιατρικών λέξεων. 

Ό Λουκάς ήταν άκόλουθος καί συνεργάτης τοϋ 
άποστόλου Παύλου. Στόν μεγάλο άπόστολο, καί γενικώτε- 
ρα στήν Εκκλησία, ό Λουκάς πρόσφερε τις πολύτιμες 
ύπηρεσίες του, ιεραποστολικές άλλά καί ιατρικές ύπηρε- 
σίες. Άπ’ όλους μάλιστα τούς συνεργάτες τοϋ Παύλου ό 
Λουκάς ήταν ό πιστότερος καί άγαπητότερος. Πρός τούς 
Κολασσαεϊς ό άπόστολος γράφει: «Άσπάζεται ύμάς 
Λουκάς ό Ιατρός ό άγαπητός» (Κολ. δ' 14). Καί πρός τόν 
Τιμόθεο γρ.’φει: «Δημάς με έγκατέλιπεν άγαπήσας τόν 
νϋν αιώνα, κ έπορεύθη εις Θεσσαλονίκην, Κρήσκης εις 
Γαλατίαν, Τίτ, ·? εις Δαλματίαν* Λουκάς έστι μόνος μετ 
έμοϋ» (Β' Τιμ. δ’10-11). 

Τις «Πράξεις» ό Λουκάς έγραψε, για νά δείξη τήν 

πορεία τού Εύαγγελιου καί τήν έξάπλωσι τής Εκκλησίας 
άπ τήν Ιουδαίο καί τή Σαμάρεια μέχρι τά έθνη. Τό βιβλίο 
δέν εινε συστηματική ιστορία τής δράσεως των άποστό- 
λων, άλλ’ άφήγησις ώρισμένων μόνον πράξεων των 
αποστόλων, κυρίως δέ τοϋ Πέτρου καί τοϋ Παύλου, καί 
μάλιστα τοϋ Παυλου, γιατί αύτός είχε τή μεγαλύτερη 
δράσι, καί αύτοϋ άκόλουθος καί συνεργάτης ήταν ό 
Λουκάς. 

Οί «Πράξεις», καθώς καί τό τρίτο Εύαγγέλιο καί ή προς 
Εβραίους Επιστολή, εινε σέ καθαρώτερη καί άνώτερη 
γλώσσα έν συγκρίσει προς τά άλλα βιβλία τής Καινής 
Διαθήκης. Ό κάλαμος τοϋ Λουκά εινε άριστοτεχνικός. Τό 
ϋψος του εινε σαφές, άπαλό, γλαφυρό, χαριτωμένο. 

Ή μελέτη των «Πράξεων» έχει ιδιαίτερη σημασία. Γιατί 
στις Πράξεις βλέπουμε νά άρχίζουν μέ τρόπο καταπληκτι¬ 
κό νά έκπληρώνωνται οί ύποσχέσεις καί προφητείες τοϋ 
Κυρίου γιά τή μεταβολή τοϋ κόσμου καί τό θρίαμβο τοϋ 
Εύαγγελιου. Καί γιατί κυρίως μέσα στις Πράξεις βλέπου¬ 
με, τί ήταν ή Εκκλησία καί οί χριστιανοί στήν άρχή, στην 
άποστολική έποχή. Βλέπουμε τή θερμουργό πίστι, τήν 
ιδεώδη άγάπη, τήν άκαταπόνητη δραστηριότητα, τόν 
ήρωισμό, τις θυσίες, τήν αύταπάρνησι, τά άφθονα χαρίσμα¬ 
τα καί θαύματα, τά καταπληκτικά άποτελέσματα τής ζωής 
καί τοϋ άγώνος των πρώτων χριστιανών. Βλέπουμε, μέ μιά 
φράσι, τά άρχαΐα μεγαλεία τής Εκκλησίας. Καί βλέποντας 
τά μεγαλεία έκεΐνα καταλαβαίνουμε τήν ίδική μας πνευμα¬ 
τική άτονία, πτωχεία καί άθλιότητα. Τό βιβλίο των «Πράξε¬ 
ων» εινε πνευματικός καθρέπτης, πού δείχνει τις πολλές 
σημερινές έλλείψεις, άτέλειες καί άσχημίες μας. 

Ή μελέτη των «Πράξεων» μαζί μέ τήν έπίδρασι τής 
θείας Χάριτος θά μάς κάνη νά συναισθανθούμε τή 
χριστιανική μηδαμινότητά μας, νά στενάξωμε, νά ζηλέψο¬ 
με τούς πρώτους χριστιανούς, καί νά προσπαθήσωμε νά 
μοιάσωμε μ' έκείνους. 

Εϊθε τό Πνεύμα τό "Αγιο, τό όποιον ήλθε τήν ήμέρα τής 
Πεντηκοστής στόν κόσμο καί μονίμως παραμένει καί δρςΐ 



οτήν Εκκλησία, είθε ό Παράκλητος, δια πρεσβειών τών 
άποστόλων καί τοϋ εύαγγελιστου Λουκά, νά μάς βοηθήση 
νά καταλάβωμε καί νά αισθανθούμε τόν προορισμό μας 
σάν χριστιανοί καί Εκκλησία, καί νά πράττωμε πράξεις 
άξιες τοϋ Χριστού καί τής ούρανίου βασιλείας του. Είθε 
πρό πάντων, νέοι άπόστολοι καί συνεργάτες άποστόλων 
νά παρουσιασθοϋν στήν Εκκλησία, νά λάμψουν άπό 
άγιότητα ζωής, νά κηρύξουν τό Εύαγγέλιο σέ άλλοθρή- 
σκους καί χριστιανούς καί νά έπεκτείνουν τή βασιλεία τού 
θεού σέ βάθος καί σέ πλάτος μέσα στόν ταλαίπωρο τούτο 
κόσμο τούς χαλεπούς τούτους καιρούς. 

Αδελφοί! Όσοι πιστεύουμε στόν Κύριο, άς έντείνωμε 
όλοι τις δυνάμεις μας. "Ας έπιμείνωμε στις προσευχές καί 
στις ιεραποστολικές προσπάθειές μας άνάμεσα στούς 
συνανθρώπους μας, άπό τούς οικείους μέχρι τούς ξένους 
καί άγνώστους. "Ας μεταχειριζώμεθα όλες τις εύκαιρίες, 
όλους τούς ώραίους τρόπους καί όλα τά καλά μέσα, γιά 
νά άσκήσωμε εύεργετική έπίδρασι στο σύγχρονο κόσμο. 
"Ας κάνωμε τό πάν, για νά βοηθήσωμε τούς ανθρώπους 
νά γνωρίσουν τό Εύαγγέλιο, τό Χριστό καί τό θέλημά του. 
Καί άν κάνωμε τό πάν, τά λόγια μας δέν θά μείνουν 
εύχολόγια, άλλα θά γίνουν πραγματικότης. Καί έμεϊς καί 
πολλοί συνάνθρωποί μας θά έξυψωθούμε. Ή Εκκλησία 
τοϋ Χριστού θά γνωρίση νέες καταπληκτικές έπιτυχίες, 
νέες κατακτήσεις. Καί θά γράψη νέες σελίδες ιστορίας, 
όμοιες μέ τις σελίδες τού βιβλίου τού Λουκά «Πράξεις 
άποστόλων». 

Πνεύμα Αγιον, Παράκλητε άγαθέ! Μετάβαλέ μας καί 
βοήθησέ μας νά συντελέσωμε στή μεταβολή πολλών, γιά 
τή δόξα σου καί τή δόξα τού Χριστού καί τού θεού 
Πατρός. 

ΠΡΑΞΕΩΝ Α 1 - 11 


ΜΑΘΗΜΑ 2ο 


ΑΝΑΣΤΑΣΙΕ ΚΑΙ ΑΝΑΛΗΨΙΣ 

Στό πρώτο κεφάλαιο των Πράξεων, στίχ. 1 - 11, ό 
Λουκάς κάνει λόγο: 1) Γιά τό εύαγγέλιό του, στίχ. 1-2, 
2) γιά τήν Άνάστασι καί τό διάστημα των συναντήσεων καί 
συνομιλιών του Άναστάντος με τούς μαθητάς του μέχρι 
τήν Άνάληψι, στίχ. 3 - 8, 3) γιά τήν Άνάληψι, στίχ. 9-11. 

Έξήγησις λέξεων καί φράσεων 

1. 7ον πρώτον λόγον έποιησάμην = Τό πρώτο βιβλίο 

συνέγραψα. 

περί πάντων ών ήρξατο = γιά όλα όσα άρχισε. 

2. άχρι ής ή μέρας = μέχρι τήν ήμέρα. 
έντειλάμενος = άφοΰ έδωσε έντολές. 

διά Πνεύματος Άγιου = έν Πνεύματι Άγίω. 
οϋς έξελέξατο = τούς όποιους έξέλεξε. 

3. οϊς καί παρέστησε = στούς όποιους και παρουσίασε, 

άπέδειξε. 

μετά τό παθεΐν αυτόν = μετά τον (μαρτυρικό) θάνατό του. 
έν πολλοϊς τεκμηρίοις - μέ πολλές άποδείξεις. 
όπτανόμενος = έμφανιζόμενος. 

4. συναλίζόμενος = συναντώμενος, συναναστρεφόμενος ή 

συντρώγοντας. 

τήν έπαγγελίαν του Πατρός - δ,τι ύποσχέθηκε ό Πατήρ. 

5. ού μετά πολλάς ταύτας ημέρας = όχι πολλές ήμέρες μετά 

άπό αύτές. 

6. εί άποκαθιστάνεις; = θά άποκαταστήσης; 
τή) Ισραήλ - χάριν του Ισραήλ. 

7. ούχ υμών έστι γνώναι = δέν άνήκει σέ σάς νά γνωρίζετε. 
οϋς έθετο = τούς οποίους έθεσε. 

έν τη ιδία έξουσία = στή δική του έξουσία. 

8. λήφεσΟε = θά λάβετε. 
εσεσΟέ μοι = θά μου είσθε. 

9. έπήρΟϊΐ = υψώθηκε άπό τή γή. 
ύπέλαβεν = έλαβεν υποκάτω καί άπέκρυψε. 

10. παρειστήχεισαν αύτοΐς- παρουσιάστηκαν σ' αυτους. 
εν έσθήτι = μέ ένδυμασία. 

11. τί έστήχατε; = γιατί στέκεσθε; 
άφ' ύμών = άπό σάς. 

ούτως έλεύσεται = έτσι θά έλθη. 
έθεάσασθε = είδατε. 

Παρατηρήσεις καί διδάγματα 

Στίχ. 1: Καί ιό πρώτο καί ιό δεύτερο βιβλίο του, καί τό 
Εύαγγέλιο καί τις Πράξεις δηλαδή, ό Λουκάς άφιέρωσε 
στό χριστιανό Θεόφιλο. Ό Θεόφιλος ήταν πρόσωπο 
έπίσημο, όπως φαίνεται άπό τήν προσφώνησι «κράτιστε 
Θεόφιλε» στό προοίμιο τοϋ Εύαγγελίου (Λουκ. ά 3). Η 
προσφώνησις αυτή ισοδύναμε! μέ τό «έξοχώτατε Θεόφιλε» 
(Ίδέ καί Πράξ. κγ 26· κδ' 3’ κστ' 25). ’Αλλ’ ένώ στό προοίμιο 
τοϋ Εύαγγελίου ό Λουκάς προσφωνεί τό Θεόφιλο μέ τόν 
τίτλο του «κράτιστε», έδώ στις Πράξεις παραλείπει τόν 
τίτλο του καί τόν προσφωνεί άπλώς μέ τό όνομά του. Καί 
τό πρώτο καί τό δεύτερο είνε βεβαίως όρθό - τό πρώτο 
δεικνύει εύγένεια καί σεβασμό, τό δεύτερο δεικνύει 
οικειότητα. Όταν ό Λουκάς έγραψε τις Πράξεις, ό 
Θεόφιλος είχε γίνει πλέον οικείος στό Λουκά καί ταπεινό* 
τερος καί δέν άρεσκόταν σέ κοσμικούς τίτλους. 

"Αν λοιπόν καί σήμερα λέμε «Έξοχώτατε», «Σεβασμιώ- 
τατε», «Πανοσιολογιώτατε» κ.λπ., δέν άμαρτάνουμε. Ή 
άπλότης όμως εινε καλύτερη, ιδίως γιά τούς θρησκευτι¬ 
κούς άρχοντες. Όποιος άρέσκεται σέ τίτλους καί κολα¬ 
κεύεται άπ’ αύτούς, στερείται άπό περιεχόμενο. Όταν οί 
άνθρωποι χάνουν τήν ούσία, δίνουν σημασία στούς τί¬ 
τλους... 

Στίχ. 3: Ό Χριστιανισμός δέν άπαιτεΐ τυφλή πίστι. Διότι 

τυφλή πίστις δέν εϊνε αληθινή πίστις. Ο Χριατιανισμός 
ζητεί πίστι θεμελιωμένη σέ επιχειρήματα. 

Ή ανάοτασις τοϋ Ίησοϋ εϊνε βαοικό δόγμα πίστεως. 
Διότι εινε ή δικαίωσις των λόγων τοϋ Ιησού γιά τή 
μεσσιακότητα και τή θεότητά του, καθώς καί των έργων 
του, κυρίως τής σταυρώσεώς του, γιά τή σωτηρία τοϋ 
ανθρώπου. Καθ’ έαυτήν ή Ανάοτασις εϊνε βεβαίως 
άκατάληπτη, καθώς καί τόσα άλλα πράγματα. 'Αλλ’ ένω ό 
τρόπος τής άναστάσεως εϊνε άκατάληπτος, τ ό 
γεγονός τής άναστάσεως άποδεικνύεται. 

Ό Ιησούς μετά τό θάνατό του άπέδειξε τόν έαυτό του 
ζωντανό σωματικώς «έν πολλοΐς τεκμηρίοις», μέ πολλές 
άποδείξεις. Σέ διάστημα 40 ήμερών πολλές φορές 
φανερώθηκε στούς μαθητάς του, καθώς καί σέ άλλα 
πρόσωπα, άνδρες καί γυναίκες. Οί μαθηταί καί τά άλλα 
πρόσωπα είδαν τόν Ιησού. Επίσης άκου σαν τόν 
Ιησού. Αλλά καί ψηλάφησαν αυτόν. Καί συνέφα- 
γαν μαζί του. Όλες τις αισθήσεις τους ίκανοποίησεν ό 
Αναστάς, εκτός Ισως τής όσφρήσεως. Λέμε «ίσως», γιατί 
δέν άποκλείεται νά αίσθάνθηκαν καί εύωδία άπό τόν 
Άναστάντα. Άνέστη ό Χριστός καί γέμισε τά σύμπαντα άπό 
εύωδία, ψάλλει ή Εκκλησία. Μερικές φορές καί ή 
πνευματική εύωδία γίνεται αισθητή στήν όσφρησι. Έπί 
πλέον ό Αναστάς ύπενθύμισε πράγματα, όπως τήν 
άρνησι τοϋ Πέτρου, άποκάλυψε διαλογισμούς καί λόγους, 
όπως τού θωμά, καί θαυματούργησε, όπως πριν. Τέλος 
, έδωσε ύποσχέσεις, οί όποιες μετά τήν Άνάληψί του 
εκπληρώνονται, όπως ή ύπόσχεσις γιά τήν άποστολή καί τά 
θαυμαστά χαρίσματα καί έργα τού Άγιου Πνεύματος. 

Έχοντας πλήθος άποδείξεων οί μαθηταί καί τά άλλα 
πρόσωπα, πίστευσαν στήν άνάστασι. Καί μέ τήν άπότομη 
μεταβολή τους, τήν άγιότητα τού βίου τους, τούς ύπεραν- 
θρώπους κόπους καί άγώνας τους, τά σοφά καί άσύγκριτα 
συγγράμματά τους, τά θαύματά τους στό όνομα τού Ιησού 
Χριστού, τις καταπληκτικές κατακτήσεις τους στήν οικου¬ 
μένη καί τά φρικτά μαρτύριά τους πρόσθεσαν νέες 
άποδείξεις γιά τήν άνάστασι τοϋ Ιησού. 

Στίχ. 4 - 5: Ο Θεός Πατήρ ηδη στην Παλαια Διαθήκη 
διά μέσου τών προφητών, και ιδίως τού Ιωήλ, εΐχεν 
ύποσχεθή νά δώση στους πιστούς τό Αγιον Πνεύμα, να 
έκχύση σ αυτούς άφθόνως τά πνευματικά χαρίσματα. Γιά 
τήν άποστολή του Αγίου Πνεύματος ή Παρακλήτου 
ώμίλησε καί ό Χριστός, ιδίως ολίγον προτού παραδοθή, 
κατά τήν περίφημη έκείνη όμιλία τής Μεγάλης Πέμπτης. 
Καί τώρα, μετά τήν Ανάστασι, άνανεώνει τήν ύπόσχεσι τού 
Πατρός, καί δική του ύπόσχεσι, γιά τό Αγιο Πνεύμα. Λέγει 
στους μαθητάς του, νά μή τολμήσουν νά ξεμυτίσουν άπ 
τήν Ιερουσαλήμ, προτού λάβουν «τήν επαγγελίαν τού 
Πατρός», ό,τι ύποσχέθηκε ό Πατήρ, τό Αγιο Πνεύμα 
δηλαδή. Οί μαθηταί, πτωχοί, άγράμματοι, άσημοι καί 
δειλοί, έντός ολίγου θ.ά ξεχύνονταν στή μεγαλύτερη μάχη 
τών αιώνων μάχη μέ τούς Ιουδαίους καί τούς Εθνικούς 
μέ αιωνόβια καθεστώτα θρησκειών, φιλοσοφιών καί άμαρ- 
τιών μέ άνομα καί ώργανωμένα συμφέροντα - μέ φανατι¬ 
κούς όχλους καί σκληρούς άρχοντες. Καί πώς θά 
πολεμούσαν οί απλοϊκοί Γαλιλαϊοι; Γι αύτό ό Κύριος τούς 
είπε, νά περιμένουν, μέχρις ότου λάβουν τό παντοδύναμον 
Αγιο Πνεύμα. Ό Ιωάννης, τούς είπε, βάπτισε μέ νερό, σείς 
έπειτα άπό όλίγες ήμερες θά βαπτισθήτε μέ Αγιο Πνεύμα. 
Αν οί μαθηταί τήν ήμέρα τής Πεντηκοστής δέν βαπτίζον- 
ταν μέσα στή Χάρι τού Αγίου Πνεύματος, δέν θά 
μπορούσαν κατόπιν νά βαπτισθοϋν μέσα στή θάλασσα τών 
περιπετειών καί μαρτυρίων (Ίδέ Ματθ. κ 22 - 23). 

"Αν θέλωμε καί έμεϊς, αδελφοί μου, νά κάνωμε 
πνευματικό πόλεμο καί νά νικάμε τόν κόσμο μέ τις πλάνες, 
τά πάθη καί τις αντιδράσεις του, καί νά κερδίζωμε ψυχές 
γιά τή βασιλεία τού θεού, τήν έπίγεια καί τήν έπουράνια 
Εκκλησία, πρέπει συνεχώς νά όπλιζώμεθα μέ «δύναμιν έξ 
ύψους» (Λουκ. κδ' 49), μέ τή χάρι τού Αγ. Πνεύματος. 
Χωρίς όπλα, χωρίς δύναμι πυρός, δέν γίνεται πόλεμος. Καί 
χωρίς Αγιο Πνεύμα, χωρίς τό πΰρ τής Πεντηκοστής, δέν 
γίνεται πνευματικός πόλεμος. 

Μέ τή μελέτη τής Γραφής, μέ τήν προσευχή, μέ τή 
νηστεία καί τήν άλλη άσκησι, μέ τή έλεημοσύνη καί μέ τά 

μυστήρια τής Εκκλησίας ό άνθρωπος λαμβάνει Πνεύμα 
"Αγιο καί γίνεται ισχυρός απέναντι τού κόσμου, πολεμιστής 
καί νικητής. 

Ώς πρός τό χρόνο τής άποστολής τού Παρακλήτου 
γεννώνται οί άπορίες: Γιατί δέν ήλθε αμέσως ό Παράκλη¬ 
τος τήν ήμέρα τής άναλήψεως τού Ιησού; Γ ιατί ήλθε 
έπειτα άπό ολίγες καί όχι έπειτα άπό πολλές ήμερες; Καί 
γιατί δέν είπε ό Χριστός, ποια άκριβώς ήμέρα θά ερχόταν; 
Άπάντησις: Σκοπίμως ό Παράκλητος δέν ήλθε τήν ήμέρα 
τής άναλήψεως τού Ιησού. Μετά τόν άποχωρισμό τού 
Ιησού οί μαθηταί έπρεπε νά μείνουν μερικές ήμερες 
ορφανοί, γιά νά αισθανθούν τήν άνάγκη τής έλεύσεως τού 
Παρακλήτου, γιά νά ποθήσουν καί νά ζητήσουν έντόνως μέ 
τήν προσευχή τους τόν τρίτο τής Τριάδος. Όσο δέ 
περισσότερο αισθάνεται κανείς τήν άνάγκη τού Αγίου 
Πνεύματος καί ποθεί καί ζητεί αύτό, τόσο άξιώτερος τού 
Αγίου Πνεύματος γίνεται. Δέν άφησε δέ ό Κύριος νά 
περάσουν πολλές ήμερες, μέχρι νά έλθη ό Παράκλητος, 
γιά νά μή καταληφθούν οί μαθηταί άπό άνυπομονησία καί 
άποθάρρυνσι. Καί δέν προείπε τήν άκριβή ήμέρα τής 
έπκροιτήσεως τού Παρακλήτου, γιά νά βρίσκωνται σέ 
διαρκή έγρήγορσι. 

Τά πάντα μέσα στο σχέδιο τού Κυρίου εινε μέ σοφία. 

Στίχ. 6 - 8: Μετά άπό τριετή διδασκαλία τού Χριστού γιά 
πνευματική βασιλεία τού θεού μέσα στις καρδιές καί 
άνάμεσα στούς πιστούς· μετά άπό τά πάθη τού Χριστού καί 
τή διάψευσι των προσδοκιών των Ιουδαίων γιά κοσμική 
βασιλεία τού Χριστού· καί μετά άπό τήν άνάστασι τού 
Χριστού οί μαθηταί έξακολουθοΰν νά έχουν κοσμικό, 
πολιτικό, σωβινιστικό, θά έλεγε κανείς, φρόνημα. Νόμιζαν, 
ότι τό "Αγιο Πνεύμα θά έρχόταν γιά πολιτική μάλλον 
άποκατάστασι τού Ισραήλ. Καί γι' αύτό όλοι μαζί προσήλ- 
θαν στό Χριστό καί τόν ρώτησαν «Κύριε, θ’ άποκατα- 
στήσης τώρα συντόμως τή βασιλεία τού Ισραήλ;». Πόσο 
φοβερό εινε τό πολιτικό φρόνημα καί μικρόβιο! Πόσο 
δυσκόλως άποβάλλεται καί άπ’ τις καλύτερες ψυχές! Ό 

Χριστός δέν ικανοποίησε τήν περιέργεια ιών μαθητών. Δέν 
τούς είπε, ότι τό Ισραήλ θά γινόταν Κράτος στις ήμερες 
μας. Απέκρυψε τό χρόνο. Τούς είπε, ότι δέν άνήκε σ 
αύτοϋς νά γνωρίζουν χρόνους καί καιρούς, τούς όποιους ό 
Πατήρ έχει στή δική του έξουσία. Πού εινε οί ψευδό - 
μάρτυρες τού Ιεχωβά, πού καθορίζουν χρόνους καί 
καιρούς; 

Απ’ τό άντικείμενο τής άνωφελοϋς περιεργείας τους ό 
Κύριος έστρεψε τήν προσοχή των μαθητών σέ πνευματική 
ύπόθεσι καί πνευματικό συμφέρον. Τούς ύψωσε σέ 
άνώτερη σφαίρα καί διηύρυνε τό στενό όρίζοντά τους. Ή 
προοπτική τών μαθητών ήταν ό Ισραήλ. Ή προοπτική τού 
Χριστού ήταν όλος ό κόσμος. Εκείνο πού ένδιαφέρει, είπε 
ό Χριστός στούς μαθητάς, εινε ότι θά όπλισθήτε μέ δύναμι 
τού Αγίου Πνεύματος, θά καταστήτε σοφοί καί άτρόμητοι, 
καί θά γίνετε μάρτυρες μου καί στήν Ιερουσαλήμ καί 
σ’ ολόκληρη τήν Ίουδαία, άλλά καί στή Σαμάρεια καί σ 
όλόκληρη τή γη. Τό Άγιο Πνεύμα θά σάς κάνη παγκο¬ 
σμίους μάρτυράς μου. Πού εΤνε πάλι οί Χιλιασταί, πού δέν 
θέλουν νά όνομάζωνται μάρτυρες τού Ιησού, άλλά 
μάρτυρες τού Ιεχωβά; 

Ό Ιησούς μάς θέλει ίδικούς του μάρτυρας, διότι αύτός 
εϊνε ό Ιεχωβά, αύτός εινε όλη ή θεότης (Κολ. β' 9), αύτός 
είνε «ό άληθινός θεός καί ζωή αιώνιος» (Ά Ίωάν. ε' 20). 

Στίχ. 9-11: Στούς τρεις τούτους στίχους περιγράφεται 
τό ένδοξο γεγονός τής άναλήψεως. Καθώς οί μαθηταί 
είχαν προσηλωμένα τά μάτια τους στον Κύριο, ό Κύριος 
άρχισε νά ύψώνεται πάνω άπό τή γη, νά γίνεται μετέωρος 
μεταξύ ούρανοΰ καί γης! Ό θεός διά μέσου τού προφήτου 
Ήσαΐου. είχε πει γιά τόν Μεσσία: «Ιδού συνήσει ό παίς μου 
καί ύψωθήσεται καί δοξασθήσεται καί μετεωρισθήσεται 
σφόδρα» (Ήσ. νβ' 13). Καθώς ό Ιησούς άνέβαινε στον 
ούρανό, μία νεφέλη, σύμβολο δόξης, παρουσιάσθηκε σάν 
όχημα καί τόν πήρε άπό κάτω καί τόν έκρυψε άπό τά μάτια 
τους. Καί καθώς είχαν προσηλωμένα τά μάτια τους στόν 
ούρανό, παρακολουθώντας τήν ένδοξη πορεία τού Κυρίου 

προς ίο υψη, μάλλον προς το υψιοιο δώματα τοϋ ουρονοϋ, 
έξαφνα δυο ανδρες παρουσιασθηκαν ο αυτούς, ντυμένοι 
μέ στολή λευκή, λαμπρή, άπαστραπιουοα. Προφανώς ήταν 
άγγελοι, όπως οι δυο εκείνοι ανδρες, πού παρουσιασθηκαν 
στό μνήμα κατά τήν άναστασι (Λουκ. κό 4, Ιωάν, κ 12). Οΐ 
ένδοξοι άγγελοι διακονούν στό ένδοξο γεγονός τοϋ 
τρισενδόξου Κυρίου τους. Οι άγγελοι μίλησαν ατούς 
μαθητάς, πού κατάπληκτοι κρατούσαν καρφωμένα τά μάτια 
τους στόν ούρανό, καθώς ή νεφέλη μέ τόν Ιησού 
ύψωνόταν, μίκραινε, γινόταν ένα μικρό φωτεινό σημείο στό 
ύψος τού ούρανοϋ καί χανόταν. Τί είπαν οί άγγελοι ατούς 
μαθητάς; Νά τί είπαν, σέ έλεύθερη άπόδοσι τών λόγων 
τους: Ανδρες ΓαλιλαΤοι! Τί στέκεσθε έδώ, κοιτάζοντας 
στόν ούρανό; Δέν ύπάρχει πλέον λόγος νά κοιτάζετε στόν 
ούρανό. Ό Ιησούς μπήκε στή σφαίρα τής ούρανίας δόξης 
του. Τώρα δέν μπορείτε πλέον νά τόν βλέπετε μέ τά 
σωματικά σας μάτια. Μή χάνετε λοιπόν καιρό, κοιτάζοντας 
στόν ούρανό. Αλλ' έπιστρέψετε στήν Ιερουσαλήμ καί 
προετοιμασθήτε, γιατί σάς περιμένει έργο. Αύτός ό 
Ιησούς, πού έφυγε τώρα άπό σάς καί άνέβηκε στόν 
ούρανό, αύτός στό μέλλον θά έλθη πάλι, γιά νά κρίνη τά 
έργα σας. Καί μέ όποιο τρόπο τόν είδατε τώρα νά άνεβαίνη 
στόν ούρανό, έτσι θά τόν δήτε τότε νά έρχεται πάλι. Μέ 
ορατό τρόπο άνελήφθη, μέ όρατό τρόπο θά έπανέλθη. Μέ 
σώμα άνελήφθη, μέ σώμα θά έπιστρέψη. Ένδόξως άνελή¬ 
φθη πάνω σέ νεφέλη, ένδόξως θά έπανέλθη πάνω σέ 
νεφέλη. 

Πού εΐνε οί ψευδό - μάρτυρες τοϋ Ιεχωβά, πού λένε, 
ότι τό σώμα τοϋ Χριστού δέν άναστήθηκε καί δέν 
άναλήφθηκε καί ό Χριστός δέν έρχεται στή δευτέρα 
παρουσία του κατά τρόπον όρατό, μέ σάρκα; Ό Ιωάννης 
τούς όνομάζει άντιχρίστους (Β' Ίωάν. 7). 

Η σημασία τής άναλήψεως εΐνε πολλαπλή. 

Ο Χριστός έλεγε, ότι κατέβηκε άπό τόν ούρανό. Αλλ 
αύτή ή άλήθεια στούς Ιουδαίους φαινόταν έξωφρενική. Γιά 
τούτο ό Χριστός τούς είπε: «Έάν συν θεωρήτε τόν Υιόν τοϋ 
άνθρώπου άναβαίνοντα όπου ήν τό πρότερον;» (Ίωάν. στ 


62). Μέ άλλα λόγια, ό Χρίστος είπε: «Δέν πιστεύετε, ότι 
κατέβηκα άπό τόν ουρανό, διότι δέν μέ είδατε νά 
κατεβαίνω. 'Αλλ' έάν μέ δήτε ν' άνεβαίνω στόν ουρανό, 
τότε θά πιστεύσετε ότι κατέβηκα; Ή άνάβασίς μου θά σάς 
πείση γιά τήν κατάβασί μου;». "Αν ό Χριστός έλεγε ψέματα, 
δέν θ’ άνασταινόταν καί θ’ ανέβαινε στόν ούρανό. Τό ότι 
άναστήθηκε καί ανέβηκε στόν ούρανό, τούτο άποδεικνυει, 
ότι έλεγε τήν αλήθεια. Όπως μάλιστα άναστήθηκε 
αύτεξουσίως, μέ τή δύναμί του (Ίωάν. β' 19' Γ 18), έτσι καί 
ανέβηκε στόν ούρανό. Οί αστροναύτες ανεβαίνουν μέ τη 
δύναμι τής έπιστήμης. Ό Ήλίας άνέβηκε μέ τήν δύναμι τού 
Θεού. Ό Χριστός άνέβηκε άφ’ έαυτοϋ, μέ τή δύναμί του, 
διότι είνε ό ϊδιος ό θεός. «’Ανέβη ό θεός έν άλαλαγμώ, 
Κύριος έν φωνή σάλπιγγος» (Ψαλμ. μστ’ 6 ή μζ' 5). 

Ανεβαίνοντας ό Χριστός στόν ούρανό, ανέβασε έκεί 
τήν άνθρωπίνη φύσι, πού προσέλαβε μέ τήν ένανθρώπησί 
του. Μέ άλλα λόγια, έν τω προσώπω τού Χριστού, τού 
τελείου Ανθρώπου καί Αντιπροσώπου των άνθρώπων, 
«δυνάμει» ανεβήκαμε όλοι οί άνθρωποι στόν ούρανό, διότι 
όλοι κατά ένα τρόπο περιλαμβανόμεθα καί συνοψιζόμεθα 
στό πρόσωπο τού Χριστού. Ολοι είμεθα «εις έν Χριστώ 
Ιησού» (Γαλ. γ' 28). Καί όλους έμάς τούς ξεπεσμένους καί 
νεκρούς ό θεός «συνήγειρε καί συνεκάθισεν έν τοϊς 
έπουρανίοις έν Χριστώ Ιησού» (Έφεσ. β 6). Πόσο 
συγκινητικά έκφράζει τήν ύψηλή αύτή αλήθεια ή λειτουρ¬ 
γική εύχή πρός τόν θεόν Πατέρα, «Σύ έκ τού μή όντος εις 
τό είναι ή μάς παρήγαγες καί παραπεσόντας άνέστησας 
πάλιν, καί ούκ άπέστης πάντα ποιών, έως ή μάς εις τόν 
ούρανόν άνήγαγες καί τήν βασιλείαν σου έχαρίσω τήν 
μέλλουσαν»! ’Αλλ’ όπως είπαμε, άνεβήκαμε στόν ούρανό 
«δυνάμει». Ό Χριστός δηλαδή μέ τήν άνάβασί του 
εξασφάλισε γιά μάς τή δυνατότητα νά είμεθα πολίτες τού 
ούρανοΰ. Αλλά γιά ν’ άνεβούμε στόν ούρανό καί «ένερ- 
γεία», προσωπικώς ό καθένας, χρειάζεται ν άγωνιζώμεθα. 
Ο Ιησούς είσήλθεν «εις τό έσώτερον τού καταπετάσμα¬ 
τος», στόν ούρανό δηλαδή, ώς «πρόδρομος ύπέρ ήμών» 
(Έβρ. στ’ 19 - 20). Μέ τήν άνάληψί του άνοιξε δρόμο γιά 
μάς. Καί όλοι, όσοι άγωνιζόμεθα, θά τόν άκολουθήσωμε 

στήν ένδοξη πορεία γιά τόν ούρανό. θά γίνωμε πνευματι¬ 
κοί άστροναϋτες άσυγκρίτως ανώτεροι άπό τούς έπιστημο- 
νικούς άστροναϋτες. Οί επιστημονικοί άστροναϋτες ύψώ- 
νονται όλίγο στο φυσικό τούτο ούρανό. Οί πνευματικοί 
αύστροναϋτες θά ύψωθούν πάνω άπό τό φυσικό ούρανό, 
θά είσέλθουν στόν ούρανό τού ούρανοϋ, στή μεταφυσική 
σφαίρα, στή χώρα των πνευμάτων, καί θά γίνουν ούρανοπο- 
λΐτες καί συνόμιλοι τών άγγέλων. Αφάνταστη δόξα 
άναμένει τούς πιστούς, τούς εκλεκτούς καί άγωνιστάς. 


ΠΡΑΞΕΩΝ Α 12 - 26 


ΜΑΘΗΜΑ 3ο 


ΤΕΛΟΣ ΤΟΥ ΙΟΥΔΑ - ΕΚΛΟΓΗ ΤΟΥ ΜΑΤ0ΙΟΥ 


Στό πρώτο κεφάλαιο των Πράξεων, στίχ. 12-26, γίνεται 
λόγος: 1) Γιά τήν έπιστροφή των Μαθητών στήν Ιερουσα¬ 
λήμ καί τήν άφοσίωσί τους στήν προσευχή, στίχ. 12-14, 
2) γιά τό τέλος τού Ιούδα, στίχ. 15-20, καί 3) γιά τήν 
έκλογή τού άποστόλου Ματθίου, στίχ. 20 - 26. 

Έξήγησις λέξεων καί φράσεων 

12. ο έστιν έγγύς = τό όποιον είνε πλησίον. 

Σαββάτου έχον οδόν = έχοντας άπόστασι πορείας, πού 
έπιτρεπόταν τό Σάββατο. 

13. ού ήσαν χαταμένοντες- όπου έμεναν. 

14. ήσαν προσχαρτεροΰντες = έπιδίδονταν, έπέμεναν. 
όμοθυμαδόν = όμοψύχως, με μια καρδιά. 

15. ήν τε όχλος ονομάτων = και ήταν πλήθος προσώπων. 
έπί τό αυτό = στον ίδιο τόπο, μαζί. 

ώς έχατόν εϊχοσι = περίπου έκατόν είκοσι. 

16. έδει πληρωθήναι τήν γραφήν ταυτην = έπρεπε νά 

έκπληρωθή ό γραπτός αύτός λόγος. 

17. ότι χατηριθμημένος ήν σύν ήμϊν = διότι είχε συγκαταρι- 

θμηθή μέ μάς. 

έλαχε τον χλήρον τής διαχονίας ταύτης= έλαχε τήν μερίδα 
αύτής τής διακονίας (τής άποστολικής). 

18. έχτήσατο χωρίον = άπέκτησε χωράφι. 

έχ μισθού άδιχίας=άπό άδικο μισθό (άμοιβή, χρήματα). 
πρηνής γενόμενος - άφοϋ έπεσε πρηνής (μέ τό πρόσωπο 
προς τό έδαφος, μπρούμυτα). 
έλάχησε μέσος (ρ. λάσχω) = μέ κρότο έσπασε στό μέσον 
(στήν κοιλιά). 

19. ώστε χληΟήναι το χωρίον = ώστε να ονομασϋή το χωράφι. 
τή ιδία διαλέχτω αυτών = στην δική τους γλωσσά. 

20. γενηθήτω = νά γίνη. 

ή έπαυλις - ή κατοικία 

μή έστω ό χατοιχών έν αυτή = καί άς μή ύπάρχη ό 
κατσικών σ' αυτήν. 

έπισχοπή = τόπος δικαιοδοσίας, ιδιοκτησία, περιουσία. 

21 . δει ούν = πρέπει λοιπόν. 

των συνελθόντων ήμίν άνδρών = άπό τούς άνδρες, πού ήταν 
μαζί μας, πού μάς ακολουθούσαν. 
είσήλθε χαι έξήλθεν έφ' ήμάς = έζησε μαζί μας. 

23. έστησαν = πρότειναν. 

24. άνάδειξον =φανέρωσε. 

25. έξ ής παρέβη = άπό τήν όποια βγήκε, ξέφυγε. 
εις τον τόπον τον ίδιον = στον ίδικό του τόπο. 

26. συγχατεφηφίσθη = συγκαταριθμήθηκε. 

Παρατηρήσεις και διδάγματα 

Στίχ. 12 : Τό όρος των έλαιών είνε μια όροσειρά 
άνατολικώς τής Ιερουσαλήμ σέ μικρή άπ αύτήν άπόστασι. 
“Αλλοτε ή όροσειρά αύτή ήταν κατάφυτη άπό τά ταπεινά 
καί εύλογη μένα έλαιόδενδρα, καί γι’ αύτό όνομάζεται 
«όρος των έλαιών» ή «έλαιών». Τό όρος τών έλαιών ήταν 
προσφιλής τόπος τοϋ Κυρίου. Εκεί πολλές φορές ό 
Κύριος άποσυρόταν λόγω τής έρημίας καί τής ήσυχίας τοϋ 
τόπου. Τήν ήμέρα κήρυττε στήν πόλι καί τό βράδυ 
άποχωροϋσε στό όρος, όπου διανυκτέρευε στό ύπαιθρο 
καί έπικοινωνοϋσε άπερίσπαστος μέ τόν Πατέρα του. «ΊΗν 
τάς ή μέρας έν τώ ίερώ διδάσκων, τάς δέ νύκτας 
έξερχόμενος ηύλίζετο εις τό όρος τό καλούμενον έλαιών» 
(Λουκ. κά 37). Πόσο ύψηλές, θερμές, έπίμονες, άγωνιώ- 
δεις καί συγκλονιστικές προσευχές τοϋ Υιού τοϋ θεού καί 
Μεγάλου Άρχιερέως Ίησοϋ Χριστού άκουσε τό όρος τών 
έλαιών! Καί οί πέτρες συγκλονίζονταν άπό τις προσευχές 
τοϋ Χριστού! Εκεί ήταν καί ή Γεθσημανή, όπου ό Χριστός 
έκανε τήν πιό άγωνιώδη προσευχή. 


X 

Ή ύπαιθρος μέ τήν ήρεμία καί τήν ήσυχία της, μάλιστα 
οί ύψηλοί τόποι, βοηθούν ιδιαιτέρως γιά περισυλλογή καί 
κατανυκτική προσευχή. Μέσα στήν ύπαιθρο καί πάνω στά 
βουνά ό άνθρωπος αισθάνεται τό μεγαλείο τού θεού 
περισσότερο. ΓΓαύτό οί άσκηταί καταφεύγουν στούς 
έρήμους τόπους καί στά βουνά. ΓΓ αύτό έκεΐ κτίζονται 
έξωκκλήσια καί μοναστήρια. ΓΓ αύτό καί κάθε πνευματικός 
άνθρωπος, κουρασμένος άπό τό θόρυβο τής άνθρωπίνης 
κοινωνίας, πολλές φορές αισθάνεται τήν άνάγκη νά έξέλθη 
στήν ύπαιθρο, ν' άνεβή σέ βουνά, νά έπισκεφθή έξωκκλή¬ 
σια καί μοναστήρια, καί νά προσευχηθή έκεϊ άπερίσπαστος. 
Οί φυσιολάτρες λατρεύουν τήν κτίσι άντί τού Κτίσαντος. 
Εμείς, άπό τήν ώραία κτίσι βοηθούμενοι, άς λατρεύωμε μέ 
κατάνυξι καί έξαρσι τόν Κτίστη, όπως τόν λάτρευσαν 
μυριάδες άναχωρηταί καί άσκηταί, άετοί τού πνεύματος, 
πού έκτισαν τις φωλιές τους άνάμεσα στούς βράχους καί 
πάνω στις ψηλές κορφές. Κατά καιρούς άς γινώμεθα καί 
έμείς λίγο άναχωρηταί καί μοναχοί! Εις τά όρη, ψυχή, 
άρθώμεν! 

Τό όρος, των έλαιών, πού γνώρισε τήν άγωνία τού 
Ιησού, γνώρισε καί τή δόξα του. Απ' έκεϊ, όπου ό ιδρώτας 
τού Χριστού έπεσε σάν «θρόμβοι αίματος» καί οί έχθροί 
τόν συνέλαβαν γιά νά τόν οδηγήσουν στό μαρτύριο, έγινε ή 
ένδοξη Άνάληψις. Πολλές φορές ό θεός δίνει τή δόξα 
έκεί, όπου προηγουμένως έπέτρεψε τήν ταπείνωσι. Δέν 
δοξάζει μόνο τόν ταπεινό, άλλά καί τόν τόπο τής 
ταπεινώσεως. 

Στίχ. 13: Στό στίχο τούτο έχουμε κατάλογο τών ένδεκα 
άποστόλων. Ένας άπ’ τούς δώδεκα έξετράπη άπ' τήν 
άποστολή του, έγινε προδότης καί χάθηκε γιά πάντα. Οί 
ένδεκα κλονίσθηκαν, ό Πέτρος έπεσε. Αλλά καί αύτός 
σηκώθηκε, καί οί άλλοι στηρίχθηκαν. Καί όλοι αύτοί, όπως 
καί ό Ματθίας ό άντικαταστάτης τού προδότου, καί ό 
Παύλος, σώθηκαν. Καί μέ τόν τιτάνιο άγώνα τους στήν 
οικουμένη έσωσαν καί σώζουν μυριάδες. Ένας εινε ό 
Σωτήρ μέ τήν πλήρη έννοια τής λέξεως, ό Κύριος ήμών 
Ιησούς Χριστός. ’Αλλ' ή Γ ραφή όμιλε! καί γιά «σωτήρας» 


23 


(Νεεμ. θ' 27), άνδρας πιστούς καί ήρωικούς, πού έσωζαν 
τόν Ίσραηλιτικό λαό άπό θλίψεις καί κινδύνους. Ό Παύλος 
παρουσιάζει τόν έαυτό του σάν σωτήρα, γιατί λέγει: «Τοϊς 
πάσι γέγονα τά πάντα, ϊνα πάντως τινάς σώσω» (Α Κορ. θ' 
22). Καί οί άδελφόθεοι Ιάκωβος καί Ιούδας μάς θέλουν 
όλους σωτήρες, γιατί λένε: «Αδελφοί, έάν τις έν ύμϊν 
πλανηθή άπό τής άληθείας, καί έπιστρέψη τις αύτόν, 
γινωσκέτω, ότι ό έπιστρέψας άμαρτωλόν έκ πλάνης όδοΰ 
αύτοϋ σώσει ψυχήν έκ θανάτου» (Ίακ. ε' 19 - 20). 

« Υμείς δέ, άγαπητοί.ούς μέν έλεείτε διακρινόμενοι, 

οϋς δέ έν φόβω σώζετε, έκ τού πυρός άρπάζοντες» 
(Ίούδ. 20 - 23). Μετά λοιπόν άπό τόν μεγάλο Σωτήρα, τόν 
Χριστό, ύπάρχουν οί μικροί σωτήρες. Καί άπό τούς μικρούς 
σωτήρες άνώτεροι καί σπουδαιότεροι είνε οί άπόστολοι. 
Εύεργέτησαν καί εύεργετοϋν τήν άνθρωπότητα όσο κανείς 
άλλος μετά τόν Χριστό. 

ΓΓ αύτό στούς άποστόλους όφείλουμε άνάλογη εύγνω- 
μοσύνη. Γ Γ αύχό τά όνόματά τους πρέπει νά ξέρωμε όλοι 
οί πιστοί άπ’ έξω. "Αν οί κοσμικοί ξέρουν όνόματα 
πολιτικών, ήθοποιών, ποδοσφαιριστών, λογοτεχνών, καί 
άλλων μηδαμινών άνθρώπων, πόσο περισσότερο πρέπει 
έμεϊς νά ξέρωμε τά όνόματα τών μεγαλυτέρων μετά τόν 
Κύριο εύεργετών τής άνθρωπότητος, τών άθανάτων 
άποστόλων! Συχνά δέ στις προσευχές μας, όπως έπικα- 
λούμεθα τις πρεσβείες τής Ύπεραγίας Θεοτόκου καί τού 
Τιμίου Προδρόμου, άς έπικαλούμεθα καί τις πρεσβείες 
τών άγιων, ένδόξων καί πανευφήμων άποστόλων, άναφέ- 
ροντες αύτούς κατ’ όνομα: "Αγιοι άπόστολοι, Παύλε, Πέτρε 
καί Ανδρέα, Ιάκωβε καί Ιωάννη, Φίλιππε καί Βαρθολο¬ 
μαίε, θωμά καί Ματθαίε, Ιάκωβε Άλφαίου καί Ιούδα 
Ιακώβου, Σίμων Ζηλωτά καί Ματθία, πρεσβεύσατε τώ 
έλεήμονι θεώ, ϊνα πταισμάτων άφεσιν παράσχη ταϊς 
ψυχαίς ήμών. 

Μερικοί άπόστολοι άλλοΰ άναφέρονται μέ ένα καί 
άλλού μέ άλλο όνομα. Καί γιά νά μή γίνεται σύγχυσις, 
πρέπει νά γνωρίζωμε, ότι ό Βαρθολομαίος λέγεται καί 
Ναθαναήλ, ό Ιούδας Ιακώβου λέγεται καί Λεββαΐος καί 
θαδδαίος, ό Σίμων ό Ζηλωτής λέγεται καί Κανανίτης. 

Στιχ. 15 - 20: Ένας άπό τούς δώδεκα μαθητάς καί 
αποστόλους ήταν καί ό Ιούδας ό Ίσκαριώτης. Ο Ιησούς 
έξέλεξε καί αύτόν. Αλλά τό τέλος του ήταν άθλιο. 
Προδοσία καί αύτοκτονία! Αυτό τό τέλος τού μαθητοϋ καί 
άποστόλου ήταν χαρά γιά τούς έχθρούς καί λύπη καί 
σκάνδαλο γιά τούς φίλους τού Ιησού. Πολλοί άσφαλώς θά 
είπαν: Πώς ένας μαθητής καί άπόστολος τού Ιησού 
κατήντησε προδότης καί αύτοκτόνησε; Έπεσε έξω ό 
Ιησούς στήν έκλογή του; 

Γιά τή μείωσι τής λύπης καί τήν άρσι τού σκανδάλου ό 
άπόστολος Πέτρος σηκώνεται καί όμιλε! στις 120 περίπου 
ψυχές, πού ήταν συγκεντρωμένες στό ύπερώο τής 
Ιερουσαλήμ καί περίμεναν τό "Αγιο Πνεύμα. Ανδρες 
άδελφοί, λέγει ό κορυφαίος μαθητής σέ άπλό καί ταπεινό 
ύφος. "Επρεπε νά έκπληρωθή ό γραπτός λόγος, τόν όποιο 
προεϊπε τό "Αγιο Πνεύμα μέ τό στόμα τού Δαυίδ γιά τόν 
Ιούδα, πού έγινε όδηγός σ’ αύτούς, πού συνέλαβαν τόν 
Ιησού. Προφήτευσε γι’ αύτόν τό "Αγιο Πνεύμα, διότι έλαβε 
τόν κλήρο τής άποστολικής αύτής διακονίας καί περιλαμ- 
βανόταν μαζί μ’ έμάς στόν άριθμό των άποστόλων. 

ΕΤνε σάν νά έλεγε ό Πέτρος: Νά μή σκανδαλίζεται 
κανείς, άδελφοί! Ή έκλογή τού Ιούδα δέν ήταν μιά 
άποτυχία άπό άγνοια καί κακή έκτίμησι τού χαρακτήρος 
του. Όχι! Όταν τόν έξέλεξεν ό Ιησούς, άλλά καί πολύ 
πρωτύτερα, πραιωνίως, ήταν γνωστή στό θεό ή έξέλιξις 
τού Ιούδα. Γ Γ αύτό τό "Αγιο Πνεύμα προφήτευσε γι' αύτόν. 
Ό,τι έπραξεν ό Ιούδας, είνε έκπλήρωσις τού προφητικού 
λόγου. Ό θεός, βεβαίως, δέν προώρισε τόν Ιούδα νά γίνη 
προδότης καί αύτόχειρ. Αλλά προγνώριζε, ότι θά καταν¬ 
τούσε έκεί, κάνοντας κακή χρήσι τής έλευθερίας του. Ό 
Ιησούς, συνεπώς, έξέλεξε τόν Ιούδα καί τόν τίμησε μέ τό 
άποστολικό άξίωμα έν γνώσει τής έξελίξεώς του. Ο 
Ιησούς έδειξε τήν άγάπη του. 

Αλλά τί συγκεκριμένως προεϊπε τό Πνεύμα τό Αγιο γιά 
τόν Ιούδα; Ό Πέτρος άναφέρει πρώτα, τί συνέβη στόν 
Ιούδα, καί κατόπιν άναφέρει τόν προφητικό λόγο, πού 
έκπληρώθηκε μέ τά συμβάντα. Αύτός, λοιπόν, λέγει ό 

Πέτρος, απέκτησε χωράφι μέ άδικη άμοιβή, καί, άφοϋ 
έπεσε μπρούμυτα, έσκασε στήν κοιλιά του καί ξεχύθηκαν 
όλα τά σπλάγχνα του. 

Δυο δηλαδή πράγματα άναφέρει ό άπόστολος. Τό ένα 
είνε, ότι ό Ιούδας άπέκτησε χωράφι μέ τό τίμημα τής 
προδοσίας. Τό άπέκτησε μετά τό θάνατό του διά μέσου των 
άρχιερέων, οί όποιοι τό άγόρασαν μέ τά δικά του χρήματα, 
τά τριάκοντα άργύρια τής προδοσίας. Καί δέν τό χάρηκε, 
άλλά τό πήρε άλλος, ό Καϊάφας ή ή Συναγωγή, καί τό 
διέθεσε γιά τήν ταφή των ξένων. Ονε «τό χωράφι τού 
αίματος», τού άθώου αϊματος τού Ιησού καί τού άμαρτω- 
λοϋ αίματος τού Ιούδα (Ματθ. κζ’ 8, Πράξ. α' 19). Τό άλλο 
πράγμα, πού άναφέρει ό άπόστολος γιά τον Ιούδα, είνε ό 
άπαίσιος θάνατός του. Ό Ματθαίος λέγει, ότι ό Ιούδας 
άπαγχονίσθηκε (Ματθ. κζ’ 5). Ό Πέτρος άναφέρει τό 
άκόμη άπαισιώτερο, ότι έπεσε μπρούμυτα, προφανώς άπό 
τό ύψος, όπου είχε κρεμασθή, καί έσπασε μέ κρότο ή 
κοιλιά του καί ξεχύθηκαν όλα τά σπλάγχνα του! Τού 
άνθρώπου, πού δέν είχε «σπλάγχνα», εύσπλαγχνία, συμπά¬ 
θεια, άλλ’ έδειξε σκληρότητα άπέναντι στόν εύεργέτη του, 
δικαίως ξεχύθηκαν τά σπλάγχνα. Άνέλεος ή κρίσις στούς 
άνελεήμονας! 

Τά δυό αύτά πράγματα, ότι δηλαδή ό Ιούδας άπέκτησε 
χωράφι, πού δέν τό χάρηκε, καί είχε άπαίσιο θάνατο, 
συνέβησαν, διότι στούς Ψαλμούς είνε γραμμένο, «Γενηθή- 
τω ή έπαυλις αύτοϋ έρημος καί μή έστω ό κατσικών έν 
αύτή» καί «τήν έπισκοπήν αύτοϋ λάβοι έτερος». Ό 
προφητικός αύτός λόγος γιά τον Ιούδα, πού περιλαμβάνει 
δυό ψαλμικά χωρία (Ψαλμ. ξη' 26 ή ξθ' 25 καί ρη' ή ρθ' 8), 
«έδει πληρωθήναι» (Πράξ. α' 16), έπρεπε δηλαδή νά 
έκπληρωθή, καί έκπληρώθηκε. Πώς; Ώς πρός τό πρώτο 
ψαλμικό χωρίο έκπληρώθηκε μέ τό θάνατο τού Ιούδα, 
ώς πρός τό δεύτερο μέτό χωράφι. Τό «γενηθήτω ή 
έπαυλις αύτοϋ έρημος καί μή έστω ό κατσικών έν αύτή» 
ήταν κατάρα γιά τόν Ιούδα, πού άγάπησε κατάρα, καί 
σήμαινε: «Νά ρημάξη τό σπίτι του», «νά πεθάνη». Τό άλλο 
χωρίο, «τήν έπισκοπήν αύτοϋ λάβοι έτερος», ήταν άλλη 

κατάρα γιά τόν Ιούδα, πού σήμαινε: «Τόν τόπο τής 
δικαιοδοσίας του, τήν ιδιοκτησία του, νά τήν πάρη άλλος». 
Καί πράγματι. Πέθανε ό Ιούδας μέ πρόωρο καί άπαίσιο 
θάνατο, καί τό χωράφι, πού άπέκτησε μέ τά τριάκοντα 
άργύρια, περιήλθε σέ άλλον ιδιοκτήτη. 

Ή γνώμη, ότι «ή έπαυλις» εινε τό χωράφι καί «ή 
έπισκοπή» εινε τό άποστολικό άξίωμα, εΐνε εσφαλμένη. 

Τό παραδειγματικό τέλος του Ιούδα μάς διδάσκει, 
άδελφοί, πρό πάντων νά φοβούμεθα τή σκληρότητα καί τήν 
προδοσία. Οί άσπλαγχνοι καί οί προδότες τών ιερών καί 
των όσιων εινε όμοιοι μέ τόν Ιούδα. Καί όχι μόνο πηγαίνουν 
στήν Κόλασι, άλλά πολλοί τιμωρούνται καί έδώ μέ άθλιο 
τέλος καί μέ οικογενειακή καί ύλική καταστροφή καί 
ξεθεμέλιωμα. Πολλά άμαρτήματα έχουμε. Αλλ' ό θεός νά 
μάς φυλάξη, νά μή γίνωμε καί άσπλαγχνοι καί προδότες. 

Στίχ. 21 - 26: Στούς στίχους τούτους περιγράφεται ή 
έκλογή τού Ματθίου. Αφού ό Ιούδας έξετράπη άπό τήν 
διακονία καί άποστολή του καί κατέληξε στήν καταστροφή, 
τώρα λοιπόν πρέπει, λέγει ό Πέτρος, νά λάβη άλλος τόν 
κλήρον τής διακονίας καί άποστολής αύτής, γιά νά 
συμπληρωθή ό άριθμός τών άποστόλων. Ό νέος άπόστο- 
λος πρέπει νά ήταν μαζί μας όλο τό διάστημα τής 
δημοσίας δράσεως τού Κυρίου Ιησού καί νά είδε τόν 
'Αναστάντα, γιά νά εΐνε μάρτυρας τής Άναστάσεως, τού 
σπουδαιότερου γεγονότος. 

Πώς έγινε ή έκλογή τού νέου άποστόλου; Κορυφαίος ό 
Πέτρος. Μεγάλο τό κύρος του μεταξύ τών πιστών. Καί θά 
μπορούσε μόνος αύτός νά έκλέξη τόν άντικαταστάτη τού 
Ιούδα. Αλλά δέν τό έκανε. Γιατί; Γιά νά μή φανή, ότι 
χαρίζεται σέ κάποιον. Γιά νά μήν ύποτιμήση καί δυσαρε- 
στήση τούς άλλους. Γ ιά νά δοθή παράδειγμα δημοκρατικής 
έκλογής τών ποιμένων. Ό θεός φώτισε τόν Πέτρο νά 
ένεργήση δημοκρατικώς. Καί ό Πέτρος άπευθύνθηκε σέ 
όλους, τούς άλλους δηλαδή άποστόλους καί τούς ύπολοί- 
πους πιστούς, άνδρες καί γυναίκες, τά 120 περίπου 

πρόσωπα, όλη τήν Εκκλησία, πού ήταν συναγμένη στό 
ύπερώο τών Ιεροσολύμων. Καί ή σύναξις των πιστών 
πρότεινε ώς ύποψηφίους δύο, τούς όποιους θεωρούσε 
καταλληλότερους. Καί οί δύο αύτοί άσφαλώς δέν ένήργη- 
σαν γιά τήν ύποψηφιότητά τους, ούτε κολακεύτηκαν άπ' 
αύτή. Καί οί άλλοι δέν δυσαρεστήθηκαν έπειδή δέν 
προτάθηκαν αύτοί, ούτε φθόνησαν τούς δύο. Διότι τότε τό 
άξίωμα δέν ήταν γεμάτο κοσμικές άπολαβές καί δόξες, 
άλλ' ήταν διακονία καί άποστολή γεμάτη κόπους, κινδύ¬ 
νους, περιπέτειες, θλίψεις καί μαρτύρια. 

Μετά τήν ύπόδειξι τών δύο ύποψηφίων, πάλι θά 
μπορούσε ό Πέτρος νά έκλέξη άπό τούς δύο τόν ένα. Αλλ' 
ούτε αύτό έκανε. Αφησε νά φανερωθή ή κρίσις τού 
Κυρίου. Ή σύναξις τών πιστών προσευχήθηκε στόν 
καρδιογνώστη Κύριο, γιά νά φανερώση, ποιον άπό τούς 
δύο έξέλεξεν Εκείνος. Ήδη δηλαδή ό Κύριος, ό Ιησούς 
Χριστός, πού είχε έκλέξει τούς άλλους ά τοστόλους, είχε 
έκλέξει καί τόν άντικαταστάτη τού Ιούδα. Καί όπως άλλοτε 
ό θεός φανέρωσε τόν ένοχο Ιωνά μέ κλήρο, έτσι καί τώρα 
ό Κύριος φανέρωσε τόν έκλεκτό του άπόστολο Ματθία μέ 
κλήρο. 

Αδιάβλητη, δημοκρατική καί θεία όντως ή έκλογή τού 
Ματθίου. Μέ δημοκρατικό τρόπο έξελέγησαν κατόπιν οί 
έπτά διάκονοι. Καί γενικώς τούς πρώτους αιώνας τού 
Χριστιανισμού οί ποιμένες έκλέγονταν δημοκρατικώς. Καί 
γι' αύτό ή Εκκλησία έγραφε σελίδες άφαντάστων ήρωι- 
σμών καί μεγαλείων. 

Σήμερα ή Εκκλησία μας εύρίσκεται σέ δυσάρεστη 
κατάστασι. Καί κυριώτερη αίτια εΐνε ό πονηρός τρόπος τής 
έκλογής τών ποιμένων. ΓΓ αύτό πρέπει συνεχώς καί 
άκαταπαύστως νά διαμαρτυρώμεθα, γιά ν' άποκτήση πάλι ό 
εύσεβής λαός τό άπαράγραπτο δικαίωμά του νά έκλέγη 
τούς ποιμένας του. Οταν ή έκλογή τών ποιμένων έπα- 
νέλθη στόν πιπτο λαό, τούς τακτικώς έκκλησιαζομένους 
χριστιανούς, τοι· καί ή άρχαία δόξα θά έπανέλθη στήν 
Εκκλησία. 

ΠΡΑΞΕΩΝ Β 1 - 13 


ΜΑΘΗΜΑ 4ο 


Η ΕΠΙΦΟΙΤΗΣΙΣ ΤΟΥ ΑΓΙΟΥ ΠΝΕΥΜΑΤΟΣ 


Στό δεύτερο κεφάλαιο τών Πράξεων, στίχ. 1-13, 
περιγράφεται ή έπιφοίτησις τού Αγίου Πνεύματος, ή 
καταπληκτική έντύπωσις τών ευλαβών καί ό χλευασμός 
τών άσεβών. 


Έξήγησις λέξεων και φράσεων 

1. έν τώ συμπληροϋσθαι τήν ημέραν τής Πεντηκοστής = όταν 

συμπληρώθηκε ό χρόνος και ήλθεν ή ήμερα τής 
Πεντηκοστής. 

2. άφνω = αίφνιδίως. 
ήχος = βοή. 

ώσπερ φερομένης πνοής βιαίας - σαν βοή κινούμενου 
ορμητικού άνεμου. 
έπλήρωσεν = γέμισε. 

3. ώφθησαν αύτοϊς = φάνηκαν σ’ αύτούς. 

γλώσσαι ώσεί πυράς = γλώσσες σαν (γλώσσες) πυρός. 

4. έπλήσθησαν = γέμισαν. 

έτέραις γλώσσαις = μέ ξένες γλώσσες. 
έδίδου αύτοϊς άποφθέγγεσθαι = έδινε σ’ αύτούς (τήν 
ικανότητα) νά ομιλούν και να έκφράζουν ύψηλες 
αλήθειες. 

6. γενομένης δέ τής φωνής = όταν δέ έγινε ή βοή. 
συνήλθεν = συγκεντρώθηκε, μαζεύτηκε. 
συνεχύθη = τά ’χασε, έγινε έμβρόντητο. 

7. έξίσταντο = έμειναν έκστατικοί. 

8. τή ιδία διαλέκτορ ημών = στή δική μας διάλεκτο, γλώσσα. 
10. τής κατά Κυρήνιρ = πού έκτείνεται προς τήν Κυρήνη. 

12. τι άν άελοι... τούτο είναι; = τι 

13. γλευχονς μεμεστωμένοι ειοι 

κρασί, μεθυσμένοι. 


<χρ«ι μ: να σημαινη αυτό; 

= είνε γεμάτοι (’ιπο γλυκό 


Παρατηρήσεις καί διδάγματα 


Στίχ. 1: Ή Πεντηκοστή ήταν μία άπό τις τρεις μεγάλες 
ετήσιες εορτές τών Ιουδαίων. Ηταν εορτή εύχαριστίας γιά 
τό θερισμό τών πρωτογενηματων ή άπαρχών. Επίσης ήταν 
εορτή γιά τήν άνάμνησι τής παραδόσεως τού νόμου πάνω 
στό Σινά. Διότι πιστευόταν, ότι ή παράδοσις τού νόμου 
έγινε τήν πεντηκοστή ήμέρα άπ' τήν έξοδο τών Εβραίων 
άπ' τήν Αίγυπτο. 


Όπως μάς πληροφορεί ό ιστορικός Ίώσηπος, σύγχονος 
τών άποστόλων, τήν Πεντηκοστή πλήθη Ιουδαίων συνέρ- 
ρεαν στά Ιεροσόλυμα, γιά νά προσκυνήσουν. 

Τή μεγάλη ήμέρα τής Πεντηκοστής έγινε ή έπιφοίτησις 
τού Αγίου Πνεύματος, ήλθε στον κόσμο ό τρίτος τής 
Τριάδος, ό Παράκλητος. Ή Ιουδαϊκή Πεντηκοστή είχε 
σχέσι μέ τό φυσικό θερισμό καί ήταν τύπος τής Χριστιανι¬ 
κής Πεντηκοστής. Ή Χριστιανική Πεντηκοστή έχει σχέσι 
μέ τόν πνευματικό θερισμό. Οταν έβαζαν δρεπάνι γιά τό 
θερισμό καί τή συγκομιδή τών καρπών, τότε καί τό "Αγιο 
Πνεύμα σάν άκονημένο δρεπάνι ήλθε νά θερίση τούς 
πνευματικούς άγρούς, γιά νά συγκομισθούν καί νά συνα- 
χθούν οί πνευματικοί καρποί, οί έκλεκτοί άνθρωποι, στή 
θεία άποθήκη, πού λέγεται βασιλεία ούρανών ή Εκκλησία 
Χριστού. Ό Χριστός είχε πεϊ στούς Μαθητάς του: 
« Επάρατε τούς όφθαλμούς ύμών καί θεάσασθαι τάς 
χώρας, ότι λευκαί είσι πρός θερισμόν ήδη» (Ίωάν. δ' 35). 
Υψώστε, δηλαδή, τά μάτια σας καί κοιτάξτε τά χωράφια, 
ότι εϊνε πλέον άσπρα, έτοιμα γιά θερισμό. Ή Ιουδαϊκή 
Πεντηκοστή είχε σχέσι μέ τήν παράδοσι τού Μωσαϊκού 
νόμου. Ή Χριστιανική Πεντηκοστή έχει σχέσι μέ τή 
βεβαίωσι καί έγκαθίδρυσι τού Εύαγγελίου. Καί άν ήταν 
σπουδαίος ό Μωσαϊκός νόμος, τό Εύαγγέλιο εινε πολύ 
σπουδαιότερο. Καί άν ήταν ένδοξο τό γεγονός τής 


παραδόσεως τού Μωσαϊκού νόμου, τό γεγονός τής 
βεβαιώσεως καί έγκαθιδρύσεως τού Εύαγγελίου εϊνε πολύ 
σπουδαιότερο. 

Τό Αγιο Πνεύμα ήλθε στόν κόσμο τήν έπίσημη ήμερα 
τής Πεντηκοστής και γιά τό λόγο τούτο: Τό Πάσχα 
βρίσκονταν στά Ιεροσόλυμα πολλοί καί είδαν τή σταύρωσι 
τού Ιησού. Έπρεπε λοιπόν νά είνε πάλι μεγάλη εορτή, γιά 
νά βρίσκωνται πάλι στά Ιεροσόλυμα πολλοί, γιά νά δούν καί 
τήν έκχυσι τού Αγίου Πνεύματος. Είδαν τήν έξουθένωσι 
τού Ιησού; Έπρεπε νά ίδοΰν καί τή δικαίωσι καί τή δόξα 
του. Ή άποστολή καί ή έλευσις τού Αγίου Πνεύματος 
δικαίωσε καί δόξασε τόν Ιησού. Ό Χριστός είχε πεί γιά τόν 
Παράκλητο: «Εκείνος έμέ δοξάσει» (Ίωάν. ιστ' 14). Καί ό 
άπόστολος έγραψε: «θεός έψανερώθη έν σαρκί, έδικαιώ- 
θη έν Πνεύματι» (Α' Τιμ. γ' 16). Τό «έν σαρκί», τό σωματικό 
περίβλημα, έκανε τούς πολλούς νά σκανδαλίζωνται καί νά 
μή πιστεύουν, ότι μέσα άπό τό περίβλημα ήταν ό θεός. Ό 
σκανδαλισμός μάλιστα καί ή άπιστία ώδήγησαν τό Χριστό 
στήν σταύρωσι ώς βλάσφημο! Αλλά τό Πνεύμα μέ τή 
έλευσί του καί τά θαύματά του, συμφώνως πρός τις 
ύποσχέσεις τού Χριστού, δικαίωσε τό Χριστό. Απέδειξε, 
ότι ό Χριστός δέν ήταν άπατεών, άλλ’ άληθινός- δέν ήταν 
βλάσφημος άνθρωπος, άλλά σαρκωμένος θεός. 

Ή έπιφοίτησις τού Αγίου Πνεύματος τήν ήμέρα τής 
Πεντηκοστής μάς διδάσκει νά χρησιμοποιούμε τις μεγάλες 
έορτές καί συγκεντρώσεις των άνθρώπων ώς μεγάλες 
ευκαιρίες, γιά νά μιλάμε γιά τά μεγαλεία τού θεού. Νά 
μιλάμε όχι μόνο οί ιεροκήρυκες, άλλά κάθε πιστός. Διότι 
κάθε πιστός μπορεί νά άνοιξη μιά συζήτησι καί νά είπή 
όλίγα άπλά καί θερμά λόγια στούς συνανθρώπους του. Οί 
έορτές δημιουργούν σέ πολλούς μιά καλή διάθεσι γιά τό 
λόγο τού θεού. Αλλά πόσο λυπηρό εϊνε νά σκέπτεται 
κανείς, ότι τις περισσότερες φορές γίνονται έορτές καί 
πανηγύρεις μέ έκατοντάδες καί χιλιάδες άνθρώπους χωρίς 
κήρυγμα τού θείου λόγου! Πόσο θλιβερό καί άποκαρδιωτι- 
κό εϊνε πάλι, ότι καί τις μεγαλύτερες έορτές τού 
Χριστιανισμού σπανίως άκούεται θρησκευτική συζήτησις! 

Είθε, αδελφοί, σ όσους έχουν κλειστά τά στόματα, νά 
συμβή μιά νέα Πεντηκοστή, γιά νά τ' άνοίξουν καί νά μιλούν 
γιά τά μεγαλεία τού Χριστού! Η σιωπή είνε άρνησις καί /— 
κόλασις, ή ομιλία εΐνε ομολογία καί σωτηρία. 

Στίχ. 2 - 3: Από πού ήλθε τά Πνεύμα; Τό φυσικό 
πνεύμα, ό άνεμος, έρχεται άπ τά διάφορα σημεία τού 
όρίζοντος, άπ' τήν άνατολή, άπ' τό βορρά κ.λπ. Τό "Αγιο 
Πνεύμα ήλθεν «έκ τού ούρανού». Όπως ό Χριστός εινε 
«άνατολή έξ ύψους» (Λουκ. α" 78), έτσι καί τό "Αγιο 
Πνεύμα. Καθήστε στήν Ιερουσαλήμ, είχε πει ό Χριστός 
στούς μαθητάς του, έως ότου ένδυθήτε «δύναμιν έξ 
ύψους» (Λουκ. κδ" 49). Άνήλθε ό Χριστός καί κατήλθε τό 
Πνεύμα. Τά μέγιστα πρόσωπα καί οί μέγιστες δυνάμεις εϊνε 
στον ούρανό, στον ύπερφυσικό χώρο, καί άπ’ έκεΐ έρχονται 
στή γή. Ή γη εϊνε πτωχή σέ πρόσωπα καί δυνάμεις, καί 
πλουτίζεται μέ τήν εισβολή σ’ αύτή τού ύπερφυσικοΰ 
στοιχείου. ΓΓ αύτό ό άπόστολος φωνάζει: «Τά άνω 
φρονείτε, μή τά έπί τής γής!» (Κολ. γ’ 2). 

Εμείς, άδελφοί, φρονούμε τά ούράνια ή τά έπίγεια; 
Πόσες φορές τήν ήμέρα σκεπτόμεθα τήν Αγία Τριάδα, 
τούς άγγέλους, τον Παράδεισο; Καί πόσες τά θνητά 
πρόσωπα καί τά ύλικά πράγματα καί συμφέροντα;... 

Πώς ήλθε τό Πνεύμα τήν ήμέρα τής Πεντηκοστής; 
«Άφνω», λέγει ό Λουκάς. Αίφνιδίως, δηλαδή. «Έξαίφνης» 
ήλθε στό ναό του ό Μεσαίας, συμφώνως πρός τήν 
προφητεία (Μαλ. γ’ 1), «άφνω» ήλθε καί τό Πνεύμα. Γιατί 
έτσι; Διότι τό αιφνίδιο διεγείρει τήν προσοχή, καταπλήττει 
καί συγκλονίζει τήν ψυχή. 

Όπως έπίσης ό Χριστός ήλθε μέ τρόπο αισθητό, έτσι 
καί τό Πνεύμα. Ό θεός - Λόγος «έμφανώς» ήλθε κατά τόν 
προφήτη (Ψαλμ. μθ" 3). Καί ό θεός - Πνεύμα αίσθητώς 
ήλθεν. Ό Χριστός ήλθε μέ σάρκα, τό Πνεύμα ήλθε σάν βοή 
σφοδρού άνέμου καί σάν πϋρ. Γ ιατί έτσι; Γ ιά νά καταπλήξη 
τήν άκοή καί τήν όρασι τών άκροατών καί θεατών, καί νά 
μή μπορούν νά άρνηθούν τήν παρουσία τού Άγιου 

Πνεύματος, άν καί οί κακόπιστοι βεβαίως διαστρέβλωσαν 
τόν χαρακτήρα τοϋ γεγονότος. Τις έκδηλώσεις τού Αγίου 
Πνεύματος χλεύασαν ώς μέθη, όπως άλλοτε τις θαυμα¬ 
τουργίες τοϋ Χριστού συκοφάντησαν ώς έργα τού Βεελζε- 
βούλ. 

Οσοι δέν έχουν μέσα τους καλή διάθεσι, άλλ ό 
Σατανάς τούς έχει κατακυριεύσει, τούς έχει διαστρέφει 
καί τούς έχει κάμει όμοιους του, αύτοί, καί ό ούρανός άν 
κατεβή στή γή, δέν πιστεύουν. Αλλά τί μιλάμε γιά ούρανό, 
άφοΰ αύτοί οί Ποιηταί τοϋ ούρανοϋ καί τής γής, ό Υιός καί 
τό Αγιο Πνεύμα, κατέβηκαν στή γή, τήν έσεισαν μέ 
μυριάδες θαύματα καί έν τούτοις οί κακοπροαίρετοι δέν 
συγκινήθηκαν; Ό θεός νά μάς φυλάσση άπ’ όλα τά κακά, 
προπάντων όμως άπ’ τήν πώρωσι. 

Τό "Αγιο Πνεύμα ήλθε σάν σφοδρός άνεμος, πού έσεισε 
τήν Ιερουσαλήμ, όχι μόνο γιά νά γίνη αισθητή ή παρουσία 
του, άλλά καί γιά συμβολικούς λόγους. Αλλοτε ό θεός 
έμφανίστηκε στόν Ήλία όχι μέ τό σφοδρό άνεμο, όχι μέ τό 
σεισμό, όχι μέ τό πϋρ, άλλά μέ τή λεπτή αύρα (Γ’ Βασ. ιθ' 
11 - 12). Γιατί τότε έμφανίσθηκε μέ τή λεπτή αύρα; Διότι 
ήθελε νά διδάξη τήν πραότητα. Καί γιατί τώρα έμφανίζεται 
σάν σφοδρός άνεμος; Διότι θέλει νά δείξη τή δύναμι καί 
τήν όρμή πρός τό καλό. "Αλλοτε χρειάζεται πραότης, καί 
άλλοτε όρμή καί ζωηρότης. Τό "Αγιο Πνεύμα εισέβαλε 
στόν κόσμο σάν όρμητικός άνεμος, γιά νά δείξη, πώς ήλθε 
νά ξερριζώση δένδρα καί δάση άμαρτίας, νά ξεθεμελιώση 
καθεστώτα άνομίας, νά διαλύση τό κακό, νά τό λιχνίση σάν 
τό άχυρο. Τό "Αγιο Πνεύμα ήλθε έπίσης μέ μορφή πυρός. 
Γ ιατί; Γ ιά πολλούς λόγους; 

Τό Πνεύμα ήθελε νά δείξη, ότι εϊνε θεός. «Καί γάρ ό 
θεός ήμών πϋρ καταναλίσκον» (Έβρ. ιβ' 29· Δευτ. δ' 24). 
Πύρ έφλεγε τή βάτο κατά τήν έμφάνισι τού θεού στο 
Μωυσή, άλλά δέν τήν έκαιε. Πύρ έφλεγε τό Σινά κατά τήν 
άλλη έμφάνισι τού θεού γιά τήν παράδοσι τοϋ νόμου, άλλά 
δέν έκαιε τό όρος. Πϋρ καί τώρα έμφανίζεται στό ύπερώο 
τής Ιερουσαλήμ σάν σημείο τής παρουσίας τής θεότητος. 


2 ΠΡΑΞΕΙΣ ΑΠΟΣΤΟΛΩΝ 

Δέν ήταν φυσικό πϋρ, καί γι αύτό δέν έκαιε τά υλικά 
πράγματα. Ήταν πνευματικό πϋρ πού καίει τήν άμαρτία. 
Όπως τό φυσικό πϋρ καίει τά σκουπίδια καί καθαρίζει τόν 
τόπο, έτσι καί τό πϋρ τού Αγίου Πνεύματος καίει τά 
άμαρτήματα καί καθαρίζει τις ψυχές. Μέ τό πϋρ τού Αγίου 
Πνεύματος βαπτίοθηκαν οί 120 ψυχές στό ύπερωο τής 
Ιερουσαλήμ καί καθαρίστηκαν. Τό ύπερωο έγινε κολυμβή- 
θρα. Τό πύρ μεταλαμπαδεύεται χωρίς νά μειώνεται. Από 
μιά λαμπάδα μπορούν ν' άνάψουν άναρίθμητες λαμπάδες 
χωρίς ή πρώτη λαμπάδα νά μειωθή. Έτσι καί τό "Αγιο 
Πνεύμα μεταδίδεται χωρίς νά μειώνεται. Τό πύρ φωτίζει. 
Έτσι καί τό πύρ τού Αγίου Πνεύματος φωτίζει τις διάνοιες 
των πιστών άνθρώπων. Τό πύρ θερμαίνει. Καί τό πύρ τού 
Αγίου Πνεύματος θερμαίνει τίς καρδιές. «Ζέσις πίστεως 
πλήρης Πνεύματος Αγίου» ( Ακολουθία Θείας Λειτουρ¬ 
γίας). Τό πύρ οδηγεί. Πύρινος στύλος ώδηγούσε τή νύκτα 
τούς Εβραίους στήν έρημο. Τό πύρ τού Αγίου Πνεύματος 
οδηγεί καί μάς μέσα στή νύκτα τής ζωής. «Τό Πνεύμα τής 
άληθείας», είπε ό Χριστός, «όδηγήσει ύμάς εις πάσαν τήν 
άλήθειαν» (Ίωάν. ιστ’ 13). 

Ιδιαιτέρως άξιοπρόσεκτο εινε, ότι τό Αγιο Πνεύμα δέν 
παρουσιάστηκε άπλώς μέ τή μορφή πυρός, άλλά μέ τή 
μορφή πύρινων γλωσσών. Όσοι άνθρωποι ήταν μέσα στό 
ύπερωο, τόσες γλώσσες εμφανίσθηκαν. 120 περίπου 
πύρινες γλώσσες έμφανίσθηκαν στήν όροφή τού ύπερώου 
καί ήλθαν καί κάθησαν άνά μία γλώσσα στήν κεφαλή κάθε 
πιστού. Τί σήμαιναν οί γλώσσες; Ότι τό Πνεύμα ήλθε στόν 
κόσμο νά λαλήση τήν άλήθεια, νά ύπομνήση όσα είπε ό 
Χριστός, νά διδάξη τόν κόσμο. Καί πώς λαλεί τό Πνεύμα; 
Διά μέσου τών άποστόλων καί όλων τών πιστών. Σέ όλους 
κάθησαν οί γλώσσες, όχι μόνο στούς Δώδεκα. Όλοι 
παίρνουμε Πνεύμα Αγιο, όσοι βαπτιζόμεθα, άνατρεφόμε- 
θα μέ πίστι καί μετέχουμε στά μυστήρια τής Εκκλησίας. 
Καί όλοι πρέπει νάμαστε γλώσσες τού Αγίου Πνεύματος, 
γλώσσες πύρινες, καί νά διακηρύττωμε διαπρυσίως, μέ 
θέρμη καί μέ φλόγα, τίς άλήθειες τής Πίστεώς μας, τά 
μεγαλεία τού Κυρίου μας. Όλοι νάμαστε μικροί άπόστολοι. 

«Ό ποιών τούς άγγέλους αύτοϋ πνεύματα καί τούς 


λειτουργούς αύτοϋ πυρός φλόγα» (Ψαλμ. ργ' 4). Ό θεός, 
δηλαδή, κάνει τούς άγγέλους του ταχείς σάν τους 
ανέμους, κάνει τους ύπηρέτας του φλογερούς σάν φωτιά. 
Τό Αγιο Πνεύμα ήλθε σάν σφοδρός καί ταχύς άνεμος και 
σάν φλόγες πυρός, γιά νά κάνη καί μάς τούς άνθρώπους 
δραστήριους καί φλογερούς σάν τούς άγγέλους. Στά πόδια 
μας, άδελφοί, φτερά! Στή γλώσσα μας φωτιά! Νά τρέχωμε 
σάν άγγελοι καί νά διακηρύττωμε παντού διαπρύσιος τις 
σωτήριες άλήθειες τής Πίστεώς μας. 

Στίχ. 4-12: Τρανοτάτη άπόδειξις τής θεότητος καί 
γενικώς τής άληθείας τού Χριστού είνε ή Άνάστασίς του. 
Τρανοτάτη άπόδειξις τής άναστάσεως εινε ή άποστολή τού 
Αγίου Πνεύματος. Τρανοτάτη δέ άπόδειξις τής αποστο¬ 
λής τού Αγίου Πνεύματος είνε ή θαυμαστή μεταβολή τών 
άποστόλων καί τού κόσμου. 

Οί άγράμματοι έγιναν σοφοί, οί σοφώτεροι άνθρωποι 
τού κόσμου. Τά συγγράμματά τους είνε άπτή άπόδειξις τής 
σοφίας τους. Τά ισχυρότερα πνεύματα τής άνθρωπότητος, 
εϊτε άνήκουν στήν παράταξι τών πιστών είτε στήν παράταξι 
τών άπιστων, όμολογοϋν, ότι τό Εύαγγέλιο είνε τό 
ώραιότερο βιβλίο τών αιώνων, άφθαστο, ασύγκριτο. 

Οί άξεστοι καί άγροϊκοι Γαλιλαίος πού διακρίνονταν γιά 
τή σόλοικη καί βάρβαρη προφορά τους, έγιναν γλωσσομα¬ 
θέστατοι. Έμαθαν καί μίλησαν όλες τις γλώσσες καί τις 
διαλέκτους τού κόσμου. Αλλιώς δεν θά μπορούσαν νά 
κηρύξουν σ' ολόκληρο τον κόσμο. Ό κόσμος δέν κοιμήθη¬ 
κε μιά νύχτα είδωλολατρικός καί κατόπιν άπό ένα ώραΐο 
όνειρο ξύπνησε χριστιανικός. Άλλ’ άκουσε τό Εύαγγέλιο 
στις γλώσσες καί τις διαλέκτους του καί έτσι πίστευσε. 

Οί δειλοί, οί τρομοκρατημένοι άπό Ιουδαίους καί 
Ρωμαίους, οί κλειδαμπαρωμένοι στό ύπερώο, μεταβλήθη¬ 
καν σέ ήρωες. Οί λαγοί έγιναν λέοντες, «πΰρ πνέοντες». 
Καί πολέμησαν άτρόμητοι, μιά φούχτα άνθρωποι, μέ όλο 
τόν κόσμο, άρχοντας καί λαούς, μέ όλα τά πάθη, τά 
συμφέροντα καί τά καθεστώτα τών ανθρώπων. Καί αντιμε¬ 
τώπισαν σάν παιγνίδια τά φρικτότερα βασανιστήρια καί τό 
θάνατο. 

Οί άτελεϊς έγιναν οί τελειότεροι άνθρωποι τής γης, 
άρτιοι, τετραγωνικοί, άγιοι. Οί Πλάτωνες καί οί Σωκράτες 
εΐνε μικροί, πολύ μικροί, σέ σύνεσι, σέ άνώτερα αισθήματα 
καί σέ ενάρετη ζωή, όταν συγκρίνωνται μέ τούς 
άποστόλους. Οί απόστολοι εϊνε άγιοι, μέγιοτοι άγιοι. Οί δέ 
φιλόσοφοί μας, άπό μερικές σοβαρές πλευρές έξεταζόμε- 
νοι, ούτε άνθρωποι ήταν! Πώς ήταν άνθρωποι μέ τις 
άπάνθρωπες άντιλήψεις τους γιά τούς ταλαιπώρους 
δούλους, καί μέ τις άκατονόμαστες θεωρίες καί πράξεις 
άνηθικότητος; 

Οί άλιεΐς ιχθύων έγιναν άλιείς άνθρώπων. Σέ μερικά έτη 
μέσα στά δίκτυα τής διδασκαλίας των έπιασαν μυριάδες, 
τις έκλεκτότερες ψυχές τής άνθρωπότητος. Σέ μερικές 
δεκαετίες άριθμοϋσαν τούς οπαδούς τού Ιησού σέ έθνη 
καί λαούς! Μία όμάς άπλοϊκών άνθρώπων μέ καμμιά 
κοσμική δύναμι, μέ κανένα κοσμικό όπλο, κατέκτησε τήν 
οικουμένη, έξάπλωσε παντού τό Κράτος τού Εσταυρωμέ¬ 
νου, τήν Εκκλησία τού θεού. Καί οί κατακτήσεις τών 
άποστόλων συνεχίζονται στούς αιώνας διά μέσου τού 
Εύαγγελίου καί τής Εκκλησίας. Μοναδικό στήν Ιστορία τό 
Φαινόμενο τών παγκοσμίων κατακτήσεων μιάς όμάδος 
άπλοϊκών άνθρώπων. 

Η μεταβολή τών άποστόλων καί τού κόσμου ήταν 
άδύνατο νά συμβοΰν, άν τήν Πεντηκοστή δέν κατέβαινε 
Πνεύμα Αγιο. Τό "Αγιο Πνεύμα ήταν ή άήττητη πανοπλία 
τών άποστόλων. Τό Αγιο Πνεύμα μένει μονίμως στήν 
Εκκλησία, καί έξακολουθεϊ νά κάνη θαύματα, καί τό θαύμα 
τών θαυμάτων, πού εϊνε ή διατήρησις τής Εκκλησίας, παρ’ 
όλες τις θλιβερές προδοσίες άπό μέσα καί τούς λυσσώ¬ 
δεις διωγμούς άπ’ έξω. 

ΠΡΑΞΕΩΝ Β 14 - 21 


ΜΑΘΗΜΑ 5ο 


Ο ΠΕΤΡΟΣ ΓΙΑ ΤΗΝ ΕΚΧΥΣΙ ΤΟΥ ΑΓ. ΠΝΕΥΜΑΤΟΣ 


Στό δεύτερο κεφάλαιο των Πράξεων, στίχ. 14 - 21, 
περιέχεται τό πρώτο μέρος τού κηρύγματος τοϋ άποστό- 
λου Πέτρου τήν ήμέρα τής Πεντηκοστής. Σ' αύτό δέ τό 
μέρος κυρίως περιέχεται ή περίφημη προφητεία τού Ίωήλ 
γιά τήν έκχυσι των χαρισμάτων τοϋ Αγίου Πνεύματος, γιά 
τά τρομερά σημεία πρό τοϋ τέλους τοϋ κόσμου καί γιά τή 
μεγάλη καί έπιφανή ήμέρα τοϋ Κυρίου. 

Έξήγησις λέξεων και φράσεων 

14. έπηρε = ύψωσε. 

άπεφθέγξατο = είπε μέ τήν έμπνευσι τοϋ Αγίου Πνεύμα¬ 
τος, έξέφρασε, διακήρυξε. 
ένωτίσασθε - ακούστε προσεκτικά. 

15. ώς ύμεΐς υπολαμβάνετε = όπως σεις νομίζετε. 

εστι γάρ ώρα τρίτη = διότι είνε ώρα ένατη, έννέα τό πρωί. 

16. τό ειρημένον διά τοϋ προφήτου = αύτό πού είπε ό προφήτης. 

17. χαί έσται ... έχχεώ = και θά συμβή τούτο... θά έκχύσω. 

έν ταϊς έσχάταις ήμέραις = ττ\ν τελευταία χρονική περίοδο, 
τήν μεσσιακή έποχή. 
έπί πάσαν σάρκα = σέ κάθε άνθρωπο. 
προφητεύσουσι = θά προφητεύουν, θά μιλούν μέ θεία 
έμπνευσι. 

ενύπνια = άποκαλυπτικά όνειρα. 
ένυπνιασθήσονται = θά όνειρεύωνται. 

18. καίγε = άκόμη καί. 

19. τέρατα = καταπληκτικά φαινόμενα. 
άτμίδα καπνού = καπνώδη άτμό. 

20. μεταστραφησεται - θά μεταβληθή. 

επιφανή = λαμπρή, ένδοξη. 

21. ός άν έπιχαλέσηται = όποιος θά έπικαλεσθή. 

Παρατηρήσεις καί διδάγματα 

Στίχ. 14 - 16: Τό Άγιο Πνεύμα άποτόμως μεταβάλλει 
τόν μαθητή. Ό δειλός γίνεται θαρραλέος, άτρόμητος. 
Αύτός, πού άρνήθηκε τόν Κύριο μπροστά σέ μια εύτελή 
ύπηρέτρια, άψηφρ τώρα χιλιάδες Ιουδαίων. Αύτός, πού 
κρυβόταν καί κλειδαμπαρωνόταν, εμφανίζεται δημοσίως, 
στέκεται όρθιος σέ περίοπτη θέσι μπροστά στις χιλιάδες 
τών Ιουδαίων, ύψώνει τή φωνή του καί διακηρύττει τήν 
άλήθεια γιά τόν Ιησού. Ό άδύνατος προηγουμένως Σίμων, 
τώρα γίνεται άληθινός Πέτρος. Βράχος άκλόνητος. Ό 
άγράμματος έπίσης, ό χωριάτης, ό ψαράς, ό βάρβαρος καί 
σόλοικος στή γλώσσα, πού στήν αύλή τού άρχιερέως τόν 
κατάλαβαν άπό τήν προφορά του, γίνεται ρήτωρ καί 
δημηγορεί σάν Δημοσθένης καί Κικέρων. Τί λέμε; Πολύ 
άσκησι χρειάσθηκε ό Δημοσθένης γιά νά μάθη νά προφέρη 
τό γράμμα ρ. Άποτόμως ό Πέτρος μεταβλήθηκε σέ 
εύφραδή ρήτορα. Πηγή έγινε ή καρδιά του, χείμαρρος καί 
ποταμός τό στόμα του. Καί τό περιεχόμενο τών λόγων του; 
Σωτηριώδη καί ϋψιστα νοήματα. Σοφία, τήν όποια δέν 
έξαντλούν οι σοφοί θεολόγοι μέ τις έρμηνεΐες τους. 
Σύνεσις, τήν όποια δέν φθάνουν οί φρονιμώτεροι όμιληταί 
τού κόσμου. ΓΓ αύτό καί άπό μία όμιλία συγκλονίσθηκαν, 
μετανόησαν γιά τό έγκλημα τής σταυρώσεως τού Ιησού, 
βαπτίσθηκαν καί σέ μιά μέρα έγιναν άλλοι άνθρωποι τρεις 
χιλιάδες άνθρωποι! Ποιά δημηγορία κοσμικού ρήτορος 
είχε τόσο συγκινητικό άποτέλεσμα; Ό Πέτρος νίκησε τούς 
Δημοσθένηδες καί τούς Κικέρωνες. 

Ιδιαιτέρως άξιοπρόσεκτη εϊνε ή σύνεσις τού άποστό- 
λου. Τό μεγαλύτερο έγκλημα διέπραξαν οί Ιουδαίοι. 
Ασυγκρίτως μεγαλύτερο άπό όλα τά έγκλήματα όλων τών 
αιώνων. Δέν φόνευσαν άπλώς άνθρωπο, άλλά δολοφόνη¬ 
σαν μέ τό φρικτότερο καί έξευτελιστικώτερο τρόπο τόν 
θεάνθρωπο, τόν Αναμάρτητο καί Δημιουργό καί Εύεργέτη 

τους. Ηταν άξιοι του σκληρότερου έλέγχου γιά τό 
άμάρτημά τους. Εν τούτοις ό άπόστολος δέν μίλησε μέ 
σκληρότητα μίλησε μέ έπιείκεια καί μέ ευγένεια, γιά νά 
συγκινήση καί κερδίση τούς καλοπροαιρέτους. Πρώτα 
τους προσφώνησε μέ τή φράσι, «Ανδρες Ιουδαίοι-» (στίχ. 
14), έπειτα μέ ίερώτερη φράσι, « Ανδρες Ισραηλϊται» (στίχ. 
22), καί τέλος μέ φράσι οίκειότητος καί άγάπης, «ανδρες 
άδελφοί» (στίχ. 29). Δέν ζήτησε «σώνει και καλά» να 
πεισθοϋν στά λόγια του, πράγμα πού θά προκαλούσε 
δυσφορία, αλλά ζήτησε τήν προσοχή τους. Δέν είπε 
«πεισθήτε» άλλ' «άκοΰστε μέ προσοχή» (στίχ. 14). Δέν 
τούς χαρακτήρισε έπίσης σάν χλευαστάς τών καταπληκτι¬ 
κών έκδηλώσεων τού Αγίου Πνεύματος, άλλά σάν άνθρώ- 
πους, πού έξέφραζαν μία γνώμη άπό άκατηγόρητη άγνοια. 
Δέν είπε «όπως σείς χλευάζετε», άλλ «όπως σείς 
νομίζετε» (στίχ. 15). Καί ένώ ήταν θεόπνευστος, όπως οί 
προφήτες, καί είχε τό Πνεύμα σέ μεγαλύτερο βαθμό άπ' 
τούς προφήτες - ένώ ήταν άπόστολος καί κορυφαίος τών 
άποστόλων, καί θά μπορούσε νά μιλήση αύθεντικώς μέ τήν 
άποστολική του αύθεντία, χωρίς νά καταφύγη στούς 
προφήτες, έν τούτοις έπικαλέσθηκε δύο προφήτες, τόν 
Ίωήλ καί τόν Δαβίδ. Γιατί έπικαλέσθηκε τούς προφήτες; 
Διότι έκείνους άναγνώριζαν οί Ιουδαίοι, έκείνους θεωρού¬ 
σαν άπεσταλμένους τού θεού, έκείνους είχαν καύχημα, 
έκείνων τά όνόματα ακόυαν μέ εύχαρίστησι, καί σ' 
έκείνους ήθελαν νά στηρίζωνται όλα τά θρησκευτικά 
έπιχειρήματα. Τούς άποστόλους καί τόν Ιησού άμφισβη- 
τοϋσαν. Γι’ αύτό λοιπόν ό Πέτρος καταφεύγει στούς 
προφήτες καί άναφέρει χωρία τους. Από τόν Ίωήλ 
άναφέρει ένα χωρίο καταλληλότατο γιά τήν περίπτωσι. 
Καταλληλότατο γιά πέντε λόγους: 1) "Ηταν προφητεία γιά 
τήν έκχυσι τών χαρισμάτων τού Αγίου Πνεύματος. Δέν 
είμαστε μεθυσμένοι, όπως σείς νομίζετε, λέγει ό άπόστο¬ 
λος, διότι άκόμη είνε πρωί. Αλλ' αύτό τό καταπληκτικό 
φαινόμενο, πού σήμερα βλέπετε καί άκούετε, προφητεύ- 
θηκε άπ' τόν προφήτη Ίωήλ. 2) Τό χωρίο έλεγε, ότι όλοι 
άδιακρίτως θά μπορούσαν νά λάβουν άπ' τά χαρίσματα τού 
Αγίου Πνεύματος, άρα καί οί άκροαταί τού άποστόλου. 
Άναφέροντας τό χωρίον ό άπόστολος είνε σάν νά έλεγε: 


39 


Αδελφοί! Καί σείς μπορείτε νά λάβετε τά χαρίσματα τοϋ 
Αγ. Πνεύματος. 3) Τό χωρίο δεν προφήτευε μόνον 
εύχάριστα, αλλά καί δυσάρεστα πράγματα, τρομακτικά 
Φαινόμενα καί φοβερές καταστροφές. Άναφέροντας τό 
χωρίο ό άπόστολος είνε πάλι σάν νά έλεγε: Όσοι δέν 
πιστεύσουν στό Χριστό καί δέν μετανοήσουν, θά καταστρα- 
φοϋν. 4) Στό χωρίο ό θεός Πατήρ, έκτός άπό τό Πνεύμα, 
άναφέρει καί τον Κύριο, έβραϊστί Γιαχβέ (στίχ. 20 - 21), ό 
όποιος προφανώς εινε ό Κύριος Ιησούς Χριστός. Ό 
άπόστολος, γιά νά μή προκαλέση τούς Ιουδαίους, άποφεύ- 
γει νά μιλήση γιά τις θείες ιδιότητες τού Ιησού καί νά 
χρησιμοποιήση τά θεία όνόματά του. Αν καί τό Πνεύμα 
έστειλε στον κόσμο τόσο ό θεός Πατήρ, όσο καί ό Ιησούς, 
ό άπόστολος χρησιμοποιεί τήν προφητεία τού Ίωήλ, κατά 
τήν όποια τό Αγιο Πνεύμα θά έστελνε ό θεός Πατήρ. 
Επίσης χρησιμοποιεί τό όνομα «Ιησούς ό Ναζωραίος» 
(στίχ. 22) ή άπλώς «Ιησούς» (στίχ. 32). Άλλ' άναφέροντας 
τό χωρίο τού Ίωήλ εινε σάν νά έλεγε: Προσέξατε; Μέσα 
στήν προφητεία τού Ίωήλ ό θεός Πατήρ όνομάζει τόν 
Ιησού Κύριο, Γιαχβέ. 5) Τό χωρίο τού Ίωήλ περιείχε 
παράκλησι. Ό θεός Πατήρ είπε, ότι θά συμβοΰν τρομακτι¬ 
κά πράγματα, προτού έλθη ή ήμέρα τού Κυρίου. Αλλ’ 
όποιος έπικαλεσθή τόν Κύριο, τόν Ιησού δηλαδή, θά σωθή. 

Έτσι ό άπόστολος μέχρι τό σημείο τούτο μίλησε 
έμμμέσως μέ τό στόμα τοϋ προφήτου Ίωήλ. 

θέλουμε, άγαπητοί, νά έπιδροΰμε στις ψυχές; θέλουμε 
ό λόγος μας νά συγκινή καί νά φιλότιμη τούς συνανθρώ¬ 
πους μας; Ας μιμούμεθα τόν άπόστολο. Όσα έλαττώματα 
καί άν έχουν οί συνάνθρωποί μας, όσο άμαρτωλοί, όσο 
έγκληματίες καί άν εινε, νά μή τούς βλέπωμε μέ 
άντιπάθεια καί μίσος, άλλά μέ συμπάθεια καί άγάπη. Νά μή 
τούς μιλάμε μέ σκληρότητα και άποτομία, άλλά μέ 
έπιείκεια καί εύγένεια. Νά μή τούς προκαλοϋμε. Ν' 
άποφεύγωμε τά δηκτικά λόγια, ν’ άποφεύγωμε τούς βαρείς 
χαρακτηρισμούς, τά «κοσμητικά» έπίθετα. Νά μή πηγαίνω- 
με άμέσως στις πληγές. Καί όταν έγγίζωμε τις πληγές, νά 
τις έγγίζωμε μέ προσοχή, σάν τό γιατρό, πού δέν κτυπςί καί 

δέν άναξέει τις πληγές, άλλα προσπαθεί νά τις θεραπεύση 
μέ όοο ιό δυνατό πιό άνώδυνο τρόπο. Πολλές φορές νά 
μή μιλάμε μέ δικά μας λόγια, άλλά μέ λόγια άλλων, 
άναγνωρισμένων προσώπων, σοφών, άγιων καί προπάντων 
μέ τά λόγια τής Γραφής. Καί προτοϋ μιλήσωμε σέ ένα 
άνθρωπο, πρέπει νά σκεπτώμεθα πώς θά μιλήσωμε, νά 
προλαμβάνωμε όσο είνε δυνατό παρεξηγήσεις, στόν 
έλεγχο νά εϊμεθα σπλαγχνικοί, καί σ' όλα νά έχωμε ώραΐο 
τρόπο. 

Στις πλείστες περιπτώσεις χρειάζεται πραότης καί 
ευγένεια. Καί μόνο σέ λίγες περιπτώσεις χρειάζεται 
όξύτης καί άποτομία, πρό πάντων στις περιπτώσεις 
συνεχιζομένης σκανδαλώδους διαγωγής, άναιδείας καί 
άναισχυντίας, θρασύτητος καί ίταμότητος, άναισθησίας καί 
πωρώσεως. 

Ό θεός νά μάς φωτίζη γιά νά διακρίνωμε, πότε πρέπει 
νά μιλάμε μέ έπιεική καί πότε μέ αύστηρό τρόπο. Όταν 
πρόκειται νά άντιμετωπίζωμε σοβαρές περιπτώσεις συναν¬ 
θρώπων, άς προσευχώμεθα νά κινή τή γλώσσα μας ό 
Κύριος. Διότι ένας λόγος μπορεί νά σώση άνθρωπο, καί 
ένας άλλος λόγος μπορεί νά τόν καταπόντιση. 

Στίχ. 17 - 18: Οί άνθρωποι κάνουν άδικες διακρίσεις 
άνάμεσα στούς συνανθρώπους των. Άλλά προτού έπικρα- 
τήση ή διδασκαλία τού Χριστού, έκαναν άδικότερες 
διακρίσεις. Όχι άπλώς άδικότερες, άλλ’ έξωφρενικές καί 
σχιζοφρενικές διακρίσεις, τελείως σήμερα άπαράδεκτες. 
Οί Ιουδαίοι θεωρούσαν τά άλλα έθνη χοίρους καί σκυλιά! 
Καί δέν έννοοΰσαν εύνοια καί ένδιαφέρον τού θεού γιά τά 
άλλα έθνη. Νόμιζαν, ότι ό θεός ήταν μόνο γΓ αύτούς. Οί 
άνδρες είχαν φοβερά ύποτιμητική ιδέα γιά τις γυναίκες. 
Τις είχαν κλεισμένες στούς γυναικωνϊτες. Τις έβλεπαν σάν 
άνάξια όντα. Ραββΐνοι έλεγαν, ότι είνε καλλίτερο νά κόψης 
τήν Αγία Γραφή, παρά νά τήν άκούση γυναίκα! Καί σέ 
διάφορες φιλοσοφικές σχολές γύρω στά χρόνια τού 
Χριστού συζητούσαν τό ζήτημα, άν ή γυναίκα είνε 
άνθρωπος! Καί ή μικρή καί ή μεγάλη ήλικία τού άνθρώπου 

αντιμετώπιζε τήν περιφρόνησι καί τήν έξουθένωσι. Τά 
παιδιά ήταν ατό έλεος καί στην αυθαιρεσία των γονέων. 
Ρίχνονταν ατούς Καιάδες. Καί οί γέροντες είχαν όμοια 
μεταχείρισι. Οι δέ δούλοι, τά 3/4 περίπου τών άνθρώπων, 
δέν έθεωροϋντο καν άνθρωποι, άλλά πράγματα, πού τό 
άφεντικό μπορεί νά μεταχειρισθή όπως θέλει καί νά τά 
καταστρέψη, χωρίς νά δωση σέ κανένα λόγο! Γιά διασκέ- 
δασι έσφαζαν καί σταύρωναν δούλους! 

Ο θεός δέν κάνει άδικες διακρίσεις. Δίνει τά χαρίσμα¬ 
τα τού Αγίου Πνεύματος άνεξαρτήτως έθνικότητος, 
φύλου, ήλικίας καί κοινωνικής τάξεως. Καί ό Σκύθης, καί ή 
γυναίκα, καί τό παιδί, καί ό γέροντας, καί ό δούλος 
λαμβάνουν Πνεύμα Άγιο. Όλοι είνε άνθρωποι, καί διά τής 
πίστεως γίνονται πνευματοφόροι, χριστοφόροι καί θεοφό- 
ροι. Χωρίς έπαναστάσεις καί αίματα, ό Χριστιανισμός 
κατήργησε τις άπαράδεκτες διακρίσεις καί εύεργέτησε καί 
εύεργετεί τήν άνθρωπότητα όσο κανένα άλλο σύστημα, 
είτε θρησκευτικό είτε φιλοσοφικό είτε κοινωνικό είτε 
πολιτικό. 

Πού είνε αύτοί, πού ρίχνουν τά μεγάλα κοινωνικά 
συνθήματα καί κάνουν τό μεγάλο θόρυβο στήν έποχή μας; 
Τά συνθήματά τους είνε παρμένα άπό μάς, άπό τό 
Χριστιανισμό. Καί ένώ έπρεπε νά όμολογοϋν εύγνωμοσύνη 
στό Χριστιανισμό, τόν μισούν θανασίμως, όπως ό κλέφτης 
άγαπάει τά λεφτά, πού κλέβει, άλλά μισεί τό νοικοκύρη... 

Οί λόγοι τού προφήτου Ίωήλ, ότι οί πιστοί θά 
προφητεύουν καί θά βλέπουν όράματα καί άποκαλυπτικά 
όνειρα, δυστυχώς γίνεται άντικείμενο έκμεταλλεύσεως. Ό 
Σατανάς γίνεται μιμητής, ψευδομιμητής, τού Κυρίου Ιησού 
Χριστού καί άπομιμεϊται τά θαύματα τού θεού. Κάνει καί 
αύτός θαύματα. Εμπνέει καί αύτός άνθρώπους, μέχρι 
σημείου μάλιστα, ώστε νά μιλούν ξένες γλώσσες. Δίνει καί 
αύτός όράματα καί όνειρα. Γέμισε ό κόσμος άπό πνευματι- 
στάς, όραματιστάς καί «φωτισμένους», οί όποιοι ισχυρίζον¬ 
ται, ότι μιλούν καί βλέπουν όράματα καί όνειρα άπό τό 
Άγιο Πνεύμα, ένώ είνε άπό τό πονηρό πνεύμα. 

Αδελφοί! Προσοχή μεγάλη, νά μή πέσωμε θύματα των 
ταλαιπώρων αύτών άνθρώπων, οί οποίοι ένσυνειδήτως ή 
άσυνειδήτως εινε όργανα τού Σατανά καί άναμιγνύουν 
άλήθειες μέ ψέματα, έκκλησιαστικά πράγματα μέ σατανι¬ 
κά. Έάν ένα πρόσωπο, πού έμπνέεται άπό πνεύμα, είπή 
χίλια πράγματα σύμφωνα μέ τή Γραφή καί ένα πράγμα 
άντίθετο, τό πρόσωπο αύτό έμπνέεται άπό πονηρό πνεύμα. 
Καί άν κράτη σταυρούς καί εικονίσματα, καί άν βρίσκεται 
μέρα - νύχτα στό ναό, καί άν προτρέπη καί άλλους νά 
πηγαίνουν στήν Εκκλησία, άφού λέγει ένα έστω πράγμα 
άντίθετο πρός τή Γραφή, έμπνέεται άπό τό Σατανά, 
πλανάται καί πλανά. 

«Αγαπητοί, μή παντί πνεύματι πιστεύετε, άλλά δοκιμά¬ 
ζετε τά πνεύματα εί έκ θεού έστιν, ότι πολλοί ψευδοπρο- 
φήται έξεληλύθασιν εις τόν κόσμον» (Α' Ιωάν, δ 1). 

Είδικώς ώς πρός τά οράματα πρέπει νά λεχθή, ότι οί 
προφήτες, οί άπόστολοι καί άλλοι άγιοι έβλεπαν οράματα, 
άλλ’ όχι συνεχώς. Οσοι συνεχώς βλέπουν όράματα, 
πλήθος όράματα, όράματα τακτικά καί κατά παραγγελίαν 
θά έλεγε κανείς, άμέσως εινε ύποπτοι, ότι εϊνε όργανα τού 
Σατανά. 

Στίχ. 19: Μέ τή φράσι, «πύρ καί άτμίδα καπνού», 
σήμερα μπορούμε μέ μεγάλη πιθανότητα νά είποΰμε, ότι ό 
προφήτης έννοεί έκρήξεις άτομικών βομβών. Απ' τήν 
έκρηξι τής άτομικής βόμβας προέρχεται πύρ καί μανιτάρι 
καπνού άφαντάστου καταστρεπτικής δυνάμεως. 

ΠΡΑΞΕΩΝ Β 22 - 36 


ΜΑΘΗΜΑ 6ο 


0 ΠΕΤΡΟΣ ΓΙΑ ΤΟΝ ΙΗΣΟΥ 
ΟΣ ΑΝΑΣΤΑΝΤΑ, ΧΡΙΣΤΟ ΚΑΙ ΚΥΡΙΟ 


Στό δεύτερο κεφάλαιο των Πράξεων, στίχ. 22 - 
36,περιέχεται τό δεύτερο μέρος τής όμιλίας τού άποστό- 
λου Πέτρου κατά τήν ήμέρα τής Πεντηκοστής. Στό μέρος 
τούτο ό άπόστολος όμιλε! γιά τήν άνάστασι, τήν έξύψωσι, 
τή μεσσιακή ιδιότητα καί τήν κυριότητα τού Ιησού. 

Έξήγησις λέξεων και φράσεων 

22. αποδεδειγμένου εις ύμάς = πού αποδείχθηκε σέ σάς. 
όίζ έποίησε = τά όποια έκανε. 

καθώς καί αυτοί οϊδατε = καθώς και οί ίδιοι γνωρίζετε. 

23. τη ώρισμένη βουλή καί προγνώσει = σύμφωνα μέ τήν 

ώρισμένη άπόφασι καί πρόγνωσι. 
έκδοτον λαβόντες = άφού παραδόθηκε καί τον συλλάβατε. 
διά χειρών άνομων = μέ χέρια άνομα (Ρωμαίων). 
προσπήξαντες άνείλετε = τον καρφώσατε καί τόν φονεύσα- 
τε. 

24. λύσας τάς ώδινας = μέ τό να λύση τις ώδινες, τούς πόνους 

τοκετού. 

25. εις αύτόν = άναφερόμενος εις αύτόν. 

προωρώμην = έβλεπα ένώπιόν μου, είχα στό νού μου. 
διά παντός = συνεχώς, πάντοτε. 

26. κατασκηνώσει επ' έλπίδι = θά κατοικήση μέ έλπίδα. 

27. ίδειν διαφθοράν = να ίδή, να γνωρίση άποσύνθεσι καί 

διάλυσι. 

28. πληρώσεις με = θά μέ γέμισης. 

μετά τού προσώπου σου = πλησίον σου. 

29. έξόν = έπιτρέπκται, δύναμαι. 

μετά παρρησίας = μέ θάρρος, έλεύθκρα. 

30. εΐδώς = γνωρίζων, έπειδή γνώριζε. 

έχ χαρπού τής όσφύος αυτού = άπό τούς απογόνους του. 

το χατά σάρχα άναστήσειν τον Χρίστου - ότι θά έγείρη 
κατά τό ανθρώπινο τόν Μεσαία, θά τόν φέρη στον 
κόσμο. 

31. διαφθοράν = φθοράν, άποσύνθεσιν, διάλυσιν. 

32. ού - τού όποιου. 

33. τή δεξιά ούν = στα δεξιά δε. 

την έπαγγελίαν τού Άγιου Πνεύματος = Τό έπηγγελμένο 
"Αγιο Πνεύμα, τό "Αγιο Πνεύμα πού ύποσχέθηκε ό 
Θεός. 

34. αυτός = ό ϊδιος. 

35. έως άν θώ = έως ότου θέσω, έως ότου κάνω. 

36. ασφαλώς - χωρίς άμφιβολία, μέ βεβαιότητα. 


Παρατηρήσεις καί διδάγματα 

Στίχ. 22 - 23: Ό απόστολος έλέγχει μέ άγάπη τό 
έγκλημα τών Ιουδαίων. Γιά νά τούς φέρη σέ συναίσθησι 
τής ένοχης των, πρώτα τονίζει, ότι ό Ιησούς ό Ναζωραίος 
ήταν πρόσωπο «όποδεδειγμένον» σ' αύτούς. Ό θεός 
συνώδευσε τήν παρουσία τού Ίησοϋ μέ άποδείξεις τής 
θείας προελεύσεώς του. Ό θεός δέν θέλει τυφλή, όλλ' 
έλλογη πίστι. Καί ποϊες ήταν οί άποδείξεις τής θείας 
προελεύσεώς τού Ίησοϋ; Γεγονότα, πού συνέβησαν άνά- 
μεσα στούς Ιουδαίους, μπροστά στα μάτια τους, καί δέν 
μπορούσαν νά τά άρνηθοϋν. Ό θεός διά μέσου τού Ιησού 
έκανε «δυνάμεις καί τέρατα καί σημεία». «Δυνάμεις» 
λέγονται τά θαύματα, διότι σ’ αύτά έκλάμπει ή ύπερφυσική 
δύναμις τού θεού, πού ύπερβαίνει κάθε φυσική δύναμι. 
«Τέρατα» λέγονται πάλι τά θαύματα, έπειδή προκαλοϋν 
κατάπληξι. Καί «σημεία» λέγονται έπίσης τά θαύματα, 
έπειδή σημαίνουν, άποδεικνύουν, ότι ή πίστις εινε άληθινή. 

Τά θαύματα, τόαο μεγάλα, καταπληκτικά καί πολλά, πού 
κανείς μέχρι τότε δέν είχε κάνει, θαύματα στό όνομα τού 
Θεού ΓΊατρός, μάλιστα καί έκβολές δαιμόνιων, αύτές ήταν 
οι μεγάλες άποδείξεις, αύτά ήταν τά διαπιστευτήρια τού 
Ιησού. Καί πάντοτε τά θαύματα είνε οί ισχυρότερες 
άποδείξεις τής θρησκείας μας, άν καί δυστυχώς σήμερα 
πολλοί έντρέπονται νά χρησιμοποιήσουν ώς έπιχειρήματα 
τά θαύματα, καί προσπαθούν νά πείσουν τούς δύσπιστούς 
καί άπιστους μέ θεωρητικά έπιχειρήματα. Ό ορθολογι¬ 
σμός έπηρεάζει καί εύσεβείς θεολόγους, άκόμη καί 
σπουδαίους άπολογητάς. 

Παρ' όλες τις «δυνάμεις», παρ' όλα τά «τέρατα», παρ’ 
όλα τά «σημεία», πού έκανε ό θεός διά μέσου του Ιησού, 
οί Ιουδαίοι δέν πίστευσαν. Δέν άρνήθηκαν, δέν μπορούσαν 
ν' άρνηθοϋν, τά θαύματα, άλλά παρερμήνευσαν, άλλά 
διέστρεψαν τόν χαρακτήρα τών θαυμάτων. Είπαν, ότι τά 
θαύματα γίνονταν μέ τή δύναμι τού Σατανά, άκόμη καί οί 
έκβολές τών δαιμόνιων! Καί έπιασαν τόν Ίησοϋ καί τόν 
φόνευσαν μέ τά χέρια «άνομων», άνθρώπων πού δέν είχαν 
σχέσι μέ τό Μωσαϊκό Νόμο, τών ειδωλολάτρων Ρωμαίων. 
Τούτο έπιβάρυνε περισσότερο τήν θέσι τών Ιουδαίων. Καί 
πώς τόν έξετέλεσαν; «Προσπήξαντες», άφοΰ δηλαδή τόν 
κάρφωσαν πάνω στό ξύλο τού Σταυρού. Εφήρμοσαν τό 
φρικτότερο καί έξευτελιστικώτερο είδος μαρτυρίου. Καί 
τούτο έπιβάρυνε άκόμη περισσότερο τήν θέσι τους. 

Αλλά βεβαίως έγεννάτο στις ψυχές τών Ιουδαίων ή 
ένστασις: "Αν ό Ιησούς ήταν ό Μεσαίας, πώς θά καταντού¬ 
σε σέ τόσους έξευτελισμούς καί σέ σταύρωσι; Στήν 
ένστασι αύτή άπαντά ό άπόστολος τονίζοντας, ότι αύτά 
συνέβησαν στόν Ιησού συμφώνως μέ τό σχέδιο καί τήν 
πρόγνωσι τού θεού. Ο θεός προγνώριζε τί θά συνέβαινε. 
Καί σάν παντοδύναμος μπορούσε νά τό άποτρέψη. Άλλά 
τό έπέτρεψε. Καί δέν προγνώριζε μόνο, άλλά ήταν καί στό 
σχέδιό του νά ύποστή έξευτελισμούς καί σταύρωσι ό 
Ιησούς, γιά νά σωθούν οί άνθρωποι. Οί έξευτελισμοί καί οί 
πόνοι τού Άναμαρτήτου ήταν άναγκαϊα γιά ν' άπαλλαγοϋν 
άπό τά αϊσχη καί τήν κόλασι οί άμαρτωλοί. 




46 



Ή θεία πρόγνωσις καί τό θείο σχέδιο δέν απαλλάσ¬ 
σουν βεβαίως τούς Ιουδαίους άπ' τήν εύθύνη γιά τή 
διαγωγή τους πρός τόν Ιησού. Διότι αυτοί έλευθέρως 
έπραξαν ό,τι έπραξαν. Έξετέλεσαν τό θειο σχέδιο όχι άπό 
θεία βία, άλλα άπό δική τους κακία. Δέν ύπήρχε έλλειψις 
κακοποιών, ώστε νά βιάση ώρισμένους ό θεός γιά νά 
έκτελέσουν τό σωτηριώδες σχέδιό του! Αν δέν ήταν 
άλλωστε άμαρτωλοί καί κακοποιοί οί άνθρωποι, δέν θά 
χρειαζόταν νά σταυρωθή ό Ιησούς. 

Ή θεία πρόγνωσις καί τό θείο σχέδιο, ένω δέν 
άπαλλάσσουν τούς Ιουδαίους άπ τό έγκλημα, μειώνουν τις 
τύψεις καί άπαλύνουν τή λύπη εκείνων άπό τούς Ιου¬ 
δαίους, πού συναισθάνονται τό έγκλημα. Όταν ό Ιωσήφ 
στήν Αίγυπτο, τύπος τού Ιησού, άναγνωριζόταν στούς 
άδελφούς του, έλεγε σ' αύτούς: «Νϋν ούν μή λυπεϊσθε, 
μηδέ σκληρόν ύμϊν φανήτω, ότι άπέδοσθέ με ώδε· εις γάρ 
ζωήν άπέστειλέ με ό θεός έμπροσθεν ύμών» (Γεν. με' 5). 
Τώρα λοιπόν, έλεγε δηλαδή ό Ιωσήφ, νά μή λυπήσθε καί 
νά μή φανή βαρύ σέ σάς, ότι μέ πωλήσατε έδώ* διότι ό 
θεός μέ έστειλε μπροστά άπό σάς γιά καλό, γιά διατήρησι 
τής ζωής. Καί ό άπόστολος Πέτρος, τονίζοντας τό σχέδιο 
καί τήν πρόγνωσι τού θεού γιά τά πάθη τού Ιησού, εινε σάν 
νά έλεγε: Αδελφοί! Τώρα νά μή λυπήσθε γιατί σταυρώσατε 
τόν Ιησού. Ήταν στήν πρόγνωσι καί στο σχέδιο τού θεού 
νά σταυρωθή ό Ιησούς γιά τό καλό μας, γιά τή σωτηρία 
μας. 

’Αλλ’ ένω γιά τούς Ιουδαίους, πού είχαν συναίσθησι τής 
ενοχής των, ό τονισμός τού σχεδίου καί τής προγνώσεως 
τού θεού ήταν κατευναστικό τών τύψεων, γιά τούς 
άναισθήτους Ιουδαίους, πού θριαμβολογούσαν μετά τό 
έγκλημα, είχε άλλη έννοια. ΕΤνε σάν νά έλεγε ό άπόστολος: 
Μή θριαμβολογείτε, Ιουδαίοι! Μή νομίζετε ότι κατισχύσα- 
τε μέ τή σταύρωσι τού Ιησού. Αν δέν ήθελε ό θεός, δέν 
θά μπορούσατε νά κάνετε τό παραμικρό κατά τού Ιησού. 
Ό θεός ήξερε τί θά κάνατε, καί σάς άφησε νά τό κάνετε, 
γιά νά έκπληρωθή τό σχέδιό του. Δέν ύπερίσχυσε τό δικό 
σας θέλημα, άλλά τό θέλημα τού θεού. 


47 



Στίχ. 24 - 34: Στούς στίχους τούτους ό απόστολος 
όμιλεΐ γιά τήν Άνάστασι καί τήν έξύψωσι τοϋ Ίησοϋ. Ό 
θεός, λεγει, άνέστησε τόν Ιησού, μέ τό νά λύση τις ώδίνες 
τοϋ θανάτου, τούς πόνους τοκετού. Εδώ ό άπόστολος 
προσωποποιεί τόν θάνατο, τόν παρουσιάζει σάν μιά 
επίτοκη γυναίκα, πού τήν σφίγγουν οί ωδίνες, οί τρομεροί 
πόνοι τοϋ τοκετού. Ό θάνατος δέχθηκε στήν κοιλιά του 
τόν Ίησοϋ καί δέν μπορούσε νά τόν κρατήση, γιατί αύτός 
δέν ήταν σάν τούς άλλους νεκρούς, ήταν ό άρχηγός τής 
ζωής. Κοιλοπονοϋσε λοιπόν ό θάνατος, πονοϋσε φρικτά. 
Σάν δεσμό τόν έσφιγγαν οί τρομεροί πόνοι τοϋ τοκετού. 
Καί μήν ύποφέροντας τούς πόνους, άφησε τόν Ιησού νά 
βγή άπ’ τήν κοιλιά του. Έτσι ό Ιησούς γεννήθηκε άπ' τήν 
κοιλιά τού θανάτου. Καί γΓ αύτό άλλοΰ όνομάζεται 
«πρωτότοκος έκ τών νεκρών» (Κολ. α’ 18). Ή άνάστασις 
είνε ένα είδος τοκετού, γεννήσεως. Όπως ό άνθρωπος 
γεννιέται άπ’ τήν κοιλιά τής μάνας του, έτσι καί ό Ιησούς 
γεννήθηκε άπ’ τήν κοιλιά τής γής, τόν τάφο. Καί λέγεται 
«πρωτότοκος έκ τών νεκρών», διότι είνε ό πρώτος πού 
άναστήθηκε τήν ένδοξη άνάστασι καί δέν έπιστρέφει στό 
θάνατο. Τήν ένδοξη δέ άνάστασι τού Ιησού θά άκολου- 
θήση στή δευτέρα παρουσία ή άνάστασις όλων τών νεκρών. 

Όπως γιά τήν έκχυσι τών χαρισμάτων τοϋ Αγίου 
Πνεύματος ό άπόστολος έπικαλέστηκε τήν προφητεία τού 
Ίωήλ, έτσι καί γιά τήν άνάστασι τού Ιησού έπικαλείται άλλη 
προφητεία, τοϋ προφητάνακτος Δαβίδ, πού ήταν καύχημα 
καί γαυρίαμα τών Ιουδαίων. Ή προφητεία περιέχεται στον 
Ψαλμό ιε’ (ιστ’), στούς στίχ. 8-11. Στούς στίχους αύτούς 
ό Δαβίδ λέγει: Είχα συνεχώς τόν Κύριο μπροστά στά μάτια 
μου, στή σκέψη μου. Γι’ αύτό είνε στά δεξιά μου, έτοιμος 
νά μέ βοηθήση, γιά νά μή σαλευθώ. ΓΓ αύτό ή καρδία μου 
εύφράνθηκε καί ή γλώσσα μου δοκίμασε άγαλλίασι, άκόμη 
δέ καί ή σάρκα μου θά κατοικήση στον τάφο μέ έλπίδα (τήν 
έλπίδα τής άναστάσεως). Διότι δέν θά έγκαταλείψης τήν 
ψυχή μου στον ρδη, ούτε θά έπιτρέψης νά γνωρίση ό άγιός 
σου φθορά, άποσύνθεσι καί διάλυσι στό σώμα. Μοΰ 
γνώρισες δρόμους ζωής, θά μέ γέμισης εύφροσύνη 
πλησίον σου. 

Αυτά τά λόγια, άδελφοί, τονίζει ό άπόστολος στούς 
Ιουδαίους, δέν είπε ό Δαβίδ γιά τόν εαυτό του. Πατριάρχης 
είνε ό Δαβίδ και άξιος μεγάλου σεβασμού. Αλλά μπορώ νά 
είπώ μέ κάθε θάρρος, ότι ό Δαβίδ καί πέθανε καί έτάφη 
καί τό μνήμα του είνε έδώ μέχρι σήμερα. Μέ τήν τελευταία 
ψράσι γιά τό μνήμα είνε σάν νά έλεγε ό άπόστολος: 
Ερευνήστε τό μνήμα. Δέν είνε άδειανό, όπως τό μνήμα τού 
Ιησού- περιέχει τά όστά. "Αρα ό Δαβίδ δέν άνέστη έκ 
νεκρών. Καί άρα τά λόγια του δέν ήταν γιά τόν έαυτό του, 
άλλά γιά τό Χριστό. 

Επειδή ό Δαβίδ ήταν προφήτης, συνεχίζει ό άπόστο¬ 
λος, καί ήξερε, ότι ένόρκως τού ύποσχέθηκε ό Θεός νά 
έγείρη άπ' τούς άπογόνους του τό Χριστό «κατά σάρκα», 
ώς άνθρωπον δηλαδή, γιά νά καθίση στό θρόνο του, 
προείδε καί μίλησε γιά τήν άνάστασι τού Χριστού, γιατί 
πράγματι δέν έγκαταλείφθηκε ή ψυχή του στόν άδη, καί 
δέν γνώρισε ή σάρκα του φθορά, άποσύνθεσι καί διάλυσι. 
Ό θεός άνέστησε τόν Ιησού. Καί μάρτυρες είμαστε όλοι 
έμείς. Ό Δαβίδ προεμαρτύρησε καί έμεϊς έπιμαρτυροΰμε 
τήν άνάστασι τού Μεσαίου. 

Άντιθέτως πρός τά σώματα τών άλλων νεκρών, τό σώμα 
τού Χριστού δέν γνώρισε φθορά όχι μόνο διότι θά 
άνασταινόταν, άλλά καί διότι έγινε «έκ Πνεύματος Αγίου 
καί Μαρίας τής Παρθένου» καί ήταν σώμα προσώπου 
άπηλλαγμένου άπ' τήν προπατορική καί άπό κάθε άλλη 
άμαρτία. Τό σώμα τού Χριστού ήταν τελείως άγνό, άγιο, 
πανάγιο. 

Μετά τό Χριστό στήν Εκκλησία συμβαίνει θαύμα όμοιο 
πρός τό θαύμα τής άφθαρσίας τού νεκρού σώματος τού 
Ιησού. Τά σώματα μερικών άγιων διατηρούνται άταρίχευτα 
έπί αιώνες. Δέν άποσυντίθενται καί δέν διαλύονται. 
Διατηρούνται όλόκληρα. Καί εύωδιάζουν καί κάνουν 
θαύματα, θεραπεύουν άσθενεϊς καί έκβάλλουν δαιμόνια. 
Μέ τό καταπληκτικό καί συγκλονιστικό τούτο θαύμα τής 
διατηρήσεως τών σωμάτων μερικών άγιων ό θεός θέλει 
νά δείξη, ότι ή θρησκεία μας είνε άληθινή- ότι τά σώματα 

των χριστιανών, επειδή κοινωνούν τό σώμα καί το αίμα τού 
Χριστού, έχουν ιδιαίτερη χάρι' καί ότι όλα τό σώματα 
προορίζονται γιά τήν άνάστασι. Η αφθαρσία, τήν όποια άπό 
τώρα έχουν τά σώματα μερικών άγιων, έγγυάται τήν 
άφθαρσία, τήν όποιαν όλα τά σώματα θά λάβουν κατά τήν 
κοινή άναστασι. 

Μετά τήν άνάστασι του ό Χριστός, μέ τήν άνάληψί του, 
συνέχισε ό άπόστολος, ύψώθηκε στούς ούρανούς. Καί 
άφοϋ έλαβε τό Αγιο Πνεύμα, πού είχεν ύποσχεθή ό θεός, 
έχυσε άφθονα τά πνευματικά χαρίσματα, τά όποια βλέπετε 
καί άκούετε. «Ού γάρ Δαβίδ άνέβη εις τούς ούρανούς», 
τονίζει ό άπόστολος (στίχ. 34). Δεν άνέστη καί δεν άνέβη 
στούς ούρανούς ό Δαβίδ. Ό Χριστός άνέστη καί άνέβη 
στούς ούρανούς. Καί έλαβε άπ' τόν Πατέρα του καί 
σκόρπισε τά χαρίσματα τού Αγίου Πνεύματος. Καί γιά τό 
γεγονός τούτο τής άναβάσεως τού Χριστού στούς ούρα¬ 
νούς καί τής καθέδρας του στά δεξιά τού θεού Πατρός ό 
άπόστολος έπικαλεϊται πάλι προφητεία, τήν άρχή τού 
περιφήμου ρθ' (ρΓ) Ψαλμοΰ τού Δαβίδ: «Είπεν ό Κύριος τώ 
Κυρίω μου, κάθου έκ δεξιών μου, έως άν θώ τούς έχθρούς 
σου ύποπόδιον τών ποδών σου». Μετά τήν άνάληψι ένας 
«Κύριος», ό θεός Πατήρ, καλεϊ ένα άλλο «Κύριον», τόν 
Χριστό, νά καθήση στά δεξιά του, ώς ισότιμος, καί τρόπον 
τινά ν’ άναπαυθή, άφού έξετέλεσε τό έργο του στή γή, 
μέχρις ότου αύτός ό θεός Πατήρ καταστήση τούς έχθρούς 
ύποπόδιον αύτού, τού Χριστού. 

Καθαρά ό Δαβίδ διακρίνει τόν έαυτό του άπό τό Χριστό, 
τόν όποιον όνομάζει Κύριό του. Ό Χριστός σάν θεός 
προϋπήρχε τού Δαβίδ καί ήταν Κύριός του. Αλλά καί σάν 
άνθρωπος ό Χριστός, πού έλαβε κάθε έξουσία, είνε Κύριος 
τού Δαβίδ. Καί άκριβώς ό Χριστός έγινε Κύριος σάν 
άνθρωπος, «πάντων Κύριος» (Πράξ. Γ 36), διότι ήταν 
Κύριος σάν θεός. Απλώς άνθρωπος ή άγγελος δέν θά 
ήταν δυνατό νά γίνη «πάντων Κύριος». Λόγω τής ύποστατι- 
κής ένώσεως τών δύο φύσεων, ό Ιησούς έλαβε καί ώς 
άνθρωπος ό,τι είχεν ώς θεός, τήν κυριότητα δηλαδή. 

Ο Ψαλμός ρθ' (ρι') στήν άρχή του είνε παράδοξος, 

κυρίως διότι αναφέρει δύο πρόσωπα μέ τό όνομα 
«Κύριος». Στή συνέχεια δέ ό Ψαλμός γίνεται παραδοξότε- 
ρος, γιατί άναφέρει καί τρίτο «Κύριον», τό "Αγιο Πνεύμα. 
Τέτοια παράδοξα δέν μπορούσε νά διανοηθή καί νά 
έπινοήση ό άνθρώπινος νούς. Τέτοια παράδοξα άποδεικνύ- 
ουν τή θεοπνευστία τής Γραφής. 

Στίχ. 30: Ό θεός τον Ιησού έκανε «Χριστόν» (στίχ. 30, 
31) καί «Κύριον» (στίχ. 34) ώς άνθρωπον. Ώς Υιός καί 
Λόγος ό Ιησούς ήταν «Κύριος» πάντοτε, διότι ήταν θεός. 
Ώς θεός δέ ό Ιησούς άνέστησεν ό ίδιος τό σώμα του 
(Ίωάν. β' 19 καί Γ 18). 


ΠΡΑΞΕΩΝ Β 37 - 47 


ΜΑΘΗΜΑ 7ο 


ΤΟ ΑΠΟΤΕΛΕΣΜΑ ΤΟΥ ΚΗΡΥΓΜΑΤΟΣ ΤΟΥ ΠΕΤΡΟΥ 
Η ΖΩΗ ΤΗΣ ΠΡΩΤΗΣ ΧΡΙΣΤΙΑΝΙΚΗΣ ΚΟΙΝΟΤΗΤΟΣ 


Στο δεύτερο κεφάλαιο των Πράξεων, στίχ. 37 - 47, 
περιγράψεται: 1) Τό άποτέλεσμα τοϋ κηρύγματος τοϋ 
Πέτρου, στίχ. 37 - 41, καί 2) ή ζωή τής πρώτης χριστιανικής 
κοινότητος, στίχ. 42 - 47. 

Έξήγησις λέξεων καί φράσεων 

38. έφη = είπε. 
λήφεσθε = θά λάβετε. 

39. ύμϊν γάρ έστιν ή έπαγγελία = διότι γιά σάς εινε ή 

ύπόσχεσις. 

πάσι τοϊς εις μακράν = γιά όλους όσοι εινε μακράν (έννοεΐ 
τούς έθνικούς). 

40. πλείοσι = μέ πολλούς ή περισσοτέρους. 
διεμαρτύρετο = έδινε ζωηρή μαρτυρία, τόνιζε. 
παρεκάλει - προέτρεπε. 

της σχόλιάς = της διεστραμμένης. 

41. ασμένως άποδεξάμενοι = άφοϋ εύχαρίστως δέχθηκαν. 

42. ήσαν προσκαρτερούντες = παρέμεναν προσηλωμένοι. 
κοινωνία = έπικοινωνία, συναξις, έκκλησιασμός. 
κλάσις άρτου = τεμαχισμός τού άρτου, θεία εύχαριστία. 

45. κτήματα και ύπάρξεις= ιδιοκτησίες και περιουσίες. 
έπίπρασκον = πωλοϋσαν. 

46. προσχαρτερούντες = συχνάζοντας. 
εν τώ ίερώ = στο ναό. 

χλώντές τε άρτον = καί κύπτοντας άρτον. 
άφελότης = άπλότης. 

47. εχοντεζ χάριν τζρόζ τον λαόν — απολαμβάνοντας έκτίμησι 

απ’ τό λαό. 

προσετίΟει = προσέθετε. 


Παρατηρήσεις καί διδάγματα 

Στίχ. 37: Τό κήρυγμα τού Πέτρου έφερε κατάνυξι στις 
καρδιές. Όχι βεβαίως στις καρδιές όλων. Διότι ύπάρχουν 
καί έκείνοι, πού άφήνουν τις καρδιές τους νά καταντούν 
αναίσθητες, άνάλγητες, πεπωρωμένες. Οί πεπωρωμένες 
καρδιές νοσούν άνιάτως. Συγκινοϋνται οί πέτρες; Αλλο 
τόσο συγκινοϋνται καί οί πεπωρωμένες καρδιές! Αλλ άν 
δέν συγκινήθηκαν οί πεπωρωμένοι, συγκινήθηκαν όμως 
χιλιάδες άλλοι άπό τό κήρυγμα τού άποστόλου. «Κατενύ- 
γησαν τή καρδία». Ό λόγος τού θεού, σάν δίστομο καί 
κοφτερό μαχαίρι, προχώρησε μέσα τους καί ένυξε, 
τρύπησε δηλαδή καί άνοιξε τήν άμαρτωλή καρδιά τους. 
Έτσι αίσθάνθηκαν νυγμούς, τύψεις συνειδήσεως, γιά τό 
φρικτό έγκλημά τους κατά τού Χριστού, έπειτα δέ καί γιά 
τις άλλες άμαρτίες τους. Καί είπαν πρός τον Πέτρο καί 
τούς άλλους άποστόλους: Τί νά κάνωμε, άδελφοί; Αύτοί, 
πού θεωρούσαν τούς άποστόλους πλάνους, άπατεώνες 
δηλαδή, καί πριν άπό λίγο τούς χλεύαζαν καί τούς 
σάρκαζαν ώς μεθυσμένους, τώρα είνε άλλαγμένοι. Ή 
γνώμη τους καί τά αίσθήματά τους έχουν μεταβληθή. 
Προσφωνούν τούς άποστόλους σάν στοργικούς άδελφούς. 
Καί τούς ρωτούν σάν σοφούς όδηγούς, γιά νά τούς 
ύποδείξουν τρόπο άπαλλαγής άπό τήν ένοχή καί τρόπο 
σωτηρίας. Τί νά κάνωμε , άδελφοί; 

Όταν ό άνθρωπος έρχεται σέ συναίσθησι τής άμαρτω- 
λότητός του, καί ιδίως μεγάλων άμαρτιών καί έγκλημάτων, 
αύτό τό έρώτημα άνεβαίνει αύθορμήτως άπ’ τή συντετριμ- 



μενη του καρδιά: Τί νά κάνω νά σωθώ; Αύτό τό ερώτημα 
εινε γιά τόν άνθρωπο τό σπουδαιότερο. Καί αύτό έπίσης 
εϊνε τό συγκινητικώτερο. Τό άκούουν καί συγκινοϋνται οί 
άγγελοι, τό άκούει και συγκινεϊται ό Χριστός. Μακάριοι 
όσοι έφθασαν στήν ιερή στιγμή νά θέσουν τό έρώτημα 
αύτό. Ή στιγμή αύτή ζυγίζει αιωνιότητα. Δυστυχείς, 
άντιθέτως, όσοι δέν έχουν στή ζωή τους μιά τέτοια στιγμή. 
Καί άλλοίμονο! Οί περισσότεροι άνθρωποι θέτουν άναρί- 
θμητα έρωτήματα στή σύντομη αύτή ζωή, τό δέ ένα καί 
σπουδαιότερο έρώτημα, άπ’ τό όποιο έξαρτάται τό αιώνιο 
συμφέρον τους, ούδέποτε θέτουν σοβαρώς. 

Ποιο εινε τό μυστικό τής καταπληκτικής έπιτυχίας τού 
κηρύγματος τού Πέτρου; Πώς συγκλονίσθηκαν χιλιάδες 
άπό ένα κήρυγμα, καί ένδιαφέρθηκαν σοβαρώς γιά τή 
σωτηρία των ψυχών τους; Εινε ό ώραΐος τρόπος, μέ τόν 
όποιο μίλησε ό άπόστολος; Εϊνε ό συγκερασμός ειλικρί¬ 
νειας καί εύγενείας, έλέγχου καί έπιεικείας; Εϊνε άλλες 
άρετές τού άποστόλου, όπως ή ταπείνωσις καί ή άγάπη; 
Βεβαίως εινε όλα αύτά, άλλ’ όχι μόνον αύτά. Ο Χριστός, ό 
ένυπόστατος Λόγος, μίλησε τρία χρόνια στούς Ιουδαίους 
μέ τόν ώραιότερο τρόπο. Ποτέ δέν μίλησε άνθρωπος σάν 
τό Χριστό. Καί όμως ό λόγος του Χριστού δέν είχε τό 
καταπληκτικό άποτέλεσμα τού κηρύγματος τού Πέτρου 
τήν ήμέρα τής Πεντηκοστής. Γιατί; Ποιό εϊνε λοιπόν τό 
κυριώτερο μυστικό τής έπιτυχίας τού άποστολικοϋ κηρύ¬ 
γματος; Εϊνε ό δούλος «μείζων» τού Κυρίου; Όχι βεβαίως. 
Αλλά συνέβη μέ τόν Πέτρο, καθώς καί μέ τούς άλλους 
άποστόλους, ό,τι προεΐπε ό Χριστός: «Αμήν άμήν λέγω 
ύμϊν, ό πιστεύων εις έμέ, τά έργα, ά έγώ ποιώ, κάκεϊνος 
ποιήσει, καί μείζονα τούτων ποιήσει» (Ίωάν. ιδ' 12). Οί 
άπόστολοι δέν εϊνε «μείζονες» τού Κυρίου, άλλά τά έργα 
τους, θαύματα καί έπιτυχίες στήν έξάπλωσι τού Εύαγγε- 
λίου, εϊνε «μείζονα» των έργων τού Κυρίου! Διότι ό Κύριος 
τήν ήμέρα τής Πεντηκοστής έστειλε στόν κόσμο τόν 
Παράκλητο, τό Πνεύμα τό Άγιο, καί αύτό μέ ύπεράφθονη 
τήν χάρι του ένεργοΰσε διά των άποστόλων καί των 
ακροατών των άποστόλων. Τήν ώρα τού κηρύγματος τό 
Αγιο Πνεύμα μέ τήν ύπεράφθονη χάρι του ένεργοΰσε στόν 



Πέτρο, άλλα συγχρόνως καί στούς άκροατάς του. Μυστι- 
κώς ό Παράκλητος έπιδροϋσε στις καρδιές καί τις 
μετέβαλλε. Τήν τριετία τής δημοσίας δράσεως τοϋ Ιησού 
δέν είχε δοθή ή ύπεράφθονη καί σωτηριώδης χάρις τοϋ 
Αγίου Πνεύματος, διότι ό Ιησούς δέν είχε άκόμη δοξασθή. 

Αδελφοί! Γιά νά έχη ό λόγος άποτέλεσμα, πρέπει νά 
συνοδεύεται μέ μυστική έπίδρασι τοϋ Αγίου Πνεύματος 
στήν ψυχή μας καί στις ψυχές των άκροατών ή συνομιλη¬ 
τών μας. Των Αποστόλων πρώτα, καί τών Πατέρων καί όλων 
τών Αγίων έπειτα, οί λόγοι είχαν μεγάλα άποτελέσματα, 
διότι είχαν πλούσια τή χάρι τού Αγίου Πνεύματος. Προτού 
όνοίξωμε τό στόμα μας, άς ζητούμε Πνεύμα "Αγιο, γιό ν' 
άνοίγη τήν καρδιά μας καί τις καρδιές τών άκροατών ή 
συνομιλητών μας. 

Σχίχ. 38 - 40: Στό έρώτημα τών Ιουδαίων, τί νά κάνουν 
γιό νά σωθούν, ό άπόστολος άπάντησε: Μετανοήστε, καί νά 
βαπτισθή καθένας άπό σάς στό όνομα τού Ιησού Χριστού 
γιό τή συγχώρησι τών άμαρτιών του, καί θά λάβετε τή χάρι 
τοϋ Αγίου Πνεύματος. Διότι γιά σάς είνε ή ύπόσχεσις τοϋ 
θεού Πατρός, καί γιά τά τέκνα σας, καί γιά όσους 
εύρίσκονται μακράν, τούς έθνικούς, όσους θά προσκαλέση 
ό Κύριος ό θεός μας. 

Καί μέ πολλά άλλα λόγια ό άπόστολος διακήρυττε 
έντόνως καί προέτρεπε λέγοντας: Σωθήτε άπ’ αύτή τή 
διεστραμμένη γενεά! 

Δύο δρόμοι όδηγοΰν στή σωτηρία, ό δρόμος τής 
άγνότητος, καί ό δρόμος τής μετάνοιας. Ό πρώτος δρόμος 
είνε γιά τούς άγγέλους, ό δεύτερος γιά τούς άνθρώπους. 
Διότι ποιός άνθρωπος μπορεί νά καυχηθή, ότι εινε 
καθαρός άπό ρύπου καί έχει τήν καρδιά άγνή; Όλοι εϊμεθα 
άμαρτωλοί. Όλοι κατά ένα τρόπο εϊμεθα χριστοκτόνοι. Καί 
όλοι χρειαζόμεθα μετάνοια γιά νά σωθούμε. Ή μετάνοια 
εινε ό πρώτος όρος σωτηρίας τού ώριμου άνθρώπου (Λέμε 
τού ώριμου, διότι γιά τά νήπια εινε ή βάπτισις). Διά τούτο 
μετάνοια είνε ή άρχή τοϋ κηρύγματος τοϋ Ίωάννου τού 
Προδρόμου, μετάνοια ή άρχή τού κηρύγματος τού Ιησού 


55 


Χριστού, μετάνοια καί ή άρχτή τού κηρύγματος τού 
αποστόλου Πέτρου μετά τήν κάθοδο τού Αγίου Πνεύμα¬ 
τος. 

Άλλα τί εΐνε μετάνοια; Εινε νά ύπερνικά ό άνθρωπος 
τόν εγωισμό του, καί μέ ταπείνωσι ν’ άναγνωρίζη τήν 
άμαρτωλότητά του, νά λυπήται γι’ αύτή καί νά στενάζη, νά 
μεταβάλλη φρονήματα καί συναισθήματα, καί νά λαμβάνη 
άπόφασι ν’ άγωνισθή, γιά νά ζή πνευματική ζωή. 

Βάπτισις στό όνομα τού Ιησού Χριστού σημαίνει βάπτισι 
μέ πίστι στόν Ιησού Χριστό, σάν Χριστό καί Κύριο, σάν 
θεάνθρωπο μέ μία λέξι. Ώς πρός τόν τελετουργικό τύπο 
κατά τήν ώρα τής βαπτίσεως, αύτός βεβαίως εΐνε: 
«Βαπτίζεται ό δούλος (ή ή δούλη) τού θεού δείνα εις τό 
όνομα τού Πατρός καί τού Υιού καί τού Αγίου Πνεύματος». 

Μέ τή βάπτισι γίνεται άφεσις άμαρτιών, τής προπατορι¬ 
κής καί των προσωπικών άμαρτιών τού βαπτιζομένου (στήν 
περίπτωσι τών νηπίων έξαλείφεται ή προπατορική μόνον 
άμαρτία, γιατί προσωπικές άμαρτίες δέν ύπάρχουν άκόμη). 
Άλλ’ εκτός τής άφέσεως τών άμαρτιών μέ τή βάπτισι 
μεταδίδεται καί ή δωρεά τού Αγίου Πνεύματος, ή χάρις 
δηλαδή ή τά χαρίσματα τού Αγίου Πνεύματος. Διπλή 
λοιπόν ή σημασία τού βαπτίσματος: Άφαιρεί καί δίνει* 
άφαιρεΤ τις άμαρτίες καί δίνει τά χαρίσματα. Πού εινε οί 
Χιλιασταί ή Μάρτυρες τού Ιεχωβά, οί όποιοι λένε, ότι τό 
βάπτισμα δέν εΐνε μυστήριο, άλλ' άπλή τελετή; Άν τό 
βάπτισμα ήταν άπλή τελετή, δέν θά άφαιροϋσε άμαρτίες 
καί δέν θά έδινε τά χαρίσματα τού Αγίου Πνεύματος. 

Τό βάπτισμα εινε μυστήριο, καί μάλιστα εκείνο τό 
μυστήριο, μέ τό όποιο ό άνθρωπος εισέρχεται στή 
βασιλεία τού θεού, τήν Εκκλησία, καί γίνεται χριστιανός. 

Ή γενεά τών Εβραίων, πού σταύρωσε τό Χριστό, 
χαρακτηρίζεται άπ’ τόν άπόστολο ώς «σκολιά», στραβή, 
διεστραμμένη. Καί άπ' αύτή τή γενεά έντόνως ό άπόστολος 
προέτρεψε νά διαχωρίσουν οί άκροαταί του τις εύθϋνες 
τους, γιά νά μή καταδικασθούν μαζί της. «Σώθητε άπό τής 


γενεάς τής σκολιάς τούτης!». Αλλά κάθε ανθρώπινη 
γενεά, έπειδή έχει άντιλήψεις καί ζωή άντίθετα στό θείο 
θέλημα και ξανασταυρώνει τό Χριστό, είνε γενεά «σκολιά». 
Δέν τής άρέσει ό ίσιος δρόμος, άλλ' ό στραβός. Δέν τής 
άρεσει ή άρετή, άλλ' ή διαστροφή. Γι' αύτό όλοι, όσοι 
θέλουμε νά σωθούμε, πρέπει νά διαχωρίζωμε τις εύθϋνες 
μας άπ' τή γενεά μας, άπ' τόν σύγχρονο μέ μάς κόσμο. Καί 
διαχωρίζουμε τις εύθϋνες μας μέ τό νά καταδικάζωμε τις 
αντιλήψεις καί τή διαγωγή τού κόσμου, νά διακόπτωμε τις 
στενές καί έγκάρδιες σχέσεις μέ τόν κόσμο, άκόμη καί μέ 
τά συγγενικώτερα καί προσφιλέστερα πρόσωπα άν είνε 
κοσμικά καί άσεβή, νά άσπαζώμεθα κατά πάντα τή 
χριστιανική διδασκαλία καί ν' άγωνιζώμεθα νά ζοϋμε κατά 
τό θείο θέλημα. "Αν ό κόσμος θέλη νά κολασθή, δέν είνε 
άνάγκη νά κολασθοΰμε καί έμείς. Αύτό, πού λένε πολλοί, 
«ό,τι γίνει όλος ό κόσμος καί έμείς», προδίδει έπιπολαιότη- 
τα καί άνοησία, ή μάλλον άπιστία. Αν οί πολλοί γκρεμι- 
σθοϋν σέ ένα βάραθρο ή πνιγούν σέ μιά θάλασσα, θά πάμε 
καί έμείς κοντά τους; Καί τί είνε τό βάραθρο καί ή θάλασσα 
μπροστά στήν αίωνία κόλασι; 

Στίχ. 42: Τέσσαρα βασικά χαρακτηριστικά τής ζωής των 
πρώτων χριστιανών άναφέρει ό Λουκάς έδώ. Είνε «ή 
διδαχή των άποστόλων», «ή κοινωνία», «ή κλάσις τού 
άρτου» καί «αί προσευχαί». 

«Ή διδαχή των άποστόλων» είνε τό κήρυγμα. «Ή 
κοινωνία» είνε ή φιλανθρωπία (Πρβλ. Έβρ. ιγ’ 16) ή ή 
έπικοινωνία μεταξύ των χριστιανών, ή συνάντησις καί ό 
συμπνευματισμός. «Ή κλάσις τού άρτου» (κλάσις = 
σπάσιμο, τεμαχισμός) είνε ή θεία Εύχαριστία καί Κοινωνία. 
«Αί προσευχαί» είνε μάλλον οί προσευχές τής δημοσίας 
λατρείας. 

Τά τέσσαρα αύτά πράγματα, τό κήρυγμα, ή φιλανθρωπία 
ή έπικοινωνία των πιστών σέ θρησκευτικές συναντήσεις καί 
συνάξεις, ή θεία Κοινωνία καί οί προσευχές είνε έκ τών ών 
ούκ άνευ γιά τήν πνευματική ζωή, είνε τά ούσιωδέστερα 
στοιχεία τής χριστιανικής λατρείας. Σ' αύτά «ήσαν προσ- 

καρτεροϋντες» οι πρώτοι χριστιανοί, έδιναν τήν πρώτη 
σημασία, έπέμεναν, ήταν προσηλωμένοι. Διότι τό κήρυγμα 
κάνει τούς συνειδητούς χριστιανούς· ή φιλανθρωπία εϊνε 
έμπρακτη έκδήλωσις τής κορυφαίας τών χριστιανικών 
άρετών, τής άγάπης· ή επικοινωνία μεταξύ τών άδελφών 
εϊνε επίσης έκδήλωσις άγάπης· ή θεία Κοινωνία εϊνε τό 
κέντρο τής λατρείας, τό κατ' εξοχήν μυστήριο τής 
κοινωνίας μας μέ τό θεό καί τής πνευματικής ζωής - καί οί 
προσευχές εϊνε άλλος σπουδαίος καί δυνατός τρόπος 
επικοινωνίας μέ τόν Κύριο. Οί πρώτοι χριστιανοί ήταν 
θαυμαστοί, διότι ήταν ζηλωταί τών μεγάλων αύτών πραγμά¬ 
των τής πνευματικής ζωής, συμμετείχαν σ' αύτά καί τά 
άπολάμβαναν πλουσίως. Έμεϊς σήμερα είμαστε καχεκτικοί 
χριστιανοί, διότι στά μεγάλα στοιχεία τής πνευματικής 
ζωής συμμετέχουμε ολίγο. Δέν διψάμε καί δέν τρέχουμε 
στό κήρυγμα μέ τήν προθυμία τών πρώτων χριστιανών. 
Υπάρχουν μάλιστα καί χριστιανοί, λαϊκοί, μοναχοί καί 
κληρικοί, μάλιστα άρχιερεϊς, οί όποιοι ύποτιμοϋν, περι- 
ψρονοϋν καί διώκουν τό κήρυγμα. Δέν έχουμε έπίσης τήν 
άγάπη τών πρώτων χριστιανών μεταξύ μας, πού έκδηλώνε- 
ται σέ φιλανθρωπία καί συμπνευματισμό. Υπάρχουν μάλι¬ 
στα καί χριστιανοί, πού δέν θέλουν ν' άκοϋνε γιά 
έλεημοσύνη, άλλά μόνο γιά δικαιοσύνη, καί άντιπαθοϋν καί 
διώκουν τις ιεραποστολικές άδελφότητες καί μοναχικές 
άδελφότητες, πού πραγματοποιούν στήν έποχή μας τό 
ιδανικό τής κοινωνίας μεταξύ τών άδελφών. Δέν έχουμε 
πάλι ζωηρό πόθο συχνής συμμετοχής στό ύπερφυέστατο 
μυστήριο τής θείας Κοινωνίας. Ή θεία Λειτουργία γίνεται 
κυρίως γιά νά κοινωνοϋμε. Ό λειτουργός φωνάζει, 
Προσέλθετε! Καί άπ' τούς έκκλησιαζομένους προσέρχον¬ 
ται έλάχιστοι, έλαχιστότατοι, καί πολλές φορές δέν 
προσέρχεται κανείς! Πόσο θλιβερό καί άποκαρδιωτικό εϊνε 
νά γίνεται ή θεία Λειτουργία καί νά μή κοινωνοϋν οί 
χριστιανοί! Τό δέ άκόμη θλιβερώτερο, πολλοί, λαϊκοί καί 
κληρικοί, άκόμη καί έξομολόγοι, θεωρούν άμαρτία νά 
κοινωνή ό χριστιανός συχνά! Τέλος καί στις προσευχές 
εϊμεθα άπρόθυμοι, άπρόσεκτοι καί σύντομοι λόγω όκνη- 
ρίας. 

θέλουμε, άδελφοί, νά άποκτήσωμε ομοιότητα μέ τούς 

πρώτους χριστιανούς; θέλουμε νά όνομαζώμεθα άξίως 
χριστιανοί; "Ας δίνωμε καί έμείς τήν πρώτη σημασία στά 
μεγάλα στοιχεία τής πνευματικής ζωής. "Ας έπιμένωμε «τή 
διδαχή, τή κοινωνία, τή κλάσει τού άρτου καί ταΐς 
προσευχαΐς». 

Στίχ. 44 - 45: Οί πρώτοι χριστιανοί «ήσαν έπί τό αύτό». 
Τούτο δέν σημαίνει, ότι όλοι, χιλιάδες άνθρωποι, συγκεν¬ 
τρώνονταν καί έμεναν στον ϊδιο τόπο. Τούτο σημαίνει, ότι 
όλοι είχαν τό ϊδιο φρόνημα, τά ίδια αισθήματα, τόν ϊδιο 
σκοπό. 

Οί πρώτοι έπίσης χριστιανοί «είχον άπαντα κοινά». 
Τούτο σημαίνει, ότι δέν έλεγαν τόν ψυχρό καί σατανικό 
τούτο λόγο, αύτό εϊνε δικό μου καί αύτό εινε δικό σου, άλλ" 
όλα τά ύλικά πράγματα είχαν κοινά. 

Κοινά τά φρονήματα, τά αισθήματα καί οί σκοποί, κοινά 
καί τά ύλικά πράγματα. Αφ’ ότου πίστευσαν καί πλούτισαν 
μέ τά χαρίσματα τού Αγίου Πνεύματος, σκύβαλα θεώρη¬ 
σαν τά ύλικά πράγματα. Όποιος γεύεται τά ούράνια καί 
πνευματικά, εύκόλως άποσπάται άπ’ τά έπίγεια καί ύλικά. 

Οί ιδεώδεις έκεϊνοι χριστιανοί πωλοΰσαν τά ύπάρχοντα 
καί τις περιουσίες τους καί τά διαμοίραζαν σέ όλους, 
άναλόγως τής άνάγκης καθενός. Έφήρμοζαν κοινοκτημο¬ 
σύνη καί ισότητα, μάλλον δέ πραγματική άγάπη. Ή 
κοινοκτημοσύνη, καρπός πίστεως, άγάπης καί έσωτερικής 
έλευθερίας, ήταν ιδιαιτέρως θαυμαστό έπίτευγμα τής 
πρώτης χριστιανικής κοινότητος. Αύτό δέ τό έπίτευγμα 
έδειχνε τήν τελειότητα τών πρώτων χριστιανών. Κατόπιν 
στήν εύρύτερη χριστιανική κοινωνία δέν έπικράτησε 
κοινοκτημοσύνη. Καί αύτό δείχνει τήν άτέλεια τών πολλών 
χριστιανών. Έν τούτοις καί κατόπιν τό ιδεώδες τής 
κοινοκτημοσύνης πραγματοποιείται στά κοινόβια τού Μο¬ 
ναχισμού καί τών Ιεραποστολικών Αδελφοτήτων. 

Τό ιδεώδες τής κοινοκτημοσύνης στήν έποχή μας έγινε 
κοινωνικοπολιτικό σύστημα, γνωστό μέ τό όνομα Κομμου¬ 
νισμός. Κομμουνισμός σημαίνει κοινοκτημοσύνη. Οί κομ- 

μουνισταί ισχυρίζονται, ότι άγωνίζονται γιά κοινοκτημοσύ¬ 
νη, καί ότι, όπου έπικρατοϋν, τήν έφαρμόζουν. 'Αλλ' έπειδή 
ό Κομμουνισμός θορυβεί πολύ, καί έπηρεάζει πολλούς, καί 
μισεί θανασίμως καί διώκει τόν Χριστιανισμό, εινε άνάγκη 
νά παρατηρούνται καί νά τονίζωνται ώρισμένα πράγματα: 1) 
Ή κοινοκτημοσύνη δέν εινε έφεύρεσις των κομμουνιστών, 
άλλ' ιδέα τού Χριστιανισμού. Οί δέ κομμουνισταί, άντί νά 
εκτιμούν τόν Χριστιανισμό, άπ’ τόν όποιο πήραν τήν ιδέα 
αύτή, καθώς καί τίς άλλες ύψηλές κοινωνικές ιδέες, αύτοί 
τόν μισούν, όπως ό κλέφτης μισεί τόν νοικοκύρη, τόν όποιο 
κατέκλεψε. 2) Ή χριστιανική κοινοκτημοσύνη είνε καρπός 
άγάπης καί έλευθερίας. Όπως είπε κάποιος ξένος, είνε 
«έλεύθερος κομμουνισμός τής άγάπης». Ή κοινοκτημοσύ¬ 
νη άντιθέτως των κομμουνιστών εινε καταναγκαστική. 3) 
Οί χριστιανοί τής πρώτης χριστιανικής κοινότητος καί των 
μοναχικών καί ιεραποστολικών κοινοβίων κατώρθωσαν νά 
έχουν κοινά όχι μόνο τά ύλικά πράγματα, άλλά καί τά 
φρονήματα καί τά αισθήματα. Μέ έξαναγκασμό οί κομμου- 
νισταί εινε δυνατό νά κάνουν τούς άνθρώπους νά έχουν τά 
ύλικά πράγματα κοινά. Εινε όμως δυνατό νά κάνουν τούς 
άνθρώπους νά έχουν καί τά φρονήματα καί τά αισθήματα 
κοινά; Ασφαλώς όχι. 4) Στις χώρες, όπου έπικράτησε ό 
Κομμουνισμός, έφαρμόστηκε ή κοινοκτημοσύνη; Δυστυ¬ 
χώς όχι. Οί άνθρωποι τού κόμματος άπολαμβάνουν πολύ 
περισσότερα άπ' τούς ύπολοίπους άνθρώπους. 

Ας τονίζωνται οί άλήθειες αύτές πρός τούς κομμουνι- 
στάς, γιά νά μή καυχώνται γιά τό άθεο σύστημά τους. Ό,τι 
καλό έχουν, είνε δικό μας. Καί ό,τι κακό, είνε δικό τους... 

ΠΡΑΞΕΩΝ Γ 1 - 11 


ΜΑΘΗΜΑ 8ο 


Η ΘΕΡΑΠΕΙΑ ΤΟΥ ΧΩΛΟΥ 

Στό τρίτο κεφάλαιο των Πράξεων, στίχ. 1 - 11, 
περιγράφεται ένα άπό τά θαύματα των άποστόλων μετά τήν 
έπιφοίτησι τού Αγίου Πνεύματος, ή θεραπεία τού έκ 
γενετής χωλού. Τό θαύμα τούτο προκάλεσε ιδιαίτερη 
έντύπωσι καί έφερε τούς άποστόλους σέ σύγκρουσι μέ 
τούς έχθρούς τού Ιησού. 

Έξήγησις λέξεων και φράσεων 

1. έπί τό αύτό = μαζί. 

2. χωλός = κουτσός. 

όν ετίθουν = τον όποιον έθεταν. 

παρά των είσπορευομένων = άπ’ αύτούς πού έμπαιναν. 

3. μέλλοντας είσιέναι = ότι έμελλον να είσέλθουν. 
ή ρώτα = παρακαλούσε, ζητούσε. 

4. βλέφον εις ήμάς = κοίταξε σέ μάς. 

5. έπεϊχεν αύτοϊς = πρόσεχε σ’ αύτούς. 
προσδοκών = περιμένοντας. 

6. έγειρε = σήκωσε τον έαυτό σου, σήκω. 

7. αί βάσεις χαί τά σφυρά = οί πατούσες και οί άστράγαλοι. 

8. έξαλλόμενος = άφοϋ τινάχθηκε, αφού πήδησε. 
έστη = στάθηκε όρθιος. 

άλλόμενος = πηδώντας. 
αίνων = δοξάζοντας. 

10. έπεγίνωσχον = άνεγνώριζαν. 

έπλήσθησαν θάμβους χαί έχστάσεως - έγιναν κατάπληκτοι 
καί έκστατικοί. 

επί τφ συμβεβηχότι = γιά τό συμβάν. 

11. συνέδραμε = έτρεξε μαζί, συνέρρευσε. 

έηί ζί] στοά τή χαλουμένΐ) Σολομωντος = στη στοά πού 
λεγόταν τού Σολομωντος. 


Παρατηρήσεις καί διδάγματα 

Στίχ. 1: « Επί τό αυτό Πέτρος καί Ιωάννης». Μαζί ό 
Πέτρος καί ό Ιωάννης, ό κορυφαίος τών άποστόλων καί ό 
ένας άπ τους δυό υιούς τής βροντής. Ό Πέτρος είχε 
άδελφό τόν Ανδρέα καί ό Ιωάννης τόν Ιάκωβο. Άλλ' ό 
ουνδεσμος τού Πέτρου καί τού Ίωάννου ήταν ισχυρότερος 
τού συνδέσμου τών άδελφών. Ή φιλία έν Χριστώ ανώτερη 
τής άδελφικής άγάπης. 

Ο στενότερος σύνδεσμος Πέτρου καί Ίωάννου φαίνε¬ 
ται σέ διάφορες συγκινητικές περιπτώσεις. Κατά τό 
Μυστικό Δείπνο ό Πέτρος έκαμε νεύμα στον Ιωάννη, γιά 
νά έρωτήση τό Χριστό, ποιος θά τόν πρόδιδε. Μετά τήν 
Ανάστασι ό Πέτρος καί ό Ιωάννης έτρεχαν μαζί στό 
μνημείο τού Ιησού. Όταν ό Άναστάς Κύριος μίλησε στόν 
Πέτρο γιά τό μαρτυρικό του τέλος ό Πέτρος έξεδήλωσε τό 
ένδιαφέρον του γιά τόν Ιωάννη, έρωτώντας τόν Κύριο: 
«Ούτος δέ τί;» (Ίωάν. κα’ 21). Καί τώρα ό Πέτρος καί ό 
Ιωάννης άνεβαίνουν μαζί στό ναό γιά νά προσευχηθούν. 
Ίσως μάλιστα ό Ιωάννης, ό μαθητής τής άγάπης, συμπαρα¬ 
στάθηκε στόν Πέτρο κατά τή μεγάλη θλίψι του γιά τήν 
άρνησι τού Ιησού, παρηγορώντας αύτόν, καί έτσι ό 
σύνδεσμος τών δύο μαθητών έγινε θερμότερος. 

Η χριστιανική φιλία εΐνε ό άγνότερος καί συγκινητικώ- 
τερος άπ' όλους τούς συνδέσμους μεταξύ τών άνθρώπων. 
Σ' άλλους συνδέσμους έπικρατοΰν τό αίμα, ή σαρκική 
έπιθυμία καί τό ύλικό συμφέρον στή χριστιανική φιλία 
έπικρατούν τό πνεύμα, οί ούράνιες έπιθυμίες καί τό 
πνευματικό συμφέρον. Αλλοι σύνδεσμοι χαλαρώνονται καί 
διαλύονται· ή χριστιανική φιλία μένει καί κρατύνεται άπό τό 
Πνεύμα τού θεού. 

Η φιλία τού Πέτρου καί τού Ίωάννου άς εϊνε 
παράδειγμα φιλίας μεταξύ τών χριστιανών. Ό άνιδιοτελής, 

ό ειλικρινής, ό άγνός, ό θερμός χριστιανός εϊνε ό 
πολυτιμότερος φίλος. Αξίζει άσυγκρίτως περισσότερο 
άπό ασήμια καί χρυσάφια. Χαίρει στή χαρά σου, λυπεϊται 
στή λύπη σου, παρηγορεϊ στή συμφορά σου, βοηθεί, 
στηρίζει, συμπαρίσταται σάν άγγελος Κυρίου. Ας τιμάμε τή 
χριστιανική φιλία περισσότερο άπ' τήν άδελφική συγγέ¬ 
νεια. 

Στίχ. 2 : Οικείοι ή άλλοι σπλαγχνικοί άνθρωποι μετέφε¬ 
ραν καθημερινώς τον έκ γενετής χωλό (= κουτσό), 
βαστάζοντας αύτόν, καί τόν τοποθετούσαν κοντά στή θύρα 
τού ναού, πού γιά τή μεγαλοπρεπή κατασκευή της λεγόταν 
ώραία. Ωραία ή θύρα, άσχημο φαινόμενο ό κουτσός 
άνθρωπος. Χτυπητή άντίθεσις. 'Αλλ' έσωτερικώς ό άνάπη- 
ρος έκεΐνος άνθρωπος είχε ώραία ψυχή, ή όποια άξιζε 
άπείρως περισσότερο άπ' τήν ώραία θύρα τού ναού. 

Πολλοί, όταν στήν είσοδο μεγαλοπρεπών ναών ή στήν 
πόρτα τού μεγαλοπρεπούς σπιτιού τους βλέπουν σακάτη- 
δες καί ρακενδύτους άνθρώπους, αισθάνονται δυσφορία 
καί άποστροφή. Νομίζουν, ότι τό φαινόμενο τών άνθρώπων 
αύτών μειώνει τή μεγαλοπρέπεια τού ναού ή τού σπιτιού 
τους καί δέν πρέπει νά παρατηρήται σ' αύτούς τούς τόπους 
τέτοιο φαινόμενο. ’Αλλ' αύτό τό αίσθημα καί φρόνημα είνε 
άμαρτία μεγάλη. Παρ’ όλες τις άναπηρίες καί παρ’ όλη τήν 
άθλιότητά του ό άνθρωπος είνε ύπερέχουσα άξια καί έχει 
θέσι όχι μόνο στήν είσοδο τού μεγαλοπρεπούς σπιτιού ή 
ναού, άλλά καί μέσα στό πολυτελέστερο σαλόνι σπιτιού καί 
μέσα στό μεγαλοπρεπέστερο ναό τής Χριστιανοσύνης. 

Τί λέμε; Ό άνθρωπος έχει θέσι μέσα στόν Παράδεισο. 
Καί μάλιστα αύτός, πού ύποφέρει καί δεινοπαθεί, έχει 
άνώτερη θέσι μέσα στόν Παράδεισο, όπως ό πτωχός καί 
καταπληγωμένος Λάζαρος τής παραβολής, πού ήταν 
ριγμένος σάν σκουπίδι στήν πύλη τού άνακτόρου τού 
πλουσίου. Ας μή βλέπη λοιπόν κανείς τούς πτωχούς καί 
άναπήρους ώς άντιαισθητικά καί άποκρουστικά φαινόμενα, 
άλλ’ άς τούς βλέπη ώς ύπερέχουσες άξιες, μπροστά στις 
όποιες όλες οί πολυτέλειες καί οί μεγαλοπρέπειες τού 

κόομου εινε μηδέν. Τί είνε πράγματι ολόκληρος ό ύλικός 
κόσμος μπροστά σέ μιά αθάνατη ψυχή; Μόνον άν 
αίσθανώμεθα τό μεγαλείο των ψυχών είμαστε άληθινοί 
χριστιανοί. Τά άλλα μεγαλεία, τά ύλικά, καταχρηστικώς 
όνομάζονται μεγαλεία· στήν πραγματικότητα είνε μικρά καί 
άσήμαντα πράγματα. 

Ό χωλός καθόταν στήν ώραία θύρα τού ναού καί 
ζητούσε ελεημοσύνη άπ' τούς εισερχόμενους στό ναό γιά 
νά προσευχηθούν. Ωραία ή θύρα τού ναού, ώραιότερη ή 
πράξις τής ελεημοσύνης. Διότι ή ελεημοσύνη είνε έμπρα¬ 
κτη άγάπη καί θυσία καί γίνεται θύρα, πού εισάγει στή 
βασιλεία τού θεού. Όποιος δέν συμπονεί, όποιος δέν έχει 
έλεος, δέν θά ίδή έλεος. Καί όποιος συμπονεί, όποιος έχει 
έλεος, θά έλεηθή άπ' τό θεό. «Άνέλεος ή κρίσις τω μή 
ποιήσαντι έλεος» (Ίακ. β’ 13). «Μακάριοι οί έλεήμονες, ότι 
αύτοί έλεηθήσονται» (Ματθ. ε’ 7). 

Ελεημοσύνη καί προσευχή πολλές ψορές άναφέρονται 
μαζί μέσα στή Γραφή. Είνε δυο μεγάλες άρετές τού 
πνευματικού άνθρώπου, πού έχουν σχέσι μεταξύ τους. Ή 
ελεημοσύνη βοηθεΐ τήν προσευχή. Όταν ό άνθρωπος έχη 
έλεήμονα αισθήματα καί έργα, τότε ό θεός άκούει τήν 
προσευχή του καί τού δίνει ούράνια έλεημοσύνη. «Κορνή- 
λιε!», είπε ό άγγελος στόν εκατόνταρχο. «Αί προσευχαί 
σου καί αί έλεημοσύναι σου άνέβησαν εις μνημόσυνον 
ένώπιον τού θεού» (Πράξ. Γ 3 - 4). Δέν άνεβαίνουν μόνον 
οί προσευχές στόν ούρανό' άνεβαίνουν καί οί έλεημοσύ- 
νες. Διότι οί έλεημοσύνες είνε είδος προσφοράς καί 
θυσίας στό θεό. Τότε μάλιστα οί προσευχές άνεβαίνουν 
καλύτερα στόν ούρανό, όταν συνοδεύωνται άπό έλεημοσύ¬ 
νες. 

Οί θρησκευτικοί άνθρωποι κάνουμε πολλές φορές 
προσευχή. Αλλά έλεημοσύνη πόσες φορές κάνουμε; «Δέν 
έχουμε περίσσευμα», θά είποϋν πολλοί. Έστω! ’Αλλ' ή 
Γραφή γνωρίζει έλεημοσύνη καί άπό τό ύστέρημα, καί 
μάλιστα μεγαλύτερη θεωρεί τήν έλεημοσύνη, πού γίνεται 
άπό τό ύστέρημα. Η πτωχή χήρα μέ τό δίλεπτο έκαμε τήν 
πιό μεγάλη έλεημοσύνη. 

Γιά νά μπαίνωμε αξιως στό ναό και νά προσευχωμευα 
στόν Κύριο, πρέπει νά ανοίγουμε τά σπλάγχνα και τό χέρια 
μας καί νά δινωμε, είχε άπό τό περίσσευμα είτε άπό το 
υστέρημα. Καί γιά νά έπιχορηγηθή πλουσίως ή είσοδός 
μας στη βασίλεια τών ούρανών. πρέπει νά έχωμε πλούσια 
φιλανθρωπικά αισθήματα. Ο πτωχός δέν έχει πλούσια 
υλικά άγαθά. Δύναται όμως νά έχπ πλούσια φιλανθρωπικά 
αισθήματα. 

Στίχ. 4-11: 0 Πέτρος είδε τόν έκ γενετής χωλό και 
είπε πρός αύτόν: «Βλέψον εις ήμάς». Δέν είπε «βλέψον εις 
έμέ». Δέν είπε, δηλαδή, κοίταξε σέ μένα, τόν Πέτρο, άλλα 
είπε, κοίταξε σέ μάς, τούς δύο αποστόλους. Ζήτησε άπ το 
χωλό νά προσέξη καί τούς δύο άποστόλους, διότι καί οι δυο 
ήταν όργανα τής θείας Χάριτος, ή όποια σέ λίγο θά έκανε 
τό θαύμα. Ό Πέτρος μίλησε μέ ταπείνωσι, μέ άγάπη και με 
δικαιοσύνη άπέναντι στό συναπόστολό του Ιωάννη. Ετσι 
πρέπει νά φέρεται καί καθένας άπό μάς. Νά μή θέλη νά 
προσέχουν οί άνθρωποι αύτόν μόνο, άλλά καί τούς άλλους 
άδελφούς. Όποιος θέλει νά προσέχουν οί άνθρωποι αύτόν 
μόνο, εΐνε εγωιστής καί κενόδοξος, δέν εϊνε πραγματικός 
χριστιανός. ♦ Καί όταν θέλωμε νά μάς προσέχουν οί 
άνθρωποι, νά μή τό θέλωμε γιά τή δόξα μας, άλλά γιά τή 
δόξα τού Θεού, έπειδή καί έμεϊς είμαστε φορείς πίστεως 
καί χάριτος θεού καί μπορούμε κάτι νά μεταδώσωμε στούς 
άλλους. 

Ό χωλός σήκωσε τά μάτια του καί κοίταξε τούς 
άποστόλους, περιμένοντας κάτι νά τού δώσουν. Περίμενε 
μιά μικρή ύλική έλεημοσύνη. 'Αλλ’ ό θεός διά μέσου τών 
άποστόλων δέν τού έδωσε μικρή ύλική ελεημοσύνη· τού 
έδωσε άσυγκρίτως περισσότερο άπ' όσο περίμενε ή θά 
μπορούσε νά φαντασθή. Χωλός άπ' τήν κοιλιά τής μάνας 
του, δέν θά φανταζόταν ποτέ ότι θά γινόταν καλά. Καί όμως 
ό θεός τόν έκαμε καλά. Καί όχι μόνο τούτο, άλλά καί τό 
πολύ περισσότερο, τού χάρισε τή γνωριμία μέ τόν Σωτήρα 
Ιησού Χριστό. Ό θεός ύπερέβη τήν προσδοκία, άλλά καί 
τή φαντασία τού χωλού. Τό ίδιο κάνει ό θεός καί σέ μάς 
πολλές φορές. Μάς δίνει παραπάνω άπ ό,τι ζητούμε ή 

φανταζόμεθα. Ό Σαούλ ζητούσε τά χαμένα γαϊδούρια τού 
πατέρα του καί βρήκε βασιλεία. Καί μεϊς πολλές φορές 
ζητάμε μικρά πράγματα καί λαμβάνουμε μεγάλες φανερές 
καί άφανεϊς εύεργεσίες καί τήν ούράνια βασιλεία μέ τά 
άπερίγραπτα καί άφάνταστα άγαθά. 


Οί απόστολοι δέν είχαν νά προσφέρουν ύλική έλεημο- 
σύνη. Είχαν έλεήμονα αισθήματα, αλλά δέν είχαν χρήματα. 
«Άργύριον καί χρυσίον ούχ ύπάρχει μοι», είπε ό Πέτρος 
στό χωλό. Οί πιστοί στά πόδια των άποστόλων κατέθεταν 
ολόκληρες περιουσίες. 'Αλλ’ αύτοί δέν έκαναν δικά τους 
τά άγαθά των πιστών. Ώς Εκκλησία ήταν «οί τά πάντα 


κατέχοντες». ’Αλλ’ ώς άτομα ήταν «οί μηδέν έχοντες» (Β' 
Κορ. στ' 10). Οπως ό Χριστός δέν είχε «πού τήν κεφαλήν 
κλίνη» (Λουκ. θ' 58), έτσι καί οί μαθηταί δέν είχαν τίποτε 
άτομικώς. Ήταν άκτήμονες καί άξιοι μαθηταί τού Άκτήμο- 
νος Ναζωραίου. Ή ακτημοσύνη εΐνε ύπέροχη άρετή τών 
άποστόλων καί όλων όσοι θέλουν νά εΐνε γνήσιοι έργάτες 
τού Εύαγγελίου καί γνήσιοι μοναχοί. Ή ακτημοσύνη εΐνε 
μεγάλος βαθμός αύταπαρνήσεως, άποδεικνύει έμπιστοσύ- 


νη στήν πρόνοια τού Θεού καί προκαλεϊ έμπιστοσύνη στό 
πρόσωπο τού άκτήμονος. Ή πρώτη Εκκλησία ήταν ισχυρή 
άπέναντι τού κόσμου, διότι οί απόστολοι ήταν άκτήμονες. 
Καί σήμερα, άν οί Επίσκοποι γίνουν άκτήμονες, ή 
Εκκλησία θά γίνη πάλιν ισχυρή. Δέν εΐνε δυνατόν όλοι οί 
άνθρωποι νά εϊμεθα άκτήμονες; "Ας εϊμεθα όλιγοκτήμο- 
νες. Οσο λιγωτέρων πραγμάτων έχουμε άνάγκη, τόσο 
πλησιέστερα πρός τό θεό βρισκόμεθα, διότι ό θεός δέν 
έχει καμμιά άνάγκη. Ο Πέτρος δέν είχε νά προσφέρη στό 
χωλό άργύριο καί χρυσίο. Εΐχεν όμως νά προσφέρη 
ασυγκριτως μεγαλύτερο πράγμα. Δέν είχε χρήματα, είχε 
πιστι. εν είχε άργύριο, είχε χάρι. Δέν είχε χρυσό, είχε 

κΎίν/η τ< Ωη~ εν μπ ° ρού ° ε νά κ άνη έλεημοσύνη, μπορούσε νά 

οαίου» ρΤπ 0 τ ^, όνόματι Ίπσοϋ Χριστού τού Ναζω- 

τόν έπιππ/^Α Χωλ χ <<έγειρε καί περιπάτει»! Καί άφοϋ 

άμέσωο χέρι ’ τόν σ Πκωσε έπάνω. Καί 

Ράθηκε 6ο θ ™ Καν Τά Π0δ,α Του · Καί Μ- ένα πήδημα 

τις δυνάμεις του 01 Π ^'™ τουσε δοκιμάζοντας έπιχαρίτως 
αμ εΐ ς του. Από το χέρι τόν έπιασε. τό πόδι 


θεραπεύθηκε! Καί χοροπηδούσε άπό τή μεγάλη δύναμι, 
πού εισέβαλε στόν όργανισμό του, καί άπό τή μεγάλη χαρά, 
πού εισέβαλε στήν ψυχή του. Χοροπηδούσε σάν τό έλάφι, 
διότι ό Ήσαΐας είχε προφητεύσει γιά τή μεσσιακή έποχή: 
«Τότε άλεϊται ώς έλαφος ό χωλός» (Ήσ. λε' 6). Τότε θά 
πηδάη σάν έλάφι ό κουτσός! 

Τό θαύμα τής θεραπείας τού έκ γενετής χωλού εινε 
όμοιο μέ τό θαύμα τής θεραπείας τού έκ γενετής τυφλού. 
Γι’ αύτό καί προκάλεσε ιδιαίτερη έντύπωσι. Καί όπως ή 
θεραπεία τού τυφλού άποδείκνυε, ότι ό Ιησούς ήταν τό 
Φως, έτσι τώρα ή θεραπεία τού χωλού στό όνομα τού 
Ιησού άποδεικνύει, ότι ό Ιησούς άνέστη έκ νεκρών καί 
εινε ή Δύναμις, ή Άνάστασις καί ή Αλήθεια. "Αν δέν 
άνασταινόταν καί δέν ήταν θεός, τό όνομά του δέν θά είχε 
δύναμι νά κάνη θαύματα. Καί μέχρι σήμερα τό όνομα τού 
Ιησού κάνει θαύματα. 

Ό θεραπευθείς χωλός ήταν έκλεκτή ψυχή. Πολλοί 
μετά τή θεραπεία τους λησμόνησαν τήν εύεργεσία καί δέν 
έξεδήλωσαν εύγνωμοσύνη. Απ’ τούς δέκα λεπρούς ένας 
μόνον έδειξε εύγνωμοσύνη. Σάν έκεϊνο τό λεπρό φάνηκε 
καί ό χωλός εύγνώμων. Πρώτα εύγνώμων άπέναντι στό 
θεό καί έπειτα άπέναντι στούς άποστόλους, πού ήταν τά 
όργανα τής θείας φιλανθρωπίας. Μόλις έγινε καλά, δέν 
έτρεξε στό σπίτι, άλλά μπήκε στό ιερό, στό σπίτι τού θεού. 
Ακολούθησε τούς εύεργέτας του, τόν Πέτρο καί τον 
Ιωάννη, καί τούς κρατούσε άπ’ τά ρούχα τους. Δέν τούς 
άφηνε, δέν ξεκολλούσε άπό κοντά τους! Πήγαιναν έκεΐνοι 
νά προσευχηθούν; Ακολουθούσε καί αύτός, πηδώντας άπό 
τή χαρά του καί δοξολογώντας τό θεό, τό μεγάλο 
Εύεργέτη του. 

Έτσι νά κάνωμε καί μεΐς. Νά εύχαριστοϋμε τό θεό, τό 
μεγάλο Εύεργέτη, νά έκδηλώνωμε τήν εύγνωμοσύνη μας 
καί πρός τούς άνθρώπους, τούς μικρούς εύεργέτας, τά 
όργανα τής φιλανθρωπίας τού θεού. Ή άχαριστία είνε 
βαρύ καί άνυπόφορο πράγμα, ή εύχαριστία δείχνει εύγέ- 
νεια ψυχής. 

ΠΡΑΞΕΩΝ Γ 12 - 18 


ΜΑΘΗΜΑ 9ο 


Η ΑΙΤΙΑ ΤΗΣ ΘΕΡΑΠΕΙΑΣ ΤΟΥ ΧΩΛΟΥ 
ΕΝΟΧΗ ΤΩΝ ΙΟΥΔΑΙΩΝ ΚΑΙ ΣΧΕΔΙΟ ΤΟΥ ΘΕΟΥ 


Στό τρίτο κεφάλαιο των Πράξεων, στίχ. 12 - 18, 
περιέχεται τό πρώτο μέρος τοϋ δευτέρου λόγου τού 
άποστόλου Πέτρου μετά τήν έπιφοίτησι τοϋ Αγίου Πνεύ¬ 
ματος. Στό μέρος τούτο ό άπόστολος όμιλεί: 1) Γιά τήν 
αίτια τοϋ θαύματος τής θεραπείας τοϋ χωλού, στίχ. 12-16, 
καί 2) Γιά τό έλαφρυντικό τής ένοχής των Ιουδαίων καί τό 
σχέδιο τοϋ θεού ώς πρός τά πάθη τοϋ Χριστού. 


Έξήγησις λέξεων καί φράσεων 

12. άπεχρίνατο = έλαβε τον λόγο και είπε. 

ώζ ιδία δυνάμει ή εύσεβεία πεποίηχόσι = ότι μέ δική μας 
δύναμι ή εύσέβεια. 

13. τον παΐδα = τον δούλο. 

χρίναντος έχείνου άπολύειν = ένω έκεΐνος αποφάσισε να 
τον άπολύση. 

15. άπεχτείνατε = φονεύσατε. 

16. έπί τή πίστει τού ονόματος αύτοϋ = μέ τήν πίστι στό όνομά 

του. 

ή πίστις ή δι' αυτού = ή πίστις, πού δίνεται άπ’ αύτόν. 
όλοχληρία = πλήρης ύγεία. 

1 8. προχατήγγεάε = προεΐπε. 

έπλήρωσε = έξεπλήρωσε, πραγματοποίησε. 

Παρατηρήσεις και διδάγματα 

Στίχ. 12 - 16: Τό θαύμα, ώς ύπέρβασις των φυσικών 
νόμων, ώς φυσικώς και άνθρωπίνως άδύνατο πράγμα, εινε 
τό καταπληκτικώτερο γεγονός. Διεγείρει τό συναίσθημα 
στό έπακρο, καταπλήττει τήν διάνοια καί έξιστά τον 
λογισμό. Μέ τό θαύμα ό ουρανός κατεβαίνει στή γη καί ή 
γή άνεβαίνει στόν ούρανό! Τό θαύμα γεμίζει τήν ψυχή τού 
άνθρώπου άπό θαυμασμό. ΓΓ αύτό καί λέγεται θαύμα. Δόξα 
στό θεό, πού για νά θαυμάζωμε καί νά πιστεύωμε δίνει καί 
θαύματα. Καί άλλοίμονο στούς προκατειλημμένους καί 
γαιώδεις τύπους, πού ούτε τήν περιέργεια έχουν νά 
έρευνήσουν γιά νά ίδοΰν, άν ή θρησκεία μας κάνει 
θαύματα. Καί περισσότερο άλλοίμονο σ' έκείνους, πού 
διαπιστώνουν θαύματα καί όμως δέν συγκινοΰνται καί δέν 
παραδίδονται στόν Κύριο. Ή άμαρτία έχει διαστρέφει καί 
τήν καρδιά καί τήν διάνοιά τους. Δέν είνε άνθρωποι, άλλά 
ξερά λιθάρια! 

Τό θαύμα τής θεραπείας τού έκ γενετής χωλού 
προκάλεσε ιδιαίτερη κατάπληξι καί συρροή τού πλήθους 
στή στοά τού Σολομώντος, όπου στάθηκαν οί δύο 
άπόστολοι καί μαζί τους σάν τρόπαιο ό θεραπευθείς 
χωλός. Έκθαμβοι καί έμβρόντητοι οί άνθρωποι κοίταζαν 
μιά τόν θεραπευμένο χωλό καί μιά τούς άποστόλους. 
θαύμαζαν καί τό χωλό, διότι άξιώθηκε τόσο μεγάλου 
θαύματος, θαύμαζαν καί τούς άποστόλους, διότι έκαναν 
τόσο μεγάλο θαύμα. Καί ήθελαν νά όμιλήσουν, άλλά τό 
δέος, πού είχε κυριεύσει τις ψυχές, τούς συγκροτούσε. 
Τότε ό Πέτρος έλαβε τό λόγο καί έκανε στό λαό τό 
δεύτερο κήρυγμα μετά τήν έπιφοίτησι τού Αγίου Πνεύμα¬ 
τος, κήρυγμα γεμάτο άπό δύναμι καί ύψηλά νοήματα, όπως 
τό πρώτο κήρυγμα. Ό ψαράς τής Γαλιλαίος, ό άγράμματος 
Πέτρος, ξεπερνά καί πάλι τούς Δημοσθένηδες καί τούς 
Κικέρωνες. 

Ό άπόστολος προσφωνεί τό λαό μέ τήν εύλογημένη καί 
τιμητική προσφώνησι «“Ανδρες Ίσραηλΐται». Καί έρωτά 
ρητορικώς, χωρίς νά περιμένη άπάντησι: Γιατί θαυμάζετε 

γι αύτόν, τόν θεραπευθέντα χωλό; Η γιατί άτενίζετε ο 
έμάς, σάν νά τόν κάναμε νά περιπατή μέ δική μας δύναμι 
ή εύσέβεια; 

Οί άνθρωποι βεβαίως έπρεπε νά θαυμάζουν καί τόν 
χωλό, πού άξιώθηκε τόσο μεγάλου θαύματος, καί τούς 
άποστόλους, πού έκαναν τόσο μεγάλο θαύμα. Αλλ ή 
προσοχή τους δεν έπρεπε νά σταματήση στο γεγονός καί 
στά πρόσωπα τού χωλού καί των άποστόλων. Η σκέψις 
έπρεπε ν’ άνέλθη ύψηλότερα, ό θαυμασμός τους έπρεπε 
νά διαβή στό πρόσωπο τού Ιησού Χριστού τού Ναζωραίου, 
τόν όποιον εκπροσωπούσαν καί έπικαλέσθηκαν οί άπόστο- 
λοι γιά νά τελεσθή τό θαύμα. Ο χωλός βεβαίως ήταν 
καλοπροαίρετος άνθρωπος, καί μέ πίστι άκουσε τήν 
έπίκλησι τού όνόματος τού Ιησού Χριστού άπό τούς 
άποστόλους, καί μετά τή θεραπεία του έδειξε τό ψυχικό 
του μεγαλείο, άκολουθώντας τούς άποστόλους καί δοξο¬ 
λογώντας τόν θεό. Αλλά δεν θεραπεύθηκε λόγω πίστεως 
καί άρετής του. Οί άπόστολοι ήταν μεγάλοι καί άγιοι έν 
συγκρίσει μέ τούς συνανθρώπους τους. Αλλά, όπως οί 
ίδιοι ώμολόγησαν, δεν έκαναν τό θαύμα άπό δική τους 
δύναμι ή εύσέβεια. Τό θαύμα γίνεται μέ ύπερφυσική 
δύναμι, τήν όποια ό άνθρωπος έλκύει μέ τήν πίστι, καί ή 
δόξα τού θαύματος δέν άνήκει σέ άνθρώπους. Βλέποντας 
ό λαός τό θεραπευμένο χωλό, έπρεπε ν' άναγνωρίση τόν 
Ιησού ώς Κύριο καί νά τόν δοξάση. 

«Ό θεός Αβραάμ καί Ισαάκ καί Ιακώβ, ό θεός τών 
πατέρων ήμών, έδόξασε τόν παΐδα αύτοΰ Ίησοΰν», είπε ό 
Πέτρος στό λαό. Πόσο συγκινητική γιά τούς Ίσραηλίτας 
ήταν ή μνημόνευσις τού θεού ώς θεού τού Αβραάμ καί 
τού Ισαάκ καί τού Ιακώβ, τών μεγάλων τούτων πατέρων 
τού Εβραϊκού Έθνους! Πόσο συγκινητική θά ήταν γιά μάς 
τούς Έλληνες μιά τέτοια έκφρασις: «Ό θεός τού 
Κολοκοτρώνη καί τού Κανάρη καί τού Κουντουριώτη»! Ό 
θεός τών πατέρων, ό άληθινός θεός τής Παλαιός 
Διαθήκης, αύτός έκανε τό θαύμα. Οί άπόστολοι ήταν 
άπλώς τά θεία όργανα, μέ τά όποια συντελέσθηκε τό 
θαύμα. Μέ τό θαύμα δέ τούτο ό θεός «έδόξασε τόν παΐδα 



αύτοϋ Ίησούν». «Παίδα», δούλο δηλαδή, όνομάζει τόν 
Μεσαία ό άπόστολος, όπως καί ό προφήτης Ησαΐας, λόγω 
τής δουλικής μορφής, τής άνθρωπίνης φύσεώς του. Εδώ ό 
άπόστολος όμιλε! μέ ταπεινή γλώσσα γιά τόν Ιησού, όπως 
μίλησε καί άλλοτε. Παρουσιάζει τόν Χριστό σάν άνθρωπο, 
πού τόν δοξάζει ό θεός, κάνοντας θαύμα κατόπιν 
έπικλήσεως τού όνόματός του άπ' τούς άποστόλους. 

Άλλ’ ό άπόστολος όμιλε! γιά τό Χριστό καί μέ ύψηλή 
γλώσσα, ύποδηλώνοντας τή θεία φύσι του. Πώς ύποδηλώ- 
νει τή θεία φύσι τού Χριστού; Μέ πολλούς τρόπους. Ενώ 
πρώτα ώς αίτιον τού θαύματος παρουσίασε τό θεό, 
κατόπιν παρουσιάζει τό Χριστό. Διότι λέγει, ότι τ ό όνομα 
αύτοϋ, τού Ιησού, στερέωσε τό χωλό. Λέγοντας ό 
άπόστολος, ότι τό όνομα τού Ιησού στερέωσε τό χωλό, 
έννοεί, ότι ό Ιησούς θεράπευσε τό χωλό, διότι «τό όνομα» 
έδώ λαμβάνεται άντί γιά τό πρόσωπο. Ό Ιησούς ώς 
άνθρωπος διακρίνεται άπό τόν θεό, άλλ’ ώς Λόγος εινε ό 
ϊδιος ό θεός. Τήν θεότητα τού Χριστού ύποδηλώνει καί ή 
φράσις «έπί τή πίστει τού όνόματός αύτοϋ». "Αν ό Χριστός 
δέν ήταν θεός, ό άπόστολος δέν θά μιλούσε γιά πίστι στό 
όνομα αύτοϋ. Ποτέ ή Γραφή δέν όμιλεϊ γιά πίστι στό όνομα 
άνθρώπου ή άγγέλου. Τήν θεότητα τού Ιησού ύποδηλώνει 
έπίσης ή φράσις «ή πίστις ή δι’ αύτοϋ». Αφού ή πίστις εινε 
διά τού Χριστού, άφοϋ δηλαδή ό Χριστός δίνει τήν πίστι, 
άρα εινε θεός. Τήν θεία φύσι τοΰ Χριστού ύποδηλώνουν 
πάλι οί χαρακτηρισμοί του «ό άρχηγός τής ζωής» καί «ό 
άγιος καί δίκαιος». Μόνο ό θεός δύναται νά χαρακτηρίζε¬ 
ται έτσι. Διότι αύτός εινε ή αύτοζωή καί ή πηγή της ζωής, 
τής φυσικής καί τής πνευματικής, αύτός έπίσης εινε ό 
άγιος καί δίκαιος μέ άπόλυτη έννοια. 

Τί μάς διδάσκουν τά λόγια τού άποστόλου γιά τό θαύμα 
τής θεραπείας τοΰ χωλού; Μάς διδάσκουν τό θεμελιώδες 
καί μεγάλο μάθημα τής ταπεινοφροσύνης. Οί άνθρωποι 
θαύμαζαν τούς άποστόλους γιά τήν άγιότητα καί τή 
θαυματουργία τους, άλλ' οί άπόστολοι δέν κολακεύονταν 
άπό τό θαυμασμό τών άνθρώπων. Ταπεινοφρονοϋσαν. 
Απέδωσαν τό θαύμα καί τή δόξα στό Χριστό, τόν 

σαρκωμένο θεό. Ετσι πρέπει νά κάνωμε καί έμεϊς. Οϋτε 
τήν αγιότητα ούτε τή θαυματουργία των άποστόλων 
έχουμε. Άλλ’ άν σάν πιστοί άνθρωποι έχωμε καί έμεϊς λίγη 
αρετή καί κάνωμε κάτι καλό καί μάς έπαινή ό κόσμος, νά 
μή κολακευώμεθα, άλλά νά ταπεινοφρονοΰμε. Διότι ό,τι 
καλό έχουμε καί κάνουμε, καί αύτή ή πίστις, εΐνε τού θεού. 
«ΉμΤν έχαρίσθη τό ύπέρ Χριστού, ού μόνον τό είς αύτόν 
πιστεύειν, άλλά καί τό ύπέρ αύτοϋ πάσχειν» (Φιλ. α' 29). «Ό 
θεός έστιν ό ένεργών έν ήμίν καί τό θέλειν καί τό ένεργεΐν 
ύπέρ τής εύδοκίας» (Φιλ. β' 13). Όλα τά καλά εΐνε τού 
θεού. Βεβαίως προσφέρει καί ό άνθρωπος τήν καλή του 
προαίρεσι καί προσπάθεια. Αλλά καί αύτά ό θεός τά 
ένισχύει μέ τή χάρι του. Άνευ δέ τής θείας χάριτος αύτά 
θά ήταν άνευ σωτηρίου άποτελέσματος. Ό θεός δίνει τό 
μέγιστο καί ό άνθρωπος τό έλαχιστότατο, γιά τό όποίο δεν 
άρμόζει καύχησις. "Ας λέμε λοιπόν καί έμεϊς ό,τι έλεγεν ό 
ιερός Αύγουστίνος: "Αν έχω κάτι καλό, αύτό εΐνε τού θεού. 
Ναί! Τά καλά εΐνε τού θεού καί τά κακά εΐνε ίδικά μας. 

Στίχ. 17 - 18: Στό πρώτο κήρυγμα ό Πέτρος γιά τό 
έγκλημα τής σταυρώσεως τού Ιησού ήλεγξε τούς Ιου¬ 
δαίους λίγο, διότι ή ψυχολογική άτμόφαιρα ήταν δυσμενής 
καί δέν σήκωνε πολύν έλεγχο. Αλλά μετά τό πρώτο 
κήρυγμα, τήν έπιστροφή χιλιάδων Ιουδαίων, καί τήν τέλεσι 
θαυμάτων, μάλιστα δέ τού θαύματος τής θεραπείας τού έκ 
γενετής χωλού, πού κατέπληξε τις ψυχές, τό ψυχολογικό 
κλίμα άλλαξε. Ή δυσμένεια μεταβλήθηκε σέ θαυμασμό 
ύπέρ τών άποστόλων. ΓΓ αύτό τώρα, στό δεύτερο κήρυγμα, 
ό έλεγχος γιά τή σταύρωσι τού Ιησού έγινε μεγαλύτερος. 
Οί ψυχές τώρα σήκωναν μεγαλύτερο έλεγχο. Ό Πιλάτος, 
εϊπεν ό άπόστολος, άνθρωπος Ρωμαίος, έκρινε τόν Ιησού 
άθώο καί άποφάσισε νά τόν έλευθερώση. Αλλά σείς 
ένώπιον τού Πιλάτου άρνηθήκατε τόν Ιησού, άνθρωπο δικό 
σας, Μεσσία καί Κύριο. Σείς άρνηθήκατε τόν άγιο καί 
δίκαιο καί ζητήσατε νά σάς δοθή ώς χάρις ένας φονιάς, ό 
Βαραββάς. Σείς σκοτώσατε τόν άρχηγό τής ζωής. Σκοτώ¬ 
σατε τόν άνθρωπο, πού εΐνε ή αύτοζωή καί ή πηγή τής 
ζωής. Σκοτώσατε τόν άνθρωπο, πού εΐνε ό ϊδιος ό θεός! 

Πρωτοφανές, άνυπέρβλητο, ύψιστο καί μοναδικό τό 

έγκλημα των Ιουδαίων. Αλλ ό άπόστολος δέν ήλεγξε τούς 
Ιουδαίους γιά νά τους έξουθενώση καί νά τούς άπελπίση. 
Ό άπόστολος ήλεγξε τούς Ιουδαίους γιά νά τούς φέρη σέ 
συναίσθησι καί νά τούς σώση. ΓΓ αύτό μετά τόν έλεγχο, γιά 
νά μή πέσουν σέ άπελπισία, μεταβάλλει τό λόγο σέ 
παράκλησι, παρηγοριά. Όπως ό ίδιος ό Χριστός βρήκε 
έλαφρυντικό γιά τούς σταυρωτός του, έτσι καί ό άπόστο¬ 
λος. Ό Χριστός είπε: «Πάτερ, άφες αύτοϊς* ού γάρ οϊδασι τί 
ποιοϋσι» (Λουκ. κγ 34). Καί ό άπόστολος λέγει: «Καί νΰν, 
άδελφοί, οιδα, ότι κατά άγνοιαν έπράξατε, ώσπερ καί οι 
άρχοντες ύμών». Καί οί άρχοντες έπραξαν τό έγκλημα άπό 
άγνοια (Πρβλ. Α' Κορ. β' 8). Νόμιζαν, ότι έξοντώνουν ένα 
πλάνο καί άντίθεο. Αλλά γεννάται τό έρώτημα: Αφού οί 
Ιουδαίοι σταύρωσαν τόν Ιησού άπό άγνοια, γιατί κατηγο- 
ροϋνται, γιατί θεωρούνται έγκληματίες; Κατηγοροΰνται καί 
θεωρούνται έγκληματίες, διότι ύπάρχουν καί άμαρτήματα 
άπό άγνοια, άγνοια άσύγγνωστη. Ό Ιησούς προσέφερε 
άποδείξεις γιά τή μεσσιακή ιδιότητα καί τή θεότητά του, 
άποδείξεις μέ λόγια, μέ προφητείες καί μέ θαύματα, 
τρανές καί άναρίθμητες άποδείξεις. Καί οί Ιουδαίοι 
ώφειλαν νά προσέξουν τις άποδείξεις καί νά πιστεύσουν. 
Αλλά πού άφηναν οί κοσμοπολιτικές ιδέες, οί προκαταλή¬ 
ψεις, οί έγωισμοί καί τά άλλα πάθη γιά νά προσέξουν καί 
πιστεύσουν; Είχαν άγνοια οί Ιουδαίοι, άλλά άγνοια άδικαιο- 
λόγητη. Καί γΓ αύτό ή άγνοιά τους είνε έλαφρυντικό, άλλ' 
όχι άπαλλακτικό στοιχείο. 

Αλλά πόσο σπλαγχνικός είνε ό θεός! Δέν άπαλλάσσει 
τούς Ιουδαίους άπό τήν εύθύνη τής σταυρώσεως ή άγνοια, 
διότι πίσω άπό τήν άγνοια ύπάρχουν πάθη, άμαρτωλά καί 
τρομερά πάθη; Τούς άπαλλάσσει ό ίδιος ό θεός, άρκεΐ νά 
όμολογήσουν τήν ένοχή τους καί νά μετανοήσουν. 

Ό,τι έκαναν οί Ιουδαίοι άπό άγνοια, ήταν στή γνώσι τού 
θεού καί τό προεΐπαν οί προφήτες. Ό θεός άφησε τούς 
Ιουδαίους έλευθέρους νά προχωρήσουν στό σκοτεινό 
δρόμο τής άγνοιας καί των παθών τους καί νά έκτελέσουν 
τό Χριστό. Άλλ' αύτή ή παραχώρησι ήταν στό σχέδιο τού 
θεού γιά τή σωτηρία των άνθρώπων. Απ* τό κακό ό θεός 


γνωρίζει νά βγάζη καλό. Καί άπ’ τό μέγιστο κακό, τή 
Χριστοκτονία καί θεοκτονία, έβγαλε τό μέγιστο καλό, τή 
σωτηρία των άνθρώπων. Λέγοντας ό άπόστολος, ότι ό 
θεός πραγματοποίησε όλα όσα προεΐπε διά των προφητών 
ότι θά πάθαινε ό Χριστός, είνε σάν νά έλεγε: Αδελφοί! Μή 
λυπείσθε ύπερβολικά γιά τή σταύρωσι τού Ίησοϋ. Μή 
άπελπίζεσθε. Ό πολυεύσπλαγχνος θεός έπέτρεψε τή 
σταύρωσι του Ίησοϋ γιά τό καλό. Απ’ τή σταύρωσι 
άπορρέει ή σωτηρία σας καί ή σωτηρία όλων των 
άνθρώπων. 

Ό Πέτρος δέν άπήλπισε τούς μεγίστους έγκληματίας, 
τούς χριστοκτόνους καί θεοκτόνους Ιουδαίους. ΓΓ αύτό 
καί μεϊς ούτε ν’ άπελπίζωμε κανένα άμαρτωλό, άλλά νά 
βρίσκωμε γΓ αύτόν έλαφρυντικά καί λόγους παρακλήσεως, 
ούτε ν’ άπελπιζώμεθα γιά τις δικές μας άμαρτίες. Ό 
άνθρωπος πρέπει νά έρχεται σέ συναίσθησι τής άμαρτωλό- 
τητός του, άλλ’ όχι σέ άπελπισία* νά ταπεινώνεται όπως ό 
Πέτρος μετά τήν άρνησι, άλλά νά μή χάνεται όπως ό 
Ιούδας* νά εινε σάν τό μεστό στάχυ, πού κλίνει τήν 
κεφαλή, άλλά δέν σπάζει. 

ΠΡΑΞΕΩΝ Γ 19- 26 


ΜΑΘΗΜΑ 10ο 


ΜΕΤΑΝΟΙΑ ΚΑΙ ΑΠΟΛΑΥΕΙΣ 
ΤΩΝ ΜΕΣΣΙΑΚΩΝ ΕΥΛΟΓΙΩΝ 


Στό τρίτο κεφάλαιο των Πράξεων, στίχ. 19 - 26, ό 
άπόστολος Πέτρος προτρέπει τούς Ιουδαίους σέ μετάνοια 
καί έπιστροφή γιά τήν άποφυγή τής τιμωρίας καί τήν 
άπόλαυσι των μεσσιακών εύλογιών. 

Έξήγησις λέξεων καί φράσεων 


20. χαιροι άναφυξεως = καιροί άναψυχής, άνακουφίσεως. 
προκεχειρισμένος = προωρισμένος. 

21. άποκατάστασις πάντων = έκπλήρωσις όλων. 

22. άναστήσει = θά έγείρη, θά φέρη στον κόσμο. 

23. πάσα φυχή = όποιοσδήποτε άνθρωπος. 

24. και κατήγγειλαν τάς ημέρας ταύτας = κήρυξαν (προανήγ¬ 

γειλαν) καί τις ήμερες αύτές (τις μεσσιακές). 

25. υιοί των προφητών καί τής διαθήκης = άπόγονοι των 

προφητών καί κληρονόμοι τής διαθήκης. 
ής διέθετο = τήν όποιαν έκανε. 

εν τφ σπέρματί σου = διά του σπέρματός σου, διά τού 
άπογόνου σου (τού Μεσσίου). 
πάσαι αί πατριαί = όλες οί φυλές. 

26. άναστήσας = άφοϋ ήγειρε, άφοϋ έφερε στόν κόσμο. 

έν τω άποστρέφειν έκαστον = όταν καθένας άπομακρύνεται. 

Παρατηρήσεις και διδάγματα 

Στίχ. 19: Άπό άγνοια μέν, άλλ' άδικαιολόγητη άγνοια, οί 
Ιουδαίοι καταδίκασαν καί σταύρωσαν τόν άγιο καί δίκαιο, 
τόν Μεσαία καί θεό. Διέπραξαν τό άσυγκρίτως μεγαλύτερο 

απ’ όλα τά εγκλήματα. Όμως καί γΓ αύχό τό έγκλημα ό 
θεός δίδει συγχώρησι. Πόσο φιλάνθρωπος είνε ό Πλάστης 
τού άνθρώπου! Πόσο άγαπρ τούς άμαρτωλούς! Ό θεός 
άγαπρ μέ ύπερβολική, μέ σκανδαλώδη άγάπη. Πόσο καί 
έμείς πρέπει ν’ άγαπάμε τούς συνανθρώπους μας! Όσο 
μεγάλα άμαρτήματα καί άν έχουν, όσο μεγάλα έγκλήματα 
καί άν έπραξαν, πάντως είνε σ’ έλαφρότερη θέσι άπ’ τούς 
χριστοκτόνους καί θεοκτόνους Ιουδαίους. Όσο έπίσης καί 
άν μάς έβλαψαν, πάντως δέν μάς σταύρωσαν, όπως οί 
Ιουδαίοι τόν Χριστό, άν καί γιά τά άμαρτήματά μας είμαστε 
άξιοι σταυρώσεως. ΓΓ αύτό είνε πιό άξιαγάπητοι άπ' τούς 
Εβραίους. Αδελφοί! Οί Εβραίοι συμπεριφέρθηκαν σάν 
έχθροί άπέναντι στόν Κύριο, άλλ' ό Κύριος τούς άγάπησε 
σάν φίλους. Καί μείς σάν φίλους ν’ άγαποϋμε όλους τούς 
συνανθρώπους μας καί σάν τούς έαυτούς μας. Αμαρτωλός 
είνε ό έαυτός μας, άλλά τόν άγαποϋμε. Έτσι ν’ άγαποϋμε 
καί τούς άμαρτωλούς συνανθρώπους μας. Σάν έχθρό νά μή 
βλέπωμε κανένα, έκτος άπ’ τό Σατανά καί τήν άμαρτία. 

Ό θεός δίνει συγχώρησι στούς σταυρωτός, άρκεϊ νά 
μετανοήσουν καί έπιστρέψουν. Έμείς πρέπει νά δΐνωμε 
συγχώρησι σ' όσους μάς έβλαψαν, έστω καί άν δέν 
μετανοούν. Έμείς πρέπει νά μιμούμεθα τό Χριστό, πού 
έλεγε γιά τούς σταυρωτός του: «Πάτερ, άφες αύτοΐς» 
(Λουκ. κγ’ 34). Ό Χριστός συγχωρούσε τούς σταυρωτός 
του καί ζητούσε νά τούς συγχωρήση καί ό θεός. 

«Μετανοήσατε ούν καί έπιστρέψατε εις τό έξαλεκρθή- 
ναι ύμών τάς άμαρτίας», φωνάζει ό άπόστολος στούς 
Ιουδαίους. Αναγνωρίσετε τό έγκλημά σας, μεταμεληθήτε 
γι' αύτό, στενάξετε καί μή μένετε πλέον στήν ίδια ζωή. 
Άπομακρυνθήτε άπ’ τήν πεπλανημένη καί άμαρτωλή ζωή 
καί έπιστρέψετε στόν Κύριο. Ζήσετε νέα ζωή, σύμφωνη μέ 
τήν πίστι καί τό θέλημα τού Κυρίου. Μετανοήσετε καί 
έπιστρέψετε, γιά νά έξαλειφθοΰν οί άμαρτίες σας, ή 
κορυφαία άμαρτία τής χριστοκτονίας καί θεοκτονίας καί οί 
άλλες άμαρτίες σας. 

Ολοι, άγαπητοί μου, έχουμε άμαρτίες. Καί είνε δυνα- 

τόν, πολλές αμαρτίες μας νά είνε άγνωστες ατούς 
άνθρώπους, δέν είνε όμως άγνωστες ατό θεό. Υπάρχει 
ένα μάτι, πού τά βλέπει όλα. Υπάρχει ένα αύτί, πού τά 
άκούει όλα. Υπάρχει ένα χέρι, πού τά γράφει όλα. Ολες 
οί άμαρτίες μας είνε γραμμένες στά μυστικά βιβλία τού 
θεού. Τήν ήμέρα τής Κρίσεως θ' άνοιχθοϋν τά βιβλία καί 
θά δημοσιευθοΰν τά κρυπτά. Ω! Ποία έντροπή τότε καί 
ποια καταδίκη! Αλλά δόξα τώ θεω! Υπάρχει τρόπος νά 
γλυτώσωμε άπ’ τήν έντροπή καί τήν καταδίκη. Καί ό τρόπος 
αύτός είνε εύκολος, άδάπανος. Είνε ή μετάνοια καί 
έπιστροφή στόν Κύριο. Αν μετανοήσωμε καί έπιστρέψω- 
με, ό θεός έξαλείφει τίς άμαρτίες μας, σβήνει τά 
πνευματικά μας χρέη άπ τά βιβλία του, διαλύει καί 
έξαφανίζει τίς άνομίες μας, όπως ό άνεμος διαλύει καί 
έξαφανίζει τά σύννεφα, τήν ομίχλη καί τούς καπνούς. 
«Ιδού άπήλειψα ως νεφέλην τάς άνομίας σου καί ώς 
γνόφον τάς άμαρτίας σου» (Ήσ. μδ 22). 

Έπειτα άπό κάθε άμαρτία άς στενάζωμε, άδελφοί, καί 
άς προσπαθούμε νά μή έπανέλθωμε στά ίδια. Οταν 
ύπάρχη στεναγμός καί άγων, ό θεός διά τού μυστηρίου τής 
Έξομολογήσεως σβήνει τίς άμαρτίες μας καί δέν τίς 
ένθυμεΐται πλέον. Εύλογημένος νά είνε ό Κύριος, διότι άπό 
ύπερβολική άγάπη καί μέ τή μεγάλη του σοφία βρήκε 
τρόπο νά σβήνωνται τά αίσχη μας, τρόπο όδυνηρό γι' 
αύτόν, τή φρικτή σταύρωσί του, καί εύκολο γιά μάς, τή 
μετάνοια καί έξομολόγησί μας. 

Στίχ. 20 - 21: Ή μετάνοια καί έπιστροφή στόν Κύριο 
δέν έξαλείφει άπλώς τίς άμαρτίες, άλλά φέρνει «καιρούς 
άναψύξεως» καί τόν ίδιο τό Χριστό πρός χάριν των 
μετανοούντων. 

Τί είνε «άνάψυξις»; Όταν τό καλοκαίρι ύποφέρωμε άπό 
καύσωνα, πίνουμε άναψυκτικά καί δροσιζόμεθα. Όταν 
έπίσης είμαστε κουρασμένοι, διακόπτουμε τήν εργασία, 
άναπαυόμαστε καί άνακουφιζόμαστε. Καί όταν είμαστε 
άθυμοι καί στενοχωρημένοι, βλέπουμε ένα καλό έργο καί 
ψυχαγωγούμεθα. Αύτά είνε άναψυχή. « Ανάψυξις», λοι¬ 
πόν, είνε ό δροσισμός, ή άνακούφισις, ή άναψυχή. 

Άλλ’ ή «άνάψυξις», τήν όποια φέρνουν τά άναψυκτικά, 
ή άνάπαυσις μετά τήν εργασία καί οί ψυχαγωγίες, είνε 
μικρή καί προσωρινή. Πίνεις ένα άναψυκτικό, δροσίζεσαι 
λίγο καί πάλι φλογίζεσαι άπ’ τον καύσωνα. Διακόπτεις τήν 
εργασία σου, άνακουφίζεσαι λίγο καί πάλι έπανέρχεσαι 
στήν εργασία καί κουράζεσαι. Πηγαίνεις στό θέατρο, 
ψυχαγωγείσαι λίγο, βγαίνεις άπ τό θέατρο καί πάλι 

μελαγχολείς. 

Μεγάλη καί διαρκής «άνάψυξις» εινε έκείνη, ή οποία 
έρχεται «άπό προσώπου τοϋ Κυρίου». Όπως άπό τά βουνά 
καί άπό τις θάλασσες τό καλοκαίρι έρχονται ζέφυροι καί 
αύρες καί δροσίζουν τούς άνθρώπους, έτσι άπό το 
πρόσωπο τοϋ Κυρίου έρχονται πνευματικοί ζέφυροι και 
πνευματικές αύρες καί δροσίζουν τούς πιστούς. Ανυπόφο¬ 
ρος μάς φαίνεται ό φυσικός καύσων τοϋ θέρους. Αλλ 
άσυγκρίτως χειρότερος εινε ό καύσων, τόν όποιον δημι¬ 
ουργούν οί άμαρτίες καί οί θλίψεις τής ζωής. Χωρίς δε τον 
Κύριο άναψυχή άπ αύτό τόν καύσωνα δέν ύπάρχει. 

Οί Ιουδαίοι ύπέφεραν άπό τόν καύσωνα των άμαρτιών 
καί τών βασάνων τους κάτω άπό τή Ρωμαϊκή κυριαρχία καί 
ζητούσαν «άνάψυξι», άναψυχή. Ό δέ άπόστολος τούς 
προέτρεψε νά μετανοήσουν καί νά έπιστρέψουν, για να 
έλθουν «καιροί άναψύξεως» άπό τόν Κύριο. Πότε έρχονται 
στούς μετανοοΰντας καί έπιστρέφοντας άνθρώπους «και¬ 
ροί άναψύξεως»; Τώρα, ή μετά τό θάνατο καί τή δεύτερα 
παρουσία; Καί τώρα καί τότε. Τώρα λιγώτερο και τότε 
περισσότερο. Άφ’ ότου στον κόσμο ήλθε ό Χρίστος και 
έξασφάλισε λύτρωσι καί δόξα γιά τόν άνθρωπο, σ όσους 
πιστεύουν στό Χριστό έρχονται «καιροί άναψύξεως», οι 
όποιοι έπεκτείνονται πέρα άπό τόν τάφο καί τή δευτέρα 

παρουσία στήν άτέρμονα αιωνιότητα. Τό Ιουδαϊκόν Εθνος, 

άν πίστευε στό Χριστό, θ άπολάμβανε τά άγαθά τής 
μεσσιακής έποχής, πού έγκαινιάσθηκε μέ τήν πρώτη 
παρουσία τοϋ Χριστού, θ’ άπολάμβανε καί καιρούς έθνικής 
άναψύξεως. ’Αλλ’ έμεινε άπιστο καί άθλιο. Διά τούτο μόλις 
στις ήμέρες μας έγινε Κράτος, καί συνεχώς εύρίσκεται 

«έπί ποδός πολέμου». 

Γιά υάς τούς Έλληνας, πού πιστέψαμε στό Χριστό, 
ήλθαν καιροί έθνικής άναψύξεως, περίοδοι ευτυχκτς και 
δόξης. Καί δουλείες καί βάσανα γνώρισε τό Εθ ς μ ς 
τις άμαρτίες του, καί έλευθερία καί δόξα γιά τη μετάνοια 

του. 

Σήμερα τό Έθνος μας, γιά τις άμαρτίες, τά έγκλήματα 
καί τις άσέβειές του, γνωρίζει ταπεινώσεις άπό το ς 
εχθρούς καί φίλους του καί κινδυνεύει να καταστροφή, 
θέλουμε καί πάλι νά έλθουν στό μαρτυρικό μας Εθνος 
«καιροί άναψύξεως»; "Ας μετανοήσωμε για τήν πρωτοφανή 
άποστασία μας καί άς έπιστρέψωμε στο Χρκπα Προ 
πάντων άς παύσωμε νά προσβάλλωμε με χυδαίες βλασφη¬ 
μίες καί όρθολογιστικές καί αισχρές θεωρίες το πανάσπιλο 
πρόσωπο τού Κυρίου καί θεού καί Σωτήρος Ιπσου 
Χριστού, καθώς καί τούς θεμελιώδεις νόμους του Ευαγγε¬ 
λίου καί τής άνθρωπίνης φύσεως. "Ας παυσωμε την 
πρωτοφανή άσέβεια, τή διάλυσι τών συζυγιών και των 
οικογενειών, τήν αποφυγή τής τεκνογονίας, τά εγκλήματα 
τών εκτρώσεων καί τις σεξουαλικές παρεκτροπές και 
βδελυρότητες. 


Αλλά καί άν τό Έθνος δέν μετανοή, μετανοούν όμως 
άτομα πολλά ή λίγα, γιά τά άτομα αύτά έρχονται «καιροί 
άναψύξεως». Ανακουφίζονται άπ τον καύσωνα τής άμαρ~ 
τίας καί τών θλίψεων, άπ’ τό ψυχικό βάρος καί άγχος, άπ 
τήν κατάθλιψι καί μελαγχολία. Αποκτούν αίσθημα πνευμα¬ 
τικής δροσερότητος καί εύφορίας. Νοιώθουν πηγαία χαρά 
καί άληθινή εύτυχία. Αισθάνονται σάν τόν Ήλία μετά τήν 
πνοή τής λεπτής αύρας στό Χωρήβ, καί σάν τούς μαθητάς 
μετά τήν πνοή τού Αγίου Πνεύματος στό ύπερώο τών 
Ιεροσολύμων. Ο θεός δροσίζει καί άνακουφίζει τούς 
άνθρώπους του μέ τήν χάρι τού Αγίου Πνεύματός του. θά 
τούς δροσίζη δέ καί θά τούς άνακουφίζη πλήρως καί 
αιωνίως στόν Παράδεισο, όπου «ποταμός ϋδατος ζωής 
λαμπρός ώς κρύσταλλον έκπορευόμενος έκ τού θρόνου 
τού θεού καί τού 'Αρνίου», όπου «ξύλον ζωής, ποιούν 
καρπούς δώδεκα, κατά μήνα έκαστον άποδιδούν τόν 
καρπόν αύτοΰ, καί τά φύλλα τού ξύλου εις θεραπείαν τών 

έθνών», καί όπου «παν κατάθεμα ούκ έσται έτι» ( Αποκ. κβ 
1 - 3). Στόν Παράδεισο δεν θά συμβαίνουν συμφορές, δέν 
θά ύπάρχη πλέον όδύνη, λύπη καί στεναγμός. Στόν 
Παράδεισο οί δίκαιοι θά εΐνε «έν τόπω άναψύξεως», σέ 
χώρο τελείας καί άτελεύτητης άναψυχής. Όλα μαζί τά 
άναψυκτικά, οί ψυχαγωγίες καί οί άναψυχές τού κόσμου 
εινε μηδέν μπροστά στήν εύτυχία μιας μόνο στιγμής τόϋ 
Παραδείσου. Αφάνταστη ή εύτυχία τού Παραδείσου. 'Αλλ’ 
άφάνταστη καί ή δυστυχία τής Κολάσεως. Είθε ό θεός νά 
μάς γλυτώση άπ' τό δεύτερο καί νά μάς άξιώση τού 
πρώτου. Καί θά γίνη αύτό, άν συνειδητοποιήσωμε τό 
γεγονός, ότι είμαστε άμαρτωλοί καί άθλιοι. "Αν πιστεύσω- 
με, ότι άξίζουμε Κόλασι, θ’ άξιωθοΰμε τού Παραδείσου. 

Γιά τούς πιστούς, όπως ήδη είπαμε, δέν έρχονται μόνο 
«καιροί άναψύξεως»* θά έλθη καί ό ίδιος ό Χριστός. Ό 
Χριστός ήλθε γιά πρώτη φορά, τέλεσε τό άπολυτρωτικό 
έργο του καί άνήλθε στόν ούρανό. Καί ό ούρανός σάν 
θρόνος θά τόν δέχεται καί θά τόν κρατή μέχρις ότου 
έκπληρωθοϋν όλα, όσα είπαν οί προφήτες, μέχρι τής 
άλλαγής καί τού άνακαινισμοϋ τού σύμπαντος. Τότε ό 
θεός θά στείλη πάλι τόν προωρισμένο Μεσαία, τό Χριστό, 
χάριν τών έκλεκτών του. Οί Εβραίοι είχαν τήν έσφαλμένη 
άντίληψι γιά μόνιμη παραμονή τοϋ Μεσαία στή γή (Ίωάν. ιβ' 
34). Άλλ’ ό απόστολος διορθώνει τήν άντίληψί τους, 
τονίζει ότι ό ούρανός πρέπει νά δέχεται τό Χριστό, μέχρις 
ότου πραγματοποιηθούν όλες οί προφητείες, μέ άλλα 
λόγια μέχρι τό τέλος τοϋ παρόντος κόσμου. Στό τέλος θά 
έλθη ό Χριστός, νά παραλάβη ό ίδιος τούς πιστούς γιά τήν 
ούράνια βασιλεία του. Πόση τιμή, νά έλθη ό ίδιος ό 
Χριστός, νά παραλάβη τούς πιστούς! Ποιος έπίγειος 
βασιλιάς θά πήγαινε ό ίδιος, νά παραλάβη άσήμους 
άνθρώπους γιά τ’ άνάκτορά του; Καί τί είνε ό έπίγειος 
βασιλιάς μπροστά στό Βασιλιά τών ούρανών; 

Χριστέ! Σέ εύχαριστοΰμε διπλά γιά τήν ύψίστη τιμή 
πρός έμάς τούς άθλιους. Σέ εύχαριστοΰμε μιά φορά, διότι 
ήλθες καί θυσιάσθηκες γιά μάς, καί άλλη μιά φορά, διότι 
θά έπανέλθης νά μάς παραλάβης στήν ούράνια βασιλεία 
σου. 

Στίχ. 22 - 26: Ο άπόστολος προηγουμένως είπε, ότι οί 
προφήτες κήρυξαν γιά πράγματα, τά όποια έμελλαν νά 
γίνουν. Διά τούτο τώρα στή συνέχεια άναφέρει τήν 
περίφημη προφητεία τού Μωυσή γιά τόν Προφήτη - 
Μεσαία καί κατόπιν λέγει, ότι καί όλοι οί προφήτες 
προανήγγειλαν τις ήμέρες αύτές, τις μεσσιακές δηλαδή 
ήμερες. 

Συμφώνως πρός τήν προφητεία τού Μωυσή, ό Χριστός 
εινε προφήτης σάν τόν Μωυσή. Πώς δηλαδή; Ιδού: Ό 
Μωυσής ήταν νομοθέτης, μεσίτης καί άρχηγός λαού. Έτσι 
καί ό Χριστός εινε Νομοθέτης, Μεσίτης καί Αρχηγός τής 
Εκκλησίας. Ό Μωυσής εινε τύπος, ό Χριστός άντίτυπος. 
Καί σάν άντίτυπος ό Χριστός εινε όμοιος μέ τόν τύπο, τόν 
Μωυσή, καί άνώτερος αύτοϋ. Πόσο δε άνώτερος; Όσο ό 
θεάνθρωπος εινε άνώτερος τού δούλου (Έβρ. γ' 1 - 6). 

Ή προφητεία τού Μωυσή γιά τόν έξαιρετικό προφήτη, 
τόν Χριστό, περιέχει καί άπειλή. Όποιος δέν άκούσει 
έκεϊνο τόν προφήτη, είπε ό Μωυσής, θά έξολοθρευθή άπ' 
τόν λαό, τόν λαό τού θεού. Άναφέροντας τόν άπειλητικό 
λόγο τού Μωυσή ό Πέτρος, όπως άλλοτε τού Ίωήλ (Πράξ. 
β' 19 - 20), είνε σά νά έλεγε στούς Ιουδαίους: "Αν δέν 
παραδεχθήτε τόν Ιησού ώς νέο Νομοθέτη, Μεσίτη καί 
Αρχηγό καί δέν ύπακούσετε στά λόγια του, θά άποδοκιμα- 
σθήτε, θά έκβληθήτε άπό τό λαό τού θεού καί θά 
ύποστήτε τόν αιώνιο όλεθρο, τόν δεύτερο θάνατο, τήν 
όδύνη τής Κολάσεως. 

Απειλεί ό άπόστολος μέ τόν λόγο τού Μωυσή, άλλά δέν 
μένει στήν άπειλή. Κατακλείει τήν όμιλία του μέ παρακλη¬ 
τικό λόγο. Προσπαθεί νά φιλοτιμήση τούς όμοεθνεΐς του 
λέγοντας σ’ αύτούς: Σείς εισθε άπόγονοι των προφητών. 
Σείς είσθε κληρονόμοι τών άγαθών τής διαθήκης, πού 
έκανε ό θεός λέγοντας στόν Αβραάμ: Διά τού μεγάλου 
άπογόνου σου, τού Μεσαίου, θά εύλογηθοΰν όλες οί φυλές 
τής γής· όλες οί φυλές, καί πρώτα σείς! Σέ σάς 
πρώτα ό θεός, άφοΰ έφερε στόν κόσμο τόν Ιησού, τόν 
άπέστειλε νά σάς γεμίζη μέ εύλογίες, όταν καθένας 

αφήνετε τις πονηριές σας, τις κακίες σας, τά αμαρτωλά 
έργα σας, καί άπομακρύνεσθε άπ’ αύτές. 

Ή άπειλή δεν είνε μόνο γιά τούς Ιουδαίους· εΐνε γιά 
ολους, όσοι άπορρίπτουν τό Χριστό. Καί οί εύλογίες 
έπίσης. Πρώτα εύλογοϋνται οί Ιουδαίοι, επειδή αύτοί ήταν 
ό περιούσιος λαός καί άπ’ αύτούς προήλθε ό Χριστός. 
Έπειτα εύλογοϋνται όλοι οί λαοί. Ή προτεραιότης των 
Ιουδαίων δεν σημαίνει περισσότερες εύλογίες. Όλοι οί 
άνθρωποι, άνεξαρτήτως έθνικότητος, έχουν ίσα δικαιώμα¬ 
τα στις εύλογίες τοϋ Μεσσία. Δεν ύπάρχει Ιουδαίος, 
Έλλην, Σκύθης, βάρβαρος. Όλοι μπροστά στό Χριστό εινε 
ίσοι. Όλοι άντιπροσωπεύονται άπ’ τό Χριστό. Όλοι 
περιλαμβάνονται στήν άνθρωπίνη φύσι τοϋ Χριστού καί 
γίνονται ένας άνθρωπος, ό δεύτερος Άδάμ. 

ΠΡΑΞΕΩΝ Δ 1 - 12 


ΜΑΘΗΜΑ 11ο 


ΠΕΤΡΟΣ ΚΑΙ ΙΩΑΝΝΗΣ ΕΝΩΠΙΟΝ ΤΟΥ ΣΥΝΕΔΡΙΟΥ 


Στό τέταρτο κεφάλαιο τών Πράξεων, στίχ. 1 - 12, 
άναφέρονται ή σύλληψις, ή φυλάκισις καί ή άνάκρισις 
ενώπιον τού Συνεδρίου των άποστόλων Πέτρου και 

Ίωάννου. 


Έξήγησις λέξεων και φράσεων 

1. έττέστησαν αύτοΐς = παρουσιασθηκαν αποτομως σ αύτους. 
ό στρατηγός = ό επικεφαλής τής φρουράς του ναού ίερεύς. 

2. διαπονούμενοι = άγανακτοϋντες. 

διά τό καταγγέλλειν = διότι κήρυτταν. 

3. έθεντο εις τήρησιν = φυλάκισαν. 

4. έγενήθη = έγινε. 

5. έγένετο συναχθήναι = συνάχθηκαν, συνήλθαν. 

7. έπυνθάνοντο = ρωτούσαν. 

9. έν τίνι ούτος σέσωσται = μέ τί αύτός σώθηκε. 

10. παρέστηκε = στέκεται. 

11. ό έξουθενηθείς ύφ' ύμών = πού καταφρονήθηκε άπό σάς. 
ό γενόμενος εις κεφαλήν γωνίας = πού έγινε άγκωνάρι. 

12. ούκ έστιν εν άλλω ούδενί ή σωτηρία = δέν εινε δυνατή μέ 

κανένα άλλο ή σωτηρία. 

τό δεδομένον έν άνθρώποις = πού να έχη δοθή στούς 
άνθρώπους. 

έν φ $εί σωθήναι ημάς - μέ τό όποιον εινε δυνατόν να 
σωθούμε. 

Παρατηρήσεις καί διδάγματα 

Στίχ 1 - 4: Το ιερατείο και οι Σαδδουκαΐοι ταράχθηκαν 
από τό κήρυγμα ιών αποστολών καί γέμισαν άπό όργή καί 
άγανακτησι. Γιατι; 

Κατ αρχήν οι ιερείς είχαν τό έγωιοτικό φρόνημα, ότι ή 
θρησκευτική διδασκαλία ήταν δική τους ύπόθεσις. Νόμιζαν 
ότι μονον αυτοί είχαν τό δικαίωμα νά διδάοκουν καί όσοι 
έπαιρναν άδεια άπ αυτούς. Τούς άποοτόλους έβλεπαν σάν 
σφετεριστάς τού ίδικοϋ τους άξιώματος. Καί δεν τούς 
άνέχονταν νά διδάοκουν τόν λαό, μάλιστα ατό χώρο τού 
ναού. Τό ναό, σπίτι τού θεού, θεωρούσαν ιδιοκτησία τους. 
Φθονεροί έπίσης άνθρωποι, δέν ήθελαν ν άσκοϋν στο λαό 
έπιρροή άλλοι άνθρωποι, άλλά μόνον αύτοί. Καί, ίδιοτελεΐς, 
βλέποντας τό ναό σάν άνώνυμη έμπορική εταιρία, έφο- 
βοϋντο, ότι ή έξάπλωσις τής διδασκαλίας τού Ναζωραίου 
θά ζημίωνε τά υλικά συμφέροντά τους. Δέν λησμονούσαν 
άλλωστε, ότι κατ επανάληψιν ό Ιησούς σήκωσε φραγγέλιο 
καί κυνήγησε τους εμπόρους άπό τό ναό. 

Οί Σαδδουκαΐοι πάλι, υλισταί στήν πράξι, άλλά καί στή 
θεωρία, άρνηται του πνεύματος καί τής άναστάσεως τών 
νεκρών, αριστοκράτες, άρχοντες καί μεγάλοι έγωισταί 
λόγω καί κοινωνικής τάξεως καί άξιώματος, δέν άνέχονταν 
τό κήρυγμα τών άποστόλων, διότι περιείχε δόγμα άντίθετο 
πρός τό δικό τους δόγμα, τό δόγμα τής άναστάσεως τού 
Ιησού καί όλων τών νεκρών, καί διότι έφοβοΰντο, ότι ή 
έπικράτησις τής διδασκαλίας τού Ιησού θά έθετε σέ 
κίνδυνο τήν έξουσία τους. 

Οί ιερείς δέ καί Σαδδουκαΐοι μαζί μισούσαν τό κήρυγμα 
τών άποστόλων γιά τήν άνάστασι τού Ιησού. Διότι καί οί μέν 
καί οί δέ ήσαν ένοχοι τήζ σταυρώσεως τού Ιησού καί τό 
κήρυγμα τής άναστάσεως τού Εσταυρωμένου τάρασσε τήν 
ένοχη συνείδησί τους. 

ΓΓ αύτό οί ιερείς, ό στρατηγός τού ιερού, ό ίερεύς, 
δηλαδή, πού ήταν έπικεφαλής τής φρουράς τού ναού, καί 
οί Σαδδουκαΐοι ώρμησαν κατά τών άποστόλων, τούς 

συνέλαβαν καί τούς έκλεισαν στή φυλακή, γιά νά τούς 
δικάσουν τήν έπομένη τό πρωί. Διότι τότε ήταν βράδυ καί 
δέν μπορούσε νά συνέλθη τό Συνέδριο. 

Όπως τότε οί ιερείς καί οί Σαδδουκαϊοι (πολλοί 
άρχιερεις ήταν άπ' τήν τάξι των ύλοφρόνων Σαδδουκαίων!) 
μισούσαν τό κήρυγμα των άποστόλων, έτσι καί σήμερα οί 
ύλισταί καί πολλοί ιερείς καί μάλιστα άρχιερεις, άνθρωποι 
έγωισταί, φθονεροί καί μοχθηροί, μισούν τό γνήσιο καί 
ζωντανό κήρυγμα τού Εύαγγελίου καί τό άπαγορεύουν 
πολλές φορές, ιδίως όταν γίνεται άπό λαϊκούς θεολόγους. 
Οί διώκτες τού κηρύγματος εινε ή μεγαλύτερη συμφορά 
τής Εκκλησίας. Οί έχθροί συνέλαβαν τούς άποστόλους γιά 
νά τούς τρομοκρατήσουν. Καί τούς συνέλαβαν μπροστά 
στό πλήθος γιά νά έκφοβίσουν καί τό λαό. Άλλ’ ούτε οί 
άπόστολοι φοβήθηκαν, ούτε τό πλήθος. Πολλοί μάλιστα 
άπό τό πλήθος πίστευσαν καί προσετέθησαν στούς 
προηγουμένους πιστούς. Οί έχθροί συνελάμβαναν τούς 
άποστόλους καί οί άπόστολοι συνελάμβαναν τούς καλο- 
προαιρέτους. Καί οί μέν συνελάμβαναν βιαίως, οί δέ 
έλευθέρως. Οί μέν έπίσης συνέλαβαν δύο, οί δέ χιλιάδες. 
Καί έτσι μέ τό δεύτερο κήρυγμα μετά τήν έπιφοίτησι τού 
Άγιου Πνεύματος ό άριθμός των πιστών έγινε πέντε 
χιλιάδες άνδρες, μαζί δέ μέ τις γυναίκες καί τά παιδιά πολύ 
μεγαλύτερος. Πέντε χιλιάδες άνδρες άλλοτε έφαγαν ψωμί 
στήν έρημο κατόπιν θαυματουργικοΰ πολλαπλασιασμού 
τών άρτων καί δέν πίστευσαν (Ίωάν. κεφ. στ'). Πέντε 
χιλιάδες άνδρες τώρα πιστεύουν μετά άπό δυό κηρύγματα. 
Τότε έγινε θαύμα στήν ύλη. Τώρα στις ψυχές. Τότε 
πολλαπλασιάσθηκαν οί άρτοι, τώρα οί πιστοί. Ή ένέργεια 
τού Αγίου Πνεύματος μέσα στις ψυχές εΤνε φανερή. 

Όταν οί κήρυκες τού θείου λόγου έχουν Πνεύμα Άγιο, 
οί διωγμοί δέν μειώνουν τήν έπίδρασί τους πάνω στό λαό, 
άλλά τήν αύξάνουν. Όπως ίσχυρός άνεμος άναρριπίζει τή 
φλόγα, έτσι ό διωγμός ένισχύει τήν Εκκλησία. Στούς 
διωγμούς ή Εκκλησία γίνεται Ισχυρότερη. Στή Ρωσία 
σήμερα, όπου ή Εκκλησία διώχθηκε καί διώκεται, ύπάρ- 
χουν δεκάδες έκατομμύρια συνειδητοί καί ήρωικοί χριστια- 

νοί. Νά μή φοβούμεθα τούς διωγμούς, άλλά τά πάθη. Τά 
πάθη φέρνουν κατάπτωσι, οί διωγμοί φέρνουν άνύψωσι καί 
δόξα. 

Σιίχ. 5-12: Τήν έπομένη τής συλλήψεως των 
άποστόλων συνήλθε τό Συνέδριο γιά νά τούς δικάση, όπως 
πρό ολίγου καιρού είχε δικάσει τον Κύριό τους καί 
Διδάσκαλό τους. Μαζεύτηκαν οί άρχοντες, πού άνήκαν στό 
κόμμα τών ύλοφρόνων Σαδδουκαίων, οί πρεσβύτεροι, πού 
λόγω ήλικίας καί πείρας έθεωροΰντο άξιοσέβαστοι, οί 
γραμματείς, πού έξηγοϋσαν καί δίδασκαν τίς Γραφές, οί 
θεολόγοι δηλαδή, καθώς καί οί άρχιερεΐς “Αννας, Καϊάφας, 
Ιωάννης καί Αλέξανδρος καί όσοι ήταν άπό άρχιερατικό 
γένος. Ύλη καί πνεύμα, έξουσία καί γνώσις, ήλικία καί 
πείρα, όλες οί δυνάμεις τών Ιουδαίων ένώθηκαν γιά ν' 
άντιμετωπίσουν δυό ψαράδες! Πόσο ισχυρούς κάνει τούς 
άπλοϊκούς άνθρώπους τό Πνεύμα τό "Αγιο; Καί πόσο οί 
ισχυροί τού Αγίου Πνεύματος σείουν τούς ισχυρούς τού 
κόσμου τούτου! 

Οί σύνεδροι διέταξαν τούς δύο άποστόλους, καθώς καί 
τον θεραπευμένο χωλό, νά σταθούν όρθιοι στό μέσον τού 
Συνεδρίου ώς κατηγορούμενοι. Όρθιοι σωματικώς, άλλ' 
όρθιοι καί ψυχικώς. Δέν δειλιοΰσαν καί δέν λύγιζαν. 
Στάθηκαν στό μέσον τού Συνεδρίου, όπως άλλοτε οί τρεις 
παϊδες στό μέσον τού πυρός. Καί τότε καί τώρα τρεις 
άτρόμητοι πιστοί, τής Τριάδος ισάριθμοι καί όμολογηταί. 

Οί Ιουδαίοι άνακρίνουν τούς άποστόλους. Μέ ύφος 
ιταμό καί περιφρονητικό καί γιά τούς άποστόλους καί γιά 
τον πρώην χωλό καί γιά τό θαύμα έρωτοϋν: «Μέ ποια 
δύναμι ή μέ ποιο όνομα κάνατε τούτο σείς;». Δέν λέγουν 
«κάνατε τό σημείο τούτο» ή «θεραπεύσατε τόν άνθρωπο 
τούτον», άλλά λέγουν «κάνατε τούτο». Άπαξιοΰν νά 
όνομάσουν τό θαύμα καί όμιλοΰν γι’ αύτό σάν νά έκαναν οί 
άπόστολοι κανένα έγκλημα. Αύτή είνε ή γλώσσα τών 
μοχθηρών άνθρώπων. Καί γιατί έρωτοΰν, μέ ποιά δύναμι ή 
μέ ποιο όνομα ένήργησαν οί άπόστολοι; Άν δέν είχαν 
πληροφορηθή όλοι οί σύνεδροι, δέν είχαν πληροφορηθή ό 

άνακριτής άρχιερεύς καί άλλοι σύνεδροι; Ασφαλώς είχαν 
πληροφορηθή. Προτού γίνη τό θαύμα, οί άπόστολοι 
έπέστησαν τήν προσοχή στήν έπίκλησι τού όνόματος τού 
Ιησού Χριστού τού Ναζωραίου. Καί, όταν έγινε τό θαύμα, 
έπανειλημμένως τόνισαν, ότι έγινε μέ τό όνομα τού Ιησού. 
Καί όλη ή Ιερουσαλήμ πληροφορήθηκε τό γεγονός καί 
συγκλονίσθηκε, μάλιστα δέ ό χώρος τού ναού, όπου έγινε 
τό θαύμα. Ένώ λοιπόν ξέρουν, μέ ποια δύναμι ή ποιο όνομα 
ένήργησαν οί άπόστολοι, γιατί έρωτοΰν; Σκοπίμως έρω- 
τοΰν, γιά ν' άποσπάσουν όμολογία άπό τά ίδια τά στόματα 
τών άποστόλων, ώστε νά τούς κατηγορήσουν, ότι έπικαλέ- 
σθηκαν όνομα προσώπου πού καταδικάσθηκε σέ θάνατο, 
διότι διεκδίκησε ισότητα μέ τό θεό. Αύτή είνε ή γλώσσα 
τών πονηρών άνθρώπων. 

Άλλ' ή πονηριά καί ή μοχθηρία είνε άδυναμίες, τις 
όποιες νικά ή δύναμις τού Άγιου Πνεύματος. Οί πονηροί 
καί μοχθηροί Ιουδαίοι δέν μπόρεσαν νά συγχύσουν καί νά 
πτοήσουν τούς άποστόλους. Άν μέ τό στόμα τών Ιουδαίων 
μιλούσε τό άκάθαρτο πνεύμα, μέ τό στόμα τών άποστόλων 
μιλούσε τό Άγιο Πνεύμα, πού είνε πάνσοφος καί παντοδύ¬ 
ναμος θεός. Οί άπόστολοι είχαν μονίμως τή χάρι τού 
Άγιου Πνεύματος. Αλλά σέ διάφορες περιστάσεις γέμιζαν 
καί έκτάκτως άπό τή χάρι τού Άγιου Πνεύματος, γιά τήν 
άντιμετώπισι ειδικών άναγκών καί τήν έπιτέλεσι ειδικών 
έργων. Έτσι καί τώρα ό άπόστολος Πέτρος γέμισε άπό 
Πνεύμα Άγιο, άπό φωτισμό καί δύναμι, καί άπολογήθηκε 
στό Συνέδριο μέ σύνεσι καί παρρησία. 

Άλλοτε ό Πέτρος έτρεμε μπροστά σέ μιά ύπηρέτρια. 
Τώρα στέκεται άτρόμητος μπροστά σέ 70 περίπου άρχον¬ 
τας τού Ισραήλ, πού σταύρωσαν ιό Διδάσκαλό του καί 
ύπήρχε μέγας κίνδυνος νά σταυρώσουν καί αύτόν. Όντως 
Πνεύμα Άγιο δυνάμωνε τούς άποστόλους καί όλους τούς 
μάρτυρας καί όμολογητάς τής πίστεως. Στήν πραγματικό¬ 
τητα «άπό θέσεως ισχύος» δέν μιλούσαν οί καθήμενοι καί 
δικάζοντες σύνεδροι, άλλ' οί όρθιοι καί δικαζόμενοι 
άπόστολοι, διότι αύτοί μιλούσαν μέ τήν ισχύ τού πανισχύ- 
ρου Πνεύματος. Άλλ' ένώ μιλούσαν μέ τήν ισχύ τού 

πανισχύρου Πνεύματος, δέν αυθαδίαζαν και δέν ύβριζαν 
τούς εχθρούς των. Στήν ΐταμοτητα έκείνων τις περισσότε¬ 
ρες φορές άντέτασσαν εύγένεια και τις όλιγώτερες 
σκληρή γλώσσα. Πόσο όμορφα άπολογείται ό Πέτρος! 
Προσφωνεί τούς συνέδρους μέ σεβασμό, τούς έλέγχει μέ 
ώραΐο καί δυνατό τρόπο και τούς ύποδεικνύει τό μοναδικό 
μέσο σωτηρίας. 

Οί σύνεδροι άπευθύνθηκαν στούς άποστόλους μέ τό 
περιφρονητικό «ύμεϊς», σείς (στίχ. 7). Ό Πέτρος 
προσφωνεί τούς συνέδρους μέ τις άρμόζουσες στις θέσεις 
τους όνομασίες: «Άρχοντες τού λαού καί πρεσβύτεροι τού 
Ισραήλ». 

Έξ αρχής δέ ό άπόστολος έλέγχει έμμέσως τούς 
συνέδρους. Έμεϊς, λέγει, σήμερα άνακρινόμεθα έπειδή 
έγινε εύεργεσία σέ άσθενή άνθρωπο. ΕΤνε σάν νά έλεγε: 
Αντί νά χαρήτε καί νά μάς συγχαρήτε, διότι θεραπεύθηκε 
ένας ασθενής, μάλιστα έκ γενετής, καί απαλλάχθηκε καί ό 
ναός άπό ένα ζητιάνο, καί σείς καί οί άλλοι άπό τίς 
ένοχλήσεις του, σείς μάς δικάζετε, σάν νά διαπράξαμε 
έγκλημα. Άλλοι δικάζονται γιά έγκλήματα, έμεϊς δικαζό- 
μεθα γιά άγαθοεργία! Στή συνέχεια ό άπόστολος έλέγχει 
μέ δύναμι τούς Ιουδαίους, άπό τό ένα μέρος τονίζοντας τό 
έγκλημα τής σταυρώσεως τού Ιησού Χριστού τού Ναζω¬ 
ραίου, καί άπό τό άλλο μέρος τονίζοντας τή δικαίωσί του 
μέ τήν άνάστασι καί μέ τό θαύμα τής θεραπείας τού χωλού. 
Ρωτάτε, λέγει, νά άκούσετε μέ τί μέσον σώθηκε αύτός έδώ 
ό άνθρωπος; Νά ξέρετε λοιπόν, όλοι σείς καί όλος ό 
Ίσραηλιτικός λαός, ότι μέ τό όνομα τού Ιησού Χριστού τού 
Ναζωραίου, τόν όποιο σείς σταυρώσατε, τόν όποίον ό θεός 
άνέστησε έκ νεκρών, μέ τό όνομα αύτό θεραπεύθηκε 
αύτός ό άνθρωπος καί στέκεται τώρα ύγιής μπροστά στά 
μάτια σας, όφθαλμοφανής άπόδειξις τού θαύματος καί τής 
άληθείας τού Ιησού. Ό Ιησούς, αύτός είνε ό λίθος, πού 
περιφρονήθηκε άπό σάς, τούς πνευματικούς οικοδόμους 
τού Ισραήλ. Άλλ' ένώ περιφρονήθηκε άπό σάς, έγινε 
άκρογωνιαίος λίθος, θεμέλιο καί άγκωνάρι. 

Μέ τό όνομα «Χριστός» ό Πέτρος διακήρυξε τή 

μεσσιακή Ιδιότητα τοϋ Ιησού. Μέ τήν έμφασι, ότι τό θαύμα 
έγινε «έν τώ όνόματι» τού Ιησού, ύποδήλωσε τή θεότητά 
του. Καί μέ τήν έφαρμογή τού χριστολογικού χωρίου Ψαλμ. 
ριζ' (ριη ) 22 γιά τόν άκρογωνιαϊο λίθο έδειξε, ότι ό Ιησούς 
είνε τό θεμέλιο, πού ένώνει καί στηρίζει δύο κόσμους, τόν 
Ιουδαϊκό καί τόν έθνικό, σέ μία νέα οικοδομή, τήν 
Εκκλησία. 

Ιδιαιτέρως άπό τό λόγο τοϋ άποστόλου πρέπει νά 
έξαρθοϋν δύο άντιθέσεις: Σείς σταυρώσατε, ό θεός 
άνέστησε! Σείς, οί μικροί οικοδόμοι, περιφρονήσατε τόν 
λίθο, ό θεός, ό μεγάλος οικοδόμος, τόν έκανε άκρογω- 
νιαίο! Οί δύο αύτές άντιθέσεις, άσυνδέτως μάλιστα 
διατυπούμενες, δεικνύουν ζωηρώς, ότι οί Ιουδαίοι έπρατ¬ 
ταν άντίθετα άπ’ τό θεό, ήταν άντίθεοι, μεγάλοι άντίθεοι. 

Έν τούτοις καί γΓ αύτούς τούς μεγάλους άντιθέους 
ύπήρχε δυνατότης σωτηρίας. Διότι οί άνθρωποι είνε 
έναντίον τού θεού, άλλ’ ό θεός δέν είνε έναντίον τών 
άνθρώπων. Άγαπρ καί τούς έχθρούς του καί, όταν 
μετανοούν, τούς σώζει. ΓΓ αύτό έστειλε στόν κόσμο τόν 
άγαπημένο Υιό του. Ό Χριστός είνε τό μέσον τής 
σωτηρίας. Καί είνε τό μοναδικό μέσον. ΓΓ αύτό ό 
άπόστολος τονίζει στούς Ιουδαίους: Δέν ύπάρχει ή 
σωτηρία διά μέσου κανενός άλλου. Ούτε ύπάρχει άλλο 
όνομα κάτω άπό τόν ούρανό, δοσμένο στούς άνθρώπους, 
μέ τό όποιο μπορούμε νά σωθούμε. 

Δέν σώζει άλλος, γιατί κανείς άλλος δέν είνε ό,τι είνε 
ό Χριστός. Ό Χριστός σώζει άπό τήν άγνοια καί τήν πλάνη, 
διότι είνε ή άλήθεια καί τό φως - σώζει άπό τήν άμαρτία, 
διότι είνε ό Δίκαιος καί ό "Αγιος· σώζει άπό τόν θάνατο, 
διότι είνε ή Ανάστασις καί ή Ζωή· σώζει άπό όλα τά κακά, 
διότι είνε ό Κύριος καί ό θεός. Καί σώζει όλους τούς 
άνθρώπους, διότι είνε ό Κύριος καί ό θεός όλων. 

Αδελφοί! Οί ταλαίπωροι οί άνθρωποι κατά καιρούς 
πίστεψαν σέ διαφόρους σωτήρες καί άπογοητεύτηκαν. 
Διότι όλοι έκείνοι ήταν ψευδοσωτήρες, όπως θά είνε καί 

οοοι θά έμφανισθοϋν στό μέλλον. Ο Εσταυρωμένος, 
αύτός μόνον εινε ό αληθινός Σωτήρ, αύτός μόνο δέν 
άπογοητεύει κανένα. Τό γλυκύτατο όνομά του Ιησούς 
σημαίνει τή θεότητα του καί τή σωτηρία μας: ό Γιαχβέ 
σώζει. 

"Ας τό διακηρύττωμε συνεχώς, σέ κάθε περίστασι καί 
εύκαιρία, σέ κάθε συνάνθρωπο καί άδελφό: Μόνον ό 
σαρκωμένος καί σταυρωμένος θεός σώζει. Οί άλλοι η 
καταποντίζουν ή άπλώς ύποβοηθοϋν στή γνωριμία καί τήν 
σύνδεσι μέ τόν Σωτήρα. 



ΠΡΑΞΕΩΝ Δ' 13 - 31 


ΜΑΘΗΜΑ 12ο 


01 ΑΠΟΣΤΟΛΟΙ ΑΠΕΙΛΟΥΝΤΑΙ ΚΑΙ ΑΠΟΛΥΟΝΤΑΙ 
Η ΠΡΟΣΕΥΧΗ ΤΗΣ ΕΚΚΛΗΣΙΑΣ 


Στό τέταρτο κεφάλαιο των Πράξεων, στίχ. 13 - 31, 
άναφέρονται: 1) Ή διάσκεψις τοΰ Συνεδρίου, οί άπειλές 
κατά τών άποστόλων, ή άπάντησις καί ή άπόλυσις αύτών, 
στίχ. 13-22, 2) Ή προσευχή τής Εκκλησίας καί ή 
άπάντησις τού θεού, στίχ. 23 - 31. 

Έξήγησις λέξεων και φράσεων 

13. χαταλαβόμενοι = άντιληφθέντες. 

ιδιώτης = κατωτέρας κοινωνικής τάξεως, άπλοϊκός. 
έπεγίνωσχόν τε = και άνεγνώριζαν, και έγνώριζαν καλά. 

15. χελεύσαντες = άφοϋ διέταξαν. 

συνέβαλλον = συνομιλούσαν, συσκέπτονταν. 

17. ίνα μή έπί πλεϊον διανεμηθή = για να μή διαδοθή 

περισσότερο. % 

18. τό χαθόλου μή φθέγγεσθαι = καθόλου να μή μιλούν. 

19. εί δίκαιόν έστιν ενώπιον τοϋ Θεοϋ = έάν εΐνε όρθόν ένώπιον 

τού θεού. 

ύμών άχούειν μάλλον ή τοϋ Θεοϋ = ν’ ακούομε μάλλον έσάς 
παρά τό Θεό. 

21 . προσαπειλησάμενοι = άφοΰ άπείλησαν πάλι, περισσότερο. 
μηδέν εύρίσχοντες τό πώς χολάσονται αύτούς = επειδή δέν 
εϋρισκαν κανένα τρόπο νά τούς τιμωρήσουν. 
διά τον λαόν = έξ αιτίας τού λαού. 
έπι τώ γεγονότι = γιά τό γεγονός. 


91 


22. ετών γάρ ήν πλειόνων τεσσαράκοντα = διότι ήταν άνω των 

σαράντα ετών. 

έφ' δν έγεγόνει = στον όποιον έγινε. 

23. προς τούς ίδιους = προς τούς ίδικούς των. 

24. όμοθυμαδόν = μέ μια ψυχή. 
ήραν φωνήν = ύψωσαν φωνή. 

25. έφρύαξαν = έξαγριώθηκαν, λύσσαξαν. 

έμελέτησαν κενά = σκέφθηκαν ή μηχανεύθηκαν μάταια. 

26. παρέστησαν = συνήλθαν, παρετάχθησαν. 
έπ' αλήθειας = άληθινά, πραγματικά. 

27. έπί τον άγιον παΐδά σου = έναντίον τού άγιου δούλου σου. 
συν έθνεσι καί λαοϊς Ισραήλ = μαζί μέ τα έθνη καί τα πλήθη 

τού Ισραήλ. 

28. βουλή = θέλησις, θέλημα. 

29. καί τα νϋν = καί τώρα. 
έπιδε = κοίταξε, πρόσεξε. 

30. έν τώ τήν χεΐρά σου έκτείνειν σε = ένω συ θά άπλώνης τό 

χέρι σου. 

31. δεηθέντων αυτών — άφοΰ αύτοί τελείωσαν τή δέησι. 

Παρατηρήσεις και διδάγματα 

Στίχ. 13 - 14: Οί πτωχοί άνθρωποι λέγονται πτωχοί, 
διότι «πτήσσουν» μπροστά στούς άνωτέρους, συστέλλον¬ 
ται, ζαρώνουν, όπως τά σπουργίτια στή βαρυχειμωνιά. Ο 
Πέτρος καί ό Ιωάννης ήταν πτωχοί, άγράμματοι καί 
απλοϊκοί. Καί κανονικώς θά περίμενε κανείς νά στέκωνται 
φοβισμένοι μπροστά στούς άρχοντες τού Ισραήλ, πού 
μαζεύτηκαν, 70 άτομα, νά τούς δικάσουν. Όταν δικαζόταν 
ό Χριστός, έτρεμαν στην αύλή τού άρχιερέως, μάλιστα ό 
Πέτρος. Αλλά τώρα, πού δικάζονται οί ίδιοι, εινε άτρόμη- 
τοι. Ομιλούν μέ παρρησία. Χωρίς πάθος έναντίον των Ιου¬ 
δαίων, άλλά καί χωρίς φόβο, λέγουν όλη τήν άλήθεια γιά 
τόν Ιησού τόν Ναζωραίο. Κατά τήν δίκη τού Διδασκάλου ό 
Πέτρος είπε στήν ύπηρέτρια, ότι δέν γνώριζε τόν άνθρωπο. 
Τώρα, κατά τή δική του δίκη, λέγει στό Συνέδριο των 

σταυρωτών, ότι ό Ιησούς ο Ναζωραίος είνε ό Μεσαίας καί 
ό μοναδικός Σωτήρ, τουτέστιν ό Θεός. 

Οί Ιουδαίοι κατάλαβαν, ότι ό Πέτρος καί ό Ιωάννης 
ήταν πτωχοί, άγράμματοι καί άπλοϊκοί. Τό κατάλαβαν άπ 
τήν ένδυμασία καί τήν όλη έξωτερική έμφάνισί τους, άπ 
τήν προψορά, άπ’ τήν διατύπωσι τοΰ λόγου, άπ' τήν άγνοια 
τής ραββινικής θεολογίας καί άπ’ τον άπλοϊκό τρόπο 
συμπεριφοράς. Επίσης ήξεραν καλά, ότι ήταν μαζί μέ τόν 
Ίησοϋ. Τούς είχαν μάλιστα ίδεϊ στήν αύλή τοϋ άρχιερέως 
καί κοντά στό σταυρό τοϋ Ίησοϋ σάν τρομοκρατημένους 
σπουργίτες. 

Βλέποντας λοιπόν οί Ιουδαίοι τήν παρρησία, άλλά καί 
τή ρητορεία καί τή γνώσι των άπλοϊκών καί άγραμμάτων 
Γαλιλαίων, θαύμαζαν. Καταλάβαιναν, ότι στούς μαθητάς 
τοϋ Ναζωραίου είχε γίνει μιά παράδοξη μεταβολή, άνεξή- 
γητη άνθρωπίνως. Καταλάβαιναν, ότι είχε γίνει έσωτερικό 
θαύμα. Έβλεπαν δέ καί τόν θεραπευμένο χωλό, στόν όποιο 
είχε γίνει έξωτερικό θαύμα, τελείως άναμφισβήτητο. Καί 
τό ένα θαύμα έπιβεβαίωνε τό άλλο καί έκανε τό θαυμασμό 
των Ιουδαίων μεγαλύτερο. 

Αλλά τί τό όφελος άπό τόν θαυμασμό; Οί Ιουδαίοι 
θαύμαζαν, χωρίς νά πιστεύουν στόν αίτιο τοϋ θαύματος, 
τόν Ίησοϋ τόν Ναζωραίο, θαύμαζαν τή μεταβολή τών 
άποστόλων, άλλ’ αύτοί δέν μεταβάλλονταν, θαύμαζαν τή 
θεραπεία τοϋ χωλού, άλλά δέν έπέστρεφαν νά θεραπευ- 
θοϋν καί αύτοί. Ή δέ δική τους άναπηρία ήταν άσυγκρίτως 
χειρότερη άπό τήν άναπηρία τοϋ χωλού, διότι ήταν 
ψυχική άναπηρία. Στήν περίπτωσί τους έκπληρωνόταν ή 
φοβερή προφητεία τοϋ Ησαία: « Ακοή άκούσετε καί ού μή 
συνήτε καί βλέποντες βλέψετε καί ού μή ϊδητε· έπαχύνθη 
γάρ ή καρδία τοϋ λαού τούτου, καί τοϊς ώσίν αύτών βαρέως 
ήκουσαν καί τούς όφθαλμούς αύτών έκάμμυσαν, μή ποτέ 
ϊδωσι τοϊς όφθαλμοϊς καί τοϊς ώσίν άκούσωσι καί τή καρδίςι 
συνώσι καί έπιστρέψωσι καί ίάσομαι αύτούς» (Ησ. στ 9 - 
10). Οί Ιουδαίοι άκουαν καλά τό θαύμα τής παρρησίας καί 
τής σοφίας τών άποστόλων, έβλεπαν καλά τό θαύμα τής 

θεραπείας τού χωλού, άλλα δέν ήθελαν νά εννοήσουν καί 
νά συναισθανθούν. Ή καρδιά τους ήταν πωρωμένη. 
Έφρασσαν τά έσωτερικά αύτιά καί έκλειναν τά έσωτερικά 
μάτια τους, γιά νά μή άνανήψουν καί έπιστρέψουν καί 
θεραπευθούν. Αγωνίζονταν νά μή σωθούν! 

Σάν τούς Ιουδαίους είνε πολλοί σε κάθε εποχή, 
θαυμάζουν το Χριστιανισμό, άλλά δέν τόν πιστεύουν. 
Υπάρχουν όμως καί πολλοί χειρότεροι. Αύτοί ούτε 
πιστεύουν ούτε θαυμάζουν. Αλλά δόξα τω θεω, διότι 
ύπάρχουν καί οί εύλογημένοι άνθρωποι. Αύτοί καί θαυμά¬ 
ζουν καί πιστεύουν. 

Εϊθε, άδελφοί, ή δύναμις τού θαυμασμού καί της 
πίστεως νά μή μάς εγκατάλειψη ποτέ, άλλά νά αύξάνεται 
μέσα μας. ΕΤνε τόσο μεγάλο πράγμα ό Χριστιανισμός, ώστε 
ό θαυμασμός γΓ αύτόν εϊνε άνεξάντλητος. Όσο δέ 
μεγαλύτερο θαυμασμό αισθάνεται ό καλοπροαίρετος άν¬ 
θρωπος γιά τό Χριστιανισμό, τόσο περισσότερο ένισχύεται 
ή πίστις του. 

Άντιθέτως στόν κακοπροαίρετο ό θαυμασμός παρακο- 
λουθεΐται άπό σατανική άντίδρασι. Οί Ιουδαίοι θαύμαζαν, 
άλλά φθονούσαν καί άντιπαθοϋσαν. Βλέποντας τό θαύμα 
«ούδέν ειχον άντειπεΐν», είχον όμως... άντιπράξαι! Δέν 
μπορούσαν νά χρησιμοποιήσουν έπιχειρήματα κατά των 
άποστόλων, μπορούσαν όμως νά χρησιμοποιήσουν βία. 
Πόσο άντιφατικοί, τραγικοί καί ταλαίπωροι είνε οί έχθροί 
τού Χριστιανισμού, οί όποιοι θαυμάζουν καί συγχρόνως 
διώκουν τόν Χριστιανισμό!... 

Στίχ. 15 - 22: Σέ μεγάλη άδυναμία καί άμηχανία 
περιέφεραν τούς άρχοντας οί δύο άπλοϊκοί άπόστολοι. 
Αναγκάσθηκαν νά κάνουν ιδιαίτερη διάσκεψι καί έλεγαν: 
«Τί ποιήσομεν τοίς άνθρώποις τούτοις;». Τί θά κάνωμε 
στούς άνθρώπους τούτους; Στά χέρια τους είχαν τούς 
άποστόλους, ύποδίκους καί δεμένους, καί όμως ήταν σέ 
άδυναμία γιά τήν άντιμετώπισί τους. Ή άλήθεια είνε 
ισχυρότερη άπ’ όλα. Καί οί ισχυρότεροι έχθροί της 

μπροστά της αισθάνονται άδυναμία. Τό βλέπουμε καί 
σήμερα. Τά άθεα όλοκληρωτικά καθεστώτα τίποτε δέν 
φοβούνται, όσο τούς συνειδητούς καί θαρραλέους χριστια¬ 
νούς. Οί συνειδητοί είνε καί θαρραλέοι. 

Οί Ιουδαίοι άναγνώριζαν, ότι διά μέσου τών άποστόλων 
έγινε σημείο, θαύμα καταπληκτικό. Τό σημείο γνωστοποιή¬ 
θηκε σ' όλη τήν Ιερουσαλήμ καί δέν μπορούσαν νά τό 
άρνηθοΰν. Ήθελαν νά τό άρνηθοϋν. Καί θά τό άρνούνταν, 
άν δέν τό γνώριζε ολόκληρη ή πόλις. Τόσο κακοήθεις είνε 
οί έχθροί τού Χριστιανισμού! Αν δέν κινδύνευαν νά γίνουν 
καταγέλαστοι, θά άρνούνταν καί όφθαλμοφανή πράγματα. 
Τί λέμε; Οί Ιουδαίοι είχαν κάποια σοβαρότητα καί δέν 
τολμούσαν ν’ άρνηθοΰν τά όφθαλμοφανή. "Αλλοι είνε 
χειρότεροι τών Ιουδαίων. Προκειμένου νά δικαιολογήσουν 
τήν άθεΐα τους καί τή διαφθορά τους, άρνοϋνται καί τά 
όφθαλμοφανή καί γίνονται καταγέλαστοι... 

Τί έκαναν οί Ιουδαίοι στους θαυματουργούς, άλλά 
μιοητούς άποστόλους; Τό θαύμα καί τή διδασκαλία τους, 
γιά τά όποια θαύμαζαν, άντιμετώπισαν σάν καρκίνο καί σάν 
γάγγραινα! Ό,τι έγινε έγινε, είπαν. Αλλά γιά νά σταματήση 
τό κακό, γιά νά μή διαδοθή περισσότερο ή φήμη τού 
θαύματος καί ή διδασκαλία τού Ιησού, θά άπειλήσωμε 
δυνατά τούς μαθητάς, νά μή μιλάνε πλέον σέ κανένα «έπί 
τώ όνόματι τούτω», στό όνομα τού Ιησού. Ανόητη 
άπόφασις. «Οί έχθροί ήμών άνόητοι» (Δευτ. λβ’ 31). 
Μπορεί κανείς νά σταματήση τόν άέρα; "Αλλο τόσο μπορεί 
νά σταματήση τήν πνοή τού Αγίου Πνεύματος. Έν τούτοις 
οί άνόητοι Ιουδαίοι διέταξαν αύστηρώς τούς άποστόλους 
νά μή βγάζουν γρϋ, νά μή λένε λέξι γιά τό όνομα τού Ιησού. 

Τό όνομα τού Ιησού είνε τό πιό άγαπητό, άλλά καί τό 
πιό μισητό. Όταν τό άκούουν οί πιστοί εύφραίνονται, όταν 
τό άκούουν οί άπιστοι δαιμονίζονται. Ναι! Από τό όνομα, 
πού βγάζει δαιμόνια, οί άπιστοι δαιμονίζονται! Οί άθεοι 
έπίσης, όπου έπιβάλλουν τά όλοκληρωτικά καθεστώτα 
τους, άπαγορεύουν αύστηρώς τό κήρυγμα, διότι φοβούνται 
τό λόγο τού θεού περισσότερο άπ' τούς διηπειρωτικούς 
πυραύλους καί τις πυρηνικές βόμβες. 



Στήν άπειλητική διαταγή χοϋ Συνεδρίου οί άπόστολοι 
άπάντησαν ιόοο μέ ειλικρίνεια, όοο καί μέ ευγένεια. Αν 
είνε όρθό, είπαν, ενώπιον του θεού, νά άκούωμε μάλλον 
έσάς παρά τόν θεό, κρίνατε σείς οί ίδιοι. Καί ό Σωκράτης, 
ό πρόδρομος τού Χριστιανισμού στόν εθνικό κόσμο, είχε 
πεί στούς δικαστάς του: «Πεισόμεθα τω θεώ μάλλον ή 
ύμΐν». θά ύπακούσωμε στό θεό μάλλον παρά σέ σάς. Δεν 
ύπάρχει μεγαλύτερη θρασύτης άπό τήν άπαίτησι των 
θνητών έξουσιαστών τής γής νά ύπακούουν οί άνθρωποι 
σ’ αύτούς μάλλον παρά στό θεό. Τέτοια θρασύτητα 
δεικνύουν σήμερα έξουσιασταί τής χώρας μας, οί όποιοι 
άπαιτούν άπό τούς έπισκόπους νά έφαρμόζουν τό δικό 
τους νόμο, π.χ. περί αύτομάτου διαζυγίου, καί όχι τό νόμο 
τού Χριστού. Καί δυστυχώς οί περισσότεροι έπίσκοποι, 
άνάξιοι διάδοχοι των άποστόλων, γιά νά μή διακινδυνεύ¬ 
σουν τή θέσι τους καί τό μισθό τους, ύπακούουν στόν 
Καίσαρα παρά στό Χριστό. Αλλά δόξα τώ θεώ, διότι 
ύπάρχουν καί όλίγοι έπίσκοποι, πού άπαντούν στόν 
Καίσαρα μέ γλώσσα άποστολική. 

Εύθεΐα, άπερίφραστη, κατηγορηματική, θαρραλέα ή 
άποστολική γλώσσα: «Ού γάρ δυνάμεθα ήμείς ά είδομεν 
καί ήκούσαμεν μή λαλεΐν». Δέν εΐνε όρθό ν’ άκούσωμε 
έσάς καί όχι τό θεό. Εμείς θά έξακολουθήσωμε νά 
κηρύττωμε στό όνομα τού Ιησού. Διότι δέν δυνάμεθα έμεϊς 
νά μή κηρύττωμε αύτά, πού είδαμε μέ τά μάτια μας καί 
άκούσαμε μέ τά αύτιά μας. Εϊμεθα αύτήκοοι καί αύτόπτες 
τής άληθείας, καί μάλιστα τού Άναστάντος. Εϊμεθα 
απολύτως βέβαιοι γιά τήν άλήθεια καί αίσθανόμεθα 
άκατανίκητη έσωτερική έπιταγή, νά δίνωμε τή μαρτυρία 
μας γιά τήν άλήθεια. Δηλώνουμε τελεία άδυναμία στό νά 
μή κηρύττωμε. 

Νά μιά άγια άδυναμία! Κάθε συνειδητός χριστιανός έχει 
τήν άγια αύτή άδυναμία. Αδυνατεί νά μή μιλάη γιά τό 
Χριστό. Καί όποιος δέν έχει τήν άγια αύτή άδυναμία, 
όποιος δέν αισθάνεται τήν άνάγκη νά μιλάη γιά τό Χριστό, 
όποιος σφραγίζει τό στόμα του μπροστά στήν Αλήθεια, 
αύτός δέν εΐνε συνειδητός χριστιανός, άλλά κατ' όνομα. 
Αύτός ντροπιάζει τό χριστιανικό όνομα. 

Εμείς, άγαπητοί, μιλούμε γιό τό Χριστό καί τά μεγαλεία 
τού Χριστού ή ντρεπόμαστε καί διστάζουμε νά μιλήσωμε, 
γιά νά μή μάς χαρακτηρίσουν οί κοσμικοί ώς θρησκολή- 
πτους καί καθυστερημένους; Μοιάζουμε καθόλου μέ τούς 
άποστόλους καί τούς πρώτους χριστιανούς ή είμαστε άνθη 
άοσμα; Όποιος μιλάει γιά τό Χριστό, σκορπίζει εύωδία 
γύρω του. Καί όποιος δέν μιλάει, εινε άνθος άοσμο. 

Ή θαρραλέα άπάντησις των άποστόλων στό Συνέδριο 
δέν ώδήγησε σέ καταδίκη. Οί Ιουδαίοι, άφού άπείλησαν 
περισσότερο τούς άποστόλους, τούς άπέλυσαν. Ηθελαν 
νά τούς τιμωρήσουν, άλλά δέν έβρισκαν τρόπο. Διότι 
έφοβούντο τό λαό. Τά αισθήματα τού λαού διέφεραν άπό 
τά αισθήματα των άρχόντων. Ό λαός συγκλονίσθηκε άπό 
τό θαύμα τής θεραπείας τού έκ γενετής καί άνω των 40 
έτών χωλού, καί δόξαζε τό θεό, καί τιμούσε τούς 
άποστόλους. Καί συχνά ό λαός άποδεικνύεται πιο φωτι¬ 
σμένος καί πιό εύγενής άπό τούς κυβερνήτες του. 

Η εύτυχής έκβασις τής δίκης των άποστόλων άς διδάξη 
τούς δειλούς, ότι τό θάρρος, όταν μάλιστα ύπάρχη ή 
συμπαράστασις τού λαού, ύπολογίζεται άπό τούς έξουσια- 
στάς, ώστε νά συγκροτούνται στις άποφάσεις τους. Αν οί 
περισσότεροι διάδοχοι των άποστόλων δέν έσκυβαν 
δουλικώς τό κεφάλι μπροστά στούς έξουσιαστάς, άλλ’ 
άντέτασσαν σθεναρή άντίστασι στις άσεβείς άπαιτήσεις 
τους, οί έξουσιασταί θά κάμπτονταν καί θά ύποχωρούσαν, 
διότι θά φοβούνταν καί τό λαό, ό όποιος έκτιμάει καί 
ύποστηρίζει τούς θαρραλέους άνδρες. 

Στίχ. 23 - 31 : Περιχαρείς οί άπόστολοι, διότι άξιώθηκαν 
νά δώσουν στό Συνέδριο των Ιουδαίων τή μαρτυρία τους 
γιά τό Χριστό, έπέστρεψαν στούς δικούς τους, στούς 
οικείους τής πίστεως, καί άνέφεραν τις άπειλές των 
άρχιερέων καί των πρεσβυτέρων. Δέν άνέφεραν... τά δικά 
τους κατορθώματα, όπως θά έκαναν πολλοί άπό μάς. Διότι, 
ό,τι έπέτυχαν έκεϊνοι, δέν τό θεώρησαν δικό τους 
κατόρθωμα, άλλά προστασία τού Κυρίου. 

Ή Εκκλησία των πιστών, όταν άκουσε τά τής δίκης, 

έκανε προοευχή. Μέ μιά καρδιά οί πιοτοί ύψωσαν τή φωνή 
τους, συνανυψώνοντας τήν καρδιά τους, καί είπαν: Δέσπο¬ 
τα, ύψιστε κυρίαρχε, σύ πού έκανες τόν ούρανό καί τή γή 
καί τή θάλασσα καί όλα, όσα ύπάρχουν σ' αύτά, πού μέ τό 
στόμα τού δούλου σου Δαβίδ είπες, γιατί έξαγριώθηκαν τά 
έθνη καί οί λαοί μηχανεύθηκαν μαζί μάταια; Παρετάχθησαν 
οί βασιλείς τής γής καί οί άρχοντες μαζεύτηκαν μαζί 
έναντίον τού Κυρίου καί έναντίον τού Χριστού αύτοϋ. Διότι 
πράγματι μαζεύτηκαν έναντίον τού άγιου δούλου σου 
Ιησού, τόν όποιον έχρισες Σωτήρα, καί ό Ηρώδης καί ό 
Πόντιος Πιλάτος μαζί μέ έθνη καί πλήθη τού Ισραήλ, γιά 
νά κάμουν όσα ή δύναμίς σου καί τό θέλημά σου προώρισε 
νά γίνουν. Καί τώρα, Κύριε, πρόσεξε τις άπειλές καί δώσε 
στούς δούλους σου νά κηρύττουν τό λόγο σου μέ όλο τό 
θάρρος, ένω σύ θά άπλώνης τό χέρι σου γιά θαυματουργι- 
κές θεραπείες άσθενειών καί θά γίνωνται σημεία καί 
καταπληκτικά θαύματα μέ τό όνομα τού άγιου δούλου σου 
Ιησού. 

Σύντομη ή προσευχή τής Εκκλησίας, όπως τήν διέσω- 
σεν ό Λουκάς, περιεκτική, μεγαλειώδης, συγκινητική, 
ύποδειγματική. Στή δύσκολη περίστασι γιά τό κήρυγμα τού 
Εύαγελίου οί πιστοί κάνουν έκκλησι στήν παντοδυναμία τού 
θεού, θεός, ό όποιος έκανε τά σύμπαντα καί προείπε τήν 
έξέγερσι καί συμμαχία βασιλέων καί άρχόντων, έθνών καί 
λαών, έναντίον τού Κυρίου καί τού Χριστού αύτοϋ, είνε 
θεός άληθινός καί παντοδύναμος. Διά τούτο οί πιστοί 
παρακαλοΰν νά ματαιώση τις άπειλές τών διωκτών, όχι γιά 
νά σωθούν αύτοί άπό τούς διωγμούς, άλλά γιά νά 
προοδεύη τό κήρυγμα τού Εύαγγελίου. Ζητούν νά δώση 
στούς δούλους του όλο τό θάρρος, γιά νά κηρύττουν τό 
λόγο Του, καί νά κάνη θαύματα τό όνομα τού Ιησού, γιά νά 
ένισχύωνται αύτοί, νά βεβαιώνεται τό κήρυγμα, νά πιστεύ¬ 
ουν οί άνθρωποι καί νά δοξάζεται ό Ιησούς. 

Πνευματικά καί ύψηλά τά αιτήματα τής πρώτης χριστια¬ 
νικής κοινότητας. Ή προσευχή έκείνη έσεισε τή γή. Μόλις 
τελείωσε ή δέησις, ήλθε ή άπάντησις. Συγκλονιστικός 
σεισμός έγινε στον τόπο, όπου ήταν συναγμένοι οί πιστοί. 

Ό σεισμός ήταν σημείο τής παρουσίας τού Παντοδυνάμου. 
Μέ τον σεισμό εΐνε σάν νά έλεγε ό Κύριος: «Μή φοβείσθε 
τις απειλές τών εχθρών. Έγώ είμαι παρών καί σείω τή γη. 
Λάβετε θάρρος. Δέν είνε οί άπειλές τών έχθρών φοβερές. 
Φοβερός είμαι έγώ. Σέ μιά στιγμή μπορώ νά τρομοκρατή¬ 
σω καί νά καταστρέψω τούς έχθρούς μου καί έχθρούς 
σας». Συγχρόνως μέ τόν σεισμό όλοι οί πιστοί γέμισαν μέ 
Πνεύμα Αγιο καί κήρυτταν τό λόγο τού Θεού μέ παρρησία. 

Ή σημερινή Εκκλησία δέν γνωρίζει μεγάλες έπιτυχίες 
καί θριάμβους στόν άγώνα της μέσα στόν κόσμο, διότι δέν 
προσεύχεται μέ τή θέρμη καί τή δύναμι τής πρώτης 
Εκκλησίας. Οί συνήθεις προσευχές γίνονται μάλλον μέ 
τρόπο τυπικό. Ειδικές δέ προσευχές σέ κρίσιμες περιστά¬ 
σεις δέν γίνονται. 

Άλλ’ άν ή Εκκλησία δέν προσεύχεται σάν σύνολο σέ 
ειδικές περιστάσεις, άς προσεύχεται καθ’ ένας άπό μάς 
ιδιαιτέρως. 


99 



ΠΡΑΞΕΩΝ Δ 32 - 37 


ΜΑΘΗΜΑ 13ο 


ΕΝΟΤΗΣ ΚΑΙ ΚΟΙΝΟΚΤΗΜΟΣΥΝΗ 


Στό τέταρτο κεφάλαιο των Πράξεων, στίχ. 32 - 37, ό 
Λουκάς περιγράφει τήν ενότητα καί τήν κοινοκτημοσύνη 
τών πρώτων χριστιανών. 

Εξήγησις λέξεων καί φράσεων 

32. ίδιον είναι = ότι είνε δικό του. 

33. άπεδίδουν τό μαρτύρων = έδιναν τή μαρτυρία. 

34. κτήτορες χωρίων = ιδιοκτήτες χωραφιών. 

τάς τιμάς τών πιπρασκομένων = τήν άξια τών πωλουμένων. 

35. διεδίδοτο = διαμοιραζόταν. 

36. υιός παραχλήσεως = άνθρωπος εποικοδομητικής προτρο¬ 

πής ή παρηγοριάς. 

Κύπριος τω γένει = Κύπριος στήν καταγωγή. 


Παρατηρήσεις καί διδάγματα 

Στίχ. 32: Αύτός ό στίχος είνε ένα μεγάλο διαμάντι τής 
Γραφής γιά τά μεγάλα διαμάντια τής Εκκλησίας, τούς 
πρώτους χριστιανούς. Σ’ αύτό τό στίχο ό Λουκάς περιγρά¬ 
φει τό θαύμα τής πνευματικής ένότητος καί τής ύλικής 
κοινοκτημοσύνης τών πρώτων χριστιανών. 

Αλλοτε ό θεός έκανε ένα δυσάρεστο θαύμα, τή 
σύγχυσι τών γλωσσών, γιά νά διαίρεση τούς άνθρώπους, 
διότι χρησιμοποιούσαν τήν ενότητά τους γιά ύπερήφανο 
καί άσεβές έργο, τήν οίκοδόμησι τού πύργου τής Βαβέλ. 
Τώρα ό θεός κάνει ένα άντίθετο θαύμα· ενώνει τούς 
άνθρώπους, πού πιστεύουν στό όνομα τού Ιησού Χριστού, 
γιά νά οικοδομήσουν τό μεγαλειώδες οικοδόμημα τού 
Χριστιανισμού. 

Ή ένότης τών άνθρώπων, ή καλή καί έποικοδομητική 

ένότης, ήταν κορυφαίο αίτημα κάθε έποχής. Διότι στήν 
ενότητα ύπάρχει ή ισχύς καί ή άσφάλεια, ή ειρήνη καί ή 
πρόοδος. Λίγο πριν άπό τό θάνατό του ό Κύριος έδωσε 
στούς μαθητάς του καί έπανέλαβε πολλές φορές τήν 
έντολή, νά άγαποϋν άλλήλους, νά κυρίαρχη άνάμεσά τους 
ή βασίλισσα τών άρετών, ή άγάπη. Καί στήν άρχιερατική 
του προσευχή ό Κύριος πολλές φορές ζήτησε άπό τόν 
Πατέρα του, νά είνε οί μαθηταί του ένα, νά πρυτανεύη 
μεταξύ τους ή ένότης. Ή άγάπη γεννά τήν ένότητα. Η 
άγάπη είνε ή βασίλισσα, ή ένότης είνε ή πριγκίπισσα. Καί 
όπου ύπάρχουν ή άγάπη καί ή ένότης, ό τόπος είνε 
άνάκτορο καί ή ζωή γεμάτη μεγαλείο. 

Ή έντολή τού Κυρίου γιά άγάπη καί τό αίτημα τής 
προσευχής του γιά ένότητα πραγματοποιήθηκαν σέ τέλειο 
βαθμό στήν πρώτη χριστιανική κοινότητα. Τό θαύμα τής 
Πεντηκοστής ήταν πολλαπλοϋν. Έκτος τών άλλων, ήταν 
θαύμα άγάπης καί ένότητος. Όπως είπε άργότερα ό 
Παύλος, «ή άγάπη τού θεού έκκέχυται έν ταΐς καρδίαις 
ήμών διά Πνεύματος Άγιου τού δοθέντος ήμΐν» (Ρωμ. ε’ 5). 
Καί πάλιν ό αύτός άπόστολος παρήγγειλε στούς χριστια¬ 
νούς, νά τηρούν «τήν ένότητα τού Πνεύματος έν τώ 
συνδέσμω τής ειρήνης» (Έφεσ. δ' 3). Ό Χριστός ήλθε καί 
σταυρώθηκε, γιά νά έλθη τό Άγιο Πνεύμα. Καί τό Άγιο 
Πνεύμα ήλθε, γιά νά φέρη τήν άγάπη, τήν ένότητα καί όλα 
τά καλά στούς πιστούς άνθρώπους. Όπως ή Εκκλησία 
ψάλλει, «Άγίω Πνεύματι πάσα άγαθοδωρία». 

Γιά τις 3.000 ψυχές, πού πίστευσαν τήν ήμέρα τής 
Πεντηκοστής, ό Λουκάς έγραψε: «Πάντες δέ οί πιστεύον- 
τες ήσαν έπί τό αύτό καί εΐχον άπαντα κοινά. Καί τά 
κτήματα καί τάς ύπάρξεις έπίπρασκον καί διεμοίραζον 
αύτά πάσι, καθότι άν τις χρείαν είχεν» (Πράξ. β' 44 - 45). 
Τώρα, όπότε οί πιστοί αύξήθηκαν καί έγιναν 5.000 άνδρες, 
χωρίς τις γυναίκες καί τά παιδιά, ό Λουκάς γράφει 
περισσότερα καί παρουσιάζει τό μεγαλείο τών χριστιανών 
κατά τρόπο συγκινητικώτερο. 

Καί πρώτα ό συγγραφεύς τών Πράξεων τονίζει τό 
θαύμα τής πνευματικής ένότητος τών πιστών: «Τού δέ 

πλήθους τών πιστευσάντων ήν ή ψυχή καί ή καρδία μία». 
Τού πλήθους τών πιστών ή ψυχή καί ή καρδία ήταν μία! 
Υπήρχαν χιλιάδες πιστοί, άλλα όλοι μαζί είχαν μιά καρδιά 
καί μιά ψυχή. Όλοι είχαν τά αύτά συναισθήματα καί τά αύτά 
Φρονήματα. Ή άγάπη, ή ομόνοια καί οί άλλες άρετές τούς 
ένωναν στενά καί άρμονικά καί τούς έκαναν ένα πνευματι¬ 
κό σώμα, μέσα στό όποιο ύπήρχε μιά ψυχή καί χτυπούσε 
μιά καρδιά. Αύτά ήταν θαύμα πολύ μεγαλύτερο άπό τό 
θαύμα τής θεραπείας τού έκ γενετής χωλού. Ή μάλλον δεν 
ήταν ένα θαύμα, άλλά χιλιάδες θαύματα. Τό "Αγιο Πνεύμα 
θαυματούργησε μέσα σέ χιλιάδες ψυχές καί καρδιές, τις 
μετέβαλε καί τις έκανε μία. 

θέλουμε νά έννοήσωμε περισσότερο τή θαυματουργία 
τού Αγίου Πνεύματος μέσα στις χιλιάδες καρδιές καί 
ψυχές τών πρώτων έκείνων χριστιανών; "Ας άποβλέψωμε 
γιά λίγο στούς κοσμικούς άνθρώπους. Από μιά κοιλιά 
βγαίνουν τ' άδέλφια. Καί όμως δύσκολα βρίσκεις σπουδαία 
άγάπη καί όμόνοια μεταξύ δύο άδελφών. Τό υλικό 
συμφέρον, ό φθόνος καί άλλες κακίες χαλαρώνουν καί 
πολλές φορές διαλύουν τό σύνδεσμο τών άδελφών καί 
πολλές φορές φέρουν έχθρα μεταξύ τους, πού κάποτε 
φθάνει μέχρι τό φόνο. Καί άν δύο άδελφοί δέν έχουν 
σπουδαία άγάπη καί όμόνοια, πόσο μάλλον δύο άλλοι 
άνθρωποι, πού δέν εινε άδελφοί; Καί άν πάλι εινε δύσκολο 
νά συνδεθούν μέ άγνούς δεσμούς δύο πρόσωπα, πόσο 
δυσκολώτερο εινε νά συνδεθοϋν τρία, τέσσαρα, πέντε καί 
περισσότερα πρόσωπα; Όσο περισσότερα εϊνε τά πρόσω¬ 
πα, τόσο μεγαλύτερη εινε ή άσυμφωνία τών χαρακτήρων 
καί τόσο άσθενέστερος ό σύνδεσμός τους. Άποβλέψαμε 
στούς κοσμικούς. Ας άποβλέψωμε τώρα καί στούς 
εαυτούς μας, τούς θρησκευτικούς άνθρώπους τού εικο¬ 
στού αίώνος. Είμαστε θρησκευτικοί, άλλά δέν είμαστε 
χριστιανοί στό ύψος τών πρώτων χριστιανών. Ελκύουμε 
χάρι, άλλά όλίγη. ΓΓ αύτό καί άνάμεσα σέ μάς δύσκολα 
βρίσκεται μεγάλη άγάπη καί όμόνοια. Δύσκολα βρίσκονται 
δύο άρχιερεΐς ή δύο συνεφημέριοι ιερείς μέ άνυπόκριτη 
άγάπη καί άγαστή συνεργασία μεταξύ τους. Δύσκολα 
βρίσκονται καί δύο άδελφοί τής αύτής μοναχικής άδελφό- 

τητος, πού νά θαυμάζη καί νά έπαινή ό ένας τόν άλλο. 
Δύσκολα έπίσης δύο ιεροκήρυκες, δύο θεολόγοι καί δύο 
άπλοϊκοί χριστιανοί. Πολύ δέ εύκολα βρίσκονται χριστιανοί, 
κληρικοί, μοναχοί καί λαϊκοί, πού νά άσκή ό ένας δυσμενή 
κριτική γιά τόν άλλο, νά ύποβλέπη, νά έπιβουλεύεται, νά 
μειώνη, νά έξουθενώνη ή καί νά έξοντώνη πνευματικώς ό 
ένας τόν άλλο. 

Δύσκολο, πολύ δύσκολο πράγμα ή άγάπη καί ή όμόνοια, 
έστω καί μεταξύ όλίγων. Σπανιώτερο δέ πράγμα άνάμεσα 
σ' εμάς τούς Έλληνες. Άπ' τήν άρχαία εποχή τό μικρόβιο 
τής διχονομίας βόσκει στά στήθη μας. Όπου δύο Έλληνες, 
ό ένας εινε κυβέρνησις καί ό άλλος άντιπολίτευσις! Ούτε 
θρησκευτικώς, άλλ' ούτε έθνικώς επιτυγχάνουμε εύκολη 
καί στερεά ενότητα. Όταν έπιτυγχάνωμε κάποια ένότητα, 
τήν επιτυγχάνουμε άπό άνάγκη μάλλον, λόγω κινδύνων καί 
δοκιμασιών, παρά άπό άγάπη. 

Άλλ’ ένώ στήν εποχή μας καί δύο μόνον άνθρωποι είνε 
δύσκολο νά έχουν μεγάλη άγάπη καί όμοφροσύνη, στήν 
έποχή των άποστόλων χιλιάδες άνθρωποι είχαν μιά καρδιά 
καί μιά ψυχή καί πραγματοποίησαν ιδανική ένότητα άγάπης 
καί φρονήματος. Καί άς τονισθή, ότι ήταν άνθρωποι μέ 
διαφορές ήλικίας, ιδιοσυγκρασίας, κοινωνικής τάξεως καί 
καταστάσεως. Έπίσης ήταν άπό διαφόρους τόπους, καί οί 
περισσότεροι βεβαίως, προτού πιστεύσουν, ήταν άγνωστοι 
καί ξένοι μεταξύ τους. Έπίσης θά άνήκαν σέ διάφορες καί 
άντιμαχόμενες θρησκευτικές μερίδες. Έν τούτοις, όταν 
πίστευσαν, άφησαν τις διαφορές, συμφώνησαν μεταξύ 
τους καί άγάπησαν ό ένας τόν άλλο τόσο πολύ, σάν νά 
γνωρίζονταν καί νά ήταν φίλοι άπό πολλά χρόνια. Τί λέμε; 
Ποτέ οί φίλοι δέν συνδέονται μέ τόση άγάπη καί 
όμοφροσύνη, μέ όση συνδέθηκαν οί πρώτοι χριστιανοί. Ή 
ένότης τών χριστιανών έκείνων ήταν φαινόμενο, πού ποτέ 
μέχρι τότε δέν είχε συμβή στόν κόσμο. Άλλ' ούτε κατόπιν 
συνέβη μέ τόση τελειότητα. Στήν άρχή τού Χριστιανισμού 
φαίνεται ή τελειότης τού Άγιου Πνεύματος, καί στή 
συνέχεια φαίνονται οί άτέλειες τών άνθρώπων... 

Ό Δαβίδ προσευχόταν, ν’ άλλάξη ό θεός τήν καρδιά 

του, νά ξεριζώση τήν αμαρτωλή έκείνη καρδιά, πού 
αγάπησε αισχρά καί σκότωσε ύπουλα, καί στή θέσι της νά 
φυτεύση καθαρή καρδιά: «Καρδίαν καθαρόν κτίσον έν 
έμοί, ό θεός» (Ψαλμ. ν' 12). Ό δέ Θεός διά μέσου τού 
προφήτου Ιεζεκιήλ ύποσχέθηκε, νά άφαιρέση άπό τούς 
άνθρώπους του τή λίθινη καρδιά, τήν άναίσθητη δηλαδή, 
καί νά δώση νέα καί σάρκινη καρδιά, εύαίσθητη δηλαδή, μέ 
αισθήματα άγάπης προς τό θεό καί πρός τούς συνανθρώ¬ 
πους: «Καί δώσω ύμίν καρδίαν καινήν καί πνεύμα καινόν 
δώσω έν ύμίν, καί άφελώ τήν καρδίαν τήν λιθίνην έκ τής 
σαρκός ύμών, καί δώσω καρδίαν σαρκίνην» (Ίεζ. λστ’ 26). 
Διά μέσου έπίσης τού αύτοϋ προφήτου καί τού προφήτου 
Ίερεμίου ό θεός ύποσχέθηκε νά δώση στούς άνθρώπους 
του «καρδίαν μίαν» (Ίεζ. ια' 19, Ίερ. λβ' 39 κατά τό 
Εβραϊκό). Ο,τι ζητούσε ό Δαβίδ καί ό,τι ύποσχέθηκε ό 
θεός διά μέσου τών προφητών του, αύτό συνέβη μέ τήν 
κάθοδο καί τήν έκχυσι τού Αγίου Πνεύματος. Ό θεός 
έδωσε στούς πιστούς καρδία νέα καί καρδία μία. Ή «μία 
καρδία», πού άναφέρει ό Λουκάς, δεικνύει τήν τελεία 
άρμονία μεταξύ τών πρώτων χριστιανών, άλλά καί μεταξύ 
τών χωρίων τής Γραφής. Ό θεός θαυματούργησε στο 
έσωτερικό τών πιστών του, έκπληρώνοντας τούς προφητι¬ 
κούς λόγους του. 

Ή καρδιακή καί ψυχική ένότης, αύτή εΐνε άληθινή καί 
ζηλευτή ένότης. Καί δέν άποκτάται, παρά μόνο μέ Πνεύμα 
Άγιο. Χωρίς Πνεύμα Άγιο οί άνθρώπινες καρδιές παραμέ¬ 
νουν έγωιστικές, φθονερές, βαθειά διεφθαρμένες καί δέν 
ένώνουν, άλλά διαιρούν τούς άνθρώπους. Μέ Πνεύμα Άγιο 
γίνεται τό θαύμα τής μεταβολής τών καρδιών καί τής 
ένώσεώς των σέ μιά καρδιά. 

Παγκόσμιο καί έντονο στήν έποχή μας εινε τό αίτημα 
τής ένότητος. Άλλ’ ούτε ή άνθρωπότης, ούτε οί διάφορες 
μερίδες τής Χριστιανοσύνης, ούτε οί Ορθόδοξες Εκκλη¬ 
σίες, ούτε οί θρησκευτικές όργανώσεις, ούτε τά μέλη μιας 
οικογένειας, ούτε δύο άτομα μπορούν νά άποκτήσουν 
άληθινή ένότητα, άν δέν φρονήσουν όρθώς καί δέν 
ζητήσουν Πνεύμα Άγιο. Γιά τούτο, όσοι είμαστε πιστοί, άς 
διαφωτίζωμε τόν κόσμο γιά τήν ϋπαρξι καί τήν άνάγκη τής 

ΠΡΑΞΕΩΝ Ε 1 - 16 


ΜΑΘΗΜΑ 14ο 


ΑΝΑΝΙΑΣ ΚΑΙ ΣΑΠΦΕΙΡΑ 
ΘΑΥΜΑΤΟΥΡΓΙΕΣ ΤΟΝ ΑΠΟΣΤΟΛΟΝ 


Στό πέμπτο κεφάλαιο των Πράξεων, στίχ. 1-16, 
εκτίθενται: 1) Τό ψεύδος και ή τιμωρία τού 'Ανανίου καί 
τής Σαπφείρας, στίχ. 1 - 11, 2) Οί θαυματουργίες τών 
άποστόλων, στίχ. 12-16. 

Έξήγησις λέξεων και φράσεων , 

1. χτήμα = χωράφι. 

2. ένοσφίσατο — κράτησε γιά τον έαυτό του κρυφά, ύπεξαίρε- 

σε. 

συνειδυίας και τής γυναικός = ένφ γνώριζε μαζί καί ή 
γυναίκα, έν γνώσει καί τής γυναικός. 
ένέγκας = άφοΰ έφερε. 

3. έπλήρωσε = γέμισε, κυρίευσε. 

από τής τιμής του χωρίου = άπ’ τήν άξια τού χωραφιού. 

4. ούχί μένον σοι έμενε και πραθέν έν τή σή έξουσία υπήρχε; = 

ένόσψ παρέμενε, σε σένα δεν παρέμενε, καί όταν 
πωλήθηκε, στήν έξουσία σου δεν ήταν; 
τί οτι έθου έν τή καρδία σου; = γιατί σκέφθηκες; γιατί 
άποφάσισες; 

5. έξέφυξε = ξεψύχησε. 

6. συνέστειλαν αυτόν = τον συμμάζεψαν. 
έξενέγκαντες = άφού τον μετέφεραν έξω (άπ’ τήν πάλι). 

7. μή είδυϊα = μή γνωρίζουσα, χωρίς να γνωρίζη. 

8. άπεκρίθη = είπε. 

εί τοσούτου τό χωρίον άπέδοσθε; = τόσο πωλήσατε τό 
χωράφι; 

Κανείς δέν έστερείτο άπό άγάηη, δι' αύτό καί κανείς δέν 
έστερείτο άπό τά άπαραίτητα γιά τήν συντήρησί του. 
Άναλόγως πρός τις παρουσιαζόμενες άνάγκες, όσοι άπ’ 
τούς χριστιανούς εκείνους ήταν ιδιοκτήτες χωραφιών καί 
σπιτιών, πωλοϋσαν κατά καιρούς καί κατέθεταν τό είσ- 
πραττόμενο χρήμα στά πόδια των άποστόλων, κάνοντας 
εκείνους διαχειριστάς τής περιουσίας των. Οί δέ άπόστο- 
λοι έθεταν τό χρήμα στο κοινό ταμείο γιά τις άνάγκες τής 
άδελφότητος. Καί άπ' τό κοινό ταμείο διαμοιραζόταν στόν 
καθένα ό,τι χρειαζόταν. Ή διανομή γινόταν μέ διάκρισι. 
Λαμβανόταν ύπ’ όψιν ό βαθμός τής στερήσεως καί τής 
άνικανότητος γιά έργασία, ή άσθένεια, ή άναπηρία, ό 
άριθμός τών μελών τής οικογένειας κ.λπ. Μεταξύ δέ 
έκείνων, πού πωλοϋσαν περιουσίες γιά τις άνάγκες τής 
άδελφότητος, ήταν καί ό Κυπριακής καταγωγής Λευίτης 
Ιωσής, ό όποιος άπό τούς άποστόλους έπωνομάσθηκε 
Βαρνάβας. Βαρνάβας σημαίνει «υιός παρακλήσεως». Ό 
Βαρνάβας «ήν άνήρ άγαθός καί πλήρης Πνεύματος Άγιου 
καί πίστεως» (Πράξ. ια’ 24). Ό Βαρνάβας είχε τόν 
Παράκλητο, καί γι' αύτό ήταν «υιός παρακλήσεως», 
άνθρωπος πού μέ λόγια καί μέ έργα «παρεκάλει» τούς 
άδελφούς, έποικοδομοϋσε καί παρηγορούσε. Βαρνάβας, 
«υιός παρακλήσεως», όφείλει νά εϊνε ό καθένας άπό μάς 
άπέναντι τών άδελφών. Πρέπει δέ νά παρατηρηθή καί 
τούτο: Αφού οί εύποροι δέν βοηθούσαν ό καθένας άπ’ 
εύθείας τούς πτωχούς, άλλά διά μέσου τού κοινού ταμείου, 
οί μέν βοηθοΰντες άπέφευγαν τήν κενοδοξία, οί δέ 
βοηθούμενοι δέν αισθάνονταν μειονεξία. Όλα ήταν τέλεια 
στήν πρώτη χριστιανική κοινότητα. 

Καί τώρα, γιά νά καταλάβωμε έμεΐς οί σημερινοί 
χριστιανοί, πόσο ύπολειπόμεθα άπό τούς πρώτους χριστια¬ 
νούς, άς θέσωμε στούς έαυτούς μας τό έρώτημα: 
Δεχόμεθα έμεΐς νά άπαρνηθοϋμε κάθε τι τό άτομικό, καί 
νά έχωμε τά πάντα κοινά;... 

Δυστυχώς άπέχουμε άπ’ τούς πρώτους χριστιανούς 
πολλούς παρασάγγες. Καί άς έχωμε τούλάχιστον τή 
συναίσθησι τής πνευματικής πτωχείας μας, γιά νά μάς 
έλεήση ό θεός. 

ΠΡΑΞΕΩΝ Ε 1 - 16 


ΜΑΘΗΜΑ 14ο 


ΑΝΑΝΙΑΣ ΚΑΙ ΣΑΠΦΕΙΡΑ 
ΘΑΥΜΑΤΟΥΡΓΙΕΣ ΤΟΝ ΑΠΟΣΤΟΛΟΝ 


Στό πέμπτο κεφάλαιο των Πράξεων, στίχ. 1 -16» 
εκτίθενται: 1) Τό ψεύδος καί ή τιμωρία τού Άνανίου καί 
τής Σάπφειρος, στίχ. 1 - 11, 2) Οί θαυματουργίες των 
άποστόλων, στίχ. 12-16. 

Έξήγησις λέξεων καί φράσεων , 

1. χτήμα = χωράφι. 

2. ένοσφίσατο = κράτησε για τόν έαυτό του κρυφά, ύπεξαίρε- 

σε. 

συνειδυίας και τής γυναιχός = ένω γνώριζε μαζί και ή 
γυναίκα, εν γνώσει και τής γυναικός. 
ένέγχας = άφοϋ έφερε. 

3. έπλήρωσε = γέμισε, κυρίευσε. 

από τής τιμής τού χωρίου = άπ’ την άξια του χωραφιού. 

4. ούχί μένον σοι έμενε και πραθέν έν τή σή έξουσία υπήρχε; = 

ένόσψ παρέμενε, σέ σένα δεν παρέμενε, καί δταν 
πωλήθηκε, στην έξουσία σου δεν ήταν; 
τί δτι εθου έν τή καρδία σου; = γιατί σκέφθηκες; γιατί 
άποφάσισες; 

5. έξέφυξε = ξεψύχησε. 

6. συν έστειλαν αυτόν = τόν συμμάζεψαν. 
έξενέγκαντες = άφοϋ τόν μετέφεραν έξω (άπ’ τήν πόλι). 

7. μή είδυΐα = μή γνωρίζουσα, χωρίς νά γνωρίζη. 

8. άπεχρίθη = είπε. 

εί τοσουτου τό χωρίον άπέδοσθε; = τόσο πωλήσατε τό 
χωράφι; 

9. τι ότι συνεφωνήθη ύμΐν; = γιατί έγινε συμφωνία μεταξύ 
σας; 

7 Γ ειράσαι - να πειράξετε, νά δοκιμάσετε. 

έξοίσουσί σε = θά κάμουν την έκφοράν σου. 

10. διά των χειρών των άποστόλων = διά μέσου των 
άποστόλων. 

13. χολλάσθαι αύτοϊς = νά προσκολληθή σ’ αύτούς, ν’ 
άναμιχθή μ* αύτούς. 

έμεγάλυνε = τιμούσε, εγκωμίαζε. 

μάλλον δέ προσετίθεντο = ολοένα δε καί περισσότερο 
προσθέτονταν. 

15. ώστε έχφέρειν = ώστε νά βγάζουν καί νά φέρουν. 

χαι τιθέναι = καί νά θέτουν. 

ϊνα χάν ή σχιά έπισχιάσιη τινί αυτών = γιά νά πέση σε 
κάποιον άπ’ αύτούς έστω ή σκιά. 

16. συνήρχετο = συνέρρεε. 

όχλου μένους = καί άνθρώπους πού ένωχλοϋνταν. 

Παρατηρήσεις και διδάγματα 


Στίχ. 1-14: Λαμπρό τό παράδειγμα τού Βαρνάβα, πού 
έπώλησε τόν άγρό του καί κατέθεσε τήν άξια του στά πόδια 
των άποστόλων. Άλλ' άφοϋ πολλοί πωλοΰσαν τά ύπάρχον- 
τά τους και κατέθεταν τά χρήματα στά πόδια των 


άποστόλων, γιατί ό Λουκάς άνέφερε τόν Βαρνάβα ιδιαιτέ¬ 
ρως καί όνομαστικώς; Διότι ήθελε νά λάβη άφορμή νά 
έξηγήση τό όνομά του καί νά δείξη ότι όνομα καί πράγμα 
ήταν «υιός παρακλήσεως», άνθρωπος ένισχύσεως καί 
παρηγοριάς; Διότι ό Βαρνάβας ήταν Λευίτης καί έγινε 
έπιφανής άπόστολος; Καί γΓ αύτούς βεβαίως τούς λόγους 
ό Λουκάς άνέφερε τόν Βαρνάβα ιδιαιτέρως καί όνομαστι- 
κως, άλλά περισσότερο τόν άνέφερε, έπειδή στή συνέχεια 
αναφέρει ένα άντίθετο παράδειγμα. Άνέφερε πρώτα τό 

άντ^π,η^^Λ^ 0 τ0 ° Βαρνά * α ’ νά είνε χτυπητή 
άντιθεσ 1 πρός το κακό παράδειγμα τού Άνανίου καί τής 

Σάπφειρος που άναφέρει κατόπιν. 

Ο κόσμος εϊνε γεμάτος αντιθέσεις. Καί στήν πρώτη 
χριστιανική κοινωνία τής ιδανικής ένότητος δέν έβράδυνε 
νά φανή μία σοβαρή ήθική άντίθεσις. Ό Βαρνάβας 
δείχτηκε εύθύς καί ειλικρινής, ό Άνανίας καί ή Σάπφειρα, 
σύζυγοι, δείχτηκαν ύποκριταί καί ψεύτες. 

Ανανίας! Ωραίο όνομα. Σημαίνει έκεΐνον, στόν όποίον 
χάρισε ό Κύριος. Ύπόμνησις τής χάριτος, τής δωρεάς τού 
Κυρίου τό όνομα τού άνδρός. Σάπφειρα! Ωραίο καί τό 
όνομα τούτο, άπό τήν λέξι «σάπφειρος», πού σημαίνει ένα 
άπό τούς πολυτίμους λίθους. Ύπόμνησις τό όνομα τής 
γυναικός, ότι έπρεπε νά είνε λαμπρή καί πολύτιμη σάν τό 
ζαφείρι. 'Αλλ’ άλλοίμονο! Τά ώραϊα αύτά όνόματα συνδέ¬ 
θηκαν μέ πρόσωπα κακού παραδείγματος. Ό Βαρνάβας 
δικαίωσε τό όνομά του, ό Ανανίας καί ή Σάπφειρα 
άτίμασαν τά όνόματά τους. 

Πόσοι κι άπό μάς δέν έχουμε λαμπρά όνόματα καί κακή 
πολλές φορές διαγωγή! Αγγελος λέγεται ένας καί εινε 
διάβολος. Άνδρέας λέγεται άλλος καί δέν είνε άνδρεΐος, 
άλλά δειλός. Βασίλειος λέγεται τρίτος καί δέν βασιλεύει 
πάνω στά πάθη του, άλλά δυναστεύεται άπ' αύτά. Γεώργιος 
λέγεται τέταρτος καί δέν γεωργεϊ τήν ψυχή του, δέν 
καλλιεργεί τόν έσωτερικό του κόσμο, άλλ’ άφήνει νά 
φυτρώνουν μέσα του καί ν' αύξάνουν τά τριβόλια καί τ' 
άγκάθια των παθών. Εύστάθιος λέγεται πέμπτος καί είνε 
άσταθής. Νικόλαος λέγεται έκτος, καί, άντί νά νικά τόν 
κόσμο, νικιέται άπ' αύτόν. Σωτήριος λέγεται έβδομος, καί 
είνε άσωτος... Άνθοΰλα ονομάζεται ή μία καί δέν είνε 
άνθος τού Χριστού, άλλ άγκάθι τού Διαβόλου, πού κεντάει 
μέ τή γλώσσα καί τά άλλα έλαττώματά της. Αρετή 
όνομάζεται ή άλλη καί είνε κακία. Βασιλική ονομάζεται ή 
τρίτη, καί δέν εύωδιάζει σάν βασιλικός, δέν άποπνέει 
εύωδία Χριστού, άλλά δυσοσμία κακών λόγων καί πράξεων. 
Ειρήνη όνομάζεται ή τετάρτη καί συνεχώς βάζει σκάνδαλα 
καί δημιουργεί διαμάχες. Παρασκευή ονομάζεται ή πέμ¬ 
πτη, καί καμμιά προπαρασκευή δέν κάνει γιά τόν παράδει¬ 
σο. Ούρανία όνομάζεται ή έκτη, καί ποτέ δέν σκέπτεται τόν 
ούρανό. Φωτεινή όνομάζεται ή έβδομη καί είνε σκοτεινή 

άπό τήν άγνοια τοϋ Θεού καί τήν άμαρτία... Αλλοίμονο σ’ 
έμάς, διότι ή διαγωγή μας εΐνε αντίθετη άπ’ τά όνόματά 
μας. Καί πρέπει ή νά άλλάξωμε διαγωγή ή νά άλλάξωμε 
όνομα. 

Ποια ήταν ή σοβαρή άμαρτία τοϋ 'Ανανία καί τής 
Σάπφειρος; Ήταν μιά άμαρτία πού τούς έκανε νά μοιάζουν 
κατά ένα τρόπο μέ τόν Ιούδα καί κατ’ άλλο τρόπο μέ τό 
πρώτο άμαρτωλό ζεύγος, τόν 'Αδάμ καί τήν Εύα. Ό Ιούδας 
ήταν στόν ιερό όμιλο των άποστόλων. Άκουε άπ’ τόν 
Χριστό τά ώραιότερα λόγια καί έβλεπε τό άγιώτερο 
παράδειγμα ζωής καί τά καταπληκτικότερα θαύματα. Έν 
τούτοις δέν διορθωνόταν, άλλά παρέμενε φιλάργυρος, 
έκλεβε τό κοινό ταμείο καί φερόταν δολίως καί άνειλικρι- 
νώς. Ομοια διαγωγή έδειξαν ό Άνανίας καί ή Σάπφειρο. 
Ήταν μέλη τής ίεράς κοινότητος των πρώτων χριστιανών, 
άκουσαν τά συγκινητικότερα λόγια τού Άγιου Πνεύματος, 
είδαν τό άνιδιοτελέστερο καί άγνότερο παράδειγμα ζωής 
τών άποστόλων καί τών χιλιάδων άδελφών, διαπίστωσαν τά 
συνταρακτικώτερα θαύματα. Έν τούτοις καί αύτοί δέν 
διορθώθηκαν. Παρέμειναν φιλάργυροι καί ένήργησαν 
δολίως καί άνειλικρινώς. Ένω παρέμειναν φιλάργυροι, 
ήθελαν νά έμφανισθοϋν στά μάτια τών άποστόλων καί τών 
άδελφών ώς άνιδιοτελεϊς. Ένω ή ρίζα τους ήταν σάπια, 
ήθελαν νά έμφανισθοϋν ώς κατάκαρπα δένδρα. Έκτος 
δηλαδή άπ τήν φιλαργυρία, είχαν καί κενοδοξία. Καί γιά νά 
ικανοποιήσουν τά δυό αύτά πάθη, προέβησαν σέ μιά 
έσκεμμένη καί δολία πράξι: Πώλησαν ένα χωράφι μέ τήν 
ύπόσχεσι νά προσφέρουν τά χρήματα γιά τό κοινό ταμείο 
τής άδελφότητος, άλλά κρυφά κράτησαν ένα μέρος τής 
άξίας γιά τόν έαυτό τους καί πρόσφεραν τό ύπόλοιπο 
λέγοντας, ότι πρόσφεραν όλόκληρη τήν άξια. Όπως ό 
Ιούδας έκλεβε, έτσι καί αύτοί «ένοσφίσαντο», έκλεψαν, 
άφοϋ κρυφά κράτησαν ένα μέρος άπ' αύτό πού ύποσχέθη- 
καν καί είπαν ότι έδωσαν. Έγιναν ιερόσυλοι. Καί όπως οί 
πρωτόπλαστοι, έτσι καί αύτοί έκαμαν τήν άμαρτία έν 
γνώσει μεταξύ τους καί μέ συγκατάθεσι τοϋ ένός στή 
γνώμη τοϋ άλλου. 

Τό άμάρτημα τού Άνανία καί τής Σάπφειρος ήταν 

έξόχως σοβαρό, γιατί προερχόταν άπό έλατήρια σκοτεινά 
καί ήταν άπάτη κατά χιλιάδων άδελφών, κατά τών 
άποστόλων καί πάνω άπ' όλα κατά τού Αγίου Πνεύματος, 
τό όποιον εμψύχωνε καί κατηύθυνε τήν Εκκλησία. Ό 
Ανανίας καί ή Σάπφειρο τόλμησαν νά άπατήσουν τό Αγιο 
Πνεύμα, πού εκδηλωνόταν μέ τόσα καί τόσα καταπληκτικά 
σημεία. 

Ό Ανανίας είχε τήν πρωτοβουλία τής άμαρτίας. Καί ό 
Πέτρος τόν ήλεγξε μέ τήν πρέπουσα αύστηρότητα: 
Ανανία! Γιατί άφησες τόν Σατανά νά κυριεύση τήν καρδιά 
σου ώστε νά ψευσθής στό Αγιο Πνεύμα καί νά κλέψης άπ' 
τήν άξια τού χωραφιού; Ποιος σέ βίασε νά τό πωλήσης; 
Δικό σου δέν θά ήταν, άν έμενε άπώλητο; Καί όταν τό 
πώλησες, στήν έξουσία σου δέν ήταν τό είσπραχθέν 
άντίτιμο; Αν δέν ήθελες, μπορούσες νά μή τό προσφέρης. 
Άλλ’ άφοΰ μόνος, χωρίς κανείς νά σ' άναγκάση, ύποσχέ- 
θηκες νά τό προσφέρης, γιατί δέχτηκες μέσα στήν καρδιά 
σου τούς σατανικούς λογισμούς καί άποφάσισες νά είπής 
ψέμα; Δέν είπες ψέμα σ' άνθρώπους, άλλά στό θεό. 

Τό "Αγιο Πνεύμα, στό όποιο ό Ανανίας είπε ψέμα, είνε 
πρόσωπο τής θεότητος, είνε όλη ή θεία ούσία, είνε ό 
θεός. Καί ένώ ό Ανανίας είπε ψέμα καί σ' άνθρώπους, ό 
άπόστολος λέγει, ότι δέν είπε ψέμα σ’ άνθρώπους, άλλά 
στό θεό. Γ ιατί ό άπόστολος έκφράζεται έτσι; Διότι θέλει 
νά τονίση πόσο σοβαρό είνε τό ν' άμαρτήση κανείς στόν 
ύψιστο θεό. Τό ν’ άμαρτήση σ' άνθρώπους καταντά μηδέν 
μπροστά στό ν’ άμαρτήση στό θεό. Έτσι εκφράζεται καί ό 
Δαβίδ στόν 50ό Ψαλμό τής μετάνοιας. Ενώ άμάρτησε καί 
στήν Βηρσαβεέ μέ τήν μοιχεία καί στόν Ούρια μέ τόν φόνο, 
έξομολογούμενος τό διπλό άμάρτημά του στό θεό λέγει: 
«Σοί μόνω ήμαρτον» (Ψαλμ. ν’ 6). «Σέ σένα μόνο 
άμάρτησα». Είνε σάν νά έλεγε: Οί άνθρωποι δέν είνε τίποτε 
μπροστά σέ σένα. Τό σοβαρό είνε, ότι άμάρτησα σέ σένα, ώ 
θεέ! 

Η Σάπφειρο, έπειδή δέν είχε τήν πρωτοβουλία τής 
άμαρτίας καί σάν γυναίκα ήταν άσθενέστερο σκεύος, 

έλέγχθηκε μέ λιγώτερη αύστηρότητα. Ο απόστολος τήν 
ρώτησε: «Τόσο πωλήσατε τό χωράφι;» Γιατί τήν ρώτησε; 
Γιό νά τής δώση τήν ευκαιρία νά όμολογήση τήν άλήθεια, 
νά δείξη μετάνοια καί νά σωθή. 'Αλλ' όπως ή Εύα, έτσι καί 
αύτή δέν έδειξε μετάνοια. 

Ο απόστολος Πέτρος, φωτισμένος άπ“ τό "Αγιο 
Πνεύμα, γνώρισε καί τήν άπάτη τού Άνανία καί τήν άπάτη 
τής Σαπφείρας καί τήν τιμωρία, πού θά ύφίσταντο γιά τήν 
άπάτη. Δέν καταράσθηκε ό άπόστολος τό ύποκριτικό 
ζεύγος γιά νά πάθη κακό, άλλά προεξήγγειλε τήν τιμωρία, 
πού έπέφερε τό Αγιο Πνεύμα γιά τήν άπάτη. Είπε ότι θά 
θανατωθούν, καί θανατώθηκαν. 

Κάνει έντύπωσι ή τιμωρία τού Άνανία καί τής Σαπφεί¬ 
ρας μέ θάνατο. Διότι στήν Καινή Διαθήκη, τήν περιοχή τής 
χάριτος, ό θεός δέν θανατώνει τούς άμαρτωλούς, όπως 
στήν Παλαιά Διαθήκη, άλλά δείχνει έλεος. Ό Ιησούς 
κανένα τιμωρητικό θαύμα δέν έκανε σέ άνθρωπο. Δύο 
τιμωρητικά θαύματα έκανε καί τό μέν ένα ήταν σέ δένδρο, 
τήν συκιά, τό δέ άλλο σέ ζώα, τούς χοίρους τών 
Γαδαρηνών. Έδώ τό Άγιο Πνεύμα κάνει τιμωρητικό θαύμα 
σέ άνθρώπους, θανατώνει τον Άνανία καί τήν Σάπφειρο, 
διότι ή Εκκλησία ήταν στήν άρχή καί θά κινδύνευε νά 
άποσυντεθή, άν ή ήθική τάξις καί ή πειθαρχία διασαλεύον¬ 
ταν. Ή τιμωρία έγινε γιά παραδειγματισμό. Καί είχε 
σπουδαίο άποτέλεσμα. Φόβος καί τρόμος έπεσε στις 
ψυχές. Οί άνθρωποι κατάλαβαν, ότι δέν μπορεί κανείς νά 
άπατά τούς άποστόλους. Οί άλλοτε δειλοί άπόστολοι τώρα 
είνε φοβεροί. Οπως οί άπόστολοι δέν μπορούσαν νά 
έλθουν σέ μεγάλη οικειότητα μέ τον Χριστό, έτσι καί ό 
λαός δέν μπορούσε νά έλθη σέ μεγάλη οικειότητα μέ τούς 
άποστόλους. Ό λαός έβλεπε τούς άποστόλους μέ δέος 
καί τούς «έμεγάλυνε». Τούς είχε δηλαδή σέ μεγάλη τιμή 
καί τούς έγκωμίαζε. Καί δικαίως ό λαός «έμεγάλυνε» τούς 
άποστόλους, διότι εινε μεγάλοι, οί πιό μεγάλοι τής Καινής 
Διαθήκης. Πού είνε οί Χιλιασταί καί οί Προτεστάντες, οί 
όποιοι κατηγορούν έμάς τούς “Ορθοδόξους, διότι τιμάμε 
τούς άγιους; 

Ή παραδειγματική τιμωρία τού Ανανία καί τής Σάπφει¬ 
ρος είχε άγαθό άποτέλεσμα στήν Εκκλησία, ίσως δέ καί 
στούς ίδιους τούς τιμωρηθέντας. Επειδή είχαν καί καλή 
διάθεσι· επειδή έπίσης, όταν ό άπόστολος τούς ήλεγξε, 
δέν έπέμειναν στό ψεύδος, άλλ έσιώπησαν, άναγνωρίζον- 
τας μέ τήν σιωπή τους, ότι έψεύσθησαν καί επειδή 
τιμωρήθηκαν έδώ στό σώμα, μάλιστα μέ θάνατο, ίσως στόν 
άλλο κόσμο τό πνεύμα τους σώθηκε (Πρβλ. Α Κορ. ε 5' 
ια 32). Ή εύσπλαγχνία τού θεού δίνει έλπίδα γιά τήν 
σωτηρία τού Ανανία καί τής Σαπφείρας. Αν άλλωστε ό 
Θεός γενίκευε τή θανατική ποινή σέ όλες τις περιπτώσεις 
ιδιοτέλειας, κενοδοξίας, κλοπής καί ψεύδους τών χριστια¬ 
νών, πόσοι δέν θά είχαμε τό τέλος τού Ανανία καί τής 

Σαπφείρας;... 

Οπωσδήποτε όμως τό πάθημα τών δύο έκείνων 
χριστιανών μάς διδάσκει νά τρέμωμε γιά τήν διαγωγή μας 
πρός τόν θεό καί προς τήν Εκκλησία. Δέν μπορούμε νά 
μοιράζωμε τήν καρδιά μας άνάμεσα στό θεό καί στό 
Μαμωνά. Δέν μπορούμε νά ζητάμε τιμή καί ύπόληψι γιά 
φαινομενική άρετή. Δέν μπορούμε νά δίνωμε ύποσχέσεις 
στό θεό γιά ύλική ή πνευματική άφιέρωσι καί ν' άθετοΰμε 
τις ύποσχέσεις μας. Τέτοιες άθετήσεις είνε ιεροσυλίες. 
Δέν μπορούμε νά εϊμεθα άνειλικρινείς στούς άντιπροσώ- 
πους τού θεού, ιδίως τήν ώρα τής έξομολογήσεως τών 
άμαρτιών μας, διότι τέτοια άνειλικρίνεια εϊνε ιδιαιτέρως 
φοβερή. Ιδιαιτέρως έπίσης φοβερή είνε ή άνειλικρίνεια 
κατά τόν όρκο. Κακό νά ορκίζεται κανείς. Πόσο μάλλον νά 
ψευδορκή ή νά έπιορκή. Δέν μπορούμε ν' άπατάμε καί νά 
έμπαίζωμε τό "Αγιο Πνεύμα, διότι τό Αγιο Πνεύμα είνε 
Θεός, ξέρει τά πάντα, δύναται τά πάντα καί ή θά μάς 
τιμώ ρήση έδώ, ή στήν άλλη ζωή, ή καί έδώ καί στήν άλλη 
ζωή. Καί καλλίτερα νά τιμωρούμεθα έδώ καί νά έξοφλούμε 
άμαρτίες, παρά νά μένωμε έδώ άτιμώρητοι, ν' άναθαρροϋ- 
με άπέναντι τής τιμωρίας καί νά έπιβαρύνωμε τή θέσι μας 
στήν αιώνια ζωή. 

Κάνουμε μνημόσυνα νεκρών. Ας μνημονεύουμε κάπο¬ 
τε στήν προσευχή μας καί πρόσωπα σάν τόν Ανανία καί τήν 

Σάπφειρα. Διότι ό πολυεύσπλαγχνος θεός τά έθανάτωσε 
όχι τόσο για νά τά τιμωρήση, όσο γιό νά δώση παράδειγμα 
σέ μάς. Ό θεός πατάσσει μερικές φορές γιά παραδειγμα¬ 
τισμό, έμεΐς άς συμπαθούμε (Πρβλ. Ψαλμ. ξη' 27 ή ξθ 
26)). Αλλωστε όλοι κατά καιρούς έχουμε κάποια άνειλι- 
κρίνεια, όλοι κρύβουμε μέσα μας κάποιον Ανανία καί 
κάποια Σάπφειρα. «Πας άνθρωπος ψεύστης» (Ρωμ. γ' 4). 

Στίχ. 15: θαυμαστότατο πράγμα άναφέρεται έδώ. Οί 
άνθρωποι μετέφεραν τούς άσθενεϊς στις πλατείες καί τούς 
έθεταν έπάνω σέ κλίνες καί κρεββάτια, ώστε, όταν θά 
έρχόταν καί θά περνούσε άπ’ έκεΐ ό Πέτρος, έστω ή σκιά 
του νά πέση έπάνω σέ κανένα άσθενή. Διότι ή σκιά τού 
άποστόλου θεράπευε άσθενεϊς. Γιά τή σκιά τού Χριστού 
δέν λέγεται, ότι θεράπευε άσθενεϊς. Γιά τή σκιά τού 
άποστόλου λέγεται τό θαυμαστότατο τούτο πράγμα. Ας μή 
παραξενευώμεθα. Τό προεϊπε ό Χριστός: «Αμήν άμήν 
λέγω ύμϊν, ό πιστεύων εις έμέ, τά έργα ά έγώ ποιώ 
κάκεϊνος ποιήσει, καί μείζονα τούτων ποιήσει, ότι έγώ 
πρός τόν Πατέρα μου πορεύομαι, καί ό,τι άν αίτήσητε έν τώ 
όνόματί μου, τούτο ποιήσω, ϊνα δοξασθή ό Πατήρ έν τώ 
Υίώ. Έάν τι αίτήσητε έν τώ όνόματί μου, έγώ ποιήσω» 
(Ίωάν. ιδ' 12 -14). Ό ίδιος ό Χριστός έδινε τήν δύναμι νά 
κάνουν μεγαλύτερα σημεία οί άπόστολοι, νά θαυματουρ¬ 
γούν καί οί σκιές τους. 

Αλλ’ ή σκιά εϊνε είδος είκόνος. Καί άφοϋ ή σκιά 
θαυματουργούσε, γιατί οί Χιλιασταί καί οί Προτεστάντες 
άρνοϋνται τά θαύματα τών ιερών εικόνων; Ο θεός, γιά νά 
τιμήση τούς άγιους του, δίνει τή χάρι του καί στή σκιά 
τους νά θαυματουργή. Τόσο πολύ τιμά ό θεός τούς (ρίλους 
του, τούς άγιους, καί τόσο πολύ τούς ύποτιμοΰν οι 
αιρετικοί! 



ΠΡΑΞΕΩΝ Ε 17 - 42 


ΜΑΘΗΜΑ 15ο 


ΦΥΛΑΚΙΣΙΣ ΚΑΙ ΑΠΟΦΥΛΑΚΙΣΙΣ ΤΩΝ ΑΠΟΣΤΟΛΩΝ 
ΔΙΚΗ, ΔΑΡΜΟΣ ΚΑΙ ΑΠΟΛΥΣΙΣ ΤΩΝ ΑΠΟΣΤΟΛΩΝ 


Στο πέμπτο κεφάλαιο των Πράξεων, στίχ. 17 - 42, 
άναφέρονται: 1) Ή φυλάκισις των άποστόλων, στίχ. 17 - 
18, 2) Ή θαυμαστή άποφυλάκισις, στίχ. 19-25, 3) Ή δίκη 
ενώπιον τού Συνεδρίου, ό λόγος τοϋ Γαμαλιήλ, ό δαρμός 
καί ή άπόλυσις τών άποστόλων, στίχ. 26 - 40, 4) τά μετά 
τήν άπόλυσιν, στίχ. 41 - 42. 

Έξήγησις λέξεων και φράσεων 

17. ή ούσα (αντί, οί όντες) αϊρεσις τών Σαδδουχαίων = αύτοι 

πού ήταν τό κόμμα τών Σαδδουκαίων. 
έπλήσθησαν ζήλου = γέμισαν από φανατισμό. 

18. έθεντο αυτούς έν τηρήσει δημοσία = τούς φυλάκισαν 

δημοσίως. 

21. υπό τον όρθρον = πολύ πρωί. 
παραγενόμενος = δταν έφθασε. 

τών υιών Ισραήλ = τών Ισραηλιτών. 
άχθήναι αυτούς = να προσαχθοϋν. 

22. παραγενόμενοι = δταν έφθασαν, δταν πήγαν. 
άναστρέφαντες = έπιστρέψαντες, αφού έπέστρεψαν. 

24. ό ίερεύς = ό μέγας ίερεύς, ό άρχιερεύς (πού προήδρευε τού 
Συνεδρίου). 

τί αν γένοιτο τούτο = τί θά μπορούσε να εινε τούτο, πώς θά 
μπορούσε να έξηγηθή τούτο. 

26. ήγαγεν αύτοΰς ου μετά βίας = τούς έφερε χωρίς βία. 
ϊνα μή λίθασΟώσι = νά μ ή λιθοβοληθούν, μήπως λιθοβολη- 
θούν. 

28. ού παρα^ελια ~αρη^είλαμεν; = δεν σάς δώσαμε αυστηρή 

διαταγή: 

29. πεπληρώχατε = έχετε γεμίσει. 
βούλεσΟε = θέλετε. 

έπαγαγεΐν έφ' ημάς τό αίμα - νά ρίξετε επάνω μας τό αίμα, 
\·ά έπιρρίψετε σ' έμάς την εύθύνη για τον θάνατο. 

30. ήγειρεν = άνέστησε. 
διεχειρίσασθε = σκοτώσατε. 

31. ύφωσε = άνι'»ψωσε, άνέδειξε. 

32. μάρτυρες των ρημάτων = μάρτυρες των πραγμάτων. 

33. διεπρώντο = έξωργίζονταν, μαίνονταν, λυσσούσαν. 
έβουλεύοντο άνελεΐν = σκέπτονταν νά σκοτώσουν. 

34. τίμιος - έντιμος, εύυπόληπτος. 
βραχύ τι = γιά λίγο. 

έξω ποιήσαι = νά βγάλουν έξω. 

36. προσεκλίθη = πήγε μέ τό μέρος του, προσκολλήθηκε. 
ός άνηρέθη = ό όποιος φονεύθηκε. 

έγένοντο εις ούδέν = έκμηδενίσθηκαν. 

37. άπέστησε = άπέσπασε, παρέσυρε. 
άπώλετο = χάθηκε. 

38. άπόστητε = άπομακρυνθήτε. 
έάσατε = άφήστε. βουλή = σχέδιο. 
χαταλυθήσεται = θά καταστραφή. 

Παρατηρήσεις και διδάγματα 

Στίχ. 17 - 18: Τό κήρυγμα καί τά θαύματα των μαθητών 
τοϋ Ιησού τού Ναζωραίου καί ή προσέλευσις χιλιάδων 
ψυχών στή νέα πίστι δέν συγκίνησαν τόν αρχιερέα καί τούς 
Σαδδουκαίους γιά ν’ άναγνωρίσουν τό έγκλημά τους καί 
νά πιστεύσουν καί αύτοί. Άντιθέτως τούς έρέθισαν καί 
τούς έξώργισαν. «Έπλήσθησαν ζήλου». Γέμισαν άπό ζήλο. 
Αλλά τί ζήλο; Ό ζήλος, άπό τό ρήμα «ζέω», βράζω, είνε 

βρασμός ψυχής. Υπάρχει δέ βρασμός ψυχής άπ’ τό θεό, 
θείος ζήλος, καί βρασμός ψυχής άπ' τό Σατανά, σατανικός 
ζήλος. Ό άρχιερεύς καί οί Σαδδουκαίοι γέμισαν άπό 
σατανικό ζήλο, άπό ζήλεια γιά τήν πρόοδο τού έργου τού 
Ιησού, άπό μίσος, άπό λύσσα καί μανία, άπό φανατισμό, 
πού σκοτίζει καί τυφλώνει τήν ψυχή. Ό σατανικός δέ 
ζήλος τούς έξώθησε σέ νέο διωγμό κατά των άποστόλων. 
Φυλάκισαν τούς άποστόλους καί σκάφθηκαν νά τούς 
έκτελέσουν, άλλά τούς συγκρότησε ό Γαμαλιήλ καί 
άρκέσθηκαν στό δαρμό. Ό θείος ζήλος άντιθέτως έκανε 
τούς άποστόλους νά όμιλοΰν μέ εύγένεια καί νά προσπα¬ 
θούν νά σώσουν τούς έχθρούς τους. Έτσι συμβαίνει σέ 
κάθε έποχή. Άπό θείο ζήλο οί χριστιανοί προσεύχονται καί 
άγωνίζονται γιά τή σωτηρία των έχθρών τους, άπό 
σατανικό ζήλο οί έχθροί, άπό τυφλό πάθος μίσους καί 
φανατισμού, παντοιοτρόπως καταδιώκουν τούς χριστια¬ 
νούς. Ό Κύριος άς μή ύπολογίση τήν άμαρτία τους. 

Στίχ. 19-25: Ό Κύριος δεν άφησε τούς άποστόλους 
του στή φυλακή. Έπέτρεψε νά συλληφθούν καί νά 
φυλακισθούν, διότι οί δοκιμασίες εϊνε άπαραίτητες γιά τή 
σωτηρία καί τή δόξα τών άνθρώπων, άλλά τούς έλευθέρω- 
σε, διότι δέν εύκαιροϋσαν νά μένουν στή φυλακή. Τούς 
περίμενε τό έργο τού κηρύγματος. 

Κατά θαυμαστό τρόπο έλευθέρωσε ό Κύριος τούς 
άποστόλους του. Σέ πείσμα τών δαιμόνων έστειλε άγγελο 
καί τούς έλευθέρωσε. Ό άγγελος άνοιξε τις θύρες τής 
φυλακής, τούς έβγαλε έξω καί τούς είπε: «Πηγαίνετε, 
σταθήτε στό ναό καί κηρύττετε στό λαό τά λόγια τής ζωής 
αύτής». Εντολή κηρύγματος διεβίβασεν ό άγγελος άπ’ τόν 
Κύριο στούς άποστόλους. Τό κήρυγμα είνε τό άναγκαιότε- 
ρο καί τό σπουδαιότερο έργο τού θεού στήν Εκκλησία. Μέ 
τό κήρυγμα έπεκτείνεται ή βασιλεία τού θεού στον κόσμο. 
Άξιο παρατηρήσεως, ότι ό άγγελος έστειλε τούς άποστό¬ 
λους νά κηρύττουν στόν πιό δημόσιο καί πιό έπικίνδυνο γι' 
αύτούς χώρο, τό χώρο τού ναού. Μέ άλλα λόγια, έστειλε τά 
πρόβατα στά στόματα τών λύκων. Άλλ' όπου ό θεός 
προστατεύει, τί μπορεί νά φοβηθή ό άνθρωπος; Ό θεός, 


117 



πού άνοιξε τις θυρες τής φυλακής, μπορούσε καί νά κλείση 
τά στόματα τών λύκων. Αξιο παρατηρήσεως έπίσης, ότι ό 
άγγελος είπε στούς άποστόλους νά κηρύττουν στό λαό. 
Γιατί στό λαό μόνο; Διότι ό λαός είχε διάθεσι ν’ άκούση, 
ενώ οί άρχοντες ήταν πωρωμένοι. Πάντοτε ό λαός ώς 
ταπεινότερος είνε καλλίτερος άπ’ τούς ύπερηφάνους 
άρχοντας. Τούτο βεβαίως δέν σημαίνει, ότι όλοι οί 
άρχοντες είνε πωρωμένοι. Υπάρχουν καί οί εξαιρέσεις. 
Λαμπρά παραδείγματα ό Ιωσήφ ό Άριμαθαίος καί ό 
Νικόδημος. Παράδειγμα συνετού άνθρώπου καί ό Γαμαλι- 
ήλ. Χαρακτηριστική τέλος ή φράσις τού αγγέλου «τά 
ρήματα τής ζωής ταύτης». Ό κόσμος νομίζει, ότι ή ζωή 
έξαρτάται άπό τά χρήματα. Καί νυχθημερόν άγωνίζεται νά 
κερδίζη όσο τό δυνατόν περισσότερα χρήματα. Μεγάλο 
λάθος! Μόνον ή άσωτη ζωή, ώς πολυδάπανη, έξαρτάται 
άπό χρήματα. 'Αλλ’ ή άσωτη ζωή, λίγη σατανική γλύκα μέ 
πολλή χολή καί φαρμάκι, δέν είνε άληθινή ζωή, άλλά 
θάνατος. Ή άληθινή ζωή δέν έξαρτάται άπό χρήματα, άλλά 
άπό «ρήματα», τά άθάνατα λόγια τού θεού. Όποιος βάζει 
στήν καρδιά του τά λόγια τού θεού, έχει πνευματική καί 
αιώνια ζωή. «Λαλείτε τά ρήματα τής ζωής ταύτης», είπεν ό 
άγγελος. «Τά ρήματα, ά έγώ λαλώ ύμίν, πνεϋμά έστι καί 
ζωή έστιν», είπεν ό Χριστός (Ίωάν. στ 63) Ας άποδίδωμε, 
λοιπόν, λιγώτερη σημασία στά χρήματα καί περισσότερη 
σημασία στά «ρήματα», τά αιώνια λόγια τού θεού. 

Τό θαύμα τής άποφυλακίσεως τών άποστόλων ήταν 
τέλειος έμπαιγμός τού Κυρίου εις βάρος τών έχθρών του. 
Εμπαίζουν οί άνθρωποι; Γνωρίζει νά έμπαίζη καί ό Κύριος 
τούς έχθρούς του καί νά τούς γελοιοποιή τελείως. Ό 
Δαβίδ προφήτευσε τή γελοιοποίησι τών έχθρών τού θεού 
καί τού Μεσαίου: «Ίνατί έφρύαξαν έθνη καί λαοί έμελέτη- 
σαν κενά;... Ό κατσικών έν ούρανοίς έκγελάσεται αύτούς 
καί ό Κύριος έκμυκτηριεί αύτούς» (Ψαλμ. β' 1 - 4). Ή 
γελοιοποίησις τών Ιουδαίων ήταν τέλεια, διότι ό άγγελος 
άνοιξε τις θύρες τής φυλακής, έλευθέρωσε τούς άποστό¬ 
λους καί έκλεισε πάλι τις θύρες, χωρίς ν’ άντιληφθοΰν οί 
φύλακες. Τούς πάταξε μέ άορασία καί κώφωσι. Άνοίγον- 
τας τις θύρες τής φυλακής, έκλεινε κατά ένα τρόπο τά 

μάτια καί τά αύτιά των φυλάκων. Καί έτσι οί φύλακες 
έξακολουθοϋσαν νά φυλάττουν άδειανή φυλακή, όπως 
άλλοτε οί φρουροί γιά μερικό χρόνο φύλατταν άδειανό 
τάφο, τόν τάφο τού Χριστού. Οί ύπηρέτες, πού μετέβησαν 
στή φυλακή νά παραλάβουν καί νά προσαγάγουν τούς 
άποστόλους στό Συνέδριο, έπιστρέφοντας άνέφεραν: «Τήν 
μέν φυλακή βρήκαμε κλεισμένη μέ κάθε άσφάλεια καί 
τούς φύλακες νά στέκουν μπροστά άπό τις θύρες, άλλ’ 
όταν άνοίξαμε, μέσα δέν βρήκαμε κανένα». Καί άλλος 
έπειτα άπό λίγο άνήγγειλε: «Νά οί άνδρες, πού βάλατε στή 
φυλακή, στέκονται στό ναό καί διδάσκουν τό λαό». 

Ή θαυμαστή άποφυλάκισις των άποστόλων, δεδομένου 
μάλιστα, ότι είχαν προηγηθή τόσα άλλα άναμφισβήτητα 
θαύματα άπ' τήν Ανάστασι τού Ιησού Χριστού μέχρι τήν 
άποφυλάκισι των άποστόλων, κανονικώς έπρεπε νά φέρη 
τούς Ιουδαίους σέ συναίσθησι τής πλάνης, τής άμαρτίας 
καί τής ματαιοπονίας τους, καί σέ ταπείνωσι ένώπιον τού 
θεού. Αλλά πώς νά ταπεινωθούν οί σατανικοί αύτοί 
άνθρωποι; Όπως δέν ταπεινώνεται ό Σατανάς, έτσι δέν 
ταπεινώνονται καί οί σατανικοί άνθρωποι. Όταν διαστροφή 
πλήρως ή ψυχή τού άνθρώπου, δέν ταπεινώνεται, άλλ’ 
έναντιώνεται περισσότερο στό θέλημα καί στό έργο τού 
θεού. 

Οί Ιουδαίοι προτιμούσαν καί προτιμούν μέχρι σήμερα 
νά γελοιοποιούνται άπ’ τήν θαυμαστή ιστορία τού Χριστια¬ 
νισμού, παρά νά ταπεινώσουν τόν έγωισμό τους καί νά 
είποϋν: Όντως ό Ιησούς ό Ναζωραίος είνε Μεσαίας καί 
Υιός τού θεού! Προς τό τέλος τού κόσμου, τότε τό Ισραήλ 
θά είνε σέ καλλίτερη ψυχική κατάστασι, ώστε νά ταπει- 
νωθή καί νά πιστεύση. Οί πρώτοι, έπειδή λόγω πρωτείων 
ύπερηφανεύθηκαν, θά γίνουν τελευταίοι. Οί Εβραίοι, 
δηλαδή, θά είνε τό τελευταίο Έθνος, πού θά πιστεύση στόν 
Κύριο Ιησού Χριστό. Μέχρι δέ νά έπιστρέψουν, καί αύτοί 
θά ύποφέρουν άπ' τόν κόσμο καί ό κόσμος θά ύποφέρη άπ' 
αύτούς. 

Σχίχ. 26: Μετά τή θαυμαστή άποφυλάκισι ό στρατηγός 

τού ναού καί οι ύπηρέτες ωδηγησαν τούς αποστόλους στό 
Συνέδριο χωρίς βια, «μέ καλό τρόπο», όπως λέμε. Γιατΐ δέν 
φέρθηκαν βιαίως καί βαναύσως; Από εύγένεια; Όχι άπ’ 
αύτό τό ανώτερο έλατήριο, άλλ’ άπό φόβο. Τί έφοβοϋντο; 
Τό θεό; Δυστυχώς όχι τό Θεό, τό μόνο πού πρέπει νά 
φοβήται ο άνθρωπος· έφοβοϋντο τόν λαό, μήπως τούς 
λιθοβολήση. Δέν είχαν τό φοβο τού Θεού, πράγμα άγιο, 
άλλα τό φοβο τών άνθρώπων, πράγμα κατώτερο. Έτσι 
είνε όλοι οί άσεβείς. Δέν φοβούνται τό θεό, τό δημιουργό 
καί πλάστη καί παντογνώστη καί παντοδύναμο καί φοβερό 
κριτή, άλλά φοβούνται τούς άνθρώπους. Δέν φοβούνται 
Εκείνον, πού κάνει θαύματα καί σείει τά σύμπαντα, άλλά 
φοβούνται τούς θνητούς συνανθρώπους τους. Ανόητοι καί 
ταλαίπωροι οί άσεβείς! Άλλ’ έτσι εινε· όταν ό άνθρωπος 
άποβάλη τό φόβο τού Θεού, κυριεύεται άπό άλλους 
φόβους. Καί όταν έχη τό φόβο τού θεού καί άφθονη χάρι, 
δέν φοβείται τίποτε, όπως δέν έφοβούντο οί άπόστολοι 
μετά τήν Πεντηκοστή. 

Στίχ. 29: Όπως λέγει ό άπόστολος Παύλος στό ιγ’ 
κεφάλαιο τής πρός Ρωμαίους Επιστολής, οί εξουσίες εϊνε 
άπ' τό θεό καί οφείλουμε νά ύποτασσώμεθα σ' αύτές, διότι 
ύπηρετούν στό άγαθό. Χωρίς εξουσίες δέν θά ύπήρχε 
άσφάλεια στόν κόσμο. Τά κακοποιό στοιχεία θά κυριαρ¬ 
χούσαν καί ή κοινωνία θά καταστρεφόταν. Καί ή χειρότερη 
έξουσία συγκρατεί τήν τάξι. Μισητή είνε ή τυραννία. Άλλ’ 
είνε προτιμότερη άπ' τήν άναρχία. 

Επειδή όμως οί άρχοντες είνε άνθρωποι μέ έλαττώμα- 
τα καί πάθη, πολλές φορές ζητούν πράγματα, τά όποια 
κάθε άλλο παρά τό άγαθό έξυπηρετοΰν. Άσεβείς άρχον¬ 
τες έχουν τήν ίταμότητα νά θέτουν τό θέλημά τους πάνω 
άπ’ τό θείο θέλημα καί ν’ άπαιτούν άπ’ τούς άνθρώπους 
πράγματα άντίθετα άπ' τό νόμο τού θεού. 

Αύτή τήν ίταμότητα είχαν οί θρησκευτικοί άρχοντες τού 
Ισραήλ. Ό δικαιωμένος μέ τήν άνάστασί του καί τά άλλα 
θαύματα Ιησούς ό Ναζωραίος, ό Κύριος καί ό θεός, έδωσε 
έντολή ατούς άποστόλους νά κηρύξουν παντού καί νά 

γίνουν μάρτυρες του. Άντιθέτως οί Ιουδαίοι άρχοντες 
έδωσαν διαταγή στούς άποστόλους νά μή πούνε λέξι γιά 
τόν Ιησού. Αντίθεος διαταγή. Καί όπως ήταν φυσικό, οί 
άπόστολοι δέν τήρησαν τή διαταγή των Ιουδαίων, δέν ήταν 
δυνατό νά τήν τηρήσουν, όπως άμέσως δήλωσαν, όταν 
άκουσαν τή διαταγή (Πράξ. δ' 18 - 20). ΓΓ αύτό τώρα 
δικάζονται έκ νέου. Άλλ' όπως τήν πρώτη φορά, έτσι καί 
τώρα δηλώνουν καθαρά καί ξάστερα τήν θέσι τους. Τήν 
πρώτη φορά είπαν: «Εί δίκαιόν έστιν ένώπιον τού θεού 
ύμών άκούειν μάλλον ή τού θεού, κρίνατε» (Πράξ. δ 19). 
Τώρα λέγουν: «Πειθαρχεϊν δει θεω μάλλον ή άνθρώποις». 
Ή διατύπωσις αύτή είνε κλασσική. Όταν οί άνθρωποι, είτε 
πολιτικοί άρχοντες είνε, είτε θρησκευτικοί, είτε προϊστά¬ 
μενοι ύπηρεσιών, είτε διδάσκαλοι, είτε γονείς, είτε κάτι 
άλλο, ζητούν ύπακοή σέ πράγματα άντίθετα πρός τό θείο 
θέλημα, δέν πρέπει νά ύπακούωμε σ’ αύτούς, άλλά στό 
θεό. Καμμιά έξουσία δέν συγκρίνεται μέ τήν έξουσία τού 
Δημιουργού καί Κυβερνήτου τής Γης καί τών Γαλαξιών. 
Καμμιά ίδιότης δέν συγκρίνεται μέ τήν ιδιότητα τού θεού. 
Όλοι οί άνθρωποι είνε μηδέν μπροστά στόν Κύριο, θέλουν 
οί άνθρωποι νά τούς άκούωμε πάντοτε; "Ας ζητούν 
πάντοτε πράγματα σύμφωνα πρός τό θείο θέλημα. 

Τήν άποστολική άρχή «πειθαρχεϊν δεϊ θεω μάλλον ή 
άνθρώποις» ιδιαιτέρως πρέπει νά προσέχουν οί διάδοχοι 
τών άποστόλων στις σχέσεις τους μέ τούς πολιτικούς 
έξουσιαστάς. Δυστυχώς οί πολιτικοί έξουσιασταί άντινομο- 
θετοΰν στόν αιώνιο Νομοθέτη Ιησού Χριστό καί άπαιτοΰν 
άπό τούς έπισκόπους νά έφαρμόζουν τούς άντιχρίστους 
νόμους τους, όπως π.χ. τό νόμο γιά τό αύτόματο διαζύγιο. 
Καμμιά ύποχρέωσι δέν έχουν οί έπίσκοποι νά έφαρμόζουν 
τέτοιους νόμους! Όσοι δέ ύποχωροΰν καί έφαρμόζουν, 
είνε προδότες τών άρχών τού Εύαγγελίου, άνάξιοι διάδοχοι 
τών άποστόλων, έπισκοπίδια μάλλον παρά έπίσκοποι, όντα 
χωρίς όντότητα, άνάξιοι άντιπρόσωποι Εκείνου, τού όποιου 
τό όνομα είνε «ό “Ων». 

Στίχ. 33 - 40: Όταν οί Ιουδαίοι σύνεδροι άκουσαν τά 
εύθαρσή λόγια τών άποστόλων, λυσσοϋσαν καί σκέπτονταν 


121 


νά τούς έκτελέσουν. Επρεπε νά έκτελεσθοϋν ή οί 
διαταγές τους ή οί απόστολοι! 

Τήν κρίσιμη εκείνη ώρα σηκώθηκε ό περίφημος 
νομοδιδάσκαλος Γαμαλιήλ, διδάσκαλος τού άποστόλου 
Παύλου (Πράξ. κβ 3), άνθρωπος με έκτίμησι άπ’ όλο τό λαό 
καί μεγάλο κύρος, διέταξε νά βγοϋν γιά λίγο έξω οί 
άπόστολοι, μίλησε στούς συνέδρους μέ μεγάλη σύνεσι καί 
έπέστησε τήν προσοχή τους σ’ αύτό πού σκέπτονταν νά 
κάνουν. Άνέφερε δύο πρόσφατα παραδείγματα έπαναστα- 
τών, τού Θευδά καί τού Ιούδα τού Γαλιλαίου. Οί δύο αύτοί 
άνδρες, τόνισε ό Γαμαλιήλ, άπέσπασαν άρκετούς άνθρώ- 
πους άπ τόν λαό καί τούς έκαμαν όπαδούς τους. Αλλά 
ποιο τό τέλος; Καί αύτοί καταστράφηκαν καί οί όπαδοί τους 
διαλύθηκαν. 

Μετά τά δύο παραδείγματα προτρεπτικώς καί συμπερα¬ 
σματικούς ό Γαμαλιήλ είπε στούς συνέδρους γιά τούς 
άποστόλους: Μακριά τά χέρια σας άπ' τούς άνθρώπους 
τούτους! Αφήστε τους! Διότι, άν αύτό τό σχέδιο ή τό έργο 
εινε άνθρώπινο, θά καταστροφή. Αν όμως είνε άπ’ τό 
θεό, δέν μπορείτε νά τό καταστρέφετε. Καί προσέξτε, 
μήπως άποδειχθήτε καί θεομάχοι. 

Οί Ιουδαίοι άρχοντες πείσθηκαν στά συνετά λόγια τού 
Γαμαλιήλ καί έγκατέλειψαν τήν άπόφασί τους νά θανατώ¬ 
σουν τούς άποστόλους. Τούς έδειραν μόνο, γιά νά 
περισώσουν τό κύρος τού δικαστηρίου τους ή μάλλον τόν 
έγωισμό τους, γιά νά ικανοποιήσουν τό λυσσαλέο πάθος 
τους, γιά νά τούς έκφοβίσουν καί γιά νά δημιουργήσουν 
στό λαό δυσμενή έντύπωσι εις βάρος τους, ότι δήθεν ήταν 
ένοχοι καί γι’ αύτό τιμωρήθηκαν. 

Ό θεός έλευθέρωσε τούς άποστόλους άπ’ τή φυλακή 
διά μέσου τού άγγέλου. Καί τώρα τούς σώζει άπ' τή 
φονική άπόφασι τού Συνεδρίου διά μέσου ένός συνέδρου, 
τού Γαμαλιήλ. Ό Γαμαλιήλ δέν ήταν όπαδός τού Ιησού, καί 
μάλλον ούτε άργότερα έγινε χριστιανός. Ήταν άπλώς ένας 
«καλός άνθρωπος», όπως λέμε. Καί γΓ αύτό ό Κύριος τόν 
χρησιμοποίησε ώς όργανο τήν κρίσιμη έκείνη ώρα. Δέν 

ακόυαν τούς άποστόλους οί Ιουδαίοι, διότι ήταν προκατει¬ 
λημμένοι άπέναντί τους; Ακόυσαν τόν Γαμαλιήλ, ό όποιος 
δέν είχε σχέσι μέ τόν Ιησού, ήταν καί αύτός σύνεδρος καί 
είχε τή γενική έκτίμησι τού λαού. 

Επειδή πάντοτε ύπάρχει προκατάληψις κατά των 
εύσεβών, ό θεός πολλές φορές διεγείρει καί φωτίζει τά 
πνεύματα άπλώς «καλών άνθρώπων», οί όποιοι διαθέτουν 
κύρος άνάμεσα στήν κοινωνία καί τούς άρχοντας, καί διά 
μέσου των άνθρώπων αύτών ύπερασπίζει τά δικαιώματά 
του καί τις ύποθέσεις τών πιστών του. Πάντοτε μεταξύ τών 
άσεβών καί τών εύσεβών ύπάρχουν οί «καλοί άνθρωποι», οί 
Γαμαλιήλ, οί όποιοι είνε άξιέπαινοι γιά τήν καλή τους 
διάθεσι καί τά καλά τους λόγια, πολλοί δέ άπ’ αύτούς 
μεταπηδούν στήν τάξι τών εύσεβών άνθρώπων. ΓΓ αύτό 
τούς «καλούς άνθρώπους» άς προσέχωμε ιδιαιτέρως. 

Σχίχ. 41: Παράδοξο πράγμα λέγει έδώ ό Λουκάς. Οί 
άπόστολοι έφυγαν χαίροντες άπ’ τό Συνέδριο, διότι 
καταξιώθηκαν νά ύποστοϋν άγριο καί εξευτελιστικό δαρμό! 
Αύτή είνε ή γλώσσα τής Γραφής. Χαρά ό όδυνηρός πόνος, 
τιμή ό έξευτελισμός! Γιατί; Διότι αύτός ό πόνος καί αύτός ό 
έξευτελισμός ήταν γιά τό όνομα τού Ιησού Χριστού καί 
μίμησις τού παθήματος του, τής φρικτής μαστιγώσεως. 
Είναι δέ γλυκύ, πολύ γλυκύ, νά πάσχη κανείς γιά τό Χριστό. 
Ό ιερός Χρυσόστομος, ό όποιος πολλά έπαθε γιά τό 
Χριστό, λέγει: «Ούκ έστιν, ούκ έστι λόγω παραστήσαι τήν 
ήδονήν, όσην έχειν συμβαίνει τούς διά Χριστόν τι πάσχον- 
τας δεινόν* μάλλον γάρ έπί τοϊς δεινοΐς χαίρουσιν, ή έπί 
τοΐς άγαθοίς. Εϊ τις έφίλησε τόν Χριστόν, οΐδεν ό λέγω (Ε. 
Ρ. ΜΙΟΝΕ 60, 109). Στις καρδιές όσων πάσχουν γιά τόν 
Ιησού τό "Αγιο Πνεύμα δίνει μιά άρρητη γλυκύτητα. 

Αξιοσημείωτη ή γραφή «ύπέρ τού Όνόματος κατηξιώ- 
θησαν άτιμασθήναι» (Ίδέ καί Γ Ίωάννου 7). Ποιό είνε «τό 
Όνομα», χωρίς προσδιορισμό, άπολύτως; Είνε τό άρρητο 
καί άνεκφώνητο όνομα Γιαχβέ. Ό Ιησούς, γιά τόν όποιον 
οί άπόστολοι καταξιώθηκαν νά ύποστοϋν έξευτελιστικό 
δαρμό, είνε ό Γ ιαχβέ, ό άληθινός θεός. 

ΠΡΑΞΕΩΝ ΣΤ 


ΜΑΘΗΜΑ 16ο 


Η ΕΚΛΟΓΗ ΤΩΝ ΕΠΤΑ ΔΙΑΚΟΝΟΝ 
Η ΔΡΑΣΙΣ ΤΟΥ ΣΤΕΦΑΝΟΥ ΚΑΙ 
Η ΠΡΟΣΑΓΩΓΗ ΤΟΥ ΣΤΟ ΣΥΝΕΔΡΙΟ 


Στό έκτο κεφάλαιο τών Πράξεων περιέχεται 1) Ή 
εκλογή τών επτά διακόνων, στίχ. 1 - 7, καί 2) Ή δράσις τού 
Στεφάνου, ή προσαγωγή του στό Συνέδριο καί οί έναντίον 
του κατηγορίες, στίχ. 8-15. 

Έξήγησις λέξεων και φράσεων 

1 . 7 Γ ληθυνόντων τών μαθητών = ένφ ό αριθμός τών πιστών 

αύξανόταν. 

γογγυσμός = ψίθυροι, παράπονα, δυσμενή σχόλια. 
Έλληνισταί - Ιουδαίοι πού είχαν γεννηθή στό εξωτερικό 
καί μιλούσαν την έλληνική γλώσσα. 

Εβραίοι - Ιουδαίοι πού γεννήθηκαν στην Παλαιστίνη καί 
μιλούσαν τήν άραμαϊκή γλώσσα. 
ότι παρεθεωροϋντο = διότι παραμελοΰνταν. 
έν τη καθημερινή διακονία = στην καθημερινή ύπηρεσία 
τής διανομής τής τροφής. 

2. προσκαλεσάμενοι = άφού σι νεκάλεσαν. 

3. έπισκέφασθε = εξετάσετε και εκλέξετε. 

μα ρτνρ ον μένους = με καλή μαρτυρία, εύυπολήπτους. 

καταστήσομεν = θά έγκαταστήσωμε. 

έττι της χρείας ταύτης = στήν άναγκαία αύτή ύπηρεσία. 

4. προσκαρτερήσομεν = θά έπιμείνωμε, θ άφοσιωθούμε. 

5. προσήλυτος = άνθρωπος πού προσήλθε σε άλλη θρησκεία 

(έδώ στήν Ιουδαϊκή). 

6. ους έστησαν = αύτούς παρουσίασαν. 

7. όχλος = πλήθος. 

9. άνέστ7}σαν = σηκώθηκαν. 

11. ύπέβαλον = έβαλαν κρυφά, υποκίνησαν. 

12. συνέχισαν = ξεσήκωσαν. 

καί έπιστάντες συνήρπασαν αυτόν = και αΐφνιδίως παρου- 
σιασθέντες τον άρπαξαν βιαίως. 

14. άχηχόαμεν γάρ = διότι έχουμε ακούσει. 

χαταλύσει = θά καταστρέψη. 

Παρατηρήσεις και διδάγματα 

Στίχ. 1: Τρία πράγματα είνε ιδιαιτέρως αξιοπρόσεκτα 
ατό στίχο τούτο: Ή μαθητεία στο Χριστό, ή φιλανθρωπία 
τού Χριστιανισμού καί ή ατέλεια τών άνθρώπων. 

Ή μαθητεία στό Χριστό. «Μαθηταί» δέν (ονο¬ 
μάζονταν μόνον οί δώδεκα καί οί έβδομήκοντα άπόστολοΐ' 
ώνομάζονταν όλοι οί πιστοί. Αύτό ήταν τό έπικρατέστερο 
όνομα τών πιστών, προτού έπικρατήση τό όνομα «χριστια¬ 
νοί». Έδώ δέ τό όνομα «μαθηταί» άπαντα γιά πρώτη φορά 
στίς Πράξεις. 

Γιατί οί πιστοί ώνομάζονταν μαθηταί; Διότι άναγνώριζαν 
τόν Ιησού τόν Ναζωραίο ώς Διδάσκαλο καί Καθηγητή σέ 
άπόλυτη έννοια. Οί ραββϊνοι ήταν μικροί διδάσκαλοι καί 
καθηγηταί, ό Ιησούς εϊνε ό ύψιστος Διδάσκαλος καί 
Καθηγητής. Οί ραββϊνοι καταχρηστικώς ώνομάζονταν έτσι, 
ό Ιησούς είνε ό Ραββί στήν κυριολεξία. Ό ίδιος ό Ιησούς, 
ό άγράμματος Ναζωραίος, έχοντας συνείδησι ότι είνε ή 
ένυπόστατη Σοφία καί ή ύψίστη Αυθεντία, στούς άποστό- 
λους είπε: «Υμείς φωνεΐτέ με, ό Διδάσκαλος καί ό Κύριος, 
καί καλώς λέγετε- είμί γάρ» (Ίωάν. ιγ' 13). Επίσης είχε πει: 
«Υμείς μή κληθήτε ραββί* εις γάρ ύμών έστιν ό διδάσκα¬ 
λος, ό Χριστός... Μηδέ κληθήτε καθηγηταί- εις γάρ ύμών 
έστιν ό καθηγητής, ό Χριστός» (Ματθ. κγ’ 8, 10). Κανείς 
άγράμματος, άλλά καί κανείς έγγράμματος δέν είπε ποτέ 
τόσο μεγάλα λόγια γιά τόν έαυτό του. Αν κανείς άλλος 
έλεγε τέτοια λόγια, θά γινόταν καταγέλαστος. Ό Ιησούς 

άντιθέτως αναγνωρίσθηκε και θαυμάσθηκε άπ' τούς 
πιστούς, άλλά καί άπιστους των αιώνων ώς ό άπαράμιλλος 
σοφός, διότι ή διδασκαλία του δικαίωσε τις ϋψιστες 
διακηρύξεις γιά τό πρόσωπό του. Τό Εύαγγέλιο είνε άπτή 
άπόδειξις τής ασύγκριτης σοφίας τοϋ Χριστού. Άλλά καί 
όλοι οί ύπέροχοι πατερικοί, ύμνολογικοί καί λειτουργικοί 
θησαυροί τής Εκκλησίας δέν εινε άπτές άποδείξεις τής 
σοφίας τού Χριστού; Ό Χριστός δέν φωτίζει τούς άγιους 
του, γιά νά δίνουν στήν Εκκλησία του αιώνια άριστουργή- 
ματα τού λόγου; 

Ο Ιησούς ό Ναζωραίος ίδρυσε στήν άγια γή σχολείο. 
Τό ταπεινότερο καί συγχρόνως τό σπουδαιότερο άπ’ όλα 
τά σχολεία. Τό σχολείο τοϋ Χριστού δέν είχε τά μέσα των 
άλλων σχολείων. Δέν ήταν κάν ένα ειδικό κτίριο, γιά νά 
στεγάζη τούς μαθητάς. Τό σχολείο τού Χριστού ήταν σέ 
κάθε τόπο, πού βρισκόταν καί δίδασκε ό Χριστός. "Ηταν 
σχολείο μάλλον ύπαίθριο. Διδασκαλική έδρα τού Χριστού 
πολλές φορές ήταν μιά πέτρα ή μιά βάρκα. Άλλ’ όσο 
ταπεινές ήταν οί συνθήκες τής διδασκαλίας, τόσον ύψηλά 
ήταν τά νοήματα. Ό λαός ήλεκτριζόταν, μαγνητιζόταν καί 
κρεμόταν άπ* τά χείλη τού Χριστού (Λουκ. ιθ’ 48). Καί οί 
άπεσταλμένοι των άρχιερέων καί Φαρισαίων ώμολόγησαν: 
«Ούδέποτε ούτως έλάλησεν άνθρωπος, ώς ούτος ό 
άνθρωπος» (Ίωάν. ζ’ 46). Τό σχολείο τού Χριστού άπ* τήν 
Παλαιστίνη έπεκτάθηκε σ' ολόκληρη τή γή. Σ’ όλες τις 
χώρες σήμερα, σ’ άλλες περισσότερο καί σ’ άλλες 
λιγώτερο, άκούεται ή διδασκαλία τού Χριστού. Καί στις 
χώρες των άθέων ολοκληρωτικών καθεστώτων τό σχολείο 
τού Χριστού λειτουργεί ώς κρυφό σχολείο. Οσοι δέ 
άκούουν τόν λόγο τού Χριστού, είνε μαθηταί του. Οί 
Ιουδαίοι έλεγαν; «Ημείς τού Μωυσέως έσμέν μαθηταί» 
(Ίωάν. θ’ 28). Άλλοι σήμερα λέγουν, ότι είνε μαθηταί τού 
Μάρξ, τού Νίτσε, τού Φρόυντ καί άλλων μεγάλων άντιχρί- 
στων. Εμείς λέγουμε, ότι ε’ίμεθα μαθηταί τοϋ Ιησού 
Χριστού. Αύτός δίδαξε στόν κόσμο τις περισσότερες, 
καθαρώτερες, ύψηλότερες καί εύεργετικώτερες άλή- 
θειες* αύτός μόνο δέν είπε ούτε ένα ψέμα - αύτοΰ ή 
διδασκαλία δοκιμάσθηκε είκοσι αιώνες καί άποδείχθηκε 

κατακάθαρο χρυσάφι 1 αύτός δημιούργησε έκατομμύρια 
άληθινούς άνθρώπους, αγίους καί μάρτυρες- αύτός εΐνε ό 
αιώνιος Διδάσκαλος καί Καθηγητής, ό όδηγητής καί 
σωτήρ- καί σ' αύτόν παραδίδουμε τις ψυχές μας, γιά νά τις 
φωτίζη καί νά τίς όδηγή. Οί άλλοι διδάσκαλοι, τούς όποιους 
άκολουθεί ό κόσμος, εΐνε όδηγοί τυφλοί, όλετήρες καί όχι 
σωτήρες. Ή άνθρωπότης συνεχώς διαπιστώνει περισσότε¬ 
ρο τά ολέθρια άποτελέσματα τών διδασκαλιών των. Καί άν 
δέν ήταν ή διδασκαλία τού Χριστού, γιά νά συγκρατή 
όπωσδήποτε τόν κόσμο, οί διδασκαλίες τών άντιχρίστων θά 
είχαν τελείως καταστρέψει τήν άνθρωπότητα. 

Στήν άντίχριστη καί διαλυτική αύτή έποχή έμείς οί 
μαθηταί τού Χριστού, γιά νά δικαιώνωμε τήν ιδιότητά μας 
καί νά έπιδροϋμε εύεργετικώς στόν κόσμο, πού δηλητη¬ 
ριάζεται άπό πλήθος σατανικές διδασκαλίες, έχουμε 
χρέος νά διαβάζωμε τακτικώς καί νά έρευνοΰμε τή Γραφή, 
νά έκφράζωμε σέ κάθε εύκαιρία τό θαυμασμό μας γιά τά 
ύψηλά νοήματά της, νά μεταδίδωμε τίς διδασκαλίες της 
καί νά προσπαθούμε νά φέρωμε καί άλλους στό σχολείο 
τού Χριστού, νά γίνουν δηλαδή καί άλλοι άναγνώστες, 
έρευνηταί καί άκροαταί τού λόγου τού θεού. 

Μέχρι τώρα έμείς οί θρησκευτικοί άνθρωποι εϊμεθα 
άμελείς μαθηταί τού Ιησού Χριστού. Σπανίως άνοίγουμε τό 
άναγνωστικό μας, τήν Αγία Γραφή. Τό "Αγιο Πνεύμα μάς 
βαθμολογεί μέ μικρό βαθμό καί μάς άπορρίπτει. Γ Γ αύτό 
άς έντραπούμε καί άς προσπαθήσωμε στό μέλλον νά 
γίνωμε σπουδαίοι μαθηταί, νά παίρνωμε βαθμό «λίαν 
καλώς» καί «άριστα». 

Εύλογημένοι όσοι άπό σήμερα άρχίσουν νά μελετούν 
τακτικώς τήν Αγία Γ ραφή. Αύτοί θά εινε όντως μαθηταί τού 
Χριστού. Αύτοί θά εΐνε καί φως καί άλας τής κοινωνίας. 

Ή φιλανθρωπία τού Χριστιανισμού. Ό 
προχριστιανικός κόσμος ήταν σκληρός. Οί άνθρωποι 
ήταν άπάνθρωποι. Ή δυστυχία δέν τούς συγκινούσε. 
Λάτρευαν τή δύναμι καί περιφρονοΰσαν τήν άδυναμία. 


127 


Αξία γι' αύτούς είχαν τά γερά κορμιά, τά δυνατά μυαλά, τά 
πλούτη καί οί εξουσίες. Οί δούλοι, τά μικρά παιδιά, οί 
άδύνατες γυναίκες, οί γέροι, οί άνάπηροι καί ό φτωχός 
λαός περιφρονούνταν. Κοινωνική πρόνοια καί φιλανθρωπι¬ 
κά ιδρύματα δεν ύπήρχαν. Εΐνε δέ ένας άπ' τούς πολλούς 
τίτλους τού Χριστιανισμού, ότι πρώτος φρόντισε γιά τούς 
δυστυχείς άνθρώπους. Στήν πρώτη χριστιανική κοινότητα 
δημιουργήθηκε ώργανωμένη φιλανθρωπία πρός άντιμετώ- 
πισι τών καθημερινών άναγκών τών πτωχών καί άδυνάτων 
άδελφών. Καί στή συνέχεια, καθώς ό Χριστιανισμός 
έπεκτεινόταν, διαδιδόταν καί τό φιλάνθρωπο πνεύμα καί ή 
φιλανθρωπική δράσις. Καί όχι μόνον ή Εκκλησία, αλλά καί 
τά Κράτη μέ τήν έπίδρασι τού Χριστιανισμού ώργάνωσαν 
φιλανθρωπία. Αναρίθμητα εΐνε σήμερα τά ποικίλα φιλαν¬ 
θρωπικά ιδρύματα στον κόσμο, πτωχοκομεΐα, γηροκομεία, 
ορφανοτροφεία, βρεφοκομεία, νοσοκομεία, λεπροκομεία, 
άσυλα άνιάτων κ.λπ. Γενικώς δέ ή κοινωνική πρόνοια τών 
Κρατών εΐνε καρπός τών άνθρωπιστικών ιδεών τού 
Χριστιανισμού. Ό Χριστιανισμός δημιούργησε νέο κλίμα 
καί νέο πολιτισμό στόν κόσμο. Ό δέ διεθνής καί 
φιλάνθρωπος οργανισμός « Ερυθρός Σταυρός», ό όποιος 
βοήθησε καί βοηθεί έκατομμύρια άνθρώπους, φέρει τό 
όνομα τού σταυρού, γιατί έμπνέεται άπ’ τόν Εσταυρωμένο 
Αρχηγό τής Πίστεώς μας καί τή θυσία του γιά τήν 
άνθρωπότητα. 

Οί άνθρωποι τής έποχής μας συνεχώς φωνάζουν γιά 
άνθρώπινα δικαιώματα καί συνεχώς άποκτούν περισσότε¬ 
ρα δικαιώματα καί ζοΰν πολύ καλλίτερα άπ' τήν προχρι- 
στιανική έποχή. Γι' αύτό έπρεπε νά εΐνε πολύ εύγνώμονες 
άπέναντι στό Χριστιανισμό. Δυστυχώς όμως οί πλεΐστοι δέν 
αισθάνονται εύγνωμοσύνη. Πολλοί δέ, μάλιστα αύτοί πού 
περισσότερο τονίζουν τά άνθρώπινα δικαιώματα, μισούν 
θανασίμως τό Χριστιανισμό. Ό Χριστιανισμός τούς εύεργε- 
τεί καί αύτοί μισούν τόν εύεργέτη καί έπιδιώκουν τήν 
έξαφάνισί του άπ' τό πρόσωπο τής γής. Σατανικοί 
άνθρωποι! Εμείς, άγαπητοί, άς σκεπτώμεθα σέ ποιά 
κοινωνική κατάστασι θά ήμασταν πρό Χριστού, σέ ποιά 
είμαστε τώρα, καί άς πλημμυρίζουν οί ψυχές μας άπό 

εύγνωμοσύνη στό Χριστό, διότι σε μεγάλο βαθμό μετέβαλε 
τήν άπανθρωπία καί τή θηριωδία σέ άνθρωπισμό καί 
φιλανθρωπία. Καί άν ακολουθούσαν όλοι οί άνθρωποι τό 
Χριστό, ή γή θά ήταν παράδεισος. 

Η άτέλεια των άνθρώπων. Ιδεώδεις ήταν οί 
χριστιανοί στήν άρχή. 'Αλλ' όταν πληθύνθηκαν καί έγιναν 
κάμποσες χιλιάδες, άρχισε νά εκδηλώνεται ή άνθρώπινη 
άτέλεια. Ή ποσότης συνήθως εινε είς βάρος τής ποιότη- 
τος. Ήδη ή άτέλεια φάνηκε στό πρόσωπο τού Ανανία καί 
τής Σαπφείρας. Τώρα έχουμε νέα δείγματα άτελείας. 
Χριστιανοί τεταγμένοι στήν καθημερινή ύπηρεσία τής 
διανομής τής τροφής μεροληπτούσαν. Έδειχναν εύνοια 
στούς έντοπίους Ιουδαίους καί παραμελούσαν τις πτωχές 
χήρες τών Ελληνιστών Ιουδαίων, πού προέρχονταν άπ' τό 
Εξωτερικό. Τούτο έπρατταν άπό τοπικιστικό πνεύμα, λόγω 
στενότερης σχέσεως μέ τούς έντοπίους καί έπειδή οί 
έντόπιοι πρόσφεραν περισσότερα στό κοινό ταμείο γιά τις 
άνάγκες τής κοινότητος. Ή μεροληψία, ή οποία έφερνε 
άδικία, ήταν μιά άτέλεια. 'Αλλ' άντιστοίχως έκδηλωνόταν 
καί άλλη άτέλεια. Ή άλλη άτέλεια έδώ ήταν ό «γογγυ¬ 
σμός». Οί Ελληνισταί Ιουδαίοι γόγγυζαν κατά τών έντο- 
πίων. Δέν ύπέφεραν τήν προσωποληψία καί. άδικία καί 
έκδήλωναν τή δυσφορία τους. Ψιθύριζαν καί σχολίαζαν 
δυσμενώς. Ενώ στήν άρχή όλες οί καρδιές ήταν ένωμένες 
καί άποτελοΰσαν μιά μεγάλη καρδιά, τώρα μερικές 
καρδιές άρχισαν νά ψυχραίνωνται, νά πικραίνωνται καί νά 
διαφοροποιούνται. 

Τό φαινόμενο αύτό ήταν δυσάρεστο καί άνησυχητικό. 
Καί γι’ αύτό προκάλεσε τήν έπέμβασι τών άποστόλων. Καί 
πάντοτε τά φαινόμενα τής κακής διαφοροποιήσεως τής 
καρδιάς είνε δυσάρεστα καί άνησυχητικό, μάλλον τά πιό 
άνησυχητικά. Οί δέ πνευματικοί πατέρες, μόλις σ' ένα 
πιστό διαπιστώνουν δυσάρεστη ψυχική διαφοροποίησι, 
πρέπει άμέσως νά άνησυχοΰν καί νά λαμβάνουν μέτρα, γιά 
νά μή γίνη μεγαλύτερη ή κλίσις τής καρδιάς, άλλά νά 
έπανέλθη στήν πρώτη καλή κατάστασί της. 

Κύριε! «Μή έκκλίνης τήν καρδίαν μου» (Ψαλμ. ρμ’ 4). 


5 ΠΡΑΞΕΙΣ ΑΠΟΣΤΟΛΩΝ 

Μή έπιτρέψης νά πάρη ή καρδιά μου κλίσι πρός τό κακό. 
Διότι άπαξ καί πάρη κλίσι, ύπάρχει κίνδυνος νά διαστροφή 
τελείως καί νά καταπέσω στήν άβυσσο. 

Αλλά τό φαινόμενο τής μεροληψίας καί τοϋ γογγυσμού 
στήν πρώτη χριστιανική κοινότητα είνε καί παρήγορο. "Αν 
οί χριστιανοί εκείνοι μέ τήν ύπεράφθονη χάρι, τά πολυποί¬ 
κιλα χαρίσματα τοϋ Αγίου Πνεύματος καί τ’ άναρίθμητα 
καταπληκτικά σημεία έδειχναν σοβαρά ελαττώματα, άς μή 
άπογοητευώμεθα εμείς γιά τά δικά μας ελαττώματα. Τά 
ελαττώματα εκείνων τών χριστιανών καί όλων των άγιων 
μας άς μάς παρηγορούν. Αύτό βεβαίως δέν σημαίνει νά 
έπαναπαυώμεθα στά έλαττώματά μας καί νά ένθαρρυνώ- 
μεθα νά τά αύξήσωμε. Αλλά σημαίνει νά μήν άπελπιζώμε- 
θα καί καταθέτωμε τά όπλα τοϋ πνευματικού άγώνος, 
τούναντίον δέ νά παίρνωμε θάρρος καί ν’ άγωνιζώμεθα 
άνενδότως γιά τή βελτίωσι τοϋ ελαττωματικού έαυτοΰ 
μας. 

Στίχ. 2, 4: Ό άνθρωπος έχει σώμα, τό δέ σώμα έχει 
ύλικές άνάγκες. Χρειάζεται τροφή, ένδύματα, ύποδήματα, 
σκεπάσματα, στέγη κ.λπ. Μόνο μέ άέρα δέν ζή κανείς! Ή 
άμαρτία, ή κοινωνική άδικία, ή άσθένεια, ή άναπηρία καί 
άλλες αιτίες φέρνουν φτώχεια, ένδεια καί δυστυχία σέ 
πολλούς άνθρώπους. Οί δέ συνάνθρωποί τους έχουν 
καθήκον νά τούς βοηθούν. Περισσότερο δέ τό καθήκον 
τούτο πρέπει νά αίσθάνωνται οί χριστιανοί, διότι εινε 
όπαδοί Εκείνου, ό όποιος ώς ύψίστη άρετή δίδαξε τήν 
άγάπη καί ώς έλεημοσύνη πρόσφερε τό ίδιο του τό αίμα. 
Κάποιος είπε: Δείξε ότι ένδιαφέρεσαι γιά τό σώμα τοϋ 
συνανθρώπου, γιά νά πιστεύση ότι ένδιαφέρεσαι καί γιά 
τήν ψυχή του. Γι’ αύτούς τούς λόγους ή φιλανθρωπία, ή 
άτομική καί ή ώργανωμένη, εινε άναγκαία καί, ώς 
έμπρακτη έκδήλωσις άγάπης, εινε μεγάλο έργο. 

Άλλ’ ό άνθρωπος δέν έχει μόνο σώμα, όπως νομίζουν 
οί ύλισταί καί οί Χιλιασταί· έχει καί ψυχή. Ή δέ ψυχή, άυλη, 
λογική καί άθάνατη, είνε άνώτερη άπ’ τό σώμα. Έχει δέ καί 
ή ψυχή άνάγκες, πνευματικές άνάγκες. Χρειάζεται άλή- 

θείες, ιδέες, πίστι, ένθάρρυνσι, προτροπή, παρηγοριά κ.λπ. 
Χωρίς αύτά τά πράγματα ή ψυχή πλανάται, πέφτει άπό 
άβυσσο σέ άβυσσο άμαρτίας, παθαίνει μαρασμό, άπογοη- 
τεύεται καί χάνεται καί έδώ καί στήν αιωνιότητα. Γι αυτό 
περισσότερο άπ τήν ύλική βοήθεια ό άνθρωπος χρειάζεται 
πνευματική βοήθεια, περισσότερο άπ τή φιλανθρωπία 
χρειάζεται τό λόγο τού θεού. Αναγκαίο καί σπουδαίο τό 
έργο τής φιλανθρωπίας, άναγκαιότερο καί σπουδαιότερο 
τό έργο τής διαδόσεως τού θείου λόγου. Η μάλλον, άπ 
όλα τά έργα τής Εκκλησίας τό πρώτο καί σπουδαιότερο 
είνε ή πνευματική τροφοδοσία τού λαού μέ τήν διάδοσι τοϋ 
θείου λόγου. Ό Χριστός δυο μόνο φορές έδωσε θαυμα- 
τουργικώς ύλική τροφή στον πεινασμένο λαό, άλλά 
πνευματική τροφή έδινε καθημερινώς. Μέ αύτό βεβαίως 
δέν θέλουμε νά πούμε, ότι σπανίως πρέπει νά γίνεται 
φιλανθρωπία. Ό Θεός μέ φυσικό τρόπο, δίνοντας τά 
προϊόντα τής γής, δίνει καθημερινώς τροφή στόν κόσμο. 
Καί στήν πρώτη Εκκλησία ύπήρχε «καθημερινή διακονία» 
στις ύλικές άνάγκες τών άδελφών. Καί άν κανείς έλεή 
καθημερινώς, αύτό είνε ιδεώδες. Δέν ύποτιμοϋμε λοιπόν 
τή σημασία τής φιλανθρωπίας. Αλλ εκείνο, πού θέλουμε 
νά τονίσωμε έδώ, είνε ότι τό έργο τοϋ εύαγγελισμοϋ τών 
ψυχών εϊνε τό κυριώτερο έργο τής Εκκλησίας. ΓΓ αύτό οί 
άπόστολοι είπαν: «Δέν εϊνε σωστό εμείς ν’ άφήσωμε τό 
λόγο τοϋ θεού καί νά ύπηρετοϋμε σέ τραπέζια. Εμείς θ’ 
άφοσιωθοϋμε στήν προσευχή καί στήν ύπηρεσία τού 
λόγου». 

Καί οί διάδοχοι τών άποστόλων, οί έπίσκοποι, οφείλουν 
ν’ άναθέτουν σ’ άλλα πρόσωπα τό έργο τής φιλανθρωπίας, 
οί ίδιοι δέ νά κρατούν καί ν’ ασκούν ώς τό κυριώτερο έργο 
τους τό κήρυγμα καί τήν κατήχησι. Αλλά δυστυχώς σήμερα 
στήν Εκκλησία τής Ελλάδος οί περισσότεροι επίσκοποι 
δέν άποδίδουν τήν πρέπουσα βαρύτητα στο κήρυγμα καί 
τήν κατήχησι. ΓΓ αύτό καί δέν έχουμε σπουδαία πνευματι¬ 
κή προκοπή. Εϊθε νά φωτίση ό θεός τούς έπισκόπους, για 
νά καταλάβουν, ότι περισσότερο άπ’ όλα χρειάζεται ό 
λόγος τού θεού, λόγος ούσιαστικός, διαφωτιστικός, 
παρακλητικός, άποστολικός. 

Αλλ αν οι επίσκοποι δεν θέλουν ν άφοσιωθούν στό 
κυριώτερο έργο τής Εκκλησίας, άς άναπληρώνη έν μέρει 
κάθε πιστός τήν έλλειψι αυτή, απευθύνοντας «εύκαίρως 
άκαίρως» λίγα άπλά λόγια πρός τούς συνανθρώπους του. 
Οί έπτά ώρίσθησαν γιά νά υπηρετούν τραπέζια, άλλά δέν 
περιωρισθησαν σ’ αύτό τό έργο - κήρυτταν καί τό λόγο τού 
Θεού. Ας άνοιγωμε καί όλοι έμεΐς τά στόματά μας καί άς 
δίνωμε τή μαρτυρία μας γιά τό Χριστό. Δέν χρειάζονται 
ρητορείες καί φιλοσοφίες, άρκοϋν «οί πέντε λόγοι» τοϋ 
Παύλου (Α Κορ. ιδ' 19). 

Στίχ. 3, 5 - 6: Θεόπνευστοι ήταν οί άπόστολοι καί οί 
ϋψιστες αύθεντίες μετά τόν Ιησού Χριστό. Έν τούτοις δέν 
εξέλεξαν οί ίδιοι τούς έπτά διακόνους. Όπως στήν 
περίπτωσι τοϋ άποστόλου Ματθία, έτσι καί τώρα ένήργη- 
σαν δημοκρατικώς. Ανέθεσαν τήν έκλογή στό λαό. Καί 
τούτο άρεσε στό λαό. Αφού δέ ό λαός έξέλεξεν, οί 
άπόστολοι, κατόπιν προσευχής καί δΓ έπιθέσεως των 
χειρών, μετέδωσαν στούς έπτά ειδικό χάρισμα καί τούς 
έγκατέστησαν στή διακονία τους. 

Τό παράδειγμα των άποστόλων διδάσκει, ότι τό πολί¬ 
τευμα τής Εκκλησίας εινε δημοκρατικό. Ό εύσεβής λαός 
πρέπει νά έκλέγη καί οί έπίσκοποι νά χειροτονούν. Τό 
σημερινό ολιγαρχικό ή μάλλον δικτατορικό πολίτευμα τής 
Εκκλησίας μας εινε άπαράδεκτο. Εινε πονηρό καί σατανι¬ 
κό. Εκλαμβάνει τόν εύσεβή λαό ώς άλογα πρόβατα, 
τά όποια άγει κανείς καί φέρει όπως θέλει. Άλλ' εϊμεθα 
λογικά πρόβατα, έχουμε νού καί βούλησι, πάνω άπ' όλα ώς 
πιστοί έχουμε Πνεύμα "Αγιο, ύπάρχουν οί ποιμένες γιά μάς 
καί όχι έμεΐς γιά τούς ποιμένας, καί γι' αύτό είνε δικό μας 
δικαίωμα νά έκλέγωμε τούς ποιμένας μας. Ό,τι μάς 
έδωσαν οί άπόστολοι, κακώς μάς άφήρεσαν οί δεσποτο- 
κράτες άρχιερεις. Καί όφείλουμε συνεχώς νά διαφωτίζου¬ 
με ό ένας τόν άλλο, νά φωνάζωμε καί ν’ άγωνιζώμεθα, 
μέχρις ότου ή έκλογή τών ποιμένων έπανέλθη στό λαό. Ό 
εύσεβής λαός θά έκλέγη πολύ καλλίτερα άπ’ τούς 
άρχιερεις καί ή πνευματικότης τής Εκκλησίας θά άνέλθη 
πολύ. 

Στίχ. 8 - 15: Ο Στέφανος εχει πολλές όμοιότητες μέ 
τόν Κύριό του, τόν Ιησού Χριστό. Εκανε καταπληκτικά 
θαύματα ό Χριστός; Εκανε καί ό Στέφανος. Συζητούσαν μέ 
τό Χριστό οί Ιουδαίοι καί δέν μπορούσαν νά τόν άντιμετω- 
πίσουν; Τό ίδιο συνέβαινε καί μέ τόν Στέφανο. Προκαλοΰσε 
τόν φθόνο καί τήν έξέγερσι των Ιουδαίων ό Χριστός; 
Προκαλοΰσε καί ό Στέφανος. Συνέλαβαν βιαίως τό Χριστό 
καί τόν δίκασαν; Τό ίδιο έκαναν καί στό Στέφανο. Έβαλαν 
ανθρώπους νά ψευδομαρτυρήσουν κατά τού Χριστού; Τό 
ίδιο έκαναν καί κατά τού Στεφάνου. Συκοφαντούσαν τό 
Χριστό, ότι μιλούσε έναντίον τού ναού καί τού νόμου τού 
Μωυσέως καί ήταν άντίθεος; Τις ίδιες συκοφαντίες 
έκσφενδόνισαν καί έναντίον τού Στεφάνου. 'Αποδεικνυό- 
ταν γιά τό Χριστό, ότι δέν ήταν άντίθετος τού Μωυσέως; 
Τό αύτό άποδείχθηκε καί γιά τό Στέφανο μέ τή λάμψι τού 
προσώπου του, όμοια μέ τή λάμψι τού προσώπου τού 
Μωυσέως (Έξόδ. λδ' 29, 30, 35). 

Στό έξης φαίνονται καί άλλες όμοιότητες τού Στεφάνου 
μέ τόν Κύριο. Καυτηρίασε ό Χριστός τούς Ιουδαίους; 
Καυτηρίασε καί ό Στέφανος, θανατώθηκε ό Χριστός; 
θανατώθηκε καί ό Στέφανος. Προσευχόταν ό Χριστός τήν 
ώρα τού μαρτυρίου του γιά τούς έχθροάς του; Προσευχό¬ 
ταν καί ό Στέφανος. 

Έπρεπε ό πρωτομάρτυς τού Χριστού νά έχη πολλές 
όμοιότητες μέ τόν Κύριό του! 

ΠΡΑΞΕΩΝ Ζ 1 - 16 


ΜΑΘΗΜΑ 17ο 


0 ΣΤΕΦΑΝΟΣ ΓΙΑ ΤΗΝ ΠΑΤΡΙΑΡΧΙΚΗ ΕΠΟΧΗ 

Στό έβδομο κεφάλαιο ιών Πράξεων στίχ. 1 - 16, 
περιέχονται 1) Ερώτημα τού άρχιερέως προς τόν Στέφα¬ 
νο, εάν είνε άληθινές οί εναντίον του κατηγορίες, στίχ. 1, 
καί 2) μέρος τής όμιλίας τού Στεφάνου, τό όποιον 
άναφέρεται στήν πατριαρχική έποχή, στίχ. 2-16. 

Εξήγησις λέξεων και φράσεων 

1. εί άρα ταϋτα ούτως έχει; = έτσι λοιπόν έχουν αύτά; 

αληθεύουν λοιπόν αύτά; 

2. ό Θεός τής δόξης = ό ένδοξος Θεός. 
ώφθη = έμφανίσθηκε, φανερώθηκε. 

4. μετωκισεν αύτόν = τόν έφερε να κατοίκηση. 

5. βήμα ποδός = όσο πατει τό πόδι, όσο είνε τό πέλμα τού 

ποδός. 

έπηγγείλατο δούναι = ύποσχέθηκε να δώση. 

εις κατάσχεσιν = για να τήν κατέχουν, σάν ιδιοκτησία. 

ούχ όντος αύτω τέκνου = ένφ αύτός δέν είχε τέκνο. 

6. έσται τό σπέρμα αυτού πάροιχον = οί απόγονοί του θά 

κατοικούν σάν ξένοι. 
έν γη άλλοτρία = σέ ξένη γη. 
δουλώσουσιν - θά ύποδουλώσουν. 
χαχώσουσιν = θά κακομεταχειρισθούν, θά κακοποιήσουν. 

1. ω εάν δουλεύσωσι = στό όποιο θά γίνουν δούλοι. 
κρίνω = θά τιμωρήσω. 

8. διαθήκη περιτομής = διαθήκη μέ σημείο τήν περιτομή, 

διαθήκη πού έπισφραγίζεται μέ περιτομή. 

9. ζηλώσαντες = φθονήσαντες, έπειδή φθόνησαν. 
άπέδοντο = πώλησαν. 

10. έξειλετο = έλευθέρωσε, έσωσε. 
χάρις = εύνοια. 
ηγούμενος = ήγεμών, αρχών. 

1 1. λιμός = πείνα. 

θλΐφις = στέρησις, άνέχεια. 
χορτάσματα = τροφές. 

12. άκουσας όντα σϊτα = όταν άκουσε ότι ύπάρχουν σιτηρά. 
σϊτα - σίτος, σιτηρά, τρόφιμα. 

13. έν τώ δεύτε ρω = τη δεύτερη φορά. 

14. μετεχαλέσατο = έστειλε και κάλεσε. 
ψυχή = πρόσωπο, άτομο. 

16. μετετέθησαν = μεταφέρθηκαν (ώς όστά). 
ώ ώνήσατο = πού άγόρασε. 

τιμής άργυρίου = μέ τίμημα άργύριο (αργυρά νομίσματα). 

Παρατηρήσεις και διδάγματα 

Στίχ. 2 : Μέ άγάπη, εύγένεια καί σεβασμό προσφωνεί ό 
Στέφανος τά μέλη τοΰ Μεγάλου Συνεδρίου, άν καί τούτο 
δέν τόν έμποδίζει ύστερα νά μεταβάλη ύφος καί νά γίνη 
δριμύς έλεγκτής (στίχ. 51 - 53). Ή όμιλία τοΰ Στεφάνου 
όμοιάζει μέ βροχή, ή όποια στήν άρχή είνε έλαφρή καί 
κατόπιν μεταβάλλεται σέ καταιγίδα. 

Μέ τήν όνομασία «πατέρες» προσφωνεί ό Στέφανος 
τούς πρεσβυτέρους τού Ισραήλ. «Πατέρα» έπίσης όνομά- 
ζει τόν Αβραάμ. Καί σέ έπομένους στίχους «πατέρας» 
όνομάζει τούς πατριάρχας καί γενικώτερα τούς προγόνους 
(στίχ. 11, 12, 15, 19). Τούτο εινε έπιχείρημα έναντίον τών 
αιρετικών Προτεσταντών καί Μαρτύρων τοΰ Ιεχωβά, οί 
όποιοι μάς κατακρίνουν, διότι όνομάζουμε τούς κληρικούς 
πατέρας. Οί αιρετικοί έπικαλοϋνται τό λόγο τοΰ Χριστού, 
«καί πατέρα μή καλέσητε ύμών έπί τής γής* εις γάρ έστιν ό 
πατήρ ύμών, ό έν τοίς ούρανοίς» (Ματθ. κγ' 9). Άλλ’ ή 
έννοια αύτοΰ τού λόγου είνε, νά μή όνομάζωμε κανένα 
πατέρα μέ άπόλυτη έννοια. Διότι μέ άπόλυτη έννοια πατήρ 
είνε μόνον ό θεός, άπ’ τόν όποιο προέρχονται οί πάντες 

καί τά πάντα. Ο θεός εϊνε ό μεγάλος πατήρ. Μέ σχετικήν 
όμως έννοιαν, μικροί δηλαδή πατέρες, εινε πολλοί, σαρκι¬ 
κοί καί πνευματικοί. Ή ίδια ή Γραφή όνομάζει πολλούς 
πατέρες. Η πέμπτη εντολή λέγει, «τίμα τόν πατέρα σου». 
Ολοι οί γεννήτορες παιδιών εινε σαρκικοί πατέρες. Καί 
όλοι, όσοι μέ τό λόγο τού θεού γεννούν πνευματικά τέκνα, 
εινε πνευματικοί πατέρες. ΓΓ αύτό ό Παύλος παρουσίαζε 
τόν έαυτό του ώς πνευματικό πατέρα: «Ούκ έντρέπων ύμάς 
γράφω ταύτα, άλλ’ ώς τέκνα μου άγαπητά νουθετώ. Έάν 
Υάρ μυρίους παιδαγωγούς έχητε έν Χριστώ, άλλ’ ού 
πολλούς πατέρας* έν γάρ Χριστώ Ιησού διά τού εύαγγε- 
λίου έγώ ύμάς έγέννησα» (Α' Κορ. δ’ 14 - 15). 

Ας προσέξουν λοιπόν καλλίτερα τά γραφικά χωρία οί 
αιρετικοί καί άς παύσουν νά μάς κατακρίνουν διότι 
ονομάζουμε τούς κληρικούς πατέρας. Κατακρίνοντας 
έμάς, κατακρίνουν τόν Στέφανο, τόν Παύλο, όλους τούς 
Αγίους καί τόν ίδιο τό θεό, πού δίδαξε νά τιμάμε 
σαρκικούς καί πνευματικούς πατέρας. 

Ο Στέφανος έκφράσθηκε μέ σχετικό σεβασμό γιά τούς 
άνθρώπους (πρεσβυτέρους τού Ισραήλ καί πατριάρχας 
καί προγόνους), καί μέ άπόλυτο σεβασμό γιά τόν θεό. Οί 
συκοφάντες έλεγαν, ότι βλάσφημε! τό θεό, αύτός μίλησε 
γιά τή δόξα τού θεού. Γιά τό ϋψιστο όν χρησιμοποίησε 
μεγαλειωδεστάτη φράσι, τή φράσι «ό θεός τής δόξης», ό 
ένδοξος θεός. Δόξα εϊνε ή λάμψις καί άκτινοβολία. 
Εκατοντάδες δισεκατομμύρια έπί έκατοντάδας δισεκα¬ 
τομμύρια ήλιοι λάμπουν καί άκτινοβολοϋν μέσα στό 
Σύμπαν καί γεμίζουν άπό δόξα τόν ούρανό καί τή γή. Άλλ’ 
όλες αύτές οί λάμψεις καί άκτινοβολίες, όλη αύτή ή δόξα 
εινε σχεδόν μηδέν μπροστά στήν προσωπική δόξα τού 
θεού. Ό θεός, ό δημιουργός τών φυσικών ήλιων, εϊνε ό 
πνευματικός Ήλιος, εινε τό φώς τό άληθινό, τό όποιο 
λάμπει άπείρως περισσότερο άπ' τούς φυσικούς ήλιους. 
Μια άκτΐνα άπό τή δόξα του έστειλε στούς προφήτας, 
στούς άποστόλους καί σέ άλλους άγιους καί θάμπωσαν τά 
μάτια τού σώματος καί τής ψυχής των! Απερίγραπτη, 
άφάνταστη ή δόξα τού Ύψίστου! 

Ο άνθρωπος ποθεί δόξα. Τον πλούτο, όπως λένε, 
πολλοί έμίσησαν, τήν δόξα κανείς. Καλός ό πόθος τού 
άνθρώπου γιά δόξα. Γιατί ό άνθρωπος βγήκε ένδοξος άπό 
τά χέρια τού Θεού καί μέ προορισμό νά γίνη ένδοξότερος. 
Ο θεός φύτευσε μέσα στόν άνθρωπο τήν έφεσι γιά δόξα. 
Αλλά δυστυχώς, όπως άλλες άνώτερες έπιθυμίες τού 
άνθρώπου, έτσι καί ή έπιθυμία τής δόξης διαστράφηκε καί 
ό άνθρωπος ζητεί τήν δόξα σέ μάταια καί άμαρτωλά 
πράγματα, έκεί πού δέν ύπάρχει δόξα άληθινή, άλλα 
αισχύνη. Τί δόξα είνε παραδείγματος χάριν τό νά κατα- 
πατής καί νά έξοντώνης τούς άδελφούς, γιά ν' άνεβής σ’ 
ένα άξίωμα καί νά έξουσιάζης τούς άλλους μέ έγωισμό καί 
αύταρχισμό, καί νά πλουτίζης άπό καταχρήσεις τής 
έξουσίας, καί νά χειροκροτήσαι άπ τούς κόλακας καί ν’ 
άντιπαθήσαι άπ' τούς άληθινούς άνθρώπους, καί νά 
πηγαίνης στήν κόλασι νά τιμωρήσαι αιώνια; θέλουμε 
άληθινή δόξα; Μόνον «ό θεός τής δόξης» μπορεί νά μάς 
τήν δώση. Ό Αβραάμ πίστευσε στόν θεό, ύπήκουσε στό 
θέλημά του, άπαρνήθηκε προσωρινές δόξες καί άπολαύ- 
σεις καί έγινε ό πιό δοξασμένος πατριάρχης. Αξιώθηκε νά 
γίνη πατήρ τού Μεσαίου, διά τού όποιου σκορπίσθηκε ή 
εύλογία σέ όλη τήν γή. Κι έμείς, πνευματικά τέκνα τού 
Αβραάμ, άς μιμούμεθα τήν πίστι, τήν ύπακοή καί τήν 
αύταπάρνησι τού Αβραάμ. "Ας άφήνωμε τις προσωρινές 
δόξες, πού είνε ψεύτικες καί μάλλον έντροπές παρά 
δόξες, καί άς έπιδιώκωμε τήν δόξα τήν άμάραντη, μέ τήν 
όποια ό θεός άντιδοξάζει όσους τον δοξάζουν. 

Μεγάλε Αβραάμ, μπροστά στόν όποιον όλοι οι ένδοξοι 
τού κόσμου είνε μικροί καί άνάξιοι! Παρακάλει «τόν θεόν 
τής δόξης» γιά νά μάς φωτίση νά καταλάβωμε τήν 
ματαιότητα τών έγκοσμίων καί ν' άγωνισθοϋμε γιά τήν 
κατάκτησι τής δόξης πού συνοδεύει καί πέρα άπό τόν τάφο 
καί έξομοιώνεται μέ τήν δόξα τών Αγγέλων καί Αρχαγγέ¬ 
λων. θεέ τής δόξης! Όπως έδωσες στόν Αβραάμ καί σ' 
όλους τούς έκλεκτούς σου άγιότητα καί δόξα, δώσε καί σ' 
έμάς. Ή άγιότης, αύτή είνε δόξα καί πρόξενος δόξης 
αιώνιας. 

“Αξιο παρατηρήσεως; Έδώ ό Στέφανος λέγει «ό θεός 


τής δόξης». Τό αύτό λέγει καί ό ψαλμωδός (Ψαλμ. κη' [κθ'] 
3). Αλλού ή Γραφή λέγει «ό Πατήρ τής δόξης» (Έφεσ. α’ 
17). Αλλού λέγει «ό Κύριος τής δόξης» έννοώντας τόν 
Χριστό (Α Κορ. β' 8· Ίακ. β' 1) καί άλλοΰ λέγει «τό Πνεύμα 
τής δόξης» (Α’ Πέτρ. δ' 14). Επί τή βάσει δέ των τεσσάρων 
αύτών φράσεων δυνάμεθα νά πούμε, ότι «ό θεός τής 
δόξης» εινε «ό Πατήρ τής δόξης», «ό Κύριος τής δόξης» 
καί «τό Πνεύμα τής δόξης», ή Άγια Τριάς. 

Στίχ. 3: Ο θεός είπε στόν Αβραάμ: «Έξελθε έκ τής 
γής σου καί έκ τής συγγένειας σου, καί δεύρο εις γήν ήν 
άν σοι δείξω». Μικρή θυσία ζήτησε ό θεός άπ' τόν 
Αβραάμ; Όχι, άλλά μεγάλη. Ό Αβραάμ στήν πατρίδα του 
τήν Μεσοποταμία ήταν σάν βασιλιάς. Καί ό θεός ζήτησε νά 
έγκαταλείψη τήν πατρίδα του, τήν άκίνητη περιουσία του, 
τό σπίτι του καί τούς συγγενείς του καί νά βαδίση πρός 
ξένη καί άγνωστη χώρα, γιά νά ζήση έκεΤ ώς σκηνίτης. 
Πολλαπλή θυσία: Μία τό νά έγκαταλείψη τήν προσφιλή 
πατρίδα του, δεύτερη τό ν’ άφήση τήν άκίνητη περιουσία 
του, τρίτη τό νά έγκαταλείψη τό πατρικό του σπίτι, τετάρτη 
τό ν’ άποχωρισθή άπ’ τούς προσφιλείς συγγενείς του, 
πέμπτη τό νά βαδίση πρός τό άγνωστο, έκτη τό νά ζήση ώς 
σκηνίτης. Ξεκίνησε, χωρίς νά ξέρη πού πηγαίνει. Πολλαπλή 
καί μεγάλη ή θυσία τού Αβραάμ, γιατί ήταν όδυνηρή θυσία 
προσφιλών πραγμάτων καί προσώπων καί ρίψις σέ μεγάλη 
περιπέτεια. Αργότερα ό θεός ζήτησε άπ’ τόν Αβραάμ καί 
τήν όδυνηρότερη άπ’ όλες τις θυσίες, τή σφαγή τού 
μονογενούς υιού του Ισαάκ. Καί ό Αβραάμ ύπήκουσε. Γι' 
αύτό ό Κύριος τόν εύλόγησε πλουσίως. Αντί τής παλαιός 
πατρίδος του, τής Μεσοποταμίας, τού χάρισε νέα πατρίδα, 
τήν γή τής έπαγγελίας, άπ' τήν όποια έρρεε μέλι καί γάλα. 
Ύπεράνω δέ τής γής τής έπαγγελίας τού χάρισε τήν 
έπουράνια πατρίδα, τόν παράδεισο. Ό παράδεισος μάλι¬ 
στα ώνομάσθηκε άπ’ τ’ όνομά του, «κόλποι Αβραάμ». Αντί 
τής άκίνητης περιουσίας, τού χάρισε «κρείττονα ϋπαρξιν έν 
ούρανοϊς καί μένουσαν» (Έβρ. Γ 34). Αντί τού πατρικού 
σπιτιού, τού χάρισε τήν έπουράνια πόλι μέ τά άσάλευτα 
θεμέλια, τής όποια τεχνίτης καί δημιουργός είνε ό ϊδιος ό 
θεός. Αντί τών όλίγων συγγενών, τού χάρισε άναριθμή- 

τους άπογόνους όπως τά άστρα τοϋ ουρανού καϊ ή άμμος 
τής θαλάσσης· τόν έκανε πατέρα πλήθους έθνών καί ήμεϊς 
διά τής πίστεως εϊμεθα παιδιά τοϋ Αβραάμ. Αντί τής 
πορείας του πρός άγνωστη γή τόν έκανε πασίγνωστο στήν 
οικουμένη καί στούς αιώνας. Αντί τής ζωής του κάτω άπ’ 
τή σκηνή, φιλοξένησε τήν Αγία Τριάδα στή γή καί 
κατασκήνωσε πλησίον τής Αγίας Τριάδος στόν ούρανό. 
Καί άντί τής ύπακοής του νά θυσιάση τόν μονογενή ό θεός 
τοϋ χάρισε καί αύτόν, τοϋ έδωσε καί τόν Χριστό. Ό δούλος 
έγινε πατήρ τοϋ Κυρίου καί θεού καί Σωτήρος Ιησού 
Χριστού, ό όποιος σκόρπισε στήν άνθρωπότητα τις ύψιστες 
εύλογίες! 

θέλουμε καί έμεΐς εύλογίες, έπίγειες καί πρό πάντων 
ουράνιες; "Ας κάνωμε θυσίες. Ή άπάρνησις των ίδικών 
μας θελημάτων καί ή ύπακοή στό θειο θέλημα εινε θυσία 
άσυγκρίτως άνώτερη όλων των τελετουργικών θυσιών καί 
όλοκαυτωμάτων τών άρχαίων. «Εί θελητόν τώ Κυρίω 
όλοκαυτώματα καί θυσίαι ώς τό άκοϋσαι φωνής Κυρίου; 
Ιδού άκοή ύπέρ θυσίαν άγαθήν καί ή έπακρόασις ύπέρ 
στέαρ κριών» (Α' Βασ. ιε' 22). Μήπως δηλαδή ό Κύριος 
θέλει όλοκαυτώματα καί θυσίες, όπως τό νά ύπακούωμε 
στή φωνή τοϋ Κυρίου; Ιδού, ή ύποταγή εινε καλλίτερη άπό 
τήν πλούσια θυσία καί ή ύπακοή άπ* τό λίπος τών κριαριών. 

Στίχ. 5 - 6: Σέ μεγάλη δοκιμασία ύπέβαλε ό θεός τήν 
πίστι τοϋ Αβραάμ, διότι, ένώ τοϋ ύποσχέθηκε νά δώση σ’ 
αύτόν καί στούς άπογόνους του τήν γή Χαναάν, ούτε σ’ 
αύτόν τήν έδωσε, όσο ζοϋσε, οϋτε τέκνο είχε, όταν 
λάμβανε τήν ύπόσχεσι. Πότε θά τού έδινε τήν γή τής 
έπαγγελίας; Καί πώς θ’ άποκτοϋσε τέκνο, άφού ή Σάρρα 
ήταν στείρα; "Αλλη δέ δοκιμασία τής πίστεως τοϋ Αβραάμ 
ήταν ή δυσάρεστη πρόρρησι τού θεού γιά τούς άπογόνους 
του. Τετρακόσια έτη οι άπόγονοί του θά έμεναν σέ ξένη γή, 
πρώτα τή Χαναάν καί έπειτα τήν Αίγυπτο. Καί θά 
ύποδουλώνονταν καί θά βασανίζονταν. 

Άλλα λόγια τού θεού φαίνονταν άδύνατα καί άλλα ήταν 
δυσάρεστα. Αλλά δέν κλόνισαν τόν Αβραάμ. Πίστευσε μ’ 

όλη τήν ψυχή του, ότι στό θεό τά πάντα εϊνε δυνατά καί ότι 
τά δυσάρεστα έχουν καί αύτά σκοπό καί σημασία μέσα στό 
θειο σχέδιο. Ή ύπόσχεσις τού θεού, ότι θά έδινε στόν 
Αβραάμ καί στούς άπογόνους του τήν Χαναάν, πραγματο¬ 
ποιήθηκε κατά τούς χρόνους τού Ιησού τού Ναυή. Τότε 
ό Αβραάμ έγινε κληρονόμος τής Χαναάν άπ' τόν ούρανό, 
όπως άργότερα διά τού άπογόνου του Χριστού έγινε 
κληρονόμος τού πιστού κόσμου (Ρωμ. δ’ 13). 

Στίχ. 9 - 14: Ό Στέφανος άναφέρει τήν συγκινητική 
ιστορία τού Ιωσήφ. Οί άδελφοί του τόν φθόνησαν καί τόν 
πώλησαν στήν Αίγυπτο. Αλλ’ ό θεός ήταν μαζί του καί τόν 
έσωσε άπ' όλες τις θλίψεις του. Τού έδωσε εύνοια καί 
σοφία ένώπιον τού Φαραώ. Καί ό Φαραώ τόν έκανε 
άρχοντα στήν Αίγυπτο καί στό σπίτι του. Έγινε καί 
εύεργέτης τών άδελφών του καί των άλλων συγγενών του. 

Γιατί ό Στέφανος άνέφερε τήν ιστορία τού Ιωσήφ; Διότι 
ό Ιωσήφ ήταν τύπος τού Χριστού. Μέ τήν ιστορία τού 
Ιωσήφ ό Στέφανος ύπαινισσόταν τήν ιστορία τού Χριστού: 
Όπως οί άδελφοί φθόνησαν καί κακομεταχειρίσθηκαν τόν 
Ιωσήφ, έτσι καί οί Ιουδαίοι έκαναν στόν Ιησού. Όπως ό 
θεός δόξασε τόν Ιωσήφ, έτσι δόξασε καί τόν Ιησού. Καί 
όπως ό Ιωσήφ συγχώρησε τούς άδελφούς του καί τούς 
άλλους συγγενείς του καί τούς εύεργέτησε, έτσι καί ό 
Ιησούς συγχώρησε τούς Ιουδαίους καί τούς εύεργέτησε. 

Μέ τήν ιστορία τού Ιωσήφ ό Στέφανος ήλεγξε έμμέσως 
τούς Ιουδαίους. Κατόπιν τούς ήλεγξε καί άμέσως καί 
άποτόμως. Έτσι πρέπει νά έλέγχωμε καί ήμεϊς τούς 
άδελφούς μας· πρώτα δηλαδή έλαφρώς, καί έπειτα, άν 
χρειάζεται, αύστηρώς. Έτσι ήλεγξε καί ό Νάθαν τόν Δαβίδ. 
Πρώτα δηλαδή τόν ήλεγξε μέ τήν παραβολή τής άμνάδος 
καί έπειτα τόν ήλεγξε άμέσως καί προσωπικώς. 

Στίχ. 16: Τά λείψανα τού Ιακώβ καί τών δώδεκα 
Πατριαρχών μετακομίσθηκαν καί θάφτηκαν στή γή τής 
έπαγγελίας. Τούτο εϊνε έπιχείρημα ύπέρ τής τιμής πρός τά 
ιερά λείψανα. Πού είνε οί Προτεστάντες καί οί Χιλιασταί, 

που δέν τιμούν τα λείψανα των άγιων Τούτο επίσης είνε 
επιχείρημα ύπέρ τής αναστασεως των σωμάτων. Τιμάμε 
δηλαδή τά λείψανα, διότι δεν έπαυσαν μετά τόν θάνατο νά 
έχουν άξίαν, άλλά προορίζονται για την άνάστασι. Πού είνε 
πάλιν οί Χιλιασταί, πού λένε ότι οί 144.000 τής Αποκαλύ- 
ψεως (κεψ. ζ' καί ιδ'), έκλεκτοί άπ τις δώδεκα φυλές τού 
Ισραήλ, δέν άνασταίνονται σωματικώς καί δέν πηγαίνουν 
σιόν ούρανό μέ σώμα; Ό Ιακώβ ένταφιάσθηκε στό μνήμα, 
πού είχε άγοράσει ό Αβραάμ άπό τόν Έφρών τόν Χετταϊο 
στή Χεβρών (Γεν. ν' 13, μθ' 29 - 32, κγ' 16 - 20). Ό Ιωσήφ 
ένταφιάσθηκε στό κτήμα, πού είχε άγοράσει ό Ιακώβ 
«παρά Έμμόρ πατρός Συχέμ» στά Σίκιμα ή Συχέμ ( Ιησούς 
Ναυή κδ’ 32, Γεν. λγ' 19). 

Οί αδελφοί τού Ιωσήφ δέν μάς λέγει ή Π. Διαθήκη που 
ένταφιάσθηκαν. Μάς τό λέγει όμως ό Στέφανος. Καί τήν 
θεοφάνεια καί τούς λόγους τού Θεού πρός τόν Αβραάμ 
στή Μεσοποταμία δέν άναφέρει η Π Διαθήκη (άν καί αύτά 
συνάγονται άπ’ τό Γεν. ιε 7). Η Π Διαθήκη άναφέρει τήν 
θεοφάνεια καί τούς λόγους του Θεού πρός τόν Αβραάμ 
στή Χαρράν (Γεν. ιβ’ 1). Ο Στέφανος όμως σαφώς μάς 
πληροφορεί γιά έμφάνισι και λογους τού θεού στή 
Μεσοποταμία. Όπως δέ ό Στέφανος μάς πληροφορεί γι' 
αύτά, έτσι μάς πληροφορεί και για την ταφή τών άδελφών 
τού Ιωσήφ, γιά τήν όποια ή Π Διαθήκη σιωπά. Καί οί 
άδελφοί ένταφιάσθηκαν στή Συχέμ. όπως και ο Ιωσήφ. Καί 
συγκεκριμένως ένταφιάσθηκαν στό μνήμα που άγόρασε ό 
Αβραάμ «παρά τών υιών Έμμόρ τού Συχέμ». Κακώς 
δημιουργήθηκε πρόβλημα άπ' τό συσχετισμό τού λόγου 
τού Στεφάνου μέ τό λόγο Γ εν. λγ’ 19, έπειδή καί στούς δύο 
λόγους άναφέρονται τά αύτά ονόματα Έμμόρ καί Συχέμ. 
"Αλλα πρόσωπα είνε ό Έμμόρ καί ό Συχέμ τήν έποχή τού 
Αβραάμ, γιά τήν οποία όμιλε! ό Στέφανος, καί άλλα τήν 
έποχή τού Ιακώβ, γιά τήν όποια όμιλεϊ τό χωρίο τής 
Γενέοεως. Στήν πρώτη περίπτωσι ό Έμμόρ είνε υιός τού 
Συχέμ, στή δεύτερη περίπτωσι ό Έμμόρ είνε πατέρας τού 
Συχέμ. Όπως καί σήμερα, έτσι καί τήν παλαιό έποχή 
πολλές φορές οί νεώτεροι έφερναν ονόματα προγόνων. 
Κακώς έπίσης σχετίσθηκε τό μνήμα, πού άγόρασε ό 

Αβραάμ κατά τόν λόγο τού Στεφάνου, μέ τό μνήμα, πού 
άγόρασε ό ίδιος Πατριάρχης άπ’ τόν Έφρών τόν Χετταίο 
στή Χεβρών (Γεν. ν’ 13). Ή μία άγορά, στή Χεβρών, δέν 
άποκλείει τήν άλλη, στή Συχέμ, όπου μάλιοτα ό Αβραάμ 
έκτισε θυσιαστήριο στον Κύριο (Γεν. ιβ' 6 - 7). "Ηταν 
μάλιστα δυνατό, μετά τήν άναχώρησι τού Αβραάμ άπ' τήν 
Συχέμ, νά επανήλθε ό άγορασμένος τόπος στούς ’Αμορ- 
ραίους, ό δε Ιακώβ νά άγόρασε, κατά τό Γεν. λγ’ 19, τόν 
ίδιο τόπο πάλι. Οπωσδήποτε ό Αβραάμ άγόρασε στή 
Συχέμ τόπο, πού ένταφιάσθηκαν τά παιδιά τού Ιακώβ. Ό 
Στέφανος γνώριζε τούτο άπ' τήν παράδοσι, καθώς και οί 
άκροαταί του, γι' αύτό καί δέν διεμαρτυρήθησαν. 

ΠΡΑΞΕΩΝ Ζ 17 - 34 


ΜΑΘΗΜΑ 18ο 


0 ΣΤΕΦΑΝΟΣ ΓΙΑ ΤΟΝ ΜΩΥΣΗ 
ΜΕΧΡΙ ΤΗ ΘΕΟΦΑΝΕΙΑ ΣΤΗ ΒΑΤΟ 

Στό έβδομο κεφάλαιο των Πράξεων, στίχ. 17 - 34, 
γίνεται λόγος: 1) Γιά τήν αύξησι των Εβραίων στήν Αίγυπτο 
καί τήν καταπίεσί τους άπό τούς Αιγυπτίους, στίχ. 17 - 
19, 2) Γιά τή γέννησι, τή διάσωσι, τήν άνατροφή καί τήν 
παίδευσι τοΰ Μωυσέως, στίχ. 20 - 22, 3) Γιά τις δύο 
επισκέψεις τοϋ Μωυσέως στούς Εβραίους άδελφούς 
του, στίχ. 23 - 28, καί 4) Γιά τή φυγή τοϋ Μωυσέως 
στή γή Μαδιάμ καί τήν έμφάνισι τοϋ θεού στήν έρημο 
τοϋ Σινά μέ τή μορφή φλόγας μέσα άπό τή βάτο, στίχ. 
29 - 34. 


Έξήγησις λέξεων καί φράσεων 

17. ήγγιζεν ό χρόνος τής έπαγγελίας = πλησίαζεν ό χρόνος 

νά έκπληρωθή ή ύπόσχεσις. 
ήν ώμοσεν = τήν οποία έδωσε ένόρκως. 

18 . άχρις ού άνέστη = μέχρις ότου παρουσιάσθηκε. 
ός ούχ ήδει = ό όποιος δεν άναγνώριζε. 

19. χατασοφίζομαί = σοφίζομαι έναντίον, δολιεύομαι. 
έχάχωσε = κακοποίησε, κακομεταχειρίσθηκε. 
ποιεΐν εχθετα = ώστε νά έκθέτουν. 

εις τό μή ζωογονείσθαι = γιά νά μή ζοϋν. 

20. ήν αστείος τώ Θεω = ήταν χαριτωμένος άπέναντι τού 

Θεού. 

21. άνείλετο (τού ρήματος άναιρώ) = σήκωσε, πήρε. 

23. έπληροϋτο = συμπληρωνόταν. 

άνέβη έπι τήν χαρδίαν = διανοήθηκε, σκέφθηκε, πόθησε. 

24. ήμύνατο = ι περασπισε. 

έποιήσατο <χοίχησιν - έκαμε έκδίκησι. 
τώ χαταπονουμενω = υπέρ τού καταπιεζομένου. 
πατάξας = φονεύσας. 

25. συνιέναι = ότι εννοούν, καταλαβαίνουν. 

ού συνηχαν = δεν εννόησαν, δέν κατάλαβαν. 

26. τη έπιούση = τήν επομένη. 

ώφθη αύτοίς μαχομενοις = εμφανίσθηκε σ’ αύτούς ένφ 
φιλονεικούσαν. 

συνήλασεν αύτούς - παρακίνησε αύτούς. 

27. άπώσατο = έσπρωξε, άπέκρουσε. 

28. μή άνελεΐν με θέλεις = μήπως θέλεις να με σκοτώσης. 
ον τρόπον άνεέλες = καθ' ον τρόπον σκότωσες. 

29. έν τω λόγω τούτος = ές αιτίας αύτού τού λόγου. 
ού = όπου. 

30. πληρωθέντων = άφού συμπληρώθηκαν. 

ώφθη αύτώ = φανερώθηκε σ' αύτόν, έμφανίσθηκε σ’ 
αύτόν. 

άγγελος Κυρίου = έξάγγελος, άγγελιαφόρος τού Κυρίου. 
έν φλογί πυράς βάτου = με μορφή πύρινης φλόγας βάτου. 

31. όραμα = θέαμα. 

προσερχομένου... χατανοησαι = ένω πλησίαζε να παρατη- 
ρήση. 

33. έν ώ έστηχας = στον όποιο στέκεσαι. 

34. ιδών εΐδον = είδα καλά, πρόσεξα καλά. 
χάχωσις = κακοποίησις, κακομεταχείρισις. 
έξελέσθαι = ν’ άποσπάσω, νά λυτρώσω, νά σώσω. 

χαί νυν δεύρο άποστελώ σε = και τώρα έλα, θά σέ 
άποστείλω. 

Παρατηρήσεις καί διδάγματα 

Στίχ. 17 - 19: Ό θεός στόν Αβραάμ, τό μεγάλο 
πατριάρχη, έδωσε τήν επαγγελία, τήν ύπόσχεσι δηλαδή, 
ότι οί Εβραίοι θά γίνονταν κληρονόμοι τής γής Χαναάν, 
γης πλούσιας, άπ τήν όποια, κατά τήν ωραία έκφρασι 

τής Γραψής, έρρεε μέλι καί γάλα. Οί Εβραίοι έν τώ 
μεταξύ έζησαν ώς πάροικοι, ώς ξένοι δηλαδή, έπί 400 
περίπου έτη, πρώτα στή Χαναάν, καί έπειτα στήν Αίγυπτο. 
Στήν Αίγυπτο οί Εβραίοι, καθώς πλησίαζε ό χρόνος νά 
έκπληρωθή ή έπαγγελία τού θεού, νά γίνουν κάτοικοι 
τής Χαναάν, αύξήθηκαν καί πληθύνθηκαν. Όταν κατέβη¬ 
καν οτήν Αίγυπτο, ήταν 75 ψυχές. Καί σέ λίγο σχετικώς 
χρόνο έγιναν έκατομμύρια. Ίσχυσε γι' αύτούς σέ έξαιρετι- 
κό βαθμό ή άρχική εύλογία τοΰ θεού πρός τούς 
πρωτοπλάστους. «Αύξάνεσθε καί πληθύνεσθε καί πληρώ¬ 
σατε τήν γήν καί κατακυριεύσατε αύτής» (Γεν. α 28). 
Εκπληρώθηκε σ’ αύτούς ή ύπόσχεσις τοΰ θεού πρός τόν 
πατριάρχη Αβραάμ, ότι οί άπόγονοί του θά γίνονταν σάν 
τά άστρα τού ούρανοΰ καί τήν άμμο τής θαλάσσης. 

Ή τεκνογονία εϊνε μεγάλη εύλογία. "Αν ή παραγωγή 
ύλικών προϊόντων άπ τή γή καί ή γέννησις ζώων είνε 
σπουδαία εύλογία, πόσο σπουδαιότερη εύλογία είνε ή 
δημιουργία άνθρώπων μέ ψυχές αυλές καί άθάνατες! Τά 
ύλικά άγαθά καί τά ζώα προορίζονται γιά τή φθορά, οί 
άνθρωποι προορίζονται γιά τήν αιωνιότητα. Εν τούτοις 
στήν κατηραμένη έποχή μας ή εύλογία θεωρείται κατάρα, 
ή τεκνογονία θεωρείται συμφορά! Ελάχιστοι άκολουθοϋν 
τό νόμο τής φύσεως καί τού θεού καί γεννούν πολλά 
παιδιά. Οί πλεΐστοι γεννούν ένα ή δύο παιδιά καί 
διακόπτουν τήν τεκνογονία. Καί ένώ καταπατούν τό θείο 
θέλημα, έξακολουθοΰν νά ικανοποιούν τό δικό τους 
θέλημα. Κάνουν τά κέφια τους, χωρίς νά κάνουν παιδιά. 
Καί ειρωνεύονται τούς έλαχίστους πολυτέκνους, τούς 
ήρωας αύτούς, ώς ήλιθίους. Καί τό ένα ή δύο παιδιά, πού 
κάνουν αύτοί, άνατρέφουν σάν πρίγκιπες. Μέ όσα δαπα¬ 
νούν γιά τό ένα παιδί, οί πατέρες μας καί οί πάπποι μας 
άνέτρεφαν πέντε καί δέκα παιδιά. Πολύ καλομαθημένα 
τά σημερινά παιδιά. Ή, μάλλον, πολύ κακομαθημένα. Λόγω 
όλων τών περιποιήσεων, άνέσεων καί έλευθεριών τά 
σημερινά παιδιά έγιναν προπετή, αύθάδη, άσεβή, άσωτα, 
τυραννικά, δαιμονισμένα, μέ τάσι νά γκρεμίσουν, εί 
δυνατόν, τά σύμπαντα καί νά κατασπαράξουν καί τούς 
γονείς, πού τούς γέννησαν καί έκδαπανώνται γιά νά τούς 

μεγαλώνουν καί νά τούς σπουδάζουν. Απελπιστική ή 
κατάστασις τής σημερινής νεότητος. Καί συνεχώς άκούον- 
ται παράπονα καί στεναγμοί γονέων γιά τή θλιβερή έξέλιξι 
τών παιδιών τους. 'Αλλ' οί πλεϊστοι γονείς άς στενάζουν 
μέν, άς μή παραπονοϋνται όμως, διότι ένοχοι είνε κυρίως 
αύτοί. Πίσω άπ’ τά αϊτια γιά τή θλιβερή έξέλιξι τών παιδιών 
τους εΐνε τό βασικό άμάρτημα τής άποφυγής τής τεκνογο¬ 
νίας καί τά φρικιαστικά έγκλήματα τών έκτρώσεων. 

Πέρασαν οί χρόνοι, κατά τούς όποιους οί Αιγύπτιοι 
έδειχναν εύνοια στούς Ισραηλίτες λόγω τών ύπηρεσιών 
τού Ιωσήφ. Παρουσιάσθηκε Φαραώ, πού δέν άναγνώριζε 
τόν Ιωσήφ, δέν λάμβανε ύπ’ όψι του τις ύπηρεσίες τού 
Ιωσήφ πρός τό Αιγυπτιακό Έθνος. Ό Φαραώ αύτός, 
βλέποντας τήν αϋξησι καί πλήθυνσι τοϋ Εβραϊκού γένους, 
άνησύχησε. Φοβήθηκε, μήπως οί Εβραίοι ύπερισχύσουν 
καί καταλάβουν τήν Αίγυπτο. Διά τούτο σοφίσθηκε κακό 
κατά τοϋ γένους τών Εβραίων. Τί κακό; Τό χειρότερο 
κακό έναντίον ένός λαού. Έγκλημα γενοκτονίας. Έβγαλε 
αύστηρή διαταγή, νά έκθέτουν οί Εβραίοι τά βρέφη τους 
στό ύπαιθρο, γιά νά πεθαίνουν. Σκληρή καί ειδεχθής 
διαταγή, έμπνευσμένη άπό τόν άνθρωποκτόνο Διάβολο. 

’Αλλ’ ό,τι έκανε ό σατανικός έκεΐνος Φαραώ έναντίον 
τοϋ Εβραϊκού γένους, κάνουμε σήμερα έμεΐς οί Έλληνες 
έναντίον τοϋ δικού μας γένους. Μέ τήν άποφυγή τής 
τεκνογονίας καί τά φρικιαστικά έγκλήματα τών έκτρώσεων 
διαπράττουμε έγκλημα γενοκτονίας. Ο άνθρωποκτόνος 
Διάβολος μώρανε τό πνεύμα μας, σκλήρυνε τήν καρδιά 
μας, διέστρεψε τήν ψυχή μας καί φονεύουμε οί ίδιοι τά 
παιδιά μας, φονεύοντας συγχρόνως τό Έθνος μας. Οί 
έχθροί μας γύρω αύξάνονται καί πληθύνονται. Καί έμεΐς, 
ένα μικρό Έθνος, πάσχουμε άπό τρομερή ύπογεννητικότη- 
τα. Μένουμε στάσιμοι σέ πληθυσμό. Καί κινδυνεύουμε νά 
καταντήσωμε ένα άπέραντο γηροκομείο καί νεκροταφείο. 
Μάς μώρανε ό θεός. Γιά τις διάφορες δηλαδή άσέβειές 
μας ό θεός έπέτρεψε νά μωρανθοϋμε, άρχοντες καί 
λαός, καί νά σκάβωμε οί ίδιοι τόν τάφο τοϋ Έθνους μας. 

Οί Αιγύπτιοι, οί φονευταί τών βρεφών τοϋ Ισραήλ, 

τιμωρήθηκαν παραδειγματικώς. Ύπέστησαν τις δέκα πλη¬ 
γές, μεταξύ των όποιων ήταν καί ή θανάτωσις τών 
πρωτοτόκων τέκνων των. Επίσης πνίγηκαν στήν Ερυθρά 
Θάλασσα. Μία άλλη έρυθρά θάλασσα, σχηματισμένη άπ' 
τά αίματα τών άδικοφονευμένων βρεφών τού νέου Ισραήλ, 
τής Ελλάδος, θά πνίξη καί τούς ένόχους Έλληνας, άν 
μείνουν άμετανόητοι. 

Αδελφοί! Όσοι ένοχοι στά τρομερά έγκλήματα τής 
άποφυγής τής τεκνογονίας καί τών έκτρώσεων, άς 
μετανοήσωμε πικρώς, γιά ν' άποφύγωμε τήν έρχομένη 
συμφορά. Καί άς κηρύττωμε συνεχώς μετάνοια σέ όλους 
τούς συνενόχους. Τά έγκλήματα τής παιδοκτονίας είνε 
τά τρομερώτερα έγκλήματα μετά τό έγκλημα τής Χριστο- 
κτονίας. ’Αλλ’ Εκείνος, ό όποιος συγχωρούσε τό έγκλημα 
τής Χριστοκτονίας, άρκεί οί ένοχοι νά μετανοούσαν, 
άσφαλώς συγχωρεΐ καί τό έγκλημα τής παιδοκτονίας, 
άρκεί πάλι νά έκδηλωθή μετάνοια. Κάθε εγκληματίας άς 
στενάξη, άς στενάζη ίσοβίως, άλλ' άς μή άπελπισθή. Τό 
έλεος τού θεού είνε μεγάλο καί ύπερκαλύπτει όλα τά 
έγκλήματα καί τ' άμαρτήματα. 

Στίχ. 20 - 22: Τόν καιρό τής κακοποιήσεως τού 
Εβραϊκού γένους άπ' τούς Αιγυπτίους γεννήθηκε ό 
Μωυσής. Ό Στέφανος όμιλεϊ διά μακρών περί τού 
Μωυσέως (στίχ. 20 - 44). Οί Ιουδαίοι κατηγόρησαν τό 
Στέφανο, ότι άσεβεϊ στο Μωυσή. Ό Στέφανος, με όσα 
λέγει γιά τό Μωυσή, άποδεικνύει, ότι αύτός μέν σέβεται 
τό Μωυσή ώς μεγάλο άνδρα τής ίεράς ιστορίας, άσέβησαν 
δε στό Μωυσή οί πατέρες τών Ιουδαίων, άσεβοΰν δέ καί 
τά τέκνα έκείνων, μεταξύ τών όποιων καί οί δικασταί τού 
Στεφάνου, διότι δέν φύλαξαν τό νόμο τού Μωυσέως καί 
συνεχώς άντιτίθενται στό Αγιο Πνεύμα. 

Προηγουμένως ό Στέφανος μίλησε γιά τόν Ιωσήφ ώς 
όργανο τής θείας προνοίας ύπέρ τού Εβραϊκού γένους. 
Τώρα ώς όργανο τής θείας προνοίας ύπέρ τού Εβραϊκού 
έθνους παρουσιάζει τό Μωυσή. Μέγας ό Μωυσής. Καί ή 
μεγαλωσύνη του άρχισε νά φαίνεται άπ' τή βρεφική του 

ηλικία. Ηδη ως βρεφυς ο Μωυσής ην αστείος τω Θεώ». 
Ηταν δηλαδη χαριτωμένος ενώπιον τού Θεού, πολύ 
χαριτωμένος. Και επειδή γεννήθηκε τήν έποχή τής 
κακοποιήσεως τού Εβραϊκού γένους άπ τούς Αιγυπτίους, 
ό Θεός τόν προοτατευοε κατα τρόπο θαυμαστό. Προστά- 
τευσε τό Μωυσή, δια μέσου τού όποιου θά προστάτευε 
κατόπιν τό Εβραϊκό Εθνος. Εδωσε θάρρος στούς γονείς 
του καί δέν υπήκουσαν στήν αύστηρή διαταγή τού Φαραώ, 
νά τόν εκθέσουν στό ύπαιθρο νά άποθάνη, άλλά τόν 
κράτησαν στό σπίτι τους τρεις μήνες. Κατόπιν τόν 
έξέθεσαν, διότι φώτισε τή θυγατέρα τού Φαραώ νά τόν 
πάρη καί νά τόν υίοθετήση. Από τό ύπαιθρο, όπου έξετέθη 
ν' άποθάνη, βρέθηκε στ' άνάκτορα, όπως άλλοτε ό Ιωσήφ. 
Ο Μωυσής άνατράφηκε ώς πρίγκιπας, προοριζόμενος 
γιά μεγάλο άξίωμα στό Αιγυπτιακό βασίλειο. Ίσως μάλιστα 
δέν ύπήρχε άρρην κληρονόμος τού Αιγυπτιακού θρόνου 
καί ό Μωυσής προωριζόταν νά διαδεχθή τόν Φαραώ. 
Μορφώθηκε με κάθε σοφία τών Αιγυπτίων, οι οποίοι, ώς 
γνωστόν, φημίζονταν γιά τή σοφία τους. Ή μόρφωσις τού 
Μωυσέως άναφέρεται έδώ ώς επαινετικό στοιχείο. Έχουν 
καί τά γράμματα τή σημασία τους. "Ας μή περιφρονοϋμε 
τή γραμματική μόρφωσι, άλλ’ άς τήν χρησιμοποιούμε γιά 
τή δόξα τού θεού. Ό Μωυσής «ήν δυνατός εν λόγοις 
καί έν έργοις». Τί σημαίνει «έν λόγοις»; Εύφράδεια καί 
ρητορεία δέν είχε. Ίσχνόφωνος καί βραδύγλωσσος ήταν. 
Άλλ’ ήταν δυνατός σε λόγους πρακτικής σοφίας. Οί λόγοι 
του δέν ήταν δυνατοί σέ ρητορεία, άλλά σέ περιεχόμενο, 
σέ ουσία. Τί σημαίνει έπίσης τό «έν έργοις»; Πολλοί έχουν 
μόνο λόγους. Ό Μωυσής είχε καί έργα. Έργα ώς ιδιώτης 
καί ώς δημόσιο πρόσωπο. Έργα άτομικής ζωής καί 
πρακτικής διοικήσεως. Οί ήγέτες συνήθως λένε παχειά 
λόγια καί δέν κάνουν έργα. Ό Μωυσής ήταν παράδειγμα 
δημοσίου άνδρός. 

Στίχ. 23 - 28: Οί Αιγύπτιοι έδωσαν μεγάλη τιμή στό 
Μωυσή καί θά έδιναν μεγαλύτερη. Αλλά τούτο δέν 
κολάκευσε καί δέν διέφθειρε τή συνείδησι τού Μωυσέως. 
Ό Μωυσής δέν έχασε τήν έθνική του συνείδησι καί δέν 
άφωμοιώθηκε μέ τούς Αιγυπτίους. Δέν λησμόνησε ότι 

είνε Εβραίος, άπόγονος των μεγάλων πατριάρχων, πρός 
τούς όποιους μίλησε ό θεός. Καί δέν παρέβλεψε τά 
βάσανα των όμοεθνών του. Δέν είπε, «άφοΰ έγώ καλοπερ¬ 
νώ, τί μ' ένδιαφέρει άν οί άλλοι ύποφέρουν;». "Ας άκούουν 
αύτά οί άρχοντες τού Ελληνικού Κράτους, οί όποιοι 
καλοπερνούν, χωρίς νά σκέπτωνται τή δυστυχία πολλών 
Ελλήνων. Ας τά άκούουν πρό πάντων έκεΐνοι, οί όποιοι 
τώρα τελευταίως φαίνονται νά έχασαν τήν έθνική τους 
συνείδησι καί θέλουν νά μάς άφομοιώσουν μέ τούς 
άλλοεθνείς καί έτεροδόξους Εύρωπαίους. Όσο μεγάλος 
καί άξιος ήταν ό Μωυσής, διότι διατήρησε τήν έθνική του 
συνείδησι, τόσο μικροί καί άνάξιοι είνε αύτοί, διότι 
άπωθοΰν καί άποβάλλουν τήν έθνική τους συνείδησι. 

Όταν ό Μωυσής συμπλήρωνε τό τεσσαρακοστό έτος, 
έξεδήλωσε τό ένδιαφέρον του γιά τούς άδελφούς του 
τούς Εβραίους. Δύο περιπτώσεις έκδηλώσεως ένδιαφέ- 
ροντος γιά τούς ομοεθνείς του άναφέρονται έδώ. Κατά 
τήν πρώτη περίπτωσι ό Μωυσής, έχοντας τό αίσθημα τής 
δικαιοσύνης έντονώτατο, σκότωσε ένα Αιγύπτιο, διότι 
κακοποιούσε ένα Εβραίο. Ό θεός παρώρμησε τό Μωυσή 
νά σκοτώση τόν Αιγύπτιο. Καί ό Μωυσής νόμισε, ότι οί 
άδελφοί του Εβραίοι καταλαβαίνουν, ότι διά μέσου αύτοΰ 
ό θεός δίνει λύτρωσι σ' αύτούς. Αλλ' αύτοί δέν κατάλαβαν 
τό νόημα τής πράξεως τού Μωυσέως, άξιωματούχου στά 
άνάκτορα τών Αιγυπτίων καί ύποστηρικτοΰ τού καταπιεζο- 
μένου γένους τών Εβραίων. Κατά τή δεύτερη περίπτωσι 
ό Μωυσής προσπάθησε να συμφιλιώση δύο Εβραίους, οί 
όποιοι φιλονεικοΰσαν μεταξύ τους. Μέ άγάπη καί εύγένεια 
τούς μίλησε. Αλλ' αύτός, πού άδικοΰσε τόν πλησίον του, 
άπώθησε τό Μωυσή λέγοντας: Ποιός σέ κατέστησε 
άρχοντα καί δικαστή σ’ έμάς; Μήπως θέλεις νά μέ 
σκοτώσης, όπως σκότωσες χθές τόν Αιγύπτιο; 

Ό Μωυσής ήταν τύπος τού Χριστού. Όπως έστειλε 
ό θεός τό Μωυσή νά λυτρώση τούς Εβραίους άπ' τούς 
Αιγυπτίους, έτσι έστειλε τό Χριστό νά λυτρώση αύτούς 
καί όλους τούς άνθρώπους άπ' τήν καταδυναστεία τού 
Διαβόλου. Άλλ' όπως οί παλαιοί Εβραίοι δέν άναγνώρισαν 


149 



ιό Μωυσή ώς λυτρωτή, έτσι καί οί σύγχρονοι τοϋ Στεφάνου 
δέν άναγνώρισαν τό Χριστό. Όπως έκεΐνοι άπέκρουσαν 
τό Μωυσή λέγοντας, «Ποιός σέ κατέστησε άρχοντα καί 
δικαστή σ' εμάς», έτσι καί αύτοί άποδοκίμασαν τόν Ίησοϋ 
λέγοντας, «Δέν έχουμε βασιλιά παρά τόν Καίσαρα». 
Αναφέροντας τήν κακή διαγωγή τών παλαιών Εβραίων 
προς τόν Μωυσή, ό Στέφανος θέλει νά ύποδηλώση τήν 
όμοια διαγωγή τών συγχρόνων του Εβραίων πρός τόν 
Ιησού. Ό Στέφανος ελέγχει τούς συγχρόνους του Ε¬ 
βραίους εμμέσως. Κατόπιν θά τούς έλέγξη καί άμέσως 
καί άποτόμως. 

Στίχ. 29 - 34: Αφού οί Εβραίοι δέν άναγνώρισαν τό 
Μωυσή ώς λυτρωτή, ό θεός άνέβαλε τή λύτρωσι. Ό 
Μωυσής, ήλικίας 40 έτών, έφυγε στή γη Μαδιάμ, όπου 
νυμφεύθηκε τή Σεπφώρα, θυγατέρα τοϋ Ίοθόρ, ίερέως 
τής Μαδιάμ, καί άπέκτησε δύο υιούς. Ποίμαινε δέ τά 
πρόβατα τοϋ πενθεροϋ του Ίοθόρ. Προτού γίνη ποιμήν 
άνθρώπων, έγινε ποιμήν προβάτων. Από ταπεινό έπάγγελ- 
μα ό θεός τόν ϋψωσε σέ μέγιστο ύπούργημα. 

40 έτη έζησε στή Μαδιάμ ό Μωυσής ώς πάροικος καί 
ιδιώτης. Έπί τόσο μακρό διάστημα ό θεός τόν κρατούσε 
σέ ταπείνωσι, προϋπόθεσι γιά τή μετέπειτα έξύψωσί του. 
Καί άφοϋ συμπληρώθηκαν τά 40 έτη στή γή Μαδιάμ, 
άξιώθηκε θεοφανείας. Στήν έρημο τού όρους Σινά έμφανί- 
σθηκε στο Μωυσή «άγγελος Κυρίου» μέ μορφή πύρινης 
φλόγας, πού έβγαινε άπό βάτο, άλλά δέν έκαιγε τή 
βάτο. Αύτός ό «άγγελος Κυρίου» δέν ήταν άγγελος στή 
συνήθη έννοια, όπως ό Μιχαήλ ή ό Γαβριήλ, άλλ* ήταν 
έξάγγελος ή άγγελιαφόρος τού Κυρίου, ήτοι τοϋ θεού 
Πατρός. Ό θεός Πατήρ άπέστειλε ένα πρόσωπο νά μιλήση 
στό Μωυσή καί νά τού μεταδώση λυτρωτικό άγγελμα. 
Αύτό δέ τό άπεσταλμένο άπ’ τόν Πατέρα πρόσωπο ήταν 
θείο πρόσωπο. Διότι όνομάζεται θεός καί Κύριος (έβραϊστί 
Γιαχβέ). Καί έμφανίσθηκε ώς πύρ, διότι έτσι ή θεότης 
έμφανίζεται πολλές φορές. Κατά πάσαν πιθανότητα τό 
θείο έκείνο πρόσωπο ήταν ό Υιός. Όπως ό Υιός μεσίτευσε 
στή δημιουργία άφοϋ δΓ αύτοϋ έγιναν τά πάντα, μεσίτευσε 

καί στην άπολύτρωσι άφοϋ δι’ αύτοϋ έγινεν ή άπολύτρωσις 
άπό τήν άμαρτία, έτσι μεσίτειισε καί στήν Παλαιά Διαθήκη. 
Οπωσδήποτε ό «άγγελος Κυρίου», ό όποιος μίλησε στό 
Μωυσή, είνε καί αυτός Κύριος καί θεός (στίχ. 31, 32, 
33). Καί αν οί Χιλιασταί δέν θέλουν νά παραδεχθούν, ότι 
είνε ό Υιός, είνε ύποχρεωμένοι νά παραδεχθούν, ότι είνε 
το "Αγιο Πνεύμα. 

Η φλεγομένη καί μή καιομένη βάτος συμβολίζει τή 
Θεοτόκο, ή όποια, με τήν ένσάρκωσι τού Λόγου, δέχθηκε 
τό πύρ τής θεότητος χωρίς νά καή. Ωραιότατα άποδίδει 
τον συμβολισμό ό ποιητής τού Ακαθίστου Ύμνου άπευθυ- 
νόμενος πρός τήν Θεοτόκο: «Μωσής κατενόησεν (=εΙ- 
δεν) έν βάτω τό μέγα μυστήριον τού Τόκου σου». 

ΠΡΑΞΕΩΝ Ζ 35 - 50 


ΜΑΘΗΜΑ 19ο 


0 ΣΤΕΦΑΝΟΣ ΓΙΑ ΤΟ ΠΡΟΣΩΠΟ ΤΟΥ ΜΩΥΣΕΩΣ, 
ΤΗΝ ΑΣΕΒΕΙΑ ΤΟΥ ΙΣΡΑΗΛ, ΤΗ ΣΚΗΝΗ & ΤΟ ΝΑΟ 


Στό έβδομο κεφάλαιο των Πράξεων, στίχ. 35 - 50, 
γίνεται λόγος: 1) Γιά τήν θαυμαστή προσωπικότητα τοΰ 
Μωυσέως, στίχ. 35 - 38, 2) Γιά τήν άνυπακοή των 
Ισραηλιτών στό Μωυσή καί τήν εκτροπή τους στήν 
ειδωλολατρία, στίχ. 39 - 43, 3) Γ ιά τή σκηνή του 
μαρτυρίου καί τόν οίκο τοϋ θεού, στίχ. 44 - 50. 

Έξήγησις λέξεων καί φράσεων 

35. ον ήρνήσαντο = τόν όποιον υμνήθηκαν. 

έν χειρ'ι άγγέλου = διά μέσου ίου άγγελιαφόρου. 
τού όφθέντος αύτφ = που φανερώθηκε σ αύχόν. 

36. έζήγαγεν αυτούς = τούς έβγαλε, τούς ελευθέρωσε. 

38. ό γενόμενος μετά τού άγγέλου = πού ήλθε σέ έπικοινωνία 

μέ τόν άγγελιαφόρο. 
εν τχ\ έχχλησία = στή σύναξι τοϋ λαού. 
δζ έδέξατο = ό οποίος δέχθηκε, παρέλαβε. 
δούναι ήμΐν - γιά νά δώση σ έμάς. 

39. φ ούχ τ)θέλϊ]οαν ύπήχοοι γενέαθαι — άλλα δεν θέλησαν 

νά ύπακούσουν σ’ αύτόν. 
άπώσαντο = άπώθησαν, άπέκρουσαν, άπέρριψαν. 
έστράφησαν τχι χαρδία αυτών - έπέστρεψαν κατά πρόθεσι 
ή προαίρεσι. 

40. ποίησον ήμΐν θεούς = κάμε γιά μάς θεούς. 

οϊ προπορεύσονται ιμιών = οί όποιοι θά προπορεύωνται 
από μάς, γιά νά προπορεύονται άπό μάς (ώς οδηγοί). 
ούχ οϊδαμεν τι γέγονεν αύτώ = δεν ξέρουμε τί συνέβη σ’ 
αυτόν. 

41. καί έμοσχοποίησαν = και έκαμαν ένα μόσχο. 

καί άνήγαγον θυσίαν τώ ειδώλιο - καί προσέφεραν θυσία 
στο είδωλο. 

42. έστρεφε και παρέδωκεν αυτούς - τούς έστρεψε καί τούς 

παρέδωσε, τούς άφησε νά στραφούν καί νά παραδο¬ 
θούν. 

ή στρατιά τού ουρανού = ή ούράνια στρατιά, τά άστρα. 
ττροσηνέγκατέ μοι = προσφέρατε σέ μένα. 
οίκος Ισραήλ = σείς ό οίκος τού Ισραήλ, σείς τό έθνος 
τού Ισραήλ. 

43. καί άνελάβετε = διότι σηκώσατε (καί περιεφέρατε). 
τύποι = κατασκευάσματα γιά νά λατρεύωνται ώς θεοί, 

είδωλα. 

καί μετοικιώ υμάς επέκεινα Βαβυλώνος = διά τούτο θά 
σάς μετοικίσω πέρα άπό τήν Βαβυλώνα. 

44. κατά τον τύπον ον έωράκει = κατά τό ύπόδειγμα πού 

είχε ίδεί. 

45. ήν και είσήγαγον διαδεξάμενοι = τήν όποιαν καί είσήγαγον 

άφού τήν παρέλαβαν κατόπιν, ώς διάδοχοι, διαδοχικώς. 
έν τή κατασχέσει των εθνών = στην κατασχεθείσα γη 
τών εθνών. 

ών έξωσεν = τά όποια έξεδίωξε. 

άπό προσώπου τών πατέρων ήμών = έμπρός άπό τούς 
πατέρες μας. 

46. ός εύρε χάριν ενώπιον τού Θεού = ό όποιος βρήκε εύνοια 

απ’ τον Θεό. 

καί ήτήσατο εύρεϊν σκήνωμα τώ θεώ Ιακώβ = καί ζήτησε 
νά κάμη κατοικία γιά τό Θεό τού Ιακώβ. 

49. κατάπαυσις = άνάπαυσις. 

Παρατηρήσεις και διδάγματα 

Στίχ. 35 - 38: Στούς στίχους τούτους ό Στέφανος, ό 
δήθεν ασεβής απέναντι τού Μωυσέως, πλέκει τό έγκώμιο 
τού Μωυσέως. Πέντε φορές προς έξαρσιν τής προσωπικό- 
τητος τού Μωυσέως ό Στέφανος χρησιμοποιεί γι' αύτόν 
με έμφασι τήν άντωνυμία «ούτος»: «Τούτον τόν Μωυ- 
σήν..., «τούτον ό Θεός... (στίχ. 35) «ούτος έξήγαγεν 
αύτούς...», (στίχ. 36, « ο ύ τ ό ς έστιν ό Μωυσής ό είπών...» 
(στίχ. 37), «Οΰτός έστιν ό γενόμενος έν τή έκκλησία 
έν τή έρήμω μετά τού αγγέλου» (στίχ. 38). Μέ μεγάλη 
δύναμι ό Στέφανος όμιλεΐ γιά τό μεγάλο ήγέτη τού 
Ισραηλιτικού λαού. Θεόπνευστο τό έγκώμιο καί άντάξιο 
τού έγκωμιαζομένου. 

Όταν ό Μωυσής στήν Αίγυπτο έξεδήλωσε τό ένδιαφέ- 
ρον του γιά τούς άδελφούς του Ίσραηλίτας, ένας αύθάδης 
άπ’ αύτούς, όπως είδαμε, πού είπε: «Ποιος σέ διώρισε 
άρχοντα καί δικαστή σέ μάς»; Ό αύθάδης έκεΐνος 
Ισραηλίτης έξέφραζε τό πνεύμα καί των άλλων Ισραηλι¬ 
τών, όπως πολλές φορές άπέδειξε κατόπιν ή διαγωγή 
τού Ισραηλιτικού λαού προς τόν Μωυσή. Αλλά τούτον 
τόν Μωυσή, τονίζει ό Στέφανος, τόν όποϊον οί σύγχρονοί 
του Εβραίοι άρνήθηκαν ώς άρχοντα καί δικαστή τους, ό 
θεός, διά μέσου τού θαυμαστού έκείνου άγγελιαφόρου, 
πού φανερώθηκε στή βάτο, άπέστειλε πρός τούς Εβραί¬ 
ους, όχι ώς άρχοντα καί δικαστή άπλώς, άλλ’ ώς άρχοντα 
καί λυτρωτή. Πολλοί εϊνε άρχοντες καί δικασταί, άλλ’ όχι 
λυτρωταί. Άντιθέτως εινε καταπιεσταί, βασανισταί καί 
ολετήρες των λαών. Ό Μωυσής έλαβε τήν άποστολή νά 
εινε λυτρωτής άρχων, καί άποδείχθηκε πράγματι λυτρω¬ 
τής. Διότι λύτρωσε τούς Εβραίους άπ’ τή δουλεία τής 
Αίγύπτου, άλλά καί στήν έρημο πολλές φορές τούς έσωσε 
άπό άλλα έθνη καί κινδύνους καί άπό τήν όργή τού θεού. 
Ποιος άπό τούς σημερινούς άρχοντας τού Ελληνικού 
Έθνους θά μπορούσε νά χαρακτηρισθή λυτρωτής; ΕΙνε 
πολύ βαρύς αύτός ό τίτλος γιά νά τόν βαστάση κανείς 
άπό τούς σημερινούς άρχοντάς μας... 

Στή συνέχεια τού έγκωμίου γιά τόν Μωυσή ό Στέφανος 

τονίζει ότι αύτός έβγαλε τούς Εβραίους άπ' τήν Αίγυπτο 
καί έκανε καταπληκτικά θαύματα καί σημεία στήν Αίγυπτο, 
στήν Ερυθρά θάλασσα καί στήν έρημο έπί σαράντα έτη. 
θαύματα καί σημεία στήν Αίγυπτο έννοεΐ κυρίως τις δέκα 
πληγές, στήν Ερυθρά θάλασσα τήν διάβασι τών Ισραηλι¬ 
τών ώς διά ξηράς καί τόν πνιγμό τών Αιγυπτίων, στήν 
έρημο τήν όρτυγομήτρα, τό μάννα, τήν εξαγωγή νερού 
άπό τόν ξερό βράχο, τήν νίκη κατά τών Άμαληκιτών κ.ά. 
Ό Μωυσής ήταν μέγας θαυματουργός. Αλλοι άρχοντες 
λέγονται ισχυροί, διότι έχουν πολιτική ισχύ. Ό Μωυσής 
ήταν ισχυρός, διότι είχε μεταφυσική ισχύ. Ό θεός τόν 
ώπλισε μέ δύναμι νά άναστέλλη καί νά ύπερβαίνη τούς 
φυσικούς νόμους, νά κάνη θαύματα. Τόν κατέστησε θεό 
(Έξ. ζ' 1), ισχυρό. Ό κατά φύσιν θεός κατέστησε τόν 
Μωυσή κατά χάριν θεό. Ό πανίσχυρος κατέστησε τόν 
δούλο του ισχυρό, «θαυμαστός ό θεός έν τοίς άγίοις 
αύτού» (Ψαλμ. ξζ’ 36), διότι κάνει τούς άγιους του θεούς 
καί θαυματουργούς. Ή Εκκλησία μας είνε γεμάτη άπό 
θαυματουργούς, οί όποιοι μάλιστα θαυματουργούν καί 
μετά άπό τόν θάνατο. Ποιος άπ τούς κοσμικούς άρχοντας 
κάνει τίποτε μετά άπό τόν θάνατο; Ανίσχυροι οί ισχυροί 
τής γης, μηδαμινοί οί τρανοί τού κόσμου μπροστά στούς 
άγιους καί θαυματουργούς τής πίστεώς μας. Μεταξύ τών 
θαυματουργικών χαρισμάτων τού Μωυσέως ήταν καί τό 
προφητικό χάρισμα. Ό Μωυσής ήταν προφήτης μέ διπλή 
έννοια: Μετέδιδε τά λόγια τού θεού, καί προέλεγε τό 
μέλλον. Ό Στέφανος άναφέρει τήν περίφημη προφητεία 
τού Μωυσέως γιά τόν μεγάλο προφήτη τού μέλλοντος, 
τόν Μεσσία. Αύτός, τονίζει πάλι, είνε ό Μωυσής, ό όποιος 
είπε στούς Ίσραηλίτας: «Προφήτη γιά σάς θά φέρη στόν 
κόσμο ό Κύριος ό θεός σας άπ’ τούς άδελφούς σας, 
όπως έφερε έμένα. Αύτόν νά άκούσετε». Γιατί ό Στέφανος 
άνέφερε τήν προφητεία τού Μωυσέως γιά τό μεγάλο 
προφήτη; Διότι ήθελε νά ύποδηλώση, ότι ό μεγάλος 
προφήτης είνε ό Ιησούς ό Ναζωραίος, ό άσύγκριτος 
Διδάσκαλος καί Νομοθέτης, τού όποιου ό Μωυσής ήταν 
τύπος. Διότι έπίσης ήθελε νά ύποδηλώση, ότι οί σύγχρονοί 
του Ιουδαίοι, ένω κόπτονταν γιά τόν Μωυσή, δέν άκουσαν 
τά λόγια του. Ό Μωυσής παρέπεμψε στό Μεσσία καί 

συνέστησε να υπακούουν σ' αύτόν, αύτοί δέ, καί στό 
Μεσσια καί στό Μωυσή παρακούοντας, σταύρωσαν τόν 
Μεσσια. Αναφέροντας τήν προφητεία τού Μωυσέως ό 
Στέφανος ήλεγχε έμμέσως τούς Ιουδαίους. ΕΙνε σάν νά 
τούς έλεγε: Έγώ ασεβώ στό Μωυσή ή σείς; 

Τέλος ο Στέφανος έγκωμιόζοντας τόν Μωυσή τονίζει, 
ότι αύτός εϊνε, ο οποίος στή συνόθροισι τού λαού γιά τήν 
παραλαβή τού νομού στήν έρημο ήλθε σ' έπικοινωνία μέ 
τό θαυμαστό αγγελιοφόρο, θείο πρόσωπο, πιθανώτατα 
τόν Υιό, πού μιλούσε ο αυτόν στό όρος Σινά, καί μέ τούς 
πατέρας. Ο Μωυσής έγινε μεσίτης μεταξύ τού θαυμαστού 
άγγελιαφόρου καί των πατέρων, πού δέν άντεχαν νά 
έλθουν σέ κατ' εύθεΐαν έπικοινωνία μέ τό φοβερό 
άγγελιαφόρο, έγινε καί νομοθέτης. Παρέλαβε άπ’ τόν 
ούρόνιο μηνυτή «λόγια ζώντα» γιά νά τά δώση σ’ εμάς, 
λέγει ό Στέφανος. Τά λόγια έκεϊνα χαρακτηρίζονται ζώντα, 
ζωντανά, διότι ήταν λόγια τού ζώντος θεού καί είχαν 
ζωτική δύναμι. Γιά τά λόγια του ό θεός είπε: «Ό ποιήσας 
αύτά άνθρωπος ζήσεται έν αύτοΐς» (Λευιτ. ιη’ 5. Ίδέ καί 
Ρωμ. ί 5, Γαλ. γ’ 12). Ό Μωυσής έπίσης είπε: «Ούχί 
κενός λόγος ούτος ύμϊν, ότι αϋτη ή ζωή ύμών καί ένεκεν 
τού λόγου τούτου μακροημερεύσετε έπί τής γής» (Δευτ. 
λβ' 47). Οί άνθρωποι συνήθως νομίζουν, ότι ή ζωή 
έξαρτάται κυρίως άπό τά χρήματα. Ό Θεός τονίζει καί 
οί άγιοί του, ότι ή ζωή έξαρτάται άπό τά ρήματα, τά ζωηρά 
ρήματα Κυρίου παντοκράτορος. Μέ άλλα λόγια, ή ζωή 
έξαρτάται άπό τήν τήρησι τού νόμου τού θεού. Καί όχι 
μόνον ή μέλλουσα ζωή, άλλά καί ή παρούσα. Όποιος 
έφαρμόζει τό νόμο τού Θεού, ζή καί έδώ άληθινή ζωή, 
ένω οί παραβάτες, άσεβεϊς καί άπιστοι ζούν άγχώδη, 
ταραγμένη καί άπελπιστική ζωή, ή όποια δέν άξίζει νά 
λέγεται ζωή καί πολλές φορές διακόπτεται βιαίως μέ 
πρόωρο θάνατο. «Τά όψώνια τής άμαρτίας θάνατος, τό 
δέ χάρισμα τού θεού ζωή αιώνιος» (Ρωμ. στ' 23). 

Συνοψίζοντας τό εγκώμιο τού Στεφάνου γιά τό Μωυσή 
λέγουμε, ότι ό κορυφαίος άπ' τούς έπτά διακόνους 
παρουσίασε τό Μωυσή ώς άρχοντα, λυτρωτή, θαυματουρ- 


γό. προφήτη, μεσίτη και νομοθετη Μ> πλους δε αυτους 
τούς υπέροχους τίτλους του ο Μωυσης ήταν τύπος τού 
Χριστού, τού Ιησού τού Ναζωραίου Διότι ο Χριστός εϊνε 
ό Αρχών, ό Λυτρωτής, ό Θαυματουργός, ο Προφήτης, ό 
Μεσίτης καί ό Νομοθέτης μέ υψιστη και μοναδική έννοια. 
Ο Χριστός εϊνε μέγας αφ εαυτού, ο Μωυσής εγινε μέγας 
μέ τή δυναμι τού Χριστού. Και αν θαύμαζαν οί σύγχρονοι 
τού Στεφάνου τόν Μωυσή, πολύ περισσότερο επρεπε νά 
θαυμάζουν τόν Ιησού Χρίστο. Αλλά στόν Ιησού Χριστό 
οί Ιουδαίοι έδειξαν άσέβεια, όπως οι πατέρες τους στό 
Μωυσή. Ετσι συμβαίνει συνήθως - οί μεγάλοι, όταν εϊνε 
σύγχρονοι, άποδοκιμάζονται. Οι πολλοί δέν έχουν τήν 
δύναμι ν αναγνωρίζουν τήν ύπεροχή καί τήν μεγαλωσύνη 
τών συγχρόνων τους. Καί ή εποχή μας έχει άνθρώπους 
τού Θεού μέ άγιωσύνη καί θαυμαστές πράξεις. Αλλά 
πόσοι τούς άναγνωρίζουν; Τούς περιφρονοϋν, τούς χλευά¬ 
ζουν και τούς αποδοκιμάζουν, όπως τόν Κύριό τους οί 
σύγχρονοι του Ιουδαίοι καί τόν Μωυσή οί πρόγονοι τών 
Ιουδαίων 

Εμείς, αγαπητοί, εχουμε τήν δύναμι ν αναγνωρίζωμε 
καί να επαινούμε την υπεροχή συγχρόνων συνανθρώπων 
μας; Η μήπως ο εγωισμός καί ο φθόνος μάς τυφλώνουν 
καί δέν βλέπουμε υπεροχή στους άλλους; 

Στίχ. 39 - 43: Μέγας ό Μωυσής! Και όμως οι πατέρες 
μας, συνεχίζει ό Στέφανος, δέν θέλησαν να υπακούσουν 
σ’ αύτόν, άλλά τόν άπώθησαν, τόν απερριψαν. Και μέ ιίς 
καρδιές τους, τήν διάθεσί τους έπέστρεψαν στήν Αίγυπτο. 
Σωματικώς ήταν στήν έρημο μέ πορεία πρός τήν γή τής 
έπαγγελίας, άλλά ψυχικώς γύριζαν στήν Αίγυπτο, τήν γή 
τής δουλείας. Ό θεός διά τού Μωυσέως τούς έβγαλε 
μέ τέρατα καί σημεία άπ’ τήν Αίγυπτο καί τούς ώδηγοΰσε 
θαυμαστώς, αύτοί δέ οί άγνώμονες καί οί αχάριστοι 
σκέπτονταν τούς ψεύτικους θεούς τής Αίγύπτου, τά νεκρά 
είδωλα. Σαράντα μέρες άπουσίασε ό Μωυσής ανεβαίνον¬ 
τας στό Σινά γιά νά παραλάβη τόν Νόμο, καί στό όλίγο 
αύτό διάστημα δέν ύπέμειναν τόν Κύριο καί τόν πιστό 
του δούλο. Κλονίσθηκαν καί έπαναστάστησαν. Καί μέ 
καταθλιπτική πίεσι ζήτησαν απ τόν Άαρών νά κατα- 

σκευάση θεούς! «Κάμε γιά μάς θεούς, οί όποιοι θά 
προπορεύωνται άπό μάς- διότι αύτός ό Μωυσής, πού μάς 
έβγαλε άπ’ τή γή τής Αίγύπτου, δεν ξέρουμε τί τού 
συνέβη». Ο Θεός προπορευόταν άπ’ τούς Ίοραηλίτας μέ 
μορφή πυρός τή νύχτα καί νεφέλης τήν ήμερα καί τούς 
ώδηγοϋσε καί τούς προστάτευε, αύτοί δέ ζητούσαν 
είδωλα, γιά νά προπορεύωνται καί νά τούς οδηγούν καί 
νά τούς προστατεύουν. Μεγάλη ή άνοησία τής ειδωλολα¬ 
τρίας, ή μεγαλύτερη άπ’ όλες τις άνοησίες. Τέτοια 
άνοησία λογικώς δέν εξηγείται. Τά δαιμόνια διέστρεφαν 
τις καρδιές, τύφλωναν τις διάνοιες των άνθρώπων, καί 
έτοι οί άνθρωποι πίστευαν καί στήριζαν τήν ελπίδα τους 
καί τήν πεποίθησί τους σε γελοία πράγματα. Κάτω άπ’ 
τήν πίεσι τού άσεβοϋς λαού ό ’Ααρών άναγκάσθηκε νά 
ένδώση γιά τήν κατασκευή ειδώλου. Καί έλειωσαν οί 
Εβραίοι τά χρυσαφικά τους καί κατασκεύασαν ένα χρυσό 
μοσχάρι καί πρόσφεραν σ’ αύτό θυσία καί εύφραίνονταν 
μέ φαγοπότια καί χορούς γιά τό έργο των χεριών τους. 
Μιμήθηκαν τούς Αιγυπτίους, τών όποιων ό θεός Τ Απις 
ήταν βόδι. Λογικοί άνθρωποι λάτρευαν βόδια, άρα είχαν 
καταντήσει καί αύτοί βόδια! « Ανθρωπος έν τιμή ών ού 
συνήκε* παρασυνεβλήθη τοίς κτήνεσι τοίς άνοήτοις καί 
ώμοιώθη αύτοϊς» (Ψαλμ. μη 13). Ανθρωπος τιμημένος 
μέ λογική δέν κατάλαβε· κατέπεσε στήν τάξι τών άνοήτων 
κτηνών καί έγινε όμοιος μ’ αύτά. 

Επειδή οί Ισραηλίτες έξετράπησαν σέ κτηνολατρία, 
ό θεός τούς άφησε νά στραφούν καί νά παραδοθούν καί 
σέ άστρολατρία. Λάτρευσαν «τήν στρατιάν τού ούρανοϋ». 
«Στρατιά τού ούρανού» όνομάζονται τά άστρα λόγω τού 
πλήθους, τής τάξεως καί τής δυνάμεώς των. Γιά ν 
άποδείξη τήν έκτροπή τών Ισραηλιτών στήν άστρολατρία, 
ό Στέφανος άναφέρει τούς λόγους τού θεού πρός τούς 
Ίοραηλίτας, πού περιέχονταν στό βιβλίο τών προφητών, 
τών δώδεκα προφητών, πού θεωρούνταν άπ τούς Ιου¬ 
δαίους ώς ένα βιβλίο. Συγκεκριμένως άναφέρει τό έδάφιο 
Άμ. ε 25 - 27. Ό θεός λέγει στούς Ίοραηλίτας: «Μήπως 
σφάγια καί θυσίες προσφέρατε σ έ μένα σαράντα έτη 
στήν έρημο, έθνος τού Ισραήλ; Διότι σηκώσατε (καί 

περιεφέρατε) τή σκηνή τού Μολόχ καί τό άστρο τού θεού 
σας Ρεμφάν, τά είδωλα πού κατασκευάσατε γιά νά 
προσκυνήτε αύτά· διά τούτο θά σάς μετοικίσω πέρα άπ' 
τήν Βαβυλώνα». Συμφώνως πρός τά έδάφια Εξόδ. κδ 5 
καί 'Αριθμ. ζ’ 10, οί Ισραηλίτες στήν έρημο πρόσφεραν 
θυσίες στό θεό. 'Αλλ' έπειδή λάτρευαν καί ψευδείς 
Θεούς, τόν Μολόχ (αύτός πιθανώς ήταν ό Ήλιος) καί τόν 
Ρεμφάν (αύτός ήταν ό Κρόνος), διά τούτο ό θεός δέν 
δεχόταν τις θυσίες τους. Κατ' ούσίαν, λοιπόν, δέν 
πρόσφεραν θυσία στο θεό. ΓΓ αύτό ό θεός λέγει: 
«Μήπως σφάγια καί θυσίας προσφέρατε σ έ μένα;». 
Ό Θεός έκφράζεται έδώ γιά τις άπαράδεκτες θυσίες 
τών Ισραηλιτών, όπως έκφράζεται άλλού γιά τίς άπαράδε¬ 
κτες νηστείες τους: «Όταν νηστεύατε καί πενθούσατε 
τόν πέμπτο καί τόν έβδομο (μήνα) τά έβδομήντα έκεΐνα 
έτη, νηστεύατε πράγματι γιά μένα;» (Ζαχ. ζ' 5 κατά τό 
Εβραϊκό πρός τό όποιο πρβλ. τούς Ο). Ό θεός θέλει 
ειλικρινή καί ολόκληρη τήν καρδιά μας. Καί άν έμεϊς 
μοιράζωμε τήν καρδιά μας μεταξύ θεού καί άλλων 
προσώπων καί πραγμάτων καί δέν έχωμε ειλικρινή αισθή¬ 
ματα, οί προσφορές μας δέν άνεβαίνουν στό θεό, 
πάνε χαμένες. Όχι δέ μόνο τούτο, άλλα καί μάς τιμωρεί 
ό θεός, όπως τιμώρησε τούς Ισραηλίτες, τούς όποιους 
μετώκισε πέρα άπ' τήν Βαβυλώνα. 

Στίχ. 44 - 50: Οί Ιουδαίοι είχαν κατηγορήσει τόν 
Στέφανο, ότι μιλούσε «κατά τού τόπου τού άγιου» (Πράξ. 
στ 13), δηλαδή κατά τού ναού. Έδώ ό Στέφανος 
άπολογούμενος τονίζει, ότι οί πατέρες στήν έρημο είχαν 
τή σκηνή τού μαρτυρίου, όχι ναό. Τή σκηνή είσήγαγαν καί 
είχαν καί σχή γη τής έπαγγελίας μέχρι τήν έποχή 
τού Δαβίδ. Ό Δαβίδ ζήτησε άπό τόν θεό νά κατασκευάση 
ναό γιά τόν θεό. Αλλά ναό κατασκεύασε ό Σολωμών. 
Έπί αιώνας ό Ίσραηλιτικός λαός καί οί πατριάρχες του 
λάτρευαν τόν θεό χωρίς ναό. Τούς πρώτους μάλιστα 
αιώνας ούτε τή σκηνή τού μαρτυρίου είχαν. Αλλά καί 
όταν κατασκευάσθηκε ναός, ό θεός δέν περιωρίσθηκε 
στό ναό. Ό Ύψιστός, τονίζει ό Στέφανος, δέν κατοικεί 
σέ χειροποιήτους ναούς. Καί άποδεικνύει τούτο μέ χωρίο 

τού προφήτη, τού μεγάλου Ήσαία: «Ό ούρανός εϊνε 
θρόνος σέ μένα καί ή γή εϊνε ύποπόδιο των ποδιών μου* 
ποιον οίκον θά οικοδομήσετε γιά μένα, λέγει ό Κύριος, 
ή ποιος εϊνε ό τόπος τής άναπαύσεώς μου; Τό χέρι μου 
δέν έδημιούργηοε όλα αύτά;» (Ήσ. ξστ' 1-2). 

Μεγαλοπρεπέστατο τό χωρίο τού Ήοαΐα! Ό θεός εϊνε 
μέγας, άπειρος. Καί κανείς οίκος δέν εϊνε δυνατόν νά 
οίκοδομηθή τόσο μεγάλος, ώστε νά χωρή σ’ αύτόν ό 
θεός. Κανείς τόπος δέν εϊνε δυνατόν νά εϊνε τόπος τής 
άναπαύσεώς τού θεού. Ό παντοδύναμος θεός δημιούρ¬ 
γησε τό σόμπαν. Καί τό σύμπαν εϊνε ένα είδος ναού τού 
μεγάλου θεού. Ο ούρανός εϊνε θρόνος καί ή γή εϊνε 
ύποπόδιο τών ποδιών του. Ο θεός με τήν παρουσία του 
γεμίζει τό σύμπαν. Άλλ’ έπειδή τό σύμπαν εϊνε δημιούργη¬ 
μα τού θεού καί ό δημιουργός εϊνε μεγαλύτερος άπό τό 
δημιούργημά του, ούτε τό σύμπαν χωρεΐ τόν θεό, όπως 
είπε ό Σολωμών κατά τά έγκαίνια τού ναού (Γ' Βασ. η' 27). 

Δέν έχει λοιπόν σημασία ό ναός; Ασφαλώς έχει, άλλά 
σχετική. Καί αύτό άκριβώς θέλησε νά τονίση ό Στέφανος. 
Οί Ιουδαίοι έδιναν άπόλυτη σημασία στο ναό. Περιώριζαν 
τόν θεό καί τήν λατρεία του στό ναό. Ενώ ό θεός εϊνε 
παντού καί δύναται νά λατρεύεται παντού. Ό ναός 
χρειάζεται γιά τούς άνθρώπους: Γιά νά έκδηλώνουν οί 
άνθρωποι τήν εύλάβειά τους στό θεό, κτίζοντας καί 
άφιερώνοντας σ' αύτόν ναό. Γιά νά συγκεντρώνωνται μέσα 
στό ναό καί νά λατρεύουν τόν θεό πολλοί μαζί, διότι ή 
συνάθροισις καί ή λατρεία στό ύπαιθρο δέν εϊνε εύκολη, 
μάλιστα τό χειμώνα. Γ ιά νά ύποβοηθοΰνται στήν λατρεία 
οί πιστοί άπ' τό ναό καί άπ’ τά διάφορα ιερά καί συμβολικά 
άντικείμενα τού ναού. Τέλος πρέπει νά τονισθή, ότι ναι 
μέν ό θεός εϊνε παντού, άλλά στό ναό εϊνε κατά τρόπο 
έξαιρετικό. 

Οπωσδήποτε δέ καί ή σχετική σημασία τού Ιουδαϊκού 
ναού καταργήθηκε άπ’ τήν έπικράτησι νέας λατρείας, τής 
χριστιανικής, καί τήν θεμελίωσι νέου ναού, τού χριστιανι¬ 
κού, όπου ό θεός εϊνε παρών κατά τρόπο όλως έξαιρετικό, 
διά τού Μυστηρίου τής θείας Κοινωνίας. 

ΠΡΑΞΕΩΝ Ζ 51 - 60 


ΜΑΘΗΜΑ 20ό 


0 ΣΤΕΦΑΝΟΣ ΚΑΥΤΗΡΙΑΖΕΙ ΤΟΥΣ ΙΟΥΔΑΙΟΥΣ 

ΚΑΙ ΛΙΘΟΒΟΑΕΙΤΑΙ 


Στό έβδομο κεφάλαιο των Πράξεων, στίχ. 51 - 60, 
άναφέρονται: 1) Ό καυστικός έλεγχος τού Στεφάνου 
κατά των Ιουδαίων, στίχ. 51 - 53, καί 2) Ό λιθοβολισμός 
τοϋ Στεφάνου, στίχ. 54 - 60. 

Έξήγησις λέξεων και φράσεων 

51 . τοϊζ ώσί = στα ώτα, στα αύτιά. 
άεί = πάντοτε. 

άντιπίπτω = άντιτίθεμαι, ανθίσταμαι. 

52. άποχείνω - φονεύω. 

τούς προχαταγγείλαντας = αύτούς πού προανήγγειλαν, 
αύτούς πού προφήτευσαν. 
περί τής έλεύσεως = για τον έρχομό. 
ον = τού οποίου. 
γεγένησθε = έχετε γίνει. 

53. εις διαταγάς αγγέλων = σε διατάξεις άγγέλων, σε διατυ¬ 

πώσεις άγγέλων. 

54. διεπρίοντο = σχίζονταν, σπάρασσαν, μαίνονταν. 

'έβρνχον = έτριζον. 

55. είδεν έστώτα = είδε να βρίσκεται, είδε νά εΐνε. 

57. συνέσχον = έκλεισαν, βούλωσαν. 
όμοθνμαδόν = όλοι μαζί. 

58. άπέθεντο = άπέθεσαν. 

59. έπιχαλούμενον - ένω έπεκαλειτο, ένω προσευχόταν. 

60. θείς τά γόνατα = άφοϋ γονάτισε. 

μή στήσχις = μή ύπολογίσης, μή λογαριάσης. 


6 ΠΡΑΞΕΙΣ ΑΠΟΣΤΟΛΩΝ 

Παρατηρήσεις καί διδάγματα 


Στιχ. 51 - 53: Εκθέτοντας ό Στέφανος τήν ιστορία 
τοϋ Ίσραηλιτικοΰ λαού, σέ πολλά σημεία ήλεγξε έμμέσως 
τούς συγχρόνους του Ιουδαίους γιά τήν άσέβειά τους. 
Οί σύνεδροι άντιλαμβάνονταν τόν έλεγκτικό χαρακτήρα 
τής ομιλίας τοϋ Στεφάνου καί δυσφοροϋσαν καί θορυβού¬ 
σαν. Φαινόταν δέ όλο καί περισσότερο ή όργή καί ή 
διάθεσίς τους νά τόν θανατώσουν. ΓΓ αύτό ό Στέφανος 
διέκοψε άποτόμως τήν έκθεσι τής ιστορίας τοϋ Ίσραηλιτι- 
κοϋ λαού καί άπηύθυνε άμεσο καί δριμύ έλεγχο πρός 
τούς Ιουδαίους, άψηφώντας τις φονικές τους διαθέσεις. 
Όπως ό Ιησούς έν όψει τής θανατώσεώς του ήλεγξε μέ 
καυστική γλώσσα τούς Ιουδαίους, έτσι τώρα καί ό 
Στέφανος. 

Σκληροτραχήλους ονομάζει ό Στέφανος τούς 
Ιουδαίους. Έτσι τούς όνομάζει καί ή Παλαιά Διαθήκη 
(Έξ. λγ 3, 5· λδ' 9* Δευτ. θ' 6, 13· Βαρ. β' 30). Γιατί; 
Διότι ό θεός στούς Εβραίους έλεγε, «τόν τράχηλον ύμών 
ού σκληρυνείτε έτι» (Δευτ. Γ 16), αύτοί δέ έξακολουθητι- 
κώς ώμοίαζαν μέ ζώα, των όποιων ό τράχηλος εινε 
σκληρός, δέν μπαίνει σέ ζυγό. Ό ζυγός τοϋ θεού δέν 
εινε βασανιστικός· είνε μαλακός καί εύεργετικός. Ό 
σαρκωμένος θεός είπε: «"Αρατε τόν ζυγόν μου έφ' ύμάς 
καί μάθετε άπ’ έμοϋ, ότι πράος είμι καί ταπεινός τή 
καρδία, καί εύρήσετε άνάπαυσιν ταις ψυχαϊς ύμών. Ό 
γάρ ζυγός μου χρηστός καί τό φορτίον μου έλαφρόν έστι» 
(Ματθ. ιά 29 - 30). Έν τούτοις οί Ιουδαίοι δέν θέλησαν 
νά μποϋν στό ζυγό τοϋ θεού, δέν θέλησαν νά γίνουν 
δούλοι Χριστού. Δείχτηκαν άτίθασοι καί άνυπότακτοι, όπως 
τά άσυνήθιστα σέ ζυγό μοσχάρια. Προτίμησαν νά είνε 
δούλοι τοϋ Σατανά καί των παθών, όχι τού Χριστού, ό 
όποιος έλευθερώνει άπό τό Σατανά καί άπό τά πάθη. 

«Ά περιτμήτους τή καρδία καί τοϊς 
ώσίν» όνομάζει έπίσης ό Στέφανος τούς Ιουδαίους. 
Όμοίως έκφραζόταν γι’ αύτούς καί ή Παλαιά Διαθήκη. 
Όπως εινε γνωστό, ό θεός διέταξε νά περιτέμνωνται 

στήν σάρκα οι άρρενες Εβραίοι. Ή περιτομή αύτή είχε 
συμβολική σημασία. Σήμαινε ότι ό περιτεμνόμενος εισέρ¬ 
χεται στό λαό τού Θεού καί άνήκει στόν Κύριο. Επίσης 
ήταν σύμβολο πνευματικής περιτομής· όπως περιτεμνόταν 
ή σάρκα, έτσι έπρεπε νά περιτέμνεται καί ή ψυχή· όπως 
άπό τή σάρκα άποκοπτόταν ή άκροβυστία (τό άκρον τού 
δέρματος τού γεννητικοΰ όργάνου), έτσι άπό τήν ψυχή 
έπρεπε νά άποκόπτεται ή κακία. Τέλος ή περιτομή ήταν 
σύμβολο τού βαπτίσματος, διά τού οποίου ώς άλλη 
άκροβυστία άφαιρεΐται ή άμαρτία καί ό άνθρωπος εισέρχε¬ 
ται στήν Εκκλησία καί άνήκει στόν Τριαδικό θεό. Ως 
προς τήν πνευματική περιτομή ό θεός παρήγγελλε στοάς 
Εβραίους: «Περιτεμείσθε τήν σκληροκαρδίαν ύμών» 
(Δευτ. Γ 16. Ίδέ καί Ίερ. Γ 4). Νά άφαιρέσετε, δηλαδή, 
τήν σκληρότητα τής καρδιάς σας. 'Αλλ' οί Εβραίοι 
έξακολουθοϋσαν νά εϊνε σκληροκάρδιοι, νά μή άποβάλ- 
λουν τήν κακία, νά μή ταπεινώνωνται καί νά μή ύπακούουν 
στό θεό. Διά τούτο ό θεός διά τού προφήτου Ίερεμίου 
λέγει: «Πας οίκος Ισραήλ άπερίτμητοι καρδίας αύτών» 
(Ίερ. θ’ 26). Επίσης διά τού αύτοϋ προφήτου λέγει: 
«Απερίτμητα τά ώτα αύτών καί ού δυνήσονται άκούειν» 
(Ίερ. στ 10). Οί Εβραίοι δέν περιέκοπταν, δέν άφαιροΰσαν 
άπ' τις καρδιές τους τή σκληρότητα καί άπ’ τ' αύτιά τήν 
άνυπακοή. Όπως δέ οί παλαιοί Εβραίοι, έτσι καί οί 
σύγχρονοι τού Στεφάνου ήταν άπερίτμητοι στήν καρδιά 
καί στ’ αύτιά, σκληροί καί άνυπότακτοι. 

Κατά τό Νεεμ. θ' 20, ό θεός στούς Εβραίους έδωσε 
τό Πνεύμα του τό άγαθό, γιά νά συνετίση αύτούς. Αλλά, 
κατά τό Ήσαΐα ξγ' 10, «Αύτοί ήπείθησαν καί παρώξυναν 
τό Πνεύμα τό "Αγιον αύτοΰ». Τήν αύτή διαγωγή άπέναντι 
τού Αγίου Πνεύματος έδειχναν καί οί σύγχρονοι τού 
Στεφάνου Ιουδαίοι. «Ημείς άεί τω Πνεύματι τώ 'Αγίω 
άντιπίπτετε, ώς οί πατέρες ύμών καί ύμεΐς», φωνάζει ό 
Στέφανος, στηλιτεύοντας τούς συνέδρους καί τούς όμοι¬ 
ους των Ιουδαίους. «Σείς, δηλαδή, πάντοτε άντιτίθεσθε 
στό Πνεύμα τό Αγιο, όπως οί πατέρες σας καί σείς». 
Γιατί δέν είπε, ότι άντιτίθενται στό θεό, άλλ’ είπε, ότι 
άντιτίθενται στό Πνεύμα τό Αγιο; Διότι τό Αγιο Πνεύμα 

εΐνε ό Θεός, όλη ή θεία ούσία, καί αύτό φώτιζε τούς 
προφήτας, τούς άποστόλους καί τόν Στέφανο. Καί ό 
Ιησούς έν 'Αγίω Πνεύματι μιλούσε καί τελούσε τά σημεία. 
Οί Εβραίοι ήταν πνευματομάχοι ή θεομάχοι. Καί ώς 
άπόδειξι γΓ αύτό ό Στέφανος άναφέρει τούς διωγμούς 
καί τις θανατώσεις τών προφητών άπό τούς παλαιούς 
Εβραίους, τήν προδοσία καί τήν θανάτωσι τού Ιησού άπ' 
τούς συγχρόνους του: «Ποιόν άπ’ τούς προφήτας δέν 
καταδίωξαν οί πατέρες σας; Καί όχι μόνον καταδίωξαν, 
αλλά καί σκότωσαν έκείνους, πού προφήτευσαν τόν 
έρχομό τού Δικαίου. Καί τώρα σείς γίνατε προδότες καί 
φονιάδες αύτού». Ό λόγος τού Στεφάνου γίνεται ορμητι¬ 
κός σάν άκατάσχετος χείμαρρος, καυστικός σάν θερμο¬ 
καυστήρας. Τό Αγιο Πνεύμα τού δίνει μέγιστο βαθμό 
ορμής καί φλόγας, γιά νά καταγγείλη τά έγκλήματα τών 
προφητοκτονιών καί τής χριστοκτονίας. 

Τέλος ώς άπόδειξι τής άσεβείας τών Ιουδαίων καί ώς 
κατακλείδα τού σφοδρού έλέγχου έναντίον τους ό Στέφα¬ 
νος άναφέρει γενικό έγκλημά τους, ότι δέν τήρησαν τόν 
Νόμο. Ένώ αύτοί έμφανίζονταν ώς θεματοφύλακες, 
έρμηνευταί καί τηρηταί τού Νόμου μέχρι σχολαστικότητος, 
ό Στέφανος τούς καταγγέλλει ώς παραβάτας τού Νόμου, 
κατηγορία πού στοίχιζε στόν έγωισμό, στήν αύταρέσκεια 
καί στήν άνθρωπαρέσκειά τους. «Έλάβετε τόν νόμον είς 
διαταγάς άγγέλων», φωνάζει ό Στέφανος, «καί ούκ έφυλά- 
ξατε». Ό περίφημος «άγγελος» στό Σινά, πρόσωπο τής 
θεότητος, θεός καί Κύριος, λαλοϋσε στό Μωυσή τά λόγια 
τού Νόμου (Πράξ. ζ 30 - 34, 38, 44). Πολλοί δέ κτιστοί 
άγγελοι, οί όποιοι περιστοίχιζαν τόν άκτιστο στό Σινά 
(Δευτ. λγ' 2- Ψαλμ. ξζ’ 18 [ξη 17]), διακόνησαν κατά τήν 
παράδοσι τού νόμου στό μεσίτη Μωυσή. Βοήθησαν τόν 
Μωυσή στή διάταξι τού περιεχομένου τού τεραστίου 
Νόμου, ό όποιος, έκτος τών δέκα έντολών, περιλαμβάνει 
έκατοντάδες άλλες έντολές. Οί Εβραίοι, λοιπόν, παρέλα- 
βαν άπό τόν θεό Νόμο, στόν όποιο διακόνησαν άγγελοι. 
Πόσο άνώτερος, πόσο ένδοξότερος τών άνθρωπίνων 
νόμων ήταν έκείνος ό Νόμος! Καί όμως οί Εβραίοι, ένώ 
καυχώνταν γιά τόν Νόμο, δέν τόν τήρησαν. Γιά τόν Νόμο 

μιλούσαν συνεχώς. Αλλά στή ζωή άποδεικνύονταν παρά¬ 
νομοι καί άνομοι. 

Ό δριμύς καί καυστικός έλεγχος τού Στεφάνου κατά 
των άρχόντων τού Ισραήλ καί των όμοιων σέ άσέβεια 
Ιουδαίων διδάσκει, ότι οί άνθρωποι τού θεού όφείλουν 
νά ελέγχουν μέ κάθε παρρησία τούς άσεβεις, όσο ψηλά 
καί άν βρίσκωνται σέ θέσεις καί άξιώματα. Οσο μάλιστα 
ψηλότερα βρίσκονται, τόσο αύστηρότερα πρέπει νά τούς 
έλέγχουν. Πού είνε λοιπόν αύτοί πού λένε, ότι δέν 
έπιτρέπεται ό άνθρωπος νά κρίνη καί νά χρησιμοποιή 
σκληρή γλώσσα; Δέν έπιτρέπεται νά κρίνη μέ τήν έννοια 
τής έμπαθοϋς κατακρίσεως. Επιτρέπεται όμως καί έπιβάλ- 
λεται νά κρίνη μέ τήν έννοια τού έλέγχου. “Αλλο κατάκρισις 
καί άλλο έλεγχος. 

Σιίχ. 55 - 56: "Αν κανένας νοσηρός τύπος, άπ’ αύτούς 
πού συγχέουν έλεγχο καί κατάκρισι καί δέν θέλουν νά 
άκούουν έντονα καί σκληρά λόγια, άκουε τούς σφοδρούς 
λόγους τού Στεφάνου καί τόν έβλεπε νά συνταράσσεται, 
θά τόν θεωρούσε άπνευμάτιστο, έξαλλο καί δαιμονιώδη 
άνθρωπο. 'Αλλ' ή Γραφή τί λέγει; Τό έντελώς άντίθετο. 
Ό Στέφανος μιλούσε έτσι «ύπάρχων πλήρης Πνεύματος 
Αγίου». Δέν ήταν άπνευμάτιστος, έξαλλος, δαιμονιώδης, 
άλλά γεμάτος άπό Πνεύμα Αγιο. Ή θεία Χάρις πλημμύριζε 
τήν ϋπαρξί του, καί γι' αύτό μιλούσε μέ σφοδρό ύφος. 
Ή θεία Χάρις δημιουργούσε μέσα του κύματα ιερής όργής 
καί άγανακτήσεως, καί γι' αύτό συνταρασσόταν. Ή θεία 
Χάρις φλόγιζε τό έσωτερικό του, καί γι' αύτό έξερράγη 
σάν ήφαίστειο. 

Αλλοίμονο σέ όσους δέν άγανακτοϋν καί δέν όργίζον- 
ται καί δέν διαμαρτύρονται γιά τήν άσέβεια έντόνως! 
Αύτοί δέν είνε πνευματοφόροι άνθρωποι, άλλ' άπνευμάτι- 
στοι. Αύτοί δέν είνε πράοι, άλλά δειλοί, καιροσκόποι, 
όλιγόπιστοι, άδιάφοροι. Αλλοίμονο, έπίσης, σ' όσους δέν 
έχουν τή δύναμι νά έλέγξουν τούς άσεβεις, άλλά έλέγχουν 
καί κατακρίνουν τούς όλίγους εύσεβεϊς, οί όποιοι τολμούν 
νά έλέγχουν τό άποθρασυνθέν κακό! Αλλοίμονο σ' 

αύτούς, γιατί πολεμώντας τόν έλεγχο άντιτίθενται καί 
αύτοί, όπως οί Εβραίοι, στό Πνεύμα τό Αγιο, τό όποιο 
ήλθε στόν κόσμο γιά νά έλέγξη τόν κόσμο! 

Ελέγχοντας ό Στέφανος δέν ήταν μόνο γεμάτος άπό 
Πνεύμα Αγιο, άλλά καί άξιώθηκε τήν ώρα τοϋ έλέγχου 
νά βλέπη άνοιχτούς τούς ούρανούς καί τόν Υιόν τού 
άνθρώπου στά δεξιά τού θεού. Οί σύνεδροι είδαν τή 
δόξα τού Στεφάνου σάν δόξα άγγέλου (Πράξ. στ' 15), καί 
ό Στέφανος είδε τή δόξα τού θεού καί τοϋ Χριστού. Ό 
θεός έπέτρεψε στούς Ιουδαίους νά ίδοϋν τή δόξα τού 
Στεφάνου, γιά νά καταλάβουν, ότι ήταν εύλαβής καί άγιος. 
Καί ό Στέφανος άνέφερε τή θεία όπτασία του στούς 
Ιουδαίους όχι γιά έπαινο τού έαυτοΰ του, άλλά γιά νά 
δείξη, ότι ό Ιησούς δικαιώθηκε καί δοξάσθηκε άπ' τόν 
θεό, όπως είχε πει σ’ αύτούς κατά τή δίκη του (Λουκ. 
κγ' 69), καί γιά νά τούς κινήση σέ μετάνοια καί πίστι. 

Μεγάλη ψυχή ό Στέφανος! Τόσο σφοδρός στόν έλεγχο 
τών άσεβών, όσο σφοδρός καί στόν πόθο γιά τή σωτηρία 
τους! ΓΓ αύτό καί ό Κύριος τόν τίμησε μέ μεγάλα σημεία 
δόξης. 

Στίχ. 57 - 60: Ούτε τά λόγια ούτε ή όπτασία συγκίνησαν 
τούς Ιουδαίους. Άντιθέτως τούς έξώργισαν μέχρι σημείου 
τυφλού φανατισμού. Στό Στέφανο κυριαρχούσε τό Πνεύμα 
τό "Αγιο, σ’ αύτούς κυριαρχούσε τό πνεύμα τό δαιμονικό. 
Δαιμονική συνεργία, σατανική συστροφή συνέβη στό 
συνέδριο. Οί άρχοντες τού Ισραήλ, οί σύνεδροι - δικασταί, 
ξέσπασαν σέ άναρθρες κραυγές, ούρλιαζαν καί ώρύονταν 
σάν θηρία, βούλωσαν τά αύτιά τους νά μή άκούουν καί 
ώρμησαν όλοι μαζί πάνω στόν Στέφανο. Καί τόν έβγαλαν 
έξω άπ’ τήν πόλι καί τόν λιθοβολούσαν μέ λύσσα καί 
μανία. Πάνω στό τρομερό πάθος τους λησμόνησαν, ότι 
δέν είχαν τό δικαίωμα τής έκτελέσεως άνθρώπων, άψήφη- 
σαν τόν Πιλάτο. Ό λέων ό ώρυόμενος, πού ζητεί ποιόν 
νά καταπιή, μετέβαλε καί τά όργανά του σέ ώρυομένους 
λέοντας. Ό όφις ό άρχαίος, ή άσπίς ή δηλητηριώδης, 
πού κλείει τά αύτιά της γιά νά μή άκούση τή φωνή τών 

γοήτων, μετέβαλε καί τά όργανά του σέ όφεις, σέ 
δηλητηριώδεις καί κωφές άσπίδες. Ό μεγάλος άνθρωπο- 
κτόνος έκανε καί τά όργανά του πάλι άνθρωποκτόνους. 

'Αλλ' όποια άντίθεσις μεταξύ των Ιουδαίων καί τού 
Στεφάνου! 

Όταν ύπερασπιζόταν τό όνομα τοϋ Χριστού καί τήν 
εύσέβεια, ό Στέφανος φώναζε καί ήλεγχε μέ όλη τή 
δύναμί του. Αλλά τώρα, πού άρπάζεται ό ίδιος καί 
λιθοβολείται, δέν άγανακτεί, δέν άργίζεται, δέν ύψώνει 
τή φωνή του γιά νά ύπερασπισθή τόν έαυτό του, δέν 
έξαπολύει μύδρους κατά των έχθρών του. Ένώ έκεΐνοι 
τόν λιθοβολούν άγρίως, αύτός προσεύχεται γιά τόν έαυτό 
του καί γιά τούς δημίους του. Γιά τόν έαυτό του λέγει: 
«Κύριε Ιησού, δέξαι τό πνεύμά μου». Ό Στέφανος 
προσεύχεται στόν Ιησού, τόν όνομάζει Κύριο, καί 
τόν παρακαλεΐ νά δεχθή τό πνεύμα του. Καί τά τρία 
αύτά πράγματα άποδεικνύουν τή θεότητα τού Ιησού. Ή 
δέ φράσις «δέξαι τό πνεύμά μου» άποδεικνύει καί ότι ό 
άνθρωπος δέν εινε μόνο σώμα, άλλ’ έχει καί πνεύμα ή 
ψυχή. Πού εΤνε οί άντίχριστοι Χιλιασταί ή ψευδό - 
Μάρτυρες τοϋ Ιεχωβά, οί όποιοι λένε, ότι ό Χριστός δέν 
εινε θεός άλλά κτίσμα, καί ότι ό άνθρωπος δέν έχει 
πνεύμα; 

Γιά τούς έχθρούς του ό Στέφανος κάνει θερμότερη 
προσευχή, γονατίζει, συγκεντρώνει τις έξαντλούμενες 
δυνάμεις του στήν τελευταία προσπάθεια νά έκφράση τά 
ένδότατα συναισθήματά του, καί μέ φωνή μεγάλη, ώστε 
νά άκούσουν οί έχθροί του μέσα στό θόρυβο καί νά 
καταλάβουν, ότι δέν τούς μισεί άλλά τούς άγαπά, παρακα- 
λεί τόν Ιησού: «Κύριε, μή στήσης αύτοίς τήν άμαρτίαν 
ταύτην». Κύριε, μή λογαριάσης σ’ αύτούς τήν άμαρτία 
αύτή. Κύριε, συγχώρ.ησέ τους. 

Ή θερμή προσευχή τού Στεφάνου γιά τούς έχθρούς 
του δέν έμεινε χωρίς άποτελέσματα. Ή προσευχή αύτή 
συνετέλεσε στήν έπιστροφή τοϋ Σαύλου, τοϋ γίγαντος 

τού Χριστιανισμού. Καί πόσες φορές ύστερα ό Παύλος 
δεν θυμήθηκε τό μαρτύριο τού Στεφάνου... 

Όπως εϊπαμε άλλού, σέ πολλά μοιάζει ό Στέφανος 
μέ τόν Χριστό. Μοιάζει καί σέ τούτο, ότι τήν ώρα τής 
θανατώσεώς του προσευχόταν γιά τούς έχθρούς του. 
Πολύ συγκινητικό τό παράδειγμά του. Δείχνει όλη τήν 
εύγένεια καί τήν άγάπη τής χριστιανικής ψυχής. 

Μεγάλη, πολύ μεγάλη ψυχή ό Στέφανος! ΓΓ αύτό καί 
ό Κύριος τόν άξίωσε νά γίνη ό πρωτομάρτυς τής 
Εκκλησίας του. 



ΠΡΑΞΕΩΝ Η 1 - 25 


ΜΑΘΗΜΑ 21ο 


ΔΙΩΓΜΟΣ ΤΗΣ ΕΚΚΛΗΣΙΑΣ 
Ο ΔΙΑΚΟΝΟΣ ΦΙΛΙΠΠΟΣ, Ο ΣΙΜΩΝ Ο ΜΑΓΟΣ 


Στό όγδοο κεφάλαιο των Πράξεων, στίχ. 1 - 25, γίνεται 
λόγος: 1) Γιά τόν διωγμό τής Εκκλησίας των Ιεροσολύμων 
καί τόν διασκορπισμό τών χριστιανών, στίχ. 1 - 3, 2) Γιά 
τή δράσι τού διακόνου Φιλίππου στή Σαμάρεια, στίχ. 4 - 

8, καί 3) Γιά τό Σίμωνα τό μάγο, στίχ. 9 - 25. 

Έξήγησις λέξεων και φράσεων 

1. κατά τάς χώρας = ατούς διαφόρους τόπους τής ύπαίθρου, 

ατά μέρη τής ύπαίθρου. 

2. συνεκόμισαν = έθαψαν. 
κοπετός = θρήνος. 

έπ' αύτώ = γι’ αύτόν. 

3. έλυμαίνετο - έκανε φθορά, έκανε καταστροφή, ρήμαζε. 
7. ομοθυμαδόν = με μιά ψυχή. 

9. μαγεύων καί έξιστών = κάνοντας μαγείες και προκαλώντας 

έκπληξι. 

λέγων έίναί τινα έαυτόν μέγαν = ΐσχυριζόμενος, ότι αύτός 
εινε κάποιος μεγάλος. 

10. φ προσεΐχον = σ’ αύτόν έδιναν προσοχή. 

11. διά τό έξεστακέναι αυτούς = διότι τούς είχε καταπλήξει. 
ίχανφ χρόνορ = έπι άρκετό χρόνο. 

13. ήν προσκαρτερών = έμενε προσκολλημένος, έμενε έπιμό- 

νως κοντά. 
δυνάμεις = θαύματα. 

έξιστατο = έμενε έκστατικός, κατάπληκτος. 

14. δέδεχται = δέχτηκε. 

16. ούπω γάρ ήν έπιπε πτωχός = διότι άκόμη δέν είχε έπιπέσει 

δέν είχεν έλθει έπάνω. 
έπ' ουδενι αυτών = σέ κανένα άπ’ αυτούς. 
ύπήρχον = ήταν. 

17 . έπετίθουν = έπέθεταν, έθεταν έπάνω. 

18. προσήνεγκεν αύτοΐς = πρόσφερε σ’ αυτούς. 

19. ω εάν έπιθώ = σ’ όποιον έπιθέσω. 

20. συν σοί - μαζί με σένα. 

ε'ίη εις απώλειαν = να χαθή. 

ένόμισας χτάσθαι = νόμισες ότι άποκτάται. 

21. ούχ έστι σοι μερίς ουδέ κλήρος = δέν ύπάρχει για σένα 

μερίδιο και κλήρος, κληρονομιά, σωτηρία. 
εν τώ λόγω τούτω = γι’ αύτό τό λόγο ή γι’ αύτό τό πράγμα. 

22. έπίνοια = έπινόησις. 

23. χολή πικρίας = πικρή χολή, πικρά βάσανα. 
σύνδεσμος άδικίας = δεσμά συμφοράς. 
δρω σε όντα = σέ βλέπω νά είσαι. 

24. όπως μηδέν έπέλθη έπ' έμέ = για νά μήν έλθη έπάνω 

μου κανένα. 

ών είρήκατε = άπό όσα είπατε. 

25. διαμαρτυραμένοι = άφού έδωσαν μαρτυρία. 
κώμη = χωριό. 

Παρατηρήσεις και διδάγματα 

Στίχ. 1: Τό πάθος των φανατικών και δαιμονισμένων 
Ιουδαίων δέν ικανοποιήθηκε μέ τό λιθοβολισμό τού 
Στεφάνου. Ικανοποιείται ποτέ τό άβυσσαλέο πάθος τοϋ 
μίσους; Τήν ίδια μέρα τοϋ λιθοβολισμού τοϋ Στεφάνου 
οί Ιουδαίοι έξαπέλυσαν μεγάλο διωγμό έναντίον τής 
Εκκλησίας των Ιεροσολύμων. Πάντοτε ή Εκκλησία διώκε¬ 
ται μέ διαφόρους τρόπους. Πολλές δέ φορές διώκεται 
κατά τρόπο φανερό καί βάναυσο. Κατά τής Εκκλησίας 
τών Ιεροσολύμων οί Ιουδαίοι έκαναν βάναυσο διωγμό. 
Κτύπησαν τήν Εκκλησία μέ λύσσα καί μανία στήν άρχή 
καί στήν κοιτίδα της, νομίζοντας ότι έτσι θά τήν διέλυαν 
καί δέν θά έξαπλωνόταν έξω άπ* τήν Ιερουσαλήμ. 

Αλλά γιά τραγική εις βάρος τους ειρωνεία συνέβη τό 
αντίθετο άπ' ό,τι νόμιζαν! Ο διωγμός δέν έσβησε τήν 
Εκκλησία τής Ιερουσαλήμ. Μέσα στήν πρωτεύουσα τού 
Ιουδαϊσμού, όπου συγκεντρωνόταν τό μέγιστο μίσος κατά 
τού Ιησού καί τών άκολούθων του καί ξέσπασε ό τρομερός 
διωγμός, έμειναν οί άπόστολοι ώς πρωταγωνισταί τής 
Πίστεως καί στύλοι άκλόνητοι τής Εκκλησίας. Ό Χριστός 
γιά τούς μαθητάς του είχε πει, ότι εινε τό φώς τού 
κόσμου. Οί άπόστολοι ήταν, καί διά τού Εύαγγελίου 
έξακολουθοϋν νά εινε, τά μεγαλύτερα φώτα μετά τό 
Χριστό. Καί ήταν δυνατό, λοιπόν, νά σβήσουν οί διώκτες 
τήν Εκκλησία τής Ιερουσαλήμ, άφοϋ μέσα σ’ αύτή ήταν 
τά δώδεκα μεγάλα φώτα; Μετά τόν άκρογωνιαϊο λίθο, τό 
Χριστό, οί άπόστολοι εινε οί δώδεκα θεμέλιοι. Καί ήταν 
δυνατό, λοιπόν, νά γκρεμίσουν οί έχθροί τήν Εκκλησία 
τής Ιερουσαλήμ, άφοϋ έκεΐ ήταν οί δώδεκα θεμέλιοι; 

Όχι μόνο τότε, άλλά καί μέχρι σήμερα δέν μπόρεσαν 
νά έξαλείψουν οί Εβραίοι τήν Εκκλησία τής Ιερουσαλήμ. 
Αλλά καί χωρίς νά τό θέλουν συνετέλεσαν στήν έξάπλωσι 
τής Εκκλησίας έξω άπ' τήν πρωτεύουσα. Πώς; Λόγω του 
διωγμού, έκτος τών άποστόλων όλοι οί άλλοι κήρυκες 
τού Εύαγγελίου καί άλλοι χριστιανοί «διεσπάρησαν» στά 
διάφορα μέρη τής ύπαίθρου τής Ίουδαίας καί τής 
Σαμαρείας. Έφήρμοσαν τό λόγο τού Χριστού, όταν τούς 
διώκουν σ’ ένα τόπο, νά πηγαίνουν σ’ άλλο. Μερικοί 
έφθασαν μέχρι τή Φοινίκη, τήν Κύπρο καί τήν Αντιόχεια 
(Πράξ. ια’ 19). «Διεσπάρησαν» οί κήρυκες, «διεσπάρησαν» 
καί τά λόγια τού Εύαγγελίου. Όπου περνούσαν οί πιστοί 
καί ζηλωταί έκείνοι άνδρες, σκόρπιζαν τόν ούράνιο σπόρο 
τού Εύαγγελίου. Καί νέοι άνθρωποι πίστευαν στόν Ιησού 
Χριστό καί γίνονταν χριστιανοί. Έτσι ή Εκκλησία τού 
Χριστού έξαπλωνόταν σέ διάφορα μέρη τής Ίουδαίας καί 
τής Σαμαρείας καί μέχρι τή Φοινίκη, τήν Κύπρο καί τήν 
Αντιόχεια. Τά άγρια φυσήματα τών Ιουδαίων δέν έσβησαν 
τή φωτιά τής Πεντηκοστής, άλλά τήν διασκόρπισαν, γιά 
νά μεταδοθή καί νά φουντώση καί σέ άλλους τόπους. 
Έγινε ό διωγμός μεγάλος; Έγινε καί ή Εκκλησία μεγάλη! 

"Ας εινε δοξασμένος ό Χριστός, διότι τά δυσάρεστα 

μετατρέπει σέ ευχάριοτα, ιούς διωγμούς μεταβάλλει σέ 
επιτυχίες καί θριάμβους. Αύτό τό θαύμα βλέπουμε καί 
στις ήμέρες μας. Οί άθεοι οτή Ρωσσία κήρυξαν τρομερό 
διωγμό κατά τής Εκκλησίας. Βάλθηκαν νά έξαλείψουν 
τό Χριστιανισμό. Αλλά τί κατώρθωσαν; Αναρρίπισαν καί 
μεγάλωσαν τήν φλόγα τής χριστιανικής πίστεως. Στή 
Ρωσσία σήμερα ύπάρχουν οί περισσότεροι συνειδητοί 
χριστιανοί, δεκάδες έκατομμύρια! 

Στίχ. 3: Φοβερός ήταν ό Σαϋλος! Ό ζήλος του γιά 
τό νόμο, ζήλος χωρίς έπίγνωσι, τόν είχε κάνει φανατικό 
καί μανιώδη έχθρό τής Εκκλησίας. Δέν επιδοκίμαζε μόνο 
τόν λιθοβολισμό τού Στεφάνου άπ' τούς άλλους, άλλά 
καί αύτός προσωπικώς καταδίωκε τήν Εκκλησία. Παραβιά¬ 
ζοντας τό οικογενειακό άσυλο είσωρμοϋσε στά σπίτια των 
χριστιανών καί έσυρε βιαίως άνδρες καί γυναίκες στή 
φυλακή. Δέν λυπόταν ούτε τις άδύνατες γυναίκες. Ό,τι 
είπε έπειτα γιά τούς αιρετικούς, ϊσχυε πρώτα γιά τόν ίδιο. 
«Λύκοι βαρείς μή φειδόμενοι τού ποιμνίου», είπε γιά τούς 
αιρετικούς (Πράξ. κ’ 29). Λύκος βαρύς, πού δέν λυπόταν 
τό ποίμνιο τού Ιησού, ήταν καί αύτός. Είσωρμοϋσε στό 
ποίμνιο τού Ιησού καί έκανε θραΰσι, τό ρήμαζε! 'Αλλ’ ώ 
τών θαυμάτων σου, Χριστέ! Ό τρομερός διώκτης άλλαξε 
άποτόμως. Τήν ώρα, πού πήγαινε νά συλλάβη τούς 
χριστιανούς, συνελήφθη ό ίδιος άπ' τήν πίστι. Ό λύκος, 
πού πήγαινε νά άρπάξη όρνιά, έγινε ό ίδιος άρνί. Καί όχι 
άρνί, άλλά καί βοσκός. Ό φανατικώτερος διώκτης τού 
Χριστιανισμού έγινε ό μεγαλύτερος άπόστολος καί ό 
μεγαλύτερος άνθρωπος- ό νηφαλιώτερος, ό δραστηριώτε- 
ρος, ό άγωνιστικώτερος, ό τελειότερος όλων τών άνδρών. 
“Απιστοι καί άθεοι! Δέν βλέπετε τό θαύμα; Δέν καταλαβαί¬ 
νετε, ότι ή άπότομη άλλαγή τού Σαύλου καί τό άφθαστο 
πνευματικό ύψος του εΐνε τρανές άποδείξεις τής άληθείας 
τού Χριστιανισμού; 

Στίχ. 5 - 8: Ό Φίλιππος, γιά τόν όποιον όμιλοϋν έδώ 
οί Πράξεις, δέν εΐνε ό άπόστολος, άλλ' ό διάκονος. ΟΙ 
άπόστολοι έμειναν στήν Ιερουσαλήμ, ένώ αύτός πήγε στή 
Σαμάρεια (στίχ. 1). Οί άπόστολοι διά τής έπιθέσεως τών 

χειρών μετέδιδαν Πνεύμα Αγιο, ενώ αύτός δέν μετέδιδε. 
Στούς Σαμαρείτας, οί όποιοι διά τού κηρύγματος τού 
Φιλίππου πίστευσαν, πήγαν οί άπόστολοι Πέτρος καί 
Ιωάννης γιά νά μεταδώσουν τά χαρίσματα τού Αγίου 
Πνεύματος (στίχ. 14 - 18). Γίνεται φανερό, λοιπόν, ότι ό 
εύαγγελιστής τών Σαμαρειτών Φίλιππος εϊνε ένας άπ 
τούς έπτά διακόνους. 

Όταν κάποιος σπουδαίος άνθρωπος πεθάνη, συνήθως 
λένε, ότι άφήνει δυσαναπλήρωτο κενό ή ότι εϊνε άναντικα- 
τάστατος. Αύτό δέν εϊνε όρθό. Ή θεία πρόνοια άναδεικνύει 
συνεχιστές τού καλού έργου. Οί πιστοί θρήνησαν τό 
θάνατο τού δυνατού κήρυκος τής άληθείας καί Θαυμα¬ 
τουργού Στεφάνου, άλλά μετά τόν Στέφανο ιδού διαπρέπει 
όμοιος τού Στεφάνου, ό Φίλιππος. Κηρύττει καί ό Φίλιππος 
τό Χριστό μέ δύναμι καί κάνει θαύματα, ώστε τά πλήθη 
τών Σαμαρειτών νά τόν προσέχουν «όμοθυμαδόν», μέ μιά 
ψυχή, καί ή πόλις τους νά γεμίζη άπό ένθουσιασμό. Τόν 
«μέγαν κοπετόν» γιά τό θάνατο τού Στεφάνου διαδέχθηκε 
«χαρά μεγάλη» γιά τή ζώοποίησι τών Σαμαρειτών άπ’ τό 
κήρυγμα τού Φιλίππου. 

Μία άπ* τίς μεγαλύτερες κατηγορίες τών κοσμικών καί 
άπιστων έναντίον τού Χριστιανισμού εϊνε, ότι τό Εύαγγέλιο 
άφαιρεί τή χαρά, κάνει τούς άνθρώπους μελαγχολικούς 
καί τούς όδηγεί σέ μαρασμό. Εξοργιστική συκοφαντία. 
Δεινή ϋβρις καί βλασφημία κατά τού Χριστιανισμού. Τό 
Εύαγγέλιο δέν άφαιρεί χαρά άπ’ τούς άνθρώπους, στούς 
όποιους άπευθύνεται, γιά τόν άπλούστατο λόγο ότι, προτού 
άκούσουν οί άνθρωποι τό Εύαγγέλιο, δέν έχουν χαρά, 
άληθινή χαρά. Καί δέν έχουν οί άνθρωποι άληθινή χαρά 
προτού άκούσουν τό Εύαγγέλιο, γιατί δέν έχουν πίστι καί 
έλπίδα. Τό Εύαγγέλιο δίνει τήν άληθινή χαρά, όπως στις 
καρδιές τών Σαμαρειτών, διότι αύτό φέρνει πίστι καί 
έλπίδα στις καρδιές, πίστι συνδεδεμένη μέ «σημεία», καί 
έλπίδα έκτεινομένη στήν άπέραντη αιωνιότητα. Πώς νά 
χαροϋν άληθινά καί δυνατά οί άνθρωποι, πού δέν πιστεύ¬ 
ουν καί δέν έλπίζουν τίποτε μετά τό θάνατο; Καί πώς νά 
μή χαίρουν μέ χαρά μεγάλη οί χριστιανοί, όταν ξέρουν 

ότι ύπάρχει άληθινός Θεός, ότι γι αύτούς έγινε άνθρωπος 
καί θυσιάσθηκε, ότι τό έλεος του ύπερκαλύπτει καί 
εξαλείφει όλα τά άμαρτήματά τους, ότι τούς άναμένει 
άπεριγραπτη καί άτελεύτητη βασιλεία κοντά στον Κύριό 
τους; Ή καρδιά τού πιστού χαίρει, όπως χαίρει τήν άνοιξι 
ή φύσις. Τό Εύαγγέλιο φέρνει στις καρδιές τήν άνοιξι. 

Στίχ. 9-11: Στήν πόλι τής Σαμαρείας, όπου κήρυξε 
ό Φίλιππος, άπό καιρό προηγουμένως ήταν κάποιος Σίμων. 
Ό Σίμων αύτός ήταν περιβόητος στήν περιοχή έκείνη καί 
ατό έθνος τής Σαμαρείας γενικώτερα, καί έγινε περισσό¬ 
τερο περιβόητος στήν Εκκλησία. Απ’ τό όνομά του 
προέρχεται ό όρος «σιμωνία», ό όποιος χαρακτηρίζει 
βαρύ έκκλησιαστικό παράπτωμα. 

Γιατί ό Σίμων ήταν περιβόητος στό έθνος τής Σαμα¬ 
ρείας; Διότι άσκοϋσε μαγεία καί μέ τίς μαγείες του έπί 
πολύ χρόνο είχε καταπλήξει τούς άνθρώπους. Ήταν 
όργανο τού Σατανά καί μέ τή σατανική δύναμι έκανε 
θαύματα, όπως οί μάγοι τής Αίγύπτου τήν έποχή τού 
Μωυσέως. Τά θαύματα, ώς ένέργειες ύπερφυσικών δυνά¬ 
μεων, έκαναν καί κάνουν πάντοτε καταπληκτική έντύπωσι. 
'Αλλ’ οί άνθρωποι πρέπει νά είνε προσεκτικοί ώς πρός 
τόν χαρακτήρα τών θαυμάτων. Διότι ύπάρχουν θαύματα 
άπ* τό θεό καί θαύματα άπ' τό Σατανά. Καί δέν πρέπει 
οί άνθρωποι νά συναρπάζωνται καί νά θεωρούν όλα τά 
θαύματα ώς προερχόμενα άπ τό θεό. Τά θαύματα τών 
μάγων, τών πνευματιστών, τών αιρετικών Πεντηκοστιανών, 
τών λεγομένων «φωτισμένων» καί άλλων άσεβών καί 
πλανωμένων άνθρώπων εινε άπ τό Σατανά. Οί Σαμαρείτες 
νόμιζαν, ότι τά θαύματα τού Σίμωνος ήταν άπ τό θεό. 
Γι* αύτό καί όλοι, άπό μικρό έως μεγάλο, τόν πρόσεχαν 
καί έλεγαν: «Αύτός εινε ή δύναμις τού Θεού ή μεγάλη»! 
Καί ό ίδιος ό Σίμων έλεγε γιά τόν έαυτό του, ότι είνε 
κάποιος μεγάλος! Αύτοδοξαζόταν, όπως συμβαίνει μέ όλα 
τά όργανα τού Σατανά. Αν οί Σαμαρείτες δέν ήταν 
έπιπόλαιοι, θά σκέπτονταν: Είνε δυνατόν ό αύτοδοξαζόμε- 
νος αύτός άνθρωπος νά είνε άπ’ τό θεό; Επίσης θά 
σκέπτονταν καί τούτο: Αν ό άνθρωπος αύτός είνε άπ τό 

Θεό γιατί δέν θεραπεύει τούς δαιμονισμένους, τούς 
παραλυτικούς καί τούς χωλούς; Όταν μάλιστα ό Φίλιππος 
εργαλε τά δαιμόνια καί θεράπευσε τούς παραλυτικούς 
καί τούς χωλούς, τότε οί Σαμαρείτες έπρεπε έντονώτερα 

νά θέσουν τό έρώτημα: Γιατί δέν έκανε αύτά τά θαύματα 
ό Σιμών;... 

Προσοχή, άδελφοί, διότι σήμερα πάρα πολλοί άνθρωποι 
εινε ένεργούμενα τού Σατανά καί πάρα πολλά σατανικά 
θαύματα γίνονται γιά νά πλανάται ό κόσμος, εί δυνατόν 
καί οί έκλεκτοί... 

Στίχ. 12 - 24: Ό Σιμών κατάλαβε, ότι ό Φίλιππος είχε 
άνώτερη δύναμι άπ’ αύτόν. Βλέποντας δέ τούς άλλους 
νά πιστεύουν καί νά βαπτίζωνται, πίστευσε καί βαπτίσθηκε 
καί αύτός. Καί συνεχώς έμενε κοντά στο Φίλιππο, καί 
βλέποντας τά σημεία καί τά μεγάλα θαύματα, πού γίνονταν 
άπ' τό Φίλιππο, έμενε κατάπληκτος. Αύτός, πού κατέπλησ- 
σε τούς Σαμαρείτας, καταπλήσσεται τώρα άπ’ τό Φίλιππο. 
Πόσο ισχυρότερα εινε τά όργανα τού Χριστού άπ’ τά 
όργανα τού Σατανά! 

Ό Σίμων πίστευσε, άλλ’ όχι με πλήρη πίστι, βαπτίσθηκε, 
άλλ’ όχι μέ άγνή διάθεσι. Δέν έπιθύμησε τήν σωτηριώδη 
χάρι, άλλά τήν δύναμι νά κάνη θαύματα. Ή παρουσία τού 
Φιλίππου τόν μείωσε καί στή συνείδησι τών άλλων καί 
στή δική του συνείδησι. Καί ήθελε ν’ άποκτήση νέα δύναμι, 
γιά νά μή χαθή τό κύρος, πού τού έμενε, άλλά ν' αύξηθή. 
Ήθελε τή νέα δύναμι, γιά νά έξακολουθήση μέ μεγαλύτε¬ 
ρη έπιτυχία τις μαγείες καί έτσι νά δοξάζεται σέ 
μεγαλύτερο βαθμό, άλλά καί νά κερδίζη περισσότερα 
χρήματα. Ό Σίμων ήταν κενόδοξος καί φιλάργυρος. Καί 
βαπτίσθηκε μέν, άφοϋ έξεδήλωσε τήν διάθεσι νά βαπτισθή, 
άλλ’ ό θεός, ό όποιος γνώριζε, ότι ή διάθεσίς του δέν 
ήταν άγνή, δέν τόν άναγέννησε μέ τό βάπτισμα. 

Πίστευσε ό Σίμων, άλλά δέν μετανόησε. Καί γι' αύτό 
βαπτίσθηκε, άλλά δέν άναγεννήθηκε. Βαπτισμένος καί 
(όχι Δναγεννημένος! Τί φοβερό πράγμα! 

Ό Σίμων έπιμόνως έμενε κοντά στό Φίλιππο, διότι 
έβλεπε νά κάνη θαύματα. Δεν είδε όμως νά έπιθέτη τά 
χέρια του στούς βαπτισμένους καί νά έρχεται έπάνω τους 
Πνεύμα Άγιο, τό όποιον εκδηλωνόταν μέ καταπληκτικά 
χαρίσματα. Τήν έξουσία αύτή είχαν μόνον οί άπόστολοι. 
Καί όταν ό Σίμων είδε, ότι μέ τήν έπίθεσι τών χεριών των 
άποστόλων δίνεται τό Πνεύμα τό Άγιο, πρόσφερε στούς 
άποστόλους, τόν Πέτρο καί τόν Ιωάννη, χρήματα, γιά νά 
δώσουν καί σ' αύτόν τήν έξουσία, σ' όποιον θά επέθετε 
τά χέρια, νά λαμβάνη Πνεύμα Άγιο. Μεγάλη ιδέα τρέφον¬ 
τας ό Σίμων γιά τόν έαυτό του ζητούσε έξουσία, τήν 
όποια δέν είχε ούτε ό Φίλιππος. Μικρή ιδέα έχοντας γιά 
τήν πνευματικότητα τών άποστόλων νόμιζε, ότι οί άπόστο- 
λοι χρηματίζονταν. Καί μεγάλη ιδέα έχοντας γιά τήν άξια 
τών χρημάτων νόμιζε, ότι μ’ αύτά θά μπορούσε ν’ άγοράση 
καί τό Άγιο Πνεύμα! 

Τό άμάρτημα τού Σίμωνος, άπ' τά κορυφαία καί ειδεχθή, 
προκάλεσε τό σφοδρότατο έλεγχο τού άποστόλου Πέτρου: 
«Τό άργύριό σου νά χαθή μαζί μέ σένα, διότι νόμισες, 
ότι ή δωρεά τού θεού άποκτάται μέ χρήματα! Δέν ύπάρχει 
κληρονομιά, δέν ύπάρχει σωτηρία γιά σένα έξ αιτίας αύτού 
τού πράγματος. Διότι ή καρδιά σου δέν είνε εύθεία 
μπροστά στά μάτια τού θεού». 

Κατάρα έξεστόμισε ό άπόστολος (Πρβλ. Β' Πέτρ. β 
14). Άλλ' όχι άπό κακή διάθεσι. Ό Πέτρος δέν ήθελε 
νά χαθή ό Σίμων. Έξεστόμισε τήν κατάρα άπό παιδαγωγικό 
λόγο, γιά νά προκαλέση σεισμό καί συναίσθησι στήν ψυχή 
τού Σίμωνος. ΓΓ αύτό στή συνέχεια τόν προτρέπει σέ 
μετάνοια. «Μετανόησε λοιπόν άπ’ τήν κακία σου αύτή, 
καί παρακάλεσε τόν θεό, μήπως σοϋ συγχωρηθή ή 
έπινόησις τής καρδιάς σου. Διότι σέ βλέπω νά βρίσκεσαι 
σέ πικρά βάσανα καί σέ δεσμά συμφοράς». 

Ο άπόστολος προτρέπει σέ μετάνοια, άλλά δείχνει 
άμφιβολία γιά τή συγχώρησι τού Σίμωνος. Γιατί άραγε; 
Άν μετανοήση κανείς, δέν συγχωρείται κάθε άμαρτία του; 
Ασφαλώς συγχωρείται. Άλλ’ έδώ ό άπόστολος δέν 
έκφράζει άμφιβολία γιά τή συγχώρησι τής άμαρτίας καθ' 

έαυτήν, άλλ ώς πρός τις συνέπειες σ' αύτό τόν κόσμο, 
τήν τιμωρία δηλαδή γιά σωφρονισμό καί παραδειγματισμό. 

Καί πράγματι ό Σιμών φοβήθηκε, συναισθάνθηκε τό 
αμάρτημά του καί, άντιλαμβανόμενος ότι δέν έχει παρρη¬ 
σία στό θεό, ζήτησε άπ’ τούς άποστόλους νά προσευχη¬ 
θούν αύτοί στόν Κύριο, γιά νά μήν έλθη έπάνω του κανένα 
άπ' τά κακά, πού είπαν. 

Ό Σίμων έγινε περιβόητος στήν Εκκλησία γιά την 
άσέβειά του ν’ άγοράση τή χάρι τού Αγίου Πνεύματος 
μέ χρήματα. Ό όρος «σιμωνία» άπ’ τό όνομά του 
χαρακτηρίζει τό βαρύ έκκλησιαστικό άμάρτημα νά χειρο- 
τονήται κανείς προσφέροντας χρήματα, άλλά καί νά 
χειροτονή λαμβάνοντας χρήματα. Επίσης είδος σιμωνίας 
είνε ή χρησιμοποίησις κοσμικών μέσων γιά τήν κατάληψι 
ιερατικού άξιώματος. Αλλά καί ή τέλεσις μυστηρίων καί 
άλλων ιεροπραξιών κατόπιν ύποχρεωτικής προσφοράς 
χρημάτων είνε σιμωνία. Πολλοί δέ δυστυχώς διά μέσου 
τών αιώνων έπεσαν στό φρικτό άμάρτημα τής σιμωνίας. 
Πολλοί δέ καί σήμερα είνε μολυσμένοι άπ' αύτό. Καί 
άλλοίμονο σέ όσους κατά τόν ένα ή τόν άλλο τρόπο είνε 
ένοχοι τού άμαρτήματος τής σιμωνίας! "Αν οί σιμωνιακοί 
δέν μετανοήσουν βαθειά, ή άποστολική κατάρα θά πέση 
έξάπαντος έπάνω τους: «Τό άργύριόν σου σύν σοί εϊη εις 
άπώλειαν, ότι τήν δωρεάν τού θεού ένόμισας διά χρημά¬ 
των κτάσθαι. Ούκ έστι σοι μερίς ούδέ κλήρος έν τώ λόγω 
τούτω». 

"Ας προσέχωμε, άδελφοί, καί εμείς οί λαϊκοί, νά 
ένδιαφερώμεθα μέν γιά τούς κληρικούς μας, νά μή 
ένισχύωμε όμως τή φιλαργυρία τους καί γινώμεθα συνένο¬ 
χοι μέ αύτούς στό φρικτό άμάρτημα τής άγοραπωλησίας 
τής θείας Χάριτος. Επίσης άς προσέχωμε νά μή βοηθούμε 
κοσμικά, φιλόδοξα καί άδίστακτα πρόσωπα γιά τήν κατάλη¬ 
ψι ιερατικών άξιωμάτων καί θέσεων, διότι καί έτσι γινόμεθα 
συνένοχοι σέ άμάρτημα σιμωνίας. Όπως τά χρήματα, έτσι 
καί τά άλλα κοσμικά μέσα γιά τήν άγορά τής θείας Χάριτος 
είνε άπαράδεκτα καί καταραμένα. 

ΠΡΑΞΕΩΝ Η 26 - 40 


ΜΑΘΗΜΑ 22ο 


0 ΦΙΛΙΠΠΟΣ ΚΑΙ Ο ΑΙ0ΙΟΨ ΕΥΝΟΥΧΟΣ 


Στό όγδοο κεφάλαιο τών Πράξεων, στίχ. 26 - 40, 
περιγράφεται ό εύαγγελισμός καί ή βάπτισις τού Αίθίο- 
πος άξιωματούχου άπό ιόν διάκονο Φίλιππο. 

Έξήγησις λέξεων καί φράσεων 


26. κατά μεσημβρίαν = προς νότον. 

27. δυνάστης = αύλικός άξιωματοϋχος. 

γάζα = τό βασιλικό χρήμα, οί βασιλικοί θησαυροί. _ 
δς ήν έπί πάσης της γάζης αυτής = ό όποιος ήταν 
διαχειριστής σ’ όλους τούς θησαυρούς της. 
δς έληλύθει προσκύνησών = ό όποιος είχε έλθει νά 

προσκυνήση. 

28. ήν ύποστρέφων = έπέστρεφε. 

30. προσδραμών = αφού προσέτρεξε. , , 

γινώσκεις ά άναγινώσκεις; = καταλαβαίνεις αυτα που 

διαβάζεις; 

31. πώς γάρ αν δυναίμην, εάν μη τις όδηγηάη με; = πώς να 

μπορέσω, έάν κάποιος δεν με όδηγήση;^ 
άναβάντα καθίσαι συν αύτω = άφοΰ άνεβή, να καθιση 

μαζί του. 

32. ή περιοχή τής γραφής = τό περιεχόμενο του χωρίου. 

ήχθη = (οδηγήθηκε. , , . . . 

έναντίον τού χείροντος αυτόν = έμπρός σ αυτόν που τον 

κουρεύει. 

33. έν τή ταπεινώσει αυτού = λόγφ τής ταπεινώσεώς του, 

έπειδή ταπείνωσε τον έαυτό του. 
ή κρίσις αυτού ήρθη = τό δίκαιό του έξαφανίσθηκε (ούτε 

του έδωσαν ούτε διεκδίκησε τό δίκαιό του). 

τήν δε γενεάν αύτού τις διηγήσεται; = άλλα τούς 
(πνευματικούς) απογόνους του ποιος 0ά ήμπορέση ν 
άναφέρη, ν’ άριθμήση; 

ότι αίρεται άπό τής γής ή ζωή αυτού = διότι σηκώνεται 
άπό τή γή ή ζωή του, διότι θανατώνεται. 

34. άποχριθεις = άφού έλαβε το λόγο. 
δέομαι σου = σε παρακαλώ. 

35. άρξάμενος άπό τής γραφής ταύτης = άφού άρχισε άπό 

τό χωρίο αύτό. 

εύηγγελίσατο = κήρυξε τή χαρμόσυνη εϊδησι. 

36. φησίν = λέγει. 

τί κωλύει με βαπτισθήναι; = τί μ’ εμποδίζει νά βαπτισθώ, 

37. εί πιστεύεις = έάν πιστεύης. 
έξεστιν = έπιτρέπεται. 

38. στήναι = νά σταθή, νά σταματήση. 

39. γάρ = αλλά, όμως. 

Παρατηρήσεις καί διδάγματα 

Στίχ. 26 - 27: Αγγελος Κυρίου άλλοτε άνοιξε τις 
θύρες τής φυλακής, ελευθέρωσε τούς άποστόλους καί 
τούς είπε νά πάνε νά κηρύττουν (Πράξ. ε' 19 - 20). 
"Αγγελος Κυρίου λαλεΐ καί τώρα στό Φίλιππο λέγοντας: 
«Σήκω καί πήγαινε πρός νότον στό δρόμο, πού κατεβαίνει 
άπ’ τήν Ιερουσαλήμ στή Γάζα. Αύτός (ό δρόμος) εινε 
έρημος». 

Παράξενος ό λόγος τού άγγέλου πρός τόν Φίλιππο. 
Διότι ό άγγελος δέν λέγει στό Φίλιππο, γιά ποιο σκοπό 
πρέπει νά πορευθή στό δρόμο. Ό λόγος τού άγγέλου 
ύπενθυμίζει τό λόγο τού θεού πρός τόν Αβραάμ, νά 
έξέλθη άπό τή χώρα του καί νά βαδίση πρός τό άγνωστο, 
πρός χώρα, πού θά τού δείξη ύστερα. Ό Κύριος ύποβάλλει 
σέ δοκιμασία τήν πίστι των δούλων του. Καί οί δούλοι 
ύπακούουν στόν Κύριό τους. Καί άπ’ τήν ύπακοή ή πίστις 
τους βγαίνει ισχυρότερη καί ή άρετή μεγαλύτερη. Ύπή- 
κουσε στό θεό ό Αβραάμ, ύπήκουσε καί τό άξιο τέκνο 

τού Αβρααμ, ό Φίλιππος.« Αναστας επορεύθη». Σηκώθηκε 
καί πήγε στό δρόμο, πού τού ύπέδειξε ό άγγελος. Καί 
έκεϊ, στόν έρημο δρόμο, συνάντησε ένα, πού άξιζε 
περισσότερο άπό εκατοντάδες καί χιλιάδες διαβάτες, πού 
δέν είνε προσκυνηταί στήν πνευματική Ιερουσαλήμ. Εκεί 
συνάντησε άξιωματούχο τής γής, πού γύριζε άπό προσκύ¬ 
νημα στήν επίγεια Ιερουσαλήμ καί ζητούσε θέσι στήν 
ούράνια Ιερουσαλήμ. Καί τόν κατήχησε ό Φίλιππος, γιά 
νά γίνη βασιλεύς καί νά συμβασιλεύη μέ τόν βασιλέα των 
βασιλευόντων, τόν Κύριο Ιησού Χριστό. 

Αγγελοι δέν έμφανίζονται ώς κήρυκες τού Εύαγγελίου. 
Εμφανίζονται όμως ώς κομισταί έντολών καί μηνυμάτων 
τού Κυρίου πρός τούς κήρυκας τού Εύαγγελίου καί ώς 
οδηγοί καί βοηθοί τους. Αν κανείς κηρύττη τό Εύαγγέλιο 
μέ πίστι καί άνιδιοτέλεια, πρέπει νά πιστεύη, ότι στό έργο 
του συμπαρίστανται άοράτως άγγελοι. Δαίμονες παρεμ¬ 
βάλλουν στό κήρυγμα έμπόδια, άγαθοί άγγελοι διευκολύ¬ 
νουν τό κήρυγμα. Δαίμονες προσπαθούν ν' άπογοητεύσουν 
τούς κήρυκας τού Εύαγγελίου, άγαθοί άγγελοι τούς 
ένισχύουν. Καί δέν ένισχύουν μόνο τούς κήρυκας, άλλα 
καί τούς άκροατάς. Χαίρουν οί άγγελοι τού ούρανοϋ γιά 
τή μετάνοια ένός άνθρώπου, άλλά καί άγωνίζονται γιά 
νά φθάση στή μετάνοια ό άνθρωπος. «Ούχί πάντες είσί 
λειτουργικά πνεύματα εις διακονίαν άποστελλόμενα διά 
τούς μέλλοντας κληρονομεΐν σωτηρίαν;» (Έβρ. α' 14). 
Δέν είνε όλοι οί έκλεκτοί άγγελοι ύπηρετικά πνεύματα, 
τά όποια άποστέλλονται γιά ύπηρεσία χάριν έκείνων, οί 
όποιοι μέλλουν νά κληρονομήσουν σωτηρία; Ή Αγία Τριάς, 
άλλά καί όλοι οί άγγελοι τού ούρανοϋ άσχολοΰνται μέ 
μάς, έργάζονται γιά μάς! Τό κήρυγμα τού Εύαγγελίου καί 
ή σωτηρία μας είνε θεία καί άγγελική ύπόθεσις. Ω νά 
μάς φωτίση ό θεός νά κατανοήσωμε καί νά συνειδητοποιή¬ 
σουμε τή μεγαλειώδη αύτή άλήθεια! Αί ψυχές μας τότε 
θά συγκλονίζωνται καί τά μάτια μας θά δακρύζουν άπό 
ιερή συγκίνησι. 

Στίχ. 27 - 39: Απ’ τά πρόσωπα των άνωτέρων 
κοινωνικών τάξεων, καί μάλιστα τούς άξωματούχους, λίγοι 

προσέρχονται στην Πιοτί. «Βλέπετε τήν κλήσιν ύμών, 
άδελφοί, ότι ού πολλοί σοφοί κατά σάρκα, ού πολλοί 
δυνατοί, ού πολλοί εύγενεϊς» (Α' Κορ. α' 26). Οί σοφοί 
τού κόσμου καί οί ισχυροί καί οί άριστοκράτες κατά τό 
πλεΐστον μένουν έξω άπ' τόν ένσυνείδητο χριστιανισμό. 
Γιατί; Διότι εϊνε έγωισταί καί ματαιόδοξοι. Ό δέ έγωισμός 
καί ή ματαιοδοξία τούς κάνουν ν' άδιαφοροϋν γιά τήν 
Πίστι καί νά τήν περιφρονοϋν. Έχουν καί καλλιεργούν τήν 
ιδέα, ότι ή Πίστις είνε γιά άμορφώτους, άδυνάτους καί 
κατωτέρων κοινωνικών τάξεων άνθρώπους. 

Ό Αίθίοψ εύνοΰχος είχε σπουδαίο καί έπίζηλο άξίωμα. 
Ήταν ό διαχειριστής όλου τού χρήματος, όλων τών 
θησαυρών τής βασιλίσσης Κανδάκης τής Αιθιοπίας (Καν- 
δάκη λεγόταν κάθε βασίλισσα τής Αιθιοπίας, όπως Φαραώ 
λεγόταν κάθε βασιλιάς τής Αίγύπτου. Αιθιοπία δέ τότε 
δέν ήταν ή σημερινή Αιθιοπία, άλλ’ ή σημερινή Νουβία 
καί τό Σουδάν). Ό Αίθίοψ εύνοΰχος ήταν, θά μπορούσαμε 
νά πούμε, ύπουργός τών οικονομικών. 'Αλλ' ή μεγάλη 
θέσις του δέν τόν έκανε έγωιστή καί ματαιόδοξο. Αισθανό¬ 
ταν, ότι οί θέσεις, τά πλούτη καί ή δύναμις σ' αύτό τόν 
κόσμο είνε προσωρινά καί άπατηλά πράγματα. Οί πολλοί 
μεθούν καί δέν αισθάνονται. Αύτός δέν ήταν άπ’ τούς 
πολλούς, άλλ' άπ’ τούς όλίγους. Διαχειριζόταν ύλικούς 
θησαυρούς, άλλ’ είχε καί ψυχικούς θησαυρούς. Είχε 
άξίωμα, άλλ’ είχε καί άξια. 

Ό Αίθίοψ άξιωματοΰχος εϊχε έντονα θρησκευτικά 
ένδιαφέροντα. Ή έθνική θρησκεία του δέν τόν ικανοποιού¬ 
σε. Ερεύνησε, κατάλαβε ότι ή Ιουδαϊκή θρησκεία ήταν 
άνώτερη, καί προσήλθε σ’ αύτή. “Αφησε τό ψεύδος τής 
πολυθεΐας καί ειδωλολατρίας καί άσπάσθηκε τήν άλήθεια 
τής μονοθεΐας. Ό Φίλιππος τόν συνάντησε στήν έπιστρο- 
φή του άπό προσκύνημα στήν Ιερουσαλήμ. Αν καί έμενε 
μακριά άπ’ τήν άγια πόλι καί σέ άλλη χώρα· άν καί ήταν 
πολύ άπασχολημένος σάν άξιωματοΰχος στή βασιλική 
αύλή* άν καί δέν ήταν καιρός έορτής στά Ιεροσόλυμα, 
έν τούτοις αύτός πήγε νά προσκυνήση στήν άγια πόλι. 
Εύλαβής ψυχή. 

Η θρησκευτικότης του δέν ήταν τυπική, άλλ' ούσιαστι- 
κή. Αγαπούσε καί μελετούσε τό ιερό κείμενο τής 
Ιουδαϊκής θρησκείας, τήν Παλαιό Διαθήκη. Ή άγάπη τού 
Αίθίοπος τούτου άξιωματούχου πρός τήν Αγία Γραφή 
εϊνε ιδιαιτέρως συγκινητική καί ύποδειγματική. Ή άνάγνω- 
σις έν κινήσει εϊνε δύσκολη καί κουραστική. Έν τούτοις 
αύτός πάνω στήν άμαξά του κατά τό ταξίδι διάβαζε τή 
Γραφή. Καί διάβαζε μεγαλοφώνως, γιατί τού άρεσε, όχι 
νά βλέπη μόνο, άλλά καί ν’ άκούη τά ιερά γράμματα. 
Ήθελε ό λόγος τού Θεού νά εντυπώνεται καλλίτερα μέσα 
στήν ψυχή του. 

Τό Πνεύμα, τό όποιον ένέπνευσε τούς συγγραφείς 
τής Γραφής, παρακολουθούσε τό ζηλωτή άναγνώστη καί 
είπε στο Φίλιππο: «Πήγαινε καί προσκολλήσου στήν 
άμαξα αύτή». Άγγελος μίλησε προηγουμένως στό Φίλιππο, 
τό Πνεύμα όμιλε! τώρα, ό ίδιος ό θεός. Δέν άκουσε ό 
Αίθίοψ τό κήρυγμα τού Εύαγγελίου άπ' τούς άποστόλους 
στήν Ιερουσαλήμ, καί τό έλεος τού Κυρίου τόν καταδιώκει, 
γιά νά τό άκούση άπ’ τό Φίλιππο στό δρόμο τής 
έπιστροφής. Τό παν κάνει ό θεός γιά τήν σωτηρία μιας 
ψυχής. Καί άνθρώπους καί άγγέλους καί τόν έαυτό του 
χρησιμοποιεί, γιά νά μάς σώζη. 

Όταν ό Φίλιππος πλησίασε στήν άμαξα, ό Αίθίοψ 
διάβαζε ένα δύσκολο μεσσιακό χωρίο άπ’ τόν προφήτη 
Ήσαΐα. Ό δέ Φίλιππος τόν ρώτησε: «Άρά γε γινώσκεις 
ά άναγινώσκεις;». Ωραίο τό έρώτημα! Λογοπαίγνιο, παρο¬ 
νομασία στήν έλληνική γλώσσα, ή όποια δείχνει ότι ό 
Φίλιππος μιλούσε στά έλληνικά (ελληνικό καί τό όνομά 
του) καί ό Αίθίοψ ήξερε έλληνικά καί πιθανώτατα διάβαζε 
τή Γραφή άπ’ τή μετάφρασι των Έβδομήκοντα. «Άρά γε 
γινώσκεις ά άναγινώσκεις;». Ωραίο έρώτημα! Αρμόζει ν' 
άπευθύνεται σέ κάθε μαθητή καί σέ κάθε άναγνώστη 
σοβαρού βιβλίου, μάλιστα τής Γραφής, ή όποια πολλά 
βαθειά καί δυσνόητα λόγια περιέχει. Πολλές φορές καί 
εύκολα έκ πρώτης όψεως χωρία τής Γ ραφής εϊνε · 
δύσκολα. Ή Γραφή εϊνε τό άπλούστερο καί συγχρόνως 
τό βαθύτερο βιβλίο. Τό έρώτημα «Άρά γε γινώσκεις ά 

άναγινώσκεις;» άρμόζει ιδιαιτέρως ν’ άπευθύνεται ατούς 
αιρετικούς. Διότι αύτοί πρό πάντων διαβάζουν τή Γραφή 
χωρίς νά καταλαβαίνουν. Αλλά πώς ό έγωισμός τών 
αιρετικών νά δεχθή τέτοιο έρώτημα; Οί αιρετικοί νομίζουν, 
ότι τά ξέρουν όλα! Ισχυρίζονται, ότι εινε σάν τούς 
άποστόλους, οί όποιοι ήταν πλήρεις Πνεύματος Αγίου 
καί θεόπνευστοι. Πόσο διέφερε ό Αίθίοψ άπό τούς 
κούφους καί έγωιστάς αιρετικούς! Δέν θεώρησε προσβλη¬ 
τικό τό έρώτημα τού Φιλίππου. Καίτοι αύτός ήταν άξιωμα- 
τοΰχος καί ό Φίλιππος φαινόταν ένας άπλοϊκός άνθρωπος, 
δέχθηκε τό έρώτημα σάν ταπεινός μαθητής. Δέν είπε: 
«Καί ποιος είσαι σύ πού ρωτάς άν καταλαβαίνω αύτά πού 
διαβάζω; Ασφαλώς τά καταλαβαίνω». Επειδή πραγματι- 
κώς δέν καταλάβαινε, άπάντησε στό Φίλιππο: «Πώς νά 
μπορέσω νά καταλάβω, έάν κάποιος δέν μέ όδηγήση;». 
Πόσο μεγαλείο κρυβόταν στήν ψυχή τού Αίθίοπος! Καίτοι 
δέν καταλάβαινε, διάβαζε. Ή Γραφή τόν μαγνήτιζε. Καί 
διαβάζοντας ήλπιζε, άπό λίγα σύν τώ χρόνω νά καταλα- 
βαίνη περισσότερα. Έτσι πρέπει νά κάνωμε όλοι. Νά 
διαβάζωμε! Καί ό θεός θά φωτίζη νά καταλαβαίνωμε μέ 
τήν πάροδο τοϋ χρόνου περισσότερα. Ό θεός άμείβει 
τό ζήλο, τήν προσπάθεια καί τήν έπιμονή. Πόσο μεγαλείο 
κρυβόταν στήν ψυχή τοϋ Αίθίοπος! Καθόλου δέν δυσκο¬ 
λεύτηκε νά όμολογήση τήν άγνοιά του. Είχε ταπείνωσι, 
τή βασικώτερη άρετή καί τήν προϋπόθεσι όλων τών άλλων 
άρετών. Αξιέπαινη ή ταπείνωσις σ' όποιονδήποτε καί άν 
συναντάται. Αλλά περισσότερο άξιέπαινη, όταν συναντάται 
σ’ άξιωματούχους, όπως ό Αίθίοψ. Ή ταπείνωσις τοϋ 
Αίθίοπος φαίνεται άπ' τήν όμολογία τής άγνοιας του. 
Φαίνεται καί άπ' τήν παράκλησί του πρός τόν Φίλιππο, ν* 
άνεβή στήν άμαξα καί νά καθήση μαζί του, γιά νά τόν 
διδάξη. Ταπείνωσις, άλλά μαζί καί προθυμία καί ζήλος 
γιά τή γνώσι τής Γραφής. 

Τό χωρίο, πού διάβαζε ό Αίθίοψ, ήταν άπ' τό συγκινητι- 
κώτερο καί περιφημότερο κεφάλαιο τής Παλαιάς Διαθή¬ 
κης, τό νγ’ κεφάλαιο τοϋ Ήσαΐα. Μιλούσε γιά τό πάθος 
τοϋ Μεσσία. Άλλ' ό Αίθίοψ δέν καταλάβαινε γιά ποιόν 
μιλούσε τό χωρίο καί ρώτησε: «Σέ παρακαλώ, γιά ποιόν 

ό προφήτης λέγει τούτο; Γιά τόν εαυτό του ή γιά κανένα 
άλλον;». Τυχαίως ό Αίθίοψ διάβαζε τό μεσσιακό αύτό 
χωρίο; Οχι τυχαίως! Πολλές φορές ό θεός μάς δίνει 
νύξεις καί άφορμές μέ κατάλληλα γιά τις διάφορες 
περιστάσεις χωρία τής Γ ραφής. Απ’ τό συγκινητικό χωρίο 
τού Ήσαΐα, πού παρουσιάζει τό πάθος τού Μεσσίου σάν 
σφαγή άρνίου, ό Φίλιππος πήρε αφορμή καί κήρυξε στόν 
Αιθίοπα τή χαρμόσυνη άγγελία γιά τόν Ιησού. Ή δέ 
διδασκαλία τού Φιλίππου καί ή μυστική έπίδρασις τού 
Αγίου Πνεύματος γέννησαν στήν ψυχή τού Αίθίοπος τήν 
πίστι στόν Ιησού καί τό ζωηρό πόθο νά βαπτισθή. 

Αλλά μέ πόση εύγένεια ζητεί τό βάπτισμα! Δέν λέγει 
«Βάπτισέ με». Διότι ήταν ένδεχόμενο νά ύπήρχε λόγος, 
πού θά έμπόδιζε τή βάπτισι. Ίσως θά έπρεπε ή βάπτισις 
ν’ άναβληθή. Γ Γ αύτό δέν λέγει «Βάπτισέ με», άλλά λέγει: 
«Νά νερό! Τί με έμποδίζει νά βαπτισθώ;». Επιθυμεί νά 
βαπτισθή, άλλ’ έάν καί ό Φίλιππος θά ένέκρινε τούτο. Ό 
δέ Φίλιππος ένέκρινε, διότι στήν ψυχή τού Αίθίοπος είχε 
γίνει θαύμα, είχε κατοικήσει ή πλήρης καί άκράδαντη 
πίστις στο πρόσωπο τού Ιησού Χριστού. Σέ μιά ώρα ό 
άνθρωπος έγινε τέλειος πιστός! Όντως έγινε θαύμα 
έσωτερικό, θαυμαστότερο των έξωτερικών θαυμάτων. Ό 
Φίλιππος βάπτισέ τόν Αιθίοπα. Καί μόλις έγινε ή βάπτισις, 
ό βαπτισθείς άξιώθηκε καί έξωτερικού θαύματος. Τό 
Πνεύμα τού Κυρίου άρπαξε άπ' τά μάτια του τό Φίλιππο, 
όπως άλλοτε τόν Άββακούμ καί τόν Ιεζεκιήλ, θαυματουρ- 
γικώς δηλαδή, καί τόν μετέφερε άλλοΰ, γιά νά συνέχιση 
τόν εύαγγελισμό ψυχών. Ό δέ Αίθίοψ συνέχισε τό δρόμο 
του χαίροντας. Ή χάρις έφερε μέσα του τή χαρά, τήν 
άνεκλάλητη χαρά τής πίστεως, τής έλπίδος, τής σωτηρίας 
καί τής δόξης. 

Γιά τό ζήλο, τήν ταπείνωσι, τήν ψυχική εύγένεια καί 
τις άλλες άρετές του ό Αίθίοψ εύνοϋχος έγινε ό πρώτος 
άπ' τούς έθνικούς χριστιανός. Πόσο μεγάλη ή τιμή αύτή! 

Αδελφοί! Ας προσπαθούμε νά μιμούμεθα αύτόν τόν 
Αιθίοπα άξιωματοΰχο, ιδίως στό ζήλο του γιά τή Γραφή 
καί στήν ταπείνωσι του. 

ΠΡΑΞΕΩΝ θ' 1 - 18 


ΜΑΘΗΜΑ 23ο 


Η ΕΠΙΣΤΡΟΦΗ ΤΟΥ ΠΑΥΛΟΥ 


Στό ένατο κεφάλαιο των Πράξεων, στίχ. 1 - 18, 
περιγράφεται ή θαυμαστή επιστροφή του διώκτου Σαύλου 
κατά τήν πορεία του προς Δαμασκό. 

Έξήγησις λέξεων καί φράσεων 


1. έτι = άκόμη. 

έμπνέων απειλής και φόνου = πνέοντας απειλή καί φόνο, 
γεμάτος απειλητική και φονική διάθεσι. 

2. ήτήσατο = ζήτησε. 

τής οδού όντας = πού να είνε τής όδού, τής χριστιανικής 
πίστεως. 

δεδεμένους άγάγη = νά όδηγήση δεμένους. 

3. έγένετο έγγίζειν = συνέβη νά πλησιάζη, πλησίασε. 
έξαίφνης περιήστραφεν αύτόν = έξαφνα άστραψε γύρω του. 

β.λαληθήσεταί σοι = θά λαληθή σέ σένα, θά σου λεχθή. 
τί σε δει ποιεΐν = τί πρέπει νά κάνης. 

7. είστήκεισαν ένεοί = στέκονταν άφωνοι, έμβρόντητοι. 
άκούοντες τής φωνής = άκούοντας τον ήχο τής φωνής. 

8. άνεωγμένων δέ των οφθαλμών αυτού = καί ένφ ήταν 

άνοιχτά τά μάτια του. 
χειραγωγώ = όδηγώ άπό τό χέρι. 

11. έπί τήν ρύμην = στήν όδό. 

τήν καλουμένην ευθείαν = πού λέγεται εύθεΐα. 

12. έπιθέντα αύτφ τήν χεϊρα = ότι έπέθεσε σ' αύτόν τό χέρι. 
όπως άναβλέφη = γιά ν’ άναβλέψη. 

13. άπό πολλών = άπό πολλούς. 

14. δήσαι = νά δέση. 

15. πορεύου = πήγαινε. 

ότι σκεύος έκλογής μοί έστιν ούτος = διότι αύτός μου εινε 
έκλεκτό όργανο. 

τού βαστάσαι τό όνομά μου = για νά βαστάση, νά 
όμολογήση, τό όνομά μου. 
υιών τε Ισραήλ = και τών Ισραηλιτών. 

16. έχω γάρ υποδείξω αύτώ = διότι έγώ θά υποδείξω, θά 

είπώ σ’ αύτόν. 

17. έπιθείζ = άφού έπέθεσε. 

ό όφθεις σοι = ό όποιος φανερώθηκε, έμφανίσθηκε, σε 
σένα. 

ή ήρχου = την όποια βάδιζες. 
καί πλησθείς = και άφού γέμισε. 

18. ώσεί λεπίδες = σάν λέπια. 


Παρατηρήσεις καί διδάγματα 

Στίχ. 26 - 27: Ό άγριος φόνος τοϋ Στεφάνου καί ό 
σφοδρός διωγμός τής Εκκλησίας τών Ιεροσολύμων δεν 
ικανοποίησαν τό πάθος τοΰ Σαύλου. Ήταν τόσο άγριος 
τότε, όσο άγιος έπειτα! Ή άπειλή καί ό φόνος ήταν ή 
άτμόσφαιρα, μέσα στήν όποια άνέπνεε. Ή ψυχή του ήταν 
γεμάτη άπό άπειλητική καί φονική διάθεσι. Καζάνι πού 
έβραζε άπό κακό ζήλο. «Λέων πϋρ πνέων», πϋρ άντίθετο 
άπό τό πΰρ τής Πεντηκοστής. Προσήλθε στόν αρχιερέα, 
τον πρόεδρο τοΰ Ιουδαϊκού Συνεδρίου, καί ζήτησε άπ’ 
αύτόν συστατικές καί έξουσιοδοτικές έπιστολές πρός 
τούς άρχοντες τών συναγωγών τής Δαμασκού. Μεγάλη 
ή άπόστασις τής Δαμασκού άπό τά Ιεροσόλυμα. Πορεία 
μιάς έβδομάδος. Αλλά τό πάθος κατά τών όπαδών τοΰ 
Ιησού κάνει τό Σαΰλο νά μή ύπολογίζη πορεία καί 
ταλαιπωρία. Σπεύδει στή Δαμασκό γιά νά συλλάβη τούς 
όλίγους τυχόν όπαδούς τοΰ Ιησού, προτού προλάβουν νά 
αύξηθοΰν καί νά έδραιωθοϋν. Σκοπεύει νά συλλάβη καί 
τούς άνδρες καί τις γυναίκες καί νά τούς όδηγήση όλους 
δεμένους στήν Ιερουσαλήμ, γιά νά δικασθοΰν καί νά 
κακοποιηθούν περισσότερο. Ή μανία του δέν γνωρίζει 
συμπάθεια, εύγένεια καί ιδιαίτερη μεταχείρισι γιά τις 
άδύνατες γυναίκες. Όντως θηρίο άνήμερο ό Σαϋλος! 

Αλλ' ό Θεός κάνει θαύματα. Καί μ' ένα θαύμα ήμέρωσε 
τό άνήμερο θηρίο. 

Στίχ. 3 - 8: Ό Σαϋλος μέ τή συνοδεία του βάδιζε 
πρός τή Δαμασκό. Ή, μάλλον, βάδιζε πρός τόν κρημνό, 
πρός τό έγκλημα, χωρίς νά τό καταλαβαίνη, γιατί ό 
φανατισμός τόν είχε τυφλωμένο. Πόσοι άνθρωποι, τυφλω¬ 
μένοι άπό τήν άγνοια καί τήν άμαρτία, δέν βαδίζουν καί 
δέν σπεύδουν πρός τόν όλεθρο, νομίζοντας ότι τρέχουν 
πρός τόν θρίαμβο! Ταλαίπωροι καί τραγικοί άνθρωποι! 
Αλλ’ άν έχουν καλή προαίρεσι, ό θεός έπεμβαίνει καί 
τούς σώζει. Πολλές φορές μάλιστα τούς σώζει τήν 
τελευταία ώρα, όταν φθάνουν στο χείλος τού κρημνού. 
Ό Σαύλος πλησίασε στή Δαμασκό. Έπειτα άπό λίγο θ' 
άρχιζε τό έγκληματικό του έργο. Καί ϊσως μ’ αύτό τό 
έργο θά συμπλήρωνε τό μέτρο τής άδικίας, θά έφθανε 
σέ άναλγησία καί πώρωσι καί θά παρέμενε διώκτης σ’ 
όλη τή ζωή του. Αλλ' ό Σαύλος είχε μέσα του καλή 
προαίρεσι. Δίωκε τήν Εκκλησία, άλλ’ άπό ζήλο γιά τό 
θεό καί γιά τό Νόμο. Ό ζήλος του βεβαίως δέν ήταν μέ 
έπίγνωσι, άλλα πάντως ήταν ζήλος. Δέν δίωκε τήν 
Εκκλησία άπό μοχθηρία καί ιδιοτέλεια, όπως οί άρχιερείς 
καί άλλοι Ιουδαίοι. Δίωκε χωρίς νά έχη δόλο στήν ψυχή 
του. Άπέβλεπε μόνο στή δόξα τού θεού. Οί ένέργειές 
του ήταν έσφαλμένες καί άμαρτωλές, άλλα τό έλατήριο 
ήταν άγνό. ΓΓ αύτό ό Κύριος τόν έλέησε καί τόν έσωσε 
τήν τελευταία ώρα. 

Ό Κύριος έσωσε τό Σαϋλο κατά τρόπο θαυμαστό. Τόν 
αξίωσε θεοφανείας, όπως άλλοτε είχε άξιώσει τόν Αβρα¬ 
άμ, τόν Μωυσή, τόν Ήσαΐα καί άλλους άνδρες τής Παλαιός 
Διαθήκης, προσφάτως δέ τόν Στέφανο. Ό ίδιος ό θεός, 
δηλαδή, φανερώθηκε στό Σαϋλο, μάλιστα σαρκωμένος 
ώς Ιησούς Χριστός. Ό “Αννας, ό Καϊάφας καί οί άλλοι 
μεγάλοι διώκτες δέν είδαν τόν Άναστάντα. Διότι έκεΐνοι 
ήταν μοχθηροί καί άνάξιοι νά ίδοϋν τή δόξα τού Κυρίου. 
Ό Σαϋλος, μεγάλος διώκτης καί αύτός, είδε τόν Άναστάν- 
τα. Διότι ό Σαϋλος διέφερε στήν ψυχή άπό έκείνους. Ό 
Σαϋλος ήταν άγνός στά βάθη του. Έπεσε ό Πέτρος, 

άρνήθηκε τόν Κύριό του. Αλλ επειδή στά βάθη του 
αγαπούσε τό Χριστό, δέν χάθηκε. Αξιώθηκε μάλιστα νά 
ίδή ιδιαιτέρως τόν Κύριό του. Έτσι και ό Σαύλος. Δίωξε 
τήν Εκκλησία. Αλλ' επειδή είχε ζήλο γιά τό Θεό τού 
Ισραήλ, άγνοοϋσε δέ τήν σάρκωσί του, δέν χάθηκε. 
Αξιώθηκε νά ίδή κι αύτός τόν 'Αναστάντα Κύριο. Καί οί 
δύο κορυφαίοι άπόστολοι σώθηκαν άπ' τό χείλος τού 
κρημνού. 

Καθώς ό φυσικός ήλιος μεσουρανούσε (Πράξ. κβ' 6), 
ό νοητός ήλιος Χριστός φάνηκε άπ’ τόν ούρανό στό 
Σαϋλο, έλαμψε λαμπρότερα άπ' τόν ήλιο (Πράξ. κστ’ 13) 
καί μέ τή λάμψι του τόν περιέβαλε, τόν περιέλουσε. 
Οπουδήποτε καί άν έστρεφε, θάμπωνε άπό τή λάμψι, 
άκτινοβολία τού δοξασμένου σώματος τού Κυρίου Ιησού. 
«Ό άναβαλλόμενος τό φως ώς ίμάτιον», λέγει ό Ψαλμωδός 
γιά τό θεό (Ψαλμ. 103). Αύτό κατά ένα τρόπο καί σ’ ένα 
βαθμό ϊσχυε τήν ώρα έκείνη καί γιά τό Σαΰλο. Ό 
περιβαλλόμενος τό φώς σάν ένδυμα περιέβαλε καί τό 
δούλο του. Περιέβαλε καί τούς συνοδούς του (Πράξ. κστ' 
13). Φώς Χριστού φαίνει πάσι! Έσωτερικώς ό Σαϋλος 
είχε σκότος, τό σκότος τού φανατισμού. Έξωτερικώς είχε 
φώς, τό φώς τού Χριστού. Αίφνιδίως άστραψε γύρω του 
τό φώς, γιά νά διεγείρη τήν προσοχή του, γιά νά καταπλήξη 
τήν ψυχή του. Απ’ τή δύναμι τής αιφνίδιας λάμψεως ό 
Σαύλος έπεσε στή γή! Είχε πέσει ψυχικώς διώκοντας τήν 
Εκκλησία, τώρα πέφτει σωματικώς. Ας εινε ή σωματική 
πτώσις του σύμβολο τής ψυχικής! Έπεσαν καί οί συνοδοι¬ 
πόροι του (Πράξ. κστ' 14). Τό φώς καί ή πτώσις δίδασκαν 
σιωπηρώς, ότι ό Ιησούς εινε ή άλήθεια καί ή δύναμις. 
Ή δύναμις έκείνη τούς έκανε άπλώς νά πέσουν. Αν ό 
Ιησούς ήθελε, θά τούς έρριχνε νεκρούς άκαριαίως. 
Ακολούθησε ή φωνή, ή όποια δίδαξε ρητώς τό Σαύλο. 
Οί άλλοι σηκώθηκαν πρώτοι καί έμβρόντητοι άκουσαν τή 
φωνή ώς ήχο, ώς λόγια δέν τήν άκουσαν (Πράξ. θ' 7, κβ 
9). Ό Σαύλος τήν άκουσε ώς λόγια, μένοντας άκόμη 
πεσμένος στή γή. Μεγαλύτερη ήταν ή ένοχή τού Σαύλου 
γιά τό διωγμό τής Εκκλησίας, καί γι' αύτό συνήλθε 
δυσκολώτερα άπό τή ζάλη καί τήν πτώσι. Αλλά μεγαλύτε- 

ρη ήταν καί ή εύγένεια τής ψυχής του, μεγαλύτερος ήταν 
καί ό προορισμός του άπ τό θεό, καί γΓ αύτό άξιώθηκε 
ν άκούση λόγια άπ τό στόμα τού Δικαίου. 

«Σαούλ Σαούλ, τί με διώκεις;». «Σαούλ Σαούλ»! Ή 
έπανάληψις τού όνόματος προσιδιάζει στό ύφος τού 
Χριστού καί εκφράζει συμπάθεια καί στοργή. Όπως 
μιλούσε άλλοτε, όταν βρισκόταν στή γή, έτσι όμιλεΐ καί 
τώρα, μετά τήν άνάληψί του στούς ουρανούς. «Σίμων 
Σίμων!», «Μάρθα Μάρθα!», «Ιερουσαλήμ Ιερουσαλήμ!» 
έλεγε άλλοτε, ομιλώντας μέ συμπάθεια καί στοργή. «Σαούλ 
Σαούλ!» λέγει τώρα, πάλι όμιλώντας μέ συμπάθεια καί 
στοργή. Τό ίδιο ύφος, τό ίδιο πρόσωπο, ό εύλογη μένος 
Κύριός μας Ιησούς Χριστός. Στή σκληρότητα τού διώκτου 
ό Κύριος άντιτάσσει εύσπλαγχνία. Δέν πατάσσει τόν διώκτη 
μέ τήν άστραπή τής θεότητός του· μάλλον έκφράζει πρός 
αύτόν παράπονο, γιά νά τόν κάνη νά συλλογισθή καί νά 
αίσθανθή, ότι ό διωγμός του εινε άδικος. «Τί με διώκεις;». 
Τί κακό σοϋ έκανα καί μέ διώκεις; Πάλι δέ ό Ιησούς 
έκφράζεται όπως έκφραζόταν άλλοτε. Κατά τήν ή μέρα 
τής Παγκοσμίου Κρίσεως, έλεγε άλλοτε, θά είπή: «Έπείνα- 
σα, καί έδώκατέ μοι φαγείν». «Έπείνασα, καί ούκ έδώκατέ 
μοι φαγείν» (Ματθ. κε' 35, 42). Τώρα λέγει: «Τί μέ 
διώκεις;». Τήν έμπρακτη άγάπη καί τή σκληρότητα πρός 
τούς άδελφούς του ό Χριστός θεωρεί άγάπη καί σκληρότη¬ 
τα πρός τό πρόσωπό του. Καί τό διωγμό κατά των πιστών 
θεωρεί διωγμό έναντίον του. Όποιος διώκει τήν Εκκλησία, 
διώκει τό Χριστό! Ή παράδοξη γλώσσα τού Χριστού δείχνει 
τή μεγάλη άγάπη του πρός έμάς. Τόσο πολύ μάς άγαπάει 
ό Χριστός, ώστε κατά ένα τρόπο ταυτίζει τόν έαυτό του 
μέ έμάς, καί, ό,τι γίνεται σ’ έμάς, θεωρεί ότι γίνεται σ’ 
αύτόν. 

Στή φωνή τού Χριστού ό Σαΰλος άπάντησε: «Τις εΐ, 
Κύριε;». «Ποιος είσαι, Κύριε;». Ό Χριστός γνώριζε τό 
Σαύλο, τόν γνώριζε μέχρι τά μύχια τής ψυχής του. Γνώριζε 
όλες τις ένέργειες καί όλους τούς λογισμούς του. Άλλ’ 
ό Σαΰλος δέν γνώριζε τό Χριστό. “Αν τόν γνώριζε, δέν 
θά τόν δίωκε. Αλλά γι’ αύτό ό Χριστός φανερώθηκε στό 

Σαϋλο, γιά νά τόν γνωρίση καί νά μή πλανάται. «Έγώ 
είμαι ό Ιησούς, όν σύ διώκεις»! Έγώ είμαι ό περκρρονη- 
μένος Ναζωραίος. Μέ καταδίωξαν οί άρχοντες τού Ισραήλ 
καί μέ θανάτωσαν. Αναστήθηκα, καί σύ έξακολουθείς νά 
μέ καταδιώκης... Η θέα τού Άναστάντος, ή λάμψις, ή 
δύναμις καί ή φωνή του συνέτριψαν τήν καρδιά τού 
Σαύλου. Ο Σαΰλος δέν εϊνε πλέον ένας διώκτης. Εΐνε 
ένα τσακισμένο καλάμι μπροστά στόν Κύριό του. Ό δέ 
Κύριος, ό οποίος καρδιά συντριμμένη καί ταπεινωμένη 
δέν έξουδενώνει, καί καλάμι τσακισμένο δέν άποτσακίζει, 
στή συνέχεια ένισχύει τό πλάσμα του, τού δίνει έλπίδα, 
γιά νά μή πέση στήν άπελπισία καί χαθή: «Αλλά άνάστηθι 
καί είσελθε εις τήν πόλιν, καί λαληθήσεταί σοι τί σε δει 
ποιεϊν». Ω αύτό τό «αλλά» πόση σημασία έχει, πόσο 
συγκινητικό είνε! Εΐνε σάν νά λέγη ό Χριστός: Διώκεις 
έμένα, τόν αληθινό καί τόν ισχυρό, τόν Άναστάντα Κύριο 
καί θεό. Μεγάλη ή άμαρτία σου, Σαϋλε! ’Αλλά έγώ σέ 
συγχωρώ. Νά μή στενοχωρήσαι καί νά μή ταράσσεσαι. 
Ησύχασε. Τό παρελθόν διαγράφεται. Κοίταξε τώρα πρός 
τό μέλλον. Νέα ζωή άρχίζει. Σήκω καί έμπα στήν πόλι, 
καί θά σοϋ λεχθή τί πρέπει νά κάνης. Σηκώθηκε ό Σαϋλος 
άπ' τή γή. Είχε πέσει ώς διώκτης, σηκώθηκε ώς άλλος 
άνθρωπος. Ή πτώσις του στή γη σύμβολο τής πτώσεως 
στήν άμαρτία του. Καί ή έγερσις άπ' τή γη σύμβολο τής 
έγέρσεώς του άπ' τήν άμαρτία. Άλλ' ένω τά μάτια του 
ήταν άνοιχτά, δέν έβλεπε κανένα. Οί συνοδοί του έβλεπαν, 
αύτός όχι. ΜειονεκτεΙ άπέναντι τών συνοδών του; Άντιθέ- 
τως! Τώρα δέν βλέπει κανένα, άλλά λίγο προηγουμένως 
αύτός άξιώθηκε νά ίδή τόν Ένα, τόν Κύριο τής δόξης. 
Αλλά καί τώρα άκόμη, πού δέν βλέπει, άπολαμβάνει 
εύεργεσία. Ή σωματική τύφλωσις τόν βοηθέ! νά συγκεν- 
τρώση τή σκέψι του στό έσωτερικό του, νά καταλάβη τήν 
πνευματική του τύφλωσι καί νά ζητήση ν' άνατείλη μέσα 
του τό φώς τής άληθείας. Σ’ όσους έρχονται σέ γνώσι 
τού Χριστού καί τά δυσάρεστα εινε εύεργεσίες, διότι 
τούς βοηθούν άπό τή γνώσι νά φθάσουν στήν έπίγνωσι, 
διπλή έπίγνωσι, έπίγνωσι τοΰ έαυτοΰ τους καί τοΰ Κυρίου 
Ιησού Χριστού. 

Οί συνοδοί ώδήγησαν στή Δαμασκό τό Σαΰλο «χειρα- 

γωγοϋντες αύτόν». Κρατώντας αύτόν άπό τό χέρι. Ερχόταν 
γιά νά πιάση καί όδηγήση άλλους δεμένους, άλλά πιάστηκε 
καί ώδηγήθηκε αύτός σάν δεμένος. 

Στίχ. 9-18: Τρεις ήμέρες στή Δαμασκό ό Σαύλος 
ήταν τυφλός καί νηστικός. Δέν έβλεπε τίποτε, παρά τήν 
αμαρτία του, καί δέν έτρωγε καί δέν έπινε τίποτε, 
νηστεύοντας γιά τήν αμαρτία του. Επίσης προσευχόταν 
μέ συντριβή στόν Κύριο. Ταπείνωνε μέ νηστεία καί μέ 
προοευχή τήν ψυχή του, ό δέ Κύριος τόν παρακολουθούσε 
καί τήν ώρα τής προσευχής τού έδωσε όραμα. Τυφλός 
σωματικώς ό Σαύλος, είδε στό όραμα μέ έσωτερική όρασι, 
ότι ένας άνδρας ονομαζόμενος Άνανίας μπήκε στό 
δωμάτιό του καί έθεσε έπάνω του τό χέρι του, γιά νά 
τόν θεραπεύση καί νά ίδή πάλι τό φώς του. Έν συνεχεία 
τού οράματος αύτοϋ ό Κύριος μίλησε μέ άλλο όραμα σέ 
ένα πιστό στή Δαμασκό όνομαζόμενο 'Ανανία -αύτόν πού 
παρουσίασε στό πρώτο όραμα- καί τού είπε νά ζητήση 
σέ ώρισμένη διεύθυνσι τό Σαϋλο. Ό Ανανίας έξέφρασε 
δισταγμό καί φόβο: «Κύριε, άκήκοα άπό πολλών περί τού 
άνθρώπου τούτου, όσα κακά έποίησε τοϊς άγίοις σου έν 
Ιερουσαλήμ. Καί ώδε έχει έξουσίαν παρά τών άρχιερέων 
δήσαι πάντας τούς έπικαλουμένους τό όνομά σου». Ή 
φήμη τού φοβερού διώκτου είχε προτρέξει καί διαδοθή 
στή Δαμασκό. 'Αλλ' ό Κύριος μετέβαλε άποτόμως τό 
διώκτη, προτού μπή στή Δαμασκό. ΓΓ αύτό ό Κύριος λέγει 
στόν ’Ανανία: «Πορεύου, ότι σκεύος έκλογής μοί έστιν 
ούτος τού βαστάσαι τό όνομά μου ένώπιον έθνών καί 
βασιλέων υιών τε Ισραήλ· έγώ γάρ ύποδείξω αύτώ, όσα 
δεϊ αύτόν ύπέρ τού όνόματός μου παθεΐν». Πήγαινε, 
δηλαδή, καί μή διστάζης. Διότι αύτός, ό φοβερός Σαύλος, 
μοϋ είνε έκλεκτό όργανο, γιά νά όμολογήση τό όνομά 
μου μπροστά σέ είδωλολάτρες καί βασιλείς καί Ισραηλί¬ 
τες. Είνε δικό μου όργανο, διότι έγώ θά τού ύποδείξω 
όσα πρέπει νά πάθη γιά τό όνομά μου. Μή φοβηθής τό 
μέλλον. Δέν θά χρησιμοποιή πλέον τό φώς τών ματιών 
του γιά τό κακό, άλλά γιά τό καλό. Δέν θά προξενήση 
σέ σάς παθήματα, άλλά θά μάθη νά πάσχη ό ίδιος γιά 
τή δόξα τού όνόματός μου. 

Ο Άνανίας άφησε τούς δισταγμούς του, πήγε στό 
σπίτι,^ όπου ήταν ό Σαϋλος, έθεσε τά χέρια έπάνω του 
καί είπε: «Σαούλ άδελφέ, ό Κύριος άπέσταλκέ με, Ιησούς 
ό όφθείς σοι έν τη όδω ή ήρχου, όπως άναβλέψης καί 
πλησθής Πνεύματος Αγίου». Σαούλ άδελφέ! Ό Κύριος 
μέ έστειλε, ό όποιος σοϋ φανερώθηκε στό δρόμο πού 
ερχόσουνα, γιά ν' άνακτήσης τό φως σου καί νά γέμισης 
άπό Πνεύμα Άγιο. 

Συγκινητική ή άποστολή τού Άνανία πρός τό Σαύλο. 
Όχι ό κορυφαίος Πέτρος, όχι ό Ιωάννης, όχι άλλος άπό 
τούς άποστόλους, άλλ’ ό ταπεινός μαθητής τής Δαμασκού 
έρχεται νά ένισχύση ήθικώς, νά θεραπεύση καί νά 
μεταδώση Πνεύμα Άγιο στό μεγαλύτερο έπειτα άπόστολο, 
στό γίγαντα τού Χριστιανισμού! Συγκινητική έπίσης ή 
προσφώνησις: «Σαούλ άδελφέ!». Προσφώνησις γεμάτη 
άγάπη. Ομιλε! σάν νά γνωρίζονταν έκ των προτέρων καί 
νά είχαν οικειότητα. Ή πίστις φέρνει άμέσως οικειότητα. 

Άξιο παρατηρήσεως, ότι ό Άνανίας δέν κατηχεί τόν 
Σαύλο. Ό Χριστός φανέρωσε τις άλήθειές του στόν Σαύλο 
μέ απευθείας άποκάλυψι (Γαλ. α' 12). Ό Άνανίας 
θεράπευσε τόν Παύλο άπ’ τήν σωματική του τύφλωσι. Τή 
στιγμή δέ τής θεραπείας έπεσαν άπό τά μάτια του σάν 
λέπια, σύμβολα των αίτιων τής πνευματικής τυφλώσεως, 
όπως πάλιν ή άνάβλεψις ήταν σύμβολο τής πνευματικής 
φωτίσεως. Ό Άνανίας έπίσης μετέδωσε στόν Παύλο τό 
Άγιο Πνεύμα. Άξιο δέ παρατηρήσεως καί έδώ, ότι τό 
Άγιο Πνεύμα δέν μεταδόθηκε άπ’ τούς Δώδεκα. Μεταδό¬ 
θηκε δέ μάλλον πρό τού βαπτίσματος. Φαίνεται δηλαδή 
ότι ό Παύλος, όπως πρώτα θεραπεύτηκε άπ’ τήν τύφλωσι, 
έτσι έλαβε καί τό Άγιο Πνεύμα, έπειτα δέ βαπτίσθηκε 
άπ' τόν Άνανία. Στήν περίπτωσι τού Κορνηλίου καί των 
λοιπών, οί όποιοι ήταν μαζί του, σαφώς τό Αγιο Πνεύμα 
δόθηκε πρό τού βαπτίσματος (Πράξ. ι 44 - 47). Ο θεός 
δέν δεσμεύεται στις ένέργειές του· όταν θέλη, κάνει 
έξαίρεσι τού κανόνος. 

Ή άπότομη μεταβολή τού Παύλου, καί μάλιστα ή 

άνάδειξίς του οτό μεγαλύτερο άπόστολο τού Χριστιανι¬ 
σμού καί τό μεγαλύτερο άνθρωπο μετά τόν Ιησού, εινε 
μεγάλο θαύμα και άποδεικνύει τήν Άνάστασι τού Ιησού. 
Ως μεγάλο δέ παράδειγμα μετάνοιας διδάσκει, νά μή 
άπελπιζώμεθα γιά κανένα άμαρτωλό, όσο σκληρός καί άν 
εινε, άρκεϊ νά έχη μέσα του κάποια καλή προαίρεσι καί 
ειλικρίνεια. Καί έπειδή δέν είμαστε καρδιογνώστες καί δέν 
μπορούμε ν’ άποκλείσωμε άπό κανένα τήν καλή προαίρεσι 
καί ειλικρίνεια, γιά κανένα δέν πρέπει ν’ άπογοητευώμεθα. 
Ποιός πίστευε, ποιος φανταζόταν, ότι ό Σαΰλος θ' άλλαζε; 

Σ' εύχαριστούμε, Κύριε, διότι έκανες τό Σαύλο χριστια¬ 
νό καί άπόστολο, καί διά μέσου αύτού έκανες καί έμάς 
τούς Έλληνες καί άλλα έθνη χριστιανούς. Σ' εύχαριστούμε 
άκόμη, διότι έδωσες τό Διώκτη ώς μεγάλο παράδειγμα 
μετάνοιας, έλπίδος καί παρηγοριάς μέσα στόν κόσμο τών 
άμαρτωλών καί τών άγωνιζομένων γιά τή σωτηρία τού 
έαυτοϋ τους καί τών άδελφών. Κύριε, διά πρεσβειών τού 
μεγίστου άποστόλου σου, πλήθυνε τίς έπιστροφές τών 
άμαρτωλών καί τών άπιστων πρός εσένα! 


7 ΠΙΆΝΕΙΣ ΑΠΟΙ ΌΛΩΝ 

ΠΡΑΞΕΩΝ Θ 19 - 43 


ΜΑΘΗΜΑ 24ο 


0 ΠΑΥΛΟΣ ΣΤΗΝ ΙΕΡΟΥΣΑΛΗΜ, ΤΑΡΣΟ, ΔΑΜΑΣΚΟ 
Ο ΠΕΤΡΟΣ ΣΤΗ ΑΥΔΔΑ ΚΑΙ ΙΟΠΠΗ 


Στό ένατο κεφάλαιο των Πράξεων, στίχ. 19 - 43, ό 
Λουκάς παρουσιάζει: 1) τον Παύλο στή Δαμασκό μετά 
τήν επιστροφή του, στίχ. 19 - 25, 2) τόν Παύλο στήν 
Ιερουσαλήμ καί στήν Ταρσό, στίχ. 26 - 30, 3) τόν Πέτρο 
στή Λύδδα νά θεραπεύη τόν Αίνέα, στίχ. 31 - 35, καί 4) 
τόν Πέτρο στήν Ίόππη ν’ άνασταίνη τήν Ταβιθά, στίχ. 36 
- 43. 


Έξήγησις λέξεων καί φράσεων 

19. έγένετο μετά των μαθητών = ήταν σέ κοινωνία μέ τούς 
μαθητάς, έμεινε μαζί μέ τούς μαθητάς (τούς χριστια¬ 
νούς). 

των δντων έν Δαμασχω = πού ήταν στή Δαμασκό. 

21. έξίσταντο - καταπλήσσονταν. 

δ πορθήσας = ό όποιος δίωξε, κακοποίησε, βασάνισε. 
εις τούτο έληλύθει = γι’ αύτό είχε έλθει. 

22. συνέχυνε = έφερνε σέ σύγχυσι, έκανε νά τά χάνουν, 

άποστόμωνε. 

συμβιβάζω = διδάσκω, άποδεικνύω. 
ώς δ' έπληρούντο ήμέραι ίχαναι = άφου δέ συμπληρώνον¬ 
ταν άρκετές ήμερες. 

συνεβουλεύσαντο — κατόπιν συσκέψεως άποφάσισαν. 
άνελεΐν (άναιρώ) = νά φονεύσουν. 

24. έγνώσθη δέ τω Σαύλορ = έγινε δέ γνωστή στό Σαύλο. 
ή έπιβουλή = ή κακή άπόφασις, τό κακό σχέδιο. 
όπως αύτόν άνέλωσι = για νά τόν φονεύσουν. 

25. χαΟήχαν = κατέβασαν. 

χαλάσαντες έν σπυριδι = άφού τον έρριςαν κάτω μέσα σ’ 
ένα κοφίνι. 

26. παραγενόμενος = όταν ήλθε. 
έπειράτο = προσπαθούσε. 

χολλάσΟαι τοϊς μαθηταΐς = νά προσκολληθή στους 
μαθητάς (τούς χριστιανούς). 

27. έπιλαβόμενος αυτόν = άφού τον πήρε. 
έπαρρησιάσατο = κήρυξε μέ θάρρος. 

29. έπεχείρουν άνελεϊν αυτόν = έπιχειρούσαν νά τον φονεύ- 

σουν. 

30. έπιγνόντες - όταν πληροφορήθηκαν, όταν κατάλαβαν. 
χατήγαγον = κατέβασαν. 

31. εϊχον ειρήνην... πορευόμεναι = είχαν πρόοδο... προχωρών¬ 

τας. 

32. διερχόμενον 8ίά πάντων = περνώντας άπ’ όλους. 

33. χαταχείμενον έπί χραββάτω = κατάκοιτον στο κρεββάτι. 

34. ίάταί σε = σέ θεραπεύει. 

36. ή διερμηνευομένη λέγεται = ή όποια μεταφράζεται. 

38. εγγύς δέ οϋσης τής Λΰδδης = έπειδή δε ή Λύδδα ήταν 

κοντά. 

μή όχνήσαι - νά μή άμελήστμ νά μή βραδύνη. 
διελθεΐν = νά έλθη. 

39. συνήλθεν αύτοϊς = ήλθε μαζί μέ αύτούς. 
δν παραγενόμενον = τούτον όταν έφθασε. 
άντήγαγον = άνέβασαν. 

παρέστησαν = παρουσιάσθηκαν. 
έπιδειχνύμεναι = δείχνοντας. 

μετ' αυτών ούσα = όταν ήταν μαζί τους, όταν ζούσε. 

40. θείς τά γόνατα = άφού γονάτισε. 

41. δούς δέ αυτή χεΐρα = και άφού τής έδωσε τό χέρι. 
άνέστησεν αυτήν - τήν σήκωσε έπάνω. 
παρέστησεν αυτήν ζώσαν = τήν παρουσίασε ζωντανή. 

42. χαθ' όλης = σέ όλη. 

43. ημέρας ίχανάς = άρκετές ήμέρες. 

παρά τινι βυρσεϊ = κοντά σέ κάποιο βυρσοδέψη, στο 
σπίτι κάποιου βυρσοδέψη. 

Παρατηρήσεις και διδάγματα 


Στίχ. 26 - 27: Εύθύς μετά τήν έπιστροφή του ό Παύλος 
κήρυττε τόν Ιησού. Οί άλλοι άπόστολοι προετοιμάζονταν 
έπί τρία έτη γιά νά κηρύξουν τόν Ιησού. Ό Παύλος 
προετοιμάσθηκε έπί τρεις ήμέρες! Στις τρεϊς ήμερες τής 
νηστείας, τής προσευχής καί τής σωματικής τυφλώσεως 
άπέκτησε πνευματικό φως, έλαβε άφάνταστη πνευματική 
πρόοδο. Ποιός σοφός τής γής, όσο ικανός καί άν εινε, 
μπορεί σέ τρεις ήμέρες νά καταρτίση ένα πρόσωπο καί 
νά τό κάνη διδάσκαλο; Κανείς. Άλλ’ ό Χριστός σέ τρεϊς 
ήμέρες έκανε τό Σαΰλο διδάσκαλο Εθνών. Διότι ό Χριστός 
δέν εϊνε άπλώς άνθρωπος, εινε καί θεός. Καί ώς θεός 
εινε ό Σοφός καί ό Διδάσκαλος καί ό Καθηγητής μέ 
άπόλυτη καί μοναδική έννοια. Αν ήθελε ό Χριστός, καί 
σέ μιά ώρα καί σέ μιά στιγμή έκανε τόν Παύλο άπόστολο. 
Γεμάτη άπό παράδοξα εϊνε ή Καινή Διαθήκη, διότι ή οοφία 
καί ή δύναμις τού Χριστού εϊνε άπειρη καί άκατάληπτη. 

Μόλις ό Παύλος έγινε μαθητής, χριστιανός δηλαδή, 
έγινε καί διδάσκαλος. Τό φώς, πού έλαβε άπ' τό Χριστό, 
άρχισε άμέσως νά μεταδίδη στούς συνανθρώπους του. 
Μπορεί ό ήλιος νά κρατήση τό φώς του; Άλλο τόσο 
μπορούσε καί ό Παύλος νά κρατήση τό πνευματικό φώς. 
Όσο ζήλο είχε πρώτα στό νά διώκη τόν Ιησού, τόσο ζήλο 
έχει τώρα στό νά τόν κηρύττη. Όσο δραστήριος ήταν 
τότε πρός τό κακό, τόσο δραστήριος εινε τώρα προς τό 
άγαθό. Ή μάλλον, τώρα εινε περισσότερο ζηλωτής καί 
δραστήριος. Πηγαίνει καί κηρύττει τόν Ιησού στούς πιο 
επικινδύνους τόπους, στις συναγωγές. Στις συναγωγές 
τής Δαμασκού ερχόταν μέ συστατικές έπιστολές, γιά νά 
λάβη πληροφορίες καί βοήθεια πρός καταδίωξι τών 
χριστιανών, στις συναγωγές αύτές μπαίνει τώρα γιά νά 
κάνη χριστιανούς. Πρόκλησις τό κήρυγμα τού Παύλου 
στις συναγωγές, άλλ’ άγια πρόκλησις, διότι φανέρωνε 
άξιοθαύμαστη μεταβολή, φλογερή πίστι καί άκατανίκητο 
πάθος γιά τή διακήρυξι τής άληθείας. 

Τί κυρίως διακήρυττε ό Παύλος; Ό,τι προπάντων ήταν 
άναγκαϊο γιά τή σωτηρία τών άνθρώπων, άλλά καί έρέθιζε 

περισσότερο τούς σκληροτραχήλους Ιουδαίους. Αποδεί- 
κνυε άπ τίς Γραφές καί διακήρυττε, ότι ό Ιησούς ό 
Ναζωραίος, αύτός είνε ό Χριστός, ό Μεσσίας, τόν όποιον 
περίμεναν οΐ άνθρωποι. Επίσης διακήρυττε, ότι ό Ιησούς 
δέν είνε μόνον ό Χριστός, άλλά καί ό Υιός τού θεού, ό 
μοναδικός καί φυσικός Υιός τού θεού. Ό Παύλος, μέ 
άλλα λόγια, κήρυττε καί διακήρυττε τήν ύψηλή άλήθεια 
τής μεσσιακής ίδιότητος τού Ιησού καί τήν ύψίστη άλήθεια 
τής θεότητος αύτοϋ. Ό,τι διακήρυξε ό Πέτρος ώς στόμα 
των άποστόλων, «Σύ εί ό Χριστός ό Υιός τού θεού τού 
ζώντος» (Ματθ. ιστ' 16), τούτο διακηρύσσει καί ό Παύλος. 
Καί μέ τά άκαταμάχητα έπιχειρήματά του άποστομώνει 
τούς Ιουδαίους. Λιθοβόλησαν οί Ιουδαίοι τόν Στέφανο, 
άλλ' ιδού ισχυρότερος τού Στεφάνου παρουσιάζεται τώρα! 

Εύθύς ό Παύλος άρχισε νά κηρύττη τόν Ιησού ώς 
Χριστό καί ώς θεό. Εύθύς καί καθένας χριστιανός, άφοΰ 
έλθη σέ ώριμη ήλικία, ή μάλλον άπό τήν παιδική του 
ήλικία, πρέπει νά άνοίγη τό στόμα του καί νά μιλάη γιά 
τόν Ιησού. Ή χάρις τού βαπτίσματος πρέπει νά κινή τή 
γλώσσα σέ εύγνώμονα λόγια καί σέ όμολογία γιά τό 
πρόσωπο τού Ιησού. "Αν δέν συμβαίνη τούτο, ό χριστιανός 
είνε άνάξιος τού χριστιανικού όνόματος, ματαίως πήρε 
τ Π χόρι τού βαπτίσματος καί θά δικασθή περισσότερο 
παρ' όσο άν δέν βαπτιζόταν. 

Καί τώρα τίθεται τό άμείλικτο έρώτημα: Πόσοι σήμερα 
χριστιανοί άνοίγουν τό στόμα τους καί μιλάνε γιά τόν 
Κύριο Ιησού Χριστό; Αλλοίμονο! Κινούμενος άνάμεσα 
στή σημερινή χριστιανική κοινωνία, πολλούς άκούεις νά 
μιλάνε, μέ φανατισμό μάλιστα, γιά μάταια πρόσωπα τού 
κόσμου, πολιτικούς, φιλοσόφους, ήθοποιοός, ποδοσφαιρι- 
στάς κ.λπ. Πολλούς έπίσης άκούεις νά βλασφημούν τό 
Χριστό μέ άντιχριστιανικές θεωρίες καί μέ χυδαίες 
βλασφημίες. Σπανίως δέ άκούεις νά μιλάη κάποιος ύπέρ 
τού Χριστού! Χριστιανική λέγεται ή κοινωνία μας, άλλ' 
έχει καταντήσει άχρίστιανη καί άντίχριστη. Οί άνθρωποι 
βαπτίσθηκαν χριστιανοί, άλλ' οί πολλοί ξεβαπτίσθηκαν! 
Τούτο πρέπει νά μάς θλίβη. Άλλ' όχι νά μάς άπογοητεύη. 

Τό ότι οί πολλοί δέν όμιλούν ύπέρ Χριστού, άλλά καί 
ύβρίζουν τό Χριστό, τούτο εινε ένας έπί πλέον λόγος, 
εμείς οί όλίγοι πιστοί νά μιλάμε περισσότερο καί μέ 
μεγαλύτερο ζήλο γιά τον Κύριό μας. Ό δέ Κύριος, 
βλέποντας τό ζήλο μας γιά τό πρόσωπό του, καί έμάς 
θά έλεήση, καί άπ' τούς άδιαφόρους καί βλασφήμους διά 
των λόγων μας θά συγκινήση μερικούς καί θά τούς φέρη 
κοντά του. Αδύνατο νά μή ωφεληθούν συνάνθρωποι άπό 
ζηλωτή χριστιανό! 

Στίχ. 23 - 30: Οί φανατικοί Ιουδαίοι δέν ύπέφεραν 
τή μεταστροφή καί τό κήρυγμα τοΰ Παύλου. Ή μεταστρο¬ 
φή καί τό κήρυγμα τού Παύλου τούς ένωχλοΰσε περισσό¬ 
τερο άπό τά έξωτερικά σημεία, τά θαύματα σωματικών 
θεραπειών. Ή αιφνίδια μεταβολή τοΰ περιβοήτου διώκτου 
σ’ ένθερμο ύπερασπιστή τής χριστιανικής πίστεως έκανε 
καταπληκτική έντύπωσι καί άσφαλώς προβλημάτισε πολ¬ 
λούς Ιουδαίους. Πολλοί δηλαδή Ιουδαίοι άρχισαν νά 
σκέπτωνται μήπως ή χριστιανική πίστις είνε άπ' τό θεό 
καί αύτοί είνε θεομάχοι. Φαντασθήτε πόση έντύπωσι θά 
έκανε καί πόσους κομμουνιστάς στις ήμέρες μας θά 
κλόνιζε ή εϊδησις, ότι ό Πρόεδρος τής Σοβιετικής 
Ένώσεως έγκατέλειψε αιφνίδιος τον άθεο κομμουνισμό 
καί έγινε διαπρύσιος κήρυξ τού Χριστού! Οί φανατικοί 
Ιουδαίοι, βλέποντας ότι έχασαν τό δυναμικώτερο άνθρωπό 
τους* ότι ό άνθρωπος αύτός έγινε καί ό φοβερώτερος 
άντίπαλός τους· ότι ή μεταβολή του είνε έλεγχος τής 
ίδικής τους στάσεως άπέναντι τού Ιησού καί τής θρη¬ 
σκείας του* καί ότι έξ αιτίας τού Σαύλου πολλοί άλλοι 
Ιουδαίοι προβληματίζονταν καί κλονίζονταν, έγιναν φανα- 
τικώτεροι. Καί έπειδή μέ έπιχειρήματα δέν μπορούσαν ν' 
άντιμετωπίσουν τον Παύλο, έκαναν σατανική σύσκεψι καί 
πήραν σατανική άπόφασι νά τόν δολοφονήσουν. Φόνοι 
καί δολοφονίες είνε καί στόν αίώνά μας τά όπλα, μέ τά 
όποια οί άθεοι κομμουνισταί πολέμησαν, άλλά καί πολε¬ 
μούν άκόμη τούς χριστιανούς. Οί κακοποιοί Ιουδαίοι 
παραφύλατταν μέρα καί νύκτα τις πύλες τής Δαμασκού, 
γιά νά δολοφονήσουν τόν Παύλο. Καί πώς σώθηκε ό 
άπόστολος άπ' τήν έπιβουλή τών Ιουδαίων, άπ’ τό 

δολοφονικό τους σχέδιο; Σώθηκε θαυματουργικώς; Όχι 
θαυματουργικώς. "Αν ό θεός έκανε σ' όλες τις περιπτώ¬ 
σεις θαύματα, τί θά άπέμενε γιά νά κάνη ό άνθρωπος; 
Ό θεός δέν θέλει νά γίνωνται όλα μόνο μέ τή χάρι του· 
θέλει καί τή δική μας προσπάθεια, γιά ν' άποκτοϋμε ήθική 
άξια. Χωρίς προσπάθεια, χωρίς άγώνα, ήθική άξια, άρετή 
καί άγιότης, δέν άποκτάται. Στήν προκειμένη περίπτωσι 
τόν Παύλο έσωσε ή άγάπη καί ή πρόνοια τών χριστιανών. 
Εύφυώς ένεργώντας οί χριστιανοί, έβαλαν τόν άπόστολο 
σέ μιά σπυρίδα, σ’ ένα μεγάλο καλάθι δηλαδή, καί μέ σχοινί 
τή νύκτα τόν κατέβασαν άπό κάποιο άνοιγμα τού τείχους 
καί έφυγε άπ τή Δαμασκό. “Αλλοτε σέ σπυρίδες μπήκαν τά 
περισσεύματα τού άρτου, πού πολλαπλασιάσθηκαν θαυμα- 
τουργικώς γιά νά φάγη ό λαός. Τώρα σέ σπυρίδα μπήκε ό 
άπόστολος, πού θά έδινε πνευματικό άρτο γιά νά φάγουν 
τά έθνη καί ό Ιουδαϊκός λαός. 

Μετά τή φυγάδευσί του ό Παύλος δέν πήγε τρομοκρα¬ 
τημένος νά κρυφθή. Έφυγε άπ’ τή Δαμασκό, πήγε στήν 
προφητοκτόνο καί χριστοκτόνο Ιερουσαλήμ. Έφυγε άπ' 
τή μικρότερη φωλιά τών λύκων, πήγε στή μεγαλύτερη. 
Στήν Ιερουσαλήμ ό Παύλος προσπαθούσε νά προσκολ- 
ληθή στούς μαθητάς, νά συνδεθή μέ τούς χριστιανούς. 
Τήν άνάπαυσι τού πνεύματός του καί τήν άγαλλίασι τής 
καρδιάς του δέν ζητούσε πλέον άνάμεσα στούς έπισήμους 
καί τούς ένδοξους τής γης, άλλ' άνάμεσα στούς ταπεινούς, 
περιφρονημένους καί διωκομένους οπαδούς τού Ιησού. 
Αλλ’ οί χριστιανοί τής Ιερουσαλήμ τόν άπέφευγαν, διότι 
δέν πίστευαν ότι εϊνε μαθητής, χριστιανός. Οί Ιουδαίοι 
τόν καταδιώκουν καί οί χριστιανοί τόν άποφεύγουν! 
Δραματική ή θέσις τού Παύλου. Άλλ’ ή πίστις στό Χριστό 
καί ή χάρις τού Χριστού τόν έκαναν νά μή άποθαρρύνεται 
άπ’ τούς διωγμούς τών Ιουδαίων καί τήν άποστροφή τών 
χριστιανών. Αισθανόταν ότι δοκιμάζεται καί άπ' τά άριστε- 
ρά καί άπ’ τά δεξιά γιά τήν προηγουμένη άμαρτωλή 
διαγωγή του, ότι ταπεινώνεται ένώπιον όλων, καί ότι 
γυμνάζεται άπ' τό θεό γιά τόν άγώνα τού μέλλοντος. Καί 
έμεϊς, άδελφοί, άς μή άπογοητευώμεθα άπ’ τις κακομετα¬ 
χειρίσεις τών έχθρών καί άπ’ τις παραγνωρίσεις τών φίλων. 

Καί άν όλοι οί εχθροί μάς κατατρέχουν καί όλοι οί φίλοι 
μάς άπαρνοΰνται, άρκεΐ ή εύνοια καί ή προστασία τοϋ 
Ιησού. Αν έχωμε τόν Ιησού, έχουμε τό πάν. 

Ο Ιησούς φώτισε τό Βαρνάβα νά παρέμβη καί νά 
διαφώτιση τούς χριστιανούς γιά τό πρόσωπο τού Παύλου. 
Ο Βαρνάβας, «υιός παρακλήσεως» καί πρόσωπο μεγάλης 
αύταπαρνήσεως καί έκτιμήσεως στήν Εκκλησία, ήταν 
καταλληλότατος γιά νά δώση ισχυρή σύστασι ύπέρ τού 
Παύλου. Ισως μάλιστα σάν Κύπριος συνδεόταν έκ των 
προτέρων μέ τόν Ταρσέα Παύλο, διότι ή Ταρσός είνε 
απέναντι τής Κύπρου. Ό Βαρνάβας πήρε τόν Παύλο καί 
τόν παρουσίασε στούς άποστόλους, τόν Πέτρο καί τόν 
Ιάκωβο τόν άδελφόθεο, όπως πληροφορούμεθα άπ' άλλοΰ 
(Γαλ. α' 18, 19). Στούς άποστόλους ό Παύλος μίλησε γιά 
τό όραμα κοντά στή Δαμασκό, καί γιά τό κήρυγμά του 
στή Δαμασκό. Ή Εκκλησία τών Ιεροσολύμων πείσθηκε 
γιά τήν μεταστροφή του. Καί όπως στή Δαμασκό, έτσι 
καί στήν Ιερουσαλήμ ό Παύλος κήρυττε μέ παρρησία τόν 
Κύριο Ιησού Χριστό, καί συζητώντας κατατρόπωνε μέ τά 
έπιχειρήματά του τούς άντιφρονούντας Ιουδαίους. Ελλη¬ 
νιστής δέ ό Παύλος, συζητούσε μέ τούς Ελληνιστής, 
τούς Ιουδαίους δηλαδή, πού μιλούσαν τά Ελληνικά. Όπως 
δέ στή Δαμασκό οί Ιουδαίοι άποφάσισαν νά φονεύσουν 
τόν άπόστολο, έτσι καί στήν Ιερουσαλήμ. Αλλ’ ή άγάπη 
πάλι καί ή σύνεσις τών χριστιανών έσωσαν τόν άπόστολο. 
Διότι, όταν οί άδελφοί κατάλαβαν τήν έπιβουλή τών 
Ιουδαίων, τόν κατέβασαν στήν Καισάρεια καί άπ’ έκεί τόν 
έστειλαν στήν πατρίδα του τήν Ταρσό, πρωτεύουσα τής 
Κιλικίας, κέντρο σπουδών, πού συναγωνιζόταν τήν Αθήνα 
καί τήν Αλεξάνδρεια, καί κέντρο ειδωλολατρίας. Ό 
Παύλος είχε χρέος νά κηρύξη στήν πατρίδα του. Καί 
έμεινε καί κήρυξε στήν Ταρσό καί στήν περιοχή τής 
Κιλικίας τέσσερα ή πέντε έτη. 

Δύο φορές οί χριστιανοί, μία στή Δαμασκό καί μία 
στήν Ιερουσαλήμ, έσωσαν τόν Παύλο άπ’ τό θάνατο. Τί 
διδάσκει τούτο; Διδάσκει ότι οί χριστιανοί πρέπει νά 
προστατεύουν τούς έργάτας τού Εύαγγελίου. Όλους 

βεβαίως, όταν κινδυνεύουν, πρέπει νά τους προστατεύουν. 
Αλλά τούς έργάτας τού Εύαγγελίου περισσότερο άπ 
όλους. Διότι οί έργάτες τού Εύαγγελίου είνε οί πολυτιμό¬ 
τεροι άπ' όλους. Έσωσαν οί χριστιανοί τόν Παύλο 
σωματικώς, καί ό Παύλος έσωσε άναριθμήτους ψυχικώς. 
Καί κάθε έργάτης τού Εύγγελίου μέ τό κήρυγμα καί τό 
παράδειγμά του σώζει πολλούς. Οί έργάτες τού Εύαγγε- 
λίου δέν κινδυνεύουν πάντοτε άπό φόνους καί δολοφο¬ 
νίες, όπως ό Παύλος. Κινδυνεύουν όμως πάντοτε άπό 
συκοφαντίες καί πολλές φορές άπό δυσμενείς ένέργειες 
σκοτεινών άνθρώπων, μάλιστα καί άπό δικαστικές διώξεις. 
Τίμιοι καί θαρραλέοι έργάτες τού Εύαγγελίου ποικιλοτρό- 
πως διώκονται. Οί δέ χριστιανοί ποικιλοτρόπως όφείλουν 
νά συμπαρίστανται στις δοκιμασίες τους. Νά τούς ύπερα- 
σπίζουν μέ λόγια, μέ δημοσιεύματα, μέ μαρτυρίες σέ 
δικαστήρια, μέ χρηματικές δαπάνες, άν παρίσταται άνάγκη, 
καί μέ κάθε ένδεδειγμένο μέσο καί τρόπο. Μεγάλη 
εύλογία έχουν οί χριστιανοί, οί όποιοι ύπερασπίζουν τούς 
έργάτας τού Εύαγγελίου. Καί μεγάλη κατάρα έχουν οί 
χριστιανοί, οί όποιοι τούς έγκαταλείπουν γιά νά γίνωνται 
βορά των διωκτών τους. Τέτοιοι χριστιανοί δέν είνε 
χριστιανοί. "Αν οί κοσμικοί ύπερασπίζουν μέ φανατισμό 
άναξίους κατά τό πλεΤστον πολιτικούς, είνε δυνατό νά 
είνε άληθινοί χριστιανοί όσοι άστόργως έγκαταλείπουν 
τούς έργάτας τού Εύαγγελίου στή διάθεσι τών κακοποιών 
στοιχείων; Κοινωνία, πού δέν ύπερασπίζει τούς έργάτας 
τού Εύαγγελίου καί γενικώτερα τούς πνευματικούς ταγούς 
καί όδηγούς, είνε άχάριστη, σκληρή, διεφθαρμένη καί 
προωρισμένη νά καταστροφή. 

Στίχ. 33 - 42: Στούς στίχους τούτους ό Λουκάς 
άφηγεϊται δύο θαύματα, τά όποια έγιναν διά μέσου τού 
άποστόλου Πέτρου. Ή θρησκεία μας είνε θρησκεία 
θαυμάτων, μεγάλων καί εύεργετικών θαυμάτων, όχι όπως 
τά θαύματα τών μάγων καί τών λοιπών όργάνων τού 
Διαβόλου. 

Στήν πόλι Λύδδα ό Πέτρος στάθηκε πάνω άπ' τό 
κρεββάτι ένός πονεμένου άνθρώπου, τού Αίνέα, παραλύ- 


του έπΐ όκτώ έτη, και είπε τό συγκινητικό τούτο λόγο: 
«Αίνέα! Ιάταί σε Ιησούς ό Χριστός* άνάστηθι καί στρώσον 
σεαυτω». Παιδί μου Αίνέα! Σε θεραπεύει ό Ιησούς ό 
Μεσσίας. Σήκω καί στρώσε μόνος σου τό κρεββάτι σου. 

Ή δύναμις τού Ιησού Χριστού αύτοστιγμεί συνέσφιγξε 
τά μέλη τού παραλύτου καί άμέσως τινάχθηκε έπάνω 
πλήρως ύγιής, εύσταλής, ζωηρός. Έτσι θεραπεύει ό 
Χριστός, όχι όπως οί γιατροί! 

Τό θαύμα άποδεικνύει τήν άνάστασι, τή μεσσιακή 
ιδιότητα καί τή θεότητα τού Ιησού. "Αν ό Ιησούς ήταν 
πλάνος, μετά τή σταύρωσι τό όνομά του δέν θά είχε 
δύναμι νά κάνη θαύματα. 

Μεγαλύτερο καί συγκινητικώτερο τό άλλο θαύμα. Στήν 
Ίόππη (σημερινή Γιάφφα) ήταν μιά μαθήτρια, χριστιανή, 
μέ τό όνομα Ταβιθά, Δορκάς στά Ελληνικά, χαριτωμένη 
έλαφος. Ωραίο τό όνομά της. Ωραία καί ή ψυχή της καί 
ή ζωή της. Ήταν γεμάτη άπό άγαθά έργα, μάλιστα 
έλεημοσύνες. Συνεχώς εύεργετούσε τούς συνανθρώπους 
της, μάλιστα τίς φτωχές χήρες. Έφτιαχνε μέ τά εύλογημέ- 
να χέρια της ένδύματα καί έντυνε τίς χήρες. Εύεργετική 
ϋπαρξις ή Ταβιθά. Συνέβη δέ νά άποθάνη. Μεγάλη δέ 
θλϊψις άπλώθηκε στήν πόλι γιά τό θάνατο τής εύεργετικής 
αύτής ύπάρξεως. Εμείς, όταν κανείς είνε άρρωστος, 
παρακαλοΰμε τό θεό νά τόν θεραπεύση. Άλλ' όταν 
πεθάνη, σταματούμε τίς παρακλήσεις. Γιά άσθενείς παρα- 
καλοΰμε, γιά νεκρούς όχι, παρά μόνο νά τούς άναπαύση 
ό θεός! Πόσο διέφεραν στήν πίστι οί πρώτοι χριστιανοί! 
Τί μεγαλείο κρυβόταν μέσα στις ψυχές έκείνων τών 
χριστιανών! Οί χριστιανοί τής Ίόππης σκέφθηκαν, ότι ή 
δύναμις τού Ιησού Χριστού δέν θεραπεύει μόνο άσθενείς, 
άνασταίνει καί νεκρούς. Σκέφθηκαν έπίσης, ότι ή Ταβιθά, 
τόσο εύεργετική ϋπαρξις, ήταν δυνατό νά τιμηθή άπό τόν 
Κύριο μέ έξαιρετική τιμή, ν’ άναστηθή έκ νεκρών, γιά νά 
συνέχιση τό εύεργετικό της έργο. Απ’ τήν Ίόππη λοιπόν 
έστειλαν στή Λύδδα δύο άνδρες καί παρακάλεσαν τόν 
Πέτρο νά σπεύση νά έλθη πρός αύτούς, προτού τό σώμα 

ένταφιασθή. Καί ό Πέτρος ήλθε, είδε τή συγκίνησι τού 
πλήθους, τά κλάματα των χηρών, τά έπιδεικνυόμενα 
ένδύματα τής έργασίας καί τών έλεημοσυνών τής νεκρός, 
γονάτισε, προσευχήθηκε θερμώς, στράφηκε πρός τό 
νεκρό σώμα καί φώναξε: «Ταβιθά, άνάστηθι!». Ταβιθά 
ξύπνα, σήκω έπάνω! Μ’ όση ευκολία έρχεται τό φώς, 
όταν έμεϊς πατούμε τό ήλεκτρικό κουμπί, μέ τόση καί μέ 
μεγαλύτερη εύκολία έπανήλθε ή ζωή στήν Ταβιθά. Ή 
νεκρά ένοιξε τά μάτια της, είδε τό μεγάλο άπόστολο καί 
άνασηκώθηκε στο νεκρικό κρεββάτι της. Καί ό άπόστολος 
τής έδωσε τό χέρι του, τή σήκωσε έπάνω καί τήν 
παρουσίασε στούς χριστιανούς καί στις χήρες ζωντανή. 

«Ελεημοσύνη έκ θανάτου ρύεται», λέγει ή Γραφή 
(Τωβ. ιβ' 9). Ή έλεημοσύνη σώζει άπ’ τόν πνευματικό 
θάνατο, τήν κόλασι. Αλλά σώζει καί άπ’ τό σωματικό 
θάνατο, θεραπεύοντας άρρώστους, άνασταίνοντας καί 
νεκρούς. Έάν εϊχαμε τήν πίστι τών πρώτων χριστιανών 
καί ζητούσαμε τήν άνάστασι προσφιλών νεκρών, ό Κύριος 
καί σήμερα θ’ άνέσταινε μερικούς νεκρούς, μάλιστα 
εύεργετικούς άνθρώπους, όπως ή Ταβιθά. Αλλά δέν 
έχουμε τόσο μεγάλη πίστι, καί δέν πηγαίνει κάν στό νοϋ 
μας νά ζητήσωμε τόσο μεγάλο πράγμα! Ολιγόπιστοι 
εϊμεθα. "Αν ζητήσωμε περισσότερη πίστι, άν ζητάμε 
έπιμόνως, ό Κύριος θά μάς δώση. Καί άν άποκτήσωμε 
μεγάλη πίστι, σάν τόν Πέτρο καί τούς χριστιανούς τής 
Ίόππης, τότε, καί άνάστασι νεκρού, έάν ζητήσωμε, ό 
Κύριος θά μάς άκούση. Γιατί αύτός εινε ή Αγάπη, ή 
Δύναμις, ή Άνάστασις καί ή Ζωή. 

ΠΡΑΞΕΩΝ Γ 1 - 33 


ΜΑΘΗΜΑ 25ο 


0 ΠΕΤΡΟΣ ΚΑΙ Ο ΚΟΡΝΗΛΙΟΣ 


Στο δέκατο κεφάλαιο τών Πράξεων, στίχ. 1 - 33, 
γίνεται λόγος: 1) γιά τό όραμα τού έκατοντάρχου Κορνη- 
λίου καί τήν άποστολή τριών άνδρών στήν Ίόππη πρός 
τόν Πέτρο, στίχ. 1 - 8, 2) γιά τό όραμα τού Πέτρου 
σχετικά μέ τά άκάθαρτα ζώα, στίχ. 9 - 16, 3) γιά τήν 
άφιξι τών άπεσταλμένων τοϋ Κορνηλίου στήν Ίόππη, τήν 
έντολή τού Αγίου Πνεύματος πρός τόν Πέτρο καί τή 
μετάβασι τοϋ άποστόλου στήν Καισάρεια στό σπίτι τοϋ 
έκατοντάρχου, στίχ. 17-33. 

Έξήγησις λέξεων και φράσεων 

1. έχατοντάρχης= έκατόνταρχος (άξιωματικός τού ρωμαϊκού 

στρατού). 
σπείρα = τάγμα. 

2. δεόμενος τοϋ Θεού διά παντός = ό όποιος παρακαλούσε 

τό θεό συνεχώς. 

3. φανερώς = φανερά, καθαρά. 

είσελθόντα πρός αύτόν = ότι είσηλθε στό σπίτι του. 

4. τι έστι, κύριε; = τί συμβαίνει, κύριε; 

εις μνημόσιινον ενώπιον τού Θεού = γιά νά θυμηθή, γιά 
νά προσέξη, γιά νά λάβη ύπ’ οψιν ό θεός. 

5. και νϋν πέμφον = και τώρα στείλε. 
μετάπεμφαι = κάλεσε νά έλθη. 

ός έπικαλεΐται Πέτρος = ό όποιος όνομάζεται καί Πέτρος. 

6. ξενίζεται = φιλοξενείται. 
βιιρσεύς = βυρσοδέψης. 

Φ έστιν οικία = στον όποιον ύπάρχει σπίτι, ό όποιος 
έχει σπίτι 

7. τών προσχαρτερούντων αύτώ = άπ’ αύτούς πού τόν 

υπηρετούσαν. 

8. καί έξηγησάμενος = καί άφού αφηγήθηκε. 

9. δώμα = τό άνώγι ή μάλλον τό ήλιακωτό. 

περί ώραν 'έχτην = περίπου ώρα δώδεκα (μεσημέρι). 

10. έγένετο πρόσπεινος = πείνασε. 

παρασχευαζόντων δέ έχείνων = ένω δέ έκεινοι ετοίμαζαν 
(φαγητό). 

έγένετο έπ' αύτόν έχστασις = ήλθε σ' αυτόν έκστασις. 
ήλθε αυτός σέ έκστασι. 

11. σχεύός τι ώς οθόνην = κάποιο πράγμα σάν σεντόνι. 
τέσσαρσιν άρχαΐς δεδεμένον χαί χαθιέμενον - πού ήταν 

άπ’ τά τέσσαρα άκρα δεμένο καί κατέβαινε. 

14. άναστάς θϋσον = σήκω, σφάξε. 
μηδαμώς = έπ’ ούδενί λόγφ. 
χοινός - μολυσμένος. 

μη χοίνου (ρ. χοινώ) = νά μή θεωρής κοινά, μολυσμένα. 
ακάθαρτα. 

17. τί άν εϊη = τί άρά γε σήμαινε. 

διεροοτήσαντες την οίχίαν = άφού ρώτησαν για τό σπίτι 
έπέστησαν έττί τόν πυλώνα = έφθασαν στήν εξώπορτα. 

18. έπυνθάνοντο = ζητούσαν νά πληροφορηθούν. 
διενθυμουμένου = ένω σκεπτόταν, διαλογιζόταν. 

20. μηδέν διαχρινόμενος = χωρίς καθόλου νά διστάζης, χωρίς 
κανένα δισταγμό. 

21 .δι'ήν πάρεστε = διά την οποίαν είσθε έδώ. 

22. έχρηματίσθη = έλαβε εντολή και οδηγία. 
μεταπέμψασθαί οε = νά στείλη καί νά σέ καλεση. 

23. είσχαλεσάμενος = άφού τούς κάλεσε μέσα (στο σπίτι). 
συνήλθον αύτώ = πήγαν μαζί του. 

24. άναγχαΐοι φίλοι = στενοί φίλοι. 

25. ώς δέ έγένετο τού εισελθεϊν = όταν δέ έπρόκειτο νά 

εισέλθη. 

27. συνεληλυθότας = συγκεντρωμένους. 

28. έφη τε = καί είπε. 

υμείς έπίστασθε = σείς ξέρετε καλά. 

ώς αθέμιτόν έστι = ότι απαγορεύεται. 

χολλάσθαι = νά προσκολλάται, νά συναναστρέφεται. 

7 τροσέρχεσθαι = νά επισκέπτεται. 
καί έμοί = άλλά σέ μένα. 

μηδένα λέγειν κοινόν = νά μή ονομάζω κανένα, νά μή 
θεωρώ κανένα μολυσμένον. 

29. μεταπεμφθείζ = όταν στάλθηκαν απεσταλμένοι και προσ¬ 

κλήθηκα. 

τίνι λόγω = γιά ποιο λόγο. 

μετεπέμφασθέ με = στείλατε καί μέ προσκαλέσατε. 

30. ένατη ώρα = τρίτη άπογευματινή ώρα. 
έν έσθήτι = μέ ένδυμασία. 

31. έμνήσθησαν ένώπιον τοϋ Θεού = ό Θεός θυμήθηκε, 

πρόσεξε, έλαβε ύπ’ όψιν. 

32. μετακάλεσαι - κάλεσε νά έλθη. 

όζ παραγενόμενος λαλήσει σοι = αύτός, άφοϋ έλθη, θά 
σου όμιλήση. 

33. έξ αύτης - άμέσως. 

πάρεσμεν = είμεθα παρόντες, παριστάμεθα. 

Παρατηρήσεις και διδάγματα 

Στίχ. 1 - 2: Απ' τά Εύαγγέλια γνωρίζουμε δύο 
έκατοντάρχους. Ό ένας έκτισε συναγωγή καί παρεκάλεσε 
τό Χριστό νά θεραπεύση τό δούλο του. Ό δε Χριστός, 
θαυμάζοντας καί επαινώντας τήν πίστι του, είπε: «Αμήν 
λέγω ύμίν, ούδέ έν τώ Ισραήλ τοσαύτην πίστιν εΰρον» 
(Ματθ. η’ 10). Ό άλλος ήταν έπικεφαλής τοϋ στρατιωτικού 
άποσπάσματος, πού σταύρωσε τον Ιησού. Άλλ* όταν είδε 
τόν σεισμό καί τ’ άλλα συγκλονιστικά γεγονότα, ώμολόγη- 
σε λέγοντας: « Αληθώς θεού Υιός ήν ούτος» (Ματθ. κζ’ 
54). Κατά τήν παράδοσι δέ τής Εκκλησίας έγινε άγιος. 
ΕΤνε ό άγιος Λογγϊνος. Καί οί δύο έκατόνταρχοι καλοί. 
Τρίτος δέ καλός έκατόνταρχος άναφέρεται έδώ, άπό τις 
Πράξεις. Κορνήλιος τό όνομά του. Μέλος τής περιφήμου 
οικογένειας τών Κορνηλίων; Τούτο δέν είνε βέβαιο. Εινε 

όμως βέβαιο, ότι έγινε μέλος τής άσυγκρίτως περιφημότε¬ 
ρης οίκογενείας τού θεού, ή όποια όνομάζεται Εκκλησία 
ή Βασιλεία Ουρανών. Αν μάλιοτα ό ευνούχος τής 
Κανδάκης ήταν μόνο στήν έθνικότητα Αίθίοψ, στή δέ 
ψυλή ήταν Εβραίος, τότε ό Κορνήλιος είνε ό πρώτος άπ’ 
τούς εθνικούς, πού άξιώθηκε νά είσέλθη στήν Εκκλησία 
τού Χριστού καί νά λάβη άξίωμα άσυγκρίτως άνώτερο τού 
έκατοντάρχου, νά γίνη βασιλεύς στή Βασιλεία τού θεού 
καί νά συμβασιλεύη μέ τόν Κύριο αιωνίως. Καίτοι άξιωματι- 
κός τής πανίσχυρης καί ύπερήφανης αύτοκρατορίας, ό 
Κορνήλιος δέν ήταν ύπερήφανος. Επίσης, καίτοι στρατιω¬ 
τικός, δέν ήταν σκληρός άνθρωπος. Είχε λεπτά καί εύγενή 
αισθήματα. Κανένα τίμιο έπάγγελμα δέν έμποδίζει τόν 
άνθρωπο νά είνε άληθινός άνθρωπος. Ό Κορνήλιος 
χαρακτηρίζεται ώς «εύσεβής καί φοβούμενος τόν θεόν». 
Ήταν θρησκευτικός άνθρωπος. ΕΤχε φόβο θεού. Καίτοι 
έθνικός, δέν πίστευε σέ πολλούς θεούς. Όπως στήν 
παλαιά έποχή ό Αβραάμ, ό Μελχισεδέκ καί ό Ίώβ, 
άντιθέτως προς τούς όμοεθνείς τους, πίστευαν στόν ένα 
καί άληθινό θεό, έτσι καί ό Κορνήλιος. Απ’ τό φώς τής 
λογικής καί τής συνειδήσεως καί άπ’ τή διδασκαλία τού 
Ιουδαϊσμού είχε όδηγηθή στήν μονοθεΐα. Πίστευε στό 
θεό τών Εβραίων, χωρίς νά γίνη προσήλυτος τού 
Ιουδαϊσμού καί νά περιτμηθή. Δέν πίστευε δέ μόνος, 
άλλά «σύν παντί τώ οϊκω αύτοΰ». Φρόντισε νά πιστεύη 
όλο τό σπίτι του, τά μέλη τής οίκογενείας του καί οί 
δούλοι του. Όποιος βρίσκει τό θεό, βοηθεΐ νά τόν βροΰν 
καί οί άλλοι, καί πρώτα οί οικείοι του. Όποιος δέν 
αισθάνεται τήν άνάγκη νά γνωρίσουν οί άλλοι τό θεό, 
ούτε ό ίδιος τόν γνώρισε. Καί άν νομίζη, ότι τόν γνώρισε, 
πλανάται, έχει ψευδαίσθησι. 

«Εύσεβής καί φοβούμενος τόν θεόν» ό έκατόνταρχος 
Κορνήλιος. Πού είνε οί Χιλιασταί ή Μάρτυρες τού Ιεχωβά, 
οί όποϊοι άρνοϋνται τή στρατιωτική ύπηρεσία ώς άσυμβίβα- 
στη δήθεν πρός τήν Αγία Γραφή; Αν ή στρατιωτική 
ύπηρεσία ήταν πραγματικώς άσυμβίβαστη πρός τό λόγο 
τού θεού, ό θεόπνευστος Λουκάς δέν θά έγραφε, ότι ό 
έκατόνταρχος ήταν «εύσεβής καί φοβούμενος τόν θεόν». 

Τό «ού φονεύσεις» άναφέρεται στόν άνθρωπο ώς ιδιώτη, 
όχι ώς όργανο κρατικής έξουσίας. Τό όργανο τής κρατικής 
έξουσίας, ό φύλαξ τής τάξεως και τής πατρίδος, άν 
παραστή ανάγκη, θά φονεύση. «Ού γάρ είκή τήν μάχαιραν 
φορεΐ» (Ρωμ. ιγ' 4). Δέν εΐνε λοιπόν ή ένοπλη ύπηρεσία 
άντίθετη πρός τή Γραφή και τήν εύσέβεια, άλλ’ οι Χιλιασταί 
ή Μάρτυρες τού Ιεχωβά, αύτοί εΐνε αντίθετοι πρός τή 
Γραφή καί τήν εύσέβεια. 

Τήν εύσέβεια του ό Κορνήλιος έξεδήλωνε. Όπου 
ύπάρχει εύσέβεια, άδύνατο νά μή έκδηλωθή. Όταν τό 
καζάνι βράζη, ξεχειλίζει καί βγάζει άτμούς. Καί τό καζάνι 
τής ψυχής τού Κορνηλίου ξεχείλιζε καί έβγαζε άτμούς. 
Ξεχείλισμα οί πολλές ελεημοσύνες του πρός τό λαό, τό 
λαό τού θεού, τόν Ισραήλ. Ατμοί, πού φέρονται πρός 
τά άνω, οί πυκνές προσευχές του. Μέ τις πολλές 
έλεημοσύνες έδειχνε τήν πολλή άγάπη του πρός τούς 
συνανθρώπους. Μέ τις πυκνές προσευχές έδειχνε τήν 
πολλή άγάπη του πρός τό θεό. 

Προσευχή καί έλεημοσύνη πολλές φορές μέσα στή 
Γραφή άναφέρονται μαζί. Ή προσευχή εΐνε άνοιγμα τής 
καρδιάς καί τού στόματος, ή έλεημοσύνη εΐνε άνοιγμα 
τής καρδιάς καί των χεριών. Οί δύο άρετές εΐνε άδελφές. 
Καί ή μία βοηθεί τήν άλλη. Ή προσευχή μαλακώνει τήν 
καρδιά, γιά νά συμπονή καί νά κάνη ό άνθρωπος 
έλεημοσύνη. Όσοι εΐνε σκληροί άπέναντι στήν άνθρώπινη 
δυστυχία, άς προσεύχωνται νά τούς δίνη ό θεός σπλαγχνι¬ 
κή καρδιά, γιά νά κάνουν έλεημοσύνη. Ή έλεημοσύνη 
πάλι βοηθεί τήν προσευχή, γιά ν’ άνεβαίνη στό θεό. 

Αδελφοί! Έχουμε προσευχή καί έλεημοσύνη, συχνή 
προσευχή καί γενναιόδωρη έλεημοσύνη, όπως είχε ό 
Κορνήλιος; Ελάχιστες ψυχές έχουν. Οί δέ πλείστοι ούτε 
γενναιόδωρη έλεημοσύνη ούτε συχνή προσευχή έχουμε. 
Η έλεημοσύνη μας εΐνε ψιχία, καί ή προσευχή μας 
όλιγόλεπτη καί ράθυμη. Ούτε μέ τούς συνανθρώπους 
ούτε μέ τό θεό έχουμε πρόθυμη καί σπουδαία κοινωνία 

άγάπης. Καίτοι χριστιανοί, ύπολειπόμεθα πολύ άπ' τόν 
Κορνήλιο προτού νά γίνη χριστιανός, καί τις οιδε πόσο 
περισσότερο ύπολειπόμεθα άπ τό χριστιανό Κορνήλιο. 
"Ας παρακαλοϋμε τό θεό νά μάς δίνη ευσέβεια έν λόγοις 
καί έργοις, έν λόγοις πυκνών καί έπιμόνων προσευχών 
καί έν έργοις γενναιοδώρων έλεημοσυνών. "Ας βιάζωμε 
δέ καί οί ίδιοι τούς ραθύμους καί ίδιοτελεϊς έαυτούς μας 
πρός τήν προσευχή καί τήν έλεημοσύνη. 

Στίχ. 3-5: Ώς άνθρωπος τής προσευχής καί τής 
έλεημοσύνης ό Κορνήλιος άξιώθηκε νά ίδή όραμα, θεία 
όπτασία. «Ώσεί ώραν ένάτην», περίπου ώρα τρεις τό 
άπόγευμα, ώρα προσευχής τών Ιουδαίων καί τού Κορνη- 
λίου, άγγελος θεού έμφανίσθηκε σ' αύτόν, τόν προσφώνη¬ 
σε όνομαστικώς καί τού είπε: «Κορνήλιε! Αί προσευχαί 
σου καί αί έλεημοσύναι σου άνέβησαν εις μνημόσυνον 
ένώπιον τού θεού». Εθνικός καί άπερίτμητος ήταν ό 
Κορνήλιος, έξω άπ' τό λαό τού θεού. Αλλά δέν ήταν έξω 
άπ' τό ένδιαφέρον τού θεού, ό όποίος δημιούργησε όλους 
τούς ανθρώπους, θέλει όλοι νά σωθούν, καί παρέχει 
τήν σωτηρία σ' όσους έχουν καλή προαίρεσι, τόν έπικα- 
λοϋνται καί κάνουν τό καλό. Ό Κορνήλιος είχε καλή 
προαίρεσι, προσευχόταν καί έκανε καλωσύνες. Γι' αύτό 
καί ό θεός άνοιξε γι' αύτόν τόν ούρανό. Οί προσευχές 
καί οί έλεημοσύνες του άνέβηκαν στόν ούρανό, γιά νά 
τις θυμάται ό θεός, νά τις προσέχη, νά τις λαμβάνη ύπ' 
όψιν του. Δέν άνέβηκαν μόνο οί προσευχές, πού άπευθύ- 
νονταν πρός τό θεό. Ανέβηκαν καί οί έλεημοσύνες, πού 
γίνονταν πρός συνανθρώπους καί ό θεός τις έκανε δεκτές 
σάν θυσίες πρός αύτόν. Οί προσευχές άνέβηκαν σάν τόν 
καπνό τού θυμιάματος, καί οί έλεημοσύνες άνέβηκαν σάν 
τόν καπνό τών καιομένων θυσιών. Ανέβηκαν οί προσευχές 
καί οί έλεημοσύνες καί κατέβηκε άγγελος. Ό άγγελος 
βεβαίως δέν κήρυξε στόν Κορνήλιο τό Εύαγγέλιο, άλλ 
ύπηρέτησε στό έργο τής σωτηρίας τού Κορνηλίου, 
παραπέμποντας αύτόν στόν άπόστολο, στόν όποιο είχε 
δοθή ή χάρις νά κηρύττη τό Εύαγγέλιο. Προσευχές καί 
έλεημοσύνες πρόσφερε ό Κορνήλιος, άγγελο καί άπόστο¬ 
λο πρόσφερε ό θεός. 

Αδελφοί! Πλασθήκαμε γιά τόν ούρανό, στενάζουμε 
στή γή, καί, όταν κλείσωμε τά μάτια μας στό μάταιο αύτό 
κόσμο, θέλουμε ν' άνεβοΰμε στον ούρανό. Αλλά γιά ν’ 
άνεβούμε στόν ούρανό, πρέπει προηγουμένως ν' άνεβοϋν 
γιά μάς στόν ούρανό προσευχές καί έλεημοσύνες. Χρόνο 
γιά προσευχές έχουμε, διότι μπορούμε νά προσευχώμεθα 
νοερώς καί άδιαλείπτως. Αλλά χρήμα γιά έλεημοσύνες 
δέν έχουμε; "Αν ύπάρχη πόνος γιά τήν άνθρώπινη δυστυχία 
καί διάθεσις γιά έλεημοσύνη, ό θεός καί τό δίλεπτο 
ύπολογίζει ώς μεγάλη έλεημοσύνη. Έπειτα δέν ύπάρχει 
μόνο ή έλεημοσύνη τού χρήματος, άλλ’ ύπάρχει καί ή 
έλεημοσύνη τού λόγου καί κάθε άλλης βοήθειας, πού 
προσφέρεται στό συνάνθρωπο. 

Στίχ. 7-8: Μόλις έφυγε ό άγγελος, ό Κορνήλιος 
φρόντισε γιά τήν έκτέλεσι τής θείας έντολής. Ή άμέλεια 
στήν έκτέλεσι στρατιωτικού καθήκοντος θεωρείται ιδια¬ 
ζόντως σοβαρό παράπτωμα, ή ταχύτης ιδιαζόντως σπου¬ 
δαία άρετή. Πολύ περισσότερο ισχύει τούτο γιά τήν 
έκτέλεσι θείας έντολής, άπ’ τήν όποια έξαρτάται αιώνια 
σωτηρία. Όταν πρόκηται γιά τή σωτηρία τής ψυχής, 
άναβολή δέν δικαιολογείται. Γιά τούτο ό Κορνήλιος, σάν 
στρατιωτικός άλλωστε, ένήργησε ταχύτατα. Κάλεσε δύο 
ύπηρέτες του καί ένα εύσεβή στρατιώτη, άπ' αύτούς πού 
ήταν άπεσπασμένοι κοντά του καί έμεναν στό σπίτι του, 
καί προτού τούς άποστείλη στήν Ίόππη πρός τόν Πέτρο, 
τούς διηγήθηκε όλα τά σχετικά μέ τή θεία όπτασία. 
Αξιωματικός αύτός καί οικοδεσπότης, έκανε κοινωνούς 
τού θαύματος καί τόν στρατιώτη καί τούς ύπηρέτες. 
Συγκινητική ταπείνωσις καί άπλότης, άλλά καί ιεραποστο¬ 
λικός ζήλος. Δέν έβλεπε τούς στρατιώτες σάν κατώτερα 
όντα. Ούτε τούς δούλους σάν Γ65, σάν πράγματα, όπως 
τούς έβλεπαν οί Ρωμαίοι. Τούς έβλεπε όλους σάν 
άνθρώπους μέ άνεκτίμητη άξια. Καί άσκοΰσε έπάνω τους 
σπουδαία θρησκευτική έπίδρασι. Όπως αύτός είχε φόβο 
θεού, έτσι φρόντισε νά έχουν καί αύτοί. Καί όπως 
ένδιαφερόταν γιά τή δική του σωτηρία, έτσι ένδιαφερόταν 
καί γιά τή δική τους. Διηγήθηκε σ’ αύτούς τό όραμα, γιατί 
ήθελε νά τούς πείση καί νά τούς προετοιμάση, ώστε νά 

δεχθούν καί αύτοί τή σωτηρία. Ο Κορνήλιος σκεπτόταν, 
αισθανόταν καί ένεργοϋσε χριστιανικώς, προτού άκόμη 
γίνη χριστιανός. 

Τί νά πούμε γιά τούς σημερινούς χριστιανούς, οί όποιοι 
κανένα ένδιαφέρον γιά τήν πνευματική ώφέλεια καί 
σωτηρία των συνανθρώπων τους δέν έκδηλώνουν; Τί νά 
πούμε γι' αύτούς, οί όποΤοι ούτε γιά τούς οικιακούς τους 
ένδιαφέρονται; Ό Κορνήλιος ήταν χριστιανός πρό Χρι¬ 
στού, καί αύτοί είνε άχρίστιανοι μετά Χριστόν! Τί καί άν 
όνομάζωνται χριστιανοί; Χριστιανός, ό όποιος δέν άγωνιό 
καί δέν άγωνίζεται γιά τή σωτηρία τών άδελφών, δέν είνε 
χριστιανός. Μπορεί όμως νά γίνη άληθινός χριστιανός, άν 
βιάζη τόν έαυτό του πρός τό άγαθό καί άν παρακαλή τό 
Χριστό νά τόν άλλάξη: «Χριστέ! Κάνε με χριστιανό». 

Στίχ. 9-16: Όταν οί τρεις άπεσταλμένοι τού 
Κορνηλίου πλησίαζαν νά φθάσουν στήν Ίόππη, ό Πέτρος 
άνέβηκε στό ύπερώο ή μάλλον στό ήλιακωτό, γιά νά 
προσευχηθή. Πείνασε δέ καί κάτι ήθελε νά γευθή. Εκείνη 
δέ τήν ώρα ό άπόστολος, ώρα κατάλληλη λόγω τής 
προσευχής καί τής πείνας, περιήλθε σέ έκστασι, κατάστασι 
μυστηριώδη, καί είδε όραμα παράδοξο. Ένα πράγμα σάν 
σεντόνι, δεμένο άπ* τις τέσσερες άκρες, κατέβαινε άπ' 
τόν ούρανό, καί μέσα ήταν όλα τά τετράποδα τής γής 
καί τά θηρία καί τά έρπετά καί τά πετεινό τού ούρανοΰ. 
Όλα δέ αύτά τά ζώα ή τά πλεϊστα άπ αύτά ήταν άκάθαρτα. 
Ό δέ Μωσαϊκός νόμος άπαγόρευε στούς Ιουδαίους 
αύστηρώς νά τρώγουν άκάθαρτα ζώα. Έν τούτοις φωνή 
άκούσθηκε άπ τόν Ούρανό: «Σήκω, Πέτρε, σφάξε καί 
φάγε»! Ό δέ Πέτρος, καίτοι πεινούσε, άπάντησε στή 
φωνή: «Έπ' ούδενί λόγω, κύριε! Διότι ποτέ δέν έφαγα 
κανένα μολυσμένο ή άκάθαρτο». Ό Πέτρος ήθελε νά 
είνε τη ρητής τού νόμου. ’Αλλ' ό νόμος είχε πρόσκαιρο 
καί παιδαγωγικό χαρακτήρα. Αφού ήλθε ή χάρις, ήλθε 
καί νόμος άνώτερος καί τελειότερος. ΓΓ αύτό φωνή 
άκούσθηκε άπό τόν ούρανό γιά δεύτερη φορά: «Αύτά, 
πού ό θεός καθάρισε, σύ νά μή τά θεωρής άκάθαρτα». 
Τούτο, ή σκηνή δηλαδή τού οράματος, έγινε τρεις φορές, 

γιά νά έντυπωθή βαθύτερα στην ψυχή τού αποστόλου ή 
σπουδαιότης τού μαθήματος, τό όποιον ό Θεός τού έδινε 
διά τής όπτασίας. Καί άφοϋ τούτο έγινε τρεις φορές, 
-ίσως καί πρός ύποδήλωσι τού μυστηρίου τής Τριάδος-, 
τό πράγμα εκείνο, τό όμοιο μέ σεντόνι, άνυψώθηκε στόν 
ούρανό πάλι. 

Τί σήμαινε τό παράδοξο όραμα; Τό πράγμα σάν σεντόνι 
σήμαινε τήν οικουμένη. Τό τέσσαρα άκρα σήμαιναν τά 
τέσσαρα σημεία τής οικουμένης. Τά άκάθαρτα ζώα 
σήμαιναν τούς έθνικούς. Ή κατάβασις άπ’ τόν ούρανό 
σήμαινε, ότι ή άρχή τής άνθρωπότητος εινε άπ’ τόν 
ούρανό. Καί ή άνόβασις στόν ούρανό σήμαινε, ότι καί οι 
έθνικοί γίνονται δεκτοί στόν ούρανό, διότι ό θεός μέ τό 
αίμα τού Υιού του καθάρισε καί τούς έθνικούς άπ' τήν 
ήθική άκαθαρσία. 

Οί Ιουδαίοι αισθάνονταν άηδία γιά τούς έθνικούς, τούς 
θεωρούσαν σάν άκάθαρτα τετράποδα, θηρία, έρπετά καί 
πετεινό. Αύτό τό αίσθημα είχε καί ό Πέτρος γιά τούς 
έθνικούς. Ό Κύριος είχε δώσει έντολή στούς άποστόλους 
νά κηρύξουν τό εύαγγέλιο σ’ όλη τήν κτίσι, νά φθάσουν 
μέχρι τά πέρατα τής γής, νά έκχριστιανίσουν όλα τά έθνη. 
Άλλ' οί άπόστολοι δέν μπορούσαν νά άπαλλαγοϋν άμέσως 
άπ' τήν κακή διάθεσι άπέναντι τών έθνικών καί δίσταζαν 
νά κηρύξουν τό εύαγγέλιο σ’ αύτούς. ΓΓ αύτό ό Κύριος 
έδωσε τό παράδοξο όραμα στόν Πέτρο. Ό θεός καθάρισε 
τούς άκαθάρτους έθνικούς καί ό Πέτρος καί κάθε 
Ιουδαίος δέν έπρεπε πλέον νά τούς σιχαίνεται. Ό θεός 
έξασφάλισε καί γιά τούς έθνικούς σωτηρία καί οί άπόστο- 
λοι έπρεπε νά κηρύξουν καί σ' αύτούς τό εύαγγέλιο τής 
σωτηρίας. 

Καί έμεϊς, άγαπητοί, άπέναντι πολύ άμαρτωλών άνθρώ- 
πων, ιδίως άνηθίκων, αίσθανόμεθα ένα αίσθημα άηδίας 
καί προσπαθούμε νά τούς άποφεύγωμε τελείως. Αλλ’ αύτό 
δέν είνε σωστό. Ό Χριστός τίμησε όλους τούς άνθρώπους. 
Εχυσε τό αίμα του γιά όλους τούς άμαρτωλούς, καί άπ' 
τήν πλευρά του τούς καθάρισε όλους. ΓΓ αύτό δέν πρέπει 

νά σιχαινώμεθα κανένα, όσο αμαρτωλός καί άν εϊνε. Αλλά 
ν’ άγαπάμε, όπως καί ό Χριστός, όλους τούς άμαρτωλούς, 
καί νά προσπαθούμε νά κάνωμε γνωστό καί συνειδητό σ’ 
αύτούς, ότι ό Χριστός έπέτυχε κάθαρσι καί σωτηρία γιά 
όλους άνεξαιρέτως τούς άνθρώπους, καί ότι ή μεγαλύτερη 
άμαρτία εϊνε τό νά περιφρονήση κανείς τή θυσία τού 
Χριστού καί ν' άποκρούση τήν προσφερομένη σωτηρία. 

Στίχ. 19-20: Ενώ οι τρεις άπεσταλμένοι άπ τόν 
Κορνήλιο έφθασαν στόν τόπο τού προορισμού τους καί 
ό Πέτρος συλλογιζόταν τό όραμα καί προσπαθούσε νά 
βρή τή σημασία του, «εϊπεν αύτώ τό Πνεύμα - Ιδού άνδρες 
τρεις ζητούσί σε. Αλλά άναστάς κατάβηθι καί πορεύου 
σύν αύτοϊς μηδέν διακρινόμενος, διότι έγώ άπέσταλκα 
αύτούς». Τό χωρίο τούτο εϊνε άπ' τά σπουδαιότερα χωρία 
γιά τό Αγιο Πνεύμα. Αφού τό "Αγιο Πνεύμα όμιλε! καί 
λέγει «έγώ», εϊνε πρόσωπο, όχι άπλώς δύναμις, όπως 
ισχυρίζονται οί πνευματομάχοι Χιλιασταί. Καί άφού τό 
"Αγιο Πνεύμα άποστέλλει άνθρώπους, όπως άποστέλλει 
ό θεός καί ό Χριστός, εϊνε καί αύτό θεός, ό ένας τής 
Τριάδος. Οί πνευματομάχοι άποδεικνύονται τυφλοί, ά- 
γράμματοι στά ιερά γράμματα, άστοιχείωτοι. 

Στίχ. 24: Καί έδώ πάλι φαίνεται ό ιεραποστολικός 
ζήλος τού Κορνηλίου. Αναμένοντας ό Κορνήλιος μέ ιερή 
άναμονή τόν Πέτρο, συγκάλεσε τούς συγγενείς καί τούς 
στενούς φίλους του, όχι μόνο γιά νά γίνη τιμητική ύποδοχή 
στόν Πέτρο, άλλά γιά νά έπωφεληθοϋν καί αύτοί άπ' τήν 
πνευματική εύκαιρία, ν’ άκούσουν τόν άπόστολο καί νά 
έλκυσθοϋν στήν πίστι. Ό Ιώβ έλεγε, ότι ποτέ δέν έφαγε 
ψωμί μόνος, άλλά μετέδιδε καί στά όρφανά (λα 17). Καί 
ό Κορνήλιος δέν ήθελε νά φάγη τό πνευματικό ψωμί 
μόνος, άλλά μαζί μέ άλλους. Δέν ήθελε ν' άκούση αύτός, 
άλλά καί οί άλλοι. Δέν ήθελε νά σωθή αύτός, άλλά καί 
οί άλλοι. Αύτό εϊνε τό γνώρισμα γνησίου συγγενούς καί 
φίλου. Καί έμείς, όσοι γευόμεθα τή γλυκύτητα τού θείου 
λόγου, άς καλούμε καί άλλους νά γευθοΰν μαζί μας. Ας 
έπωφελοϋνται όσο τό δυνατόν περισσότεροι άπ τις 
πνευματικές εύκαιρίες τής προσφοράς τού θείου λόγου. 

Στίχ. 25 - 26: Καλώς ό Κορνήλιος προσκύνησε τόν 
Πέτρο, διότι έτσι έδειξε βαθύ σεβασμό σ' ένα άπεσταλμένο 
τοϋ θεοϋ. Καί καλώς ό Πέτρος άπέκρουσε τήν προσκύνη- 
σι, διότι έτσι έδειξε ταπείνωσι. Κακώς δέ ό Πάπας, ό 
δήθεν διάδοχος τοϋ Πέτρου, άρέσκεται στόν άσπασμό 
τοϋ ποδιού του, καί κάκιστα κατέστησε αύτό τόν άσπασμό 
κανονική τελετή. 

Στίχ. 33: Ό Κορνήλιος είπε πρός τόν Πέτρο: «Νϋν 
ούν πάντες ήμεϊς ένώπιον τοϋ θεοϋ πάρεσμεν άκοϋσαι 
πάντα τά προστεταγμένα σοι ύπό τοϋ θεοϋ». Τώρα λοιπόν 
όλοι έμεϊς παριστάμεθα μπροστά στό θεό, γιά ν’ άκούσωμε 
όλα όσα έχουν προσταχθή σέ σένα άπ’ τό θεό. Στό Β’ 
Κορ. β' 17 ό άπόστολος Παύλος λέγει: «Κατενώπιον τοϋ 
θεοϋ λαλοϋμεν». Ό άπόστολος είχε συνείδησι, έντονη 
συνείδησι, ότι μιλούσε μπροστά στόν ίδιο τό θεό. Ό ίδιος 
ό θεός ήταν παρών καί άκουε τό κήρυγμα τοϋ άποστόλου, 
διά τούτο καί ό άπόστολος κήρυττε μέ φόβο, μέ τρόμο 
καί μέ ειλικρίνεια. Κατά τόν ίδιο τρόπο έκφράζεται καί 
ό Κορνήλιος, όταν λέγη στόν Πέτρο: «Νϋν ούν πάντες 
ήμεϊς ένώπιον τοϋ θεοϋ πάρεσμεν άκοϋσαι...». Καί ό 
Κορνήλιος είχε έντονη συνείδησι, ότι ό ίδιος ό θεός ήταν 
παρών, αύτός δέ καί οί συγκεντρωμένοι στό σπίτι του 
βρίσκονταν μπροστά στόν ίδιο τό θεό γιά ν’ άκούσουν 
τά λόγια του. Μεγάλη ή πίστις καί τούτου τοϋ έκατοντάρ- 
χου, μεγάλη καί ή εύλάβειά του! 

Είθε καί έμεϊς όλοι, κήρυκες καί άκροαταί τοϋ θείου 
λόγου, νά έχωμε τήν ίδια συνείδησι, ότι δηλαδή κηρύττου¬ 
με ή άκούουμε τό θείο λόγο μπροστά στόν ίδιο τό θεό. 
Αύτή ή συνείδησις θά φέρνη στήν ψυχή μας εύλάβειά 
καί προσοχή. 

ΠΡΑΞΕΩΝ Ι' 34 - 48 


ΜΑΘΗΜΑ 26ο 


ΣΤΟ ΣΠΙΤΙ ΤΟΥ ΚΟΡΝΗΛΙΟΥ 


Στό δέκατο κεφάλαιο των Πράξεων, στίχ. 34 - 48, 
περιέχονται: 1) ό λόγος τού Πέτρου στό σπίτι τοϋ 
Κορνηλίου, στίχ. 34 - 43, καί 2) άφήγησις γιά τήν άπότομη 
έπέλευσι του Άγιου Πνεύματος στούς έθνικούς άκροατάς 
τοϋ λόγου καί γιά τή βάπτισί των, στίχ. 44 - 48. 

Έξήγησις λέξεων και φράσεων 

34. έπ' αλήθειας = αληθώς, αληθινά. 
καταλαμβάνομαι = καταλαβαίνω. 

35. έργάζομαι δικαιοσύνην = κάνω τό καλό. 

37. ύμεΐς οϊδατε = σεις ξέρετε. 

τό γενόμενον ρήμα = τό γεγονός πού συνέβη. 

38. ίώμενος = θεραπεύοντας. 
ότι = διότι. 

39. δν και άνεΐλον = τον όποιο και φόνευσαν. 

4\.τοϊς προκεχειροτονημένοις = οί όποιοι είχαν έκλεγή και 
όρισθή έκ των προτέρων. 

42. διαμαρτύρασθαι - νά διακηρύξωμε. 

45. έξέστησαν = έξεπλάγησαν. 

όσοι συνήλθαν τώ Πέτρω = όσοι ήλθαν μαζί με τον Πέτρο. 

46. άπεκρίθη = έλαβε τον λόγο καί είπε. 

47. μήτι = μήπως. 
κωλϋσαι = νά έμποδίση. 

48. έπιμεΐναι = νά παραμείνη. 

Παρατηρήσεις καί διδάγματα 
Στίχ. 34 - 35: Απ’ τό όραμα των άκαθάρτων ζώων 

καί τή βεβαίωσι τοϋ ούρανοΰ, ότι ό θεός τά καθάρισε 
καί δέν πρέπει πλέον νά θεωρούνται άκάθαρτα - άπ' τό λόγο 
του Αγίου Πνεύματος γιά τούς τρεις άπεσταλμένους τού 
Κορνηλίου· άπ' τή διήγησι τοϋ όράματος τοϋ Κορνηλίου - 
καί άπ τό φωτισμό καί τήν πληροφορία, τά όποια ό θεός 
έδωσε στήν ψυχή τού Πέτρου, ό άπόστολος πείσθηκε, 
ότι ό θεός έδινε τή σωτηρία καί στούς έθνικούς. «Έπ’ 
άληθείας καταλαμβάνομαι», είπε, «ότι ούκ έστι προσωπο¬ 
λήπτης ό θεός, άλλ' έν παντί έθνει ό φοβούμενος αύτόν 
καί έργαζόμενος δικαιοσύνην δεκτός αύτώ έστι». Αληθινά 
καταλαβαίνω, δηλαδή, ότι δέν εινε προσωπολήπτης ό 
θεός, άλλά σέ κάθε έθνος έκεϊνος, πού φοβάται τό θεό 
καί κάνει τό καλό, εινε δεκτός σ' αύτόν. 

Ό Κορνήλιος δέν άνήκε στο Ίσραηλιτικό, άλλά στό 
Ρωμαϊκό έθνος. Επειδή όμως ήταν καλός άνθρωπος, ό 
θεός τόν έκανε δεκτό στήν Εκκλησία του. Άπό άπλώς 
καλό άνθρωπο τόν έκανε χριστιανό, μέλος τής αιώνιας 
βασιλείας του. 

Ό Πέτρος έμαθε καλά τό μάθημα, ότι ό θεός δέν 
είνε προσωπολήπτης. Ό θεός δέν όμοιάζει μέ τούς 
άναξίους έκείνους δικαστάς, οί όποϊοι λαμβάνουν ύπ’ όψι 
τους πρόσωπα καί όχι τό δίκαιο, έκδίδουν άποφάσεις 
ύπέρ άδικων προσώπων, έπειδή εινε ισχυρά, καί άδικοϋν 
καί καταδικάζουν δικαίους, έπειδή εινε άνίσχυροι. Ό θεός 
δέν ομοιάζει μέ κανένα έξουσιαστή, ό όποίος κρίνει 
εύνοιοκρατικώς. Ό θεός δέν όμοιάζει μέ κανένα άνθρω¬ 
πο, ό όποίος βλέπει έξωτερικά καί τυπικά προσόντα, 
έθνικότητα, φυλή, περιτομή, άξίωμα, πλούτο, γνώσι, έπι- 
στήμη κ.λπ. Ό θεός δέν κοιτάζει στό πρόσωπο, άλλά 
στήν καρδιά καί στά έργα ώς έκδηλώσεις των διαθέσεων 
τής καρδιάς. Δέν έλαβε ύπ’ όψι τήν άβραμιαία καταγωγή 
καί τήν περιτομή τών Ισραηλιτών, ώστε νά προσφέρη 
μόνο σ' αύτούς τή σωτηρία. Επίσης δέν έλαβε ύπ' όψι 
τό άξίωμα τοϋ Κορνηλίου, άλλά τήν καλή διάθεσι καί τήν 
καλή προσπάθειά του. 

Ο θεός είνε τελείως άπροσωπόληπτος καί δίκαιος. 

'Αλλ’ έμείς οί άνθρωποι, όπως δέν είμεθα άπηλλαγμένοι 
άπό άλλες άμαρτίες, έτσι δέν είμεθα άπηλλαγμένοι καί 
άπ τήν άμαρτία τής προσωποληψίας. "Αλλος περισσότερο 
καί άλλος λιγώτερο, όλοι στις κρίσεις, στις διαθέσεις καί 
στις ένέργειές μας έπηρεαζόμεθα άπό πρόσωπα. Σέ 
πολλές περιπτώσεις θεωρούμε καί παρουσιάζουμε τόν 
ένα άνώτερο καί τόν άλλο κατώτερο· συμπαθούμε καί 
άγαπούμε τόν ένα περισσότερο καί τόν άλλο λιγώτερο ή 
καθόλου ή καί αντιπαθούμε καί μισούμε αύτόν είμεθα 
πρόθυμοι περισσότερο νά βοηθήσωμε καί έξυπηρετήσωμε 
τόν ένα καί λιγώτερο ή καθόλου νά βοηθήσωμε καί 
έξυπηρετήσωμε τόν άλλο. Καί γιατί; Όχι διότι ό πρώτος 
είνε πραγματικά άνώτερος καί ό δεύτερος κατώτερος, ή 
διότι ό πρώτος έχει μεγαλύτερη άνάγκη καί ό δεύτερος 
μικρότερη ή καμμία, άλλά διότι έκτιμούμε μέ κοσμικά 
κριτήρια. Λαμβάνουμε ύπ' όψι τήν άνώτερη κοινωνική ή 
έκκλησιαστική τάξι τοΰ πρώτου, τόν πλούτο, τό άξίωμα, 
τούς τίτλους, τήν κοσμική ισχύ, τήν ιδιαίτερη μέ μάς 
σχέσι, τή φιλία, τή συγγένεια, τούς έπαίνους, τά δώρα, 
τό σωματικό άνάστημα, τή σωματική ώραιότητα κ.ά. 

θέλετε παραδείγματα προσωποληψίας; -Έρχεται στό 
σπίτι σου ένας πλούσιος καί ένας πτωχός. Καί σύ 
αναστατώνεσαι νά εύχαριστήσης τόν πλούσιο, καί στόν 
πτωχό δέν δίνεις σημασία. Αύτό εινε προσωποληψία. 
-Μιλάει ένας πλούσιος καί λέει άνοησίες. Μιλάει ένας 
πτωχός καί λέει σοφίες. Καί σύ έπικροτεΐς καί χειροκρο¬ 
τείς τόν πλούσιο. Αύτό είνε προσωποληψία. -Έχει γιορτή 
ένας γνωστός σου πλούσιος ή άξιωματούχος τοΰ αίώνος 
τούτου, καί τρέχεις νά τόν τιμήσης καί μέ τήν παρουσία 
σου καί μέ δώρα. "Εχει γιορτή καί ένας πτωχός γνωστός 
σου, καί ούτε δώρων ούτε παρουσίας τόν άξιώνεις, ίσως 
δέ ούτε ένα τηλεφώνημα τοΰ κάνεις, ούτε κάν τόν 
ένθυμείσαι. Αύτό είνε προσωποληψία. -Ψηφίζεις ένα 
κατώτερο πολιτευτή, διότι συνδέεσαι μαζί του ή κάνει 
ρουσφέτια, καί καταψηφίζεις ένα άνώτερο. Αύτό είνε 
προσωποληψία. -Εκφέρει γνώμη ένας λαϊκός θεμελιωμέ¬ 
νη στή Γραφή καί στούς Πατέρας, άποφαίνεται καί ένας 
ρασοφόρος άπ τόν έαυτό του, καί σύ παραδέχεσαι καί 

ακολουθείς τή γνώμη τού δευτέρου, έπειδή φοράει ράσα. 
Αύτό εϊνε προσωποληψία. -Υψώνεις μέχρι τά άστρα ένα 
κληρικό ή μοναχό μέτριας άρετής, έπειδή συνδέεσαι μαζί 
του, καί γιά ένα γίγαντα τής Εκκλησίας δέν έχεις τή 
διάθεσι νά είπής ένα έπαινετικό καί ένθουσιώδη λόγο, 
άλλά καί έπικρίνεις καί ειρωνεύεσαι. Αύτό είνε προσωπο¬ 
ληψία. 

Ή προσωποληψία είνε σοβαρό άμάρτημα καί σύνολο 
άμαρτημάτων. Ή προσωποληψία είνε ύποτίμησις, περι- 
ψρόνησις καί έξουδένωσις τοϋ άνωτέρου σέ άξια, ύπερτί- 
μησις τού κατωτέρου, άδικία, άνθρωπαρέσκεια, κολακεία, 
ιδιοτέλεια, πονηριά, είδος ψυχικής διαφθοράς καί γεννή¬ 
τρια φυσιώσεων άπό τό ένα μέρος, παραπόνων, πικριών, 
γογγυσμών, ψυχροτήτων καί έχθροτήτων άπό τό άλλο 
μέρος. Ή δε προσωποληψία τών θρησκευτικών άνθρώπων 
είνε έπί πλέον πρόξενος πνευματικού σκανδαλισμοϋ καί 
δυσφημήσεως τής ίδιόχητος τοϋ χριστιανού καί αύτοϋ 
τοϋ χριστιανισμού. ΓΓ αύτό ό άδελφόθεος Ιάκωβος 
παραγγέλλει: « Αδελφοί μου, μή έν προσωποληψίαις έχετε 
τήν πίστιν τοϋ Κυρίου ήμών Ιησού Χριστού τής δόξης» 
(Ίακ. β' 1). Είνε σάν νά λέγη: Αδελφοί μου, ό Κύριός 
μας Ιησούς Χριστός είνε ένδοξος. Αρα καί ή πίστις του, 
ή θρησκεία του, είνε ένδοξη. Άλλ' όταν έχωμε τήν πίστι 
του μέ προσωποληψίες, μειώνουμε τή δόξα της, γινόμεθα 
αιτία νά δυσφημήται. 

Όλοι, πολύ ή λίγο, προσωποληπτούμε. Καί όλοι πρέπει 
νά προσέξωμε, ώστε στις κρίσεις, στά αισθήματα καί στις 
ενέργειες μας γιά τούς άλλους νά γίνωμε δικαιότεροι. 
Είνε πολύ άνθρώπινο ή προσωποληψία. ΓΓ αύτό, όποιος 
άποβάλλει τήν προσωποληψία καί γίνεται άπροσωπόλη- 
πτος καί άμερόληπτος, όμοιάζει μέ τον Κύριο ιδιαζόντως. 

Στίχ. 36 - 38: Έδώ έμφανίζεται μία συντακτική 
δυσκολία. Η δέ δυσκολία έξομαλύνεται, άν στό «οίδατε» 
θεωρήσωμε «τόν λόγον», «τό ρήμα» (=τό γεγονός) καί 
«Ιησοΰν τόν άπό Ναζαρέτ» ώς παράλληλα άντικείμενα, 
σχετικά μεταξύ τους, καί έξηγήσωμε έτσι: «Σείς ξέρετε 

τ ό λόγο, πού άπέστειλε στούς Ισμαηλίτας (ό θεός), 
άγγέλλοντας χαρμόσυνο άγγελμα ειρήνης διά τού Ιησού 
Χριστού, -αύτός είνε ό Κύριος των όλων-· τό γεγονός, 
πού έγινε ο όλη τήν Ίουδαία άρχίζοντας άπό τή Γαλιλαία 
μετά τό βάπτισμα, πού κήρυξε ό Ιωάννης* τόν Ιησού 
άπό τή Ναζαρέτ, πώς τόν έχρισε ό θεός μέ Πνεύμα 
Αγιο καί μέ δύναμι, ό όποϊος πέρασε εύεργετώντας καί 
θεραπεύοντας όλους τούς καταδυναστευομένους άπό τό 
Διάβολο, διότι ό θεός ήταν μαζί του». Όλοι στήν 
Παλαιστίνη είχαν άκούσει γιά τό λόγο τού εύαγγελίου, 
για τό γεγονός τής κηρύξεως τής νέας πίστεως σ’ 
ολόκληρη τήν Ίουδαία καί τή Γαλιλαίο, γιά τόν Ιησού τό 
Ναζωραίο ώς άπεσταλμένο τού θεού, θαυματουργό καί 
εύεργέτη. 

Καί σ’ όλους τούς μετά Χριστόν αιώνες καί στις ήμέρες 
μας ποιος δέν έχει άκούσει κάτι γιά τήν καταπληκτική 
διδασκαλία καί τό καταπληκτικό πρόσωπο τού Ιησού 
Χριστού τού Ναζωραίου; Άλλα δέν άρκεϊ νά έχη κανείς 
ακούσει. Πρέπει νά μελετήση, νά πιστεύση καί νά 
ύπακούση. 

Στίχ. 36: «Ούτός έστι πάντων Κύριος». Ό Ιησούς 
Χριστός εινε Κύριος όλων, καί Ιουδαίων καί έθνικών, καί 
εύσεβών καί άσεβών, καί δικαίων καί άμαρτωλών, καί 
μεγάλων καί μικρών, καί ζώντων καί νεκρών, καί άνθρώπων 
καί άγγέλων. Καί είνε Κύριος δυο φορές, μιά φορά σάν 
θεός, καί μιά φορά σάν άνθρωπος, διότι σταυρώθηκε καί 
δυνάμει τής σταυρικής θυσίας του έλαβε κάθε έξουσία 
στόν ούρανό καί στή γή. Ό Χριστός είνε Κύριος όλων 
γενικώς, καί καθενός είδικώς. Ό Χριστός είνε Κύριος 
έ μ ο ΰ , τού ταπεινού καί άναξίου* δικός μου Κύριος· 
Κύριός μου καί θεός μου. Έτσι αίσθάνθηκε τήν 
κυριότητα καί τή θεότητα τού Ιησού ό άπόστολος θωμάς 
(Ίωάν. κ' 28). Έτσι τήν αίσθανόταν καί κάθε άγιος. Έτσι 
πρέπει νά τήν αίσθάνωμαι καί έγώ. Καί άν αίσθάνωμαι 
πραγματικώς τό Χριστό ώς τόν Κύριο καί τό θεό μου, ή 
καρδιά μου θά γεμίζη άπό αισθήματα τρυφερής αγάπης 
καί λατρείας πρός αύτόν, καί ή ζωή μου θά είνε μία 
συνεχής ύπακοή καί άφοσίωσις στό θέλημά του. Αλλ 

άλλοίμονο! Ομολογώ τό Χριστό ώς Κύριό μου καί θεό 
μου, άλλά δέν τόν αισθάνομαι όσο πρέπει, καί γι' αύτό 
πολλές φορές άφήνω τό Διάβολο νά κυριεύη τήν άθλια 
ϋπαρξί μου. 

«Κύριε, ό Κύριος ήμών»! Κύριε ό Κύριος έμοΰ τού 
ταπεινού καί άναξίου! Κυρίευε στήν ϋπαρξί μου σύ μόνος, 
κυρίευε πλήρως, καί άς μή κυριεύη ποτέ ό καταδυναστευ- 
τής Διάβολος. 

Στίχ. 38: Ό θεός έχρισε τόν Ιησού «Πνεύματι 'Αγίω 
καί δυνάμει», μέ Πνεύμα Αγιο καί μέ δύναμι. "Αλλο τό 
"Αγιο Πνεύμα, καί άλλο ή δύναμις. Καί πώς λοιπόν οί 
ψευδό - Μάρτυρες τού Ιεχωβά λένε, ότι τό Άγιο Πνεύμα 
εϊνε άπλώς δύναμις καί τίποτε περισσότερο; Τό Άγιο 
Πνεύμα έχει δύναμι, άλλά δέν εινε δύναμις* εϊνε πρόσωπο 
καί θεός. 

Ο Ιησούς «διήλθεν εύεργετών». Σ’ αύτές τις δύο 
λέξεις ό άπόστολος Πέτρος συνοψίζει κατά τό λακωνικό¬ 
τερο καί τόν ώραιότερο τρόπο τή ζωή τού Ιησού κατά 
τά τρία έτη τής δημοσίας δράσεώς του. Πέρασε εύεργε- 
τώντας! Ποιος ιστορικός, ποιος βιογράφος θά μπορούσε 
νά κλείση μέσα σέ δύο λέξεις τή μεγαλύτερη ιστορία τού 
μεγαλυτέρου προσώπου τής Ιστορίας; Ό άγράμματος 
Πέτρος ιστόρησε τόν Ιησού καλλίτερα άπό κάθε κοσμικό 
σοφό, διότι ήταν καί αύτός άπ’ τούς άνθρώπους, πού 
εύεργέτησε ό Ιησούς, καί μάλιστα κατά τρόπο έξαιρετικό, 
άφοϋ κοντά στις άλλες εύεργεσίες τού έδωσε καί τή χάρι 
τής θεοπνευστίας. 

«Διήλθεν εύεργετών». Γιά κάθε άνθρωπο θά μπορούσε 
νά λεχθή: «Διήλθεν άμαρτάνων». Διότι τίποτε δέν παρακο¬ 
λουθεί τή ζωή τών τέκνων τού Άδάμ όσο ή άμαρτία. 
Συνεχώς ό άνθρωπος άμαρτάνει, άλλοτε περισσότερο καί 
άλλοτε λιγώτερο. Γ ιά κάθε άνελεύθερο καί σκληρό 
έξουσιαστή θά μπορούσε νά λεχθή: «Διήλθε δυναστεύων» 
ή «διήλθεν ώς μάστιξ». Γιά τόν Ιησού έλέχθη, «Διήλθεν 
εύεργετών», διότι ό Ιησούς δέν ήταν άπλώς άνθρωπος, 
ήταν θεάνθρωπος, άπηλλαγμένος άπό κάθε άμαρτία καί 

γεμάτος μέ κάθε καλωσυνη. Οπως ο ήλιος διέρχεται 
φωτίζοντας, θερμαίνοντας, ζωογονώντας, έτσι ό Χριστός, 
ό νοητός Ήλιος τής δικαιοσύνης, τής καλωσύνης, διήλθε 
εύεργετώντας τούς άνθρώπους μέ τά φωτεινά, θερμά καί 
ζωογόνα λόγια του, μέ τις άναρίθμητες θεραπείες άσθε- 
νών, καί μέ τις άναρίθμητες έκβολές δαιμόνιων καί 
άπαλλαγές άνθρώπων άπ’ τήν καταδυναστεία τού Διαβό¬ 
λου. Μιλάμε γιά μεγάλους εύεργέτες. Καταχρηστικώς 
μιλάμε έτσι. Μεγάλος Εύεργέτης εΐνε μόνον ό Χριστός, 
διότι «διήλθεν ευεργετών», συνεχώς εύεργετούσε, οί δέ 
εύεργεσίες του ήταν ύπερανθρώπινες, ούράνιες καί θείες. 

Οσοι άνθρωποι ονομάζονται εύεργέτες, διαφέρουν άπ' 
τόν Εύεργέτη Χριστό όσο ό λύχνος άπ' τόν ήλιο. 

Στίχ. 42 - 43: Τό ότι ό Χριστός έχει όρισθή ώς κριτής 
ζώντων καί νεκρών τό ότι κάθε άνθρωπος πρέπει νά 
πιστεύη σ’ αύτόν* καί τό ότι διά τού όνόματός του κάθε 
πιστός λαμβάνει άφεσιν άμαρτιών, αύτά άποδεικνύουν, ότι 
ό Χριστός δέν εΐνε μόνον άνθρωπος, άλλά καί θεός. Ένα 
πρόσωπο, πού θά ήταν μόνον άνθρωπος, ούτε κριτής 
ζώντων καί νεκρών θά μπορούσε νά εΐνε, ούτε άντικείμενο 
πίστεως, ούτε χορηγός άφέσεως άμαρτιών. 

Στίχ. 43 - 48: Παράδοξο πράγμα συνέβη στήν περίπτω- 
σι τών έθνικών άκροατών τού θείου λόγου στό σπίτι τού 
έκατοντάρχου Κορνηλίου. Οί έθνικοί, όχι μόνον έλαβαν 
καί αύτοί τό "Αγιο Πνεύμα καί μιλούσαν γλώσσες πρός 
κατάπληξι τών Ιουδαίων χριστιανών, άλλά καί έλαβαν τό 
"Αγιο Πνεύμα προτού άκόμη βαπτισθοΰν. Ό θεός έδωσε 
σ' αύτούς τό Πνεύμα λαμβάνοντας ύπ' όψι τήν προθυμία 
καί τήν πίστι τους. Ό θεός δέν δεσμεύεται στις ένέργειές 
του άπό κανόνες, τούς όποιους έθεσε γιά τούς άνθρώ¬ 
πους, γιά νά μή ένεργή καθένας αύθαιρέτως καί δημιουρ- 
γήται άταξία. Ό θεός εΐνε άνώτερος τών κανόνων καί 
δύναται νά ένεργή καί κατ' έξαίρεσι τών κανόνων, κατά 
τρόπο έκτακτο. «Τό Πνεύμα όπου θέλει πνεΐ» (Ίωάν. γ' 
8), άλλά καί όταν θέλη πνεΐ. θέλησε νά πνεύση καί στούς 
έθνικούς, καί θέλησε νά πνεύση προτού νά βαπτισθούν. 
Καί έπραξε έτσι, διότι καί τό Πνεύμα εΐνε θεός, όπως ό 
Πατήρ καί ό Υιός. 

Τό "Αγιο Πνεύμα ήλθε ατούς εθνικούς έκ των προτέρων 
καί έκδηλώθηκε μέ τό καταπληκτικό φαινόμενο τής 
γλωσσολαλίας, γιά ν' άφήσουν οι Ιουδαίοι χριστιανοί κάθε 
δισταγμό άπέναντι των εθνικών καί νά προχωρήσουν στή 
βάπτισί τους. 

Όλοι εϊμεθα παιδιά τού θεού, όλους καθάρισε ό 
Χριστός άπ’ τήν πλευρά του μέ τό αίμα του, καί σ’ όλους 
δίνεται τό "Αγιο Πνεύμα καί ή σωτηρία, άρκεϊ νά θέλουν 
καί νά πιστεύουν. 


222 



ΠΡΑΞΕΩΝ ΙΑ 


ΜΑΘΗΜΑ 27ο 


ΑΠΟΛΟΓΙΑ ΠΕΤΡΟΥ ΓΙΑ ΑΝΟΙΓΜΑ ΕΙΣ ΕΘΝΙΚΟΥΣ 
Η ΙΔΡΥΣΙΣ ΤΗΣ ΕΚΚΛΗΣΙΑΣ ΤΗΣ ΑΝΤΙΟΧΕΙΑΣ 
ΕΡΑΝΟΣ ΓΙΑ ΤΗΝ ΕΚΚΛΗΣΙΑ ΤΗΣ ΙΟΥΔΑΙΑΣ 


Στό ενδέκατο κεφάλαιο των Πράξεων γίνεται λόγος: 
1) Γιά τις έπικρίσεις των Ιουδαίων κατά τού Πέτρου, τήν 
άπολογία τοϋ άποστόλου καί τή δικαίωσί του, στίχ. 1 - 
18, 2) γιά τήν ϊδρυσι τής Εκκλησίας τής Αντιόχειας, στίχ. 
19-26, καί 3) γιά τήν προφητεία τοϋ Άγάβου γιά λιμό 
(πείνα), τή διενέργεια έράνου καί τήν άποστολή στήν 
Ίουδαία τοϋ Βαρνάβα καί τοϋ Σαύλου, στίχ. 27 - 30. 

Έξήγησις λέξεων καί φράσεων 

2. διεχρίνοντο προς αύτόν = έξέφραζαν διαφωνία προς αύτόν, 
κατέκριναν αύτόν. 

οι έχ περιτομής = οί προερχόμενοι απ’ τήν περιτομή 
(=τούς Ιουδαίους) πιστοί. 

• 3. άχροβυστίαν εχοντες = άπερίτμητοι, έθνικοί. 

4. έξετίθετο χαθεξής = εξέθετε κατά σειράν. 

5. όραμα = θέαμα. 

7. χατενόουν = παρατηρούσα. 

10. άνεσπάσθη = τραβήχτηκαν έπάνω. 

11. έξ αυτής = τή στιγμή έκείνη, άμέσως. 

12. συνελθεΐν αύτοΐς = να ύπάγω μαζί τους. 

μηδέν διαχρινόμενος - χωρίς καθόλου να διστάζω. 

13. εν οϊς σωθήση = διά των όποιων θά σωθής. 

16. ώς ελεγεν = όταν έλεγε, ή, ότι έλεγε. 

17. ή ίση δωρεά = ή αύτή δωρεά, 
π ιστεύσασιν = αφού πίστευσαν. 
χωλύσαι = νά έμποδίσω. 

18. 'Άρα γε = ώστε, συνεπώς. 

19. από τής θλίψεως επί Στεφάνου = λόγω τού διωγμού έξ 

αιτίας τού Στεφάνου. 
διήλθον = πήγαν, έφθασαν. 

20. Ελληνιστί = οί όμιλούντες την έλληνική γλώσσα. 

21. χειρ Κυρίου = δύναμις Κυρίου. 

22. ήχούσθη ό λόγος = έφθασε ή φήμη. 

23. παρεχάλει = προέτρεπε. 

τη ζροΟέσει τής χαρδίας - με τη διάθεσι τής καρδιάς, 
με ολόψυχη διάθεσι. 

26. συναχθήναι = νά συμμετάσχουν στις συνάξεις. 
όχλος ίχανός = πλήθος πολύ. 
χρηματίζω = ονομάζομαι. 

28. έσήμανε διά του Πνεύματος = φανέρωσε διά τού Πνεύμα¬ 

τος, προεΐπε μέ άποκάλυψι τού Πνεύματος. 
λιμόν μέγαν μέλλειν εσεσθαι = δτι έμελλε νά συμβή 
μεγάλη πείνα. 

29. χαθώς ηύπορεϊτό τις - άναλόγως τών πόρων τού καθενός. 
ωρισαν = άποφάσισαν. 

εις διαχονίαν = γιά βοήθεια. 

30 . έποίησαν = έκαναν, πραγματοποίησαν τήν άπόφασι. 

Παρατηρήσεις καί διδάγματα 

Στίχ. 1 - 3: Ό Κορνήλιος καί οί άλλοι έθνικοί, πού 
ήταν μαζί του, δέχτηκαν τό λόγο τού θεού. Καί ό θεός 
δέχτηκε τούς έθνικούς. Διά τού άποστόλου Πέτρου τούς 
βάπτισε μέ νερό, άφοϋ προηγουμένως τούς βάπτισε μέ 
Πνεύμα Άγιο, καί έτσι τούς έκανε μέλη τής οικογένειας 
του, τής Εκκλησίας. 

Τό άνοιγμα πρός τούς έθνικούς καί ή εισδοχή τους 
στήν Εκκλησία, άντί νά εύχαριστήση, δυσαρέστησε «τούς 
έκ περιτομής», τούς πιστούς, δηλαδή, οί οποίοι προέρχον- 

ταν άπό τούς Ιουδαίους. Προκατειλημμένοι ώς Ιουδαίοι 
άπέναντι των έθνικών, νόμιζαν ότι ή σωτηρία ήταν μόνο 
γι’ αύτούς. Ηθελαν νά σωθούν αύτοί καί νά χαθούν οί 
έθνικοί! Πόσο φοβερό πράγμα ή προκατάληψις! "Ας 
προσέξωμε μήπως καί έμείς, ένω θέλουμε τή δική μας 
σωτηρία, δέν θέλουμε τή σωτηρία άλλων, άπ' τούς όποιους 
μάς χωρίζουν φυλετικές, θρησκευτικές καί άλλες διαφο¬ 
ρές ή έθνικές έχθρότητες. Όσεσδήποτε καί όποιεσδήπο- 
τε διαφορές καί άν έχωμε πρός τούς άλλους, ώς άνθρωποι 
είνε καί εκείνοι όπως έμείς, άδελφοί έξ αίματος καί ίσοι 
μέ έμάς. Καί γΓ αύτό, όπως θέλουμε τή δική μας σωτηρία, 
πρέπει νά θέλωμε καί τή σωτηρία έκείνων. ”Αν εινε κακό, 
έμεϊς ν’ άπολαμβάνωμε τά ύλικά άγαθά καί οί άλλοι νά 
στερούνται, πόσο περισσότερο εινε κακό, έμείς ν’ άπολαμ¬ 
βάνωμε τά πνευματικά άγαθά, τά άσυγκρίτως άνώτερα 
των ύλικών, καί οί άλλοι νά στερούνται; Όσοι έχουν στήν 
καρδιά τους πλούσια χριστιανική άγάπη, όχι άπλώς θέλουν, 
άλλά σφοδρώς έπιθυμοΰν τή σωτηρία τών συνανθρώπων 
τους, καί άγωνιοΰν γι’ αύτούς καί άγωνίζονται καί χαίρουν 
καί άγάλλονται, όταν κάποιος άπ' αύτούς προσέρχεται 
στήν Πίστι. 

Όταν άπ’ τήν Καισάρεια, μετά τή βάπτισι τοΰ Κορνηλίου 
καί τών άλλων έθνικών, ό Πέτρος άνέβηκε στά Ιεροσόλυ¬ 
μα, «οί έκ περιτομής» άντιδικούσαν πρός τόν άπόστολο, 
έκσφενδονίζοντας έναντίον του εύλογοφανή, σοβαρή καί 
διπλή κατηγορία: «Μπήκες στό σπίτι άπεριτμήτων, καί 
έφαγες μαζί τους». Κατηγορούσαν γιά δυό πράγματα, στά 
όποια φαινόταν, ότι άναμφισβητήτως είχαν δίκαιο. 'Αλλ' 
ή άμεση αύτή κατηγορία έμμέσως συνεπαγόταν καί άλλη 
διπλή κατηγορία, ότι κήρυξε στούς έθνικούς, καί βάπτισε 
αύτούς. Ή κριτική τών πιστών κατά τοΰ Πέτρου φαίνεται 
ώς αύθάδεια. Αλλά παρέχει καί αύτή σπουδαίο δίδαγμα. 

Διδάσκει, ότι τό πολίτευμα τής Εκκλησίας είνε δημοκρατι¬ 
κό. Ό Πέτρος ήταν ό μεγαλύτερος καί σεβαστότερος 
άπόστολος. ’Αλλ’ οί πιστοί ούτε άλάθητο στις ένέργειες | 

καί άνεξέλεγκτο τόν θεωρούσαν, ούτε ύψίστη κεφαλή 
τής Εκκλησίας, στήν όποια θά έπρεπε νά ύποτάσσωνται 
άσυζητητί. Καί γι’ αύτό, όταν νόμισαν ότι έκανε σφαλματα, 

δέν δίσταοαν νά τόν ελέγξουν. Καί εκείνος δέν θίχτηκε 
άπ' τόν έλεγχο καί δέν άγανάκτησε, άλλ άπολογήθηκε 
μέ ταπείνωσι καί μέ πραότητα. Ποϋ είνε οί Παπικοί, οί 
όποιοι θεωρούν τόν Πάπα ύψίστη κεφαλή τής Εκκλησίας, 
στήν όποια πρέπει όλοι νά ύποτάσσωνται χωρίς καμμιά 
άντίρρησι, σάν νά είνε ό ίδιος ό Θεός; Αλλά ποϋ εΐνε 
καί οί Ορθόδοξοι, οί όποιοι λένε, ότι δέν έπιτρέπεται οί 
λαϊκοί νά κρίνουν καί νά έλέγχουν τούς κληρικούς; Τόν 
Πέτρο ήλεγξαν οί πιστοί, τόν κορυφαίο άπόστολο, καί δέν 
κατηγορήθηκαν γι’ αύτό. Ούτε ό ίδιος ό άπόστολος, ούτε 
ή Γραφή χαρακτήρισε αύτή τήν πράξι ώς άνεπίτρεπτη. 
Καί άφοϋ ό Πέτρος δέν ήταν έξω άπ τόν έλεγχο των 
χριστιανών, πώς μερικοί λένε, ότι οί λαϊκοί δέν έπιτρέπεται 
νά κρίνουν καί νά έλέγχουν τούς κληρικούς; Οσοι λέγουν 
τέτοιο πράγμα, έχουν άγνοια στή Γραφή καί νοσηρότητα 
στήν ψυχή. Ολοι οί άνθρωποι κάνουμε σφάλματα, καί γιά 
όλους είνε άναγκαίος καί ώφέλιμος ό έλεγχος. Καί νά 
έλέγχωμε πρέπει καί νά έλεγχώμεθα, γιά νά ώφελοϋμε 
καί νά ώφελούμεθα. 

Στίχ. 4 - 17: Απολογούμενος πρός τούς πιστούς, οί 
όποιοι τόν έπέκριναν, ό Πέτρος έξέθεσε κατά σειράν τά 
γεγονότα, τά όποια τόν έπεισαν νά κάνη άνοιγμα πρός 
τόν έθνικό κόσμο. Άνέφερε τό όραμα τών άκαθάρτων 
ζώων, τή φωνή άπ’ τόν ούρανό, τήν ταυτόχρονη άφιξι τών 
άπεσταλμένων τού Κορνηλίου, τήν έντολή τού Αγίου 
Πνεύματος νά συμπορευθή μέ τούς άπεσταλμένους, τή 
διήγησι τού Κορνηλίου γιά τήν έμφάνισι καί τούς λόγους 
τού άγγέλου, τήν έπέλευσι τού Αγίου Πνεύματος στούς 
έθνικούς κατά τήν ώρα τού κηρύγματος καί τήν άνάμνησι 
τού λόγου τού Κυρίου, ότι θά γινόταν βάπτισμα μέ Πνεύμα 
Αγιο. Κατόπιν δέ τούτων ό άπόστολος κατέληξε: «Έάν 
λοιπόν ό Θεός έδωσε σ’ αύτούς -τούς έθνικούς- τήν ίδια 
δωρεά, όπως καί σ’ έμάς, άφοΰ πίστευσαν στόν Κύριο 
Ιησού Χριστό, έγώ ποιός ήμουν γιά νά μπορώ νά έμποδίσω 
τό θεό;». Είνε σάν νά έλεγε ό άπόστολος: «Ό Θεός έδειξε 
σαφώς, ότι ένδιαφέρεται καί γιά τή σωτηρία τών έθνικών. 
Έλαβε ύπ’ όψι τήν πίστι τους καί έδωσε καί σ’ αύτούς 
τήν ίδια δωρεά, πού έδωσε σ' έμάς, τό Άγιο Πνεύμα. 

Δέν έκανε διάκρισι άνάμεσα σ’ εμάς καί σ’ αύτούς. Βάπτισε 
καί αύτούς μέ τό "Αγιο Πνεύμα. Καί πώς λοιπόν εγώ θά 
άρνιόμουν νά βαπτίσω μέ νερό εκείνους, πού ό θεός 
βάπτισε μέ Πνεύμα "Αγιο; Πώς έγώ, ό μικρός καί μηδαμινός 
άνθρωπος, θά έθετα τή θέλησί μου πάνω άπ’ τή θεία 
θέλησι καί θά έφερνα άντίρρησι καί άντίστασι στον 
παντοδύναμο Θεό; "Ήταν δυνατό σάν δούλος τού Θεού 
νά λάβω άντίθετη στάσι άπέναντι στό θέλημά του, τό τόσο 
σαφώς έκπεφρασμένο;». Όσοι παρεμβάλλουν έμπόδια 
στήν έπιστροφή τών ψυχών, προπάντων έμποδίζοντας άπό 
τό κήρυγμα, τό βάπτισμα καί τήν έξομολόγησι, αύτοί 
άντιτίθενται καί αντιστέκονται στόν ίδιο τό Θεό, εινε 
έχθροί τού Θεού, όπως ό Σατανάς καί οί άγγελοί του. 
Καί δυστυχώς πολλοί «χριστιανοί», λαϊκοί καί κληρικοί, 
είνε έχθροί τού Θεού, σατανικοί άνθρωποι. Είδικώς ως 
προς τό βάπτισμα, άλλόθρησκοι καί έτερόδοξοι, οί όποιοι 
ζητούν νά βαπτισθοϋν Όρθόδοξοι, σέ πολλές περιπτώσεις 
έμποδίζονται καί ταλαιπωρούνται γιά έθνικοπολιτικούς ή 
οίκουμενιστικούς λόγους. 

Σχίχ. 18: Μετά τήν άπολογία τού Πέτρου «οί έκ 
περιτομής» πείσθηκαν, ήσύχασαν έσωτερικώς, παύοντας 
καί έξωτερικώς τις αντιλογίες, καί δόξαζαν τό Θεό 
λέγοντας: «’Άρα γε καί τοϊς έθνεσιν ό Θεός τήν μετάνοιαν 
έδωκεν εις ζωήν». Απ’ τήν άπολογία τού άποστόλου 
έβγαλαν τό βέβαιο συμπέρασμα, ότι ό Θεός έδωσε τή 
μετάνοια καί ατούς έθνικούς, γιά ν’ άποκτήσουν καί αύτοί 
πνευματική καί αιώνια ζωή. Αύτός ό λόγος τών Ιουδαίων 
χριστιανών εινε κατ’ έξοχήν συγκινητικός γιά μάς. Διότι 
είμαστε καί μείς άπό τούς έθνικούς, στούς όποιους ό 
Θεός έδωσε μετάνοια, γιά νά οδηγηθούμε στήν άληθινή 
ζωή, γιά νά κληρονομήσωμε τή σωτηρία καί τή δόξα. 

Ό Θεός έδωσε τή μετάνοια. Δέν λέγει ότι δέχθηκε 
τή μετάνοια, άλλ’ ότι έδωσε τή μετάνοια. Τί σημαίνει 
τούτο; ΕΤνε βαθύς λόγος. Δέν σημαίνει άπλώς, ότι ό Θεός 
συγκατέβη καί ώρισε τή μετάνοια σάν τρόπο σωτηρίας 
τών άνθρώπων. Αλλά σημαίνει καί τούτο, ότι έδωσε τό 
συναίσθημα τής μετάνοιας. Κάθε φορά, πού κάποιος 

μετανοεί είλικρινώς, δέν μετανοεί τόσο άφ' έαυτοϋ, όσο 
διότι στήν ψυχή του έπιδρρ διά τής χάριτός του ό θεός. 
Ο θεός κατανύσσει τή σκληρή καρδιά, άφυπνίζει τήν 
κοιμωμένη συνείδησι, έμβάλλει σωτηριώδεις σκέψεις καί 
διεγείρει τή θέλησι τοϋ άμαρτωλοϋ, γιά νά ζητήση τό 
θείο έλεος. Ό άνθρωπος προσφέρει λίγο γιά μετάνοια, 
κάποια καλή διάθεσι καί προσπάθεια, ό θεός πολύ, τή 
θαυματουργό του χάρι. Χωρίς τή χάρι τοϋ θεού ποιόςθ' 
άφυπνιζόταν άπ' τό λήθαργο τής άμαρτίας καί θά έφθανε 
σέ βαθειά καί ειλικρινή μετάνοια; Ό θεός, λοιπόν, όχι 
μόνο δέχεται, άλλά καί δίνει τή μετάνοια (Ίδέ καί Β’ Τιμ. 
β' 25). Ο πολυεύσπλαγχνος καί πολυέλεος θεός δίνει 
καί δέχεται τή μετάνοια, όπως δίνει καί δέχεται τά τίμια 
δώρα τής θείας Κοινωνίας. ΓΓ αύτό, καί όταν στόν Κύριο 
προσφέρωμε τά συναισθήματα τής μετάνοιας μας, άς 
λέμε: «Τά σά έκ τών σών σοί προσφέρομεν». 

Σιίχ. 19 - 26: Στούς στίχους τούτους ό Λουκάς έκθέτει 
τά εύχάριστα άποτελέσματα δυσαρέστου γεγονότος. Δυσ¬ 
άρεστο γεγονός ήταν ό διωγμός τής Εκκλησίας τών 
Ιεροσολύμων έξ αιτίας τοϋ Στεφάνου. Εύχάριστα δέ 
άποτελέσματα ήταν ό διασκορπισμός τών κηρύκων τοϋ 
Εύαγγελίου καί ή διάδοσις τοϋ λόγου τοϋ Κυρίου καί ή 
έξάπλωσις τής Εκκλησίας μέχρι Φοινίκης καί Κύπρου καί 
Αντιόχειας. Καί άπ’ τά δυσάρεστα ό Κύριος γνωρίζει νά 
βγάζη εύχάριστα, καί άπ' τούς διωγμούς γνωρίζει νά 
προκαλή θριάμβους. Οί έχθροί, όταν διώκουν, βλέπουν 
κοντά - ό θεός, όταν έπιτρέπη τούς διωγμούς, βλέπει 
μακριά. Κοντά εινε φαινομενικές έπιτυχίες τών έχθρών, 
μακριά είνε πραγματικές έπιτυχίες τοϋ θεοϋ. 

Ιδιαίτερη σημασία είχε ή ϊδρυσις τής Εκκλησίας τής 
Αντιόχειας. Μεγάλη πόλις ή Αντιόχεια, ή πρωτεύουσα 
τής Συρίας. Τόν πρώτο αιώνα είχε 500.000 κατοίκους. 
Ωραία έπίσης πόλις. Καί περίφημο τό προάστειό της 
Δάφνη μέ τούς θαυμάσιους κήπους του. Περίφημος δέ 
καί ό έλληνικός πολιτισμός της. «Συριάδες Άθήναι» 
ώνομάσθηκε ή πόλις. Μετά τή Ρώμη καί τήν Αλεξάνδρεια 
ή Αντιόχεια ήταν ή τρίτη σημαντική πόλις τής Ρωμαϊκής 

Αύτοκρατορίας. Περίφημη ή Αντιόχεια γιά τήν πολυαν¬ 
θρωπία, τήν ώραιότητα καί τόν πολιτιομό της. Αλλά καί 
περιβόητη γιά τά άμαρτωλά της ήθη. 

Στήν Αντιόχεια έφεραν τό κήρυγμα γιά τόν Κύριο 
Ιησού Χριστό άνδρες Κύπριοι καί Κυρηναΐοι. Ή δέ δύναμις 
τού Κυρίου ήταν μαζί τους καί ένήργησε τήν έπιστροφή 
μεγάλου άριθμού ψυχών. Ό κηρυττόμενος Κύριος Ιησούς, 
αύτός ένήργησε καί τήν έπιστροφή, δίνοντας στις ψυχές 
μετάνοια. 


Ή φήμη των έπιτυχιών τού Εύαγγελίου στήν Αντιόχεια 
έφθασε στήν Εκκλησία τής Ιερουσαλήμ, τή μητέρα τών 
Εκκλησιών. Καί ή Εκκλησία τής Ιερουσαλήμ άπέστειλε 
στήν Αντιόχεια τόν άπόστολο Βαρνάβα, γιά νά βοηθήση 
στό μεγάλο έργο. Όπου ύπάρχει μεγάλο καί άποδοτικό 
πεδίο δράσεως, πρέπει νά ρίπτωνται καί μεγάλες δυνάμεις. 
Ό Βαρνάβας, Κύπριος καί αύτός, όπως καί άλλοι κήρυκες 
τού Εύαγγελίου στήν Αντιόχεια, «ήν άνήρ άγαθός καί 
πλήρης Πνεύματος Αγίου καί πίστεως». Αγαθός στή 
διάθεσι, στά λόγια, στά έργα. Καλόκαρδος, προτρεπτικός 
καί παρηγορητικός, φιλάνθρωπος καί έλεήμων. Γεμάτος 
άπ’ τή χάρι τού Αγίου Πνεύματος, καί άπ’ τήν πίστι, τήν 
όποια δημιουργεί ή χάρις. Ό Βαρνάβας, όταν έφθασε 
στήν Αντιόχεια, τήν πολυάνθρωπη καί άμαρτωλή αύτή 
πόλι, είδε τή χάρι τού θεού. Τήν είδε στό πλήθος τών 
έπιστροφών, στις τέλειες διαθέσεις τών έπιστραφέντων, 
στήν άγνή πλέον ζωή, στήν πνευματική λατρεία, στήν 
έμπρακτη άγάπη καί στά έκτακτα χαρίσματα, χ τά όποια 
πλουσίως σκόρπισε σ' αύτούς ό Κύριος. Καί δέν φθόνησε 
καί δέν λυπήθηκε ό Βαρνάβας διότι αύτή ή μεγάλη 
έπιτυχία έγινε διά μέσου άλλων κηρύκων τού Εύαγγελίου, 
άλλά χάρηκε. "Ω άν είχαν όλοι οί έργάτες τού Εύαγγελίου 
τήν άγαθή καί άνεπίφθονη καρδιά τού Βαρνάβα! Δυστυχώς 
ό φθόνος, σέ μεγαλύτερο ή μικρότερο βαθμό, βόσκει 
στις καρδιές τών πλείστων έργατών τής Εκκλησίας. Γιατί; 
Διότι έχουν κενοδοξία. Δέν έργάζονται μόνο γιά τή δόξα 
τού Κυρίου - έργάζονται καί γιά τή δική τους δόξα. Σπάνιο 
φαινόμενο ό άνεπίφθονος άνθρωπος, ό όποιος χαίρει στις 

έπιτυχίες των άλλων. Ο άνθρωπος αύτός έχει άγγελική 
αρετή. 

Τό κήρυγμα καί τό παράδειγμα του Βαρνάβα, ιδίως ή 
εύγένεια καί ή πλήρης τρυφερότητος άγάπη πρός τούς 
συνανθρώπους, προκάλεσε γενική έκτίμησι καί εϊλκυσε 
στήν πίστι νέο πλήθος ψυχών, θέλουμε καί έμείς νά 
έλκύωμε τούς άνθρώπους καί νά φέρνωμε πολλούς 
πλησίον τού Κυρίου; "Ας μιμούμεθα τήν εύγένεια καί τήν 
καλωσύνη τού Βαρνάβα. 

Ταπεινός ό Βαρνάβας, βλέποντας ότι τό έργο στήν 
Αντιόχεια ήταν τεράστιο, αίσθάνθηκε τήν άνάγκη συνερ¬ 
γάτου. Δέν είχε τό αίσθημα τής πνευματικής αύταρκείας, 
όπως έχουν πολλοί έγωισταί, οί όποιοι λένε: «Είμαι έγώ 
έδώ. Δέν χρειάζεται άλλος». Γιά τόσο μεγάλο έργό; όπως 
ήταν τό έργο στήν Αντιόχεια, ό Βαρνάβας σκέφθηκε τό 
φίλο του Σαύλο. Δέν φοβήθηκε μήπως έκείνος τον 
έπισκιάση. Αλλά βγήκε προσωρινώς άπό τήν Αντιόχεια 
καί μετέβη στήν Ταρσό άναζητώντας τόν Παύλο. Καί όταν 
τόν βρήκε, τόν έφερε στήν Αντιόχεια. Έφερε τό μεγάλο 
άθλητή, τό γίγαντα, τό λέοντα, τό στρατηγό τής Εκκλη¬ 
σίας. Καί οί δύο μαζί έργάσθηκαν στήν Αντιόχεια 
όλόκληρο έτος καί έπέστρεψαν στόν Κύριο νέο πλήθος 
ψυχών. ΈκεΤ μάλιστα οί μαθηταί, τά μέλη τής Εκκλησίας 
τού Χριστού, ώνομάσθηκαν γιά πρώτη φορά χριστια¬ 
νοί. 

Χριστιανός! Όνομα άπό τό όνομα Χριστός. Όνομα 
εύηχο, γλυκύ καί γεμάτο σημασία. Χριστιανός! Σημαίνει 
ότι Αρχηγός μας είνε ό Χριστός, άρα ό Χριστός είνε ό 
Κύριός μας καί ό θεός μας. Χριστιανός! Σημαίνει ότι 
κάθε πιστός είνε ένας μικρός Χριστός. Χριστιανός! Είνε 
τό τιμιώτερο όνομα τού πιστού. Γ Γ αύτό τό όνομα χύθηκαν 
ποταμοί καί λίμνες καί θάλασσες αιμάτων. Πού είνε οί 
Χιλιασταί, οί όποιοι δέν άρέσκονται νά όνομάζωνται 
χριστιανοί, άλλά μάρτυρες τού Ιεχωβά; Δέν συμπαθούν τό 
όνομα χριστιανοί, έπειδή γίνεται άπ’ τό όνομα Χριστός 
καί αύτοί δέν παραδέχονται τό Χριστό ώς Κύριο καί ώς 
θεό. 

Αδελφοί! Τίμιο τό όνομα χριστιανοί, όσο κανένα άλλο 
όνομα άνθρώπων. Αλλά δέν είνε τίμιοι καί όλοι, όσοι 
όνομάζονται μ' αύτό τό όνομα. Πολλοί όνομάζονται 
χριστιανοί, άλλα στήν πραγματικότητα ύπάρχουν τρεις 
κατηγορίες άνθρώπων: Ολίγοι χριστιανοί, πολλοί άχρίστια- 
νοι καί πολλοί άντίχριστοι. Χριστιανοί είνε οί συνειδητοί, 
εύλαβείς καί άγωνιστικοί άκόλουθοι τού Ιησού Χριστού. 
Αχρίστιανοι είνε οί χλιαροί καί άδιάφοροι. Αντίχριστοι 
είνε οί άρνηταί τής Πίστεως καί οί έχθροί τοϋ Χριστού. 

Καθένας, πού βαπτίσθηκε χριστιανός, άλλά δέν φέρει 
πλέον τό όνομα άξίως, πρέπει ένα άπό τά δύο νά κάνη: 
Ή ν’ άλλάξη διαγωγή, ή ν’ άλλάξη όνομα. Τούτο έπιβάλλει 
στοιχειώδης τιμιότης. 

Στίχ. 27 - 30: Οί προφήτες, είπε ό Χριστός, ήταν 
μέχρι τόν Ιωάννη, τον πρόδρομο καί βαπτιστή. Απ' αύτό 
τό λόγο τοΰ Χριστού προήλθε ή γνώμη, ότι προφήτες 
μετά Χριστόν δέν ύπάρχουν. Άλλ’ ή γνώμη είνε έσφαλμέ- 
νη. Μέχρι τόν Ιωάννη είνε οί μεσσιακοί προφήτες, οί 
προφήτες, δηλαδή, οί όποιοι προφήτευσαν τόν έρχομό 
τού Χριστού. Άλλά προφήτες, οί όποιοι προφητεύουν 
άλλα πράγματα, ύπάρχουν καί μετά Χριστόν. Παράδειγμα 
ό Άγαβος. Προφήτευσε τή μεγάλη πείνα τής έποχής τοΰ 
Κλαυδίου Καίσαρος. 

Κακό ή πείνα. Άλλ' έγινε αιτία νά έκδηλωθή καλό. Οί 
χριστιανοί τής Αντιόχειας ένήργησαν έρανο γιά τούς 
πτωχούς άδελφούς τής Εκκλησίας των Ιεροσολύμων. 
Καί έστειλαν τή βοήθεια μέ δύο πρόσωπα μεγάλου κύρους, 
τόν Βαρνάβα καί τόν Σαΰλο. Τούτο διδάσκει, ότι τά 
οικονομικά καί φιλανθρωπικά πράγματα τής Εκκλησίας 
πρέπει νά διαχειρίζωνται πρόσωπα κύρους καί έμπιστοσύ- 
νης, ώστε νά μή δίνουν άφορμές καί ύπόνοιες γιά 
καταχρήσεις καί άδικίες καί κατηγορήται ή Εκκλησία. Ή 
άρχαία Εκκλησία ήταν ιδιαιτέρως εύαίσθητη καί προσεκτι¬ 
κή σ’ αύτά τά θέματα 

ΠΡΑΞΕΩΝ ΙΒ' 


ΜΑΘΗΜΑ 28ο 


ΔΙΩΓΜΟΣ ΕΚΚΛΗΣΙΑΣ ΚΑΙ ΘΑΝΑΤΩΣΙΣ ΙΑΚΩΒΟΥ 
ΘΑΥΜΑΣΤΗ ΑΠΟΦΥΛΑΚΙΣΙΣ ΠΕΤΡΟΥ, 
ΠΑΡΑΔΕΙΓΜΑΤΙΚΟΣ ΘΑΝΑΤΟΣ ΗΡΩΔΟΥ 

Στό δωδέκατο κεφάλαιο των Πράξεων άναφέρονται: 
1) Ό διωγμός τού Ήρώδου (τοϋ ’Αγρίππα Α') κατά τής 
Εκκλησίας καί ή θανάτωσις τού Ιακώβου, στίχ. 1 - 2, 2) 
Ή φυλάκισις καί ή θαυμαστή άποφυλάκισις τού Πέτρου, 
στίχ. 3 - 17, 3) Ή φυλάκισις των στρατιωτών, ή δημηγορία 
τού Ήρώδου καί ό παραδειγματικός θάνατός του, στίχ. 
18-23, 4) Ή πρόοδος τοΰ λόγου τοϋ θεού, στίχ. 24, 
καί 5) Ή έπιστροφή τοϋ Βαρνάβα καί τοϋ Σαύλου άπ’ 
τήν Ιερουσαλήμ στήν Αντιόχεια, στίχ. 25. 

Έξήγησις λέξεων καί φράσεων 

1. έπέβαλε τάς χεΐρας = έβαλε χέρι, συνέλαβε. 
καχώσαι = νά κάνη κακό, νά κακοποιήση. 

2. άνεϊλε = θανάτωσε. 

3. προσέθετα συλλαβεΐν = άποφάσισε έπιπροσθέτως νά 

συλλάβη. 

4. πιάσας (τοϋ ρ. πίάζω) = άφού έπιασε. 

παραδούζ τέσσαρσι τετραδίοιζ = άφοΰ τον παρέδωσε σέ 
τέσσαρες τετράδες. 

άγαγεϊν αυτόν = νά τον προσαγάγη νά δικασθή. 

6. προάγειν αυτόν = νά τον προσαγάγη στό δικαστήριο. 

7. πατάξας = άφοΰ κτύπησε. 

8. περφαλοΰ = φόρεσε. 
ίμάτιον = μανδύας. 

9. ούχ ηδει ότι... = δέν ήξερε ότι..., δέν είχε συνείδησι τοϋ 

ότι... 

10. προήλθον ρύμτ)ν μιαν = προχώρησαν ένα δρόμο. 

11 . γενόμενος έν έαυτψ = άφοΰ ήλθε στόν έαυτό του, άφου 

συνήλθε. 

έξείλετο (τού ρ. έξαιρούμαι) = έλευθέρωσε, έσωσε. 
άπό πάσης προσδοκίας τού λαού = άπό κάθε κακό, πού 
περίμενε ό λαός. 

12. συνιδών τε = και άφου άντιλήφθηκε καλώς (πού ήταν). 
ού ήσαν ικανοί = όπου ήταν άρκετοί. 

13. θύρα πυλώνος = ή θύρα τής έξωτερικής εισόδου, ή 

έξώπορτα. 

παιδίσκη = ύπηρέτρια. 
ύπακούσαι = ν’ άνοιξη. 

14. έπιγνούσα = άφοΰ άναγνώρισε. 
είσδραμούσα = αφού έτρεξε μέσα. 
έστάναι = ότι στέκεται, ότι βρίσκεται. 

15. μαίνη (τού ρ. μαίνομαι) = είσαι τρελλή. 

17. κατασείσας δε αύτοΐς τη χειρι = άφου δέ με κίνησι τού 
χεριού τούς έκαμε σήμα. 

19. έκέλευσεν άπαχθηναι = διέταξε νά φυλακισθούν. 

20. ήν θυμομαχών = φιλονεικούσε πεισματωδώς, έπνεε μένεα. 
όμοθυμαδόν παρησαν προς αυτόν = έκ συμφώνου παρουσιά- 

σθηκαν σ’ αυτόν. 

πείθω = προσεταιρίζομαι, δωροδοκώ. 
ό έπί τού κοιτώνος = ό θαλαμηπόλος ή θησαυροφύλακας. 
έτρέφετο = προμηθευόταν τα τρόφιμα. 
βασιλική = ή χώρα τού βασιλέως. 

21. τακτή ήμερα = ώρισμένη ήμέρα. 
έσθής = ένδυμασία, στολή. 
βήμα = ύψηλή θέσις, θρόνος. 
έδημηγόρει = άγόρευε δημοσίςι. 

23. άν^’ ών = έπειδή. 

καί γενόμενος σκωληκόβρωτος έζέφυζε = και τόν έτρωγαν 
τα σκουλήκια καί ξεψύχησε. 

25. πληρώσαντες = άφού έξετέλεσαν. 


Παρατηρήσεις καί διδάγματα 
Στ(χ. 1-2: Δίωξαν οΐ Ιουδαίοι τήν Εκκλησία τού 

Χριστού καί θανάτωσαν έπκρανή άνδρα, τό Στέφανο. Τούς 
συμβούλευσε ό Γαμαλιήλ καί σταμάτησαν τό διωγμό. Αλλά 
τό μίσος μέσα στις καρδιές τους συνεχιζόταν. Καί όταν 
ή Εκκλησία έκαμε άνοιγμα πρός τούς έθνικούς, τό μίσος 
αύξήθηκε. 

Ό Ηρώδης (ό Άγρίππας ό Α’), έγγονός τού Ήρώδου 
τού μεγάλου, πού θανάτωσε τά νήπια τής Βηθλεέμ, γιά 
νά ίκανοποιήση τό μίσος τών Ιουδαίων καί νά κερδίση 
τήν εύνοιά τους, κήρυξε καί αύτός διωγμό κατά τής 
Εκκλησίας. Σταμάτησαν οί Ιουδαίοι καί άρχισε ό Ηρώδης. 
Οί κακοί δέν μπορούν νά ήσυχάσουν, άν δέν σκεφθοΰν 
καί δέν κάνουν κακό, όπως ό άρχέκακος Διάβολος, ό 
πατέρας τους. Ό Ηρώδης, βασιλεύς όνομαζόμενος άλλά 
δούλος τών παθών του, κακοποίησε μερικά πρόσωπα τής 
Εκκλησίας. Πώς; Ώς φαίνεται, συνελάμβανε, φυλάκιζε, 
βασάνιζε, έπέβαλε πρόστιμα, δήμευε περιουσίες. Αιμοχα¬ 
ρής δέ, όπως ό πάππος του ό Ηρώδης ό μέγας, 
προχώρησε καί σέ φόνο. Φόνευσε μέ μαχαίρι ένα άπό 
τούς τρεις μεγαλυτέρους άποστόλους, τόν Ιάκωβο, τον 
άδελφό τού Ίωάννου καί υιό τού Ζεβεδαίου. Έτσι 
έκπληρώθηκε ό λόγος τού Χριστού, «Τό ποτήριον ο έγώ 
πίνω πίεσθε, καί τό βάπτισμα ό έγώ βαπτίζομαι βαπτισθή- 
σεσθε» (Μάρκ. Γ 39), καθώς καί ό λόγος τού Ψαλμωδοΰ, 
«Έλογίσθημεν ώς πρόβατα σφαγής» (Ψαλμ. μγ 23). Ό 
Ηρώδης ό μέγας έσφαξε τά νήπια, ό Ηρώδης ό Άντίπας 
έσφαξε τόν Ιωάννη τόν πρόδρομο καί βαπτιστή, ό 
Ηρώδης ό ’Αγρίππας ό Α’ έσφαξε τόν άπόστολο Ιάκωβο. 
Ήρώδες θηριώδεις! 

Γιατί άπ’ τούς άποστόλους ό Ηρώδης προτίμησε νά 
θανατώση τόν Ιάκωβο; Ό Χριστός είχε όνομάσει τόν 
Ιάκωβο καί τόν Ιωάννη βοανεργές, υιούς βροντής, διότι 
διακρίνονταν γιά τό ιερό πάθος καί τή ζωηρότητά τους 
άπέναντι τής άσεβείας. Ό λόγος τους βροντούσε καί 
άστραπτε. Ώς φαίνεται λοιπόν, μέ τό νευρώδες καί 
έλεγκτικό κήρυγμά του ό Ιάκωβος προκάλεσε τούς 
άνθρώπους τού Ήρώδου καί διήγειρε τό μίσος τους. Τό 
ζωηρότερο καί έλεγκτικώτερο κήρυγμα ταράσσει τούς 

ένόχους περισσότερο καί έχει γιά τούς κήρυκες του 
Εύαγγελίου συνέπειες σοβαρώτερες. ΓΓ αύτό οί καιροσκό- 
ποι, οί διπλωμάτες καί οί δειλοί έπιμελώς άποφεύγουν 
τά ζωηρά καί έλεγκτικά κηρύγματα καί κάνουν ήπια καί 
χλιαρά. 

Ως ένας άπ’ τούς δώδεκα άποστόλους ό Ιάκωβος, 
μάλιστα άπ’ τούς τρεις μεγαλυτέρους, θά άνέμενε κανείς 
νά μείνη στή ζωή αύτή επί πολλά έτη, γιά νά κηρύξη καί 
έκτελέση τή μεγάλη άποστολή του, γιά τήν όποια ό 
Χριστός τόν προετοίμαζε έπί τρία έτη. ’Αλλ' ό Κύριος τόν 
πήρε ενωρίς άπ' τή ζωή αύτή. θανατώθηκε, θά μπορούσα¬ 
με νά πούμε, προώρως, πολύ προώρως. Δέν πρόλαβε νά 
χαρή τήν άποστολή του! Ή πρόωρος σφαγή τού άποστόλου 
άσφαλώς προκάλεσε στήν Εκκλησία θρήνο καί κοπετό 
μεγαλύτερο, παρ' όσο ό θάνατος τού διακόνου Στεφάνου. 
Καί κάθε εύαίσθητος άνθρωπος λυπείται ιδιαιτέρως γιά 
τήν πρόωρη σφαγή τού άποστόλου. δϋΝΤ ΕΑΟΚΙΜΑΕ 
ΚΕΚΌΜ, άναφωνεΓ ένας ξένος συγγραφεύς. Υπάρχουν 
δάκρυα γιά τά άνθρώπινα πράγματα. Υπάρχουν εύαίσθη- 
τες ψυχές, γιά νά θρηνούν τά θλιβερά γεγονότα, μάλιστα 
τις άδικες καί πρόωρες σφαγές χριστιανών καί άποστόλων. 

Γιατί ό θεός έπέτρεψε νά σφαγιασθή ό άπόστολος 
τόσον ένωρίς; Γιά πολλούς λόγους. Όπως λέγεται, ό 
άπόστολος αύτός δέν διακρινόταν μόνο γιά τή ζωηρότητα 
τού χαρακτήρος του καί τού κηρύγματος του, άλλά καί 
γιά τόν πόθο του προς τό μαρτύριο. Είχε ιδιαιτέρως 
σφοδρό πόθο νά μαρτυρήση γιά τόν Κύριο. Καί ό Κύριος 
ταχέως τόν άξίωσε τού ποθουμένου. Συγχρόνως έδειξε 
ό Κύριος, ότι δέν έχει άνάγκη άπ' τόν άνθρωπο, έστω 
καί άν αύτός εινε άπόστολος. Ας μή νομίζωμε λοιπόν, 
ιδίως οί έργάτες τού Εύαγγελίου, ότι ό θεός στο έργο 
του έχει άνάγκη άπό μάς. Ό θεός δύναται καί μέ 
λιγωτέρους άποστόλους καί ιεραποστόλους νά κάνη τό 
έργο του. Δύναται έπίσης νά παραμερίση όλους τούς 
άνθρώπους καί νά χρησιμοποιήση άγγέλους. Δύναται 
άκόμη ν’ άναστήση έργάτες τού Ευαγγελίου άπ τους 
βράχους. Δύναται, τέλος, νά κάνη άπ' εύθείας και μόνος 

τό έργο του, χωρίς τή βοήθεια κανενός. Παντοδύναμος 
δέν εινε; Δέν έκανε τά σύμπαντα μόνος καί έκ τοϋ 
μηδενός; Άλλ’ ό θεός χρησιμοποιεί έμάς τούς ταπεινούς 
καί εύτελείς άνθρώπους ώς όργανα καί συνεργάτες του 
γιά νά μάς τιμήση. Δέν έχει ό θεός ανάγκη άπό μάς, 
άλλά μεΐς άπ' τό θεό. Ό θεός έπίσης έπέτρεψε τή 
σφαγή τοϋ Ιακώβου γιά νά μή πή ό κόσμος, ότι οί 
άπόστολοι έκαναν τολμηρά κηρύγματα καί φαίνονταν 
γενναίοι, διότι ό θεός τούς προστάτευε ιδιαιτέρως καί 
δέν διέτρεχαν κίνδυνο θανάτου. Ιδού, ότι δέν θανατώθη¬ 
καν μόνο πρόβατα, άλλά καί έπίσημος κριός τής ποίμνης 
τοϋ Χριστού. Τό μαρτύριο τοϋ Ιακώβου δίδασκε τόν κόσμο, 
ότι οί άπόστολοι δέν κήρυτταν άκινδύνως. Δίδασκε δέ 
καί τούς συναποστόλους τοϋ Ιακώβου, ότι μαρτύριο 
άνέμενε καί αύτούς, καί ότι ώφειλαν νά προετοιμάζωνται 
γΓ αύτό. Μέ τή θανάτωσι τοϋ Ιακώβου φαίνεται άκόμη, 
ότι ό θεός ήθελε νά παρακινήση τούς άλλους άποστόλους, 
νά βγοϋν άπ' τήν Ιερουσαλήμ καί νά διασκορπισθοϋν άνά 
τά έθνη. Τέλος ό θεός ήθελε νά διδάξη καί τόν κόσμο 
καί τούς άποστόλους, ότι παρά τούς διωγμούς καί τούς 
θανάτους τό Εύαγγέλιο έπικρατεί καί θριαμβεύει, ή 
Εκκλησία στηρίζεται καί έξαπλώνεται περισσότερο. Οί 
μάρτυρες βοηθούν στον άγώνα τοϋ Χριστιανισμού μέ τό 
αίμα τους άπ’ τή γή, βοηθούν καί μέ τό πνεύμα τους άπ’ 
τόν ούρανό, παρακολουθώντας τά έπίγεια καί προσευχό¬ 
μενοι γιά τή νικηφόρο πορεία καί έκβασι τοϋ χριστιανικού 
άγώνος. 

Σιίχ. 3 - 4: Ό θάνατος τοϋ Ιακώβου εύχαρίστησε τόν 
Ιουδαϊκό λαό. “Αλλοτε ό λαός ήταν ένθουσιωδώς ύπέρ 
των άποστόλων, τούς ϋψωνε μέχρι τά άστρα καί έκανε 
τούς άρχοντας νά φοβούνται νά τούς θίξουν. Τώρα ό 
λαός εΤνε κατά των άποστόλων. Οί έχθροί δούλεψαν καί 
μετέστρεψαν τό λαό. Ώς φαίνεται, έκμεταλλεύθηκαν 
ιδιαιτέρως τό άνοιγμα τής Εκκλησίας πρός τούς έθνικούς 
καί τήν είσδοχή άπεριτμήτων. Μήπως καί κατά τό τέλος 
τής έπιγείου ζωής τοϋ Ίησοϋ ό Ιουδαϊκός λαός δέν έδειξε 
κακή μεταστροφή; Ενώ κατά τήν τριετία τής δημοσίας 
δράσεως τοϋ Ίησοϋ κρεμόταν άπ' τά χείλη του καί τόν 

δόξαζε ώς Μεσαία, κατά δέ τήν είσοδό του στά Ιεροσόλυ¬ 
μα φώναζε «ώσαννά, ώσαννά», λίγες μέρες άργότερα 
μεταστράφηκε καί φώναξε πρός τόν Πιλάτο «Άρον άρον, 
σταύρωσον αυτόν». Αστατος ό Ιουδαϊκός λαός σάν τά 
νερά τοϋ Εύρίπου. Αμπωτις καί παλίρροια! Αλλά μόνον ό 
Ιουδαϊκός λαός; Δυστυχώς κάθε λαός. Σήμερα ό λαός 
σέ άνεβάζει μέχρι τόν ούρανό, αύριο σέ κατεβάζει μέχρι 
τόν ρδη. Εύκόλως ένθουσιάζεται καί εύκόλως έξατμίζεται 
ό ένθουσιασμός του. Εύκόλως έμπιστεύεται σέ πρόσωπα, 
καί εύκόλως κλονίζεται καί χάνει τήν έμπιστοσύνη. Λόγω 
έπιπολαιότητος καί συκοφαντιών, ό λαός έπηρεάζεται καί 
μεταστρέφεται ταχέως. Τόν άστατο χαρακτήρα τού λαού 
ιδίως βλέπουμε στή συμπεριφορά του άπέναντι πολιτικών 
προσώπων. Οί έκλεκτοί καί σταθεροί εινε πάντοτε ολίγοι. 
Οι πολλοί εϊνε καλάμια, πού τά σαλεύει ό άνεμος καί 
κλίνουν άλλοτε πρός τά έδώ καί άλλοτε πρός τά έκεί. 
ΓΓ αύτό δέν πρέπει ν’ άποδίδωμε μεγάλη σημασία στή 
γνώμη καί στή στάσι τού λαού. Ούτε οί έπιδοκιμασίες τού 
λαού νά μάς ένθουσιάζουν, ούτε οί άποδοκιμασίες νά 
μάς άπογοητεύουν. Ό θεός καί όχι ό λαός έχει μεγάλη 
σημασία. "Αν μάς έπιδοκιμάζη ό θεός, ή άποδοκιμασία 
όλου τού κόσμου δέν δύναται νά μάς βλάψη, άλλά καί 
μάς προσθέτει μισθό άπ’ τό θεό. 

Ό Ηρώδης δέν στηριζόταν στό θεό, άλλά στόν έλεεινό 
λαό. Καί γι’ αύτό κοίταζε νά εύχαριστή τό λαό, ώστε νά 
κερδίζη τήν εύνοιά του. Ήταν δημαγωγός. Διώκοντας τήν 
Εκκλησία καί θανατώνοντας τόν Ιάκωβο, είδε ότι πράγματι 
ό λαός εύχαριστήθηκε. Καί ένισχυμένος άπ’ τήν επιδοκιμα¬ 
σία τού λαού, προχώρησε σέ έγκληματικότητα. Συνέλαβε 
τόν κορυφαίο Πέτρο καί τόν φυλάκισε, γιά νά τόν δικάση 
μετά τήν έορτή των άζύμων ένώπιον τού λαού, νά τόν 
έκτελέση καί νά εύχαριστήση περισσότερο τό λαό. 
Φοβερό πράγμα ό φόνος, αύτός καθ’ έαυτόν, μάλιστα 
όταν εϊνε άδικος. Αλλά φοβερώτερο τό νά φονεύη 
κάποιος γιά λόγους δημαγωγικούς, γιά ν' άρέση σ’ άλλους, 
καθώς καί τό νά εύχαριστοϋνται οί άλλοι, όταν ώς 
ψυχαγωγία τούς προσφέρεται ό φόνος. Σατανικοί άνθρω¬ 
ποι άρέσκονται νά κάνουν ή νά βλέπουν φόνο. Τέτοιοι 

άνθρωποι ήταν ό Ηρώδης και ό Ιουδαϊκός λαός. Βασιλεύς 
καί λαός άντάξιοι άλλήλων καί συνένοχοι. Ένοχος ό 
Ηρώδης, διότι φόνευε, καί συνένοχοι οι Ιουδαίοι, διότι 
έπιδοκΐμαζαν καί ένίσχυαν τις φονικές διαθέσεις τού 
Ήρώδου! 

Αδελφοί! Εΐνε κατ' έξοχήν σατανικός ό άνθρωπος, ό 
όποιος άρέσκεται νά κάνη ή νά βλέπη φόνο. Αλλά καί 
αυτός ο άνθρωπος, έάν μετανοήση, σώζεται. Ό Χριστιανι¬ 
σμός κανένα άμαρτωλό δέν άπογοητεύει. Καί άπ' τούς 
χριστοκτόνους Ιουδαίους όσοι μετενόησαν έγιναν δεκτοί 
στήν Εκκλησία καί στόν Ούρανό. Κατά τις άνώμαλες 
ήμέρες τού Ελληνικού Έθνους πολλοί Έλληνες έβαψαν 
τά χέρια τους μέ άδελφικό αίμα ή εύχαριστήθηκαν σέ 
φόνους άδελφών. Καί πόσοι άπ’ αύτούς μετανόησαν; 
Σπάνια τά παραδείγματα τής μετάνοιας των αμαρτωλών 
αύτοϋ τού είδους. ΓΓ αύτό άς προσευχώμαστε γιά όλους 
τούς άμαρτωλούς, άλλά γι’ αύτοϋ τού είδους τούς 
άμαρτωλούς ιδιαιτέρως. Καί άκόμη άς προσευχώμεθα, νά 
μή έπανέλθουν ποτέ στό μαρτυρικό μας Έθνος ήμέρες 
έμφυλίου σπαραγμού. 

Στίχ. 5: Ό Πέτρος στή φυλακή καί ή Εκκλησία στήν 
προσευχή. Οί έχθροί τής Εκκλησίας κοιμώνταν, ή Εκκλη¬ 
σία άγρυπνοϋσε καί διανυκτέρευε στήν προσευχή, όπως 
άλλοτε ό Κύριός της. ’Άνδρες, γυναίκες καί παιδιά, βαθειά 
θλιμμένοι γιά τή σφαγή τού Ιακώβου, έκαναν μακρά καί 
θερμή προσευχή γιά τή σωτηρία τού Πέτρου. Απορφανί¬ 
στηκαν άπό ένα μεγάλο άπόστολο, παρακαλοΰσαν τό θεό 
νά μή άπορφανισθοϋν καί άπό δεύτερο, τον μεγαλύτερο 
καί σεβαστότερο μεταξύ των αποστόλων καί τό ισχυρότερο 
στήριγμα των άδελφών. Τί διδάσκει τούτο; Ότι κατά τούς 
διωγμούς καί τις θλίψεις τών πνευματικών πατέρων καί 
ποιμένων ή Εκκλησία πρέπει νά πέφτη σέ προσευχή· οί 
πιστοί νά συγκεντρώνωνται καί νά τελούν άγρυπνίες μέ 
κλίσεις γονάτων, μέ ύψώσεις χεριών καί μέ θερμή καρδιά, 
παρακαλώντας τό θεό νά σώζη τούς πνευματικούς 
πατέρας καί ποιμένας άπ' τούς διωγμούς καί τις θλίψεις. 
Αν άρρωστήση σοβαρώς ό σαρκικός πατέρας μας, 

αγρυπνούμε, συμμετέχουμε στόν πόνο του καί κάνουμε 
τό παν για νά θεραπευθή. Δέν πρέπει περισσότερο νά 
δείχνωμε στοργή καί ένδιαφέρον στις περιπέτειες καί 
θλίψεις τού πνευματικού πατέρα μας; 

Αλλ όχι μόνο ή μεγάλη Εκκλησία, άλλά καί ή κατ’ 
οίκον έκκλησία, ή οικογένεια, καί άπλώς τό άτομο, πρέπει 
πολλές φορές νά άγρυπνή, άλλοτε περισσότερο καί 
άλλοτε λιγώτερο, καί νά προσεύχεται στόν Κύριο. Νά 
δοξολογή τόν Κύριο γιά τά μεγαλεία του, νά τόν εύχαριστή 
γιά τις εύεργεσίες του, νά έξαγορεύη τις άμαρτίες, νά 
ζητή άφεσι, νά παρακαλή γιά τή χορήγησι των πνευματικών 
καί των ύλικών του άγαθών σε όλους τούς άνθρώπους, 
νά μνημονεύη όνομαστικώς προσφιλή πρόσωπα ζώντων 
καί νεκρών, νά παρακαλή καί γιά τούς έχθρούς. Ή 
προσευχή τή νύχτα, έπειδή άπαιτεί μεγαλύτερη βία τού 
ραθύμου έαυτοΰ μας καί εινε κατανυκτικώτερη, έχει 
μεγαλύτερη δύναμι καί εισακούεται περισσότερο άπ' τό 
θεό. Αρκετοί άνθρωποι γιά διαφόρους λόγους άγρυπνούν 
τή νύχτα. «Άνάστηθι καί σύ», φωνάζει ό ιερός Χρυσόστο¬ 
μος, «καί ϊδε τών άστρων τήν χορείαν, τήν βαθεΐαν σιγήν, 
τήν ήσυχίαν τήν πολλήν έκπλάγηθι τού Δεσπότου τήν 
οικονομίαν. Καθαρωτέρα τότε έστίν ή ψυχή· κουφοτέρα 
καί λεπτοτέρα μάλλον έστι, μετέωρος καί κούφη· τό 
σκότος αύτό, ή σιγή ή πολλή εις κατάνυξιν άγαγεΐν ικανά. 
"Αν δέ καί τόν ούρανόν ϊδης τοϊς άστροις ώσπερ τισί 
μυρίοις κατεστιγμένον όφθαλμοίς, πάσαν ήδονήν καρ- 
πώση, έννοιαν λαβών εύθύς τού Δημιουργού... Κάμψον 
τά γόνατα, στέναξον, παρακάλεσόν σου τόν Δεσπότην 
ϊλεων γενέσθαι· μάλλον έπικάμπτεται έν νυκτεριναΐς 
εύχαΐς, όταν τόν καιρόν τής άναπαύσεως σύ θρήνων ποιής 
καιρόν... Πίστευσόν μοι, ούχ οϋτω τό πΰρ τόν ιόν 
άποκαθαίρειν εϊωθεν, ώς εύχή νυκτερινή τόν ιόν τών 
άμαρτημάτων τών ήμετέρων». Η φωτιά καθαρίζει τό 
σίδηρο άπ’ τις σκουριές, καί ή νυκτερινή προσευχή, άκόμη 
καλλίτερα, καθαρίζει τόν άνθρωπο άπ’ τις άμαρτίες. 

Αδελφοί! Οί άγιοι σηκώνονταν τή νύχτα καί προσεύ¬ 
χονταν στό θεό καί αισθάνονταν δύναμι καί άνέκφραστη 

γλυκύτητα. Και σήμερα άσκηταί καί άλλοι χριστιανοί 
σηκώνονται τή νύχτα καί μιλάνε στό Θεό, καί ό θεός 
τούς εμποτίζει μέ τή χάρι του καί τή χαρά του. Κάνουμε 
καί έμεΐς τό Ιδιο; Αίσθανόμεθα καί έμείς τό ίδιο; Πολλοί 
άγρυπνοϋν γιά τήν έκτέλεσι ύπηρεσιακών καθηκόντων. 
Πολλοί άγρυπνοϋν γιά τό Μαμωνά. Πολλοί άγρυπνοϋν γιά 
τήν Αφροδίτη, τή θεά τής ήδονής. Αν δέν έντρεπώμεθα 
άπ' τούς άσκητάς καί τούς άγιους, άς έντραποϋμε άπ 
αύτούς καί άς άγρυπνοϋμε κάποτε καί έμεΐς γιά τό θεό, 
μάλλον δε γιά τά αιώνια συμφέροντά μας. Ό Κύριος 
φωνάζει: Γρηγορεϊτε, άγρυπνεϊτε, προσεύχεσθε! 

Στίχ. 6 - 23: Εινε ή τρίτη φορά, κατά τήν όποια ό 
Πέτρος βρίσκεται στή φυλακή, διότι κηρύττει Εκείνον, ό 
όποιος έχει τή δύναμι νά διορθώνη καί νά έλευθερώνη 
τούς άνθρώπους καί άπό πνευματικές καί άπό σωματικές 
φυλακές. Έάν όλοι οί άνθρωποι άκουαν τό Χριστό, όλες 
οί φυλακές θά καταργούνταν. Ό Πέτρος στή φυλακή, τό 
άκακο πρόβατο τοϋ Ιησού, ήταν δεμένος άπ’ τούς 
λυκανθρώπους μέ διπλές άλυσίδες, καί φυλασσόταν άπό 
διπλές σκοπιές μέσα καί έξω άπ' τή φυλακή, θά περίμενε 
κανείς νά φοβάται ό φυλακισμένος, άλλά φοβούνταν οί 
έχθροί. Ό δέ φυλακισμένος, καίτοι προηγήθηκε ή σφαγή 
τοϋ Ιακώβου καί άναμενόταν έντός όλίγου καί ή δική του 
σφαγή, κοιμόταν ήσυχα καί βαθειά, σάν νά μή συνέβαινε 
τίποτε. Ό άπόστολος είχε έπιρρίψει όλη τή μέριμνά του 
στό θεό. Ή πίστις καί ή χάρις, ή μεγάλη πίστις καί χάρις, 
είνε ισχυρότερη άπ’ τό θάνατο καί ύπερνικςί τήν άγωνία 
τοϋ θανάτου. Όσοι φοβούμεθα τό θάνατο, έχουμε λίγη 
πίστι καί χάρι. 

“Αγγελος τή δεύτερη φορά έβγαλε τόν Πέτρο καί τούς 
άλλους άποστόλους άπ’ τή φυλακή (Πράξ. ε' 19). “Αγγελος 
καί τή φορά αύτή έλευθερώνει τόν Πέτρο. Αγγελικό φως 
άστράπτει* άγγελική φωνή άκούεται* οί άλυσίδες πίπτουν 
ό φυλακισμένος σηκώνεται, ντύνεται, φεύγει, περνάει 
μπροστά άπ’ τις σκοπιές* οί πόρτες άνοίγουν. Καί έν 
τούτοις οί φύλακες δέν άντιλαμβάνονται τίποτε! Εμπαί¬ 
ζουν οί άσεβείς τό θεό; Εμπαίζει καί ό θεός τούς 
έχθρούς του κατά τρόπο θαυμαστό. 


ΟΛΟ 



τηο Μπηίηη ς . μετέ ^ στό Φιλόξενο καί εύρύχωρο σπίτι 
Μάηκοη *ρ μΓϊτ ^ ρας τ ° μ Ιωάννου, πού λεγόταν καί 
νονταν ζ Μ^ Κε · Π0λλ0ί συγκεντρωμένοι καί προσεύ- 

άπόπτηλη λ τις , π Ρ°σευχές τους οί πιστοί έβγαλαν τόν 
απόστολο άπ τή φυλακή καί τόν έφεραν κοντά τους. Ό 

Πέτρος εκρουσε τή θύρα. Καί μ,ά παιδίσκη, ύπηρέτρια, 

όνόματι Ροδή, ετρεξε «ύπακοϋσαι», νά άνοιξη δηλαδή. 

ΛΛ όταν ακούσε τή γνώριμη φωνή τού άποστόλου, άπ’ 
τη χαρα της δέν άνοιξε, άλλ’ ετρεξε καί άνήγγειλε 
το απροσδόκητο γεγονός. Οί πιστοί δέν πίστευαν! Νόμισαν 
οτι ήταν άγγελος του Πέτρου. Κάθε πιστός έχει φύλακα 
άγγελο. «Είσαι τρελλή!», είπαν στή Ρόδη. Προσεύχονταν 
νά έλευθερώση ό θεός τόν Πέτρο, είχε προηγηθή άλλη 
θαυμαστή άποφυλάκισις, καί όμως δέν πίστευαν στό νέο 
θαύμα. Πόσο άτελεϊς εϊμεθα έμεϊς οί άνθρωποι! Αφού ό 
άπόστολος καθησύχασε καί χαροποίησε τούς άγωνιώντας 
πιστούς, έφυγε σ άλλο τόπο, γιά νά μή προκαλέση τούς 
έχθρούς. Έτσι τόν φώτισε ό θεός νά κάνη τή φορά αύτή, 
ένω κατά τή δεύτερη άποφυλάκισι ό θεός διέταξε τούς 
άποστόλους νά σταθούν καί νά διδάσκουν στό χώρο τού 
ναού. 


Ο Ηρώδης, έπειδή αίσθάνθηκε τή θαυμαστή άποφυλά¬ 
κισι τού Πέτρου ώς έμπαιγμό καί ώς τραυματισμό τού 
έγωισμοϋ του, άφοϋ άνέκρινε τούς φύλακες, διέταξε 
«άπαχθήναι», νά φυλακισθοϋν. Είνε σάν νά έλεγε μέ τήν 
άπόφασί του: «Βγήκε ό Πέτρος άπ' τή φυλακή; Μπήτε 
τώρα σείς στή φυλακή»! Οί φύλακες δέν ήταν ένοχοι γιά 
τήν άπελευθέρωσι τού Πέτρου. Κακοποιήθηκαν άδίκως, 
ή μάλλον τιμωρήθηκαν γιά άλλα άμαρτήματά τους, καί 
προπαντός γιά τή σκληρότητά τους. Αλλά τιμωρήθηκε 
καί ό Ηρώδης παραδειγματικώς. Μιά μέρα δημηγορούσε. 
Καί ό κόλακας λαός τόν θεοποιούσε κραυγάζοντας: «θεού 
φωνή καί ούκ άνθρώπου»! Αύτός δέ ό υπερφίαλος καί ό 
άνόητος δεχόταν τήν άποθεωτική έπευφημία τού λαού. 
Άστραπιαίως δέ άγγελος Κυρίου τόν κτύπησε, έγινε 
σκωληκόβρωτος καί παρέδωσε στό Σατανά τήν άθλια του 
ψυχή. Παρόμοιο τέλος είχε καί ό παππούς του Ηρώδης. 
Σάπισε καί σκουλήκιασε. Ό θεός πολλές φορές τούς 
άλαζόνες καί έγκληματίες τιμωρεί καί έδώ. 

ΠΡΑΞΕΩΝ ΙΓ 1 - 15 


ΜΑΘΗΜΑ 29ο 


ΠΕΡΙΟΔΕΙΑ ΤΟΥ ΒΑΡΝΑΒΑ ΚΑΙ ΤΟΥ ΣΑΥΛΟΥ 


Στό δέκατο τρίτο κεφάλαιο των Πράξεων, στίχ. 1 - 
15, άναφέρονται: 1) Ή άποστολή τοϋ Βαρνάβα καί τού 
Σαύλου άπ' τό "Αγιο Πνεύμα καί τήν Εκκλησία σε 
περιοδεία, στίχ. 1 - 3, 2) Ή περιοδεία τοϋ Βαρνάβα καί 
τοϋ Σαύλου άπ' τήν Αντιόχεια τής Συρίας μέχρι τήν Κύπρο 
καί τήν Αντιόχεια τής Πισιδίας, στίχ. 4-15. 

Έξήγησις λέξεων καί φράσεων 

1. χατά τήν ούσαν έχχλησίαν = στην ύπάρχουσα (εκεί) 

έκκλησία. 

σύντροφος = ομογάλακτος, θετός αδελφός ή άξιωματούχος 
τής αύλής. 

2. λειτουργούν των δέ αύτών τω Κυρίω = ένω δέ αύτοί 

τελούσαν έργο για τον Κύριο (κήρυγμα, λατρεία). 
αφορίσατε δή μοι = ξεχωρίσατε μου άμέσως. 
ο προσχέχλημαι = για τό όποιο τούς έχω προσκαλέσει. 

3. έπιθέντες αύτοϊς = αφού έθεσαν επάνω σ’ αύτούς. 

4. έχπεμφθέντες = άφού άπεστάλησαν. 

5. γενόμενοι έν Σαλαμϊνι = άφού έφθασαν στη Σαλαμίνα. 
υπηρέτης = βοηθός. 

8. έλυμας = μάγος. 
μεθερμηνεύεται = μεταφράζεται. 
τό όνομα = ή ίδιότης. 
διαστρέφαι = ν' άποτρέψη. 

10. έχθρέ πάσης διχαιοσύνης = έχθρέ παντός καλού. 

11. άχλύς = ομίχλη, θαμπάδα. 

περιάγων = στρέφοντας γύρω, γυρίζοντας έδώ καί έκεΐ. 

13. άποχωρήσας = άποχωρισθείς. 

15 . λόγος παρακλήσεις = λόγος νουθεσίας 

λογος εποικοδομητικός. 


και παρηγοριάς. 


Παρατηρήσεις καί διδάγματα 

- Στ ί Χ · - 1 " 2: Πρώτος χαρισμαιοϋχος στήν Εκκλησία 
εινε ° «απόστολος», δεύτερος ό «προφήτης», τρίτος ό 
«διδάσκαλος». Οί άπόστολοι είχαν όλα τά χαρίσματα. Οί 
προφήτες είχαν τό χάρισμα νά όμιλοϋν κατ’ έμπνευσι καί 
άποκάλυψι τού Αγίου Πνεύματος, όπως οί προφήτες τής 
Παλαιός Διαθήκης. Οί δέ διδάσκαλοι είχαν τό χάρισμα 
νά έμβαθύνουν στις άποκεκαλυμμένες άλήθειες, ν' άνα- 
πτύσσουν καί νά διδάσκουν αύτές. Οί άπόστολοι, άφού 
είχαν όλα τά χαρίσματα, ήταν καί προφήτες καί διδάσκαλοι. 
Οί προφήτες επίσης ήταν καί διδάσκαλοι. Άλλ' οί 
διδάσκαλοι δέν ήταν κατ' άνάγκην καί προφήτες καί 
άπόστολοι. Πολλοί διδάσκαλοι δέν μιλούσαν θεοπνεύστως, 
όπως οί άπόστολοι καί οί προφήτες, άλλά μέ τό φωτισμό 
τού Αγίου Πνεύματος κατανοούσαν καί δίδασκαν τις 
άλήθειες τής Πίστεως. 

Τό άποστολικό χάρισμα δόθηκε στούς Δώδεκα, στόν 
Παύλο καί τούς Έβδομήκοντα. Τό προφητικό χάρισμα 
δόθηκε σέ περισσοτέρους. Καί τό διδασκαλικό χάρισμα 
δόθηκε σέ άκόμη περισσοτέρους. Τό άποστολικό χάρισμα 
έξέλιπε μέ τό θάνατο των άποστόλων. Τό προφητικό 
μειώθηκε μέ τήν πάροδο τού χρόνου, άλλά δέν έξέλιπε. 
Ό άγιος Κοσμάς ό Αίτωλός είχε έμπνεύσεις όπως οί 
προφήτες, διά τούτο καί προεϊπε μελλοντικά πράγματα, 
τά όποία άνθρωπίνως ήταν άδύνατο νά προλεχθοϋν. Καί 
άλλοι άγιοι είχαν προφητικές έκδηλώσεις. Καί στις ή μέρες 
μας ύπάρχουν τέτοιες έκδηλώσεις. Αλλά περισσότερο 
στήν Εκκλησία διατηρείται τό διδασκαλικό χάρισμα. Σ' 
όλους τούς αιώνες καί σήμερα ύπάρχουν διδάσκαλοι τού 
Εύαγγελίου, πρόσωπα μέ θείο φωτισμό καί ικανότητα νά 
έμβαθύνουν στόν άποκεκαλυμμένο λόγο τού θεού, νά 
τόν άναπτύσσουν καί νά τόν διδάσκουν μέ έπιτυχία. 
Επιφανής διδάσκαλος τού Εύαγγελίου στις ήμέρες μας 

ήταν ό άείμνηοτος Τρεμπέλας. Δίδαξε προφορικώς όταν 
ζοΰσε, θά διδάσκη καί επί πολύ μέ τά συγγράμματά του. 

Στίχ. 2 : Οί προφήτες καί διδάσκαλοι στήν έκκλησία 
τής Αντιόχειας «έλειτούργουν τώ Κυρίω», τελούσαν έργο 
γιά τόν Κύριο. Η κήρυτταν τό εύαγγέλιο ή τελούσαν τή 
θεία λειτουργία, ή όποια περιλάμβανε καί τό κήρυγμα τού 
θείου λόγου. Οχι μόνον ή λατρεία, άλλά καί τό κήρυγμα 
είνε λειτουργία καί ιερουργία. Ό Παύλος χαρακτήρισε 
τόν εαυτό του ώς «λειτουργόν Ιησού Χριστού εις τά έθνη, 
ίερουργούντα τό εύαγγέλιον τού θεού» (Ρωμ. ιε' 16). 
Τελώντας τό έργο τού Κυρίου οί προφήτες καί διδάσκαλοι 
νήστευαν συγχρόνως. 

Τούτο βεβαίως δέν σημαίνει ότι πάντοτε, οσάκις 
τελούμε έργο θεού, όφείλουμε νά νηστεύωμε. Έργο 
θεού πρέπει νά κάνωμε πάντοτε. Αλλά νηστεία δέν 
μπορούμε νά κάνωμε πάντοτε. Ώρισμένες όμως ήμέρες 
καί περιόδους τού έκκλησιαστικοΰ έτους όφείλουμε νά 
νηστεύωμε. Στήν άρχή δέν ήταν καθωρισμένες οί ήμέρες 
καί περίοδοι τής νηστείας. Οί δέ πιστοί νήστευαν έκτά- 
κτως, ιδίως σέ περιπτώσεις ιδιαιτέρως σοβαρές, όπως οί 
περιπτώσεις διωγμών καί άλλων θλίψεων τής Εκκλησίας 
ή άτόμων. Στήν προκειμένη περίπτωσι οί προφήτες καί 
διδάσκαλοι στήν Αντιόχεια νήστευαν, γιά νά βοηθήση ό 
θεός στό έργο τής έξαπλώσεως τού εύαγγελίου καί τής 
Εκκλησίας. 

Η νηστεία βοηθεϊ σπουδαίως στήν έπιτυχία τού 
πνευματικού έργου. Καί άν σήμερα δέν έχωμε μεγάλη 
έπιτυχία στή χριστιανική προσπάθεια, ένας σοβαρός λόγος 
είνε καί ότι δέν έχουμε μεγάλη άγάπη στή νηστεία. 
Επιθυμούμε νά έπιτύχωμε μεγάλα πράγματα, καταστρώ¬ 
νουμε σπουδαία σχέδια, καταρτίζουμε σπουδαία προγράμ- 
ματα, χρησιμοποιούμε σύγχρονα μέσα, γεμίζουμε τόν 
κόσμο μέ προφορικό καί μέ γραπτό λόγο, άλλά μεγάλη 
έπιτυχία δέν έχουμε, διότι εϊμεθα σαρκικοί, τρώμε πολύ 
και νηστεύουμε λίγο. ”Αν θέλωμε νά μάς εύλογήση ό 
Κύριος περισσότερο καί ώς Έκκλησία καί ώς άτομα/ άς 

μιμηθούμε τούς πρώτους χριστιανούς, οι όποιοι σέ 
περιπτώσεις θλίψεων καί Ιδιαιτέρως σοβαρών έργων 
νήστευαν, άς μιμηθοϋμε τόν ίδιο τόν Χριστό, ό όποιος, 
προτού άρχίση τό δημόσιο έργο του, νήστευσε καί έδωσε 
παράδειγμα στούς όπαδούς του. Άς τηρούμε τις νηστείες 
τής Εκκλησίας, -έκτός καί άν ύπάρχουν σοβαροί λόγοι 
νά καταλύση κανείς τή νηστεία-, άς νηστεύωμε δέ κάποτε 
καί έκτάκτως, σέ ιδιαιτέρως σοβαρές περιπτώσεις τής 
ζωής τής Εκκλησίας καί τών άτόμων. Όταν οί προφήτες 
καί διδάσκαλοι τελούσαν έργο γιά τόν Κύριο καί νήστευαν, 
τό Αγιο Πνεύμα μίλησε σ’ αύτούς γιά έξόχως σοβαρή 
άποστολή. Τό Άγιο Πνεύμα δύναται πάντοτε νά όμιλή. 
Αλλά περισσότερο όμιλεΐ σέ ώρες πνευματικής ένασχολή- 
σεως, άφοσιώσεως στόν Κύριο καί νηστείας. Καί τί είπε 
τό Πνεύμα στούς προφήτας καί διδασκάλους; «Αφορίσατε 
δή μοι τόν Βαρνάβαν καί τόν Σαύλον είς τό έργον, ό 
προσκέκλημαι αύτούς». Ξεχωριστέ μου άμέσως τό Βαρνά¬ 
βα καί τό Σαΰλο γιά τό έργο, στό όποιο τούς έχω 
προσκαλέσει. 

Μεγάλης σημασίας αύτός ό λόγος, καταπέλτης έναν- 
τίον τών πνευματομάχων. Πρώτα έδώ βλέπουμε, ότι τό 
Πνεύμα όμιλεΐ, λέγει λόγους, όπως ό άνθρωπος, ό 
άγγελος, ό Χριστός καί ό Πατήρ. Άρα τό Πνεύμα εινε 
πρόσωπο, προσωπικότης. Έπειτα βλέπουμε, ότι τό Πνεύμα 
όμιλεΐ έξουσιαστικώς καί αύθεντικώς, ώς ύπερτάτη έξου- 
σία καί αύθεντία. Δέν λέγει, «Αφορίσατε δή τώ θεώ», 
άλλά λέγει, «Αφορίσατε δή μοι», ξεχωρίσετε γιά 
μένα. Επίσης δέν λέγει, «προσκέκληται αύτούς 
(ό θεός)», άλλά λέγει, «προσκέκλημαι αύτούς 
(έγώ)». Άλλοτε στή Γραφή λέγεται, ότι τούς άποστόλους 
κάλεσε καί έθεσε ό θεός, άλλοτε ότι τούς κάλεσε καί 
τούς έθεσε ό Χριστός, καί άλλοτε ότι τούς κάλεσε καί 
τούς έθεσε τό Άγιο Πνεύμα. Αντιφάσκει ή Γραφή; Όχι 
βεβαίως. Καί τά τρία πρόσωπα κάλεσαν καί έθεσαν τούς 
άποστόλους, διότι καί τά τρία είνε μία θεότης, μία δύναμις 
καί έξουσία. Όχι μόνο πρόσωπο, άλλά καί θεός είνε τό 
Πνεύμα, όπως ό Πατήρ καί ό Υιός. Πού είνε οί Μάρτυρες 
τού Ιεχωβά καί οί άλλοι πνευματομάχοι, οί όποιοι λένε, 

ότι τό Αγιο Πνεύμα ούτε θεός είνε ούτε πρόσωπο; 
Ώρισμένως αύτοΐ οί άνθρωποι είνε τυφλοί καί κωφοί. 

Στίχ. 3 : Οταν οί προφήτες καί διδάσκαλοι άκουσαν 
τήν έντολή τού Αγίου Πνεύματος γιά τό Βαρνάβα καί τό 
Σαύλο, νήστευσαν έκ νέου, προσευχήθηκαν, έθεσαν πάνω 
σ' αύτούς τά χέρια τους καί τούς άφησαν ν' άναχωρήσουν, 
γιά νά έκτελέσουν νέα άποστολή πέρα άπό τήν Αντιόχεια. 

Νήστευαν προηγουμένως, νήστευσαν καί πάλι, γιά νά 
βοηθήση ό θεός τό Βαρνάβα καί τό Σαΰλο στή νέα τους 
άποστολή. Πόσο μεγάλη σημασία άπέδιδαν οί πρώτοι 
χριστιανοί στή νηστεία, καί πόσο μικρή σημασία άποδίδου- 
με έμεϊς! Δέν θά ήταν άποτελεσματικώτερο τό έργο των 
ιεροκηρύκων, άν, προτού άρχίσουν μιά σειρά κηρυγμάτων 
ή μιά περιοδεία, αύτοΐ καί άλλοι χριστιανοί νήστευαν μιά 
ή δυό ή τρεϊς ήμέρες; Καί δέν θά ήταν έπίσης άποτελεσμα- 
τικώτερα τά μαθήματα των κύκλων τής Γραφής, άν άρχιζαν 
μέ νηστεία; 

Προσευχήθηκαν έπίσης οί προφήτες καί διδάσκαλοι 
γιά τή νέα άποστολή τού Βαρνάβα καί τού Σαύλου. 
Προσευχόμεθα καί έμείς γιά τούς ιεραποστόλους; Λίγοι 
καί λίγο ένθυμοΰνται τούς ιεραποστόλους στις ήμέρες 
μας. Γ Γ αύτό καί τά αποτελέσματα τής ιεραποστολής είνε 
πενιχρά. 

Οί προφήτες καί διδάσκαλοι έθεσαν τά χέρια τους 
έπάνω στό Βαρνάβα καί στό Σαύλο, καί τότε τούς άφησαν 
νά φύγουν. Ήταν χειροτονία ή ένέργεια έκείνη; Όχι. Διότι 
ό Βαρνάβας καί ό Σαϋλος ήταν ήδη άπόστολοι. Ό Παύλος 
μάλιστα γράφει, ότι έγινε άπόστολος «ούκ άπ' άνθρώπων 
ούδέ δι άνθρώπου, άλλά διά Ιησού Χριστού καί θεού 
πατρός» (Γαλ. α 1). Ο Παύλος δηλαδή τονίζει, ότι έξελέγη 
καί κατεστάθη άπόστολος άπ’ εύθείας άπ τό Χριστό καί 
τό θεό πατέρα, τόν θεό γενικώς, τόν Τριαδικό θεό. 
Η έπίθεσις τών χειρών έπάνω στό Βαρνάβα καί στό Σαύλο, 
προτού άναχωρήσουν άπ τήν Αντιόχεια, δέν σήμαινε 
χειροτονία, άλλά σήμαινε, ότι ή Εκκλησία έδινε τήν 
ευλογιά και τήν εύχή της στούς δύο άποστόλους γιά νά 

πουο τΛγ ·ρΪ λ άπ ° στολι ί του ζ· Αλλοίμονο σ έκπροσώ- 

εύλονίπ^ηΐ ΛΛ λη0 ας ΐ °' όπ0ϊ01 ά Ρνοϋνται νά δώσουν 
κηπιΊττο ° 1 άδειο σ άνθρώπους πιστούς καί ικανούς νό 

™ τ° υν 10 Ευαγγέλι °· 01 Εκπρόσωποι αύτοί τής Έκκλη- 

11η νε ' Πνευμ χ Τ Λ 0μάχ01 · Δ,ότι * ένφ τό Πνεύ Μα άνάπτει 
φλόγα στις καρδιές των πιστών άνθρώπων γιά κήρυγμα 

και ιεραποστολή, αύτοί άγωνίζονται νά σβήσουν τή φλόγα. 


ο τΐχ 0 · * ^ 14: Τό Αγιο Πνεύμα έξαπέστειλε τό 

Βαρναβα και τό Σαϋλο σέ μεγάλη περιοδεία. Απ' τήν 
Αντιόχεια τής Συρίας οί δύο άπόστολοι κατέβηκαν στή 
Σελεύκεια, καί άπ’ έκεΐ έπλευσαν στήν Κύπρο, τήν πατρίδα 
τού Βαρνάβα. Καί άφοϋ πήγαν στή Σαλαμίνα, μεγάλη καί 
περιφανή πόλι στά άνατολικά τής Κύπρου, κήρυξαν τό 
λόγο στις συναγωγές. Κατόπιν πέρασαν στή μεγαλόνησο 
μέχρι τήν Πάφο, άλλη σπουδαία πόλι στά δυτικά τής 
μεγαλονήσου, όπου συγκρούστηκαν μέ τό μάγο Βαριησού 
καί προσείλκυσαν στήν πίστι τόν άνθύπατο Σέργιο Παύλο 
Αφού δέ άπέπλευσαν άπό τήν Πάφο, μετέβησαν στήν 

Πέργη τής Παμφυλίας καί κατόπιν στήν Αντιόχεια τής 
Πισιδίας. 


Απ' τήν Αντιόχεια τής Συρίας διά μέσου διαφόρων 
πόλεων καί τόπων στήν Αντιόχεια τής Πισιδίας. Σήμερα 
τά ταξίδια, λόγω των καταπληκτικών συγκοινωνιακών 
μέσων, είνε σύντομα καί εύκολα. Αλλά τότε ήταν 
πολυήμερα καί κοπιώδη. Δυσμενείς δέ καιρικές συνθήκες 
καί λησταί τά έκαναν καί έπικίνδυνα πολύ. Απ' τή Σαλαμίνα 
μόνο μέχρι τήν Πάφο οί άπόστολοι διήνυσαν σχεδόν 200 
χιλιόμετρα. Μεγάλη ή ταλαιπωρία τών άποστόλων. ’Αλλά 
προθύμως ύποβάλλονταν σέ κόπους καί ρίχνονταν σέ 
περιπέτειες γιά τόν εύαγγελισμό ψυχών. Τό Αγιο Πνεύμα, 
τό όποιο τούς έστελνε σέ περιοδείες, τούς συνώδευε, 
τούς άνακούφιζε καί τούς προστάτευε. Τό νά ύφίσταται 
κανείς κόπους καί περιπέτειες γιά τό Χριστό εινε χάρις 
καί χαρά. Οσοι έχουν ιεραποστολικό έργο, αισθάνονται 
άρρητη γλυκύτητα. 

Σήμερα, όπότε τά ταχύτατα καί άνετώτατα συγκοινωνια- 

κά μέσα έκμηδενίζουν χρόνους, άποστάσεις καί κόπους, 
οί άπόστολοι θά διέτρεχαν όλη τήν ύφήλιο καί θά ώργωναν 
τήν οικουμένη, σπέρνοντας παντού τό σπόρο τού Εύαγγε- 
λίου καί σημειώνοντας καταπληκτικές έπιτυχίας έν μέσω 
τού συγχρόνου κόσμου. Αλλ’ έμείς, παρ’ όλα τά σύγχρονα 
μέσα, δέν όργώνουμε όλο τόν κόσμο καί δέν σημειώνου¬ 
με ικανοποιητικές έπιτυχίες, διότι είμαστε ράθυμοι. Τί 
δέν θά έπιτύγχαναν οί άπόστολοι σήμερα! Εμείς, άς τό 
όμολογήσωμε μέ ταπείνωσι, δέν άξίζουμε ούτε τό ένα 
έκατοστό, ούτε τό ένα χιλιοστό των άποστόλων! Αλλ' ή 
όμολογία δέν άρκεϊ. Αφού όμολογοϋμε, ότι εϊμεθα 
ράθυμοι γιά τό έργο τού Κυρίου, όφείλουμε νά βιάσωμε 
τούς ραθύμους έαυτούς μας καί νά τούς δραστηριοποιή¬ 
σαμε πρός τό καλό. Οί άπιστοι εινε δραστήριοι πρός τό 
κακό. Εμείς δέν είνε έντροπή νά εϊμεθα όκνηροί πρός 
τό καλό, νά μή τρέχωμε καί νά μή άγωνιζώμεθα νά φέρωμε 
στον Κύριο μήτε τά πλησίον μας εύρισκόμενα πρόσωπα; 
Τί χριστιανοί εϊμεθα έμείς, άν δέν ώφελοΰμε κανένα 
άνθρωπο; 

Στίχ. 5, 13: Οί άπόστολοι Βαρνάβας καί Σαϋλος είχαν 
μαζί τους καί τόν Ιωάννη, ό όποιος λεγόταν καί Μάρκος 
(Πράξ. ιβ' 12), ήταν δέ άνεψιός τού Βαρνάβα (Κολ. δ' 
10). Ό Ιωάννης ήταν «ύπηρέτης», βοηθός των άποστόλων 
στό πνευματικό τους έργο. Αλλά στήν Πέργη τής 
Παμφυλίας δημιουργήθηκε κάποιο ζήτημα ώς πρός τό 
κήρυγμα τού Εύαγγελίου καί ό Ιωάννης άποχωρίστηκε 
άπ’ τούς άποστόλους καί έπέστρεψε στήν Ιερουσαλήμ. 
Έξ αιτίας τού γεγονότος τούτου ό Παύλος δυσαρεστήθηκε 
καί έπειτα δέν ήθελε νά συμπαραλάβη πάλι τόν Ιωάννη 
(Πράξ. ιε 38). Αλλ' άργότερα τόν δέχθηκε (Κολ. δ' 10). 

Ή περίπτωσις τού Ίωάννου - Μάρκου διδάσκει, ότι οί 
πιστοί πρέπει νά βοηθούν τούς ιεραποστόλους καί ποιμέ¬ 
νας στό έργο τους, νά δεικνύουν προθυμία, πνεύμα θυσίας 
καί πιστότητα καί νά μή δημιουργούν άδικαιολογήτως 
ζητήματα καί τούς δυσαρεστοΰν. 


Στίχ. 6 - 12: Στήν Πάφο ό Βαρνάβας καί ό Σαϋλος 

Βηη^πη^/π Ιουδα '° μάγο - ψευδοπροφήτη όνόματι 
Βπηιηπ - ( Λ Βαρ,ησοΰ ζ σημαίνει «υιός τού Ιησού»), Ό 

^ κΤπηη ήτα τ Πρ ? )σωπο Ακολουθίας τού άνθυπάτου 
. Ρ υ Σέργιου Παύλου, άνθρώπου συνετού. Η 

1°χ άνθ . υπάτου Φάνηκε καί στήν έκδήλωσι πνευ- 
ματικου ένδιαφέροντος. Τό μεγάλο άξίωμά του δέν τόν 
είχε μεθύσει, ώστε νά περιφρονή τά θρησκευτικά πράγμα¬ 
τα, όπως συνήθως συμβαίνει μέ τούς άρχοντας. Αντιλαμ¬ 
βανόταν, ότι τά ϋψιστα συμφέροντα τού άνθρώπου 
έξαρτωνται άπ' τή θρησκεία. Ίσως μάλιστα γΓ αύτό είχε 
κοντά του τόν Ιουδαίο Βαριησού, γιά ν* άκούη γιά 
θρησκευτικά ζητήματα. Όταν δέ πληροφορήθηκε τήν 
αφιξι στήν πάλι των δύο άποστόλων καί τις έντυπώσεις 
άπ τό κήρυγμά τους, κυβερνήτης τής μεγαλονήσου αύτός, 
καλεσε τούς δύο άσήμους κατά κόσμον Ιουδαίους 
κήρυκας καί μέ μεγάλο ένδιαφέρον ακούε τή διδασκαλία 
τους καί φαινόταν διατεθειμένος νά πεισθή στήν έπιχειρη- 
ματολογία τους. Άλλ’ ό έλύμας, ό μάγος δηλαδή, 
βλέποντας ότι ό άνθύπατος εϋρισκε τή διδασκαλία των 
άποστόλων άνώτερη άπ’ τή δική του καί έκλινε νά τήν 
άσπασθή, φθόνησε, ταράχθηκε καί έφερνε άντίστασι 
στούς άποστόλους, προσπαθώντας μέ διαστροφές τής 
άληθείας ν άπομακρύνη τόν άνθύπατο άπό τήν πίστι. Ό 
ύπερήφανος καί φθονερός έλύμας έκανε έργο Σατανά, 
τού πατρός του καί πρώτου ύπερηφάνου καί φθονερού 
όντος. Τότε ό Σαϋλος, ό όνομαζόμενος καί Παύλος (τό 
πρώτο όνομα εινε άραμαϊκό, τό δεύτερο έθνικό καί 
συγκεκριμένως λατινικό), πλήρης Πνεύματος Άγιου κάρ¬ 
φωσε τό άστραπηβόλο βλέμμα του πάνω στόν έλύμα καί 
ήλεγξε δριμύτατα τόν πλήρη πονηρού πνεύματος ψευδο¬ 
προφήτη: « Τ Ω πλήρης παντός δόλου καί πάσης ραδιουρ¬ 
γίας, υιέ Διαβόλου, έχθρέ πάσης δικαιοσύνης, ού παύση 
διαστρέφων τάς όδούς Κυρίου τάς εύθείας;». Ό γεμάτε 
άπό κάθε δόλο καί πονηριά, υιέ τού Διαβόλου, έχθρέ 
κάθε καλού, δέν θά παύσης νά διαστρέφης τούς ευθείς 
δρόμους τού Κυρίου;». 


Ο Κύριος έχει εύθεϊς δρόμους, όρθές διδασκαλίες, 
όρθούς τρόπους, πού όδηγοΰν στή σωτηρία. Άλλ' οί 

σατανικοί άνθρωποι, μάλιστα οΐ αιρετικοί, διαστρέφουν 
τούς εύθεΐς δρόμους τού Κυρίου, γιά νά καταστρέψουν 
καί τούς άλλους καί τούς έαυτούς των. Στούς σατανικούς 
αύτούς άνθρώηους άρχικώς άς μιλάμε μέ πραότητα. 'Αλλ' 
όταν έπιμένουν στήν άσέβεια καί στή διαστροφή, νά τούς 
καυτηριάζωμε μέ τή γλώσσα τού πνευματοφόρου Παύλου. 
Ή σκληρή γλώσσα ίσως προκαλέση στις ψυχές τους 
σεισμό καί συναίσθησι. Όσοι λένε, ότι πάντοτε πρέπει νά 
μιλάμε μέ πραότητα, έρχονται σέ άντίθεσι μέ τον άπόστολο 
Παύλο καί μέ τό Αγιο Πνεύμα, τό όποιον ένέπνευσε τόν 
άπόστολο Παύλο, γιά ν’ άπευθύνη καυστικό έλεγχο. 

Ο έλύμας μάλιστα δέν έλέγχθηκε μέ λόγο μόνο· 
έλέχθηκε καί μέ έργο, μέ τύφλωσι τών σωματικών του 
οφθαλμών, σύμβολο καί ύπόμνησι τής πνευματικής του 
τυφλότητος. Ό άληθινός προφήτης Παύλος προανήγγειλε 
στόν ψευδοπροφήτη Βαριησοΰ σωματική τύφλωσι μέχρι 
ώρισμένο χρόνο, ή όποια έπήλθε άμέσως διά θαύματος 
θεού. Ή τύφλωσις ήταν πρόσκαιρη, διότι άπέβλεπε σέ 
σωφρονισμό καί μετάνοια. Σ’ αύτό άπέβλεπε καί ό δριμύς 
έλεγχος. 

ΕΙνε άξιο παρατηρήσεως έδώ, ότι καί ό Πέτρος ήλεγξε 
τό Σίμωνα τό μάγο μέ γλώσσα τρομερή (Πράξ. η’ 20 - 23). 

Πού εινε όσοι λέγουν, ότι τό έντονο καί καυστικό ύφος 
δέν συμβιβάζεται μέ τό Χριστιανισμό; Λέγουν τέτοια λόγια, 
διότι συμβιβάζονται μέ τόν κόσμο... 

Όταν ό άνθύπατος είδε τό γεγονός τής θαυματουργι- 
κής τιμωρίας τού έλύμα, πίστευσε στό Χριστό. Ό άπόστο- 
λος Παύλος κέρδισε στήν Πίστι τόν άνθύπατο Παύλο. Καί 
έκπλησσόταν ό άνθύπατος, γέμιζε ή ψυχή του άπό 
θαυμασμό. Καί δέν λέγει ό Λουκάς, ότι έκπλησσόταν γιά 
τό θαύμα, άλλα γιά τή διδαχή τού Κυρίου. Ή διδαχή τού 
Χριστού εϊνε καταπληκτικώτερη άπό τά θαύματα. Γι’ αύτό 
καί ό Παύλος πρώτα θέτει τά χαρίσματα τού λόγου καί 
κατόπιν τά χαρίσματα τών ιαμάτων καί λοιπών θαυμάτων. 

ΠΡΑΞΕΩΝ ΙΓ’ 16 - 37 


ΜΑΘΗΜΑ 30ό 


0 ΠΑΥΛΟΣ ΟΜΙΛΕΙ ΣΤΗ ΣΥΝΑΓΩΓΗ 
ΣΤΗΝ ΑΝΤΙΟΧΕΙΑ ΤΗΣ ΠΙΣΙΔΙΑΣ 


Στό δέκατο τρίτο κεφάλαιο των Πράξεων, στίχ. 16 

- 37, περιέχεται τό μεγαλύτερο μέρος άπ' τό λόγο τού 
άποστόλου Παύλου στή συναγωγή των Ιουδαίων στήν 
Αντιόχεια τής Πισιδίας. Στό μέρος αύτό τού λόγου ό 
άπόστολος όμιλε!: 1) Γιά τήν έκλογή τού Ίσραηλιτικοϋ 
λαού καί τις εύεργεσίες τού θεού πρός αύτόν, στίχ. 16 

- 22, καί 2) Γιά τήν έλευσι, τό πάθος καί τήν άνάστασι 
τού Μεσαίου - Ιησού καί τήν έκπλήρωσι τών σχετικών 
προφητειών, στίχ. 23 - 37. 

Έξήγησις λέξεων και φράσεων 

16. χατασείσας ττ\ χειρί - άφοϋ έκαμε σημείο με κίνησι τού 

χεριού (γιά νά σιγήσουν). 

17. εν ττ) παροικία = όταν παροικούσαν, όταν έμεναν σάν 

ξένοι. 

μετά βραχίονος ύφηλού = με δύναμι μεγάλη, θαυμαστή. 

18. ώς τεσσαραχονταετή χρόνον = μέχρι χρόνο σαράντα έτών, 

σαράντα έτη 

έτροποφόρησε = σήκωσε, βάσταξε. 

19. χαθελών (του ρ. καθαιρώ) = άφού καθήρεσε, γκρέμισε, 

έξωλόθρευσε. 

χατεχληρονόμησεν αύτοΐς = έδωσε σ’ αυτούς ώς κληρονο- 
μία. 

20. ώς ετεσι τετραχοσίοις καί πεντήχοντα = έπι τετρακόσια 

και πενήντα έτη περίπου. 

21 . χάχεΐθεν = και άπό τότε. 

22. χαί μεταστήσας αυτόν = και αφού άπομάκρυνε αυτόν. 
ήγειρεν αύτοίς = άνέδειξε σ’ αύτους. 

ω χαί εϊπε μαρτυρήσας = για τον όποιο και έδωσε αυτή 

τή μαρτυρία. 

23. τούτου ό Θεός άπό του σπέρματος = από τούς απογόνους 

τούτου ό Θεός. 

χατ' έπαγγελίαν = σύμφωνα μέ ύπόσχεσί του. 
ήγαγε τω Ισραήλ = έφερε στον Ισραήλ, άνέδειξε γιά 
τον Ισραήλ. 

24. προχηρύξαντος Ίωάννου προ προσώπου εισόδου αυτού = 

άφού κήρυξε προπαρασκευαστικώς ό Ιωάννης προτού 
έλθη αύτός. 

25. ώζ δε έπλήρου τον δρόμον = καθώς δέ έκτελούσε τήν 

άποστολή του. 
υπονοείτε = νομίζετε. 

26. υιοί γένους Αβραάμ = απόγονοι τού Αβραάμ. 

27. τούτον άγνοήσαντες = άφού άγνόησαν αύτόν. 
χρίναντες = μέ τό νά τον καταδικάσουν. 

χαί τάς φωνάς των προφητών έπλήρωσαν = πραγματοποίη¬ 
σαν έτσι τά λόγια των προφητών. 

28. ήτήσαντο άναιρεθήναι αύτόν = ζήτησαν νά θανατωθή 

αύτός. 

29. χαθελόντες = άφού τον κατέβασαν. 

31. δς ώφθη = και αύτός έμφανίσθηκε. 
πλείους - πολλές. 

τοϊς συναναβάσιν αυτφ = σ’ αύτούς πού άνέβηκαν μαζί του. 

32. τήν προς τους πατέρας έπαγγελίαν γενομένην = τήν 

ύπόσχεσί, πού δόθηκε στούς πατέρας. 

33. έχπεπλήρωχε = έχει έκπληρώσει. 
άναστήσας - μέ τό νά φέρη στον κόσμο. 

34. μηχέτι μέλλοντα ΰποστρέφειν εις διαφθοράν = χωρίς νά 

πρόκειται νά έπιστρέψη σέ φθορά, σέ θάνατο. 
ούτως εϊρηχε = τό είπε ώς έξης. 

δώσω ΰμϊν τά όσια Δαβίδ τά πιστά = θά πραγματοποιήσω 
σέ σάς τίς ιερές άξιόπιστες ύποσχέσεις προς τον Δαβίδ. 

35. 6ιο καί έν έτερο; = διά τούτο καί σέ άλλο μέρος. 

ού δώσεις τόν όσιόν σου ίδεΐν διαφθοράν = δέν θά άφήσης 
τον όσιό σου νά γνωρίση φθορά, άποσύνθεσι τού 
σώματος. 

36. Δαβίδ μέν γάρ = ό Δαβίδ μέν βεβαίως. 

ιδία γενεά = στη γενεά του, στην έποχή του. 

ύπηρετήσας τή τού Θεού βοι/λή = αφού υπηρέτησε τό 
σχέδιο τού θεού. 

καί είδε διαφθοράν = καί γνώρισε φθορά, άποσύνθεσι 
τού σώματος. 

37. δ ν δέ ό θεός ήγειρε = αύτός όμως, τόν όποιον ό θεός 

άνέστησε. 

ουκ εΐδε διαφθοράν = δέν γνώρισε φθορά, άποσύνθεσι 
τού σώματος. 

Παρατηρήσεις καί διδάγματα 

Στίχ. 16 - 22: Γιά νά συγκινήση καί φιλοτιμήση τούς 
Ίσραηλίτας άκροατάς του, κοντά δέ σ’ αύτούς καί τούς 
«φοβούμενους τόν θεόν», τούς προσηλύτους, ό Παύλος 
κάνει σύντομη άναδρομή στήν ιστορία τού Ίσραηλιτικοΰ 
λαού, μιά ιστορία γεμάτη θαύματα καί εύεργεσίες θεού. 
Υπενθυμίζει, ότι ό θεός, «ό θεός τού λαού τούτου 
Ισραήλ», έξέλεξε τούς πατέρας, τούς μεγάλους πατριάρ- 
χας, άνύψωσε τό λαό στήν Αίγυπτο, τούς έβγαλε άπ* αύτή 
μέ θαυμαστή δύναμι, έπί σαράντα έτη τούς σήκωσε καί 
τούς βάσταξε στήν άγκαλιά του μέσα στήν έρημο, καί 
έξολοθρεύοντας έπτά έθνη στή γη Χαναάν τούς έγκατέ- 
στησε ώς κληρονόμους τής γης. Στή συνέχεια ύπενθυμίζει, 
ότι γιά τή διακυβέρνησι τού λαού έδωσε κριτάς καί 
βασιλείς. Όνομαστικώς δέ άναφέρει τρία μεγάλα όνόματα, 
τό Σαμουήλ, κριτή καί προφήτη, τό βασιλέα Σαούλ, ό 
όποιος δέν εύαρέστησε στό θεό μέχρι τέλος, καί τό 
Δαβίδ, βασιλέα καί προφήτη, γιά τόν όποίο έδωσε τήν 
πιό συγκινητική μαρτυρία* «Εύρον Δαβίδ τόν τού Ίεσσαί, 
άνδρα κατά τήν καρδίαν μου, ός ποιήσει πάντα τά 
θελήματά μου». Βρήκα σπάνιον άνθρωπο. Πέτυχα τό 

Δαβίδ, τόν υιό τού Ίεσσαί, άνθρωπο όπως τόν θέλει ή 
καρδιά μου, διότι αύτός θά κάνη όλα τά θελήματά μου. 

Στήν ιδιωτική του ζωή ό Δαβίδ έκαμε αμαρτία, διπλή 
άμαρτία. Αλλ ώς βασιλεύς κυβέρνησε συμφώνως πρός 
τίς έντολές τού Κυρίου. Καί γιά τήν άμαρτία τής ιδιωτικής 
του ζωής μετανόησε βαθειά, καί σ’ όλη τήν ύπόλοιπη ζωή 
του στέναζε. Καί τό βαθύτερο αίτημά του ήταν, ν' άφαιρέση 
ό θεός τήν άμαρτωλή καρδιά του καί στή θέσι της νά 
δημιουργήση νέα καί καθαρή καρδιά. Είχε μετάνοια ό 
Δαβίδ. Επίσης είχε τρυφερή αγάπη στό θεό. Σάν 
ψαλμωδός έψαλε τά τρυφερότερα καί γλυκύτερα τραγού¬ 
δια στόν Κύριό του. Νά λοιπόν γιατί ό Κύριος είπε γιά 
τό Δαβίδ, «βρήκα άνθρωπο, όπως τόν θέλει ή καρδιά μου». 

Οπως ό άπόστολος άνέτρεξε στήν ιστορία τού έθνους 
του καί άνέφερε γεγονότα, πρόσωπα καί λόγια, έτσι πρέπει 
νά κάνη καί καθένας άπό μάς γιά τήν ιστορία τού έθνους 
μας. Οπως ή ιστορία τού Ίσραηλιτικοϋ έθνους, έτσι καί 
ή ιστορία τού Ελληνικού έθνους εινε θαυμαστή. Εξέλεξε 
ό θεός τόν Ισραήλ τήν παλαιά εποχή; Εξέλεξε καί τήν 
Ελλάδα τη νέα έποχή. Ύψωσε τόν Ίσραηλιτικό λαό; 
Ύψωσε καί τόν Ελληνικό. Γέμισε μέ εύεργεσίες, θαύματα 
καί δόξες τό λαό έκεϊνο; Γέμισε καί τούτον. Άνέδειξε 
μεγάλα πρόσωπα σ εκείνον; Ανέδειξε καί σέ τούτον. 
Εινε ένδοξοι οί πατέρες τού Εβραϊκού έθνους, ό Αβραάμ, 
ό Ισαάκ, ό Ιακώβ, ό Δαβίδ; Εινε καί τού Ελληνικού 
έθνους ό Αθανάσιος, ό Χρυσόστομος, ό Βασίλειος, ό 
Γρηγόριος. "Ηταν περιούσιος ό Εβραϊκός λαός; Εινε καί 
ό Ελληνικός. Κατείχε τά σκήπτρα τής θρησκείας τήν 
παλαιά έποχή έκεϊνος; Κατέχει καί ό Ελληνικός λαός τά 
σκήπτρα τής θρησκείας τήν έποχή τού Χριστιανισμού καί 
είνε ό νέος Ισραήλ, ό Ισραήλ τής χάριτος. Οί πιστοί καί 
πατριώτες Έλληνες πάντοτε όφείλουμε ν’ άναφερώμεθα 
στήν ιστορία τής Πατρίδος μας, άλλ’ ιδίως τούς τελευ¬ 
ταίους τουτους καιρούς, πού πολλοί Έλληνες λησμόνησαν, 
πώς ύπάρχει μέχρι σήμερα Ελληνική πατρίς, καί αισθάνον¬ 
ται και μιλάνε σάν άπάτριδες. Ή ιστορία τής Πατρίδος 
μας δεικνύει τήν έξαιρετική πρόνοια τού θεού γιά τό 

Ελληνικό έθνος καί συγκινεί κάθε φιλότιμο Έλληνα. 

Στίχ. 23 - 25: Μεγάλο τό κύρος τού Δαβίδ στούς 
Ιουδαίους. Μεγάλη δόξα καί μεγάλο καύχημα ό προφητά- 
ναξ. Τό όνομά του συγκινούσε κάθε Ιουδαίο καί άναπτέρω- 
νε τό φρόνημά του. 

Πολλές προφητείες είχε πει γιά τό Μεσσία ό Δαβίδ. 
Καί άρκετές προφητείες έλεγαν, ότι ό Μεσσίας θά 
προερχόταν άπ’ τό γένος τού Δαβίδ. Ιδού δύο προφητείες: 
«”Ωμοσε Κύριος τώ Δαβίδ άλήθειαν καί ού μή άθετήσει 
αύτήν Έκ καρπού τής κοιλίας σου θήσομαι έπί τού θρόνου 
σου» (Ψαλμ. ρλα' 21). «Ιδού ήμέραι έρχονται, λέγει 
Κύριος, καί άναστήσω τώ Δαβίδ άνατολήν δικαίαν, καί 
βασιλεύσει βασιλεύς καί συνήσει καί ποιήσει κρίμα καί 
δικαιοσύνην έπί τής γής» (Ίερ. κγ' 5). Οί σκέψεις των 
Ιουδαίων ήταν συνεχώς έστραμμένες πρός τις προφητείες 
γιά τό Μεσσία, καί τό όνομα τού Δαβίδ έρχόταν συχνά 
στό νοΰ τους. Έβλεπαν τό μέλλον άτενίζοντας στό 
παρελθόν, στις προφητείες. Άνέμεναν μέ λαχτάρα «τόν 
υιόν Δαβίδ», ό όποίος θά ήταν ό «πατήρ τού μέλλοντος 
αίώνος» (Ήσ. θ' 6). 

Άλλ' όποια ειρωνεία γιά τούς Ιουδαίους, οί όποιοι 
έβλεπαν τις προφητείες μέ κοσμικά μάτια! Ό Μεσσίας 
ήλθε, έξετέλεσε τόν προορισμό του, άπήλθε στόν ούρανό 
καί οί σύγχρονοί του Ιουδαίοι τόν άνέμεναν άκόμη! Αλλά 
μήπως καί ό Παύλος άντιλήφθηκε τόν έρχομό τού 
Λυτρωτοΰ, όταν ό Λυτρωτής ήταν στή γή; Ό Χριστός 
γνωρίστηκε στόν Παύλο άπ’ τόν ούρανό. Καί συμπαθώντας 
όλους τούς άγνοούντας ώς ομοιοπαθής, ό άπόστολος 
τρέχει τώρα σ’ όλο τόν κόσμο καί μεταδίδει τήν ύψίστη 
εϊδησι, ότι ό Μεσσίας ήλθε. 

Ό θεός, φωνάζει στή συναγωγή, έξεπλήρωσε τήν 
ύπόσχεσί του. Απ τό γένος τού Δαβίδ έφερε στόν κόσμο 
σωτήρα γιά τόν Ισραήλ. Καί αύτός εϊνε ό Ιησούς. Τό 
όνομά του σημαίνει σωτηρία. Πρώτο μάρτυρα τού ύψίστου 
γεγονότος ό άπόστολος άναφέρει τόν πρόδρομο και 
βαπτιστή Ιωάννη. Μεγάλος ό Δαβίδ, ό πρόγονος του 

Μεσαίου, μεγαλύτερος ό Ιωάννης, ό πρόδρομος τού 
Μεσαίου. Ή φήμη τού Ίωάννου είχε ξεπεράσει τά όρια 
τής Παλαιστίνης καί είχε έξαπλωθή σ' όλη τή διασπορά 
των Ιουδαίων. Μεγάλος ό σεβασμός των Ιουδαίων πρός 
τό πρόσωπο τοϋ Ίωάννου. ΓΓ αύτό καί ό άπόστολος 
έπικαλεϊται τή μαρτυρία τοϋ Ίωάννου γιά τόν Ίησοϋ. 
Προτού είσέλθη στή δημοσία δράσι ό Ιησούς, ό Ιωάννης, 
λέγει ό άπόστολος, κήρυξε προπαρασκευαστικώς βάπτι- 
σμα μετάνοιας σ' όλο τόν Ίσραηλιτικό λαό. Όλοι ήταν 
άμαρτωλοί, γιά όλους ήλθε ό Ιησούς, όλοι είχαν άνάγκη 
μετάνοιας καί ο όλους κήρυξε ό Ιωάννης. Άλλ' ό Ιωάννης 
δεν μπορούσε νά δώση σωτηρία. Κηρύττοντας καί βαπτί- 
ζοντας παρέπεμπε σέ άλλον. Καί έκμηδενίζοντας τόν 
εαυτό του ένώπιον έκείνου έλεγε: Ποιά γνώμη σχηματίζετε 
γιά μένα; Ποιος νομίζετε ότι είμαι; Ύποπτεύεσθε ότι είμαι 
ό Μεσαίας; Δέν είμαι έγώ ό Μεσαίας. Αλλά νά! Ό Μεσαίας 
έρχεται μετά άπό μένα. Εντός όλίγου έμφανίζεται. Καί 
δέν είμαι άξιος νά λύσω τά ύποδήματά του. Δέν είμαι 
άξιος νά είμαι ούτε ύπηρέτης του. 

Επειδή οί Ιουδαίοι παραδέχονταν καί θαύμαζαν τόν 
Ιωάννη, ό άπόστολος έπικαλέσθηκε τή μαρτυρία του γιά 
τό Χριστό. Εΐνε σά νά έλεγε στούς Ιουδαίους ό άπόστολος: 
Παραδέχεσθε τόν Ιωάννη; Αϊ λοιπόν! Ό Ιωάννης κήρυττε 
τόν Ιησού ώς Μεσσία καί Λυτρωτή. Αφού παραδέχεσθε 
τόν Ιωάννη, παραδεχθήτε καί τή διδασκαλία του. 

Καί έμεΐς, όταν βλέπωμε τόν κόσμο νά παραδέχεται 
καί νά θαυμάζη πρόσωπα, ιδίως σοφούς καί έπιστήμονες, 
τά όποια διακρίνονται (ή διακρίνονταν, όταν ζοΰσαν) γιά 
τήν πίστι τους στόν Ιησού, άς λέμε: Παραδέχεσθε αύτό 
τό πρόσωπο; Τό θεωρείτε σπουδαίο καί μεγάλο; Αϊ λοιπόν! 
Αύτό τό πρόσωπο πιστεύει (ή πίστευε, όταν ζούσε) στό 
Χριστό. Καί άφού τό παραδέχεσθε, παραδεχθήτε καί τήν 
πίστι του. 

Στίχ. 27: Αύτός ό στίχος έμφανίζει συντακτική δυσκο¬ 
λία. Η δυσκολία όφείλεται στό δεύτερο «καί» τού στίχου, 
τό όποιο πρέπει νά συνδεθή μέ τό «έπλήρωσαν». Όμαλώ- 

τερη ή σύνταξις είνε: «τούτον άγνοήσαντες, κρίναντες 
καϊ έπλήρωσαν τάς φωνάς των προφητών». Πρόκειται γιά 
έβραισμό. Πρέπει νά έξηγήσωμε: Αφού άγνόησαν αύτόν, 
μέ τό νά τόν κρίνουν (=καταδικάσουν) συγχρόνως 
έξεπλήρωσαν τά λόγια των προφητών». Αν παραλείψωμε 
τό έν λόγω «καί», ό έβραϊσμός φεύγει καί ή δυσκολία 
αίρεται. Πρβλ. τό «καί» στή φράσι «καί κατήγγειλαν τάς 
ή μέρας ταύτας» (Πράξ. γ' 24). 

Ώς πρός τή βαθύτερη έννοια τού στίχου, ό άπόστολος 
θέλει νά είπή, ότι οι άκροαταί του δέν πρέπει νά 
έπηρεάζωνται άπ’ τή στάσι άπέναντι τού Ιησού τών 
Ιουδαίων τής Ιερουσαλήμ. Ναί μέν οί Ιουδαίοι τής 
Ιερουσαλήμ άγνόησαν καί καταδίκασαν τόν Ιησού, άλλά 
τούτο, καθαρή άδικία (στίχ. 28), άπέβη ύπέρ τού Ιησού. 
Διότι έτσι οί Ιουδαίοι, χωρίς' νά τό καταλαβαίνουν, 
συνετέλεσαν στήν έκπλήρωσι τών προφητειών γιά τό 
Μεσαία. Ή άπόρριψις συνεπώς καί ή καταδίκη τού Ιησού 
δέν είνε άπόδειξις, ότι ό Ιησούς είνε ψεύτικος Μεσαίας, 
άλλ' άντιθέτως είνε άπόδειξις, ότι είνε άληθινός Μεσσίας, 
όπως έλεγαν οί προφητείες. Ό άπόστολος δέν έντρέπεται 
νά άναφέρη τό πάθος τού Ιησού, ούτε διστάζει νά τό 
άναφέρη μήπως σκανδαλισθοΰν οί Ιουδαίοι, άλλά τούναν- 
τίον τό κηρύττει ώς άπόδειξι τής μεσσιακής ίδιότητος 
τού Ιησού καί ώς καύχημά του, διότι τόσο πολύ ό Ιησούς 
άγάπησε τόν άνθρωπο, ώστε γΓ αύτόν σταυρώθηκε 
έκουσίως. 

Καί πόσο δικαιώθηκαν ό Παύλος καί οί λοιποί άπόστολοι 
καί πιστοί τής άποστολικής έποχής! Τότε ή σταύρωσις 
τού Ιησού στούς πολλούς φαινόταν σκάνδαλο. Τώρα στήν 
άνθρωπότητα τιμάται ώς ή θειότερη πράξις καί ώς ή 
μεγαλύτερη άπόδειξις τής άγάπης τού θεού πρός τόν 
άμαρτωλό άνθρωπο. 

Στίχ. 30 - 31: Μετά τό θάνατο, ό άπόστολος όμιλεϊ 
γιά τήν άνάστασι τού Ιησού. Ό Ιησούς άπέθανε καί έτέθη 
σέ μνημείο. Αλλ’ ό θεός (ό Πατήρ, ό Υιός καί τό “Αγιο 
Πνεύμα) άνέστησε τόν Ιησού. Ο δέ άπόστολος κηρύττει 

τήν άνάστασι επί τή βάσει μαρτυριών αύτοπτών μαρτύρων 
τού Άναστάντος. Δέν ζητεί τυφλή πίστι, άλλά τεκμηριωμέ¬ 
νη. Οι απόστολοι μαρτυρούσαν τήν Ανάστασι μέ λόγια, 
άλλά καί μέ θαύματα, άλλά καί μέ περιπέτειες, άλλά καί 
μέ τό αίμα τους, διότι είδαν πραγματικώς τον Κύριο καί 
έλαβαν δύναμι, τή δύναμί του, νά κηρύττουν μέ παρρησία 
τήν Ανάστασι του, νά κάνουν θαύματα, νά ύφίστανται 
περιπέτειες, καί νά ύπομένουν φρικτά βασανιστήρια καί 
θάνατο. 

Ο θάνατος καί ή άνάστασις τού Κυρίου Ιησού άς είνε 
καί στά δικά μας στόματα τά δύο κυριώτερα θέματα 
συζητήσεων καί ομιλιών. 

Στίχ. 33: Ό θεός έξεπλήρωσε τήν ύπόσχεσί του γιά 
τό Μεσαία «άναστήσας Ίησοΰν». Καί τούτο είνε σύμφωνο 
μέ τό λόγο τού Θεού προς τό Μεσαία στό δεύτερο Ψαλμό: 
«Υιός μου εΐ σύ, έ γ ώ σήμερον γεγέννηκά σε». Αλλά 
πώς «τό άναστήσας Ίησοΰν» είνε σύμφωνο μέ τό Ψαλμικό 
χωρίο; 

Αύτός ό στίχος είνε δύσκολος. Πολλοί νομίζουν, ότι 
μέ τήν λέξι «άναστήσας» έννοείται ή έκ νεκρών άνάστασις 
τού Ιησού. Πολλοί έπίσης νομίζουν, ότι τό Ψαλμικό χωρίο, 
«Υιός μου εί σύ...», έφαρμόζεται στήν άνάστασι τού Ιησού, 
ότι δηλαδή ό θεός μέ τήν άνάστασι γέννησε κατά ένα 
τρόπο τό Χριστό καί τόν διεκήρυξε Υιό του. "Αλλοι δέ 
νομίζουν, ότι τό Ψαλμικό χωρίο άναφέρεται στήν προαιώ¬ 
νια γέννησι τού Υιού άπ’ τόν Πατέρα. 

Είνε άξιο παρατηρήσεως, ότι στούς έπομένους στίχους 
34, 35 γιά τήν έκ νεκρών άνάστασι τού Ιησού χρησιμο¬ 
ποιούνται άλλα χωρία τής Παλαιός Διαθήκης. Είσάγονται 
δέ μέ τέτοιο τρόπο, ώστε νά φαίνεται, ότι στον παρόντα 
στίχο 33 τό Ψαλμικό χωρίο «Υιός μου εΐ σύ...» δέν 
χρησιμοποιήθηκε γιά τήν έκ νεκρών άνάστασι. "Αρα τό 
«άναστήσας Ίησοΰν» δέν σημαίνει τήν έκ νεκρών άνάστασι, 
άλλά τήν έλευσι τού Ιησού στον κόσμο. Τό ρήμα «άνιστώ» 
έδώ έχει, τή σημασία, πού έχει σέ χωρία όπως τά έξής: 
«Προφήτην έκ τών άδελφών σου ώς έμέ άναστήσει 

σοι Κύριος ό θεός σου» (Δευτ. ιη' 15· Ίδέ καί Πράξ. γ 
22, ζ 37). «Αναστήσω τώ Δαβίδ άνατολήν δικαίαν» 
( Ιερ. κγ 5). « Α ν έ σ τ η βασιλεύς έτερος, ός ούκ ήδει τόν 
Ιωσήφ» (Πράξ. ζ 18), «Όρκω ώμοσεν ό θεός έκ καρπού 
τής όσφύος αύτοϋ τό κατά σάρκα άναστήσειν τόν 
Χριστόν» (Πράξ. β' 30). Συνεπώς ή φράσις «άναστήσας 
Ιησοϋν» σημαίνει, ότι ό θεός έφερε τόν Ιησού στόν 
κόσμο, έδωσε γέννησι στόν Ιησού ώς άνθρωπο. "Αρα καί 
τό ψαλμικό χωρίο «Υιός μου εί σύ, έγώ σήμερον 
γεγέννηκά σε» άναφέρεται στήν άνθρωπίνη γέννησι τού 
Ιησού. Ό άνθρωπος Ιησούς δέν προήλθε άπό άνδρα, 
άλλ’ άπ’ τό θεό. Ό θεός ήτο νυμφίος τής Παρθένου. 
ΓΓ αύτό ό Ιησούς, όπως εΐνε δυό φορές Κύριος, σάν 
θεός καί σάν άνθρωπος (διότι έλαβε κάθε έξουσία), έτσι 
εινε καί δυό φορές Υιός θεού. 

Στίχ. 34 - 37: Συμφώνως προς τόν προηγούμενο στίχ. 
33, ή άνθρωπίνη γέννησις τού Ιησού προφητεύθηκε μέ 
τό Ψαλμικό, «Υιός μου ει σύ, έγώ σήμερον γεγέννηκά 
σε». Συμφώνως δέ πρός τόν παρόντα στίχ. 34, ότι ό θεός 
άνέστησε τόν Ιησού έκ νεκρών, στήν Παλαιά Διαθήκη τό 
είπε ώς έξης: «Δώσω ύμΐν τά όσια Δαβίδ τά πιστά». Τό 
χωρίο έχει ληφθή άπ' τόν Ήσαΐα (νε' 3) καί σημαίνει: 
«θά εκπληρώσω τις ιερές άξιόπιστες ύποσχέσεις πρός 
τόν Δαβίδ». Ανάμεσα στις ύποσχέσεις ήταν καί ή ύπόσχε- 
σις, ότι ό Μεσαίας θά άνασταινόταν. Οί άνθρωποι πολλές 
φορές λησμονούν καί άθετοΰν τις ύποσχέσεις τους. Αλλ 
ό θεός ούδέποτε λησμονεί καί άθετεΐ τις ύποσχέσεις του. 
Ό θεός άνέστησε τόν Ιησού έκ νεκρών, καί μάλιστα όχι 
προσωρινώς, όπως τό Λάζαρο καί άλλους, άλλ όριστικώς. 
Ό Ιησούς δέν πρόκειται πλέον νά έπιστρέψη «εις 
διαφθοράν», στό πάθημα τού θανάτου. Δέν πρόκειται νά 
άποθάνη έκ νέου. Επίσης συμφώνως πρός τόν στίχ. 35, 
έπειδή ό θεός άνέστησε τόν Ιησού, διά τούτο καί σέ 
άλλο μέρος ή Παλαιά Διαθήκη λέγει: «Ού δώσεις τόν 
όσιόν σου ίδείν διαφθοράν». Τό χωρίο τούτο έχει ληφθή 
άπό τόν Ψαλμό ιε, στίχ. 10 (ή ιστ 10) καί σημαίνει: «Δέν 
θά άφήσης τόν όσιό σου νά γνωρίση άποσύνθεσι». Στό 
στίχ. 34 «διαφθορά» εινε τό πάθημα τού θανάτου, ό 

θάνατος, ένώ ατό στίχ. 35 «διαφθορά» είνε ή άποσύνθεσις 
του σώματος μετά τό θάνατο. Ό Χριστός γιά μάς ύπέστη 
θάνατο, άλλά δέν ύπέστη άποσύνθεσι. Ο θεός δέν άφησε 
τό Χριστό ν' άποσυντεθή σωματικώς, διότι ό Χριστός ήταν 
«όσιος», άφωσιωμένος στό Θεό, τελείως άφωσιωμένος, 
άναμάρτητος, ό μόνος άναμάρτητος. Τό σώμα του Χριστού 
δέν είχε κηλϊδα άμαρτίας, ήταν τελείως άγνό. Τό ότι δέ 
τό σώμα τού Χριστού δέν έπαθε άποσύνθεσι, αύτό δέν 
σήμαινε μόνο τήν απόλυτη άγνότητα τού Ιησού, άλλά καί 
τό ότι ό Ιησούς προωριζόταν σέ λίγο νά άναστηθή. 

Στίχ. 36 - 37: Ο άπόστολος τονίζει, ότι ό Δαβίδ 
γνώρισε άποσύνθεσι, τό σώμα του διαλύθηκε, ένώ ό 
Χριστός άναστήθηκε καί δέν γνώρισε άποσύνθεσι. ’Αρα 
τό ψαλμικό χωρίο («Ού δώσεις τόν όσιόν σου ίδεΐν 
διαφθοράν») δέν άναφερόταν στό Δαβίδ, άλλά στόν Ιησού. 

Τό σώμα τού Δαβίδ -μολυσμένο καί όπ' τήν άμαρτία 
τής μοιχείας- ύπέστη άποσύνθεσι. Καί όλων τά σώματα 
-έκτος έλαχίστων άγιων- ύφίστανται άποσύνθεσι. ’Αλλ’ 
όπως τό σώμα τού Χριστού, έτσι καί όλων των πιστών τά 
σώματα θ’ άναστηθούν ένδοξα. Γιά μάς ύπέστη θάνατο 
ό Χριστός, γιά μάς καί δέν ύπέστη άποσύνθεσι, άλλ’ 
άναστήθηκε ένδόξως. Καί τό θαύμα τής διατηρήσεως των 
σωμάτων μερικών άγιων προμηνύει τήν ένδοξη άνάστασι 
όλων των πιστών. 

ΠΡΑΞΕΩΝ ΙΓ' 38 - 52 


ΜΑΘΗΜΑ 31ο 


ΣΥΝΕΧΕΙΑ ΤΟΥ ΛΟΓΟΥ ΣΤΗ ΣΥΝΑΓΩΓΗ 
ΣΤΡΟΦΗ ΠΡΟΣ ΤΟΥΣ ΕΘΝΙΚΟΥΣ 


Στό δέκατο τρίτο κεφάλαιο των Πράξεων, στίχ. 38 
- 52, άναφέρονται: 1) Διακήρυξις τού άποστόλου Παύλου 
γιά τό Χριστό ώς λυτρωτή άπό τις άμαρτίες καί σωτήρα, 
καθώς καί προτροπή πρός τούς άκροατάς του νά προσέ¬ 
ξουν, γιά νά μή έπέλθη σ’ αύτούς άφάνταστη συμφορά, 
στίχ. 38 - 41, 2) Προσέλευσις άκροατών στήν Πίστι, 
κήρυξις τοϋ λόγου πάλι στή συναγωγή, άντίδρασις των 
Ιουδαίων, νέα προσέλευσις στήν Πίστι, στίχ. 42 - 48, καί 
3) Διάδοσις τοϋ λόγου σ’ όλόκληρη τή χώρα, διωγμός 
των άποστόλων καί άναχώρησις αύτών, στίχ. 49 - 52. 

Έξήγησις λέξεων και φράσεων 


38. καταγγέλλεται = κηρύττεται, διακηρύττεται. 

39. άπό πάντων ών ούκ ήδυνήθητε δικαιωθήναι = άπό όλα 

τά αμαρτήματα άπό τά όποια δέν μπορέσατε νά σωθήτε. 
έν τώ νόμυρ = διά τού νόμου. 
έν τούτω = δΓ αύτοϋ. 

40. τό ειρημένον έν τοΐς προφήταις = αύτό πού έχει λεχθή 

στά βιβλία των προφητών. 

41. θαυμάσατε και άφανίσθητε = έκπλαγήτε και καταπλαγήτε, 

ή, έκπλαγήτε και μείνετε έμβρόντητοι. 
φ ού μη πιστεύσητε — στό όποιο δέν θά πιστεύσετε. 
εάν τις έκδιηγήται ύμϊν = έάν κανείς σάς τό διηγηθή, 
έάν κανείς σάς τό περιγράψη. 

42. έξιόντων αύτών = ένφ αύτοί έβγαιναν. 
τά έθνη = οί έθνικοί. 

εις τό μεταξύ σάββατόν = κατά τό έπόμενο σάββατο. 

43. λυθείσης τής συναγωγής = όταν διαλύθηκε ή σύναξις. 
προσλαλούντες αύτοίς = μιλώντας προς αυτούς, ή, επί 
πλέον μιλώντας σ' αύτούς. 

45. έπλήσθησαν ζήλου = γέμισαν άπό ζηλοτυπία καί φανατι¬ 

σμό. 

άντέλεγον = αντιστέκονταν, άντιδρούσαν. 
άνπλέγοντες καί βλασφημούντες = λέγοντας αντίθετα καί 
ύβρίζοντας. 

46. παρρησιασάμενοί = μέ θάρρος καί αύστηρότητα όμιλήσαν- 

τες. 

άπωθείσθε = άποκρούετε, άποδιώκετε. 

47. οϋτω γάρ έντέταλται ήμϊν = διότι αύτή την έντολή έδωσε 

σε μάς. 

τέθεικά σε εις φως = σε έχω καταστήσει φως. 
τού εϊναί σε εις σωτηρίαν = για νά είσαι σωτηρία, για να 
φέρης σωτηρία. 

48. όσοι ήσαν τεταγμένοι εις ζωήν αιώνιον = όσοι ήταν 

προωρισμένοι για ζωή αιώνια. 

49. διεφέρετο = διεδίδετο. 

δι' όλης τής χώρας = σ’ όλη τή χώρα, τήν περιοχή. 

50. τάς σεβομένας γυναίκας = τις προσήλυτες γυναίκες. 
τάς εύσχήμονας = τής καλής, τής άνωτέρας τάξεως. 
τούς πρώτους = τούς προύχοντες. 

έπηγειραν διωγμόν = σήκωσαν διωγμό. 

Παρατηρήσεις και διδάγματα 

Στίχ. 38 - 39: Οί αμαρτίες είνε ή αιτία τής δυστυχίας 
τού ανθρώπου, τής εσωτερικής καί τής έξωτερικής, τής 
παρούσης καί τής αίωνίας δυστυχίας. Καί δεν δύναται ό 
άνθρωπος ν’ απαλλαγή άπό τή δυστυχία καί ν’ άποκτήση 
τήν πολυπόθητη ευτυχία, άν προηγουμένως δέν άπαλλαγή 
άπό τις άμαρτίες. Καί πώς άπαλλάσσεται ό άνθρωπος 
άπό τις άμαρτίες; Παύοντας ν’ άμαρτάνη; Άλλ’ είνε 
αδύνατο στόν άνθρωπο νά παύση τελείως ν’ άμαρτάνη. 
Καί άν έπαυε, θά επιβαρυνόταν μέ τίς προηγούμενες 
άμαρτίες του. Η, μάλλον, παύει ό άνθρωπος ν’ άμαρτάνη. 
Πότε; Οταν πεθαίνη. «Ό άποθανών δεδικαίωται άπό τής 

αμαρτίας» (Ρωμ. στ 7). Ο νεκρός άπαλλάσσεται άπό τήν 
αμαρτία, δέν αμαρτάνει πλέον. Υπάρχουν όμως οι άμαρ- 
τίες τής έπίγειας ζωής του. Διά τούτο τό μεγάλο πρόβλημα 
είνε ή ουγχώρησις των άμαρτιών. Δέν μπορούμε νά εϊμεθα 
άναμάρτητοι, μπορούμε όμως, -δόξα στόν έλεήμονα θεό-, 
νά έχωμε συγχώρησι των άμαρτιών μας. 

Οί Ιουδαίοι προσπαθούσαν νά δικαιωθούν, νά σωθούν 
δηλαδή, διά τού νόμου τής Παλαιός Διαθήκης. Αλλά δέν 
τό κατώρθωσαν. Ούτε τήρησαν όλες τις έντολές τού 
νόμου, καί μάλιστα μέ άκρίβεια, ούτε άπό ένα άμάρτημα, 
έστω τό μικρότερο, συγχωρήθηκαν διά τού νόμου. Η 
σωτηρία δέν ήταν διά τού νόμου, είνε διά τού Χριστού 
δέν ήταν διά των άνθρωπίνων έργων, εινε διά τού έργου 
τού Χριστού, μάλιστα τής φρικτής σταυρώσεως. Ό Χριστός 
έγινε άνθρωπος καί έπαθε, γιά νά μπορή δυνάμει τής 
θυσίας του νά συγχωρή άμαρτίες. Διά τούτο ό άπόστολος 
φωνάζει άδελφικώς: «Γνωστόν συν έστω ύμϊν, άνδρες 
άδελφοί, ότι διά τούτου ύμϊν άφεσις άμαρτιών καταγγέλλε¬ 
ται». Υπάρχει ή δυνατότης τής άφέσεως τών άμαρτιών, 
-ή πιό μεγάλη καί ή πιό συγκινητική δυνατότης γιά μάς 
τούς άμαρτωλούς άνθρώπους. Καί αύτή ή δυνατότης 
ύπάρχει διά τού Χριστού. «Διά τούτου», όχι δΓ άλλου, 
διακηρύσσεται άφεσις άμαρτιών. Ό Χριστός, όχι άλλος, 
έχει τή δύναμι νά συγχωρή άμαρτίες. «Έν τούτω πάς ό 
πιστεύων δικαιούται». ΔΓ αύτοϋ καθένας, ό όποιος πιστεύ¬ 
ει, είτε Ιουδαίος είτε έθνικός, δικαιώνεται, σώζεται. Ό 
Χριστός σώζει τούς πάντας, άρκεί νά πιστεύουν στό όνομά 
του. 

Πολλοί θυσιάσθηκαν διά μέσου τών αιώνων. Γιατί 
δυνάμει τών θυσιών τους δέν σώζουν άπό άμαρτίες; Γιατί 
μόνον ό Χριστός σώζει άπό άμαρτίες; Διότι οί άλλοι ήταν 
άπλώς άνθρωποι καί άμαρτωλοί, ένώ ό Χριστός είνε 
άναμάρτητος καί θεός. Επίσης, έπειδή ό Χριστός είνε 
θεός, διά τούτο άπαιτεϊται πίστις στό όνομά του. 

Αδελφοί! Άπ' τήν πλευρά τού θεού χρειάστηκε θυσία 
γιά τή συγχώρησι τών άμαρτιών μας - ό θεός έγινε 


263 


άνθρωπος καί σταυρώθηκε! Απ' χήν πλευρά τή δική μας 
τί χρειάζεται; Πίστις καί μετάνοια. Τόσο εύκολη γιά μάς 
έκανε ό θεός τή σωτηρία. Καί όμως οί πολλοί μένουν 
στήν άπιστία καί στήν άμετανοησία. Περιφρονοϋν τόσο 
μεγάλη θυσία καί τόσο μεγάλη δωρεά. Εϊνε καταφρονηταί. 
Καί ώς καταφρονηταί εινε άξιοι καταδίκης. 

Στίχ. 40 - 41: Οί Εβραίοι ήταν καταφρονηταί. Κατα¬ 
φρονούσαν τό λόγο τού θεού, τά θαύματα τού Θεού, τόν 
ίδιο τό θεό. Διά τούτο ό θεός διά μέσου τού προφήτου 
Αββακούμ άπηύθυνε στούς καταφρονητάς συνταρακτικό 
λόγο, προανήγγειλε σ’ αύτούς άπίστευτη καταστροφή: 
«Ιδετε, οί καταφρονηταί, καί θαυμάσατε καί άφανίσθητε, 
ότι έργον έγώ έργάζομαι έν ταΐς ήμέραις ύμών, έργον ω 
ού μή πιστεύσητε, έάν τις έκδιηγήται ύμίν» (Άββακ. α’ 
5). Κοιτάξετε, σείς οί καταφρονηταί, καί έκπλαγήτε καί 
καταπλαγήτε, μείνετε έκστατικοί καί έμβρόντητοι, τρομά¬ 
ξετε καί φρίξετε! Διότι έγώ κάνω έργο τιμωρητικό στις 
ή μέρες σας, άπροσδόκητο καί άφάνταστο, πού άν κανείς 
σάς τό περιγράψη έκ των προτέρων, δέν θά τό πιστεύσετε. 

Ό^θεός πραγματοποίησε τήν απειλή καί προειδοποίησί 
του. ζεσήκωσε τούς Βαβυλωνίους καί έξεστράτευσαν 
έναντίον των Εβραίων καί πολιόρκησαν τήν Ιερουσαλήμ. 
Σέ φρικτή κατάστασι περιήλθεν ή Ιερουσαλήμ κατά τήν 
πολιορκία. Λόγω τής πείνας μητέρες έψησαν καί έφαγαν 
τά παιδιά τους! Ή Ιερουσαλήμ έπεσε. Καί άπ’ τούς 
Εβραίους άλλοι έξωντώθηκαν καί άλλοι σύρθηκαν αιχμά¬ 
λωτοι στή Βαβυλώνα. Τό τελευταίο γεγονός εινε γνωστό 
ώς Βαβυλώνιος αιχμαλωσία ή μετοικεσία Βαβυλώνος. Καί 
τά ιερά σκεύη τού ναού συλήθηκαν καί μεταφέρθηκαν 
στή Βαβυλώνα. 

Ό Παύλος ύπενθυμίζει στούς συγχρόνους του Εβραί¬ 
ους τή φοβερή προφητεία τού Αββακούμ, προτρέποντάς 
τους νά προσέξουν, γιά νά μή πραγματοποιηθή καί σ 
αύτούς. Αλλ’ οί Εβραίοι, καταφρονηταί τού θεού καί 
φονείς τού Χριστού, τού σαρκωμένου θεού, έμειναν 
άπιστοι καί άμετανόητοι. Διά τούτο ή προφητεία πραγματο- 

οιήθηκε και ο αυτούς κατά χειρότερο τρόπο. Η 
ερουσαλήμ τώρα πολιορκήθηκε άπ τούς Ρωμαίους 
μητέρες έψησαν πάλι καί έφαγαν τά παιδιά τους, ή πόλις 
κυριευθηκε, έκατοντάδες χιλιάδες Εβραίοι σταυρώθηκαν 
και σφ χτηκαν, καί εκατό περίπου χιλιάδες αίχμαλωτίσθη- 
καν καί έγιναν δούλοι. Γιά τήν άγερωχία τους καί τήν 
αμετανοησία τους οί χριστοκτόνοι έπαθαν τέτοια συμφορά 
όποια δέν έγινε ποτέ στόν κόσμο. 


Τή φοβερή προφητεία τού Αββακούμ πρέπει νά 
θεωρήσωμε, ότι ό άπόστολος ύπενθυμίζει καί σέ μάς 
τούς χριστιανούς άλλά καί σ' όλη τή σημερινή άνθρωπότη- 
τα. Είκοσι αιώνες ό Χριστός σκορπίζει τις εύλογίες του 
στόν κόσμο, κάνει θαύματα καί άποδεικνύει τήν άλήθειά 
του. Καί όμως τό μεγαλύτερο μέρος τής άνθρωπότητος 
παραμένει έξω άπ τό Χριστιανισμό. Καί όσοι είμαστε στό 
Χριστιανισμό, ώς έπί τό πλεΐστον είμαστε άνάξιοι τού 
χριστιανικού όνόματος. Δέν μάς συγκλονίζει τό γεγονός, 
ότι ό ίδιος ό θεός έγινε άνθρωπος καί σταυρώθηκε γιά 
μάς. Δέν μάς έλκύει ό ναός. Δέν μάς έλκύουν τά μυστήρια. 
Δέν άναλογιζόμεθα τί θά ήμασταν, άν δέν ύπήρχε 
Χριστιανισμός. Δέν μάς συγκινοϋν οί παρούσες εύεργε- 
σίες. Δέν λαχταρούμε τά αιώνια άγαθά. Καταντήσαμε 
καταφρονηταί τού θεού καί των ύψίστων δωρημάτων του. 
Καί όχι μόνο καταφρονηταί, άλλά πολλοί καί άρνηταί καί 
σαρκασταί καί ύβρισταί καί μανιώδεις έχθροί τού Χριστού 
καί τού Χριστιανισμού. Σάν τά λυσσασμένα σκυλιά δαγκώ¬ 
νουν πολλοί τό Χριστό. Καί δαγκώνουν έπισήμως, άπό 
έπίσημες θέσεις καί μέ έπίσημα μέσα. Πολλοί βαπτισμένοι 
χριστιανοί έχουν καταντήσει άντίχριστοι. Γέμισε ή κοινωνία 
άπό άντιχρίστους, άπό τά κατώτερα μέχρι τά άνώτερα 
κλιμάκιά της. Οί αιθέρες, οί έφημερίδες, τά περιοδικά, 
τά βιβλία, τά θέατρα, οί κινηματογράφοι, οί νομοθεσίες, 
τά πάντα γέμισαν άπό άσεβή, προκλητικά, άντίχριστα 
στοιχεία. Διά τούτο ύπάρχει κίνδυνος, ή προφητεία τού 
Αββακούμ νά πραγματοποιηθή καί σέ μάς. Ηδη στόν 
αιώνα μας πραγματοποιήθηκε δυό φορές. Δυό παγκόσμιοι 
πόλεμοι σκόρπισαν τόν όλεθρο στήν άνθρωπότητα. Καί 
διωρθωθήκαμε; Οχι, άλλά γίναμε χειρότεροι. Εμείς ή 

σημερινή γενεά είμαστε ή χειρότερη άπ' όλες τις γενεές 
μετά Χριστόν. Καί άν δέν μετανοήσωμε, δέν άποκλείεται 
ό αιώνας μας νά γνωρΐση και τρίτο παγκόσμιο πόλεμο, 
πυρηνικό, ό όποιος θά εΐνε άνευ προηγουμένου καί άνευ 
έπομένου. θ' άραιώση τήν άνθρωπότητα τόσο πολύ, ώστε 
θά μείνουν έλάχιστοι μόνο άνθρωποι πάνω στόν πλανήτη. 
Θά τινάξη τήν άνθρωπότητα σάν έλαιόδενδρο καί θά τήν 
τρυγήση σάν άμπέλι. Έτσι προφητεύει ό Ήσαΐας στο κδ' 
κεφάλαιο τού βιβλίου του. Ό δέ Κοσμάς ό Αίτωλός, ό 
μεγάλος άγιος καί προφήτης των χρόνων τής Τουρκοκρα¬ 
τίας, προφήτευσε, ότι οί πόλεις θά καταντήσουν σάν 
παράγκες καί θά βαδίζη κανείς μισή ώρα, γιά νά συναντήση 
άνθρωπο νά τού πή «καλημέρα» καί νά τον κάνη άδελφό 
του. 

Ας προσευχώμαστε συχνά, νά μή πέσουν στις ή μέρες 
μας οί φιάλες τής Άποκαλύψεως, οί πυρηνικές βόμβες. 
Καί άς προετοιμάζωμε τούς έαυτούς μας γιά τό τρομερό 
ένδεχόμενο. "Αν πέση ή πυρηνική φωτιά έπάνω μας, 
τρομερό βεβαίως θά εινε, άλλά στιγμιαίο. Τό άπείρως 
χειρότερο είνε ή αιώνια φωτιά. "Αν τήν ώρα τής καταστρο¬ 
φής εϊμεθα προετοιμασμένοι, θά γλυτώσωμε άπ' τήν 
αιώνια φωτιά. 

Στίχ. 42 - 44: Τό άποστολικό κήρυγμα δέν έμεινε 
άκαρπο. Εμείς οί μηδαμινοί πολλές φορές μιλάμε χωρίς 
νά βλέπωμε τή μεταστροφή μιας, έστω, ψυχής. Άλλ’ οί 
άπόστολοι δέν ήσαν σάν έμάς. Είχαν μεγάλη χάρι καί τό 
κήρυγμά τους έφερνε σπουδαία άποτελέσματα. Πολλοί 
Ιουδαίοι καί προσήλυτοι πίστευσαν στο κήρυγμα τού 
Παύλου, πού έγινε στή συναγωγή. Βγαίνοντας οί άπόστολοι 
άπ' τή συναγωγή, συναποκόμιζαν τρόπαια Ιησού Χριστού. 
"Ηταν οί πιστεύσαντες. Ακολούθησαν τον Παύλο καί τόν 
Βαρνάβα. Καί οί άπόστολοι, μιλώντας πάλι πρός αύτούς 
μέ φιλικότητα καί οικειότητα, τούς έπειθαν νά μένουν 
στή χάρι τού θεού. Ή χάρις είνε ή περιοχή τής σωτηρίας. 

Οί πιστεύσαντες άνοιξαν τις καρδιές τους καί τά 
στόματά τους καί μίλησαν σ' όλη τήν πόλι μέ θαυμασμό 

καί ενθουσιασμό γιά τό κήρυγμα ιών άποστόλων. Έτσι 
πρέπει νά κάνωμε καί έμεϊς. Νά μιλάμε μέ θαυμασμό και 
ένθουσιασμό γιά τό λόγο του Θεού. Νά έκθέτωμε στους 
άλλους τις συγκινητικές μας έντυπώσεις, νά διαφημίζωμε 
τό θείο κήρυγμα, νά προσκαλοϋμε σ’ αύτό καί άλλους 
άνθρώπους λέγοντας: « Ακούσαμε θαυμάσια πράγματα, 
γεμάτα άλήθεια, όμορφιά, δύναμι καί ζωή. Ελάτε ν’ 
άκούσετε καί σείς. Δέν μπορούμε νά σάς περιγράψωμε 
τί άκριβώς θά αΐσθανθήτε. Πνευματικός ήλεκτρισμός θά 
περάση τις ύπάρξεις σας. θά φλογισθοϋν καί θά συγκλονι- 
σθοϋν οί καρδιές σας. θά αΐσθανθήτε νέα ζωή, ένα 
άπερίγραπτο μεγαλείο, θά βρήτε τήν άλήθεια, τή λύσι 
των προβλημάτων σας, τήν παρηγοριά, τήν αισιοδοξία, τή 
χαρά. Ελάτε καί θά ίδήτε. Γευθήτε καί θά αΐσθανθήτε». 
Οί άνθρωποι μιλούν μέ θαυμασμό γιά αισχρά κινηματογρα¬ 
φικά καί θεατρικά έργα, γιά άθεϊστικά βιβλία καί άλλα 
φθοροποιά καί όλέθρια πράγματα. Καί έμεϊς έντρεπόμεθα 
καί διστάζουμε νά μιλήσωμε γιά τά άγνά καί σωτήρια 
πράγματα τής Πίστεώς μας; Παντού νά μιλάμε μέ θαυμα¬ 
σμό καί ένθουσιασμό γιά τά μεγαλεία τής Πίστεώς μας, 
νά ζηλέψουν καί νά έλκυσθούν καί άλλοι στο κήρυγμα 
καί στό ναό. Οί πιστεύσαντες στήν Αντιόχεια τής Πισιδίας 
μετά τό πρώτο κήρυγμα τού Παύλου άναστάτωσαν τήν 
πόλι μέ άγια άναστάτωσι. Καί όλη σχεδόν ή πόλις τό άλλο 
σάββατο ξεσηκώθηκε καί συγκεντρώθηκε στή συναγωγή, 
γιά ν' άκούση τό δεύτερο κήρυγμα τού άποστόλου. Τότε 
τό κήρυγμα έχει σπουδαία έπιτυχία, όταν προσελκύη νέους 
άκροατάς καί τό άκροατήριο αύξάνεται. 

Σχίχ. 45 - 51: Ή συναγωγή των Ιουδαίων στήν 
Αντιόχεια τής Πισιδίας γνώρισε πρωτοφανή δόξα. Ποτέ 
δέν συγκεντρώθηκε σ' αύτή όλη σχεδόν ή πόλις. Ποτέ 
οί έθνικοί δέν έδειξαν τόσο ζωηρό ένδιαφέρον γιά τό 
λόγο τού θεού. Τί έπρεπε νά αισθανθούν οί Ιουδαίοι, 
βλέποντας τά πλήθη των έθνικών νά κατακλύζουν τή 
συναγωγή τους; Έπρεπε νά σκιρτήσουν άπό άγαλλίασι. 
Ή συναγωγή πλημμύρισε άπό άνθρώπους, καί οί καρδιές 
τών Ιουδαίων έπρεπε νά πλημμυρίσουν άπό άγαλλίασι. 
Έν τούτοις συνέβη τό άντίθετο. Οί καρδιές τών Ιουδαίων 

πλημμύρισαν άπό ζήλεια καί φανατισμό. Οί άρχοντες καί 
διδάσκαλοι τής συναγωγής φθόνησαν τούς άποστόλους 
γιά τή μεγάλη έπιτυχία τοϋ κηρύγματός τους, όπως οί 
γραμματείς καί Φαρισσαίοι τής Παλαιστίνης φθονούσαν 
τό Χριστό. Καί γενικώτερα οί Ιουδαίοι γέμισαν άπό ζήλεια 
καί φανατισμό, διότι έβλεπαν νά προσέρχωνται στήν Πίστι 
τοϋ Χριστού πλήθη έθνικών, καί μάλιστα νά γίνωνται δεκτοί 
χωρίς περιτομή. «'Αντέλεγον δέ τοΐς λεγομένοις ύπό τοϋ 
Παύλου άντιλέγοντες καί βλασφημούντες». « Αντέλεγον» 
έδώ σημαίνει «άντέπρατταν», «άντιδροϋσαν». Καί πώς 
άντιδρούσαν; « Αντιλέγοντες καί βλασφημούντες», λέγον¬ 
τας δηλαδή άντίθετα καί δυσφημώντας καί ύβρίζοντας. 
Οί Ιουδαίοι ήθελαν νά σωθούν αύτοί, άλλ’ όχι καί οί 
έθνικοί! 

Τούς τελευταίους καιρούς στήν Πατρίδα μας όχι 
Ιουδαίοι, άλλά βαπτισμένοι Χριστιανοί Ορθόδοξοι μέ 
λύσσα καί μανία άντιδροΰν στό ιεραποστολικό έργο, 
λέγοντας καί γράφοντας άντίθετα πρός τά διδάγματα τού 
Χριστιανισμού, καί δυσφημώντας καί ύβρίζοντας τις Ορθό¬ 
δοξες Χριστιανικές Οργανώσεις, τά Κατηχητικά Σχολεία 
καί τά μαχητικά θρησκευτικά περιοδικά ώς τις κυριώτερες 
αίτιες κάθε κακοδαιμονίας στήν Ελλάδα! Ή λυσσαλέα 
καί μανιώδης αύτή πολεμική έναντίον τών ιεραποστολικών 
προσπαθειών άποδεικνύει, ότι γίνεται ύπολογίσιμο ιεραπο¬ 
στολικό έργο, τό όποιο στενοχωρεΐ τό Σατανά καί τά 
όργανά του. 

Ό Παύλος καί ό Βαρνάβας στήν άρχή μιλούσαν μέ 
πραότητα. ’Αλλ' όταν είδαν τούς Ιουδαίους νά άποθρασύ- 
νωνται καί νά ύβρίζουν, άλλαξαν ύφος. Στό θράσος καί 
τις ύβρεις έκείνων άντέταξαν θάρρος καί αύστηρότητα. 
Σέ σάς, είπαν στούς Ιουδαίους, ήταν άνάγκη νά κηρυχθή 
πρώτα ό λόγος τοϋ θεού. ’Αλλ' έπειδή τόν άποκρούετε, 
καί σείς οί ίδιοι δέν κρίνετε τούς έαυτούς σας άξιους 
γιά τήν αιώνια ζωή, ιδού στρεφόμεθα πρός τούς έθνικούς. 
Αύτή τήν έντολή μάς έδωσε ό Κύριος, ό Ιησούς Χριστός 
(Ιδέ Ματθ. κη 19 κ.ά.). Αύτή δέ ή έντολή είνε σύμφωνη 
μέ τό λόγο τού θεού πρός τό Μεσσία στήν Παλαιά 

Διαθήκη: Σέ κατέστησα φώς των έθνών, γιά νά είσαι 
σωτηρία μέχρι τό έσχατα τής γής (Ίδέ Ήσ. μθ' 6). 

Αφού οι Ιουδαίοι ήταν ό μόνος λαός, ό όποιος πίστευε 
στόν άληθινό θεό, ό περιούσιος λαός, καί άφοϋ άπ 
αύτούς προήλθε ό Χριστός ώς άνθρωπος, προήλθαν δέ 
καί οί άπόστολοι, δίκαιο ήταν, τό κήρυγμα τού Εύαγγελίου 
ν' άρχίση άπ' αύτούς, αύτοί ν' άκούσουν πρώτοι. Οί 
Ιουδαίοι είχαν τήν προτεραιότητα. Αλλά δέν είχαν τήν 
άποκλειστικότητα. Ό θεός δημιούργησε όλους τούς 
άνθρώπους καί θέλει όλοι νά σωθούν. Αλλ' οί Ιουδαίοι 
ήθελαν νά σωθούν μόνον αύτοί. Τούτο ήταν έγωιστικό, 
σκληρό καί άπάνθρωπο. Καί διά τούτο ό θεός τούς 
άποδοκίμασε. Ας προσέξωμε, νά μή θέλωμε καί έμείς 
τήν κακή άποκλειστικότητα. Νά μή περιορίζωμε τήν άγάπη 
μας καί τό ένδιαφέρον μας στόν έαυτό μας, τήν οικογένεια 
μας καί μερικά άκόμη πρόσωπα. Ή χριστιανική άγάπη 
μπορεί νά δίνη προτεραιότητα σέ ώρισμένα πρόσωπα, 
άλλά δέν έχει άποκλειστικότητα. Έπεκτείνεται σ' όλους. 
Καί στούς εχθρούς. Ώς χριστιανοί άς εϊμεθα μιμητοί 
Χριστού. Μπορούμε ν’ άγαπούμε ώρισμένα πρόσωπα 
πρώτα, άλλ’ έπειτα ν’ άγαπούμε όλους τούς άνθρώπους, 
καί ν’ άγωνιοϋμε γιά τή σωτηρία όλων. Μπορούμε νά 
ένδιαφερώμεθα πρώτα γιά τούς οικείους μας, άλλ' έπειτα 
νά ένδιαφερώμεθα καί γιά τούς άλλους άνθρώπους. 

Οί έθνικοί, άκούοντας τό άποστολικό κήρυγμα, καί ότι 
ή σωτηρία ήταν καί γι’ αύτούς, έχαιραν καί δέχθηκαν τό 
λόγο τού θεού καί πίστευσαν «όσοι ήσαν τεταγμένοι εις 
ζωήν αιώνιον», όσοι ήσαν προωρισμένοι γιά τήν αιώνια 
ζωή. Ήσαν δέ προωρισμένοι γιά τήν αιώνια ζωή καί 
έλκύσθηκαν άπ' τό θεό στήν Πίστι όσοι είχαν καλή 
προαίρεσι. Ό θεός προγνώριζε τήν καλή διάθεσί τους 
καί γι’ αύτό τούς προώρισε καί τούς εϊλκυσεν. «Ούς 
προέγνω, καί προώρισε* ούς δέ προώρισε, τούτους καί 
έκάλεσε* καί ούς έκάλεσε, τούτους καί έδικαίωσεν* ούς 
δέ έδικαίωσε, τούτους καί έδόξασε» (Ρωμ. η 29 - 30). 

Οί Ιουδαίοι, έκμεταλλευόμενοι τή θρησκευτική εύαι- 

σθησία τών γυναικών καί τόν εγωισμό των προύχόντων, 
παρακίνησαν τις προσήλυτες καί τίς άριστοκράτισσες 
γυναίκες καί τούς προύχοντες καί σήκωσαν διωγμό κατά 
τών αποστόλων καί τούς έξεδίωξαν. Οί δέ απόστολοι, σέ 
ένδειξι διαμαρτυρίας, τίναξαν καί τόν κονιορτό τών ποδιών 
τους. Ό διωγμός εΐνε ή μοίρα όλων τών γνησίων καί 
θαρραλέων εργατών τού Εύαγγελίου. ’Αλλ' όσον οί 
έργάτες τού Εύαγγελίου διώκονται, τόσον ό λόγος τού 
Εύαγγελίου διασπείρεται καί εύδοκιμεϊ. Οί διώκτες τού 
Εύαγγελίου θά ύποστοϋν καταδίκη χειρότερη τών Σοδομι¬ 
τών (Ματθ. Γ 15). 

Στίχ. 52: Οί άπόστολοι έφευγαν εκδιωκόμενοι, οί δέ 
πιστοί πλημμύριζαν άπό χαρά, διότι οί άπόστολοι μετέδω¬ 
σαν ο αύτούς Πνεύμα Αγιο, ένας δέ καρπός τού Αγίου 
Πνεύματος είνε ή χαρά. Χαρά καί στούς διωγμούς καί 
στά παθήματα! 

ΠΡΑΞΕΩΝ ΙΔ 


ΜΑΘΗΜΑ 32ο 


ΔΡΑΣΙΣ ΠΑΥΛΟΥ ΚΑΙ ΒΑΡΝΑΒΑ ΣΤΟ ΙΚΟΝΙΟ, 
ΣΤΑ ΛΥΣΤΡΑ, ΣΤΗ ΔΕΡΒΗ, ΣΤΗΝ ΠΕΡΓΗ 


Στό δέκατο τέταρτο κεφάλαιο των Πράξεων άναφέ- 
ρονται: 1) Ή δράσις τού Παύλου καί του Βαρνάβα στό 
Ικόνιο, στίχ. 1 - 7, 2) Ή δράσις αύτών στά Λύστρα (ή 
στή Λύστρα) καί ό λιθοβολισμός τού Παύλου, στίχ. 8 - 
20, 3) Ή δράσις αύτών στή Δέρβη, ή έπανεπίσκεψις των 
πόλεων Λύστρα, Ικόνιο καί Αντιόχεια (τής Πισιδίας), ή 
κήρυξις τού λόγου στήν Πέργη καί ή έπιστροφή στήν 
Αντιόχεια (τής Συρίας), στίχ. 21 - 28. 

Έξήγησις λέξεων και φράσεων 

1. κατά τό αύτό = ομοίως, όπως συνήθιζαν. 

2. οί άπειθούντες = οί άπειθεις, οί άντιδραστικοί. 
έπήγειραν = διήγειραν, έξήγειραν, ξεσήκωσαν. 
έχάχωσαν = δηλητήριασαν με κακία, έξηρέθισαν. 

3. δίέτριψαν = διήλθαν, διέμειναν. 

παρρησιαζόμενοι έπί τώ Κυρίω = κηρύττοντας μέ παρρησία 
τον Κύριο. 

τώ μαρτυρούντι τώ λόγω της χάριτος αύτοϋ = πού 
μαρτυρούσε γιά τό λόγο τής χάριτός του. 
δώόντι γενέσθαι = μέ τό νά δίνη να γίνωνται. 

5. ώς δέ έγένετο άρμη = όταν δε εκδηλώθηκε βιαία κίνησις. 
ύβρίσαι χαι λιθοβολήσαι = νά κακοποιήσουν και λιθοβολή¬ 
σουν. 


6. συνιδόντες - άντιληφθέντες, αφού άντιλήφθηκαν. 

8. άδύνατος τοΐζ τιοσιν - ασθενής στα πόδια. 

9. τού σωΟτΐνεχί = νά σωθή, νά θεραπευθή. 

10. ήλατο (τού ρ. άλλομαι) = πήδησε. 

11. έπήραν τήν φωνήν = ύψωσαν τή φωνή. 
όμοιωθέντες άνθρώποις- αφού έλαβαν μορφήν ανθρώπων. 

12. έχάλουν τε = και ώνόμαζαν. 

ο ηγούμενος τού λόγου = ό αρχηγός τού λόγου, ό κύριος 
ομιλητής. 

13. τού όντος = πού ήταν. 
στέμματα = στεφάνια. 
ένέγχας (φέρω) = αφού έφερε. 

ήθελε Ούειν = ήθελε νά θυσιάζη, νά προσφέρη θυσία. 

14. διαρρήξαντες = άφού ξέσχισαν. 

15. τα μάταια = τά είδωλα, ή ειδωλολατρία. 

16. έν ταις τ.αρωχημέναις γενεαις = στις παρελθούσες γενεές, 

έποχές. 

17. χαίτοι γε = αν καί βεβαίως. 
άμάρτυρος = χωρίς μαρτυρία. 
ύετός = βροχή. 

έμπιπλών τροφής τάς καρδιάς υμών = διότι γέμιζε μέ 
τροφή τούς έαυτούς σας, διότι σάς έδινε άφθονη τροφή. 

18. τού μή θύειν αύτοις = νά μη προσφέρουν θυσία σ’ αύτούς. 

19. έπήλθον = έπέδραμαν. 
τεθνάναι = ότι είχε πεθάνει. 

μαθητεύσαντες ίχανούς = άφού έκαναν άρκετούς μαθητάς 
(=χριστιανούς). 

22. έπιστηρίζοντες = στηρίζοντες περισσότερο ή στηρίζον¬ 

τας πάλι. 

παραχαλούντες = προτρέποντας, λέγοντας ένθαρρυντικώς. 

23. χειροτονήσαντες αύτοις = άφού κατέστησαν γι’ αύτούς 

(μέ χειροθεσία). 

παρέθεντο = έμπιστεύθηκαν, παρέδωσαν. 

26. οθεν ήσαν παραδεδομένοι = άπ’ όπου είχαν παραδοθή. 

27. παραγενόμενοι = όταν ήλθαν. 

συναγαγόντες τήν έχχλησίαν = όταν συνήθροισαν τήν 
εκκλησία. 1 

Παρατηρήσεις καί διδάγματα 

Στί χ· ^ Ικόνιο ό Παύλος καί ό Βαρνάβας, σύμφωνα 
μέ τή συνήθεια νά κηρύττουν πρώτα στούς Ιουδαίους, 
μπήκαν στή συναγωγή καί κήρυξαν «ούτως, ώστε πιστεύσαι 
Ιουδαίων τε καί Ελλήνων πολύ πλήθος». Ιδιαίτερη 
σημασία έχει εδώ τό «ούτως». Οί άπόστολοι κήρυξαν κατά 
τέτοιο τρόπο, ώστε νά πιστεύση μεγάλο πλήθος Ιουδαίων 
καί Ελλήνων. Τό «ούτως» περικλείει πολλές έννοιες. Οί 
άπόστολοι κήρυξαν μέ μεγάλη ταπείνωσι. Δέν κήρυξαν 
γιά νά δείξουν ρητορική δεινότητα καί νά προβάλουν τούς 
έαυτούς των, άλλά γιά νά προβάλουν καί δοξάσουν τό 
Χριστό. Επίσης κήρυξαν μέ φλογερή πίστι. Οί άκροαταί 
καταλάβαιναν, ότι οί άπόστολοι πίστευαν σ αύτά πού 
κήρυτταν. Ακόμη κήρυξαν μέ μεγάλη άγάπη καί ωραίο 
τρόπο. Η άγάπη βρίσκει ώραίους τρόπους, γιά νά έπιδρά 
στούς άδελφούς καί νά τούς έλκύη στή σωτηρία. Οί 
άκροαταί καταλάβαιναν, ότι οί άπόστολοι ένδιαφέρονταν 
γι' αύτούς είλικρινώς. Ό Παύλος καί ό Βαρνάβας ήταν 
άπόστολοι, πρόσωπα μέ τή μεγαλύτερη πνευματική έξου- 
σία άπ’ τό θεό. Αλλά κήρυξαν σάν ταπεινοί άδελφοί καί 
στοργικοί πατέρες τών άκροατών τους. Κήρυξαν δέ καί 
μέ πειστικά έπιχειρήματα. Καί έπειδή κήρυξαν έτσι, κατά 
δέ τήν ώρα τού κηρύγματος έπιδροΰσε μυστικά σ’ αύτούς 
καί στό άκροατήριο ή χάρις τού Κυρίου, γι’ αυτό τό 
κήρυγμά τους είχε μεγάλη έπιτυχία. 

Τά δικά μας κηρύγματα καί οί δικές μας θρησκευτικές 
συζητήσεις δέν σημειώνουν ικανοποιητικές έπιτυχίες, 
διότι δέν κηρύττουμε καί δέν συζητούμε «ούτως», όπως 
οί άπόστολοι. Απ’ τόν τρόπο, πού μιλάμε, οί άκροαταί 
καί οί συζητηταί μας εύκόλως άντιλαμβάνονται, ότι δέν 
έχουμε άρκετή ταπείνωσι, πίστι, άγάπη καί ευγένεια, 
θέλουμε νά έχωμε στούς συνανθρώπους μας μεγαλύτερη 
έπίδρασι; Νά μιλάμε ώς άδελφοί, όχι ώς διδάσκαλοι - ώς 
συναμαρτωλοί, όχι μέ τό φρόνημα, ότι είμαστε πνευματι- 
κώς σπουδαίοι - ώς θερμοί χριστιανοί, όχι ώς χλιαροί καί 
ψυχροί - ώς συμπαθείς πρός τούς συνανθρώπους μας, όχι 
ώς εισαγγελείς - καί μέ έπιχειρήματα ύπέρ τής Πίστεώς 

μας, όχι απλώς μέ λόγια. Αλλά πρός άπόκτησι των 
προοόντων τούτων χρειάζεται ζωηρό ένδιαφέρον, μελέτη 
καί έπίμονη προσευχή στον Κύριο, γιά νά έξαγιάζη καί 
χαριτώνη τις καρδιές μας, ώστε νά λαλούμε όπως πρέπει, 
διότι άπ' τό περίσσευμα τής καρδιάς λαλεϊ τό στόμα. 

Στίχ. 2 - 7: Στό κήρυγμα τών άποστόλων πίστευσαν 
πολλοί, άλλά καί άπίστησαν πολλοί. Πίστευσαν οί καλοπρο¬ 
αίρετοι καί άπίστησαν οί κακοπροαίρετοι. Οί άπειθείς δέ 
Ιουδαίοι δέν έμειναν άδρανείς. Δούλευε στις ψυχές ό 
Χριστός, άλλά δούλευε καί ό Σατανάς. Οί δέ σατανοκίνητοι 
Ιουδαίοι ξεσήκωσαν καί δηλητήριασαν μέ κακία τις ψυχές 
τών έθνικών έναντίον τών πιστών. Κακός καί άρχέκακος 
ό Διάβολος, έμβάλλει κακία στις ψυχές, τις οποίες βρίσκει 
άδειανές άπό τή χάρι τού Θεού. Άλλ’ οί άπόστολοι, παρά 
τό δυσμενές κλίμα, τό όποιο δημιουργούσαν οί άντιδρα- 
στικοί Ιουδαίοι, διέμειναν στό Ικόνιο έπί άρκετό χρόνο, 
διότι τό έδαφος ήταν πρόσφορο γιά πολλή σπορά τού 
θείου λογου, «τού λόγου τής χάριτος», όπως ώραιότατα 
τόν χαρακτηρίζει ή χαριτωμένη γραφίδα τού Λουκά. ”Αν 
στό Ικόνιο ύπήρχαν άντιδραστικοί, έργαζόμενοι γιά τήν 
καταδίκη τους, ύπήρχαν όμως καί έκλεκτοί, οί όποιοι ήταν 
δίκαιο ν’ άκούουν καί ν’ άπολαμβάνουν «τόν λόγον τής 
χάριτος», τό εύαγγέλιο, τό όποιο διακηρύττει παροχή 
χάριτος στούς άμαρτωλούς καί ύποδίκους. Εξ αιτίας τών 
άντιδραστικών δέν πρέπει ν’ άδικοΰνται οί έκλεκτοί ένός 
τόπου. Οί έκλεκτοί τού Ίκονίου δέν άδικήθηκαν άπό τούς 
άποστόλους. 

Οί Ιουδαίοι άντιδροϋσαν, οί δέ άπόστολοι κήρυτταν 
τόν Κύριο, τό «άντιλεγόμενον σημεΐον», μέ παρρησία. Ό 
δέ Κύριος έδινε μαρτυρία γιά τό λόγο του, έπιβεβαίωνε 
τό Εύαγγέλιο του, δίνοντας τή δύναμι νά γίνωνται «διά 
τών χειρών» τών άποστόλων «σημεία καί τέρατα», θαύματα 
καταπληκτικά καί άποδεικτικά τής άληθείας τού Εύαγγε- 
λίου. Τά στόματα τών άποστόλων έλεγαν καταπληκτικά 
λόγια καί τά χέρια τους έκαναν καταπληκτικά θαύματα. 

Η δέ θαυματουργία τών χεριών ένίσχυε τήν παρρησία 
τών στομάτων. Ο Χριστός λέγεται καί Λόγος καί Δύναμις. 

Καί οί μαθηταί τοϋ Χριστού είχαν καί λόγο καί δύναμι σέ 
βαθμό έκτακτο. 


Ο λόγος των άποστόλων προκάλεσε σχίσμα. «Έσχίσθη 
τό πλήθος τής πόλεως, καί οί μέν ήσαν σύν τοίς Ίουδαίοις, 
οί δέ σύν τοίς άποστόλοις». Ό Χριστός, ό κήρυξ τής 
ειρήνης καί αύτή ή ειρήνη, είχε πει καί τούτο τόν παράδοξο 
λόγο, ότι δέν ήλθε νά βάλη ειρήνη, αλλά μάχαιρα· ήλθε 
νά διχάση καί τά πρόσωπα τής αύτής οικογένειας. Τί 
εννοούσε ό Χριστός με τόν παράδοξο τούτο λόγο; Ότι 
ήθελε νά διχάση τούς άνθρώπους καί ν’ άνάψη μεταξύ 
τους πόλεμο; Όχι βεβαίως. Διότι ό Χριστός δέν θέλει τό 
κακό, άλλά τό καλό - δέν θέλει τόν πόλεμο, άλλά τήν 
ειρήνη· δέν άρέσκεται σ’ όσους κάνουν τις διχοστασίες, 
άλλά στούς ειρηνικούς καί είρηνοποιούς. Άλλά τότε τί 
έννοοΰσε ό Χριστός μέ τό φοβερό του λόγο; Εννοούσε, 
ότι άποτέλεσμα τοϋ έρχομού του στόν κόσμο καί τής 
κηρύξεως τού Εύαγγελίου θά ήταν ή διαίρεσις τού κόσμου. 
Αφού άλλοι θά πίστευαν καί άλλοι δέν θά πίστευαν, ό 
κόσμος θά χωριζόταν σέ δύο παρατάξεις μέ τεραστία 
διάστασι άνάμεσά τους, μέ πόλεμο τού κακού πρός τό 
καλό καί τοϋ καλού πρός τό κακό. Καί πραγματικώς τό 
πρόσωπο καί τό κήρυγμα τοϋ Ιησού έφερε σχίσμα στούς 
Ιουδαίους. «Σχίσμα ούν έν τώ όχλω έγένετο δΓ αύτόν». 
Σχίσμα στό λαό. Άλλ’ ούτε ό Χριστός ούτε οί άπόστολοι 
πταίουν γιά τό σχίσμα - πταίουν οί άπιστοι. Καί βεβαίως 
δέν θά ήταν καλό νά μή άκουσθή τό κήρυγμα, γιά νά 
παραμείνουν όλοι άπιστοι καί ένωμένοι στήν κατάστασι 
τής άπιστίας τους. Τέτοια ένότης θά ήταν σατανική. Καλή 
ή ένότης, όταν δέν είνε εις βάρος τής άληθείας καί τής 
σωτηρίας. Αλλιώς εινε προτιμότερο τό σχίσμα. 

Καλή συνεπώς καί ή λεγομένη ένωσις τών Εκκλησιών, 
άν γίνη στό έδαφος τής άληθείας, άν δηλαδή οί αιρετικοί 
έπιστρέψουν στήν Ορθοδοξία. Αλλιώς προτιμότερο τό 
σχίσμα. 

Τό σχίσμα στό Ικόνιο έφθασε σέ έπικίνδυνη οξύτητα. 
Εθνικοί καί Ιουδαίοι μέ τούς άρχοντάς των κινήθηκαν 

νά κακοποιήσουν, και μαλιστα να θανατώσουν μέ λιθοβολι¬ 
σμό, τούς άποστόλους. Καί επειδή ή ώρα γιά νά θανατω¬ 
θούν δέν είχε έλθει ακόμη, κατά τή σύστασι τού Κυρίου 
έφυγαν καί κατέφυγαν άλλοϋ, γιά νά κηρύξουν καί έκεΐ. 
Ο διωγμός άπέβαινεν ύπέρ τού Εύαγγελίου καί τής 
Βασιλείας τού θεού. Διότι θά διαδιδόταν καί άλλού τό 
Εύαγγέλιο καί θά ιδρύονταν καί άλλού Εκκλησίες. Χωρίς 
νά τό θέλουν, οί διώκτες ώφελούν τό Χριστιανισμό. 

Στίχ. 8 - 10: Οί άπόστολοι στά Λύστρα. Διδάσκουν καί 
θαυματουργούν, άποδεικνύοντας καί μέ τά δυό τήν 
άλήθεια τής πίστεώς των. Ό Ήσαΐας είχε προφητεύσει, 
ότι κατά τήν εποχή τού Μεσαίου ό χωλός θά πηδούσε 
σάν ελάφι: «Τότε άλείται ώς έλαφος ό χωλός» (Ήσ. λε' 
6). Πράγματι ό Χριστός έκτός των άλλων θεράπευε καί 
χωλούς. Επίσης καί οί άπόστολοι. ΕΤνε δέ άξιο παρατηρή- 
σεως, ότι οί άπόστολοι Πέτρος καί Ιωάννης στά Ιεροσόλυ¬ 
μα, προκειμένου νά διαδοθή τό Εύαγγέλιο μεταξύ τών 
Ιουδαίων, θεράπευσαν ένα έκ γενετής χωλό (Πράξ. γ’ 2). 
Καί έδώ τώρα στά Λύστρα οί άπόστολοι Παύλος καί 
Βαρνάβας, προκειμένου νά είσαχθή τό Εύαγγέλιο στοάς 
έθνικούς, θεραπεύουν ένα άλλο έκ γενετής χωλό. Οί δύο 
αύτοί χωλοί άς εινε σύμβολα τής πνευματικής χωλότητος 
τών Ιουδαίων καί τών έθνικών. Οί έθνικοί χώλαιναν λόγω 
τής ειδωλολατρίας. Οί δέ Ιουδαίοι είχαν βεβαίως τήν 
ιδέα, ότι ήταν ύγιεΐς πνευματικώς καί βάδιζαν τό δρόμο 
τού θεού, άλλ’ όπως τούς κατήγγειλεν ό ζηλωτής Ήλίας, 
χώλαιναν καί αύτοί: «Έως πότε ύμεϊς χωλανεϊτε έπ' 
άμφοτέραις ταίς ίγνύαις;» (Γ’ Βασ. ιη’ 21). Έως πότε 
σείς θά κουτσαίνετε, γέρνοντας πότε πρός τό ένα καί 
πότε πρός τό άλλο μέρος; Όλοι λοιπόν χωλαίναμε 
πνευματικώς. Όλοι ήμασταν άδύνατοι στά πόδια τής 
ψυχής καί δέν μπορούσαμε νά βαδίσωμε τό δρόμο τής 
άγιότητος καί σωτηρίας. Αλλά δόξά τώ θεώ! Επειδή 
έμεϊς δέν μπορούσαμε νά βαδίσωμε καί νά πάμε στό 
θεό, ήλθε ό θεός σ’ έμάς. Καί μάς κοίταξε μέ συμπάθεια, 
καί σέ καθένα άπό μάς άπηύθυνε τόν προτρεπτικό τούτο 
λόγο: «Άνάστηθι έπί τούς πόδας σου όρθός!». Χωλέ 
πνευματικώς, κατάκοιτε καί άπελπισμένε άνθρωπε! Σήκω 
έπάνω, στάσου όρθός στά πόδια σου. 

Οποιος άκουσε μέ πίστι τό λόγο τού ένανθρωπήσαντος 
θεού, αύτός σηκώθηκε άπ' τήν πνευματική του πτώσι 
«καί ήλατο» καί περιπάτησε, βαδίζοντας τό δρόμο τού 
θεού καί πρός τό θεό. «Ήλατο»! Πήδησε! «Ύδωρ 
άλλόμενον» ή θεία χάρις ( Ιωάν, δ’ 14). Χωλοί άλλόμενοι 
οί πιστοί, οί δέκτες τής θείας χάριτος. 

Ασφαλώς ή καρδιά τού χωλού των Λύστρων πλημμύρι¬ 
σε άπό εύγνωμοσύνη πρός τόν Κύριο γιά τό θαύμα τής 
ίάσεώς του. ’Αλλά σ’ όλους τούς πιστούς έγινε θαύμα 
θεραπείας άπ’ τήν πνευματική χωλότητά μας. Όλοι 
ήμασταν χωλοί άπ’ τήν κοιλιά τής μάνας μας, άφού 
γεννηθήκαμε μέ τό προπατορικό άμάρτημα καί μέ τήν 
άδυναμία νά κατορθώσωμε τό άγαθό. Αύτή δέ ή χωλότης 
εινε άσυγκρίτως χειρότερη άπ' τή σωματική χωλότητά. 
’Αλλ' ό θεός μάς θεράπευσε, μάς κατέστησε ικανούς νά 
στεκώμαστε όρθοί, νά βαδίζωμε πρός τό καλό καί νά 
κάνωμε άλματα πρός τήν αιωνιότητα. «Ύδωρ άλλόμενον 
εις ζωήν αιώνιον», καί χωλοί άλλόμενοι εις ζωήν αιώνιον! 
Όποια εύγνωμοσύνη πρός τόν Κύριο πρέπει νά πλημμυ- 
ρίζη καί τις ίδικές μας καρδιές! 

Σιίχ. 11 - 18: Ό ένδόμυχος πόθος των άνθρώπων νά 
έπικοινωνοΰν μέ τή θεότητα δημιούργησε στον είδωλολα- 
τρικό κόσμο μύθους, συμφώνως πρός τούς όποιους οί 
θεοί έπαιρναν άνθρώπινη μορφή καί κατέβαιναν στή γή. 
Όταν δέ οί κάτοικοι των Λύστρων είδαν τό θαύμα τής 
θεραπείας τού έκ γενετής χωλού, έπαθαν έξαψι πνευμά¬ 
των, ύψωσαν τή φωνή τους καί φώναξαν στή μητρική 
τους γλώσσα: «Οί θεοί πήραν μορφή άνθρώπων_ καί 
κατέβηκαν πρός έμάς»! Νόμισαν, δηλαδή, ότι ό Παύλος 
καί ό Βαρνάβας ήταν θεοί. Καί έπειδή, ώς φαίνεται, ό 
Βαρνάβας είχε μεγαλοπρεπές παράστημα, τόν θεώρησαν 
ώς τόν Δία. Τόν δέ Παύλο, έπειδή ήταν άρχηγός του 
λόγου καί ό κύριος όμιλητής, θεώρησαν ώς τόν λόγιο 
Ερμή, ό όποΤος άλλωστε κατά τή μυθολογία ήταν ό 
συνήθης συνοδός τού Διός. Ό δέ ίερεύς τού Διός έφερε 
ταύρους καί στεφάνια, γιά νά στεφανώση τούς ταύρους 
καί μαζί μέ τά πλήθη νά προσφέρη θυσία στους νομιζομε- 

νους θεούς. Αλλοι άνθρωποι, φιλόδοξοι καί κενόδοξοι, 
θά δέχονταν τή θεοποίησι καί τή θυσία. Πολλοί άλλωστε 
αύτοκράτορες τών εθνικών ώνόμαζαν τούς εαυτούς τους 
θεούς καί δέχονταν λατρεία άπ' τούς ύπηκόους τους. Καί 
ό Ηρώδης ό Άντίπας, όταν έπευφημήθηκε ώς θεός, 
δέχθηκε τήν έπευφημία (Πράξ. ιβ' 21 - 23). Άλλ' οί 
απόστολοι, ειλικρινείς καί ταπεινοί άνθρωποι, δέν έκμε- 
ταλλεύθηκαν τό σεβασμό τού πλήθους πρός τά πρόσωπά 
τους, άλλά διέρρηξαν τά ίμάτιά τους, ξέσχισαν τά ρούχα 
τους, σέ ένδειξι άποτροπιασμοϋ γιά τήν προσφερομένη 
σ' αύτούς λατρεία, ώρμησαν μέσα στό πλήθος καί φώναξαν 
δυνατά: «"Ανθρωποι! Γιατί κάνετε αύτά τά πράγματα; Καί 
έμείς άνθρωποι εϊμεθα ομοιοπαθείς με σάς». Ό Ιησούς 
δεχόταν πάντοτε τήν προσκύνησι τών άνθρώπων, διότι 
είχε τή συνείδησι, ότι ήταν θεός. Οί άπόστολοι άπέκρου- 
σαν τήν προσφερομένη τιμή, διότι είχαν τή συνείδησι, ότι 
ήταν άπλώς άνθρωποι, άδύνατοι, άμαρτωλοί καί θνητοί, 
όπως όλοι οί άλλοι άνθρωποι. Καί ώς άνθρωποι θεωρούσαν 
ύψίστη τιμή, ότι ήταν δούλοι καί άπόστολοι Χριστού, καί 
ότι τά όνόματά τους είχαν γραφή στόν ούρανό. 

Αλλοίμονο στούς λεγομένους ισχυρούς τής ήμέρας, 
στά έφήμερα αύτά όντα, πού μεθάνε άπ' τήν έξουσία, 
τόν πλούτο καί τις κολακείες τών συνανθρώπων τους, καί 
νομίζουν οί άνόητοι, ότι είνε θεοί, καί οίκειοποιοΰνται τή 
δόξα τού θεού! Καί όχι μόνο τούτο, άλλά πολλοί καί 
άρνοΰνται τήν ύπαρξι τού θεού, καί νομίζουν, ότι αύτοί 
μόνον ύπάρχουν! 

Ή άπόπειρα τών έθνικών νά τιμήσουν τούς άποστόλους 
ώς θεούς, έδωσε σ' αύτούς τήν άφορμή καί εύκαιρία, 
νά καταγγείλουν τήν πλάνη καί τή ματαιότητα τής 
ειδωλολατρίας, καί νά διακηρύξουν τήν ύπαρξι τού άληθι- 
νοΰ θεού. Εμείς, είπαν, κηρύττουμε σέ σάς, ν άφήσετε 
αύτά «τά μάταια», τά είδωλα δηλαδή, καί νά έπιστρέψετε 
στό ζωντανό θεό. Τά είδωλα είνε ψευδείς θεοί. Ό θεός, 
τόν όποιο σάς κηρύττουμε έμείς, είνε άληθινός, ό μόνος 
άληθινός θεός. Η ύπαρξίς του άποδεικνύεται άπό τά 
έργα του. Αύτός έκαμε τόν ούρανό, καί τήν ξηρά, καί τή 

θάλασσα, καί όλα όσα ύπάρχουν σ αύτά. Αλλού ή Γραφή 
λέγει: Θεοί, οί όποιοι δέν έκαμαν τόν ουρανό καί τή γή, 
δέν εϊνε θεοί. 

Ή ύπαρξις, τό μέγεθος, ή δύναμις, ή τάξις, ή αρμονία, 
ή ώραιότης, ή ώφελιμότης καί ή ένότης τού φυσικού 
κόσμου άποδεικνύουν την ϋπαρξι ένός, παντοδυνάμου, 
πανσόφου καί παναγάθου θεού. 

Ο θεός, λέγουν στή συνέχεια οί άπόστολοι, στις 
περασμένες έποχές άφησε όλους τούς έθνικούς νά 
βαδίζουν τούς δρόμους τους. Ό θεός δηλαδή, σεβόμενος 
τό αύτεξούσιο τών άνθρώπων, άφησε έλευθέρους τους 
έθνικούς νά βαδίζουν τούς δρόμους τής ειδωλολατρίας 
καί τής άμαρτίας. θά μπορούσε ό θεός νά καταστρέψη 
τόν είδωλολατρικό καί άμαρτωλό κόσμο. 'Αλλ' έδειξε 
μακροθυμία, άνοχή καί άγάπη. 

Ό κόσμος έγκατέλειψε τό θεό. ’Αλλ’ ό θεός δέν 
έγκατέλειψε τόν κόσμο. Μέ τις εύεργεσίες του ό θεός 
δέν άφησε τόν έαυτό του «άμάρτυρον», άλλ’ έξακολούθη- 
σε νά δίνη μαρτυρία γιά τήν ϋπαρξί του καί τήν άγαθότητά 
του. Ό θεός εϊνε ό διαρκώς «άγαθοποιών, ούρανόθεν 
ύετούς διδούς καί καιρούς καρποφόρους, έμπιπλών 
τροφής καί εύφροσύνης τάς καρδίας». Ό θεός, δηλαδή, 
διαρκώς εύεργετεϊ, δίνει βροχές καί καιρούς καρποφό¬ 
ρους, γεμίζει μέ τροφή καί εύφροσύνη τούς άνθρώπους. 
Οί άνθρωποι κακοποιούν, ό θεός άγαθοποιεί. Οί άνθρωποι 
κατευθύνουν πρός τόν ούρανό άσέβειες καί βλασφημίες, 
ό Θεός ρίχνει άπ' τόν ούρανό βροχές καί εύλογίες. Οί 
άνθρωποι παραπικραίνουν τό θεό, ό θεός εύφραίνει τούς 
άνθρώπους. 

Απ’ τις εύεργεσίες τού Θεού συγκεκριμένως οί 
άπόστολοι άναφέρουν τή βροχή, ένα πράγμα πού συνδέει 
ούρανό, ξηρά καί θάλασσα, καί δείχνει τήν ένότητα των 
φυσικών δημιουργημάτων, άλλά καί τήν ένότητα τού θεού, 
ότι δηλαδή ύπάρχει ένας μόνο θεός, ό όποιος δημιούργη¬ 
σε τό σύμπαν καί κυριαρχεί πάνω σ αύτό. Μεγάλο θαύμα 
ή βροχή. Ό Θεός μέ τήν έξάτμισι άνεβάζει τά νερά στα 

ϋψη καί τά κάνει νέφη. Τά νέφη εϊνε θάλασσες πάνω άπ' 
τά κεφάλια μας! Ο θεός μέ τήν έξάτμισι καθαρίζει τά 
νερά, καί μέ τό σχηματισμό των νεφών ώραΐζει τό 
στερέωμα. Πάρα πολλά νέφη θά μπορούσαν νά συγκεν¬ 
τρωθούν πάνω άπό ένα τόπο, νά ύγροποιηθούν σέ μεγάλες 
μάζες καί όχι σέ σταγόνες, νά πέσουν στή γη ώς τεράστιοι 
όγκοι, ώς ποταμοί, λίμνες καί θάλασσες, καί νά καταστρέ¬ 
ψουν τά πάντα. Αλλά καί μιά σταγόνα, λόγω τού μεγάλου 
ύψους, άπ' τό όποιο πέφτει, καί τής έπιταχύνσεως, θά 
σκότωνε μέ τήν όρμή της τόν άνθρωπο, όπως τόν σκοτώνει 
μιά σφαίρα όπλου. Άλλ ο πανάγαθος θεός έχει δημιουρ¬ 
γήσει τέτοιες συνθήκες στά ϋψη, ώστε τά νέφη νά 
ταξιδεύουν καί νά μή συγκεντρώνωνται όλα ή πάρα πολλά 
μαζί, νά ύγροποιούνται σέ σταγόνες, καί οί σταγόνες νά 
πίπτουν μέ έξασθενημένη δύναμι, ώστε νά μή καταστρε- 
φώμεθα άπ’ τή βροχή, άλλά νά εύεργετούμεθα άπ’ αύτή. 

Τά λόγια τών άποστόλων μόλις συγκρότησαν τούς 
έθνικούς, γιά νά μή τούς λατρεύσουν ώς θεούς. 

Τά μεγαλεία τού φυσικού κόσμου καί τις φυσικές 
εύεργεσίες εινε άνάγκη ν’ άναλογιζώμεθα καί ν’ άναφέρω- 
με καί έμείς συχνά στούς συνανθρώπους μας. Διότι άφ’ 
ένός άποδεικνύουν τήν ϋπαρξι, τή μεγαλωσύνη καί τήν 
άγαθότητα τού θεού, άφ' έτέρου δέ τή μηδαμινότητα τού 
άνθρώπου καί τήν έξάρτησί του άπ’ τήν άγάπη καί τό 
έλεος τού θεού. 

Στίχ. 19: Φανατικοί Ιουδαίοι άπ' τήν Αντιόχεια καί τό 
Ικόνιο έπέδραμαν στά Λύστρα, έπεισαν τούς όχλους καί 
λιθοβόλησαν τόν Παύλο καί τόν έσυραν έξω άπ’ τήν πόλι, 
νομίζοντας ότι πέθανε. Πόσο εύμετάβολος είνε ό λαός! 
Πρό όλίγου θεοποιούσε τούς άποστόλους, τώρα τούς 
θεωρεί κακούργους. Πρό όλίγου ήθελε νά προσφέρη 
προς τιμήν τους θυσία, τώρα τούς λιθοβολεί. Καμμιά 
έμπιστοσύνη σέ τέτοιο λαό, άλλ’ όλη ή έμπιστοσύνη μας 
στόν άναλλοίωτο θεό. 

Οταν ό Παύλος έλιθοβολείτο, άσφαλώς θά σκεπτόταν 
τό λιθοβολισμό τού Στεφάνου καί θά έλεγε άπό μέσα 

του. Δικαίως λιθοβολούμαι. Χρωστούσα τήν ποινή αύτή 
καί έπρεπε νά τήν πληρώσω, θά χαιρόταν δέ συγχρόνως 
ό Παύλος, διότι άξιώθηκε νά λιθοβοληθή γιά τό Χριστό. 
Λίγη χαρά είχαν οί άπόστολοι, όταν θαυματουργούσαν, 
πολλή χαρά αισθάνονταν, όταν άξιώνονταν νά κακοποιη¬ 
θούν γιά τό Χριστό. 

Στίχ. 20 - 21: «Ώς άποθνήσκοντες καί ιδού ζώμεν, 
ώς παιδευόμενοι καί μή θανατούμενοι» (Β' Κορ. στ' 9). 
Αύτός ό λόγος πραγματοποιήθηκε στήν περίπτωσι τού 
λιθοβολισμού τού Παύλου. Ό άπόστολος λιθοβολήθηκε 
άγρίως, σύρθηκε καί έγκαταλείφθηκε άπ’ τούς έχθρούς 
του ώς νεκρός. Αλλά συνήλθεν, είσήλθε στήν πόλι, τήν 
άλλη μέρα έξήλθε καί μαζί μέ τόν Βαρνάβα μετέβη στή 
Δέρβη. Καί έκεΐ, φέροντας στό σώμα του τά στίγματα 
τού Κυρίου Ιησού Χριστού άπ’ τόν πρόσφατο λιθοβολισμό, 
κήρυξε τό Εύαγγέλιο μαζί μέ τό Βαρνάβα. Οί άπόστολοι 
«εύηγγελίσαντο τήν πόλιν», άπευθύνθηκαν σ’ όλους τούς 
κατοίκους, άλλ’ «έμαθήτευσαν ικανούς», όχι όλους. Τό 
«εύηγγελίσαντο» σημαίνει, ότι κήρυξαν τό Εύαγγέλιο. Τό 
δέ «έμαθήτευσαν» δέν σημαίνει πάλι, ότι κήρυξαν ή 
δίδαξαν, άλλά σημαίνει, ότι έκαναν «μαθητάς», δηλαδή 
χριστιανούς. 

Στίχ. 22: «Διά πολλών θλίψεων δει ήμάς είσελθεϊν εις 
τήν βασιλείαν τού θεού». Τό «δει» σημαίνει, ότι εινε 
ά ν ά γ κ η νά περάσωμε άπό θλίψεις, γιά νά είσέλθωμε 
στή βασιλεία τού θεού. Γιά τή σωτηρία μας τίποτε δέν 
εινε τόσο άναγκαίο, όσο οί θλίψεις. Τούτο ισχύει καί άπ 
τήν πλευρά τών άνθρώπων καί άπ’ τήν πλευρά τού θεού. 
Γιά νά σωθούμε έμεΐς οί άμαρτωλοί, χρειάσθηκε νά γίνη 
άνθρωπος καί νά περάση άπ’ τό καμίνι τηξ θλίψεως ό 
ίδιος ό θεός, χρειάζεται νά περνάμε καί έμεΐς οί 
άμαρτωλοί, γιά νά ταπεινωνώμεθα, παιδαγωγούμεθα, έξα- 
γνιζώμεθα καί τελειοποιούμεθα. Εύκόλως βγήκαμε άπ’ 
τόν Παράδεισο, δυσκόλως θά είσέλθωμε. Λέγοντας δυσ- 
κόλως, έννοούμε τις πολλές θλίψεις. ’Αλλ’ όσες θλίψεις 
καί άν ύποστοΰμε, εϊνε μηδέν μπροστά στις δόξες τής 
αίωνιότητος. 

Στίχ. 27: « Ανήγγειλαν όσα έποίηοεν ό θεός μετ' 
αύτών». Οί ούρανοί, λέγει ό Ψαλμωδός, αναγγέλλουν τή 
δόξα του Θεού. Καί οί απόστολοι, οί φωστήρες στόν 
κόσμο, άνήγγειλαν τή δόξα τού θεού, όχι τή δική τους 
δόξα. Δέν άνήγγειλαν όσα έκαναν αύτοί, άλλ' όσα έκανε 
ό θεός, χρησιμοποιώντας αύτούς ώς ταπεινά όργανά του. 
Έτσι καί έμείς, άν κάνωμε κάτι καλό, νά μή καυχώμεθα 
καί δοξάζωμε τούς έαυτούς μας, άλλά ν' άποδίδωμε τό 
καλό καί τή δόξα στό θεό. Διότι μόνο μέ τή χάρι τού 
θεού μπορούμε νά κάνωμε καλό. ’Αφ’ έαυτών μόνο 
άμαρτίες μπορούμε νά κάνωμε. 

ΠΡΑΞΕΩΝ ΙΕ 1 - 21 


ΜΑΘΗΜΑ 33ο 


ΖΗΤΗΜΑΤΑ ΤΟΥ ΜΩΣΑΪΚΟΥ ΝΟΜΟΥ 
Η ΑΠΟΣΤΟΑΙΚΗ ΣΥΝΟΔΟΣ 


Στό δέκατο πέμπτο κεφάλαιο τών Πράξεων, στίχ. 1 
- 21, γίνεται λόγος 1) Γιά τις διαφωνίες ώς πρός τήν 
περιτομή καί γενικώτερα τό τελετουργικό μέρος τού 
Μωσαϊκού νόμου, στίχ. 1 - 5, καί 2) Γιά τή σύγκλησι τής 
Άποστολικής Συνόδου καί τούς λόγους τού Πέτρου καί 
τού Ιακώβου, στίχ. 6-21. 

Έξήγησις λέξεων καί φράσεων 

1. τώ έθει = σύμφωνα μέ τό έθιμο. 

2. γενομένης ούν στάσεως καί ζητήσεως τώ Παύλω καί τώ 

Βαρνάβα πρός αύτοΰς = έπειδή δέ ό Παύλος και ό 
Βαρνάβας είχαν φιλονεικία και συζήτησι μ’ αύτούς. 
έταξαν = ώρισαν. 

4. παραγενόμενοί = όταν έφθασαν. 

άπεδέχθησαν υπό τής έκκλησιας = έγιναν δεκτοί άπό τήν 
έκκλησία, τούς ύποδέχθηκε ή έκκλησία. 

5. έξανέστησαν = σηκώθηκαν. 

8εΐ περιτέμνειν = πρέπει να περιτέμνουν. 

6. ίδεϊν περί τού λόγου τούτου = να ίδούν γι’ αύτό τό πράγμα, 

να έξετάσουν αύτή τήν ύπόθεσι. 

7. υμείς έπίστασθε = σεις ξέρετε. 

άφ' ημερών άρχαίων = άπό πολύ χρόνο, άπό τις πρώτες 

ημέρες. 

έν ήμϊν = μεταξύ μας. 

8. έμαρτύρησεν αύτοΐς = έδωσε μαρτυρία ύπέρ αύτών. 
δούς - μέ τό να δώση. 

9. ούδέν διέχρινε = καμμιά διάκρισι δεν έκανε. 

τη πιστει χαθαρίσας - διότι με τήν πίστι καθάρισε. 

10. τι πειράζετε = διατί θέτετε σέ δοκιμασία, διατί προκαλεί- 

τε. 

έπιθεϊναι = νά επιθέσετε, νά επιβάλετε. 

12. εξηγούμενων = νά διηγούνται. 

13. άπεχρίθη = έλαβε τό λόγο, ώμίλησε. 

14. έξηγι)σατο - άνέφερε. 

χαθώζ πρώτον = πώς για πρώτη φορά. 
έπεσχέφατο λαβεϊν = φρόντισε νά λάβη, ν’ άποκτήση. 
έπί τω όνόματι αυτού = για τό όνομά του. 

16. αναστρέφω = θά έπιστρέψω. 
πεπτωχυϊα - πεσμένη. 
χατεσχαμμένα = τά έρείπια. 

17. έφ' ούζ έπιχέχληται τό όνομά μου = οι όποιοι είνε δικοί 

μου. 

19. χρίνω - έχω τη γνώμη. 

μη παρενοχλεΐν = νά μη φέρωμε ένοχλήσεις, δυσκολίες. 

20. έπιστεϊλαι αύτοϊς = νά γράψωμε σ’ αύτούς έπιστολή. 
άλισγηματα ειδώλων = είδωλόθυτα. 

πνιχτόν = πνιγμένο, στραγγαλισμένο ζώο. 

21. έχ γενεών άρχαίων = άπό τούς άρχαίους χρόνους. 

Παρατηρήσεις και διδάγματα 

Στίχ. 1 : Ό Μωσαϊκός νόμος περιείχε ένα πλήθος άπό 
τυπικές διατάξεις γιά διακρίσεις ζώων καί φαγητών, γιά 
θυσίες, γιά καθάρσεις σχετικές μέ τή γενετήσια όρμή, 
τό άγγιγμα τάφου ή νεκρού καί γιά άλλα πράγματα. Ή 
πληθώρα δέ τών τυπικών ή τελετουργικών διατάξεων τού 
νόμου ήταν ένας βαρύς ζυγός γιά τόν Ισραηλίτη, άφου 
μάλιστα έζητείτο ή τήρησις τού νόμου μέ σχολαστική, θά 
λέγαμε, άκρίβεια. Βεβαίως ό θεός είχε σκοπό, γιά τόν 
όποιο νομοθέτησε τόν τελετουργικό νόμο. Πολλές τελε¬ 
τουργικές πράξεις είχαν συμβολικό νόημα, πολλές άπέ- 
βλεπαν στό νά έλθη ό άνθρωπος σέ έπίγνωσι τής 

άμαρτωλότητός του, καί γενικώς ό νόμος είχε παιδαγωγικό 
χαρακτήρα, προπαρασκεύαζε δηλαδή τόν Ισραήλ γιά τό 
Χριστό. 

Απ τις διατάξεις τού τελετουργικού νόμου σημαντικό¬ 
τερη ήταν ή περιτομή. Πολλοί Ιουδαίοι, οί όποιοι έγιναν 
χριστιανοί, έξακολουθοϋσαν νά πιστεύουν, ότι ή περιτομή 
είχε σωτηριώδη σημασία. Οί χριστιανοί αύτοί χαρακτηρί¬ 
ζονται ώς ίουδαΐζοντες. 

Επειδή ή πολυάνθρωπη Αντιόχεια ήταν τό κέντρο των 
χριστιανών μέσα στόν έθνικό κόσμο, μερικοί ίουδαΐζοντες 
χριστιανοί κατέβηκαν άπ* τήν Ίουδαία στήν Αντιόχεια καί 
δίδασκαν τούς χριστιανούς, πού προέρχονταν άπ’ τόν 
έθνικό κόσμο, λέγοντας: «Έάν δέν περιτέμνεσθε σύμφωνα 
μέ τό έθιμο τού Μωϋσέως, δέν μπορείτε νά σωθήτε». 
Καίτοι αύτοί οί Ιουδαίοι ήταν χριστιανοί, διατηρούσαν 
σημαντικό ποσό έγωισμοϋ. Ένω οί άπόστολοι στήν Ιερου¬ 
σαλήμ καί στήν Αντιόχεια δέν κήρυτταν περιτομή, αύτοί, 
σάν νά ήταν άνώτεροι άπ* τούς άποστόλους, κήρυτταν 
περιτομή. Είχαν φρόνημα, ότι αύτοί καταλάβαιναν καλλίτε¬ 
ρα άπ’ τούς άποστόλους! Συναντάμε καί σήμερα τέτοιο 
φρόνημα. Όταν είπα σ* ένα χιλιοστή, «Γιατί έπιμένετε, 
ότι είνε άναγκαία ή χρήσις τής έβραϊκής λέξεως Ιεχωβά, 
άφοϋ οί άπόστολοι χρησιμοποιούν τήν έλληνική λέξι 
Κύριος;», ό χιλιοστής άπάντησε: «Κακώς έκαναν οί 
άπόστολοι, πού δέν χρησιμοποίησαν τή λέξι Ιεχωβά»! 

Μέ τό φρόνημα καί τή διδασκαλία τους ύπέρ τής 
περιτομής οί ίουδαΐζοντες χριστιανοί δέν προσέβαλλαν 
μόνο τούς άποστόλους, προσέβαλλαν καί τόν ίδιο τό 
Χριστό. Πώς προσέβαλλαν τό Χριστό; Ιδού! Μέ τό νά 
διδάσκουν, ότι χωρίς περιτομή δέν σώζεται ό άνθρωπος, 
ύποτιμοϋσαν τό έργο τού Χριστού, είνε σάν νά έλεγαν, 
ότι ή θυσία τού θεανθρώπου δέν είνε ικανή νά σώση 
τόν άνθρωπο! "Αν ή περιτομή καί ό νόμος είχαν τή δύναμι 
νά σώσουν τόν άνθρωπο, δέν θά σταυρωνόταν ό Χριστός. 
Επίσης, άν ή περιτομή ήταν άναγκαία γιά τή σωτηρία, οί 
γυναίκες, πού δέν περιτέμνονταν, πώς θά σώζονταν; Ό 
Χριστός σταυρώθηκε γιά νά σώση όλους τούς άνθρώπους. 

Απ' τήν άνθρώπινη δέ πλευρά δέν χρειάζεται περιτομή 
σώματος, πράξις τυπική, άλλά περιτομή καρδίας, περικοπή 
καί άποβολή τής αμαρτίας διά των μυστηρίων τής 
Εκκλησίας καί πνευματικών άγώνων. 

Μέ τούς ίουδαίζοντας χριστιανούς ομοιάζουν πολλοί 
σημερινοί χριστιανοί. ΕΙνε νοσηροί τύποι, άμαθείς, ίσχυρο- 
γνώμονες καί έγωισταί, οί όποιοι νομίζουν ότι συλλαμβά¬ 
νουν τήν άλήθεια καλλίτερα άπό μορφωμένα, εύσεβή, 
ύπεύθυνα καί άνιδιοτελή πρόσωπα, θεολόγους, κληρικούς 
καί έργάτας τού Εύαγγελίου. Νοσηροί τύποι έφθασαν 
μέχρι τού σημείου νά κάνουν δόγμα πίστεως τις δεκατρείς 
ήμέρες τού παλαιού ήμερολογίου, ν’ άρνοϋνται τό κύρος 
των μυστηρίων μας, έπειδή άκολουθοΰμε τό νέο ήμερολό- 
γιο, τό οποίο, σημειωτέον, είνε άκριβέστερο, καί έξ αίτιας 
τής ήμερολογιακής διαφοράς νά μάς στέλνουν στήν 
Κόλασι! Νοσηροί έπίσης τύποι, ένω ή Γραφή διδάσκει τήν 
άναγκαιότητα τού έλέγχου, αύτοί διδάσκουν άντιθέτως, 
ότι ό έλεγχος εινε κατάκρισις καί οί έλέγχοντες θά 
κολασθούν! Γέμισε ό χριστιανικός κόσμος άπό νοσηρούς 
τύπους καί αύτοχειροτονήτους θεολόγους. Γιά άλλα 
πράγματα έρωτώνται οί ειδικοί. Γιά τά ζητήματα π.χ. τής 
ύγείας οί γιατροί. Αλλά γιά τά ζητήματα τής Θρησκείας 
όλοι σχεδόν ομιλούν σάν νά είνε οί ίδιοι ειδικοί, όλοι 
σχεδόν άποφαίνονται σάν θεολόγοι! 

Στίχ. 2 - 4: Ό Παύλος καί ό Βαρνάβας ήλθαν σέ 
φιλονεικία καί συζήτησι μεγάλη μέ τούς ίουδαίζοντας 
χριστιανούς, πού κατέβηκαν άπ’ τήν Ίουδαία στήν Αντιό¬ 
χεια. Αλλά πού νά πεισθοΰν οί νοσηροί καί φανατικοί; 
Παύλος μιλούσε, κορυφαίος άπόστολος καί θαυματουρ¬ 
γός, άλλ' αύτοί έμεναν άμετάπειστοι! Διά τούτο οί 
χριστιανοί τής Αντιόχειας ώρισαν νά μεταβοΰν ό Παύλος 
καί ό Βαρνάβας καί μερικοί άλλοι, μεταξύ των όποιων καί 
ό Τίτος (Γαλ. β 1 - 3), στήν Ιερουσαλήμ, τή μητέρα των 
Εκκλησιών, πρός τούς άποστόλους καί τούς πρεσβυτέ- 
ρους, γιά νά συζητήσουν τό άναφυέν ζήτημα. Ή Εκκλησία 
τής Αντιόχειας προέπεμψε τούς άπεσταλμένους σέ 
ένδειξι αγάπης καί ένδιαφέροντος. Καί αύτοί, διερχόμενοι 




τή Φοινίκη καί τή Σαμάρεια, διηγούντο τήν έπιστροφή 
των εθνών καί προκαλοϋσαν χαρά μεγάλη σέ όλους τούς 
άδελφούς. Ταξίδι χαράς, μεγάλης χαράς, τό ταξίδι τών 
άποστόλων καί τών λοιπών άπεσταλμένων. Οί άνθρωποι 
κάνουν ταξίδια άναψυχής, γιά νά χαροϋν δηλαδή, βλέπον¬ 
τας καθ’ οδόν τά άξιοθέατα έργα τού Θεού καί τών 
άνθρώπων. Οί άπόστολοι έκαναν ταξίδια γιά νά μεταδίδουν 
καθ' οδόν χαρά. Οί κατά τόπους άδελφοί έχαιραν, 
άκούοντας άπ’ τούς άποστόλους τήν έπιστροφή τών 
έθνικών. Χαρά γίνεται, όταν ένας νέος άνθρωπος γεννιέται 
στήν οικογένεια. Καί χαρά μεγάλη γίνεται, όταν άνθρωποι 
γεννιώνται στήν πνευματική οικογένεια, τήν Εκκλησία. 
Όποιος χριστιανός δέν αισθάνεται άγαλλίασι, όταν κά¬ 
ποιος έρχεται στήν Εκκλησία καί γίνεται άδελφός, αύτός 
είνε νεκρός χριστιανός. Ό ζωντανός χριστιανός δοκιμάζει 
άγαλλίασι, όταν ή μεγάλη οικογένεια, ή Εκκλησία, άποκτρ 
νέα μέλη, καί αύτός άποκτά νέους άδελφούς. Τόν 
πνευματικό άνθρωπο άναπαύουν καί χαροποιούν περισσό¬ 
τερο οί πνευματικοί άδελφοί, παρά οί σαρκικοί. Ή, μάλλον, 
οί σαρκικοί άδελφοί, άν δέν έχουν πνευματικότητα, είνε 
πηγή στενοχώριας καί θλίψεως γιά τόν πνευματικό 
άνθρωπο. 

Νά εύχεσθε, άγαπητοί, καί νά προσεύχεσθε καί ν’ 
άγωνίζεσθε, ώστε καί σ’ αύτή έδώ τήν έκκλησία, τήν κατ’ 
οίκον έκκλησία, νά προστεθούν νέα μέλη, νέοι άδελφοί, 
γιά ν’ αύξηθή ή χαρά μας. Κάθε άδελφός είνε «χαρά καί 
στέφανος». Έτσι αισθανόταν ό άπόστολος: « Αδελφοί μου 
άγαπητοί καί έπιπόθητοι, χαρά καί στέφανός μου» (Φιλ. 
δ’ 1). 

Στίχ. 5: Οί χριστιανοί τής Φοινίκης καί τής Σαμαρείας 
χάρηκαν πολύ γιά τήν έπιστροφή τών έθνικών. Αλλά 
μερικοί χριστιανοί τής Ιερουσαλήμ δέν έξεδήλωσαν τό 
αύτό συναίσθημα, άλλά μάλλον έπιφύλαξι. Σηκώθηκαν καί 
είπαν: Πρέπει νά περιτέμνουν τούς έπιστρέφοντας έθνι- 
κούς, καί νά παραγγέλλουν σ’ αύτούς νά τηρούν τό 
Μωσαϊκό νόμο, καί τις τυπικές δηλαδή διατάξεις. 

Ποιοι ήταν αυτοί οί χριστιανοί, οί όποίοι άποφαίνονταν 

πρό των αποστόλων καί ώς ανώτεροι τών άποστόλων; 
Ηταν πρόσωπα, τά όποια προέρχονταν άπό τήν τάξι τών 
Φαρισαίων. Οπως εϊνε γνωστόν, οί Φαρισαίοι ήταν 
τυπολάτρες, σχολαστικοί, φοβερά προκατειλημμένοι άπέ- 
ναντι τοϋ Ιησού καί φοβερά φανατισμένοι. Όσο βρισκόταν 
ό Ιησούς στή γή, πολύ όλίγοι Φαρισαίοι φαίνεται νά 
προσελκύστηκαν άπ' τή διδασκαλία του. 'Αλλ’ όταν ήλθε 
τό Αγιο Πνεύμα, άρκετοί καί άπ’ τούς Φαρισαίους 
προσελκύστηκαν στήν Πίστι. Καί ό Παύλος ήταν άπ τήν 
τάξι τών Φαρισαίων (Πράξ. κγ' 6, κστ’ 5, Φιλ. γ’ 5). Άλλ’ 
ό Παύλος άπέβαλε άμέσως καί τελείως τήν προκατάληψι 
καί τό φανατισμό. Δέν συνέβη όμως τό αύτό καί μέ όλους 
τούς άλλους Φαρισαίους, οί όποιοι έγιναν πιστοί. Τί 
διδάσκει τούτο; Οτι οί προκατειλημμένοι καί φανατικοί 
εχθροί τού Χριστιανισμού εϊνε δυνατό νά έλκύωνται στήν 
Πίστι. Αλλ εϊνε έπίσης δυνατό, νά μή άπαλλάσσωνται 
άμέσως καί τελείως άπ' τις πνευματικές τοξίνες, άλλά ν' 
άποτοξινώνωνται σιγά - σιγά μέ τήν πάροδο τού χρόνου. 
Ας μή άπογοητευώμεθα λοιπόν γιά κανένα άνθρωπο, όσο 
φανατικός έχθρός καί άν εϊνε. Καί άς άντιμετωπίζωμε τή 
βραδεία διόρθωσι τών συνανθρώπων μέ ύπομονή. Μήπως 
ό Κύριος δέν ύπομένει όλους εμάς μέ τις διάφορες 
άτέλειες καί άμαρτίες μας; 

Στίχ. 6-11 : Οί άπόστολοι δέν ώργίσθηκαν γιά τήν 
προπέτεια καί τήν αύθάδεια τών ίουδαϊζόντων χριστιανών. 
Τό Αγιο Πνεύμα τούς είχε οπλίσει μέ ύπομονή καί μέ 
πραότητα. Πρός άντιμετώπισι τού ζητήματος συνεκάλεσαν 
Σύνοδο, τήν ’Αποστολική Σύνοδο. Συναθροίστηκαν οί 
άπόστολοι καί οί πρεσβύτεροι, άλλά μαζί καί τό πλήθος 
τών άδελφών, ή Εκκλησία (στίχ. 6, 12, 22). Καί έγινε 
πολλή συζήτησις, κατά τήν όποια άκούσθηκαν διάφορες 
γνώμες τών πιστών. Κατόπιν δέ ό Πέτρος, προφανώς 
άναφερόμενος στήν έπιστροφή τού Κορνηλίου καί άλλων 
έθνικών, καθώς καί στήν άπολογία του πρός τούς 
ίουδαΐζοντας χριστιανούς πρό πολλών έτών, εϊνε στή 
Σύνοδο: Ανδρες άδεφοί! Σείς γνωρίζετε, ότι άπό πολλά 
χρόνια ό θεός έξέλεξε άνάμεσα σέ μάς τούς άποστόλους 
έμένα, γιά ν άκούσουν οί έθνικοί διά τού στόματός μου 

τό λόγο τοϋ Εύαγγελίου καί νά πιστεύσουν. Ό θεός 
έπίσης, ό όποιος γνωρίζει τις καρδιές, έδωσε μαρτυρία 
ύπέρ αύτών, μέ τό νά δώση σ αυτούς τό Πνεύμα τό Αγιο, 
καθώς τό έδωσε καί σ έμάς. Καμμιά διάκρισι δέν έκαμε 
άνάμεσα σ έμάς, τούς Ιουδαίους, καί σ’ αύτούς, τούς 
εθνικούς. Διότι μέ τήν πίστι, άνευ περιτομής, καθάρισε 
τις καρδιές τους. Τώρα, λοιπόν, γιατί θέτετε σέ δοκιμασία, 
γιατί προκαλεΐτε τό θεό, ζητώντας ν’ άποσπάσετε νεώτερη 
άπόφασί του, γιά νά έπιβάλετε στόν τράχηλο τών χριστια¬ 
νών ζυγό, πού ούτε οί πατέρες μας, ούτε έμεΐς μπορέσαμε 
νά βαστάξωμε; Αλλά πιστεύουμε, ότι μέ τή χάρι τού θεού 
θά σωθούμε, όπως καί έκεΐνοι. 

Πνευματικώτατος ό λόγος τού άποστόλου Πέτρου. 
Πρός τούς έθνικούς δέν έκανε τό άνοιγμα ό άπόστολος, 
άλλ’ ό θεός. Ό θεός μίλησε διά τού στόματος τού 
άποστόλου. Ό άπόστολος ύπήρξε ταπεινό όργανο τού 
θεού. Καί μίλησε ό θεός στούς έθνικούς γιά νά 
πιστεύσουν, όχι γιά νά κάνουν περιτομή. Καί ώς καρδιο¬ 
γνώστης ό θεός είδε, ότι οί έθνικοί πίστευσαν στό λόγο 
τοϋ Εύαγγελίου καί πόθησαν νά γίνουν μέλη τής οικογέ¬ 
νειας τοϋ Χριστού, τής Εκκλησίας. Οί Ιουδαίοι νόμιζαν, 
ότι ή περιτομή τούς καθάριζε. Αλλά πώς μιά έξωτερική 
τυπική πράξις θά μπορούσε νά καθαρίση τό έσωτερικό 
τού άνθρώπου; Ό Πέτρος τονίζει, ότι ό θεός καθάρισε 
τις καρδιές τών έθνικών διά τής πίστεως. Έπίσης τονίζει, 
ότι έδωσε σ' αύτούς, άφοΰ οί καρδιές τους καθαρίστηκαν, 
τό Πνεύμα τό "Αγιο. Ότι δέ έδωσε τό Πνεύμα τό "Αγιο, 
άποδεικνύεται άπ’ τις έκδηλώσεις τών διαφόρων χαρισμά¬ 
των τους, γλωσσολαλίας, προφητείας κ.λπ. Ό θεός δέν 
έκανε καμμιά διάκρισι άνάμεσα στούς περιτετμημένους 
Ιουδαίους καί τούς άπεριτμήτους έθνικούς. Κοίταξε μόνο 
τήν καρδιά καί τήν πίστι, καί έδωσε κάθαρσι καί τό Πνεύμα 
τό Αγιο. Έτσι ό θεός κήρυξε τήν περιτομή καί γενικώς 
τόν τελετουργικό νόμο άνευ σημασίας πλέον. 'Αλλ* οί 
ίουδαΐζοντες χριστιανοί ήθελαν νά κάνουν τό θεό ν’ 
άλλάξη γνώμη καί νά συμμορφωθή μέ τή δική τους γνώμη! 
Τόσο βαθειά ριζωμένος μέσα στήν καρδιά τους ήταν ό 
έγωισμός! 


10 ΠΡΑΞΕΙΣ ΑΠΟΣΤΟΛΟΝ 

Στίχ. 12 - 21: Μετά τόν Πέτρο, ό Βαρνάβας καί ό 
Παύλος διηγήθηκαν τά καταπληκτικά σημεία, τά όποια 
έκανε ό θεός διά μέσου αύτών στους έθνικούς. Τά σημεία 
ήταν άποδείξεις, ότι ό Θεός δέχτηκε τούς έθνικούς καί 
τούς έδωσε τή χάρι του. 

Καί ό Πέτρος καί ό Παύλος καί ό Βαρνάβας τόνισαν 
τις φανερές έκδηλώσεις τού Αγίου Πνεύματος στούς 
έθνικούς. Αύτές οί έκδηλώσεις ήταν τό άποφασιστικώτερο 
έπιχείρημα ύπέρ των έθνικών. Όπου ό θεός δίνει τή 
μαρτυρία του διά θαυμάτων, οί διαφωνίες καί οί άντιλογίες 
τών άνθρώπων δέν έχουν πλέον θέσι. 

Μετά τόν Πέτρο, τόν Παύλο καί τόν Βαρνάβα μίλησε 
ό Ιάκωβος ό άδελφόθεος. Όπως είνε γνωστό, ό Ιάκωβος, 
όπως καί οί άδελφοί του, άρχικώς δέν πίστευε στόν Ιησού, 
άλλά τόν θεωρούσε διανοητικώς άρρωστο, τρελλό (Ίωάν. 
ζ 5, Μάρκ. γ' 21). Μετά τήν άνάστασι ό Ιάκωβος, όπως 
βεβαίως καί οί άδελφοί του, ,πίστευσαν στό Χριστό. Ό 
Άναστάς μάλιστα Κύριος φανερώθηκε στόν Ιάκωβο 
ιδιαιτέρως (Α' Κορ. ιε' 7). Ό Ιάκωβος διακρινόταν γιά τά 
αύστηρά του ήθη. Ο ιστορικός Εύσέβιος πολλά θαυμαστά 
διηγείται γιά τά αύστηρά του ήθη. Λόγω τών αύστηρών 
του ήθών έπωνομάστηκε «ό δίκαιος». Ό άδελφόθεος καί 
δίκαιος Ιάκωβος έγινε ό πρώτος Επίσκοπος τής Εκκλη¬ 
σίας τών Ιεροσολύμων, τής μητρός τών Εκκλησιών. Τό 
δέ κύρος του στήν Εκκλησία ήταν μέγα. Οταν άποφυλακί- 
στηκε ό Πέτρος, είπε ν’ άναγγείλουν τούτο πρώτα στόν 
Ιάκωβο (Πράξ. ιβ' 17). Ό Παύλος στό Γαλ. β' 9 άναφέρει 
πρώτα τόν Ιάκωβο καί έπειτα τόν Πέτρο καί τόν Ιωάννη. 
Καί ή Εκκλησία πρόταξε τήν Επιστολή τού Ιακώβου τών 
Επιστολών τού Πέτρου καί τού Ίωάννου. Τόσο μεγάλη 
ήταν ή άρετή τού Ιακώβου, ώστε ή καταστροφή τής 
Ιερουσαλήμ τό 70 άπ’ τούς Ρωμαίους άποδόθηκε στήν 
όργή τού θεού, διότι οί Ιουδαίοι θανάτωσαν τόν δίκαιον 
τούτον άνδρα. 

Αν έχωμε άπιστους άδελφούς, άς μή άπογοητευώμε- 
θα. Ό Άναστάς Κύριος εϊνε δυνατό νά κάνη καί σ’ αύτούς 




θαύμα άλλαγής, όπως έκανε στήν καρδιά τού Ιακώβου. 

Επειδή ό Ιάκωβος ώς Ιουδαίος ήταν αύστηρός 
τηρητής τού νόμου καί ώς Επίσκοπος τής Εκκλησίας 
είχε μέγα κύρος, ό λόγος του άκούσθηκε μέ ιδιαίτερη 
προσοχή. Τί δε είπε ό Ιάκωβος, ό όποιος, όπως φαίνεται, 
ήταν καί ό πρόεδρος τής Συνόδου; Δέν έφερε έπιχειρήμα- 
τα γιά νά δείξη, ότι δέν χρειαζόταν πλέον ή περιτομή. 
Τέτοια έπιχειρήματα έφεραν προηγούμενοι όμιληταί, μάλι¬ 
στα ό Πέτρος. Ό Ιάκωβος είπε, ότι ή έπιστροφή τών 
έθνικών δέν είνε καινοτομία, άλλά έργο θεού προφητευ- 
μένο καί προαποφασισμένο, καί ότι δέν πρέπει νά 
παρεμβάλλωνται έμπόδια στό έργο τού θεού, άλλ' οί έξ 
έθνών χριστιανοί ν’ άποφεύγουν ώρισμένα μόνο πράγματα, 
τήν πορνεία ώς άμαρτία, καί τά είδωλόθυτα, τό πνικτό 
καί τό αίμα, γιά νά μή σκανδαλίζουν τούς έξ Ιουδαίων 
χριστιανούς, οί οποίοι ήταν άκόμη ίσχυρώς προσκολλημέ- 
νοι στό μωσαϊκό νόμο. 

'Άνδρες άδελφοί!, είπε ό Ιάκωβος. ’Ακούσατέ με. Ό 
Συμεών (ό Σίμων - Πέτρος δηλαδή) άνέφερε, πώς 
άρχικώς ό Θεός (περίπτωσις Κορνηλίου) φρόντισε ν' 
άποκτήση λαό γιά τ' όνομά του. Καί μέ τό γεγονός αύτό 
συμφωνούν οί προφητείες, όπως είνε γραμμένο (στον 
προφήτη Άμώς, θ’ 11 - 12): Μετά τήν τιμωρία, κατά τή 
μεσσιακή έποχή, θά έπιστρέψω καί θά οικοδομήσω πάλι 
τή σκηνή τού Δαβίδ, πού θά έχη καταπέσει, ναί, τά έρείπιά 
της θά οικοδομήσω πάλι, καί θά τήν άνορθώσω (θά 
οικοδομήσω δηλαδή τήν αιώνια βασιλεία, τήν Εκκλησία), 
γιά νά ζητήσουν μέ πόθο τόν Κύριο οί ύπόλοιποι άπ τούς 
άνθρώπους καί όλοι οί έθνικοί, οί όποίοι είνε δικοί μου, 
λέγει ό Κύριος, ό όποιος πραγματοποιεί τις προφητείες. 
Τά γεγονότα, λοιπόν, τά σχετικά μέ τήν έπιστροφή τών 
έθνικών, δέν είνε καινοτομία, άλλά έργα τού θεού γνωστά 
καί άποφασισμένα άπό τά βάθη τής αίωνιότητος. Γι αύτό 
έχω τή γνώμη, νά μή θέτωμε προσκόμματα στούς 
έθνικούς πού έπιστρέφουν στό θεό, νά μή άνατρέπωμε 
τό έργο τού θεού, άλλά μόνο νά στείλωμε σ’ αυτους 
έπιστολή καί νά τούς παραγγείλωμε, ν' άπέχουν άπ τά 

είδωλόθυτα, τήν πορνεία, το οτραγγαλισμένο ζώο καί τό 
αίμα. Διότι άπ τούς άρχαίους χρόνους σέ κάθε πόλι 
ύπάρχουν οι κήρυκες τού Μωσαϊκού νόμου, άφοΰ κάθε 
Σάββατο ό Μωσαϊκός νόμος διαβάζεται στις συναγωγές. 
Καί συνεπώς οί έξ έθνών χριστιανοί πρέπει ν' άποφεύγουν 
τά είδωλόθυτα, τά πνικτά ζώα καί τό αϊμα, γιά νά μή 
σκανδαλίζουν τούς έξ Ιουδαίων χριστιανούς, οί όποιοι 
εΐνε ζυμωμένοι μέ τό Μωσαϊκό νόμο καί δέν δύνανται 
άμέσως νά άπαλλαγοΰν άπό ώρισμένες άντιλήψεις. Μέ 
μεγάλη σύνεσι μίλησε ό Ιάκωβος. Έκαμε ένα συγκερασμό 
πραγμάτων, ώστε καί οί έθνικοί νά μή έμποδίζωνται άπό 
τήν Πίστι, καί οί ίουδαϊζοντες χριστιανοί νά μή σκανδαλί- 
ζωνται. Απέρριψε τήν περιτομή καί τις πλεΐστες διατάξεις 
τού τελετουργικού νόμου, διότι ήταν σοβαρά έμπόδια 
στήν έπιστροφή τών έθνικών καί άνατροπή τού έργου τού 
θεού. Έκρινε άναγκαία δέ τήν τήρησι άπό τούς έθνικούς 
τριών μόνο τυπικών διατάξεων, διότι ή παράβασις αύτών 
τών διατάξεων δημιουργούσε στούς ίουδαΐζοντας μεγάλο 
σκανδαλισμό καί άποτροπιασμό. Ό Μωσαϊκός νόμος 
άπαγόρευε τή βρώσι καί τήν πόσι αίματος, διότι τό αίμα 
εινε ή βάσις τής ζωής καί συμβόλιζε τό αίμα τού Χριστού, 
πού εινε ή βάσις τής πνευματικής ζωής. Απαγόρευε 
έπίσης τή βρώσι τών πνικτών, διότι δέν είχε προηγουμένως 
χυθή, άλλά περιεχόταν σ’ αύτά τό αίμα. Άλλ’ άφ’ ότου 
χύθηκε τό αίμα τού Χριστού, είχαν πλέον σημασία οί 
διατάξεις τού Μωσαϊκού νόμου γιά τό αϊμα καί τά πνικτά; 
Έπίσης, άν κανείς δέν έπηρεαζόταν άπ' τις είδωλολατρι- 
κές ιδέες, γιατί νά μή έτρωγε είδωλόθυτα, κρέατα πού 
άπέμεναν άπ' τις θυσίες σέ ψευδείς θεούς καί πωλοΰνταν 
στά κρεοπωλεία; Αφού οί είδωλολατρικοί θεοί ήταν 
άνύπαρκτοι, τά κρέατα δέν ήταν μολυσμένα, άλλά καί 
αύτά ήταν άγαθά τού άληθινοϋ θεού, θά μπορούσαν 
λοιπόν οί έξ έθνών χριστιανοί νά τρώνε είδωλόθυτα. ’Αλλ’ 
έπειδή οί ίουδαϊζοντες χριστιανοί αισθάνονταν μεγάλο 
σκανδαλισμό καί άποτροπιασμό, ό Ιάκωβος συνιστρ άποχή. 
Εφαρμόζει τήν άρχή τής συγκαταβάσεως καί θυσίας 
δικαιωμάτων χάριν τών άδελφών, οί όποιοι έχουν άσθενή 
καί περιδεή συνείδησι. θεόπνευστος καί ό Ιάκωβος όμιλεΐ 
όπως καί ό Παύλος, ό όποιος λέγει: «Ού μή φάγω κρέα 

είς τόν αίώνα, ϊνα μή ιόν αδελφόν μου σκανδαλίσω» (Α 
Κορ. η' 13), καί, «Τοίς πάσι γέγονα τά πάντα, ϊνα πάντως 
τινάς σώσω» (Ρωμ. θ 22). Ό,τι κηρυσσόταν καί πιστευόταν 
άπό αιώνες, ήταν δυνατό νά έξαλεκρθή άμέσως; Ο 
Ιάκωβος άφησε τό χρόνο νά ένεργήση γιά μερικά 
πράγματα. Ό χρόνος είχε έπιβάλει ίσχυρώς ώρισμένες 
άντιλήψεις καί ό χρόνος πάλι θά τίς έξασθενούσε καί θά 
τις έξήλεκρε. 

Στίχ. 6 - 7: Τό ζήτημα τής περιτομής καί τού 
τελετουργικού νόμου δέν έλυσε ό Πέτρος μόνος. Καίτοι 
ήταν κορυφαίος καί ό πλέον σεβαστός άπό τούς δώδεκα 
άποστόλους, δέν είπε, «Ό,τι άποφανθώ έγώ, αύτό θά 
γίνη!». Αλλά συνεκλήθη Σύνοδος καί έγινε συζήτησις 
πολλή καί άνταλλαγή γνωμών κατά τρόπο δημοκρατικό. 
Ό δέ Πέτρος ούτε άρχισε τή συζήτησι, ούτε τήν έκλεισε, 
ούτε ήταν πρόεδρος τής Συνόδου. Όπως φαίνεται, 
πρόεδρος τής Συνόδου ήταν ό Ιάκωβος, ό έπίσκοπος 
τής Ιερουσαλήμ, ό όποιος μέ τό λόγο του καί τίς προτάσεις 
του έκλεισε τή συζήτησι στή Σύνοδο. Πού εινε ό πάπας, 
ό όποιος στηρίζει τό περιβόητο πρωτείο του στόν Πέτρο; 

ΠΡΑΞΕΩΝ ΙΕ 22 - 41 


ΜΑΘΗΜΑ 34ο 


Η ΑΠΟΦΑΣΙΣ ΤΗΣ ΑΠΟΣΤΟΛΙΚΗΣ ΣΥΝΟΔΟΥ 
ΠΑΡΟΞΥΣΜΟΣ - ΧΩΡΙΣΜΟΣ ΠΑΥΛΟΥ & ΒΑΡΝΑΒΑ 

Στό δέκατο πέμπτο κεφάλαιο των Πράξεων, στίχ. 22 
- 41, άναφέρονται: 1) Ή κοινοποίησις των άποφάοεων 
τής Αποστολικής Συνόδου στήν Εκκλησία τής Αντιόχειας, 
στίχ. 22 - 35, καί 2) Ό παροξυσμός καί ό άποχωρισμός 
Παύλου καί Βαρνάβα, στίχ. 36-41. 

Έξήγησις λέξεων καί φράσεων 

22. έδοξε = φάνηκε καλό, έκριναν καλό, άποφάσισαν. 

7 τέμφαι = νά στείλουν. 

ηγούμενοι = κατέχοντες ηγετική θέσι. 

24. άνασχευάζοντες = κλονίζοντες, άνατρέποντες. 

οΐζ ού διεστειλάμεθα = ατούς όποιους δέν δώσαμε έντολή. 

25. έδοςεν ήμϊν = αποφασίσαμε. 

γενομένοις όμοθυμαδόν = αφού συναχθήκαμε καί συσκε- 
φθήκαμε. 

26. παραδεδωχόσι = οί όποιοι έχουν παραδώσει. 

27. διά λόγου = προφορικώς. 

28. έδοξε γάρ = κρίθηκε καλό, άποφασίστηκε. 

πλήν των έπάναγχες τούτων = έκτος άπ’ αύτά τά αναγκαία. 

29. ευ κράξετε = θά πράξετε καλώς. 
έρρωσθε = ύγιαίνετε. 

30. άπολυθέντες = άφού αναχώρησαν. 

31. έπι τη παραχλήσει = γιά τον ένισχυτικό λόγο. 

32. παρεχάλεσαν χαι έπεστήριξαν = ένίσχυσαν καί στήριξαν. 

33. κοιήσαντες δε χρόνον = άφού δέ έμειναν κάμποσο χρόνο. 
άπελύΟησαν μετ' ειρήνης από των άδελφών = άφέθησαν 

άπό τούς άδελφούς έλεύθεροι προς άναχώρησι μετά 
τιμών, οί άδελφοί τούς έστειλαν πίσω μέ τιμές. 

34. έπίμειναι αύτού - νά παραμείνη αυτού. 

36. έν αίς χατηγγείλαμεν = όπου κηρύξαμε. 

37. έβουλεύσατο = έκρινε καλό. 

38. ήξίου = απαιτούσε, έπέμενε. 

τον άποστάντα απ' αύτών = αύτόν πού άποχωρίστηκε 
άπ’ αύτούς, πού τούς έγκατέλειψε. 

μή συνελθόντα αύτοΐς = πού δέν ήλθε μαζί τους, πού δέν 
τούς ακολούθησε. 

39. παροξυσμόζ = οξεία φιλονεικία, διαπληκτισμός. 

Παρατηρήσεις και διδάγματα 

Στίχ. 22 - 23: Μετά τό λόγο τού άδελφοθέου Ιακώβου 
ή Άποστολική Σύνοδος έλαβε άπόφασι. Ποιοι έλαβαν 
μέρος στή Σύνοδο; Καί ποιοι άποφάσισαν; Ή Σύνοδος 
άπ’ τούς ιστορικούς τής Εκκλησίας όνομάζεται ’Αποστολι- 
κή, διότι τήν συνεκάλεσαν και μετείχαν σ' αύτή οί 
Απόστολοι, οί μεγαλύτεροι καί ένδοξότεροι άξιωματούχοι 
καί χαρισματοϋχοι τής Εκκλησίας καί τά ύπευθυνότερα 
πρόσωπα μέσα σ’ αύτή. Αλλά τήν Σύνοδο δέν άποτέλεσαν 
μόνον οί άπόστολοι. Καίτοι οί άπόστολοι ήταν θεόπνευστοι 
καί τά αύθεντικώτερα πρόσωπα μέσα στήν Εκκλησία, 
κάλεσαν καί «τούς πρεσβυτέρους» στή Σύνοδο, τό ιερατείο 
δηλαδή. Οί άνώτεροι τίμησαν τούς ύποδεεστέρους. Έτσι 
κάνουν οί άνώτεροι στις θέσεις καί τά άξιώματα, άν είνε 
άνώτεροι καί στήν ψυχή, πρό πάντων άν έχουν ταπεινο¬ 
φροσύνη καί άγάπη. Άλλ’ οί άπόστολοι δέν συνεκάλεσαν 
μόνο τούς πρεσβυτέρους, τό ιερατείο- κάλεσαν καί «τό 
πλήθος», όπως είδαμε στο στίχ. 12, «όλην τήν έκκλησίαν», 
όπως βλέπουμε στον παρόντα στίχ. 22. Κάλεσαν δηλαδή 
τόν πιστό λαό. Έτσι ή Σύνοδος άποτελέστηκε άπό τούς 
άποστόλους, τούς κληρικούς καί τούς λαϊκούς. Οί λαϊκοί 
όνομάζονται πρόβατα, οί κληρικοί ποιμένες. Αλλά μεταξύ 
ποιμένων καί προβάτων τής Εκκλησίας δέν ύπάρχει ή 
διαφορά, ή όποια ύπάρχει μεταξύ κοινών προβάτων καί 
κοινών ποιμένων. Τά κοινά πρόβατα δέν έχουν λογικό 
όπως οί βοσκοί τους. Αλλά τά πρόβατα τής Εκκλησίας 

έχουν λογικό καί Πνεύμα Αγιο, δύνανται καί αύτά νά 
έχουν γνώμη γιά τά ζητήματα τής πίστεως καί τής 
πνευματικής ζωής. Τό Πνεύμα τό "Αγιο όμιλε! καί διά 
μέσου των λαϊκών. Διά τούτο οί άπόστολοι κάλεσαν στή 
Σύνοδο καί τόν πιστό λαό. Τόν κάλεσαν έπίσης γιά νά 
τόν τιμήσουν. "Ανθρωποι μέ λογικό καί μέ Πνεύμα "Αγιο 
είνε «έν τιμή» άπ' τό θεό, καί πρέπει νά τιμώνται καί άπ’ 
τούς ταγούς τής Εκκλησίας. Όλες λοιπόν οί έκκλησιαστι- 
κές τάξεις, άπόστολοι, κλήρος καί λαός, έλαβαν μέρος 
στήν Άποστολική Σύνοδο. 

Οί δέ λαϊκοί δέν παρίσταντο στή Σύνοδο ώς άπλοι 
άκροαταί ή παρατηρηταί, ώς βωβά πρόσωπα, άλλ’ ώς 
ενεργά μέλη τής Συνόδου. Ή φράσις τού στίχ. 12, 
«έσίγησε δέ πάν τό πλήθος», σημαίνει, ότι προηγουμένως 
ό λαός μιλούσε, μετείχε στή συζήτησι, έκτενή συζήτησι 
(στίχ. 7), καί έξέφερε τή γνώμη του. Ή δέ άπόφασις τής 
Συνόδου δέν ήταν άπόφασις των άποστόλων μόνον, ούτε 
τών άποστόλων καί των πρεσβυτέρων, άλλά κοινή άπόφα- 
σις άποστόλων, πρεσβυτέρων καί λαού. Όλοι συνήλθον 
«όμοθυμαδόν» (στίχ. 25), όλοι άποφάσισαν άπό κοινού 
(στίχ. 28) καί όλοι άπηύθυναν στούς έξ έθνών χριστιανούς 
τήν έπιστολή, μέ τήν όποια ή Σύνοδος κοινοποιούσε τήν 
άπόφασί της. Αλλά καί όλοι έξέλεξαν τά πρόσωπα, τά 
όποια θά μετέφεραν τήν έπιστολή στούς έξ έθνών 
χριστιανούς, έμπιστα καί έπιφανή πρόσωπα. 

Τί φανερώνουν όλα αύτά; Ότι τό πολίτευμα τής 
Εκκλησίας εϊνε δημοκρατικό καί τό σύστημα διοικήσεως 
τής Εκκλησίας εϊνε συνοδικό, μέ συμμετοχή στή Σύνοδο 
καί τού πιστού λαού. Τόσο δέ μεγάλη εϊνε ή σημασία τού 
λαϊκού στοιχείου, ώστε Σύνοδοι, τις όποιες ό πιστός λαός 
δέν ένέκρινε, κατέπεσαν. Τό άλάθητο ύπάρχει στή συνεί- 
δησι τού πιστού λαού καί έκφράζεται διά τών Συνόδων. 
Σύνοδοι, πού δέν έκφράζουν τόν πιστό λαό, δέν εϊνε 
άγιες καί οικουμενικές. 

Κατά τούς πρώτους αίώνας συμμετείχαν στις Συνόδους 
καί ιερείς καί διάκονοι καί μοναχοί καί λαϊκοί. Αλλ' έπειτα 

έπικράτησε δεοποτοκρατία. Στις Συνόδους μετέχουν μό¬ 
νον άρχιερείς. Αύτό δέ είνε καταστρατήγησις τών δικαιω¬ 
μάτων του ύπολοίπου κλήρου, τών μοναχών καί τού 
λαού. Οί άρχιερείς τόλμησαν νά μάς άφαιρέσουν δικαιώ¬ 
ματα, τά όποια μάς έδωσαν οί άπόστολοι, καί διά τών 
άποστόλων ό ίδιος ό θεός. Καί έπειδή οί συνεδριάσεις 
τών Συνόδων τών άρχιερέων γίνονται κεκλεισμένων τών 
θυρών, χωρίς νά έπιτρέπουν ούτε σέ άκροατάς καί 
παρατηρητάς τήν είσοδο, πολλοί άρχιερείς άποθοασύνον- 
ται, λέγουν καί άποφασίζουν ό,τι θέλουν, καί έτσι τό 
συνοδικό σύστημα καί τά έκκλησιαστικά πράγματα καταπί¬ 
πτουν. 

θέλουμε νά έπανέλθη ή Εκκλησία μαςστό ύψος τών 
πρώτων αιώνων τού Χριστιανισμού; "Ας διαφωτιζώμεθα 
καί άς διαφωτίζωμε συνεχώς τούς άδελφούς γιά τά 
δικαιώματα τού εύσεβοΰς λαού, καί άς άγωνιζώμεθα 
συνεχώς, καί άς έντείνωμε τόν άγώνα γιά τήν άνάκτησι 
τών άπαραγράπτων δικαιωμάτων μας. Ή Εκκλησία δίδαξε 
τήν άληθινή δημοκρατία, άπ’ αύτή τήν πήρε ή Πολιτεία, 
καί εινε άπαράδεκτο νά έχη δημοκρατία ή Πολιτεία, σχήμα 
κοσμικό, καί νά μή έχη ή Εκκλησία, ϋψιστος όργανισμός 
μέ ϋψιστο προορισμό. 

Στίχ. 25 - 27: Γιά νά στείλη στις έκκλησίες τής 
Αντιόχειας, τής Συρίας καί τής Κιλικίας τήν έπιστολή, ή 
όποια περιείχε τήν άπόφασί της, καί ν' άναπτύξουν 
προφορικώς τό περιεχόμενο τής έπιστολής, ή Σύνοδος 
έξέλεξε δύο έξέχοντας καί έμπιστους άνδρας τής Εκκλη¬ 
σίας τής Ιερουσαλήμ, τόν Ιούδα καί τόν Σίλα. Ό Ιούδας 
έπωνομαζόταν Βαρσαββάς (στίχ. 22) καί ίσως ήταν 
άδελφός τού Ιωσήφ Βαρσαββά, ένός άπ’ τούς δύο 
αύτηκόους καί αύτόπτας τού Κυρίου, οί όποιοι προτάθηκαν 
γιά τήν άντικατάστασι τού Ιούδα τού Ίσκαριώτου (Πράξ. 
α’ 23). Ό Σίλας ή Σιλουανός εϊνε ό κατόπιν συνεργάτης 
τού άποστόλου Παύλου. Τί διδάσκει ή έκλογή τού Ιούδα 
τού Βαρσαββά καί τού Σίλα ή Σιλουανού γιά τήν άποστολή 
τους πρός τούς έξ έθνών χριστιανούς; Διδάσκει, ότι γιά 
σοβαρές άποστολές πρέπει νά έπιλέγωνται κατάλληλα 

καί έξαιρετικά πρόσωπα, ώστε νά έκπροσωποϋν έπαξίως 
τήν Εκκλησία καί νά περατώνουν τήν άποστολή τους μέ 
τή μεγαλύτερη δυνατή έπιτυχία. 'Αλλ' άλλοίμονο! Σήμερα 
ή Εκκλησία λησμονεί τό παράδειγμα τής Εκκλησίας τών 
Ιεροσολύμων καί πολλές φορές σέ σπουδαίες καί κρίσι¬ 
μες άποστολές στέλνει τά λιγώτερο κατάλληλα ή καί 
άκατάλληλα πρόσωπα, μέ άποτέλεσμα νά έκπροσωποϋν 
κακώς τήν Εκκλησία, ν' άποτυγχάνουν καί νά «τά κάνουν 
θάλασσα»... 

Οί άπεσταλμένοι τής Εκκλησίας τών Ιεροσολύμων 
Ιούδας καί Σίλας μετέβαιναν στούς έξ έθνών χριστιανούς 
μαζί μέ τόν Βαρνάβα καί τόν Παύλο, οί όποιοι μετά τή 
λήξι τής Συνόδου έπέστρεφαν νά συνεχίσουν τό έργο 
τους άνάμεσα στόν έθνικό κόσμο. Επειδή δέ οί ίουδαΐζον- 
τες χριστιανοί ύπονόμευαν τό κύρος καί τό έργο τών 
άποστόλων Παύλου καί Βαρνάβα καί τάραζαν καί κλόνιζαν 
ψυχές, στήν έπιστολή της ή Σύνοδος έκφράζει καί τήν 
άγάπη καί τήν έκτίμησί της προς τούς άποστόλους 
τούτους: «σύν τοΐς άγαπητοΐς ήμών Βαρνάβα καί Παύλω, 
άνθρώποις παραδεδωκόσι τάς ψυχάς αύτών ύπέρ τοϋ 
ονόματος τοϋ Κυρίου ήμών Ίησοϋ Χριστού». Ωραία καί 
συγκινητική σύστασις τής Εκκλησίας τής Ιερουσαλήμ 
ύπέρ τών δύο άποστόλων, προερχομένη άπό ώραϊες καί 
εύγενείς ψυχές, γεμάτες άπό άγάπη καί δύναμι ν’ 
άναγνωρίζουν τήν αύταπάρνησι τών άλλων. Μέ τή σύστασι 
αύτή ή Εκκλησία τής Ιερουσαλήμ καί ιδίως οί έκεϊ 
άπόστολοι λέγουν στούς έξ έθνών χριστιανούς: Ό,τιδήπο- 
τε καί άν λέγουν κατά τοϋ Βαρνάβα καί τοϋ Παύλου οί 
ίουδαΐζοντες χριστιανοί, πού βγήκαν άπό μάς καί ήρθαν 
καί σάς ταράζουν, μή τούς λαμβάνετε ύπ’ όψιν. Ό 
Βαρνάβας καί ό Παύλος εινε άγαπητοί σέ μάς. Απολαύουν 
τής έκτιμήσεως καί τής έμπιστοσύνης μας. Διότι είνε 
πρόσωπα άνιδιοτελείας καί αύταπαρνήσεως. Δέν ζητούν 
νά λάβουν τίποτε άπό κανένα. ’Αντιθέτως έχουν δώσει 
τά πάντα. Έχουν παραδώσει τούς έαυτούς των γιά τό 
όνομα τοϋ Κυρίου μας Ίησοϋ Χριστού. Έχουν διαγράψει 
τή ζωή τους. Συνεχώς τήν έκθέτουν σέ κινδύνους θανάτου 
γιά τή δόξα τοϋ Κυρίου μας Ίησοϋ Χριστού. 


Επαινετικά δέ λόγια γιά τόν Βαρνάβα και τόν Παύλο 
είπαν άσφαλώς καί οι άπεσταλμένοι άπ’ τά Ιεροσόλυμα 
Ιούδας καί Σίλας. 

Η άνιδιοτέλεια καί ή αύταπάρνησις είνε κριτήρια, μέ 
τά όποια κρίνονται καί διακρίνονται οί γνήσιοι άπόστολοι 
άπ τούς ψευδαποστόλους, οί καλοί έργάτες τού Εύαγγε- 
λίου άπ’ τούς κακούς. 

Οπως τήν έποχή τών άποστόλων, έτσι καί σήμερα οί 
γνήσιοι έργάτες τού Εύαγγελίου, άνδρες θαρραλέοι, 
άγωνιστικοί καί πρόθυμοι νά θυσιασθοϋν γιά τό Χριστό, 
διαβάλλονται άπό νοσηρούς άνθρώπους καί κακούς έργά- 
τας, ψευδαδέλφους, πρός μείωσι τού κύρους καί ύπονό- 
μευσι τού έργου τους. Καί θά έπρεπεν ή Εκκλησία νά 
έκφράζη μερικές φορές τήν εύαρέσκειά της καί ν' 
άποδίδη δίκαιο έπαινο στούς καλούς έργάτας της, γιά νά 
τούς ένθαρρύνη καί νά έξασθενή τά βέλη τών έχθρών 
τους. Άλλ' άλλοίμονο! Ή Εκκλησία σήμερα τούς πιό 
καλούς έργάτας της όχι μόνο δέν έπαινε! καί δέν 
προστατεύει άπ’ τήν άνθρώπινη μικρότητα καί μοχθηρία, 
άλλά καί ψέγει καί διώκει, τούς δέ κακούς καί έπαινε! 
καί προάγει! Στά γνήσια τέκνα της ή Εκκλησία φέρεται 
ώς κακή μητρυιά. Λέγοντας δέ Εκκλησία έδώ έννοοΰμε 
τήν έπίσημη Εκκλησία, τήν Ιεραρχία, έκτος όλίγων 
Ιεραρχών. 

"Αν οί Ιεράρχες έκλέγονταν κατά τρόπο δημοκρατικό, 
«ψήφω κλήρου καί λαού», ή έπίσημος Εκκλησία δέν θά 
ήταν μητρυιά, άλλά μητέρα. 

Στίχ. 28: «Έδοξε τώ Αγίω Πνεύματι καί ήμΐν». Φάνηκε 
εύλογο, καλό, στό Αγιο Πνεύμα καί σέ μάς. Κρίθηκε 
καλό καί άποφασίσθηκε άπ’ τό "Αγιο Πνεύμα καί άπό μάς. 
Αύτός ό λόγος είνε συντριπτικό έπιχείρημα έναντίον τών 
πνευματομάχων καί άντιτριαδιτών. Διότι δεικνύει, ότι τό 
"Αγιο Πνεύμα είνε πρόσωπο καί θεός. Αν δέν ήταν 
πρόσωπο, πώς θά έκρινε καί θ’ άποφάσιζε; Καί άν δέν 
ήταν θεός, πώς θ' άποφάσιζε γιά τήν Εκκλησία; Γιά τήν 
Εκκλησία όρατώς άποφασίζουν άνθρωποι καί άοράτως 

άποφασίζει ό θεός, θ άνέμενε κανείς νά λεχθή, «Έδοξε 
τω θεω» ή «Έδοξε τω Κυρίω», άλλ' έλέχθη, «Έδοξε τω 
Αγίω Πνεύματι», διότι τό Αγιο Πνεύμα είνε όλη ή θεία 
ουσία, ό θεός καί ό Κύριος. Κάθε ένα άπό τά πρόσωπα 
τής Τριάδος εινε όλη ή θεότης καί Κυριότης. 

Γεννάται τό έρώτημα: Μετά τό «Έδοξε τω Άγίω 
Πνεύματι» γιατί προσετέθη «καί ήμίν»; Δέν ήταν άρκετό 
τό « Εδοξε τω Αγίω Πνεύματι»; Μετά τήν άπόφασι τού 
Αγίου Πνεύματος, τό όποιον εινε ό ϊδιος ό θεός, ποια 
σημασία έχει ή άπόφασις των άνθρώπων; Τίποτε δέν εινε 
περιττό, τίποτε δέν είνε άνευ οημασίας μέσα στή Γραφή. 
Η προσθήκη «καί ήμίν» σημαίνει, ότι ή άπόφασις τού 
Αγίου Πνεύματος ήταν καί άπόφασις των άποστόλων, 
πρεσβυτέρων καί όπλων πιστών, ότι, μέ άλλα λόγια, ή 
Εκκλησία ήταν σέ συμφωνία μέ τό "Αγιο Πνεύμα. Καίτοι 
οί χριστιανοί τής Ιερουσαλήμ είχαν περιτομή, δέχθηκαν 
τήν άπόφασι τού Αγίου Πνεύματος, ή όποια κήρυττε τήν 
περιτομή άχρηστη. 


Ή άπόφασις τής Άποστολικής Συνόδου είχε άξια καί 
ύποχρεωτικό κύρος γιά όσους ήθελαν νά εινε χριστιανοί, 
διότι έλήφθη «έν Πνεύματι Άγίω», ήταν άπόφασις καί 
έμπνευσις τού Αγίου Πνεύματος. Πολλές Σύνοδοι έγιναν 
στή διαδρομή είκοσι αιώνων έκκλησιαστικής ζωής. Καί 
όλες ισχυρίζονταν, ότι άποφάσιζαν «έν Πνεύματι Άγίω». 
Αλλ’ ή συνείδησις τού πιστού κλήρου καί λαού όλίγες 
Συνόδους ένέκρινεν ώς άλάθητες καί έμειναν στήν ιστορία 
καί στή συνείδησι τής Εκκλησίας ώς άγιες, Οικουμενικές 
και Τοπικές. Μία μάλιστα μεγάλη σέ άριθμό μελών 
Σύνοδος εινε γνωστή μέ τό όνομα «ληστρική», διότι καμμιά 
σχέσι δέν είχε μέ τό Άγιο Πνεύμα, άλλά μέ τό άγριο 
πνεύμα τής βίας καί τού έγκλήματος! 


Και σήμερα πολλές Σύνοδοι γίνονται. Συχνά στήν 
Εκκλησία μας συνέρχεται ή Ιερά Σύνοδος καί άραιότερα 
συνερχεια, ή Σύνοδος τής Ιεραρχίας. Καί οί άποφάσεις 
των Συνόδων τούτων, μάλιστα οί έκλογές άρχιερέων 
παρουσιάζονται ως άποτελέσματα τής έπιφοιτήσεως τού 

Αγίου Πνεύματος. Αλλά στήν πραγματικότητα πολλές 
φορές εΐνε άποτελέσματα άμαρτωλών θελήσεων και 
συναλλαγών άνθρώπων. Τό νά ισχυρίζεται δέ κάνεις στις 
περιπτώσεις αύτές, ότι πρόκειται γιά άπόφασι τού Αγίου 
Πνεύματος, αύτό εϊνε έμπαιγμός καί βλασφημία κατά τού 
Αγίου Πνεύματος. 

Όταν λοιπόν άκούωμε, « Ιερά Σύνοδος» καί «Σύνοδος 
τής Ιεραρχίας», άς μή νομίζωμε, ότι όλες οί άποφάσεις 
τους λαμβάνονται «έν Πνεύματι 'Αγίω». "Αν οί άποφάσεις 
συμφωνούν πρός τή Γραφή, τούς Ιερούς Κανόνας καί τό 
αίσθημα τού εύσεβοϋς πληρώματος, τότε εΐνε «έν Πνεύμα- 
τι 'Αγίω». Αλλιώς εΐνε άνθρώπινες έπίνοιες καί σατανικές 
έμπνεύσεις. 

«Έδοξε τώ 'Αγίω Πνεύματι καί ήμϊν». Αύτός ό λόγος 
εΐνε συντριπτικό έπιχείρημα καί έναντίον τού παπισμού. 
Διότι δέν λέγει «Έδοξε τώ 'Αγίω Πνεύματι καί τώ 
Π έ τ ρ ω » , άλλ' «Έδοξε τώ 'Αγίω Πνεύματι καί ή μ Τ ν » . 
Ή μονοκρατορία τού πάπα δέν βρίσκει στήριγμα στήν 
Αγία Γραφή, άλλ' εΐνε πονηρή είσήγησις τού Διαβόλου. 

Στίχ. 31 - 34. Οί χριστιανοί τής Αντιόχειας, όταν 
διάβασαν τήν έπιστολή τής Άποστολικής Συνόδου, «έχά- 
ρησαν έπί τή παρακλήσει». Οί ίουδαΐζοντες τούς είχαν 
στενοχωρήσει καί ταράξει. Αλλά τώρα, όπότε έχουν 
ύπεύθυνη άπόφανσι άπ' τούς άποστόλους καί τήν Εκκλη¬ 
σία τής Ιερουσαλήμ, στηρίζονται καί χαίρουν. Χαίρουν «έπί 
τή παρακλήσει», γιά τόν παρακλητικό λόγο, γιά τήν 
ένθάρρυνσι καί στήριξι. Βλέπουν, ότι ό Χριστός δέν τούς 
βαρύνει μέ βαριά άβάστακτα φορτία, άλλ’ έπάνω τους 
θέτει μαλακό ζυγό καί έλαφρό φορτίο, καί έτσι άνακουφί- 
ζονται. Ό δέ Ιούδας καί ό Σίλας, οί κομισταί τής 
χαρμόσυνης έπιστολής, δέν άρκέστηκαν στή σύντομη 
έπιστολή. Άλλ' ώς προφήτες, χαρισματούχοι πού μιλούν 
μέ έμπνευσι τού Αγίου Πνεύματος, μέ έκτενή λόγο 
ένεθάρρυναν καί αύτοί καί στήριξαν τούς άδελφούς. 
Έμειναν δέ κάμποσο χρόνο μαζί μέ τούς άδελφούς, 
προσφέροντες τις ύπηρεσίες τους στήν Εκκλησία τής 

Αντιόχειας. Έπειτα δέ οι αδελφοί τούς έστειλαν πίσω 
«μετ είρήντης», μέ τιμές δηλαδή. Αλλ' ό Σίλας άποφάσισε 
νά μείνη έκεΓ. Μεγάλη πόλις ή Αντιόχεια, πολύ τό έργο, 
πολλοί οί άντιδραστικοί καί πολλοί οί άπαιτούμενοι εργά¬ 
τες τού Εύαγγελίου. Βλέποντας δέ ό Σίλας, ότι ύπήρχε 
μεγάλη άνάγκη, έμεινε αύτοπροαιρέτως, γιά νά βοηθήση 
στό έργο. Φαίνεται δέ, ότι καί προσελκύστηκε ίσχυρώς 
άπ τήν προσωπικότητα τού άποστόλου Παύλου καί δέν 
ήθελε ν άπομακρυνθή άπό κοντά του. Ισχυρές προσωπι¬ 
κότητες έλκύουν σάν μαγνήτες τις εύγενεΐς ψυχές, 
μάλιστα προσωπικότητες μέ μεγάλη ταπείνωσι, μέ μεγάλη 
άγάπη πρός τό Χριστό καί τούς άδελφούς, μέ εύγένεια 
ψυχής καί μέ αύταπάρνησι. 


Οπως ό Ιούδας καί ό Σίλας στήριξαν καί χαροποίησαν 
τούς άδελφούς, είθε καί έμείς νά είμαστε χαρά καί 
στηριγμός ατούς άδελφούς, οί όποιοι πολλές φορές 
αισθάνονται κατάθλιψι καί κλονισμό μέσα στον άμαρτωλό 
καί άντιδραστικό κόσμο. Καί όπως ό Παύλος ήταν 
μαγνήτης ψυχών, έτσι καί έμείς μέ τήν ταπείνωσι, τήν 
άγάπη, τήν εύγένεια καί τή θυσία μας νά έλκύωμε ψυχές 
γιά τό Χριστό. 


Στίχ. 36 - 40: Κατά τήν έπίσκεψι των Εκκλησιών 
θέλησε ό Βαρνάβας νά πάρη μαζί του τόν άνεψιό του 
Ιωάννη, ό οποίος λεγόταν καί Μάρκος. Όπως είνε γνωστό, 
ό Ιωάννης - Μάρκος στήν Παμφυλία είχε έγκαταλείψεί 
τούς άποστόλους Βαρνάβα καί Παύλο (Πράξ. ιγ 13). Διά 
τούτο τώρα ό Παύλος έπέμενε, νά μή συμπαραλάβουν 
τόν Ιωάννη. Εξ αιτίας δέ τούτου έγινε «παροξυσμός», 
όξεϊα διαμάχη μεταξύ τών δύο άποστόλων. Οί άπόστολοί 
θύμωσαν καί μίλησαν σέ ύφος ζωηρό, μέ άποτέλεσμα νά 
άποχωριστούν. 

θαυμάζουμε τήν ειλικρίνεια τού Λουκά, διότι δέν 
γράφει μόνο τις λαμπρές σελίδες τής ζωής τών άποστό¬ 
λων, αλλ αναφέρει και ένα σκιερό σημείο, τόν παροξυσμό 
των αποστόλων, όπως άνέφερε καί άλλα σκιερά σημεία 
της ζωής των πρώτων χριστιανών. Δέν έλαβεν ύπ' όψιν 

τ/™™* 0τ ' ήΐαν δυνατό νά σκανδαλιοθοϋν πολλοί άπ 

δεικνύουτπΓ' 0 * ^ ε,α Α Αλλ άνέφερε τΰ σκ| ερά σημεία, 
ηΐ ΛπΛπ εΤ - 1, 0ΤΙ Καί οί πρώτ01 χριστιανοί καί αύτοί 
γ . το Τ 01 ει Χ αν άτέλειες καί έλαττώματα. Μόνον ό 
ριστος εινε τέλειος. Βλέποντας δέ έμείς οί αμαρτωλοί 
οτι και οι πρώτοι χριστιανοί καί αύτοί οί άπόστολοι είχαν 
ατελειες καί έλαττώματα, δέν σκανδαλιζόμεθα, άλλα 
παρηγορούμεθα. Χρειάζεται νά γράφωνται καί έλαττώματα 
άγιων, γιά νά μή άπελπιζώμεθα άπ’ τήν άμαρτωλότητά μας. 


Ο παροξυσμός καί ό άποχωρισμός τού Παύλου καί 
τού Βαρνάβα έδειχναν άτέλεια, άλλά καί άγνότητα ψυχής. 
Καί ατούς δύο άποστόλους τά έλατήρια ήταν άνώτερα. 
Ο Παύλος δέν ήθελε νά συμπαραλάβουν τόν Ιωάννη άπό 
αύστηρό ιεραποστολικό πνεύμα. Ό Παύλος ήταν άπολυ- 
τος! Ό δέ Βαρνάβας ήθελε νά τόν συμπαραλάβουν άπό 
πνεύμα έπιεικείας. Καί έπειδή σ' όσους άγαποΰν τόν 
Κύριο όλα συνεργούν στο άγαθό, τό ένα ιεραποστολικό 
ζεύγος έγινε δύο. Διότι ό Βαρνάβας παρέλαβε τον Μάρκο, 
ό δέ Παύλος παρέλαβε τόν Σίλα. Αργότερα δέ ό Παύλος 
δέχθηκε τόν Μάρκο καί τόν συνέστησε στην Εκκλησία, 
ψάλλει δέ στις έπιστολές του καί τό έγκώμιο τού Βαρνάβα. 
Οί άγιοι άνδρες δέν μένουν έπί πολύ σέ ψυχρότητα 
μεταξύ τους. Ό θυμός τούς χωρίζει γιά λίγο καί ό Χριστός 
τούς ένώνει πάλι. 

ΠΡΑΞΗΝ ΙΣΤ 


ΜΑΘΗΜΑ 35ο 


0 ΤΙΜΟΘΕΟΣ, ΤΟ ΟΡΑΜΑ ΤΟΥ ΜΑΚΕΔΟΝΟΣ, 
Ο ΠΑΥΛΟΣ ΣΤΟΥΣ ΦΙΛΙΠΠΟΥΣ 


Στό δέκατο έκτο κεφάλαιο των Πράξεων γίνεται 
λόγος: 1) Γιά τον Τιμόθεο, στίχ. 1 - 5, 2) Γιά τή μετάβασι 
τού Παύλου στήν Τρωάδα καί τό όραμα τοϋ Μακεδόνος 
άνδρός, στίχ. 6 - 10, 3) Γιά τή διάβασι στήν Εύρώπη, τό 
κήρυγμα ατούς Φιλίππους, τήν έπιστροψή τής Λυδίας, τή 
μαστίγωσι καί φυλάκισι τού Παύλου καί τοϋ Σίλα, τήν 
έπιστροφή τοϋ δεσμοφύλακα, καί τήν άποφυλάκισι των 
άποστόλων, στίχ. 11 - 40. 

Εξήγησις λέξεων και φράσεων 

1. κατήντησε = κατέληξε, έφθασε. 

2. ός έμαρτυρειτο = ό όποιος είχε καλή μαρτυρία, έκτίμησι 

και ύπόληψι. 

3. συν αύτώ έξελθεΐν = να έξέλθη μαζί του (στήν περιοδεία 

καί τό κήρυγμα). 
τούς όντας = πού ήταν. 
ήδεισαν γάρ = διότι ήξεραν. 

4. παρεδιδουν = δίδασκαν. 

τά δόγματα τα κεκριμένα = τις άποφάσεις πού έλήφθησαν. 

5. έπερισσευον = ηύξαναν, πληθύνονταν. 
κωλυθέντες = έμποδισθέντες, έπειδή έμποδίστηκαν. 

7. έπείραζον = δοκίμαζαν, έκαναν άπόπειρα. 
ούκ εϊασεν = δέν άφησε. 

10. συμβφάζοντες = διότι έρμηνεύσαμε, συμπεράναμε. 

11. άναχθέντες = αφού άποπλεύσαμε. 
εύθυδρομήσαμεν = πήγαμε κατ’ εύθεΐαν. 
τ χΐ έπίοϋσιτ] = τήν έπομένη ήμερα. 





12. ήτις έστί = ή όποια είνε. 

' ΤΡ άν"τήν Μ Μ, 8θ Γ ς . ***™"»<° = πρώτη 

13. ού ένοΐίΐΐϊτη - ^ τ ΧΚΧόον,α ζ πόλις αποικία. 

νόμο νά είνκ °τό^ = 0που έπιτ Ρ επό ™ν απ' τό 
νόμ.μη ή ϋπαρξ^ναγ^ πΡ ° σΚυχί ί ς · όπο ’' 

Ι4 ' π °σζάτων ωλίς = π< ° λήτρΐα π ° Ρφύρας ή ύφα- 


>5. εΐ χεχρίχατέ με = έάν μέ κρίνατε 

μ4ί |μ * "5 “»»5 

16. προσευχήν = στον τόπο τής προσευχής. 
παιδίσκη = ύπηρέτρια. 


πνεύμα πύθωνος — μαντικό πνεύμα. 
έργασια = κέρδος (ΐδέ καί στίχ. 19). 

17. κατακολουθήσασα = κατά πόδας άκολουθήσασα. 

18. διαπονηθείς = άγανακτήσας, όργισθείς. 

19. έπιλαβόμενοι = αφού έπιασαν. 

«λκασαν = έσυραν. 

2 1 · °ν* εξεστιν ήμΐν = δέν έπιτρέπεται σέ μας. 

22. συν επέστη = συνέδραμε ή ξεσηκώθηκε. 
περιρρήξαντες = άφού έσχισαν. 

23. έπιθέντες αύτοις πληγάς = άφού τούς έδωσαν κτυπήματα. 

24. είληφώς = αφού έλαβε. 


ξύλον = τιμωρητικό όργανο άκινητοποιήσεως τού σώμα¬ 


τος. 

26. άφνω = αίφνιδίως. 
παραχρήμα = αμέσως. 

άνέθη (τού ρ. άνιεμαι) = λύθηκαν. 

27. έξυπνος γενόμενος = άφού ξύπνησε. 
σπασάμενος μάχαιραν = άφού τράβηξε μαχαίρι. 
έαυτόν άναιρεΐν = νά σκοτώση τον έαυτό του, ν’ 

αύτοκτονηση. 

29. είσεπήδησε = πήδησε μέσα. 

προαγαγών αυτούς έξω = άφού τούς έβγαλε έξω. 
τι με δει ποιεΐν; = τί πρέπει νά κάνω; 

34. άναγαγών = άφού άνέβασε. 

πανοικί = μέ όλη τήν οικογένεια. 

37. άχαταχριτους = χωρίς νά δικασθούμε, χωρίς ν’ 
άπολογηθουμε. 
λάθρα = κρυφά. 
ού γάρ = όχι βεβαίως* ά, όχι. 


39. ήρ(οτ(ον = τταρακαλούσαν. 

τζαρεχάλεσαν = ένίσχυσαν (διά λόγου). 

Παρατηρήσεις καί διδάγματα 

Στίχ. 1 - 5: Στή Λύστρα (ή, στά Λύστρα) ήταν ένας 
μαθητής, χριστιανός δηλαδή, μέ τό όνομα Τιμόθεος. 
Ελληνικό τό όνομά του καί μέ σπουδαία σημασία (Τιμόθε¬ 
ος = αύτός πού τιμά τό Θεό). Έλληνας ό πατέρας του. 
Ιουδαίο πιστή ή μητέρα του. Επειδή ό πατέρας του ήταν 
Ελληνας, έθνικός, ό Τιμόθεος έμενεν άπερίτμητος. Άλλ’ 
ή μητέρα του Εύνίκη τόν άνέθρεψε μέ τά ιερά γράμματα 
τής πίστεως στόν άληθινό θεό τοϋ Ισραήλ (Β' Τιμ. α' 5, 
γ 15). Ό πατέρας έμπόδισε τόν υίό του άπ’ τήν περιτομή, 
πράγμα έξωτερικό καί τυπικό. Άλλ’ ή μητέρα τοϋ μετέδω¬ 
σε τήν εύσέβεια, πράγμα έσωτερικό καί ούσιαστικό. Οί 
πατέρες, σκληροί πολλές φορές, έμποδίζουν τά παιδιά 
άπό διάφορες θρησκευτικές ένέργειες καί πράξεις. Άλλ’ 
οί μητέρες, άν εινε εύσεβείς, εύρίσκουν τρόπους νά 
έπιδροϋν στά παιδιά τους καί νά τά διαμορφώνουν 
θρησκευτικώς. Οί λόγοι καί ή πίστις δέν έμποδίζονται 
εύκόλως. Μακάριες οί μητέρες, πού μαζί μέ τό γάλα καί 
τις άλλες ύλικές τροφές μεταδίδουν στά παιδιά τους καί 
λόγια θεού καί πίστι. Αύτές οί μητέρες κερδίζουν νίκη, 
άγια νίκη, έναντι τών άντιδραστικών πατέρων, όπως ή 
Εύνίκη. 

Ο Τιμόθεος «έμαρτυρείτο ύπό τών έν Λύστροις καί 
Ίκονίω άδελφών». Οί άδελφοί, οί χριστιανοί δηλαδή, είχαν 
τόν Τιμόθεο σέ μεγάλη ύπόληψι καί έδιναν μαρτυρία γΓ 
αύτόν, καλή μαρτυρία. Μιλούσαν γιά τήν πίστι καί τήν 
άρετή του. Καί όχι μόνον οί χριστιανοί τών Λύστρων, άλλά 
καί τοϋ Ικονίου. Ή πίστις καί ή άρετή τοϋ Τιμοθέου 
άκτινοβολοϋσαν σέ άρκετή άπόστασι. Λόγω δέ τής 


κπίήΖ°Λ ς η, Καί Τήζ ΚΟλής μαρτυρίας, ό Τιμόθεος ήταν 
κατάλληλος να γινη κήρυξ καί έπίσκοπος. 


'Λλλ' οί Ιουδαίο, ήξεραν, ότ. ό πατέρας τού Τ.μοθέου 
ήταν Ελληνας και ώς έκ τούτου ό Τιμόθεος έμεινεν 
απερίτμητος. Η δέ έλλειψις περιτομής θά ήταν μενάλο 
εμπόδιό για νά κηρύττη ό Τιμόθεος μεταξύ τών Ιουδαίων, 
που ήταν στά μέρη έκεϊνα. Οί Ιουδαίοι δέν άνέχονταν ν’ 
ακούουν άπερίτμητο κήρυκα, καί μάλιστα άπό Ιουδαία 
μητέρα. Γι αύτό ό Παύλος έκανε μιά παράδοξη ένέργεια. 
Ένω ήταν ό σφοδρότερος πολέμιος τής διδασκαλίας τών 
ίουδαιξόντων χριστιανών, ότι γιά τή σωτηρία χρειάζεται 
περιτομή· καί ένω προκάλεσε άπόφασι τής Άποστολικής 
Συνόδου τής Ιερουσαλήμ έναντίον τής περιτομής, έν 
τούτοις παρέλαβε τόν Τιμόθεο καί τόν περιέτεμε μέ τά 
χέρια του. Ασυνέπεια τού Παύλου; Όχι, άλλά σύνεσις. 


Κατά τόν Παύλο ή περιτομή ήταν κάτι τό άδιάφορο (Α 
Κορ. ζ' 18 - 19). Καί στήν προκειμένη περίπτωσι δέν τήν 
χρησιμοποίησε ύποκύπτοντας σέ άπαιτήσεις ίουδαϊζόντων 
χριστιανών, άλλά τή χρησιμοποίησε άπό δική του πρωτο¬ 
βουλία, συγκαταβαίνοντας προς τούς Ιουδαίους τών 
μερών έκείνων, οί όποίοι δέν είχαν άκόμη πιστεύσει στό 
Χριστό. Περιέτεμε τόν Τιμόθεο, όχι διότι θεωρούσε τήν 
περιτομή άπαραίτητη γιά τή σωτηρία, άλλά διότι ήθελε 
νά διευκολύνη τούς Ιουδαίους γιά τήν προσέλευσί τους 
στήν πίστι. Ή ένέργεια αύτή τού άποστόλου δέν ήταν 
άντίθετη, άλλά σύμφωνη μέ τό πνεύμα τής Αποστολικής 
Συνόδου, πνεύμα συγκαταβάσεως καί συμπάθειας πρός 
τούς Ιουδαίους, οί όποιοι δέν μπορούσαν νά άπαλλαγούν 
άπό τις άντιλήψεις τους άμέσως, άλλά σύν τώ χρόνω. Ή 
ένέργεια αύτή τού άποστόλου ήταν έπίσης σύμφωνη μέ 
τήν αρχή τού νά κάνη κάθε πράγμα, πού δέν ήταν άμαρτία, 
γιά νά κερδίζη άνθρώπους γιά τόν Κύριο. « Ελεύθερος 
ών έκ πάντων πάσιν έμαυτόν έδούλωσα, ϊνα τούς πλείονας 
κερδήσω· καί έγενόμην τοΐς Ίουδαίοις ώς Ιουδαίος, ϊνα 
Ιουδαίους κερδήσω· τοϊς ύπό νόμον ώς ύπό νόμον, ϊνα 
τούς ύπό νόμον κερδήσω· τοϊς άνόμοις ώς άνομος, μή 
ών άνομος Θεώ, άλλ' έννομος Χριστώ, ϊνα κερδήσω 
άνομους· έγενόμην τοϊς άσθενέσιν ώς άσθενής, ϊνα τούς 

ασθενείς κερδησω τοις παοι γεγονα τα πάντα, ίνα πάντως 
τινάς σώσω» (Α Κορ Θ 19 - 23). 

Η περίπτωσις τού Τιμοθέου, που ήταν υιός Ίουδαίας 
καί περιτμήθηκε για να κήρυξή το Χριστό μεταξύ των 
Ιουδαίων τής περιοχής εκείνης, ήταν ειδική περίπτωσις. 
Ή περίπτωσις αυτή δέν έπρεπε νά χρησιμεύση ώς 
προηγούμενο, ώστε ή περιτομή νά γενικευθή καί νά 
θεωρηθή άναγκαία γιά τή σωτηρία καί νά γίνη έμπόδιο 
στούς εθνικούς γιά τήν προσέλευσί τους στο Χριστιανι¬ 
σμό. ΓΓ αύτό ό Παύλος, ό Σίλας καί ό Τιμόθεος, καθώς 
διάβαιναν τις πόλεις, δίδασκαν τούς πιστούς νά τηρούν 
τις άποφάσεις, πού είχαν ληφθή άπό τούς άποστόλους 
καί τούς πρεσβυτέρους στήν Ιερουσαλήμ. 

Η συνετή ενέργεια τού Παύλου νά κάνη στόν Τιμόθεο 
περιτομή έφερε σπουδαία άποτελέσματα. «Αί έκκκλησίαι 
έπερίσσευον τω άριθμώ καθ ήμέραν». Τά μέλη τής 
έκκλησίας καθημερινώς πληθύνονταν. Μεταξύ των προσ- 
ερχομένων στήν πίστι τού Χριστού ήταν καί πολλοί 
Ιουδαίοι, οί όποιοι μετά τήν περιτομή τού Τιμοθέου 
εύχαρίστως άκουαν τό Εύαγγέλιο. 

Σέ πράγματα, πού δέν εινε άμαρτία, άς μή είμαστε 
καί έμείς άπόλυτοι καί άκαμπτοι, άλλ’ άς συγκαταβαίνωμε 
πρός τούς συνανθρώπους μας, γιά νά μάς άκούουν 
εύκολώτερα, νά ώφελούνται καί νά κερδίζωνται γιά τό 
Χριστό. "Αγιοι μπήκαν καί σέ πορνεία, συνωμίλησαν μέ 
πόρνες, τις συνεκίνησαν μέ τήν άγνή άγάπη τους, τις 
έβγαλαν άπ' τά πορνεία καί τις έσωσαν. Δέν εϊμεθα έμείς 
ισχυροί πνευματικώς, γιά νά μπούμε στά πορνεία άκινδύ- 
νως καί νά σώσωμε πόρνες; "Ας κάνωμε μικρότερες 
συγκαταβάσεις γιά τήν ώφέλεια καί τή σωτηρία συνανθρώ¬ 
πων μας. Ας γινώμεθα καί έμείς μερικές φορές στούς 
κοσμικούς ώς κοσμικοί, χωρίς νά εϊμεθα κοσμικοί, γιά νά 
κερδίζωμε κοσμικούς χάριν τού Χριστού. Τά πάντα άς 
έπινοούμε καί άς ένεργούμε ύπέρ των άδελφών, έκτός 
αμαρτίας. 

Σχίχ. 6-10: «Ούκ εϊασεν αύτούς τό Πνεύμα». Δέν 

τους αφηοε τό Πνεύμα νά κηρύξουν όπου ήθελαν τους 
έμπόδισε. Τό Πνεύμα άποστέλλει τούς έργάτας τού 
Εύαγγελίου στό έργο τού κηρύγματος. Αλλά κατά τήν 
πορεία τού κηρύγματος άλλοτε τούς εύκολύνει καί άλλοτε 
τούς έμποδίζει. Τούς εύκολύνει γιά νά κηρύξουν όπου 
θέλει, καί τούς έμποδίζει γιά νά μή κηρύξουν όπου δέν 
θέλει. Ο Παύλος μέ τούς συνεργάτες του κήρυξε στήν 
Ασία άρκετά καί τό Πνεύμα δέν ήθελε νά μείνη περισσότε¬ 
ρο έκεΐ, διότι ήθελε νά μεταβή καί νά κηρύξη στήν 
Εύρώπη. "Αν οί έργάτες τού Εύαγγελίου συναντούν 
άνυπέρβλητα έμπόδια σ' ένα τόπο καί ύφίστανται μετάθεσι 
σ’ άλλο τόπο, άς σκέπτωνται, ότι τά έμπόδια καί ή 
μετάθεσις είνε δυνατό νά σημαίνουν, ότι τό "Αγιο Πνεύμα 
θέλει νά κηρύξουν σ’ άλλο τόπο. Τό Αγιο Πνεύμα είνε 
πανταχοϋ παρόν, γνωρίζει τις άνάγκες όλων τών τόπων 
καί άναλόγως ρυθμίζει τήν κίνησι καί τό έργο τών έργατών 
τού Εύαγγελίου. 

Στήν Τρωάδα ό Παύλος εϊδε όραμα. Ένας άνδρας 
Μακεδών στεκόταν όρθιος καί τόν παρακαλοΰσε λέγοντας: 
«Διαβάς εις Μακεδονίαν βοήθησον ήμΐν!». Πέρασε στή 
Μακεδονία καί βοήθησέ μας! 

Ποιος ήταν ό Μακεδών τού όράματος; Ήταν Μακεδών; 
Ή ήταν ό άγγελος τής Μακεδονίας έμφανιζόμενος ώς 
Μακεδών; Ό λόγος του «βοήθησον ήμΐν», «βοήθησε έμάς 
τούς Μακεδόνας», δεικνύει, ότι μάλλον ήταν Μακεδών. 
άντιπροσωπευτικός τύπος τού λαού τής Μακεδονίας. Οί 
άγγελοι έμφανίζονται μεν ώς άνθρωποι, δέν συγκατατάσ¬ 
σουν όμως τούς έαυτούς των μέ τούς άνθρώπους καί 
δέν ζητούν βοήθεια άπό άνθρώπους. 

Ή έκκλησις τού Μακεδόνος πρός τόν Παύλο, νά 
περάση στή Μακεδονία καί νά βοηθήση τούς Μακεδόνας, 
φωτίζοντας αύτούς μέ τό φώς τού Εύαγγελίου καί 
έλευθερώνοντας αύτούς άπό τό σκότος τής άγνοιας, εινε 
συγκινητική. Ιδιαιτέρως συγκινητική σ' έμάς τούς Έλλη¬ 
νας, καί μάλιστα τούς Μακεδόνας. Ό Αλέξανδρος άλλοτε 
πέρασε στήν Άσία, γιά νά βοηθήση τούς Άσιάτας μέ τό 

άμυδρό φώς τοϋ Ελληνικού πολιτισμού. Ό Παύλος τώρα 
καλείται καί παρακαλεΐται νά περάση άπ' τήν Ασία στή 
Μακεδονία, γιά νά βοηθήση τούς Μακεδόνας καί γενικώ- 
τερα τούς Εύρωπαίους μέ τό άπλετο φώς τού Χριστιανι¬ 
σμού. Καί κατενόησε ό άπόστολος τή φωνή τού Μακεδό- 
νος. Καί πέρασε στήν Εύρώπη καί κατάκτησε πνευματικώς 
καί εύεργέτησε τήν Εύρώπη άσυγκρίτως περισσότερο, 
άπ όσο ό Αλέξανδρος κατάκτησε καί ώφέλησε τήν Άσία. 

Στις ήμέρες μας έπί πολλά έτη άνδρας Μακεδών 
κυβέρνησε τήν Ελληνική Πατρίδα καί δέν ζήτησε ποτέ τή 
βοήθεια τού Εύαγγελίου. Πόσο διαφέρει ό Μακεδών τοϋ 
δράματος άπ τό σημερινό Μακεδόνα, ό όποιος γιά τή 
σωτηρία τής Πατρίδος ζήτησε τή βοήθεια κοσμικών 
άρχόντων Ανατολής καί Δύσεως καί άγνόησε τό Θεό καί 
ιό ιερό Εύαγγέλιό του!... 


Στίχ. 11-15: Ο Παύλος μέ τούς συνεργάτας του 
άπ τήν Τρωάδα διά μέσου τής Σαμοθράκης καί τής 
Νεαπόλεως (πιθανώτατα τής σημερινής Καβάλας) έφθασε 
στούς Φιλίππους. Οί Φίλιπποι ήταν άρχαιοτάτη πόλις τής 
Μακεδονίας σέ άπόστασι 12 χιλιομέτρων άπ’ τή σημερινή 
Καβάλα έπί τής Έγνατίας οδού. Στήν άρχή ώνομαζόταν 
Κρηνίδες, διότι είχε πολλές κρήνες, πηγές. Τό 268 π.Χ. 
ή πόλις περιήλθε στούς Ρωμαίους. ΊΗταν πόλις «κολωνία», 
ήτοι άποικία. Πολλοί Ρωμαίοι είχαν έγκατασταθή σ’ αύτή! 
Ηταν μάλιστα ή πρώτη πόλις κολωνία στή Ρωμαϊκή επαρχία 
τής Μακεδονίας. Πρώτη άν μή χρονολογικώς, τούλάχιστο 
σέ σπουδαιότητα. Είχε τά προνόμια, τά όποια είχε καί ή 
Ρώμη. Σήμερα ύπάρχουν τά έρείπια τής πόλεως. Άπ’ τήν 
Τρωάδα ό Παύλος κατευθύνθηκε στούς Φιλίππους, έπειδή 
αύτή ή πόλις ήταν μεγάλο κέντρο, άπ’ όπου τό Εύαγγέλιό 
θά μπορούσε κατόπιν νά διαδοθή καί στά γύρω μέρη. 


0 - Στου ? Φίλιππους οί άπόστολοι τήν ήμέρα τού Σαββάτου 
βγήκαν εξω άπ τήν πόλι κοντά σ’ ένα ποτάμι «ού ένομίζετο 
προσευχή είναι». Τί σημαίνει ή φράσις αύτή; Έάν έξηγήσω- 
με «οπού υπήρχε ή γνώμη ότι ήταν τόπος προσευχής», 
δεν δίδεται ορθή έννοια. Δέν είνε ζήτημα γνώμης τό νά 

χαρακτηρίζεται ένας τόπος ώς τόπος προσευχής. Τό 
« νομίζετο» έδώ δέν έχει τή συνήθη καί σημερινή έννοια, 
τήν έννοια τής γνώμης, άλλ’ έχει τήν άρχική έννοια, τήν 
έννοια τού νόμου. Η φράσις «ού ένομίζετο προσευχή 
είναι» σημαίνει, «όπου έπιτρεπόταν άπ τό νόμο νά γίνεται 
δημοσία συνάθροισις γιά προσευχή», ή, «όπου ήταν νόμιμη 
ή ϋπαρξις συναγωγής». Οί Ρωμαίοι, όπως φαίνεται, δέν 
έπέτρεπαν στους Ιουδαίους νά έχουν συναγωγή μέσα 
στήν πόλι των Φιλίππων, πόλι κολωνία, καί έτσι οί Ιουδαίοι 
συναθροίζονταν νομίμως έξω άπ’ τήν πόλι, κοντά στόν 
ποταμό. Οπως φαίνεται έπίσης, οί Ιουδαίοι στούς Φιλίπ¬ 
πους ήταν λίγοι. Έξω λοιπόν άπό τήν πόλι, κοντά στόν 
ποταμό, οί άπόστολοι κάθησαν καί μιλούσαν στις συγκεν¬ 
τρωμένες γυναίκες. Οί γυναίκες, θρησκευτικώτερες καί 
συναισθηματικώτερες άπό τούς άνδρες, νικούν τούς 
άνδρες στήν προθυμία νά τρέξουν γιά ν’ άκούσουν τό 
λόγο τού θεού. Ένας φυσικός ποταμός έρρεε στόν τόπο 
τής συναθροίσεως. Καί κοντά στό φυσικό ποταμό άλλοι 
ποταμοί έρρεαν άπό τά στόματα των άποστόλων, οί 
ποταμοί τοΰ θείου λόγου, πού δροσίζει καί εύφραίνει τίς 
καρδιές. 

Ανάμεσα στις γυναίκες, πρός τίς όποιες μιλούσαν οί 
άπόστολοι, ήταν καί μία άσημη κατά κόσμον γυναίκα, ή 
Λυδία. Ταπεινό τό έπάγγελμά της. Πορφυρόπωλις, πω- 
λήτρια δηλαδή βαφής πορφύρας ή πορφυρών ύφασμάτων. 
Άπό τό έπάγγελμά της συντηρούσε τήν οίκογένειά της 
καί περίσσευε καί γιά φιλοξενία, άσφαλώς καί έλεημοσύνη. 
Ή Λυδία ήταν εύγενής ψυχή. Δέν ικανοποιείτο άπ' τήν 
ειδωλολατρία καί είχε άσπασθή τήν πίστι στόν άληθινό 
θεό τοΰ Ισραήλ. 

Αύτό σημαίνει ό χαρακτηρισμός «σεβομένη τόν θεόν». 
ΊΗταν προσήλυτη στόν Ιουδαϊσμό. Αλλά καί ό Ιουδαϊσμός 
δέν τήν ικανοποιούσε πλήρως. Ποθούσε άνώτερη θρη¬ 
σκεία, θρησκεία λυτρώσεως καί σωτηρίας. Καί έπειδή 
είχε καρδιά μέ άνωτέρους πόθους, «ό Κύριος διήνοιξε 
τήν καρδίαν αύτής τοΰ προσέχειν τοΐς λαλουμένοις ύπό 
τού Παύλου». Όπως άλλοτε ό Κύριος «διήνοιξε τόν νουν» 

των μαθητών γιά νά καταλαβαίνουν τις γραφές (Λουκ. κδ' 
45), έτοι τώρα άνοίγει τήν καρδιά τής Λυδίας γιά νά 
προσεχή ατά άποστολικά λόγια. Ως Θεός ό Κύριος 
Ιησούς Χριστός γνώριζε τήν καρδιά τής Λυδίας καί τήν 
άνοιξε γιά νά δεχθή έντός της τά θεία λόγια. Δέν άνοίγει 
όλες τις καρδιές ό Κύριος, διότι πολλές καρδιές εινε 
πεπωρωμένες καί δέν θέλουν ν’ άνοιχθοϋν. Ό Κύριος 
άπευθύνεται οτήν έλευθερία τών άνθρώπων, δέν παραβιά¬ 
ζει τις καρδιές τους. Η Λυδία ήθελε ν’ άνοιξη ή καρδιά 
της. Πρόσφερε τή θέλησί της. Καί όταν ή καρδιά της 
άνοιξε, πρόσφερε τήν προσοχή της. Καί ύποδέχθηκε στήν 
καρδιά της τό λόγο καί τήν πίστι τού Κυρίου. Καί γι’ αύτό 
άξιώθηκε τοϋ μυστηρίου τοϋ βαπτίσματος. Καί δέν βαπτί- 
στηκε μόνον αύτή, άλλά «καί ό οικος αύτής», ή οίκογένειά 
της. Δέν είνε τούτο ύπέρ τοΰ νηπιοβαπτισμού; 

Ενώπιον τών άποστόλων τού θεού άνοιξε ή καρδιά, 
άνοιξε καί τό σπίτι τής Λυδίας. Ή πτωχή σέ ύλικά άγαθά,' 
άλλά πλούσια σέ εύγενή αισθήματα Λυδία παρακάλεσε 
τούς άποστόλους νά είσέλθουν καί νά μείνουν στό σπίτι 
της. Καί έπειδή οί άπόστολοι ήρνοΰντο γιά νά μή τήν 
έπιβαρύνουν, «παρεβιάσατο ήμάς», λέγει ό Λουκάς. Μέ 
τις έπίμονες παρακλήσεις της τούς άνάγκασε νά μείνουν. 
Ώς έθνική ή Λυδία δέν ήταν σαρκικό τέκνο τοΰ Αβραάμ· 
ήταν όμως άντάξιο πνευματικό τέκνο τοΰ φιλοξένου 
πατριάρχου. ’Αλλ’ άς θαυμάσωμε καί τήν άπλότητα τών 
άποστόλων. Ό Πέτρος φιλοξενήθηκε στό σπίτι ένός 
βυρσοδέψη, ό Παύλος στό σπίτι μιάς πορφυροπώλιδος. 
Οί διάδοχοι τών άποστόλων συνήθως έπιδιώκουν νά 
φιλοξενούνται σέ σπίτια πλουσίων καί άριστοκρατών... 

Ή άσημη Λυδία έγινε έπίσημη, διότι άναφέρεται ώς 
τό πρώτο πρόσωπο στό εύρωπαϊκό έδαφος, τό όποιο 
προσήλθε στή Χριστιανική Πίστι. "Ανδρας Μακεδών κάλεσε 
τόν Παύλο νά διαβή στή Μακεδονία, άλλά γυναίκα άπ’ τά 
θυάτειρα πίστευσε πρώτη στό Χριστό. 

Η Λυδία είνε άπό τις πλέον συγκινητικές μορφές τής 
Καινής Διαθήκης. Προσφάτως άνακηρύχθηκε έπισήμως 
άγια. Καί συνιστοΰμε μεταξύ τών όνομάτων, τά όποια 

δίνονται κατά τις βαπτίσεις, νά είνε καί τό ώραίο καί 
συγκινητικό όνομα Λυδία. 

^ τ *Χ· - 24: Οταν οί άπόστολοι πήγαιναν στόν τόπο 

τής προσευχής, τούς συνάντησε μιά δούλη, ή όποια είχε 
«πνεύμα πύθωνος». Η Γραφή όμιλε! γιά «πνεύμα κωφόν 
καί άλαλον», γιά «πνεύμα άσθενείας», γιά «πνεύμα πορ¬ 
νείας», γιά «πνεύμα πλάνης» κ.λπ. Στις περιπτώσεις αύτές 
ή λέξις «πνεύμα» σημαίνει «δαιμόνιο» καί οί σχετικές 
φράσεις σημαίνουν «δαιμόνιο κωφό καί άλαλο», «δαιμόνιο 
άσθενείας», «δαιμόνιο πορνείας», «δαιμόνιο πλάνης» κ.λπ. 
Υπάρχουν δηλαδή ειδικότητες δαιμόνιων! Μία είδικότης 
είνε καί τό «πνεύμα πύθωνος», δαιμόνιο πληροφοριοδοτή- 
σεως ή δαιμόνιο μαντείας (πρβλ. Πυθία). Ή δυστυχής 
δούλη των Φιλίππων είχε μαντικό δαιμόνιο, τό όποιο μέ 
τό στόμα τής δούλης έδινε πληροφορίες γιά μυστικά καί 
άγνωστα πράγματα. Εννοείται βεβαίως, ότι πράγματα τού 
παρόντος καί τού παρελθόντος γνωρίζει καί άποκαλύπτει 
ό δαίμων. Αλλά πράγματα τού μέλλοντος δέν προφητεύει. 
Πράγματα τού μέλλοντος ό δαίμων προλέγει μόνο κατόπιν 
ύπολογισμοΰ, ή κατά τύχην, ή άκούοντος άπ’ τό θεό ή 
άπ' άληθινούς προφήτας. Οί άνθρωποι, διψώντας νά 
μάθουν μυστικά καί άγνωστα πράγματα, έτρεχαν στή 
δαιμονισμένη δούλη. Οί δέ κύριοί της, τά άφεντικά της, 
άνθρωποι φιλάργυροι, δέν δίσταζαν νά έκμεταλλεύωνται 
τή δυστυχία τής δούλης, τό δαιμονισμό της, γιά νά 
κερδίζουν χρήματα καί νά πλουτίζουν! Χρήματα σατανικά, 
καταραμένα εκατό τά έκατό. Οί άνθρωποι έκμεταλλεύον- 
ταν τό δαίμονα καί ό δαίμων έκμεταλλευόταν τούς 
άνθρώπους. Προσπάθησε δέ ό δαίμων νά έκμεταλλευθή 
καί τούς άποστόλους. Ή δαιμονισμένη δούλη άκολουθοΰ- 
σε κατά πόδας τούς άποστόλους καί φώναζε δυνατά: 
«Αύτοί οί άνθρωποι είνε δούλοι τού θεού τού Ύψίστου, 
καί κηρύττουν σ' έμάς δρόμο σωτηρίας». Ό δαίμων δηλαδή 
μέ τό στόμα τής δαιμονισμένης έδινε θαυμασία σύστασι 
γιά τούς άποστόλους! Καί αύτό έκανε έπί πολλές ήμέρες. 
"Ω τόν ύποκριτή, ώ τόν άπατεώνα! Έλεγε καλά λόγια γιά 
τούς άποστόλους μέ σκοπό νά άποκτήση τήν έμπιστοσύνη 
των άνθρώπων καί κατόπιν νά είπή καί τά σατανικά του 

λόγια καί νά γίνη πιστευτός. Ό Παύλος δέν ύπέφερε τήν 
υποκρισία τού δαιμόνιου. Αγανάκτησε, (οργίστηκε, στρά¬ 
φηκε πρός τό πονηρό πνεύμα καί είπε: «Σέ διατάσσω ατό 
όνομα τού Ιησού Χριστού νά έξέλθης άπ’ αύτή». Καί 
άμέσως τό δαιμόνιο έξήλθεν. Αλλά συγχρόνως έξήλθε 
καί ή ελπίς τού κέρδους τών άφεντικών τής δούλης! Καί 
άντί τ άφεντικά νά χαρούν, διότι ή ύπηρέτριά τους 
ελευθερώθηκε άπ τό δαιμόνιο, λύοσαξαν εναντίον τών 
άποστόλων. Ο δαίμων, ό όποιος πρωτήτερα μιλούσε ύπέρ 
τών άποστόλων, τώρα διεγείρει τά άφεντικά τής δούλης 
κατά τών άποστόλων. Καί συλλαμβάνουν βιαίως τον Παύλο 
καί τόν Σίλα καί τούς σύρουν στήν άγορά πρός τούς 
στρατηγούς, τούς διοικητάς τής πόλεως. Καί τούς καταγ¬ 
γέλλουν ώς έθνικώς έπικινδύνους, ώς πολιτικούς καί 
κοινωνικούς ταραχοποιούς, κατηγορία ή όποια «έπιανε» 
καί συχνά «πιάνει». Πρώτα ό δαίμων συνέστησε τούς 
άποστόλους ώς σωτήρας, τώρα τούς παρουσιάζει ώς 
όλετήρας. Εξεγείρει δέ καί τόν όχλο. Τά ένδύματα τών 
άποστόλων σχίζονται βιαίως, τά κορμιά τους γυμνώνονται, 
ραβδίζονται άγρίως, ποτίζουν τή γή μέ τό αίμα τους, 
αίμόφυρτοι ρίχνονται στό πιο βαθύ καί σκοτεινό διαμέρι¬ 
σμα τής φυλακής καί τά πόδια τους άσφαλίζονται στό 
βασανιστικό ξύλο γιά νά μή μπορούν νά κινηθούν. Ακίνητοι 
οί άπόστολοι στό βασανιστικό ξύλο, όπως άκίνητος ό 
Αρχηγός τους στό ξύλο τού σταυρού... 

Τά φαινόμενα τού δαιμονισμού, φαινόμενα κάθε έπο- 
χής, εινε άπτές άποδείξεις τής ύπάρξεως πνευμάτων. 
Πονηρά πνεύματα ένεργοΰν διά μέσου τών δαιμονισμένων, 
τών μάγων, τών πνευματιστών, τών πεντηκοστιανών καθώς 
καί τών λεγομένων «φωτισμένων» τού τόπου μας. Γιά νά 
έξαπατούν δέ τούς άνθρώπους τά πονηρά πνεύματα, 
έμφανίζονται ώς άγαθά, όπως τό «πνεύμα πύθωνος» τής 
δούλης τών Φιλίππων. 

Μακριά άπ τά πονηρά πνεύματα, τούς ύποκριτάς καί 
άπατεώνας τού μεταφυσικού κόσμου! Ό Σατανάς δέν 
κάνει καλό. Καί άν κάνη κάτι, πού φαίνεται σάν καλό, σέ 
δενει μ’ αύτό, καί σέ κάνει δούλο του. Αλλοίμονο καί 

νυατ^^α^ητη- κατα< Ρ ε ύγουν οέ δαιμονικά πρά- 

πύτοΓίΓτά»? Λ β0ηθε,α άπ ' τό Σαταν « ! Οί άνθρωποι 

Φ υν στήν κολυμβήθρα πού βαπτίστηκαν... 

^ άλλοι φυλακισμένοι στέναζαν καί 
ύβριζαν. Ο Παύλος καί ό Σίλας, καίτοι καταπληγωμένοι, 
προσεύχονταν καί ύμνοϋσαν τό θεό. Τούς άκουαν δέ οι 
άλλοι δέσμιοι νά τραγουδούν τά μεσάνυκτα μέ χαρά, νά 
δοξολογούν τό Θεό, καί έκπλήσσονταν. Τούς άκουσε δέ 
καί ό Θεός καί έκανε σεισμό μεγάλο, ώστε νά σεισθοΰν 
τά θεμέλια τής φυλακής. "Ηταν άκινητοποιημένοι, άλλά 
μέ τήν προσευχή τους κινούσαν τή γή. "Ηταν δεμένοι, 
άλλά μέ τήν προσευχή τους έλυσαν καί τά δικά τους 
δεσμά καί των άλλων. Ό δεσμοφύλαξ, νομίζοντας ότι οί 
φυλακισμένοι δραπέτευσαν, έσυρε τό μαχαίρι καί ήταν 
έτοιμος ν’ αύτοκτονήση. ’Αλλ' ό Παύλος φώναξε: «Μή 
πράξης κανένα κακό στόν έαυτό σου· διότι όλοι είμαστε 


έδώ». Καίτοι λύθηκαν τά δεσμά, οί άπόστολοι δέν έφυγαν. 
Έτσι άποδείκνυαν, ότι ήταν άνώτεροι δεσμών καί φυλακής, 
ότι καί μέσα στή φυλακή ήταν έλεύθεροι, πνευματικώς 
ελεύθεροι, καί εύτυχισμένοι. Ό δεσμοφύλαξ συγκλονίστη¬ 
κε. Σείστηκε ή φυλακή, σείστηκε καί ή ψυχή τού 
δεσμοφύλακος. Καί έπεσε στά πόδια τού Παύλου καί τού 
Σίλα καί ρώτησε άγωνιωδώς: «Κύριοι, τί πρέπει νά κάνω 
γιά νά σωθώ;». Ό δεσμοφύλαξ έθεσε τό σπουδαιότερο 
έρώτημα. Σώθηκε σωματικώς, καί έρωτοΰσε πώς θά 
σωζόταν ψυχικώς. Δυστυχείς, αιωνίως καί άπεριγράπτως 
δυστυχείς, όσοι δέν θέτουν τό έρώτημα αύτό, όσοι δέν 
ένδιαφέρονται γιά τή σωτηρία τών ψυχών τους. 


Στο έρώτημα οί άπόστολοι άπάντησαν: «Πίστευσε στόν 
Κύριο Ιησού Χριστό, καί θά σωθής σύ καί ή οίκογένειά 
σου». Καί οί άπόστολοι λάλησαν τό λόγο τού Εύαγγελίου 
καί ό δεσμοφύλαξ καί όλοι οί δικοί του βαπτίστηκαν. Δέν 
εινε καί τούτο ύπέρ τού νηπιοβαπτισμού; Μετά δέ τή 
βάπτισι ό δεσμοφύλαξ, φιλόξενος όπως ή Λυδία, παρέθεσε 
στούς άποστόλους τράπεζα καί χαιρόταν οίκογενειακώς, 
διότι είχε πιστεύσει στό θεό. Οί άπόστολοι τού είπαν, νά 
πιστεύση στό Χριστό, καί ό Λουκάς λέγει, ότι πίστευσε 
στό θεό. Ό Χριστός εΐνε ό θεός. 

ΠΡΑΞΕΩΝ ΙΖ 1 - 15 


ΜΑΘΗΜΑ 36ο 


ΣΤΗ ΘΕΣΣΑΛΟΝΙΚΗ ΚΑΙ ΣΤΗ ΒΕΡΟΙΑ 

Τό δέκατο έβδομο κεφάλαιο ιών Πράξεων στούς 
στίχ. 1-15 παρουσιάζει τόν Παύλο καί τόν Σίλα στή 
Θεσσαλονίκη καί στή Βέροια. 

Έξήγησις λέξεων καί φράσεων 

1. διοδεύσαντες = άφού πέρασαν. 

2. κατά τό είωθός τώ Παύλω = καθώς συνήθιζε ό Παύλος. 

3. διανοιγων καί παρατιθέμενος = έξηγώντας καί διδάσκον¬ 

τας. 

4. προσεκληρώθησαν = ακολούθησαν. 

των πρώτων = τής άνωτέρας κοινωνικής τάξεως. 

5. προσλαβόμενοι = άφού πήραν μαζί τους. 
αγοραίος = τής αγοράς, αργόσχολος, χυδαίος. 
πονηρός = κακός. 

όχλοποιήσαντες = άφού διήγειραν τόν όχλο, άφού προκά- 
λεσαν οχλαγωγία. 
έπιστάντες = άφού έφθασαν. 

άγαγεϊν εις τόν δήμον = νά τούς φέρουν στή συνέλευσι 
τού λαού. 

6. έπί τούς πολιτάρχας = στούς άρχοντας τής πόλεως. 
πάρεισιν = εϊνε παρόντες, έφθασαν. 

7. ούς ύποδέδεχται = τούς όποιους έχει ύποδεχθή, φιλοξενή¬ 

σει. 

απέναντι = έναντίον. 
δόγματα = διατάγματα. 

9. λαβόντες τό ικανόν = άφού έλαβαν έγγύησι. 

10. έζέπεμφαν = έξαπέστειλαν, άπέστειλαν. 
παραγενόμενοι = άφού έφθασαν. 

άπήεσαν = άπήλθον. μβτκ|*η σ « ν , πήγαν. 
αναχρίνοντες = έξετάζοντκς. 

εί εχοι ταύτα ούτως = έάν αυτά έχουν έτσι 
έτσι. 


έάν αυτά εινε 


12. των εύσχημόνων = τής άνωτέρας τάξεως. 

13. έγνωσαν = έμαθαν. 

σαλ εύοντες = έξεγείροντες. 

14. ύπέμενον = έμειναν πίσω, παρέμειναν. 

15. καθιστώ = φέρω, οδηγώ. 


Παρατηρήσεις καί διδάγματα 

Στίχ. 1 - 3: Ό άγριος δαρμός καί ή φυλάκισις στήν 
πόλι των Φιλίππων δεν άποθάρρυναν τον Παύλο καί τόν 
Σίλα, ώστε νά μή συνεχίσουν τό έργο τους στή Μακεδονία. 
Παρά τις πληγές στά σώματά τους άπ’ τόν άγριο δαρμό, 
οί απόστολοι διήνυσαν πεζοί 150 περίπου χιλιόμετρα καί 
έφθασαν στή Θεσσαλονίκη. Αργότερα ό Παύλος έγραψε 
στούς θεσσαλονικείς: «Αύτοί γάρ οϊδατε, άδελφοί, τήν 
είσοδον ήμών τήν πρός υμάς, ότι ού κενή γέγονεν, άλλα 
προπαθόντες καί ύβρισθέντες, καθώς οϊδατε, έν Φιλίπ- 
ποις, έπαρρησιασάμεθα έν τώ θεώ ήμών λαλήσαι πρός 
υμάς τό εύαγγέλιον τού θεού έν πολλώ άγώνι» (Α' θεσ. 
β' 1 - 2). Ή προθυμία καί ή χάρις νικούσαν τούς πόνους 
καί τούς κόπους καί έδιναν φτερά στά πόδια τών 
άποστόλων. «Ώς ωραίοι οί πόδες τών εύαγγελιζομένων 
ειρήνην, τών εύαγγελιζομένων τά άγαθά!» (Ρωμ. ι 15). 

Ή Θεσσαλονίκη, ή ώραία νύμφη τού Θερμαϊκού, αρχαία 
καί μεγάλη πόλις, τό 315 π.Χ. κτίσθηκε έκ νέου απ’ τόν 
Κάσσανδρο καί ώνομάστηκε έτσι πρός τιμήν τής συζύγου 
του Θεσσαλονίκης, άδελφής τού Μεγάλου Αλεξάνδρου. 
Ό πληθυσμός της ήταν Έλληνες, Ρωμαίοι καί Ιουδαίοι. 
Τό Ελληνικό στοιχείο ύπερίσχυε. 

Σύμφωνα μέ τή συνήθειά του ό Παύλος έπισκέφθηκε 
τή συναγωγή τών Ιουδαίων καί έπί τρία σάββατα ή τρεις 
έβδομάδες έκανε μαζί τους διάλογο. “Αλλα συστήματα, 

όπως π.χ. ό Κομμουνισμός καί ό Χιλιασμός, δέν έπιτρέπουν 
διάλογο, δημόσιο διάλογο. Γιατί; Διότι φοβούνται τό 
διάλογο, επειδή δέν έχουν έπιχειρήματα. Ό Χριστιανισμός 
κάνει διάλογο, διότι έχει έπιχειρήματα καί δέν φοβείται 
τό διάλογο. Τούναντίον άρέσκεται στό διάλογο, διότι κατά 
τό διάλογο ή άλήθεια διαλάμπει καί θριαμβεύει. 

Ο διάλογος τού Παύλου πρός τούς Ιουδαίους στηριζό¬ 
ταν στις Γραφές, στήν Παλαιό Διαθήκη, τήν όποια οί 
Ιουδαίοι παραδέχονταν, άλλά σέ πολλά σημεία παρερμή¬ 
νευαν. Ή μεγάλη παρερμηνεία τους ήταν ώς πρός τό 
Μεσσία. Παρέβλεπαν τις προφητείες γιά τά πάθη τού 
Μεσσίου καί πρόσεχαν τις προφητείες γιά τις δόξες του. 
Καί έπειδή ήταν παχυλόφρονες καί σωβινισταί, νόμιζαν 
ότι ό Μεσαίας θά ήταν κοσμικός βασιλεύς, όπως ό Δαβίδ 
καί ό Σολομών, καί θά έφερνε στούς Ιουδαίους ύλική 
δύναμι καί δόξα μεγαλύτερη άπ’ όλους τούς άλλους 
βασιλείς τής γης. Ό Παύλος συζητούσε άπ' τις Γ ραφές 
«διανοίγων καί παρατιθέμενος, ότι τόν Χριστόν έδει παθεϊν 
καί άναστήναι έκ νεκρών, καί ότι ούτός έστιν ό Χριστός, 
Ιησούς, όν έγώ καταγγέλλω ύμΐν». Τί σημαίνει «διανοίγων»; 
Σημαίνει ότι οί Γ ραφές ώς πρός τόν Μεσσία ήταν κλειστές, 
τά νοήματά τους ήταν κρυμμένα, καί γΓ αύτό οί Ιουδαίοι 
δέν συνελάμβαναν τήν ορθή έννοια γιά τό Μεσσία. 'Αλλ' 
ό Παύλος άνοιγε τις Γραφές καί φανέρωνε τά κρυμμένα 
νοήματά τους, έξηγούσε δηλαδή τις Γραφές. Τό δέ 
«παρατιθέμενος» τί σημαίνει; Όπως στή φράσι «άλλην 
παραβολήν παρέθηκεν αύτοίς» (Ματθ. ιγ’ 24) τό «παρέθη- 
κε» σημαίνει «έδίδαξε», έτσι καί έδώ τό «παρατιθέμενος» 
σημαίνει «διδάσκων». Ο Παύλος έξηγούσε τά μεσσιανικά 
χωρία καί δίδασκε, ότι ό Μεσσίας έπρεπε νά πάθη καί ν’ 
άναστηθή, καί ότι ό Μεσσίας είνε ό Ιησούς, τόν όποιον 
κήρυττε. Εμποτισμένοι άπό έσφαλμένες μεσσιανικές 
ιδέες οί Ιουδαίοι, δέν ήθελαν νά παραδεχθούν, ότι ένας 
έσταυρωμένος θά μπορούσε νά εινε ό Μεσσίας. Ό 
φρικτός καί έξευτελιστικός θάνατος τού Ιησού τού 
Ναζωραίου ήταν σκάνδαλο γιά τούς Ιουδαίους, έμπόδιο 
νά πιστεύσουν στόν Ιησού. Αλλ^ ό Παύλος άποδείκνυε 
απ τις Γραφές, ότι ό Μεσσίας έπρεπε νά πονέση, νά 

έξευτελισθή, νά πεθάνη γιά τις άμαρτίες μας καί έπειτα 
ν άναστηθή, πράγματα τά όποια συνέβησαν στόν Ιησού. 

Οπως ό Παύλος, έτσι καί κάθε γνήσιος ίεροκήρυξ 
κάνει κήρυγμα χριστοκεντρικό. Κηρύττει τόν Ιησού Χρι¬ 
στό. Τονίζει δηλαδή, ότι ό Ιησούς ό Ναζωραίος είνε ό 
Μεσαίας, τόν όποιο προσδοκούσαν οί αιώνες, είνε ό 
Λυτρωτής καί Σωτήρ τού κόσμου. Τονίζει έπίσης, ότι ό 
Χριστός μάς σώζει άπ’ τις άμαρτίες μας καί μάς δοξάζει 
μέ τή σταύρωσι καί τήν άνάστασί του. Κάθε κήρυγμα, πού 
δέν είνε χριστοκεντρικό, καταντά ξερή ήθικολογία, ή 
όποια δέν έχει τή δγναμι νά δημιουργήση συγκίνησι καί 
συγκλονισμό, καί νά έμπνεύση ζωή καί ένθουσιασμό. 
Όπως δέ ό Παύλος καί κάθε γνήσιος ίεροκήρυξ, έτσι καί 
κάθε χριστιανός άς όμιλή συχνά γιά τό Χριστό, τή σταύρωσι 
καί τήν άνάστασί του. Χριστιανοί λεγόμεθα, χριστοκεντρι- 
κές άς είνε οί θρησκευτικές μας συζητήσεις. Μιλώντας 
γιά τό Χριστό μιλάμε γιά τό άνώτερο καί τό ποθεινότερο 
όν, τό Θεό. Μιλώντας γιά τή σταύρωσι του μιλάμε γιά 
τήν ύπερβολική άγάπη του καί τή δική μας άμαρτωλότητα, 
έκφράζουμε συναίσθησι τής άμαρτωλότητός μας καί 
εύγνωμοσύνη γιά τό έλεος του. Καί μιλώντας γιά τήν 
άνάστασί του μιλάμε γιά τήν άφθαρσία, τήν άθανασία καί 
τή δόξα μας. 

Σιίχ. 4: Ό λόγος, ό διάλογος καί ή επιχειρηματολογία 
τού Παύλου ήταν τόσο ισχυρά, ώστε καί άπ' τούς Ιουδαίους 
πίστευσαν μερικοί, καί άπ’ τούς προσηλύτους Έλληνας 
πλήθος πολύ, καί άπ’ τις άριστοκράτισσες γυναίκες 
πολλές. Τό Εύαγγέλιο βρήκε άπήχησι όχι μόνο στά 
κατώτερα, άλλά καί στά άνώτερα κοινωνικά στρώματα, 
όπου συνήθως ή υπερηφάνεια, ή διαφθορά καί ή ματαιοδο- 
ξία άπαντοΰν σε μεγαλύτερο βαθμό καί έμποδίζουν 
περισσότερο τήν πίστι. Ώ νά ύπήρχαν μαγνητόφωνα τήν 
έποχή εκείνη καί νά μαγνητοφωνούσαν τις διαλογικές 
ομιλίες μεταξύ Παύλου καί άκροατών του, γιά ν' άκούγαμε 
σήμερα άκριβώς καί ν' άπολαμβάναμε τή θεόπνευστη 
μέθοδο καί τά θεόπνευστα έπιχειρήματα τού άποστόλου 
Παύλου» Αλλ* ό θεός έπκρύλαξε τήν έφεύρεσι τών 

μαγνητοφώνων γιά τήν έποχή μας, γιά νά μαγνητοφωνούν¬ 
ται οί μετριότητες μας... 

Στίχ. 5 - 9: Οι αντιδραστικοί Ιουδαίοι γέμισαν άπό 
ζηλοτυπία καί φανατισμό. Καί τυφλωμένοι άπό τό πάθος 
προέβησαν σέ σατανική ένέργεια. Πήγαν στήν άγορά, 
πλήρωσαν, ώς φαίνεται, μερικούς άργοσχόλους καί κακο¬ 
ποιούς ανθρώπους, τούς πήραν μαζί τους, ώργάνωσαν 
όχλαγωγία, ξεσήκωσαν τόν όχλο, καί μέ τις φωνές, τις 
κραυγές καί τις κινήσεις τους δημιουργούσαν ταραχή 
στήν πόλι. Τούς άποστόλους είχε δεχθή καί φιλοξενούσε 
ό Ιάσων. ΓΓ αύτό ό συρφετός των ταραχοποιών κατευθύν- 
θηκε πρός τό σπίτι τού Ίάσονος. Καί άφοϋ έφθασαν στό 
σπίτι, ζητούσαν ώρυόμενοι τούς άποστόλους, γιά νά τούς 
οδηγήσουν βιαίως στή συνέλευσι τής πόλεως καί νά 
δικασθούν. Αλλ οί άπόστολοι τήν ώρα έκείνη δέν ήταν 
στό σπίτι τού Ίάσονος. Ίσως είχαν είδοποιηθή έγκαίρως 
καί διέφυγαν. Ό συρφετός παραβίασε τό οικογενειακό 
άσυλο καί έρεύνησε τό σπίτι. Καί έπειδή δέν βρήκαν τούς 
άποστόλους, έσυραν βιαίως τόν Ίάσονα καί μερικούς 
άδελφούς στούς «πολιτάρχας», τούς άρχοντας τής πόλε¬ 
ως. Ασφαλώς δέ ό Ίάσων καί οί άδελφοί δέχονταν μέ 
χαρά τήν περιπέτειά τους έξ αίτιας τών άποστόλων καί 
τού κηρύγματος των. Καί έμεΐς, άν ποτέ άντιμετωπίζωμε 
δυσμένεια καί ύφιστάμεθα περιπέτεια έξ αιτίας τών 
σχέσεών μας μέ έργάτας τού Εύαγγελίου, άς χαίρωμε 
καί άς θεωρούμε τούτο τιμή καί καύχημα. Αν θά έχωμε 
μισθό προσφέροντες ένα ποτήρι νερό σ' ένα έργάτη τού 
Εύαγγελίου, πόσο μάλλον θά έχωμε μισθό διωκόμενοι γι' 
αύτόν! Κακοπαθοΰν οί γνήσιοι έργάτες τού Εύαγγελίου; 
Ας συγκακοπαθοΰμε λίγο καί έμεΐς. Τό Εύαγγέλιο εινε 
ύπόθεσις όλων τών πιστών. 

Όπως είπαμε, ό συρφετός έσυρε τόν Ίάσονα καί τούς 
άδελφούς στούς «πολιτάρχας». Ή όνομασία «πολιτάρχαι» 
δέν βρίσκεται στούς άρχαίους συγγραφείς, παρά μόνον 
έδώ. ΓΓ αύτό παλαιότερα οί άπιστοι κατηγόρησαν τό 
Λουκά ώς άναξιόπιστο. Πού βρήκε, είπαν, τήν όνομασία 
«πολιτάρχης»; Αλλά κατόπιν ή όνομασία αύτή βρέθηκε 

σέ μακεδονικές έπιγραφές καί έτσι ό Λουκάς δικαιώθηκε 
καί οί άπιστοι καταισχύνθηκαν. Καί εϊνε ή μόνη περίπτωσις 
αύτή; Κατόπιν άρχαιολογικών καί άλλων έρευνών, συνεχώς 
ή Γραφή δικαιώνεται καί οί άπιστοι καταισχύνονται σέ 
άναρίθμητες περιπτώσεις. 

Ωρυόμενος ό συρφετός ένώπιον των «πολιταρχών» 
έλεγε: «Αύτοί, πού άναστάτωσαν τήν οικουμένη, έφθασαν 
καί έδώ. Τούς έχει ύποδεχθή καί τούς φιλοξενεί ό Ίάσων. 
Καί όλοι αύτοί, -διαφυγόντες καί παρόντες-, ένεργοΰν 
έναντίον των διαταγμάτων τού Καίσαρος, λέγοντας, ότι 
ύπάρχει άλλος βασιλεύς, ό Ιησούς». Καίτοι ό Ιησούς είνε 
πνευματικός βασιλεύς καί δέν άνταγωνίζεται κανένα 
κοσμικό βασιλέα - καίτοι παρήγγειλε στούς άνθρώπους ν’ 
άποδίδουν «τά τού Καίσαρος τώ Καίσαρι» (Ματθ. κβ' 21 ) - 
καίτοι δέν βρισκόταν στή γή, όταν οί άπόστολοι τόν 
κήρυτταν στον κόσμο, έν τούτοις τά κακοποιό στοιχεία 
τής Θεσσαλονίκης παρουσίαζαν τόν Ιησού ώς άνταγωνιστή 
τού αύτοκράτορος τής Ρώμης καί κατηγορούσαν τούς 
άποστόλους, τόν Ίάσονα καί τούς άλλους χριστιανούς γιά 
έγκλημα καθοσιώσεως, γιά έσχάτη προδοσία εις βάρος 
τού προσώπου τού αύτοκράτορος, πράγμα πού συνεπαγό¬ 
ταν θάνατο. Μέ τή φοβερή αύτή κατηγορία έκαναν τό 
λαό καί τούς «πολιτάρχας» νά ταραχθούν. Ταράχθηκαν, 
διότι φοβήθηκαν μήπως έπέλθη έναντίον τους ή Ρωμαϊκή 
δύναμις καί τούς καταστρέψη ώς περιθάλποντας στασια- 
στάς. Ήταν δέ τότε αύτοκράτωρ ό εύερέθιστος καί 
σκληρός Κλαύδιος. 

Μέ φανατισμό, μέ χρησιμοποίησι άνθρώπων κατωτάτης 
ύποστάθμης, χυδαίων καί κακοποιών, μέ βιαιοπραγίες καί 
μέ έγκληματικές συκοφαντίες οί Ιουδαίοι τής Θεσσαλονί¬ 
κης, άντάξιοι των Ιουδαίων τής Ιερουσαλήμ, πολέμησαν 
τούς όπαδούς τού Ιησού. Καί συνήθως τέτοιοι είνε οί 
πολέμιοι τού Χριστιανισμού. Έντιμοι άνθρωποι βλέπουν 
μέ έκτίμησι τό Χριστιανισμό. Εμπαθείς, μοχθηροί, ψεύτες, 
συκοφάντες, κακοποιοί καί χυδαίοι, αύτοί πολεμούν τό 
Χριστιανισμό. Είνε δέ πρός τιμήν τού Χριστιανισμού, ότι 
έχει τέτοιους πολεμίους, πού κάθε άνθρωπος μέ φυσικό 
αίσθημα δικαιοσύνης τούς καταδικάζει. 


11 ΠΡΑΞΕΙΣ ΑΠΟΣΤΟΛΩΝ 

Οί «πολιτάρχαι», καίτοι ταράχθηκαν άκούοντας τό 
Φοβερό κατηγορητήριο των Ιουδαίων, επειδή γνώριζαν 
τήν εμπάθεια των Ιουδαίων, ίσως δέ καί τόν φιλήσυχο 
χαρακτήρα τού Ιάσονος καί των άλλων συγκατηγορουμέ¬ 
νων πολιτών, φέρθηκαν μέ έπιείκεια. Αφού έλαβαν 
έγγύησι άπ τόν Ιάσονα καί τούς λοιπούς, ότι ό Παύλος 
καί ό Σίλας δεν ήταν έπικίνδυνοι καί θά έγκατέλειπαν 
τήν πόλι, τούς άφησαν έλευθέρους. Ό Σατανάς λάλησε 
κακά στις καρδιές των Ιουδαίων, άλλ’ ό Κύριος λάλησε 
άγαθά στις καρδιές των «πολιταρχών». 

Στίχ. 10 - 12: Μετά τήν ταραχή στή Θεσσαλονίκη 
άμέσως οί άδελφοί, εν καιρω νυκτός, έξαπέστειλαν τόν 
Παύλο καί τόν Σίλα στή Βέροια. Όταν δέ οί άπόστολοι 
έφθασαν στή Βέροια, μετέβησαν στή συναγωγή των 
Ιουδαίων. Ή κακή συμπεριφορά των Ιουδαίων τής Θεσσα¬ 
λονίκης δέν έπηρέασε τούς άποστόλους ώστε νά μή 
κηρύξουν στούς Ιουδαίους τής Βέροιας. Ας άκολουθοϋμε 
καί έμεϊς τό παράδειγμα των άποστόλων. "Αν μερικοί 
άνθρωποι μάς δείχνουν κακή συμπεριφορά, άς μή ψυχραι- 
νώμεθα καί χάνωμε τή διάθεσι νά κάνωμε τό καλό σέ 
άλλους άνθρώπους. 

Οί Ιουδαίοι τής Βέροιας ήταν εύγενέστεροι των 
Ιουδαίων τής Θεσσαλονίκης. Δέχτηκαν «τόν λόγον», τόν 
κατ' έξοχήν λόγο, τό Εύαγγέλιο, μέ κάθε προθυμία. Καί 
καθημερινώς εξέταζαν τις Γραφές, γιά νά ίδούν άν αύτά 
εινε έτσι, όπως τά έλεγε ό Παύλος. Ό Χριστιανισμός δέν 
ζητεί τυφλή πίστι καί δέν άποκλείει τήν έρευνα. Τούναντίον 
έπιδοκιμάζει καί έπιθυμεί τήν έρευνα, διότι έπειτα άπό 
τήν έρευνα ή πίστις είνε θεμελιωμένη καί ισχυρή. Ή 
έρευνα τών Γραφών δικαίωνε τή διδασκαλία τού Παύλου. 
Καί έπειδή στή Βέροια οί Ιουδαίοι ήταν εύγενέστεροι, 
πίστευσαν πολλοί. Επίσης πίστευσαν πολλές άπό τις 
άριστοκράτισσες Έλληνίδες καί πολλοί άπό τούς άνδρες. 

Οτι οί Ιουδαίοι τής Βέροιας ήταν εύγενέστεροι τών 
Ιουδαίων τής Θεσσαλονίκης, τούτο άπέδειξαν μέ τήν 
προθυμία τους γιά τήν άκρόασι τού άποστολικοϋ λόγου, 

μέ τήν έρευνα τών Γραφών και μέ τή μεγάλη προσέλευσί 
τους οτή Χριστιανική Πίστι. Οσοι δέν άγαποϋν τό λόγο 
τοϋ Θεού καί δέν έκτιμοϋν τό Χριστιανισμό, αύτοΐ δέν 
εΐνε εύγενεϊς ύπάρξεις. Οί εύγενεϊς ψυχές διψούν τό 
λόγο τοϋ Θεού, έρευνοϋν, θαυμάζουν καί πιστεύουν. Καί 
τι άλλο δύναται νά δείξη τήν ψυχική εύγένεια τού 
άνθρώπου, όσο ή προθυμία γιά τό λόγο τού Θεού καί ή 
πίστις οτή θρησκεία τού Χριστού; 

Στίχ. 13 - 15: Οταν οί Ιουδαίοι τής Θεσσαλονίκης 
έμαθαν, ότι καί στή Βέροια κηρύχθηκε ό λόγος τοϋ Θεού, 
οί θεομάχοι έσπευσαν καί έκεί καί ξεσήκωσαν τούς 
όχλους. Καί διά μέσου τών αιώνων οί Εβραίοι ταράσσουν 
καί άναστατώνουν τήν οικουμένη μέ τό σκοτεινό πάθος 
καί τις σατανικές ένέργειές τους εναντίον τού χριστιανικού 
κόσμου. Μέχρι δέ νά πιστεύσουν καί αύτοί ώς έθνος στό 
Χριστό (θά πιστεύσουν δέ τελευταίοι), θά βασανίζουν τήν 
άνθρωπότητα. 

Μόλις στή Βέροια ξέσπασε ή Ιουδαϊκή μανία, οί 
χριστιανοί κοίταξαν νά διασώσουν τόν Παύλο, τό μεγάλο 
κεφάλαιο τής Εκκλησίας, τόν άπόστολο, ό όποιος διέσωζε 
μυριάδες. Τόν έξαπέστειλαν πρός τή θάλασσα, ή όποια 
τρικυμιοΰσε λιγώτερο άπ' τούς Ιουδαίους. Παρέμειναν δέ 
στή Βέροια γιά τήν όλοκλήρωσι τού έργου ό Σίλας καί ό 
Τιμόθεος. Οί δέ οδηγοί τοϋ Παύλου τόν συνώδευσαν στό 
ταξίδι του μέχρι τήν Αθήνα. Καί έπέστρεψαν, άφοϋ έλαβαν 
έντολή άπ' τόν άπόστολο πρός τόν Σίλα καί τόν Τιμόθεο 
νά έλθουν στήν Αθήνα τό ταχύτερο. Ό Παύλος ήταν ό 
μεγαλύτερος άπόστολος, ό γίγαντας τού Χριστιανισμού, 
καί όμως αισθανόταν τήν άνάγκη συνεργατών! 

Αλλοίμονο σ' όσους έχουν τό αίσθημα τής πνευματικής 
αύταρκείας καί λένε, ότι δέν έχουν άνάγκη άπό άλλους 
Καί Παύλος άν είσαι, άνθρωπε, έχεις άνάγκη άπ' χούο 
συνανθρώπους. «Ούαί τώ ένί», λέγει ή Γραφή (Έκκλ. δ 
10). Καί, «Αδελφός ύπό άδελφοΰ βοηθούμενος ώς πόλις 
όχυρά καί ύψηλή» (Παροιμ. ιη' 19). 

ΠΡΑΞΕΩΝ ΙΖ 16 - 34 


ΜΑΘΗΜΑ 37ο 


ΣΤΗΝ ΑΘΗΝΑ. 0 ΛΟΓΟΣ ΣΤΟΝ ΑΡΕΙΟ ΠΑΓΟ 


Τό δέκατο έβδομο κεφάλαιο τών Πράξεων στούς 
στίχ. 16-34 παρουσιάζει τή δράσι τού Παύλου στήν 
Αθήνα, καί κυρίως τό λόγο του στον “Αρειο Πάγο. 

Έξήγησις λέξεων και φράσεων 

16. έχδεχομένου αυτούς τού Παύλου = ένω ό Παύλος περίμενε 

αύτούς. 

παρωξύνετο = ταρασσόταν, (οργιζόταν. 
θεωρούν τι = διότι θεωρούσε, έβλεπε. 
χατείδωλον ου σαν = να εΐνε γεμάτη από είδωλα. 

17. προς τούς παρατυγχάνόντας = με τούς τυχαίως εύρισκομέ- 

νους έκεΐ. 

18. συνέβαλον αύτω = πλησίασαν αύτόν, συζήτησαν μαζί του. 
τί άν θέλοι λέγειν = τί άραγε θέλει να είπή. 

ό σπερμολόγος = ό φλύαρος. 
δαιμόνια = θεοί, θεότητες. 

δοχεϊ χαταγγελεύς είναι = φαίνεται να είνε κηρυξ. 

19. έπιλαβόμενοί τε αύτοϋ = και άφού τον παρέλαβαν. 
γνώναι = νά μάθωμε. 

20. ξενιζοντα γάρ τινα = διότι κάποια παράξενα πράγματα. 
εισφέρεις εις τάς άχοάς ημών = φέρνεις στις άκοές μαξ. 

21 .οί ένδημούντες = οί διαμένοντες έκεΐ. 

εις ούδέν έτερον εύχαίρουν = για τίποτε άλλο δεν 
εύκαιρούσαν. 

ή λέγειν τι χαι άχούειν χαινότερον = παρά για νά λένε 
και ν’ άκούνε κάτι νεώτερο. 

22. χατά πάντα - καθ’ όλα. 

δεισιδαίμων = (μέ καλή σημασία) ό θρήσκος, ό ευσεβής, 
(μέ κακή σημασία) ό θρησκόληπτος, ό προληπτικός. 

ώς δεισιδαιμονεστέρους υμάς θεωρώ = σας βλέπω ώς 
περισσότερο θρήσκους. 

23. άνα θεωρών = παρατηρώντας, έξετάζοντας. 

σεβάσματα = τα άντικείμενα θρησκευτικού σεβασμού, τα 
θρησκευτικά μνημεία, τα ιερά, 
εν φ έπεγέγραπτο = στόν όποιο έγράφη ώς έπιγραφή. 
εύσεβεΐτε = σέβεσθε, λατρεύετε. 

25. θεραπεύετε = ύπηρετειτε. 

προσδεόμενός τίνος = σαν νά έχη άνάγκη άπό κάτι. 
αυτός διδϋύς = διότι αύτός δίνει. 

26. επί παν τό πρόσωπον της γης = σ’ όλη τήν έπιφάνεια 

τής γης, σ’ όλη τη γη. 

προστεταγμένους καιρούς = καθορισμένους χρόνους. 
οροθεσίας = όρια, σύνορα. 

27. εί άρα γε φηλαφήσειαν αυτόν = μήπως ψάξουν ψηλαφών¬ 

τας γι’ αύτόν. 

28. εν αύτώ γάρ ζώμεν = διότι έξ αιτίας αύτού ζούμε, διότι 

άπ’ αύτόν ζούμε. 

των καθ' υμάς ποιητών = άπ’ τούς δικούς σας ποιητάς, 
άπ’ τούς ποιητάς σας. 

τού γάρ και γένος έσμέν = διότι άπ’ αύτόν καταγόμεθα. 

29. γένος ούν υπάρχοντες τού Θεού = άφού λοιπόν καταγόμεθα 

άπ’ τό θεό. 

ουκ όφείλομεν νομίζειν = δεν πρέπει νά νομίζομε. 
χαράγματι τέχνης = με σκαλιστό έργο τέχνης. 
ένθυμήσεως ανθρώπου = συλλήψεως ή έπινοήσεως άνθρώ- 
που. 

30. ύπεριδών = άφού παρεΐδε, παρέβλεψε. 
τανϋν = τώρα. 

31 . έστησε = ώρισε. 

έν άνδρί ω ώρισε = δι’ άνδρός, τον όποιον ώρισε. 
πίστιν παρασχών πάσιν = άφού έδωσε άπόδειξι σέ όλους 
(ή, γιά όλους). 

Παρατηρήσεις καί διδάγματα 
Στίχ. 16: Ό Παύλος στήν Αθήνα. Ή Αθήνα ήταν ή 

περιφημότερη πόλις τής Ελλάδος καί μία άπ' τις περιφη¬ 
μότερες πόλεις όλου τοϋ αρχαίου κόσμου. Ιδίως ήταν 
περίφημη για τά γράμματα καί τήν καλλιτεχνία της. Σ' 
αύτή γεννήθηκαν καί δίδαξαν οί ύπατοι των φιλοσόφων, 
ό Σωκράτης καί ό Πλάτων. 

Σ αύτή, τήν εποχή τού Περικλεούς, έγιναν τά σεβαστό¬ 
τερα καλλιτεχνικά μνημεία, τά μνημεία τής ’Ακροπόλεως, 
τά όποια θαυμάζουν οί αιώνες. Ή Αθήνα ήταν ή πόλις 
των διανοουμένων καί των καλλιτεχνών. Στήν εποχή· 
βεβαίως τοϋ άποστόλου Παύλου ή πόλις δέν είχε τήν 
προηγούμενη άκμή της. Έν τούτοις μαζί μέ τήν Αλεξάν¬ 
δρεια ήταν ένα άπό τά δύο πνευματικώτερα κέντρα τού 
Ρωμαϊκού κόσμου. Ανήκε δέ στή Ρωμαϊκή έπαρχία 
«'Αχαΐα», τής όποιας πρωτεύουσα ήταν ή Κόρινθος. 

Η Αθήνα ήταν κατ' έξοχήν θρησκευτική πόλις. Άλλ' 
όπως στον άλλο κόσμο, έκτος τοϋ Ισραήλ, έτσι καί στήν 
Αθήνα τό θρησκευτικό σέβας δέν προσφερόταν στον ένα 
καί άληθινό θεό, άλλά στούς πολλούς καί ψευδείς, δέν 
λατρευόταν ό Κτίστης, άλλά τά κτίσματα. Ο Σωκράτης, 
πού είχε μονοθεϊστικές άναλαμπές, καταδικάστηκε μέ 
τήν κατηγορία, ότι δέν πίστευε στούς θεούς, στούς 
όποιους πίστευε ή πόλις, άλλ’ είσήγε «καινά δαιμόνια», 
νέες θεότητες. Ή πόλις ήταν γεμάτη άπό είδωλα, 
άγάλματα θεών. Τό δέ είδωλο ταυτιζόταν μέ τή θεότητα. 
Τό μάρμαρο δηλαδή καί τό ξύλο έθεωρεϊτο θεός, όχι 
άπλώς παράστασις θεού! Τό άγαλμα - είδωλο πιστευόταν 
ότι είνε ζωντανό, ότι σκέπτεται, ότι αισθάνεται, ότι έχει 
άνάγκες, ότι τρώγει, ότι πίνει κ.λπ.! Υπήρχαν δέ στήν 
Αθήνα χιλιάδες είδωλα. Όπως έλέχθη, στήν Αθήνα ήταν 
εύκολώτερο νά συναντήση κανείς θεό παρά άνθρωπο, οί 
θεοί ήταν περισσότεροι άπ' τούς άνθρώπους! Τά πάντα 
λατρεύονταν ώς θεοί, έκτος τού πραγματικού θεού! 

Τό πνεύμα τού Παύλου, όταν έβλεπε τήν πόλι γεμάτη 
άπό είδωλα, «παρωξύνετο έν αύτώ», ταρασσόταν μέσα 
του, γέμιζε άπό ιερή όργή καί άγανάκτησι. Όπως οί 
προφήτες, έτσι καί ό Παύλος άναστατωνόταν ένώπιον τής 

ειδωλολατρίας, δέν ύπέφερε τή φοβερή θρησκευτική 
πλάνη καί διαστροφή, τήν όποια κατώρθωσε ό Σατανάς 
είς βάρος τής λατρείας τού άληθινού θεού. Παρ’ όλη τή 
σοφία τους οί Αθηναίοι δέν κατώρθωσαν νά καταλάβουν, 
ότι ό θεός είνε άνώτερος άπό τά μάρμαρα, τά ξύλα καί 
τά ζώα. «Φάσκοντες είναι σοφοί έμωράνθησαν» (Ρωμ. α 
22). Ενώ έλεγαν, ότι είνε σοφοί, άπεδείχθησαν μωροί, 
άνόητοι. 'Αλλ’ έπειδή ό Παύλος καί σέ σοφούς καί σέ 
άνοήτους ήταν οφειλέτης (Ρωμ. α' 14), γΓ αυτό ήρθε καί 
στήν Αθήνα νά κηρύξη τόν άληθινό θεό. 

Στίχ. 17: Έν άναμονή τού Σίλα καί τού Τιμοθέου, ό 
Παύλος δέν έμενε άργός στήν Αθήνα. Ό παροξυσμός 
τού πνεύματός του, ό ζήλος τής ψυχής του, τόν ώθησε 
έξ άρχής στό κήρυγμα. Συζητούσε μέ τούς Ιουδαίους καί 
τούς προσηλύτους στή συναγωγή, συζητούσε καί μέ τούς 
είδωλολάτρας καθημερινώς στήν άγορά, κάτω άπό τό 
λόφο τού Άρείου Πάγου, όχι στή νέα ρωμαϊκή άγορά. Ή 
άγορά ήταν τό κέντρο τών Αθηνών, τόπος συγκεντρώσεως 
άργοσχόλων, φιλοσόφων, ψευτοφιλοσόφων καί ποικίλων 
άλλων πνευμάτων, καθώς καί τόπος συνεντεύξεως τών 
ξένων. Στήν άγορά ό Παύλος συζητούσε «πρός τούς 
παρατυγχάνοντας», μέ όσους δηλαδή εϋρισκε έκεΐ τυ¬ 
χαίος. Ό άπόστολος έφήρμοζε ό,τι έγραψε κατόπιν στόν 
Τιμόθεο: «Κήρυξον τόν λόγον, έπίστηθι εύκαίρως άκαί- 
ρως» (Β Τιμ. δ' 2). Ό άπόστολος δέν κήρυττε σέ 
ώρισμένους μόνο χρόνους καί τόπους, άλλά παντού καί 
πάντοτε. Γιά τό λόγο τού θεού θεωρούσε κατάλληλο 
κάθε τόπο καί χρόνο. Έτσι καί κάθε ζηλωτής χριστιανός 
δέν μιλάει γιά τό Χριστό μόνο στό χώρο τού ναού ή τής 
θρησκευτικής αιθούσης καί κατά τις θρησκευτικές συγ¬ 
κεντρώσεις καί συναντήσεις, άλλά παντού καί πάντοτε, 
όταν συναντάται μέ άνθρώπους, λαμβάνει ή δίνει άφορμή 
νά όμιλήση γιά τόν Κύριο. 

Στίχ. 18 - 21: Στήν Αθήνα ήταν όπαδοί διαφόρων 
φιλοσοφικών σχολών. Απ αύτούς δέ ό Λουκάς άναφέρει 
τούς Επικούρειους καί τούς Στοίκούς, οί όποιοι τήν έποχή 
έκείνη άσκούσαν τή μεγαλύτερη έπίδρασι. 

Οί Επικούρειοι, μαθηταί τού Επικούρου, ή δέν πί¬ 
στευαν σέ θεούς, ή θεωρούσαν τούς θεούς άδιαφόρους 
γιά τόν κόσμο καί τόν άνθρωπο. Μάλλον ήσαν άθεϊσταί 
καί ύλισταί. Πίστευαν ότι ή ύλη ύπήρχε άϊδίως, πάντοτε, 
καί δίδασκαν ότι ό κόσμος σχηματίσθηκε άπό τυχαία 
συμπαιγνία καί σύμπτωσι των άτόμων τής ύλης. Παρουσία¬ 
ζαν τά σύμπαντα ώς τυχαία καί άπρονόητα. Επίσης 
δίδασκαν, ότι ή ψυχή δέν είνε άνώτερη άπό τήν ύλη καί 
άθάνατη καί δέν ύπάρχει μέλλουσα ζωή. Ιδανικό των 
Επικούρειων ήταν ή άπόλαυσις των ήδονών τού παρόντος 
κόσμου. Οί Επικούρειοι ήταν οί ΣαδδουκαΤοι των Ελλή¬ 
νων. 


Οί Στοικοί, μαθηταί τού Ζήνωνος, ήταν πανθεϊσταί. Κατ’ 
αύτούς προσωπικός θεός δέν ύπάρχει, άλλα τό πάν, όλος 
ό κόσμος, είνε θεός! Επίσης δέν ύπάρχει άθανασία ψυχής. 
Ιδανικό των Στοϊκών ήταν ή άρετή, άρετή δέ ή άπάθεια, 
τουτέστι κατ’ ούσίαν ή άδιαφορία, ή άδιαφορία γιά όλα, 
γιά τή χαρά καί γιά τόν πόνο, γιά τή ζωή καί γιά τό 
θάνατο. Γιά νά έπιτύχουν τήν άρετή τής άπαθείας έφθαναν 
μέχρις αύτοκτονίας. Είχαν έγωισμό μεγάλο καί καυχώνταν 
γιά τήν άρετή τους. Οί Στοϊκοί ήταν οί Φαρισαίοι των 
Ελλήνων. 


Στήν Αθήνα λοιπόν ό Παύλος βρήκε τούς ύλιστάς 
Σαδδουκαίους καί τούς αύταρέσκους Φαρισαίους τού 
Ιουδαϊκού Έθνους σέ άλλη έκδοσι. 


Μερικοί άπ’ τούς Επικούρειους καί τούς Στοϊκούς 
φιλοσόφους (μάλλον φιλοζόφους!) πλησίασαν τόν Παύλο, 
ήρθαν σέ συζήτησι μαζί του, καί μερικοί έλεγαν: «Τί άν 
θέλοι ό σπερμολόγος οΰτος λέγειν;». Οί *Αθηναΐοι θαύμα¬ 
ζαν τή σωματική δύναμι καί ώραιότητα, τή διανοητική 
σοφία καί τή ρητορεία. Καί έπειδή ό Παύλος δέν είχε 
τέτοια προσόντα, ώστε νά τούς έντυπωσιάζη, έκφράζονταν 
γι αυτόν περκρρονητικώς καί σκωπτικώς. Τόν χαρακτήρι¬ 
σαν «σπερμολόγον», συλλέκτη σπόρων, φτωχό πνευματι¬ 
κές, φουκαρά, φλύαρο μάλλον παρά σοβαρό καί άξιόλογο 
πρόσωπο. «Τι άράγε θέλει νά είπή αύτός ό φουκαράς ό 

φλύαρος;». Έτσι έκφράοιηκαν οί ύπερήφανοι Αθηναίοι 
γιά τό μεγαλύτερο άνθρωπο μετά τό θεάνθρωπο, γιά τόν 
πλουσιώτερο σέ νοήματα καί συναισθήματα, γιά τόν 
Ισχυρότερο σέ ούσιαστικό λόγο, γιά τόν ένδοξότερο σέ 
κατακτήσεις ψυχών καί λαών, γιά τόν άσυγκρίτως εύεργε- 
τικώτερο άπ' τό Σωκράτη, τόν Πλάτωνα, τό Σόλωνα, τόν 
Περικλή, τό Δημοσθένη. Ποϋ νά φαντάζονταν, ότι αυτός 
ό «σπερμολόγος» θά ύπερέβαινε σέ δόξα όλους τούς 
ένδόξους; Ποϋ νά φαντάζονταν, ότι ή Αθήνα τού μέλλον¬ 
τος καί όλη ή Εύρώπη θά έγκολπώνονταν τήν πίστι καί 
τό λόγο αύτοϋ τοϋ «σπερμολόγου»; Τις οίδε πόσες καί 
έμεϊς φορές έχουμε έκφρασθή ύποτιμητικώς γιά άνθρώ- 
πους μέ άσημη έμφάνισι, άλλά μέ μεγαλείο στήν ψυχή 
καί δόξα στόν ούρανό; Τις οίδε πόσους άνθρώπους, πού 
έδώ τούς περιφρονοϋμε, θά τούς δούμε στόν ούρανό νά 
λάμπουν σάν τόν ήλιο; Κανένα νά μή περιφρονοϋμε! 

Αλλοι έλεγαν γιά τόν Παύλο: «Ξένων δαιμόνιων δοκεί 
καταγγελεύς είναι». «Φαίνεται ότι είνε κήρυξ ξένων 
θεοτήτων». Εκτός τοϋ πλήθους τών θεών, πού λατρεύον¬ 
ταν σ’ ένα τόπο, πιστευόταν, ότι ύπήρχαν καί άλλοι θεοί, 
πού λατρεύονταν σ’ άλλους τόπους. Ή λατρεία μάλιστα 
θεών ένός τόπου μεταδιδόταν καί σ' άλλους τόπους. 
Γινόταν δηλαδή εισαγωγή καί έξαγωγή θεών! Επειδή δέ 
οί είδωλολάτρες παραδέχονταν άρσενικές καί θηλυκές 
θεότητες, ό δέ Παύλος κήρυττε τόν Ιησού καί τήν 
άνάστασι, νόμισαν, ότι ή άνάστασις είνε θεά! Νόμισαν 
δηλαδή, ότι ό Παύλος κήρυττε τόν Ιησού καί τήν άνάστασι 
ώς ένα ζεύγος θεών! ΓΓ αύτό είπαν, ότι «είνε κήρυξ 
ξένων θεοτήτων». 

Καί άφοϋ παρέλαβαν τόν Παύλο, τόν άνέβασαν στον 
'Άρειο Πάγο λέγοντας: «Μπορούμε νά μάθωμε, τί εινε 
ή καινούργια αύτή διδασκαλία, τήν όποια κηρύττεις; Διότι 
Φέρεις στις άκοές μας μερικά παράξενα πραγματα 
θέλουμε λοιπόν νά μάθωμε, τί άράγε είνε αύτά». Γιαπ 
ώδήγησαν τόν Παύλο στόν 'Αρειο Πάγο καί ζητούσαν να 
μάθουν τή διδασκαλία του; Γιά νά τόν δικάσουν, όπως 
άλλοτε τό Σωκράτη, πού είσήγε «καινά διμόνια»; Λεν 

Φαίνεται κάτι τέτοιο. Αλλά μάλλον φιλικώς παρέλαβαν 
τόν Παύλο καί τόν άνέβασαν στόν Αρειο Πάγο, τόπο 
έπίσημο, γιά νά τόν άκούσουν άπό φιλοσοφικό καί 
θεολογικό ένδιαφέρον. Διότι, όπως στή συνέχεια λέγει ό 
Λουκάς, « Αθηναίοι πάντες καί οί έπιδημοϋντες ξένοι είς 
ούδέν έτερον εύκαίρουν ή λέγειν τι και άκούειν καινότε- 
ρον». Όλοι δηλαδή οί Αθηναίοι, άλλά καί οί ξένοι, πού 
κατοικούσαν έκεΐ, στήν Αθήνα, γιά τίποτε άλλο δέν 
εύκαιρούσαν, παρά γιά νά λένε καί ν’ άκοϋνε κάτι νεώτερο. 

θαυμασίως περιγράφει ό Λουκάς τούς κατοίκους τού 
Κλεινού Αστεως. Έτσι τούς περιέγραψε καί ό Δημοσθέ¬ 
νης. Οί Αθηναίοι είχαν άκατάσχετη έπιθυμία νά λένε καί 
άκατάπαυστη όρεξι ν άκοϋνε όλο καί νεώτερα πράγματα. 
Καί οί ξένοι, λόγω τής διαμονής των μεταξύ των Αθηναίων, 
αποκτούσαν καί αύτοί τήν (δια συνήθεια. Τά δέ νεώτερα, 
τά όποια ήθελαν ν’ άνακοινώνουν ή ν’ άκούουν, δέν ήταν 
μόνο γεγονότα τής ήμέρας, άλλά καί πολιτικά καί 
φιλοσοφικά καί θεολογικά ζητήματα. Νέες ιδέες καί 
θεωρίες, νέα σχήματα καί συστήματα πολιτικής, φιλοσοφι¬ 
κής καί θεολογικής φύσεως τούς κατέθελγαν. Υπήρχαν 
στήν Αθήνα 360 περίπου τόποι συναντήσεων καί συζητή¬ 
σεων των άνθρώπων τού λαού, ένω οί άνθρωποι των 
άνωτέρων τάξεων είχαν τά δικά τους έντευκτήρια. Ανώτε¬ 
ρη πνευματική άντίληψι καί εύγένεια ψυχής δεικνύει ή 
άγάπη των Αθηναίων προς τό λόγο καί ή δίψα τους γιά 
νέα πράγματα. 

Αλλά γεννάται ή άπορία: Γιατί οί Αθηναίοι, άν καί 
τόσο θεωρητικοί καί έρευνητικοί άνθρωποι, δέν κατώρθω- 
σαν νά φθάσουν σέ άνώτερη ιδέα γιά τό θειον, άλλ’ 
άντιθέτως κατέπεσαν στό ναδίρ τής πολυθεϊστικής καί 
είδωλολατρικής άνοησίας καί αίσχρότητος; Λέμε καί 
αίσχρότητος, διότι είχαν καί αισχρές θρησκευτικές ιδέες 
καί γιορτές, κατά τις όποιες έλεγαν, έδειχναν καί έπρατταν 
άκατονόμαστα. Έκτισαν μάλιστα καί ναό στή... θεά Αναι¬ 
σχυντία! Ή άπάντησις στήν άπορία, γιατί οί Αθηναίοι μέ 
τή σοφία τους δέν έφθασαν σ’ άνώτερη, άλλά κατέπεσαν 
σέ κατώτερη άντίληψι γιά τή θεότητα, εΐνε ότι είχαν 


ύπερηψάνεια. Τόση υπερηφάνεια είχαν, ώστε έκτισαν ναό 
στή θεά... Υβρι! θεοποίησις καί λατρεία τού έγωισμοϋ. 
Έν τώ μεταξύ δέ, γιά νά φαίνεται καί ή άντιφατικότης 
τους, έκτισαν βωμό στή... θεά Μετριοφροσύνη! Στήν 
πραγματικότητα όμως δικαίωναν τήν Ύβρι, την ύπερηφά- 
νεια. Όπου δέ ύπερηφάνεια, έκεϊ καί άνάλογη σατανική 
ένέρνεια, καί σκοτισμός διανοίας, καί σύγχυσις ιδεών, καί 
πάθη άτιμίας. Οί Αθηναίοι άνέβασαν στόν Αρειο Πάγο 
τόν άπόστολο μάλλον άπό περιέργεια γιά ν’ άκούσουν 
κάτι νέο, παρά άπό διάθεσι γιά ν' άκούσουν κάτι τό 
άληθινό καί τό σωτήριο καί νά τό δεχθούν μέ ειλικρίνεια 
καί μέ ταπείνωσι. 

Στίχ. 22 - 31: Στούς στίχους τούτους περιέχεται, 
περιληπτικώς βεβαίως, ή περίφημη δημηγορία τού άπο- 
στόλου Παύλου πάνω στόν Αρειο Πάγο. Ή δημηγορία 
αύτή είνε πολύ άνώτερη άπό τις ισχυρότερες δημηγορίες 
τών λαμπρότερων ρητόρων καί πολιτικών των Αθηνών. 
Διότι ή δημηγορία αύτή είνε γιά ϋψιστα πράγματα, περιέχει 
άλήθεια εκατό τά εκατό, καί έχει ταπεινό, συνετό, ώραΐο 
καί συγχρόνως ρωμαλέο τρόπο. Πρώτα ό άπόστολος όμιλεί 
γιά τό θεό, ύστερα γιά τόν άνθρωπο, καί τέλος γιά 
μετάνοια, άνάστασι καί κρίσι διά τού Χριστού. 

θαυμασία ή άρχή τού λόγου, γεμάτη θεία σύνεσι. 
«"Ανδρες Αθηναίοι», προσφωνεί ό άπόστολος. Καί στή 
συνέχεια λέγει έπαινο γΓ αύτούς, όχι έλεγχο έξ άρχής. 
«Κατά πάντα ώς δεισιδαιμονεστέρους ύμάς θεωρώ». Καθ’ 
όλα δηλαδή σάς βλέπω ώς περισσσότερο θρησκευτικούς. 
Ο άπόστολος έπαινεΐ τούς Αθηναίους γιά τή μεγαλύτερη 
θρησκευτικότητά τους έν συγκρίσει μέ λαούς άλλων 
τόπων. Πού βασίζει ό άπόστολος τόν έπαινο; Σέ μιά 
άξιοσημείωτη παρατήρησι. «Διερχόμενος γάρ καί άναθεω- 
ρών τά σεβάσματα ύμών εύρον καί βωμόν έν ω έπεγέγρα- 
πτο, Αγνώστω θεώ». Η φήμη τών Αθηνών ήταν ξαπλωμέ¬ 
νη σ όλο τόν κόσμο. Καί ό Παύλος, γιά πρώτη φορά 
έπισκεπτόμενος τήν Αθήνα, είχε σάν άνθρωπος τήν 
έπιθυμία νά ίδή τά διάφορα μνημεία τής ξακουσμένης 
πόλεως. Όπως λοιπόν άλλοι έπισκέπτες, έτσι καί ό Παύλος 

περνούσε μέσα στήν πόλι καί παρατηρούσε τά άξιοθέατα. 
Ιδιαιτέρως δέ τράβηξε τήν προσοχή τού άποστόλου καί 
προκάλεσε στήν ψυχή του μεγάλη έντύπωσι ή έπιγραφή 
ένός βωμού: «Άγνώστω θεω». 

Παράδοξη έπιγραφή. Οί Αθηναίοι λάτρευαν χιλιάδες 
θεούς. Αλλ’ είχαν τήν Ιδέα, ότι ύπάρχει και άλλος θεός 
άγνωστος. Και άνήγειραν και ο* αυτόν βωμό, γιά νά μή 
όργίζεται, άλλά νά έξευμενίζεται και νά τούς βοηθή. Μέσα 
ατά τόσα κακά τής είδωλολατρικής πόλεως, πού έκαναν 
τό πνεύμα του νά παροξύνεται, νά ταράσσεται, ό Παύλος 
βρήκε καί ένα καλό. Βρήκε τήν έπιγραφή «Στόν άγνωστο 
θεό». Ή έπιγραφή έδειχνε πόσο πολύ εύαίσθητοι ήταν 
οι Αθηναίοι στό θέμα τής θρησκείας. Κακό, κάκιστο ή 
ειδωλολατρία. Άλλ' εϊχε καί ή ειδωλολατρία κάποια καλή 
πλευρά! Εδειχνε θρησκευτικότητα, άσχέτως άν οί άνθρω¬ 
ποι δέν ήξεραν τον άληθινό θεό καί πρόσφεραν τή λατρεία 
τους στά είδωλα. Πάντως διαισθάνονταν, ότι ύπάρχει 
θεότης. Καί μή μένοντας ικανοποιημένοι άπό τό πλήθος 
των γνωστών θεών, άφιέρωσαν βωμό στόν άγνωστό θεό. 
Ενδειξις τής βαθειάς θρησκευτικότητος τών Αθηναίων, 
άλλά συγχρόνως καί όμολογία τής θρησκευτικής άγνοιας 
τους. 

Τήν περίφημη έπιγραφή τού βωμού ό άπόστολος, 
άριστος διδάσκαλος, χρησιμοποίησε στό λόγο του ώς 
«σημείο έπαφής». Σάς βλέπω, είπε, ώς περισσότερο 
θρησκευτικούς, διότι, περνώντας καί παρατηρώντας τά 
ιερά σας, βρήκα καί βωμό μέ τήν έπιγραφή «Άγνώστω 
θεώ». Αύτόν λοιπόν, πού λατρεύετε χωρίς νά τόν γνωρίζε¬ 
τε, αύτόν έγώ σάς κηρύττω. Εϊνε σάν νά έλεγε ό 
άπόστολος: Δέν φέρω στις άκοές σας παράξενα πράγματα· 
δέν κηρύττω ξένους θεούς, όπως σείς νομίζετε. Κηρύττω 
τόν άγνωστο θεό, τόν όποιον καί σείς λατρεύετε. 

Πόσο ώραϊα άρχισε τήν όμιλία του ό άπόστολος! 

Στή συνέχεια δίνει τήν έννοια τού άληθινοϋ θεού, τόν 
όποιο οί άκροαταί του άγνοούσαν. Καί έτσι κάνει «τόν 
άγνωστο θεό» γνωστό. Ό θεός, λέγει ό άπόστολος, 

έκαμε τόν κόομο καί όλα όοα είνε ο αύτόν. ’Ο θεός 
έκαμε ιόν ούρανό καί τή γή. Εϊνε σάν νά έλεγε: Ή ϋπαρξις 
τού τεραστίου σύμπαντος, ή τάξις, ή άρμονία, ή ένότης 
καί ή όμορφιά του δέν είνε δυνατό νό είνε άποτέλεσμα 
τής τύχης, άλλ' έργο ενός προσωπικού θεού. Ό θεός 
κρύπτεται πίσω άπό τά έργα του, καί άποκαλύπτεται μέ 
τα έργα του. Ώς Δημιουργός τού σύμπαντος ό θεός 
είνε άνώτερος άπ τό δημιούργημά του, είνε, λέγει κατόπιν 
ό άπόστολος, κύριος τού ούρανοΰ καί τής γής, καί δέν 
κατοικεί σέ χειροποιήτους ναούς, δέν περιορίζεται σέ 
κατοικίες πού κατασκευάζουν χέρια άνθρώπων. Ούτε 
ύπηρετεϊται άπό χέρια άνθρώπων, σάν νά έχη άνάγκη άπό 
κάτι. Διότι, άντιθέτως, αύτός δίνει σ' όλους ζωή καί πνοή 
καί τά πάντα. 

Ετσι ό άπόστολος στήν άθεΐα, τήν πολυθεΐα καί τόν 
πανθεϊσμό άντέταξε τήν ϋπαρξι ένός προσωπικού θεού, 
δημιουργού καί συντηρητού τού κόσμου. Ό θεός τού 
Παύλου είνε ό μόνος άληθινός θεός, διότι δέν κατασκευά¬ 
στηκε, άλλά κατασκεύασε· δέν είνε έργο τεχνίτου, άγαλμα, 
άλλά Δημιουργός καί Καλλιτέχνης τού σύμπαντος* καί 
δέν έχει άνάγκη άπό τίποτε, άλλ' αύτός ικανοποιεί τις 
άνάγκες όλων. 

Μετά τό θεό ό άνθρωπος. Κατά τήν άρχαιότητα στήν 
Ελλάδα καί στήν Ανατολή κάθε λαός πίστευε, ότι 
καταγόταν άπό δικό του θεό, έθνικό θεό. Οί δέ Αθηναίοι 
εϊχαν τήν ιδέα, ότι ήταν άνώτεροι άπ' όλους τούς λαούς 
τής γής. Στήν έσφαλμένη αύτή πίστι καί στό ύπερήφανο 
αύτό φρόνημα των Αθηναίων ό Παύλος άντέταξε, ότι ό 
ένας καί άληθινός θεός έκανε όλους τούς άνθρώπους 
άπό ένα αϊμα, άπ' τό αίμα τού Άδάμ, καί συνεπώς όλοι 
οί άνθρωποι είνε άδελφοί καί ϊσοι άπέναντι στό θεό. 
'Ώρισε δέ έκ των προτέρων τούς χρόνους τής έμφανίσεως 
καί τής έξαφανίσεως των έθνών, καθώς καί τά σύνορά 
τους. Καί γιατί ό θεός έκανε τούς άνθρώπους; Γιά νά 
ζητούν τόν Κύριο, λέγει ό Παύλος, μήπως έρευνήσουν 
ψηλαφώντας καί τόν εϋρουν, άν καί δέν εϊνε μακριά άπό 
κανένα άπό μάς. «Έν αύτω γάρ ζώμεν καί κινούμεθα καί 

έσμέν». Ο θεός εΐνε πλησίον στον καθένα μας, «διότι 
έξ αιτίας αύτοϋ ζοϋμε καί κινούμεθα καί ύπάρχουμε». Τό 
παν έξαρτάται άπ' τό Θεό. Καί ή ζωή καί ή κίνησις καί 
ή ύπαρξίς μας. Ανευ τού θεού άμέσως θά καταλήγαμε 
σέ κατάστασι νέκρας, ακινησίας καί τελείας άνυπαρξίας. 
θά έπιστρέφαμε στό μηδέν. Καί μερικοί ποιηταί σας, 
λέγει ό άπόστολος στούς έθνικούς άκροατάς του, έξέφρα- 
σαν τήν αλήθεια τής σχέσεως άνθρώπων καί θεού. «Τού 
γάρ καί γένος έσμέν», είπε ό "Αρατος, ομοίως καί ό 
Κλεάνθης. Εϊμεθα γένος τού θεού. Καταγόμεθα άπ’ τό 
θεό. Όχι βεβαίως μέ τήν έννοια ότι προήλθαμε άπ’ τήν 
ούσία τού Θεού, άλλά μέ τήν έννοια, ότι εϊμεθα δημιουργή¬ 
ματα τού θεού μέ λογική, συνείδησι καί άλλες ομοιότητες 
πρός τό Θεό. 

Αφού λοιπόν, λέγει κατόπιν ό άπόστολος, εϊμεθα 
γένος τού Θεού, δέν πρέπει νά νομίζωμε, ότι ό θεός 
εΐνε όμοιος μέ χρυσό ή άσημένιο ή λίθινο άγαλμα, 
σκαλιστό έργο τέχνης καί άνθρωπίνης έπινοήσεως. Εΐνε 
σάν νά λέγη ό άπόστολος: Αφού εϊμεθα γένος τού θεού, 
άφού λάβαμε άπ’ τό Θεό ζωντανή καί λογική φύσι, πρέπει 
νά καταλαβαίνωμε, ότι ό θεός εΐνε όμοιος μέ μάς, καί 
άνώτερος άπό μάς, τελείως ζωντανή καί λογική ϋπαρξις, 
όχι κατώτερος άπό μάς, νεκρή καί άσυνείδητη ύλη, όπως 
εΐνε τά άγάλματα. 

Τέλος ό άπόστολος, άφού πρώτα κατά τρόπο συγκινητι¬ 
κό άναφέρει τή μακροθυμία τού θεού κατά τό παρελθόν, 
τονίζει τήν άνάγκη μετάνοιας πλέον όλων των άνθρώπων, 
διότι έρχεται άνάστασις καί κρίσις διά μέσου άνδρός, τον 
όποιον ό θεός, γιά νά τον καταστήση σ’ όλους άξιόπιστο, 
άνέστησε έκ νεκρών. 

Σιίχ. 32: Δέν πρόφθασε ό άπόστολος ν' άναφέρη τό 
όνομα τού Ιησού Χριστού, καί άλλοι μέν, μόλις άκουσαν 
άνάστασι, άρχισαν νά τον χλευάζουν, νά τόν κοροϊδεύουν, 
άλλοι δέ, μέ κάποια εύγένεια, τού είπαν: «θά σέ άκούσωμε 
πάλι γΓ αύτό τό ζήτημα»... 

Οπως ό λόγος τού Χριστού γιά τή θεία Κοινωνία 

φάνηκε στους Ιουδαίους άπαράδεκτος ( Ιωάν, στ' 60), 
έτσι καί ό λόγος τού Παύλου γιά άνάστασι φάνηκε στούς 
Αθηναίους άπαράδεκτος. Ανθρωποι χωρίς έλπίδα οί 
είδωλολάτρες Αθηναίοι. Καί όταν τούς προσφέρθηκε ή 
έλπίδα, τήν άπέκρουσαν καί τή μυκτήρισαν. Δυστυχείς 
άνθρωποι, χωρίς ένα σπουδαίο θέλγητρο! Διότι τί σπουδαίο 

θέλγητρο ή μπορεί νά έχη ή ζωή, άν ό θάνατος είνε τό 
τέρμα; 

Στίχ. 33 - 34: Απέτυχε τό κήρυγμα τού Παύλου στήν 
Αθήνα; Πολλοί λένε, ότι άπέτυχε. Καί μερικοί λένε, ότι 
άπέτυχε, διότι ό Παύλος μίλησε κατά τρόπο διανοητικό, 
κατά τόν τρόπο των φιλοσόφων. Ανοησίες! Ό Παύλος 
μίλησε θεοπνεύστως. Καί δέν άπέτυχε ό άπόστολος, άλλ’ 
οί άκροαταί του. Ό Παύλος δίδαξε άντίθετα στά δόγματα 
των Στοϊκών, των Επικούρειων καί των άλλων ψευτοφιλο- 
σόφων. Καί γΓ αύτό έκείνοι, φουσκωμένοι άπ’ τόν 
ύπερτροφικό έγωισμό τής ψευδωνύμου γνώσεως, άπέ¬ 
κρουσαν τή διδασκαλία τού άποστόλου. Οί ψευτοφιλόσο- 
φοι δέν μπορούσαν νά έγκαταλείψουν τις ιδέες τους χωρίς 
οδυνηρή ταπείνωσι τού έγωισμοϋ τους. Γιά νά πιστεύση 
κανείς στον Ιησού τό Ναζωραίο, χρειάζεται ταπείνωσις. 
Η δέ ταπείνωσις δυσκολώτερα βρίσκεται στήν τάξι τών 
δοκησισόφων. Ας μή θαυμάζωμε γιά τήν άπιστία τών 
Αθηναίων. Ας θαυμάζωμε μάλλον, διότι πίστευσε ένας 
έπίσημος, ό Διονύσιος ό Αρεοπαγίτης. Καί άς δοξάζωμε 
τό θεό, διότι πίστευσαν καί μερικοί άλλοι. Καί ένας άν 
πίστευε, θά ήταν λίγο; Δέν άξίζει ένας πιστός περισσότερο 
άπ όλους τούς άπιστους; Καί γιατί ν’ άποβλέπωμε στά 
άμεσα μόνο άποτελέσματα τού κηρύγματος τού Παύλου; 
Χάρις στό λόγο έκείνου τού «σπερμολόγου» σιγά - σιγά 
ή Αθήνα έγινε χριστιανική. Καί άν έξακολουθοΰν μέχρι 
σήμερα νά ύπάρχουν στήν Αθήνα Επικούρειοι, Στοϊκοί 
καί άλλοι άπιστοι μέ χριστιανικά ονόματα, όμως ύπάρχουν 
καί^ χιλιάδες συνειδητοί χριστιανοί. Χάρις στό κήρυγμα 
τού Παύλου μυριάδες Αθηναίοι διά μέσου τών αιώνων 
γνώρισαν τόν « Αγνωστο θεό», γνώρισαν δέ συγχρόνως 
καί τόν έαυτό τους, ένώ οί ψευτοφιλόσοφοι, λόγω 
ύπερτροφικού έγωισμοϋ, μένουν στήν άγνοια καί τού θεού 
καί τού έαυτού τους. 

ΠΡΑΞΕΩΝ ΙΗ' 1 - 17 


ΜΑΘΗΜΑ 38ο 


ΣΤΗΝ ΚΟΡΙΝΘΟ 


Τό δέκατο όγδοο κεφάλαιο των Πράξεων στούς 
στίχ. 1-17 παρουσιάζει τόν Παύλο στήν Κόρινθο, 
εκθέτοντας τό χειρωνακτικό και τό άποστολικό έργο του, 
τις άντιδράσεις των Ιουδαίων, τό ένθαρρυντικό όραμα 
τού Κυρίου, τή μακρά παραμονή τού άποστόλου στήν πάλι 
καί τήν προσαγωγή του ένώπιον τού άνθυπάτου Γαλλίωνος. 

Έξήγησις λέξεων και φράσεων 

1. χωρισθείς - αφού χωρίσθηκε, άφοΰ αναχώρησε. 
ήλθε = πήγε. 

2. Ποντικόν τφ γένει = Πόντιο στήν καταγωγή. 
έληλυθότα = πού είχε έλθει, 

διά τό διατεταχέναι = έπειδή είχε διατάξει. 
χωρίζεσθαι = ν’ αναχωρήσουν, να φύγουν. 

3. διά τό ομότεχνον είναι = έπειδή ήταν όμότεχνος, επειδή 

είχε τήν ίδια τέχνη. 

4. έπειθε τε = και έπειθε, και προσπαθούσε να πείση. * 

5. συνείχετο τώ πνεύματι = είχε έσωτερική παρόρμησι, 

ένισχυόταν, ένθαρρυνόταν. 
διαμαρτυρόμενος = διακηρύττοντας. 

6. άντιτασσομένων δέ = άλλ’ έπειδή άντιτάσσονταν, άντι- 

δροΰσαν. 

βλασφημουντων = έπειδή δυσφημούσαν, ύβριζαν. 
εις τά έθνη πορεύσομαι = θά πορευθώ στούς έθνικούς. 

7. ήν συνομοροϋσα = συνώρευε, γειτόνευε, ήταν παραπλεύ- 

ρως. 

9. δι' οράματος = μέ όραμα. 

10. ούδείς έπιθήσεταί σοι = κανείς δέν θά σού έπιτεθή. 

τού χαχώσαι σε - γιά νά σέ κακοποιήση, μέ άποτέλεσμα 
νά σέ κακοποιήση. 

11. ένιαυτός = έτος. 

12. Γαλλίωνος δε άνθυπατεύοντος = όταν δέ ό Γαλλίων ήταν 

άνθύπατος. 

χατεπέστησαν = ξεσηκώθηκαν, ώρμησαν. 
έπI τό βήμα = στο δικαστικό βήμα. 

\δ. άναπειθει = παραπείθει, παραπλανςί, παρασύρει. 

14. ραδίούργημα πονηρόν = δολοπλοκία ή κακούργημα. 
χατά λόγον = δικαίως. 

ήνεσχόμην άν ύμών = θά σάς δεχόμουν. 

15. εί 8έ ζήτημά έστι = αφού όμως είνε ζήτημα. 
όφεσθε αυτοί = θά τό έξετάσετε σεις. 

ού βούλομαι = δεν θέλω. 

\6. απήλασε (τού ρ. απελαύνω) - έδιωξε. 

17. έπιλαβόμενοι = άφου έπιασαν. 
έτυπτον = κτυποϋσαν. 

ούδέν τούτων τω Γαλλίωνι 'έμελεν = γιά τίποτε άπ’ αύτά 
δεν έμελε τον Γαλλίωνα, ό Γαλλίων άδιαφοροΰσε 
τελείως. 


Παρατηρήσεις καί διδάγματα 

Στίχ. 1: Στήν Αθήνα ό Παύλος έμεινε λίγο. Ό τόπος 
τής κοσμικής σοφίας δέν προσφερόταν πολύ γιά τή σοφία 
τού θεού. Υποστηρίζεται, ότι ή Ελληνική σοφία βοήθησε 
στήν άποδοχή καί στήν έξάπλωσι τού Χριστιανισμού. Αλλά 
πού τό κήρυγμα τού Εύαγγελίου είχε τά λιγώτερα 
άποτελέσματα; Στήν πόλι τής Ελληνικής σοφίας. Ή 
κοσμική σοφία δυσχεραίνει μάλλον παρά διευκολύνει τό 
έργο τού Χριστιανισμού. 

Απ' τήν Αθήνα ό Παύλος μετέβη στήν Κόρινθο, τήν 
πρωτεύουσα τής Ρωμαϊκής έπαρχίας «Άχάία». Περίφημη 
καί ή πόλις τής Κορίνθου. Είχε καί αύτή σπουδαία 
παράδοσι γραμμάτων καί καλλιτεχνίας. Σ’ αύτή κυβέρνησε 
ό σοφός Περίανδρος καί δίδαξε καί πέθανε ό κυνικός 

Διογένης, θαυμάσια ήταν τά κορινθιακά άγγεία καί άλλα 
έργα τέχνης. Αλλά βεβαίως ή Αθήνα ήταν άνώτερη καί 
στά γράμματα καί στήν καλλιτεχνία. Ή Κόρινθος ήταν 
πολύ ισχυρή οίκονομικώς. Είχε άκμαιο έμπόριο καί δύο 
λιμάνια στον Ισθμό, τά όποϊα συνδέονταν μέ δίολκο. Άπ’ 
τό έμπόριο καί τά διόδια των πλοίων στόν Ισθμό ή πόλις 
είχε πλουτίσει. « Αφνειός Κόρινθος» λεγόταν. Πλούσια 
Κόρινθος δηλαδή. Λόγω δέ τής άφθονίας των ύλικών της 
άγαθών καί των δύο έμπορικών λιμένων της είχε καί 
μεγάλη διαφθορά. Εντόπιοι καί ξένοι έπιδίδονταν σέ κάθε 
είδος άκολασίας. Μία Λαϊς, περιβόητη έταίρα, ήταν 
Κορινθία. Καί άλλη Λαϊς, έπίσης περιβόητη, πού γεννήθηκε 
άλλοϋ, έδρασε καί στήν Κόρινθο. Φιλόσοφοι καί καλλιτέ¬ 
χνες τής Κορίνθου συμφύρονταν μέ τις έταΐρες. Μάλιστα 
ή πορνεία έθεωρεϊτο ιερή. Ό ναός τής Αφροδίτης στήν 
Κόρινθο είχε χίλιες ίεροδούλους. Άπό διαφόρους τόπους 
σαρκολάτρες μετέβαιναν στήν Κόρινθο γιά ν' άπολαύσουν 
τή διαφθορά στο μέγιστο βαθμό. Καί έπειδή στήν Κόρινθο 
ή ζωή ήταν πολυδάπανη, λεγόταν τό γνωστό, «Ού παντός 
πλεΐν εις Κόρινθον». Δέν μπορούσε ό καθένας νά πλεύση 
στήν Κόρινθο. Γιά νά πήγαινε κανείς στήν Κόρινθο καί 
νά διασκέδαζε, θά έπρεπε νά ήταν πλούσιος. Ή διαφθορά 
τής Κορίνθου έγινε παροιμιώδης. Τό «κορινθιάζειν» σημαί¬ 
νει νά ζή κανείς διεφθαρμένη ζωή σάν τούς Κορινθίους. 
Σέ τέτοια πόλι πήγε ό Παύλος νά κηρύξη τό εύαγγέλιο 
τής έγκρατείας καί τής άγνότητος, σέ πόλι «οΰ έπλεόνασεν 
ή άμαρτία» (Ρωμ. ε' 20). 

Στίχ. 2 - 3: Διπλό έργο έκανε ό Παύλος στήν πόλι 
τής Κορίνθου, ύλικό καί πνευματικό, χειρωνακτικό καί 
άποστολικό. Οί άρχαίοι πρόγονοί μας περιφρονοϋσαν τις 
χειρωνακτικές έργασίες, τις θεωρούσαν βάναυσες, τις 
άπέφευγαν καί τις άνέθεταν στούς δούλους. Αύτοί δέ 
ήσχολοϋντο μέ τή φιλοσοφία, τήν καλλιτεχνία, τή λογοτε¬ 
χνία, τά θέατρα, τήν πολιτική, τό νά λένε καί ν’ άκοΰνε 
κάτι νεώτερο κ.τ.λ. Ό Παύλος, καίτοι άνθρωπος των 
γραμμάτων, έμαθε μιά τέχνη, γιά νά έργάζεται χειρωνακτι- 
κώς καί νά έξοικονομή τά άναγκαϊα γιά τή ζωή. Ήταν 
σκηνοποιός. Στήν πατρίδα του μάλιστα τήν Κιλικία τό 

έπάγγελμα τοϋ σκηνοποιοϋ ήταν κοινό. Άφθόνως έκεΐ 
καιαοκευάζονιαν ύφάοματα άπό τρίχες αιγών γιά σκηνές. 
Σκηνές έπίσης γίνονταν άπό λινά ύφάοματα καί δέρματα. 
Ο Παύλος λοιπόν, ένας τόσο μεγάλος άνθρωπος, ό 
μεγαλύτερος μετά τόν Θεάνθρωπο, δούλευε χειρωνακτι- 
κώς, ώς ταπεινός σκηνοποιός! Μετά τό Χριστό τίνος 
άλλου ό χρόνος ήταν τόσο πολύτιμος, όσο ό χρόνος τοϋ 
Παύλου, τοϋ άποοτόλου των έθνών; Δέν θά έπρεπε ό 
Παύλος καί τό τελευταίο λεπτό ν άψιερώνη στήν πνευματι¬ 
κή άποστολή του; Κάθε λεπτό τοϋ άποστολικοϋ έργου 
δέν ήταν ύψίστης σημασίας, δέν ζύγιζε αιωνιότητα; Σκηνές 
μπορούσαν πολλοί νά κάνουν. Αλλά τό πνευματικό έργο 
τοϋ Παύλου πόσοι μπορούσαν νά κάνουν; Καί όμως ό 
Παύλος δαπανούσε άρκετό χρόνο για νά έργάζεται ώς 
κοινός τεχνίτης. Αύτός, ό όποίος άπεστάλη άπό τό Χριστό 
στά έθνη γιά νά στήση πνευματικές σκηνές, νά ίδρύση 
έκκλησίες, διέθετε χρόνο γιά νά κατασκευάζη καί ύλικές 
σκηνές. 

Είχε λεπτοτάτη συνείδησι ό άπόστολος Παύλος. Γιά 
νά μή έπιβαρύνη κανένα· γιά νά μή δώση σέ κανένα τό 
δικαίωμα νά τόν κατηγορήση, ότι κήρυττε τό εύαγγέλιο 
γιά νά βγάζη τό ψωμί του 1 καί γιά νά δώση σέ όλους 
παράδειγμα έργατικότητος καί ταπεινώσεως, ό μέγας 
άπόστολος έβγαζε τό ψωμί του άπ' τήν έργασία τών 
χεριών του. Έπαρκοΰσε μάλιστα καί στις άνάγκες τών 
συνεργατών του. Δείχνοντας τά σκληρά χέρια του ό 
άπόστολος, είπε άργότερα στούς έπισκόπους καί πρεσβυ- 
τέρους τής έκκλησίας τής Εφέσου: «Ταΐς χρείαις μου 
καί τοίς ούσι μετ' έμού ύπηρέτησαν αί χεΐρες αΰται» 
(Πράξ. κ' 34). Στις άνάγκες μου καί στις άνάγκες τών 
συνεργατών μου ύπηρέτησαν αύτά τά χέρια. Ώς ώραϊοι 
οί πόδες τοϋ άποστόλου, άλλ’ ώς ώραιαι καί αί χεΐρες 
τοϋ άποστόλου! (Πρβλ. Ρωμ. ι' 15). 

Τό παράδειγμα τοϋ άποστόλου έφαρμόζουν σήμερα 
τά παιδιά τού σκότους. Αθεα καθεστώτα ύποχρεώνουν 
τούς σπουδαστάς νά έργάζωνται κατά τή θερινή περίοδο 
ώς κοινοί έργάτες, γιά νά βοηθούν στό έργο τών γεωργών, 

των κτηνοτρόφων κ.λπ., καί νά λαμβάνουν πείρα τού 
μόχθου των άνθρώπων, οί όποιοι έργάζονται σκληρά σέ 
χειρωνακτικά έργα γιά νά τρέφουν τήν άνθρωπίνη κοινω¬ 
νία. Στήν Κίνα καί άνώτατοι άξιωματοϋχοι φορούν φόρμες 
καί δίνουν τό παράδειγμα χειρωνακτικής έργασίας... 

Καί έδώ στήν Ελλάδα, όπου ό Παύλος καθαγίασε τήν 
έργασία καί με λόγια καί με πράξεις; Αλλοίμονο! Έδώ 
στή χώρα μας γιά τις χειρωνακτικές εργασίες έξακολου- 
θεΐ σέ σοβαρό βαθμό νά ίσχύη ή άντίληψις τών πρό 
Χριστού προγόνων μας. Ή έργασία τού γεωργού, τού 
κτηνοτρόφου, τού έργάτου καί τού τεχνίτου περκρρονεΐται. 
Ολοι θέλουν νά μαθαίνουν γράμματα, νά γίνωνται έπιστή- 
μονες, νά καταλαμβάνουν θέσεις, νά στρογγυλοκάθωνται 
στά γραφεία καί νά κερδίζουν όσο τό δυνατό περισσότερα 
καί άκοπώτερα χρήματα. Οί σπουδασταί κατά τούς θερι¬ 
νούς μήνες δέν καταδέχονται νά βοηθήσουν τούς γονείς 
τους σέ γεωργικά καί άλλα χειρωνακτικά έργα, θέλουν 
νά τρώνε τά προϊόντα τής γής, άλλά νά μή σκάπτουν λίγο 
τή γή, μήτε νά άπλώνουν τά χέρια τους νά μαζέψουν 
τούς καρπούς τής γής. θέλουν νά τρώνε τό γάλα, τό 
τυρί, τό βούτυρο καί τό κρέας, άλλά νά μή βόσκουν λίγο 
τά ποίμνια. Γέμισε ή χώρα άπό ύπερηφάνους σπουδαστάς, 
ψευτοεπιστήμονες, ψευτοϋπαλλήλους, καφενόβιους καί 
λοιπούς άργοσχόλους καί χαραμοφάηδες, οί όποιοι ζοΰν 
μέ τόν ιδρώτα άλλων. Άλλ’ έως πότε θά ύπάρχουν τά 
όλίγα «κορόϊδα» γιά νά τρέφουν τούς πολλούς; Τά 
«κορόϊδα» συνεχώς έλαττώνονται. Ή ύπαιθρος συνεχώς 
έγκαταλείπεται. Καί κατά τις προφητείες τής Γραφής, 
άλλά καί τις προβλέψεις ειδικών έπιστημόνων, φοβερή 
πείνα θά πέση στόν κόσμο. Ήδη δέ στή χώρα μας, άλλά 
καί σ' άλλες χώρες, ύπάρχει άνησυχητική οικονομική 
κρίσις. θά τιμωρηθούμε δικαίως, διότι περιφρονήσαμε τά 
ταπεινά έπαγγέλματα, στά όποια κυρίως στηρίζεται ή 
ύλική ζωή, έχουν δέ θέλγητρα καί παρέχουν άφορμές 
καί γιά τήν πνευματική ζωή. 

Σπουδαία ή σημασία τής έργασίας. Άλλά σπουδαία 
καί ή σημασία τής συνεργασίας, τό μέ ποιόν συνεργάζεσαι. 

Ό Παύλος στήν Κόρινθο βρήκε τόν Ιουδαίο ’Ακύλα άπό 
τόν Πόντο καί τή γυναίκα του Πρίσκιλλα. Είχαν έλθει 
προσφάτως άπό τήν Ιταλία. Διότι ό αύτοκράτωρ Κλαύδιος 
είχε διατάξει νά φύγουν όλοι οί Ιουδαίοι άπ’ τή Ρώμη. 
Γιατί, Διότι κατά τόν Ρωμαίο ιστορικό Σουετώνιο οί 
Ιουδαίοι προκαλοϋσαν συνεχώς ταραχές ύποκινούμενοι 
άπό κάποιον Χρήστο. Τό όνομα Χρήστος (ΟΗίΙΕδΤυδ) 
κατά πάσαν πιθανότητα σημαίνει τό Χριστό. Τό όνομα τού 
άρχηγοϋ τής Πίστεώς μας προφερόταν τόσο συχνά στή 
Ρώμη άπ τούς Ιουδαίους, ώστε ό Ρωμαίος Σουετώνιος 
νόμισε, ότι έπρόκειτο γιά κάποιο πρόσωπο, τό όποιο ζοϋσε 
στή γή καί ύποκινοϋσε θρησκευτικές ταραχές. Οί άγέρω- 
χοι Ρωμαίοι, καταφρονηταί τών Ιουδαίων καί τής θρη¬ 
σκείας τους, πόσο άγνοοϋσαν τόν Χριστό (Πρβλ. Πράξ. 
κε 19)! Ό Ακύλας ήταν σκηνοποιός, όπως ό Παύλος. 

ΓΓ αύτό ό Παύλος πήγε στόν ’Ακύλα καί τήν Πρίσκιλλα 
καί έμενε μαζί τους καί έργαζόταν. Οί δύο σκηνοποιοί 
συνεργάζονταν. Ή δέ συνεργασία τους ήταν άρίστη γιά 
πολλούς λόγους. 

Οί δύο άνδρες είχαν πολλά κοινά. Καί οί δύο ήταν 
Ιουδαίοι. Καί οί δύο είχαν ταξιδεύσει πολύ, ό Παύλος 
λόγω τής άποστολής του καί ό Ακύλας λόγω τής έργασίας 
του. Καί οί δύο ήταν διωκόμενοι, ό Ακύλας μέ τή γυναίκα 
του άπό μιά πόλι, τή Ρώμη, ό Παύλος άπό πολλές πόλεις. 
Καί οί δύο είχαν τήν αύτή τέχνη, τήν τέχνη τού σκηνοποιοϋ. 
Καί, όπως φαίνεται, κοινή ήταν καί ή χριστιανική πίστις. 
Όπως ό Παύλος, έτσι καί ό Ακύλας μέ τή γυναίκα του 
πίστευε στό Χριστό. Καί άν ίσως ό Παύλος στήν άρχή 
δέν βρήκε τόν 'Ακύλα καί τήν Πρίσκιλλα χριστιανούς, ν 
βρήκε όμως τήν καλή διάθεσι σ' αύτούς, καί έπειτα τούς 
έκανε χριστιανούς. Ή δέ βιοποριστική συνεργασία συνδυά¬ 
στηκε μέ πνευματική συνεργασία. Πρός τούς χριστιανούς 
τής Ρώμης ό άπόστολος έγραψε: «Άσπάσασθε Πρίσκιλλαν 
καί Άκύλαν τούς συνεργούς μου έν Χριστώ Ιησού, οϊτινες 
ύπέρ τής ψυχής μου τόν έαυτών τράχηλον ύπέθηκαν, οΐς 
ούκ έγώ μόνον εύχαριστώ, άλλά καί πάσαι αί έκκλησίαι 
τών έθνών, καί τήν κατ’ οίκον αύτών έκκλησίαν» (Ρωμ. 
ιστ’ 3 - 4). Ό Ακύλας καί ή Πρίσκιλλα διακρίθηκαν στήν 

Εκκλησία ώς σπουδαιότατο ιεραποστολικό ζεύγος. 

Ας προσεχή καί καθένας άπό μάς τό θέμα τής 
συνεργασίας. Ας έπιδιώκη νά βρίσκη συνεργάτες καί 
έργοδότες, μέ τούς όποιους νά έχη ώρισμένα κοινά, ιδίως 
τή χριστιανική πίστι. Καί άν οί σπουδαίοι καί ιδεώδεις 
χριστιανοί σπανίζουν καί δέν βρίσκωνται κατά τήν άναζήτη- 
σι έργασίας και συνεργασίας, ό εύσεβής άνθρωπος άς 
έπιδιώκη τό σχετικώς καλλίτερο. "Ας άποφεύγη άσεβείς 
έργοδότες καί συνεργάτες, γιά νά μή έπηρεάζεται άπ' 
αύτούς καί χάνη τήν πνευματικότητά του. Καί άς προτιμά 
άνθρώπους μέ κάποια καλή προαίρεσι καί τιμιότητα, γιά 
νά έπιδρά σ’ αύτούς καί νά τούς βοηθή νά γίνωνται 
καλλίτεροι. Ή συνεργασία εινε μεγάλη εύκαιρία ιεραπο¬ 
στολικής δράσεως καί έπιδράσεως. Ταπεινοί έργάτες μέ 
ιεραποστολικό ζήλο μετέβαλαν κοσμικούς συνεργάτες 
καί έργοδότες σέ σπουδαίους χριστιανούς. 

Στίχ. 4-11 : Ό Παύλος κάθε Σάββατο συζητούσε στή 
συναγωγή καί προσπαθούσε νά πείση Ιουδαίους καί 
Ελληνες προσηλύτους στόν Ιουδαϊσμό. Άλλ' οί Ιουδαίοι, 
όπως σέ άλλες πόλεις, έτσι καί στήν Κόρινθο άντιτάσσον- 
ταν στό κήρυγμα τού Παύλου γιά τον Ιησού Χριστό καί 
έκτρέπονταν σέ ύβρεις. Τότε ό Παύλος, σέ ένδειξι 
διαμαρτυρίας, τίναξε ζωηρώς τά ένδύματά του σάν νά 
έλεγε: Καί ή σκόνη, πού έπεσε στά ένδύματά μου άφ’ 
ότου σάς συνάντησα, δέν θέλω νά μείνη έπάνω μου. 
Αφού δέν παραδέχεσθε τόν Ιησού ώς Χριστό, καμμιά 
σχέσι δέν θέλω μαζί σας. Τή ζωηρή χειρονομία τής 
έκτινάξεως των ένδυμάτων του ό άπόστολος συνώδευσε 
μέ φοβερά λόγια: «Τό αίμα ύμών έπΐ τήν κεφαλήν ύμών 
καθαρός έγώ' άπό τού νϋν εις τά έθνη πορεύσομαι». Είνε 
νά νά τούς έλεγε: Αφού ό Μεσαίας ήλθε καί έσείς 
άπιστείτε καί άντιτάσσεσθε καί βλασφημείτε, αύτοκτονείτε 
πνευματικώς. Καί τό αίμα τής πνευματικής αύτοκτονίας 
σας θά πέση στά κεφάλια σας. Ή εύθύνη γιά τόν 
πνευματικό σας θάνατο θά βαρύνη έσάς τούς ίδιους. Εγώ 
έπραξα τό καθήκον μου άπέναντί σας. Κήρυξα τήν άλήθεια. 
Καί συνεπώς είμαι καθαρός άπό ένοχή άπέναντί σας. Δέν 


342 



έχω καμμιά εύθύνη γιά τόν πνευματικό σας θάνατο. Απ’ 
τή στιγμή αύτή φεύγω καί θό πάω νά κηρύξω τό εύαγγέλιο 
στους έθνικούς. 

Ο άπόστολος έφυγε άπ’ τή συναγωγή καί πήγε 
παραπλεύρως τής συναγωγής, στό σπίτι κάποιου Ίούστου, 
πού ήταν προσήλυτος στόν Ιουδαϊσμό. Όποιος Ιουδαίος 
είχε καλή διάθεσι, άπ’ τή συναγωγή μπορούσε μέ δύο 
βήματα νά βρεθή στό σπίτι τού Ίούστου καί ν’ άκούση 
τόν απόστολο. 

Σκληροί οί Ιουδαίοι. Αλλά καί μεταξύ των Ιουδαίων 
τό κήρυγμα δεν έμεινε άκαρπο. Όπως στήν Αθήνα άπ’ 
τούς Ελληνες πίστευσε ένας έπίσημος, ό Αρεοπαγίτης 
Διονύσιος, έτσι καί στήν Κόρινθο άπ’ τούς Ιουδαίους 
πίστευσε ένας έπίσημος, ό άρχισυνάγωγος Κρίσπος. Καί 
δέν πίστευσε μόνος, άλλα μέ όλο τό σπίτι του. Πόσο θά 
φαρμάκωσε τούς Ιουδαίους καί τό Σατανά ή έπιστροφή 
τού άρχισυναγώγου! Καί πόσο θά χαροποίησε τόν Παύλο 
καί τούς συνεργάτες του! Ό άπόστολος βάπτισε τόν 
Κρίσπο ιδιόχειρός (Α' Κορ. α’ 14). 

Έκτος τού Ιουδαίου Κρίσπου πίστευσαν καί πολλοί 
Κορίνθιοι, Έλληνες δηλαδή, πού γεννήθηκαν στήν Κόριν¬ 
θο. Ιουδαίοι έλάχιστοι, Έλληνες πολλοί. Καί έπειτα θά 
πίστευαν πολύ περισσότεροι. Άλλ’ ό άπόστολος, ώς 
φαίνεται, νόμιζε πώς ό θερισμός στήν Κόρινθό τελείωσε, 
καί σκεπτόταν νά άναχωρήση, δεδομένου μάλιστα, ότι 
μετά τήν έπιστροφή τού άρχισυναγώγου οί Ιουδαίοι έγιναν 
πολύ έκρηκτικοί καί άπειλητικοί. Άλλ’ ό Κύριος, ό Ιησούς 
Χριστός, δέν άφησε τόν Παύλο ν’ άναχωρήση άπ’ τήν 
Κόρινθο. Εμφανίστηκε σέ όραμα τή νύχτα καί είπε στόν 
άπόστολο: «Μή φοβοΰ, άλλά λάλει καί μή σιωπήσης. Διότι 
έγώ είμι μετά σοΰ, καί ούδείς έπιθήσεταί σοι τού κακώσαί 
σε, διότι λαός έστί μοι πολύς έν τή πόλει ταύτη». Μή 
φοβάσαι, δηλαδή. Αλλά κήρυττε καί μή σιωπήσης. Διότι 
έγώ είμαι μαζί σου. Καί κανείς δέν θά σοΰ έπιτεθή γιά 
νά σέ κακοποιήση. Κήρυττε, διότι έχω πολύ λαό σ’ αύτή 
τήν πόλι. Ό Παύλος έμεινε στήν Κόρινθο ένάμισυ έτος 

και δίδασκε τό λόγο τού θεού. Στήν Αθήνα ούτε μήνα. 
Στήν Κόρινθο δεκαοκτώ μήνες. Μακαρία ή Κόρινθος, διότι 
άξιώθηκε τής παρουσίας τοϋ μεγαλυτέρου άποστόλου 
έπί ένάμισυ έτος! 

Ό άπόστολος έμεινε στήν Κόρινθο έπί μακρό διάστημα, 
διότι στήν πόλι αύτή ύπήρχε για τόν Κύριο λαός πολύς. 
Ό άπόστολος είδε τό λαό πού πίστευσε στις άρχές, καί 
νόμισε ότι ό θερισμός τελείωσε. ’Αλλ’ ό Κύριος Ιησούς 
Χριστός, «ό έρευνών νεφρούς καί καρδίας» (Άποκ. β' 
23), είδε πολύ λαό, ό όποιος έμελλε νά πιστεύση κατά 
τή συνέχισι τοϋ έργου. “Αλλες ψυχές πιστεύουν εύκολώτε- 
ρα, με λιγώτερο κήρυγμα, καί άλλες πιστεύουν δυσκολό¬ 
τερα, μέ περισσότερο κήρυγμα. ΓΓ αύτό οί κήρυκες πρέπει 
νά έπιμένουν. Αλλά καί κάθε πιστός, πού έπιθυμεί νά 
πείση καί νά κερδίση ψυχές γιά τό Χριστό, πρέπει νά 
έπιμένη στήν προσπάθεια. Ίσως πρέπει νά έπιμένη έπί 
έτη καί δεκαετίες. Ένας λογικός στάχυς μπορεί νά 
ώριμάση σέ μιά ώρα καί νά θερισθή γιά τήν άποθήκη τοϋ 
Κυρίου, τήν Εκκλησία, μπορεί νά ώριμάση καί σέ δεκαε¬ 
τίες. Πολλοί ώριμάζουν πρός τό τέλος, όταν πλησιάζη ό 
θάνατος. 

Στήν Κόρινθο ιδρύθηκε πολύ άκμαία Εκκλησία, πολυ¬ 
μελής καί πλημμυρισμένη άπ’ τά χαρίσματα τοϋ Αγίου 
Πνεύματος, «άφνειός» Εκκλησία, ίσως ή μεγαλύτερη άπ’ 
όλες τις Εκκλησίες, πού ίδρυσε ό Παύλος. Σ’ αύτή ό 
Παύλος άπηύθυνε τις δυό μεγάλες πρός Κορινθίους 
Επιστολές, θησαυρούς άνεκτιμήτους καί άνεξαντλήτους. 
Σ’ αύτή άπηύθυνε καί τρίτη Επιστολή, ή όποια χάθηκε, 
ίσως δέ καί άλλες. Απ’ αύτή δέ έγραψε τις δυό πρός 
θεσσαλονικεΐς Επιστολές, μάλλον καί τή μεγαλύτερη 
Επιστολή, τήν πρός Ρωμαίους. Σ’ αύτή, τήν παροιμιώδη 
γιά τή διαφθορά της Κόρινθο, κατά τόν πιό κτυπητό τρόπο 
πραγματοποιήθηκε ό λόγος, «οΰ έπλεόνασεν ή άμαρτία, 
ύπερεπερίσσευσεν ή χάρις» (Ρωμ. ε' 20). Τί μεγαλύτερο 
καύχημα μπορεί νά έχη ή Κόρινθος άπ’ τό ότι άξιώθηκε 
νά έχη άνάμεσά της τόν μεγαλύτερο άπόστολο έπί ένάμισυ 
έτος καί νά γίνη άποστολική Εκκλησία μέ πλήθος έξόχων 
τίτλων; 

τ„,ή Ω τ ?Τ Κ ° ρίνθιοι! 'Αναλογίζεσθε τήν ύπερβολική 
τιμή, χήν όποια έκανε σέ σάς ό Κύριος; Αίσθάνεοθε 
συγκινησι και ρίγος; Έρχονται δάκρυα οτά μάτια οας; Καί 
άγωνιζεσθε νά είσθε άντάξιοι τού λαού έκείνου, τόν όποιο 
ξεχώρισε και άγιασε ό Κύριος τήν έποχή τού Παύλου; 
Μπορεί νά ειπη καί σήμερα ό Κύριος γιά σάς «λαός πολύς 
έστι μοι εν τή πόλει ταύτη»; 

Κάνει έντύπωσι, ότι στήν Αθήνα, τήν πάλι τής σοφίας, 
ό Κύριος είχε έλάχιστες ψυχές, ένω στήν Κόρινθο, τήν 
περιβόητη για τή διαφθορά της πόλι, είχε λαό πολύ. Γιατί 
δεν συνέβη τό άντίθετο; Γιατί στην πόλι της σοφίας δέν 
πίστευσαν περισσότεροι καί στήν πόλι τής διαφθοράς 
λιγώτεροι, Νά γιατί· Η κοσμική σοφία συνήθως φουσκώνει 
τά μυαλά, κάνει τόν άνθρωπο ύπερήφανο. Ό δέ ύπερήφα- 
νος νομίζει, ότι καταλαβαίνει καλλίτερα άπό τούς άλλους 
περιφρονεί τή γνώμη των άλλων, καί μάλιστα άγανακτεΐ! 
άν οί άλλοι δέν τόν καταλαβαίνουν καί δέν τόν παραδέχων- 
ται. Τόση πεποίθησι έχει ό ύπερήφανος στή λογική του, 
ώστε, όσα δέν καταλαβαίνει, τά άπορρίπτει ώς παράλογα! 
Όλων των πραγμάτων μέτρο ή λογική του! Οί ούράνιες 
άλήθειες, έπειδή δέν χωρούν στό μυαλό του, άπορρίπτον- 
ται. Ετσι ή υπερηφάνεια σκοτώνει τήν πίστι. Άντιθέτως 
ή άμαρτία, ιδίως ή σαρκική, έξευτελίζει, συντρίβει καί 
ταπεινώνει τόν άμαρτωλό. Τί έξευτελίζει καί ταπεινώνει 
όσο ή σαρκική άμαρτία; Ποιός άηδιάζει καί στενάζει όσο 
ό διαπράττων τή σαρκική άμαρτία; Και ποιός ζητεί άλλαγή 
τού έαυτοϋ του όσο αύτός; Επειδή δέ ό σαρκικώς 
άμαρτωλός έχει συντριβή, ταπείνωσι καί έντονο πόθο 
άλλαγής, γι’ αύτό καί έλκύει τή χάρι τού θεού καί πιστεύει 
εύκολώτερα. Οί Αθηναίοι ώς σοφοί είχαν ύπερηφάνεια, 
ή όποια άπέκλειε τήν πίστι. Οί Κορίνθιοι ώς σαρκικώς 
άμαρτωλοί είχαν ταπείνωσι, ή όποια διευκόλυνε τήν πίστι. 
Νά, λοιπόν, γιατί στήν Κόρινθο πίστευσαν πολλοί καί στήν 
Αθήνα έλάχιστοι. Μήπως καί στήν Παλαιστίνη δέν πίστευ¬ 


σαν πολλοί άμαρτωλοί, πόρνες, τελώνες κ.λπ., έλάχιστοι 
δέ γραμματείς, Φαρισαίοι καί Σαδδουκαϊοι, οί όποιοι 
θεωρούσαν τούς έαυτούς των σοφούς; « Ο θεός ύπερη- 
φάνοις άντιτάσσεται, ταπεινοίς δέ δίδωσι χάριν» (Ίακ. δ' 
6, Παροιμ. γ’ 34). 

Αδελφοί! Νά άποφεύγωμε τή οαρκική διαφθορά, άλλά 
περισσότερο νά άποφεύγωμε τήν ύπερηφάνεια. Διότι ή 
ύπερηφάνεια εΐνε ψυχική διαφθορά χειρότερη άπό τή 
σαρκική διαφθορά καί διώχνει τή χάρι καί τήν πίστι όσο 
καμμιά άλλη κακία. Έπί πλέον ή ύπερηφάνεια όδηγεϊ καί 
στις σαρκικές πτώσεις. 

Στίχ. 12 - 17 : Τό περιστατικό μέ τον άνθύπατο 
Γαλλίωνα, άδελφό τού φιλοσόφου Σενέκα, είνε δείγμα 
τής προστασίας, τήν όποια ό Κύριος ύποσχέθηκε στόν 
Παύλο κατά τό όραμα. Οί Ιουδαίοι έπιτέθηκαν κατά τού 
άποστόλου, άλλά δέν κατώρθωσαν νά τού κάνουν κακό. 
Τόν ωδήγησαν βιαίως ένώπιον τού άνθυπάτου, άλλά δέν 
πέτυχαν καταδίκη. Άντιθέτως μέ τήν άπέλασί τους καί 
τόν δαρμό τού άρχισυναγώγου τους Σωσθένη ύπέστησαν 
ταπείνωσι. 

ΠΡΑΞΕΩΝ ΙΗ 18 - 28 


ΜΑΘΗΜΑ 39ο 


ΕΠΙΣΤΡΟΦΗ ΤΟΥ ΠΑΥΛΟΥ ΣΤΗ ΣΥΡΙΑ 
Ο ΑΠΟΛΛΩΣ ΣΤΗΝ ΕΦΕΣΟ 

Στό δέκατο όγδοο κεφάλαιο των Πράξεων, στίχ. 18 
- 28, γίνεται λόγος: 1) Γιά τήν επάνοδο τού Παύλου στήν 
Αντιόχεια τής Συρίας, στίχ. 18-22, 2) γιά τήν έπίσκεψι 
τών εκκλησιών τής Γαλατικής χώρας καί τής Φρυγίας, 
στίχ. 23, καί 3) γιά τόν Απολλώ στήν Έφεσο, στίχ 24 - 
28. 


Εξήγησις λέξεων και φράσεων 


18. έτι προσμείνας = άφού παρέμεινε άκόμη. 
ημέρας ικανάς = άρκετές ήμερες. 

τοίς άδελφοΐς άποταςάμενος = άφού άποχαιρέτισε τούς 
άδελφούς. 

έξέπλει = αναχώρησε μέ πλοίο. 

χειράμενος τήν κεφαλιάν = άφού έκαμε κουρά τής κεφαλής, 
άφού έκοψε τα μαλλιά. 
εύχή = τάμα. 

20. έρωτώντων δέ αύτών = ένω δέ αύτοί τόν παρακαλούσαν. 
επί πλείονα χρόνον = περισσότερο χρόνο. 

ούκ έπένευσεν = δεν συγκατένευσε. 

21. άπετάξατο αύτοΐς = άποχαιρέτισε αυτούς. 
δεΐ... ποιήσαι = πρέπει... νά κάνω. 
άνακάμφω = θά έπιστρέψω. 

άνήχθη = άναχώρησε μέ πλοίο. 

22. άσπασάμενος = άφού χαιρέτισε. 

24. τώ γένει = στήν καταγωγή. 

λόγιος = εύπαίδευτος, εύγλωττος, ρήτωρ. 

25. ζέων τώ πνεύματι = μέ θερμό πνεύμα. 
έπιστάμενος = άν και γνώριζε. 

26. ήρξατο παρρησιάζεσΟαι = άρχισε νά κηρύττη μέ παρρησία. 

προσελάβοντο = τον πήραν κοντά τους. 
έξέθεντο = έξέθεσαν. 

27. βουλομένου δέ αυτού = έπειδή αύτός ήθελε. 
διελθεΐν = νά μεταβή. 

7 τροτρεφάμενοι = αφού προέτρεψαν, ένεθάρρυναν (αύτόν). 
συνεβάλετο = συνέβαλε, συνεισέφερε, βοήθησε. 

28. εύτόνως = μέ τόνο, με δύναμι. 
διαχατί)λέγχετο = άνεσκεύαζε, άνέτρεπε. 
έπιδειχνύς = άποδεικνύοντας. 

Παρατηρήσεις και διδάγματα 

Στίχ. 18 - 19, 26: Μέ τή χάρι τοϋ θεού ό Παύλος 
έκανε χριστιανούς, άλλ’ έκανε και ιεραποστόλους. Κατά 
τό μακρό διάστημα τής παραμονής του στήν Κόρινθο 
κατήρτισε ένα ιεραποστολικό ζεύγος, τόν ’Ακύλα και τήν 
Πρίσκιλλα. Πολλά έμαθαν άπό τόν άπόστολο ό Άκύλας 
και ή Πρίσκιλλα, ώστε νά είνε σε θέσι νά διδάξουν καί 
άλλους. Αναχωρώντας δέ ό Παύλος άπ’ τήν Κόρινθο, 
πήρε μαζί του καί τό ιεραποστολικό ζεύγος ώς πολυτίμους 
συνεργάτας του. Καί τούς άφησε στήν Έφεσο, γιά νά 
έργασθοΰν έκεΐ στό έργο τοϋ Κυρίου καί νά προετοιμά¬ 
σουν τό έδαφος γιά τό κήρυγμα τού άποστόλου, όταν θά 
έπέστρεφε σ’ αύτή τήν πόλι. 

Στήν Έφεσο έφθασε καί ό Άπολλώς, «άνήρ λόγιος», 
άνθρωπος τοϋ λόγου, εύπαίδευτος καί ρήτωρ. Ό Άπολλώς 
ήταν κατηχημένος στήν πίστι τοϋ Κυρίου, τού Ιησού 
Χριστού, καί μιλούσε καί δίδασκε γιά τόν Κύριο. Άλλ’ ή 
γνώσις του γιά τόν Κύριο δέν ήταν ώλοκληρωμένη, άφοΰ 
γνώριζε μόνο τό βάπτισμα τοϋ Ίωάννου καί άγνοοΰσε καί 
δέν είχε λάβει τό χριστιανικό βάπτισμα. Τόσο δέ κατείχαν 
τή χριστιανική διδασκαλία ό Άκύλας καί ή Πρίσκιλλα, 
ώστε πήραν κοντά τους τόν λόγιο Άπολλώ καί τοϋ έκαναν 
συμπληρωματική κατήχησι. Απλοϊκοί άνθρωποι κατήχησαν 
ένα έπιστήμονα, διότι αύτοί γνώριζαν καλλίτερα άπ’ τόν 
έπιστήμονα Άπολλώ μιά άλλη έπιστήμη, άσυγκρίτως 
άνώτερη άπ' όλες τις έπιστήμες, τήν έπιστήμη τοϋ θεού, 

τή γνώσι τού Χριστού. Καί πόσοι άπλοϊκοί άνθρωποι διά 
μέσου των αιώνων μέ θεογνωσία καί εύσέβεια δέν έγιναν 
διδάσκαλοι καί δέν μύησαν στή χριστιανική διδασκαλία 
μορφωμένους, σοφούς καί έπιστήμονες τού κόσμου! Μετά 
τούς άγραμμάτους άλιεΐς ό Ιησούς ό Ναζωραίος μυριάδες 
άπλοίκούς άνθρώπους έκανε διδασκάλους διδασκάλων 
καί καθοδηγητής καθοδηγητών. "Ας είνε δοξασμένος ό 

θεός, διότι έκλέγει τά μωρά τού κόσμου γιά νά διδάσκουν 
τούς σοφούς. 

Ωραίο πράγμα νά είνε κανείς ιεραπόστολος· ό νοϋς 
του νά είνε νοΰς Χριστού, τά πόδια του νά είνε πόδια 
Χριστού, τό στόμα του νά είνε στόμα Χριστού* συνεχώς 
νά σκέπτεται, πώς νά έπεκταθή ή βασιλεία τού Χριστού, 
καί νά τρέχη καί νά όμιλή γιά τό Χριστό. Ποιό έργο έχει 
τόσα πνευματικά θέλγητρα, τόση πνευματική γλυκύτητα, 
όσο τό ιεραποστολικό έργο; Έξόχως ώραΐο τό νά δουλεύη 
κανείς γιά τό Χριστό. Άλλ* άκόμη ώραιότερο τό νά είνε 
ιεραποστολικό όχι άπλώς τό άτομο, άλλά τό ζεύγος, ό 
άνδρας καί ή γυναίκα μαζί, όπως ήταν ό Άκύλας καί ή 
Πρίσκιλλα. Αν άπ’ τό άνδρόγυνο τό ένα μέρος είνε 
ιεραποστολικό καί τό άλλο μέρος είνε άδιάφορο καί 
άντιδραστικό, τό ιεραποστολικό μέρος έχει θέλγητρα άπ' 
τήν ιεραποστολή, άλλ* έχει καί βάσανα άπ’ τό άλλο μέρος. 
Υποφέρει άπ’ τήν άδιαφορία καί τήν άντίδρασι τού 
άνθρώπου του. Καί ή ιεραποστολική άπόδοσίς του έμποδί- 
ζεται καί μειώνεται. Άλλ' άν καί οί δύο σύζυγοι έχουν 
ιεραποστολικό ζήλο, τότε όποια εύλογία! Καί ή άπόδοσίς 
καί τά θέλγητρα τής ιεραποστολής πολλαπλασιάζοντας 
Ή Εκκλησία κατά τό γάμο εύχεται όμόνοια σωμάτων καί 
ψυχών. Καί ή μεν όμόνοια τών σωμάτων ύπάρχει σέ πολλά 
άνδρόγυνα, σ' έκείνα, τά όποια τηρούν τή συζυγική πίστι. 
'Αλλ’ ή όμόνοια τών ψυχών σέ λίγα άνδρόγυνα ύπάρχει, 
σ’ έκείνα, πού πιστεύουν στήν ψυχή καί στό Χριστό. Ή 
δέ όμόνοια τών ψυχών είδικώς ώς πρός τήν άσκησι 
ιεραποστολικού έργου ύπάρχει σέ έλάχιστα άνδρόγυνα. 
Οί βιοτικές μέριμνες γιά τή μικρή σαρκική οικογένεια 
κάνουν τούς πολλούς, ώστε νά μή σκέπτωνται ότι έχουν 
ύποχρεώσεις καί άπέναντι στή μεγάλη πνευματική οικογέ¬ 
νεια, τήν Εκκλησία. 

Αδελφοί, όσοι σηκώνετε τό ζυγό τοϋ γάμου, σηκώσετε 
λίγο καί τό ζυγό τού Χριστού, κάνετε καί λίγη ιεραποστολή! 
Αν σάς έδωσε ό θεός παιδιά, κάνετε ιεραποστολή γιά 
τό καλό των παιδιών σας. Καί άν δεν σάς έδωσε παιδιά, 
κάνετε περισσότερη ιεραποστολή, διότι είσθε άπερίσπα- 
στοι άπό οικογενειακά βάρη. Μέ τήν ιεραποστολή δημι¬ 
ουργήσετε πνευματικά παιδιά, άνώτερα άπό τά σαρκικά. 
Ελάχιστα άνδρόγυνα μέσα στήν ίδιοτελή καί ξηρή πνευμα- 
τικώς έποχή μας αισθάνονται εύτυχισμένα, διότι καί μέ 
χρόνο καί μέ κόπο καί μέ χρήμα προσφέρουν σέ 
ιεραποστολικές προσπάθειες. Αξιοζήλευτα άνδρόγυνα. 
Μιμηθήτε τα, γιά νά αίσθανθήτε καί σείς τή μυστική χαρά 
τους. 

Εΐνε άξιο παρατηρήσεως, ότι στο στίχ. 18 ό Λουκάς 
άναφέρει πρώτα τήν Πρίσκιλλα καί κατόπιν τόν Άκύλα. 
Επίσης στό Ρωμ. ιστ' 3 καί στό Β' Τιμ. δ' 19 ό Παύλος, 
στέλνοντας χαιρετισμούς, μνημονεύει πρώτα τή γυναίκα 
καί μετά τόν άνδρα: «Άσπάσασθε Πρίσκιλλαν καί ’Ακύλαν 
τούς συνεργούς μου έν Χριστώ Ιησού, οϊτινες ύπέρ τής 
ψυχής μου τόν έαυτών τράχηλον ύπέθηκαν». «Άσπασαι 
Πρίσκαν καί ’Ακύλαν». Γιατί ή Πρίσκα ή Πρίσκιλλα 
άναφέρεται μπροστά άπό τόν άνδρα της; Αφού ό άνδρας 
δημιουργήθηκε πρώτος καί είνε ή κεφαλή τής γυναικός, 
γιατί έδώ ή γυναίκα προτάσσεται τοϋ άνδρός; Διότι ή έν 
λόγω γυναίκα, ή Πρίσκα ή Πρίσκιλλα, ήταν άνώτερη άπό 
τόν άνδρα της. Σπουδαίος ό Άκύλας, άλλά σπουδαιότερη 
ή γυναίκα του. Ο ζήλος, ή δυναμικότης καί ή δραστηριότης 
της γιά τό Εύαγγέλιο ήταν μεγαλύτερα. Ασθενές φύλο 
χαρακτηρίζονται οι γυναίκες. Αλλά πολλές γυναίκες 
άποδεικνύονται δυναμικώτερες άπό τούς άνδρες. Ετσι 
άποδείχτηκε ή Πρίσκιλλα, γιατί είχε μεγαλύτερη άγάπη 
στό Χριστό. Κατά λόγο δικαιοσύνης, λοιπόν, ό Παύλος 
καί ό Λουκάς προτάσσουν τήν Πρίσκιλλα άπό τόν Ακύλα. 
Καί ό ιερός Χρυσόστομος σέ όμιλίες του πάνω στό 
«Άσπασαι Πρίσκιλλαν καί Άκύλαν» πλέκει τό έγκώμιο 
τής Πρίσκιλλας ώς άνώτερης κατά τήν άρετή άπό τόν 
άνδρα της. 

Οι φεμινίστριες τού αίώνος μας άς μή άγωνίζωνται νά 

εξομοιωθούν μέ τούς άνδρες μεταβάλλοντας τόν ιδιαίτερο 
χαρακτήρα τους καί τόν ιδιαίτερο προορισμό τους άφύσι- 
κα, απαράδεκτα καί έπιζήμια. Ως άνθρωποι καί οί γυναίκες 
εΐνε ίσες πρός τούς άνδρες. Ό άρχαϊος κόομος τις 
ύποτίμησε, ό Χριστιανισμός τις άποκατέστησε τήν πραγμα¬ 
τική τους θέσι. "Ας μή αίσθάνωνται λοιπόν κόμπλεξ 
κατωτερότητος. Καί άς μή άνδρίζωνται αίσχρώς φορώντας 
παντελόνια, καπνίζοντας τσιγάρα, έγκαταλείποντας τό 
νοικοκυριό, τήν τεκνοποιία καί τήν τεκνοτροφία, καταλαμ¬ 
βάνοντας θέσεις, άναλαμβάνοντας εργασίες πού άρμό- 
ζουν σ’ άνδρες, καί προσπαθώντας νά πάρουν τόν άέρα 
τών άνδρών τους καί νά κυβερνούν αύτές. θέλουν οί 
γυναίκες νά εινε άνώτερες τών άνδρών; "Ας μιμούνται 
τήν Πρίσκιλλα. Ας άγωνίζωνται νά ξεπερνούν τούς άνδρες 
τους στήν άρετή. "Ας άφήνουν τις μόδες, τις πολυτέλειες 
καί τίς άλλες ματαιοδοξίες, φαντασίες καί άνοησίες τής 
κοσμικής ζωής καί άς άκολουθούν τό δρόμο τής σεμνότη- 
τος, τής άπλότητος, τής προσφοράς στήν οικογένεια καί 
στήν Εκκλησία, τής θυσίας μερικών πραγμάτων καί του 
έαυτοΰ τους. Ή Πρίσκιλλα καί ό ’Ακύλας χάριν τού 
άποστόλου Παύλου καί τού έργου του διακινδύνευσαν καί 
τή ζωή τους (Ρωμ. ιστ' 3). Όχι γυναίκες, πού «κάνουν τή 
ζωή τους», άλλά γυναίκες, πού χάνουν τή ζωή τους, πού 
έκδαπανώνται πάνω στό χριστιανικό καθήκον καί εϊνε 
έτοιμες νά πεθάνουν γιά τόν Κύριο, αύτές είνε σπουδαίες 
καί ύπέροχες γυναίκες. 

Στίχ. 24 - 28: Ό Άπολλώς, Ιουδαίος γεννημένος στήν 
πολυάνθρωπη καί φημισμένη γιά τά γράμματά της Αλεξάν¬ 
δρεια, σπούδασε καί άνεδείχθη «άνήρ λόγιος», άνθρωπος 
τού λόγου, μορφωμένος, κάτοχος τής Ελληνικής γλώσσης 
καί εύφραδής ρήτωρ. Ό Παύλος δέν είχε ρητορεία, ό 
Άπολλώς θαυμαζόταν γιά τή ρητορική του ικανότητα. Ό 
Άπολλώς ήταν προπάντων «λόγιος» ώς πρός τό λόγο τού 
θεού, τόν άσυγκρίτως άνώτερο άπό τούς άνθρωπίνους 
λόγους. Ήταν «δυνατός έν ταίς γραφαίς». Κατείχε τίς 
Γραφές, τήν Παλαιό Διαθήκη. Ήξερε νά έρμηνεύη καί νά 
χρησιμοποιή μέ δεξιότητα τά Γραφικά χωρία καί ν’ 
άναπτύσση μέ αύτά ισχυρή έπιχειρηματολογία. Όπως θά 
λέγαμε σήμερα, έπαιζε τήν Παλαιά Διαθήκη στά δάκτυλα. 

Αλλ’ ό Απολλώς δέν γνώριζε μόνο τήν Παλαιό 
Διαθήκη. Είχε κατηχηθή στήν πίστι τού Κυρίου, τού Ιησού 
Χριστού, καί γνώριζε έν μέρει καί τή χριστιανική διδασκα¬ 
λία. Δέν ήταν βαπτισμένος χριστιανός. Διότι δέν γνώριζε 
τό χριστιανικό βάπτισμα. Γνώριζε μόνο τό βάπτισμα τού 
Ιωάννου. Δέν είχε λάβει μέσα του τό "Αγιο Πνεύμα. Είχε 
όμως κατοικήσει μέσα του ή πίστις τού Κυρίου Ιησού 
Πίστευε τον Ιησού ώς Μεσσία καί Υίό θεού. Ή δέ πίστις 
έκανε τό πνεύμα του νά κοχλάζη άπό θέρμη καί ένθουσια- 
σμό. Ήταν «ζέων τω πνεύματι», θερμός, ένθουσιώδης 
τύπος. Καί έπειδή τό καζάνι τού πνεύματός του κόχλαζε, 
τό περιεχόμενο ξεχείλιζε. Ή πίστις πρός τόν Κύριο 
έκδηλωνόταν. Ο Απολλώς μιλούσε καί δίδασκε άκριβώς, 
όσα ήξερε για τόν Κύριο Ιησού Χριστό. "Αρχισε μάλιστα 
νά όμιλή μέ παρρησία καί στή συναγωγή. Κήρυττε στοάς 
Ιουδαίους μέ θάρρος, ότι ό Ιησούς ό Ναζωραίος εϊνε ό 
Μεσαίας καί ό Κύριος. Αξιοθαύμαστος άνθρωπος ό 
Απολλώς. "Αν καί άβάπτιστος άκόμη, ήταν διαπρύσιος 
κήρυξ τού Χριστιανισμού. Ό Άκύλας καί ή Πρίσκιλλα τόν 
ακόυσαν νά κηρύττη καί διαπίστωσαν, ότι δέν εΤχε 
ώλοκληρωμένη γνώσι τής χριστιανικής διδαχής, άλλά δέν 
τόν ύποτίμησαν. Δέν είπαν, ότι ήταν νεαρός άκόμη καί 
άκατάλληλος γιά νά κηρύττη τό Εύαγγέλιο. Αλλά τόν 
πήραν μέ άγάπη κοντά τους, σάν παιδί τους, καί τού 
έξέθεσαν πληρέστερα τή διδαχή τού θεού. Όπως ό 
Παύλος στήν Κόρινθο δίδαξε αύτούς καί τούς έκανε 
ιεραποστόλους, έτσι καί αύτοί μέ τή σειρά τους δίδαξαν 
τόν Απολλώ. Μέ άγάπη φέρθηκαν ό Άκύλας καί ή 
Πρίσκιλλα πρός τόν Απολλώ. Αλλά καί ό Απολλώς 
φέρθηκε μέ ταπείνωσι. Δέν είπε, αύτοί οί άπλοϊκοί 
άνθρωποι θά διδάξουν έμένα τό λόγιο; Δέχτηκε μέ 
προθυμία καί χαρά νά διδαχθή άπ’ τό σκηνοποιό καί τή 
γυναίκα του τίς άλήθειες τού Εύαγγελίου. 

Ασφαλώς δέ καί βαπτίσθηκε ό Απολλώς καί έλαβε 
Πνεύμα "Αγιο, καί έγινε θερμότερος στό πνεύμα καί 
ισχυρότερος στό λόγο, τέλειος ιεραπόστολος. Καί όταν 
θέλησε νά μεταβή στήν Άχαΐα, οί άδελφοί, βλέποντας 
τό ζήλο καί τήν ικανότητά του, τόν προέτρεψαν νά μεταβή, 

γιά νά βοηθήση στό χριστιανικό έργο. Τόν έφωδίασαν 
μάλιστα μέ συστατική έπιστολή, γιά νά τόν δεχθούν οί 
χριστιανοί χωρίς έπκρυλάξεις, μέ έμπιστοσύνη καί έγκαρ- 
διότητα, ώς γνήσιο άδελφό καί διδάσκαλο τού Ευαγγελίου. 
Πράγματι δέ ό Απολλώς μετέβη στήν Κόρινθο καί μέ τή 
χάρι τού θεού πολύ συνετέλεσε στήν πνευματική πρόοδο 
των πιστών. Διότι «εύτόνως» όμιλώντας άνέτρεπε τούς 
Ιουδαίους δημοσίως μέ τό νά άποδεικνύη, ότι τά χωρία 
τής Γραφής έφαρμόζονται στόν Ιησού καί συνεπώς ό 
Ιησούς είνε ό Μεσσίας. Ό Παύλος έφύτευσεν, ό Απολλώς 
έπότισεν, ό θεός ηύξησεν (Α’ Κορ. γ' 6). Τόσο πολύ 
μάλιστα θαυμάστηκε στήν Κόρινθο ό Απολλώς, ώστε, 
χωρίς βεβαίως νά πταίη ό ίδιος, δημιουργήθηκε καί κόμμα 
φανατικών όπαδών του. Αλλος έλεγε, έγώ είμαι τού 
Παύλου, άλλος, έγώ είμαι τού Κηφά, άλλος, έγώ είμαι 
τού Άπολλώ. 

Επίζηλα προσόντα είχε ό Απολλώς. «Λόγιος», «δυνα¬ 
τός έν ταΐς γραφαϊς», «ζέων τώ πνεύματι», πεπαρρησια- 
σμένος, «εύτόνως» όμιλών καί άνατρέπων τούς άντιπά- 
λους. Καί σήμερα ό κόσμος εινε γεμάτος άπό άντιπάλους 
τού Χριστού καί τής Χριστιανικής Πίστεως. Αντίπαλοι εινε 
οί όρθολογισταί, οί ύλισταί καί άθεοι, οί άλλόθρησκοι, οί 
Εβραίοι καί δυο χιλιάδες μικρότερες καί μεγαλύτερες 
αιρέσεις, μεταξύ τών όποιων χειρότερη είνε ή αϊρεσις 
τών Μαρτύρων τού Ιεχωβά, έβραϊκής προελεύσεως. Καί 
σήμερα ό Χριστός εινε «σημεΐον άντιλεγόμενον». Καί 
σήμερα συνεπώς χρειάζονται μαχηταί όπως ό Απολλώς, 
γιά ν' άναπτύσσουν ισχυρή έπιχειρηματολογία καί ν’ 
άνατρέπουν τούς άντιπάλους. 

Αλλά μπορούν όλοι οί χριστιανοί νά είνε σάν τόν 
Απολλώ; Μπορούν όλοι νά έχουν τά προσόντα τού 
Απολλώ; Όχι βεβαίως. Δέν μπορούν όλοι νά είνε «λόγιοι», 
μορφωμένοι δηλαδή καί ρήτορες. Ρήτωρ, όπως εϊπαμε, 
ούτε ό Παύλος ήταν. Υπάρχουν όμως πολλοί διανοούμενοι 
καί έπιστήμονες, λόγιοι καί έλλογιμώτατοι, άρκετοί δέ καί 
εύφραδεΐς όμιληταί, οί όποιοι βαπτίσθηκαν καί λέγονται 
Ορθόδοξοι Χριστιανοί. Καί άν θέλουν νά μή λέγωνται 
μόνο, άλλά καί νά είνε Ορθόδοξοι Χριστιανοί, όφείλουν 

νά χρησιμοποιούν τή μόρφωσι, τή γλώσσα καί τήν πέννα 
τους γιά νά πολεμούν τούς άντιπάλους τού Χριστού καί 
τού Χριστιανισμού. Έχει δέ πλήθος όγκολιθικά έπιχειρή. 
ματα ή Πίστις μας γιά τή συντριβή καί τήν κονιορτοποίησι 
τής απιστίας. Ας σκέπτωνται οί μορφωμένοι άνθρωποι άο 
ερωτουν ειδικούς, άς διαβάζουν άπολογητικά συγγράμμα¬ 
τα τού Χριστιανισμού, άς λαμβάνουν άπό παντού έπιχειρή- 
ματα καί άς ύπερασπίζουν τήν Πίστι τους. Άπ’ όσα λέγουν 
και γράφουν οί μορφωμένοι, διανοούμενοι καί έπιστήμο- 
νες, τίποτε δέν εϊνε τόσο άναγκαΐο καί δέν έχει τόση 
άξια, όσο ή ύπεράσπισις τής Πίστεως. 

’Αλλ’ ή ύπεράσπισις τής Πίστεως δέν εϊνε έργο των 
μορφωμένων μόνο· εϊνε έργο κάθε πιστού. Όλοι δέν 
μπορούν νά εϊνε «λόγιοι», όπως ό Άπολλώς, όλοι όμως 
μπορούν νά έχουν τά ύπόλοιπα προσόντα τού 'Απολλώ, 
έστω καί σέ μικρότερο βαθμό, καί νά διαθέτουν τά 
προσόντα γιά τήν ύπεράσπισι τής Πίστεως. Ό Άπολλώς 
ήταν «δυνατός έν ταίς Γραφαΐς». Καί κάθε πιστός όφείλει 
ν’ άκούη τις Γ ραφές, όταν τις έξηγοϋν άλλοι, καί νά τις 
διαβάζη ό ίδιος, άν δέν εϊνε άναλφάβητος, —ύπάρχουν δέ 
καί μεταφράσεις καί έρμηνείες-, καί άπ' τις Γραφές, ιδίως 
άπ’ τις προφητεϊς καί τις ύψηλές ιδέες τους, νά λαμβάνη 
έπιχειρή ματα έναντίον τών άπιστων. Νά έπισημαίνη δέ καί 
νά μαθαίνη χωρία, μέ τά όποια άντιμετωπίζονται οί 
διάφοροι αιρετικοί. Κάθε πιστός, έπίσης, δύναται νά ζητή 
στήν προσευχή του έπιμόνως τή χάρι τού θεού, γιά νά 
εϊνε, όπως ό Άπολλώς, «ζέων τώ πνεύματι» καί θαρραλέ¬ 
ος, γιά νά όμιλή «εύτόνως», μέ θέρμη καί μέ δύναμι, 
ώστε νά συγκινή ή νά ταράζη τούς άντιφρονοΰντας. 

Δέν εϊμεθα ισχυροί, άδελφοί, διότι δέν ζητούμε 
έπιμόνως τά πνευματικά χαρίσματα. Άν ζητήσωμε έπιμό¬ 
νως, θά λάβωμε. Αρκεί νά μή ζητήσωμε γιά νά δοξάζωμε 
τόν έαυτό μας, τόν έγωισμό μας, άλλά γιά νά ύπερασπίζω- 
με τήν Πίστι καί νά συντελούμε στήν οικοδομή τής 
Εκκλησίας. Ό άπόστολος προτρέπει: «Πρός τήν οικοδο¬ 
μήν τής Εκκλησίας ζητείτε ϊνα περισσεύητε» (Α’ Κορ. ιδ' 
12 ). 

ΠΡΑΞΕΩΝ ΙΘ 1 - 20 


ΜΑΘΗΜΑ 40ό 


0 ΠΑΥΛΟΣ ΣΤΗΝ ΕΦΕΣΟ 
ΕΞΟΡΚΙΣΤΕΣ. ΚΑΥΣΙΣ ΜΑΓΙΚΟΝ ΒΙΒΛΙΩΝ 


Στό δέκατο ένατο κεφάλαιο των Πράξεων, στίχ. 1 - 
20, γίνεται λόγος: 1) Γιά δώδεκα μαθητάς στήν Έφεσο, 
οι όποιοι είχαν λάβει μόνο τό βάπτισμα τού Ίωάννου, στίχ. 

I - 7, 2). Γιά τή διδασκαλία τού Παύλου στή συναγωγή 
καί έν συνεχεία στή σχολή τοϋ Τυράννου, στίχ. 8-10, 
3) Γιά τά καταπληκτικά θαύματα τοϋ θεοϋ διά μέσου τοϋ 
Παύλου, στίχ. 11 - 12, καί 4) Γιά τούς Ιουδαίους 
έξορκιστάς καί τήν καϋσι των μαγικών βιβλίων στήν 
Έφεσο, στίχ. 13-20. 

Έξήγησις λέξεων καί φράσεων 

1. διελθόντα - άφού πέρασε. 

τά άνωτεριχά μέρη = τά μέρη τής ένδοχώρας, τά μεσόγεια. 

6. έπιθέντος αύτοϊς τάς χεϊρας = άφού έθεσε έπάνω τους τά 

χέρια. 

7. ώσεί δεχαδύο = έως δώδεκα, δώδεκα. 

8. πείθων - προβάλλοντας έπιχειρήματα γιά νά πείση. 

9. άποστάς = άφού άπομακρύνθηκε, άφού άποχώρησε. 
άψώρισε - ξεχώρισε, άπομάκρυνε, άπέσυρε, πήρε μαζί 

του. 

II .δυνάμεις ού τάς τυχούσας = θαύματα όχι τυχαία, όχι 

συνήθη, άσυνήθη, καταπληκτικά. 

12. ώστε χαι... έπιφέρεσθαι = ώστε καί... νά φέρωνται. 
άπό τού χρωτός αύτοϋ = άπό τό σώμα του. 
σουδάρια - μανδήλια. 
σιμιχίνθία = περιζώματα. 

χαί άπαλλάσσεσΟαί - καί ν’ άπομακρύνωνται, καί νά 
φεύγουν. 

υ.αττο των περιεχομένων = άπ' τούς περιοδεύοντας. 
ονομάζειν = νά προφέρουν. 

όρχίζομεν υμάς = σάς έξορκίζουμε. 

15. έπίσταμαι = ξέρω, ή, ξέρω καλά. 

16. έφαλλόμενος επ' αυτούς = άφοϋ πήδησε έπάνω τους 
εν ω ην = στον όποιον ήταν. 

χαταχυριευσας αυτών = τούς κατέβαλε. 
ίσχυσε χατ αυτών = τούς κακοποίησε. 

17. έμεγαλύνετο = δοξαζόταν. 

19. ίχανοί = άρκετοί. 


τά πζ Ρ ίε ΡΎ α = τά παράξενα τεχνάσματα, οί θαυματοποιίες 
τα μαγικά. ** 

συνενέγχαντες = άφοϋ έφεραν μαζί, άφοϋ συγκέντρωσαν. 
συνεψήφισαν = ύπολόγισαν συνολικώς. 
τάς τιμάς = τήν άξια. 

αργυρίου μυριάδες πέντε = πέντε δεκάδες χιλιάδες άργύρια, 
πενήντα χιλιάδες άργύρια. 

20. χατά χράτος — μέ δύναμι, θριαμβευτικώς. 

ηϋξανε χαί ϊσχυε = διαδιδόταν καί έπικρατοΰσε. 


Παρατηρήσεις και διδάγματα 

Στίχ. 1 - 7: Ό Παύλος στήν Έφεσο. Ή πόλις ήταν ή 
σπουδαιότερη άπ’ όλες τις πόλεις τής Μ. Ασίας. Είχε 
άνω των 300.000 κατοίκους, κυρίως Έλληνας. Καί ήταν 
πρωτεύουσα τής Ρωμαϊκής έπαρχίας « Ασία». Ή Έφεσος 
ήταν όνομαστή ώς κέντρο έλληνικοϋ πολιτισμού καί έγινε 
όνομαστή ώς χριστιανικό κέντρο. Τό όνομά της συνδέεται 
κυρίως μέ τούς άποστόλους Παύλο καί Ιωάννη. 

Στήν Έφεσο ό Παύλος βρήκε μερικούς μαθητάς, 
δώδεκα τόν άριθμό. Στή σχέσι τους μέ τό Χριστό οί 
μαθηταί αύτοί ώμοίαζαν μέ τόν 'Απολλώ. Όπως ό 
Άπολλώς, όταν έφθασε στήν Έφεσο, γνώριζαν μόνο τό 
βάπτισμα τού Ίωάννου. Ονομάζονται μαθηταί, διότι είχαν 
πιστεύσει στό Χριστό. ’Αλλ’ άφοϋ δέν είχαν λάβει τό 
χριστιανικό βάπτισμα, ήταν άτελείς μαθηταί, άτελεϊς 
χριστιανοί. Ό Παύλος τούς ρώτησε: «Εί Πνεύμα Άγιον 
έλάβετε πιστεύσαντες,». Λάβατε Άγιο Πνεύμα, όταν 

πιστεύσατε; Λάβατε τά έκτακτα χαρίσματα τού Αγίου 
Πνεύματος; Εκείνοι άπάντησαν; «Άλλ' ούδέ εί Πνεύμα 
Αγιόν έστιν ήκούσαμεν»! Αλλ' ούτε άκούσαμε, άν ύπάρχη 
Πνεύμα Αγιο! Παράδοξη άπάντησις. Πώς δέν άκουσαν 
ότι ύπάρχει Πνεύμα Αγιο; Καί ή Παλαιά Διαθήκη καί ό 
πρόδρομος καί βαπτιστής Ιωάννης μιλούσε γιά Πνεύμα 
Αγιο. Πώς αύτοί άγνοούσαν; Ασφαλώς δέν άγνοούσαν, 
ότι ύπάρχει Πνεύμα Αγιο ώς δύναμις. Άλλ’ άγνοούσαν, 
ότι ύπάρχει Πνεύμα Αγιο ώς πρόσωπο καί θεός, ή, ότι 
ήλθε καί ύπάρχει Πνεύμα "Αγιο στόν κόσμο (Πρβλ. Ίωάν. 
ζ 39: «Οϋπω ήν Πνεύμα "Αγιον», δέν ήταν δηλαδή άκόμη 
Πνεύμα Άγιο στόν κόσμο). 


Ό άπόστολος ρώτησε τούς μαθητάς πάλι: «Εις τί ούν 
έβαπτίσθητε;». Σέ τί λοιπόν βαπτισθήκατε; Τί βάπτισμα 
λάβατε; Καί όταν έκεΐνοι άπάντησαν, ότι έλαβαν τό 
βάπτισμα τού Ιωάννου, ό άπόστολος είπε: « Ιωάννης μέν 
έβάπτισε βάπτισμα μετάνοιας, τώ λαώ λέγων είς τόν 
ερχόμενον μετ αύτόν ίνα πιστεύσωσι». Ο Ιωάννης, 
δηλαδή, έκανε βάπτισμα, τό όποιο συνδεόταν μέ τή 
μετάνοια, όχι μέ τήν άφεσι τών άμαρτιών. Τό βάπτισμα 
τού Ίωάννου άπέβλεπε στή δημιουργία συναισθημάτων 
μετάνοιας, δέν έφερνε τήν άφεσι τών άμαρτιών. Γιά τήν 
άφεσι τών άμαρτιών ό Ιωάννης παρέπεμπε σέ άνώτερο, 
προέτρεπε τούς άνθρώπους νά πιστεύσουν στόν έρχόμενο 
κατόπιν άπ' αύτόν, τό Χριστό. Ό δέ Χριστός διέταξε άλλο 
βάπτισμα, τό χριστιανικό, κατά τό όποιο δίδεται τό Πνεύμα 
καί άφαιρείται ή άμαρτία. 

Όταν λοιπόν οί δώδεκα μαθηταΐ άκουσαν άπ’ τόν 
άπόστολο, ότι τό βάπτισμα τού Ίωάννου ήταν άτελές, 
άπλώς βάπτισμα μετάνοιας, όχι άφέσεως, πόθησαν, ζή¬ 
τησαν καί έλαβαν τό τέλειο βάπτισμα, τό χριστιανικό. 
«Έβαπτίσθησαν είς τό όνομα τού Κυρίου Ιησού». Αύτή 
ή φράσις σημαίνει, ότι βαπτίσθηκαν όμολογώντας πίστι 
στή μεσσιακή ιδιότητα καί στή θεότητα τού Ιησού καί 
δίνοντας ύπόσχεσι, ότι θά τηρούν τήν πίστι καί τίς έντολές 
του. Ό τελετουργικός τύπος τής βαπτίσεως συμφώνως 
πρός τήν έντολή τού Ιησού ήταν βεβαίως τριαδικός: «είς 

τό όνομα τού Πατρός καί τού Υιού καί τού Άγιου 
Πνεύματος» (Ματθ. κη' 19). Μόλις βαπτίσθηκαν, ό Παύλος 
έθεσε επάνω τους τά χέρια καί ήλθε σ’ αύτούς τό Άγιο 
Πνεύμα καί μιλούσαν γλώσσες καί προφήτευαν. Μιλούσαν 
θεοπνεύστως δηλαδή, καί σε γλώσσες άγνωστες σ’ αύτούς 
προηγουμένως. 

Έπανερχόμεθα στο έρώτημα τού Παύλου πρός τούς 
μαθητάς τής Εφέσου: «Εί Πνεύμα Άγιον έλάβετε;». 
Λάβατε Πνεύμα Άγιο; Τό έρώτημα εινε ζωτικό, ζωτικώτερο 
άπ’ όλα. Διότι χωρίς Πνεύμα Άγιο χριστιανική ζωή δέν 
ύπάρχει. Ή ψυχή μεταδίδει στό σώμα τή ζωή, καί τό Άγιο 
Πνεύμα μεταδίδει στήν ψυχή τήν άνώτερη ζωή, τή 
χριστιανική καί αιώνια ζωή. Στό ζωτικό έρώτημα τού 
άποστόλου έμεϊς σάν βαπτισμένοι όρθόδοξοι χριστιανοί 
μπορούμε ν' άπαντήσωμε, ότι λάβαμε Πνεύμα Άγιο τήν 
ώρα τής βαπτίσεως. Σ’ έμάς τό Άγιο Πνεύμα δέν 
έκδηλώθηκε βεβαίως μέ έκτακτα χαρίσματα γλωσσολα- 
λίας καί προφητείας, όπως έκδηλωνόταν στήν άρχή τής 
Εκκλησίας, διότι τότε γίνονταν καταπληκτικώτερα σημεία 
γιά νά έδραιωθή ή Εκκλησία. Άκραδάντως όμως πιστεύ¬ 
ουμε, ότι καί έμεϊς τήν ώρα τού βαπτίσματος λαμβάνουμε 
Πνεύμα Άγιο, διότι ή Εκκλησία μας, ή όποια διδάσκει 
τούτο, εϊνε ή συνέχεια τής Άποστολικής Εκκλησίας καί 
κάνει θαύματα. 

Καί έμεϊς λοιπόν λάβαμε τό Άγιο Πνεύμα. Αλλά τό 
διατηρήσαμε; Διότι ή άμαρτία διώχνει τό Άγιο Πνεύμα. 
Βεβαίως καί μέ τή θεία Κοινωνία, άν κοινωνοϋμε μέ 
συναίσθησι, λαμβάνουμε τό Άγιο Πνεύμα. Επίσης καί μέ 
άλλα μυστήρια τής Εκκλησίας καί μέ άλλους τρόπους 
λαμβάνουμε θεία χάρι. Αλλά κρατούμε ό,τι λαμβάνουμε; 
Έχουμε αύτή τήν ώρα Πνεύμα Άγιο; Αύτό τό ζωτικό 
έρώτημα πρέπει νά θέτωμε συχνά, μέ άνησυχία καί μέ 
άγωνία. Καί άν μέ τήν άμαρτία διώξαμε τό Άγιο Πνεύμα, 
μέ τή μετάνοια, τήν προσευχή καί τά μυστήρια τής 
Εκκλησίας έπανέρχεται. ΓΓ αύτό στις προσευχές μας άς 
ζητούμε Πνεύμα Άγιο καί τήν παραμονή τού Αγίου 
Πνεύματος μέσα στις καρδιές μας. Άς λέμε σάν τούς 
πρώτους χριστιανούς, «Έλθέτω Πνεύμα Άγιον». Καί άς 

λέμε πάλι στό θεό οάν τό Δαβίδ, «Καί τό Πνεϋμά σου 
τό Αγιον μη όντανέλης (=άφαιρέσης) άπ' έμοϋ» (Ψαλμ. 

Αδελφοί! Πολλά πράγματα ζητούμε στις προσευχές 
μας. Αλλά τό άναγκαιότερο καί μεγαλύτερο άπ' όλα, τό 
Αγιο Πνεύμα, πόσοι καί πόσο συχνά ζητούμε; θά άπαντήση 
κάποιος. Οσοι καί οσάκις λέμε τό «Βασιλεύ ούράνιε», τό 
"Αγιο Πνεύμα δέν παρακαλούμε, γιά νά έλθη καί νά 
σκηνώση μέσα μας; Ναι! Αλλά πόσοι λέμε τό «Βασιλεύ 
ούράνιε» μέ προσοχή καί μέ έπίγνωσι τού τί σημαίνει 
αύτή ή ώραία προσευχή τής Εκκλησίας; 

Οί περισσότεροι χριστιανοί έχουμε λίγη χάρι, διότι δέν 
προσευχόμεθα μέ πολλή προσοχή καί έπίγνωσι. "Ας 
προσπαθούμε νά προσευχώμεθα καλλίτερα. "Ας βιάζωμε 
τον ράθυμο καί άπρόθυμο έαυτό μας. 

Στίχ. 8-10: Τρεις μήνες ό Παύλος μιλούσε μέ 
παρρησία στή συναγωγή των Ιουδαίων, «πείθων τά περί 
τής βασιλείας τού θεού». Τά έπιχειρήματά του ήταν 
πειστικά. Αλλά γιά μερικούς είχε ισχύ τό «Ού με πείσεις 
κάν με πείσης». Καίτοι τά έπιχειρήματα ήταν πειστικά, 
αύτοί άπειθούσαν. «Τήν κακίαν ούδέν πείθει», λέγει ό 
ιερός Χρυσόστομος (Ε.Ρ.ΜΙΟΝΕ 60, 290). ”Αν κανείς έχη 
κακή προαίρεσι, άπό τίποτε δέν πείθεται. Τούναντίον 
γίνεται σκληρότερος καί πεισματωδέστερος. Καί έπειδή 
δέν έχει έπιχειρήματα, καταφεύγει σέ ύβρεις. Έτσι οί 
σκληροτράχηλοι καί άπειθείς Ιουδαίοι κακολογούσαν «τήν 
οδόν», δυσφημούσαν τον εύθύ δρόμο τού Κυρίου, πού 
όδηγεϊ στή σωτηρία, συκοφαντούσαν τή θρησκεία τού 
Χριστού. ΓΓ αύτό ό Παύλος άπέσυρε τούς μαθητάς άπ’ 
τή συναγωγή. Έλαβε τό μέτρο τούτο γιά νά μή τούς 
έπηρεάσουν οί άπιστοι Ιουδαίοι, άλλά νά παραμείνουν 
ζύμη άγνή καί νά ζυμώσουν καί άλλους. Καί έμείς, άν 
ένα περιβάλλον είνε έπικίνδυνο γιά τήν πίστι ή τήν ήθική, 
άς άποσύρωμε άπ' αύτό καί τούς άνθρώπους μας καί 
τούς έαυτούς μας. 

Ο Παύλος πήγε καί μιλούσε στή σχολή κάποιου 

Τυράννου, ρητορική ή φιλοσοφική σχολή. Ό Τύραννος 
ήταν μάλλον Ελληνας, ό όποιος συμπαθούσε τή χριστιανι¬ 
κή διδασκαλία ή είχε πιστεύσει στό Χριστό. Καί τις 
έλεύθερες ώρες διέθετε τήν αίθουσα διδασκαλίας τής 
σχολής του, με ένοίκιο ή δωρεάν, γιά νά διδάσκη ό 
άπόστολος. Στή σχολή τού Τυράννου ό Παύλος κήρυττε 
τό εύαγγέλιο τής έλευθερίας επί δύο έτη, καθημερινώς, 
και έπί ώρες τήν ήμερα, μάλλον άπ’ τις 11 π.μ. έως τις 
4 μ.μ. Πυκνός καί πλούσιος ό λόγος, ώστε άκουαν όλοι, 
όσοι κατοικούσαν τήν Ασία (μάλλον τήν Άνθυπατική Ασία 
ή Ιωνία), Ιουδαίοι καί Έλληνες. Πού άκούεται σήμερα 
τόσο πυκνός καί πλούσιος ό λόγος τού εύαγγελίου; Αλλά 
καί πόσοι έχουν προθυμία γιά πυκνό καί πλούσιο λόγο; 
Αν τό λειτουργικό κήρυγμα ύπερβή τό τέταρτο καί τό 
έσπερινό τήν ώρα, πολλοί δυσφοροϋν, καίτοι τά κηρύγματα 
γίνονται μιά φορά τήν έβομάδα ή καί άραιότερα. Μερικοί 
μάλιστα θεωρούν τό κήρυγμα περιττό! Καί γΓ.αύτό σήμερα 
ή Εκκλησία μας δέν έχει τήν εύρωστία τής Εκκλησίας 
τών άποστολικών χρόνων. 

Στίχ. 11-12: Ασυνήθη καί καταπληκτικά θαύματα 
έκανε ό θεός διά μέσου τού άποστόλου Παύλου. Αλλού 
ό Λουκάς είπε, ότι ό θεός θαυματουργούσε καί διά μέσου 
τής σκιάς τού Πέτρου (Πράξ. ε' 15). Τώρα λέει, ότι ό 
θεός θαυματουργούσε καί διά μέσου άντικειμένων, πού 
έρχονταν σ' έπαφή μέ τό σώμα τού Παύλου. Οι άνθρωποι 
έπαιρναν «σουδάρια ή σιμικίνθια», μανδήλια δηλαδή ή 
περιζώματα, τά όποία χρησιμοποιούσε ό άπόστολος, τά 
έφερναν στούς άσθενείς καί τούς δαιμονισμένους, τά 
έθεταν έπάνω τους, καί οί άσθένειες καί τά δαιμόνια 
φυγαδεύονταν. 

Τί διδάσκει τούτο; Ότι τόσο πολύ ό Κύριος τιμά τούς 
φίλους του, τούς άγιους, ώστε καί στά ένδύματά τους, 
καί σ άλλα άντικείμενά τους, καί σ’ αύτή τή σκιά τους 
δίνει τή δύναμι νά θαυματουργούν. Πόσο μάλλον δίνει 
θαυματουργική χάρι στά ιερά λείψανά τους! Όχι μόνον 
άπ εύθείας, άλλά καί κατά τέτοιους τρόπους ένεργεί ό 
Κύριος σημεία. Πού είνε οί Χιλιασταί καί οί Προτεστάντες, 

οί όποίοι κατηγορούν έμάς τούς Ορθοδόξους, διότι 
πιστεύουμε, ότι ό θεός κάνει θαύματα καί διά μέσου 
ιερών λειψάνων, και διά μέσου ιερών εικόνων, και διά 
μέσου άλλων άντικειμένων, τά όποια συνδέονται μέ τούς 
άγιους; Δέν εινε νοσηρός καί γελοίος ό πιστός, άν πάρη 
λίγο λάδι άπ' τήν κανδήλα ένός άγιου καί άλείψη ένα 
άρρωστο γιά νά θεραπευθή. Νοσηροί καί γελοίοι εϊνε οί 
Χιλιασταί καί οί Προτεστάντες, διότι παραβλέπουν έξό- 
φθαλμες άλήθειες τής Γραφής καί άδυνατοΰν νά καταλά¬ 
βουν, πόσο ό Κύριος θαυμαστώνει τούς άγιους του. 

Στίχ. 13 - 20: Μερικοί περιοδεύοντες Ιουδαίοι έξορκι- 
σταί είδαν στήν Έφεσο τή δύναμι τού ονόματος τού Ιησού 
στό νά τελή καταπληκτικά σημεία καί θέλησαν νά μιμηθούν 
τον Παύλο. Όπως δηλαδή ό Παύλος χρησιμοποιούσε τό 
όνομα τού Ιησού γιά νά βγάζη δαιμόνια, έτσι έπιχείρησαν 
νά κάνουν καί αύτοί. Αλλά άλλιώς χρησιμοποιούσε τό 
όνομα τού Ιησού ό Παύλος καί άλλιώς αύτοί. Ό Παύλος 
τό χρησιμοποιούσε μέ πίστι στή μεσσιακή ιδιότητα καί 
στή θεότητα τού Ιησού, αύτοί τό χρησιμοποιούσαν χωρίς 
πίστι, σάν μαγική λέξι. Δέν παραδέχονταν τόν Ιησού ως 
Χριστό καί Κύριο. Καί γΓ αύτό δέν είπαν στά δαιμόνια, 
«Όρκίζομεν ύμάς τόν Κύριον Ίησούν Χριστόν», άλλ’ είπαν 
άπλώς, «Όρκίζομεν ύμάς τόν Ίησούν, όν ό Παύλος 
κηρύσσει». Μή έχοντας μεγάλη ιδέα γιά τόν Ιησού, 
πρόσθεσαν καί τό όνομα τού Παύλου, γιά νά ένισχύσουν 
τόν έξορκισμό! Ό Παύλος έπίσης έβγαζε τά δαιμόνια 
άνιδιοτελώς, άπό εύσπλαγχνία προς τούς δαιμονισμένους 
καί γιά τή δόξα τού Κυρίου Ιησού Χριστού, ένώ αύτοί 
σκέπτονταν σάν τόν Σίμωνα τόν μάγο. Ήθελαν νά 
έκμεταλλευθούν τό όνομα τού Ιησού, κερδίζοντας χρήμα¬ 
τα καί δόξα. 

Γ Γ αύτούς τούς λόγους τό δαιμόνιο, ένώ έτρεμε τούς 
άποστόλους, καθόλου δέν φοβήθηκε τούς Ιουδαίους 
έξορκιστάς, τούς υιούς τού Σκευά. Άντιθέτως τούς 
είρωνεύθηκε, τούς κακοποίησε καί τούς γελοιοποίησε. 
Στόν έξορκισμό τους άπάντησε μέ ειρωνεία καί μέ 
καταφρόνησι: «Τόν Ίησούν γινώσκω καί τόν Παύλον 

επίσταμαΐ' υμείς δέ τίνες έστέ;». Τόν Ίησοϋ γνωρίζω 
καί τόν Παύλο ξέρω καλά. Αλλά σείς ποιοι είσθε; Είνε 
σά νά έλεγε τό δαιμόνιο: Ό Ιησούς είνε ό Υιός τού θεού 
ιού ύψίστου. Καί ό Παύλος είνε άξιος άπόστολός του. Ό 
Ιησούς έχει κάθε έξουσία στόν ούρανό καί στή γή. Καί 
ό Παύλος έχει άπ τόν Ιησού έξουσία έναντίον μας. Αλλά 
σείς ποιά έξουσία έχετε; Ποιός σάς είπε νά χρησιμοποιήτε 
ιό όνομα τού Ίησοϋ; Δέν σάς ύπολογίζω! Μέ τή δύναμι 
δέ τού δαίμονος ό δαιμονισμένος άνθρωπος ώρμησε κατά 
των έξορκιστών, τούς κατέβαλε καί τούς κακοποίησε 
φοβερά, ώστε νά ξεφύγουν γυμνοί καί τραυματισμένοι. 
Ανίσχυρος ό Σατανάς άπέναντι των εύσεβών. Άλλ' 
άπέναντι τών άσεβών, καί μάλιστα των έκμεταλλευτών 
τών ιερών καί τών όσιων, είνε πολύ ισχυρός. 

Τό φοβερό περιστατικό μέ τό δαιμονισμένο καί τούς 
έξορκιστάς έγινε γνωστό σέ όλη τήν Έφεσο, σέ Ιουδαίους 
καί σέ Έλληνες. Οί άνθρωποι κατάλαβαν, ότι ό Ιησούς 
είνε ισχυρότερος τών δαιμόνιων καί ή άσέβεια στό όνομά 
του τιμωρείται παραδειγματικώς. Φόβος καί τρόμος έπεσε 
σέ όλους, καί τό όνομα τού Κυρίου Ίησοϋ δοξαζόταν. 
Καί πολλοί άπ’ τούς πιστούς έρχονταν καί έξωμολογοΰνταν 
τις άμαρτωλές πράξεις τους. Αρκετοί άπ' αύτούς, πού 
έκαναν τά μαγικά, άφοϋ συγκέντρωσαν τά σχετικά βιβλία, 
έβαλαν φωτιά, καί τά κατέκαυσαν δημοσίως, κατακαίοντας 
συγχρόνως τόν Διάβολο. Υπολόγισαν δέ συνολικώς τήν 
άξια τών βιβλίων, δαπανηροτάτων τότε, σέ πενήντα 
χιλιάδες άργυρά νομίσματα. Δέν τά πώλησαν νά είσπρά- 
ξουν χρήματα καί νά κάνουν έλεημοσύνη. Διότι, άν τά 
πωλοΰσαν, θά ζημιώνονταν ψυχικώς οί άγορασταί καί ή 
έλεημοσύνη θά ήταν άμαρτωλή, σατανική. 

Ώ νά φωτίζονταν καί σήμερα οί άνθρωποι καί νά 
μάζευαν καί νά παρέδιδαν στό πϋρ όλα τά άμαρτωλά 
βιβλία! θά γλύτωναν άπό τό πΰρ, τό άσβεστο πΰρ, 
άναρίθμητοι άνθρωποι. Σείς, άδελφοί, άν έχετε άμαρτωλά 
βιβλία ή περιοδικά στό σπίτι σας, μιμηθήτε τούς Έφεσίους. 
Παραδώστε τα στό πΰρ, γιά νά χαρή ό Χριστός καί νά 
φαρμακωθή ό Διάβολος. 

Η μαγεία έχει καί οήμερα μεγάλη διάδοοι. Ανδρες 
καί γυναίκες άσκοϋν τή σατανική τέχνη καί πολλοί τρέχουν 
ο αύτούς, γιά νά δουν τή μοίρα τους, νά λύσουν μάγια 
καί νά γίνουν καλά, καίτοι ό Διάβολος ούτε τά μέλλοντα 
ξέρει, ούτε καλό κάνει. Καί άν φανή κάποτε πώς κάνει 
κάποιο καλό, μ αύτό σέ δένει, γιά νά σοϋ κάνη μεγαλύτερο 
κακό, γιά νά σέ καταστρέψη τελείως. Τό άμάρτημα τής 
μαγείας είνε σοβαρώτατο. ΕΙνε άρνησις τού βαπτίσματος 
καί λατρεία τού Σατανά. Ό μάγος καί ή μάγισσα είνε 
όργανα τού Σατανά. Καί όσοι καταφεύγουν σ’ αύτούς, 
γίνονται δούλοι τού Σατανά. Ας φρίξουν όσοι σχετίζονται 
μέ μαγικά καί πνευματιστικά πράγματα, καί άς καταφύγουν 
άμέσως σέ έξομολόγο. Καί άς γνωρίζωμε όλοι, ότι τούς 
εύσεβεΐς άνθρώπους δέν πιάνουν τά μάγια· πιάνουν μόνο 
τούς γυμνούς άπό τή θεία χάρι. Ή δέ Εκκλησία λύνει 
τά μάγια, ένώ ό Σατανάς, άν τού ζητήσης βοήθεια, σέ 
δένει περισσότερο. 

Όχι βοήθεια άπό τό Σατανά! Όχι λατρεία στό Σατανά! 

ΤΑΡΑΧΗ ΣΤΗΝ ΕΦΕΣΟ 
ΕΞ ΑΙΤΙΑΣ ΤΟΥ ΑΡΓΥΡΟΚΟΠΟΥ ΔΗΜΗΤΡΙΟΥ 


Στό δέκατο ένατο κεφάλαιο των Πράξεων, στίχ. 21 
- 41, γίνεται λόγος: 1) Γιά άπόφασι τού Παύλου νά 
έπισκεφθή τή Μακεδονία, τήν ’Αχαΐα, τήν Ιερουσαλήμ 
καί τή Ρώμη, στίχ. 21, 2) Γιά τήν άποστολή δύο βοηθών 
του στή Μακεδονία, στίχ. 22, καί 3) Γιά τήν έξέγερσι καί 
ταραχή στήν Έφεσο, τήν όποια προκάλεσε ό άργυροκόπος 
Δημήτριος, στίχ. 23-41. 

Έξήγησις λέξεων και φράσεων 

21 . ώς δέ έπληρώθη ταύτα = άφοΰ δέ έγιναν αύτά. 
έθετο εν τω πνεύματι = σκέφθηκε, άποφάσισε. 
μετά τό γενέσθαι με έχει = άφοϋ μεταβώ έκει. 

δει με καί Ρώμην ίδεϊν = πρέπει και τή Ρώμη νά ίδώ, νά 
έπισκεφθώ. 

22. έπέσχε χρόνον = έμεινε μερικό χρόνο. 

23. τάραχος ούκ ολίγος = όχι όλίγη ταραχή. 

περί τής όδοϋ = γιά τήν όδό, τή χριστιανική θρησκεία. 

24. άργυροκόπος = ό κατεργαζόμενος τόν άργυρο. 
παρείχετο έργασίαν = έδινε έργασία. 

25. έπίστασθε = ξέρετε καλά. 

ευπορία - πλούσιο εισόδημα, ευημερία. 

26. θεωρείτε = βλέπετε. 
μετέστησε = μετέστρεψε. 

ικανόν όχλον = αρκετό λαό, αρκετό πλήθος. 
ούκ είσι - δέν εϊνε. 

27. Χίνδευνεύει ήμΐν — ύπάρχει κίνδυνος γιά μάς. 

τό μέρος = τό πράγμα, ή έργασία, τό έπάγγελμα. 

εις άτζελεγμόν έλΟεϊν - νά καταντήση σέ παρακμή. 
εις ούδέν λογισΟηναι = νά θεοχρηθή ώς μηδέν, νά 
καταφρονηθή. 

μελλειν τε χαθαιρεισθαι = και μέλλει νά γκρεμισθή. 

29. σύγχυσις = ταραχή. 
συναρπάσαντες = άφού άρπαξαν βιαίως. 
συνέχδημος = συνοδοιπόρος, άκόλουθος. 

30. ούχ εΐων (τού ρ. έώ) = δεν άφηναν. 

31 . Άσιάρχης = άρχων τής έπαρχίας Άσία. 

μή δούναι έαυτόν εις τό θέατρον = νά μη ρίψη τον έαυτό 
του στο θέατρο. 

32. έχχλησία = ή συνέλευσις του λαού. 
συγκεχυμένη = γεμάτη σύγχυσι. 

οι πλείους ου ηδεισαν = οί περισσότεροι δεν ήξεραν. 
συνεληλύθεισαν = είχαν συνελθεί, είχαν συγκεντρωθή. 

33. προεβίβασαν = ώθησαν έμπρός. 

προβαλλόντων αύτόν των Ιουδαίων = διότι τον κατηγο¬ 
ρούσαν οί Ιουδαίοι. 

χατασείσας την χεϊρα = άφού έκανε σημείο με τήν κίνησι 
τού χεριού. 

34. έπιγνόντες = όταν κατάλαβαν. 

35. χαταστείλας = άφού καθησύχασε. 

ό γραμματεύς = σπουδαίος άξιωματοΰχος, άρχων τής 
πόλεως. 

νεωχόρος (νεώς + χορέω) = αύτός πού σαρώνει τό ναό, 
ό έπιμελητής τού ναού, ό άφωσιωμένος, ό λάτρις και 
φρουρός. 

διοπετές = τό είδωλο πού έπεσε άπό τόν Δία, από τον 
ούρανό. 

36. αναντίρρητων ούν δντων τούτων = άφού λοιπόν αύτά είνε 

άναντίρρητα. 
δέον έστίν = πρέπει 

υμάς χατεσταλμένους ύπάρχειν = σεις νά εισθε ήσυχοι. 
προπετές = έσπευσμένο, έλαφρό, άπερίσκεπτο. 

37. ιερόσυλος = αύτός πού κλεπτει τά ιερά. 

38. λόγος = αιτία, διαφορά. 

αγοραίοι άγονται = γίνονται συνελεύσεις (στην 
αγορα), υπαρχουν δικαστήρια. 

έγκαλειτωσαν άλλήλους = ας μηνύουν ό ένας τον άλλο. 


39. περί ετερων - για άλλα πράγματα (γενικώτερα). 

τή εννόμω έκκλησία = στη νόμιμη συνέλευσι 
επίλυθήσεται = θά λυθή. 


40. εγκαλεισθαι στάσεως = νά κατηγορηθούμε γιά στάσι. 
περί της σήμερον = γιά τα σημερινά πράγματα. 
συσ,ροφή = έξέγερσις, άναστάτωσις, θορυβώδης διαδήλω- 


41. απέλυσε την εκκλησίαν = διέλυσε τη συνέλευσι του λαού. 

Παρατηρήσεις καί διδάγματα 

Στίχ. 21. «Δεϊ με καί Ρώμην ίδεΐν». Ο Θεός σιόν 
Παύλο έμπιστεύθηκε τήν οικουμένη. Κέντρο τής οίκουμέ- 
νης ήταν τότε ή Ρώμη, ή πρωτεύουσα τής Ρωμαϊκής 
Αύτοκρατορίας. Ό απόστολος τών έθνών είχε πόθο και 
άπόφασι νά ίδή καί τή Ρώμη. Γιά ποιο σκοπό ήθελε νά 
έπισκεφθή τή Ρώμη; Γιά νά θαυμάση τά πλούτη καί τά 
μεγαλεία τής κοσμοκρατείρας; Γιά ν’ άπολαύση τά μεγαλο¬ 
πρεπή οικοδομήματα καί τά άλλα άξιοθέατα τής αιώνιας 
πόλεως; Τήν ψυχή τού Παύλου δέν εϊλκυαν τά θέλγητρα 
τού κόσμου τούτου. Γ Γ αύτόν ή αίωνία πόλις δέν ήταν 
στή γή, άλλά στον ούρανό. Αλλά γιατί τότε ό Παύλος 
ήθελε νά ίδή τή Ρώμη; Γ ιά νά ίδή τούς άδελφούς, τά 
άξιόθεα καί άξιοθέατα πρόσωπα τών χριστιανών. 

Ήδη καί στήν καρδιά τής Ρωμαϊκής Αύτοκρατορίας 
είχε φθάσει ή πίστις. Ήδη καί στήν έδρα τών Καισάρων 
είχε δημιουργηθή Εκκλησία, τής όποιας ή φήμη είχε 
έξαπλωθή σ' όλο τόν κόσμο. Καί ό Παύλος είχε σφοδρή 
έπιθυμία νά ίδή τούς χριστιανούς τής Ρώμης, γιά νά χαρή 
τό πνεύμα του καί νά κηρύξη καί έκεϊ τό εύαγγέλιο, νά 
μεταδώση χάρισμα πνευματικό καί νά συντελέση καί αύτός 
στήν πρόοδο τής Εκκλησίας· γιά νά δώση καί νά λάβη· 
γιά νά ένισχύση καί νά ένισχυθή πνευματικώς, όπως 

γράφει στό α' κεφάλαιο της πρός Ρωμαίους Επιστολής. 
Ή μεγαλύτερη χαρά τού Παύλου μετά τήν κοινωνία μέ 
τό Θεό ήταν ή κοινωνία μέ τούς άδελφούς. Γι' αύτό πρός 
τούς Φιλιππησίους έγραφε: «Αδελφοί μου άγαπητοί καί 
έπιπόθητοι, χαρά καί στέφανός μου» (Φιλ. δ' 1. Ίδέ καί 
Α’ θεσ. β' 19). 

Ποιος άνθρωπος τού κόσμου αίσθάνθηκε τούς συναν¬ 
θρώπους του όπως ό Παύλος; Ποιός άλλος έγραψε τέτοια 
λόγια γιά τούς άδελφούς; Ό Παύλος καί όλοι οί άγιοι 
αισθάνονται τό μεγαλείο των άδελφών, διότι αισθάνονται 
τό μεγαλείο τού θεού. Οί άνθρωποι είνε εικόνες τού 
Θεού, μικροί θεοί. Καί άν οί εικόνες έξαχρειώθηκαν λόγω 
τής πτώσεως, ό Χριστός μέ τό αίμα του τις καθάρισε καί 
τις έπανέφερε στό άρχαϊο κάλλος τους. Οί χριστιανοί 
εΐνε οί καθαρισμένες καί λαμπρές εικόνες. Καί γΓ αύτό 
οί χριστιανοί ήταν τόσο άξιέραστοι καί περιπόθητοι στόν 
Παύλο. 

Παύλε άπόστολε! Παρακάλει τόν Κύριο νά αίσθανώμε- 
θα καί έμεΐς τό μεγαλείο των άδελφών, νά ποθούμε 
σφοδρώς τήν πνευματική έπικοινωνία μαζί τους καί νά 
λέμε πρός αύτούς: Εϊσθε ή χαρά μας! 

Σχίχ. 23 - 27: Μεγάλη πρόοδος τού εύαγγελίου 
σημειώθηκε στήν Έφεσο, καί εύρύτερα στήν έπαρχία τής 
Ασίας. Ό Χριστός διά τού Παύλου κατήγαγε νίκες καί 
θριάμβους. Αλλά καί ό Σατανάς δέν έμεινε άδρανής. 
Μένει ποτέ άδρανής ό Σατανάς; Κοιμάται καί ήσυχάζει 
ποτέ ό Σατανάς; Ό έπαναστάτης καί άποστάτης δέν 
μπορεί ποτέ νά ήσυχάση. Ή θάλασσα ήσυχάζει, αύτός 
συνεχώς άναταράσσεται άπό τά βάθη τής σκοτεινής 
ύπάρξεώς του. Ό δέ θεός έπιτρέπει τήν πολεμική τού 
Σατανά κατά τής άνθρωπότητος, γιά νά κερδίζουν οί 
έκλεκτοί νίκες καί στεφάνια. Κατά δέ τού Παύλου ό θεός 
έπέτρεψε τις περισσότερες καί λυσσωδέστερες έπιθέσεις 
τού Διαβόλου, γιά ν’ άναδειχθή ό άπόστολός του ό 
μεγαλύτερος άγωνιστής καί νικητής άπ’ τούς άνθρώπους. 

Τόν καιρό τής παραμονής τού Παύλου στήν Έφεσο 

έγινε μεγάλη ταραχή «περί τής όδοϋ». Οδός, εύθεϊα καί 
σωτήριος όδός, εΐνε ή Πίστις τού Χριστού, ό ίδιος, άν 
θέλετε, ό Κύριος Ιησούς Χριστός, διότι αύτός είπε: «Έγώ 
είμι ή όδός καί ή άλήθεια καί ή ζωή» ( Ιωάν, ιδ' 6). Ό 
Σατανάς είδε, ότι πλήθη άνθρώπων έβρισκαν τήν όδό καί 
ώδηγοΰνταν στή σωτηρία, καί γΓ αύτό έξήγειρε λυσσαλέο 
πόλεμο κατά τής θρησκείας τού Χριστού. Πώς ; Ιδού! 
Είχε ό Χριστός τόν Παύλο, τό σκεύος τής έκλογής του, 
τόν σκηνοποιό καί άκτήμονα; Είχε καί ό Σατανάς τόν 
Δημήτριο, τό σκοτεινό όργανό του, τόν άργυροκόπο καί 
φιλάργυρο. Δύο Δημήτριοι άναφέρονται στό Εύαγγέλιο, 
ό ένας όργανο τού θεού (Γ' Ίωάν. 12), ό άλλος έδώ 
όργανο τού Σατανά. Στήν Έφεσο κυρίως λατρευόταν μέ 
οργιαστική λατρεία ή θεά Άρτεμις ώς θεά τής γονιμότη- 
τος. Έκεϊ δέ ήταν ό περίφημος ναός της, ένα άπό τό 
έπτά θαύματα τού άρχαίου κόσμου. Αντί γιά πηλάσβεστο 
ατούς άρμούς των μαρμάρων τού οικοδομήματος λέγεται 
ότι χρησιμοποιήθηκε χρυσάφι! Καί καθένας άπ’ τούς 127 
κίονες τού ναού ύψώθηκε άπό ένα βασιλιά! Ό Δημήτριος 
ό άργυροκόπος έκανε μικρούς άργυρούς ναούς, όμοιώμα- 
τα τού περιφήμου ναού τής Άρτέμιδος, καί τούς πωλούσε 
ώς φυλακτά. Καί άπό τήν πώλησι τών άσημένιων ναϊδίων 
τής θεάς πλούτιζε καί θησαύριζε. Πλούτιζαν δέ μαζί του 
καί πολλοί τεχνίτες καί έργάτες. Τόν άργυροκόπο λοιπόν 
Δημήτριο μέ τούς τεχνίτες καί έργάτες έξήγειρε ό 
Σατανάς κατά τής Χριστιανικής Πίστεως, έξάπτοντας τό 
πάθος τής φιλαργυρίας. 

Όπως τό Ιουδαϊκό ιερατείο στήν Ιερουσαλήμ καί οί 
κύριοι τής μαντευομένης δούλης στούς Φιλίππους, έτσι 
καί ό Δημήτριος στήν Έφεσο σκέφθηκε, ότι ή θρησκεία 
τού Χριστού είνε διάλυσις τής οικονομικής του έπιχειρήσε- 
ως. Καί μάζεψε τούς τεχνίτες καί έργάτες καί έξεφώνησε 
σφοδρό λόγο κατά τού άποστόλου Παύλου. Ρήτωρ δέν 
ήταν ό Δημήτριος, άργυροκόπος ήταν. Αλλά τό πάθος 
τής φιλαργυρίας καί ό Σατανάς, πού τόν ένέπνεε, τόν 
έκαναν ρήτορα. Ιδού ό λόγος του: «'Ανδρες! Ξέρετε πολύ 
καλά, ότι άπ' αύτή τήν έργασία προέρχεται τό πλούσιο 
εισόδημά μας, καί βλέπετε καί πληροφορεΐσθε, ότι αύτός 

ό Παύλος, όχι μόνο τής Εφέσου, άλλα καί όλης τής 
Ασίας έπεισε καί μετέστρεψε άρκετό λαό λέγοντας, ότι 
δέν εΐνε θεοί οί κατασκευαζόμενοι μέ χέρια. Υπάρχει δέ 
κίνδυνος γιά μάς, όχι μόνο τούτο τό έπάγγελμα νά 
καταντήση σέ παρακμή, άλλά καί ό ναός τής μεγάλης 
θεάς Αρτέμιδος νά έξουδενωθή, καί μέλλει μάλιστα 
νά γκρεμισθή ή μεγαλειότητά της, τήν όποια όλη ή Ασία 
καί ή οικουμένη σέβεται». 

Στήν άρχή ό άργυροκόπος, πεζά καί ώμά, μίλησε γιά 
τόν κίνδυνο, πού διέτρεχε ή οικονομική έπιχείρησίς του 
άπ τήν έπικράτησι τής χριστιανικής διδασκαλίας. Ύψιστα 
καί συγκλονιστικά λόγια κήρυττε ό Παύλος, συγκλονιστικά 
θαύματα τελούσε, πλήθη λαού άπό όλη τήν Άσία πίστευαν 
στό Χριστό, άλλ' ό Δημήτριος δέν συγκινήθηκε. Εύγενές 
μέταλλο κατεργαζόταν, άλλ’ ό ίδιος ήταν άκατέργαστος 
καί χωρίς εύγενικό στοιχείο μέσα του. Μόνον ή ύλη τόν 
συγκινοϋσε. Μόνο γιά τό ύλικό συμφέρον ένδιαφερόταν. 
Καί γιά νά προστατεύση τό ύλικό συμφέρον, έθεσε ώς 
προπέτασμα τήν έθνική θρησκεία. Παρίστανε ότι ένδιαφε¬ 
ρόταν γιά τήν τιμή τής θεάς Αρτέμιδος. Καί έτσι 
έκμεταλλευόταν τό θρησκευτικό συναίσθημα των έθνικών. 
Οί φιλάργυροι καί κεφαλαιοκράτες εινε άναιδεϊς καί 
άδίστακτοι. Τά πάντα έκμεταλλεύονται, καί αύτή τή 
θρησκεία. Αλλά πόσο άνοήτως ό άργυροκόπος χρησιμο¬ 
ποίησε τή θρησκεία! Ώς έπιχείρημα κατά τού Παύλου 
άνέφερε τόν άποστολικό λόγο, ότι οί χειροποίητοι θεοί 
δέν εινε θεοί. Αλλ’ αύτός ό λόγος εΐνε προφανώς 
έπιχείρημα έναντίον τής θρησκείας των ειδώλων. Αύτός 
ό λόγος δείχνει τήν άνοησία τών είδωλολατρών. Διότι 
πώς πράγματι εΐνε δυνατό νά εΐνε θεοί τά νεκρά είδωλα, 
τά όποια δέν κατασκεύασαν τόν κόσμο, άλλά κατασκευά¬ 
στηκαν άπό άνθρώπους; Κατασκευαζόμενοι θεοί εΐνε 
ψεύτικοι. Καί οί κατασκευασταί καί οί λάτρεις τους εΐνε 
άνόητοι τών άνοήτων. Ό άργυροκόπος έπίσης ώμολόγησε, 
ότι αύτός ό Παύλος, ό περιφρονούμενος άπ’ αύτόν ώς 
τιποτένιος, έπεισε καί μετέστρεψε πλήθη λαού τής 
Εφέσου καί όλης τής Ασίας. Ώμολόγησε δηλαδή τήν 
πειστικότητα καί τή δύναμι τής χριστιανικής διδασκαλίας. 

Και τόνισε οτι ή μεγαλειότης τής Άρτέμιδος κινδύνευε 
να καθαιρεθή, πράγμα πού συνέβη. Άλλ' έτσι όμιλώντας 
ο αργυροκόπος, χωρίς νά τό θέλη έδειχνε χήν άδυναμία 
τήζ θρησκείας του, καί, άντί νά τήν ύπερασπίζη, τήν 
γελοιοποιούσε. Πώς ήταν δυνατό νά εινε άληθινή μία 
θρησκεία, τήν όποια ένας σκηνοποιός σάρωνε καί άφάνιζε· 
Οντως άνόητοι των άνοήτων οί είδωλολάτρες. 

Τό παράδειγμα τού άργυροκόπου Δημητρίου, ώμοϋ 
συμφεροντολόγου καί άδιστάκτου έκμεταλλευτοϋ τής 
θρησκείας, άκολουθοϋν δυστυχώς καί άνθρωποι σχετίζο¬ 
υν^ 1 με τήν άληθινή θρησκεία. Εϊνε όλοι έκεΐνοι, οί 
όποίοι μεταβάλλουν τόν οίκο τοΰ θεού σε οίκον εμπορίου. 
Δέν λέμε νά μή ζοϋν καί αύτοί. Αλλά διαφέρει τό νά 
ζούν μιά άπλή ζωή άπό τό νά πλουτίζουν καί νά 
θησαυρίζουν εις βάρος τής Εκκλησίας. Ούαί σ’ αύτούς, 
ότι τυπικώς μέν άνήκουν στήν άληθινή θρησκεία καί τήν 
έκπροσωποϋν, ούσιαστικώς δε άνήκουν στήν ειδωλολα¬ 
τρία, άφοϋ κατά τόν άπόστολο ή πλεονεξία εϊνε ειδωλολα¬ 
τρία (Κολ. γ' 5). 

Στίχ. 28 - 34: Ζωηρότατα έπεισόδια περιγράφονται σ’ 
αύτούς τούς στίχους. Ή ζωηρότης καί ή ψυχολογική 
δύναμις τής περιγραφής πείθουν καί τούς όρθολογιστάς, 
ότι τά περιγραφόμενα έπεισόδια εινε πραγματικά. 

Τά έν λόγω έπεισόδια εινε χαρακτηριστικό παράδειγμα 
φανατισμού. Μετά τόν έμπρηστικό λόγο τού έργατοπατέρα 
Δημητρίου οί τεχνίτες καί οί έργάτες άνεφλέγησαν. 
Σατανικός θυμός φλόγισε τις ίδιοτελείς ύπάρξεις τους. 
Έκραξαν σάν θηρία: «Μεγάλη ή Αρτεμις Έφεσίων!». 
Μεγάλη ή "Αρτεμις Έφεσίων, διότι πλούτιζαν καί θησαύρι¬ 
ζαν άπ’ τή λατρεία της. Ή ούρανομήκης κραυγή τών 
διαδηλωτών μεταφράζεται: Μεγάλο τό ύλικό συμφέρον! 
Μεγάλος θεός ό Μαμωνάς!... Ή πυρκαίά τού φανατισμού 
έπεκτάθηκε σ’ όλη τήν πόλι. Ή Έφεσος άναστατώθηκε, 
γέμισε άπό ταραχή. Οί διαδηλωταί σάν τά θηρία, άφοϋ 
δέν βρήκαν τόν Παύλο, άρπαξαν τόν Γάϊο καί τόν 
’Αρίσταρχο, άκολούθους του άπ’ τή Μακεδονία, καί 

ώρμησαν στό θέατρο, γιά νά τούς λυντσάρουν, νά τούς 
κακοποιήσουν, νά τούς κατασπαράξουν! Εσπρωξαν έμ- 
πρός καί τόν Αλέξανδρο, γιά νά τόν έκθέσουν στήν κοινή 
θέα τού πλήθους ώς ένοχο καί ύπόδικο, έπειδή τόν 
κατηγορούσαν οί όμογενεϊς του Ιουδαίοι. Είνε, ως φαίνε¬ 
ται, ό Αλέξανδρος, ό όποιος ύστερα ναυάγησε στήν πίστι, 
καθώς έγραψε ό άπόστολος στόν έπίσκοπο τής Εκκλη¬ 
σίας τής Εφέσου (Α' Τιμ. α' 19 - 20). Ό Αλέξανδρος 
θέλησε ν' άπολογηθή στό πλήθος, άλλά δέν κατώρθωσε 
νά όμιλήση! Έπί δύο ώρες μαινόμενοι οί διαδηλωταί μέ 
μιά φωνή έκραζαν: «Μεγάλη ή Άρτεμις Έφεσίων!». 
Μεγάλη γιά τά ύλικά συμφέροντα, άλλά μεγάλη καί διότι 
εύλογοΰσε τά σεξουαλικά τους πάθη. Τήν παρίσταναν μέ 
στήθος γεμάτο άπό μαστούς καί τήν λάτρευαν μέ όργια... 

Έπί ώρες μέσα στό θέατρο ό όχλος κραύγαζε 
άδιακόπως, καί έν τούτοις τό πάθος δέν έκτονώθηκε. 
«Συστροφή»! Δαιμονική συνεργία! 

Άντιθέτως πρός τόν σατανοκίνητο όχλο, ό Παύλος 
στά βάθη του είχε ήρεμία. Ήξερε ότι ό όχλος ξεσηκώθηκε 
έναντίον του καί κινδύνευε νά κατασπαραχθή άπ' τά 
άνθρωπόμορφα θηρία. «Έθηριομάχησα έν Έφέσω», έγρα¬ 
ψε κατόπιν (Α' Κορ. ιε’ 32). Τότε, όπως φαίνεται, καί ή 
Πρίσκιλλα μέ τόν ’Ακύλα, γιά νά προστατεύσουν τόν 
άπόστολο, «ύπέθηκαν τόν έαυτών τράχηλον» (Ρωμ. ιστ' 
3), κινδύνευσαν ν' άποκεφαλισθοϋν. Τρομερή ήταν ή 
κατάστασις. Καί όμως ό άπόστολος τήν άντιμετώπισε μέ 
άφοβία. Ήθελε μάλιστα νά ριφθή στό θέατρο, νά ύπερα- 
σπίση τούς συνεργάτας του Γάϊο καί Άρίσταρχο, ν’ 
άπολογηθή γιά τό εύαγγέλιό του, νά έλέγξη τή λατρεία 
τής Αρτέμιδος καί νά μαρτυρήση γιά τήν πίστι του. 'Αλλ’ 
οί χριστιανοί καί Άσιάρχες φίλοι τόν έμπόδισαν. Ή ώρα 
νά μαρτυρήση δέν είχε έλθει άκόμη. Ό Παύλος ήταν 
στρατηγός στήν Εκκλησία καί έπρεπε νά στρατηγήση σέ 
πολλές άκόμη μάχες γιά τό εύαγγέλιό. Ταπεινός ό Παύλος, 
δέν θεωρούσε τή ζωή του πολύτιμη. 'Αλλ' οί χριστιανοί 
θεωρούσαν τόν άπόστολο ώς τό πολυτιμότερο κεφάλαιο 
στήν Εκκλησία καί τόν προστάτευαν μέ τήν άγάπη τους. 

Αισθάνονταν άπέναντί του όπως οι στρατιώτες τοϋ Δαβίδ 
όταν σέ κρίσιμη περίστασι έλεγαν σ’ αύτόν: Μή έξέλθης 
μαζί μας στόν πόλεμο. Διότι οί έχθροί έσένα έχουν στόχο. 
Καί άν σκοτωθούν οί μισοί άπό μάς, δέν θά τό θεωρήσουν 
σπουδαία επιτυχία. Σύ άξίζεις όσο δέκα χιλιάδες άπό μάς 
(Β' Βασ. ιη’ 3). 


Οί άνθρωποι τοϋ Σατανά έχουν ταραχή, φανατισμό καί 
φονική διάθεσι, οί άνθρωποι τοϋ Χριστού έχουν ήρεμία, 
ζήλο μαρτυρίου και άγάπη. 

Στίχ. 35-41: Ό θεός έπέτρεψε τό μεγάλο πειρασμό 
στήν Έφεσο κατά τοϋ Παύλου καί των συνεργατών του, 
ό θεός έδωσε καί τήν καλή έκβασι. Πώς; Ό θεός λάλησε 
άγαθά στήν καρδιά τοϋ γραμματέως τής Εφέσου, άνωτέ- 
ρου άρχοντος, καί αύτός λάλησε τά πρέποντα πρός τό 
πλήθος τών διαδηλωτών. 


Πολύ συνετός ό λόγος τοϋ γραμματέως. Έθιξε τή 
χορδή τής θρησκευτικής καί πατριωτικής φιλοτιμίας τους· 
άφοϋ πίστευαν, ότι ή "Αρτεμις ήταν θεά μεγάλη καί τό 
είδωλο διοπετές, ούρανοκατέβατο, είπε νά μή άνησυχοϋν 
καί νά μή κάνουν τίποτε άπερίσκεπτο, διότι, έννοείται, οί 
θεοί έχουν τή δύναμι νά προστατεύουν τούς έαυτούς 
τους· ύπεράσπισε τούς άνθρώπους, πού έσυραν μέχρι τό 
θέατρο οί διαδηλωταί, λέγοντας, ότι ούτε ιερόσυλοι ήταν 
ούτε βλασφήμησαν τή θεά· άπέφυγε ν’ άναφέρη τό όνομα 
τοϋ Παύλου, κόκκινο πανί τοϋ ταύρου γιά τούς διαδηλωτές· 
άνέφερε τό όνομα τοϋ άργυροκόπου Δημητρίου, κάνοντας 
ύπαινιγμό στά ίδιοτελή έλατήρια αύτοϋ καί τοϋ συναφιοϋ 
του* παρέπεμψε, άν θά ύπήρχαν λόγοι ιδιωτικών ή γενικών 
διαφορών, στά δικαστήρια καί στή νόμιμη συνέλευσι τοϋ 
δήμου* καί έπέσεισε τό φόβο νά θεωρηθή ή άδικαιολόγητη 
καί θορυβώδης διαδήλωσις ώς στάσις κατά τής Ρωμαϊκής 
άρχής, ή όποια θά συνεπαγόταν τρομερές κυρώσεις. 

Έτσι ό όχλος κατευνάστηκε καί διαλύθηκε ήσύχως. 


Ή σύνεσις τοϋ γραμματέως τής Εφέσου ύπενθυμίζέΐ 
τή σύνεσι τοϋ νομοδιδασκάλου Γαμαλιήλ. Ιουδαίος 6 




Γαμαλιήλ, έθνικός ό γραμματεύς. Μίλησαν δέ καί οί δύο 
με ωραίο τρόπο και καταπράϋναν τό πάθος τών άκροατών 
τους Εμείς δέ χριστιανοί, άντί νά μιλάμε μέ όμοιο καί 
ωραιότερο τρόπο, πολλές φορές μιλάμε μέ άψυχολόνητο 
προκλητικό καί άνόητο τρόπο. Καί έτσι, άντί νά καταπραΰ-' 
νωμε τά πνεύματα, τά έξάπτουμε περισσότερο Κατά τό 
κοινώς λεγόμενο ρίχνουμε λάδι στή φωτιά! 

Συγχώρησέ μας, Κύριε, διότι μέ τούς λόγους καί τούς 
τρόπους μας πολλές φορές ώξύναμε τά πάθη τών 
συνομιλητών καί άκροατών μας άδικαιολογήτως καί άνοή- 

τως. Καί βοήθησέ μας, όπου είνε πρέπον, νά δρουμε ώς 
είρηνοποιοί. 



ΠΡΑΞΕΩΝ Κ 1 - 16 


ΜΑΘΗΜΑ 42ο 


0 ΠΑΥΛΟΣ ΣΤΗ ΜΑΚΕΔΟΝΙΑ, ΑΧΑΪΑ, ΤΡΩΑΔΑ 

Στο εικοστό κεφάλαιο των Πράξεων, στίχ. 1-16 
έκ-πθεντοι: 1) Ή περιοδεία του άποστόλου Παύλου άπό 
την Εφεσο διά μέσου τής Μακεδονίας στήν Άχαΐα καί 
απ τήν Αχαΐα πάλι διά μέσου τής Μακεδονίας στήν 
Τρωαδα, στίχ. 1 - 6, 2) Τό περιστατικό μέ τόν Εύτυχο 

στην Τρωάδα, στίχ. 7 - 12, 3) Ή μετάβασις στή Μίλητο, 
στιχ. 13-16. 

Έξήγησις λέξεων καί φράσεων 

1 . άσπασάμενος = άφού άποχαιρέτισε. 

2. παραχαλέσας = άφού ένίσχυσε. 

3. ποιήσας τε μήνας τρεις = και άφού έμεινε τρεις μήνες. 
γενομένης αυτω έπιβουλής = έπειδή έγινε κατ' αύτού 

έπιβουλή. 

μέλλων άνάγεσθαι = ένφ έμελλε νά πλεύση. 
έγένετο γνώμη = άποφασίσθηκε. 

4. συνείπετο - συνακολουθούσε. 

5. προελθόντες = προπορευθέντες. 
εμενον ημάς = μάς περίμεναν. 

6. άχρις ήμερων πέντε = σέ διάστημα πέντε ήμερων. 
ού διετρίφαμεν = όπου μείναμε. 

Ί. έν τή μίά των σαββάτων = τήν πρώτη ήμερα τής 
έβδομάδος (τήν Κυριακή). 

χλάσαί άρτον = για τήν κλάσι τού άρτου (τής θείας 
Εύχαριστίας). 

μέλλων έξίέναι = επειδή έπρόκειτο νά έξέλθη, ν’ 
άναχωρήση. 

8. λαμπάδες ίχαναί = άρκετές λαμπάδες, άρκετά φώτα. 
ού ήμεν συνηγμένοι = όπου ήμασταν συναγμένοι. 

9. έπί τής Ουρίδος = στο παράθυρο. 
χα ταφερόμενος ϋπνω βαΟεΐ = βυθιζόμενος σέ βαθύ ύπνο. 
διαλεγομένου τού Παύλου έπί πλεΐον = έπειδή ό Παύλος 
παρέτεινε το λόγο. 
χατενεχθείς = κρημνισθείς. 
άπό τού ύπνου = λόγψ τού ύπνου. 
άπό τού τριστέγου = άπό τον τρίτο όροφο. 
ήρθη νεκρός = τον σήκωσαν νεκρό. 

11. έφ' ικανόν = επ’ άρκετόν. 

παρεκλήθησαν ού μετρίως = πολύ παρηγορήθηκαν ή 
ένισχύθηκαν. 

13. προελθόντες = άφού άναχωρήσαμε πρώτοι, ένωρίτερα. 
άνήχθημεν εις = άποπλεύσαμε γιά. 
άναλαμβάνειν = νά παραλάβωμε. 

οϋτω γάρ ήν διατεταγμένος = διότι έτσι είχε κανονίσει. 
μέλλων αύτός πεζεύειν = έπειδή αύτός έπρόκειτο νά 
μεταβή διά ξηράς. 

14. ώς δε συνέβαλεν ήμϊν = όταν δέ μάς συνάντησε. 

15. τή έπιούση = τήν άλλη μέρα. 

παρεβάλομεν = πλευρίσαμε, περάσαμε άπό τά πλευρά. 
τή έχομένη = τήν έπομένη. 

16. έκρινεν - άποφάσισε. 

παραπλεύσαι = νά παρακάμψη, νά προσπεράση μέ τό 
πλοίο. 

γενέσθαι = νά βρεθή. 

Παρατηρήσεις καί διδάγματα 

Στίχ. 1-6: Όπως είδαμε, στήν Έφεσο ό Σατανάς διά 
τού άργυροκόπου Δημητρίου προκάλεσε έξέγερσι εναν¬ 
τίον τοϋ άποστόλου Παύλου. Άλλ' ό θεός διά τού 
γραμματέως τής Εφέσου έπαυσε τήν ταραχή. Ό Παύλος 
τήν ταραχή θεώρησε σάν ένδειξι τής προνοίας τοϋ θεού, 
νά μή παρατείνη περισσότερο τήν παραμονή του στήν 
Έφεσο. Αρκετά είχε κηρύξει έκεί, έπί τριετίαν (Πράξ. κ' 
31). Μέ τήν έξέγερσι δέ, τήν όποια ό θεός έπέτρεψε, 

εϊνε σάν νά έλεγε στόν άπόστολό του: Παύλε! Έξεπλήρω- 
σες στήν Έφεσο τήν άποστολή σου. Φύγε τώρα καί 
πήγαινε άλλοΰ. Καί έφυγε ό άπόστολος, για νά κατα- 
πραύνθή και ή μανία των έχθρών του. Αλλά πώς έφυγε; 
Πανικόβλητος; Μετά τήν κάθοδο τού Αγίου Πνεύματος 
ούδέποτε οί άπόστολοι αίσθάνθηκαν πανικό. Ό Παύλος 
άναχώρησε άπό τήν Έφεσο μέ ήρεμία καί άξιοπρέπεια. 
Κάλεσε τούς χριστιανούς, έκανε άποχαιρετιστήρια όμιλία 
καί έτσι άναχώρησε. 

Καί πού μετέβη ό άπόστολος; Ταξιδεύοντας έκατοντά- 
δες χιλιόμετρα, -πολλές εκατοντάδες χιλιόμετρα-, έπι- 
σκέφθηκε τή Μακεδονία καί τήν Ελλάδα. Ελλάδα (ονόμα¬ 
ζαν τή ρωμαϊκή έπαρχία «Άχαΐα». Πέρασε άπό τά μέρη, 
όπου είχε ιδρύσει Εκκλησίες, τή Θεσσαλονίκη, τούς 
Φιλίππους, τή Βέροια. Τό κήρυγμα τού άποστόλου έφτασε 
μέχρι τό Ιλλυρικό (Ρωμ. ιε' 19). Στήν ’Αχαΐα έμεινε στήν 
Κόρινθο. Έμεινε δέ έπί τρεις μήνες. Ό άπόστολος 
ένίσχυσε τις Εκκλησίες πού είχε ιδρύσει. Τις ένίσχυσε 
«λόγω πολλω», μέ λόγο πολύ. Οί άπόστολοι δέν ήσαν 
φειδωλοί στό λόγο τού θεού. Δέν περιωρίζονταν σέ 
σύντομες όμιλίες. Σκόρπιζαν τά ρήματα τής αιωνίου ζωής 
άφθόνως. Καί οί άκροαταί έκεινοι άκουαν τό λόγο τού 
θεού άπλήστως. Δέν έλεγαν, πότε νά τελειώση τό 
κήρυγμα, άλλ’ ήθελαν νά μή τελείωνε ποτέ. Έπί πλέον 
διψούσαν γιά νέα άπό τήν ιεραποστολική δράσι τού 
Παύλου. Καί ό Παύλος είχε τόσο πολλά νά τούς άφηγήται 
άπό τούς πειρασμούς του στήν Έφεσο, καί γενικώτερα 
στήν Άσία, καί άπό τήν πρόοδο τού Εύαγγελίου. ΔΓ όλων 
δέ τούτων οί χριστιανοί έγκαρδιώνονταν καί στηρίζονταν. 

Από τήν Κόρινθο ό Παύλος σκόπευε νά πλεύση στή 
Συρία. Άλλ' οί Ιουδαίοι κατέστρωσαν σχέδιο έξοντώσεως 
τού άποστόλου. Ποιό άκριβώς ήταν τό σχέδιό τους δέν 
ξέρουμε. Ίσως θά φόνευαν τόν άπόστολο στό λιμένα των 
Κεγχρεών πρό τής άναχωρήσεως τού πλοίου· ίσως θά 
τόν φόνευαν κατά τό ταξίδι Ιουδαίοι προσκυνηταί, πού 
θά συνταξίδευαν μαζί του γιά τήν Ιερουσαλήμ* ίσως θά 
τόν φόνευαν πειραταί ή κλέπτες ειδοποιημένοι άπό τούς 

Ιουδαίους, έπειδή θά μετέφερε μεγάλο χρηματικό ποσό 
στήν Εκκλησία τής Ιερουσαλήμ, προϊόν τής «λόγιας» γιά 
τούς πτωχούς. Τό δολοφονικό σχέδιο των Ιουδαίων έγινε 
γνωστό στόν άπόστολο. Ό θεός τό φανέρωσε, γιά νά 
προστατεύση τόν άπόστολό του. Γιά τούτο ό άπόστολος 
μετέβαλε άπόφασι. Γιά νά μή έκπειράση τόν Κύριο, 
ματαίωσε τό ταξίδι διά θαλάσσης καί άποφάσισε νά 
έπιστρέψη στήν Ασία διά ξηρός, διά μέσου τής Μακεδο¬ 
νίας. "Αν ταξίδευε μέ τό πλοίο, θά άπέφευγε μεγάλη 
ταλαιπωρία. Αλλά τώρα, ταξιδεύοντας διά ξηρός, πεζοπο¬ 
ρώντας γιά νά διανύση πολλές έκατοντάδες χιλιόμετρα, 
ύποβάλλεται σέ μεγάλη ταλαιπωρία. Γιά τήν έκπλήρωσι 
όμως τής άποστολής του δέν ύπολογίζει τήν ταλαιπωρία. 
Ό ζήλος του γιά τό Χριστό κάνει έλαφρή τήν πορεία του. 
Ήταν άλλωστε συνηθισμένος σέ μακρές πορείες ό 
άπόστολος! 

Στό μακρύ ταξίδι μέχρι τήν Ασία άκολούθησαν τόν 
Παύλο έπτά ιεραποστολικοί άνδρες, ό Σώπατρος άπό τή 
Βέροια, ό ’Αρίσταρχος καί ό Σεκούνδος άπό τή Θεσσαλονί¬ 
κη, ό Γάϊος άπό τή Δέρβη, ό Τιμόθεος, ό Τυχικός καί ό 
Τρόφιμος άπό τήν Ασία. Οί έπτά αύτοί άνδρες, όπως 
φαίνεται, στούς Φιλίππους χωρίστηκαν άπό τόν Παύλο, 
προπορεύτηκαν καί περίμεναν τόν Παύλο, μαζί μέ τό 
Λουκά, στήν Τρωάδα. Οί έπτά άνδρες ήταν, φαίνεται, 
άπεσταλμένοι τών Εκκλησιών, γιά νά μεταφέρουν τό 
χρηματικό ποσό τής «λόγιας» στήν Εκκλησία τής Ιερουσα¬ 
λήμ. Γιά τήν άγάπη τοΰ Χριστού καί τών πτωχών του 
άδελφών δέν ύπολόγισαν καί αύτοί τήν ταλαιπωρία τού 
ταξιδιού. Έγιναν μιμητοί τού άποστόλου. Ό ζήλος τους 
έκανε καί γΓ αύτούς τήν πορεία έλαφρή. Πόσο ώραία 
ήσαν καί αύτών τά πόδια, πού βάδισαν έκατοντάδες 
χιλιόμετρα γιά νά μεταφέρουν τή βοήθεια στούς πτωχούς 
τής Ιερουσαλήμ! 

Ό Παύλος καί ό Λουκάς άναχώρησαν άπό τήν πόλι 
τών Φιλίππων γιά τήν Τρωάδα τήν ήμέρα τών άζύμων. Οί 
ήμέρες τών άζύμων άναφέρονται άπλώς γιά τόν καθορισμό 
τοΰ χρόνου καί δέν δυνάμεθα άπ' αύτό νά συμπεράνωμε, 

ότι ό Παύλος έώρτασε τό ιουδαϊκό Πάσχα. Ό άπόστολος 
έώρταζε τό χριστιανικό Πάσχα. Λίγο χρόνο πρωτύτερα 
είχε γράψει ατούς Κορινθίους: «Τό πάσχα ήμών ύπέρ 
ήμών έτύθη Χριστός· ώστε έορτάζωμεν μή έν ζύμη παλαιό, 
μηδέ έν ζύμη κακίας καί πονηριάς, άλλ’ έν άζύμοις 
ειλικρίνειας καί άληθείας» (Α' Κορ. ε' 7 - 8). 

Στίχ. 7: Στήν Τρωάδα ύπήρχε ήδη Εκκλησία. Τήν 
ίδρυσε ό άπόστολος, όταν άπό τήν Έφεσο μετέβαινε στή 
Μακεδονία (Β' Κορ. β’ 12). Στήν Τρωάδα τώρα μένει ό 
άπόστολος έπτά ήμέρες (Πράξ. κ' 6). 

«Έν δέ τη μια τών σαββάτων», τήν πρώτη δηλαδή 
ήμέρα τής έβομάδος, ήμέρα τής άναστάσεως τού Κυρίου 
καί τής έπιφοιτήσεως τού Αγίου Πνεύματος, «συνηγμένων 
τών μαθητών κλάσαι άρτον», ένω δηλαδή οί χριστιανοί 
εϊχαν συναχθή γιά νά κόψουν τόν άρτο τής θείας 
Εύχαριστίας, ό Παύλος κήρυττε σ' αύτούς καί, έπειδή τήν 
άλλη ήμέρα έμελλε ν’ άναχωρήση, παρέτεινε τό λόγο 
μέχρι τό μεσονύκτιο. Καίτοι έμελλε νά ταξιδεύση, ό 
άπόστολος δέν ζήτησε ν’ άναπαυθή, άλλ’ άντιθέτως 
άγρύπνησε κηρύττοντας καί συνομιλώντας μέ τούς χρι¬ 
στιανούς. 


Τί διδάσκουν αύτά; Πρώτο, ότι ήδη άπό τήν έποχή τών 
άποστόλων εϊχε ξεχωρισθή ή πρώτη ήμέρα τής έβδομά- 
δος, ή Κυριακή, καί εϊχε άφιερωθή στήν όμαδική λατρεία 
τού Κυρίου. Πού είνε οί αιρετικοί έκεϊνοι, οί όποιοι δέν 


τιμούν τήν ήμέρα τού Κυρίου; Δεύτερο, κατά τή σύναξι 
τών πιστών γινόταν τό Κυριάκό δείπνο, έτελεΐτο δηλαδή 
ή θεία Εύχαριστία, τεμαχιζόταν ό “Αρτος τής Εύχαριστίας 
καί κοινωνοΰσαν οί πιστοί. Ή τέλεσις τής θείας Εύχαρι- 
στίας ήταν τό κέντρο τής λατρείας. Τρίτο, συνδεδεμένο 
μέ τήν Ευχαριστία, καί νενικώτερα τή λατρεία, ήταν τό 
κήρυγμα. Είνε καί τό κήρυγμα μέρος τής λατρείας, 
λειτουργία και ιερουργία (Ρωμ. ιε’ 16). Τέταρτο, οί 
, " ό ° τολ ° ι ^ εν ^ ταν Φειδωλοί στό χρόνο τού κηρύγματος, 
ς σε έπισημες καί έξαιρετικές περιπτώσεις "Ας 
ετοιμαζωμεθα καί έμεΐς γιά νά μετέχωμε στό Δείπνο τού 

Κυρίου, εί δυνατόν, κάθε Κυριακή, καί άς άγαποϋμε νά 
άκούεται πλουσίως ό λόγος τού θεοϋ κατά τή θεία 
Λειτουργία. 

Στίχ. 8 - 12: Η σύναξις των πιστών στήν Τρωάδα έγινε 
στό ύπερώο, στόν τρίτο όροφο, κατά τό έσπέρας. Λόγω 
δέ τού σκότους καί τής έπισημότητος τής συνάξεως, στό 
ύπερώο ήταν πολλές λαμπάδες, πολλά φώτα. 

Πολλά τά πνευματικά φώτα, τά όποια άναπτε ό Παύλος 
μέ τό παρατεταμένο κήρυγμά του, πολλά καί τά ύλικά 
φώτα. Ό πλούσιος ύλικός φωτισμός, μπορούμε νά πούμε, 
ήταν σύμβολο τού πλουσίου πνευματικού φωτισμού. 

Κατηγόρησαν τούς πρώτους χριστιανούς, ότι κατά τίς 
συνάξεις τους έκαναν σκοτεινά έργα, θυέστεια δείπνα 
καί οιδιπόδειες μίξεις! Αλλά τό πλούσιο φώς στό ύπερώο 
τής Τρωάδος άποδεικνύει, ότι τά έργα τών χριστιανών 
ήταν σεμνά. Τά φαύλα έργα γίνονται στό σκότος, ένώ τά 
έργα τών χριστιανών γίνονταν σε πλήρες φώς. 

Τό πλήθος τών καιομένων λαμπάδων δημιουργούσε 
στήν άτμόσφαιρα κάποια πνιγηρότητα. Ή δέ πνιγηρότης 
έφερε σ’ ένα νέο βαθειά ύπνηλία. Ό νέος ώνομαζόταν 
Εύτυχος. Καθόταν στό παράθυρο καί ακούε τό κήρυγμα 
τού Παύλου. Είχε καί αύτός προθυμία γιά τό κήρυγμα. 
’Αλλ’ ένώ τό πνεύμα ήταν πρόθυμο, ή σάρξ ήταν άσθενής. 
Καθώς ό Παύλος παρέτεινε τό λόγο, ό Εύτυχος βυθιζόταν 
σέ βαθύ ύπνο. Γιά τούς άλλους τό κήρυγμα ήταν 
άφυπνιστικό, γιά τον Εϋτυχο ήταν ύπνωτικό! Καί σέ μιά 
στιγμή ό Εύτυχος έπαθε δυστύχημα! ’Από τόν ύπνο 
γκρεμίστηκε, έπεσε άπό τόν τρίτο όροφο καί τόν σήκωσαν 
νεκρό. Όρθολογισταί καί άνόητοι άνθρωποι υποστήριξαν, 
ότι ό νέος δέν σκοτώθηκε. 'Αλλ' ή φράσις «ήρθη νεκρός» 
δεικνύει σαφώς, ότι σκοτώθηκε. ”Αν δέν είχε σκοτωθή, ή 
φράσις θά ήταν: «Ήρθη ώσεί νεκρός», «τόν σήκωσαν 
σάν νεκρό». 

Οι άλλοι θορυβήθηκαν άπό τό θανάσιμο δυστύχημα, 
ό Παύλος δέν θορυβήθηκε, διότι ήξερε, ότι σέ λίγο ό 


379 


νεκρός θ’ άνασταινόταν. Ο απόστολος κατέβηκε καί τόν 
άνέστησε, άλλα κατά τρόπο παράδοξο. Ό Χριστός άνέ- 
σταινε άπλώς με ένα λόγο. 'Αλλ' ό δούλος τού Χριστού, 
ό Παύλος, άνέστησε μέ τρόπο, πού δεικνύει κάποια 
δυσκολία στήν τέλεσι τού θαύματος. Συμφώνως πρός τις 
άφηγήσεις στό Γ’ Βασ. ιζ’ 19 - 22 καί στο Δ' Βασ. δ' 34 
- 35, ό Ήλίας καί ό Ελισαίος άνέστησαν δυό παιδιά, 
άφοΰ έπεσαν πάνω σ' αύτά καί τά περιπτύχθηκαν. Όπως 
έκαναν οι δούλοι έκείνοι τού Κυρίου, έτσι έκανε καί ό 
Παύλος. Έπεσε πάνω στό νεκρό, τόν περιπτύχθηκε καί 
έτσι τόν άνέστησε. Τό καταπληκτικώτατο δέ τούτο θαύμα, 
τήν άνάστασι νεκρού, γνωστοποίησε στό θορυβημένο 
πλήθος μέ έντελώς ταπεινό τρόπο. Δέν εΤπε, «μή θορυβεϊ- 
σθε, διότι έγώ τόν άνέστησα», άλλ' είπε, «Μή θορυβείσθε, 
διότι ή ψυχή του εινε έντός του». Μετά τήν παράδοξη 
ένέργεια τού άποστόλου, άσφαλώς δέ καί θερμή προσευ¬ 
χή, ή ψυχή τού νέου έπέστρεψε καί ήταν πάλι έντός του. 

Μετά τό θαύμα ό άπόστολος άνέβηκε στό ύπερώο 
πάλι, έκανε τήν κλάσι τού άρτου, έφαγε καί συνέχισε τό 
λόγο. Τό τρομερό άτύχημα καί τό καταπληκτικό θαύμα 
ούτε τού Παύλου ούτε των άκροατών του διέλυσαν τήν 
προσοχή, ώστε νά έγκαταλειφθή τό κήρυγμα. Μετά τή 
διακοπή τό κήρυγμα συνεχίστηκε μέχρι τήν αύγή. Σπου¬ 
δαίο τό θαύμα. Αλλά σπουδαιότερο τό κήρυγμα. Αλλωστε 
ό Εΰτυχος άξιώθηκε άναστάσεως, διότι καί αύτός είχε 
δείξει προθυμία γιά τό κήρυγμα, καί, παρά τήν ύπνηλία 
του, δέν σηκώθηκε νά φύγη άπό τή σύναξι. Επίσης, τό 
θαύμα βεβαίωνε τήν άλήθεια τού κηρύγματος, ώστε οί 
πιστοί μετά τό θαύμα νά παρακολουθούν τό κήρυγμα μέ 
μεγαλύτερη συγκίνησι. Όταν μάλιστα παρουσίασαν στή 
σύναξι τόν νέο ζωντανό, ή συγκίνησις έγινε άκόμη 
μεγαλύτερη. 

_ Αξιο νά θαυμάσωμε τό ζήλο γιά τό κήρυγμα άφ’ ένός 
τού Παύλου καί άφ' έτέρου τών άκροατών του. Ό Παύλος 
είχε ζήλο νά κηρύττη άπό τό έσπέρας μέχρι τό πρωί. Καί 
οι άκροαται του είχαν ζήλο ν’ όκούουν δλόκληρη τή νύχτα! 
αι Εΰτυχος, παρά τήν ύπνηλία του, δέν ξεκολλούσε 

και αύτός άπό τή σύναξι, όπου ακουόταν ό λόγος τού 
θεού. Καί όταν συνέβη τό τρομερό δυστύχημα, οι 
χριστιανοί δέν καταφέρθηκαν κατά τού άποστόλου, διότι 
μέ τήν παράτασι τού λόγου έγινε αιτία νά πέση καί νά 
φονευθή ό νέος. 

Πόσο διαφέρει ή σημερινή έποχή άπό τήν άποστολική! 
Πέντε λεπτά άν παραταθή σήμερα ό συνήθης χρόνος τού 
κηρύγματος, χρόνος σύντομος, πολλοί δυσανασχετούν. 
Καί μπορεί κανείς νά φαντασθή, πόση κατακραυγή θά 
άκουόταν έναντίον τού ίεροκήρυκος στήν έποχή μας, άν 
κάποτε παρέτεινε τό λόγο του πολύ καί κάποιος άκροατής 
κοιμώταν, έπεφτε καί σκοτωνόταν;... 

Ας ζηλέψωμε, άδελφοί, τούς χριστιανούς τής Τρωά- 
δος. Ας ζηλέψωμε καί τόν Εύτυχο. Είχε άδυναμία, άλλ’ 
είχε καί προθυμία. 

Στίχ. 16: Ό Παύλος παρέκαμψε τήν Έφεσο, γιά νά 
μή χρονοτριβήση στήν Ασία. Διότι έσπευδε, εί δυνατόν, 
τήν ήμέρα τής Πεντηκοστής νά βρεθή στά Ιεροσόλυμα. 
Γιατί; Γιά νά έορτάση τήν έβραϊκή έορτή; Όχι! Ό Παύλος 
έώρταζε χριστιανικός πλέον, όχι ιουδαϊκός. Έσπευδε 
όμως νά βρεθή στά Ιεροσόλυμα τήν ήμέρα τής Πεντηκο¬ 
στής, διότι τότε στήν άγια πόλι ήταν πλήθη προσκυνητών 
καί ήθελε νά συναντήση καί όφελήση ψυχές. Ίσως δέ 
καί ήθελε νά δείξη, ότι δέν έπαυσε νά τιμά τό έθνος του 
καί τόν άγιο τόπο. 

ΠΡΑΞΕΩΝ Κ' 17 - 38 


ΜΑΘΗΜΑ 43ο 


ΑΠΟΧΑΙΡΕΤΙΣΤΗΡΙΟΣ ΛΟΓΟΣ ΤΟΥ ΠΑΥΛΟΥ 
ΠΡΟΣ ΤΟΥΣ ΠΟΙΜΕΝΑΣ ΤΗΣ ΕΦΕΣΟΥ 


Στό εικοστό κεφάλαιο των Πράξεων, στίχ. 17 - 38, 
περιέχονται: 1) Τά τής κλήσεως και προσελεύσεως των 
ποιμένων τής Εκκλησίας τής Εφέσου στή Μίλητο, στίχ. 
17 - 18, 2) Ό άποχαιρετιστήριος λόγος τού άποστόλου 
Παύλου στή Μίλητο πρός τούς ποιμένας τής Εκκλησίας 
τής Εφέσου, στίχ. 18-35, καί 3) Τά τής άναχωρήσεως 
τού Παύλου άπό τή Μίλητο, στίχ. 36 - 38. 

Έξήγησις λέξεων και φράσεων 

17.7 τέμψας... μετεχαλέσατο = άφού έστειλε... κάλεσε. 
π αρεγένοντο = ήλθαν. 
έπίστασθε - γνωρίζετε καλά. 
έπέβην = πάτησα τό πόδι. 

πώς έγενόμην = πώς συμπεριφέρθηκα, πώς έζησα. 

19. δουλεύω = είμαι δούλος, ύπηρετώ. 
πειρασμοί = δοκιμασίες. 

έν ταΐς έπιβουλαΐς = λόγω τών έπιβουλών. 

20. ώς ούδέν ύπεστειλάμην = ότι τίποτε δεν άπέφυγα. 
τών συμφερόντων = άπό τά συμφέροντα. 

21. διαμαρτυρόμενος- έντόνως κηρύττοντας, διακηρύττοντας. 

22. δεδεμένος τω πνεύματι = δεμένος κατά τό πνεύμα, 

πνευματικώς. 

μή είδώς = χωρίς να ξέρω. 

23. διαμαρτύρεται = μέ πληροφορεί έντόνως. 

24. ούδενός λόγον ποιούμαι = τίποτε δεν ύπολογίζω. 
ούδέ έχω... έμαυτω = ούτε θεωρώ. 

την ψυχήν μου τιμίαν = τή ζωή μου πολύτιμη. 

ώς τελειώσαι = για νά τελειώσω, αρκεί νά τελειώσω. 
διαμαρτύρασθαι = νά δώσω μαρτυρία, νά κηρύξου 

25. ούχέτι όψεσΟε = δεν θά ίδήτε πλέον. 

έν οΐς διήλθον = άπό τούς οποίους πέρασα. 

26. μαρτύρομαι = βεβαιώνω. 

27. ού γάρ ύπεστειλάμην = διότι δέν δείλιασα, διότι δέν 

άπέφυγα. 
βουλή = θέλημα. 

28. έν ώ = στο όποιο. 
έθετο = έθεσε. 

έπίσχοπος = έπόπτης, φύλακας, προϊστάμενος, έπίσκοπος. 
ήν περιεποίήσατο = την όποια άπέκτησε. 

29. εισελεύσονται = θά εισέλθουν, θά εισβάλουν. 
μετά την άφιξίν μου - μετά τό δικό μου έρχομό. 
βαρείς = σκληροί, φοβεροί. 

μή φειδόμενοί = μη λυπούμενοι, πού δέν θά λυπούνται. 

30. άναστήσονται - θά έμφανισθοϋν. 

31. γρηγορεϊτε = άγρυπνεΐτε. 

μνη μονεύοντες = ένθυμούμενοι. 

32. χαί τά νυν = καί τώρα. 
παρατίθεμαι = άναθέτω, έμπιστεύομαι. 
έποιχοδομήσαι = νά οΐκοδομήση περισσότερο. 

έν τοΐς ήγιασμένοις πάσι = μεταξύ όλων των άγιασμένων 
(άγιων). 

34. τοΐς ούσι μετ' έμοϋ = σ’ όσους εινε μαζί μου, τούς 

συνεργάτες μου. 

35. πάντα = κατά πάντα, με κάθε τρόπο. 
άντιλαμβάνεσθαι των άσθενούντων = νά βοηθήτε τούς 

άδυνάτους. 

μαχάριον - μακαριότης, εύτυχία. 

36. θείς τά γόνατα = άφοϋ έθεσε τά γόνατα, άφού γονάτισε. 
38. έπι τώ λόγω ω είρήχει - γιά τό λόγο πού είχε πει. 

Παρατηρήσεις καί διδάγματα 

Στίχ. 17 - 18: Καίτοι ό Παύλος έσπευδε νά βρεθή 

τήν ήμερα τής Πεντηκοστής στά Ιεροσόλυμα, δέν άναχώ- 
ρησε άπό τή Μίλητο χωρίς νά έλθη σέ κάποια έπικοινωνία 
μέ τήν Εκκλησία τής Εφέσου, όπου άγωνίστηκε έπί τρία 
έτη καί ήταν πλήθος προσφιλή πρόσωπα. Έστειλε στήν 
Έφεσο καί κάλεσε στή Μίλητο «τούς πρεσβυτέ- 
ρους» τής Εκκλησίας, τούς ιερείς δηλαδή καί τούς 
αρχιερείς. Τότε καί οί ιερείς καί οί αρχιερείς λέγονταν 
«πρεσβύτεροι». Καί οί δύο αύτές τάξεις κληρικών είχαν 
έπίσης τήν όνομασία «έπίσκοποι». Πρεσβύτερος, δηλαδή, 
λεγόταν καί ό άρχιερεύς. «Επίσκοπος» δέ λεγόταν καί 
ό ίερεύς. Οί όνομασίες ήταν κοινές ατούς δύο άνωτέρους 
βαθμούς ίερωσύνης, διότι ή ούσιαστική άπόστασις μεταξύ 
ίερέως καί άρχιερέως εινε μικρή. "Αλλο θέμα ότι κατόπιν 
τό άρχιερατικό αξίωμα απέκτησε τεραστία κοσμική αίγλη 
καί απομακρύνθηκε άπό τό άξίωμα τού ίερέως σέ 
αστρονομική άπόστασι!... 

Οί ποιμένες τής Εκκλησίας τής Εφέσου συγκεντρώθη¬ 
καν στή Μίλητο, όπου ό άπόστολος άπηύθυνε σ’ αύτούς 
έξόχως βαρυσήμαντο καί συγκινητικό λόγο. 

Αφού ό άπόστολος δέν μπορούσε νά μεταβή στήν 
Έφεσο καί νά ίδή όλη τήν Εκκλησία, κάλεσε στή Μίλητο 
καί είδε τούς ποιμένας. Καί έτσι έκμεταλλεύτηκε τον 
ολίγο χρόνο του γιά τό καλό τής Εκκλησίας. Ούτε ώρα 
καί στιγμή δέν άφηνε ό άπόστολος νά παρέρχεται 
άνεκμετάλλευτη. Έκανε άγια έκμετάλλευσι τού χρόνου. 
ΊΗταν άριστος οικονόμος τών μυστηρίων τού θεού, διότι 
ήταν άριστος οικονόμος καί τού χρόνου. Αργότερα 
έγραψε ατούς χριστιανούς τής Εφέσου: «Βλέπετε πώς 
άκριβώς περιπατεϊτε, μή ώς άσοφοι άλλ’ ώς σοφοί, 
εξαγοραζόμενοι τόν καιρόν» (Έφεσ. ε' 15 - 16). Ό,τι 
έγραψε, έφήρμοζε πρώτος αύτός, «έξαγοραζόμενος τόν 
καιρόν», έκμεταλλευόμενος καί άγιάζοντας κάθε λεπτό 
τής ζωής του. 


Ας στενάξωμε έμεϊς, διότι πολύ χρόνο τής ζωής μας 
αφήνουμε άνεκμετάλλευτο, καί πολύ άλλο χρόνο σπατα- 
ουμε, ασχολούμενοι μέ άνάξια καί άμαρτωλά πράγματα. 

384 


"Ας στενάξωμε, καί άς δούμε στό έξης τό χρόνο σαν 
πολύτιμο πράγμα, μέ τό όποιο θά μπορέσωμε νά κερδίσω- 
με τήν αιωνιότητα. 

Στίχ. 18 - 21: Μέ ταπεινό καί συγκινητικό τρόπο 
άρχίζει τήν προσφώνησί του ό άπόστολος πρός τούς 
«πρεσβυτέρους» τής Εφέσου. Μέλλοντας ν' άποχωρισθή 
άπ αύτούς ύπενθυμίζει τό παρελθόν του άνάμεσά τους, 
ένα παρελθόν γεμάτο κόπους, δοκιμασίες, δάκρυα, παρ¬ 
ρησία, άνιδιοτέλεια καί αύταπάρνησι γιά τό έργο τού 
Κυρίου καί τά πνευματικά συμφέροντα των άδελφών. «Σείς 
γνωρίζετε καλά», είπε ό άπόστολος, «πώς άπό τήν πρώτη 
ήμέρα, πού πάτησα τό πόδι μου στήν Ασία, συμπεριφέρθη¬ 
κα κοντά σας καθ' όλο τό χρόνο. Υπηρετούσα τόν Κύριο 
μέ κάθε ταπεινοφροσύνη καί πολλά δάκρυα καί δοκιμα¬ 
σίες, πού μοΰ συνέβησαν λόγω τών έπιβουλών τών 
Ιουδαίων. Γνωρίζετε καλά, ότι τίποτε άπό τά συμφέροντα 
δέν άπέφυγα, ώστε νά μή σάς τό άναγγείλω καί σάς 
διδάξω δημοσίως καί στά σπίτια, διακηρύττοντας καί σε 
Ιουδαίους καί σέ Ελληνες τήν μετάνοια άπέναντι τού 
θεού καί τήν πίστι στό Κύριό μας Ιησού Χριστό. 

Ο άπόστολος δέν φλυαρεί. Δέν λέει μεγάλα καί παχειά 
λόγια γιά τόν έαυτό του χωρίς άνταπόκρισι στήν πραγματι¬ 
κότητα. Δέν λέει ύπερβολές. Οσα λέει, είνε πραγματικά. 
Οί μαθηταί του είνε μάρτυρες τής διαγωγής καί τών 
άγώνων του άπό τήν πρώτη ήμέρα, πού πάτησε τό πόδι 
στήν Ασία, μέχρι τήν τελευταία ήμέρα τής τριετοϋς 
δράσεως στήν Έφεσο. Μακάριος ό άπόστολος, διότι ή 
ζωή του έδινε ατούς πιστούς τήν δυνατότητα νά δίνουν 
μαρτυρία γιά τήν άρετή του! Καί δυστυχείς οί ψευδαπόστο¬ 
λοι, ψευδοποιμένες καί ψευδοάρχοντες, οί όποιοι στε¬ 
ρούνται τής άγαθής μαρτυρίας τού λαού καί πλάθουν οί 
ίδιοι μαρτυρία γιά άνύπαρκτες άρετές τους! 

Ποιό παράδειγμα είδαν οί Έφέσιοι άπό τόν άπόστολο; 
Πώς ό Παύλος ύπηρέτησε τόν Κύριό του καί τό λαό τού 
Κυρίου του; 

Μέ κάθε ταπεινοφροσύνη. Οί έθνικοί περι- 


13 ΠΡΑΞΕΙΣ ΑΠΟΣΤΟΛΩΝ 

Φρονούσαν τήν ταπεινοφροσύνη. Ο Χριστιανισμός τήν 
πρόβαλε ώς τή βασικώτερη άρετή. Ό Παύλος τήν 
έγκολπώθηκε καί αισθανόταν, ότι ήταν ό έλαχιστότερος 
καί ό άμαρτωλότερος άπ’ όλους. Δέν ταπεινολογούσε, 
όπως έμεϊς, άλλ' έδειχνε άληθινή ταπείνωσι. Ήτο συγκατα¬ 
βατικός και καταδεκτικός πρός όλους. Συναναστρεφόταν 
με άπλότητα καί οικειότητα καί τούς πλέον άφανεϊς καί 
άσήμους άδελφούς, καί τούς πλέον νοσηρούς καί ιδιότρο¬ 
πους. Μιλούσε θερμώς, μοχθούσε, αγωνιζόταν, δαπανούσε 
πολύ χρόνο καί γιά τόν τελευταίο άνθρωπο. Γιά νά σώση 
ψυχές, ταπεινωνόταν ένώπιον όλων, ύπέμενε όλες τις 
αντιλογίες καί ιδιοτροπίες των άνθρώπων, όπως οί στοργι¬ 
κοί γονείς ταπεινώνονται καί ύπομένουν τά αύθάδη καί 
ιδιότροπα παιδιά τους. 

Μέ πολλά δάκρυα. Ό άπόστολος δέν ήταν σάν 
τούς στοϊκούς. Τά θλιβερά γεγονότα τής ζωής δέν τόν 
άφηναν άπαθή, άσυγκίνητο. Ό άπόστολος ήταν εύαίσθητη 
ψυχή, πολύ εύαίσθητη. Συμμετείχε στις θλίψεις τών 
συνανθρώπων. «Έκλαιε μετά κλαιόντων» (Ρωμ. ιβ' 15). 
Εκλαιε γιά άλλα άτυχήματα τών συνανθρώπων, πρό πόνων 
όμως έκλαιε γιά τά πνευματικά άτυχήματα. θρηνούσε γιά 
τούς κλονισμούς στήν πίστι καί τήν ήθική καί γιά τις 
πτώσεις τους. Έχυνε πηγές δακρύων. Εκτός άλλων 
χαρισμάτων τού Αγίου Πνεύματος ύπάρχει καί χάρισμα 
δακρύων. Ο άπόστολος, πού είχε όλα τά χαρίσματα, είχε 
καί τό χάρισμα τών δακρύων. 

Μέ δοκιμασίες. Οί Ιουδαίοι έπιβουλεύονταν καί 
πολεμούσαν τόν άπόστολο μέ σατανική δολιότητα καί 
λύσσα. Στήν έπανάστασι τού άργυροκόπου Δημητρίου 
έναντίον τού άποστόλου είχαν μέρος καί οί Ιουδαίοι 
(Πράξ. ιθ 33). Τις οΐδε πόσες δοκιμασίες ύπέστη ό 
άπόστολος κατά τήν τριετή παραμονή του στήν Έφεσο! 
Πέρασε ή μάλλον περνούσε συνεχώς άπό καμίνι δοκιμα¬ 
σιών. Ηταν ό πιό δοκιμασμένος καί δόκιμος άπόστολος. 
Καί έν τούτοις έφοβεϊτο, «μήπως άλλοις κηρύξας αύτός 
άδόκιμος γένηται» (Α' Κορ. θ’ 27). Ένας Παύλος έφοβεϊτο, 
μήπως άποδοκιμασθή άπ’ τό θεό! Πόσο βάθος, πόση 
ταπεινοφροσύνη είχε ό ούρανοβάμων Παύλος! 

Παρά τις έπιβουλές καί τή μανία των Ιουδαίων καί 
των άλλων άντιπάλων, ούδέποτε ό άπόστολος ύπέστειλε 
τή σημαία του άγώνος, ούδέποτε φοβήθηκε, θηριομαχοΰ- 
σε, άλλά δέν φοβόταν. Ώρισμένες άλήθειες τού Εύαγγε- 
λίου έρέθιζαν καί προκαλοϋσαν πολύ τούς Ιουδαίους 
καί τούς άλλους άντιπάλους καί έθεταν τόν άπόστολο σέ 
μεγάλο κίνδυνο. 'Αλλ εκείνος δέν άπέφευγε νά κηρύττη 
καί τις έπικίνδυνες αύτές άλήθειες. Αψηφώντας τή ζωή 
του καί άποβλέποντας στά συμφέροντα των άδελφών, τά 
πνευματικά συμφέροντα, κήρυττε εύχάριστες καί δυσάρε¬ 
στες, άκίνδυνες καί έπικίνδυνες άλήθειες. Κήρυττε δημο¬ 
σίως, στή συναγωγή των Ιουδαίων πρώτα καί στή σχολή 
τού Τυράννου έπειτα. Κήρυττε καί στά σπίτια. Έμπαινε 
στά σπίτια καί κατηχούσε καί στήριζε στενοτέρους κύ¬ 
κλους άκροατών, οικογένειες καί άτομα. Τό δέ κήρυγμά 
του συνωψιζόταν στή μετάνοια άπέναντι τού θεού, καί 
στήν πίστι πρός τόν Κύριο Ιησού Χριστό. Τό κήρυγμα τής 
πίστεως στόν Ιησού τό Ναζωραίο ώς Χριστό καί Κύριο, 
ώς Μεσσία καί θεό, γιά τούς άπιστους Ιουδαίους ήταν 
τό κόκκινο πανί τού ταύρου! 

Στίχ. 22 - 24: Στούς στίχους αύτούς ό άπόστολος 
όμιλεΐ γιά τή συνέχισι τού ταξιδιού πρός τήν Ιερουσαλήμ 
καί γιά τις θλίψεις, πού τόν άνέμεναν έκεί. 

«Καί τώρα νά έγώ», λέγει ό άπόστολος, «δεμένος κατά 
τό πνεύμα πορεύομαι στήν Ιερουσαλήμ, χωρίς νά ξέρω 
όσα θά μέ συναντήσουν σ' αύτή, παρά μόνο, ότι τό Πνεύμα 
τό "Αγιο σέ κάθε πόλι έντόνως μέ πληροφορεί λέγοντας, 
ότι δεσμά καί θλίψεις μέ περιμένουν. Αλλά τίποτε δέν 
ύπολογίζω, ούτε θεωρώ πολύτιμη τή ζωή μου, άρκεΐ νά 
τελειώσω τό δρόμο μου μέ χαρά καί τή διακονία, τήν 
όποια έλαβα άπό τόν Κύριο Ιησού, νά κηρύξω τό 
Εύαγγέλιο, τό όποιον άγγέλλει τή χάρι τού θεού». 

«Δεδεμένος τώ πνεύματι». Δεμένος κατά τό πνεύμα. 
Δεμένος πνευματικώς, όχι σωματικώς· έσωτερικώς, όχι 
έξωτερικώς. Ό θεός είχε δέσει τήν ψυχή τού Παύλου, 
ώστε αισθανόταν τόν έαυτό του άναγκασμένο νά πορευθή 

στήν Ιερουσαλήμ, θεία δύναμις κατηύθυνε καί ώθοϋσε 
τό πνεύμα του προς τήν Ιερουσαλήμ. Σέ κάθε δέ πάλι 
τό "Αγιο Πνεύμα, γιά νά τον προετοιμάζη ψυχικώς, τόν 
προειδοποιούσε, ότι τόν περίμεναν δεσμά καί θλίψεις. 
Ήταν δεμένος στό πνεύμα άπ’ τό θεό, θά δενόταν καί 
στο σώμα άπ' τούς άνθρώπους. θά δενόταν μέ άλυσίδες 
καί θά ριχνόταν καί στή φυλακή. Ποιες άλλες θλίψεις 
τόν περίμεναν καί ποιά έκβασι θά είχαν, δεν ήξερε 
συγκεκριμένως. ’Αλλ’ ό άπόστολος ούτε θλίψεις ούτε 
θάνατο ύπολόγιζε. Ήταν δούλος Χριστού, δεμένος άπ’ 
τό θεό μέ τή θέλησί του, φορώντας δεσμά καί άπ' τούς 
άνθρώπους εύχαρίστως, ύπομένοντας κάθε περιπέτεια 
καί θλίψι μέ χαρά, καί άναμένοντας μαρτυρικό θάνατο ώς 
έξαιρετική τιμή άπ’ τό' θεό. Όπως άλλοτε ό Χριστός 
«έστήριξε τό πρόσωπον αύτοϋ πορεύεσθαι είς Ιερουσα¬ 
λήμ» (Λουκ. θ' 51), έλαβε σταθερή καί άμετάκλητη 
άπόφασι νά βαδίση πρός τήν πόλι τού μαρτυρίου, έτσι 
τώρα καί ό Παύλος πορεύεται πρός τήν Ιερουσαλήμ 
ήρωικώς, μέ άπόφασι θανάτου. Ένα μόνο τόν ένδιαφέρει, 
νά τελειώση τό δρόμο του καί τήν άποστολή του μέ χαρά. 

Πόσο ώμοίαζε ό δούλος μέ τόν Κύριό του! Καί πόσο 
άνάξιοι δούλοι τού Κυρίου εϊμεθα έμείς, πού δυσαρεστού- 
μεθα ή καί γογγύζουμε λόγω μικρών περιπετειών καί 
θλίψεων. 

Παύλε άπόστολε! Πρέσβευε ύπέρ ήμών τών όλιγοπί- 
στων, δειλών, ίδιοτελών καί γογγυστών. 

Στίχ. 26: «Μαρτύρομαι ύμίν έν τή σήμερον ή μέρα, ότι 
καθαρός έγώ άπό τού αίματος πάντων». Εάν δέν τηρήσετε 
τό λόγο τού θεού, θά άποθάνετε πνευματικώς. Καί γιά 
τό θάνατό σας έγώ δέν θά έχω καμμία εύθύνη. Σάς 
βεβαιώνω γΓ αυτό κατηγορηματικώς τή σημερινή ήμέρα. 

Ο Παύλος έδώ έκφράζεται σάν τόν Μωυσή (Δευτ δ' 26 
Π 19 κ.ά.). 

Στίχ. 27: Ό Παύλος δέν δείλιασε ποτέ, ώστε νά μή 
κήρυξη «πασαν τήν βουλήν του θεού», όλόκλπρο τό θείο 
σελημα. Ο Παύλος κήρυττε τήν άλήθεια άπερίτμητη. 

Χωρίς περικοπή καί άποσιώπησι δυσαρέστων καί έπικινδύ- 
νων στοιχείων. Χωρίς έπίσης άλλοιώσεις καί νοθείες. 

Αλλά σήμερα πόοοι άπό δειλία καί καιροσκοπισμό 
άποσιωποϋν πικρές άλήθειες του Εύαγγελίου, γιά να μή 
έχουν τή δυσμένεια, άλλά τήν εύνοια τού κόσμου καί 
κοσμικών προϊσταμένων των! Πόσοι ιεροκήρυκες έπιμε- 
λώς άποφεύγουν μερικές καυτές άλήθειες, γιά νά μή 
διωχθοΰν, άλλά καί ν’ άμειφθοΰν κοσμικώς!... 

Εμείς, άδελφοί, άς λέμε μέ καλό τρόπο όλες τίς 
σωτήριες άλήθειες, όσο καί άν στοιχίζη ή παρρησία. Καί 
άν έχωμε δειλία καί άνθρωπαρέσκεια, άς παρακαλοϋμε 
έπιμόνως τό θεό, νά μάς άπαλλάσση άπό τά σοβαρά αύτά 
κακά. Ας πιέζωμε δέ συγχρόνως τό δειλό καί άνθρωπάρε- 
σκο έαυτό μας, γιά νά λέη δύσκολες άλήθειες. 

Σιίχ. 28: Ό Παύλος συνιστρ στούς ποιμένας προσοχή, 
συνεχή προσοχή. Καί πρώτα μέν προσοχή στούς έαυτούς 
τους, έπειτα δέ στό ποίμνιο. Γιατί πρώτα στούς έαυτούς 
τους; Διότι κάθε άνθρωπος, άν δέν θέλη νά είνε ύποκριτής, 
πρώτα πρέπει νά φροντίζη γιά τή διόρθωσι καί τήν 
πνευματικότητα τού έαυτοΰ του. Οί δέ ποιμένες, ώς 
διδάσκαλοι καί προϊστάμενοι, πρέπει πολύ περισσότερο 
νά προσέχουν πρώτα τή δική τους διαγωγή, διότι πρός 
αύτούς είνε στραμμένα τά μάτια όλων, καί τό παράδειγμά 
τους άσκεΐ μεγάλη έπίδρασι στό ποίμνιο. ”Ας προσέχουν 
λοιπόν τή διδασκαλία τους, νά είνε ύγιής, καί τή ζωή 
τους, νά είνε άγια. "Ας προσέχουν δέ έπειτα τό ποίμνιο, 
σέ ποιά κατάστασι εύρίσκεται. "Ας παρακολουθούν τή 
διαγωγή κάθε λογικού προβάτου, άς έπιδένουν τό τραυμα¬ 
τισμένο, άς έπιστρέφουν τό πλανεμένο πρόβατο. 

Γιά νά τονίση τήν τρομερή εύθύνη τών ποιμένων, ό 
άπόστολος τονίζει πρός αύτούς, ότι τούς κατέστησε 
«έπισκόπους» τό Πνεύμα τό "Αγιο, -όχι άνθρωπος, όχι 
άγγελος ή άρχάγγελος. Τό Πνεύμα τό "Αγιο καθιστά 
ποιμένας όπως καί ό Πατήρ καί ό Υιός. Τό Πνεύμα τό 
Αγιο είνε πρόσωπο τής όμοουσίου καί όμοδυνάμου 
Τριάδος, θεός άληθινός έκ θεού άληθινοΰ έκπορευόμε- 

νος. Επίσης ό άπόστολος ιονίζει στούς ποιμένας, ότι 
ποιμαίνουν «τήν Εκκλησίαν τοϋ Κυρίου καί θεοϋ, ήν 
περιεποιήσατο διά τού ίδιου αίματος». Δέν ποιμαίνουν τήν 
έκκλησία τού δήμου των Αθηναίων, άλλά τήν Εκκλησία 
τοϋ Κυρίου καί θεοϋ, τήν όποια άπέκτησε μέ τό ίδιο του 
τό αίμα. Ό Κύριος καί θεός έγινε άνθρωπος καί έχυσε 
τό αίμα του για νά έξαγοράση τήν Έκκλησία. Αυτός ό 
λόγος τοϋ Παύλου δεικνύει πόσο μεγάλη εινε ή Έκκλησία, 
άλλά καί πόσο μεγάλος εινε ό ιδρυτής τής Εκκλησίας, ό 
Χριστός. Ο Χριστός εινε «ό Κύριος καί θεός». Τό Ίωάν. 
κ' 28 μαζί μέ τό Πράξ. κ' 28 εινε δύο όμοια καί περίλαμπρα 
χωρία γιά τή θεότητα τού Ιησού. Δέν τά βλέπουν οί 
Χιλιασταί καί οί λοιποί άντιτριαδΐτες; 

Στίχ. 29-31: Ιδιαιτέρως ό άπόστολος έφιστά τήν 
προσοχή των «έπισκόπων» ώς πρός τούς αιρετικούς. 
Προλέγει τήν έμφάνισί τους, τούς χαρακτηρίζει δεόντως 
καί άποκαλύπτει τό έλατήριό τους. «Μετά τήν άφιξίν μου», 
μετά τόν έρχομό μου, λέγει ό άπόστολος, θά έλθουν 
άλλοι. Πρώτα ήλθα έγώ, έπειτα θά έλθουν οί αιρετικοί, 
θά είσορμήσουν στο ποίμνιο «λύκοι βαρείς», λύκοι 
φοβεροί, πού δέν θά λυπούνται τό ποίμνιο, άλλά θά κάνουν 
θραΰσι. Καί άπό σάς τούς ίδιους θά προέλθουν άνθρωποι, 
πού θά λαλούν διεστραμμένα, γιά ν' άποσποϋν τούς 
χριστιανούς όπίσω τους. 

Ιδού τό έλατήριό των αιρετικών* ή φιλοδοξία νά κάνουν 
δική τους «έκκλησία», νά είνε αύτοί άρχηγοί τών άνθρώπων 
καί όχι ό Χριστός, ν’ άκολουθοΰν αύτούς οί χριστιανοί 
καί όχι τό Χριστό! Ή ύπερηφάνεια στό ζενίθ! 

Η αίρεσις είνε τό χειρότερο πράγμα στό χριστιανικό 
κόσμο. Καί ό αιρετικός είνε όμοιος τού Εωσφόρου. 

Μακριά, άδελφοί, άπό τούς αιρετικούς! Δέν δουλεύουν 
στό Χριστό, άλλά στόν έγωισμό τους, στήν ίδιοτέλειά τους 
καί στό Σατανά, τόν πρώτο ύπερήφανο καί διαστροφέα 
τής άληθείας. 

Σχίχ. 32: Αναχωρώντας ό άπόστολος άναθέτει τούς 

πιστούς στό θεό καί στό λόγο του: «Καί τά νϋν παρατίθεμαι 
ύμάς, όδελφοί, τώ θεώ καί τώ λόγω τής χάριτος αύτοϋ 
τώ δυναμένω έποικοδομήσαι καί δούναι ύμϊν κληρονομιάν 
έν τοϊς ήγιασμένοις πάσιν». Δέν λέγει, ότι άναθέτει τούς 
πιστούς άπλώς στό θεό, άλλά καί στό λόγο. Γιατί; Διότι 
τό θεό πρέπει νά έννοοϋμε καί νά πιστεύωμε όπως 
άποκαλύπτεται στό λόγο του, όχι όπως νομίζει ό καθένας. 
Ό Παύλος άναχωρεί, άλλ' άφήνει στήν Έφεσο τό λόγο. 
Ό δέ λόγος όνομάζεται έδώ «λόγος τής χάριτος», όπως 
προηγουμένως ώνομάστηκε «εύαγγέλιον τής χάριτος» 
(στίχ. 24), διότι έξαγγέλλει τή χάρι τού θεού. Όποιος 
πιστεύει καί ύπακούει στό λόγο τού εύαγγελίου, λαμβάνει 
χάρι καί σώζεται. Τό εύαγγέλιο «δύναμις θεού έστιν εις 
σωτηρίαν» (Ρωμ. α' 16). ΓΓ αύτό τή φράσι «τώ δυναμένω 
έποικοδομήσαι καί δούναι ύμϊν κληρονομιάν έν τοΐς 
ήγιασμένοις πάσιν» πρέπει νά συνδέσωμε πρός τή φράσι 
«τω λόγω τής χάριτος αύτοϋ», όπως καί ή σύνταξις άπαιτεί: 
Ό λόγος δύναται νά έποικοδομήση τούς πιστούς καί νά 
δώση σ' αύτούς κληρονομιά μεταξύ τών έκλεκτών καί 
σωζομένων. 

Στίχ. 33 - 35: Τελειώνοντας ό Παύλος τήν άποχαιρετι- 
στήρια όμιλία του έπικαλεΐται τή μαρτυρία τών άκροατών 
καί μαθητών του γιά τήν άνιδιοτέλειά του καί δεικνύει τά 
σκληρά καί ροζιασμένα άπό τήν έργασία χέρια του. Ίχνος 
έκμεταλλεύσεως δέν ύπήρχε στήν ψυχή τού Παύλου. Ή 
ζωή του συνεχής θυσία γιά τήν άγάπη τού Χριστού καί 
τών άδελφών. Προσέφερε λόγο, έδινε καί ύλική βοήθεια 
άπ’ τήν έργασία του, δίνοντας συγχρόνως παράδειγμα 
έλεημοσύνης πρός τούς άδυνάτους άπό προσωπικό μόχθο. 
Κατακλείς τής όμιλίας του ένας λόγος τού Κυρίου γιά 
τήν έμπρακτη άγάπη, τήν έλεημοσύνη. «Μακάριόν έστι 
μάλλον διδόναι ή λαμβάνειν». Ό ώραιος αύτός λόγος δέν 
περιλαμβάνεται στά εύαγγέλια, διασώθηκε χάρις στήν 
προφορική μνεία τού Παύλου καί στή γραπτή τού Λουκά 
στό βιβλίο τών Πράξεων. Ή δέ έννοιά του είνε ή έξής: 
«Εύτυχία είνε νά δίνη κανείς, παρά νά λαμβάνη». Κατά 
τήν κοσμική άντίληψι εύτυχία είνε νά λαμβάνη ό άνθρω¬ 
πος. Κατά τή διδασκαλία τού Κυρίου εύτυχία εινε τό 

άντίθετο. Έδινε καί δέν έπαιρνε άη' τούς άνθρώπους 
τίποτε. 

Μεγάλε Παύλε! Ποιός ήμπορεϊ νά σέ φθάση; 

Ποιμένες καί ποιμαινόμενοι άς διαβάζωμε συχνά τό 
λόγο τού άποστόλου Παύλου πρός τούς ποιμένας τής 
Εφέσου, γιά νά έρχώμεθα σέ αϊσθησι τής χριστιανικής 
τελειότητος, σέ συναίσθησι τής ίδικής μας άτελείας καί 
σέ δάκρυα συγκινήσεως γιά τήν άγάπη, τή θυσία καί τήν 
αύταπάρνησι έκείνου, πού πέρασε άπ’ τά έδάφη τού 
Ελληνισμού καί μάς έκανε χριστιανούς. 

Στίχ. 36 - 38: Συγκλονιστική καί άλησμόνητη ή σκηνή 
τού άποχωρισμοΰ τού Παύλου άπ’ τούς μαθητάς του καί 
ποιμένας τής Εφέσου. Όλοι γονάτισαν, προσευχήθηκαν 
καί ξέσπασαν σέ δυνατό κλαυθμό. Καί σάν παιδιά οί 
μαθηταί καί οί ποιμένες έπεσαν στόν τράχηλο τού 
στοργικού πατέρα τους καί τόν καταφιλοΰσαν μέ όδύνη 
καί θερμά δάκρυα γιά τό χωρισμό καί γιά τό λόγο, ότι 
δέν θά έβλεπαν τό πρόσωπό του πλέον. 

Υπάρχει βιβλίο έκτός άπ’ τή Γραφή, όπου νά κυριαρ¬ 
χούν τόσο έντονα καί εύγενή πάθη; Κανένα! Έκλαυσε ό 
Παύλος, έκλαυσαν οί Έφέσιοι, κλαίει καί καθένας, ό 
όποιος νιώθει τήν ψυχή τού Παύλου καί τό λόγο τής 
Γ ραφής. 

ΠΡΑΞΕΩΝ ΚΑ 1 - 17 


ΜΑΘΗΜΑ 44ο 


0 ΠΑΥΛΟΣ ΣΤΗΝ ΤΥΡΟ. 
ΠΤΟΛΕΜΑΪΔΑ, ΚΑΙΣΑΡΕΙΑ. ΙΕΡΟΥΣΑΛΗΜ 


Στό εικοστό πρώτο κεφάλαιο τών Πράξεων, στίχ. 1 
" 17, ό Λουκάς παρουσιάζει τόν Παύλο στό ταξίδι άπό 
τή Μίλητο στήν Τύρο, στίχ. 1 - 6, άπό τήν Τύρο στήν 
Πτολεμαΐδα καί τήν Καισάρεια, στίχ. 7-14, καί άπό τήν 
Καισάρεια στήν Ιερουσαλήμ, στίχ. 15-17. 

Έξήγησις λέξεων καί φράσεων 

\. ώς δέ έγένετο άναχθήναι ημάς = όταν δέ συνέβη ν’ 
άποπλεύσωμε, όταν δέ άποπλεύσαμε. 
εύθυδρομήσαντες = μέ κατ’ εύθεΐαν πορεία. 

2. διαπερών = πού έπρόκειτο νά διαπεράση, πού πήγαινε. 
έπιβάντες άνήχθημεν = άφού έπιβιβαστήκαμε, άποπλεύσα¬ 
με. 

3. άναφανέντες (ή μάλλον άναφάναντες) = άφού κάναμε νά 

φανή, άφού άντικρύσαμε. 
κατήχθημεν = καταπλεύσαμε, άράξαμε. 
ήν άποφορτιζόμενον = ξεφόρτωνε. 
γόμος = φορτίο πλοίου, εμπορεύματα. 

4. έπεμείναμεν = παραμείναμε. 

διά τού Πνεύματος = κατόπιν άποκαλύψεως τού Πνεύμα¬ 
τος. 

5. έγένετο έξαρτίσαι = συνέβη νά συμπληρώσωμε, συμπλη¬ 

ρώσαμε. 

αίγιαλός = άκρογιαλιά. 

7. τόν πλούν διανύσαντες = άφού πλεύσαμε τό διάστημα. 
άσπασάμενοι = άφού συναντήσαμε, άφού έπισκεφθήκαμε. 

8. όντος έχ τών έπτά = πού ήταν άπό τούς έπτά (διακόνους). 

9. προφητεύουσαι = οί όποιες προφήτευαν, μιλούσαν μέ 

τήν έμπνευσι τού Άγιου Πνεύματος. 

10. έπιμενόντων δέ ημών = ένφ δέ έμεΐς παραμέναμε. 
ημέρας πλειους = πολλές ήμέρες, άρκετές ήμερες. 

11. άρας = αφού πήρε. 

δη σας τε = και αφού έδεσε. 
ού έστιν = τού όποιου εινε. 

13. τι ποιείτε χλαίοντες; = γιατί κλαίετε. 

συνθρύπτω = συντρίβω ή μαλακώνω, κάμπτω, προσπαθώ 
να μαλακώσω, να κάμψω. 
έτοίμως έχω = είμαι έτοιμος. 

14. ήσυχάσαμεν = σιωπήσαμε, σιγήσαμε. 

15. έπισχευασάμενοι = άφού έτοιμασθήκαμε. 

16. συνήλθαν = ήλθαν μαζί. 

άγοντες = φέροντες ή κατευθυνόμενοι. 

17. γενομένων δέ ήμών εις Ιεροσόλυμα = όταν δέ έφθάσαμε 

στα Ιεροσόλυμα. 

άσμένως = εύχαρίστως, έγκαρδίως. 

Παρατηρήσεις και διδάγματα 

Στίχ. 1: Πολύ συγκινητική ή φράσις τού Λουκά 
«άποσπασθέντας άπ' αύτών». Οί ποιμένες τής Εκκλησίας 
τής Εφέσου μέ σπαραγμό ψυχής συνώδευσαν τον άπόστο- 
λο μέχρι τό πλοίο. Τίς τελευταίες δέ στιγμές, τις στιγμές 
τού άποχαιρετισμοϋ, οί έκδηλώσεις τής άγάπης τους πρός 
τόν πνευματικό πατέρα τους έγιναν σφοδρότερες, βιαιότε¬ 
ρες. Ό άπόστολος προσπαθούσε ν’ άποχωρισθή, γιά νά 
έπιβιβασθή στό πλοίο, όλλ' αύτοί δέν τόν άφηναν. Ήθελαν 
νά τόν κρατούν, όσο τό δυνατόν, περισσότερο κοντά τους, 
εί δυνατόν, νά ματαιώσουν τό ταξίδι του, νά τόν έχουν 
διαρκώς κοντά τους. Μέ πολλή δυσκολία καί όδύνη 
άποχωρίστηκαν άπ’ τούς ποιμένας τής Εφέσου ό άπόστο¬ 
λος καί οί συνέκδημοί του. Αποσπάσθηκαν όπως άπό 
σώμα ή μπορούν ν' άποσπασθούν μέλη! Τίποτε δέν είνε 
βιαιότερο καί όδυνηρότερο άπ’ τήν άγάπη! 

Όλοι αίσθανόμεθα όδύνη, όταν άποχωριζώμεθα άπό 
προσφιλή μας πρόσωπα, κατά σάρκα καί κατά πνεύμα 
συγγενείς. Περισσότερη δέ όδύνη ό πνευματικός άνθρω¬ 
πος αισθάνεται, όταν ό θάνατος άποσπρ σπουδαίο πνευμα¬ 
τικό πατέρα, στοργικό, δραστήριο καί ένεργητικό στήν 
Εκκλησία καί στήν κοινωνία. Στοργικά πνευματικά τέκνα 
σέ τέτοιες περιπτώσεις θέλουν, νά έκοβε ό θεός άπ’ τή 
δική τους ζωή καί νά πρόσθετε στή ζωή τού πνευματικού 
πατέρα τους. Άλλ' ή όδύνη γιά τόν άποχωρισμό των 
προσφιλών δέν εϊνε άπαραμύθητη. Ό άποχωρισμός είνε 
πρόσκαιρος. Οί έπιζώντες πιστοί, όταν καί αύτοί άπέρχων- 
ται άπ’ τόν όδυνηρό τούτο κόσμο, στον ούρανό συναντούν 
τά προσφιλή τους πρόσωπα καί τά άπολαμβάνουν αιωνίως 
σέ ζωή άσυγκρίτως άνώτερη άπ’ τή ζωή αύτή. Ό Παύλος 
στο Φιλήμονα έγραψε γιά τό δούλο του Όνήσιμο, πού 
μετά τή δραπέτευσί του βρήκε τήν πίστι: «Τάχα διά τούτο 
έχωρίσθη πρός ώραν, ϊνα αιώνιον αύτόν 
ά π έ χ η ς , ούκέτι ώς δοΰλον, άλλ’ ύπέρ δοϋλον, άδελφόν 
άγαπητόν» (Φιλήμ. 15 - 16). Τό αύτό ισχύει γιά τό χωρισμό 
όλων των πιστών, πού έπκρέρει ό θάνατος. Οί πιστοί 
άποχωρίζονται προσωρινώς, γιά νά συναντηθούν έπειτα 
στόν ούρανό καί ν’ άπολαμβάνουν ό ένας τόν άλλο αιωνίως. 
Οί σωζόμενοι στόν ούρανό δέν άπολαμβάνουν μόνο τή 
θέα τού προσώπου τού Χριστού, άλλά καί των άδελφών. 
Αν τύχωμε σωτηρίας, στόν ούρανό θά ίδοϋμε καί έμεϊς 
τό πρόσωπο τού Παύλου καί όλων των άποστόλων καί 
δικαίων, θά ίδοϋμε δέ μέ τρόπο άσυγκρίτως άνώτερο 
τού τρόπου, μέ τόν όποιο βλέπουμε στή γή. 

Στίχ. 3 - 6: Ο Παύλος μέ τή συνοδεία του κατέπλευσαν 
στήν Τύρο. Ή Τύρος σήμερα είνε άφανής πολίχνη. Άλλα 
στήν άρχαία έποχή ήταν έπιφανεστάτη πόλις τής Φοινίκης. 
Ήκμασε έπί μακρό χρόνο στό έμπόριο. "Ηταν ισχυρή καί 
στή θάλασσα καί στήν ξηρά. 

Η Παλαιό Διαθήκη προφήτευσε τήν πτώσι τής πανίσχυ-' 
ρης Τύρου. Πράγματι δέ ή Τύρος κατακτήθηκε άπό τόν 
Ναβουχοδονόσορα καί τόν Μέγα Αλέξανδρο. 

Αλλ' ή Παλαιό Διαθήκη προφήτευσε καί τήν άποκατά- 

στασι καί τήν έκχριστιάνισι τής Τύρου: «Επισκοπήν ποιήσει 
ό θεός Τύρου, καί πάλιν άποκατασταθήσεται εις τό 
άρχαίον καί έσται έμπόριον πάσαις ταϊς βασιλείαις τής 
οικουμένης. Καί έσται αύτής ή έμπορία καί ό μισθός άγιον 
Κυρίω· ούκ αύτοϊς συναχθήσεται, άλλά τοϊς κατοικοϋσιν 
έναντι Κυρίου πάσα ή έμπορία αύτής φαγεΐν καί πιεϊν καί 
έμπλησθήναι εις συμβολήν μνημόσυνον έναντι Κυρίου» 
(Ήσ. κγ' 17 - 18). Ό Ήσαΐας προφήτευσε, ότι ή έμπορική 
καί πλούσια Τύρος θά προσέφερε άφιερώματα στόν Κύριο. 
Καί στόν περίφημο χριστολογικό Ψαλμό μδ' ύπάρχει όμοια 
προφητεία: «Καί θυγάτηρ Τύρου έν δώροις. Τό πρόσωπόν 
σου λιτανεύσουσιν οί πλούσιοι- τοιτ λαού» (-στίχ. 23). 

Ό Χριστός έφθασε μέχρι τά μέρη Τύρου καί Σιδώνος 
καί θεράπευσε τή δαιμονισμένη θυγατέρα τής Χαναναίας 
(Ματθ. ιε 21 καί έξής). Λαός άπ’ τήν παράλιο Τύρο καί 
Σιδώνα πήγαν καί άκουσαν τό Χριστό, καί οί άσθενεΐς καί 
οί δαιμονισμένοι θεραπεύτηκαν (Λουκ στ' 17 - 18). Τις 
μεγάλες αύτές φοινικικές πόλεις ό Χριστός άνέφερε ώς 
άνώτερες άπό έβραϊκές πόλεις. «Ούαί σοι, Χοραζίν, ούαί 
σοί, Βηθσαϊδά, ότι, εί έν Τύρω καί Σιδώνι έγενήθησαν 
αί δυνάμεις αί γενόμεναι έν ύμίν, πάλαι άν έν σάκκω καί 
αποδώ καθήμεναι μετενόησαν» (Ματθ. ια' 21). Ώς καρδιο¬ 
γνώστης καί παντογνώστης ό Χριστός βεβαίωσε, ότι, άν 
γίνονταν στήν Τύρο καί στή Σιδώνα τά θαύματα, πού 
έγιναν στις άμετανόητες έβραϊκές πόλεις, οί φοινικικές 
αύτές πόλεις θά είχαν πρό πολλοΰ μετανοήσει κατά τρόπο 
συγκινητικό. 

Μετά τήν έπιφοίτησι τού Αγίου Πνεύματος ιδρύθηκε 
καί στήν Τύρο Εκκλησία. Πότε άκριβώς, δέν ξέρουμε. 
Ισως μετά τό διωγμό τής Εκκλησίας τών Ιεροσολύμων 
έξ αιτίας τού Στεφάνου, όπότε οί κήρυκες τού Εύαγγελίου 
«διασπαρέντες διήλθον έως Φοινίκης κ.λπ.» (Πράξ. ια' 
19). Ο Παύλος καί οί συνέκδημοί του ήξεραν, ότι στήν 
Τύρο ύπήρχεν Εκκλησία. Καί άναζήτησαν καί βρήκαν 
τούς χριστιανούς. Τούς άναζήτησαν καί τούς βρήκαν ώς 
πολυτίμους θησαυρούς. Καί έμειναν μαζί τους έπτά 
ήμέρες. Ο Παύλος μέ τή συνοδεία του καί οί χριστιανό 

τής Τύρου τέτοια έγκαρδιότητα έδειξαν μεταξύ τους, σάν 
νά γνωρίζονταν καί νά συνδέονταν έκ των προτέρων. 

Κατά τήν άναχώρησι όλοι οί πιστοί, «σύν γυναιξΐ καί 
τέκνοις», προέπεμψαν τόν Παύλο καί τή συνοδεία του 
έξω τής πόλεως μέχρι τήν άκρογιαλιά. Εκεί δέ, στήν 
άκρογιαλιά, έλαβε χώρα ιδιαιτέρως συγκινητική σκηνή. 
Όλοι γονάτισαν καί προσευχήθηκαν στό θεό. Τό πέλαγος, 
πού άπλωνόταν μπροστά τους, ήταν σύμβολο των τρικυ¬ 
μιών τής Εκκλησίας καί των ψυχών. Ό Παύλος καί όλοι 
προσευχήθηκαν γιά τή στερέωση καί τή γαλήνη τής 
Εκκλησίας καί των ψυχών. Είδικώτερα δέ οί χριστιανοί 
θά προσευχήθηκαν γιά τήν εύόδωσι τού ταξιδιού καί τής 
άποστολής τού Παύλου. 

Οί πιστοί άμέσως συνδέονται μέ δεσμούς οίκειότητος. 
Από τήν πρώτη ώρα τής γνωριμίας τους αισθάνονται καί 
φέρονται σάν νά ήταν γνωστοί άπό πολύ καιρό. Τούτο 
συμβαίνει, διότι «ή άγάπη τού θεού έκκέχυται έν ταΐς 
καρδίαις ήμών διά Πνεύματος Άγιου τού δοθέντος ήμΐν» 
καί «ή άγάπη τού Χριστού συνέχει ήμάς» (Ρωμ. ε' 5, Β' 
Κορ. ε' 14). 

Στίχ. 7: Στήν Πτολεμαΐδα, άλλη πάλι τής Φοινίκης, ό 
Παύλος μέ τή συνοδεία του έμειναν μιά ήμέρα. Τό πνεύμα 
τού άποστόλου δέν άναπαυόταν, χωρίς νά ίδή τούς 
χριστιανούς τής Πτολεμαΐδος έστω καί μιά ήμέρα. Άλλ’ 
ήταν λίγη εύτυχία γιά τούς χριστιανούς τής Πτολεμαΐδος, 
ότι άπήλαυσαν τό πρόσωπο τού άποστόλου μιά ήμέρα; 
Καί μιά ώρα καί μιά στιγμή άν άκούαμε ή μόνο βλέπαμε 
τόν Παύλο, θά ήταν μεγάλη εύτυχία. 

Στίχ. 8 - 9: Ό Παύλος καί ή συνοδεία του φθάνουν 
στήν Καισάρεια τής Παλαιστίνης. Βνε ή πόλις, όπου 
άλλοτε ό Πέτρος έκανε άνοιγμα πρός τούς έθνικούς, 
κηρύττοντας τό Εύαγγέλιο στόν Κορνήλιο καί τούς περί 
αύτόν. Τήν Καισάρεια καί ό Παύλος κατά τό παρελθόν 
είχε έπισκεφθή έπανειλημμένως (Πράξ. θ' 30, ιη’ 22). Δέν 
γνωρίζουμε, άν ζούσε άκόμη στήν Καισάρεια ό Κορνήλιος. 
Άν ζούσε, άσφαλώς θά έδειξε θερμή διάθεσι νά φιλοξε- 

νήση τόν άπόστολο καί τή συνοδεία του καί ν' άκούση 
άπ τό στόμα του λόγους ζωής, όπως ακούσε άλλοτε άπ' 
τό στόμα τού Πέτρου. Οί πιστοί δέν χορταίνουν ν' άκούουν 
τούς άγιους καί νά βλέπουν τά πρόσωπά τους. 

Στήν Καισάρεια ό Παύλος καί ή συνοδεία του έμειναν 
στο σπίτι τού εύαγγελιστοϋ Φιλίππου. Ό Φίλιππος ήταν 
ένας άπ^ τούς έπτά διακόνους, πού είχαν έκλεγή γιά νά 
διιακονοϋν στά τραπέζια στήν πρώτη χριστιανική κοινότητα 
τής Ιερουσαλήμ. Αλλά δέν περιωρίσθηκε στή διακονία 
τής ύλικής τραπέζης. Έπεκτάθηκε στή διακονία τής 
πνευματικής τραπέζης. Προσέφερε τόν ούράνιο άρτο, μέ 
τόν όποιο τρέφονται ψυχές. Περιώδευε καί κήρυττε τό 
Ευαγγέλιο. Γι αύτό λεγόταν «εύαγγελιστής», περιοδεύων 
κήρυξ τού Εύαγγελίου. 

Σπουδαίος ό Φίλιππος ώς χαρισματοϋχος, καί μάλιστα 
μέ χάρισμα νά κηρύττη τό Εύαγγέλιο. Τά χαρίσματα τού 
λόγου έρχονται πρώτα (άπόστολοι, προφήτες, διδάσκαλοι, 
εύαγγελιστές). Αλλ όπως ήταν σπουδαίος ό Φίλιππος, 
ήταν σπουδαία καί ή οικογένεια του. Είχε τέσσαρες 
θυγατέρες χαρισματοΰχες καί αύτές, μέ διπλό χάρισμα· 
χάρισμα παρθενίας καί χάρισμα προφητείας. Ό Λουκάς 
γράφει. «Τούτω (τω Φιλίππω) ήσαν θυγατέρες παρθένοι 
τέσσαρες προφητεύουσαι». Ό τρόπος, μέ τόν όποιο ό 
Λουκάς όμιλεί γιά τις θυγατέρες τού Φιλίππου, προφανώς 
άποβλέπει στό νά έξάρη τά χαρίσματα τους, τήν παρθενία 
καί τήν προφητεία. Όπως ή προφητεία, τό νά όμιλή κανείς 
κατ' έμπνευσι τού Αγίου Πνεύματος, είνε χάρισμα θεού, 
έτσι καί ή παρθενία. Ό τρόπος, μέ τόν όποιο όμιλεί ό 
Λουκάς έδώ, δεικνύει, ότι ή πρώτη Εκκλησία είχε σέ 
μεγάλη τιμή τήν παρθενία. Ισως μάλιστα οί θυγατέρες 
τού Φιλίππου έλαβαν τό χάρισμα τής προφητείας, έπειδή 
είχαν τό χάρισμα τής παρθενίας. Οί άγνοί πάντως 
άνθρωποι έλκύουν περισσότερη χάρι. Καλός ό γάμος, 
άλλ άνώτερη ή παρθενία, τό νά κρατήση κανείς τό σώμα 
του αγνό σάν τό λουλούδι καί ν' άφιερωθή ψυχή καί 
σωματι στόν Κύριο. Ό Χριστός ένσάρκωσε τό παρθενικό 
ιδεώδες. Ή Μητέρα του, ό Πρόδρομός του καί οί 

άπόστολοί του Παύλος καί Ιωάννης ήταν παρθένοι. Καί 
μυριάδες διά μέσου των αιώνων ήταν παρθένοι. Έν τούτοις 
στήν έποχή μας, κατ' έξοχήν πεζή, ήδονοθηρική, σαρκολα- 
τρική, πανσεξουαλική, ή παρθενία χλευάζεται καί πολεμεΐ- 
ται. Αν άναρίθμητοι κυλίωνται στό βάρβαρο όλων των 
αισχρών παθών, καμμιά σπουδαία αίσθησις. "Αν κανείς 
άποφασίση νά ζήση τήν παρθενική ζωή, άναστατώνεται ό 
κόσμος! Τούτο εινε αϊρεσις. Όπως τό νά πολεμή κανείς 
τό γάμο είνε αϊρεσις (Α' Τιμ. δ' 3), έτσι καί τό νά πολεμή 
κανείς τήν παρθενία εινε αϊρεσις, μεγαλύτερη αϊρεσις, 
διότι ή παρθενία εινε άνώτερη άπό τό γάμο (Α' Κορ. ζ' 1, 
7, 8, 32, 33, 34). Γέμισε ή λεγομένη χριστιανική κοινωνία 
άπό αιρετικούς παρθενομάχους. 

Έμεϊς, άδελφοί, νά τιμάμε τό γάμο ώς εύλογη μένο 
άπ’ τόν Κύριο καί ώς μυστήριο τής Εκκλησίας, νά 
θαυμάζωμε δέ καί νά ζηλεύωμε τήν παρθενία ώς άνώτερο 
ιδεώδες. «Τήν ώραιότητα τής παρθενίας καί τό ύπέρλαμ- 
προν τό τής άγνείας» δέν ψάλλει ή Εκκλησία μας; Ό,τι 
λοιπόν έγκωμιάζει ή Εκκλησία ώς άνώτερο, αύτό νά 
έγκωμιάζωμε καί έμεϊς, γιά νά εϊμεθα πραγματικώς 
Ορθόδοξοι Χριστιανοί. 

Στίχ. 10 - 14: Όταν ό Παύλος βρισκόταν μακριά άπ 
τήν Ιερουσαλήμ, «έσπευδε» γιά νά βρεθή τήν ήμέρα τής 
Πεντηκοστής στήν άγια πόλι (Πράξ. κ' 16). Ή βιασύνη 
ώφειλόταν στό λόγο, ότι κατά τό ταξίδι ήταν δυνατό νά 
συμβοΰν καθυστερήσεις καί περιπέτειες καί νά μή προ- 
λάβη νά βρεθή τήν Πεντηκοστή στήν Ιερουσαλήμ. Τώρα 
όμως, πού βρίσκεται κοντά στήν Ιερουσαλήμ, στήν 
Καισάρεια τής Παλαιστίνης, καί βλέπει, ότι έχει χρόνο 
στή διάθεσί του, δέν σπεύδει πλέον, άλλά παραμένει 
άρκετές ή μέρες στήν Καισάρεια. «Χρονοτριβεί» μέ τήν 
καλή έννοια τού ρήματος (Πράξ. κ’ 16). Δέν σκοτώνει 
δηλαδή τό χρόνο, άλλ' έκμεταλλεύεται τό χρόνο γιά τήν 
πνευματική ώφέλεια τών άδελφών. Βλέπει καί άκούει 
τούς πιστούς τής Καισαρείας, όμιλεϊ καί τούς στηρίζει. 
Αλλά καί ό ϊδιος έγκαρδιώνεται, βλέποντας τήν πίστι καί 
άγάπη τών χριστιανών. 

Καθώς ό Παύλος παρέτεινε τήν παραμονή του στήν 
Καισαρεία, ένας προφήτης κατέβηκε άπό τήν Ίουδαία 
όνόματι “Αγαβος. Ό Λουκάς όμιλε! γι* αύτόν σάν νά τόν 
άναφέρει γιά πρώτη φορά. Αλλ’ άπό τό όνομα, τήν Ιδιότητα 
καί τόν τόπο τής προελεύσεώς του καθίσταται πιθανώτατο, 
ότι εινε τό πρόσωπο, πού άνέφερε άλλοτε, ό “Αγαβος 
έκείνος, πού άπ’ τήν πρωτεύουσα τής Ίουδαίας, τήν 
Ιερουσαλήμ, κατέβηκε στήν Αντιόχεια καί προφήτευσε 
τό μεγάλο λιμό τής έποχής τού Κλαυδίου Καίσαρος (Πράξ. 
ια' 27 - 28). Επειδή όμως ή χρονική άπόστασις άπό τήν 
πρώτη παρουσίασι τού ’Αγάβου εινε πολύ μεγάλη καί 
πολλά γεγονότα συνέβησαν έν τω μεταξύ, ό δέ “Αγαβος 
λησμονήθηκε, γΓ αύτό ό συγγραφεύς των Πράξεων τόν 
άναφέρει πάλι κατά τέτοιο τρόπο, σάν νά ήταν άγνωστος 
καί νά τόν άνέφερε για πρώτη φορά. Κατά παρόμοιο 
τρόπο άναφέρει ό Μάρκος τόν Ιούδα τόν Ίσκαριώτη. 
Ένω παραθέτοντας τά όνόματα των δώδεκα άποστόλων 
τόν άνέφερε ώς ένα άπό τούς δώδεκα, δύο άκόμη φορές 
κατόπιν, σάν νά μή τόν άνέφερε προηγουμένως, γράφει 
πάλι, ότι ό Ιούδας ό Ίσκαριώτης ήταν ένας άπό τούς 
δώδεκα (Μάρκ. γ' 19, ιδ' 10, 43). 

Ό προφήτης Αγαβος στήν Καισάρεια προέβη σέ μιά 
συμβολική πράξι, όπως οί προφήτες τής Παλαιός Διαθή¬ 
κης. Ό Ιερεμίας π.χ. διατάχθηκε άπ’ τό Θαό νά κατα- 
σκευάση καί φορέση γύρω άπό τό λαιμό του δεσμούς 
καί κλοιούς. Επίσης νά στείλη τούς δεσμούς καί κλοιούς 
στούς βασιλείς γειτονικών χωρών καί πόλεων. Γιατί; Γιά 
νά δείξη κατά τρόπο παραστατικό καί ζωηρό, ότι θά 
ύποδουλώνονταν στο βασιλιά τής Βαβυλώνος. Οί δεσμοί 
καί κλοιοί σύμβολα δουλείας (Ίερ. λδ' [κζ’] 2 έξής). Ό 
Αγαβος πήρε τή ζώνη τού Παύλου, έδεσε μ’ αύτή τά 
δικά του πόδια καί χέρια, καί έρμηνεύοντας τήν παράξενη 
ένέργειά του είπε: «Τάδε λέγει τό Πνεύμα τό "Αγιον τόν 
άνδρα, ού έστιν ή ζώνη αϋτη, οϋτω δήσουσιν εις 
Ιερουσαλήμ οί Ιουδαίοι καί παραδώσουσιν εις χείρας 
έθνών». Εκφαντορική ή φράσις, «Τάδε λέγει τό Πνεύμα 
τό Αγιον». Τέτοια φράσις χρησιμοποιείται στή Γραφή γιά 
τό θεό καί τό Χριστό: «Τάδε λέγει Κύριος» ( Αμ. α' 6, 9, 

11, 13). «Τάδε λέγει ό Αμήν» (’Αποκ. α 14). Όπως ό 
Θεός καί ό Χριοτός, έτσι καί τό Αγιο Πνεύμα όμιλεϊ 
αύθεντικώς. Αρα δέν εινε άπλώς δύναμις, άλλά πρόσωπο 
καί Θεός. Εινε ό ένας τής Τριάδος. Πού εινε οί Χιλιασταί 
πού λένε, ότι τό Αγιο Πνεύμα δέν εινε πρόσωπο καί 
θεός; Τίποτε δέν αισθάνονται άπό τή δύναμι τής φράσεως, 
«Τάδε λέγει τό Πνεύμα τό Αγιον»; Τελείως άναίσθητοι 
είνε αύτοί οί άνθρωποι; 

«Τον άνδρα, ού έστιν ή ζώνη αϋτη, ούτω δήσουσιν εις 
Ιερουσαλήμ οί Ιουδαίοι καί παραδώσουσιν εις χείρας 
έθνών». Πολύ συγκινητικός ό λόγος τού Αγίου Πνεύματος 
γιά τόν άπόστολο. Όπως ό Χριστός έπανειλημμένως 
προέλεγε τά πάθη του, έτσι καί τό "Αγιο Πνεύμα 
έπανειλημμένως προέλεγε τά πάθη τού άποστόλου. Τά 
προέλεγε στόν ίδιο τόν άπόστολο άπό πόλι σέ πόλι (Πράξ. 
κ' 23), τά προεΐπε στούς χριστιανούς (Πράξ. κα' 4), τά 
προείπε καί στόν Άγαβο. Όπως επίσης ό Χριστός έλεγε, 
ότι οί Ιουδαίοι θά παρέδιδαν αύτόν στούς έθνικούς, τούς 
Ρωμαίους, έτσι καί τό Άγιο Πνεύμα έλεγε, ότι οί Ιουδαίοι 
θά παρέδιδαν τόν Παύλο στούς έθνικούς. Καί ώς πρός 
αύτό τό σημείο, τής παραδόσεως στούς Ρωμαίους, ό 
Παύλος γίνεται μιμητής τού Κυρίου του. Τέλος πρέπει νά 
παρατηρηθή, ότι ό μέν Χριστός προέλεγε τά πάθη του 
γιά νά προετοιμάση ψυχικώς τούς μαθητάς του, ώστε νά 
μή σκανδαλισθοΰν, τό δέ Άγιο Πνεύμα προέλεγε τά πάθη 
τού άποστόλου γιά νά προετοιμάση καί τόν ίδιο τόν 
άπόστολο καί τούς χριστιανούς. Πρέπει έπίσης νά παρατη¬ 
ρηθή, ότι τό Άγιο Πνεύμα προέλεγε μέν τά πάθη τού 
άποστόλου, άλλά δέν άπέτρεπε άπ' αύτά. Ό άπόστολος 
έπρεπε νά μεταβή στήν Ιερουσαλήμ καί νά ύποστή 
θλίψεις. Άλλ’ οί συνέκδημοι τού Παύλου καί οί χριστιανοί 
τής Καισαρείας (όπως καί οί χριστιανοί τής Τύρου, Πράξ. 
κα’ 4) παρακαλοϋσαν έπιμόνως καί μέ δάκρυα τόν Παύλο, 
νά μή άνεβή στά Ιεροσόλυμα. Έτσι έδειχναν τήν άγάπη 
τους, τό θερμό φίλτρο τους, πρός τόν άπόστολο. Άλλά 
καί ό άπόστολος έδειξε τή φλογερή άγάπη του πρός τό 
Χριστό. «Γιατί κλαίετε», είπε, «καί προσπαθείτε νά κάμψετε 
τό φρόνημά μου; Διότι έγώ όχι μόνο νά δεθώ, άλλά καί 

νά πεθάνω στήν Ιερουσαλήμ είμαι έτοιμος για τό όνομα 
τοϋ Κυρίου Ιησού». Δέν κάμφθηκε ό Παύλος. Κάμφθηκαν 
οί άλλοι. Σιώπησαν, άφού είπαν: «Τό θέλημα τοϋ Κυρίου 
γινέσθω». Αύτό τό λέμε καί έμείς σέ κάθε δύσκολη 
περίστασι. Ή μάλλον, αύτό λέμε συχνά, όταν λέμε τό 
«Πάτερ ήμών». «Γενηθήτω τό θέλημά σου», λέμε στόν 
ούράνιο Πατέρα. Αλλά δέν τό λέμε μέ βαθειά συναίσθησι. 
Διότι πολλές φορές θέλουμε καί έπιδιώκουμε νά γίνη τό 
ίδικό μας θέλημα. "Ας ύποτασσώμεθα λοιπόν στό θέλημα 
τοϋ θεού. Ή δέ άγάπη τών άγαπητών μας, όσο θερμή 
καί έπίμονη καί άν είνε, άν είνε άντίθετη πρός τό θείο 
θέλημα, άς μή μάς κάμπτη. 

Στίχ. 16: Ό Μνάσων, Κύπριος καί φιλόξενος, ήταν 
«άρχαϊος μαθητής». Είχε γίνει χριστιανός άπό τις πρώτες 
ήμέρες τοϋ Χριστιανισμού. 

Είνε σπουδαίο προσόν νά είνε κανείς «άρχαίος μαθη¬ 
τής» τού Ιησού Χριστού, νά βαδίζη σταθερώς τό δρόμο 
τοϋ Χριστού έπί χρόνο μακρό. Οί «άρχαϊοι μαθηταί», ώς 
δοκιμασμένοι καί σταθεροί στήν πίστι, άξίζουν ιδιαίτερη 
έκτίμησι. 



ΠΡΑΞΕΩΝ ΚΑ 18 - 40 


ΜΑΘΗΜΑ 45ο 


ΑΓΝΙΣΜΟΣ ΤΟΥ ΠΑΥΛΟΥ, ΕΞΕΓΕΡΣΙΣ ΤΟΝ 
ΙΟΥΔΑΙΟΝ ΚΑΙ ΣΥΛΛΗΨΙΣ ΤΟΥ ΑΠΟΣΤΟΛΟΥ 


Στό εικοστό πρώτο κεφάλαιο των Πράξεων, στίχ. 18 
- 40, γίνεται λόγος: 1) Γιά τόν άγνισμό τού Παύλου πρός 
εξευμενισμό τών Ιουδαίων, στίχ. 18-26, καί 2) Γιά τήν 
έξέγερσι τού Ιουδαϊκού λαού κατά τού Παύλου, τήν 
κακοποίησι τού άποστόλου άπ’ τούς Ιουδαίους καί τή 
σύλληψί του άπ’ τούς Ρωμαίους, στίχ. 27 - 40. 

Έξήγησις λέξεων καί φράσεων 

18. τη δέ έπιούση = κατά δέ τήν έπομένη, τήν έπομένη δέ 

ήμερα. 

είσήει = είσήρχετο, είσήλθε (καί στό στίχ. 26). 
παρεγένοντο = ήλθαν. 

19. εξηγείτο = άφηγεΐτο, διηγείτο. 

χαθ' εν έκαστον ών = ένα - ένα δσα, λεπτομερώς δσα. 

20. ύπάρχουσι = είνε. 

21. κατηχήθησαν = πληροφορήθηκαν. 

τοίς έθεσι περιπατεϊν = να ζούν με τα έθιμα. 

22. τί ούν έστι; = τί πρέπει λοιπόν νά γίνη; 

πάντως δει πλήθος συνελθεϊν = οπωσδήποτε πρέπει νά 
μαζευτή πλήθος. 

23. εύχή = τάξιμο. 

24. άγνίσθητι - κάνε άγνισμό (τελετουργικό καθαρισμό). 
δαπάνησον έπ' αύτοϊς = δαπάνησε γι’ αύτούς. 

ϊνα... γνώσι = γιά νά γνωρίσουν, γιά νά καταλάβουν. 
ών χατήχηνται = άπ’ όσα έχουν πληροφορηθή. 
ούδέν έστι = τίποτε δέν συμβαίνει. 
στοιχεϊς και αυτός = βαδίζεις καί συ. 

25. έπεστειλαμεν χρίναντες = άφού αποφασίσαμε, παραγγεί¬ 

λαμε 5Γ έπιστολής. 

26. τη έρχομένη ημέρα = τήν έπομένη ήμερα. 
άγνισθείς = άφού έκανε τον άγνισμό. 
διαγγέλλων = άναγγέλλων. 

τήν έχπλήρωσιν = τή συμπλήρωσι. 

έως ου προσηνέχθη = έως ότου προσφέρθηκε. 

27. συνέχεον = συνετάραξαν, άναστάτωσαν, ξεσήκωσαν. 

28. χεχοίνωχε = μόλυνε, βεβήλωσε. 

30. συνδρομή = συρροή. 
εΐλχον — έσυραν. 

31. άνέβη φάσις = έφθασε εϊδησις. 
σπείρα = τάγμα, φρουρά. 
συγχέχυται - έχει άναστατωθή. 

32. δς έξαυτής = αύτός άμέσως. 

33. έπυνθάνετο τις άν είή = έρωτοϋσε ποιος ήταν. 
τί έστι πεποιηχώς = τί έχει κάνει. 

34. τό άσφαλές = το άληθές, τό βέβαιο. 
παρεμβολή = στρατόπεδο. 

35. δτε δε έγένετο έπι τούς άναβαθμούς = όταν δέ έφθασε 

στά σκαλοπάτια. 

36. αίρε αυτόν = έξαφάνισέ τον, θανάτωσε τον. 

38. σιχάριοι = φέροντες σίκαν ήτοι ξιφίδιο, δολοφόνοι και 

τρομοκράτες. 

39. δέομαι σου = σέ παρακαλώ. 

Παρατηρήσεις και διδάγματα 

Στίχ. 18: Ό Παύλος δεν βρήκε στήν Ιερουσαλήμ τούς 
άλλους άποστόλους. Οί άλλοι άπόστολοι είχαν καί αύτοί 
ριφθή στή μεγάλη περιπέτεια γιά τήν έξάπλωσι τής 
βασιλείας τού θεού, είχαν διασκορπισθή στόν κόσμο καί 
κήρυτταν τό Εύαγγέλιο μέχρι τά πέρατα τής οικουμένης. 
Στήν Ιερουσαλήμ ήταν ό Ιάκωβος ό άδελφόθεος ό 
μεγάλος καί θαυμαστός έκεϊνος άνθρωπος καί ό πρώτος 
επίσκοπος τής μητέρας των Εκκλησιών. 

Όπως άλλοτε, έτσι καί τώρα ό Παύλος έπισκέφθηκε 
τόν Ιάκωβο. Ήλθαν δέ καί οί πρεσβύτεροι, τό ιερατείο, 
ειδοποιημένοι προφανώς άπ’ τόν Ιάκωβο λόγω τής 
άφίξεως τού Παύλου. Ίσως ήλθαν καί άλλοι. Ή συνάντησις 
είχε έπίσημο χαρακτήρα. Τότε δέ μάλλον ό Παύλος καί 
οί συνοδοί του θά παρέδωσαν τή λογία γιά τούς πτωχούς 
άδελφούς τής Ιερουσαλήμ. "Αλλοτε στήν Ιερουσαλήμ οί 
έπισημότεροι άπόστολοι, ό Ιάκωβος, ό Κηφάς καί ό 
Ιωάννης, είχαν συστήσει στόν Παύλο καί τούς συνεργάτας 
του ένα μόνο πράγμα, νά ένθυμοΰνται τούς πτωχούς. Ό 
δέ Παύλος φρόντισε μέ ζήλο νά συλλέξη βοήθεια άπ' τις 
Εκκλησίες, όπου είχε κηρύξει τό Εύαγγέλιο, καί νά τή 
μεταφέρη άσφαλώς καί νά τήν παραδώση στήν Ιερουσα¬ 
λήμ (Γαλ. β* 9 - 10). Οί έξ Ιουδαίων χριστιανοί τής 
Ιερουσαλήμ πολλές φορές είχαν δείξει δυσμένεια πρός 
τόν Παύλο, πολλές φορές τόν είχαν πικράνει. Ό δέ 
Παύλος φρόντιζε γΓ αύτούς μέ ζήλο, άποδείκνυε έμπρά- 
κτως, ότι τούς εϊχε στά πλάτη τής καρδιάς του, τούς 
περιέφερε στήν οικουμένη καί τούς πρόβαλλε στις άνά 
τόν κόσμον Εκκλησίες. 

Η δυσμένεια των συνανθρώπων μας άς μή μειώνη τό 
ένδιαφέρον μας γΓ αύτούς, πνευματικό καί ύλικό ένδιαφέ- 
ρον, άλλά τούναντίον άς τό αύξάνη. "Ας νικάμε τό κακό 
μέ τό καλό. Αύτό διδάσκει ό μεγάλος Παύλος μέ λόγο 
(Ρωμ. ιβ' 21) καί μέ έργο. 

Στίχ. 19 - 20: Όπως άλλοτε, έτσι καί τώρα ό Παύλος 
άφηγεΐται τήν πρόοδο τού Εύαγγελίου μεταξύ των έθνικών. 
Αναφέρει ένα - ένα τά θαυμαστά γεγονότα τής έξαπλώσε- 
ως τής βασιλείας τού θεού στήν οικουμένη. Γιατί ό 
άπόστολος περιγράφει τις έπιτυχίες καί τούς θριάμβους 
τού Εύαγγελίου; Γιά νά προκαλέση θαυμασμό καί ν’ 
άποσπάση έπαίνους γιά τό πρόσωπό του; Γιά νά δοξάση 
τόν έαυτό του; Όχι! Ό άπόστολος δέν είχε κενοδοξία. 
Ήταν ό ταπεινότερος άπ’ όλους. Εξέθεσε τά θαυμαστά 
έργα ώς έργα τού θεού, όχι ώς ίδικά του έργα. «Έποίησεν 
ό θεός διά τής διακονίας αύτοϋ». Ό θεός ό τελεσιουργός 
των θαυμασίων. Ό δέ Παύλος ταπεινός διάκονος, ταπεινός 

ύπηρέτης. Ό απόστολος άφηγεΐται τις κατακτήσεις τού 
Εύαγγελίου, γιά νά ένημερώση τήν Εκκλησία τής Ιερου¬ 
σαλήμ καί νά χαροποιήση τούς άδελφούς. 

Ο δέ Ιάκωβος καί οί πρεσβύτεροι δέν φθονούν τόν 
Παύλο άκούοντας τις καταπληκτικές έπιτυχίες τού Εύαγ- 
γελίου διά μέσου τού προσώπου του, άλλά χαίρουν καί 
δοξάζουν τόν Κύριο γιά τήν έπέκτασι τής βασιλείας του. 

Ω νά ήμασταν όλοι οί χριστιανοί άκενόδοξοι σάν τόν 
Παύλο καί άπαλλαγμένοι άπ’ τό φθόνο σάν τόν Ιάκωβο καί 
τούς πρεσβυτέρους! 

Ω νά ήταν προπάντων έτσι οί έργάτες τού Εύαγγελίου! 
Τότε ό θεός θά έδινε μεγάλη χάρι, καί διά μέσου των 
προσώπων μας θά έπιτυγχάνονταν μεγάλα πράγματα πρός 
δόξαν τού Χριστού. 

Κύριε Ιησού Χριστέ ό θεός! Διά πρεσβειών τού 
άποστόλου σου Παύλου, τού άδελφοϋ σου Ιακώβου καί 
όλων των άγιων σου, οί όποίοι δέν ύπερηφανεύονταν καί 
δέν φθονούσαν γιά μέγιστες έπιτυχίες, άπάλλαξε άπό τά 
φοβερά μικρόβια τής ύπερηφανείας καί τού φθόνου έμάς 
τούς άσθενεϊς καί ταλαιπώρους, οί όποιοι ύπερηφανευό- 
μεθα καί φθονούμε γιά έλάχιστες έπιτυχίες. θεράπευσέ 
μας τά θανάσιμα νοσήματα, καί χαρίτωσέ μας μέ πολλή 
χάρι, ώστε διά μέσου των ταπεινών προσώπων μας νά 
έπιτυγχάνωνται σπουδαία πράγματα πρός δόξαν τού 
όνόματός σου. Αμήν. 

Στίχ. 20 - 25: Ό Ιάκωβος καί οί πρεσβύτεροι, τά 
έπίσημα καί ύπεύθυνα πρόσωπα τής Εκκλησίας τής 
Ιερουσαλήμ, έπιδοκιμάζουν πλήρως τό κήρυγμα τού 
Παύλου καί τή δράσι του, καί έκδηλώνουν πρός αύτόν 
άδελφική άγάπη καί έκτίμησι. Κανένα ένδοιασμό καί 
καμμιά έπκρύλαξι δέν έχουν γιά τήν όρθότητα τής τακτικής 
τού άποστόλου τών έθνών. 

Αλλά μεταξύ τού λαού ύπάρχουν καί οί άσθενεϊς στή 
συνείδησι χριστιανοί, οί στενοκέφαλοι, οί φανατικώς 
προσκολλημένοι στό Μωσαϊκό νόμο. Οί χριστιανοί αύτοί 

δέν δύνανται ν άπαλλαγοϋν άπ’ τήν ιδέα, ότι ή περιτομή 
καί άλλες τελετουργικές πράξεις εΤνε δήθεν άναγκαΐες 
γιά τή σωτηρία. 

Βλέποντας δέ ό Παύλος τήν έπιμονή τους οτόν 
τελετουργικό νόμο, καί θεωρώντας τήν περιτομή καί άλλες 
τελετουργικές πράξεις πράγματα άδιάφορα, ούτε γιά 
σωτηρία δηλαδή οϋτε γιά άπώλεια, δέν κήρυττε έναντίον 
τής τηρήσεως τοϋ τελετουργικού νόμου άπό τούς χριστια¬ 
νούς έκείνους οί όποιοι προέρχονταν άπό τόν Ιουδαϊσμό. 
Ό ίδιος μάλιστα περιέτεμε τόν Τιμόθεο, γιά νά διευκο- 
λυνθή τό έργο του άνάμεσα στούς Ιουδαίους. Έν τούτοις 
φανατικοί καί κακόβουλοι άνθρωποι διέδιδαν εις βάρος 
τοϋ άποστόλου, ότι δίδασκε τούς Ιουδαίους τής διασπο- 
ράς άποστασία άπό τό Μωσαϊκό νόμο. Δίδασκε δήθεν, νά 
μή περιτέμνουν τά τέκνα τους καί νά μή ζοΰν συμφώνως 
πρός τά μωσαϊκά έθιμα. Έξ αιτίας δέ των διαδόσεων 
αύτών οί έξ Ιουδαίων χριστιανοί τής Ιερουσαλήμ είνε 
προκατειλημμένοι άπέναντι τοϋ Παύλου. 

Ή προκατάληψις άδικεΐ τόν Παύλο καί παρεμποδίζει 
τήν άποστολική του δράσι. Επίσης ζημιώνει τό λαό. Διότι 
εϊνε κακό νά έχη ό λαός πεπλανημένη γνώμη καί δυσμενή 
διάθεσι γιά τόν άπόστολο καί λόγω αύτής τής γνώμης 
καί τής διαθέσεως νά μή οίκοδομήται άπό τό κήρυγμα 
τού άποστόλου. Διά τούτο ό Ιάκωβος καί οί πρεσβύτεροι, 
άνδρες άγαθοί καί συνετοί, μέ άγάπη πρός τόν άπόστολο 
καί τό λαό, φροντίζουν νά άρθή ή προκατάληψις, νά 
φύγουν οί παρεξηγήσεις. Συμβουλεύουν τόν άπόστολο νά 
παραλάβη τέσσαρες χριστιανούς, πού είχαν τάξιμο έπάνω 
τους, νά κάνη άγνισμό μαζί τους καί νά πληρώση τά έξοδα 
γιά τίς θυσίες τους, προκειμένου νά ξυρίσουν τό κεφάλι, 
πράγμα πού σήμαινε τό τέλος τοϋ χρόνου τού ταξίματος. 
Αύτό τό έθιμο περιγράφεται στούς Αριθμούς, κεφ. στ' 
στίχ. 1 καί έξής. Συμμορφούμενος ό Παύλος πρός αύτό 
τό έθιμο, θά έδειχνε εύλάβεια στόν Μωσαϊκό νόμο πρός 
διάλυσι τής έναντίον του προκαταλήψεως. 

Ή συμμόρφωσις τού άποστόλου πρός τό έν λόγφ 

έθιμο θά είχε οημασία μόνο γιά τούς έξ Ιουδαίων 
χριστιανούς. Γιά τούς έξ έθνών χριστιανούς δέν θά είχε 
σημασία. Δέν θά σήμαινε δηλαδή, ότι οί έξ έθνών 
χριστιανοί ήταν ύποχρεωμένοι νά τηρούν τόν τελετουργικό 
νόμο. Διότι ήδη ή ’Αποστολική Σύνοδος είχε άποφασίσει 
καί γνωστοποιήσει μέ έπιστολή στούς έξ έθνών χριστια¬ 
νούς, ότι δέν ήταν ύποχρεωμένοι νά τηρούν τόν τελετουρ¬ 
γικό νόμο, παρά μόνο νά άπέχουν άπ' τά είδωλόθυτα, τό 
αίμα, τό πνικτό καί τήν πορνεία. 

Τί διδάσκει ή συμβουλή τού Ιακώβου καί τών πρεσβυτέ¬ 
ρων προς τόν Παύλο; Νά φροντίζωμε νά αϊρωνται οί 
προκαταλήψεις καί οί παρεξηγήσεις είς βάρος άδελφών, 
μάλιστα όταν αύτοί είνε έργάτες τού Εύαγγελίου. Ή άρσις 
τών προκαταλήψεων καί τών παρεξηγήσεων άπαιτεϊται 
άπ τήν άγάπη, τή δικαιοσύνη καί τή φρόνησι. Λέμε καί 
τή φρόνησι, διότι τότε ό άνθρωπος δύναται ν’ άσκή τή 
δέουσα έπίδρασι στούς άλλους, όταν δέν ύπάρχη τό 
έμπόδιο τής προκαταλήψεως καί τής παρεξηγήσεως. Τό 
έμπόδιο αύτό μειώνει ή καί έκμηδενίζει τήν έπίδρασι τού 
άγαθοϋ άνθρώπου στις ψυχές τών προκατειλημμένων. 

Εντροπή στούς δημιουργούς προκαταλήψεων! Μομφή 
στούς προκατειλημμένους! Καί τιμή στούς βοηθοϋντας 
γιά τήν άρσι τών προκαταλήψεων, ιδίως τών προκαταλήψε¬ 
ων είς βάρος έργατών τής Εκκλησίας. 

Στίχ. 26: Ό Παύλος, ό μεγαλύτερος άπόστολος, δέν 
θεώρησε υποτιμητικό καί προσβλητικό νά δέχεται συμβου¬ 
λές άπ' τόν Ιάκωβο καί τούς πρεσβυτέρους. Καί όχι μόνον 
άκουσε τίς συμβουλές γιά συγκατάβασι καί οικονομία 
άπέναντι τών Ιουδαίων, άλλά καί άμέσως τις έφήρμοσε. 
θά μπορούσε νά όμιλήση πρός τούς Ιουδαίους καί νά 
δηλώση σ’ αύτούς τό σεβασμό του πρός τόν Μωσαϊκό 
νόμο, θά μπορούσε έπίσης νά παρουσιάση ένώπιον τών 
Ιουδαίων τόν Τιμόθεο καί νά είπή: Ιδού, έγώ προσωπικώς 
περιέτεμα τόν Τιμόθεο. Έν τούτοις δέν έκανε αύτά. Έκανε 
ο,τι του συνέστησαν ό Ιάκωβος καί οί πρεσβύτεροι. 
Συμμορφώθηκε πρός τό έθιμο τού Μωσαϊκού νόμου. 

Υποβλήθηκε σέ άγνισμό μαζί μέ τούς τέσσαρες άνδρες 
καί κατέβαλε δαπάνες γιά τις θυσίες τους. Αύτή ή πράξις 
ήταν μεγαλύτερη δύναμις γιά νά πείση τούς Ιουδαίους. 

Τί διδάσκει ή συμμόρφωσις τού Παύλου πρός τή 
σύστασι τού Ιακώβου καί των πρεσβυτέρων; Ότι όφείλου- 
με νά ύπακούωμε στις συνετές συστάσεις των άλλων, 
έστω καί άν οι άλλοι είνε κατώτεροι άπό μάς. Τότε έμείς 
εϊμεθα πραγματικώς άνώτεροι, όταν εϊμεθα ταπεινότεροι 
καί δίνωμε προσοχή στή γνώμη καί τού τελευταίου 
άνθρώπου. Πολλές φορές ό θεός λάλε! καί διά μέσου 
άγραμμάτων καί άπλοϊκών άνθρώπων, άκόμη καί διά μέσου 
μικρών παιδιών. Διά μέσου όλων όμιλε! ό Κύριος, διά νά 
τιμώνται όλοι καί νά μή καταφρονήται κανένα άπό τά 
πλάσματα. Από άνθρώπους, τούς όποιους ό κόσμος 
θεωρεί μηδαμινούς, πολλές φορές άκούονται τά πιό 
ξάστερα, συνετά καί σοφά λόγια. 

Στίχ. 27 - 30: Οί Ιουδαίοι τής Ιερουσαλήμ, βλέποντας 
τόν Παύλο νά κάνη άγνισμό καί νά ξοδεύη γιά θυσίες, 
άσφαλώς γίνονταν εύμενεϊς άπέναντί του. 'Αλλ' οί Ιουδαίοι 
άπ' τήν Άσία, καίτοι είδαν τόν Παύλο στό ναό νά έκδηλώνη 
τήν εύλάβειά του πρός τόν οίκο τού θεού, έν τούτοις 
έξεμάνησαν καί προκάλεσαν έναντίον του έξέγερσι, όμοια 
μέ τή φοβερή έξέγερσι στήν Έφεσο. Αναστάτωσαν καί 
ξεσήκωσαν τόν όχλο, πού δέν διευθυνόταν άπ’ τό λογικό, 
άλλ’ άπ’ τό πάθος. Καί συνέλαβαν τόν άπόστολο φωνάζον- 
τας: «"Ανδρες Ίσραηλΐται, βοηθεΐτε!». Οί άνθρωποι ζητούν 
βοήθεια καί συναντίληψι πρός τό καλό. Οί φανατικοί 
Ιουδαίοι, οί τυφλωμένοι άπ' τό πάθος, ζητούν βοήθεια 
πρός τό κακό, γιά νά κακοποιήσουν τόν άπόστολο. Καί 
ένω αύτοί είνε πολλοί καί ό Παύλος είνε ένας καί τόν 
συνέλαβαν καί τόν κρατούν στά χέρια τους, αισθάνονται 
άδυναμία άπέναντί του, φοβούνται καί φωνάζουν γιά 
βοήθεια. Φοβούνται τόν άπόστολο σάν νά είνε άγριο καί 
φοβερό θηρίο, πού δέν μπορούν νά τό δαμάσουν. Καί 
ναι μέν ό άπόστολος δέν είνε άγριος, είνε όμως φοβερός, 
διότι μέσα του έχει τή φοβερή δύναμι τού Κυρίου Ιησού 
Χριστού. Όπως οί Ιουδαίοι αίσθάνθηκαν άδυναμία όταν 

συνελάμβαναν τόν Κύριο (Ίωάν. ιη' 6), έτσι και τώρα 
αισθάνονται άδυναμία κατά τή σύλληψι τού Παύλου. Ό 
άπόστολος ώμοίαζε καί κατά τούτο πρός τόν Κύριό του. 

Οπως έπίσης άλλοτε οί Ιουδαίοι κατηγόρησαν τόν 
Ιησού καί τόν Στέφανο γιά άσέβεια κατά τού λαού, τού 
νόμου καί τού ναού, έτσι τώρα κατηγορούν τόν Παύλο. 
Καί επειδή μαζί με τόν άπόστολο είδαν τόν Τρόφιμο άπό 
τήν Εφεσο, έξ έθνών χριστιανό, νομίζοντας οί συγχυσμέ¬ 
νοι άπ τό φανατισμό, ότι ό Παύλος τόν είσήγαγε στό 
ναό, έκσφενδόνισαν κατά τού άποστόλου καί τή συκοφαν¬ 
τία, ότι άκόμη καί Έλληνες είσήγαγε στό ναό καί βεβήλωσε 
τόν άγιο τόπο. Σέ λίγο όλη ή πόλις έξεγέρθηκε καί άπ’ 
όλες τις διευθύνσεις έπέδραμαν κατά τού άποστόλου, 
τόν έπιασαν βαναύσως καί τόν έσυραν βιαίως έξω άπ' τό 
ναό, κλείνοντας τις θύρες τού ναού, φοβούμενοι μήπως 
ξεφύγη καί έπιστρέψη στό ναό. Ήθελαν νά τόν έκτελέσουν 
έξω άπ τό ναό, γιά νά μή βεβηλωθή ό ναός άπό τό αίμα 
του. Οί τυφλοί τήν μεν έκχυσι τού αίματος στό χώρο τού 
ναού θεωρούσαν βεβήλωσι, τή δέ παράνομη θανάτωσι 

ενός άνθρώπου, καί μάλιστα άθώου, δέν θεωρούσαν 
άμαρτία καί έγκλημα. 

Στίχ. 31 - 40: Οί Ιουδαίοι, χωρίς νά έχουν τέτοιο 
δικαίωμα, κτυποΰσαν συνεχώς τόν Παύλο καί ήθελαν νά 
τόν σκοτώσουν. Πόσα κτυπήματα δέν δέχτηκε κατά 
καιρούς τό σώμα τού μεγάλου άποστόλου! Κόσκινο είχε 
γίνει άπό τά τραύματα καί στίγματα! Ό βασανισμένος καί 
δοκιμασμένος άπόστολος έγραψε πρός τούς Γαλάτας* 

« Εγώ τά στίγματα τού Κυρίου Ιησού έν τώ σώματί μου 
βαστάζω»^ (Γαλ. στ' 17). Πόσο συγκινητικός καί αύτός ό 
λόγος τού άποστόλου! Καί πόσο έλεγκτικός γιά μάς, πού 
οεν εχουμε στό σώμα μας στίγματα γιά τό Χριστό,’ πού 
καλοπερνούμε σ' αύτό τόν κόσμο καί έν τούτοις μερικές 
φορές γογγύζουμε!... μ ^ 

τόν Ππ^λ ΧΡΠσ ' μ0Π0 ' ησε τού ζ Εθνικούς, γιά νά σώση 
τόν Παύλο άπ τα χέρια τών όμοεθνών του. Εϊδησις έφθασε 

ο χιλίαρχο, τό Ρωμαίο φρούραρχο, Οτι Ολη ή Ιερουσαλήμ 

είνε άνάστατη. Αμέσως δέ ό χιλίαρχος παρέλαβε στρατιώ¬ 
τες καί έκατοντάρχους καί ένέσκηψε κεραυνοβόλως στόν 
τόπο τού έγκλήματος, έκεϊ όπου οί Ιουδαίοι κακοποιούσαν 
τόν άπόστολο. Μόλις δέ οί ένοχοι είδαν τόν χιλίαρχο καί 
τούς στρατιώτες, έπαυσαν νά κτυποϋν τόν Παύλο. Ό 
χιλίαρχος διέταξε νά δεθή ό Παύλος μέ δύο άλυσίδες, 
κατευνάζοντας έτσι τόν μαινόμενο συρφετό, άλλά καί 
έκπληρώνοντας τήν προφητεία τού Αγίου Πνεύματος 
(Πράξ. κ' 23, κα' 11). Διά τού χιλιάρχου οί έμπαθείς 
Ιουδαίοι έδεσαν τόν άπόστολο καί τόν παρέδωσαν στούς 
έθνικούς. 

Τις δύο άλυσίδες οί έμπαθείς Ιουδαίοι άσφαλώς είδαν 
σάν διπλό έξευτελισμό τού Παύλου. Άλλ’ ό ίδιος ό Παύλος 
είδε σάν διπλή τιμή άπά τόν Κύριο. Τίποτε δεν ηύφραινε 
τόν άπόστολο, όσο τόν ηύφραιναν οί ταπεινώσεις καί τά 
παθήματά του γιά τόν Κύριο. Τά χέρια του δέν ήταν τόσο 
τίμια όταν θεράπευαν άρρώστους, όσο ήταν τίμια όταν 
ήταν δεμένα γιά τόν Κύριο. Ένας κρίκος άπ' τις άλυσίδες 
τού Παύλου άξιζε περισσότερο άπ' όλα τά βραχιόλια καί 
τά περιδέραια τού κόσμου. 

Τό πλήθος άκολουθοϋσε μανιασμένο τό δεμένο άπό¬ 
στολο. Καί όταν έφθασε στά σκαλοπάτια τού φρουρίου, 
τό λυσσαλέο πλήθος ώρμοϋσε νά τόν άρπάξη άπ' τά χέρια 
τών στρατιωτών. ΓΓ αύτό οί στρατιώτες τόν σήκωσαν καί 
τόν βάσταζαν στούς βραχίονες ή τούς ώμους των. Ό 
θεός διά πυκνής παρεμβολής άγγέλων καί διά τών 
Ρωμαίων στρατιωτών προστάτευε τόν άπόστολό του. Ό 
όχλος έκραζε: «Αίρε αύτόν!». Σκότωσέ τον, δηλαδή. Όπως 
άλλοτε γιά τό Χριστό, έτσι καί τώρα γιά τόν άπόστολό 
του οί Ιουδαίοι ζητούν θάνατο. Άνθρωποκτόνος ό Διάβο¬ 
λος, άνθρωποκτόνοι καί τά φανατικά όργανά του. 

Φοβείται καί ταράσσεται ό Παύλος άπ' τις φονικές 
διαθέσεις καί άπαιτήσεις τού πλήθους; Κάθε άλλο! Οί 
Ιουδαίοι ταράσσονται άπό τό πάθος, ό Παύλος άπολαμ- 
βάνει ήρεμία. Ό χιλίαρχος έχει γι' αύτόν τή φοβερή 
ύπόνοια, ότι είνε ό Αιγύπτιος άρχιστασιαστής, πού ώδή- 

γησε στήν έρημο τούς τέσσερες χιλιάδες σικαρίους 
στασιαστάς μέ δολοφονικά ξιφίδια. 'Αλλ' ούτε ή φοβερή 
αύτή ύπόνοια τόν ταράσσει. Τήν διαλύει, δίνοντας μέ 
ήρεμία τά στοιχεία τής ταυτότητάς του στόν χιλίαρχο. 
Τονίζει, ότι δέν είνε Αιγύπτιος, άλλ' Ιουδαίος άπό τήν 
Ταρσό, πάλι σπουδαία καί μέ προνόμια άπ' τούς Ρωμαίους. 
Παρακαλεϊ δέ τόν χιλίαρχο νά όμιλήση πρός τό πλήθος, 
γιά νά τό διαφώτιση γιά τήν άλήθεια. Ή μεγάλη άγάπη 
του δέν τόν άφηνε ποτέ ν’ άπελπισθή γιά τό λαό του. Ό 
χιλίαρχος έπέτρεψε καί ό άπόστολος, δεμένος καί άπ’ 
τά δύο χέρια, άρχισε νά όμιλή στή γλώσσα τού λαού. 
Ιδιαιτέρως συγκινητική αύτή ή δημηγορία. Ό ιερός 
Χρυσόστομος λέγει: «Τί τούτου ίσον τού θεάματος, δυσίν 
άλύσεσι δεδεμένον ίδεΐν Παύλον δημηγοροϋντα;» (Ε.Ρ.ΜΙ- 
ΟΝΕ, 60, 327). Ό Παύλος δέδεται, άλλ’ ό λόγος τού 
θεού ού δέδεται! 

Η μεγαλειώδης ήρεμία τού Παύλου σέ τόσο ταραχώδη 
καί φοβερή περίστασι είνε θαύμα τής θείας χάριτος μέσα 
στήν ψυχή τού άποστόλου. 


412 



ΠΡΑΞΕΩΝ ΚΒ 


ΜΑΘΗΜΑ 46ο 


ΛΟΓΟΣ ΤΟΥ ΠΑΥΛΟΥ ΠΡΟΣ ΤΟΥΣ ΙΟΥΔΑΙΟΥΣ 
ΕΠΙΚΛΗΣΙ ΤΗΣ ΙΔΙΟΤΗΤΟΣ ΤΟΥ ΡΩΜΑΙΟΥ ΠΟΛΙΤΟΥ 


Στο εικοστό δεύτερο κεφάλαιο των Πράξεων άναφέ- 
ρονται: 1) Ο λόγος τοϋ Παύλου προς τό Ιουδαϊκό πλήθος 
τής Ιερουσαλήμ γιά τόν έαυτό του προ τής έπιστροφής, 
γιά τή θαυμαστή έπιστροφή του καί γιά τήν έκστασί του 
ατό ναό καί τήν άποστολή του άπ’ τόν Κύριο στά έθνη, 
στίχ. 1-21, καί 2) Ή άντίδρασις τοϋ Ιουδαϊκού πλήθους 
στό λόγο τοϋ Παύλου, τό δέσιμο τοϋ άποστόλου γιά 
μαστίγωσι, ή έπίκλησις τής ίδιότητος τοϋ Ρωμαίου πολίτου, 
ή συνομιλία μέ τόν χιλίαρχο καί ή προσαγωγή ένώπιον 
τοϋ Ιουδαϊκού Συνεδρίου, στίχ. 22 - 30. 

Έξήγησις λέξεων καί φράσεων 

2. τή Έβραΐδι διαλεχτού = μέ τήν Εβραϊκή γλώσσα, στήν 

έβραϊκή γλώσσα (έννοεΐται ή Άραμαϊκή, πού μιλούσαν 
τότε οί Εβραίοι). 

προσεφώνει αύτοίς = μιλούσε πρός αύτούς. 

μάλλον παρέσχον ησυχίαν = έκαναν μεγαλύτερη ήσυχία. 

3. άνατεθραμμένος = ό όποιος έχω μορφωθή. 

4. ός = ό όποιος, έγώ. 

ταύτην τήν οδόν = αύτή τή διδασκαλία, αύτή τήν πίστι, 
αύτή τή θρησκεία. 

άχρι θανάτου = μέχρι θανάτου, μέ θανάσιμες διαθέσεις, 
θανασίμως. 

δεσμεύουν = δένοντας. 

5. άξουν = γιά νά οδηγήσω. 

τούς έκεϊσε όντας = τούς έκεΐ εύρισκομένους. 

ϊνα τιμουρηθώσι = γιά νά παιδευθούν, γιά νά ύποστούν 
βασανιστήρια. 

6. φώς ιχανόν — πολύ ψώς, πολύ ισχυρό φώς. 

9. οι δέ συν έμοί όντες = αύτοί δέ πού ήταν μαζί μου. 

10. ών τέταχται σοι = τά όποια έχουν όρισθή για σένα. 

\\.ώς δέ ούχ ένέβλεπον = και έπειδή δεν έβλεπα. 
άπό τής δόξης = από τή λάμψι. 
υπό των συνόντων μοι = άπ τούς συνοδούς μου. 

12. μαρτυρουμενος = ό όποιος είχε καλή μαρτυρία, ύπόληψι. 

13. έπιστάς = άφού στάθηκε μπροστά μου. 
άνάβλεφον = άνάκτησε τό φώς. 
άνέβλεφα εις αυτόν = κοίταξα σ’ αύτόν. 

14. προεχειρισατό σε = σέ έξέλεξε ή σέ προώρισε. 
γνώναι = νά γνωρίσης. 

15. ότι ίση μάρτυς αύτώ = διότι θά είσαι μάρτυς γι' αύτόν 
ων εωραχας = αύτών πού είδες. 

16. χαι νϋν τί μέλλεις; = καί τώρα γιατί βραδύνεις; 

17. εγενετο... γενέσθαι με έν έχστάσει = συνέβη νά περιέλθω 

σε εκστασι. 

18. ου παραδέξονται = δέν θά παραδεχθούν. 

19. έπίστανται = ξέρουν καλά. 

20. έςεχειτο = έκχυνόταν, χυνόταν. 
ήμην έφεστώς = ήμουν παρών. 

ήμην συνευδοχών = συνευδοκοϋσα, συγκατάνευα. 

Τ7? αναιρέσει αύτού = στή θανάτωσί του, στο φόνο του. 
των αναιρούντων αύτόν = τών φονευτών του. 

22. έπήραν την φωνήν = ύψωσαν τή φωνή. 
αϊρε άπό τής γης = άφάνισε άπό τή γη 
ού γάρ χαθήχεν αύτόν ζήν = διότι δέν έπρεπε αυτός νά ζή 

Ρί ΊΖΖ^ τ α μ<ίτΐα = έΡΡΐπταν (π6τθ0σαν) έπάνω 

χονιορτόν βαλλόντων = ένφ σκόρπιζαν κονιορτό. 

24. αγεσθαι εις την παρεμβολήν = νά όδηγτ,θγί στο στρατόπε- 

άν α£ς. θαί αύτ6ν = νά παιδβυθ ^ αύτό ^ νά βασανισθή 

ινα έπιγνώ = γιά νά μάθη. 

01 αίτι ' α ν = γιά ποιά αιτία. 

οίίτως έπεφώνουν αύτώ - φώναζαν έτσι εναντίον του. 

-5. ως δέ προέτειναν αυτόν = όταν δέ τον έδεσαν τεντωμένο. 
τοις ίμάσι = για τά λουριά, γιά τό μαστίγιο. 
άχατάκριτος = χωρίς νά έχη κατακριθή, χο)ρίς νά έχη 
καταδικασθή. 

26. 'όρα τι μέλλεις ποιειν = πρόσεχε τί πρόκειται νά κάνης. 

28. πολλού κεφαλαίου = με μεγάλο κεφάλαιο, μέ πολλά 

χρήματα. 

έκτησάμην = άπέκτησα. 

την πολιτείαν ταύτην = τό πολιτικό αύτό δικαίωμα. 

29. άπέστησαν άπ' αύτοϋ = άπομακρύνθηκαν άπ’ αύτόν. 

• έπιγνούς = όταν έμαθε. 

ην αύτόν δεδεκώς = ότι τον είχε δέσει (γιά μαστίγωσι). 

Παρατηρήσεις καί διδάγματα 

Στίχ. 1: «"Ανδρες άδελφοΐ καί πατέρες!». Καίτοι ό 
Παύλος προσφωνεί συκοφάντες καί κακοποιούς άνθρώ- 
πους, μάλλον δέ άγρια θηρία, άπό τά όποια μόλις πρόλαβε 
καί τόν έσωσε ό χιλίαρχος φοβερά κακοποιημένον, έν 
τούτοις χρησιμοποιεί γλώσσα γεμάτη άπό εύγένεια, άγάπη 
καί σεβασμό. Δέν λέγει, « Τ Ω ταραξίες, κακοποιοί καί 
φονιάδες!», άλλά λέγει, «“Ανδρες άδελφοΐ καί πατέρες!». 
Τούς νεωτέρους προσφωνεί άδελφούς, δεικνύοντας πρός 
αύτούς την άγάπη του, καί ότι δέν είνε ξένος καί έχθρός 
τους, άλλά δικός τους άνθρωπος. Τούς δέ πρεσβυτέρους 
προσφωνεί πατέρας, δεικνύοντας πρός αύτούς τό σεβα¬ 
σμό του. Πού είνε οί αιρετικοί πού λένε, ότι δέν πρέπει 
νά όνομάζωμε τούς κληρικούς πατέρας; Μέ άπόλυτη 
βεβαίως έννοια πατέρας είνε ένας, ό θεός. Αλλά μέ 
σχετική έννοια πατέρες είνε πολλοί, σαρκικοί καί πνευμα¬ 
τικοί. 

Ή προσφώνησις τού Παύλου πρός τούς Ιουδαίους 
φανερώνει, ότι στήν ψυχή τού άποστόλου δέν ύπήρχε 
ίχνος κακίας καί μνησικακίας. 'Αλλ' ούτε δειλία καί ταραχή 
ύπήρχε στήν άποστολική ψυχή. Ό Χριστός είχε κάνει τόν 

άπόστολό του μεγαλόψυχο, ήρωικό καί άτάραχο. Δέν 
ταρασσόταν γιά τις έναντίον του άδικίες. Ταρασσόταν 
μόνον για τις αδικίες κατά τών άλλων, καί πρό πάντων 
γιά τήν άσέβεια κατά τού θεού. 'Αντιθέτως έμεϊς ταρασσό- 
μεθα όταν θίγεται τό άτομό μας, καί μάλλον μένουμε 
άτάραχοι όταν θίγωνται οί συνάνθρωποί μας καί ό θεός. 
Πόσο διαφέρουμε έμεϊς άπ* τόν άπόστολο! Εκείνος 
μεγαλόψυχος, έμεϊς μικρόψυχοι. "Ας παρακαλούμε τό 
θεό νά μικρύνη τόν έγωισμό μας καί νά πλατύνη τήν 
καρδιά μας. 


Στίχ. 2: Ο Παύλος, εύπαίδευτο πρόσωπο, γνώριζε τήν 
Ελληνική, διεθνή τότε γλώσσα. Καί θά μπορούσε νά 
μιλήση πρός τούς Ιουδαίους στήν Ελληνική. Καί ένα 
μέρος άπ’ αύτούς, οί μορφωμένοι, θά τόν καταλάβαιναν. 
Πολλοί δέ καί θά τόν θαύμαζαν γιά τήν έλληνομάθειά 
του, όπως προηγουμένως τόν θαύμασε ό χιλίαρχος (Πράξ. 
κα 37). Εχοντας δέ τό χάρισμα τής γλωσσολαλίας, ό 
άπόστολος θά μπορούσε έπίσης νά όμιλήση στή Ρωμαϊκή 
καί σ όλες τις γλώσσες τών άνθρώπων. Αλλά προτίμησε 
νά μιλήση στή γλώσσα τού λαού, τήν Εβραϊκή, άκριβέστε- 
ρα τήν Αραμαϊκή, πού ήταν συγγενής πρός τήν Εβραϊκή 
καί μιλούσαν τότε οί Εβραίοι. 

Τί διδάσκει τούτο; Οτι οί όμιλητές, καί μάλιστα οί 
ιεροκήρυκες, πρέπει νά όμιλοΰν σέ γλώσσα καταληπτή 
καί ζωντανή, τή γλώσσα τού λαού, γιά νά καταλαβαίνουν 
όλοι. Νά μή έκχυδαΐζουν βεβαίως τή γλώσσα, άλλά καί 
να μή την κάνουν έπιτηδευμένη, άκαδημαϊκή καί άκατάλη- 
πτη. Ιδίως οί άλήθειες τού θεού γιά τήν έκφρασί τους 
χρειάζονται γλώσσα καταληπτή, ζωντανή καί εύπρεπή. 
Πολλοί ιεροκήρυκες άποτυγχάνουν στά κηρύγματά τους, 
διότι χρησιμοποιούν άκαδημαϊκή γλώσσα. Καί άλλοι συναρ¬ 
πάζουν, διότι χρησιμοποιούν άπλή γλώσσα καί μιλάνε στήν 
καρδιά τού λαού. Ιερείς καί ιεροκήρυκες! «Λαλήσατε εις 
την καρδίαν Ιερουσαλήμ» (Ήσ. μ' 2). 

• οϋ ?; 3 ’ 5: Εδώ ό Παΰλ °ς άμιλεϊ άπ τή ζωή του. Δέν 

υποβάλλει στό άκροατήριό του προτάσεις πίστεως. Δέν 

διατυπώνει θεωρητικά έπιχειρήματα. Χρησιμοποιεί τό 
επιχείρημα άπ' τήν προσωπική του πείρα, πού κανείς 
κυνικός καί άπιστος δέν μπορεί ν’ άνασκευάση. Όμιλεϊ 
γιά τή ζωή του πρό τής έπιστροφής, γιά νά πιστεύσουν 
στό θαύμα, πού προκάλεσε τήν άπότομη καί ριζική 
μεταβολή του. 

Επειδή οί Ιουδαίοι τόν κατηγόρησαν ώς έχθρό τού 
τόπου καί τού νόμου, άπολογούμενος τονίζει, ότι είνε 
Ιουδαίος, σάρξ έκ τής σαρκός των, ότι γεννήθηκε στήν 
Ταρσό, πόλι σπουδαία καί με σπουδαία πολιτικά προνόμια, 
ότι έγκατέλειψε τή σπουδαία καί προνομιούχο πόλι τής 
γεννήσεώς του καί ήλθε καί σπούδασε στήν Ιερουσαλήμ, 
ότι έμαθε με άκρίβεια τό νόμο των πατέρων, μαθητεύοντας 
στό πόδια τού Γαμαλιήλ, αύστηροϋ καί περιφήμου νομοδι¬ 
δασκάλου, καί ότι ήταν ζηλωτής τού θεού. 

Ώς άπόδειξι τού μεγάλου ζήλου του γιά τό θεό καί 
τό νόμο τού θεού άναφέρει τό σκληρό διωγμό, πού έκανε 
κατά τής Χριστιανικής Πίστεως. «Ταύτην τήν όδόν έδιωξα 
άχρι θανάτου, δεσμεύων καί παραδιδούς εις φυλακάς 
άνδρας τε καί γυναίκας». Ή ψυχή του ήταν γεμάτη άπό 
μίσος καί φονική διάθεσι κατά των άκολούθων τής νέας 
πίστεως. Έδενε καί πετοϋσε στις φυλακές όχι μόνον 
άνδρες, άλλά καί άδύνατες γυναίκες. Γιά τή θανάσιμη 
έχθρότητά του άπέναντι τής νέας πίστεως έπικαλεΐται τή 
μαρτυρία καί τού άρχιερέως καί όλου τού πρεσβυτερίου, 
τού Συνεδρίου δηλαδή. Αναφέρει ότι έκ μέρους των 
έλαβε έπιστολές πρός τούς Ιουδαίους άδελφούς στή 
Δαμασκό καί πήγαινε νά συλλάβη καί τούς έκεΐ όπαδούς 
τής νέας πίστεως καί νά τούς όδηγήση δεμένους στήν 
Ιερουσαλήμ γιά νά βασανισθοϋν. 

Τόσο φανατικός διώκτης τού Χριστιανισμού πώς άποτό- 
μως μεταβλήθηκε; Αύτός πού έπιανε καί πήγαινε νά πιάση 
χριστιανούς, πώς πιάστηκε στά δίκτυα τού Χριστιανισμού; 
Αύτός πού έδενε καί πήγαινε νά δέση τούς πιστούς τού 
Ιησού, πώς δέθηκε ό ίδιος καί έγινε δούλος τού Ιησού; 
Αύτός πού βασάνιζε, πώς τώρα ύφίσταται μέ προθυμία 

καί χαρά βασανιστήρια γιά τήν πίστι τού Ίησοϋ του 
Ναζωραίου; Τέτοια μεταβολή δέν έξηγείται αλλιώς, παρά 
με θαύμα. ΓΓ αύτό ό Παύλος στή συνέχεια άφηγείται τό 
σημείο κοντά στή Δαμασκό. 

Στίχ. 6-11: Όλες οί έμφανίσεις τού άναστάντος 
Ίησοϋ κατά τά Εύαγγέλια έγιναν τήν ήμέρα, όχι τή νύκτα, 
ή όποια δημιουργεί φαντασιώσεις. Καί ή έμφάνισις τού 
Ίησοϋ στόν Παύλο έγινε τήν ήμέρα, «περί μεσημβρίαν», 
σέ πλήρες φώς. Έντονο τό φώς τής μεσημβρίας, στή 
μεγαλύτερη άκμή του. Αλλά τήν ώρα έκείνη άλλο φώς, 
έντονώτερο, έξουδετέρωσε τό ήλιακό φώς. Τό άνώτερο 
τούτο φώς, άκτιστο, όπως τό θαβώρειο, ήταν ή άκτινοβολία 
τού ένδοξου σώματος τού Κυρίου Ίησοϋ. Τού έξαισίου 
τούτου φωτός θεατής καί μάρτυς δέν είνε ό Παύλος 
μόνο. Τού ύπερφυσικοΰ τούτου φωτός θεαταί καί μάρτυ¬ 
ρες είνε καί οί συνοδοί τού Παύλου. Οί συνοδοί δέν είδαν 
μέν τόν Ίησοΰν, όπως είδε ό Παύλος (Πράξ. θ' 17, κστ' 
16), είδαν όμως τό φώς και κυριεύθηκαν άπό φόβο. Ό 
δέ Παύλος τυφλώθηκε άπό τή λάμψι τού φωτός, ώστε 
νά όδηγηθή χειραγωγούμενος στή Δαμασκό. Έπί πλέον 
ό Παύλος άκουσε καί τή φωνή τού Ιησού καί συνωμίλησε 
μαζί του. Λέγοντας δέ ό Παύλος, ότι αύτός μέν άκουσε 
τή φωνή, οί δέ συνοδοί του δέν τήν άκουσαν, έννοεϊ, ότι 
αύτός άκουσε τή φωνή ώς λέξεις καί νοήματα καί 
κατάλαβε τί έλεγε, ένώ οί συνοδοί του δέν άκουσαν έτσι. 
Κατά τό Πράξ. θ' 7 τή φωνή άκουσαν καί οί συνοδοί. 
Αλλά πώς; Απλώς ώς ήχο καί βοή, όχι ώς λέξεις καί 
νοήματα. 

Όπως ό άπόστολος περιγράφει τό θαύμα, θέλει ν* 
άποδείξη στούς άκροατάς του, ότι δέν πρόκειται γιά 
φαντασίωσι, άλλά γιά πραγματικό θαύμα, μέ πολλά στοι¬ 
χεία καί πολλές μαρτυρίες κατωχυρωμένο. 

Όταν άναφέρωμε στούς άλλους θαύματα γιά νά 
πιστεύσουν, τά θαύματα πρέπει νά είνε κατωχυρωμένα. 

Στίχ. 12 - 16: Μετά τό θαύμα κοντά στή Δαμασκό, ό 
Παύλος άναφέρει άλλο θαύμα μέσα στή Δαμασκό. Γιά τό 

νέο θαύμα μάρτυς ό Άνανίας. Ό Άνανίας δέν ήταν 
εχθρός ιού νόμου, άλλ’ «άνήρ εύσεβής κατά τόν νόμον». 
Ολοι οί Ιουδαίοι τής Δαμασκού έδιναν μαρτυρία γιά τό 
πρόσωπό του, βεβαίωναν τήν πίστι καί τήν έντιμότητά του. 
Ως εύυπόληπτος ό Άνανίας ήταν καί μάρτυς άξιόπιστος. 
Χωρίς ό Ανανίας νά γνωρίζη προσωπικώς τόν Παύλο, 
κατά τή θεία άποκάλυψι καί όδηγία ήλθε προς αύτόν, τόν 
θεράπευσε άπό τήν τύφλωσι καί ύπενθυμίζοντας τό όραμα 
κοντά στή Δαμασκό τού είπε: «Ό θεός των πατέρων 
ήμών προεχειρίσατό σε γνώναι τό θέλημα αύτοϋ καί ίδεΐν 
τόν Δίκαιον καί άκοϋσαι φωνήν έκ τού στόματος αύτοΰ, 
ότι έση μάρτυς αύτω πρός πάντας άνθρώπους ών έώρακας 
καί ήκουσας. Καί νϋν τί μέλλεις; Άναστάς βάπτισαι καί 
άπόλουσαι τάς άμαρτίας σου έπικαλεσάμενος τό όνομα 
τού Κυρίου». 

Πολύ συγκινητικά αύτά τά λόγια. Ό Παύλος μέχρι τότε 
άγνοοΰσε τό θέλημα τού θεού. Είχε ζήλο, άλλ' όχι μέ 
έπίγνωσι. Ό,τι έπραττε κατά τού Χριστιανισμού, έπραττε 
άπό άγνοια. Ό δέ θεός, πού προγνώριζε τά βάθη καί 
τήν καλή προαίρεσι τού Παύλου, τόν προώρισε νά γνωρίση 
τό θέλημά του καί νά ίδή τόν Δίκαιο καί ν' άκούση φωνή 
άπό τό στόμα του. Ό Ιησούς είνε ό Δίκαιος, τουτέστιν 
ό Άγιος. Αύτή ή ονομασία είνε έμμεσος έλεγχος κατά 
των Ιουδαίων. Οί Ιουδαίοι καταδίκασαν καί θανάτωσαν 
τόν Δίκαιο! Αύτή ή όνομασία είνε έλεγχος καί γιά τόν 
Παύλο. Ό Παύλος καταδίωξε τόν Δίκαιο! Άλλ’ αύτή ή 
όνομασία δεικνύει καί τήν τιμή, τής όποιας άξιώθηκε ό 
Παύλος. Ό διώκτης άξιώθηκε νά ίδή καί νά άκούση τόν 
Δίκαιο καί νά γίνη μάρτυς του πρός όλους τούς άνθρώ¬ 
πους, Ιουδαίους καί έθνικούς, μαρτυρώντας όσα είδε καί 
ακούσε! Αύτόπτης, άκουστής καί μάρτυς τού Δικαίου! 
Πού είνε οί Μάρτυρες τού Ιεχωβά, οί όποιοι δέν θέλουν 
νά όνομάζωνται μάρτυρες τού Ιησού; Ό Παύλος είνε 
μάρτυς τού Ιησού, διότι ό Ιησούς είνε αύτός ό Ιεχωβά 
τής Παλαιός Διαθήκης, ό Δίκαιος ή Άγιος μέ άπόλυτη 
έννοια, ό άληθινός θεός. 

Μετά τήν άποκάλυψι τού θελήματος τού θεού ή 

βραδύτης καί χρονοτριβή εϊνε αδικαιολόγητη. Ό Παύλος 
προτρέπεται νό βαπτισθή άμέσως καί ν’ άποπλύνη μέ τό 
βάπτισμα τίς άμαρτίες του, άφοϋ έπικαλεσθή τό όνομα 
τού Κυρίου, τού Ιησού δηλαδή, πράγμα πού σημαίνει 
άναγνώρισι τής θεότητος τού Ιησού. Πού εϊνε πάλι οί 
ψευδό - Μάρτυρες τού Ιεχωβά, πού λένε ότι ό Ιησούς 
δέν εϊνε θεός καί τό βάπτισμα δέν εϊνε μυστήριο; "Αν ό 1 
Ιησούς δέν ήταν θεός, όμοούσιος καί ίσος μέ τόν Πατέρα 
καί τό Πνεύμα, ή Καινή Διαθήκη δέν θά έλεγε νά τόν 
έπικαλούμεθα ώς Κύριο. Καί άν τό βάπτισμα δέν ήταν 
μυστήριο, δέν θά έξήλειφε τίς άμαρτίες. 

Ο Κύριος, άπ' εύθείας κοντά στή Δαμασκό καί διά ' 
μέσου τού Άνανία μέσα στή Δαμασκό, κάλεσε τόν Παύλο 
νά γίνη δούλος καί άπόστολός του. Άναφέροντας δέ ό 
Παύλος τά θαυμαστά περιστατικά τής κλήσεώς του εϊνε 
σάν νά έλεγε; Ο Κύριος μέ κάλεσε. Πώς μπορούσα νά 
άντισταθώ στόν Κύριο; | 

Στίχ. 17 - 21: Οί Ιουδαίοι κατηγόρησαν τόν Παύλο 
ώς έχθρό τού ναού. Άλλ’ ό άπόστολος άνέτρεψε τή δεινή 
κατηγορία λέγοντας, ότι μετά τήν έπιστροφή του στήν 
Ιερουσαλήμ προσευχόταν στό ναό. Οί Ιουδαίοι κατηγόρη¬ 
σαν έπίσης τόν Παύλο ώς έχθρό τού Έθνους του. Άλλ' I 

ό άπόστολος άνέτρεψε καί τή φοβερή αύτή κατηγορία. 
Έμφάνισε τήν πρόθεσί του, νά κηρύξη στήν Ιερουσαλήμ 
πρός τούς ομοεθνείς του. Άνέφερε τήν προειδοποίησι 
τού Κυρίου, νά έξέλθη ταχέως άπό τήν Ιερουσαλήμ, διότι 
δέν θά παραδέχονταν τό κήρυγμά του. Άνέφερε καί τή 
δική του έλπίδα, ότι θά τόν ακόυαν, διότι γνώριζαν καλά, 
ότι προηγουμένως ήταν άπηνής διώκτης τών χριστιανών, 
καί μάλιστα, ότι μαζί μέ τούς άλλους Ιουδαίους έπιδοκίμα- 
ζε τό φόνο τού Στεφάνου καί κρατούσε τά ένδύματα τών 
φονευτών τού μάρτυρος τού Ιησού -μάρτυρος διά λόγου- 
ό οποίος έπισφράγισε τή μαρτυρία του μέ αίμα. Καί τέλος 
άνεφερε τήν έκ νέου έντολή τού Κυρίου, ν’ άναχωρήση 
άπο την Ιερουσαλήμ, γιά νά γίνη άπόστολος έθνών. 

Στίχ. 22 - 23: Οταν οί Ιουδαίοι ακόυσαν τόν Παύλο 

νά όμιλή γιά έθνη, καταλήφθηκαν άπό δαιμονικό παροξυ- 
ομό. Σωβινισταί και έγωιοχαί, νόμιζαν ότι ό θεός ήταν 
μόνο γι αύτούς. Δέν ήθελαν ν’ άκούουν γιά τά άλλα έθνη. 
Αισθάνονταν γι αύτά άηδία καί βδελυγμία, άποστροφή 
καί μίσος. Τό πολύ - πολύ, δέχονταν νά γίνωνται οι έθνικοΐ 
προσήλυτοι τοϋ Ιουδαϊσμού καί νά ύφίστανται περιτομή. 
Τήν άποστολή τοϋ Παύλου μεταξύ τών έθνικών έβλεπαν 
σάν έσχάτη προδοσία. Καί γι’ αύτό ύψωσαν τή φωνή τους 
καί κραύγαζαν: «Αίρε άπό τής γης τόν τοιοϋτον ού γάρ 
καθήκεν αύτόν ζήν». «Εξαφάνισε άπό τή γή ένα τέτοιο 
ύποκείμενο! Διότι δέν έπρεπε νά ζή!». 

Δέν έπρεπε νά ζή ό Παύλος, ό εύγενέστερος καί 
εύεργετικώτερος άνθρωπος όλων τών αιώνων! Καί άν δέν 
έπρεπε νά ζή ό Παύλος, τότε ποιος άξιζε νά ζή; 

Κραύγαζαν συνεχώς. Ούρλιαζαν σάν άγρια θηρία. 
Πετοϋσαν τά ένδύματά τους. Σκόρπιζαν κονιορτό. Έσειαν 
τή γή καί τόν άέρα άπό τό μίσος καί τήν ταραχή τους! 
Εδειχναν στό χιλίαρχο, ότι μέ τίποτε δέν μπορούσαν νά 
κατευνασθοϋν, παρά μέ τή θανάτωσι τοϋ Παύλου. Σκηνή 
όμοια μέ τή σκηνή έκείνη τής Μεγάλης Παρασκευής στό 
πραιτώριο τού Πιλάτου. 

Όταν οί συνειδήσεις καυτηριάζωνται καί πωρώνωνται, 
οί άνθρωποι έξομοιώνονται μέ τά θηρία καί τούς δαίμονας. 

Στίχ. 24 - 29: Ό χιλίαρχος, μή γνωρίζοντας τά 
'Αραμαϊκά, δέν κατάλαβε γιά ποιά αιτία οί Ιουδαίοι 
κραύγαζαν κατά τού Παύλου. Καί νομίζοντας, ότι ό Παύλος 
ήταν ένοχος, διέταξε νά όδηγηθή στό στρατόπεδο καί νά 
παιδευθή μέ μαστιγώσεις, γιά νά όμολογήση, γιά ποιά 
αιτία κραύγαζαν έτσι έναντίον του. Άλλ’ όταν τόν έδεσαν 
τεντωμένο γιά τό μαστίγιο, έπικαλέστηκε τήν ιδιότητα τού 
Ρωμαίου πολίτου, τού πολίτου δηλαδή τής Ρωμαϊκής 
Αύτοκρατορίας (όχι τού κατοίκου τής Ρώμης). Είπε πρός 
τόν έκατόνταρχο: «Επιτρέπεται σέ σάς νά μαστιγώνετε 
Ρωμαίο άνθρωπο, χωρίς νά έχη καταδικασθή;». Όταν 
άκουσε τούτο ό έκατόνταρχος, πήγε στό χιλίαρχο καί τοϋ 
έπέστησε τήν προσοχή λέγοντας: «Πρόσεχε τί πρόκειται 

νά κάνης. Διότι αύτός ό άνθρωπος εϊνε Ρωμαίος». Τότε ό 
χιλίαρχος ρώτησε τόν Παύλο, άν εΐνε πραγματικώς 
Ρωμαίος. Καί όταν ό Παύλος άπάντησε ναι, ό χιλίαρχος 
είπε: «Έγώ πολλοϋ κεφαλαίου έκτησάμην τήν πολιτείαν 
ταύτην». Έγώ, δηλαδή, μέ πολύ χρηματικό κεφάλαιο 
άπέκτησα τό πολιτικό αύτό δικαίωμα. Ό δέ Παύλος είπε: 
«Έγώ δέ καί γεγέννημαι». «Άλλ' έγώ καί έχω γεννηθή». 
Τό προνόμιο νά εϊνε Ρωμαίος πολίτης ό Παύλος είχε άπό 
τή γέννησί του, διότι ήδη ό πατέρας του ή άλλος πρόγονός 
του είχε άποκτήσει τό προνόμιο αύτό καί τό μεταβίβασε 
κληρονομικώς. Αμέσως οί στρατιώτες, οί όποιοι θά 
βασάνιζαν τόν Παύλο, άπομακρύνθηκαν άπ' αύτόν, καί ό 
χιλίαρχος φοβήθηκε, διότι τόν είχε δέσει γιά μαστίγωσι. 

Οπως ό θεός είχε προορίσει νά γίνη ό Παύλος 
άπόστολός του, έτσι είχε προνοήσει καί νά εΐνε Ρωμαίος 
πολίτης. Ό πατέρας ή άλλος πρόγονος τού Παύλου είχε 
άποκτήσει τούτο τό δικαίωμα, γιά νά χρησιμεύση κατόπιν 
στόν άπόστολο. 

Ό άπόστολος σπανίως χρησιμοποίησε τούτο τό δικαίω* 
μα. Δέν τό χρησιμοποίησε γιά προσωπικό του όφελος, 
γιά ν' άποφεύγη ύβρεις άπ’ τόν όχλο, άδικες κατηγορίες 
καί κακοποιήσεις καί νά κάνη τή ζωή του εύκολη καί 
άνετη. Τό χρησιμοποίησε σέ σοβαρώτερες περιπτώσεις 
κινδύνου τής ζωής του καί γιά τήν έξυπηρέτησι τού έργου 
τού Εύαγγελίου. "Ας γίνωνται μιμητοί τού άποστόλου όλοι 
οί άξιωματοΰχοι καί προνομιούχοι. "Ας χρησιμοποιούν τή 
θέσι, τό άξίωμα, τό κύρος καί τά προνόμιά τους όχι γιά 
προσωπικό τους όφελος, άλλα γιά τό καλό τών άδελφών 
καί τό γενικό καλό. 

ΠΡΑΞΕΩΝ ΚΓ 1 - 6 


ΜΑΘΗΜΑ 47ο 


ΑΠΟΛΟΓΙΑ ΠΑΥΛΟΥ ΕΝΩΠΙΟΝ ΤΟΥ ΣΥΝΕΔΡΙΟΥ 

Στό εικοστό τρίτο κεφάλαιο των Πράξεων, στίχ. 1 - 
6, ό Παύλος άρχίζει νά άπολογήται ένώπιον τού Μεγάλου 
Συνεδρίου, ό άρχιερεύς Άνανίας διατάσσει νά κτυπήσουν 
τόν άπόστολο ατό στόμα, ό άπόστολος στηλιτεύει τον 
άρχιερέα, οί παριστάμενοι κατηγορούν τόν άπόστολο γιά 
ϋβρι κατά τού άρχιερέως, ό Παύλος άπαντά στήν κατηγο¬ 
ρία, καί κατόπιν φωνάζει στό Συνέδριο, ότι δικάζεται γιά 
τήν έλπίδα του στήν άνάστασι των νεκρών. 

Εξήγησις λέξεων και φράσεων 

2. επέταξε = διέταξε. 

τοίζ παρεστώσιν αύτφ = στούς παρισταμένους πλησίον 
του. 

τύπτειν = νά κτυπήσουν. 

3. τοίχε χεχονιαμένε = τοίχε ασβεστωμένε. 

χάθτ) = κάθεσαι στη δικαστική έδρα. 

χελεύεις με τι'ιπΐεσθαι = διατάσσεις νά κτυπηθώ. 

4. λοιδορείς = ύβρίζεις. 

5. ούχ -ηδειν = δεν ήξερα. 

ούχ έρεΐς χαχώς = δεν θά κακολογήσης, νά μή κακολο- 

γή<ηις· 

6. γνούς = άντιληφθείς. 

Παρατηρήσεις και διδάγματα 

Στίχ. 1: Ό άπόστολος άπολογείται ένώπιον τού Συνε¬ 
δρίου. Κοιτάζει τούς συνέδρους κατά πρόσωπο. Δέν έχει 
κάτι, γιά τό όποιο νά έντρέπεται, ώστε νά σκύβη τό κεφάλι 

καί νά βλέπη πρός τά κάτω. Πραγματοποιείται καί σ’ 
αύτόν, ό,τι είπε ό θεός στόν προφήτη Ιεζεκιήλ: «Ιδού 
δέδωκα τό πρόσωπόν σου δυνατόν κατέναντι τού προσώ¬ 
που αύτών... καί έσται διά παντός κραταιότερον πέτρας. 
Μή φοβηθής άπ' αύτών μηδέ πτοηθής άπό προσώπου 
αύτών» (Ίεζ. γ' 8 - 9). Οί σύνεδροι ήταν βράχοι καί 
οκληρότεροι άπό βράχους λόγω άναισθησίας. Ό δέ 
Παύλος ήταν βράχος καί ισχυρότερος άπό βράχο λόγω 
άφοβίας, θάρρους καί σταθερότητος. 

Γιά τήν άθωότητά του ό άπόστολος έπικαλεϊται τή 
μαρτυρία τής συνειδήσεώς του. «Έγώ πάση συνειδήσει 
άγαθή πεπολίτευμαι τώ θεώ άχρι ταύτης τής ήμέρας». 
Εγώ, δηλαδή, δέν έπραξα κάτι, γιά τό όποιο νά μοϋ 
καταμαρτυρή ή συνείδησίς μου καί νά είμαι άξιος δεσμών 
καί θανάτου. Σέ κάθε πράγμα πολιτεύτηκα μέ άγαθή 
συνείδησι άπέναντι στό θεό μέχρι τήν ήμέρα αύτή. 

Ο Παύλος όμιλεϊ γιά τή διαγωγή του, άφ' ότου έγινε 
χριστιανός. Από τότε ή συνείδησίς του διαφωτίζεται άπό 
τό θεό πλήρως καί πολιτεύεται όρθώς ένώπιον τού θεού. 
Η πίστις βεβαίως καί ή ιεραποστολική δράσις του 
δυσαρεστοΰν τούς Ιουδαίους. ’Αλλ’ εύχαριστοΰν τό θεό 
Καί έν πάση περιπτώσει ό άπόστολος δέν πράττει τίποτε 
το άσεβές άπέναντι τού νόμου καί έχθρικό καί άδικο 
άπέναντι τών Ιουδαίων. 


Αλλά καί προτού ό Παύλος πιστεύση στό Χριστό, είχε 
μεν πεπλανημένη συνείδησι, άλλ’ όχι κακή. Ό,τι έπραττε 
το επραττε άπό ζήλο, όχι άπό κακία. 

Αδελφοί! Πόσοι άπό μάς ήμποροϋν νά είποϋν, « Ενώ 
πάση συνειδήσει άγαθή πεπολίτευμαι τώ θεώ»· Πολλές 
φορές παρακούσαμε τή φωνή τής συνειδήσεώς μας 
Πολλά η συνείδησίς μας καταμαρτυρεί εις βάρος ϊαο 

. Α α λ ' ν, οΓ° δεν εχου ^ ε πα ΡΡΠσία άπέναντι τού θεού, 
υτε άπέναντι τών άνθρώπων. Διότι καί πολλούο 

«!«*”» * «,κες κβίοεις ««, έ.”ίε° ίς ς 

^ 6 Π0ύΛ °ΐ Ε '«»« ελλιπείς κ„| 

τωματικοι. Και ας προσευχώμεθα καί άγων.ζώμεθα 

νά γίνωμε καλλίτεροι, όμοιοι κατά τό δυνατό μέ τόν 
άπόστολο Παύλο. 

Στίχ. 2 - 5: Ο άρχιερεύς Ανανίας, έν ένεργεία 
άρχιερεύς, γνωστός άπό τόν Ιώσηπο γιά τήν πλεονεξία 
και τις παρανομίες του, έξωργίστηκε άπό τήν άπολογία 
τού άποστόλου. Καίτοι ό Παύλος δέν είπε τίποτε κακό, 
ό άρχιερεύς ένωχλήθηκε άπό τό θάρρος του. Ίσως 
έρεθίστηκε, έπειδή ό Παύλος άπευθύνθηκε στό Συνέδριο 
μέ τρόπο άδελφικό καί δέν προσφώνησε είδικώς τόν 
άρχιερέα. Οι υπερήφανοι άξιωματούχοι έχουν τήν άπαίτη- 
σι, νά συστέλλωνται οί άνθρωποι ένώπιόν τους καί νά 
τρέμουν, έστω καί άν είνε άθώοι. Οί ύπερήφανοι άξιωμα- 
τούχοι θεωρούν τό θάρρος των άνθρώπων θράσος. 

Εξωργισμένος λοιπόν ό άρχιερεύς Ανανίας, διότι 
θεώρησε προσβεβλημένο τόν έγωισμό του, διέταξε τούς 
παρισταμένους πλησίον τού Παύλου νά κτυπήσουν τό 
στόμα του, είτε μέ τό χέρι είτε μέ ράβδο. Καί μάλλον 
κτύπησαν τό στόμα τού άποστόλου, ώς δήθεν ιταμό καί 
αϋθαδες! Κτύπησαν τό στόμα έκείνου, ό όποιος δικαιώθη¬ 
κε άπό τήν Ιστορία καί χαρακτηρίστηκε ώς «στόμα 
Χριστού»! Αλλά μέ τό κτύπημα ό άπόστολος μιμήθηκε 
προφήτας, τόν Μιχαία καί τόν Ιερεμία (Γ' Βασ. κβ' 24, 
Ιερ. κ 2). Μιμήθηκε καί τόν Κύριό του, ό όποιος έπίσης 
είχε κτυπηθή άπό τόν ύπηρέτη τού άρχιερέως ώς δήθεν 
αύθαδιάσας άπέναντι τού άρχιερέως. 

Ό Χριστός διαμαρτυρήθηκε γιά τό άδικο ράπισμα: «Εί 
κακώς έλάλησα, μαρτύρησον περί τού κακού- εί δέ καλώς, 
τί με δέρεις;» (Ίωάν. ιη' 23). Καί ό Παύλος διαμαρτυρήθηκε 
γιά τήν παράνομη διαταγή τού άρχιερέως Ανανία: «Τύπτειν 
σε μέλλει ό θεός, τοίχε κεκονιαμένε* καί σύ κάθη κρίνων 
με κατά τόν νόμον, καί παρανόμων κελεύεις με τύπτε- 
σθαι!». 

Ό άπόστολος δέν διαμαρτυρήθηκε γιά τό πρόσωπό 
του. Τά κτυπήματα, τις κακοποιήσεις καί τό θάνατο γιά 
τό Χριστό θεωρούσε τιμή καί ήδονή. Ό άπόστολος 
διαμαρτυρήθηκε γιά τό νόμο. Ό νόμος άπαιτούσε, νά μή 

τιμωρήται κανείς, άν προηγουμένως δέν έξετάζεται έπιμε- 
λώς καί δέν άποδεικνύεται ένοχος. ’Αλλ’ ό άρχιερεύς 
παραβίαζε τό νόμο. Καί όχι μόνο τό θείο, άλλα καί τόν 
άνθρώπινο νόμο. Ένώ ώς δικαστής ήταν έκπρόσωπος τού 
νόμου καί ώφειλε νά κρίνη συμφώνως προς τό νόμο, έν 
τούτοις δέν άνεχόταν ούτε ν’ άπολογηθή ό κατηγορούμε¬ 
νος! Παρανομώντας διέτασσε νά κτυπηθή ό κατηγορούμε¬ 
νος στο στόμα, γιά νά τό κλείση καί νά διακόψη τήν 
άπολογία του μόλις άρχισε! Ούτε στοιχειώδης σεβασμός 
τού νόμου! Ούτε τήρησις τού τύπου! Ή τοιαύτη άσέβεια 
κατά τού νόμου άπό τόν έκπρόσωπο τού νόμου στήν ψυχή 
τού Παύλου, πού είχε έντονώτατο τό αίσθημα τής 
δικαιοσύνης, προκάλεσε ιερή όργή καί άγανάκτησι. 

ΕΙνε φυσικό στούς έναρέτους καί άγιους, καί άπόδειξις 
τής άρετής καί άγιότητός των, νά ταράσσωνται καί 
άναστατώνωνται, νά όργίζωνται καί άγανακτοΰν σέ περι¬ 
πτώσεις καταφώρων καί κτυπητών άσεβειών καί άνομιών, 
μάλιστα άπό έκπροσώπους τής θρησκείας καί τού νόμου. 
Όσοι σέ τέτοιες περιπτώσεις δέν άναστατώνονται καί δέν 
άγανακτοΰν, εινε άναίσθητοι. 

Ή ιερή όργή καί άγανάκτησις τού Παύλου έκδηλώθηκε 
μέ τρομερή προφητεία καί όξύ έλεγχο. Ό άπόστολος 
προφήτευσε, -δέν καταράστηκε-, ότι ό θεός θά κτυποΰσε 
τόν ’Ανανία. Καί πράγματι ό θεός πάταξε τόν Άνανία. 
Όπως πληροφορούμεθα άπό τόν Ίώσηπο, ό άνάξιος 
άρχιερεύς σκοτώθηκε άπό τούς σικαρίους κατά τόν 
Ιουδαϊκό πόλεμο. Ο άπόστολος έπίσης ώνόμασε τόν 
άρχιερέα «τοίχον κεκονιαμένον», τοίχο άσβεστωμένο. 
Έτσι τόν ώνόμασε γιά τήν ύποκρισία του. Διότι έξωτερικώς 
φαινόταν εύπρεπής (ίσως είχε καί λευκή ένδυμασία καί 
λευκά μαλλιά) καί έμφανιζόταν ώς ύπερασπιστής τού 
νόμου, ένώ έσωτερικώς είχε τήν άσχημία τής κακής καί 
παρανόμου προαιρέσεως. Ό Παύλος χαρακτήρισε τόν 
άρχιερέα μέ χαρακτηρισμό παρόμοιον έκείνου, μέ τόν 
όποιον ό Χριστός χαρακτήρισε τούς γραμματείς καί 
Φαρισσαίους, όταν έκσφενδονίζοντας τά τρομερά «ούαί» 
είπε σ αύτούς: «Ούαί ύμΐν, γραμματείς καί Φαρισαίοι 

ύποκριταί, ότι παρομοιάζετε τάφοις κεκονιαμένοις, οίτινες 
έξωθεν μέν φαίνονται ώραϊοι, έσωθεν δέ γέμουσιν όστέων 
νεκρών καί πάσης άκαθαρσίας» (Ματθ. κγ' 27). Ο Χριστός 
είπε «τάφοι κεκονιαμένοι» καί ό Παύλος είπε «τοίχος 
κεκονιαμένος». Αν συγκρίνωμε δέ τούς δύο χαρακτηρι¬ 
σμούς, ό δεύτερος, τόν όποιο χρησιμοποίησε ό Παύλος, 
εΐνε όλιγώτερο βαρύς. 

Τό όξύ ύφος τού Παύλου, ένώ έκανε τόν ένοχο 
άρχιερέα νά σιωπήση, στούς παρισταμένους προκάλεσε 
άντίδρασι. Αρχιερατικώτεροι τού άρχιερέως οί παριστάμε- 
νοι είπαν στόν άπόστολο: «Τόν άρχιερέα τού θεού 
λοιδορείς;». «Τόν άρχιερέα τού θεού ύβρίζεις;». Ή 
παράνομη διαταγή τού άρχιερέως, νά κτυπήσουν τόν 
άπόστολο, δέν έξήγειρε τις συνειδήσεις των παρισταμένων 
καί δέν προκάλεσε έκ μέρους τους διαμαρτυρία. Τό ύφος 
τού έν άμύνη εύρισκομένου άποστόλου προκάλεσε τήν 
άντίδρασί τους! Ή βάναυση πράξις, τό κτύπημα στό στόμα, 
δέν τούς ένώχλησε. Ό ζωηρός λόγος τούς ένώχλησε! 
Αντί νά είποΰν, «Τόν άπόστολο τού θεού διατάσσεις νά 
κτυπήσωμε;», ή «’Άνθρωπο χωρίς καταδικαστική άπόφασι 
διατάσσεις νά κτυπήσωμε;», αυτοί είπαν: «Τόν άρχιερέα 
τού θεού ύβρίζεις;». Αντί νά πάρουν τό μέρος τού 
άδικουμένου, πήραν τό μέρος τού άδικοΰντος. Γιατί; Διότι 
ό άδικων βρισκόταν σέ θέσι ισχύος, ένώ ό άδικούμενος 
φαινόταν άδύναμος. Καί διότι αύτοί είχαν περιδεή συνείδη- 
σι, καί έπί πλέον ήταν κόλακες. Λόγω τής περιδεούς 
συνειδήσεώς των έβλεπαν τόν άρχιερέα σάν ταμπού, καί 
θεωρούσαν άσέβεια νά κρίνη κανείς καί νά έλέγξη τόν 
άρχιερέα. Καί έπειδή ήταν καί κόλακες των ισχυρών, 
θέλησαν νά ευχαριστήσουν τόν άρχιερέα. Έτσι συνήθως 
Φέρονται οί πολλοί. Παίρνουν τό μέρος τών ισχυρών, έστω 
καί άν είνε καθάρματα, καί έπιπλήττουν καί έξουθενώνουν 
τούς άδυνάτους, έστω καί άν είνε άγιοι... 

Στήν Παλαιά Διαθήκη εΐνε γραμμένο: «“Αρχοντα τού 
λαού σου ούκ έρεΐς κακώς» (Έξόδ. κβ’ 28). «“Αρχοντα 
τού λαού σου δέν θά κακολογήσης». Απ' αύτό τό λόγο 
όρμώμενοι οί παριστάμενοι κοντά στόν Παύλο, έπέπληξαν 

τόν άπόστολο λέγοντας: «Τόν αρχιερέα τοΰ θεού λοιδο¬ 
ρείς;». Ο δέ άπόστολος άπάντησε: «Ούκ ήδειν, άδελφοί, 
ότι έστΐν άρχιερεύς». «Δέν ήξερα, όδελφοί, ότι είνε 
άρχιερεύς». Ή άπάντησις αύτή δίνει τήν έντύπωσι, ότι ό 
Παύλος άναγνώρισε, ότι δέν ώμίλησε στόν αρχιερέα 
καλώς, καί τρόπον τινά ζητεί συγγνώμη. Απ' αύτή δέ τήν 
άπάντησι όρμώμενοι πολλοί ύποστηρίζουν, ότι δέν έπιτρέ- 
πεται νά έλέγχη κανείς τούς κληρικούς καί νά χρησιμοποιή 
έναντίον τους ζωηρές έκφράσεις καί όξείς χαρακτηρι¬ 
σμούς. 'Αλλ’ έχουν δίκαιο οί ύποστηρικταί αύτής τής 
γνώμης; Οί έρμηνευταί διχάζονται. "Αλλοι ισχυρίζονται, 
ότι στήν περίπτωσι αύτή ό Παύλος έξετράπη άπέναντι 
τού άρχιερέως καί άναγνώρισε τό σφάλμα του. Αλλοι δέ 
ύποστηρίζουν, ότι ό άπόστολος ώμίλησε όρθώς, ή δέ 
άπάντησις του, «Ούκ ήδειν, άδελφοί, ότι έστΐν άρχιερεύς», 
εινε ειρωνεία ή προσποίησις τού άποστόλου, ότι δέν ήξερε 
ή δέν σκέφθηκε, ότι έπρόκειτο γιά άρχιερέα, καί, άν 
ήξερε ή σκεπτόταν, δέν θά ώμιλοϋσε δήθεν κατ’ αύτό 
τόν τρόπο. Ή δέ προσποίησις τού άποστόλου, ότι δέν 
ήξερε ή δέν σκέφθηκε, ότι έπρόκειτο γιά άρχιερέα, καί, 
άν ήξερε ή σκεπτόταν, δέν θά ώμιλοϋσε δήθεν κατ' 
αύτό τόν τρόπο, ήταν εύφυής ένέργεια τού άποστόλου 
γιά νά καθησυχάση τούς νοσηρούς έπικριτάς του καί 
κόλακας τού άρχιερέως, νά θεωρηθή τό θέμα λήξαν καί 
ν' άποφύγη περαιτέρω άντιδράσεις. 

Συμφωνούμε μέ τή γνώμη, ότι όρθώς ό άπόστολος 
στηλίτευσε τόν άρχιερέα. Καί τούτο γιά τούς έξής λόγους: 


Ναι μέν ή Γραφή λέγει, «"Αρχοντα τού λαού σου ούκ 
έρείς κακώς», άλλ αύτή πάλιν ή Γραφή, Παλαιά καί Καινή 
Διαθήκη, εΤνε γεμάτη άπό έλεγκτικούς λόγους, ζωηρές 
έκφράσεις καί βαρείς χαρακτηρισμούς έναντίον άρχόντων. 


ί ? . Ησαΐας π.χ. φωνάζει πρός τούς άρχοντας τών 
Ιουδαίων: « Ακούσατε λόγον Κυρίου, άρχοντες Σοδόμων»! 
αι προς τήν Ιερουσαλήμ λέγει: «Οί άρχοντές σου 

ήντπηΑΛ 01, κ ™ ωνοί κλεπτών, άγαπώντες δώρα, διώκοντες 
άνταπόδομο. όρφανοις ού κρίνοντες καί κρίσιν χηρών ού 

προσεχοντες» (Ήο. α’ 10). Ό Δανιήλ, παιδάριο άκόμη, 

στόν ένα άπό τούς δύο άνηθίκους πρεσβυτέρους καί 
κριτάς των Ιουδαίων, πού έπιβουλεύτηκαν τήν άγια 
Σωσάννα, λέγει: «Πεπαλαιωμένε ήμερων κακών! Νϋν 
ήκασιν αί άμαρτίαι σου... Όρθώς έψευσαι περί τήν σεαυτοϋ 
κεφαλήν ήδη γάρ άγγελος θεού... σχίσει σε μέσον». Καί 
προς τον άλλο λέγει: «Σπέρμα Χαναάν καί ούκ Ιούδα! Τό 
κάλλος έξηπάτησέ σε καί έπιθυμία διέστρεψε τήν καρδίαν 
σου... Όρθώς έψευσαι περί τήν σεαυτοΰ κεφαλήν μένει 
γάρ ό άγγελος τού θεού τήν ρομφαίαν έχων πρίσαι σε 
μέσον» (Δαν. Σω. 52, 55, 56, 59). Ό πρωτομάρτυς 
Στέφανος, πλήρης Πνεύματος άγιου, έξαπολύει μύδρους 
κατά τών άρχόντων τού Ισραήλ στό Ιουδαϊκό Συνέδριο: 
«Σκληροτράχηλοι καί άπερίτμητοι τή καρδίςι καί τοίς ώσίν! 
Υμεϊς άεί τώ Πνεύματι τώ Άγίω άντιπίπτετε, ώς οί πατέρες 
ύμών καί ύμεΐς. Τίνα τών προφητών ούκ έδιωξαν οί 
πατέρες ύμών; Καί άπέκτειναν τούς προκαταγγείλαντας 
περί τής έλεύσεως τού Δικαίου, ού νϋν ύμεΐς προδόται 
καί φονεΐς γεγένησθε» (Πράξ. ζ' 51 - 52). 

Ο δέ Χριστός γιά τόν βασιλέα Ηρώδη έκφράζεται μέ 
βαρυτάτη λέξι: «Είπατε τή άλώπεκι ταύτη...» (Λουκ. ιγ' 
32). Καί πρός τούς γραμματείς καί Φαρισαίους, ατούς 
όποιους περιλαμβάνονταν οί θρησκευτικοί άρχοντες τού 
Ισραήλ, ό Χριστός έξαπολύει τά περίφημα «ούαί», συνο¬ 
δεύοντας αύτά καί μέ βαρείς χαρακτηρισμούς: «ύποκρι- 
ταί», «όδηγοί τυφλοί», «μωροί καί τυφλοί», «όφεις, γεννή¬ 
ματα έχιδνών» (Ματθ. κγ’). Έξαπολύοντας δέ τά καυστικά 
«ούαί» καί τούς όξεΐς χαρακτηρισμούς, ό Χριστός παρο¬ 
μοιάζει τούς γραμματείς καί Φαρισαίους καί μέ «τάφους 
κεκονιαμένους». Καί ρωτάμε: Έξετράπη ό Χριστός λέγον¬ 
τας αύτά τά λόγια; Παρέβη τή διάταξι τοϋ νόμου, «“Αρχοντα 
τού λαού σου ούκ έρεΐς κακώς»; Μή γένοιτο! Ό Χριστός 
έξεπλήρωσε τό νόμο σέ τέλειο βαθμό. Καί άφοϋ λοιπόν 
δέν έξετράπη ό Χριστός, λέγοντας «τάφοι κεκονιαμένοι» 
κ.λπ., πώς ισχυρίζονται πολλοί, ότι έξετράπη ό άπόστολος, 
λέγοντας «τοίχε κεκονιαμένε»; 

Σπουδαίο έπίσης έπιχείρημα, ότι όρθώς ό Παύλος 
στηλίτευσε τόν άρχιερέα, είνε ή προφητεία, τήν όποια 


429 


είπε τή στιγμή έκείνη. Τό «τύπτειν σε μέλλει ό Θεός, τοίχε 
κεκονιαμένε» δέν εΐνε κατάρα, άλλά προφητεία. Καί ή 
προφητεία εκπληρώθηκε. Οπως είπαμε, ό Άνανίας σκο¬ 
τώθηκε άπό τούς σικαρίους. Καί έρωτάμε πάλι: Τή στιγμή, 
πού ό άπόστολος προφήτευε, καί άρα άναμφισβητήτως 
μιλούσε μέ τήν έμπνευσι τού Αγίου Πνεύματος, εϊνε 
δυνατό νό έκτρεπόταν μέ τό νά χαρακτηρίζη τόν άρχιερέα 
«τοίχον κεκονιαμένον»; 

Οί έπιτιμηταί τού Παύλου είπαν, ότι ό άπόστολος 
λοιδόρησε τόν άρχιερέα. Αλλά λοιδόρησε; Όπως ό 
Χριστός χρησιμοποιούσε βαρείς χαρακτηρισμούς, άλλά 
δέν λοιδορούσε (Α' Πέτρ. β' 23), έτσι καί οί άπόστολοι 
(Α Κορ. δ 12), έτσι καί ό Παύλος στήν προκειμένη 
περίπτωσι. Η λοιδορία εΐνε βαρύ καί θανάσιμο άμάρτημα. 
Ο ίδιος ό Παύλος λέγει, ότι οί λοίδοροι βασιλεία θεού 
δεν θά κληρονομήσουν (Α' Κορ. στ' 10). Γιατί ή λοιδορία 
είνε βαρύ καί θανάσιμο άμάρτημα; Διότι εΐνε ϋβρις, λόγος 
έμπαθής καί έμπαικτικός. Αλλά βεβαίως ό άπόστολος 
δέν είχε έμπαθή καί έμπαικτική διάθεσι. Καί συνεπώς ό 
λόγος του δέν ήταν λοιδορία, ϋβρις. ΊΗταν ζωηρός καί 
δίκαιος έλεγχος. Καί διά τούτο στήν κατηγορία, ότι 
λοιδόρησε τόν άρχιερέα, ό άπόστολος θά μπορούσε ν’ 
άπαντήση, ότι δέν λοιδόρησε, άλλ’ ήλεγξε. Έν τούτοις 
άπό σύνεσι, γιά νά μή έρεθίση περισσότερο τούς έπιτιμη- 
τάς του, δέν άπέκρουσε τήν κατηγορία, άλλά φάνηκε πώς 
τήν δέχθηκε. Καί μέ τή φρασι, «Ούκ ήδειν, άδελφοί, ότι 
έστίν άρχιερεύς», δέν είρωνεύθηκε, διότι θά προκαλοΰσε 
έρεθισμό, άλλ’ έπικαλέστηκε άγνοια ώς προς τό πρόσωπο 
τού άρχιερέως. 


Αλλ' άγνοούσε πράγματι ό άπόστολος τήν ιδιότητα 
τού προσώπου, έναντίον τού όποιου τή στιγμή έκείνη 
έξέφερε τρομακτική προφητεία; Καί άν άγνοούσε, ότι τό 
πρόσωπο έκείνο ήταν άρχιερεύς, δέν άγνοούσε όμως, ότι 
ήταν αρχών δικαστής. Διότι είπε πρός αύτό: «Καί σύ κάθη 
κρίνων με κατά τόν νόμον, καί παρανόμων κελεύεις με 
τυπτεσθαι!». Τό «κάθη» σημαίνει «κάθεσαι στή δικαστική 
έδρα». Τό «κρίνων με κατά τόν νόμον» σημαίνει, «γιά νά 

μέ δικάσης συμφώνως μέ τό νόμο». Καί τό «κελεύεις» 
σημαίνει «διατάσσεις». Ολα αύτά δεικνύουν, ότι ό άπόστο- 
λος στηλίτευσε τόν Ανανία ώς δικαστικόν άρχοντα. Καί 
άν κατά τή στηλίτευσι έξετράπη πραγματικώς, ή άγνοια 
τής άρχιερατικής ίδιότητος τού Ανανία δέν θά δικαιολο¬ 
γούσε τόν άπόστολο. Διότι τό Έξόδ. κβ' 28 δέν έλεγε 
είδικώς, «Αρχιερέα ούκ έρεϊς κακώς», άλλ' έλεγε 
γενικώς, «Άρχοντα ούκ έρεϊς κακώς». Στό λόγο τού 
άποστόλου, «Δέν ήξερα, άδελφοί, ότι εινε άρχιερεύς», 
κάποιος θά μπορούσε ν’ άντιτάξη: Τί καί άν δέν ήξερες, 
ότι εινε άρχιερεύς; Ήξερες πάντως, ότι εινε άρχων. Καί 
συνεπώς είσαι άδικαιολόγητος, άφού ύβρισες άρχοντα. 

Η φράσις λοιπόν τού άποστόλου, «Δέν ήξερα, άδελφοί, 
ότι είνε άρχιερεύς», δέν είνε ικανοποιητική καί πραγματική 
δικαιολογία. Άλλ’ εύφυώς σκεπτόμενος ό Παύλος είπε 
αύτή τή φράσι, γιά νά δώση ιδιαίτερη καί μεγάλη έμφασι 
στο πρόσωπο τού άρχιερέως, καί έτσι νά κατευνάση τούς 
έπιτιμητάς του, οί όποιοι έβλεπαν τόν άρχιερέα σάν 
ταμπού. Μ αύτή τή φράσι, δηλαδή, ό Παύλος προσποιήθη- 
κε ότι έσφαλε, άλλ άπό άγνοια, καί ότι ούδέποτε θά 
ώμιλοϋσε έτσι, άν ήξερε ότι ώμιλοΰσε σέ τόσο μεγάλο 
καί άξιοσέβαστο άξιωματοΰχο. 

Γιά τόν Παύλο άλλωστε ή παλαιά ίερωσύνη καί 
άρχιερωσύνη δέν είχε πλέον σημασία, όπως δέν είχε καί 
ή περιτομή καί ό τελετουργικός νόμος γενικώτερα. Άλλ’ 
όπως ό άπόστολος περιέτεμε τόν Τιμόθεο καί άγνίσθηκε 
στό ναό άπό σύνεσι καί συγκαταβατικότητα άπέναντι τών 
Ιουδαίων, έτσι καί τώρα φέρεται μέ σύνεσι καί συγκαταβα¬ 
τικότητα άπέναντι τών Ιουδαίων, οί όποιοι βλέπουν τόν 
άρχιερέα σάν ταμπού. 

Ό Παύλος, λοιπόν, προσποιήθηκε ότι έσφαλε 
προς τόν άρχιερέα. Στήν πραγματικότητα δέν έσφαλε. 
Δέν λοιδόρησε. Δέν ύβρισε. Άλλ' ήλεγξε πρεπόντως. Δέν 
ήταν λοίδοροι οί άπόστολοι. Δέν ήταν ύβρισταί. Άλλ' 
έλεγκταί. 

Ό δέ λόγος, «γέγραπται γάρ· άρχοντα τού λαού σου 

ούκ έρείς κακώς», δέν ειπώθηκε άπό τόν Παύλο, όπως 
κακώς νομίζεται, αλλά γράφτηκε άπό τόν Λουκά. Άφοϋ 
ό Παύλος στηλίτευσε τόν άρχιερέα ώς άρχοντα, καί εϊπε 
ότι άγνοοϋσε ότι εϊνε άρχιερεύς, δέν συνέφερε νά 
χρησιμοποιήση τό χωρίον « Αρχοντα τού λαού σου ούκ 
έρείς κακώς». Θά μπορούσε νά χρησιμοποιήση τό χωρίο, 
άν ήταν διαφορετικό: «Αρχιερέα ούκ έρείς κακώς». 
Τό χωρίο τούτο τού Μωσαϊκού νόμου ύπενθυμίζει ό 
Λουκάς μέ τήν έξης έννοια: Οί Ιουδαίοι κατηγόρησαν 
τόν Παύλο γιά ϋβρι κατά τού άρχιερέως καί ό Παύλος 
άναγκόσθηκε νά δικαιολογηθή, διότι εϊνε γραμμένο στό 
Μωσαϊκό νόμο: «“Αρχοντα τού λαού σου νά μή κακολο- 
γήσης». Οί Ιουδαίοι θεώρησαν τόν Παύλο παραβάτη αύτής 
τής διατάξεως τού νόμου. 

Αλλ' οί Ιουδαίοι κακώς θεώρησαν τόν Παύλο παραβά¬ 
τη. Ή όρθή έννοια αύτής τής διατάξεως δέν είνε νά μή 
έλέγχη καί νά μή χαρακτηρίζη κανείς τούς άρχοντας 
συμφώνως πρός τάς άμαρτίας των, άλλά νά μή ύβρίζη. 
Ύβρις δέ είνε λόγοι καί χαρακτηρισμοί άπό έμπαθή καί 
έμπαικτική διάθεσι. 

Οί Ιουδαίοι έκαναν σύγχυσι έλέγχου καί λοιδορίας ή 
ύβρεως, όπως καί σήμερα πολλοί κάνουν τήν ίδια σύγχυσι. 

Στούς άρχοντας, βεβαίως, άρμόζει μεγαλύτερος σεβα¬ 
σμός καί μεγαλύτερη φειδώ τού κύρους των. Αλλ’ όταν 
σφάλλουν σοβαρώς, άρμόζει καί μεγαλύτερος έλεγχος. 

Στίχ. 6: Αντιληφθείς ό Παύλος, ότι μέσα στό Συνέδριο 
τό ένα μέρος ήταν Σαδδουκαϊοι, ύλισταί καί άρνηταί τής 
άναστάσεως, καί τό άλλο μέρος ήταν Φαρισαίοι, γιά νά 
τούς διχάση καί νά πάρη πρός τό μέρος του τούς 
Φαρισαίους, φώναξε: Έγώ είμαι Φαρισαίος, καί δικάζομαι 
γιά τήν έλπίδα στήν άνάστασι τών νεκρών! Ό Παύλος 
μίλησε εύφυώς, όπως καί προηγουμένως γιά τό ζήτημα 
τού άρχιερέως. 


Οί πιστοί πρέπει νά είνε εύφυεϊς. 



ΠΡΑΞΕΩΝ ΚΓ 7 - 35 


ΜΑΘΗΜΑ 48ο 


ΔΙΧΑΣΜΟΣ ΤΟΥ ΣΥΝΕΔΡΙΟΥ - ΣΥΝΩΜΟΣΙΑ ΚΑΤΑ 
ΤΟΥ ΠΑΥΛΟΥ - ΠΑΡΑΠΟΜΠΗ ΣΤΟΝ ΦΗΛΙΚΑ 

Στό εικοστό τρίτο κεφάλαιο τών Πράξεων, οτίχ. 7 - 
35, εκτίθενται 1) Ο διχασμός τού Συνεδρίου καί ή 
όδήγησις τού Παύλου στό στρατόπεδο, στίχ. 7 - 10, 2) 
Εμφάνισις τού Κυρίου στόν άπόστολο, στίχ. 11, 3) 
Συνωμοσία Ιουδαίων κατά τοΰ άποστόλου καί άποκάλυψις 
τής συνωμοσίας, στίχ. 12 - 21, 4) Παραπομπή τού 
άποστόλου στόν ήγεμόνα Φήλικα στήν Καισάρεια, στίχ 
22 - 35. 


Έξήγησις λέξεων καί φράσεων 

7. στάσις = φιλονεικία. 

9. διεμάχοντο = διαλέγονταν μέ όξύχητα, φιλονεικούσαν. 

10. εύλαβηθείς = έπειδή φοβήθηκε. 

μή διασπασθή = μήπως διασπαραχθή, μήπως τον κάνουν 
κομμάτια. 

άγειν τε εις την παρεμβολήν = και νά τον όδηγήση στό 
στρατόπεδο. 

11. τή έπιούση νυχτί = κατά τήν έπελθούσα νύκτα. 
έπιστάς = άφοϋ παρουσιάστηκε. 

ως γάρ διεμαρτύρω = διότι όπως διακήρυξες. 
δει... μαρτυρήσαι = πρέπει... νά δώσης μαρτυρία. 

12. ποιήσαντες συστροφήν - άφού συγκεντρώθηκαν, άφού 

έκαναν έμπαθή συγκέντρωσι. 
άνεθεμάτισαν εαυτούς - ώρκίσθηκαν για τούς έαυτούς των. 
έως ού άποχτείνωσι = μέχρις ότου φονεύσουν. 

13. πλειους = περισσότεροι. 

οί ταύτην τήν συνωμοσίαν ποιήσαντες = αύτοι πού έκαναν 
αύτό τόν όρκο άπό κοινού. 

14. άναθέματι άνεθεματισαμεν εαυτούς = κάναμε αυστηρό 

όρκο για τούς έαυτούς μας. 

15. εμφανίσατε τώ χιλιάρχω = προβήτε σέ παράστασι ενώπιον 

τού χιλίαρχου. 

όπως αυτόν χαταγάγη = για νά τον κατεβάση. 
ώς μέλλοντας διαγινώσχειν = μέ την πρόφασι να έξετάσετε 
και μάθετε. 

τού άνελεΐν (τού ρ. αναιρώ) = νά σκοτώσωμε. 

16. ένεδρον = ένέδρα. 
παραγενόμενος = άφού πήρε. 

17. άπάγαγε = οδήγησε. 

18. δέσμιος = κρατούμενος, φυλακισμένος. 
ήρώτησε = παρακάλεσε. 

19. έπυνθάνετο = ρώτησε. 

20. συνέθεντο τού έρωτησαι = συμφώνησαν νά σέ παρακαλέ- 

σουν. 

7 τυνθάνεσθαι = νά μάθουν. 

22. ένεφάνισας = φανέρωσες, κατήγγειλες. 

23. δεξιολάβοι = είδος στρατιωτών, ίσως λογχοφόροι. 

24. παραστήσαι = νά φέρουν. 

ϊνα διασώσωσι προς Φήλιχα = γιά νά τον μεταφέρουν 
σώο στον Φήλικα. 

25. περιέχουσαν τον τύπον τούτον = πού είχε αύτή τη 

διατυπωσι. 

26. τω χρατίστω = στον έξοχώτατο. 

27. άναιρεϊσθαι = νά φονευθή. 
έξειλόμην = γλύτωσα, έσωσα. 

28. ένεχάλουν αύτφ = κατηγορούσαν αύτόν. 
χατήγαγον = κατέβασα. 

30. μηνυθείσης δέ μοι έπιβουλής = άλλ’ έπειδή μου γνωστοποι¬ 
ήθηκε έπιβουλή. 
έξαυτής = άμέσως. 
τά προς αύτόν = τά περί αύτοϋ. 
έρρωσο = ύγίαινε. 

32. έάσαντες = άφού άφησαν. 

33. άναδόντες = άφού έγχείρισαν, άφού παρέδωσαν. 
παρέστησαν = παρουσίασαν, παρέδωκαν. 

34. διαχοϋσομαι = θά ακούσω προσεκτικώς, θά ανακρί¬ 
νω. 


Παρατηρήσεις και διδάγματα 

Στίχ. 7 - 9: Όπως είδαμε στό στίχ. 6, ό Παύλος 
φώναξε μέσα στό Συνέδριο: Έγώ είμαι Φαρισαίος καί 
δικάζομαι γιά τήν έλπίδα στήν άνάστασι των νεκρών. 

Άλλοτε ό άπόστολος άπέναντι τών Ρωμαίων έπικαλέ- 
στηκε τήν ιδιότητα τού Ρωμαίου πολίτου. Τώρα άπέναντι 
τών Ιουδαίων έπικαλείται τήν ιδιότητα τού Φαρισαίου. Ό 
Παύλος ήταν Φαρισαίος καί υιός Φαρισαίου. Ανήκε στή 
θρησκευτική τάξι τών Ιουδαίων. Αλλά δέν ήταν ύποκριτής, 
όπως οί πλεΐστοι Φαρισαίοι. Είχε καλή προαίρεσι καί άγνή 
καρδιά, έστω καί άν πλανήθηκε άπέναντι τού Χριστιανισμού 
καί δίωξε τήν Εκκλησία. 

Οί Φαρισαίοι παραδέχονταν τήν ύπαρξι άγγέλων καί 
πνευμάτων, ήτοι ψυχών, καθώς καί τήν άνάστασι τών 
νεκρών. Οί Σαδδουκαϊοι άντιθέτως δίδασκαν, ότι δέν 
ύπάρχουν άγγελοι καί πνεύματα, ήτοι ψυχές, καί δέν 
γίνεται άνάστασις νεκρών. Οί Σαδδουκαϊοι ήταν ύλισταί, 
όμοιοι μέ τούς ίδικούς μας Επικούρειους. Καί άπορεΐ 
κανείς, πώς δεδηλωμένοι ύλισταί ήταν άρχιερεϊς, μέλη 
τού Μεγάλου Συνεδρίου καί φύλακες τού Νόμου. Έσχάτη 
κατάπτωσις τών Ιουδαϊκών πραγμάτων! 

Διακηρύσσοντας ό Παύλος μέσα στό Συνέδριο τών 
Φαρισαίων καί τών Σαδδουκαίων, ότι αύτός εΐνε Φαρισαίος 
καί έλπίζει στήν άνάστασι, δίχασε τό Συνέδριο καί ή φωτιά 
άπ’ αύτόν έφυγε καί έπεσε στούς ίδιους τούς Ιουδαίους. 
Φωτιά είνε ό φλογερός φανατισμός. Οί φανατικοί έχθροί 
τού Παύλου, Φαρισαίοι καί Σαδδουκαϊοι, άφησαν τόν 
άπόστολο, καί άρχισαν νά τρώγωνται μεταξύ τους. Οί 
Φαρισαίοι, έπειδή ό Παύλος διακήρυξε, ότι καί αύτός 
ήταν Φαρισαίος καί πίστευε στήν άνάστασι τών νεκρών, 
όχι μόνον έπαυσαν νά καταφέρωνται κατά τού άποστόλου, 
άλλά καί τάχθηκαν μέ τό μέρος του καί διακήρυτταν τήν 
άθωότητά του: «Ούδέν κακόν εύρίσκομεν έν τώ άνθρώπω 

τούτω»! Οπως άλλοτε ό Πιλάτος διακήρυξε τήν άθωότητα 
τού Ιησού (Λουκ. κγ 4, Ιωάν, ιθ 4), έτσι τώρα οί Φαρισαίοι 
διακηρύσσουν τήν άθωότητα τού Παύλου. Φθάνουν μάλι¬ 
στα καί στό σημείο νά δέχωνται ώς πιθανό, ότι ό Παύλος 
εϊχε κάποια άποκάλυψι άπό πνεύμα (τό πνεύμα τού Ιησού) 
ή άγγελο, και έλαβε κάποια άποστολή άπ' τό θεό, στήν 
όποια δέν έπιτρέπεται άντίδρασις, γιά νά μήν εΐνε 
θεομάχοι. «Εί δέ πνεύμα έλάλησεν αύτω ή άγγελος, Μή 
θεομαχώμεν»! Οι Φαρισαίοι τώρα όμιλοϋν μέ σύνεσι, όπως 
ώμίλησε άλλοτε ό Γαμαλιήλ (Πράξ. ε 39). Γνωρίζει ό 
θεός καί φανατικούς έχθρούς νά κάνη συνηγόρους 
των δούλων του καί των άληθειών του. 


Στήν προκειμένη περίπτωσι τής κρίσεώς του ενώπιον 
τού Συνεδρίου ό Παύλος έφήρμοσε τό δόγμα «διαιρεί καί 
βασίλευε». Αύτό τό δόγμα άπό τούς τίμιους άνθρώπους, 
καί μάλιστα έμάς τούς Έλληνας, εΐνε μισητό. Διότι αύτό 
τό δόγμα συνήθως εφαρμόζουν πονηροί διπλωμάτες, γιά 
νά διαιρούν τούς άνθρώπους καί νά επιτυγχάνουν ίδιοτε- 
λεϊς καί καταχθονίους σκοπούς. Πόσες φορές οί έχθροί 
δέν διήρεσαν έμάς τούς Ελληνας, γιά νά καταστραφοΰμε 
έμεΐς καί νά ώφεληθοϋν αύτοί!... ’Αλλ’ ό Παύλος έκανε 
αγαθή έφαρμογή τού περκρήμου δόγματος, όχι πονηρή. 
Οπως κατά τόν καιρό τής πυργοποιΐας ό θεός διήρεσε 
τούς άνθρώπους γιά νά μή προχωρήσουν στό κακό, έτσι 
τώρα καί ό Παύλος διαιρεί τούς Ιουδαίους, γιά νά μή 
προχωρήσουν στό έγκλημα. “Αλλοι έφαρμόζουν τό «διαιρεί 
καί βασίλευε» άπό πονηριά, γιά τό κακό, καί ό Παύλος 

τό έφήρμοσε άπό εύφυΐα, γιά τό καλό. Νά εϊμεθα εύφυεΐς 
άλλ όχι πονηροί! 


„ * Χ, Χ; 8: -Σαδδουκαϊο. μέν λέγουσι μή εΤνα. άνάστασ.ν, 
ΤΛ Λ Λ ν λ0ν μητε Πνευμα · Φαρισαίοι δέ όμολογοϋσι 
Τό ένα ε1νε α ή ή * “ τά άμφότε Ρ α “' * δύο δηλαδή; 

άψ έτέρου την ύπαρξι άγγέλου καί άνθρωπίνου πνεύμα¬ 
τος. Διά τούτο μάλιοτα οί Σαδδουκαίοι ήρνοϋντο τήν 
άνάσταοι, διότι ήρνοϋντο τήν ϋπαρξι τού άνθρωπίνου 
πνεύματος (καί γενικώτερα τού πνευματικού κόσμου). Καί 
διά τούτο οί Φαρισαίοι (ομολογούσαν τήν άνάστασι, διότι 
ώμολογοϋσαν τήν ϋπαρξι τού άνθρωπίνου πνεύματος (καί 
γενικώτερα τού πνευματικού κόσμου). Ή ϋπαρξις τού 
άνθρωπίνου πνεύματος είνε προϋπόθεσις τής άναστάσε- 
ως. Άνάστασις είνε ή έπιστροφή τού πνεύματος στό σώμα 
καί ή ζωοποίησις τού σώματος. Αφού δε τό χωρίο λέγει, 
ότι οί Φαρισαίοι «ώμολόγουν τά άμφότερα», ή δέ όμολογία 
είνε άναγνώρισις τής άληθείας, άληθής είνε ή πίστις τών 
Φαρισαίων, όχι ή γνώμη τών Σαδδουκαίων. Στήν προκειμέ¬ 
νη δηλαδή περίπτωσι δίκαιο είχαν οί Φαρισαίοι, οί όποιοι 
πίστευαν, ότι θά γίνη άνάστασις νεκρών, καί ότι ύπάρχουν 
άγγελοι καί πνεύματα άνθρώπων. 'Αλλ' έτσι τό χωρίο είνε 
ίσχυροτάτη μαρτυρία γιά τήν ϋπαρξι πνεύματος ή ψυχής 
ώς άύλου συστατικού τού άνθρώπου. Πού είνε οί Χιλιασταί 
ή Σπουδασταί τών Γραφών, οί όποιοι λέγουν, ότι ό 
άνθρωπος δέν έχει πνεύμα ή ψυχή, άλλα μόνο σώμα; Ως 
άρνηταί τού πνεύματος ή τής ψυχής τού άνθρώπου οί 
Χιλιασταί είνε όμοιοι μέ τούς Σαδδουκαίους, ύλισταί καί 
κτηνώδεις στήν άντίληψί τους για τόν άνθρωπο. 

Στίχ. 10: Οί Φαρισαίοι ύπεράσπιζαν καί προσπαθούσαν 
νά προστατεύσουν καί νά έλευθερώσουν τόν Παύλο, οί 
Σαδδουκαίοι τόν κατηγορούσαν καί προσπαθούσαν νά τόν 
άποσπάσουν καί νά τόν παραδώσουν στή μανία τού όχλου. 
Σέ φοβερή διελκυστίνδα είχε μεταβληθή τό Συνέδριο. 
“Αλλοι τραβούσαν τόν ήρωα πρός τά έδώ καί άλλοι πρός 
τά έκεΐ. Ό δέ χιλίαρχος, βλέποντας τήν έντασι τής 
διαμάχης, φοβήθηκε μήπως έξαρθρώσουν καί κάνουν τόν 
Παύλο κομμάτια. Ή εύθύνη τού χιλιάρχου ήταν μεγάλη, 
διότι ό Παύλος ήταν Ρωμαίος πολίτης. Καί γΓ αύτό ό 
χιλίαρχος διέταξε νά κατεβή τό στράτευμα, ν' άρπάξη τόν 
Παύλο άπό τά χέρια τους καί νά τόν όδηγήση στό 
στρατόπεδο, όπου θά ήταν άσφαλής. Στά χέρια τών 
όμοεθνών του ό Παύλος κινδύνευε νά κατακερματισθή, 
στά χέρια τών άλλοεθνών ήταν άσφαλής! Όταν οί δικοί 

μας μάς άρνοϋνται καί μάς πολεμούν, ό θεός, άν είμεθα 
δικοί του, δύναται νά μάς προστατεύση καί διά μέσου 
ξένων. Καί όχι απλώς ξένων, άλλά καί έχθρών! 

Στίχ. 11: Η ήμέρα είχε θλϊψι καί ή νύκτα παρηνοριά. 
Μετά τήν περιπέτεια τού Παύλου ατό Συνέδριο, κατά τήν 
έπελθούσα νύκτα παρουσιάσθηκε αίφνιδίως στόν άπόστο- 
λο ό Κύριος. Ποιος Κύριος; Ό Ιησούς Χριστός, ό όποιος 
έμφανίστηκε άρχικώς στό Παύλο, κοντά στή Δαμασκό, 
καί τού ύποσχέθηκε, ότι θά έμφανίζεται καί στό μέλλον 
καί θά τόν γλυτώνη άπό τούς έχθρούς του (Πράξ. κστ' 
15 - 18). Ό Κύριος έδωσε θάρρος στόν άπόστολο: 
«θάρσει, Παύλε! Διότι, όπως διακήρυξες γιά μένα τήν 
άλήθεια στήν Ιερουσαλήμ, έτσι πρέπει νά δώσης μαρτυρία 
καί στή Ρώμη». Επαινεί ό Κύριος τόν Παύλο γιά τή 
μαρτυρία του στήν Ιερουσαλήμ. Καί τόν βεβαιώνει, ότι 
θά δώση τή μαρτυρία του καί σ’ αύτή τή Ρώμη. 

Τίποτε δέν έθλιβε τόν Παύλο, όσο ή σκέψις τής 
διακοπής τού έργου του. Ενώ ήξερε, ότι γι’ αύτόν ήταν 
πολύ άνώτερο τό ν’ άποθάνη, ν’ άναχωρήση άπ’ αύτό τόν 
κόσμο καί νά είνε μαζί μέ τό Χριστό, έν τούτοις προτιμούσε 
νά μένη στή ζωή αύτή, γιά νά εργάζεται γιά τό Χριστό 
καί τούς άνθρώπους (Φιλιπ. α’ 21 - 26). Ό Παύλος είχε 
τό μεγαλύτερο πόθο εύαγγελισμοΰ ψυχών καί τή μεγαλύ¬ 
τερη δραστηριότητα. Αλλά μετά τις φοβερές περιπέτειές 
του στήν Ιερουσαλήμ φοβόταν διακοπή τού έργου του 
καί θλιβόταν βαθύτατα. Καί γι’ αύτό, όσο τόν έθλιβε ή 
σκέψις τής διακοπής τού έργου, τόσο τόν χαροποίησε ή 
βεβαίωσις τού Κυρίου Ιησού, ότι τά έμπόδια μεταβάλλον¬ 
ταν σέ πλεονεκτήματα, νέα πεδία δράσεως διανοίγονταν 
ένώπιόν του καί θ’ άξιωνόταν νά ίδή τή Ρώμη καί νά 
κηρύξη καί έκεϊ. Είχε δέ μεγάλο πόθο ό άπόστολος νά 
έπισκεφθή τή Ρώμη καί νά δώση καί έκεϊ τή μαρτυρία 
του, νά κηρύξη τό Χριστό (Ρωμ. α' 10 - 15). 

Ο Παύλος είχε φλογερό πόθο νά κηρύττη τό Χριστό 
σ όλο τόν κόσμο, καί ατούς πλησίον καί στούς μακράν, 
καί στις πιό έπικίνδυνες πόλεις, όπως ήταν ή Ιερουσαλήμ 

καί ή Ρώμη. Τί έχουμε έμείς άπό τό ζήλο τού Παύλου; Σέ 
μιά έποχή, πού δέν διατρέχουμε κινδύνους, άνοίγουμε 
έμείς τό στόμα μας και μιλάμε γιά τό Χριστό, τούλάχιστο 
στοές πλησίον μας;... 

Στίχ. 12 - 15: Τή νύκτα ό Χριστός καθησύχασε τόν 
Παύλο καί ό Σατανάς άναστάτωσε τά όργανά του. 
Ένέπνευσε σ’ αύτά σκοτεινό σχέδιο. Καί περίμεναν νά 
ξημερώση, γιά νά θέσουν τό σατανικό σχέδιο σέ έφαρμο- 
γή. Καί όταν ξημέρωσε, σαράντα καί πλέον Ιουδαίοι 
έκαναν «συστροφήν», έμπαθή καί έκρηκτική συγκέντρωσι. 
Καί «άνεθεμάτισαν έαυτούς», (ορκίστηκαν γιά τούς έαυ- 
τούς των, λέγοντας: Ούτε θά φάμε ούτε θά πιούμε, έως 
ότου σκοτώσωμε τόν Παύλο. Οί θανάσιμοι αύτοί έχθροί 
έκαναν «συνωμοσίαν» εν κυριολεξίςτ ώρκίστηκαν άπό 
κοινού, όλοι μαζί. Δέν έρώτησαν προηγουμένως τούς 
άντιπροσώπους τού θεού, άν έπιτρεπόταν νά όρκισθοΰν 
γιά τήν έξόντωσι άνθρώπου. Μεθυσμένοι άπό τό πάθος 
τού φανατισμού, ώρκίστηκαν χωρίς νά έρωτήσουν, όπως 
άλλοτε ώρκίστηκε ό Ηρώδης, μεθυσμένος άπό τό πάθος 
τής αίσχρότητος. Καί άφοΰ πρώτα ώρκίστηκαν, έπειτα 
μετέβησαν έν σώματι στούς άρχιερεΐς καί πρεσβυτέρους 
καί είπαν: «Δώσαμε αύστηρό όρκο γιά τούς έαυτούς μας, 
νά μή γευθοΰμε τίποτε, έως ότου σκοτώσωμε τόν Παύλο. 
Τώρα, λοιπόν, σείς προβήτε σέ παράστασι ένώπιον τού 
χιλιάρχου μαζί μέ τό Συνέδριο, γιά νά τόν κατεβάση αύριο 
σέ σάς, μέ τήν πρόφασι νά έξετάσετε καί μάθετε 
άκριβέστερα τήν ύπόθεσί του. Καί έμείς, προτού αύτός 
πλησιάση, εϊμεθα έτοιμοι νά τόν σκοτώσωμε». Οί δέ 
άρχιερεΐς καί οί πρεσβύτεροι ένέκριναν τόν όρκο καί τό 
δολοφονικό σχέδιο! 

Σαράντα καί πλέον άνθρωποι συμφώνησαν γιά τό κακό. 
Όταν πρόκηται γιά τό καλό, λέγει ό ί. Χρυσόστομος, ούτε 
δύο συνεργάζονται- άλλ' όταν πρόκηται γιά τό κακό, 
όλόκληρο πλήθος! Σήμερα ή παρατήρησις τού Χρυσοστό¬ 
μου είνε περισσότερο έπίκαιρη καί άξιοπρόσεκτη. Διότι 
σήμερα γιά τή διάλυσι τού Χριστιανισμού οί σκοτεινοί 
άνθρωποι ένώνονται καί συνεργάζονται περισσότερο άπό 

κάθε άλλη έποχή, ένώ οι χριστιανοί εΐνε διηρημένοι ή 
έχουν χαλαρή ένόχητα. Πότε οί Ορθόδοξοι θά άποκτήσω- 
με άρραγή ένότητα; Καί πότε οί έτερόδοξοι θά μετανοή¬ 
σουν, θά έγκαταλείψουν τις αιρετικές διδασκαλίες, θά 
έπιστρέψουν στήν όρθή Πίστι καί θά ενωθούν μέ τούς 
Ορθοδόξους; Αν, άδελφοί, ή ένωσις καί ή συνεργασία 
σέ εύρυτάτη έκτασι φαίνεται άδύνατη ή δύσκολη, άς 
έπιδιώκωμε τούλάχιστο τήν ένωσι καί τή συνεργασία σέ 
μικρότερη έκτασι. Καί δύο καί τρεις ένωμένοι καί 
συνεργαζόμενοι στό όνομα τού Ιησού Χριστού εΐνε μεγάλο 
πράγμα! Καί δύο καί τρεις μαζί μπορούν νά έπιτύχουν 
θαύματα στόν κόσμο! Διότι στις ενώσεις σκοτεινών 
άνθρώπων παρίστανται δαιμόνια, ένώ στις ένώσεις τών 
πιστών παρίσταται ό Κύριος, ό άπείρως ισχυρότερος τών 
δαιμόνιων. 

Στίχ. 16-35: Τό καταχθόνιο σχέδιο τών Ιουδαίων 
συνωμοτών γιά τή δολοφονία τού άποστόλου δέν έμεινε 
μυστικό. Τό σατανικό πάθος έκανε τούς συνωμότες νά 
φωνάζουν καί ό υιός τής άδελφής τού Παύλου, νεανίας, 
άκουσε τήν ένέδρα καί έτρεξε στό στρατόπεδο καί τήν 
άνέφερε στό θείο του. Ό δέ Παύλος, ό όποιος σέ 
βραχύτατο χρονικό διάστημα μέ τήν καλή συμπεριφορά 
του είχε κερδίσει τήν έκτίμησι τών Ρωμαίων άξιωματικών, 
κάλεσε κοντά του ένα έκατόνταρχο καί τού είπε: «Όδήγη- 
σε αύτό τό νεανία στό χιλίαρχο - διότι έχει κάτι νά τού 
άναφέρη». Ό δέ έκατόνταρχος τόν ώδήγησε στό χιλίαρχο. 
Ό έκατόνταρχος ένήργησε προθύμως σ’ ό,τι ζήτησε ό 
Παύλος, σάν νά ήταν ό Παύλος άξιωματικός καί αύτός 
στρατιώτης ή πολίτης πού έκτελοΰσε διαταγές. Τόση 
έκτίμησι είχε ό έκατόνταρχος στόν Παύλο καί τόση 
οικειότητα αισθανόταν ό Παύλος άπέναντι στόν έκατόν¬ 
ταρχο! Οί άγιοι κατακτούν τις ψυχές πολύ εύκολώτερα, 
παρ’ όσον οί στρατιωτικοί κατακτούν τούς τόπους. 

Ο χιλίαρχος, εύγενής καί συνετός άνθρωπος, δέχεται 
τόν νέο μέ οικειότητα, τόν πιάνει άπό τό χέρι γιά νά τόν 
ένθαρρύνη καί νά όμιλήση έλευθέρως, σάν σέ φίλο του, 
πηγαίνει σέ ιδιαίτερο μέρος γιά νά μή άκούση κανείς 

άλλος, άκούει τό μυστικό καί άπολύει τόν νέο μέ τήν 
έντολή, νά μή είπή σέ κανένα, ότι κατήγγειλε σ' αύτόν 
τό δολοφονικό σχέδιο. Εκτιμούσε καί ό χιλίαρχος τόν 
Παύλο καί δέν ήθελε νά μάθουν οί Ιουδαίοι, ότι τό 
δολοφονικό τους σχέδιο άποκαλύφθηκε, διότι τότε θά 
έσπευδαν νά καταστρώσουν νέο σχέδιο κατά τού άποστό- 
λου. Επίσης ό χιλίαρχος θά μπορούσε νά άφήση έλεύθερο 
τόν Παύλο, διότι δέν είχε διαπράξει κάτι τό άξιόποινο. 
’Αλλ’ άν τόν άπέλυε, οί Ιουδαίοι θά έξερεθίζονταν 
περισσότερο καί θά τόν σκότωναν. ΓΓ αύτό ό χιλίαρχος, 
άφοΰ έφεραν ζώα καί έπιβίβασαν τόν Παύλο, ώστε νά μή 
πεζοπορήση καί κουρασθή, μέ συνοδεία 470 άνδρών τήν 
νύκτα τόν έστειλε προς τόν ήγεμόνα Φήλικα στήν 
Καισάρεια. Έγραψε καί σχετική έπιστολή πρός τόν 
Φήλικα, όπου φαινόταν τό ένδιαφέρον του ύπέρ τού 
Παύλου, καί δηλωνόταν ή άθωότης του. Έτσι ό άπόστολος 
άπομακρύνθηκε άπ’ τούς φανατικούς έχθρούς του, πού 
σκόπευαν νά τόν έξοντώσουν στήν Ιερουσαλήμ, καί 
μεταφέρθηκε σώος στήν Καισάρεια. Ό ήγεμών Φήλιξ, 
όπως είνε γνωστό άπό τήν ιστορία, ήταν σκληρός καί 
φαύλος. Άλλ’ άπό τόν άρχιερέα Άνανία ήταν προτιμότε¬ 
ρος. 

Ο θεός έσωσε πάλι τόν άπόστολό του. Καί μέ ποιό 
τρόπο τόν έσωσε; Όχι μέ άμεσο καί καταφανώς θαυμα- 
τουργικό τρόπο, άλλά μέ έμμεσο τρόπο, χρησιμοποιώντας 
άνθρώπους, καί μέ άφανή θαύματα. Ό άνεψιός τού 
Παύλου, ό έκατόνταρχος, ό χιλίαρχος, ή ισχυρή στρατιωτι¬ 
κή συνοδεία καί ό Φήλιξ ήταν όργανα τής προνοίας τού 
Κυρίου γιά τή σωτηρία τού άποστόλου. 

Καί έμάς, άγαπητοί, ό Κύριος πολλές φορές προστα¬ 
τεύει καί βοηθεΐ κατά τρόπο έμμεσο, χρησιμοποιώντας 
άνθρώπους καί κάνοντας άφανή θαύματα. Ιδίως ό θεός 
κάνει θαύματα στό πνεύμα καί στήν καρδιά άνθρώπων, 
φωτίζοντας τό πνεύμα καί δημιουργώντας στήν καρδιά 
τους άγαθή διάθεσι γιά μάς. 

Στίχ. 27: Στό στίχο τούτο ό χιλίαρχος Κλαύδιος Λυσίας 

γράφει στό Φήλικα ένα ψέμα, ότι έσωσε τόν Παύλο μέ 
κεραυνοβόλο στρατιωτική έπέμβασι (Πράξ. κα' 31 και 
εξής), διότι έμαθε ότι εινε Ρωμαίος πολίτης, ένώ τούτο 
έμαθε έκ τών ύστερων (Πράξ. κβ’ 24 καί έξής). Άλλ' ό 
χιλίαρχος μεταχειρίζεται αύτή τήν πονηριά, διότι θέλει νά 
παρουσιάση τόν έαυτό του ώς άξιο τιμής γιά διάσωσι 
Ρωμαίου πολίτου. Ό δέ Λουκάς άναφέροντας τέτοιο 
πράγμα, φανερώνει τήν ειλικρίνεια καί άξιοπιστία του. 
Διότι, άν ή άφήγησίς του ήταν πλαστή, θά φρόντιζε νά μή 
παρουσιασθή άντίφασις μεταξύ τής ίδικής του έκθέσεως 
καί τής έπιστολής τού χιλιάρχου ώς πρός τό θέμα τού 
χρόνου, πού ό χιλίαρχος πληροφορήθηκε, ότι ό Παύλος 
εϊνε Ρωμαίος πολίτης. 

ΠΡΑΞΕΩΝ ΚΔ' 1 - 9 


ΜΑΘΗΜΑ 49ο 


01 ΚΑΤΗΓΟΡΟΙ ΠΑΥΛΟΥ ΕΝΩΠΙΟΝ ΤΟΥ ΦΗΛΙΚΟΣ 

Τό εικοστό τέταρτο κεφάλαιο τών Πράξεων ατούς 
στίχ. 1-9 παρουσιάζει: 1) Τήν έμφάνισι τών Ιουδαίων 
κατηγόρων τού άποστόλου Παύλου ένώπιον τού ήγεμόνος 
Φήλικος, στίχ. 1, καί 2) τήν έμφάνισι τοϋ Παύλου ένώπιον 
τού Φήλικος, τόν λόγο τοϋ ρήτορος Τερτύλλου έναντίον 
του καί τήν έπιδοκιμασία τοϋ λόγου άπ’ τούς Ιουδαίους 
κατηγόρους, στίχ. 2-9. 

Εξήγησις λέξεων και φράσεων 

1. ένεφάνισαν τώ ήγεμόνι = προέβησαν σέ παράστασι 

ένώπιον τοϋ ήγεμόνος. 

2. ήρξατο = άρχισε. 

3. διά της σής πρόνοιας = με τή δική σου φροντίδα. 
πάντη τε και πανταχοϋ = καί μέ κάθε τρόπο καί παντού. 
άποδεχόμεθα = αναγνωρίζομε. 

κράτιστε = έξοχώτατε. 

4. ϊνα μη σε έγκόπτω = για νά μή σέ άπασχολώ, για να μή 

σέ κουράζω. 

έπι πλεϊον = περισσότερο. 

τη ση έπιεικεία = μέ τήν εύμένειά σου, μέ τήν καλωσύνη 
σου. 

5. λοιμός = λυμεών, διαφθορεύς, καταστροφεύς, άνθρωπος 

πληγή καί συμφορά. 

7. παρελθών = άφοΰ ήλθε, άφοΰ έφθασε. 
άπήγαγε = άπέσπασε καί πήρε. 

8. κελεύσας = καί διέταξε. 

ερχεσθαι έπι σέ = νά παρουσιασθοϋν ένώπιον σου. 
παρ’ ού = παρά τού όποιου, άπό τόν όποιο. 

αυτός άναχρίνας = άφοϋ κάνης άνάκρισι ό ίδιος. 
έπνγνώναι - νά μάθης άκριβώς. 

9. συνεπέθεντο = πρόσθεσαν μαζί, ή, επιτέθηκαν μαζί. 
φάσχοντες = λέγοντες, λέγοντας. 

Παρατηρήσεις καί διδάγματα 

Στίχ. 1 : Ό Άνανίας ήταν άρχιερεύς. Είχε τό μεγαλύτε¬ 
ρο θρησκευτικό άξίωμα μέσα ατό Ιουδαϊκό έθνος. Καί 
θά έπρεπε νά έχη καί τή μεγαλύτερη άξιοπρέπεια. Άλλ' 
έπειδή είχε άξίωμα χωρίς νά έχη καί άξια, προέβη σέ 
ενέργεια, ή όποια ώς άρχιερέα τόν έρριχνε πολύ χαμηλά. 
Τόση ήταν ή έμπάθεια τής άρχιερατικής καρδίας του κατά 
τού άποστόλου Παύλου, ώστε δέν μπόρεσε νά τήν 
άποκρύψη κάπως. "Αλλοι άξιωματοϋχοι, όταν θέλουν νά 
έκδικηθοϋν πρόσωπα, συνήθως δέν κάνουν τήν έκδίκησι 
οί ίδιοι, άλλά χρησιμοποιούν άλλους ώς όργανα. Ό 
Ανανίας όμως δέν αίσθάνθηκε έντροπή, νά ένεργήση 
αύτοπροσώπως γιά τόν κορεσμό τού πάθους του κατά 
τού Παύλου. Έγκατέλειψε τή θέσι του στο ναό στά 
Ιεροσόλυμα καί κατέβηκε στήν Καισάρεια μαζί μέ τούς 
πρεσβυτέρους καί τόν ρήτορα - δικηγόρο Τέρτυλλο, γιά 
νά κατηγορήση μέ τό στόμα του τόν Παύλο, ν’ άσκήση 
όλη τήν έπιρροή του γιά τήν καταδίκη του, ν' άκούση, 
όπως ήλπιζε, τήν καταδίκη μέ τ' αύτιά του, νά ίδή τόν 
κατάδικο άπαγόμενο γιά τήν έκτέλεσι, νά εύχαριστηθή 
πλήρως ή κακούργα του ψυχή καί νά έπιστρέψη στήν 
Ιερουσαλήμ μέ τή μεγάλη καύχησι, ότι έπί τέλους αύτός 
κατώρθωσε νά έξοντώση τό θηρίο! 

Έσχάτη κατάπτωσις καί έσχατος έξευτελισμός τού 
άρχιερατικοΰ άξιώματος! 

Τά πάθη είνε φοβερά. Όσο ψηλά καί άν εΐνε οί 
έμπαθεΐς έξ άπόψεως θέσεως καί άξιώματος, άν τά πάθη 
είνε ισχυρά, τούς κάνουν νά μή σκέπτωνται κύρος καί 
άξιοπρέπεια, καί τούς ρίχνουν τόσο χαμηλά, ώστε νά 
έξευτελίζωνται στά μάτια τών άνθρώπων. 

Καί στις μέρες μας πολλοί άρχιερείς, σύγχρονοι 
Ανανίες, γιά νά ικανοποιήσουν ισχυρά πάθη, δέν σκάφθη¬ 
καν κύρος καί άξιοπρέπεια, άλλ άδιστάκτως προέβησαν 
σέ δημόσιες ένέργειες καί πράξεις, οί όποιες τούς 
κατεξευτέλισαν στά μάτια των άνθρώπων. 

Οπως ό Λουκάς άνέφερε τό θλιβερό παράδειγμα τού 
άρχιερέως ’Ανανία, έτσι καί μεΐς άς άναφέρωμε τό 
θλιβερό παράδειγμα τού άρχιεπισκόπου μας. Ή έμπάθειά 
του κατά των ήθικών καί ιεραποστολικών άρχιερέων κατά 
μία έμφάνισί του άπό τήν τηλεόρασι τόν έκανε νά μαίνεται 
εναντίον τους σάν ταύρος σέ ύαλοπωλείο. Ανεξάλειπτη 
άπό τή μνήμη των τηλεθεατών θά παραμείνη ή έξαλλη 
έκείνη συμπεριφορά τού άρχιεπισκόπου. Καί άλησμόνητη 
θά παραμείνη έπίσης ή έν συνεχεία πράξις του, διά τής 
όποιας μέ χαιρέκακες καί σαδιστικές έκφράσεις, χωρίς 
δίκη καί άπολογία, έξεθρόνισε δώδεκα έντιμους ιεράρχες. 
Ή φοβερή έμπάθειά έκανε τόν προκαθήμενο τής Εκκλη¬ 
σίας νά συμπεριφερθή όπως τυχαίος καί χυδαίος άθρωπος 
καί νά έξευτελίση τό κύρος τού άρχιεπισκοπικοϋ άξιώμα- 
τος τελείως. 

Κύριε! Φύλαξε τήν Εκκλησία σου άπό τούς συγχρόνους 
Ανανίες, τούς «κεκονιαμένους τοίχους», οί όποιοι πολλές 
φορές άπορρίπτουν καί τό κονίαμα καί δείχνουν ολοφάνε¬ 
ρα τήν άσχημία τών ψυχών των, καί καταρρίπτουν τελείως 
τό κύρος τού άξιώματός των. 

Στίχ. 2 - 8: Ό Άνανίας πήρε μαζί του καί τόν ρήτορα 
Τέρτυλλο, γιά νά ρητορεύση κατά τού άποστόλου Παύλου 
ένώπιον τού ήγεμόνος. Ό Τέρτυλλος δηλαδή ήταν 
δικηγόρος. Καί δέν θά γνωρίζαμε τό όνομά του, άν δέν 
συνδεόταν μέ τή δικαστική ύπόθεσι τού άποστόλου 
Παύλου. Κοντά στό βασιλικό ποτίζεται καί ή γλάστρα, 
λέγει ό λαός μας. Καί κοντά στόν άπόστολο Παύλο έγινε 
γνωστός διά μέσου τών αιώνων καί ό Τέρτυλλος· άπέκτησε 
καί αύτός άθανασία. Αλλά κακή άθανασία! 

Ό Τέρτυλλος ήταν δικηγόρος χωρίς αίσθημα δικαιοσύ¬ 
νης. Δέν άγόρευε γιά τό δίκαιο, άλλά γιά τά χρήματα. 

Τίς οϊδε σέ πόσες περιπτώσεις πολέμησε τό δίκαιο καί 
ύποστήριξε τό άδικο! ’Αλλ' άν δέν ξέρωμε τίς άλλες 
περιπτώσεις άδικων άγορεύσεων, ξέρομε αύτή, πού άνα- 
γράφει ό Λουκάς. Είνε ή σπουδαιότερη περίπτωσις, 
άσυγκρίτως σπουδαιότερη όλων των περιπτώσεων, κατά 
τίς όποιες άγόρευσε ό Τέρτυλλος. Κατ’ αύτή τήν περίπτωσι 
δικαζόταν ό μεγαλύτερος καί εύεργετικώτερος άπόστο- 
λος. Κατ’ αύτή τήν περίπτωσι τό δίκαιο φαινόταν σάν τον 
ήλιο. Καί όμως ό Τέρτυλλος δέν ύποστήριξε τό δίκαιο, 
άλλά κατηγόρησε τόν άπόστολο μέ τρομερές κατηγορίες. 

Καί πρώτα ό έλεεινός Τέρτυλλος κολάκευσε τόν 
ήγεμόνα Φήλικα. Όπως άναφέρουν οί Ρωμαίοι ιστορικοί 
καί ό Ιουδαίος ιστορικός Ίώσηπος, ό Φήλιξ ήταν κακός 
καί φαύλος ήγεμών. Έδειξε σκληρότητα καί οί Ιουδαίοι 
τόν μισούσαν. Κάποιος μάλιστα είπε, ότι τό Ιουδαϊκό 
δράμα, πού κατέληξε στήν καταστροφή τής Ιερουσαλήμ, 
άρχισε μέ τή διοίκησι τού Φήλικος. Έν τούτοις ό γλοιώδης 
Τέρτυλλος έπήνεσε τόν Φήλικα γιά πολλή ειρήνη καί 
μεγάλα κατορθώματα στό έθνος, έπιτεύγματα εύημερίας! 
Έξέφρασε δέ καί γενική άναγνώρισι γιά τή δήθεν 
εύεργετική δράσι καί βαθειά εύγνωμοσύνη πρός τόν 
Φήλικα. 

Μέ τή γλοιώδη κολακεία του ό Τέρτυλλος έπεδίωκε 
νά διαθέση τόν Φήλικα ύπέρ αύτοΰ καί έναντίον τού 
άποστόλου Παύλου. 

Μεγάλο άμάρτημα ή κολακεία. Διότι προέρχεται άπό 
ιδιοτέλεια, είνε είδος ψεύδους καί διαφθείρει τήν ψυχή 
τού κολακευομένου. Ό κόλαξ είνε πονηρός, ό κολακευό¬ 
μενος άνόητος καί οί δύο άνάξιοι τής άληθείας καί τής 
άρετής καί άξιοι κολάσεως. 

Καί δυστυχώς ή άνθρωπίνη κοινωνία είνε γεμάτη άπό 
πρόσωπα, πού άλλα κολακεύουν, άλλα κολακεύονται, και 
άλλα παθαίνουν καί τά δύο, καί κολακεύουν δηλαδή καί 
κολακεύονται. Εμείς έχομε σχέσι μέ τό σιχαμερό αύτό 
πάθος; Αν έχωμε, κινδυνεύομε νά κολαστούμε. Γι' αύτό 
ούτε νά κολακεύωμε ούτε νά κολακευώμεθα, άλλά ν 
εϊμεθα άξιοπρεπείς καί ταπεινοί. 



Μετά τήν κολακεία πρός τό δικαστή Φήλικα ό δικηγορί- 
σκος Τέρτυλλος χρησιμοποίησε τή συκοφαντία κατά τού 
δικαζόμενου Παύλου. 

Τόν εύσεβέοτερο καί εύεργετικώτερο άνθρωπο μετά 
τόν θεάνθρωπο ό Τέρτυλλος ώνόμασε «λοιμόν», άσεβή, 
λυμεώνα, καταστροφέα, πληγή, πανούκλα! 

Τόν κήρυκα τού Ευαγγελίου τής ειρήνης παρουσίασε 
ώς στασιαστή καί ύποκινητή στάσεων μεταξύ όλων των 
Ιουδαίων στήν οικουμένη, στον κόσμο όλόκληρο. 

Καίτοι ό Φήλιξ δέν ήταν κριτής τής οικουμένης, άλλα 
τής Ίουδαίας, ό Τέρτυλλος κατηγορούσε τόν Παύλο γιά 
έγκλήματα, τά όποια δήθεν διέπραξε καί έξω τής Ίουδαίας, 
στήν οικουμένη. 

Η κατηγορία έξογκώνεται μέχρι τό έπακρο. Καί όποια 
κατηγορία! Η πιο φοβερή κατηγορία στά μάτια των 
πολιτικών άρχόντων, καί μάλιστα κατακτητών. Ή κατηγορία 
τού στασιαστοΰ καί ταραξία έκσφενδονίστηκε έναντίον 
τών προφητών, ή αύτή κατηγορία έκσφενδονίστηκε έναν¬ 
τίον τού Χριστού, ή αύτή έναντίον τών άλλων άποστόλων, 
ή αύτή τώρα έκσφενδονίζεται καί έναντίον τού άποστόλου 
Παύλου. Αν αύτή ή κατηγορία πιστευόταν άπ' τόν Φήλικα, 
ό Παύλος θά καταδικαζόταν έξάπαντος σέ θάνατο. Ό 
Τέρτυλλος ήταν κατά πρόθεσι άνθρωποκτόνος, φονιάς. 

Τόν ζηλωτή έπίσης τής πατρώας πίστεως ό Τέρτυλλος 
παρουσίασε ώς πρωτοστάτη τής αίρέσεως τών Ναζωραίων! 
Ναζωραίους ώνόμασε τούς χριστιανούς περιφρονητικώς, 
όπως ώνόμαζαν αύτούς καί άλλοι έχθροί τού Χριστιανι¬ 
σμού. Αϊρεσι ώνόμασε τόν Χριστιανισμό, παρουσιάζοντας 
αύτόν ώς διασπαστική δύναμι καί έκτροπή έν σχέσει πρός 
τήν Ιουδαϊκή θρησκεία, ένώ στήν πραγματικότητα ό 
Χριστιανισμός εινε συμπλήρωσις καί τελειοποίησις τής 
Ιουδαϊκής θρησκείας. Τόν δέ Παύλο ώνόμασε «πρωτοστά¬ 
την τής αίρέσεως», αίρεσιάρχη, πού εϊνε ή πιο βαρειά 
θρησκευτική κατηγορία. 

Τέλος τόν απόστολο, καίτοι ύποβλήθηκε σέ άγνισμό 

γιά νά δείξη τό σεβασμό του πρός τόν Μωσαϊκό νόμο 
καί τόν Ιουδαϊκό ναό, ό Τέρτυλλος κατηγόρησε μέ τή 
βαρεία κατηγορία, ότι δήθεν άποπειράθηκε νά βεβηλώση 
τό ναό! 

Ο Τέρτυλλος είπε καί τό ψέμα, ότι οί Ιουδαίοι έπιασαν 
τόν Παύλο μέ σκοπό νά τόν ύποβάλουν σέ δίκη συμφώνως 
πρός τόν Μωσαϊκό νόμο, ένώ στήν πραγματικότητα 
θέλησαν νά τόν φονεύσουν έπί τόπου. Καί άν δέν 
κατέφθανε ό χιλίαρχος Λυσίας καί δέν τόν άποσποϋσε 
άπ’ τά χέρια τους, θά τόν φόνευαν. 

Γιά νά προκαταλάβη δέ ό Τέρτυλλος ψυχολογικώς τόν 
Φήλικα, ώστε έκ των προτέρων νά θεωρήση τις κατηγορίες 
του άληθινές, έκλεισε τήν άγόρευσί του λέγοντας, ότι ό 
ίδιος ό Φήλιξ άνακρίνοντας τούς κατηγόρους θά διαπίστω¬ 
νε, ότι όλες οί κατηγορίες είνε άληθινές. Προεξοφλεί 
τήν κρίσι τού Φήλικος! Πόση δικηγορική πονηριά! 

Ο δικηγόρος Τέρτυλλος έχει σήμερα μιμητός τούς 
πλείστους δικηγόρους. Οί πλείστοι δικηγόροι, προκειμέ- 
νου ν' άμεκρθοϋν γενναίως, δέν διστάζουν ν* άναλάβουν 
όποιαδήποτε ύπόθεσι καί ν’ άγωνισθοϋν νά δικαιώσουν 
τόν πελάτη τους όσοδήποτε άδικο καί άν έχη καί 
όσοδήποτε φανερό καί άν εϊνε τό άδικο. Κολακεύουν 
τούς δικαστάς καί μέ διάφορα σοφίσματα διαστρέφουν 
τήν άλήθεια. Όπως έλεγαν οί άρχαΐοι γιά τούς σοφιστάς, 
«ποιοϋσι τόν ήττω λόγον κρείττω καί τόν κρείττω ήττω». 
Ή, όπως λέγει ό λαός μας, «κάνουν τό μαύρο άσπρο καί 
τό άσπρο μαύρο». Έξ αίτιας τής διαγωγής αύτής τών 
πλείστων δικηγόρων τό «δικηγόρος» κατήντησε νά σημαίνη 
«ψεύτης»! Τρέμουν δέ οί άνθρωποι μή πέσουν στά χέρια 
δικηγόρων. Διότι πολλοί ταλαιπωρήθηκαν καί καταστράφη¬ 
καν άπό άσυνειδήτους καί έκμεταλλευτάς δικηγόρους. 

Δικηγόροι τής Ελληνικής Πατρίδος! 

Οί πλείστοι δέν σπουδάσατε τή Νομική γιά νά ύπερα- 
σπίζετε τό δίκαιο. Δέν πεινάτε καί δέν διψάτε τή 
δικαιοσύνη. Καί δέν άγωνίζεσθε γιά τή δικαιοσύνη. Πεινάτε 

κα. δ.ψατε τό χρήμα. Καί άγωνίζεοθε γ.ά τό χρήμα. 
Ψευδεσθε και ουν,στάτε σέ πελάτες σας καί μάρτυρες 
τό ψευδός κα. τήν ψευδορκία. Ρίχνετε τούς άνθρώπους 
σε άπεριγραπτες περιπέτειες. Καταστρέφετε άτομα καί 
οικογένειες. Διαπράττετε μέγιστα έγκλήματα. Ομοιάζετε 
με τόν Τερτυλλο. Καί είσθε χειρότεροι άπ' τόν Τέρτυλλο, 
διότι σείς έχετε βαπτισθή χριστιανοί, ένώ έκεϊνος δέν 
ήταν χριστιανός. Αδικοι δικηγόροι! Δέν ύπάρχει τυχαίως 
και ματαίως ή συνείδησις καί τό αίσθημα τής δικαιοσύνης 
στους άνθρώπους. Τά έδωσε ό θεός γιά νά πράττωμε 
τα δίκαια. Αλλά σείς καταπατείτε τή συνείδησί σας καί 
καταπιέζετε τό αίσθημα τής δικαιοσύνης. Διά τούτο 
φοβερός καί άδυσώπητος Κριτής σάς άναμένει. Καί ό 
Κριτής έκείνος στό παγκόσμιο καί φοβερό άκροατήριο 
του δέν δέχεται δικηγόρους... “Αδικοι δικηγόροι! Μετανοή¬ 
σετε καί σκορπίσετε τά χρήματα τής άδικίας, γιά νά ίδήτε 
έλεος καί σωτηρία. 


Στίχ. 5: Ο Τέρτυλλος, όπως είπαμε, ώνόμασε τό 
Χριστιανισμό αϊρεσι μέ τήν έννοια, ότι ό Χριστιανισμός 
είνε διασπαστική δύναμις καί έκτροπή άπό τήν Ιουδαϊκή 
θρησκεία. Παρομοία συκοφαντία σήμερα έξαπολύουν 
πολλοί κατά των Ορθοδόξων θρησκευτικών Οργανώσε¬ 
ων, όταν τις χαρακτηρίζουν ώς «παρεκκλησιαστικές» καί 
«έξωεκκλησιαστικές». 

'Αλλ' όπως ό Χριστιανισμός δέν εϊνε αϊρεσις, άλλά 
συμπλήρωσις καί τελειοποίησις τής Ιουδαϊκής θρησκείας, 
έτσι καί οί Ορθόδοξες θρησκευτικές Οργανώσεις δέν 
εϊνε «παρεκκλησιαστικές» καί «έξωεκκλησιαστικές», άλλ' 
εϊνε μέσα στήν Εκκλησία καί άποτελοϋν τό δραστηριότερο 
καί έκλεκτότερο τής Εκκλησίας τμήμα. Οί κατήγοροι των 
Ορθοδόξων θρησκευτικών Αδελφοτήτων εϊνε δεινοί 
συκοφάντες, Τέρτυλλοι, καί χειρότεροι τού Τερτύλλου, 
διότι αύτοί εϊνε βαπτισμένοι χριστιανοί, ένώ ό Τέρτυλλος 
δέν ήταν. Ας μετανοήσουν καί αύτοί, γιά νά μή πέσουν 
στήν καιομένη λίμνη μαζί μέ έκείνους, πού άγαποϋν τό 
ψεύδος, καί μέ τόν ψευδοπροφήτη, καί μέ τό θηρίο τόν 
Αντίχριστο, καί μέ τόν Διάβολο τόν άρχιψεύστη (’Αποκ. 
κβ' 15, ιθ' 20, κ' 10). 


1 5 ΠΡΑΞΕΙΣ ΑΠΟΣΤΟΛΩΝ 

ΠΡΑΞΕΩΝ ΚΔ 10 - 27 


ΜΑΘΗΜΑ 50ό 


Η ΑΠΟΛΟΓΙΑ ΠΑΥΛΟΥ ΕΝΩΠΙΟΝ ΤΟΥ ΦΗΛΙΚΟΣ 
ΑΝΑΒΟΛΗ ΔΙΚΗΣ & 2ΕΤΗΣ ΚΡΑΤΗΣΙΣ ΑΠΟΣΤΟΛΟΥ 


Τό εικοστό τέταρτο κεφάλαιο των Πράξεων στούς 
στΐχ. 10-27 παρουσιάζει: 1) Τήν άπολογία τού άποστόλου 
Παύλου ενώπιον τού Φήλικος, στίχ. 10 - 21, καί 2) τήν 
άναβολή τής δίκης καί τήν κράτησι τού άποστόλου επί δύο 
έτη στήν Καισάρεια, στίχ. 22 - 27. 

Εξήγησις λέξεων καί φράσεων 

10. έπιστάμενος = έπειδή γνωρίζω. 
εύθυμότερον = προθυμότερα. 

11. δυναμένου σου γνώναι = επειδή δύνασαι νά μάθης. 

ού πλείους είσί μοι ήμέραι δεχαδύο = δεν μου εινε 
περισσότερες άπό δώδεκα ήμερες, δεν πέρασαν περισ¬ 
σότερες άπό δώδεκα ήμερες. 

12. έπισύστασις = στασιαστική συνάθροισις, στάσις. 

13. παραστήσαί = ν’ αποδείξουν. 

14. χατά την οδόν = συμφώνως με τή διδασκαλία, συμφώνως 

μέ τή θρησκεία. 

15. προσδέχονται = περιμένουν νά έκπληρωθή. 
μέλλειν εσεσθαι = ότι μέλλει νά γίνη. 

16. έν τούτω = διά τούτο. 
άσχώ = προσπαθώ. 

άπρόσχοπος συνείδησις = συνείδησις, ή όποια νά μή τυπτη 
καθαρή συνείδησις. 

17. & ίτών δέ πλειόνων = ύστερα δέ άπό πολλά έτη 
παρεγενόμην = ήλθα ή πήγα. 

έλεημοσύνας ποφων εις τό έθνος μου χαί προσφοράς = 

για να κάνω στο έθνος μου έλεημοσύνες καί προσφο- 
ρες. 





18. έν οίς = οπότε, στην περίστασι αύτή. 
ήγνισμένον = αφού είχα ύποβληθή σε άγνισμό. 

19. ούς έδει έπί σού παρεΐναι = οί όποιοι θά έπρεπε νά 

παρουσιασθούν ενώπιον σου. 

20. στάντος μου έπί τού συνεδρίου = όταν στάθηκα στό 

συνέδριο, όταν ήμουν ένώπιον τού συνεδρίου. 

21. έστώς έν αύτοίς = ίστάμενος μεταξύ αύτών. 

22. άνεβάλετο αυτούς = παρέπεμψε αύτούς σέ άλλο χρόνο. 

άνέβαλε τη δίκη. 

άκριβέστερον είδώς = για νά μάθη άκριβέστερα. 
τά περί τής οδού = τά σχετικά μέ τη χριστιανική θρησκεία. 
διαγνώσομαι τά καθ' ύμάς=& άποφασίσω γιά την ύπόθεσί 
σας. 

23. διαταξάμενός τε = και διέταξε. 

τηρείσθαι τον Παύλον = νά κρατήται ό Παύλος. 
έχειν τε άνεσιν = καί νά έχη εύκολίες. 
καί μηδένα κωλύειν τών ίδιων αύτού = καί κανένα νά 
μή έμποδίζη άπ’ τούς δικούς του. 
προσέρχεσθαι αύτω = νά έρχεται προς αύτόν, νά τον 
έπισκέπτεται. 

24. παραγενόμενος = άφοΰ ήλθε. 

οϋστ) Ίουδαία = ή όποια ήταν Ίουδαία. 
μετεπέμφατο = έστειλε καί κάλεσε, κάλεσε. 

25. τού κρίματος τού μέλλοντος έσεσθαι = τής κρίσεως, πού 

πρόκειται νά γίνη, τής μελλούσης κρίσεως. 
τό νύν έχον = προς τό παρόν. 

καιρόν δέ μεταλαβών = όταν δέ λάβω πάλι εύκαιρία. 
μετακαλέσομαί σε - θά σέ καλέσω. 

26. όπως λύση αύτόν = γιά νά τον άπολύση. 
μεταπεμπόμένος = καλών, καλώντας. 

27. διετίας δέ πληρωθείσης = άφού δέ συμπληρώθηκε διετία. 
θέλων δέ χάριν καταθέσθαι = έπειδή δέ ήθελε νά 

ύποχρεώση. 

δεδεμένον = φυλακισμένον. 

Παρατηρήσεις καί διδάγματα 

Στίχ. 10: Κατά τήν ώρα τής άγορεύσεως τοΰ Τερτύλλου 
ό Παύλος άκουσε φοβερές συκοφαντίες έναντίον του. Ό 
Τέρτυλλος τόν κατηγόρησε ώς όλέθριο άνθρωπο, ταραξία 
και έπαναστάτη σέ οικουμενική κλίμακα, άρχηγό αίρέσεως 
καί βέβηλο άπέναντι τού Ιουδαϊκού ναού, άφού δήθεν 
άποπειράθηκε νά βεβηλώση τό ναό. Όλες οί κατηγορίες 
ήταν φοβερές, ή δέ κατηγορία, ότι ήταν ταραξίας καί 
Επαναστάτης, μάλιστα σέ οικουμενική κλίμακα, ήταν 

φοβερότερη. Αύτή ή κατηγορία, πολιτικής φύσεως, συνε¬ 
παγόταν θάνατο. 

Ακούοντας ό Παύλος τόσο φοβερό καί άδικο κατηγο- 
ρητήριο, άσφαλώς μέσα στήν ψυχή του άναστατωνόταν. 
Διότι είνε φυσικό, ή συκοφαντία νά έξεγείρη τήν ψυχή 
πού έχει αίσθημα δικαιοσύνης. Μόνο οί άναίσθητοι καί οί 
πεπωρωμένοι δέν έξεγείρονται έσωτερικώς ένώπιον κραυ¬ 
γαλέων περιπτώσεων άδικίας καί συκοφαντίας. Ασφαλώς 
έπίσης στήν ψυχή τού Παύλου θά ήλθε ή όρμή νά διακόψη 
τόν Τέρτυλλο φωνάζοντας: Δέν έντρέπεσαι νά έκστομίζης 
τόσο μεγάλα ψέματα; Άλλ’ ό άπόστολος συγκρότησε τήν 
έσωτερική όρμή του καί δέν διέκοψε τόν συκοφάντη του. 
Έσωτερικώς άναστατωνόταν, άλλ’ έξωτερικώς παρέμενε 
ήρεμος. "Αφηνε τόν συκοφάντη νά έξαντλήση όλο τό 
κατηγορητήριό του, νά ξεράση όλο τό περιεχόμενο τής 
μοχθηρής καρδιάς του καί άνέμενε μέ ύπομονή τή σειρά 
του ν* άπολογηθή. Καί όταν ό Τέρτυλλος τελείωσε τό 
κατηγορητήριο καί οί παριστάμενοι Ιουδαίοι τό έπιδοκίμα- 
σαν καί ό ήγεμών έκανε νεύμα στόν άπόστολο νά 
άπολογηθή, τότε ό Παύλος άνοιξε τό στόμα του νά 
όμιλήση. 

Μεγάλη ψυχή ό Παύλος, διότι ένώπιον τής άδικίας 
καί παρωξυνόταν καί συνεκρατείτο. Αγιος καί ό παροξυ¬ 
σμός του, διότι έδειχνε ψυχική εύαισθησία, άγια καί ή 
συγκράτησίς του, διότι έδειχνε ψυχική δύναμι. Ή όρμή 
τού άνθρώπου νά όμιλήση, ιδίως όταν κατηγορήται, καί 
μάλιστα άδίκως, είνε πολύ ισχυρή. Ακατάσχετο κακό ή 

γλώσσα κα 1άδάμαστ° θηρίο, κατά τόν άδελφόθεο άπόστο- 

, . ’ ^ Αλλ ό Παύλος συγκρατοϋσε τό 

άκατάοχετο κακό καί δάμαζε τό άδάμαοτο θηρίο Ό^τί 

«άνήρ τέλειος» ό Παύλος, «δυνατός χαλιναγωγήσαι καί 
δλον τό σώμα» (Ίακ. γ' 2). γ γ 1 α 

Τί διδάσκει τό παράδειγμα τού Παύλου; 


Νά έχωμε αύτοσυγκράτησι άπέναντι των άλλων καί νά 
μή τούς διακόπτωμε όταν όμιλοΰν, έστω καί άν έκσφενδο- 
νίζουν έναντίον μας σφοδρό καί άδικο κατηγορητήριο. 
Νά τούς άφήνωμε νά τελειώνουν, καί τότε νά λαμβάνωμε 
καί μεϊς τό λόγο καί νά άπαντοΰμε. Ή αύτοσυγκράτησις 
είνε πνευματικό κατόρθωμα, ψυχικός ήρωισμός καί εύγέ- 
νεια. 


Βεβαίως ύπάρχουν καί περιπτώσεις, κατά τις όποιες 
έπιτρέπεται καί έπιβάλλεται νά διακόπτωμε τόν όμιλητή 
ή τόν συνομιλητή. Πώς π.χ. νά μή διακόψωμε ένα όμιλητή 
ή συνομιλητή, όταν προσβάλλη τή θρησκεία μας χυδαίως 
καί βαναύσως, ή όταν λέγη αίσχρόλογα, ή όταν φλυαρή 
καί άνοηταίνη, ή όταν τρώγη τό χρόνο γιά νά μή 
προφθάσουν καί όμιλήσουν άλλοι; Ό πνευματικός καί 
διακριτικός άνθρωπος γνωρίζει πότε έπιτρέπεται καί 
έπιβάλλεται νά διακόπτη ένα όμιλητή ή συνομιλητή. 

Ο κανών πάντως είνε, νά μή διακόπτωμε τούς όμιλητάς 
ή συνομιλητάς, άλλά νά τούς άφήνωμε νά όλοκληρώνουν 
τό λόγο ή τή σκέψι τους καί τότε νά λαμβάνωμε καί μεΐς 
τό λόγο. 


Στίχ. ΙΟβ: Ό Φήλιξ ήταν σκληρός καί φαύλος ήγεμών. 
Έν τούτοις ό Τέρτυλλος τόν έγκωμίασε ώς σπουδαΐον 
ήγεμόνα. Ό Παύλος δέν κολάκευσε τόν Φήλικα. Αλλ' 
ούτε τόν καυτηρίασε γιά τή σκληρότητα καί τή φαυλότητά 
του. Διότι αύτό θά ήταν προκλητική καί άσύνετη πράξις. 
"Αλλωστε έκείνη τήν ώρα δέν κρινόταν ό Φήλιξ, άλλ* ό 
Παύλος. Καί, έπί πλέον, ό Φήλιξ ήταν λιγώτερο άπό τόν 
άρχιερέα Άνανία άξιοκατάκριτος, διότι ούτε άντιπρόσω- 
πος τής θρησκείας ήταν, ούτε στόν άληθινό θεό πίστευε, 

άλλ ήταν ειδωλολάτρης καί πολιτικός άρχων. Γιά τόν 
Φήλικα ό άπόστολος είπε λόγο, ό όποιος ούτε έπικριτικός 
ούτε κολακευτικός ήταν: « Εκ πολλών έτών όντα σε κριτήν 
τω έθνει τούτω έπιστάμενος, εύθυμότερον τά περί έμαυ- 
του Απολογούμαι». Επειδή γνωρίζω, δηλαδή, ότι είσαι 
δικαστής σ αύτό τό Έθνος άπό πολλά έτη, προθυμότερα 
άπολογουμαι τά σχετικά με τόν έαυτό μου. 

Ο Φήλιξ κυβερνούσε τήν Ίουδαία έπί άρκετά έτη. 

κάνε πολλές δίκες. Καί γνώριζε καλώς τά ιουδαϊκά 
πράγματα καί τόν χαρακτήρα τών Ιουδαίων. Γνώριζε 
προπάντων, πόσο φανατικοί ήταν οί Ιουδαίοι καί μέ πόση 
εμπάθεια δίωκαν τούς άντιφρονοϋντας καί τούς άντιπά- 
λους των. Αύτή δε ή γνώσις καί ή πείρα τού Φήλικος 
ήταν υπέρ τού άποστόλου, ό όποιος είχε τό δίκαιο μέ τό 
μέρος του. Καί γι αύτό ό Παύλος άναφέρθηκε στήν 
πολυετή πείρα τού Φήλικος έν μέσω τού ιουδαϊκού 
Εθνους, όχι γιά νά κολακεύση τόν ήγεμόνα. 

Στίχ. 11 - 21: Κατά τήν άπολογία του ό Παύλος δεν 
καταφέρεται έναντίον τών συκοφαντών του, δέν έκφέρει 
δυσμενή κρίσι γι αύτούς, δέν προβαίνει σέ βαρείς 
χαρακτηρισμούς, όπως έκείνοι, άλλά περιορίζεται στήν 
άναίρεσι τών κατηγοριών κατά τρόπο ευπρεπή, άλλά 
συγχρόνως καί ισχυρό. 

Στήν κατηγορία, ότι είνε «λοιμός», άσεβής δηλαδή καί 
έπικίνδυνος, ό Παύλος άπαντα ότι άνέβηκε στά Ιεροσόλυ¬ 
μα νά προσκυνήση καί νά προσφέρη στό Έθνος του 
έλεημοσύνες καί προσφορές. Ό Παύλος δέν ήταν άσεβής 

και έπικίνδυνος άνθρωπος, άλλά κατ’ έξοχήν ευσεβής καί 
εύεργετικός. 

Στήν κατηγορία, ότι είνε ταραξίας καί έπαναστάτης, ό 
απόστολος άπαντά, ότι δέν είνε περισσότερο άπό δώδεκα 
ήμερες, άφ ότου άνέβηκε στά Ιεροσόλυμα. Σέ τόσο 
σύντομο χρονικό διάστημα, έννοεΐ, δέν είνε δυνατό νά 
όργανωθή καί ύποκινηθή έπανάστασις. Επίσης άπαντά 
ό-π ούτε στό ναό τόν βρήκαν νά συνομιλή μέ κάποιον ή 
α κάνη συγκέντρωσι λαού, ούτε στις συναγωγές, ούτε 

άλλου στήν πόλι, ούτε δύνανται νά άποδείξουν όσα τόν 
κατηγορούν. Ό άπόστολος δέν ήταν ταραξίας, άλλά κατ' 
έξοχήν ειρηνικός καί είρηνοποιός άνθρωπος. Καί δέν 
προέτρεπε σέ πολιτικές έπαναστάσεις, άλλά σέ πνευματι¬ 
κές, οί όποιες εΐνε ειρηνικές. 

Στήν κατηγορία, ότι εΐνε άρχηγός τής αίρέσεως τών 
Ναζωραίων, ό Παύλος άπαντά: « Ομολογώ τοϋτό σοι, ότι 
κατά τήν οδόν, ήν λέγουσιν αϊρεσιν, οΰτω λατρεύω τώ 
πατρώω θεώ, πιστεύων πάσι τοίς κατά τόν νόμον καί έν 
τοϊς προψήταις γεγραμμένοις, έλπίδα έχων εις τόν θεόν, 
ήν καί αύτοί ούτοι προσδέχονται, άνάστασιν μέλλειν 
έσεσθαι νεκρών, δικαίων τε καί άδικων έν τούτω δέ καί 
αύτός άσκώ άπρόσκοπον συνείδησιν έχειν πρός τόν θεόν 
καί τούς άνθρώπους διά παντός». Ό άπόστολος όμολογεί 
ένώπιον τού Φήλικος τήν καλή όμολογία, ότι λατρεύει τό 
θεό τών πατέρων, τό θεό τής Παλαιάς Διαθήκης, 
συμφώνως πρός τή θρησκεία, τήν όποιαν αύτοί, οί 
Ιουδαίοι, όνομάζουν αϊρεσι, τή Χριστιανική θρησκεία. Δέν 
δέχεται ό Παύλος τήν κατηγορία τών Ιουδαίων, ότι ή 
Χριστιανική θρησκεία είνε αϊρεσις, έκτροπή δηλαδή άπ 
τήν Ιουδαϊκή θρησκεία. Αλλά πιστεύει, ότι ό Χριστιανι¬ 
σμός εΐνε ή θρησκεία τών πατέρων τελειοποιημένη. 
Αϊρεσις ήταν οί Σαδδουκαΐοι, οί όποιοι δέν πίστευαν στή 
διδασκαλία τής Παλαιός Διαθήκης γιά τήν ύπαρξι πνεύμα¬ 
τος καί τήν άνάστασι νεκρών. Ό Παύλος διακηρύττει, ότι 
πιστεύει σέ όλα, όσα εΐνε γραμμένα στό νόμο καί ατούς 
προφήτας, σ’ όλη δηλαδή τήν Παλαιό Διαθήκη. Ό 
άπόστολος διακηρύττει, ότι έχει έλπίδα στό θεό, τήν 
όποια καί αύτοί οί Ιουδαίοι έχουν (έκτος τών Σαδδου- 
καίων), ότι μέλλει νά γίνη άνάστασις νεκρών, δικαίων καί 
άδικων, όλων τών άνθρώπων. Σέ δικαστήριο εύρισκόμενος 
ό άπόστολος, κάνει ύπαινιγμό γιά τό μεγάλο Δικαστήριο 
τής Δευτέρας Παρουσίας. Ό Παύλος δέν ύπολογίζει τούτο 
τό άνθρώπινο δικαστήριο, άλλ’ έκεΐνο τό θείο Δικαστήριο. 
Τό άνθρώπινο δικαστήριο τό πολύ - πολύ μπορεί νά 
καταδικάση σέ προσωρινό θάνατο. Αλλά τό θείο Δικαστή¬ 
ριο καταδικάζει σέ αιώνιο θάνατο, αιώνιο χωρισμό τού 
άνθρώπου άπό τό θεό, αιώνιο βασανισμό. Έν όψει τού 

φρικτοϋ Δικαστηρίου τής Δευτέρας Παρουσίας ό άπόστο- 
λος άγωνίζεται νά έχη πάντοτε «άπρόσκοπον συνείδησιν» 
άπέναντι θεού καί άνθρώπων, συνείδησι δηλαδή, πού δέν 
θά τόν τύπτη γιά κακή διαγωγή άπέναντι τού θεού καί 
των άνθρώπων. Ό Παύλος δέν ήταν άρχηγός αίρέσεως, 
άλλά κήρυξ καί άπόστολος καί τηρητής τών άληθειών καί 
έντολών τής τελειοτάτης θρησκείας. 

Στήν κατηγορία, δτι άποπειράθηκε νά βεβηλώση τό 
ναό, ό άπόστολος άπαντα, ότι τόν βρήκαν στό ναό 
«ήγνισμένον», νά έχη δηλαδή τελέσει τήν τελετή τού 
άγνισμοΰ κατά τή σχετική διάταξι τού μωσαϊκού νόμου. 
Αρα δέν έδειξε άσέβεια, άλλά σεβασμό πρός τό ναό. 
Καί ποιοι βρήκαν τόν Παύλο στό ναό; Όχι οί παρόντες 
στό δικαστήριο κατήγοροί του, άλλά μερικοί Ιουδαίοι άπό 
τήν Ασία. Καί άφοϋ έκείνοι είδαν τόν άπόστολο στό χώρο 
τού ναού, έκείνοι ώς αύτόπτες μάρτυρες θά έπρεπε, 
τονίζει ό άπόστολος, νά παρουσιασθοϋν στό δικαστήριο 
καί νά καταθέσουν, έάν είχαν κάτι έναντίον του. Αφού 
έκείνοι δέν παρουσιάσθηκαν, έννοεΐ ό άπόστολος, δέν 
είχαν διαπιστώσει καμμία έκτροπή. "Αν είχαν διαπιστώσει, 
θά παρουσιάζονταν άφ’ έαυτών στό δικαστήριο ή θά τούς 
παρουσίαζαν οί άλλοι Ιουδαίοι, πού άποτελοϋσαν τό 
Συνέδριο καί δίωκαν τόν Παύλο άπηνώς. Ή άπουσία άπό 
τό δικαστήριο τών Ιουδαίων τής Ασίας, πού είδαν τόν 
άπόστολο στό χώρο τού ναού, εΐνε έπιχείρημα ύπέρ τής 
άθωότητός του. Έπιχείρημα ύπέρ τής άθωότητός του είνε 
καί ή προηγηθεΐσα δίκη ένώπιον τού Συνεδρίου. Άναφερό- 
μενος στή δίκη έκείνη ό άπόστολος, ζητεί νά είποϋν οί 
κατήγοροί του, τί άδίκημα βρήκαν σ’ αύτόν, όταν στάθηκε 
στό Συνέδριο δικαζόμενος. Δέν βρήκαν, έννοεϊται, κανένα 
άδίκημα, έκτός καί άν θεωρηθή άδίκημα, λέγει μέ κάποια 
ειρωνεία ό άπόστολος, μία φωνή, πού ύψωσα άνάμεσά 
τους φωνάζοντας, ότι έγώ σήμερα δικάζομαι άπό σάς γιά 
τήν άνάστασι τών νεκρών. Άδίκημα έκανε ό άρχιερεύς, 
διότι στό Συνέδριο διέταξε νά κτυπήσουν στό στόμα τόν 
άπόστολο. Άλλ' ό άπόστολος δέν άναφέρει τό άδίκημα 
τού άρχιερέως άπό λόγους χριστιανικής άγάπης καί γιά 
νά μή προκαλέση. 

Μέ μεγάλη εύφυία άπολογήθηκε ό Παύλος, θά έλεγε 
κοσμικός άνθρωπος. ’Αλλ' ό πιστός πρέπει νά είπή, ότι 
ό άπόστολος άπολογήθηκε μέ τή μεγάλη σύνεσι, πού τοϋ 
έδινε ό Κύριος τήν ώρα τής άπολογίας, συμφώνως μέ 
τήν ύπόσχεσί του πρός τούς άποστόλους (Λουκ. κα 14 
- 15). 

Καί μεΐς, όταν έχωμε δίκες, άς μή στηριζώμεθα στή 
δύναμι τής διανοίας μας καί στούς δικηγόρους, άλλά 
κυρίως στό Χριστό. 

Στίχ. 22 - 23: Ό Φήλιξ άνέβαλε τή δίκη «άκριβέστερον 
είδώς τά περί τής όδοϋ». Ή μετοχή «είδώς» έδώ 
χρησιμοποιείται άντί τής μετοχής τού μέλλοντος «είδή- 
σων» ή «είσόμενος» καί έχει τελική έννοια: «γιά νά μάθη, 
γιά νά πληροφορηθή». Ό Φήλιξ άνέβαλε τή δίκη, γιά νά 
μάθη άκριβέστερα τά σχετικά μέ τή χριστιανική διδασκα¬ 
λία, γιά νά συγκεντρώση περισσότερα στοιχεία, προκειμέ- 
νου νά έκδώση τήν άπόφασι. 

’Αλλ' ήδη ό Φήλιξ έχει σχηματίσει καλή ιδέα γιά τόν 
Παύλο. Καί γι’ αύτό διατάσσει, νά έχη ό Παύλος σχετική 
έλευθερία στή φυλακή καί νά μή έμποδίζεται κανείς άπ' 
τούς δικούς του νά τόν ύπηρετή ή νά τόν έπισκέπτεται. 

Πόσο θά πικράθηκαν ό Άνανίας καί ή κλίκα του, διότι 
άπέτυχε ή προσπάθειά τους, μάλλον ή έμπάθειά τους, νά 
καταδικασθή ό Παύλος! Οί έμπαθείς, όταν ή έμπάθειά 
τους δεν ίκανοποιήται, πικραίνονται καί ύποφέρουν σάν 
τούς δαίμονες. Οί μοχθηροί καί κακοποιοί άνθρωποι 
όμοιάζουν μέ τούς δαίμονες περισσότερο άπ’ όλους τούς 
άνθρώπους. 

Στίχ. 24 - 27: Έπειτα άπό μερικές ή μέρες στό 
πραιτώριο, όπου έκρατείτο ό Απόστολος, ήλθε ό Φήλιξ 
μαζί μέ τή γυναίκα του τή Δρούσιλλα, ή όποια ήταν 
Ίουδαία άπό γένος βασιλικό. Ή Δρούσιλλα προηγουμένως 
ήταν γυναίκα τού βασιλέως τής Έμέσης. Άλλ’ ό Φήλιξ 
διά μέσου κάποιου μάγου τή μετέστρεψε, ή μάλλον τή 
διέστρεψε, ώστε νά διαζευχθή τό σύζυγό της καί νά 

συζευχθή αύτόν. Πρωτήτερα ό Φήλιξ είχε κάποια άλλη 
Δρούσιλλα, έπίσης άπό γένος βασιλικό. Αλλά καί κάποια 
τρίτη βασίλισσα φαίνεται ότι έλαβε ώς σύζυγο ό Φήλιξ 
άφού ό Σουετώνιος τόν όνομάζει σύζυγο τριών βασιλισσών 
Επαίσχυντη καί ή σύγυζός του Δρούσιλλα, ή Ίουδαία 
καλλονή. Καλλονή έξωτερικώς, άσχημία έσωτερικώς. Τό 
τέλος της οίκτρό. Έχασε τή ζωή της μαζί μ' ένα υιό της 
άπ’ τό Φήλικα κατά τήν έκρηξι τού Βεζούβιού. 

Ο Φήλιξ καί ή Δρούσιλλα έδειξαν ένδιαφέρον ν’ 
άκούσουν άπ τόν Παύλο γιά τήν πίστι στό Χριστό. Ό δέ 
Παύλος, καίτοι ή ζωή του βρισκόταν στά χέρια τού 
Φήλικος, δέν ώμίλησε προς αύτόν καί τή σύζυγό του κατά 
τροπο εύχάριστο καί κολακευτικό. Άλλ' έπιθυμώντας τή 
σωτηρία καί αύτών τών ταλαιπώρων άνθρώπων είπε 
άφυπνιστικές καί σωτήριες άλήθειες, οί όποιες στούς 
ενόχους άκροατάς του ήταν πικρές. Απευθυνόμενος πρός 
άρχοντα, ό όποιος παραβίαζε τούς νόμους, ώμίλησε γιά 
δικαιοσύνη. Απευθυνόμενος πρός άτομα, τά όποια κατα¬ 
πάτησαν τήν ήθική, ώμίλησε γιά έγκράτεια. Καί άπευθυνό- 
μενος πρός κριτή, ό όποιος έκανε άδικες κρίσεις, ώμίλησε 
γιά τή μέλλουσα μεγάλη καί φοβερή Κρίσι. Ό δέ Φήλιξ 
φοβήθηκε, τρομοκρατήθηκε, διότι ή συνείδησί του δέν 
ήταν τελείως πεπωρωμένη. Ό άρχων καί κριτής φοβήθηκε 
τόν άρχόμενο καί δέσμιο! Τόσο μεγάλη ήταν ή δύναμις 
τών λόγων τού άποστόλου Παύλου! Έσειε έκ θεμελίων 
τούς ένοχους. 

Εν τούτοις ό Φήλιξ καί ή Δρούσιλλα δέν μετανόησαν. 
“Ακόυσαν γιά τή χριστιανική θρησκεία μάλλον άπό περιέρ¬ 
γεια, όπως συνήθως άκούουν οί άρχοντες καί οί άριστο- 
κράτες. Φοβήθηκαν, άλλά προσωρινώς, όπως φοβούμεθα 
καί μείς όταν συμβαίνουν ισχυροί σεισμοί. Νά έγκαταλεί- 
ψουν τό διεφθαρμένο βίο καί νά ζήσουν ζωή θυσίας καί 
σωφροσύνης, δέν ήταν διατεθειμένοι. Φιλάργυρος μάλιστα 
ό Φήλιξ καλούσε συχνά τόν άπόστολο καί συνωμιλοϋσε 
μαζί του, έλπίζοντας νά λάβη άπ’ αύτόν χρήματα γιά νά 
τόν άπολύση. Καί έπειδή ό άπόστολος δέν τόν δωροδόκη¬ 
σε, τόν κράτησε στή φυλακή. Καί όταν έπειτα άπό διετία 




φυλακίσεως ό Φήλιξ παρέδωσε τήν έξουσία στό διάδοχό 
του Φήστο, πάλι άφησε τόν άπόστολο φυλακισμένο, γιά 
νά φανή εύάρεστος στόν Ιουδαϊκό λαό. Προτίμησε νά 
εύαρεστήση στόν έμπαθή λαό, παρά στόν Παύλο, ό όποιος 
άξιζε περισσότερο άπό όλόκληρο λαό σάν τό λαό έκείνο. 

Φήλιξ! Τό όνομα σημαίνει «εύτυχής». 'Αλλ’ άνθρωπος, 
πού είχε τήν εύκαιρία νά γνωρίση προσωπικώς τόν Παύλο 
καί δέν πίστευσε, εινε κατ’ έξοχήν δυστυχής. Φήλιξ ό 
δυστυχής! Όποίο όξύμωρο! 

ΠΡΑΞΕΩΝ ΚΕ' 1 - 12 


ΜΑΘΗΜΑ 51ο 


0 ΠΑΥΛΟΣ ΔΙΚΑΖΕΤΑΙ ΑΠΟ ΤΟΝ ΦΗΣΤΟ 
ΚΑΙ ΕΠΙΚΑΛΕΙΤΑΙ ΤΟΝ ΚΑΙΣΑΡΑ 


Στό εικοστό πέμπτο κεφάλαιο των Πράξεων, στίχ. 1 
-12, άναφέρονται: 1) Ή παράστασις των Ιουδαίων ένώπιον 
τού ήγεμόνος Φήστου κατά τοϋ άποστόλου Παύλου στά 
Ιεροσόλυμα καί ή αϊτησις αύτών γιά έκδοσι τοϋ άποστό¬ 
λου, στίχ. 1 - 3, 2) Ή άρνησις τοϋ Φήστου νά έκδώση 
τόν άπόστολο, στίχ. 4 - 5, 3) Ή δίκη τοϋ άποστόλου 
ένώπιον τοϋ Φήστου στήν Καισάρεια, ή πρότασις τοϋ 
Φήστου πρός τόν άπόστολο νά δικασθή στά Ιεροσόλυμα, 
ή άπόρριψις τής προτάσεως καί ή έπίκλησις τοϋ Καίσαρος 
άπ’ τόν άπόστολο, στίχ. 6-12. 

Έξήγησις λέξεων καί φράσεων 

1. έπιβάς = άφοϋ πάτησε τό πόδι, άφοΰ ήλθε. 

2. ένεφάνισαν δέ αύτφ = προέβησαν δέ σέ παράστασι 

ένώπιον αύτου. 

οί πρώτοι = οί πρόκριτοι (οί πρεσβύτεροι). 

3. όπως μεταπέμφηται αυτόν = γιά νά τόν καλέση. 
ένέδραν ποιοϋντες = διότι έτοίμαζαν ένέδρα. 
άνελεΐν αυτόν = νά τόν φονεύσουν. 

4. άπεχρίθη τηρεΐσθαι = άποκρίθηκε δτι θά έκρατεΐτο. 
έαυτόν δέ μέλλειν = καί δτι αύτός έπρόκειτο. 

έν τάχει έχπορεϋεσθαι = ν’ άναχωρήση ταχέως. 

5. οί δυνατοί = οί ισχυροί (σέ λόγο καί έπιχειρήματα). 
συγχαταβάντες = άφου κατεβοϋν μαζί μου (στήν Καισά- 

ρεια). 

εϊ τί έστιν έν τφ άνδρί τούτορ = έάν ύπάρχη κάτι τό 
άξιόποινο σ’ αύτό τόν άνθρωπο. 



χατηγορείτωσαν = άς τόν κατηγορήσουν. 

6. διατριφας δέ έν αύτοΐς = άφου δέ διήλθε μεταξύ αυτών. 
πλείους ή δέκα = περισσότερες άπό δέκα. 

7. παραγενομένου δέ αυτού = καί όταν αυτός ήλθε, έφθασε. 
περιέστησαν = στάθηκαν τριγύρω, τόν περικυκλωσαν, τόν 

πολιόρκησαν. 
αίτιώματα = κατηγορίες. 
φέροντες = έπιρρίπτοντες. 

8. ήμαρτον = έσφαλα. 

9. χάριν καταθέσθαι = να ύποχρεώση. 
άποχριθείζ = Απευθυνθείς. 

χρίνεσθαι έπ’ έμοϋ = να δικασθης ένώπιόν μου. 

10. έπι τού βήματος Καίσαρος έστώς είμι = στο δικαστήριο 

του Καίσαρος στέκομαι, βρίσκομαι. 
ού με δει χρίνεσθαι = όπου πρέπει να δικασθώ. 
χάλλιον έπιγινώσχεις = πολύ καλά καταλαβαίνεις. 

11 . πέπραχά τι = έχω πράξει κάτι. 

ού παραιτούμαι τό άποθανεϊν = δεν ζητώ να άποφύγω τή 
θανάτωσι. 

εί δέ ούδέν έστιν = έάν όμως δεν ύπάρχη τίποτε. 
ών ούτοι χατηγορούσί μου - άπ’ όσα αύτοι με κατηγορούν. 

12. έπιχέχλησαι = έπικαλέστηκες. 

Παρατηρήσεις και διδάγματα 

Στίχ. 1: Ό Φήστος διαδέχτηκε τόν Φήλικα στήν 
ήγεμονία τής έπαρχίας, ή όποια λεγόταν Συρία. Στη 
Ρωμαϊκή αύτή έπαρχία ύπαγόταν καί ή Ίουδαία. Πρωτεύου¬ 
σα τής έπαρχίας καί έδρα τοϋ Ρωμαίου ήγεμόνος ήταν 
ή Καισάρεια. Τής δέ Ίουδαίας πρωτεύουσα ήταν τά 
Ιεροσόλυμα. Άφοϋ δέ ό Φήστος ήλθε στήν έπαρχία, 
μετά τρεις ή μέρες άπό τήν Καισάρεια, τήν έδρα του, 
άνέβηκε στά Ιεροσόλυμα. 

Γιατί ό Φήστος άνέβηκε στά Ιεροσόλυμα τόσο γρήγορα 
μετά τήν άφιξι στήν έπαρχία καί τήν έγκατάστασι στή 
θέσι του; ΊΗταν πληροφορημένος για τόν ίδιάζοντα 

χαρακτήρα τοϋ Ιουδαϊκού Εθνους. Είχε μάθει, ότι ό 
Ιουδαϊκός λαός ήταν δαιμόνιος, δύστροπος και έπαναστα- 
τικός. Και γι' αύτό είχε τήν περιέργεια νά γνωρίση έκ 
τοϋ πλησίον τον περιβόητο αύτό λαό, μάλιστα τούς 
προκρίτους, καί νά δώση στούς Ιουδαίους τήν έντύπωσι, 
ότι είχε ιδιαίτερη έκτίμησι καί ιδιαίτερο ενδιαφέρον γιά 
τό Έθνος των. Οι άρχοντες συνήθως κολακεύονται, άλλά 
καί κολακεύουν τούς λαούς γιά νά έξασφαλίζουν εύκολώ- 
τερη ύποταγή καί νά στηρίζωνται καλύτερα στις θέσεις 
των. Ασφαλώς δέ ό Φήστος άνέβηκε στά Ιεροσόλυμα 
καί γιά νά ίδή τήν περίφημη πρωτεύουσα τοϋ Ιουδαϊκού 
Έθνους. “Αλλωστε γιά τούς άρχοντες τά ταξίδια εινε 
εύκολα. Γιά τόν Φήστο τό ταξίδι στήν Ιερουσαλήμ ήταν 
ταξίδι άναψυχής. Άντιθέτως γιά τόν Παύλο τά ταξίδια 
ήταν γεμάτα δυσκολίες, ταλαιπωρίες καί κινδύνους. Καί 
είδικώς τό ταξίδι του στά Ιεροσόλυμα ήταν ταξίδι γιά 
δεσμά καί θλίψεις, γιά θηριομαχίες μέ τούς Ιουδαίους 
καί κίνδυνο θανάτου. 

"Ας μή κάνωμε ταξίδια τόσο γιά άναψυχή όσο γιά τήν 
ψυχή. "Ας κάνωμε ιεραποστολικά ταξίδια γιά τή σωτηρία 
ψυχών, ψυχών συνανθρώπων καί τών ίδικών μας ψυχών. 
Αν τρέχωμε γιά τή σωτηρία άλλων, έχουμε έλπίδα νά 
σωθούμε καί έμείς. 

Στίχ. 2-3: Όταν ό Φήστος έπισκέφθηκε τήν 
Ιερουσαλήμ, οί Ιουδαίοι δέν ζήτησαν νά κάνη κανένα 
εύεργέτημα στό Έθνος καί στήν πόλι τους, άλλά τί 
ζήτησαν; Νά κάνη κακούργημα! Νά έκδώση τόν Παύλο, 
γιά νά τόν δικάσουν δήθεν αύτοί στά Ιεροσόλυμα, ένω 
σχέδιαζαν νά τόν δολοφονήσουν καθ' όδόν. Ζητούσαν δέ 
τό κακούργημα ώς «χάριν»! Ή χάρις ζητείται ύπέρ τών 
κατηγορουμένων. Άλλ’ έδώ οί Ιουδαίοι ζητούν χάριν 
έναντίον τοϋ Παύλου! 

Πέρασαν δύο έτη, άφ' ότου στήν Ιερουσαλήμ οί 
Ιουδαίοι ώρμησαν σάν θηρία νά κατασπαράξουν τόν 
άπόστολο καί άποπειράθηκαν νά τόν δολοφονήσουν. Νέος 
έν τώ μεταξύ άρχιερεύς άνέλαβε τή θρησκευτική ήγεσία 

τού Ιουδαϊκού λαού, ό Ισμαήλ. Κατά τά δύο έτη ό Παύλος 
στήν Καισάρεια ήταν κλεισμένος στή φυλακή. Κατόπιν δέ 
τούτων θά περίμενε κανείς, τό μίσος τών Ιουδαίων κατά 
τού Παύλου νά είχε σβεσθή ή τουλάχιστον νά είχε 
καταπραύνθή. Αλλά παρέμεινε άσβεστο καί άμείωτο. 
Σβήνεται τό μίσος τού Σατανά; Η μειώνεται τό μίσος τού 
Σατανά; Αλλο τόσο σβήνεται ή μειώνεται τό μίσος τών 
σατανικών άνθρώπων. Ό χρόνος καί τά συμβαίνοντα μέ 
τήν πάροδο τού χρόνου θεραπεύουν πάθη καί πληγές. 
Αλλά τό πάθος τού Σατανά καί τών σατανικών άνθρώπων 
δέν θεραπεύονται άπό τό χρόνο καί τά γεγονότα. 

Κάποτε καί ό Παύλος είχε πάθος κατά τών χριστιανών. 
Αλλ’ ό Παύλος μεταβλήθηκε, διότι δέν ήταν σατανικός 
άνθρωπος. Έπλανάτο άπό άγνοια. Ή προαίρεσίς του ήταν 
καλή. Σατανικοί είνε οί άνθρωποι, οί όποιοι έχουν κακή 
προαίρεσι, καταδιώκουν τό καλό καί έπιδιώκουν τό κακό 
ένσυνειδήτως. 

Ας άντιδροΰμε στό έσωτερικό καί στό έξωτερικό κακό, 
γιά νά μή πωρωθή ή συνείδησίς μας καί διαστροφή ή 
θέλησίς μας καί γίνωμε σατανικοί άνθρωποι. 

Στίχ. 4 - 5: Αν καί ό Φήστος ήθελε νά φανή εύάρεστος 
στούς Ιουδαίους, τώρα μάλιστα, πού ήταν στήν άρχή τής 
ήγεμονίας του, έν τούτοις δέν ικανοποίησε τό αίτημά 
τους, νά δώση δηλαδή διαταγή νά μεταφερθή ό Παύλος 
στήν Ιερουσαλήμ. Αλλ’ άπάντησε, ότι ό Παύλος θά 
έκρατεΐτο στήν Καισάρεια. Καί συνεπώς, εννοείται, δέν 
ύπήρχε έπαρκής χρόνος γιά νά μετακληθή καί δικασθή 
ό Παύλος στά Ιεροσόλυμα έπί παρουσίρ τού Φήστου. 
Αντί νά μεταψερθή ό Παύλος στά Ιεροσόλυμα, ό Φήστος 
πρότεινε στον άρχιερέα καί στούς προεστούς νά κατεβοϋν 
«οί δυνατοί» άπ’ αύτούς στήν Καισάρεια καί ν’ άπευθύνουν 
τις κατηγορίες τους κατά τού Παύλου. «Δυνατούς» ό 
Φήστος έννοοϋσε τούς ισχυρούς κατηγόρους, ισχυρούς 
στό λέγειν καί στά έπιχειρήματα. 

Γιατί ό Φήστος άρνήθηκε νά ίκανοποιήση τό αίτημα 
τών Ιουδαίων; Γνώριζε τό δολοφονικό τους σχέδιο; Δέν 

λέγει τέτοιο πράγμα ό Λουκάς. Οπως (ραίνεται, αυτή τή 
φορά οί Ιουδαίοι έλαβαν κάθε μέτρο, γιά νά μή άποκα- 
λυφθή τό σχέδιό τους. Άλλ’ άν δέν γνώριζε τό σχέδιο 
ό Φήστος, τό γνώριζε ό θεός. Καί ό θεός έκλινε τήν 
καρδιά τοϋ Φήστου πρός τήν άπόφασι, νά μή έπιτρέψη 
τήν άπομάκρυνσι τοϋ Παύλου άπό τήν Καισάρεια. «Ώσπερ 
όρμή ύδατος, οϋτω καρδία βασιλέως έν χειρί θεοϋ' ού 
έάν θέλων νεύση, έκεϊ έκλινεν αύτήν» (Παροιμ. κα' 1). 
Η καρδιά δηλαδή τοϋ βασιλέως εινε στο χέρι τοϋ θεού 
όπως τό ρεύμα τοϋ ύδατος. Όπου θέλει, έκεϊ τήν στρέφει. 
Τό αύτό βεβαίως ισχύει γιά όλους τούς άρχοντας. Ό 
θεός στρέφει τις καρδιές των άρχόντων όπου θέλει. 

ΓΓ αύτό άς προσευχώμεθα, νά λαλή ό θεός στίς 
καρδιές των άρχόντων άγαθά καί νά τίς στρέφη πρός τό 
καλό. Αν οί άρχοντες κάνουν πολλά σφάλματα καί 
έγκλήματα, μιά σοβαρή αιτία είνε καί αύτή, ότι δέν 
προσευχόμεθα νά τούς φωτίζη καί νά τούς ένιοχύη ό 
θεός πρός τό καλό. Ο Παύλος άσφαλώς προσευχήθηκε 
γιά τόν Φήστο. 

Στίχ. 7: Τό σφοδρό μίσος κατέβασε τούς κατηγόρους 
τού άποστόλου άπ’ τήν Ιερουσαλήμ στήν Καισάρεια. Τό 
μίσος κατεβάζει καί στήν Κόλασι. Τό άσβεστο μΐοος ρίχνει 
στό άσβεστο πΰρ. Στήν Καισάρεια, μόλις ό Παύλος ήλθε 
στό χώρο τού δικαστηρίου, οί Ιουδαίοι «περιέστησαν». 
Έκαναν κλοιό γύρω του. Τόν περικύκλωσαν, τόν πολιόρκη¬ 
σαν. Τούτο δεικνύει, ότι ήταν πολλοί καί όρμητικοί. Καί 
γιατί πολιόρκησαν τόν Παύλο; Γιά νά τόν έκφοβίσουν. Γιά 
νά σπάσουν, όπως λέμε σήμερα, τό ήθικό του. Ίσως γιά 
νά πτοήσουν καί τόν ήγεμόνα. 

Εκσφενδόνιζαν δέ κατά τοϋ Παύλου πολλές καί 
βαρειές κατηγορίες, τίς όποιες όμως δέν μπορούσαν ν’ 
άποδείξουν. Όρθώς παρατηρήθηκε, ότι έκεϊ, όπου προ¬ 
βάλλονται κατηγορίες πολλές, συνήθως δέν είνε άληθής 
καμμία. Αύτό συνέβαινε στήν περίπτωσι τοϋ Παύλου. 
Καμμια κατηγορία δέν άνταποκρινόταν στήν άλήθεια. 

Ολες οί κατηγορίες ήταν άσύστολα ψεύδη, άδίστακτεο 
συκοφαντίες. 

Περικυκλωμένος ό Παύλος άπ' τούς μαινομένους 
έχθρούς του, οί όποιοι ώρύονταν έναντίον του, θά 
μπορούσε νά έπαναλάβη τούς λόγους τού Κυρίου του, 
τού πάσχοντος Μεσσίου: «Περιεκύκλωσάν με μόσχοι 
πολλοί, ταύροι πίονες περιέσχον με* ήνοιξαν έπ' έμέ τό 
στόμα αύτών ώς λέων άρπάζων καί ώρυόμενος» (Ψαλμ. 
κα' 13 - 14 [κβ' 12 - 13]). 

Στίχ. 8: Επηρεάστηκε ό Παύλος άπ' τό πλήθος, τήν 
πολιορκία καί τήν όρμή των κατηγόρων του; Δείλιασε ό 
άπόστολος; Εμείς στά δικαστήρια συνήθως έπηρεαζόμεθα 
καί δοκιμάζουμε ένα αίσθημα δειλίας, όχι δέ μόνο όταν 
εϊμεθα κατηγορούμενοι, άλλά καί όταν εϊμεθα άπλώς 
μάρτυρες. Άλλ' ό Παύλος δέν έπηρεάσθηκε καί δέν 
δείλιασε, διότι διέφερε άπό μάς όσο ό βράχος διαφέρει 
άπό τό καλάμι. Τό καλάμι σαλεύεται, ό βράχος μένει 
άσειστος. Ό Παύλος, ό όποιος έγραψε, «Ούκ έδωκεν 
ήμίν ό θεός Πνεύμα δειλίας, άλλά δυνάμεως» (Β' Τιμ. α’ 
7), πώς ήταν δυνατό νά δειλιάση; Ό Παύλος, ό όποιος 
έβλεπε τόν Κύριο έν όράματι νά τόν βεβαιώνη γιά τή 
συμπαράστασί του, πώς ήταν δυνατό νά φοβηθή; Ατρόμη¬ 
τος ό Παύλος, μέ τή δύναμι καί τό φωτισμό τού Κυρίου 
του, άπολογήθηκε: Ούτε κατά τού νόμου των Ιουδαίων, 
ούτε κατά τού ναού, ούτε κατά τού Καίσαρος έσφαλα. 

Στίχ. 9: Ό Φήστος, όπως άλλοτε καί ό Φήλιξ, 
άντιλήφθηκε τήν άθωότητα τού Παύλου. Άλλ’ όπως 
έκεϊνος δέν έξέδωσε άπόφασι, έτσι καί αύτός. Νά 
καταδικάση τόν Παύλο δέν ήθελε ό Φήστος, διότι 
αισθανόταν, ότι αύτό ήταν άδικο. Άλλά καί νά τόν άθωώση 
δέν ήθελε, διότι ύπολόγιζε τούς Ιουδαίους. Καί, θέλοντας 
νά φανή εύάρεστος στούς Ιουδαίους καί νά τούς ύποχρε- 
ώση, έπανέρχεται σέ ό,τι είχε άρνηθή, νά σταλή δηλαδή 
ό Παύλος γιά νά δικασθή στά Ιεροσόλυμα. Απευθυνθείς 
λοιπόν στόν Παύλο λέγει: θέλεις ν’ άνεβής στά Ιεροσόλυ¬ 
μα καί νά κριθής έκεί ένώπιόν μου; 

Ούτε άθωώνει ούτε καταδικάζει ό Φήστος τόν άπόστο- 
λο, άλλά ζητεί νά τόν παραπέμψη σέ νέα κρίσι, χωρίς 

σοβαρώς νά σκέπτεται, τί θ' άποφάσιζε κατά τή νέα κρίσι. 
Τέτοια τακτική άκολουθοϋν, όσοι δέν είνε άκέραιοι στό 
χαρακτήρα καί θέλουν νά συμβιβάζουν τ' άσυμβίβαστα. 


Στίχ. 10 - 11: Ο Παύλος, έχοντας τή συνείδησι ότι 
ήταν άθώος, βλέποντας τήν άμφιταλάντευσι τού ήνεμόνος, 
γνωρίζοντας τις θανάσιμες διαθέσεις τού Ιουδαϊκού 
Συνεδρίου καί έπιθυμώντας νά δώση τή μαρτυρία του καί 
στή Ρώμη, δέν δέχτηκε τήν πρότασι τού ήγεμόνος ν’ 
άνεβή στήν Ιερουσαλήμ. ’Αλλ’ άμέσως τήν άπέκρουσε, 
άπαντώντας στό Φήστο σέ ύψος άξιοπρεπές καί ζωηρό: 
«Στό δικαστήριο τού Καίσαρος στέκομαι καί έδώ πρέπει 
νά δικασθώ. Τούς Ιουδαίους σέ τίποτε δέν άδίκησα, 
όπως καί σύ πολύ καλά γνωρίζεις. "Αν βεβαίως έχω άδικο 
καί έχω πράξει κάτι άξιο θανάτου, δέν ζητώ νά άποφύγω 
τή θανάτωσι. ’Αλλ’ άν δέν ύπάρχη τίποτε άπ’ όσα μέ 
κατηγορούν αύτοί, κανείς δέν μπορεί νά μέ χαρίση σ’ 
αύτούς. Τόν Καίσαρα έπικαλοϋμαι». 


Ο Παύλος, όπως θά λέγαμε σήμερα, «πάτησε πόδι», 
άντέδρασε μέ όλη τή δύναμί του στήν πρότασι τού Φήστου, 
έθεσε τόν ήγεμόνα ένώπιον των εύθυνών του, φόβισε 
κατά ένα τρόπο τόν ήγεμόνα. Τόνισε, ότι βρισκόταν στό 
δικαστήριο τού Καίσαρος (άφοϋ ό ήγεμών δίκαζε έν 
όνόματι τού Καίσαρος), καί ότι, ώς Ρωμαίος πολίτης, 
έπρεπε νά δικασθή έκεϊ. Τόνισε, ότι ήταν άθώος, όπως 
καί ό Φήστος πολύ καλά καταλάβαινε, καί ότι κανείς δέν 
είχε τό δικαίωμα νά τόν χαρίση στούς Ιουδαίους. Τέλος 
δέ ό Παύλος έπικαλέστηκε τόν Καίσαρα. Ή φράσις 
«Καίσαρα έπικαλοϋμαι» σήμαινε δυσπιστία στόν έπαρχιακό 
δικαστή καί προσφυγή στόν Καίσαρα. Ό Ρωμαίος πολίτης, 
οπουδήποτε καί άν βρισκόταν, είχε τό δικαίωμα νά ζητήση 
νά άχθη καί νά κριθή στή Ρώμη. 

Ποίος ήταν ό ΚαΤσαρ, τόν όποίον έπικαλέστηκε ό 
Παύλος; Ο Νέρων! Απαίσιος, άπό τά μεγαλύτερα τέρατα 
τής άνθρωπότητος, άντίχριστος καί τύπος τού μεγάλου 
Αντίχριστου. Έν τούτοις ό Παύλος είχε περισσότερη 
εμπιστοσύνη στόν Νέρωνα, παρά στόν Ιουδαίο άρχιερέα 

καί τό Ιουδαϊκό Συνέδριο. Καί αισθανόταν άσφαλέστερος 
στή Ρώμη, παρά σχήν Ιερουσαλήμ. Τόσο είχε καταπέσει 
ή θρησκευτική δικαιοσύνη στήν Ιερουσαλήμ! Ό Ήσαΐας 
θά θρηνούσε πάλι για τήν κατάπτωσι τής πόλεως, καί 
μάλιστα σέ μεγαλύτερο βαθμό. «Πώς έγένετο πόρνη πόλις 
πιστή Σιών, πλήρης κρίσεως, έν ή δικαιοσύνη έκοιμήθη 
έν αύτή, νϋν δέ φονευταί»! (Ήσ. α' 21). 

Αλλά μήπως καί στή νέα Σιών ή Ιερουσαλήμ, τήν 
Εκκλησία, ύπάρχει σήμερα δικαιοσύνη; Πόσοι κληρικοί 
δέν προτιμούν τήν κοσμική δικαιοσύνη άπό τήν έκκλησια- 
στική δικαιοσύνη! Πόσοι δέν προσφεύγουν γιά νά βροϋν 
τό δίκιο τους στά δικαστήρια τού Κράτους, διότι τά 
δικαστήρια τής Εκκλησίας εινε σχήμα δικαιοσύνης καί 
ούτε σχήμα, άλλά παρωδία καί κωμωδία δικαιοσύνης!... 

ΠΡΑΞΕΩΝ ΚΕ* 13 - 27 


ΜΑΘΗΜΑ 52ο 


ΦΗΣΤΟΣ ΠΡΟΣ ΑΓΡΙΠΠΑ ΓΙΑ ΤΟΝ ΑΠΟΣΤΟΛΟ 


Στό εικοστό πέμπτο κεφάλαιο των Πράξεων, στίχ. 
13 “ 27, έκτίθενται τά έξης. 1) Ή άφιξις τού βασιλέως 
Αγρίππα καί τής άδελφής του Βερνίκης στην Καισάρεια, 
στίχ. 13, 2) Ή έκθεσις άπό τόν Φήστο στόν Άγρίππα τής 
ύποθέσεως τοϋ Παύλου, στίχ. 14 - 21, 3) Ή έκφρασις 
τής έπιθυμίας τού Αγρίππα νά άκούση τόν Παύλο, στίχ. 
22, 4) Ή προσέλευσις τοϋ Αγρίππα, τής Βερνίκης καί 
άλλων άξιωματούχων καί προύχόντων στήν αίθουσα τού 
άκροατηρίου, στίχ. 23, καί 5) Ή παρουσίασις τού Παύλου 
στόν Αγρίππα καί τούς λοιπούς άπό τόν Φήστο, στίχ. 24 
- 27. 


Έξήγησις λέξεων καί φράσεων 

13. ήμερων 8έ διαγενομένων τινών = και άφοϋ πέρασαν 

μερικές ήμερες. 

άσπασόμενοι = για νά χαιρετίσουν. 

14. ώς δέ πλείους ημέρας διέτριβον έχει = καί έπειδή έμεναν 

έκει περισσότερες ημέρες. 

άνέθετο τά κατά τόν Παύλον = έξέθεσε τήν ύπόθεσι τοϋ 
Παύλου. 

15. περί ου = για τόν όποιο. 

γενομένου μου εις Ιεροσόλυμα = όταν πήγα στά Ιεροσόλυ¬ 
μα. 

ένεφάνισαν = παρουσιάστηκαν, προέβησαν σέ παράστασι. 
δίκη = άπόφασις. 
έθος = συνήθεια. 

χαριζεσθαι εις απώλειαν = νά παραδίδουν χαριστικώς σέ 
θάνατο. 

κατά πρόσωπον έχοι τούς κατηγόρους = έλθη σέ άντιπαρά- 
στασι μέ τούς κατηγόρους. 

■Έί#·* ■ -* “Λ ’Ί» '«»(*■ »■ 

περί του έγχλήματος = γιά δ,τι έγκαλεΐται, για δ,τι 
κατηγορεΐται. 

17. συνελθόντων ούν αυτών ένθάδε = άφού λοιπόν ήλθαν 

αύτοί έδώ μαζί (μου), άφού λοιπόν ήλθαν και αυτοί έδώ. 
αναβολήν μηδεμίαν ποιησάμενος = χωρίς νά κάνω καμμιά 
άναβολή. 

τή έξης = την έπομένη (ημέρα). 
άχθήναι = νά προσαχθή. 

18. ούδεμίαν αιτίαν έπέφερον = καμμιά κατηγορία δέν άπηύθυ- 

ναν. 

ών ύπενόουν έγώ = άπ’ αύτές, πού ύπωπτευόμουν έγώ. 

19. περί τής ιδίας δεισιδαιμονίας = γιά την ίδική τους 

θρησκεία. 
έφασχεν = έλεγε. 

20. άπορούμενος δε την περί τούτου ζήτησιν = καί έπειδή δέν 

ήξερα πώς νά έξετάσω τούτο. 
εί βουλοιτο = έάν ήθελε. 

έπιχαλεσαμένου = έπειδή έπικαλέστηκε, έπειδή ζήτησε. 
τηρηθήναι = νά κρατηθή. 

είς τήν του Σεβαστού διάγνωσιν = γιά νά κριθή άπό τον 
Σεβαστό (τόν αύτοκράτορα). 

22. έφη = είπε. 

έβουλόμην χαί αυτός = θά ήθελα καί έγώ. 
φησί = λέγει. 

άχουση αυτού - θά τόν άκούσης. 

23. μετά πολλής φαντασίας - μέ πολλή πομπή καί έπίδειξι. 
άχροατήριον = αίθουσα άκροατηρίου. 

συν άνδράσι τοϊς χατ' έξοχήν ούσι = μαζί μέ τούς 
προύχοντας. 

24. ένέτυχόν μοι = ήλθαν σέ συνάντησί μου. 
έπιβοώντες = φωνάζοντας. 

μή δεϊν ζην αύτόν μηχέτι = δτι δέν πρέπει νά ζή αύτός 
πλέον. 

25. χαταλαβόμενος = έπειδή κατάλαβα 


469 



πεπραχέναι = ότι έχει πράξει. 

χηί αύτού δέ τούτου έπιχαλεσαμένου = καί επειδή αυτός 
ό ίδιος έπικαλεστηκε. 

26. άσφαλές = βέβαιο. 

άλογον γάρ μοι δοχεί = διότι δεν μου φαίνεται λογικό. 

μή σημάναι = νά μή δηλώσω, νά μή αναφέρω. 

αίτια = κατηγορία. 

Παρατηρήσεις καί διδάγματα 

Στίχ. 1: Αύτός έδώ ό βασιλεύς Άγρίππας ήταν υιός 
τού βασιλέως Ηρώδη Αγρίππα, ό όποιος σκότωσε τον 
άπόστολο Ιάκωβο καί συνέλαβε γιά νά σκοτώση καί τόν 
Πέτρο (Πράξ. ιβ' 1 - 4). "Ηταν φύλαξ τού Ιουδαϊκού Ναού 
καί τών θησαυρών του καί είχε τό δικαίωμα νά έκλέγη 
τούς άρχιερεϊς. 

Η Βερνίκη ήταν άδελφή του, όπως καί ή Δρούσιλλα, 
ή σύζυγος τού Φήλικος (Πράξ. κδ' 24). Όπως δέ ή 
Δρούσιλλα, έτσι καί ή Βερνίκη ήταν περίφημη γιά τήν 
καλλονή της καί περιβόητη γιά τή διαγωγή της. Συνεζεύ- 
χθη δύο ή τρείς άνδρες, άπ’ τούς όποιους ένας ήταν 
θείος της, άδελφός τού πατέρα της, καί βασιλεύς. Καί 
άλλος σύζυγός της ήταν βασιλεύς καί τόν έγκατέλειψε. 
Συνέζησε παρανόμως μέ τόν στρατηγό καί κατόπιν 
αύτοκράτορα Τίτο, ό όποιος, όταν άνέβηκε στό θρόνο, 
τήν άπέπεμψε. Είχε δέ καί τέτοια στενότητα σχέσεων μέ 
τόν άδελφό της Αγρίππα, ώστε δόθηκαν άφορμές γιά 
αισχρές ύπόνοιες. Απ' έξω κούκλα καί άπό μέσα πανού¬ 
κλα! 

Ό Άγρίππας καί ή Βερνίκη έφθασαν στήν Καισάρεια 
γιά νά χαιρετίσουν τό Φήστο, νά τόν συγχαρούν γιά τήν 
άνάληψι τού άξιώματος τού ήγεμόνος στή Ρωμαϊκή 
έπαρχία τής Συρίας. Συνήθως οί βασιλείς άποστέλλουν 
πρέσβεις νά συγχαρούν τούς φίλους των. Άλλ* ό Άγρίπ¬ 
πας μετέβη στήν Καισάρεια νά συγχαρή τόν Φήστο 
αύτοπροσώπως. Γιατί αύτοπροσώπως; Γιά λόγους κολα¬ 
κείας· νά δείξη Ιδιαίτερη τιμή στό Φήστο καί μεγάλο 
σεβασμό στόν αύτοκράτορα, τόν όποιο ό Φήστος άντιπρο- 


σώπευε. Οί πλεΤστοι άρχοντες ζοϋν κολακευόμενοι καί 
κολακεύοντες. Άλλ' ό Άγρίππας μετέβη στήν Καισάρεια 
και για άλλους λόγους* νά έπιδειχθή καί ν’ άπολαύση τις 
περιποιήσεις τού νέου ήγεμόνος. Οί πλεϊστοι άρχοντες 
ζοϋν γιά έπιδείξεις καί άπολαύσεις. Κενοί άπό περιεχόμε¬ 
νο, κοΰφοι καί άνόητοι, δέν συνειδητοποιούν τό θάνατο 
καί τή ματαιότητα των έγκοσμίων. Αρχοντες άρχόμενοι 
άπό τά πάθη τους! Δυνάστες δυναστευόμενοι άπ’ τις 
άδυναμίες τους! Δέν άξίζουν τό φθόνο, άλλά τόν οίκτο 
των σοβαρών άνθρώπων. 

Στίχ. 14: Ή ύπόθεσις τού Παύλου άπασχολοϋσε 
σοβαρώς τό Φήστο. Διέφερε άπό τίς ύποθέσεις των άλλων 
κρατουμένων καί ύποδίκων. Ό Παύλος ήταν πρόσωπο 
κολοσσιαίας θρησκευτικής έπιρροής. Καί έλεύθερος καί 
φυλακισμένος συγκέντρωνε τό ένδιαφέρον Εβραίων καί 
άλλοεθνών καί κατηύθυνε πλήθος ψυχών. Οί φύλακες 
έβλεπον τή συρροή άνθρώπων στό πραιτώριο πρός 
έπίσκεψι τού Παύλου καί άποροϋσαν. Καί ό Φήστος 
έπληροφορείτο αύτό τό ρεύμα ύπέρ τού Παύλου καί 
άσφαλώς θαύμαζε τή μεγάλη δυναμικότητα αύτοΰ τού 
κρατουμένου καί τή μεγάλη έκτίμησι τών άνθρώπων πρός 
τό πρόσωπό του, ίσως δέ καί σκεπτόταν, ότι αύτός ό 
κρατούμενος άπολάμβανε μεγαλύτερη τιμή άπ’ όση άπο- 
λάμβανε αύτός ώς ήγεμών. 

Ό Παύλος είχε τούς πιο θερμούς φίλους, άλλά καί 
τούς πιό φανατικούς έχθρούς. Οί άντιφρονοϋντες Ιουδαίοι 
μισούσαν τόν άπόστολο περισσότερο άπ’ τούς κατακτητάς 
τής χώρας των. Δέν μπορούσαν νά ήσυχάσουν έξ αίτιας 
τού άποστόλου. Μέρα - νύχτα σκέπτονταν, πώς θά τόν 
έξώντωναν. Ό Φήστος διαπίστωνε τό φοβερό φανατισμό 
τών Ιουδαίων κατά τού Παύλου. Όταν άνέβηκε στά 
Ιεροσόλυμα, οί Ιουδαίοι έπεσαν έπάνω του, ζητώντας 
έπιμόνως τήν καταδίκη τού Παύλου. Καί όταν δίκαζε στήν 
Καισάρεια, ώρμησαν σάν ταύροι έναντίον τού ύποδίκου. 
Οί Ιουδαίοι δημιουργούσαν τρομερό θόρυβο καί άσκοΰσαν 
τρομακτική πίεσι στό Φήστο γιά τήν καταδίκη ή τήν έκδοσι 
τού Παύλου. 

Τίποτε άλλο δέν έντυπωσίαζε καί δέν προβλημάτιζε 
τό Φήστο, όσο δ Παύλος. Καί δέν τόν προβλημάτιζε μόνο 
άπό δικαστική πλευρά, άλλά καί άπό θρησκευτική. Καί 
άσφαλώς ό Παύλος ήταν θέμα συζητήσεων τού ήγεμόνος 
μέ οικεία, άλλά καί άλλα ύπεροχικά πρόσωπα. 

Πόσο έντυπωσίαζε καί προβλημάτιζε τόν ήγεμόνα ό 
Παύλος, φαίνεται άπό τό γεγονός, ότι ό ήγεμών έξέθεσε 
τήν ύπόθεσι τού Παύλου στόν βασιλέα Άγρίππα γιά νά 
άκούση τή γνώμη του. Τί άλλο θά μπορούσε νά άκούση 
ό Αγρίππας στήν Καισάρεια τόσο ένδιαφέρον, όσο ή 
ύπόθεσις τού Παύλου; 

Δυναμικοί έκπρόσωποι τού Χριστιανισμού, άνδρες 
άγνοί, μαχητικοί καί άσυμβίβαστοι, πάντοτε προκαλοΰν τό 
ένδιαφέρον καί τό θαυμασμό, όχι δέ μόνο πιστών, άλλά 
καί άπιστων, καί όχι μόνο μικρών, άλλά καί μεγάλων καί 
τρανών τού κόσμου τούτου. Οί δυναμικοί έκπρόσωποι τού 
Χριστιανισμού άναγκάζουν καί τούς άδιαφόρους άρχοντας 
νά δεικνύουν ένδιαφέρον γιά τό θέμα τής θρησκείας. 


Στίχ. 15-16: Όπως φαίνεται έδώ, άρχικώς οί Ιουδαίοι 
ζήτησαν άπό τό Φηστο νά καταδικάση τόν άπόστολο σέ 
θάνατο χαριστικώς, κάνοντας δηλαδή στούς Ιουδαίους 
χάρι, χατήρι! Άντιλαμβανόμενοι τήν άθωότητα τού άπο- 
στόλου, ζητούσαν άπό τό Φηστο τή θανατική του καταδίκη 
ώς ρουσφέτι! Καί έπειδή μάλιστα άντιλαμβάνονταν, ότι 
δέν είχαν έπιχειρήματα κατά τού Παύλου καί θά έξευτελί- 
ζονταν στό δικαστήριο, οί άθεόφοβοι ζήτησαν άπό τό 
Φήστο, νά έκδώση τή θανατική άπόφασι κατά τού Παύλου, 
χωρίς καν ό άπόστολος νά άκούση τούς κατηγόρους του 
καί ν’ άπολογηθή! Άλλ’ ό Φήστος δέν ένέδωσε στήν 
παράλογη άπαίτησι τών Ιουδαίων. Τούς έδωσε μάλιστα 
καί ένα ωραίο μάθημα ύπεροχής τών είδωλολατρών 
Ρωμαίων έναντι τών έκπροσώπων τής άληθινής θρη¬ 
σκείας. Τούς άπάντησε: «Δέν εϊνε συνήθεια στούς Ρω¬ 
μαίους, νά παραδίδουν ένα άνθρωπο χαριστικώς σέ 
θάνατο, προτού ό κατηγορούμενος έλθη σέ άντιπαράστασι 
με τους κατηγόρους καί λάβη εύκαιρία ν’ άπολογηθή». 


Χωρίς δίκη καί άπολογία ήθελαν οι Ιουδαίοι νά 
καταδικασθή ό Παύλος. Ή έξωφρενική έμπάθεια πέρασε 
καί στό χριστιανικό χώρο. Στις ήμέρες μας άντιπρόσωποι 
τού Ιησού Χριστού έδώ στήν Εκκλησία τής Ελλάδος 
χωρίς δίκη καί άπολογία έξεθρόνισαν δώδεκα άθώους 
μητροπολίτας, ένώ στήν Πολιτεία καί ό έσχατος ύπάλληλος 
δέν άπολύεται χωρίς διαδικασία. 

Οί θρησκευτικοί άρχοντες, όταν καταντούν άθεόφοβοι, 
γίνονται χειρότεροι τών κοσμικών άρχόντων. Διότι για 
μεγαλύτερη τιμωρία τους, έπειδή είνε θρησκευτικοί άρ¬ 
χοντες άνάξιοι, έπιτρέπει ό θεός νά κυριεύωνται περισσό¬ 
τερο άπό τό Σατανά. Οί θρησκευτικοί άνθρωποι κρίνονται 
αύστηρότερα καί τιμωρούνται αυστηρότερα, άν δέν προσέ¬ 
ξουν νά διατηρήσουν τό φόβο τού θεού. Αύστηρότερη 
τιμωρία τους εινε ή μεγαλύτερη κατάκτησις τής άθεόφο- 
βης καρδιάς τους άπό τό Διάβολο. 

Στίχ. 17: Όταν ό Φήστος άπό τά Ιεροσόλυμα έπέστρε- 
ψε στήν Καισάρεια, χωρίς καμμιά άναβολή έπιλήφθηκε 
τής ύποθέσεως τού Παύλου. Τήν έπομένη τής έπιστροφής 
του κάθησε στή δικαστική έδρα καί δίκασε. Δέν ήθελε 
νά τόν κατηγορήσουν οί Ιουδαίοι γιά άμέλεια ώς πρός 
τήν ύπόθεσι τού Παύλου. Άποδεικνύει καί τούτο, ότι οί 
Ιουδαίοι εϊχαν άσκήσει τρομακτική πίεσι στό Φήστο γιά 
τήν ύπόθεσι αύτή. 

Πόσες πιέσεις δέν άσκοΰνται στούς ταλαιπώρους 
δικαστάς τής γής! Συνήθως όσοι δέν έχουν δίκαιο, άλλ* 
έχουν κάποια δύναμι ή μέσο, άσκούν πιέσεις. Έως πότε 
όμως; Έρχεται ή μεγάλη καί έπκρανής ήμέρα, κατά τήν 
όποια θά δικάση Δικαστής, στόν όποιο κανείς δέν μπορεί 
νά άσκήση πίεσι. Ούαί τότε σ' όσους έχουν άδικο, καί σ’ 
όσους έπηρεάζονται καί διαστρέφουν τό δίκαιο! 

Στίχ. 18: Ό Φήστος ύποψιαζόταν, ότι ό Παύλος θά 
ήταν στασιαστής ή έγκληματίας. Αλλ’ ή δίκη άπέδειξε, 
ότι ό Παύλος ήταν άθώος. Οί κατηγορίες τών Ιουδαίων 
ήταν βέλη νηπίων. Κατέπεσαν άμέσως ώς γελοίες. Ό 
Φήστος όμολογεΐ τήν άθωότητα τού άποστόλου. Άλλ’ 

έτσι, χωρίς νά τό θέλη, όμολογεί καί τή δική του ένοχή. 
Διότι, άψοϋ ό Παύλος άποδείχθηκε άθώος, γιατί δέν τόν 
άπέλυσε; Ομοιος ό Φηστος μέ τόν Φήλικα καί τόν Πιλάτο. 
Αντάξιος διάδοχός τους! 

Στίχ. 19: Ή διδασκαλία γιά τόν Ιησού τό Ναζωραίο, 
καί προπάντων γιά τή θεότητα, τή μεσσιακή ιδιότητα, τή 
σταύρωσι καί τήν άνάστασί του, είχε φθάσει σ’ όλο τό 
γνωστό τότε κόσμο καί παντού είχαν ίδρυθή εκκλησίες 
καί γίνονταν τέρατα καί σημεία, καταπληκτικά θαύματα. 
Καί έν τούτοις ό Φηστος όμιλεΐ γιά τόν Ιησού σάν γιά 
κάποιο άγνωστο καί μάλλον μυθικό πρόσωπο: «περί τίνος 
Ιησού τεθνηκότος, όν έφασκεν ό Παύλος ζην», «γιά 

κάποιον Ιησού, πού είχε πεθάνει, καί ό Παύλος έλεγε 
ότι ζή». 

Μέχρι σήμερα στούς πολλούς ό Ιησούς παραμένει ό 
μεγάλος “Αγνωστος. Σάν μύθος άκούεται άπ* αύτούς τό 
κήρυγμα γιά τήν άνάστασί καί τή θεότητά του. Αλλά καί 
ή ιστορική του ϋπαρξις άπό πολλούς έπιπολαίους, προκα¬ 
τειλημμένους καί άνιστορήτους θεωρείται μύθος. "Αν ό 
άνθρωπος δέν άφήση τήν άλαζονεία, τή ματαιοδοξία, τήν 
επιπολαιότητα καί τήν προκατάληψι, τά όποία τόν κατατρύ¬ 
χουν, καί δέν ένδιαφερθή σοβαρώς νά έρευνήση καί 
γνωρίση τήν άλήθεια, ματαίως θά περάση άπ* αύτό τόν 
κόσμο. Καί συνέφερε νά μή έγεννάτο. 

Σχίχ. 21: Τό «Σεβαστός» είνε έλληνική μετάφρασις 
τού λατινικού «Αύγουστος». Πρώτος ό Καϊσαρ Όκτάβιος 
προσέλαβε τό έπώνυμο Αύγουστος. Σεβαστός άπό τόν 
Φήστο όνομάζεται μέ θρησκευτική εύλάβεια ό Νέρων, 
πρόσωπο κάθε άλλο παρά σεβαστό. Πόσο τά όνόματα 
πολλές φορές είνε άντίθετα στά πράγματα! 

Στίχ. 22: Ό βασιλεύς ’Αγρίππας έκφράζει τήν έπιθυμία 
νά άκούση τόν άπόστολο. "Αν ό άπόστολος κήρυττε σέ 
κάποια κοινή θρησκευτική συνάθροισι, ό βασιλεύς δέν θά 
καταδεχόταν νά μεταβή έκεΐ καί νά άκούση κήρυγμα. 

ωρα, μαζί μέ άλλους έπισήμους καί ώς κριτής μάλλον 
παρά ώς άκροατής, θέλει νά άκούση τόν άπόστολο. Αλλά 
και σ αύτή τήν περίστασι είνε τιμή γιά τόν άπόστολο, ότι 



ζητεί νά τόν άκούση ό βασιλεύς. Μπροστά στούς ταπεινούς 
του δούλους ό θεός βρίσκει τρόπους νά όδηγή καί 
άρχοντας. 

Σχίχ. 23: · Ο βασιλεύς Άγρίππας καί ή άδελφή του 
Βερνίκη ήλθαν και είσήλθαν στήν αίθουσα τού άκροατη- 
ρίου «μετά πολλής φαντασίας», μαζί μέ τούς χιλιάρχους 
καί τούς προύχοντας τής πόλεως. Τί σημαίνει «μετά 
πολλής φαντασίας»; Μέ πολλή λαμπρότητα στήν έμφάνισι 
καί στήν άκολουθία, ώστε νά φαντάζουν! Ό Αγρίππας 
καί ή Βερνίκη ήταν έπιδεικτικοί καί ματαιόδοξοι τύποι, 
όπως ό πατέρας τους Ηρώδης ό Αγρίππας (Πράξ. ιβ' 21 
- 22). Είχαν τήν περιέργεια νά ίδοϋν τόν Παύλο, άλλά 
περισσότερο είχαν τήν έπιθυμία νά τούς ίδοϋν οί άλλοι. 
Τί ήταν όμως ή λαμπρή περιβολή, τά λαμπρά στολίδια 
καί ή λαμπρή άκολουθία τους; «Φαντασία»! Όνειρο καί 
σκιά πού συντόμως παρέρχονται καί χάνονται. Αξία δέν 
έχει ή έξωτερική λαμπρή έμφάνισις, άλλά τό έσωτερικό 
λαμπρό περιεχόμενο. Καί τέτοιο περιεχόμενο δέν είχαν 
ό Αγρίππας καί ή Βερνίκη. Κάτω άπό τήν έξωτερική 
λαμπρότητα κρύβονταν ή ψυχική φαυλότης καί ρυπαρό- 
της. Απ' έξω πολυτέλεια καί άπό μέσα εύτέλεια! Όσοι 
γνώριζαν πόσο εύτελείς χαρακτήρες κρύβονταν κάτω άπ' 
τήν έξωτερική λαμπρότητα, αισθάνονταν καταφρόνησι καί 
άηδία. 

Αληθινή λαμπρότητα είχε ό έγκάθειρκτος Παύλος. 
Έξωτερικώς πενιχρός καί δεμένος μέ άλυσίδες. Άλλ’ 
έσωτερικώς έλεύθερος καί στολισμένος μέ τήν πολυτέ¬ 
λεια τής πίστεως, τής άγάπης, τής δικαιοσύνης, τής 
ειλικρίνειας, τής άγνότητος, τής σοφίας καί τής χάριτος. 
Ή λαμπρότης τού Άγρίππα καί τής συνοδείας του ήταν 
φαινομενική καί πρόσκαιρη. Όντως «φαντασία»! Ή λαμ¬ 
πρότης τού Παύλου ήταν ούσιαστική καί διαρκής. Ό 
Παύλος έλαμψε σ’ όλη τήν άποστολική ζωή του, λάμπει 
τώρα περισσότερο στόν ούρανό καί θά λάμπη αιωνίως. 
Συνεχίζει δέ νά λάμπη καί στή γή μέ τις όλόλαμπρες 
Επιστολές του καί τό όλόλαμπρο παράδειγμά του. 

Στίχ. 24: «θεωρείτε τούτον, περί ού παν τό πλήθος 

των Ιουδαίων ένέτυχόν μοι έν τε Ίεροσολύμοις καί 
ένθάδε, έπιβοώντες μή δεϊν ζήν αύτόν μηκέτι»! Ό Φήοτος 
δείχνει στόν 'Αγρίππα καί ατούς άλλους έπισήμους τόν 
δεσμώτη Παύλο σάν τό πιό περίεργο θέαμα, πού θά 
μπορούσε νά δείξη στήν Καισάρεια. Καί, πραγματικώς, τί 
ήταν στήν Καισάρεια τόσο ένδιαφέρον καί άξιοθέατο, 
όσο τό πρόσωπο τού Παύλου; Αύτό τό πρόσωπο έσειε 
τήν οικουμένη. Συγκλόνιζε τούς φίλους τού Χριστού καί 
τάραζε τούς πολεμίους του όσο κανένα άλλο πρόσωπο. 
Τόση ταραχή αισθάνονταν άπό τήν ΰπαρξί του καί τή 
δράσι του οί Ιουδαίοι, ώστε καί στά Ιεροσόλυμα καί στήν 
Καισάρεια έπεσαν σάν θηρία έπάνω στό Φήστο νά τόν 
πνίξουν, άπαιτώντας μέ κραυγές τό θάνατό του! 

Οσο δραστηριώτερος καί μαχητικώτερος εϊνε ένας 
άγιος, τόσο περισσότερο οί άπιστοι τόν μισούν καί 
έπιθυμούν τό θάνατό του. Νομίζουν οί ταλαίπωροι, ότι μέ 
τό θάνατό του θά ήσυχάσουν. ’Αλλ ήσυχία εϊνε μόνο ή 
άγαθή συνείδησις. 

Σχίχ. 25: Πάλι ό Φήστος όμολογεϊ τήν άθωότητα τού 
Παύλου, καί, χωρίς νά τό καταλαβαίνη, τήν ίδική του 
ένοχή, διότι δέν άπέδωσε έλευθερία στόν άθώο. Πάλι 
δείχνει, ότι όμοιάζει μέ τούς προκατόχους του, τόν Φήλικα 
καί τόν Πιλάτο. 


Πόσες φορές άναγνωρίζεται τό δίκαιο, άλλά δέν 
άποδιδεται σ' αύτό τόν κόσμο! "Ας μή άπογοητεύετα. γι’ 
αυτό κάνεις. Στάδιο έλευθερίας καί δοκιμασίας τών 
χαρακτήρων εϊνε ό πρόσκαιρος αύτός κόσμος. Έρχεται 

Κο,τΛ Κα ί έΠ κ Φανής ήμέρα ’ κατά τήν όποία 6 Αδέκαστος 



ΠΡΑΞΕΩΝ ΚΣΤ 1-18 


ΜΑΘΗΜΑ 53ο 


0 ΠΑΥΛΟΣ ΑΠΟΛΟΓΕΙΤΑΙ ΣΤΟΝ ΑΓΡΙΠΠΑ 


Στό εικοστό έκτο κεφάλαιο των Πράξεων, στίχ. 1 - 
18, περιέχονται: 1) Εισαγωγή τής άπολογίας τοϋ άποστό- 
λου Παύλου ένώπιον τοϋ βασιλέως Άγρίππα, στίχ. 1 - 3, 
2) Έκθεσις τοϋ άποστόλου γιά τή ζωή του ώς Ιουδαίου 
καί διώκτου τής Εκκλησίας τοϋ Χριστού, στίχ. 4-11, 
καί 3) Άφήγησις τοϋ άποστόλου γιά τό θαύμα τής 
έπιστροφής καί κλήσεώς του στό άποστολικό άξίωμα, 
στίχ. 12 - 18. 

Έξήγησις λέξεων και φράσεων 

1 . έφη = είπε. 

υπέρ σεαυτοϋ λέγειν = νά όμιλήσης γιά τον έαυτό σου, 
ν’ άπολογηθής. 

2. περί πάντων ών έγχαλοϋμαι = γιά όλα όσα κατηγοροϋμαι. 

ήγημαι = έχω θεωρήσει, θεωρώ. 

έπί σοϋ = ένώπιόν σου. 

3. μάλιστα γνώστην όντα σε = έπειδή είσαι κατ’ έξοχήν 

γνώστης. 

διό δέομαι σου = διά τούτο σέ παρακαλώ. 

μαχροθυμως = με άνοχή, μέ ύπομονή. 

4. βίωσις = τρόπος ζωής, ζωή. 

ίσασι = γνωρίζουν. 

5. προγινώσχοντές με άνωθεν = μέ γνωρίζουν άπό πρωτήτερα, 

άπό την άρχή. 

κατά την άχριβεστάτην αϊρεσιν = συμφώνως πρός τήν 
πλέον αυστηρή μερίδα. 

6. έπ' έλπίδι = γιά τήν έλπίδα. 

της προς τούς πατέρας έπαγγελιας γενομένης = στήν 
ύπόσχεσι πού δόθηκε στούς πατέρες. 

7. εις λ>... έλπίζει χαταντήσαι = στην έκπλήρωσι τής 

όποιας... ελπίζει νά φθάση. 
τό δωδεχάφυλον ημών = οί δώδεκα φυλές μας. 
εν έχτενεια λατρεύον = μέ ζήλο λατρεύοντας. 
έγχαλούμαι = κατηγοροϋμαι. 

8. τί άπιστον χρίνεται παρ ' ύμϊν; = γιατί θεωρείται άπίστευτο 

άπό σάς; 

εί ό θεός νεχρούς έγείρει = ότι ό Θεός άνασταίνει νεκρούς. 

9. 'εδοξα έμαυτώ = νόμισα. 

δεΐν πολλά έναντία πράξαι = ότι ώφειλα νά πράξω πολλά 
έναντία. 

10. πολλούς των άγιων = πολλούς άπ’ τούς άγιους, τούς 

πιστούς. 

άναιρουμένων τε αυτών = και όταν αύτοί φονεύονταν. 
χατήνεγχα ψήφον = έδωσα ψήφον έναντίον, έπιδοκίμασα. 

11. τιμωρών = βασανίζων, βασανίζοντας. 

περισσώς τε έμμαινόμενος αυτοΐς = και περισσότερη μανία 
έκδηλώνοντας κατ’ αύτών. 

12. έν οίς = οπότε. 

επιτροπή = άδεια ή μάλλον έντολή. 

14. τή έβραΐδι διαλεχτού = στήν έβραϊκή γλώσσα. 

προς χέντρα λαχτίζειν = νά κλωτσάς στά βούκεντρα. 

16. προχειρίσασθαί σε = νά σέ καταστήσω. 

ών τε είδες ών τε όφθήσομαί σοι = και αύτών πού είδες 
και αύτών πού θά ίδής, όταν θά σου έμφανισθώ στο 
μέλλον. 

17. έξαιρούμενός σε = σώζοντας σε. 

18. άνοϊξαι = γιά ν’ άνοιξης. 

τού έπιστρέψαι = γιά νά επιστρέφουν. 
χλήρος = μερίς, κληρονομιά. 

έν τοΐς ήγιασμένοις = μεταξύ τών άγιασμένων, μεταξύ 
τών άγιων. 

πιστει τή εις έμέ = διά τής πίστεως σ’ έμένα. 

Παρατηρήσεις καί διδάγματα 

. ^ α: 0 Κύ ριος είχε πεί στούς μαθητάς του: «Καί 

έπι ηγεμόνας δέ καί βασιλείς άχθήσεσθε ένεκεν έμοϋ 

είζ μαρτύριον αϋτοϊς καί τοϊς έθνεσιν» (Ματθ. Γ 18). Ιδού 
μία περίπτωσις έκπληρώσεως τού λόγου τοϋ Χριστού Ο 
Παύλος ώδηγήθηκε ένώπιον τού ήγεμόνος Φήστου καί 
τού βαοιλέως 'Αγρίππα, καθώς καί άλλων άξιωματούχων 
καί άριστοκρατών, γιά νά δώση τή μαρτυρία του γιά τό 
Χριστό. Ήταν δόξα γιά τό Εύαγγέλιο καί γιά τόν Παύλο, 
ότι ήθελαν οί άρχοντες ν' άκούσουν, άσχέτως τού άν δέν 
είχαν τή διάθεσι νά ύπακούσουν, διότι έστεροΰντο ταπει- 
νώσεως καί πνεύματος θυσίας. "Αν κοντά στήν άκοή 
προσέφεραν καί τήν ύπακοή, ή δόξα τού Εύαγγελίου καί 
τοϋ άποστόλου θά ήταν μεγαλύτερη. Αλλά καί άν δέν 
ύπήκουσαν, πάντως αίσθάνθηκαν κάποιο σεισμό άπό τό 
Εύαγγέλιο. 

Ό Φήστος παραχώρησε τρόπον τινά τήν προεδρία τού 
δικαστηρίου στόν 'Αγρίππα. Ό δέ Άγρίππας απευθυνόμε¬ 
νος στόν Παύλο είπε: « Επιτρέπεται σοι ύπέρ σεαυτού 
λέγειν». Σοΰ έπιτρέπεται, δηλαδή, νά όμιλήσης γιά τόν 
έαυτό σου, ν’ άπολογηθής. Δέν είπε: «Επιτρέπω σοι», άλλ' 
«Επιτρέπεται σοι», άπροσώπως. Γιατί ό Αγρίππας χρησι¬ 
μοποίησε τό ρήμα άπροσώπως; Διότι ναι μέν ό Φήστος 
παραχώρησε τήν κρίσι στόν 'Αγρίππα, άλλ' ό Αγρίππας 
δέν ήθελε νά οίκειοποιηθή άμέσως τό δικαίωμα, τό όποιον 
άνήκε σ’ άλλον. Ό Αγρίππας πρόσεξε νά μή θίξη κατ’ 
έλάχιστο τόν Φήστο, άλλά νά δείξη άπέναντί του λεπτότητα 
καί εύγένεια. Τήν αύτή όμως λεπτότητα καί εύγένεια δέν 
έδειξε προς τόν Παύλο. Άντιθέτως, όπως θά δούμε, πρός 
τόν Παύλο μίλησε μέ πειρακτική καί ειρωνική διάθεσι 
(στίχ. 28). Έτσι συνήθως συμπερκρέρονται οί άρχοντες. 
Μεταξύ τους δείχνουν εύγένεια, πρός τούς άλλους 
άγένεια. Μεταξύ τους προσέχουν νά μή δημιουργήσουν 
τήν έλαχίστη δυσαρέσκεια, τούς άλλους δέν δυσκολεύον¬ 
ται νά θίξουν καί νά προσβάλουν. "Ανθρωποι διπρόσωποι, 
ύποκριταί. Στούς μικρούς δεικνύουν άγενές πρόσωπο καί 
στούς μεγάλους εύγενές, ψευτοευγενές. 

Εμείς, άγαπητοί, νά συμπεριφερώμεθα μέ εύγένεια 
πρός όλους, πρός δέ τούς ταπεινούς καί άσήμους μέ 
μεγαλύτερη εύγένεια, διότι αύτοί συνήθως εινε άνώτεροι 
των άρχόντων καί άριστοκρατών. Καί άπόδειξις αύτοΰ εινε 

τό γεγονός, ότι στό Χριστιανισμό προσήλθαν κυρίως 
ταπεινοί καί άσημοι, «τά μωρά» κατά τήν άντίληψι τοϋ 
κόσμου καί «τά άσθενή» καί «τά άγενή» καί «τά έξουθενη- 
μένα» καί «τά μή όντα» (Α Κορ. α 26 - 28). 


Στίχ. 1 β - 3: Πολλές φορές κρίθηκε καί ταλαιπωρήθηκε 
ό Παύλος, χωρίς τελικώς νά έκδοθή άπόφασις. Διά τούτο 
έπικαλέστηκε τόν Καίσαρα. Καί ένώ έπρόκειτο νά μετα- 
φερθή καί νά κριθή στή Ρώμη, ό Φήστος στήν Καισάρεια 
όρίζει νέα κρίσι. Πάλι ό άπόστολος προσάγεται στήν 
αίθουσα τού άκροατηρίου, πάλι στέκεται ένώπιον κριτών, 
πάλι καλείται ν' άπολογηθή. 


Αφού ό άπόστολος έκανε προσφυγή στόν Καίσαρα, 
θά μπορούσε ν’ άρνηθή τή νέα κρίσι καί άπολογία στήν 
Καισάρεια. θά μπορούσε νά είπή: «Πάλι δίκη; Πάλι 
άπολογία; Πάλι ταλαιπωρία; Έως πότε; Τόν Καίσαρα 
έπικαλέστηκα. Από σάς άρνοϋμαι νά κριθώ πάλι». Έν 
τούτοις ό Παύλος δέχθηκε νά κριθή πάλι. Γιατί; Διότι ή 
άρνησις θά ήταν πρόκλησις στό Φήστο, στόν Άγρίππα 
καί στούς άλλους, ή δέ πρόκλησις θά ήταν άφροσύνη. 
Καί διότι ό άπόστολος θεωρούσε τήν περίστασι σάν μιά 
λαμπρή εύκαιρία νά δώση τή μαρτυρία του ένώπιον των 
έπισήμων γιά τό Εύαγγέλιο καί τήν έλπίδα, τήν όποια τό 
Εύαγγέλιο κηρύττει. Πώς ήταν δυνατό νά άρνηθή άπολογία 
ό άπόστολος, ό όποιος έγραψε, «είς άπολογίαν τοϋ 
Εύαγγελίου κείμαι»; (Φιλιπ. α 17). Ό Παύλος έφήρμοσε 
τό λόγο τού άλλου κορυφαίου άποστόλου, τοϋ Πέτρου: 
«Έτοιμοι άεί πρός άπολογίαν παντί τώ αίτοΰντι ύμάς λόγον 
περί τής έν ύμΐν έλπίδος» (Α' Πέτρ. γ' 15). Οί πιστοί 
όφείλουν πάντοτε νά εϊνε έτοιμοι καί πρόθυμοι ν’ άπολο- 

γούνται σέ καθένα, πού ζητεί λόγο γιά τή χριστιανική 
έλπίδα τους. 


Ο Παύλος άπλωσε τό χέρι του, συμφώνως πρός τή 
συνήθεια τών ρητόρων, καί άρχισε ν' άπολογήται. Άπό 
τό χέρι που άπλωσε, κρεμόταν ή μία άπό τις άλυσίδες 
Οποια άντιθεσις μεταξύ τών περιδέραιων, τών βραχιολίων 
κα ι των άλλων κοσμημάτων τής Βερνίκης άφ' ένός καί 
των αλυσίδων του Παυλου άφ' έτέρου! Άλλ' όσο άξιζε 

ένας κρίκος άπό τήν άλυσίδα τού Παύλου, δέν άξιζαν 
δλα τά κοσμήματα τής Βερνίκης, -τί λέγ<^, δέν άξ £ 

όλα τά κοσμήματα όλης τής άρ,στοκρατίας όλων τών 
αιωνων. Αν είχαμε ένα κρίκο άπό τήν άλυσίδα του Παύλου 
θά τόν τιμούσαμε μετά τό τίμιο ξύλο. 


Ό Παύλος ύψώνει τό άλυσοδεμένο χέρι καί άπολογεϊ- 
ται ένώπιον τών ισχυρών τής γης. Δέν όμιλε! μόνο τό 
στόμα· όμιλε! καί τό άλυσοδεμένο χέρι. Πόσο συγκινητικό 
φαινόμενο! Ώ νά ύπήρχε τότε φωτογραφικός φακός ν’ 
άπαθανατίση τό φαινόμενο! Πολλοί άρχιερε!ς, ντυμένοι 
στά χρυσοποίκιλτα καί ώς βυζαντινοί αύτοκράτορες έμφα- 
νιζόμενοι, θά ντρέπονταν κοιτάζοντας τόν Παύλο στή 
φωτογραφία... 


Ό κριτής τού Παύλου, ό Άγρίππας, ήταν φαύλος 
άνθρωπος καί θά έπρεπε νά δικάζεται, όχι νά δικάζη. Ό 
Παύλος άσφαλώς γνώριζε τή φαυλότητα τού Ιουδαίου 
βασιλέως, όπως γνώριζε ότι ήταν κατ’ έξοχήν γνώστης 
τών Ιουδαϊκών πραγμάτων. Καί θά μπορούσε νά εΐπή στόν 
Άγρίππα: «Έσύ θά δικάσης έμένα; Έγώ πρέπει νά δικάσω 
έσένα γιά τή φαυλότητα τού βίου σου». 'Αλλ' ό Παύλος 
δέν ώμίλησε κατ’ αύτό τόν τρόπο, δέν έκανε τήν άφροσύνη 
νά έξερεθίση τόν κριτή του. Εκείνη ή ώρα δέν ήταν γιά 
νά κριθή ό βασιλεύς, άλλ’ ό Παύλος, ό δέ βασιλεύς νά 
διαφωτισθή. Γι' αύτό ό Παύλος ούτε καυτηρίασε ούτε 
κολάκευσε τόν δικαστή του, άλλ’ ώμίλησε πρός αύτόν μέ 
σεβασμό λόγω τού άξιώματός του. Ό Παύλος τήρησε τή 
θεόπνευστη άρχή του νά ύποτασσώμεθα στις ύπερέχουσες 
έξουσίες καί ν’ άποδίδωμε σ’ αύτές τιμή (Ρωμ. ιγ’ 1 - 7). 
Οπως δέ άλλοτε έπικαλέστηκε τήν πολυετή πείρα τού 
Φίληκα ώς κριτού τού Ιουδαϊκού Έθνους (Πράξ. κδ’ 10), 
έτσι τώρα έπικαλεΐται τή μεγάλη γνώσι τού Αγρίππα γιά 
τά ιουδαϊκά έθιμα καί ζητήματα. Έχοντας ό άπόστολος 
τή συνείδησι ότι είνε άθώος, θεωρεί τόν έαυτό του εύτυχή, 
διότι άπολογεΐται σέ κριτή, ό όποιος είνε κατ’ έξοχήν 
γνώστης τών ιουδαϊκών πραγμάτων. 

Μεγάλη ή σύνεσις καί ή διάκρισις τού Παύλου, διότι 


16 ΠΡΑΞΕΙΣ ΑΠΟΣΤΟΛΩΝ 

ήξερε, πότε νά ύποτάσοεται ατούς άρχοντας καί πότε 
όχι, πότε νά όμιλή έλεγκτικώς καί καυστικώς καί πότε όχι. 

Στίχ. 4 - 18: Γιά νά δείξη ό άπόστολος τήν άλήθεια 
τής Χριστιανικής Πίστεως άναφέρει τό παρελθόν του ώς 
Ιουδαίου καί έν συνεχεία τήν άπότομη μεταβολή του, 
όπως έπραξε καί άλλοτε (Πράξ. κβ' 3 καί έξής). 

Ό Παύλος λέγει πρώτα, ότι όλοι οί Ιουδαίοι γνωρίζουν 
τή ζωή του άπ' τή νεανική του ήλικία, όταν σπούδαζε 
στήν Ιερουσαλήμ. Γνωρίζουν, άν θέλουν νά μαρτυρήσουν 
τήν άλήθεια, ότι έζησε ώς Φαρισαίος, συμφώνως προς 
τήν πλέον αύστηρή μερίδα, πρός τό πλέον αύστηρό δόγμα 
τής Ιουδαϊκής θρησκείας. Ώς Φαρισαίος ήταν ζηλωτής 
καί αύστηρός τηρητής τής Ιουδαϊκής θρησκείας. Στή 
συνέχεια ό άπόστολος τονίζει, ότι καί τώρα στέκεται στό 
δικαστήριο καί κρίνεται γιά τήν έλπίδα στήν ύπόσχεσι, πού 
έδωσε στούς πατέρες ό θεός, τήν έλπίδα τής σωτηρίας 
καί τής δόξης διά τού Μεσαίου, στήν πραγματοποίησι τής 
όποιας έλπίζουν νά φθάσουν οί δώδεκα φυλές τού Ισραήλ 
μέ τήν άδιάκοπη λατρεία, τις καθημερινές θυσίες, πού 
προσφέρονται πρωί καί βράδυ (καί συμβολίζουν, έννοεΐται, 
τή θυσία τού Μεσαίου γιά τή λύτρωσι άπό τις άμαρτίες). 

Ή σωτηρία καί ή δόξα τών άνθρώπων συνδέεται μέ 
τήν άνάστασι τών νεκρών. Ή δέ άνάστασι τών νεκρών 
συνδέεται μέ τήν άνάστασι τού Χριστού. Ό Χριστός ήλθε, 
θυσιάστηκε καί άναστήθηκε ένδόξως γιά νά έχουν ένδοξη 
άνάστασι καί όλοι οί πιστοί. Μέσα στή μεσσιανική έλπίδα 
ή άνάστασις τών νεκρών έχει έξέχουσα θέσι. Άλλ’ οί 
Ιουδαίοι συκοφάντησαν τήν άνάστασι τού Ιησού. Οί δέ 
Σαδδουκαϊοι είδικώς δέν παραδέχονται καθόλου άνάστασι. 

Γι αύτό ό Παύλος άπευθυνόμενος πρός τον Άγρίππα 
λέγει: «Τί άπιστον κρίνεται παρ’ ύμΐν, εί ό θεός νεκρούς 
εγείρει;». Γιατί θεωρείται άπίστευτο άπό σάς, ότι ό θεός 

άνασταίνει νεκρούς; Γ ιατί δέν πιστεύετε, ότι άνέστησε τόν 
Ιησού; 

Στή συνέχεια ό άπόστολος τονίζει, ότι καί αύτός δέν 
πίστευε στόν Ιησού τό Ναζωραίο, ότι νόμιζε καθήκον νά 

πράξη ενάντιον του όνόματός του πολλά, ότ, ύπήοΕε 
μανιώδης διώκτης καί βασανιστής των χριστιανών Χ 
και έκτος της Ιούδα,ας, καί δτ, έπ,δοκίμαζε τή θανάΓωσί 


Π , ήΥα '- ε ° τή Δαμασκό ' ύΦΠΥεΤται κατόπιν ό 
αποστολος, ό Ιησούς φανερώθηκε. Τό φώς του νίκησε 

το φως τού μεσημβρινού ήλιου και περιέλουσε αύτόν καί 
τούς συνοδούς του. Όλοι κατέπεσαν στή γή. Ό Ιησούς 
συνωμίλησε μαζί του, τόν προσφώνησε όνομαστικώς, τόν 
ρώτησε γιατί τόν καταδιώκει, τού είπε ότι εινε σκληρό 
γι αύτόν νά κλωτσά τά βούκεντρα καί τόν κατέστησε 
άπόστολο, γιά νά μαρτυρή όσα είδε καί θά έβλεπε καί 
ν άνοιξη τά μάτια των άνθρώπων γιά νά έπιστρέψουν 
άπό τό σκότος στο φώς καί άπό τήν έξουσία τού Σατανά 
στο θεό, γιά νά λάβουν άφεσι άμαρτιών καί κληρονομιά 
μεταξύ των έκλεκτών διά τής πίστεως στο πρόσωπό του. 

Ή έμφάνισις τού Ιησού έπεισε τόν Παύλο γιά τήν 
άνάστασι καί τή θεότητα τού Ιησού. Ή δέ άπότομη 
μεταβολή τού Παύλου άπό φανατικό διώκτη στο διαπρυ- 
σιώτερο άπόστολο τού Χριστιανισμού, ύφιστάμενο γιά τό 
Χριστό μεγαλυτέρους διωγμούς άπό έκείνους, πού αύτός 
έκανε προηγουμένως στούς χριστιανούς, ήταν μεγάλο 
έπιχείρημα γιά νά πεισθοϋν καί οί άκροαταί τού άποστόλου. 


Διότι πώς θά συνέβαινε ή άπροσδόκητη, τελεία, άπότομη 
καί καταπληκτική μεταβολή τού Παύλου, άν πραγματικώς 
δέν συνέβαινε τό θαύμα τής Δαμασκού; 

Διά μέσου των αιώνων άναρίθμητοι άνθρωποι, πού ήταν 
άδιάφοροι, έγωισταί, διεφθαρμένοι, άσωτοι, έγκληματίες ή 
καί σφοδροί πολέμιοι τού Χριστιανισμού, άποτόμως μετα¬ 
βλήθηκαν καί έγιναν θερμοί χριστιανοί, ταπεινοί, έγκρα- 
τείς, σώφρονες, εύεργετικοί, άγιοι, όμολογηταί καί μάρτυ¬ 
ρες τής Πίστεώς μας. Πώς έξηγοΰνται οί άπροσδόκητες, 
άπότομες, τέλειες καί καταπληκτικές αύτές μεταβολές; 
Ομοιάζουν μέ τή μεταβολή τού Παύλου. Εξηγούνται καί 
αύτές διά τής δυνάμεως τού Ιησού. Άποδεικνύουν καί 
αύτές τήν άνάστασι καί τή θεότητα τού Ναζωραίου. 

Όπως ό Παύλος, έτσι καί έμεϊς άς άφηγούμεθα τις 
θαυμαστές μεταβολές άνθρώπων ώς έπιχειρήματα γιά 
τήν άλήθεια τής Πίστεώς μας. 


483 



ΠΡΑΞΕΩΝ ΚΣΤ’ 19-32 


ΜΑΘΗΜΑ 54ο 


ΣΥΝΕΧΕΙΑ ΑΠΟΛΟΓΙΑΣ ΠΑΥΛΟΥ ΠΡΟΣ ΑΓΡΙΠΠΑ 


Στό εικοστό έκτο κεφάλαιο τών Πράξεων, στίχ. 19 
- 32, περιέχονται τά εξής: 1) Ό Παύλος λέγει στόν 
Αγρίππα, ότι ύπήκουσε στη θεία ότττασία καί κηρύττει 
μετάνοια καί Χριστό ουμφώνως πρός τις προφητείες, στίχ. 
19 - 23. 2) Ο Φήστος διακόπτει τόν Παύλο καί γίνεται 
διάλογος μεταξύ τών δύο και έπειτα μεταξύ Παύλου καί 
Αγρίππα, στίχ. 24 - 29, 3) Ή συνεδρίασις τού δικαστηρίου 
λύεται καί ό Αγρίππας μέ τούς άλλους όμολογεΤ τήν 
άθωότητα τού Παύλου, στίχ. 30 - 32. 

Εξήγησις λέξεων καί φράσεων 

19. ούχ έγενόμην = δεν έγινα. 

20. απαγγέλλω = κηρύττω. 

21. συλλαβόμενοι = άφοΰ συνέλαβον. 

έπειρώντο διαχειρίσασθαι = προσπαθούσαν να μέ φονεύ- 
σουν. 

22. έπιχουριαζ ουν τυχών = αλλ αφού έτυχα βοήθειας. 
'έστηχα μαρτυρόμενος = στέκω και δίνω μαρτυρία. 

ουδέν έχτός λέγων ών = χωρίς να λέγω τίποτε έκτός από 
έκεΐνα. 

μελλόντων γενέσθαι = ότι έμελλον να γίνουν. 

23. εί παθητός = αν έπρόκειτο να ύποστή πάθος. 

εί πρώτος έξ άναστάσεως νεχρών = αν πρώτος άνασταινό- 
μενος έκ νεκρών. 

φως μέλλει χαταγγέλλειν = έμελλε να κηρύξη φώς. 

24. μαίνη = μαίνεσαι, είσαι τρελλός. 

εις μανίαν περιτρέπει = σε φέρνουν σε τρέλλα. 

25. ού μαίνομαι - δεν είμαι τρελλός. 
φησι = λέγει. 

σωφροσύνης = σώφρονος διανοίας, συνέσεως. 
άποφθέγγομαι = λέγω. 

26. έπίσταται = γνωρίζει καλά. 

προς όν καί παρρησιαζόμενος λαλώ = πρός τόν όποιο καί 
με θάρρος όμιλώ. 

λανθάνειν γάρ αυτόν ου πείθομαι = διότι δεν πιστεύω ότι 
διαφεύγει άπ' αύτόν. 

ου γάρ έστιν έν γωνία πεπραγμένον = διότι δέν έχει γίνει 
σε άπόμερο τόπο. 

28. έν όλίγω με πείθεις = σε λίγο με πείθεις, κοντεύεις νά 

με πείσης. 

29. εύξαίμην αν τω Θεω = θά εύχόμουν στο θεό. 
παρεκτός = έκτος. 

32. άπολελύσθαι ήδύνατο = θά μπορούσε νά είχε άπολυθη. 
εί μή έπεκέκλητο = έάν δέν είχε έπικαλεσθή. 

Παρατηρήσεις και διδάγματα 

Στίχ. 19: Αφού ό Παύλος άφηγήθηκε, μέ πόση μανία 
δίωκε τούς όπαδούς τού Ιησού τού Ναζωραίου, καί πώς 
πηγαίνοντας στή Δαμασκό είδε ουράνια όπτασία καί 
ακούσε τόν Ιησού νά τόν άποστέλλη στό κήρυγμα, 
άπευθυνόμενος στόν βασιλέα Άγρίππα λέγει: «Όθεν, 
βασιλεύ Άγρίππα, ούκ έγενόμην άπειθής τή ούρανίω 
όπτασίςι». 

Ό διώκτης είδε ούράνια όπτασία. Καταμεσήμερο είδε 
τό φως τού Ιησού νά νικά τό ήλιακό φως. Καί δέν είδε 
μόνον αύτός, είδαν καί οί συνοδοί του. Αίσθάνθηκε τή 
δύναμι τού Ιησού νά τόν παραλύη καί νά πέφτη κάτω. 
Καί δέν αίσθάνθηκε μόνον αύτός, αίσθάνθηκαν καί οί 
συνοδοί του. Καί άκουσε τή φωνή τού Ιησού νά τόν 
προσφωνή κατ' όνομα, νά έκφράζη τό παράπονό του γιά 
τόν διωγμό καί νά τόν καθιστά άπόστολο έν μέσω τού 
Ίσραηλιτικοΰ λαού καί τών έθνών. 

Τό όραμα άναμφισβητήτως ήταν πραγματικό καί θείο. 
Καί ή δύναμίς του άκατανίκητη. Ό διώκτης κατακυριεύτη- 

κε από τήν πίστι στόν Ιησού. Πίστευσε άκραδάντως, ότι 
ό Ιησούς ό Ναζωραίος άνασχήθηκε έκ νεκρών καί είνε 
ό Χριστός καί ό Κύριος. 

Ό Χριστός καί Κύριος φανερώθηκε καί μίλησε στόν 
Παύλο. Καί πώς θά ήταν δυνατό νά κάνη ό Παύλος 
άνυπακοή; Σ' έπίγειο βασιλέα, όπως ήταν ό Άγρίππας, 
θό ήταν τολμηρό καί φοβερό νά κάνη ό ύπήκοος 
άνυπακοή. Πόσο τολμηρότερο καί φοβερώτερο θά ήταν 
ή άνυπακοή στόν ούράνιο Βασιλέα, τού όποιου οί λαμπηδό¬ 
νες τύφλωσαν καί έρριξαν κάτω τόν διώκτη! «Λέων 
έρεύξεται, καί τις ού φοβηθήσεται; Κύριος ό θεός 
έλάλησε, καί τις ού προφητεύσει;» (Άμ. γ 8). Όταν ό 
λέων βρυχάται, ποιος δέν φοβείται; Όταν ό θεός διατάσση 
κάποιον γιά νά προφητεύση, πώς είνε δυνατό νά παρα- 
κούση καί νά μή προφητεύση; Κατά τό όραμα κοντά στή 
Δαμαοκό ό Λέων άπ τή φυλή τού Ιούδα, ό Κύριος Ιησούς 
Χριστός, διέταξε τόν Παύλο νά κηρύξη οτά έθνη καί στόν 
Ισραηλιτικό λαό. Καί πώς θά ήταν δυνατό νά μή συμμορ- 
φωθή ό Παύλος πρός τήν έντολή τού φοβερού Κυρίου; 
Γιά νά άσεβήση κανείς σέ τέτοια περίπτωσι, θά έπρεπε 
νά είνε πωρωμένος καί άσυνείδητος, όπως οί Σοδομίτες, 
τούς όποιους ό Κύριος κτύπησε μέ άορασία, τύφλωσι, 
καί όμως έκείνοι δέν μετανοούσαν, άλλ’ έπιδίωκαν τήν 
άκολασία (Γεν. ιθ' 11). Ό Παύλος ήταν πλανημένος, άλλ’ 
όχι πωρωμένος καί άσυνείδητος. Είχε εύαισθησία καί καλή 
προαίρεσι. Καί γι' αύτό ό Κύριος τόν κάλεσε καί αύτός 
ύπήκουσε. 

Ο Παύλος δέν έγινε άπειθής στήν ούράνια όπτασία. 
Καί έμεϊς, όταν ό ούρανός όμιλο, νά μή γινώμεθα άπειθεΐς. 
Οποιος άπειθεΐ στόν ούρανό, δέν κληρονομεί ούρανό. 
Οποιος άκούει τή φωνή τού ούρανοΰ, άποκτα όμοιότητα 
μέ τόν άπόστολο Παύλο καί θά γίνη καί αύτός ούρανοβά- 
μων. Όλα τά τέκνα τής ύπακοής θά άνέλθουν στόν τρίτο 
ούρανό, όπου ό παράδεισος τού θεού. 

Σιίχ. 20: Ο Παύλος κήρυξ τού Εύαγγελίου στή 
Δαμασκό, στά Ιεροσόλυμα, σ’ όλη τήν Ίουδαία καί στά 

έθνη! Ενας άνθρωπος, σέ μιά έποχή χωρίς αύτοκίνητο, 
σιδηροδρόμους, ταχύπλοα πλοία και άεροπλάνα, διατρέχει 
τήν οικουμένη καί σπείρει παντού τό λόγο τού Χριστού. 
Πόσο θαυμαστός αύτός ό άνθρωπος! Αετός τού Αγίου 
Πνεύματος! Ή τόσον έκτεταμένη, άλλα καί άποτελεσματι- 
κή δραστηριότης τού άποστόλου Παύλου είνε σφοδρός 
έλεγχος γιά τούς σημερινούς έργάτας τού Εύαγγελίου. 
Διότι, παρά τά σύγχρονα καταπληκτικά μέσα τής συγκοινω¬ 
νίας, ή έκτασις καί τά άποτελέσματα τής δραστηριότητός 
των είνε μικρά. Έχουμε καταπληκτικά μέσα, άλλά δέν 
έχουμε καταπληκτικό ζήλο. Ένας καλός έργάτης τού 
Εύαγγελίου στήν έποχή μας άξίζει άράγε τό ένα χιλιοστό 
τού Παύλου; Εινε τόσο μεγάλος ό Παύλος, ώστε καί ό 
καλλίτερος έργάτης τού Εύαγγελίου θά θεωρούσε τολμη¬ 
ρό καί αϋθαδες νά διεκδικήση γιά τόν έαυτό του τό ένα 
χιλιοστό άπ' τήν άξια τού άποστόλου των έθνών. 

Στίχ. 20 - 23: Τί κήρυττε ό Παύλος, ώστε νά 
κατηγορήται, νά διώκεται, νά σύρεται στά δικαστήρια καί 
νά έπιδιώκεται ό θάνατός του; Κήρυττε κάτι άντίθετο 
πρός τή Γραφή; Ή κήρυττε έναντίον τών άρχών καί τών 
έξουσιών; "Ηταν άσεβής, άναρχικός, ταραξίας καί έπανα- 
στάτης; Κάθε άλλο! Ό Παύλος κήρυττε μετάνοια, επιστρο¬ 
φή στό θεό καί έργα μετάνοιας. Βλάπτουν ποτέ ή 
μετάνοια, ή έπιστροφή στό θεό καί τά έργα τής μετάνοιας; 
Αν όλοι οί άνθρωποι μετανοούσαμε καί κάναμε έργα 
μετάνοιας, ή γή θά ήταν παράδεισος. Ό Παύλος έπίσης 
κήρυττε γιά τό Χριστό συμφώνως πρός τή διδασκαλία 
τών προφητών, μάλιστα δέ τού Μωυσέως, ό όποιος ήταν 
τό καύχημα καί τό γαυρίαμα τών Ιουδαίων. Ό άπόστολος 
γιά τό Χριστό δέν έλεγε τίποτε έκτός άπό έκεΐνα, τά 
όποΤα οί προφήτες είπαν, ότι έμελλαν νά συμβοϋν. Δίδασκε 
ότι ό Χριστός, συμφώνως πρός τούς προφήτας, έμελλε 
νά πάθη, ν' άναστηθή έκ νεκρών γιά νά μή έπανέλθη 
πλέον στό θάνατο, καί νά κηρύξη φώς όχι μόνο γιά τόν 
Ισραηλιτικό λαό, άλλά καί γιά τά έθνη. Συνεπώς τό 
Εύαγγέλιο δέν είνε καινοτομία, άλλ' έκπλήρωσις τής 
Παλαιός Διαθήκης. Κηρύττοντας δέ τό Εύαγγέλιο ό 
Παύλος, όχι μόνο δέν άσεβοΰσε στήν Παλαιά Διαθήκη, 
άλλά καί τιμούσε αύτήν. 

Έν τούτοις οί Ιουδαίοι καταδίωκαν τόν άπόστολο. 
Γιατί; Διότι τό κήρυγμά του ήταν μέν σύμφωνο μέ τή 
Γραφή, άλλά δέν ήταν σύμφωνο μέ τούς γραμματείς, 
τούς έρμηνευτάς τής Γραφής. ΟΙ γραμματείς δέν ήθελαν 
καί δέν παραδέχονταν Μεσσία πού νά πάσχη. Καί γΓ αύτό 
παρέβλεπαν ή παρερμήνευαν τά προφητικά χωρία, πού 
μιλούσαν γιά τό πάθος τού Μεσαίου. Οί γραμματείς έπίσης 
δέν ήθελαν καί δέν παραδέχονταν διάδοσι των μεσσιακών 
εύλογιών στά έθνη. Καί γΓ αύτό παρέβλεπαν ή παρερμή¬ 
νευαν καί τά προφητικά χωρία, πού μιλούσαν γιά τή 
διάδοσι των μεσσιακών εύλογιών στά έθνη. Επειδή λοιπόν 
ό Παύλος κήρυττε συμφώνως μέν πρός τή Γραφή, άλλ’ 
άντιθέτως πρός τις άντιλήψεις καί τις έπιθυμίες τών 
Ιουδαίων, οί Ιουδαίοι τόν καταδίωκαν μέχρι θανάτου. 
Αποπειράθηκαν μάλιστα νά τόν σκοτώσουν στόν ιερό 
χώρο τού ναού. Αλλ' ό Κύριος, συμφώνως πρός τήν 
ύπόσχεσι, πού τού είχε δώσει κατά τό όραμα τής 
Δαμασκού, τόν προστάτευσε καί τόν έσωσε άπό τά χέρια 
των Ιουδαίων. Καί όχι μόνον αύτό, άλλά καί τόν άξίωσε 
νά κηρύττη τώρα ένώπιον μεγάλων καί τρανών τής γής, 
τού ήγεμόνος Φήστου, τού βασιλέως Άγρίππα, τής 
Βερνίκης καί άλλων έπισήμων. 

Έτσι συμβαίνει πάντοτε. Οί γνήσιοι έργάτες τού 
Εύαγγελίου μισούνται καί διώκονται, διότι κηρύττουν 
άντιθέτως πρός τις ιδέες καί τά θελήματα τών άνθρώπων. 

Αλλ' όσο διώκονται, τόσο καί προστατεύονται καί δοΣάΖον- 
ται άπ’ τό θεό. 


Τό αύτό ισχύει καί γιά όλους τούς πιστούς, τών όποιων 

τό φρόνημα, οί λόγοι καί ή ζωή άντίκεινται πρός τις ίδέεο 
και τά θελήματα τού κόσμου. 


ΚΟΪ 0 Πα °\ 0ς άγαπούσε τά γράμματα πολύ. "Αν 

με Α ετθ0σε τή Γρα< Ρ^ καί άλλα χρήσιμα 
! ? λ α ο Γ ΪΓ λ Τ ε ? λήθειε ς νοήματα γ,ά τή δΛασκα- 

Χριστοϋ» η 07 Ι 0ημα εΙς τήν όπακοήν του 

( Κορ. ι 5). Ο απόστολος μετέβαλε τή φυλακή 

του σε αναγνωστήριο καί σπουδαστήριο. Τό παράδε.γμά 
του εινε έλεγχος των όκνηρών πνευμάτων, πού δέν 
άγαποΰν τή μελέτη, καί προτροπή νά γίνουν φίλοι τών 
βιβλίων καί πρώτα τής Γραφής, ή όποια περιέχει «τά ιερά 
γράμματα, τά δυνάμενα σοφίσαι εις σωτηρίαν» (Β' Τιμ. 
γ' 14 - 15). Οί όκνηροί νομίζουν κουραστικό νά διαβάζουν 
βιβλία. Αλλά στήν πραγματικότητα ή άνάγνωσις καλών 
βιβλίων, καί μάλιστα τής Γ ραφής, ξεκουράζει τόν άνθρωπο. 
Τό δέ σπουδαιότερο, τού προσφέρει σύνεσι πνευματική 
καί τόν βοηθεϊ γιά νά σωθή. Πολλοί άνθρωποι άλλαξαν 
καί σώθηκαν άπό ένα άνάγνωσμα! 

Νά μελετάτε, άγαπητοί, ώφέλιμα βιβλία καί νά συνιστά- 
τε νά μελετούν καί άλλοι. Καί σάν δώρα νά προτιμάτε νά 
προσφέρετε στούς συγγενείς καί φίλους σας έκλεκτά 
βιβλία. 

Ό Φήστος έβλεπε ή έπληροφορεΐτο, ότι ό Παύλος 
στή φυλακή μελετούσε πολύ καί έγραφε. Καί γΓ αύτό 
τώρα, πού ό Παύλος όμιλε! γιά διδασκαλία προφητών, 
άνάστασι νεκρών καί ούράνια όπτασία, πράγματα φαντα¬ 
σιώδη κατά τόν Ρωμαίο ήγεμόνα, διακόπτει τόν άπόστολο 
καί φωνάζει δυνατά: «Παύλε! Τά πολλά σε γράμματα εις 
μανίαν περιτρέπει». Παύλε! Τά πολλά γράμματα σέ 
φέρνουν σέ τρέλλα, σοΰ στρίβουν τά μυαλά! Εϊνε σάν νά 
φώναζε μέ κάποια άγανάκτησι: Παύλε! Άπ’ τά πολλά 
γράμματα τρελλάθηκες, έγινες φαντασιόπληκτος, καί μάς 
άπασχολεϊς έδώ μέσα, σοβαρούς άνθρώπους, μέ φαντα¬ 
σιοπληξίες καί τρέλλες. 

Φαντασιοπληξία καί τρέλλα πρώτης τάξεως θεωρούσε 
ό Ρωμαίος ήγεμών τήν άνάστασι νεκρών καί τήν έμφάνισι 
τού Ιησού στό όραμα τής Δαμασκού. Στούς όρθολογιστάς 
καί άπιστους τέτοια πράγματα φαίνονται σάν οίκτρά 
φαντασιοκοπήματα. 

Ό Παύλος είχε όντως μανία, τρέλλα. Αλλά πότε; Όταν 
βρισκόταν στήν άπιστία καί καταδίωκε καί βασάνιζε τούς 
χριστιανούς. Ό ίδιος πρό όλίγου ώμολόγησε στό άκροατή- 
ριό του καί κριτήριό του τή μανία, τήν τρέλλα του, κατά 

τόν καιρό τής άπιστίας: «περισσώς τε έμμαινόμενος αύτοίς 
έδίωκον έως καί εις τάς έξω πόλεις» (Πράξ. κατ' 11). Ή 
άπιστία εϊνε τρέλλα καί έξωθεΐ τόν άνθρωπο σέ τρέλλες. 


'Αλλ' ό Φήοτος δέν κατηγορεί τόν Παύλο ώς τρελλό 
λόγω τής διαγωγής του ώς διώκτου των χριστιανών - 
κατηγορεί τόν Παύλο ώς τρελλό λόγω τής πίοτεώς του 
οτό Χριστό, διά τής όποιας έγινε τό τελειότερο πνεύμα 
τών αιώνων μετά τόν Ιησού Χριστό. Καί δέν εϊνε μόνον 
ό Παύλος, πού υβρίζεται ώς τρελλός. Πρό τού Παύλου 
υβρίστηκαν ώς τρελλοί οί προφήτες. Τί λέμε; Ό ίδιος ό 
Χριστός, τόν όποιο καί οί μεγάλοι άπιστοι έγκωμιάζουν 
ώς τό ισχυρότερο καί τελειότερο πνεύμα, υβρίστηκε ώς 
τρελλος καί ώς δαιμονισμένος. «Έξέστη», είπαν, καί 
«δαιμονιον εχει καί μαίνεται» (Μάρκ. γ 21, Ίωάν. ί 20). 
Γενικώς δέ οί πιστοί άπό τούς κοσμικούς καί άπιστους 
υβρίζονται ώς τρελλοί. Διότι οί κοσμικοί, λόγω τής 
επιπολαιοτητος, προκαταλήψεως, κοσμικότητος καί άπι- 
στιας των, άγνοοϋν τούς λόγους, γιά τούς όποιους οί 
πιστοί πιστεύουν, καί δέν μπορούν νά έξηγήσουν τήν πίστι 
τους σέ μεταφυσικά πράγματα καί τή ζωή τής άνιδιοτε- 
λε!ας, τής έγκρατείας, τών θυσιών καί τής αύταπαρνήσεως. 
Συμβαίνει μάλιστα καί τούτο, οί πιστοί μερικές φορές νά 
κατηγοροϋνται ώς τρελλοί άπό άλλους πιστούς ι Γιατί - 
Διότι οι άλλοι αύτοί πιστοί εϊνε όλιγώτερο πιστοί καί 
ενάρετοι και έχουν τήν πίστι καί τή ζωή άνάμικτπ υέ 
κοσμικά στοιχεία. Ιδίως ώς τρελλοί χαρακτηρίζονται οί 
θαρραλέοι και οί τολμηροί, οί όποιοι γιά τό θάρρος καί 

θπηηηλΓ τ0υς υφίστανται διωγμούς καί περιπέτειες. Τις 
θαρραλέες και τολμηρές πράξεις, οί όποιες στοιχίζουν 

β^λ^^'^^ω^^^Ρ^^ανοί^Γής 

προφήτας, όλους τους αγίους καί αύτό τόν Κύριό μας 
Ιησού Χριστό. Και πρεπει τή δυσφήμησι αυτή νά θεωρούμε 
παράσημο για την πιστι μας καί τή ζωή μας. καί νό χαίρωμε 
και ν άγαλλωμεθα γι αύτό. Σ' όποιον όνειδίζετα. γιά τό 
Χρίστο, άναπαυεται τό Πνεύμα τού θεού, Πνεύμα δυνάμε¬ 
ων καί δόξης (Α Πέτρ. δ 14). Ο όνειδισμός γιά τό Χριστό 
έχει μισθό άπ τό θεό, αιώνιο μισθό (Μοτθ. ε 11 - 12) 


Στίχ · 25 29: 0 φ ήστος πρός τόν Παύλο ώμίλησε 

άγενώς και ύβριστικώς. Αλλ ό Παύλος δεν άνταπέδωσε 
τά ίσα. Καίτοι ό άπόστολος διέθετε τό θάρρος νά όμιλήση 
πρός τόν ήγεμόνα μέ γλώσσα σκληρή, ώμίλησε με ήρεμία, 
εύγένεια καί άγάπη. Ο ώραΐος αύτός τρόπος έδειχνε καί 
αύτός, ότι ό Παύλος δέν ήταν τρελλός, άλλά φρόνιμος 
άνθρωπος. «Ού μαίνομαι», είπε, «κράτιστε Φήστε, άλλ’ 
άληθείας καί σωφροσύνης ρήματα άποφθέγγομαι». Δέν 
είμαι τρελλός, έξοχώτατε Φήστε, άλλά λόγια άληθείας 
καί σώφρονος διανοίας έκφέρω. Στή συνέχεια ό άπόστο¬ 
λος άγωνίζεται νά συγκινήσή τόν Ιουδαίο βασιλέα Άγρίπ- 
πα καί δι’ αύτοΰ νά έπιδράση καί στο Ρωμαίο ήγεμόνα 
Φήστο. ΓΓ αύτά τά πράγματα, τά σχετικά μέ τό Χριστό, 
λέγει ό άπόστολος, γνωρίζει καλά ό βασιλεύς, πρός τόν 
όποιο καί μέ θάρρος όμιλώ. Δέν πιστεύω ότι τού διαφεύγει 
άπ' αύτά τά πράγματα ούτε ένα. Διότι τούτο δέν έχει 
γίνει σέ άπόμερο τόπο. Πιστεύεις, βασιλεύ Άγρίππα, στούς 
προφήτας; Ξέρω ότι πιστεύεις. 


Ώς Ιουδαίος ό Άγρίππας διάβαζε τούς προφήτας. 
Καί, κατά τή βεβαίωσι τού άποστόλου, πίστευε στούς 
προφήτας. Καί γΓ αύτό θά μπορούσε νά έπιδοκιμάση τήν 
πίστι τού άποστόλου στό Χριστό, γιά τόν όποιο μιλούσαν 
οί προφήτες. 'Αλλ' ό Αγρίππας, γιά νά μή δυσαρεστήση 
τόν πάτρωνά του Φήστο, πού χαρακτήρισε τόν άπόστολο 
τρελλό, καί έπειδή δέν ήθελε νά έγκαταλείψη τόν 
διεφθαρμένο βίο καί νά γίνη χριστιανός, δέν έπιδοκίμασε 
τήν πίστι τού άποστόλου. Δέν είπε, «Λέγει σοβαρά 
πράγματα ό Παύλος». Ούτε είπε, «Ναί, πιστεύω στούς 
προφήτας». Αλλά τό έρριξε στό άστεΐο καί στήν έλαφρή 

ειρωνεία. Είπε στόν άπόστολο: «Κοντεύεις νά μέ πείσης 
νά γίνω χριστιανός!». Στόν άστεϊσμό καί τήν είρωνεία, πού 
έδειχναν καί κάποιο προβληματισμό τού βασιλέως, ό 
άπόστολος άπάντησε μέ τρυφερή άγάπη: θά εύχόμουν 
ατό θεό, καί σέ λίγο καί σέ πολύ χρόνο, καί μέ λίγη καί 
μέ πολλή προσπάθεια, όχι μόνο σύ, άλλά καί όλοι, όσοι 
μέ άκούουν σήμερα, νά γίνουν όπως είμαι καί έγώ, έκτός 
άπό τά δεσμά αύτά. 

Πόσο θερμός ό πόθος τοϋ άποστόλου γιά τή σωτηρία 
των άνθρώπων, μικρών καί μεγάλων, ταπεινών καί έπισή- 
μων! Πόσο πρόθυμος γιά κόπο καί άγώνα, άν έπρόκειτο 
νά σωθή μία ψυχή! Πόσο τρυφερός σέ άγάπη γιά τούς 
συνανθρώπους του! Καί πόσο ώραίος στήν έκφρασι τής 
τρυφερής άγάπης του! θά εύχόμουν νά γίνετε όλοι όπως 
καί έγώ, έκτός άπ' τά δεσμά αύτά! Γιά τούς άλλους ό 
άπόστολος εύχεται μόνο τά εύχάριστα τού Χριστιανισμού, 
όχι τά δυσάρεστα, δεσμά καί θλίψεις. Πόσο άνώτερη 
ψυχή ό Παύλος! 'Αξίως άνέβηκε στόν τρίτο ουρανό, γιατί 
ήταν ψυχή ούρανομήκης! 

Καί έμείς, πνευματικά παιδιά τού Παύλου, στήν άγένεια 
καί τόν όνειδισμό τών συνανθρώπων ν’ άντιτάσσωμε 
εύγένεια, άγάπη καί προσπάθεια γιά τή μεταβολή καί 
σωτηρία τους. 

Σιίχ. 30 - 32: Ό βασιλεύς Άγρίππας ώμολόγησε τήν 
άθωότητα τού Παύλου, καθώς καί οί άλλοι. Ή εύνοϊκή 
δέ γνώμη τού Άγρίππα καί τών άλλων θά έπέδρασε στό 
Φήστο καί θά έγραψε στόν Καίσαρα εύνοϊκή έπιστολή 
γιά τήν ύπόθεσι τού άποστόλου. Διότι στή Ρώμη ό Παύλος 
άπ τήν άρχή τής άφίξεώς του έτυχε καλής μεταχειρίσεως. 

Υπέρ τών πιστών του ό θεός χρησιμοποιεί καί τούς 
άπιστους. 

ΠΡΑΞΕΩΝ ΚΖ 1 - 12 


ΜΑΘΗΜΑ 55ο 


ΑΠΟ ΤΗΝ ΚΑΙΣΑΡΕΙΑ ΣΤΗΝ ΚΡΗΤΗ 

Στό εικοστό έβδομο κεφάλαιο τών Πράξεων, οτίχ. 
1-12, περιγράφεται τό ταξίδι του άποστόλου Παύλου 
άπό τήν Καισαρεία στήν Κρήτη με προορισμό τή Ρώμη 
για νά δικασθή άπό τόν Καίσαρα. 

Εξήγησή λέξεων καί φράσεων 

\. ώς δέ έχρίθη = καί δταν άποφασίσθηκε. 
τού άποπλεϊν ημάς = νά άποπλεύσωμε. 
σπείρα Σεβαστή = στρατιωτική μονάς προς τιμήν τού 
Σεβαστού, ήτοι τού αύτοκράτορος. 

2. μέλλοντες πλεϊν = μέλλοντες νά πλεύσωμε. 
άνήχθημεν = άποπλεύσαμε. 

3. χατήχθημεν = κατεβήκαμε, φθάσαμε. 

τω Παύλω χρησάμένος = μεταχειρισθείς τόν Παύλο. 
επιμελείας τυχεϊν = νά τύχη περιποιήσεως. 

4. άναχθέντες = άφοΰ άποπλεύσαμε. 
ύπεπλεύσαμεν = πλεύσαμε στά ύπήνεμα. 

7. μόλις = με δυσκολία. 

γενόμενοι χατά τήν Κνίδον = άφού φθάσαμε κοντά στήν 
Κνίδο. 

. μή προσεώντος = έπειδή δεν έπέτρεπε. 

8. παραλεγόμενοι = παραπλεοντες, πλεοντες πλησίον. 

9. ίχανοϋ δέ χρόνου διαγενομένου = και έπειδή παρήλθε 

άρκετός χρόνος. 

χαί δντος ήδη έκισφαλοΰς του πλοός = και έπειδή ό πλούς 
ήταν ήδη έπικίνδυνος. 

διά τό χαί τήν νηστείαν ήδη παρεληλυθέναι = έπειδή και 
ή (φθινοπωρινή) νηστεία (τών Ιουδαίων) είχε ήδη 
παρέλθει. 

π αρήνει = προέτρεπε. 

10. θεωρώ = βλέπω. 

μετά ύβρεως καί πολλής ζημίας = μέ τρικυμία και μεγάλο 
κίνδυνο απώλειας. 
των φυχών ημών = τής ζωής μας. 

μέλλείν έσεσθαι τον πλούν = δτι πρόκειται να γίνη ό πλούς. 

11. ναύκληρος = ό ιδιοκτήτης ή ό ένοικιαστής τού πλοίου 

ή ό πρωρεύς. 

12. άνευθέτου δε τού λιμένος ύπάρχοντος = και έπειδή ό 

λιμήν ήταν άκατάλληλος. 
οι π λείους = οί περισσότεροι. 
εθεντο βουλήν = έξέφεραν τή γνώμη. 
άναχθήναι = ν' άποπλεύσουν, ν’ άναχωρήσουν. 
εί πως δύναιντο = μήπως θά μπορούσαν. 
καταντήσαντες = αφού φθάσουν. 

λΐφ (λίβός) = ό λίβας, νοτιοδυτικός άνεμος ώς προς την 
Κρήτη. 

χώρος = άνεμος βορειοδυτικής διευθύνσεως. 
βλέποντα κατά λίβα καί χώρον = στραμμένον προς τά 
σημεία, άπ’ όπου πνέουν ό λίβας και ό χώρος. 


Παρατηρήσεις καί διδάγματα 

Στίχ. Ια: Στά κεφάλαια κζ’ καί κη’ τοϋ βιβλίου των 
Πράξεων ό Λουκάς περιγράφει τό περιπετειώδες θαλάσ¬ 
σιο ταξίδι άπό τήν Καισάρεια τής Παλαιστίνης στήν Ιταλία, 
όπου ό Παύλος μεταφέρθηκε γιά νά δικασθή άπό τόν 
Καίσαρα. Ο Λουκάς, ό πιστός συνεργάτης τοϋ Παύλου, 
συνταξιδέυσε μέ τόν άπόστολο (γι* αυτό λέγει «τοϋ 
αποπλεΐν ή μ ά_ς »), γνώρισε τόν τρομερό κίνδυνο άπό 
το υγρό στοιχείο καί περιέγραψε τό περιπετειώδες ταξίδι 
επι τη βάσει της προσωπικής του πείρας. Ή δέ περιγραφή 
του εινε το λαμπρότερο καί πολυτιμότερο άπ' όλα τά 
μνημεία ναυτικού περιεχομένου, πού περισώθηκαν άπό 

δρουο ΡΧ Ό 0 πωΓ α ή Η Λ ΠεΡ '- νΡαφή ^ Υεμάτη άπό ^υτ.κούς 
ίτη, „;·° ς Λθυκας γράφει ώς έπιστήμων ιατρός 

πνεύμα ό^ΛοΓάς" 0 ^ Κθί ναυτ ' Κ0ς · Π ° λύ Χ α Ρ'^Μένο 

Και_ σήμερα στην Εκκλησία υπάρχουν πρόσωπα μέ 
ακριβείς και καταπληκτικές γνώσεις όπό διαφόρους 
κλάδους της ζωής καί τής έπιστήμης, ατούς όποιους δέν 
ειδικεύτηκαν, και όμως φαίνονται σάν ειδικοί! Τό δέ 
Θαυμαστότερο, στα πρόσωπα αύτά περιλαμβάνονται καί 
ολιγογράμματοι καί έντελώς άπλοϊκοί άνθρωποι! Τά πρόσ¬ 
ωπα αύτά εινε προικισμένα άπ’ τό θεό μέ έξαιρετική 
άντίληψι, έχουν ζήλο νά μαθαίνουν έρωτώντας, άκούοντας 
καί διαβάζοντας, φωτίζονται σέ έξαιρετικό βαθμό άπ’ τό 
θεό καί έτσι άποκτοϋν σπουδαίες γνώσεις καί φαίνονται 
σάν ειδικοί. Ό θεός προγνωρίζει τό ζήλο τους καί γι’ 
αύτό έκ των προτέρων τούς προικίζει μέ έξαιρετική 
άντίληψι καί έκ των ύστέρων τούς δίνει έξαιρετικό 
φωτισμό. 


Ας έχωμε ζήλο γιά κάθε καλό πράγμα. Στά καλά 
πράγματα ύπάγονται καί οί γνώσεις άπ' όλους τούς τομείς 
τής άνθρώπινης ζωής καί έπιστήμης. Αρκεί οί γνώσεις 
νά μή «φυσιοΰν», νά μή φουσκώνουν τά μυαλά μας, άλλά 
νά πλαταίνουν τήν καρδιά μας σέ άγάπη πρός τό θεό 
καί τούς συνανθρώπους μας καί νά χρησιμοποιούνται γιά 
τό καλό. 


Στίχ. 1 β: Ό Παύλος δέν συνταξιδέυσε μόνο μέ τόν 
Λουκά καί τόν Άρίσταρχο τόν Μακεδόνα άπ’ τή Θεσσαλο¬ 
νίκη (στίχ. 2), άνδρας άγαθούς· συνταξιδέυσε καί μέ 
«έτέρους δεσμώτας», άνδρας κακοποιούς. Ό Παύλος 
ήταν δέσμιος γιά τό Εύαγγέλιο τής βασιλείας τού θεού, 
οί άλλοι γιά έγκλήματα. Καί μεταφέρονταν στή Ρώμη ή 
διότι είχαν έπικαλεσθή τόν Καίσαρα, ή διότι είχαν 
καταδικασθή σέ θάνατο καί προωρίζονταν νά ριφθοΰν 
στήν παλαίστρα τού άμφιθεάτρου, γιά νά φονευθοΰν 
άγρίως κατά τή διεξαγωγή άγώνων πρός διασκέδασι των 
θεατών. Μιά άπό τις τέρψεις τού διεφθαρμένου, διεστραμ¬ 
μένου καί σατανικού έκείνου κόσμου ήταν τά άγρια καί 
φονικά θεάματα... 

Ό Χριστός ώδηγήθηκε στό Γολγοθά καί σταυρώθηκε 
μαζί μέ δυό κακούργους. Καί έκπληρώθηκε ή γραφή πού 

έλεγε, «Καί μετά άνόμων έλογίσθη» (Μάρκ. ιε' 28, Ήσ. 
νγ 12). Ό Παύλος έγινε καί σέ τούτο μιμητής τού 
Αρχηγού του* ώδηγήθηκε στή Ρώμη μαζί μέ κακούργους. 
Καί έξ αίτιας τών κακούργων κινδύνευσε νά ύποστή σφαγή 
μέσα στό πλοίο (στίχ. 42). 


Δεν είνε σπάνιο σ’ αύτό τόν κόσμο, οί άθώοι καί οί 
άγιοι νά συγκαταριθμούνται μέ τούς ένοχους καί έγκλημα- 
τίες καί νά έχουν τήν αύτή τύχη. Αύτός ό κόσμος είνε 
άγρός, όπου ό σίτος συνυπάρχει μέ τά ζιζάνια καί πολλές 
φορές συνεκριζώνεται μαζί τους. Αύτός ό κόσμος είνε 
κόσμος άδικίας καί δοκιμασίας. ’Αλλ’ ή άδικία καί ή 
δοκιμασία δέν διαρκούν πολύ. Ό θάνατος καί ή Κρίσις 
χωρίζουν τούς καλούς άπ’ τούς κακούς καί θέτουν μεταξύ 
τους χάσμα, αδιαπέραστο καί αιώνιο χάσμα. 


Σ’ αύτό τόν κόσμο άς συνυπάρχουν οί καλοί μέ τούς 
κακούς, διότι οί πρώτοι μπορούν ν’ άσκοϋν έπίδρασι έπάνω 
στούς δευτέρους καί νά τούς μεταβάλλουν. "Αλλωστε σ’ 
αύτό τόν κόσμο κανείς καλός δέν είνε έξ όλοκλήρου 
καλός, καί κανείς κακός δέν είνε έξ όλοκλήρου κακός. 
Υπάρχουν καί στόν καλύτερο κακά στοιχεία καί στόν 
χειρότερο καλά στοιχεία. Μόνο ό Αντίχριστος δέν θά 
£χη μέσα του καλό στοιχείο, άλλά τόν άρχηγό τών 
δαιμόνων, τόν Σατανά, καί όλη τήν ένέργεια τού Σατανά. 
Σ’ αύτό τόν κόσμο άς συνυπάρχουν οί καλοί μέ τούς 
κακούς, διότι καί οί κακοί διδάσκουν τούς καλούς πού 
δύναται νά καταντήση ό άνθρωπος, έάν δέν προσέξη τόν 
έαυτό του. Σ’ αύτό τόν κόσμο άς κατατάσσωνται οί άθώοι 
μαζί μέ τούς ένοχους! θά έχουν τό μισθό τής συκοφαντίας 
καί τού όνειδισμοϋ. Καί είνε μεγάλος ό μισθός τής 
συκοφαντίας καί τού όνειδισμοϋ. Σ’ αύτό τόν κόσμο άς 
τιμωρούνται καί άς σφαγιάζωνται οί έκλεκτοί καί οί 
κακοποιοί μαζί! θά έχουν τόν ϋψιστο μισθό τού μαρτυρίου. 


Ο Παύλος πήρε δόξα καί άπ’ τούς κακοποιούς! Δέν 
άποκλειεται μάλιστα καί πρός τήν πλευρά τών κακοποιών 
νά υπήρξε ωφέλεια, πνευματική ώφέλεια. Βλέποντας ό 
Παύλος τους κακοποιούς στό πλοίο θά θυμόταν, άτι καί 

αυτός άλλοτε ήταν έγκληματίας, θά μιλούσε μέ πολλή 
συμπάθεια σ αύτούς, και θά προσευχόταν γιά τή σωτηρία 
τους. Καί ίσως τότε ή άργότερα νά έπήλθε άποτέλεσμα. 

Στίχ. 3: Τήν άλλη μέρα μετά τήν άναχώρησι άπ' τήν 
Καισάρεια τό πλοίο έφθασε στή Σιδώνα, έμπορική καί 
ιστορική πόλι τής Φοινίκης. Τό πλοΤο ήταν έμπορικό καί 
στή Σιδώνα καθυστέρησε γιά νά φορτώση ή ξεφορτώση 
έμπορεύματα. Στή Σιδώνα ύπήρχαν Χριστιανοί. Ό Παύλος 
άνέφερε τούτο στον έκατόνταρχο, Ιούλιο όνόματι. Ό δέ 
έκατόνταρχος, φιλανθρώπως μεταχειρισθείς τόν Παύλο, 
τού έπέτρεψε κατά τό χρόνο τής καθυστερήσεως τού 
πλοίου νά ύπάγη πρός τούς φίλους του καί νά τύχη 
περιποιήσεως. Συγκινητική έξαίρεσις νά έπιτραπή σ’ ένα 
δέσμιο νά μεταβή στούς φίλους του. Καί σ’ όλο τό ταξίδι 
ό Ρωμαίος άξιωματικός έδειξε άγάπη καί στοργή πρός 
τόν άπόστολο. Όταν οί στρατιώτες άποφάσισαν νά φονεύ- 
σουν τούς δέσμιους, έπειδή φοβήθηκαν μήπως κανείς 
πέση στή θάλασσα καί διαφυγή κολυμβώντας, ό έκατόν¬ 
ταρχος τούς έμπόδισε νά έκτελέσουν τήν άπόφασί τους, 
γιά νά διασώση τόν Παύλο (στίχ. 42 - 43). Καί στή Ρώμη 
ό Παύλος έτυχε καλής μεταχειρίσεως, διότι τού έπέτρε- 
ψαν νά μένη ιδιαιτέρως, όχι μαζί μέ τούς άλλους 
φυλακισμένους (κη' 16). Αύτή δέ ή μεταχείρισις φαίνεται 
ότι όφείλεται σέ εύνοϊκή έπιστολή τού Φήστου, άλλά καί 
σέ εύνοϊκές συστάσεις τού έκατοντάρχου γιά τόν Παύλο. 

Γιατί ό έκατόνταρχος έδειξε τόση άγάπη πρός τόν 
Παύλο; Ίσως είχε γνωρίσει τόν άπόστολο, όταν ήταν στήν 
Καισάρεια, τόν είχε άκούσει κατά τήν άπολογία του καί 
τόν είχε έκτιμήσει. Πιθανώτατα ό Φήστος τού συνέστησε 
νά φερθή πρός τόν άπόστολο μέ εύγένεια. Καί άσφαλώς 
έδειξε άγάπη καί εύγένεια, διότι ήταν άνθρωπος μέ ψυχική 
άνωτερότητα καί είχε τή δύναμι ν' άντιληφθή άμέσως καί 
νά έκτιμήση τή διαφορά τού Παύλου άπό τούς λοιπούς 
δεσμίους. Οί άνώτεροι άνθρωποι εύκόλως άντιλαμβάνον- 
ται καί έκτιμοΰν τήν άνωτερότητα τών άλλων. Επίσης ό 
έκατόνταρχος έδειξε καλή συμπεριφορά πρός τόν άπό¬ 
στολο, διότι ό θεός λάλησε στήν καρδιά του άγαθά γιά 
τόν άπόστολο. 

Όταν πέφτωμε στά χέρια έξουσιαστών τής γης, άς 
μή φοβούμεθα. Γνωρίζει ό θεός νά χρησιμοποιή ύπέρ 
τών δούλων του καί κοσμικούς έξουσιαστάς, όπως χρησι¬ 
μοποίησε τον Ιούλιο. 

Είνε τέλος άξιο παρατηρήσεως, ότι όλοι οί έκατόνταρ- 
χοι, όσους άναφέρει ή Καινή Διαθήκη (στά Εύαγγέλια καί 
στις Πράξεις) ήταν καλοί άνθρωποι. 

Στίχ. 8: Μέ πολλή δυσκολία παραπλέοντες τήν Κρήτη 
(μέ άλλο πλοίο, στίχ. 6), φθάσαμε σ’ ένα τόπο, γράφει ό 
Λουκάς, πού όνομάζεται Καλοί λιμένες. Αύτός ό τόπος 
τής Κρήτης δέν ήταν ακίνδυνος καί άσφαλής γιά τά πλοία. 
Τόν χειμώνα ήταν άκατάλληλος γιά τήν παραμονή τών 
πλοίων (στίχ. 12). Αλλ’ ώνομαζόταν Καλοί λιμένες κατ’ 
εύφημισμό, όπως ή Μαύρη Θάλασσα όνομάζεται Εϋξεινος 
Πόντος, φιλόξενη δηλαδή θάλασσα, καί τό ξύδι όνομάζεται 
γλυκάδι! 

Καλοί λιμένες εύφημιστικώς, όχι πραγματικώς. Μέ 
άφορμή τό ώραΐο όνομα Καλοί λιμένες άπό τό φυσικό 
χώρο άς άναχθοϋμε στόν πνευματικό. Καλοί λιμένες 
πραγματικώς είνε οί έκκλησίες τού θεού. Τρικυμιώδης 
θάλασσα είνε ό κόσμος, όπου άναρίθμητα ναυάγια συμβαί¬ 
νουν καθημερινώς. Ό δέ θεός δημιούργησε τις έκκλησίες 
μέσα στόν κόσμο, γιά νά βρίσκουν οί ψυχές άσφαλή 
καταφύγια, γαλήνη καί άνάπαυσι. 

θαλασσοδαρμένοι άνθρωποι καί ναυαγοί τής ζωής! 
Καταφύγετε στίς έκκλησίες τού θεού. Είσέλθετε στούς 
ιερούς ναούς. Είνε καλοί λιμένες, όπου θά εύρετε 
άσφάλεια καί σωτηρία. Αύτών τών λιμένων τά νερά είνε 
τά νερά τής θείας χάριτος, πού άναφέρει ή Γραφή. Αύτά 
τά νερά δέν πνίγουν, άλλά σώζουν καί χαρίζουν αιώνια 
ζωή. Οσοι καταφεύγουν σέ τούτους τούς καλούς λιμένες, 
τις έκκλησίες τού θεού, μιά μέρα θ' άγκυροβολήσουν 
και στόν τελείως άκύμαντο λιμένα, τήν άσάλευτη βασιλεία 
του ουρανού, τήν τρισευτυχισμένη αιωνιότητα. 

Στίχ. 9-10: Επειδή οί άνεμοι δέν ήταν εύνοϊκοί, γιά 

να φθαση τό πλοίο στούς Καλούς λιμένες παρήλθε 
άρκετός χρόνος. Ήδη δέ ό πλους λόγω τής έποχής ήταν 
έπισφαλής, έπ.κ.νδυνος. Ήδη είχε παρέλθει καί ή νηστεία 
Ποια νηστεία; Η Ιουδαϊκή νηστεία τού Εξιλασμού, ή όποια 
έπιπτε γύρω στή φθινοπωρινή ισημερία. Τό έν λόγω ταξίδι 
γινόταν τό έτος 58 ή 59. Καί κατά μέν τό έτος 58 ή 
νηστεία έπιπτε στις 15 Σεπτεμβρίου, κατά δέ τό έτος 59 
στις 5 Οκτωβρίου. Ή ναυσιπλοΐα κατά τήν άρχαία έποχή 
διακοπτόταν στις 11 Νοεμβρίου. Άλλ’ ήδη άπό τις 14 
Σεπτεμβρίου έθεωρείτο έπισφαλής. Όπωσδήποτε λοιπόν 
ή έποχή γιά τό ταξίδι ήταν έπικίνδυνη. Γι’ αύτό ό Παύλος, 
ό όποιος, άν καί δέσμιος, είχε άποκτήσει κύρος στό 
περιβάλλον του στό πλοίο, προέτρεπε νά μή άναχωρήσουν 
άπ’ τούς Καλούς λιμένες. Όπως βεβαίως είπαμε, οί Καλοί 
λιμένες δέν ήταν τόπος κατάλληλος γιά τήν παραμονή 
των πλοίων τό χειμώνα. Αλλά μπροστά στούς φοβερούς 
κινδύνους τού άπόπλου σέ τέτοια έποχή ή παραμονή 
στούς Καλούς λιμένες ήταν προτιμότερη. 


Προειδοποιώντας γιά τούς κινδύνους ό Παύλος έλεγε: 
«Άνδρες, θεωρώ, ότι μετά ύβρεως καί πολλής ζημίας ού 
μόνον τού φόρτου καί τού πλοίου, άλλά καί τών ψυχών 
ήμών μέλλειν έσεσθαι τόν πλοΰν». «θεωρώ» σημαίνει 
βλέπω, όχι νομίζω. «Ύβρις» εινε ή τρικυμία, ή φοβερή 
θαλασσοταραχή. Καί «ζημία» είνε ό κίνδυνος τής άπωλείας 
ή άπλώς. ό κίνδυνος, όχι ή άπώλεια (πρβλ. «καθ’ ήμέραν 
άποθνήσκω» = καθημερινώς διατρέχω κίνδυνο θανάτου, 
καθημερινώς κινδυνεύω, Α' Κορ. ιε 31). Μέ άπλά λοιπόν 
λόγια ό άπόστολος έλεγε: Άνδρες, βλέπω, ότι μέ φοβερή 
θαλασσοταραχή καί μεγάλο κίνδυνο άπωλείας όχι μόνο 
τού φορτίου καί τού πλοίου, άλλά καί τής ζωής μας, 
πρόκειται νά γίνη ό πλοΰς. Πώς ό Παύλος έβλεπε τήν 
έπικειμένη φοβερή θαλασσοταραχή καί τό μεγάλο κίνδυνο 
άπωλείας τού φορτίου, τού πλοίου καί τών έπιβατών; 
Άνθρωπίνως ή προφητικώς; Ό άπόστολος είχε κάποια 
ναυτική πείρα, άφοϋ είχε κάνει θαλασσινά ταξίδια καί 
«τρις έναυάγησε καί νυχθημερόν έν τώ βυθώ πεποίηκε» 
(Β' Κορ. ια' 25). Άλλά ναυτικός ό άπόστολος δέν ήταν. 
Οί ναυτικοί, άνδρες μέ πλούσια πείρα στή ναυσιπλοΐα, 

ήταν μάλλον τής γνώμης, ότι δέν θά συναντούσαν σοβαρό 
κίνδυνο κατά τή μετακίνησι τού πλοίου άπό ένα λιμάνι 
τής Κρήτης σέ άλλο. Ό δέ άπόστολος, ό όποιος δέν 
ήταν ναυτικός, πώς ήταν βέβαιος, ότι κατά τήν μετακίνησι 
αύτή θά συναντούσαν σοβαρό κίνδυνο; Πώς έλεγε «θεω¬ 
ρώ», βλέπω; Ό άπόστολος μιλούσε γιά τον κίνδυνο μέ 
βεβαιότητα, διότι δέν μιλούσε άνθρωπίνως, άλλά προφητι- 
κώς. Τό «θεωρώ» έδώ έχει έννοια άποκαλυπτική, όπως 
στο λόγο τού Στεφάνου, «ιδού θεωρώ τούς ούρανούς 
άνεωγμένους καί τόν Υιόν τού άνθρώπου έκ δεξιών τού 
θεού έστώτα» (Πράξ. ζ' 56. Ίδέ καί Γ 11). 

Ο θεός άποκάλυψε τόν κίνδυνο στόν Παύλο, γιά νά 
ένισχύση τό κύρος τού δέσμιου άποστόλου του. Ό δέ 
Παύλος, όμιλώντας γιά τόν κίνδυνο, δέν έδειξε ότι όμιλε! 
προφητικώς, διότι ήταν ταπεινόφρων, καί διότι δέν θά 
πιστευόταν. Αφησε νά δικαιωθή άπό τά πράγματα. Καί 
όταν δικαιώθηκε, μίλησε σάν πρόσωπο μέ έξουσία (στίχ. 
21) καί μέ θεία άποκάλυψι (στίχ. 22 - 24). Ό άπόστολος 
ένήργησε σάν άριστος παιδαγωγός. Καί έτσι στό περιβάλ¬ 
λον του φυσικώς καί άβιάστως θά μπορούσε νά πιστευθή 
σάν πρόσωπο, διά μέσου τού όποιου μιλάει ό θεός. 

Αν καί έμείς έχωμε κάποιο έξαιρετικό χάρισμα άπ’ 
τό θεό, άς μήν έπιδιώκωμε νά τό παραδεχθούν οί άλλοι 
άνθρωποι άμέσως καί νά μάς θαυμάσουν, άλλ’ άς άφήνωμε 
τό χρόνο νά συντελή στή φυσική καί άβίαστη παραδοχή 
τού χαρίσματος μας πρός δόξαν τού θεού, ό όποιος 
έδωσε τό χάρισμα. 

Στίχ. 11 - 12: Ό έκατόνταρχος έκτιμοΰσε τόν 
άπόστολο ώς έξαιρετικό πρόσωπο, άλλά δέν άκουσε τή 
συμβουλή του νά μή άναχωρήσουν άπό τούς Καλούς 
λιμένες - άκουσε τόν κυβερνήτη καί τόν ναύκληρο ώς 
ειδικούς. Καί οί περισσότεροι ψήφισαν ν’ άναχωρήσουν 
άπό τούς Καλούς λιμένες, μέ προσπάθεια καί έλπίδα νά 
Φθάσουν καί παραχειμάσουν σέ καλύτερο λιμένα τής 
ρήτης, τόν Φοίνικα. Αλλ’ ή έλπίς των διαψεύσθηκε καί 
ή άνυπακοή των στόν άπόστολο τιμωρήθηκε. Φοβερός 

άνεμος καί τρομερή θαλασσοταραχή παρέουραν τό πλοίο 
καί ύπέστησαν τήν περιπέτεια, πού προείπε ό άπόστολος. 

Ας προσέχωμε, άδελψοί, μήπως άνυπομονώντας καί 
σπεύδοντας νά άποφύγωμε δοκιμασία, πού στέλνει ό 
θεός, περιπέσωμε σέ μεγαλύτερη δοκιμασία, όπως έπα- 
θαν οί συμπλοηγοί τοϋ Παύλου. "Ας προσέχωμε έπίσης 
τις συμβουλές πνευματικών άνθρώπων, καί ιδίως άνθρώ- 
πων μέ διορατικό καί προορατικό χάρισμα. Υπάρχουν καί 
σήμερα διορατικοί καί προορατικοί άνθρωποι. Ή δέ 
περιφρόνησις των συμβουλών τών θεοφώτιστων άνθρώ¬ 
πων είνε δυνατό νά όδηγήση σέ δοκιμασίες. 

ΠΡΑΞΕΩΝ ΚΖ 13 - 29 


ΜΑΘΗΜΑ 56ο 


ΤΡΟΜΕΡΗ ΠΕΡΙΠΕΤΕΙΑ ΣΤΟ ΑΔΡΙΑΤΙΚΟ ΠΕΛΑΓΟΣ 


Στό εικοστό έβδομο κεφάλαιο των Πράξεων, στίχ. 
13-29, περιγράφεται ή τρομερή θαλασσοταραχή καί τό 
περιπετειώδες ταξίδι επί δεκατέσσαρες ήμερες άπό τούς 
Καλούς λιμένες τής Κρήτης μέχρι πλησίον τής νήσου 
Μελίτης (Μάλτας). 

Έξήγησις λέξεων καί φράσεων 

13. ύποττνεύσαντος δέ νότου = όταν δέ άρχισε νά πνέη ελαφρός 

νότιος άνεμος. 
δόξαντεζ = έπειδή νόμισαν. 

τής προθέσεως χεχρατηχέναι = δτι ήταν κύριοι του σχεδίου 
ά ράντες = άναχωρήσαντες. 

άσσον (συγχριτ. τού άγχι) = πλησιέστερα ή άπλώς πλησίον. 
παρελέγοντο = παρέπλεαν. 

14. τυφωνιχός = όμοιος με τυφώνα, σφοδρός, θυελλώδης, 

άνεμοστρόβιλος. 

ό χαλούμενος Εύροχλύδων = πού όνομάζεται Εύροκλύδων 
(=εύρος πού προκαλεΐ κλύδωνα, είδος άνεμου πού 
διεγείρει τρικυμία). 

15. συναρπασθέντος = έπειδή συμπαρασύρθηκε. 
άντοφθαλμειν = ν’ άντιμετωπίση, ν’ άντισταθή. 
έπιδόντες έφερόμεθα = παραδοθήκαμε στή φορά τού 

ρεύματος. 

16. νήσων δε τι ύποδραμόντες = και άφοϋ περάσαμε κάτω 

άπό κάποιο νησάκι. 

περιχρατεις γενέσθαι τής σχάφης = νά γίνωμε κύριοι τής 
λέμβου. 

“ ί>αντε ί = ά< Ρ°° δέ τήν τράβηξαν έπάνω. 
ροηβειαις έχρώντο = χρησιμοποιούσαν βοηθητικά μέσα. 

ύποζωννύντες — ζώνοντας ύποκάτω και συσφίγγοντας, 
και έζωναν ύποκάτω και συνέσφιγγαν. 
μή έχπέσωσι = μήπως πέσουν έξω, ξεπέσουν. 
χαλάσαντες το σκεύος = άφοΰ κατέβασαν τό Ιστίο. 

18. σφοδρώς δέ χειμαζομένων ημών = καί έπειδή έδοκιμαζόμε- 

θα από σφοδρή θαλασσοταραχή. 
τη έξης = τήν έπομένη ήμέρα. 

έκβολήν έποιοϋντο = έβγαζαν και έρριχναν στη θάλασσα 
μέρος τού φορτίου. 

19. αύτόχειρες - με τα χέρια μας. 

την σκευήν τού πλοίου = τα σκεύη, τα έξαρτήματα, τον 
έξοπλισμό τού πλοίου. 

20. έπιφαίνω = φωτίζω, φανερώνω καί φαίνομαι. 

μήτε... άστρων έπιφαινόντων = έπειδή... ούτε άστρα 
φαίνονταν. 

επί πλείονας ή μέρας = έπί πολλές ήμέρες. 
χείμώνός τε ούκ ολίγου έπικειμένου = καί έπειδή μάς 
πλάκωνε βαρεία κακοκαιρία. 
λοιπόν περιηρείτο = χανόταν πλέον. 

21. πολλής δέ άσιτίας ύπαρχούσης = καί έπειδή ύπήρχε ασιτία 

έπί πολύ χρόνο. 

κερδήσαί τε τήν ϋβριν ταύτην καί ζημίαν. = καί ν’ 
άποφύγετε αύτή τήν τρικυμία καί τον κίνδυνο τής 
άπωλείας. 

22. άποβολή γάρ φυχής = διότι απώλεια ζωής. 

27. διαφερο μενών ήμών εν τω Άδρίμ = κατόπιν των περιπλα- 

νήσεών μας στήν Άδριατική θάλασσα. 
ύπενόουν — ύπωπτεύονταν. 

προσάγειν τινά αύτοϊς χώραν = ότι ήταν πλησίον τους 
κάποια ξηρά. 

28. βολίσαντες = άφοΰ ίρριξαν τή βολίδα. 

βραχύ δέ διαστήσαντες = καί άφοΰ προχώρησαν λίγο. 

Παρατηρήσεις καί διδάγματα 
Στίχ. 13 - 17: Όπως είδαμε, ό έκατόνταρχος, ό 

κυβερνήτης καί ό «ναύκληρος», άντιθέτως πρός τήν 
προειδοποίησι καί συμβουλή τού Παύλου, όποφάσισαν νά 
άποπλεύσουν άπό τούς Καλούς λιμένες, μέ τήν έλπίδα 
νά ψθάσουν γιά νά παραχειμάσουν σέ καλλίτερο λιμένα 
τής Κρήτης, τόν Φοίνικα. Καί όταν άρχισε νά πνέη έλαψρός 
νότιος άνεμος, τόν όποιο μπορούσαν νά χρησιμοποιήσουν, 
νόμισαν, ότι έγιναν κύριοι τού σχεδίου τους, ότι θά 
μπορούσαν νά πραγματοποιήσουν τό σκοπό τους. Αναχώ¬ 
ρησαν λοιπόν καί παρέπλεαν τήν Κρήτη κοντά στήν άκτή. 

Αλλ’ έπειτα άπό λίγο ξέσπασε κατά τής Κρήτης 
«άνεμος τυφωνικός ό καλούμενος Εύροκλύδων», άνεμος 
δηλαδή, πού όμοιάζει μέ τυφώνα, σφοδρός καί θυελλώδης 
άνεμος, άνεμοστρόβιλος, πού όνομάζεται Εύροκλύδων, 
άπό τό «Εύρος» καί «κλύδων». Ό «Εύρος» είνε νοτιοανατο¬ 
λικός άνεμος (κοινώς σορόκος ή σιρόκος) καί ό «κλύδων» 
είνε ή τρικυμία. Ό Εύροκλύδων συνεπώς είνε άνεμος, 
πού διεγείρει κύματα καί προκαλεί τρικυμία, φοβερή 
τρικυμία. 

Ο Εύροκλύδων άρπαξε τό πλοίο, τό παρέσυρε βιαίως, 
καί τό πλοίο δέν μπορούσε νά άντισταθή στή βία τού 
άνέμου. Οί ύπεύθυνοι στό πλοίο άντιστάθηκαν στή συμβου¬ 
λή τού Παύλου, άλλά στήν όρμή των φυσικών στοιχείων 
δέν μπορούσαν νά άντισταθοϋν. Απέναντι τού Παύλου 
έκαναν τό θέλημά τους, άλλ’ άπέναντι τών φυσικών 
στοιχείων ταπεινώθηκαν. Έγκατέλειψαν κάθε προσπάθεια 
κυβερνήσεως τού πλοίου καί παραδόθηκαν στή διάθεσι 
τού άνέμου καί τών κυμάτων. Τό πλοίο καί οί έπιβάτες 
έρμαια τών κυμάτων! “Αγονταν καί φέρονταν, όπου ήθελε 
τό ρεύμα! 

Δέν κάνουμε ύπακοή στούς δούλους τού θεού, οί 
όποιοι είνε λογικοί καί φωτισμένοι; Έχει καί άλλους 
δούλους ό θεός, στούς όποιους κάνουμε ύποχρεωτική 
ύπακοή. Είνε τό άψυχα καί τυφλά στοιχεία τής φύσεως. 
Ο θεός διατάσσει τό στοιχεία τής φύσεως καί έξεγείρον- 
ται έναντίον μας καί ταπεινώνουν τόν έγωισμό μας. «Πϋρ, 
χάλαζα, χιών, κρύσταλλος, πνεύμα καταιγίδος, τό ποιούντο 
τόν λόγον αύτοΰ» (Ψαλμ. ρμη’ 8). Τό στοιχεία τής φύσεως 

Τό πλοίο πέρασε κάτω άπό τό νησάκι Κλαύδη (Γαϋδοα 

στήν άκτή, έδινε στό πλοίο κάποια προστασία. Καί κάτω 
άπο την προστασία τού μικροϋ νησιού άναλήφθηκε 
προσπάθεια να τραβηχθή έπάνω άπό τή θάλασσα ή 
λέμβος, η όποια ήταν δεμένη πίσω άπό τό πλοίο, συρόταν 
άπ αυτό, δερνόταν άπ’ τά κύματα, γέμιζε νερά καί 
κινδύνευε ν’ άποκοπή καί νά χαθή. Λόγω τής θαλασσοτα¬ 
ραχής ή προσπάθεια ήταν πολύ έπίπονη, άλλ' έπέτυχε. 
Ο Λουκάς γράφει: «Μόλις ίσχύσαμεν περικρατεϊς γενέ- 
σθαι τής σκάφης». Μέ πολλή δυσκολία κατορθώσαμε νά 
γίνωμε κύριοι τής λέμβου, νά τήν τραβήξομε έπάνω καί 
νά τήν άσφαλίσωμε. Ό θεός έδωσε τή δοκιμασία στούς 
άπειθεϊς άνθρώπους, άλλ’ έδωσε καί τή βοήθειά του στήν 
καλή προσπάθειά τους πάνω στή δοκιμασία τους. Ό θεός 
είνε πολυεύσπλαγχνος. 


Μέ μεγάλη δυσκολία καί πολλή προσπάθεια έγινε ή 
άνέλκυσις καί ή διάσωσις τής λέμβου άπό τήν τρικυμισμέ¬ 
νη θάλασσα. "Ας είνε τούτο σύμβολο τής δυσκολίας καί 
τής προσπάθειας, μέ τήν όποια άνελκύεται ή ψυχή άπό 
τήν τρικυμισμένη θάλασσα τοΰ παρόντος βίου καί διασώζε¬ 
ται στήν έπουράνια, άσάλευτη καί αίωνία βασιλεία τού 
θεού. «Ό δίκαιος μόλις σώζεται», λέγει ό λόγος τού 
θεού (Παροιμ. ια 31, Α' Πέτρ. δ' 18). Τί σημαίνει «μόλις»; 
Μέ πολλή δυσκολία. "Αν άμελήση λίγο ό άνθρωπος, μπορεί 
νά χαθή. "Ας άγωνιζώμεθα λοιπόν, μέ όλη τή δύναμί μας, 
γιά νά έξαρπάσωμε τήν ψυχή μας άπό τά μανιασμένα 
κύματα τοΰ παρόντος βίου, νά τήν άνυψώσωμε καί νά 
τήν άσφαλίσωμε στή βασιλεία των ούρανών. 

Στίχ. 18 - 19: Λόγω τής σφοδρής κακοκαιρίας, πού 
κτυποΰσε καί καταπίεζε τό πλοίο, αύτό κινδύνευε νά 
καταποντισθή. Καί γιά νά μή καταποντισθή τό πλοίο καί 
μαζί του οί άνθρωποι, τί έγινε; Τή δεύτερη ήμερα έρριξαν 
μέρος τοΰ φορτίου στή θάλασσα. Καί τήν τρίτη ήμέρα 

έρριξαν στή θάλασσα χά έξαρτήματα τού πλοίου. Καί 
κράτησαν μόνο τά άπολύτως άναγκαϊα, όπως είνε οί 
άγκυρες καί μερικές σανίδες, πού χρησίμευαν σάν σανίδες 
σωτηρίας (στίχ. 44). Έτσι ξαλάφρωσαν τό πλοίο καί 
μείωσαν τον κίνδυνο νά καταποντισθή. 

Τί διδάσκει τούτο; Ότι τά ύλικά πράγματα καί πλούτη 
δέν εξασφαλίζουν τήν εύτυχία καί τή σωτηρία μας. 
Αντιθέτως είνε βάρη, πού μπορούν νά μάς καταποντίσουν 
στήν Κόλασι. Καί άν θέλωμε νά μή κινδυνεύσωμε νά 
καταποντισθοϋμε, πρέπει νά έλαφρώνωμε τό φορτίο μας. 
Πώς; Κρατώντας τά άναγκαϊα πράγματα καί ρίπτοντας τά 
ύπόλοιπα στή θάλασσα τής άνθρωπίνης δυστυχίας. Τούτο 
σημαίνει νά δίνωμε έλεημοσύνες στούς πτωχούς καί 
πάσχοντας. 

Πλούσιοι τού παρόντος κόσμου! Σείς έχετε τό βαρύτε¬ 
ρο φορτίο. Σείς κινδυνεύετε περισσότερο νά παρασυρθήτε 
καί νά καταποντισθήτε στήν Κόλασι. Δώστε γενναίες 
έλεημοσύνες. Ελαφρώστε τό φορτίο σας. Χάσετε ύλικά 
άγαθά καί κερδίσετε τούς έαυτούς σας. Τί λέμε «χάσετε»; 
Όσα άγαθά σπαταλώνται, αύτά χάνονται. Όσα δίνονται 
έλεημοσύνη, αύτά δέν χάνονται, άλλά κερδίζονται έκατον- 
ταπλάσια στή βασιλεία τού θεού, τήν άπερίγραπτη καί 
αίωνία βασιλεία. Πλούσιοι τού αίώνος τούτου! «Κτήσασθε 
τάς ψυχάς ύμών» (Λουκ. κα' 19) καί τά αιώνια άγαθά, «ά 
όφθαλμός ούκ οϊδε καί ούς ούκ ήκουσε καί έπί καρδίαν 
άνθρώπου ούκ άνέβη, ά ήτοίμασεν ό θεός τοΐς άγαπώσιν 
αύτόν» (Α' Κορ. β' 9). Αποδείξετε τήν άγάπη σας πρός 
τό θεό μέ τήν άγάπη σας πρός τόν συνάνθρωπο, ό όποιος 
είνε ζωντανή εικόνα τού θεού. 

Στίχ. 20: «Μήτε δέ ήλιου μήτε άστρων έπιφαινόντων 
έπί πλείονας ήμέρας, χειμώνός τε ούκ όλίγου έπικειμένου, 
λοιπόν περιηρεΐτο πάσα έλπίς τού σώζεσθαι ήμάς». 
Τά μαύρα καί βαρειά σύννεφα σκέπαζαν τόν ούρανό. Καί 
ούτε ήλιος τήν ή μέρα ούτε άστρα τή νύχτα φαίνονταν. 

Η ήμέρα ώμοίαζε μέ νύχτα! Καί έπειδή τήν ήμέρα δέν 
έβλεπαν τις ύψηλές χώρες στήν άκτή καί κανένα νησί, 

καί τή νύκτα δέν έβλεπαν τά άστρα, δέν μπορούσαν νά 
καταλάβουν πού βρίσκονται καί νά κανονίσουν τήν κατεύ- 
θυνσί τους. Καί αύτό συνέβαινε έπί πολλές ήμέρες. Καί 
φοβερή κακοκαιρία τούς μάστιζε. Σέ τέτοια δέ κατάστασι 
κάθε ελπίς σωτηρίας έξέλειπε. Από ώρα σέ ώρα, άπό 
στιγμή σέ στιγμή, άναμενόταν ό θάνατος, ό φοβερός 
θαλασσοπνιγμός. 

Γιατί ό Παύλος δέν έκανε θαύμα νά σταματήση ή 
τρικυμία; Γ ιατί δέν έπιτίμησε τούς άνέμους καί τή θάλασσα, 
όπως άλλοτε ό Κύριός του; Γ ιατί δέν είπε, «σιώπα, 
πεφίμωσο»; (Μάρκ. δ' 39). Γ ιατί δέν ταπείνωσε τήν «ϋβριν» 
τής θαλάσσης; (Πράξ. κζ' 10, 21). 

Ένα θαύμα, πού θά καθυπότασσε τά στοιχεία τής 
φύσεως, θά άπάλλασσε βεβαίως τούς ταξιδιώτες άπό τή 
φοβερή δοκιμασία τής θαλάσσης καί θά προκαλοΰσε στις 
ψυχές τους καταπληκτική έντύπωσι. Άλλ’ άντί νά ταπει- 
νωθή ή «ϋβρις» τής θαλάσσης, προτιμότερο ήταν νά 
ταπεινωθή ό άνθρώπινος έγωισμός. Ή δοκιμασία μέσα 
στό πέλαγος, ή μετά τό ναυάγιο διάσωσις καί τά έπακόλου- 
θα στή Μελίτη (Μάλτα) ώφέλησαν πνευματικώς τούς 
συμπλοηγούς τού Παύλου περισσότερο άπ' όσο θά τούς 
ώφελοϋσε τό θαύμα τής καταπαύσεως τής τρικυμίας. 

“Αλλωστε έγινε καί θαύμα. Αφού φυσικώς καί άνθρωπί- 
νως κάθε έλπίς σωτηρίας έξέλειπε, δέν ήταν θαύμα ότι 
τό πλοίο, άνερμάτιστο μέσα στό άχανές πέλαγος καί στά 
τυφλά, έφθασε στή νήσο Μάλτα καί τελικώς οί έπιβάτες 
του σώθηκαν; Καί δέν ήταν άλλο θαύμα ότι ό άπόστολος 
Παύλος προφήτευσε τήν κατάληξι στή νήσο, τήν άπώλεια 
τού πλοίου καί τή σωτηρία όλων; (στίχ. 22, 24, 26). 

Τά θαύματα δέν γίνονται όταν καί όπως θέλουμε έμεΐς, 
άλλ’ όταν καί όπως θέλει ό θεός, ό όποιος γνωρίζει τί 
εΐνε περισσότερο συμφέρον στις ψυχές μας. Ο λόγος 
τού Λουκά, «Μήτε δέ ήλιου μήτε άστρων έπιφαινόντων 
έπί πλείονας ήμέρας, χειμώνός τε ούκ όλίγου έπικειμένου, 
λοιπόν περιηρεΐτο πάσα έλπίς τού σφζεσθαι ήμάς», 
άρμόζει άριστα στή σημερινή κατάστασι τής Εκκλησίας. 

Πλοίο εϊνε καί ή Εκκλησία, νοητό πλοίο. Πλέει μέσα 
στόν κόσμο μέ προορισμό τήν αιωνιότητα. Αλλά βαρειά 
καί μαύρα σύννεφα, ένέργειες, προδοσίες, σκάνδαλα, 
έπιβουλές καί διωγμοί άπό σκοτεινούς άνθρώπους, σκεπά¬ 
ζουν τό νοητό στερέωμα καί κρύπτουν τόν ήλιο Χριστό 
καί τά άστρα τούς άγιους. Καί χειμάζεται δεινώς ή 
Εκκλησία. Καί ό χειμών τής Εκκλησίας διαρκεΐ πολύ καί 
έπιτείνεται. Διότι μέσα στό πλοίο - Εκκλησία εύρίσκονται 
ύπεύθυνοι, πού άπειθοΰν στις άποστολικές φωνές, καί 
κακούργοι, όπως βρίσκονταν στό πλοίο, πού μετέφερε 
τόν Παύλο. Ακυβέρνητο άνθρωπίνως, άνερμάτιστο καί 
άγρίως πληττόμενο άπ' όλους τούς άνέμους καί τά κύματα 
τό πλοίο τού Χριστού! Όλα μέσα στήν Εκκλησία φαίνονται 
μαύρα καί σκοτεινά. Καλό σημείο δέν παρατηρεΐται. Καί 
λοιπόν κάθε έλπίς νά οωθή τό έκκλησιαστικό σκάφος 
έκλείπει. 


Ναί! Φυσικώς καί άνθρωπίνως δέν ύπάρχει έλπίς νά 
μεταβληθή ή έκκλησιαστική κατάστασις πρός τό καλλίτε¬ 
ρο. Αντιθέτως, άναμένεται χειροτέρευσις τής καταστάσε- 
ως. Αλλ οί πιστοί δέν άπελπίζονται. Οι πιστοί πιστεύουν 
καί «παρ' έλπίδα έπ' έλπίδι» (Ρωμ. δ' 18). Ό Χριστός, ό 
ναυπηγός τού νοητού σκάφους Εκκλησία, δύναται νά 
κάνη θαύμα καί νά μεταβάλη τήν κατάστασι τής Εκκλησίας 
του πρός τό καλύτερο. 


Στιχ. 21 - 26: Ή ταραχή τών έπιβατών άπό τή 
θαλασσοταραχή καί ό τρόμος καί ή άγωνία τους άπό τόν 
κίνδυνο τού καταποντισμού τούς παρέλυσαν καί διέκοψαν 
την δρεξι γιά φαγητό. Πολυήμερη άσιτία ύπήρχε στό 
πλοίο. Επ. δεκατέσσαρες ήμέρες οί έπιβάτες δέν είχαν 
ι θεοί να φάγουν καί παρέμεναν νηστικοί (στίχ. 33). 


π.ιν^Γ,Λ α - υλ ° ς ’ σπλα νχν·κός άνθρωπος, λυπήθηκε τούς 
Λπα ωτες του ' Διότι κιν δύνευαν νά άποθάνουν καί 

“πΓΓΖϊ· 6 4 " 4 <«">0 «<■' «■ θοιτία Στάθηκε 
ήπ^λπ ά , άμεσά του ζ> ευελπις καί εύθυμος μεταΣύ 

χ~Τ 0ί μίλη< ? ε νά τ0ύς ένθ °ΡΡύνη καί νά τούς 
ήση. Επρεπε, είπε, ω άνδρες, νά ύπακούσετε σέ 

μένα, καί νά μή άναχωρήσετε άπό τήν Κρήτη, καί έτσι ν’ 
άποφύγετε αύτή τήν τρικυμία καί τόν κίνδυνο. Αλλά καί 
τώρα σάς προτρέπω νά εύθυμήτε. Διότι, έκτός τοϋ πλοίου, 
άπό σάς καμμιά ζωή δέν θά χαθή. Διότι αύτή τή νύχτα 
μού παρουσιάστηκε άγγελος τοϋ θεού, στόν όποίο άνήκω, 
τόν όποιο καί λατρεύω, καί μοΰ είπε: Μή φοβάσαι, Παύλε! 
Οπωσδήποτε θά παρουσιασθής στόν Καίσαρα. Καί ιδού 
ό θεός σοΰ χάρισε όλους τούς συνταξιδιώτες σου. ΓΓ 
αύτό νά εύθυμήτε, ώ άνδρες. Διότι πιστεύω στό θεό, ότι 
έτσι θά γίνη, όπως ειπώθηκε σέ μένα. Όπωσδήπτε θά 
ξεπέσωμε σέ κάποιο νησί. 

Μέσα στό πλοίο ήταν άπιστοι, άπειθεϊς καί κακούργοι. 
’Αλλ’ ήταν καί ό Παύλος, πού πίστευε στό θεό καί δούλευε 
γιά τό θεό. Ο Παύλος άνήκε στό θεό σάν ιδιοκτησία 
τοϋ θεού, καί λάτρευε τό θεό πνευματικώς, κηρύττοντας 
τό εύαγγέλιό του καί ύφιστάμενος γΓ αύτό κάθε μόχθο, 
κακοπάθεια, κίνδυνο καί θυσία. Ό Παύλος ήταν ό 
μεγαλύτερος άπόστολος καί λάτρης τού θεού. Καί τώρα 
ταξίδευε γιά τή Ρώμη μέ τήν έντονη επιθυμία νά δώση 
καί έκει τή μαρτυρία του γιά τό Χριστό. Ό δέ Κύριος 
τόν είχε βεβαιώσει, ότι θά έδινε γι' αύτόν τήν μαρτυρία 
καί στή Ρώμη (Πράξ. κγ' 11). Ό άπόστολος είχε άκόμη 
άποστολή στόν κόσμο. Καί θά ήταν δυνατό λοιπόν, ν* 
άφήση ό θεός τή θάλασσα νά καταπιή τόν ίδικό του 
άνθρωπο καί μεγάλο δούλο καί άπόστολό του; Ό θεός 
δέν άφησε τή θάλασσα καί τό κήτος νά θανατώσουν τόν 
Ιωνά, άν καί ό προφήτης ταξίδευε γιά ν* άποφύγη τήν 
άποστολή του. Καί πώς θά άφηνε τή θάλασσα νά θανατώση 
τόν άπόστολο, πού έκτελοϋσε τήν άποστολή του; Στό 
πλοίο ήταν πολλοί, πού ήταν άξιοι πνιγμού. ’Αλλ* όπως 
όρθώς παρατηρήθηκε, «εύκολώτερα πολλοί κακοί σώζον¬ 
ται μέ λίγους άγαθούς, παρά ένας άγαθός χάνεται μέ 
πολλούς ένοχους». Ό θεός έσωσε τόν Παύλο. Καί χάριν 
τού Παύλου έσωσε καί τούς άλλους. “Αγγελος δέ Κυρίου 
προανήγγειλε τή σωτηρία. Καί πόσο συγκινητικά τά λόγια 
τού άγγέλου! «Μή φοβοΰ Παύλε! Καίσαρί σε δει παραστή- 
ναι. Καί ιδού κεχάρισταί σοι ό θεός πάντας τούς πλέοντας 
μετά σοϋ». 

Ο Παύλος προσευχόταν γιά τή σωτηρία των συμπλοη- 
γών του. Καί ό Θεός άκουσε τόν Παύλο καί τούς έσωσε 
όλους. Ο κόσμος συνήθως περκρρονεϊ, μισεί καί διώκει 
τούς άγιους. 'Αλλ οι άγιοι ένδιαφέρονται γιά τόν κόσμο, 
πονούν γι' αύτόν καί προσεύχονται. Καί ό θεός πολλές 
φορές σώζει τόν κόσμο χάριν των άγιων του. 

Αδελφοί! Ας άναζητοϋμε, άς εύρίσκωμε, άς θαυμάζω- 
με καί άς τιμάμε τούς άγιους άνθρώπους. "Ας καταφεύγου¬ 
με σ' αύτούς. Καί άς τούς καλούμε στά σπίτια μας. Οί 
άγιοι φυγαδεύουν δαίμονες καί συμφορές καί μεταδίδουν 
εύλόγίες. Μετά τόν Χριστό, τόν μεγάλο Εύεργέτη καί 
Σωτήρα, μέ τή χάρι τού Χριστού καί οί άγιοι είνε εύεργέτες 
καί σωτήρες. Καί ύπάρχουν άγιοι σ’ όλες τις έποχές. 
Αλλιώς ό κόσμος θά είχε καταστροφή. 

Στίχ. 27 - 29: Δεκατέσσερες ήμέρες τό πλοίο 
άκυβέρνητο, άνερμάτιστο καί περιπλανώμενο μέσα στή 
μαινομένη Άδριατική θάλασσα, ή όποια τότε ώριζόταν 
άπό τή Σικελία, τήν Ιταλία, τήν Ελλάδα καί τήν Αφρική. 
'Αλλ' ό θεός άοράτως κυβερνούσε τό πλοίο καί τό έφερε 
πρός τή Μελίτη (Μάλτα). Καί ήδη τό πλοίο βρίσκεται 
κοντά στή νήσο. 

Ας μή άπελπιζώμεθα, όταν άνθρωπίνως ύπάρχη άκυ- 
βερνησία. Χάριν των έκλεκτών του καί των σκοπών των 
κυβερνά άοράτως ό Θεός. 



ΠΡΑΞΕΩΝ ΚΖ 30 - 44 


ΜΑΘΗΜΑ 57ο 


ΝΑΥΑΓΙΟ ΣΤΗ ΜΕΛΙΤΗ (ΜΑΛΤΑ) 


Στό εικοστό έβδομο κεφάλαιο τών Πράξεων, στίχ. 
30 - 44, άναφέρονται τά έξης: 1) Οι ναύτες άποπειρώνται 
νά διαφύγουν άπό τό πλοίο γιά νά σωθούν μόνοι, άλλ' ό 
Παύλος τούς καταγγέλλει και τό σχέδιό τους ματαιώνεται, 
στίχ. 30 - 32. 2) Ό Παύλος παρακαλεί τούς συνεπιβάτες 
του νά λάβουν τροφήν, όλοι δέ άναθαρροΰν, τρώγουν καί 
έπειτα ρίπτουν στή θάλασσα τον σίτο, γιά νά έλαφρώσουν 
τό πλοίο, στίχ. 33 - 38. 3) Τό πλοίο όδηγείται πρός τήν 
άκτή τής νήσου Μελίτης (Μάλτας), ρίπτεται έξω σέ 
άκατάλληλο τόπο καί ύφίσταται ναυάγιο, όλοι δέ οί 
έπιβάτες διασώζονται, στίχ. 39 - 44. 

Έξήγησις λέξεων καί φράσεων 

30. χαι χαλασάντων τήν σχάφην = καί άφού έρριξαν τή λέμβο. 
άγχύρας έχτείνειν = νά ρίξουν άγκυρες. 

32. εϊασαν αύτήν έχπεσεϊν = τήν άφησαν νά πέση. 

33. μ7]δέν προσλαβόμενοι = χωρίς νά πάρετε τίποτε, χωρίς 

νά φάγετε τίποτε. 

34. προς τής ύμετέρας σωτηρίας ύπάρχει = είνε γιά τή σωτηρία 

σας. 

35. χαί χλάσας ήρξατο έσθίειν = καί άφοΰ έκοψε, άρχισε νά 

τρώγη. 

37. ήμεν αί πάσαι φνχαί = ήμεθα όλες οί ψυχές, όλα τά 
πρόσωπα. 

39. τήν γην ούχ έπεγίνωσχον = δέν άναγνώριζαν τή χώρα. 
χατενόονν = έβλεπαν, διέκριναν. 
έχοντα αίγιαλόν = πού είχε άκρογιαλιά. 
εί δύναιντο = έάν μπορούσαν. 

έςώσαι - νά βγάλουν, νά προσαράξουν. 

40. περιελόντες = άφού άπέκοψαν. 

εϊων εις την θάλασσαν = άφηναν στη θάλασσα. 
άμα άνέντες= συγχρόνως άφού χαλάρωσαν, άφού έλυσαν. 
τάς ζ ευκτήριας των πηδαλίων = τούς συνδέσμους των 
πηδαλίων. 

έπάραντες τον άρτέμωνα = άφού ύψωσαν τό ιστίο τής 
πρώρας. 

τη πνεούση = στον πνέοντα άνεμο (ή μέ τον πνέοντα 
άνεμο). 

χατειχον εις τον αίγιαλόν = προσπαθούσαν νά οδηγηθούν 
στην άκρογιαλιά. 

41 . τόπος διθάλασσος = τόπος, όπου ή ξηρά εισδύει στη 

θάλασσα και τη χωρίζει στά δύο, ή όπου συναντώνται 
δύο θαλάσσια ρεύματα. 

έπώχειλαν = έκαμαν νά έξοκείλη, έρριξαν έξω. 
έρεισασα = άφού άκούμπησε και κόλλησε κάτω στήν ξηρά. 
έλύετο = διαλυόταν. 

42. βουλή έγένετο = σκέφθηκαν, άποφάσισαν. 

43. έχώλυσεν αυτούς του βουλήματος = τούς έμπόδισε άπ’ 

την άπόφασι. 

άπορρίφαντας πρώτους = άφού ριφθούν πρώτοι στή 
θάλασσα. 

έπι την γην έξιέναι = νά βγούν στήν ξηρά. 

44. ούς μεν έπι σανίσιν — άλλοι μεν επάνω σέ σανίδες. 

ούς δε έπί τινων των άπό του πλοίου = άλλοι δέ έπάνω 
σέ συντρίμματα τού πλοίου. 


Παρατηρήσεις και διδάγματα 


βπλπήπηΛ?° α' 3 λ Δεκατέσσαρες ήμέρες τό πλοίο 
θαλασσοδερ^τον άκυβέρνητο στήν Αδριατική θάλασσα, 

τεηόπτ,η Τ αΠΟντΐσθή · Κάθε στ| νΜή Φαινόταν, 6τ. τό 

έίαωανιΖότπιΓ^Δλ »α** ®? λάσσης θά τό κατάπιναν καί θά 
εξαφανιζόταν. Αλλα πάλι άπό τό βάθος άναδυόταν καί 

σωζόταν. Βυθιζόταν, άλλά δέν καταπονούταν! Δεν ήταν 

αύτό θαύμα; Δέν ήταν έπίσης θαύμα, ότι άκυβέρνητο τό 
πλοίο έψθασε κοντά σέ ξηρά; Δέν συνέβαιναν τά πράγμα¬ 
τα, όπως προεϊπε ό άπόοτολος; Ναι! Τά πράγματα 
άποδείκνυαν, ότι τό πλοίο είχε άόρατο κυβερνήτη, τόν 

Θεό τού Παύλου. Τά πράγματα άποδείκνυαν, ότι ό Παύλος 
ήταν άληθινός προφήτης. 

Καί όμως οί ναύτες δέν αΐσθάνθηκαν τή δύναμι τού 
θαύματος καί τής προφητείας, ή όποια ήταν άλλο θαύμα. 
Αφού άντιλήφθηκαν, ότι βρίσκονταν κοντά σέ ξηρά, άντί 
νά έμπιστευθούν στό λόγο τού άποστόλου, ότι κανείς δέν 
θά χανόταν, αύτοί έπιχειροϋν νά έγκαταλείψουν τό πλοίο 
καί μέ τή λέμβο νά φθάσουν μόνοι στήν ξηρά, σώζοντας 
τά άτομά τους. Οί έπιβάτες προσέβλεπαν ατούς ναύτες 
μέ έμπιστοσύνη καί άπό τις προσπάθειές τους άνέμεναν 
τή σωτηρία τους. Άλλ’ αύτοί, φιλοτομαρισταί, σκληροί, 
άπάνθρωποι καί δόλιοι, έρριξαν στή θάλασσα τή λέμβο, 
μέ τήν πρόφασι, ότι μέ τήν λέμβο θά μετέφεραν άγκυρες, 
γιά νά τις ρίξουν σέ κάποια άπόστασι άπό τήν πρώρη τού 
πλοίου, όσο έπέτρεπε τό μήκος, πού είχαν τά σχοινιά 
των άγκυρών. Στήν πραγματικότητα οί ναύτες θά χρησιμο¬ 
ποιούσαν τή λέμβο, γιά νά διαφύγουν εύκολώτερα καί 
άσφαλέστερα διά μέσου των σκοπέλων καί νά σώσουν 
τούς έαυτούς των, άφήνοντας τό πλοίο τελείως άκυβέρνη- 
το καί άβοήθητο μέσα στό μανιασμένο πέλαγος, γιά νά 
δοκιμάσουν οί έπιβάτες τόν τρόμο καί τήν άγωνία τού 
βεβαίου θανάτου καί νά καταποντισθοΰν. 

Ό Παύλος άντιλήφθηκε τό σχέδιο των ναυτών ή τό 
πληροφορήθηκε άπό θεία άποκάλυψι καί τό κατήγγειλε 
στον έκατόνταρχο καί τούς στρατιώτες. Ό άπόοτολος 
είπε στοάς στρατιώτες: «Έάν μή ούτοι μείνωσιν έν τώ 
πλοίω, ύ μ ε ΐ ς σωθήναι ού δύνασθε». Έάν αύτοί, οί 
ναύτες, δέν μείνουν μέσα στό πλοίο, σείς δέν μπορείτε 
νά σωθήτε. Τότε οί στρατιώτες άπέκοψαν τά σχοινιά τής 
λέμβου, ή λέμβος έπεσε στή θάλασσα καί έτσι ή άπόπειρα 
διαφυγής τών ναυτών ματαιώθηκε. 

Ό άπόοτολος δέν είπε, «έμεΐς δέν μπορούμε νά 


1 7 ΠΡΑΞΕΙΣ ΑΠΟΣΤΟΛΩΝ 

σωθούμε», άλλ εϊπε, «σείς δέν μπορείτε νά σωθήτε». 
Γιατί ό απόστολος έκφράσθηκε κατ' αύτό τόν τρόπο; Διότι 
οί στρατιώτες ένδιαφέρονταν γιά τή δική τους ζωή, όχι 
καί γιά τή ζωή των δέσμιων. Οί στρατιώτες ήταν φίλαυτοι, 
όπως οί ναύτες. Ο έκατόνταρχος βεβαίως άποτελοϋσε 
έξαίρεσι. Διότι αύτός ένδιαφερόταν καί γιά τή ζωή τού 
Παύλου (στίχ. 43). Ό ίδιος όμως ό Παύλος δέν ύπολόγιζε 
τή ζωή του. «Ούδενός λόγον ποιούμαι, ούδέ έχω τήν 
ψυχήν μου τιμίαν έμαυτώ», έλεγε ό άπόστολος (Πράξ. κ' 
24). Τίποτε δέν ύπολογίζω, δηλαδή, ούτε θεωρώ τή ζωή 
μου πολύτιμη. Πολύτιμη ό άπόστολος θεωρούσε τή ζωή 
στόν ούρανό καί τήν άποστολή του στή γή, άπό τήν 
όποια έξηρτάτο ή ζωή στόν ούρανό. ΕΤνε λοιπόν σάν νά 
έλεγε στούς στρατιωτικούς μέσα στό πλοίο: Σείς, πού 
τόσο πολύ ένδιαφέρεσθε γιά τή ζωή σας, νά ξέρετε καλά, 
ότι, άν οί ναύτες δέν μείνουν στό πλοίο, δέν πρόκειται 
νά σωθήτε. Ό άπόστολος, τρόπον τινά, έκανε έκκλησι 
στό φιλοτομαρισμό τών στρατιωτικών! 

Συμφώνως πρός τό σχέδιο τού θεού καί τήν προφητεία 
τού άποστόλου όλοι οί έπιβάτες θά σώζονταν. Αλλά θά 
σώζονταν μέ τή συνεργασία τού θείου καί τού άνθρωπίνου 
παράγοντος. Στή βοήθεια τού θεού θά προσέθεταν καί 
οί άνθρωποι, μάλιστα οί ναύτες, τήν προσπάθειά τους. Ό 
θεός είνε παντοδύναμος. Αλλά νά μή περιμένωμε τό 
πάν άπ’ τό θεό. Ο θεός θέλει νά κάνωμε ό,τι μπορούμε 
καί έμεΐς, γιά ν' άποκτούμε ήθική άξία. ΓΓ αύτό μάς έδωσε 
λογικό, αύτεξούσιο, ικανότητες καί δυνατότητες, γιά νά 
τά χρησιμοποιούμε πρός τό καλό καί νά καταξιώνωμε τήν 
ύπαρξί μας. 

Οί ναύτες θά κατέβαλλαν προσπάθειες νά φθάσουν 
στήν ξηρά, άλλά φίλαυτες προσπάθειες, όχι φιλότιμες, 
θά προσπαθούσαν νά διαοώσουν μόνο τούς έαυτούς των. 
Ο Παύλος προειδοποίησε τούς στρατιωτικούς γιά τή 
σχεδιασμένη φυγή τών ναυτικών, διότι ένδιαφερόταν γιά 
τή σωτηρία τών άλλων. Ή ένέργεια τού Παύλου δέν ήταν 
φίλαυτη, άλλά φιλάνθρωπη. Οί ναύτες είνε παράδειγμα 
γιά άποφυγή, ό Παύλος είνε παράδειγμα γιά μίμησι. 

Στίχ. 33 - 34: Δεκατέοσαρες ήμέρες οί έπιβάτες τού 
πλοίου παρέμεναν άσιτοι, νηστικοί. Μία ήμερα κανονική 
τροφή δέν έφαγαν. Ο φόβος τούς είχε παραλύσει καί 
είχε κόψει τήν όρεξί τους. Η πολυήμερη άσιτία δεικνύει 
πόσο φοβερή ήταν ή τρικυμία, πόσο μεγάλος ήταν ό 
κίνδυνος τού καταποντισμού. Οί άνθρωποι έβλεπαν τό 
θάνατο μπροστά στά μάτια τους, έβλεπαν τό θηρίο τή 
θάλασσα ν' άνοίγη μύρια στόματα καί νά όρμά νά τούς 
καταπιή. Στήν κατάστασι αύτή πώς θά ήταν δυνατό νά 
έχουν όρεξι γιά φαγητό; Ό φόβος τού θανάτου καθήλωσε 
τή σάρκα καί κατήργησε τό αίσθημα τής πείνας. Ένας 
άλλος φόβος καθηλώνει έπίσης τή σάρκα, καλός καί 
άγιος φόβος, καί κατευνάζει ή καί καταργεί τά άμαρτωλά 
πάθη. ΕΙνε ό φόβος τού θεού, ή άρχή τής σοφίας καί ή 
ρίζα τής άθανασίας. "Αν τά σαρκικά πάθη είνε σ' έμάς 
ισχυρά, αύτό όφείλεται στό ότι δέν έχουμε μεγάλο φόβο 
θεού. "Ας παρακαλοϋμε γι' αύτό τόν Κύριο, ν’ αύξάνη 
μέσα μας τό φόβο του καί νά καθηλώνη άπό τό φόβο 
του τίς σάρκες μας καί νά νεκρώνη τό σαρκικό μας 
φρόνημα. 

Ό Παύλος σπλαγχνίστηκε τούς συνεπιβάτες του, διότι 
παρέμεναν δεκατέοσαρες ήμέρες νηστικοί. Παρέμεναν 
νηστικοί, διότι φοβούνταν, ότι θά πέθαιναν άπό θαλασσο- 
πνιγμό. Καί κινδύνευαν νά άποθάνουν άπό τό φόβο τους 
καί άπό τήν άσιτία. ΓΓ αύτό ό Παύλος ώμίλησε πρός 
αύτούς ένθαρρυντικώς. Τούς βεβαίωσε, ότι ούτε τρίχα 
άπό τό κεφάλι τους θά έπιπτε, θά έβγαιναν στήν ξηρά 
σώοι καί άβλαβείς. θά έπρεπε λοιπόν νά άποβάλουν τό 
φόβο καί ν' άναλάβουν θάρρος, θά έπρεπε έπίσης, 
άποβάλλοντας τό φόβο, νά προσλάβουν τροφή. Ή τροφή 
ήταν άναγκαία όχι μόνο γιά νά μή πεθάνουν, άλλά καί 
γιά νά πάρουν δυνάμεις, ώστε νά μπορέσουν νά καταβά¬ 
λουν τίς τελευταίες προσπάθειες γιά τή διάσωσί τους. ΓΓ 
αύτό έπίσης ό άπόστολος τούς παρακάλεσε νά φάγουν. 

Όση καί άν είνε ή θλΐψις τής ψυχής μας, δέν πρέπει 
νά παραμελούμε έντελώς τό σώμα καί νά παραμένωμε 
έπί πολύ χρόνο άσιτοι. Όπως έχουμε καθήκον νά 

φροντίζωμε γιά τή σωτηρία τής ψυχής, έτσι έχουμε 
καθήκον νά φροντίζωμε καί γιά τή σωτηρία τού σώματος, 
τό όποϊο, εινε κατοικητήριο τής ψυχής καί ναός τού Αγίου 
Πνεύματος, μέλλει δέ νά μετάσχη μαζί μέ τήν ψυχή στή 
δόξα τής αίωνιότητος. Ή νηστεία, τήν όποια διατάσσει ή 
Γραφή καί ή Εκκλησία, δέν έχει ώς άποτέλεσμα τήν 
έξόντωσι τού σώματος, άλλά τήν καταστολή τών παθών 
καί τήν ύγεία τού σώματος. Ή τελεία όμως άσιτία έπί 
μακρό χρόνο έχει ώς άποτέλεσμα τήν έξόντωσι τού 
σώματος καί εινε αυτοκτονία. Καί ή άπεργία πείνης, 
συνήθης τρόπος διαμαρτυρίας στις ήμέρες μας, άν 
παρατείνεται μέχρι θανάτου, εινε αύτοκτονία. 

Σχίχ. 35: Ο Παύλος δέν παρακίνησε τούς συνταξιδιώ¬ 
τες του μέ λόγια μόνο, τούς παρακίνησε καί μέ παράδει¬ 
γμα. Πρώτος πήρε στά χέρια του άρτο, ή κοινό άρτο ή 
τόν λεγόμενο ναυτικό άρτο, ό όποϊος παρασκευαζόταν 
άπό κρίθινο άλεύρι μέ νερό, γάλα, κρασί, λάδι, καπνιστό 
ή παστό κρέας, καί παστό ψάρι, όπου προσέθεταν τυρί, 
πράσα καί κρεμμύδια. Ό άπόστολος δέν έφερε άμέσως 
τήν τροφή στό στόμα, όπως κάνουν οί λαίμαργοι καί οί 
άχάριστοι, άλλά πρώτα «εύχαρίστησε τώ θεώ ένώπιον 
πάντων». Προτού φάγη δηλαδή, έκανε προσευχή καί 
εύχαρίστησε τό θεό, ό όποιος έδωσε τήν τροφή καί τήν 
όρεξι γιά τροφή. Μέ τήν προσευχή δέ ό Κύριος έδωσε 
καί τόν άγιασμό στήν τροφή. Διότι, όπως άλλοΰ λέγει ό 
άπόστολος, «πάν κτίσμα καλόν καί ούδέν άπόβλητον μετά 
εύχαριστίας λαμβανόμενον» (Α' Τιμ. δ' 4 - 5). Κάθε είδος 
τροφής, πού δημιούργησε ό θεός, εινε καλό, καί κανένα 
δέν εινε άπορρίψιμο, άρκεΐ νά λαμβάνεται μέ εύχαριστία. 
Εινε καλό, διότι άγιάζεται μέ τό λόγο τού θεού καί τήν 
προσευχή, πού προηγείται τού φαγητού. Ό θεός έδωσε 
τόν άρτο, τήν όρεξι καί τόν άγιασμό, ό δέ Παύλος έδωσε 
στόν Κύριο τήν εύχαριστία καί τή δόξα. 

Ο Παύλος έκανε προσευχή «ένώπιον πάντων». Δέν 
αίσθάνθηκε έντροπή νά προσευχηθή ένώπιον όλων, δέν 
αίσθάνθηκε καμμιά συστολή καί δυσκολία. Άβιάστως καί 
αύθορμήτως έξεδήλωσε τήν πίστι του καί τήν εύγνωμοσύ- 

νρ στό θεό. Καί έτσι ή 
όμολογία πίστεως. 


προσευχή του έγινε λαμπρή 


Τ' ν( ^ ε > π οϋμε τώρα γιά πολλούς συγχρόνους χριστια¬ 
νούς; Αλλοίμονο! Τρώνε άφθόνως τά άγαθά τού θεού 
χοορίς προσευχή, χωρίς κάν έννοια θεού. Τρώνε οάν τά 
ζώα, καί χειρότερα άπό τά ζώα. Τό σκυλί, όταν τού πετάς 
ένα κόκκαλο, επειδή δέν έχει φωνή νά σέ εύχαριστήσή, 
κουνάει τήν ούρά του, οάν νά σού λέγη, «εύχαριστώ». 
Κατώτεροι άπό τά σκυλιά κατάντησαν οί άνθρωποι. Τό δέ 
άκόμη χειρότερο, τήν ώρα τού φαγητού, όχι μόνο δέν 
προσεύχονται πολλοί, άλλά καί ύβρίζουν τό θεό. Μέ τή 
μπουκιά στό στόμα έκσφενδονίζουν φρικώδεις βλασφη¬ 
μίες κατά τού θεού. 


Υπάρχουν καί άλλοι χριστιανοί, οί όποιοι, όταν είνε 
στά σπίτια τους, κάνουν προσευχή στό φαγητό. Άλλ’ όταν 
βρεθούν σέ κοσμικά σπίτια καί έστιατόρια, όπου ό 
Διάβολος κατήργησε τήν προσευχή, έντρέπονται νά 
κάνουν προσευχή, σάν νά εινε ή προσευχή αισχρή πράξις. 
Καί αύτοί οί χριστιανοί δέν εινε έν τάξει. Αφού άποφεύ- 
γουν νά δείξουν, ότι έχουν σχέσι μέ τό Χριστό, εινε 
άρνηταί τού Χριστού. 

Χριστιανοί άχάριστοι! Χριστιανοί άχρίστιανοι! Χριστιανοί 
ζώα, καί χειρότεροι άπό τά ζώα! Χριστιανοί βλάσφημοι 
καί τήν ώρα τού φαγητού! Καί χριστιανοί άρνηταί, πού 
τρέμουν νά σηκώσουν τό χέρι τους καί νά κάνουν ένα 
«σταυρό» μπροστά στούς άλλους, γιά νά εύχαριστήσουν 
τό θεό, πού τούς δίνει τά άγαθά. Τά φαγητά, πού τρώνε, 
δέν λαμβάνουν άγιασμό, δέν γίνονται εύλογία γΓ αύτούς. 
Τρώγουν καί πίνουν «εις κρίμα καί εις κατάκριμα». Μέσα 
σέ τέτοιους άνθρώπους τά άγαθά τού θεού γίνονται 
άρρώστειες. Τέτοιοι άνθρωποι πληρώνουν τά τροφεία 
τους μέ δυστυχήματα, συμφορές καί κόλασι. 

Αδελφοί! Εμείς άς κάνωμε πάντοτε στό φαγητό μας 
προσευχή. Καί άς διδάσκωμε τούς άλλους, καί μέ τά 
λόγια καί μέ τό παράδειγμά μας, ότι καί έκεϊνοι όφείλουν 

νά προσεύχωνται καί νά εύχαριστοΰν τό θεό. Αλλιώς νά 
μή τρώνε τ’ άγαθά του! 

Στίχ. 36 - 38: Από τόν Παύλο όλοι πήραν θάρρος καί 
έφαγαν. Όλοι δε μαζί στό πλοίο ήταν διακόσια έβδομήντα 
έξι άτομα. Καί άφοϋ χόρτασαν, έρριχναν τό σιτάρι στή 
θάλασσα καί έλάφρωναν τό πλοίο. 

Καλά τά ύλικά πράγματα, καί μάλιστα τά τρόφιμα, διότι 
εϊνε χρήσιμα για τή ζωή μας. 'Αλλ' ή ζωή είνε άνώτερη 
άπό τά ύλικά πράγματα. Καί γΓ αύτό τά ύλικά πράγματα 
πρέπει νά θυσιάζωνται γιά τή ζωή, όταν αύτή κινδυνεύη 
καί άπαιτή θυσίες. Πολύ δέ περισσότερο τά ύλικά 
πράγματα πρέπει νά θυσιάζωνται γιά τήν αιώνια ζωή. 
Πολλοί άνόητοι λυπούνται νά θυσιάσουν ύλικά πράγματα 
καί χάνουν τή ζωή τους. Καί περισσότεροι άνόητοι, άνόητοι 
τών άνοήτων, λυπούνται νά θυσιάσουν ύλικά πράγματα 
καί χάνουν τήν αιώνια ζωή. Τό πάθος τής φιλαργυρίας 
καί τής πλεονεξίας σκοτίζει τά μυαλά τους καί διαστρέφει 
τά συναισθήματά τους, ώστε νά λυπούνται τά ύλικά 
πράγματα καί νά μή λυπούνται τούς εαυτούς των! 

Σχίχ. 39 - 41: Όταν ξημέρωσε, οί ναυτικοί δέν 
άναγνώρισαν τή γή, ότι ήταν ή νήσος Μελίτη (Μάλτα). 
Έβλεπαν όμως κάποιο κόλπο, πού είχε άκρογιαλιά. Ό 
κόλπος πήρε τό όνομα τού άποστόλου καί όνομάζεται 
«Κόλπος τού Αγίου Παύλου». Σ' αύτό τόν κόλπο άποφάσι- 
σαν, άν θά κατώρθωναν, νά προσαράξουν τό πλοίο. Καί 
άφοΰ άπέκοψαν τις άγκυρες, τις άφησαν νά πάνε στό 
καλό τους μέσα στή θάλασσα! Συγχρόνως έλυσαν τούς 
συνδέσμους τών πηδαλίων (τά όποια ήταν δύο), ώστε νά 
μπορούν νά τά χρησιμοποιήσουν, ύψωσαν τό πανί τής 
πρώρας στόν πνέοντα άνεμο καί προσπαθούσαν νά 
οδηγήσουν τό πλοίο στήν άκρογιαλιά. Αλλά δυστυχώς 
περιέπεσαν «εις τόπον διθάλασσον», σέ μέρος άκατάλλη- 
λο. Μάλλον έπρόκειτο γιά γλώσσα τής ξηράς, πού 
εισχωρούσε στή θάλασσα καί τή χώριζε στά δυό, σκεπαζό¬ 
ταν άπό τά νερά, ώστε νά μή φαίνεται, καί ήταν άβαθής, 
ώστε νά μή έπιτρέπη τή δίοδο τού πλοίου. Εκεί έρριξαν 

τό πλοίο. Καί ή μέν πλώρη άκούμπησε κάτω στήν ξηρά 
καί έμεινε άκίνητη, ή δέ πρύμνη διαλυόταν άπό τή 
σφοδρότητα των κυμάτων. 

Τό πλοίο έπί πολλές ήμέρες έπλεε στήν τρικυμισμένη 
θάλασσα, δεχόταν τά σφοδρά πλήγματα των κυμάτων, 
βυθιζόταν καί άνυψωνόταν, ύφίστατο τρομακτικές ταλαν- 
τεύσεις, άλλά δέν διαλύθηκε. Καί τώρα, πού έφθασε στήν 
άκτή, διαλύθηκε! Ναυάγιο μέσα στό λιμάνι! 

Τί διδάσκει τούτο; Ότι σ’ αύτό τόν κόσμο ποτέ δέν 
πρέπει νά θεωρούμε τούς έαυτούς μας άσφαλείς. Όχι δέ 
μόνο σωματικώς, άλλά καί πνευματικός. Οί Προτεστάντες 
έκφράζονται γιά τή σωτηρία τους μέ πεποίθησι. «Είμεθα 
σωσμένοι», λέγουν. «"Αν πεθάνωμε αύτή τήν ώρα, πηγαί¬ 
νουμε στή βασιλεία των ουρανών». Αύτή ή πεποίθησις 
τών Προτεσταντών καί όποιουδήποτε άλλου δέν είνε 
σωστή. Από τήν πλευρά τού θεού είμεθα βεβαίως 
σωσμένοι. Πώς; Μέ τήν έννοια, ότι ό θεός μέ τή θυσία 
τού Υιού του έξασφάλισε γιά όλους τούς άνθρώπους 
σωτηρία. Άλλ’ άπό τήν ίδική μας πλευρά είμεθα σωσμένοι; 
ΕΤνε βέβαιο, ότι ό έαυτός μας έγινε άξιο δοχείο γιά νά 
δεχθή τή σωτηρία, πού έφερε ό Χριστός; Είνε βέβαιο, 
ότι έγκολπωθήκαμε τή σωτηρία καί τήν κάναμε προσωπικό 
μας κτήμα; Καί άν αύτή τή στιγμή είμεθα πραγματικώς 
στή σωτηρία, είνε βέβαιο, ότι θά είμεθα καί έπειτα; Καί 
τήν τελευταία ώρα καί τήν τελευταία στιγμή είνε δυνατό 
ό Διάβολος νά μάς συντρίψη, νά μάς διαλύση, νά μάς 
κάνη οίκτρό ναυάγιο. Μάλιστα στό τέλος ό Διάβολος, 
έπειδή βλέπει, ότι «όλίγον καιρόν έχει» (’Αποκ. ιβ 12), 
είνε δυνατό γιά τήν καταστροφή μας νά κάνη τή δολιότερη 
καί τή μανιωδέστερη έπίθεσι. ΓΓ αύτό πάντοτε στ αύτιά 
μας, τά μυστικά αύτιά, άς άντηχή ό λόγος τού θείου 
Παύλου: «Μετά φόβου καί τρόμου τήν έαυτών σωτηρίαν 
κατεργάζεσθε» (Φιλιπ. β' 12). Μέχρι τήν τελευταία στιγμή 
τής ζωής αύτής άς έχωμε έντονη τήν άγωνία γιά τή 
σωτηρία μας. Όταν παραδώσωμε τήν τελευταία πνοή μας 
έν Κυρίω, τότε θά είμεθα άσφαλείς. Όταν άπό τόν κόλπο 
τής Μελίτης βρεθούμε στόν κόλπο τού Αβραάμ, τότε ή 

σωτηρία θά έχη γίνει βέβαιο καί άναπαλλοτρίωτο κτήμα 
μας. 

Στίχ. 42 - 44: Τήν ώρα τού ναυαγίου οί στρατιώτες 
φοβήθηκαν, μήπως κανείς άπ' τούς δέσμιους κολυμβών- 
τας διαφύγη, όπότε θά ύπήρχαν αύστηρές συνέπειες τού 
νόμου. ΓΓ αύτό συνεννοήθηκαν καί άποφάσισαν, νά 
σκοτώσουν τούς δέσμιους. Αλλ' ό έκατόνταρχος έμπόδισε 
τούς στρατιώτες νά έκτελέσουν τήν άπόφασί τους. Γιατί; 
Γιά νά διασώση τόν Παύλο. Ό έκατόνταρχος έξετίμησε 
καί άγάπησε τόν Παύλο ώς έξαιρετικό καί θαυμαστό 
πρόσωπο. 

Ο έκατόνταρχος έσωσε τόν Παύλο καί ό Παύλος τούς 
έσωσε όλους! 

Αλλοι κολυμπώντας, άλλοι πάνω σέ σανίδες καί άλλοι 
πάνω σέ συντρίμματα τού πλοίου, έφθασαν στήν ξηρά 
σώοι καί άβλαβεΐς, άσφαλώς δέ μερικοί καί εύλαβείς, 
διότι αίσθάνθηκαν τό θαύμα, πού προφήτευσε ό Παύλος, 
καί έγινε άκριβώς, όπως τό προφήτευσε. 

Τό πλοίο έφθασε στήν ξηρά καί όλοι οί έπιβάτες 
διασώθηκαν, διότι μέσα στό πλοίο ήταν ό άπόστολος 
Παύλος. Καίτοι δέν ήταν ναυτικός, καίτοι ήταν δέσμιος, 
μέ τό θάρρος, τις όδηγίες, τις ένέργειες, τό κύρος καί 
τό έπιβάλλον του αύτός στήν πραγματικότητα ήταν ό 
κυβερνήτης τού πλοίου, αύτοϋ τήν άγιότητα έλαβε ύπ’ 
όψιν ό θεός καί έσωσε τούς έπιβάτες. 276 άνθρωποι 
σώθηκαν σωματικώς χάριν τού Παύλου. Πόσες άράγε 
ψυχές σώθηκαν καί σώζονται σέ όλους τούς τόπους καί 
τούς χρόνους χάρις στή διδασκαλία καί τις προσευχές 
τού Παύλου; Αναρίθμητες ψυχές! 

Μετά τόν Κύριο, τόν μεγάλο Κυβερνήτη καί Σωτήρα, 
κυβερνούν καί σώζουν καί οί άγιοι. Είνε καί αύτοί 
κυβερνήτες καί σωτήρες. Ό Κύριος τούς άναδεικνύει 
κυβερνήτες καί σωτήρες γιά νά τούς τιμά. "Ας τιμάμε καί 
εμείς έκείνους, τούς όποιους ό θεός τιμά. Τόν δέ Παύλο 

ας τιμάμε έξαιρετικώτερα, διότι είνε ό μεγαλύτερος 
άπόστολος. 

ΠΡΑΞΕΩΝ ΚΗ 1 - 10 


ΜΑΘΗΜΑ 58ο 


0 ΠΑΥΛΟΣ ΣΤΗ ΜΕΛΙΤΗ (ΜΑΛΤΑ) 


Στό εικοστό όγδοο κεφάλαιο τών Πράξεων, στίχ. 1 
- 10, ό Λουκάς άναφέρει: 1) Τή φιλάνθρωπη διαγωγή 
των κατοίκων τής Μελίτης (Μάλτας) πρός τούς ναυαγούς, 
στίχ. 1 - 2, 2) Τό θαύμα τής σωτηρίας τού άποστόλου 
Παύλου άπό τήν έχιδνα (όχιά), στίχ. 3 - 6, 3) Τή φιλοξενία 
άπό τόν άρχοντα τής νήσου Πόπλιο, στίχ. 7, 4) Τή 
θαυματουργική θεραπεία τού πατέρα τού Ποπλίου καί τών 
άλλων άσθενών τής νήσου, στίχ. 8-9, καί 5) Τήν έκδήλωσι 
μεγάλης έκτιμήσεως καί άγάπης πρός τόν Παύλο καί 
τούς συνοδούς του, στίχ. 10. 

Έξήγησις λέξεων καί φράσεων 

1 . έπέγνωσαν = έμαθαν. 

2. βάρβαροί = κυρίως όσοι δεν είχαν τήν Ελληνική και τή 

Ρωμαϊκή γλώσσα και παιδεία, οί ξενόγλωσσοι και 
άπαίδευτοι. 

προσελάβοντο = προσέλαβαν, πήραν κοντά. 

διά τόν ύετόν τόν έφεστώτα = διότι είχε πέσει βροχή. 

3. συστρέφω = συνάγω, μαζεύω. 

συστρέφαντος = άφού μάζεψε. 

έπιτίθημι = έπιθέτω, θέτω έπάνω. 

έπιθέντος επί τήν πυράν = άφού έρριξε πάνω στή φωτιά. 

έχιδνα = όχιά. 

άπό τής θέρμης διεξελθοϋσα = άφού βγήκε λόγω τής 
θερμότητος. 

καθήφε τής χειρός αυτού = κόλλησε στό χέρι του, 
προσκολλήθηκε στό χέρι του. 

4. πάντως = έξάπαντος, σίγουρα. 

ή Διχη = ή θεά τής δικαιοσύνης, κόρη τού Διός και τής 
Θέμιδος. 

ούχ εϊασε ζήν = δεν άφησε νά ζήση. 

6. προσεδόχων μέλλειν πίμπρασΟαι - άνέμεναν ότι 0ά 

πρηζόταν. 

άφνω = αΐφνιδίως, άποτόμως, άμέσως. 
άτοπον = κακό. 

μεταβαλλόμενοι = μεταβάλλοντας γνώμη. 

7. εν δε τοις περί τον τόπον έχεϊνον = στα δέ μέρη γύρω 

από τον τόπο έκεΐνο, στη δέ περιφέρεια τού τόπου 
εκείνου. 

υπήρχε χωρία = ύπήρχαν κτήματα. 

τώ πρώτω τής νήσου = πού άνήκαν στον πρώτο, στον 
άρχοντα τής νήσου. 

άναδεξάμενος ημάς ~ άφοϋ μάς άνέλαβε, άφοΰ μάς 
παρέλαβε. 

έξένισε = φιλοξένησε. 

8. έγένετο χαταχεΐσθαι = συνέβη νά εϊνε κατάκοιτος. 
συνέχομαι = ύποφέρω, πάσχω. 

δυσεντέριον = δυσεντερία. 

προς όν ό Παύλος είσελθών = άφοϋ ό Παύλος έπισκέφθηκε 
τούτον. 

ίάσατο - θεράπευσε. 

10. χαί άναγομένοις = καί όταν έπρόκειτο νά άποπλεύσωμε. 
έπέθεντο τα προς τήν χρείαν = μάς φόρτωσαν με τ’ 
άναγκαΐα. 

Παρατηρήσεις καί διδάγματα 

Στίχ. 1: Η Μελίιη (Μάλτα) δέν εϊνε μεγάλη νήσος. 
Τό μήκος της εϊνε 28 καί τό πλάτος της 15 χιλιόμετρα 
περίπου. 

Οί κάτοικοι τής Μελίτης ήταν Φοινικικής καταγωγής 
καί μιλούσαν σημιτική διάλεκτο, πιθανώς έκείνη, τήν όποια 
μιλούσαν οί Καρχηδόνιοι, κυρίαρχοι τής νήσου προτού 
τήν καταλάβουν οί Ρωμαίοι. Οί Ρωμαίοι προσήρτησαν τή 
νήσο στήν έπαρχία τής Σικελίας. Λόγω τής συγγένειας 
τής Φοινικικής γλώσσης μέ τήν Εβραϊκή, ό Παύλος θά 


522 



καταλάβαινε μερικές λέξεις τών κατοίκων τής Μελίτης, 
άν καί μέ τό χάρισμα τού Αγίου Πνεύματος ό άπόστολος 
μπορούσε νά λαλή καί έννοή όλες τις γλώσσες καί τίς 
διαλέκτους τού κόσμου. 

Μέ όμαλές συνθήκες είνε μάλλον άπίθανο νά έπισκε- 
πτόταν ό Παύλος τή Μελίτη. ’Αλλ’ ό θεός είχε σχέδιο 
καί γιά τήν ταπεινή Μελίτη. Καί διέταξε τή θύελλα νά 
φέρη τόν άπόστολο στό έδαφός της. Υπήρχαν καί έκεϊ 
«τεταγμένοι είς ζωήν αίώνιον» (Πράξ. ιγ' 48), καλοπροαίρε¬ 
τοι καί έκλεκτοί άνθρωποι, οί όποιοι έπρεπε νά γνωρίσουν 
τό Χριστό, ό όποιος προγνώριζε τή διάθεσί τους καί τούς 
έταξε νά κερδίσουν τήν αιώνια ζωή. Στή Μελίτη ό Παύλος 
έμεινε τρεις μήνες, έκανε πολλά κηρύγματα καί θαύματα, 
καί άσφαλώς ίδρυσε Εκκλησία. Κατά τήν παράδοσι ό 
Πόπλιος, ό άρχων τής νήσου, έγινε ό πρώτος έπίσκοπος 
τής Μάλτας. Κάθε δέ έτος οί Μαλτέζοι έορτάζουν τό 
ναυάγιο τού άποστόλου, πού έφερε τή σωτηρία στό νησί 
τους. 


Ό Παύλος, ένας άνθρωπος, πέρασε άπό πολλούς 
τόπους, άλλ’ όχι βεβαίως άπό όλους τούς τόπους. Όσοι 
δέ καταγόμεθα άπό τόπους, άπ’ όπου δέν πέρασε ό 
άπόστολος, πόσο θά θέλαμε νά είχε περάσει καί άπ τούς 
ίδικούς μας τόπους, άπ τίς ιδιαίτερες πατρίδες μας! Αλλ' 
άν δέν έφθασε στή γενέτειρα τού καθενός ό Παύλος, 
έφθασε τό εύαγγέλιο τού Παύλου, ή ύπέροχη διδασκαλία 
του γιά τό Χριστό. Καί όποιος διαβάζει τις Επιστολές 
τού Παύλου, βλέπει τον Παύλο νοερώς ένώπιόν του, τόν 
αισθάνεται όσο κανένα άλλον άνθρωπο, συγκινεϊται καί 
δακρύζει. Όποιος διαβάζει τις Επιστολές τού Παύλου, 
τόσο πολύ τόν άγαπρ καί τόν θαυμάζει, ώστε τόν βάζει 
μέσα στήν καρδιά του. Όχι λοιπόν άπλώς στον τόπο τής 
γεννήσεώς μας, άλλά μέσα στήν καρδιά μας έρχεται ό 
Παύλος, όταν μέ πίστι διαβάζωμε τίς άθάνατες Επιστολές 
του. «Χωρήσατε ήμάς», έγραφε ό άπόστολος προς τούς 
Κορινθίους. «Κάνετε γιά μάς χώρο στήν καρδιά σας. 
Βάλετέ μας μέσα στήν καρδιά σας». Ό,τι ζητούσε ό 
άπόστολος, γίνεται στις καρδιές έκεΐνες, οί όποιες 


523 


άγαποϋν και αισθάνονται τόν Παύλο ως «κήρυκα καί 
άπόστολο καί διδάσκαλο έθνών» (Α' Τιμ. β 7, Β Τιμ. α 11). 

Αδελφοί! ό καθένας μας άς κάνη τήν καρδιά του 
Μαλτα, γιά νά 'ρχεται σ' αύτή ό Παύλος καί νά φέρη τή 
συγκίνησι τού Κυρίου Ιησού Χριστού. 

Στίχ. 2: «Βάρβαροι» ονομάζονται οί κάτοικοι τής 
Μελίτης. Διότι δέν είχαν τήν Ελληνική ή τή Ρωμαϊκή 
γλώσσα καί παιδεία, άλλ' ήταν άπολίτιστος λαός. Ό 
Πλάτων χώριζε τούς λαούς σέ Έλληνες καί βαρβάρους. 
Καί οί Ρωμαίοι, προτού μεταφυτευθή σ' αύτούς ή Ελληνική 
γλώσσα καί φιλολογία, ώνόμαζαν τούς εαυτούς των 
βαρβάρους. Γιά τούς βαρβάρους υπήρχε ύποτιμητική ιδέα. 
Οί βάρβαροι έθεωροΰντο κατώτερης κατηγορίας άνθρω¬ 
ποι. Αλλ' ό Παύλος δέν είχε ύποτιμητική ιδέα γιά τούς 
βαρβάρους. Πρός τούς χριστιανούς τής Εκκλησίας τών 
Κολοσσών έγραψε: «Ούκ ένι Έλλην καί Ιουδαίος, περιτο¬ 
μή καί άκροβυστία, βάρβαρος, Σκύθης, δούλος, έλεύθε- 
ρος, άλλά τά πάντα καί έν πάσι Χριστός» (Κολ. γ' 11). 
Καί πρός τούς χριστιανούς τής Ρώμης έγραψε: «Έλλησί 
τε καί βαρβάροις, σοφοΐς τε καί άνοήτοις, οφειλέτης 
είμί» (Ρωμ. α' 14). Έλληνες καί βάρβαροι ώς άνθρωποι 
είνε ίσοι άπέναντι τού θεού. Ό Θεός έγινε άνθρωπος 
γιά όλους. Ώς άνθρωπος άντιπροσωπεύει όλους. Καί ώς 
Σωτήρ παρέχει ίσα δικαιώματα σωτηρίας σ' όλους. Μόνο 
μέ τήν άρετή του δύναται κανείς νά είνε ενώπιον του θεού 
άνώτερος άπό τόν άλλο καί νά κληρονομήση σωτηρία σέ 
μεγαλύτερο βαθμό. Γι' αύτό ό Παύλος θεωρούσε τόν 
εαυτό του οφειλέτη νά κηρύξη τόσο στούς Έλληνες, οί 
όποιοι νομίζονταν σοφοί, όσο καί στούς βαρβάρους, οί 
όποιοι νομίζονταν άνόητοι. Μέ τά χριστιανικά κριτήρια 
ούτε οί Έλληνες ήταν σοφοί, άφοϋ μωράνθηκαν καί 
λάτρευαν τά είδωλα (Ρωμ. α' 22 - 23), ούτε οί βάρβαροι 
ήταν άνόητοι, άφοϋ είχαν τόν κοινό νοϋ. Καί έπειδή ό 
θεός ένδιαφερόταν γιά τή σωτηρία τών βαρβάρων όσο 
καί γιά τή σωτηρία τών άλλων, καί ό Παύλος θεωρούσε 
τόν έαυτό του όφειλέτη στούς βαρβάρους όσο καί στούς 
άλλους, γι αύτό ή θεία πρόνοια έφερε τόν άπόστολο στή 

νήσο τών βαρβάρων. Καί άποδείχθηκε, ότι οι βάρβαροι 
ήταν εύγενέστεροι τών Αθηναίων. 

Οί βάρβαροι τής Μελίτης δέν γνώριζαν τους ναυαγούς. 
Δέν ήξεραν, ότι μεταξύ τών ναυαγών ήταν καί ένας 
μεγάλος καί θαυμαστός άνθρωπος, ό θείος Παύλος. Δέν 
τόν άκουσαν ποτέ, καί δέν τόν είδαν νά θαυματουργή. 
Δέν ήξεραν έπίσης, ότι μεταξύ τών ναυαγών ήταν και 
άλλοι δύο σπουδαίοι άνδρες, ό Λουκάς καί ό Άρίσταρχος. 
Έβλεπαν δέσμιους καί σκέπτονταν, ότι ένώπιόν τους είχαν 
κακοποιούς, ύποδίκους καί καταδίκους. Ίσως σκέπτονταν 
άκόμη, ότι μεταξύ τών ναυαγών ήταν δυνατό νά εϊνε καί 
άτομα, τά όποια ένεργοϋσαν λεηλασίες. Εξάπαντος δέ 
πίστευαν, ότι τό ναυάγιο ήταν τιμωρία γιά κακές πράξεις 
τών ναυαγών. Έβλεπαν δέ καί τούτο, ότι οί ναυαγοί δέν 
ήταν λίγοι καί δέν χρειάζονταν λίγη περιποίησι, άλλ' ήταν 
πολλοί καί μέ πολλές άνάγκες. 276 καραβοτσακισμένοι 
άνθρωποι, σέ άθλιωτάτη κατάστασι, χρειάζονταν φωτιά, 
ένδύματα, τροφή καί στέγη. 

Γι' αύτούς τούς λόγους θά περίμενε κανείς άπ' τούς 
βαρβάρους νά καταδιώξουν τούς ναυαγούς ή νά δείξουν 
άπροθυμία γιά περίθαλψί τους. Έν τούτοις οί βάρβαροι 
προσέφεραν στούς ναυαγούς «ού τήν τυχοϋσαν φιλανθρω¬ 
πίαν». Αίσθάνθηκαν συμπάθεια προς τούς συνανθρώπους 
των, άναψαν μιά μεγάλη φωτιά καί τούς θέρμαναν. Καί 
έπί τρεις μήνες (στίχ. 11) τούς θέρμαιναν μέ τήν έμπρακτη 
άγάπη τους. Καί όταν άναχώρησαν, τούς φόρτωσαν μέ 
όλα τά άναγκαΐα γιά τή συνέχισι τού ταξιδιού (στίχ. 10). 

Έτσι οί βάρβαροι άπέδειξαν, ότι δέν ήταν κατώτεροι, 
άλλ’ άνώτεροι άνθρωποι, ότι μέσα τους δέν είχαν σκληρή, 
άλλά σπλαγχνική καρδιά. Έθεωροΰντο άπολίτιστοι, άλλά 
στήν πραγματικότητα εϊχαν πολιτισμό, άνώτερο άπ' τό 
γραμματικό πολιτισμό - είχαν τόν πολιτισμό τής ψυχής. 
Καί όπως είπε κάποιος, «Ό πολιτισμός τής ψυχής εΐνε ή 
ψυχή τού πολιτισμού». Καί έπειδή οί βάρβαροι είχαν 
άνθρωπισμό, γι’ αύτό άξιώθηκαν ν’ άκούσουν τόν άπόστολο 
καί ν’ άποκτήσουν καί χριστιανισμό. 

Οί βάρβαροι τής Μελίτης εϊνε τρομερός έλεγχος τού 
μεγίστου μέρους τής σημερινής άνθρωπότητος, ή όποια 
λέγεται πολιτισμένη καί συμπερκρέρεται ώς βάρβαρη, 
διότι δέν συγκινεΐται μπροστά στή δυστυχία καί δέν 
προβαίνει σέ θυσίες. Ο σημερινός πολιτισμός εϊνε μάλλον 
άψυχος καί άκαρδος, εϊνε ψευτοπολιτισμός. 

Οί βάρβαροι τής Μελίτης εϊνε τρομερός έλεγχος καί 
τών περισσοτέρων χριστιανών, οί όποιοι δέν δεικνύουν 
έμπρακτη άγάπη προς τούς συνανθρώπους των. 

Οί βάρβαροι τής Μελίτης, προτού άκόμη άκούσουν 
γιά Χριστό, κατά ένα τρόπο άπεδείχθησαν χριστιανοί. Καί 
οί περισσότεροι χριστιανοί σήμερα άποδεικνυόμεθα βάρ¬ 
βαροι. Βαρβαρότης δέν εϊνε τόσο ή άμάθεια, όσο ή 
σκληρότης άπέναντι στόν ένδεή καί πάσχοντα συνάνθρω¬ 
πο. 


Στίχ. 3α: Ό Παύλος δέν θεώρησε κατώτερο τού έαυτού 
του καί άνάξιο τού άποστολικοΰ άξιώματος νά μαζέψη 
φρύγανα καί νά ρίξη πάνω στή φωτιά. Καίτοι ώς ναυαγός 
ήταν φοβερά ταλαιπωρημένος, δέν περίμενε τά πάντα 
άπό τούς άλλους, άλλά βοηθούσε καί αύτός. Υψηλός 
μέχρι τά άστρα ό Παύλος, διότι ήταν ταπεινός μέχρι γής. 

Αληθινά μεγάλοι εϊνε έκείνοι, οί όποιοι έχουν άπλότητα 
καί καταδέχονται νά κάνουν καί ταπεινές έργασίες. 

Στίχ. 3β: Καθώς ό Παύλος έρριξε πάνω στή φωτιά τά 
φρύγανα, μία ναρκωμένη έχιδνα (όχιά) λόγω τής θερμότη- 
τος συνήλθε, πετάχτηκε καί δαγκώνοντας τό χέρι τού 
άποστόλου κόλλησε σ' αύτό καί κρεμόταν άπ' αύτό. 

Στό σημείο τούτο παρατηρήθηκε, ότι στή Μελίτη 
σήμερα δέν ύπάρχει έχιδνα. 'Αλλ' όρθώς άντιπαρατηρήθη- 
κε, ότι τούτο δέν σημαίνει, ότι δέν ύπήρχε καί άλλοτε. 
Μετά τήν έκδάσωσι τής νήσου τό κλίμα άλλαξε καί δέν 
ήταν εύνοϊκό γιά τή ζωή καί διατήρησι τής έχιδνας. 
Κάποιος άλλωστε βεβαίωσε, ότι τό 1853 είδε στή Μελίτη 
έχιδνα. 

Εχιδνες τήν έποχή τού Παύλου ύπήρχαν στή Μελίτη. 
Ο Λουκάς είνε άξιόπιστος. Αλλ ένώ ύστερα οί εχιδνες 
εξαφανίστηκαν άπ τή Μελίτη, άλλες έχιδνες έμφανίστη- 
καν στόν κόσμο. Εΐνε οί φαρμακεροί καί θανάσιμοι έχθροί 
τού Χριστιανισμού. Διαρκώς αυτοί άμφισβητούν τήν άξιοπι- 
στία των Γραφών, γιά νά δηλητηριάζουν καί νεκρώνουν 
τίς ψυχές. Αλλά καί διαρκώς οί Γραφές δικαιώνονται καί 
αύτοί γελοιοποιούνται. 

Στίχ. 4: Οταν οί βάρβαροι είδαν τό θηρίο, τήν έχιδνα, 
νά κρέμεται άπό τό χέρι τού Παύλου, έλεγαν μεταξύ τους: 
Εξάπαντος αύτός ό άνθρωπος είνε φονιάς. Διότι, ένώ 
διασώθηκε άπό τή θάλασσα, ή Δίκη δέν τον άφησε νά ζήση. 

Οί βάρβαροι δέν είχαν μόνο φιλανθρωπικά αισθήματα, 
είχαν καί θρησκευτική πίστι. Δέν γνώριζαν τόν άληθινό 
θεό, άλλά πάντως πίστευαν στό θειον. Πίστευαν σέ 
πολλούς θεούς. Μεταξύ δέ αύτών πίστευαν καί στή Δίκη, 
θεά τής δικαιοσύνης, κόρη τού Διός και τής θέμιδος. 
Γνωστό τό άρχαίο λόγιο γιά τή θεά Δίκη: «Έσπ Δίκης 
οφθαλμός, ός τά πάνθ' όρά». Υπάρχει, δηλαδή, τό μάτι 
τής θεάς Δίκης, τό όποιο βλέπει τά πάντα. 

Οί βάρβαροι νόμισαν, ότι τό δάγκωμα τού Παύλου άπό 
τήν έχιδνα ήταν τιμωρία άπό τή θεά Δίκη γιά φονική πράξι 
του. θάνατος άντί θανάτου! Ή θρησκευτική πίστις τών 
βαρβάρων, κατά τήν όποια τά παθήματα είνε άποτελέσμα- 
τα τής άμαρτίας, κατ’ άρχήν βεβαίως εΐνε όρθή. Αλλά 
στήν προκειμένη περίπτωσι, καθώς καί σέ άλλες περιπτώ¬ 
σεις, αύτή ή πίστις δέν εΐνε όρθή. Ό Παύλος δέν 
δαγκώθηκε άπό τό φίδι λόγω άμαρτίας. 

Όταν λοιπόν βλέπωμε άνθρώπους νά ύφίστανται 
παθήματα, άς μή σπεύδωμε νά λέμε, ότι τιμωρούνται γιά 
άμαρτίες τους. Πολλές φορές ό Κύριος έπιτρέπει παθήμα¬ 
τα, γιά νά φαίνεται και τελειοποιήται ή άρετή τών δούλων 
του καί παραδειγματίζωνται οί άνθρωποι, όπως συνέβη 
μέ τήν περίπτωσι τών παθημάτων τού Ίώβ. Στήν παρούσα 
δέ περίπτωσι τού Παύλου ό θεός έπέτρεψε στό φίδι νά 
δαγκώση τόν άπόστολο, γιά νά γίνη θαύμα καί δοξασθή 

ό Κύριος καί ό άπόστολός του, διορθώσουν δέ καί οί 
βάρβαροι τήν εσφαλμένη πίστι, ότι δήθεν τά παθήματα 
προέρχονται πάντοτε άπό άμαρτίες. Αν ό θεός ο αύτό 
τόν κόσμο τιμωρούσε πάντοτε τις άμαρτίες, ποιος άνθρω¬ 
πος θά έμενε άτιμώρητος; Ποιος δέν θά ύφίστατο τρομερά 
παθήματα καί θάνατο; Καί άν έπίσης ό Θεός τιμωρούσε 
όλες τις άμαρτίες ο αύτό τόν κόσμο, τί θά έμενε γιά τή 
μεγάλη Κρίσι καί τόν άλλο κόσμο; 

Στίχ. 5 - 6: Ο Παύλος δέν ταράχθηκε άπό τήν 
προσβολή τού όφεως. Έπί δεκαετίες πολεμούσε μέ πολύ 
χειρότερο όφι, τόν νοητό όφι Διάβολο καί Σατανά, καί 
δέν δειλιούσε. Καί πώς ήταν δυνατό νά δειλιάση άπό τόν 
μικρό τούτο όφι; Αλλωστε δέν είχε είπεί ό Κύριός του, 
ότι οί πιστοί «όφεις άρούσι»; (Μάρκ. ιστ' 18). Μ’ ένα 
τίναγμα ό Παύλος έρριξε τό θηρίο στή φωτιά, όπως ό 
Κύριός του κατά τή Δευτέρα Παρουσία θά ρίξη τόν 
δράκοντα - Διάβολο καί τό θηρίο - Αντίχριστο μαζί μέ 
τό θηρίο - ψευδοπροφήτη στήν καιομένη λίμνη (Άποκ. 
ιθ 20, κ' 10). Οί βάρβαροι άνέμεναν, ότι ό Παύλος θά 
πρηζόταν ή θά κατέπιπτε άμέσως νεκρός. Άλλ’ έπειδή 
άνέμεναν πολλή ώρα καί δέν έβλεπαν νά γίνεται κανένα 
κακό σ’ αύτόν, μεταβάλλοντας γνώμη έλεγαν, ότι είνε 
θεός! Ό άπόστολος έδώ έπαθε ό,τι καί στά Λύστρα (Πράξ. 
ιδ 11 - 12), μέ τή διαφορά, ότι έκεί πρώτα τόν θεοποίησαν 
καί κατόπιν τόν λιθοβόλησαν, ένώ έδώ πρώτα τόν 
κατέκριναν ώς φονιά καί κατόπιν τόν θεοποίησαν. Άπό 
τό ένα άκρο στό άλλο! 

Πόσο άστατος, πόσο εύμετάβολος είνε ό λαός! Τώρα 
σέ κατεβάζει στά πέταυρα τού άδη, καί έπειτα άπό λίγο 
σε άνεβάζει στά άστρα τού ούρανοϋ! Διά τούτο ούτε άπό 
τις κατηγορίες τού κόσμου ν’ άπογοητευώμεθα, ούτε άπό 
τούς έπαίνους νά ένθουσιαζώμεθα. 

Στίχ. 7: Ό άρχων τής Μελίτης έφερε τόν τίτλο 
«πρώτος», όπως οί άρχοντες τής Θεσσαλονίκης έφεραν 
τόν τίτλο «πολιτάρχαι» (Πράξ. ιζ' 6, 8). Καί οί δύο δέ 
τίτλοι βεβαιώθηκαν άπό έπιγραφές. Έτσι ό Λουκάς, πρός 

λύπην των άπιστων, άποδεικνύεται άξιόπιστος καί άκριβής 
συγγραφεύς. 

Ο «πρώτος» τής νήσου, ό άρχων Πόπλιος, ήταν πρώτος 
καί στή φιλανθρωπία. Κοντά στόν τόπο τού ναυαγίου είχε 
κτήματα. Καί έκεϊ πήρε τούς ναυαγούς, 276 άτομα, καί 
τρεις ήμέρες τούς φιλοξένησε «φιλοφρόνως», σάν φίλους, 
μέ μεγάλη καλωσύνη. Πλούσιος σέ ύλικά άγαθά, άλλά 
πλούσιος καί σέ αισθήματα άγάπης. Είχε όμοιότητα μέ 
τόν Αβραάμ καί μέ τόν Λώτ. Εκείνοι λόγω τής φιλοξενίας 
των «έλαθον ξενίσαντες άγγέλους» (Έβρ. ιγ' 2). Χωρίς νά 
γνωρίζουν ποιους ύποδέχονταν, άξιώθηκαν νά φιλοξενή¬ 
σουν άγγελιαφόρους, ούρανίους μηνυτάς, οί όποιοι ήταν 
τά πρόσωπα τής θεότητος. Καί ό Πόπλιος, χωρίς νά 
γνωρίζη ποιους ύποδεχόταν, άξιώθηκε νά φιλοξενήση 
άποστόλους, καί μάλιστα τόν Παύλο, τόν μεγαλύτερο 
άπόστολο. 

Αδελφοί! Γιά τούς φιλανθρώπους καί φιλοξένους 
πλουσίους νά εύχώμεθα νά γίνωνται πλουσιώτεροι, γιά νά 
κάνουν μεγαλύτερη φιλανθρωπία. Καί γιά τούς σκληρούς 
πλουσίους νά εύχώμεθα νά γίνωνται πτωχοί, γιά νά 
ταπεινώνωνται, μήπως έτσι άλλάξουν οί σκληρές καρδιές 
τους καί σωθούν. 

Όλοι δέ, καί πλούσιοι καί πτωχοί, ν’ άγαπάμε τή 
φιλοξενία. Διότι τή φιλοξενία πρός τόν συνάνθρωπο ό 
Χριστός ύπολογίζει ώς φιλοξενία πρός τόν έαυτό του. 
«Ξένος ή μην καί συνηγάγετέ με» (Ματθ. κε’ 35). 

Στίχ. 8 - 9: Ή φιλανθρωπία τού Ποπλίου καί τού λαού 
τής νήσου άνταμείφθηκε μέ τήν άσυγκρίτως μεγαλύτερη 
φιλανθρωπία τού θεού. Ό Παύλος θεράπευσε τόν πατέρα 
τού Ποπλίου άπό πυρετούς καί δυσεντερία, καθώς καί 
τούς άλλους άσθενείς τής νήσου. Ασφαλώς δέ κήρυξε 
τό Εύαγγέλιο καί ίδρυσε στή νήσο Εκκλησία, διά τής 
όποιας θεραπεύτηκαν καί οί ψυχές όσων πίστευσαν στόν 
Κύριο. 

Ό,τι καλό κάνουμε, ό θεός τό άνταποδίδει πολλαπλά¬ 
σιο. 


18 ΠΡΑΞΕΙΣ ΑΠΟΣΤΟΛΩΝ 

ΠΡΑΞΕΩΝ ΚΗ 11 - 16 


ΜΑΘΗΜΑ 59ο 


ΑΠΟ ΤΗ ΜΕΛΙΤΗ (ΜΑΛΤΑ) ΣΤΗ ΡΩΜΗ 


Στο εικοστό όγδοο κεφάλαιο των Πράξεων, στίχ. 11 
- 16, άναφέρονται: 1) Τό ταξίδι άπό τή Μάλτα μέχρι τή 
Ρώμη, στίχ. 11 - 14, 2) Ή προϋπάντησις τού Παύλου άπό 
τούς άδελφούς σέ μακρές άποστάσεις έξω άπό τή Ρώμη, 
στίχ. 15, καί 3) Ή παράδοσις των δέσμιων στον στρατοπε¬ 
δάρχη καί ή ιδιαίτερη μεταχείρισις τοϋ Παύλου, στίχ. 16. 

Έξήγησις λέξεων καί φράσεων 

11. άνήχθημεν = άποπλεύσαμε. 

παραχεχείμαχότι (τού ρ. παραχειμάζω) = πού είχε παραχει¬ 
μάσει. 

παρασήμου Διοσχουροις = μέ σήμα τούς Διοσκούρους ή 
άφιερωμένο στούς Διοσκούρους. 

12. χαι χαταχθέντες = και άφοϋ καταπλεύσαμε. 

13. έπιγενομένου νότου = άφού έπνευσε νότος. 
δευτεραΐοι = τή δεύτερη ήμερα. 

14. έπ' αύτοϊς - χάριν αύτών ή μαζί τους. 

15. θάρσος = θάρρος. 

16. μένειν χαθ' έαυτόν = νά μένη μόνος, σέ ιδιαίτερη κατοικία. 

Παρατηρήσεις καί διδάγματα 

Στί Χ . 11 : Ή άναχώρησις άπό τή Μάλτα έγινε μετά άπό 
τρίμηνο μέ Αλεξανδρινό πλοίο, πού είχε παραχειμάσει 
στή νήσο. Τά πλοία τότε είχαν «παράσημα», διακριτικά 
σήματα δηλαδή. Αύτά δέ τά σήματα ήταν διάφορες 
ζωγραφιστές ή άνάγλυφες παραστάσεις στήν πρώρα ή 
καί στήν πρύμνη. Κατά τόν Πλούταρχο ένα πλοίο είχε 

λέοντα στήν πρώρα καί δράκοντα στήν πρύμνη. Γιά τά 
δύο προηγούμενα πλοία, μέ τά όποια έγινε τό ταξίδι άπό 
τήν Καισάρεια μέχρι τή Μελίτη, ό Λουκάς δέν λέγει ποια 
έμβλήματα είχαν. Αλλά γιά τό πλοίο τούτο, μέ τό όποιο 
έγινε ή άναχώρησις άπό τή Μάλτα, άναφέρει, ότι είχε 
έμβλημα τούς Διοσκούρους. Γιατί άναφέρει τούτο; Ίσως 
διότι τό έμβλημα ήταν θρησκευτικό καί έκανε έντύπωσι 
στό Λουκά, όπως έκανε έντύπωσι ή πίστις τών βαρβάρων 
τής Μελίτης στή θεά Δίκη. 

Οί Διόσκουροι (Διός κούροι), δίδυμοι υιοί τού Διός, ό 
μέν ιδιαιτέρως όνομαζόμενος Κάστωρ, ό δέ Πολυδεύκης, 
λατρεύονταν ώς θεοί σωτήρες. Έθεωροϋντο θεράποντες 
τών άσθενών καί τραυματιών, καί προστάτες τών άγωνιζο- 
μένων γιά τό δίκαιο, τών φιλοξένων, τών οδοιπόρων καί 
ιδίως τών ναυτιλλομένων. Πιστευόταν έπίσης, ότι άπό τόν 
Δία μεταμορφώθηκαν σέ άστερισμό τού ζωδιακού κύκλου, 
τόν άστερισμό Δίδυμοι, καί ότι ό άστερισμός αύτός 
έφερνε καλή τύχη κατά τούς κινδύνους στή θάλασσα. 

Νά λοιπόν γιατί τό πλοίο ήταν άφιερωμένο στούς 
Διοσκούρους. Ήταν καί τούτο ένα δείγμα τής εύσεβείας 
τών προγόνων μας, άν καί βεβαίως ή εύσέβεια έκείνη 
δέν συνδεόταν μέ τήν άληθινή πίστι, άλλά μέ τήν πλάνη 
τής πολυθεΐας καί ειδωλολατρίας. 

Τό κήρυγμα τού Παύλου καί τών άλλων άποστόλων 
καί ιεραποστόλων τού Χριστού σάρωσε άπό τό Έθνος 
μας, καθώς καί άπό πολλά άλλα Έθνη, τήν πολυθεΐα καί 
ειδωλολατρία. Καί τήν εύσέβεια άπό πλάνη μετέβαλε σέ 
εύσέβεια άπό γνώσι καί έπίγνωσι θεού. Έτσι προστάτες 
τών θαλασσινών στό χριστιανικό κόσμο δέν θεωρούνται 
πλέον οί Διόσκουροι, άλλ' άγιοι τής πίστεώς μας, φίλοι 
τού άληθινοΰ θεού, προπάντων δέ ό άγιος Νικόλαος. 
Όπως χάριν τού Παύλου σώθηκαν οί 275 ναυαγοί, έτσι 
χάριν τού άγιου Νικολάου καί άλλων άγιων σώζονται 
άναρίθμητοι. Ό θεός γιά νά τιμήση τούς άγιους του δίνει 
σ’ αύτούς τή χάρι νά θαυματουργούν. Καί άφοϋ τούς 
άγιους τιμή ό ίδιος ό θεός, πώς είνε δυνατό νά μή τούς 

τιμάμε έμεϊς; Γι' αύτό εΐνε ωραία ή συνήθεια, νά όνομάζων- 
ται τά πλοία μέ όνόματα άγιων. Αλλ ύπάρχουν καί 
χριστιανοί, οί όποιοι στα πλοία τους δίνουν είδωλολατρικά 
όνόματα, σάν νά ζοϋμε άκόμη στήν έποχή τής ειδωλολα¬ 
τρίας. Αύτή ή συνήθεια δεν άρμόζει σέ χριστιανούς, εΐνε 
άσχημη. Καί δέν εΐνε τολμηρό νά εΐποϋμε, ότι αύτή ή 
συνήθεια εΐνε είδος άρνήσεως τού Ιησού Χριστού καί 
τής χριστιανικής ίδιότητος. 

Ο Λουκάς έγραψε, πώς ώνόμαζαν τό πλοίο οί 
είδωλολάτρες, γιά νά διδαχθούμε, πώς νά όνομάζωμε τά 
πλοία οί χριστιανοί. Καί άς σημειωθή, ότι έμείς οί Έλληνες 
κυριαρχούμε μέ τά πλοία μας στις θάλασσες καί στούς 
ώκεανούς. "Ω νά κυριαρχούσαμε καί μέ τό Χριστιανισμό 
μας!... Σήμερα δυστυχώς οί ναυτικοί μας ούτε μέ τή ζωή 
τους, ούτε μέ τό λόγο τους, άλλ’ ούτε μέ τις όνομασίες 
πολλών πλοίων μεταφέρουν τό χριστιανικό μήνυμα στον 
κόσμο. Ύπάρχουν βεβαίως καί εύσεβεϊς ναυτικοί, άλλ' 
αύτοί εΐνε όλίγοι, έλάχιστοι. 

Κύριε! Φώτισε καί ένίσχυσε τούς ναυτικούς μας, οί 
όποιοι εΐνε ήρωες τής ζωής, γιά νά γίνουν καί ήρωες τής 
πίστεως στά πέλαγα τού κόσμου. Δώσε στο πνεύμα τους 
ύψηλά νοήματα καί στήν καρδιά τους ζήλο, γιά νά 
όμολογοΰν καί έξαγγέλλουν τά θαυμάσιά σου σ’ όλα τά 
μήκη καί τά πλάτη τής γής, παντού όπου ταξιδεύουν καί 
άποβιβάζονται. 

Στίχ. 12-13: Τό πλοίο κατέπλευσε στις Συρακούσες, 
τήν πρωτεύουσα τής Σικελίας, όπου παρέμεινε έπί τρεις 
ήμέρες, ίσως άναμένοντας εύνοϊκό άνεμο. Κατόπιν, πλη¬ 
σίον τής άκτής πλέοντας, έφθασε στό Ρήγιο, πόλι στό 
στενό τής Μεσσήνης, στό άκρο τού ποδιού τής Ιταλίας, 
μέ όνομα Ελληνικό, άπό τό ρήμα «ρήγνυμι», διότι 
πιστευόταν, ότι έκεΐ έγινε ρήγμα καί ή Σικελία χωρίστηκε 
άπό τήν Ιταλία. Προστάτες τής πόλεως έθεωροϋντο οί 
Διόσκουροι, ό Κάστωρ καί ό Πολυδεύκης. Έκεΐ τό πλοίο 
παρέμεινε μία ήμερα. Καί άπ έκεΐ, άφοϋ έπνευσε εύνοϊκός 
άνεμος, νότος, τή δεύτερη ήμέρα έφθασε στούς Ποτιό¬ 
λους, πόλι τής Κομπανίας καί λιμένα τής Νεαπόλεως. 

Ετσι ό Παύλος είδε τρία περίφημα ήφαίστεια. Τήν 
Αϊτνα στή Σικελία - τό Στρόμπολι σέ νήσο τού Τυρρηνικοΰ 
πελάγους, πού σχηματίστηκε άπό έκρηξι, ύψώνεται σάν 
κώνος καί στεφανώνεται τήν ή μέρα μέ καπνούς καί τή 
νύχτα μέ φλόγες - καί τό Βεζούβιο κοντά στή Νεάπολι, 
πού μερικά έτη άργότερα, τό 79 μ.Χ., έθαψε κάτω άπό 
τή λάβα του τήν άκόλαστη Πομπηία καί άλλες δύο 
άμαρτωλές πόλεις, όπως άλλοτε ή όργή τού θεού μέ 
φωτιά καί θειάφι κατέστρεψε τά Σόδομα καί Γόμορρα 
καίι άλλες τρεις άμαρτωλές πόλεις. Απ’ αύτή τήν έκρηξι 
τού Βεζούβιού βρήκε οίκτρό θάνατο ή Δρούσιλλα, ή 
γυναίκα τού Φήλικα, καί ό υιός τους. 

Τί άράγε σκέφθηκε ό Παύλος, όταν είδε τά τρία 
περίφημα ήφαίστεια; Σκέφθηκε τό τρομερό μεγαλείο τού 
θεού; Σκέφθηκε ό,τι είχε γράψει πρός τούς χριστιανούς 
τής Ρώμης, ότι «ή κτίσις συστενάζει καί συνωδίνει», καί 
ότι «άποκαλύπτεται όργή θεού έπί πάσαν άσέβειαν καί 
άδικίαν άνθρώπων»; (Ρωμ. η' 22 καί α’ 18). Δέν γνωρίζουμε 
τί σκέφθηκε ό Παύλος, όταν είδε τά ήφαίστεια. ’Αλλ’ 
έμεΐς πρέπει νά σκεφθοϋμε, ότι καί ό Παύλος ήταν 
ήφαίστειο, τό μεγαλύτερο ήφαίστειο τής άγάπης τού 
Χριστού. Ή ψυχή τού Παύλου ήταν πύρινη καί έκρηκτική, 
καί άπ’ αύτή άναπηδοϋσαν τεράστιες φλόγες καί λάβα 
άγάπης πρός τόν Ιησού Χριστό. Αύτές δέ οί έκρήξεις 
δέν έφεραν καταστροφή, άλλ* ήταν εύλογία. Κάποτε όμως 
οί έκρήξεις τού άποστόλου ήταν ιερή όργή, άγανάκτησις 
καί κατάρα. «Έάν ήμείς ή άγγελος έξ ούρανού εύαγγελίζη- 
ται παρ’ ό εύηγγελισάμεθα ύμΐν, άνάθεμα έστω! Εϊ τις 
ύμάς εύαγγελίζεται παρ' ό παρελάβετε, άνάθεμα έστω» 
(Γαλ. α 8 - 9). «Εϊ τις ού φιλεΐ τόν Κύριον Ίησοΰν 
Χριστόν, ήτω άνάθεμα! Μαράν άθά» (Α' Κορ. ιστ' 22). 

Κάθε ψυχή, πού έχει πΰρ άγάπης πρός τόν Ιησού, 
είνε έκρηκτική, ήφαιστειακή. Αλλά καί κάθε ψυχή, πού 
έχει φιλαυτία καί έγωισμό, όταν θίγεται, έκρήγνυται ώς 
ήφαίστειο. ΓΓ αύτό ό καθένας άς διερωτηθή: Ή ίδική μου 
ψυχή είνε έκρηκτική, ήφαιστειακή, άπό άγάπη πρός τόν 
Ιησού ή άπό φιλαυτία καί έγωισμό; 

Τό ταξίδι τού Παύλου άπό τίς Συρακούσες ώς τούς 
Ποτιόλους δέν προσφέρει ιδιαίτερη συγκίνησι στούς 
Ιταλούς μόνο - προσφέρει καί σέ μάς τούς Έλληνας. Διότι 
ή Σικελία καί ή Κάτω Ιταλία άλλοτε ήταν γεμάτες άπό 
άκμάζουσες Ελληνικές άποικίες καί άποτελούσαν τή 
Μεγάλη Ελλάδα. Πολλά δέ καί σπουδαία μνημεία άφησε 
ό Ελληνισμός έκεί, γιά νά μαρτυρούν τόν πολιτισμό του. 
Μετά δέ τόν Ελληνισμό, πού όπωσδήποτε προλείανε τό 
έδαφος γιά άνώτερο πολιτισμό, πήγε έκεί ό Χριστιανισμός, 
ό όποιος είνε ό άνώτερος πολιτισμός. 

Στίχ. 1 4: Τό Εύαγγέλιο είχε φθάσει στούς Ποτιόλους 
καί είχε δημιουργήσει χριστιανούς. Ό δέ Παύλος καί οΐ 
συνοδοί του άναζήτησαν καί βρήκαν άδελφούς. Αναζήτη¬ 
σαν αύτούς ώς πολυτίμους θησαυρούς. Έτσι καί έμεΐς ν’ 
άναζητοΰμε άδελφούς. Δόξα δέ τώ Θεώ, παντού ύπάρχουν 
σήμερα άδελφοί, συνειδητοί χριστιανοί. Καί άν τούς 
άναζητούμε, θά τούς άνακαλύπτωμε. «Ό ζητών εύρήσει», 
είπε ό Χριστός (Ματθ. ζ' 8). 

Οί άδελφοί των Ποτιόλων παρακάλεσαν τόν Παύλο καί 
τούς συνοδούς του νά παραμείνουν γιά χάρι τους στήν 
πόλι μία έβδομάδα. Καί ό έκατόνταρχος έπέτρεψε, όπως 
άλλοτε στή Σιδώνα είχε έπιτρέψει νά μεταβή ό Παύλος 
πρός τά φιλικά του πρόσωπα καί νά τύχη περιποιήσεως 
(Πράξ. κζ' 3). Αν στήν άρχή τού ταξιδιού ό Παύλος είχε 
τήν έκτίμησι τού έκατοντάρχου, πόσο μάλλον τώρα, μετά 
τή θαυμαστή διάσωσι άπ’ τό ναυάγιο! Ό έκατόνταρχος 
αισθανόταν, ότι ή ζωή του καί ή ζωή όλων των ναυαγών 
σώθηκε χάρις στόν Παύλο. Καί γιά νά εύχαριστήση τόν 
Παύλο, έκανε ό,τι ήταν δυνατό. Τό παράδειγμα τού 
έκατοντάρχου μάς διδάσκει, νά εϊμεθα εύγνώμονες πρός 
τούς εύεργέτες μας. Καί τό παράδειγμα τών άδελφών, 
πού παρακάλεσαν καί κράτησαν κοντά τους μία έβδομάδα 
τόν Παύλο καί τούς συνοδούς του, μάς διδάσκει, νά 
έπιδιώκωμε τήν κοινωνία μέ τούς έργάτες τού Εύαγγε- 
λίου, καί γενικώτερα μέ τούς άδελφούς, διότι αύτή ή 
κοινωνία είνε μεγάλη εύλογία - φέρει παρηγοριά, ένθάρ- 
ρυνσι καί έποικοδομή. 

Στίχ. 15: Καί στή Ρώμη ύπήρχαν χριστιανοί. Καί μάλιστα 
έκεΐ πολλοί χριστιανοί, πού άποτελοΰσαν μεγάλη Εκκλη¬ 
σία. Ποιος ίδρυσε τήν Εκκλησία τής Ρώμης; Ό άπόστολος 
Πέτρος, όπως θέλουν οί Παπικοί; Όχι! Πρώτα στή Ρώμη 
έφθασε ό Παύλος καί ύστερα ό Πέτρος. Τήν Εκκλησία 
στή Ρώμη ίδρυσαν χριστιανοί άπ’ τήν άνατολή, οί όποιοι 
μετέβησαν στήν πρωτεύουσα τού κόσμου γιά ύποθέσεις 
των, καί είχαν τις ύποθέσεις των μάλλον ώς πάρεργο καί 
τήν ιεραποστολή ώς έργο. Στή Ρώμη ό Παύλος είχε 
πολλούς γνωστούς του χριστιανούς. Πρός δέ τούς χριστια¬ 
νούς τής Ρώμης είχε άποστείλει τήν πιό μεγάλη καί 
θεολογική Επιστολή του. Από τούς Ποτιόλους, όπου ό 
άπόστολος παρέμεινε έπτά ή μέρες, άπό ταξιδιώτη ή 
ταξιδιώτες μεταδόθηκε στή Ρώμη ή εϊδησις, ότι έρχεται 
ό Παύλος. Ή εϊδησις έκανε τούς άδελφούς νά σκιρτήσουν 
άπό χαρά. Πόσο εύτυχής ή Εκκλησία τής Ρώμης, πού θ’ 
άξιωνόταν νά ίδή τον μεγάλο άπόστολο! Ό άπόστολος 
βεβαίως έρχόταν στή Ρώμη ώς δέσμιος καί ύπόδικος. 
Αλλ’ αύτό ούτε φόβισε τούς άδελφούς, ούτε τούς έκανε 
νά ύποτιμήσουν τόν άπόστολο. Οί άλυσίδες, οί δίκες καί 
οί καταδίκες γιά τό Εύαγγέλιο ήταν δόξες. ΓΓ αύτό οί 
άδελφοί, όταν ακόυσαν ότι ό Παύλος έρχεται νά δικαστή 
στή Ρώμη, άντί νά φοβηθούν, συγκινήθηκαν βαθύτερα, 
καί, άντί νά ύποτιμήσουν τόν δέσμιο καί ύπόδικο, τόν 
τίμησαν μέ πολύ συγκινητική τιμή. Δύο άποστολές άδελ- 
φών βγήκαν άπ’ τή Ρώμη, βάδισαν τήν Άππία όδό 
καί προϋπάντησαν τόν άπόστολο σέ μεγάλες άποστάσεις 
άπ’ αύτή. Ή μία άποστολή τόν προϋπάντησε στήν έμπορική 
πόλι Άππίου φόρος (φόρος = άγορά), 65 χιλιόμετρα 
μακράν άπό τή Ρώμη. Καί ή άλλη άποστολή τόν προϋπάντη¬ 
σε στο χωριό Τρεις Ταβέρνες (ταβέρνα = πανδοχείο, 
χάνι), 19 χιλιόμετρα έξω άπό τή Ρώμη. 

Ή άγάπη δέν ύπολογίζει άποστάσεις καί κόπους. Ό 
Παύλος άλλωστε γιά τήν άγάπη των άδελφών είχε διανύσει 
χιλιάδες χιλιόμετρα. Καί ό Χριστός γιά τήν άγάπη των 
παιδιών του διήνυσε τήν άστρονομική άπόστασι μεταξύ 
ούρανοϋ καί γής! Καί έμείς γιά τήν άγάπη άς μήν 
ύπολογίζωμε άποστάσεις. Σήμερα άλλωστε καί οί μεγαλύ- 

τερες άποστάσεις μέ τά καταπληκτικά συγκοινωνιακά 
μέσα είνε μικρές. 

Όταν ό Παύλος είδε τούς άδελφούς, εύχαρίστησε τά 
θεό καί «έλαβε θάρσος». Ή παρουσία των άδελφών 
έγκαρδίωσε τόν άπόστολο, τού πρόσθεσε θάρρος. Έξόχως 
συγκινητικός αύτός ό λόγος, διότι είνε έξόχως άνθρώπι- 
νος. Ένας Παύλος, καταπλημμυρισμένος άπό τή χάρι τού 
Χριστού" ένας Παύλος, πού παρουσιάζονταν καί τού 
μιλούσαν άγγελοί" ένας Παύλος, πού ό Ιδιος ό Κύριος 
παρουσιαζόταν καί τόν βεβαίωνε, ότι ήταν μαζί του" ένας 
Παύλος, πού θεράπευε άσθενείς, έβγαζε δαιμόνια καί 
άνέσταινε νεκρούς* ένας Παύλος, πού ήταν τό στήριγμα 
τής οικουμένης, έλαβε θάρρος άπό τήν παρουσία άδελ¬ 
φών! 

Καί άφοΰ ό Παύλος αισθανόταν τήν άνάγκη των 
άδελφών καί λάμβανε θάρρος άπ’ αύτούς, πόσο μάλλον 
έμεΐς; Ανθρωπε! Καί Παύλος άν είσαι, έχεις άνάγκη τών 
άδελφών! Νά μή θεωρής λοιπόν τόν έαυτό σου αύτάρκη, 
καί νά μή ύποτιμςίς τούς άδελφούς. 

Στίχ. 14β - 16: Δύο φορές ό Λουκάς άναφέρει τήν 
άφιξι στή Ρώμη: «Καί ούτως είς τήν Ρώμην ήλθομεν». 
« Οτε δέ ήλθομεν είς Ρώμην». Έτσι ό Λουκάς δίνει έμφαοι 
στό γεγονός. 

Ό Παύλος είχε σφοδρή έπιθυμία νά έπισκεφθή τή 
Ρώμη, τήν περίφημη πρωτεύουσα τής ισχυρότερης άρ- 
χαίας αύτοκρατορίας, τήν κοσμοκράτειρα, «τήν αίωνίαν 
πόλιν»! Ό πόθος τού άποστόλου δέν ήταν νά ίδή καί νά 
θαυμάση τά άξιοθέατα τής πόλεως. Γιά τόν Παύλο 
άξιοθαύμαστη καί αίωνία πόλις ήταν ή άνω πόλις, «ή τούς 
θεμελίους έχουσα, ής τεχνίτης καί δημιουργός ό θεός» 
(Έβρ. ια' 10). Ό Παύλος είχε άξιωθεϊ νά ίδή τήν άνω 
πόλι. Πότε; Όταν έγινε ούρανοβάμων. Καί άφοϋ είδε τήν 
άνω πόλι, τήν άχειροποίητη, τήν άπερίγραπτη σέ κάλλη 
καί εύδαιμονία, τί θά μπορούσε νά τόν έλκύη άπό τήν 
χειροποίητη καί άμαρτωλή Ρώμη; Ό Παύλος ποθούσε νά 
μεταβή στή Ρώμη, γιά νά δώση καί στήν πρωτεύουσα τού 


536 



κόσμου τήν μαρτυρία του γιά τό Χριστό, καί νά ίδή τούς 
άδελφούς, τούς προωρισμένους γιά τήν άνω πόλι, καί νά 
τούς ένισχύση καί νά τόν ένισχύσουν. 

Καί άξιώθηκε ό άπόστολος νά φθάση στή Ρώμη. «Καί 
ούτως εις τήν Ρώμην ήλθομεν»! Στή Ρώμη ό άπόστολος 
καί οί συνοδοί του έφθασαν έπειτα άπό μήνες μετά τήν 
άναχώρησι όπ' τήν Καισάρεια τής Παλαιστίνης. Έφθασαν 
έπειτα άπό περιπετειώδες θαλασσινό ταξίδι, κατά τό όποιο 
μυριάκις κινδύνευσαν νά καταποντισθοϋν. Έφθασαν έπει¬ 
τα καί άπό όδοιπορία μιας περίπου έβδομάδος. Στό δρόμο 
κατέλυαν σε πανδοχεία χωρίς καμμία άνεσι, καί μέ πολλή 
άκαθαρσία, φυσική καί ήθική. Τά πανδοχεία τότε παρείχαν 
στέγη καί κρεββάτι χωρίς κλινοσκεπάσματα. Οί ταξιδιώτες 
ήταν ύποχρεωμένοι νά κουβαλούν μαζί τους μαγειρικά 
σκεύη καί κλινοσκεπάσματα. Τά μαξιλάρια ήταν γεμάτα 
μέ καλαμόφυλλα καί είχαν έπάνω τους στρατιά άπό 
ζωύφια. Αράχνες καί άλλα πράγματα έπεφταν έπάνω 
στούς πελάτες. Αμαρτωλά τραγούδια πολλές φορές 
άναμιγνύονταν μέ κοασμούς βατράχων καί δέν άφηναν 
τούς κουρασμένους ταξιδιώτες νά ήσυχάσουν. Αμαρτωλές 
γυναίκες χρησιμοποιούνταν γιά τήν προσέλκυσι πελατείας. 
Τήν έρωμένη τών νεανικών του χρόνων, τή δυστυχή Ακτή, 
ό Νέρων γνώρισε σ’ ένα τέτοιο χάνι. Φοβερές άπάτες 
καί έκμεταλλεύσεις γίνονταν. Άναφέρονται περιπτώσεις, 
κατά τίς όποιες στούς πελάτες σερβιρίστηκαν ώς χοιρινό 
κρέας οί σάρκες δολοφονημένων άνθρώπων! Σέ τέτοια 
χάνια ήταν άναγκασμένοι νά διανυκτερεύουν ό άπόστολος 
καί οί συνοδοί του. Πολύ ύπέφεραν, πολύ βασανίστηκαν. 
Αλλά πάντως έφθασαν στή Ρώμη, στόν ποθητό προορισμό 
τους. 

Οί δοκιμασίες τού ταξιδιού τού Παύλου γιά τή Ρώμη 
άς είνε σύμβολο τών δοκιμασιών τού ταξιδιού τού καθενός 
γιά τήν αίωνία πόλι τού θεού. Ταξίδι είνε ή παρούσα ζωή 
μέ προορισμό τήν άνω πόλι. Καί γιά νά φθάσωμε στήν 
άνω πόλι, πρέπει νά περάσωμε άπό δοκιμασίες. 

Στίχ. 16: Στή Ρώμη ό έκατόνταρχος παρέδωσε τούς 

537 



δέσμιους στό στρατοπεδάρχη, στόν άρχηγό δηλαδή τού 
στρατοπέδου. Στρατοπεδάρχης δέ τότε ήταν ό Άφράνιος 
Βοϋρρος, άνθρωπος συνετός. Λόγω δέ τής εύνοϊκής, 
όπως φαίνεται, έπιστολής τού Φήστου πρός τόν Καίσαρα 
καί των εύμενών συστάσεων τού έκατοντάρχου, ό Παύλος 
έτυχε εύγενούς μεταχειρίσεως. Δέν έγκλείστηκε στό 
στρατόπεδο, μαζί μέ τούς άλλους κρατουμένους, άλλ* 
έπετράπη νά μένη μόνος, σέ ιδιαίτερη κατοικία, μαζί μέ 
τόν φύλακα στρατιώτη. Ή περίπτωσις τού Παύλου ήταν 
έξαιρετική καί δικαίως έγινε γΓ αύτόν έξαίρεσι. 

ΠΡΑΞΕΩΝ ΚΗ 17 - 31 


ΜΑΘΗΜΑ 60ό 


ΔΙΕΤΗΣ ΚΡΑΤΗΣΙΣ ΤΟΥ ΠΑΥΛΟΥ ΣΤΗ ΡΩΜΗ 
ΑΚΩΛΥΤΟ ΚΗΡΥΓΜΑ ΠΡΟΣ ΙΟΥΔΑΙΟΥΣ - ΕΘΝΙΚΟΥΣ 

Στο εικοστό όγδοο κεφάλαιο των Πράξεων, στίχ. 17 
- 31, γίνεται λόγος: 1) Γιά τήν πρώτη συζήτησι τού Παύλου 
μέ τούς προύχοντας των Ιουδαίων, στίχ. 17 - 22, 2) Γιά 
τή δεύτερη συζήτησι τού Παύλου μέ τούς προύχοντας 
των Ιουδαίων, στίχ. 23 - 29, καί 3) Γιά τό χρόνο, τις 
συνθήκες διαμονής καί τό κήρυγμα τού άποστόλου στή 
Ρώμη, στίχ. 30-31. 

Έξήγησις λέξεων καί φράσεων 

17. τούς όντας των Ιουδαίων πρώτους = έκείνους άπό τούς 
Ιουδαίους, πού ήταν προύχοντες. 
συνελθόντων 8έ αυτών = άφοΰ δε μαζεύτηκαν αύτοί. 
ούδέν εναντίον ποίησας = χωρίς να κάνω τίποτε ενάντιο. 
τοίς έθεσι τοϊς πατρώοις - στα πατροπαράδοτα έθιμα. 

19. άντίλεγόντων δε των Ιουδαίων = άλλ’ έπειδή άντέλεγαν 

οί Ιουδαίοι. 

ούχ ως τού έθνους μου έχων τι χατηγορήσαι = όχι διότι 
είχα νά κατηγορήσω γιά κάτι τό έθνος μου. 

20. παρεχάλεσα = παρακάλεσα ή προσκάλεσα. 
περίχειμαι = φορώ. 

21. παραγενόμενος = έλθών, άφοϋ ήλθε. 

Απήγγειλε = άνέφερε. 

περί σού πονηρόν = γιά σένα κακό. 

22. άξιοΰμεν = ζητούμε. 

αϊρεσις = μερίς, κόμμα, σχίσμα, σχισματική κίνησις. 
άντιλέγεται = ύπάρχει άντιλογία. 

23. ταξάμενοι = αφού ώρισαν. 
ήχον = ήλθαν. 

εις τήν ξενίαν = ατό οίκημα, όπου έφιλοξενεΐτο. 
πλείονες = περισσότεροι. 
οϊς έξετίθετο = στούς όποιους έξέθετε. 
διαμαρτυρόμενος = δίνοντας μαρτυρία, κηρύττοντας. 
πείθων = προσπαθώντας νά πείση, ή, άποδεικνύοντας. 

25. άσύμφωνοι δε δντες προς άλλήλους = διαφωνοϋντες δέ 

μεταξύ τους. 

άπελύοντο = άναχωρούσαν, έφευγαν. 
είπόντος τού Παύλου ρήμα 2ν = άφού ό Παύλος είπε ένα 
λόγο. 

26. εΐπον = είπε. 

άχοή άχούσετε = θά ακούσετε καταπληκτικά πράγματα. 
χαί ού μή συνήτε = άλλά δέν θά καταλάβετε. 
βλέποντες βλέφετε = θά ίδήτε καταπληκτικά πράγματα. 
χαί ού μή ϊδητε = άλλά δέν θά ίδήτε. 

27. έπαχϋνθη γάρ = διότι πωρώθηκε, έγινε άναίσθητη. 
χαί τοϊς ώσί βαρέως ηχούσαν = και μέ τ' αυτιά βαρυάκου- 

σαν, κώφευσαν. 
έχάμμυσαν = έκλεισαν. 

μήποτε ϊδονσι τοϊς όφθαλμοϊς = γιά νά μή ίδούν μέ τά μάτια. 
χαί τοϊς ώσίν άχούσωσι = και μέ τά αυτά άκούσουν. 
χαί τή χαρδία συν ώσί = καί μέ τήν καρδιά καταλάβουν. 
χαί ίάσομαι αυτούς - καί τούς θεραπεύσω. 

28. γνωστόν ούν έστω ύμίν - ας είνε λοιπόν γνωστό σέ σάς. 
τό σωτήριον = ή σωτηρία. 

αύτοί χαί άχούσονται = αύτοι και θά άκούσουν. 

29. έν έαυτοΐς = μεταξύ τους. 

30. έν ίδίορ μισθώματι = σέ δικό του μισθωμένο οίκημα. 
άπεδέχετο = δεχόταν. 

τούς είσπορευομένους = όσους πήγαιναν. 

31. μετά πάσης παρρησίας = μέ όλο τό θάρρος, μέ παρρησία 

σέ όλα, μέ όλη τήν παρρησία. 
άχωλύτως = χωρίς έμπόδιο. 

Παρατηρήσεις και διδάγματα 

Στίχ. 17α: Στή Ρώμη, χήν πρωτεύουσα τού κόσμου, τό 
δαιμόνιο έθνος των Εβραίων είχε μεγάλη καί ισχυρή 

παροικία. Υπήρχαν έκεΐ όχι όλιγώτερες άπό ένδεκα 
συναγωγές. 

Οί Εβραίοι παντού καταδίωκαν τόν Παύλο, έπιδίωκαν 
τήν έξόντωσί του καί τόν βασάνιζαν. Καί θά περίμενε 
κανείς νά είχε ό άπόστολος άπογοητευθή γιά τούς 
όμοεθνείς του, ψυχρανθή καί αίσθανθή άπέναντί τους 
άποστροφή. θά περίμενε κανείς νά τούς είχε βαρεθή, 
άηδιάσει καί έγκαταλείψει. ’Αλλ’ ό Παύλος δέν ήταν σάν 
έμάς, οί όποιοι εύκόλως άπογοητευόμεθα, ψυχραινόμεθα 
καί άποστρεφόμεθα τούς δύσκολους καί έχθρικούς τύ¬ 
πους. Ό άπόστολος είχε άδαμαντίνη ψυχή καί δέν 
ύφίστατο κάμψι, δέν πάθαινε άπογοήτευσι. Ό άπόστολος 
είχε μεγάλη άγάπη. Καί ή άγάπη, αύτή τόν έκανε 
άδαμάντινο, άκαμπτο, πάντοτε εύέλπιδα. Αύτός δέν έγρα¬ 
ψε, ότι ή άγάπη «πάντα έλπίζει»; (Α' Κορ. ιγ' 7). Ό 
άπόστολος ήταν ήφαίστειο σέ συνεχή δράσι. Άπό τά 
έγκατα τής ύπάρξεώς του άνέβαινε διαρκώς φωτιά καί 
λάβα. Φωτιά καί λάβα ήταν ή πίστις καί ή άγάπη του. Καί 
πώς λοιπόν νά ψυχρανθή άπέναντί των συνανθρώπων του; 
Καί πώς νά τούς άποστραφή; Ό άπόστολος ένα μισούσε 
καί άποστρεφόταν, τήν άμαρτία. Τούς συνανθρώπους, 
όσοδήποτε άμαρτωλοί καί άν ήταν, όσοδήποτε άσεβείς, 
άγαποϋσε καί προσπαθούσε νά φέρη στό Χριστό. Τούς 
δέ Εβραίους ώς όμοεθνείς, ώς κατά σάρκα συγγενείς, 
άγαπούσε ιδιαιτέρως. Αίμα του ήταν οί Εβραίοι. Καί τό 
αίμα νερό δέν γίνεται! Σπαραγμό καρδίας αίσθανόταν ό 
άπόστολος γιά τούς όμοεθνείς του. Τί δέν θά έδινε γιά 
νά σωθούν! Καί τόν έαυτό του θά έδινε κατά τόν 
όδυνηρότερο τρόπο, θά προτιμούσε νά χωρισθή άπ’ τό 
Χριστό καί νά κολασθή αύτός, προκειμένου νά σωθούν 
έκεΐνοι! Έτσι δέν έγραψε πρός τούς χριστιανούς τής 
Ρώμης; «Αλήθειαν λέγω έν Χριστώ, ού ψεύδομαι, συμμαρ- 
τυρούσης μοι τής συνειδήσεώς μου έν Πνεύματι Άγίφ, 
ότι λύπη μοί έστι μεγάλη καί άδιάλειπτος όδύνη τή καρδίρ 

μου. Ηύχόμην γάρ αύτός έγώ άνάθεμα είναι άπό τού 
Χριστού ύπέρ των άδελφών μου, των συγγενών μου κατά 
σάρκα, οϊτινές είσιν Ίσραηλϊται» (Ρωμ. θ 1 - 4). 

Αγαπάμε έμείς όπως ό Παύλος τούς όμοεθνείς μας; 
Πονάμε έμείς όπως ό Παύλος γιά τήν άποστασία τους 
άπ' τό Χριστό; Τί λέμε; Αίσθανόμεθα έμείς γιά τούς 
συμπατριώτες μας τό ένα έκατοστό άπ’ τήν άγάπη καί 
τον πόνο, πού αισθανόταν ό άπόστολος γιά τούς συμπα¬ 
τριώτες του;... 

Μετά τήν άφιξι στή Ρώμη τίς τρεις πρώτες ήμέρες ό 
άπόστολος διέθεσε γιά νά ξεκουρασθή όλίγο, νά προσευ- 
χηθή, νά ίδή άδελφούς χριστιανούς καί νά ένημερωθή 
γιά τήν κατάστασι στή Ρώμη. Αμέσως δέ κατόπιν συγκάλε- 
σε τούς προύχοντας άπό τούς Ιουδαίους, γιά νά τούς 
ίδή καί νά τούς όμιλήση. Ή άγάπη τού Παύλου γιά τούς 
άδελφούς του Ιουδαίους ένήργησε γρήγορα. Μιμούμενοι 
τόν τρόπο τής έκφράσεως τού άποστόλου στόν ύμνο τής 
άγάπης θά μπορούσαμε νά είποΰμε: «Ή άγάπη ού 
βραδύνει». 

Αγαπητοί! Νά εϊμεθα βραδείς σέ όργή (Ίακ. α' 19) 
καί ταχείς σέ άγάπη. Καί ιδιαιτέρως σέ άγάπη προς τούς 
όμοεθνείς μας άδελφούς, έστω καί άν έκεΐνοι μάς μισούν 
καί μάς καταδιώκουν. Τό αίμα νερό δέν γίνεται! 

Στίχ. 17β - 20: Οί Ιουδαίοι είχαν τρομερή προκατάληψι 
άπέναντι τού Παύλου. Τόν θεωρούσαν άποστάτη, έπανα- 
στάτη καί τόν μεγαλύτερο έχθρό τού Ιουδαϊσμού. Ό 
άπόστολος πάτησε στή Ρώμη γιά πρώτη φορά. Άλλ’ ή 
φήμη του είχε φθάσει έκεΐπρό πολλοϋ καί είχε δημιουργή¬ 
σει τήν τρομερή προκατάληψι. 

Ή προκατάληψις είνε τεράστιο έμπόδιο γιά ν' άκούση 
κανείς μέ άντικειμενικότητα τό πρόσωπο, άπέναντι τού 
όποιου έχει προκατάληψι. Τό πάθος τής προκαταλήψεως 

κυριαρχεί καί καταργεί τή λογική καί τήν άντικειμενικότη- 
τα. 

Ο Παύλος είχε τό σφοδρό πόθο νά κηρύξη τό Χριστό 
καί στούς Ιουδαίους τής Ρώμης καί νά έπιδράση στις 
ψυχές τους γιά τή σωτηρία τους. Αλλά πώς θά έπιδροϋσε, 
άφοϋ έκεϊνοι ήταν σέ τρομερό βαθμό προκατειλημμένοι 
άπέναντί του; 

ΓΓ αύτό ό Παύλος συγκάλεσε τούς προύχοντας τών 
Ιουδαίων καί ώμίλησε πρός αύτούς, όχι ώς κήρυξ τού 
Εύαγγελίου, άλλ’ ώς κατηγορούμενος, θέλησε πρώτα ν’ 
άποσείση τις έναντίον του κατηγορίες, γιά ν’ άπαλλαγούν 
οί Ιουδαίοι άπ' τήν προκατάληψι, καί έπειτα νά κηρύξη 
τό Χριστό. 

Καί πόσο συνετά, πόσο ώραία, ώμίλησε στούς Ιου¬ 
δαίους ό άπόστολος! Ένώ ή μπορούσε νά όμιλήση ώς 
σφοδρός κατήγορος τών Ιουδαίων, οί όποιοι πολλές 
φορές τον κακοποίησαν καί άποπειράθηκαν νά τον 
σκοτώσουν, προτίμησε νά όμιλήση ώς ταπεινός κατηγο¬ 
ρούμενος. Δέν θέλησε νά κατηγορήση άλλους, άλλά μόνο 
ν’ άπαλλάξη τών κατηγοριών τόν έαυτό του καί νά βοηθήση 
καί τούς συνομιλητάς του ν’ άπαλλαγούν τής προκαταλή- 
ψεως γιά τό δικό τους τό καλό. Ώμίλησε μέ άδελφική 
άγάπη. “Ανδρες άδελφοί, είπε. Έγώ, χωρίς νά κάνω τίποτε 
άντίθετο στο λαό ή στά πατροπαράδοτα έθιμα, άπό τά 
Ιεροσόλυμα παραδόθηκα δεμένος στά χέρια τών Ρωμαίων. 
Οί Ρωμαίοι μέ άνέκριναν καί ήθελαν νά μέ άπολύσουν, 
διότι δέν ύπήρχε σέ μένα καμμία αιτία θανάτου. Άλλ' ο» 
Ιουδαίοι προέβαλλαν άντιρρήσεις. Καί γι' αύτό άναγκάστη- 
κα νά έπικαλεσθώ τόν Καίσαρα. Όχι οτι είχα νά κατατηγο- 
ρήσω γιά κάτι στόν Καίσαρα τό έθνος μου. ΓΓ αύτό τό 
λόγο ζήτησα νά σάς ίδώ καί νά σάς όμιλήσω. Στό σημείο 
τούτο ό άπόστολος ύψωσε τόν βραχίονά του, έπέδειξε 
τήν άλυσίδα, μέ τήν όποια ήταν προσδεδεμένος στό 
Ρωμαίο στρατιώτη, καί είπε: «Ένεκεν γάρ τής έλπίδος 
τού Ισραήλ τήν άλυσιν ταύτην περίκειμαι». Έλαβα τό 
θάρρος νά σάς καλέσω καί νά σάς όμιλήσω, άδελφοί, 
διότι έχουμε τήν ίδια έλπίδα, τήν έλπίδα τής άναστάσεως 
καί τής δόξης διά τού Μεσαίου. Καί γΓ αύτήν τήν έλπίδα 
τού Ίσραηλιτικοϋ λαού φορώ αύτή τήν άλυσίδα. 

Πόσο ώραίος, πόσο συγκινητικός ό τελευταίος λόγος 
τού άποστόλου! Τέτοιος λόγος μόνο λίθινες καρδιές δέν 
συγκινεΐ. Αλλά πόσο συνετά καί όλα τά λόγια τού 
άποστόλου! Πρόσεξε πολύ νά μή θίξη, νά μή έρεθίση, νά 
μή προκαλέση τούς άδελφούς του Ιουδαίους, άλλά νά 
τούς συγκινήση καί νά τούς ώφελήση. Πρόσεξε πολύ, 
όπως ό ιατρός προσέχει τούς άσθενείς. Ό άπόστολος 
ήταν πνευματοφόρος, είχε «Πνεύμα σοφίας καί συνέσεως» 
(Ήσ. ια' 2). 

Στούς άντιφρονοΰντας καί δυσμενείς άπέναντί μας 
όμιλοΰμε καί έμεΐς μέ σύνεσι, ώστε νά μή τούς προκαλοΰ- 
με, άλλά νά τούς συγκινοϋμε καί νά τούς ώφελοΰμε; Τί 
έπιδιώκουμε κατά τή συζήτησι μαζί τους; Νά τούς 
κερδίζωμε; Ή νά τούς έξευτελίζωμε, νά τούς έξουθενώνω- 
με καί νά ικανοποιούμε τον έγωισμό μας; Αλλοίμονο! 
Δέν ξέρουμε νά συζητούμε. Πολλές φορές ύπερισχύει ό 
έγωισμός καί όχι ή σύνεσις. Πολλές φορές δέν άφήνουμε 
νά όμιλήση μέ τό στόμα μας τό Πνεύμα τής σοφίας καί 
συνέσεως, άλλ’ ό έγωισμός μας. ΓΓ αύτό οί συζητήσεις 
μας είνε άναρίθμητες, άλλά τά άποτελέσματα έλάχιστα. 

Πνεύμα "Αγιο! Δίδαξέ μας νά συζητούμε, ώστε νά 
ώφελοΰμε τούς άδελφούς, άλλά καί τούς έαυτούς μας. 

Στίχ. 21 - 22: Επειδή ό Παύλος ώμίλησε μέ ταπείνωσι 
καί σύνεσι, οί Ιουδαίοι προύχοντες τον άκουσαν καί 
άπάντησαν μάλλον μέ εύγένεια. Έμεΐς, είπαν, ούτε 
γράμματα λάβαμε γιά σένα άπ’ τήν Ίουδαία, ούτε κανείς 
άπό τούς άδελφούς ήλθε καί άνέφερε κάτι κακό γιά 
σένα. Ζητούμε δέ ν' άκούσωμε άπό σένα, ποια είνε τά 
φρονήματά σου. Διότι γι’ αύτή τήν «αϊρεσι» (τόν Χριστιανι¬ 
σμό) είνε γνωστό σ’ έμάς, ότι παντού ύπάρχει άντιλογία. 

Οί Ιουδαίοι τής Ρώμης γνώριζαν γιά τόν Χριστιανισμό, 
άφού μάλιστα στή Ρώμη ύπήρχε ισχυρή χριστιανική 
Εκκλησία. Είχαν έπίσης άκούσει γιά τόν Παύλο, τόν 
...ταραξία τής οικουμένης! Αλλά δέν γνώριζαν γιά τή 
συγκεκριμένη ύπόθεσι, γιά τήν όποία ό Παύλος μεταφέρ¬ 
θηκε δέσμιος στή Ρώμη. Διότι άκόμη δέν είχαν φθάσει 

σχετικές πληροφορίες άπ' τήν Ιουδαίο. Όπως δέ ό 
Παύλος δέν άπηξίωσε νά έπικοινωνήση μέ τούς Ιουδαίους, 
έτσι καί έκεϊνοι δέν άπηξίωσαν ν’ άκούσουν τόν άπόστολο. 

"Αν θέλωμε νά μάς άξιώνουν προσοχής οί άνθρωποι, 
πρέπει καί μείς νά τούς άξιώνωμε προσοχής. Τί είνε 
άλλωστε στόν όρατό κόσμο τόσο άξιοπρόοεκτο, όσο οί 
άνθρωποι; 

Σχίχ. 23 - 24: Οί Ιουδαίοι ώρισαν ήμέρα νέας 
συναντήσεως μέ τόν άπόστολο. Καί στή νέα συνάντησι 
ήλθαν περισσότεροι. Ή συνάντησις έγινε «εις τήν ξενίαν», 
στό οίκημα δηλαδή, όπου άρχικώς ό άπόστολος φιλοξενή¬ 
θηκε. Διότι κατόπιν έμεινε «έν ίδίω μισθώματι» (στίχ. 30), 
σέ δικό του ένοικιασμένο οίκημα. 

Κατά τή νέα συνάντησι ό Παύλος ώμίλησε ώς κήρυξ 
τού Εύαγγελίου, όχι ώς κατηγορούμενος. «Διαμαρτυρόμε- 
νος», δίνοντας δηλαδή τή μαρτυρία του, «έξετίθετο τήν 
βασιλείαν τού θεού», έξέθετε τά σχετικά μέ τή βασιλεία 
τού θεού, παρουσίαζε τόν πραγματικό χαρακτήρα τής 
βασιλείας τού θεού. Οί Ιουδαίοι νόμιζαν, ότι ή βασιλεία 
τού θεού ήταν κοσμική, θά στηριζόταν στήν ύλική δύναμι 
καί βία, καί θά είχε άφθονία ύλικών άγαθών. Νόμιζαν, ότι 
ό Μεσαίας θά ίδρυε βασιλεία όμοια καί πολύ λαμπρότερη 
τής βασιλείας των Δαβίδ καί Σολομώντος. Ό Παύλος 
έξήγησε στούς Ιουδαίους, ότι ή βασιλεία τού θεού είνε 
πνευματική καί ούρανία, ιδρύεται στις καρδιές των πιστών 
καί έκλεκτών, καί δέν άπαστράπτει έξωτερικώς, άπό 
κοσμική λάμψι, άλλ’ έσωτερικώς, άπό τή λάμψι τής 
καθαρότητος καί άγιότητος. Μέ χωρία άπό τό μωσαϊκό 
Νόμο καί τούς προφήτας άπέδειξε, ότι ό άναμενόμενος 
Μεσσίας ήλθε, καί αύτός είνε ό Ιησούς ό Ναζωραίος. 
Στό πρόσωπο τού Ιησού πραγματοποιήθηκαν προφητείες 
καί προτυπώσεις ιού Μωυσέως καί των άλλων προφητών. 

Ό Παύλος ώμιλούσε καί συνωμιλοΰσε άπό τό πρωί 
μέχρι τό βράδυ. Γιά νά έξηγήση τό λόγο τού θεού καί 
ν' άποδείξη, δτι ό Μεσσίας καί Σωτήρ είνε ό Ιησούς, δέν 
φείσθηκε χρόνου καί κόπου. 

Καί έμεϊς, όταν ό χρόνος έξαργυρώνεται με τήν 
αιωνιότητα καί ό κόπος με τόν παράδεισο, νά μή 
φειδώμεθα χρόνου καί κόπου. 

Ό πόθος τού Παύλου νά ώφελήση τούς όμοεθνείς 
του· ή σύνεσις, με τήν όποια άπευθύνθηκε σ' αύτούς· ή 
σοφία καί ή έπιμονή του κατά τήν έξήγησι των προφητειών* 
καί ό κόπος του κατά τήν πολύωρη όμιλία καί συνομιλία 
δέν έμειναν χωρίς άποτελέσματα. Ό θεός άντάμειψε τόν 
άπόστολό του μέ τήν έπιστροφή ομογενών. 

Σκληροί Ιουδαίοι, οί όποιοι διά τοΰ κηρύγματος άλλων 
χριστιανών δέν έλκύστηκαν στήν Πίστι, διά τού κηρύγματος 
τού Παύλου έλκύστηκαν. Δέν πίστευσαν βεβαίως όλοι· 
πίστευσαν όμως άρκετοί, οί όλιγώτερο σκληροί καί 
ίσχυρογνώμονες. Καί ϊσως μερικές συναγωγές μεταβλή¬ 
θηκαν σέ έκκλησίες. 

Πόσο εύλογοϋσε ό θεός τόν Παύλο, άφοϋ μετά μία ή 
δύο συναντήσεις κατώρθωνε νά έπιστρέφη σκληρούς 
άνθρώπους στο Χριστό! Μεγάλος ό Παύλος καί μεγάλως 
τόν εύλογούσε ό θεός. Αλλά καί καθένα κήρυκα καί 
άπλώς πιστό εύλογεί ό Κύριος άναλόγως πρός τήν πίστι, 
τήν άγάπη καί τις προσπάθειες του. Κανένα πιστό δέν 
άφήνει ό Χριστός δίχως εύλογία. 

Στίχ. 25 - 29: Τό Εύαγγέλιο δίχασε τούς Ιουδαίους. 
Τούς χώρισε σέ δύο μερίδες, σ* έκείνους πού πίστευσαν, 
καί σ' έκείνους πού δέν πίστευσαν. Καί, ώς φαίνεται, οί 
άπιστοι ήταν περισσότεροι. Έξ αιτίας δε τών άπιστων ό 
Παύλος ύπενθύμισε ένα φοβερό λόγο τού Αγίου Πνεύμα¬ 
τος πρός τούς Ισραηλίτας διά μέσου τού προφήτου 
Ήσαΐου. «θά άκούσετε καταπληκτικά πράγματα, άλλά δέν 
θά καταλάβετε. Καί θά ίδήτε καταπληκτικά πράγματα, 
άλλά δέν θά ίδήτε (μέ τά μάτια τής ψυχής). Διότι 
πωρώθηκε ή καρδιά τού λαού τούτου, καί μέ τ' αύτιά 
τους βαρυάκουσαν, καί τά μάτια τους έκλεισαν, γιά νά 
μή ίδούν μέ τά μάτια καί μέ τά αύτιά άκούσουν καί μέ 
τήν καρδιά καταλάβουν καί έπιστρέψουν, καί τούς θερα¬ 
πεύσω». 

- ^ α ΰτός λόγος περιέχεται στό έκτο κεφάλαιο 

του βιβλίου τού Ήσαΐου. 

Σ αύτό τό κεφάλαιο ό προφήτης περιγράφει μεγαλειώ¬ 
δη όπτασία. Είδε τόν Κύριο ώς βασιλέα έπάνω σέ ύψηλό 
καί ύψηλά τοποθετημένο θρόνο καί γύρω άπό τόν Κύριο 
ανώτερα άγγελικά όντα, έξαπτέρυγα Σεραφίμ, τά όποια 
έψαλλαν: « Αγιος, άγιος, άγιος Κύριος σαβαώθ, πλήρης 
πάσα ή γή τής δόξης αύτοϋ». Από τό στόμα δέ τού 
Κυρίου ό προφήτης άκουσε τόν φοβερό λόγο γιά τήν 
πώρωσι τού Ισραήλ, τόν όποιο, έκτός τού Παύλου, 
ύπενθύμισε καί ό Χριστός (Ματθ. ιγ' 14 - 15) καί ό 
εύαγγελιστής Ιωάννης (Ίωάν. ιβ’ 40). Όπως δέ δεικνύει 
τό Ιωάν, ιβ' 41 - 42, ό βασιλεύς Κύριος, τόν όποιο είδε 
ό Ησαίας κατά τό μεγαλειώδες όραμά του καί ό όποιος 
είπε τόν φοβερό λόγο γιά τήν πώρωσι τού Ισραήλ, εινε 
ό Ιησούς. Ό Ιησούς εινε Κύριος σαβαώθ, Κύριος των 
δυνάμεων. Άλλ' ό Παύλος λέγει, ότι τόν λόγο γιά τήν 
πώρωσι τού Ισραήλ είπε τό Πνεύμα τό "Αγιο. Αντιφάσκει 
ή Γραφή; Μή γένοιτο! Καί ό Κύριος Ιησούς Χριστός καί 
τό Πνεύμα τό Αγιο είπε στόν Ήσαΐα τόν φοβερό λόγο. 
Διότι καί ό Χριστός καί τό Αγιο Πνεύμα είνε πρόσωπα 
τής θεότητος. Καί οί ένέργειες των προσώπων τής 
θεότητος πρός τά έξω, πρός τόν κόσμο δηλαδή, εινε 
κοινές. Σέ κάθε ένέργεια πρός τά έξω μετέχουν καί τά 
τρία πρόσωπα τής θεότητος, καθένα μέ τόν ΐδικό του 
τρόπο. Στό έν λόγω όραμα τού Ήσαΐου ό Κύριος Ιησούς 
Χριστός είπε τόν φοβερό λόγο μέ τήν έννοια, ότι ώμιλούσε 
στόν προφήτη, ένώ τό Αγιο Πνεύμα είπε αύτό τό λόγο 
μέ τήν έννοια, ότι ένέπνεε τόν προφήτη. Έτσι καί στήν 
Άποκάλυψι τού Ίωάννου λόγοι τού Χριστού παρουσιάζον¬ 
ται καί ώς λόγοι τού Αγίου Πνεύματος (Άποκ. β 1 - 7, 
8-11,12-17 κ.λπ.). 

Ό λόγος τής θεότητος πρός τόν προφήτη Ήσαΐα γιά 
τήν πώρωσι τού Ισραήλ ήταν προφητεία (Ματθ. ιγ' 14). 
Προφητεύθηκε δηλαδή, ότι οί Ισραηλίτες κάποτε, κατά 
τήν έποχή τού Χριστού, θά άκόυαν καί θά έβλεπαν 
καταπληκτικά πράγματα, άλλά, λόγω πωρώσεως τής 


547 


καρδιάς των καί άχρηστεύσεως τής έσωτερικής άκοής 
καί όράσεως, δεν θά αισθάνονταν καί δέν θά έπέστρεφαν, 
γιά νά τούς θεραπεύση άπό τις άμαρτίες των καί τά δεινά 
ό ένανθρωπήσας Κύριος. 

Ο Παύλος ύπενθύμισε τήν προφητεία γιά τήν πώρωσι 
τού Ισραήλ πρός έλεγχο των άπιστων Ιουδαίων καί 
μεγαλύτερο στήριγμά των πιστών. 

Έπί πλέον ό απόστολος στούς άπιστους Ιουδαίους 
τόνισε, ότι ή σωτηρία τού θεού άπεστάλη στούς έθνικούς 
καί αύτοί θά άκούσουν καί θά έγκολπωθοΰν τή σωτηρία. 
Ό άπόστολος είπε αύτό τό λόγο, πού ήταν πρόκλησις 
γιά τούς Ιουδαίους, σάν ύστάτη προσπάθεια γιά νά 
ζηλεύσουν καί μετανοήσουν (Πρβλ. Ρωμ. Γ 19, ια' 11, 14). 

Όλους τούς τρόπους μεταχειριζόταν ό άπόστολος, 
άπό τήν ήπιότητα μέχρι τήν αύστηρότητα καί τήν πρόκλησι, 
μήπως άφυπνίση, συγκινήση καί σώση άδελφούς. 

Οί Ιουδαίοι άπήλθαν «πολλήν έχοντες έν έαυτοϊς 
συζήτησιν». Όσοι δέν πίστευσαν, προβληματίστηκαν. Καί 
ίσως άργότερα ό προβληματισμός έφερε άποτελέσματα. 

Ό Χριστιανισμός είνε ό μεγαλύτερος προβληματισμός 
καί βασανισμός των άπιστων!... 

Στίχ. 30-31: Ό Παύλος έμεινε ώς κρατούμενος στή 
Ρώμη όλόκληρη διετία. “Αλλη μία διετία είχε μείνει 
φυλακισμένος στήν Καισάρεια έπί τής ήγεμονίας τού 
Φήλικος (Πράξ. κδ' 27). Καί άλλο ένα έτος ήταν κρατούμε¬ 
νος, άφ' ότου έγινε ήγεμών ό Φήστος μέχρι νά μεταφερθή 
στή Ρώμη. Επί πέντε έτη ό άετός, ό χρυσαετός, 
κλεισμένος σέ κλουβί! Πόσους τόπους θά είχε έπισκεφθή 
καί πόσες Εκκλησίες θά είχε ιδρύσει κατά τό πενταετές 
διάστημα τής φυλακίσεώς του! ’Αλλ’ ό θεός έπέτρεψε 
νά μείνη φυλακισμένος ό άπόστολός του έπί μακρό 
διάστημα, διότι θέλησε νά δείξη, ότι γιά τό έργο του δέν 
έχει άνάγκη άπ' τόν άνθρωπο, έστω καί άν πρόκειται γιά 
τόσο μεγάλο άνθρωπο, όσο ήταν ό άπόστολος Παύλος. 

Οϊ έργάτες τοϋ Ευαγγελίου άς μή νομίζουν, ότι τούς 
χρειάζεται ό θεός. Εμείς χρειαζόμεθα τό θεό, όχι ό 
θεός έμάς. Ο θεός δύναται νά φέρη τό έργο του σέ 
πέρας χρησιμοποιώντας καί αύτά τό παθήματα καί τά 
δεσμά των έργατών του. 

Ο άπόστολος ήταν δεμένος. «Άλλ' ό λόγος τοϋ θεού 
ού δέδεται» (Β' Τιμ. β' 9). Τά χέρια ήταν δεμένα. Αλλ’ ή 
γλώσσα ήταν έλεύθερη. Ό άπόστολος δέν μπορούσε νά 
μεταβή πρός τούς άνθρώπους. Άλλ’ οί άνθρωποι μπορού¬ 
σαν νά μεταβούν πρός τόν άπόστολο. Καί μετέβαιναν 
πολλοί, γιά νά ίδοϋν τόν ήρωα καί ν' άκούσουν τά χρυσά 
του λόγια. Ναός έγινε τό οίκημα, όπου ό Παύλος έκρατεΐτο. 
Κατά τό διάστημα τής διετίας χιλιάδες μετέβησαν έκεΐ 
καί παρακολούθησαν τήν ιερουργία τού Εύαγγελίου. Ό 
άπόστολος κήρυττε σ’ αύτούς τή βασιλεία τού θεού καί 
τόν βασιλέα Κύριο Ιησού Χριστό. Καί ή άπήχησις τού 
κηρύγματός του ήταν μεγάλη. Καί άνθρωποι τοϋ έπιγείου 
βασιλέως δέχτηκαν τήν έπίδρασι τού κηρύγματος τού 
Παύλου γιά τόν ούράνιο βασιλέα καί τή βασιλεία του 
(Φιλιπ. α 12 - 14, δ' 22). 

Χαρακτηριστική ή φράσις, μέ τήν όποία ό Λουκάς 
κατακλείει τό βιβλίο των Πράξεων των άποστόλων, «μετά 
πάσης παρρησίας άκωλύτως». Αύτή ή φράσις 
είνε ξέσπασμα θριάμβου. Τό άποστολικό κήρυγμα άπό 
τόν τόπο τής γεννήσεώς του, τήν Ιερουσαλήμ, έφθασε 
στήν πρωτεύουσα τού κόσμου, τή Ρώμη. Ό μεγάλος 
πόθος καί σκοπός τού άποστόλου, νά κηρύξη καί στή 
Ρώμη, έκπληρώθηκε. Δεμένος βεβαίως ό άπόστολος. 
Αλλά, έλεύθερος έσωτερικώς, κηρύττει «μετά πάσης 
παρρησίας», χωρίς νά φοβάται τίποτε, γεμάτος άπό 
θάρρος. Κηρύττει δέ καί «άκωλύτως», άνεμποδίστως, 
χωρίς ή Ρωμαϊκή έξουσία νά παρεμβάλλη έμπόδιο στή 
κήρυγμα. Οί Καίσαρες στή Ρώμη τελούσαν τούς θριάμβους 
των. Καί ό Παύλος στή Ρώμη τέλεσε τό δικό του θρίαμβο, 
θρίαμβο έν Χριστώ, θρίαμβο τού Εύαγγελίου. 

Αίσχος στούς κυβερνήτες των άθέων όλοκληρωτικών 

καθεστώτων τής εποχής μας, διότι άπαγορεύουν τό 
κήρυγμα τού Εύαγγελίου! Αίσχος καί σ' ώρισμένους 
αντιπροσώπους τού Χριστού καί διαδόχους τού Παύλου, 
διότι καί αύτοί άπαγορεύουν τό κήρυγμα τού Εύαγγελίου, 
τό ζωντανό καί θαρραλέο κήρυγμα! Ό Νέρων ήταν 
δημοκρατικώτερος άπ’ αύτούς τούς κυβερνήτες καί 
άρχιερεΐς. 

Ό Παύλος άπ' τή φυλακή του κήρυξε προφορικώς, 
κήρυξε καί γραπτώς. Έγραψε καί άπέστειλε τέσσαρες 
Επιστολές, τήν πρός Έφεσίους, τήν προς Φιλιππησίους, 
τήν πρός Κολασσαείς καί τήν πρός Φιλήμονα. ΕΙνε οί 
λεγάμενες Επιστολές τής αιχμαλωσίας. 

Μετά τή διετία ό Παύλος άποφυλακίζεται καί περιοδεύ¬ 
ει Ανατολή καί Δύσι. Στήν Ανατολή μεταβαίνει καί στήν 
Κρήτη. Στή Δύσι φθάνει μέχρι τήν Ισπανία. Καί τέλος 
έπανέρχεται στή Ρώμη, όπου έκπληρώνεται δεύτερος 
μεγάλος πόθος του. Πρώτος μεγάλος πόθος του ή 
μαρτυρία γιά τό Χριστό. Δεύτερος μεγάλος πόθος του τό 
μαρτύριο γιά τό Χριστό. 

Τό έτος 67 ό άπόστολος των Εθνών, ό μεγαλύτερος 
άπό τούς άνδρες μετά Χριστόν, σφάζεται σάν τόν 
μεγαλύτερο άπό τούς άνδρες μέχρι τήν έποχή τού 
Χριστού, τόν Πρόδρομο Ιωάννη. Καί μέ τό αίμα του 
βεβαιώνει τό κήρυγμά του, κήρυγμα παγκόσμιο καί αιώνιο. 

Ποιος αίσθάνθηκε τό Χριστό όσο ό Παύλος; Ποιος 
κόπιασε γιά τό Χριστό όσο ό Παύλος; Ποιός ύπέφερε γιά 
τό Χριστό όσο ό Παύλος; Ποιός έπέτυχε γιά τό Χριστό 
όσα ό Παύλος; Ποιός συγκινεί τήν άνθρωπότητα όπως ό 
Παύλος; 

Όντως ό Παύλος εϊνε ό πρώτος μετά τόν Ένα! 


550 



ΠΕΡΙΕΧΟΜΕΝΑ 


Πρόλογος 
Μάθημα Ιο 

Ο Λουκάς καί τό βιβλίο τοιν Πράξεων 
Μάθημα 2ο 

Άνάστασις καί Ανάληψις (α' 1 - 11) 

Μάθημα 3ο 

Τέλος τού Ιούδα - Εκλογή τού Ματθίου (α' 12-26) 
Μάθημα 4ο 

Η έπιφοίτησις τού Αγίου Πνεύματος (β' 1-13) 
Μάθημα 5ο 

Ο Πέτρος για τήν έκχυσι τού Αγίου Πνεύματος 

(β' 14-21) 

Μάθημα 6ο 

Ο Πέτρος γιά τον Ιησού ώς άναστάντα, Χριστό και 

Κύριο (β' 22 - 36) 

Μάθημα 7ο 


Σελ. 7 
9 

12 

21 

29 

37 

44 

52 


Τό άποτέλεσμα τού κηρύγματος τού Πέτρου - Ή ζωή 
τής πρώτης χριστιανικής κοινότητος (β' 37 - 47) 

Μάθημα 8ο 61 

Ή θεραπεία τού χωλού (γ' 1 - 11) 

Μάθημα 9ο 68 

Ή αίτια τής θεραπείας τού χωλού - Ένοχή των Ιουδαίων 
καί σχέδιο τού θεού (γ' 12 - 18) 

Μάθημα 10ο 75 


Μετάνοια καί άπόλαυσις των μεσσιακών εύλογιών 
(γ' 19 - 26) 

Μάθημα 11ο 83 

Πέτρος καί Ιωάννης ένώπιον τού συνεδρίου (δ' 1 - 12) 

Μάθημα 12ο 9 1 

Οι άπόστολοι άπειλούνται καί άπολύονται - Ή προσευχή 


τής Εκκλησίας (δ' 13-31) 

Μάθημα 13ο 

Ένότης καί κοινοκτημοσύνη (δ' 32 - 37) 

Μάθημα 14ο 

Άνανίας καί Σάπφειρα - θαυματουργίες των άποστόλων 
(ε' 1-16) \ 

Μάθημα 15ο 

Φυλάκισις καί άποφυλάκισις των άποστόλων - Δίκη, 
δαρμός καί άπόλυσις των άποστόλων (ε' 17 - 42) 


100 

107 

115 


551 



Μάθημα 16ο 

Η εκλογή των έπτά διακόνων - Ή δράσις τού Στεφάνου 
και ή προσαγωγή του στο συνέδριο (κεφ. στ ) 

Μάθημα 17 ο 

Ο Στέφανος γιά τήν πατριαρχική έποχή (ζ' 1-16) 
Μάθημα 18ο 

Ο Στέφανος γιά τόν Μωυσή μέχρι τή θεοφάνεια στή 
βάτο (ζ' 17 - 34) 

Μάθημα 19ο 

Ο Στέφανος γιά τό πρόσωπο τού Μωυσέως, τήν άσέβεια 
τού Ισραήλ, τή σκηνή και τό ναό (ζ' 35 - 50) 

Μάθημα 20ό 

Ό Στέφανος καυτηριάζει τούς Ιουδαίους καί λιθοβολεΐται 
(ζ' 51 - 60) 

Μάθημα 21ο 

Διωγμός τής Εκκλησίας - Ό διάκονος Φίλιππος - 
Ο Σίμων ό μάγος (η' 1 - 25) 


124 

134 

143 

152 

161 

169 


Μάθημα 22ο 

Ό Φίλιππος καί ό αΐθίοψ εύνοϋχος (η' 26 - 40) 
Μάθημα 23ο 

Ή έπιστροφή τού Παύλου (θ' 1-18) 

Μάθημα 24ο 

Ό Παύλος στήν Ιερουσαλήμ, Ταρσό, Δαμασκό - 
Ό Πέτρος στή Λύδδα καί Ίόππη (θ' 19 - 43) 
Μάθημα 25ο 

Ό Πέτρος καί ό Κορνήλιος (ι' 1 - 33) 

Μάθημα 26ο 

Στο σπίτι τού Κορνηλίου (ι' 34 - 48) 

Μάθημα 27ο 

Απολογία Πέτρου γιά άνοιγμα είς έθνικούς - 
Ή ϊδρυσις τής Εκκλησίας τής ’ Αντιόχειας - 
Έρανος γιά τήν Εκκλησία τής Ιουδαίος (κεφ. ια') 
Μάθημα 28ο 

Διωγμός Εκκλησίας καί θανάτωσις Ιακώβου - 
θαυμαστή άποφυλάκισις Πέτρου, παραδειγματικός 
θάνατος Ήρώδου (κεφ. ιβ') 

Μάθημα 29ο 

Περιοδεία τού Βαρνάβα καί τού Σαύλου (ιγ' 1-15) 
Μάθημα 30ό 

Ο Παύλος όμιλε! στή συναγωγή στήν Αντιόχεια τής 
Πισιδίας (ιγ' 16 - 37) 


178 

185 

194 

204 

215 

223 

232 

242 

251 


552 



Μάθημα 31ο 


Συνέχεια τού λόγοι; στή 
έθνικούς (ιγ' 38 - 52) 
Μάθημα 32ο 


συναγωγή - Στροφή πρός τούς 


Δρασις Παύλου καί Βαρνάβα στό Ικόνιο 
στή Δέρβη, στήν Πέργη (κεφ. ιδ') 
Μάθημα 33ο 


στα Λύστρα, 


Ζητήματα τού Μωσαϊκού νόμου - Ή Αποστολική 

Σύνοδος (ιε'1- 21 ) 


Μάθημα 34ο 


Ή άπόφασις τής Άποστολικής Συνόδου - Παροξυσμός - 
χωρισμός Παύλου & Βαρνάβα (ιε' 22 - 41) 

Μάθημα 35ο 

Ο Τιμόθεος, τό όραμα τού Μακεδόνος, ό Παύλος 
στούς Φιλίππους (κεφ. ιστ') 

Μάθημα 36ο 

Στή Θεσσαλονίκη καί στή Βέροια (ιζ' 1-15) 

Μάθημα 37ο 

Στήν Αθήνα. Ό λόγος στόν Άρειο Πάγο (ιζ' 16-34) 
Μάθημα 38ο 

Στήν Κόρινθο (ιη' 1 - 17) 

Μάθημα 39ο 

Επιστροφή τού Παύλου στή Συρία - Ό Άπολλώς στήν 
Έφεσο (ιη' 18-28) 

Μάθημα 40ό 

Ο Παύλος στήν Έφεσο - Έξορκιστές - Καύσις μαγικών 
βιβλίων (ιθ' 1 - 20) 

Μάθημα 41ο 

Ταραχή στήν Έφεσο έξ αίτιας τού άργυροκόπου 
Δημητρίου (ιθ' 21 - 41) 

Μάθημα 42ο 

Ό Παύλος στή Μακεδονία, Άχαΐα, Τρωάδα (κ' 1-16) 
Μάθημα 43ο 

Αποχαιρετιστήριος λόγος τού Παύλου πρός τούς 
ποιμένας τής Εφέσου (κ' 17 - 38) 

Μάθημα 44ο 

Ό Παύλος στήν Τύρο, Πτολεμαΐδα, Καισάρεια, 
Ιερουσαλήμ (κα' 1-17) 


Μάθημα 45ο 

Άγνισμός τού Παύλου, έζέγερσις τών Ιουδαίων καί 
σύλληψις τού αποστόλου (κα' 18-40) 


261 

271 

283 

294 

304 

316 

324 

336 

347 

355 

364 

374 

382 

393 

403 


553 



Μάθημα 46ο 413 

Λόγος τού Παύλου προς τούς Ιουδαίους - Έπίκλησι 
τής ίδιότητος τού Ρωμαίου πολίτου (κεφ. κβ') 

Μάθημα 47ο 423 

Απολογία Παύλου ενώπιον τού Συνεδρίου (κγ' 1 - 6) 

Μάθημα 48ο 433 

Διχασμός τού Συνεδρίου - Συνωμοσία κατά τού Παύλου - 
Παραπομπή στον Φήλικα (κγ' 7 - 35) 

Μάθημα 49ο 443 

Οί κατήγοροι Παύλου ένώπιον τού Φήλικος (κδ' 1 - 9) 

Μάθημα 50ό 450 

Η άπολογία Παύλου ένώπιον τού Φήλικος - Αναβολή 
δίκης & 2ετής κράτησις άποστόλου (κδ' 10 - 27) 

Μάθημα 51 ο 460 

Ο Παύλος δικάζεται άπό τον Φήστο και επικαλείται 
τον Καίσαρα (κε' 1-12) 

Μάθημα 52ο 468 

Φήστος προς Άγρίππα γιά τον άπόστολο (κε' 13-27) 

Μάθημα 53ο 477 

Ό Παύλος άπολογεΐται στον Άγρίππα (κστ' 1-18) 

Μάθημα 54ο 484 

Συνέχεια απολογίας Παύλου προς Άγρίππα (κστ' 19-32) 

Μάθημα 55ο 493 

Άπό τήν Καισαρεία στήν Κρήτη (κζ' 1-12) 

Μάθημα 56ο 502 


Τρομερή περιπέτεια στο Άδριατικό πέλαγος (κζ' 13-29) 
Μάθημα 57ο 

Ναυάγιο στή Μελίτη (Μάλτα) (κζ' 30 - 44) 

Μάθημα 58ο 

Ό Παύλος στή Μελίτη (Μάλτα) (κη' 1-10) 

Μάθημα 59ο 

Άπό τή Μελίτη (Μάλτα) στή Ρώμη (κη' 11 - 16) 

Μάθημα 60ό 

Διετής κράτησις τού Παύλου στή Ρώμη - Ακώλυτο 
κήρυγμα πρός Ιουδαίους - έθνικούς (κη' 17 - 31) 
Περιεχόμενα 


511 

521 

530 

539 

551 


554 



ΕΡΓΑ ΤΟΥ ΙΔΙΟΥ 

ΝΙΚΟΛΑΟΥ Τ, ίΟΤΗΡΟηοΥΛΟΥ 
βεοΛΟΓον 


ΤΟ εν/ΪΓΓ6/1Ι0 



. ΟΡΘΟΔΟΞΟΥ 5 ΕΡΑΠΟ^ΟΛ^Ιίρ ΑΔΕΛΦΟΤΗΤΟΣ 

ΤΟ ΕΥΑΓΓΕΛΙΟΝ ΤΟΥ ΜΑΤΘΑΙΟΥ 


ΣΥΧΝΑ ΤΟΝΙΖΕΤΑΙ τό καθήκον νά μελετούμε τή Γραφή. 
Κατά τή μελέτη όμως συναντούμε πολλές δυσκολίες. Γι 
αύτό χρειάζεται νά ύπάρχη πάντα κοντά μας καί ένα 
έρμηνευτικό βοήθημα. Ενα καλό έρμηνευτικό βοήθημα 
έπάνω στο πρώτο βιβλίο τής Κ. Διαθήκης εϊνε καί τό 
βιβλίο «Τό Εύαγγέλιον τού Ματθαίου». Εξομαλύνει 
δυσκολίες καί λύνει άπορίες μέ γλώσσα σαφή και 
κατανοητή. Σελίδες 298. 

Ο ΙΗΣΟΥΣ ΓΙΑΧΒΕ 


ΘΕΟΛΟΓΙΚΟ ΕΡΓΟ μέ θέμα τήν θεότητα τού Χρι¬ 
στού, ή όποια άποδεικνύεται φιλολογικώς. Σέ ένα 
πλήθος χωρία τής άγίας Γραφής ό Χριστός όνομάζεται μέ 
τό όνομα Γιαχβέ, τό άποκλειστικά προσωπικό όνομα τού 
άληθινοϋ θεού στήν έβραϊκή γλώσσα. Σελίδες 350 
μεγάλου σχήματος. 



ΕΟΡΤΑΙ ΚΑΙ ΥΜΝΟΙ 

ΠΕΡΙΕΧΕΙ έκλεκτούς ύμνους διαφόρων κινητών και 
άκινήτων έοριών τού έτους, πού έρμηνεύονται μέ τρόπο 
σαφή και διεξοδικό. Πριν άπό τΙς έρμηνεϊες υπάρχουν 
οΐκοδομητικές εισαγωγές. Σελίδες 197. 










I ΑΝΤΙΧΙΛΙΑΣΤΙΚΟΝ ΕΓΧΕΙΡΙΔΙΟΝ 

ΑΠΟΤΕΛΕΣΜΑΤΙΚΟ ΟΠΛΟ στή μάχη κατά των χιλιοστών 
αλλά και γενικώτερα των αιρετικών. Μέ άφθονα χωρία 
τής Γραφής καταρρίπτονται οι πλάνες τών αιρέσεων καί 
διαλάμπουν τά δόγματα τής Ορθοδόξου πίστεως. Σελί¬ 
δες 343. 

ΕΡΓΑ ΤΟΥ !β*ΟΥ ΣΥΓΓΡΑΦΕίϊΣ 

9 · 

1.ΕΟΡΤΑΙ ΚΑΙ ΥΜΝΟΙ, σελ. 197 - Άθήναι 1973. 
2.0 ΙΗΣΟΥΣ ΠΑΧΒΕ, σελ, 345 - Άθήναι 1976. 

3. ΑΝΤΙXIΛίΑΣΤΙΚΟΝ ΕΓΧΕΙΡΙΔΙΟΝ 

(έκδ. Γ'), σελ. 344 - Άθήναι 1986. 

4. ΤΟ ΕΥΑΓΓΈΛΙΟ ΤΟΥ ΜΑΤΘΑΙΟΥ,, 

σελ. 298 - Άθήναι 1981. 

5. ΕΡΜΗΝΕΙΑ ΔΥΣΚΟΛΩΝ ΧΩΡΙΩΝ ΤΗΣ ΓΡΑΦΗΣ, 

τόμος Ά, σελ. 398 - Άθήναι 1985. 

6. ΠΡΑΞΕΙΣ ΑΠΟΣΤΟΛΩΝ, σελ. 554, Άθήναι 1986. 

« 

* · » 

I 

ΜΙΚΡΑ ΤΕΥΧΗ 


1. ΑΓΩΝ ΕΝ ΤΩ ΚΟΣΜΩ, σελ. 27 ~ Άθήναι 1972. 

2. ΘΕΛΕΙΣ ΝΑ ΣΩΘΗΣ;, σελ. 46 - Άθήναι 1976. 

3. ΟΥΑΙ ΤΟΙΣ ΔΕΙΛΟΙΣ, σελ. 32 - Άθήναι 1 977. 




































































































































